=o  1 

=00 

=10 

V    * 


*  s 


i  ^^t         •     V 


\    .*>Vv. 


v~ 


V  % 


-<"V 


_«        <% 


»9 


>   .  c 


Digitized  by  the  Internet  Archive 

in  2010  with  funding  from 

University  of  Toronto 


http://www.archive.org/details/dendanskeognorskOOtuxe 


DEN  DANSKE  OU  NORSKE  SMAGT. 


DEN  DANSKE  OG  NORSKE 
SØMAGT 


FRA  DE  ÆLDSTE   TIDER  INDTIL   VORE   DAGE. 


POPULÆRE    SKILDRINGER 


J.  C.  TUXEN. 


»ED  i  FARVETRYK,  10  STtlRRE  MIRINEBILLEDER  I  TRÆSNIT  Oli  EN  MEMiHE 
TESTEN  INDTRYkTE  AFBILDNINGER  OG  KAART. 


KJOBENHAVN. 

P.    G.    PHILIPSENS    FORLAG. 
1875. 


BIAKCO    IIMis    BOGTRYKKERI. 


Deres  Majestæt 


Kong  dl®l®  WW$  f  J®lif  1  af  Grækenland, 

EDanmam  c/ioiuiea  oan  en  ((druk  eTtamiral, 


tilegnes  disse  Skildringer 


med  udmærket   Højagtelse 

af 

Ds.  Majestæts  forhenværende  Lærer 
ved  Søkadetskolen 

J.  C.  Tuxen. 


FORORD. 


D 


en  Velvillie ,  hvormed  nogle  Skildringer  af  enkelte  Afsnil  af  den  dansk- 
norske Flaades  Historie,  som  jeg  til  forskjellige  Tider  og  ad  forskjellige  Veje 
har  udsendt  i  Verden,  ere  blevne  modtagne,  har  givet  mig  Lyst  og  Mod  til 
at  forsøge  en  sammentrængt  Fremstilling  af  hele.  denne  Flaades  Historie,  fra 
de  ældste  Tider  indtil  vore  Dage.  Dog  har  det  ikke  dermed  været  min  Agt 
at  udarbejde  nogen  i  de  enkelte  Detailler  fuldstændig  nordisk  Sokrigshistorie, 
ikke  igjennem  Granskning  af  Arkiverne  at  udfylde  mulige  Huller  eller  rette 
mulige  Fejl  hos  tidligere  Forfattere,  men  kun  ved  at  benytte  de  bedste  trykte 
Kilder,  ikke  alene  i  de  egentlige  historiske  Værker,  men  ogsaa  i  de  periodiske 
Skrifter  og  særlige  Afhandlinger,  som  Tid  til  anden  ere  udkomne,  og  som  det 
vilde  være  for  vidtløftigt  her  at  nævne,  at  danne  mig  et  klart  Billede  af  de 
forskjellige  Tiders  Forhold  og  Begivenheder.  Delle  har  jeg  da  søgt  al  gjen- 
give  i  et  for  enhver  Læser  forstaaeligt  Sprog,  og  gjenneui  den  nu  foreliggende 
Bække  Skildringer  af  fremtrædende  og  betydningsfulde  Begivenheder  i  vor  Sø- 
krigshistorie,  af  Søslag  og  Søtogter,  af  Materiellets  og  Krigsmaadernes  For- 
andring og  Udvikling  at  vække  Interessen  for  Søværnet  og  for  de  Mænd,  der 
have  udmærket  sig  i  dets  Tjeneste.  Dette  Arbejde  vil  derfor  have  at  søge 
sit  Karakteristiske  i  Frem  s  till  ingsmaaden ,  hvortil  dog  endnu  bør  føjes, 
at  enhver  nyere  Oplysning,  som  er  kommen  Forfatteren  iiiænde.  omhyggelig 
er  undersøgt,  for  saavidt  muligt  at  vinde  den  nødvendige  historiske  Sandhed. 
Ethvert  Afsnit  af  Søkrigshistorien  er  ikke  lige  betydningsfuldt  eller  interes- 
sant ,  og  derfor  heller  ikke  behandlet  med  samme  Ldforlighed.  Forholdene  i 
Hedenold  ere,  skjondt  Kjendskabet  til  dem  er  mangelfuldt,  meget  romantiske 
og  tiltalende,  hvorimod  Søkrigsvæsenet  i  Middelalderen,  naar  undtages  Kampen 
med  Venderne,  er  temmelig  goldt.  Derefter  kommer  Sejlkrigsskibs-Perioden, 
de  med  Kanoner  væbnede  Sejlskibe,  hvis  L'dvikling  gaaer  langsomt,  indtil 
Christian  den  Fjerde  giver  Søvæsenet  et  kraftigt  Stod  fremad,   idet  han  ikke 


alene  skaber  en  for  sin  Tid  mægtig  Flaade,  men  ogsaa  fremmer  den  private 
Skibsfart  og  udsender  Expedilioner  til  Ostindien  og  Grønland.  I  den  skaanske 
Krig  (1675 — 79)  naaer  den  dansk-norske  Flaade  sin  væsentligste  Betydning 
Og  .Nordens  storste  Sotaktiker  Niels  Juel  sejrer  i  Kjoge  Bugt;  i  den  store 
nordiske  Krig  (1709 — 20],  der  navnlig  oplives  ved  Tordenskjolds  mærke- 
lige Kampe,  moder  Danmark-Norge  med  den  største  Flaade,  det  nogensinde 
har  bavt  samlet  i  Krig.  Disse  Afsnit  ere  derfor  behandlede  med  størst  Ud- 
førligbed.  Efter  en  firsindstyveaaiig  Fred,  under  hvilken  Flaaden  holdes  ved- 
lige paa  en  upaaklagelig  Maade,  falder  det  alter  i  Personellets  Lod  at  ud- 
mærke  sig  i  en  hæderlig,  udholdende  og  blodig  Kamp,  ikke  paa  Flaaden,  men 
paa  de  gamle  Blokskibe  i  Kongedybet  den  2den  April  1801,  og  efterai  Flaaden 
i  de  sorgelige  Seplemberdage  1807  har  hindret  Engelskmændene  i  al  bom- 
bardere Hovedstaden  fra  Søen,  trænge  disse  ind  fra  den  modsalte  Side  og 
berøve  os  All,  hvad  vi  eje  af  Skibe  og  Krigsmateriel.  Det  var  et  haardt 
Sled,  som  aldrig  er  blevet  forvundet.  I  Krigen  med  England  1807 — 14  var 
Flaaden  indskrænket  lil  et  Kyslpolili ,  og  efterai  Norge  .  ved  dens  Slutning  er 
blevet  skilt  fra  Danmark,  have  de  to  Flaader  lilsammen  ingensinde  naaet 
nogen  Betydning,  der  taaler  Sammenligning  med  den,  de  besad  i  det  17de 
og  18de  Aarhundrede.  Heller  ikke  have  de  i  denne  Tid  havl  Lejlighed  til 
at  oplræde  i  nogen  egentlig  Søkrig,  og  til  de  mindre  Søkampe,  som  danske 
Krigsskibe  udfæglede  i  de  lo  slesvigske  Krige,  knytter  der  sig  ikke  saa  stor 
en  Interesse  som  til  den  uhyre  indre  Omvæltning,  der  siden  Dampskibenes 
Fremtræden  er  foregaaet  i  Flaaderne,  og  som  derfor  ogsaa  her  er  skænkel 
en   slørre  Opmærksomhed. 

Med  denne  Skizze  for  øje  er  den  foreliggende  Bog  bleven  udarbejdet. 
Efter  sin  Natur  maatle  den  forlrinligen  egne  sig  til  at  ledsages  af  Illustra- 
tioner, paa  hvis  Tilvejebringelse  der  er  anvendt  megen  Omhu  og  hverken 
sparet  I  lejlighed  eller  Ldgift,  og  jeg  benytter  denne  Lejlighed  til  al  bringe  de 
forskjellige  Kunstnere  saavel  som  Enhver,  der  har  rakt  mig  en  hjælpsom 
Haand  »ed  Løsnfngen  al  den  vanskelige  Opgave,  jeg  havde  sat  mig,  min  Tak 
for  deres  Bistand.  Denne  Tak  rettes  navnlig  til  lir.  Kand.  jur.  Niels  Bache, 
moii  har  staael  mig  bi  ved  Korrekturlæsningen.  Gid  vore  forenede  Bestræ- 
maa  bære  ^rod  Frugl. 

Frederiksen:  den  24de  December  1874. 

Forfatteren. 

HEDENOLD. 


HolmgaDg. 


Landet  og  Folket. 


ofart  og  Søkrigsvæsen  høre  til  vore  Forfædres 
første  Idrætter,  hvilket  har  sin  naturlige  Grund 
i  Landets  Beskaffenhed.  Navnet  Danmark  eller 
Danmork  skal  have  sin  Oprindelse  af  Dan 
(Den),  en  Slette,  og  Mork,  et  skovbegroet  Land, 
og  sikkert  er  det,  at  Landet  i  Oldtiden  har 
været  næsten  ganske  bedækket  med  Skove.  Ikkun  Kysterne,  Søernes, 
Bælternes  og  Vandløbenes  Bredder  vare  beboede;  her  havde  Folket 
opslaaet  sine  tarvelige  Træhytter ,  og  Landeveje  mellem  de  for- 
skjellige  Samlinger  af  Huse  fandtes  ikke.  Forbindelsen  imellem 
de  forskjellige  Steder  over  Landet  var  derfor  højst  besværlig ,  ofte 
umulig ,  og  Agerdyrkningen  indskrænkede  sig  til  de  smaa  Pletter 
omkring  Husene,  som  vare  ryddede  for  Skov.  Danmark  bestod  af  de 
tre    Hoveddele:    Redgotland    eller    det    nuværende    Jylland,    den    syd- 

lige  Del  af  Sverig,  navnlig  Skaane,  Halland  og  Bleking,  samt  de 
mellemliggende  Øer,  Sjælland,  Fyen  o.s.v.,  der  tilsammen  kaldtes  øgot- 
land.  Forbindelsen  imellem  disse  forskjellige  Dele  kunde  alene  finde 
Sted  paa  Soen,  og,  naar  da  tillige  Befordringen  over  Land  var  spærret, 
saa  kunde  den  heller  ikke  for  hver  især  af  de  enkelte  Deles  Vedkommende, 
for  Halveen,  for  enhver  af  de  større  øer,  finde  Sted  uden  paa  Soen. 
Denne  var  vore  Forfædres  naturlige  Landevej ;  til  denne,  som  de  fra  deres 
Boliger  bestandig  havde  for  -Øje,  vare  de  henviste,  naar  de  vilde  flytte 
sig  fra  Sted  til  Sted;  over  denne  maatte  de  bevæge  sig  for  at  gjæste 
eller  bekrige  deres  Naboer,  og,  da  deres  væsentligste  Næringskilder  vare 
Jagten  i  Skoven  og  Fiskeriet  paa  Havet,  havde  de  heri  en  saameget 
større  Grund  til  at  færdes  paa  det  urolige  Element  og  gjøre  sig  fortro- 
lige med  dette.  Fra  Søen  hentede  de  Næring,  over  Soen  forte  de  deres 
Handel,  paa  Havet  kæmpede  de  om  Herredomme  og  Magt  over  deres 
Naboer. 

Hvad  her  er  sagt  om  Danmark,  gjælder  ogsaa  om  det  øvrige  skan- 
dinaviske Norden,  der  ligger  indesluttet  mellem  Nordsoen  og  -Østersøen. 
Kysterne  vare  beboede,  det  Indre  af  Landene  næsten  folketomt.  Den 
udstrakte  Skjærgaard  og  Havet  udenfor  med  dets  uudtømmelige  Rigdom 
af  Fisk  vare  Befolkningens  naturlige  Tumleplads;  her  foer  Folket  om- 
kring i  sine  Baade  og  Skibe,  over  Kattegattet  drog  man  fra  Norges 
golde  Fjeldland  ned  til  Danmarks  frugtbare  Sletter,  i  Leding  eller  i 
fredeligt  Ærende,  og  Forbindelsen  imellem  disse  Lande  har  allerede  i 
en  tidlig  Tid  været  meget  livlig. 

Nordboen  var  i  Oldtiden  af  en  kraftigere  Legemsbygning  end  nu, 
havde  stærkere  Lemmer,  sværere  Muskler,  var  af  en  vild,  fyrig  Natur, 
vant  til  at  taale  Kulde,  Savn,  Anstrengelser,  til  at  leve  i  den  frie  Natur 
under  el  barsk  Klima,  paa  Søen  i  sin  Baad  i  Solskin  og  Hegnvejr,  paa 
Land  i  sin  mange  Gange  utætte  Træhytte,  hvor  Kilderne  vare  af  Hud, 
og  hvor  Arnen  midt  i  Stuen  opsendte  sin  Kog,  der  fyldte  Rummets 
øverste  Del.  Levemaaden  var  tarvelig:  Fisk,  Hestekjød  og  Kaal,  Havre 
-  |;  ■  nl  og  Moal  udgjorde  den  sædvanlige  Fode;  Honning  var  Sylte- 
tøj, Flæsk  og  Mjød  herlige  Sager,  dér  kun  Dødes  af  de  bedre  Stillede 
ellei  ved  festlige  Lejligheder.  Al  Slags  legemlig  øvelse,  Kamplege, 
Vaabenbrug,    krigerske  Bedrifter  udgjorde  den   væsentligste  Del  af  Op- 

dragelsen  og  de  daglige  Beskæftigelser  for  den  Fribaarne.  Nordboen 
havde  et  sundt  og  friskt  Udseende;  Manden  var  hoj,  rank,  med  lange 
blonde  Lokker,  lyse  Ojne  og  et  stærkt  Skjæg,  Kvinden  lyshudet,  med 
bolgende  Haar,    der  ofte   naaede  hende  til   Bæltestedet  eller  Knæet. 

Den  krigerske  Natur  var  hos  Nordboen  den  mest  fremtrædende 
Egenskab.  .Man  kunde  vel  kalde  ham  raa,  men  han  var  modig,  ufor- 
færdet ,  i  hoj  Grad  trofast  og  gjæstevenlig.  Han  var  urokkelig  i 
Kjærligheden  til  sin  Ven  og  sin  Hustru;  han  foragtede  Faren,  gik 
leende  i  Doden,  naar  den  mødte  ham  paa  Valpladsen  eller  i  aaben 
Kamp,  og  lod  sig  hellere  dræbe  end  gaa  den  vanærende  Dod  paa 
Sottesengen  imode.  Et  lykkeligt  Liv  efter  Døden ,  Glæden  i  Valhal, 
var  hans  Maal.  Disse  Træk  lyde  til  os  gjennem  Oldtidens  Sange 
og  Sagaer,  der  give  et  Udtryk  af  Folkets  Følelser  og  Forestillin- 
ger. Krig  var  en  Nødvendighed ,  Lediggang  en  Svækkelse ;  Hæder, 
erhvervet  ved  Vaaben,  var  hojere  end  Rigdom,  krigersk  Færd  at  fore- 
trække for  Gjæstebudets  Glæder;  »det  var  herligt  med  aabent  Bryst, 
ubedækket  af  Skjoldet,  modig  at  trænge  ind  i  Fjendens  Klynger,  med 
det  skinnende  By  af  store  Bedrifter  foran  sig;  at  trodse  Faren  ligesaa 
modig  paa  Hav  som  paa  Land,  og  heller  vinde  Bytte  paa  Søen  end 
smægte  i  Lundene  og  bebo  de  ufrugtbare  Skove.«  Det  hedder  videre 
i  det  saakaldte  Havamaal,  d.  e.  den  Højes  Sang,  en  Samling  af 
Tankesprog,  at  « Tapperhed  næres  ved  Belønning,  men  opvækkes 
især  ved  Kos,  og  den,  som  attraaer  Ros  og  Belønning,  maa  ikke  bæve, 
men  mandig  gaa  frem,  og  ikke  blegne  for  Vaabenhug;  Ørne  kæmpe 
med  Brjst  imod  Bryst,  derfor  skal  heller  Ingen  vende  Ryg  imod  Fjenden, 
men  byde  Barmen  frem  mod  de  fjendtlige  Vaaben;  Saaret  i  Brystet 
bringer  Hæder,  medens  et  Saar  i  Ryggen  er  skjændigt,  og  Doden  deraf 
giver  en  skammelig  Ende.« 

Vare  vore  Forfædre  i  Hedenold  end  uvidende  i  flere  Henseender,  og 
betragtede  Beboerne  i  en  stor  Del  af  det  øvrige  Europa,  hvis  Lande  de 
hjemsøgte  paa  deres  dristige  Tog,  dém  end  som  vilde  Sørøvere,  saa  vare 
de  dog  ogsaa  i  Besiddelse  af  mange  Dyder  og  en  hæderlig  Tænkemaade 
Venskabet  stod  højt  anskrevet  iblandt  dem  og  fulgte  dem  indtil  Graven; 
at  offre  Livet  for  sin  Ven,  at  hævne  sin  Fostbroder  og  do  for  ham  horte 
til  de  hyppig  forefaldende  Tilfælde.    Klogskab  og  Forsigtighed  betragtedes 


(\  Hedenold. 

muh  efterlignelsesværdige  Dyder:  Rigdom  var  Intet  uden  Klogskab. 
Gjæstfriheden  stod  hojt  i  Ære  og-  ydedes  selv  den  Fredløse.  Men  paa 
den  miden  Side  lovpristes  ogsaa,  som  en  Følge  af  Nordboens  hele  Leve- 
og  Tænkemaade,  Gjengjældelsen  og  Hævnen,  den  forfærdelige  Blodhævn. 
..Man  skal  ikke  give  sine- Fjender  Fred»,  hedder  det  i  Havamaal,  «men 
lønne  Latter  med  Latter  og  Løgn  med  løs  Tale«.  Fornærmeren  blev 
forfulgt  med  Sværdet,  opfordret  til  at  værge  sig,  og  mangen  Gang  faldt 
ban  i  Tvekamp,  der  kaldtes  Holmgang,  fordi  den  som  oftest  fandt  Sted 
paa  en  afsides  liggende  Holm  eller  indbegnet  Flåds. 

De  Ove  Iser,  hvorunder  Mandens  Legeme  udvikledes  fra  Barn- 
dommen af,  og  som  kaldtes  Idrætter,  kunne  henføres  til  to  Hovedklasser, 
de  fredelige  og  de  krigerske.  Til  de  første  henregnedes  navnlig  Løben, 
der  blev  dreven  saa  vidt,  at  den  unge  Mand  kunde  indhente  Hesten  i 
Løbet.  Saa  var  der  Skiløb  over  Fjeldlandenes  uhyre  Snemasser,  hvori 
navnlig  Normændene  udmærkede  sig,  men  som  ogsaa  øvedes  i  Dan- 
mark, og  Skøjteløb  paa  de  frosne  Vande;  om  islænderen  Skarphedin 
fortælles,  at  han  burtig  som  Vinden  foer  hen  over  en  Flods  tilfrosne 
Vand,  satte  i  et  Spring  over  en  aaben  Eende  af  tolv  Alens  Brede,  fort- 
satte paa  den  anden  Side  sit  Løb  og  fældede  midt  i  dette  en  af  sine 
Fjender.  At  springe  i  Højden,  eller  kaste  sig  ned  fra  en  stor  Højde  paa 
Jorden  eller  i  Havet,  uvæbnet  eller  iført  Rustning,  lagdes  der  megen  Vægt 
paa,  og  slige  Færdigheder  vare  nødvendige  for  enhver  Kriger;  om  Gunnar 
fra  Hlidarende  fortælles,  at  han  i  fuld  Rustning  kunde  springe  mere  end 
sin  egen  Højde.  At  klavre  tilfjelds,  med  eller  uden  Byrde,  ene  eller 
omkap  med  Andre,  øvedes,  hvor  der  var  Lejlighed  dertil.  At  brydes  ved 
Favntag  eller  ved  at  trække  Reb  fra  hinanden  og  paa  forskjellige  Maader 
underkant.'  sig  Styrkeprøve  tjente  til  at  hærde  Musklerne:  at  kaste  med 
Btore  Stokke  eller  svære  Sten  mod  et  opsat  Maal  skærpede  især  Øjet. 
1  Boldspillet  evedes  Mandens  Behændighed,  Styrke  og  Smidighed  paa 
samme  Tid.  Færdighed  i  Svumning,  i  at  svømme  hurtigt  og  langt  og 
bolde  sig  længe  under  Vandet,  hørte  til  Krigerens  naturlige  Håandværk. 

Til  de  krigerske  Færdigheder  hørte  Oveise  i'Brugen  af  Vaab- 
nene.  af  ii  ..  Sværd  og  Landse.  Skydning  med  Bue  var  meget  udviklet, 
saasom  at  kunne  skyde  sikkert,  langt  og  kraftigt,  at  kunne  skyde  med 
Pilene  -od  imod  Od.   ellei  træffe  midi   igjennem  en  Andens  Buestreng. 

Saa  var  der  Kasten  med  Spyd,  at  kunne  gribe  en  Andens  Spyd  i  Luften 
og  kaste  det  tilbage  imod  ham,  at  kaste  med  Slynge  og  lignende.  Om 
nogle  af  Oldtidens  Helte,  saasom  Olaf  Tryggvesen,  Gunnar  fra  Hlidarende 
og  fl.  fortælles,  at  de  vare  i  Besiddelse  af  mange  af  disse  legemlige 
Færdigheder,  saaledes  at  de  f.  Ex.  kunde  bestige  de  hojeste  Tinder, 
dykke  længe  under  Vandet,  gaa  paa  Aarerne  udenbords,  medens  der 
blev  roet  med  dem,  lege  med  Haandsaxe  —  det  vil  sige,  kaste  med  tre 
korte  Vaaben ,  saaledes  at  et  af  dem  stedse  var  i  Luften ,  de  to  andre 
hvert  i  sin  Haand  —  skyde  med  to  Spyd  paa  engang,  fægte  lige  færdig 
med  begge  Hænderne  og  mere. 

En  særegen  Art  Krigere  vare  de  saakaldte  Berserker;  det  var  de 
tapreste,  mest  exalterede,  der  levede  udelukkende  for  Krigen  og  stode 
i  fast  Tjeneste  hos  Kongen  eller  Hærførerne.  Navnet  tilkjendegiver,  at 
de  gik  i  Kamp  uden  Pandsersærk,  med  ubeskyttet  Bryst;  de  antoges  at 
være  saa  haardfore,  hærdede  enten  ved  Vanen  eller  ved  overnaturlige 
Midler,  at  de  slet  ikke  kunde  skares,  og  at  de  vare  i  Besiddelse  af 
en  overmenneskelig  Styrke.  De  kom  undertiden  i  den  næsten  villie- 
Løse  Tilstand,  som  kaldtes  Berserkegang,  da  de  opflammedes  af  et 
vildt  Raseri,  en  overnaturlig,  spændt  Sjælstilstand,  i  hvilken  deres 
Muskler  svulmede  op,  Styrken  udvikledes,  og  de  vidste  ikke  selv,  hvad 
de  gjorde.  «De  bleve  da  —  sige  Sagaerne  —  ligesom  afførte  deres 
menneskelige  Natur,  bleve  galne  som  Hunde  og  Ulve,  tudede  forfærdelig, 
bede  i  Raseri  deres  Skjolde  og  slugte  Stumper  deraf,  bleve  stærke  som 
Tyre  og  Bjarne,  saa  at  Sværd  og  Jern  ikke  kunde  bide  paa  dem,  lob 
med  blotte  Fodder  gjennem  Ilden,  uden  at  forbrændes,  ja  slugte  endog 
hede  Emmer  og  gloende  Kul.  Naar  de  bleve  overfaldne  af  dette  Raseri 
paa  Soen,  maatte  de  undertiden  gaa  i  Land  for  at  øve  deres  Harme 
paa  Træer  og  Stene;  men  stundom  kom  det  saa  uforvarende  paa  dem, 
at  de  anfaldt  deres  egne  Folk  og  ødelagde  deres  egne  Skibe.«  Saasnart 
den  overspændte  Tilstand  var  tilende,  blev  den  efterfulgt  af  en  Slappelse 
og  Mathed,  under  hvilken  de  for  saa  mægtige  Kæmper  ikke  vare  vanske- 
lige at  besejre. 

Hovedbestanddelen  i  Krigerens  Vaaben,  saavel  Angrebs-  som  For- 
svarsvaabnene,  var  Jern.  Smedehaandværket  var  meget  udviklet,  hvorom 
de  fra  hine  Tider  opbevarede  Arbejder  bære  Vidne,    og  der  lagdes  stor 

Vægt  paa  kraftige,  smukt  forarbejdede  Vaaben.  Til  Forsvarsvaabnene 
lunte  den  hele  Rustning,  Pandseret  og  Brynjen  til  Legemets  Bedækning, 
Hjelmen  over  Hovedet  og  Skjoldet.  Pandseret  var  enten  en  Bedæk- 
ning af  blodt  Linned  eller  en  hel  Pandserkjole,  vævet  af  mangedobbelte 
Bammensnoede  Traade;  det  kunde  ogsaa  være  en  kortere  Pandsersærk 
eller  Pandsersfcjorte,  ofte  forarbejdet  af  Silke  eller  fin  Uld.  Brynjen 
var  enten  af  smaa  i  hinanden  indflettede  Jernringe,  den  saakaldte 
Kingb'rynje,  eller  den  bestod  af  Jernplader,  der  i  Kanterne  vare 
nittede  over  hverandre  eller  forbundne  medUiinge  og  Hager;  den  kaldtes 
da  Spange  brynje.  Den  blev  enten  baaren  udenpaa  Klæderne  eller 
under  dem.     Hjelmen  sluttede  om  Hovedet  og  havde  foran  en  Rist  til 


Hjelm  (omtrent  Aar  900). 


Skjold  (omtrent  Aar  900). 


at  slaa  md  over  Ansigtet;  oventil  var  den  forsynet  med  et  Hjelmmærke, 
sædvanlig  el  Dyrehoved.  Skjoldet  var  aflangt  eller  rundt,  forarbejdet 
af  Træ  eller  Læder,  eller  ogsaa  af  begge  Dele,  og  ofte  meget  kunstig 
sammensat;  det  havde  forskjellige  Ophejninger  og  Prydelser,  var  altid 
malet,  radl  eller  blaat,  stundom  forgyldt,  og  paa  mange  skjolde  var  der 
anbragl  Figurer  eller  Skjoldmærker,  som  betegnede  den  Familie,  hvortil 
Ejeren  herte.  Kt  hvidt  skjold  blev  brugt  til  Fredsforkyndelse  og  op- 
_;■■>  tilsees  paa  Biasten,  tillands  paa  en  Bannerstage. 

rebsvaaben    vare   dels    Hugvaaben,    som    Køllen,    Øxen   og 
Sværdet,   dels  Kastevaaben,  sum  Spydet  og  Landsen,    dels  Skud- 


Liinrlet  og  Folket. 


roben,  som  Slynge  og  Bue  med  Pil.     I  Nodsfald  hjalp  man  sig  med 
hvad  man  havde,    Stene,    sydende  Beg,    kogende  Vand  m.  m.      Kellen 


Øxe.  7  å  8"  bred  i  Bladet 
(fra  Mammenfundet). 


Huggespyd  eller  Bryn- 
b\;ui  (etter  en  Beskri- 
w  Ise  1  Egils  Saga) 
det  tveeggede  Blad  4 
Fod  langt. 


Sværd  benved  3 
Fod  lånet. 


herer  vistnok  til  de  allerældste  Vaahen  og  var  oprindelig  dannet  af  et 
Træea  Kodstykke  eller  af  et  sædvanligt  Stykke  Træ;  den  blev  Grund- 
laget til  Stridshammeren,    der  var  af  Sten,    Kobber  eller  Jern,  med  et 

kort  Skaft,  og  senere  blev  til  den  tveeggede  Stridsoxe  med  dens  pragt- 
fulde Skalt.  Sværdet  blev  Krigerens  egentlige  Vaaben  og  forarbejdedes 
i  mange  forskjellige  Former  og  Storrelser,  ligefra  det  korte  Haandsværd 
eller  Dolken  til  det  lange,  tunge  Sværd,    der  maatte  føres  med  begge 


R lubbe  eller 
Kølle. 


hastespyd. 


Laodse. 


Bue  ninl  Pil, 


Hænder.  Enhver  Kriger  havde  sit  eget  Sværd,  der  fulgte  ham  gjennem 
Livel  og  i  Graven,  og  det  havde  gjerne  sit  eget  Navn,  der  for  mange 
al  dem  ei  opbevaret  i  Sagnene  og  Sangene.  Af  Landser  og  Spyd  var 
der  ligeledes  mange  forskjellige  Slags,  saasom  Gejr,  Hellebarder,  det 
lette  Kastespyd  og  den  tunge  Paalstav,  den  store  Kesje,  Flenen  ogflere. 

Af  Slynger  var  der  den  lette  Haandslynge  og  Stavslyngen,  en  Læder- 
slynge,  befæstet  til  en  lang  Stok.  Buen  var  af  Træ,  sædvanligen  Ælm, 
og  Pilenes  Od  af  Flint  eller  Jern.  Foruden  disse  Vaaben  omtales  Fod- 
angler,  samt  Blider  eller  Valslynger,  der  benyttedes  til  at  udkaste  Spyd 
eller  til  at  slynge  Stene  imod  Voldene  eller  lignende. 

Saaledes  vare  i  korte  Træk  Landet  og  Folket,  navnlig  Krigeren,  hans 
Leveinaade,.  Dannelse  og  de  Vaaben,  hvoraf  han  betjente  sig.  Men  der 
var  i  Folket  forskjellige  Bestanddele,  ikke  Enhver  var  Kriger  i  Ordets 
snevrere  Betydning,  skjondt  enhver  Fribaaren  maatte  kunne  bære 
Vaaben.  Der  existerede  i  Grunden  kun  een  Stand  med  borgerlige 
.Rettigheder ,  nemlig  Bondestanden:  thi  Trællene  havde  aldeles 
ingen  Ret,  agtedes  ikke  hojere  end  Husdyrene.  Deres  Herre  kunde 
bruge  dem  efter  sin  Lyst  og  sit  Lune,  ja  endogsaa  dræbe  dem,  om  han 
fandt  for  godt.  Der  tillagdes  dem  alle  de  værste  Laster,  som  navnlig 
i  hine  Tider  vare  ringeagtede,  saasom  Fejghed,  Lumskhed  og  Troløshed. 
Hvorfra  de  havde  deres  Oprindelse,  kan  ikke  siges;  formodentlig  har  det 
været  et  overvundet  Folk,  der  af  Indvandrere  er  blevet  undertrykt,  og 
med  dette  forenedes  da  ogsaa  de  Fanger,  som  bleve  tagne  i  Krigen. 

Krigeren  var  fribaaren,  ingen  Træl  maatte  bære  Vaaben.  Vi- 
kingen, d.  e.  Søkrigeren,  tilbragte  saa  godt  som  hele  sit  Liv  paa  Søen. 
Vi  kunne  egentlig  ikke  kalde  de  tidligste  Vikinger  for  andet  end  Sø- 
rovere,  da  de  væsentlig  ernærede  sig  ved  at  sætte  sig  i  Besiddelse  af 
Andres  Ejendom,  og  Navnet  Viking  hidrører  fra,  at  de  laa  med  deres 
Skibe  i  en  Vig  eller  Bugt  for  at  passe  paa,  naar  andre  Skibe  kom  forbi 
og  gav  dem  Lejlighed  til  at  forskaffe  sig  Bytte.  Man  maa  imidlertid 
ikke  bedomme  disse  Vikingers  Færd  for  strengt,  men  erindre,  hvorledes 
de  Tider  vare,  i  hvilke  de  levede.  Selvopholdelsesdriften  førte  dem  til 
at  søge,  hvad  de  behøvede  til  Livets  Ophold,  hos  deres  Naboer,  som  vare 
i  Besiddelse  deraf,  og  i  Grunden  l'oretoge  de  sig  ikke  andet  i  det  Smaa, 
end  hvad  Hærene  og  Flaaderne  udførte  i  det  Store:  de  erobrede  —  saa- 
ledes var  Tidsaanden.  Vikingens  Liv  i  det  Enkelte  førte  til  Vikinge- 
tog  med  samlede  Skibe,  og  disse  vare  kun  en  Udvidelse  af  Sørøveriet,  en 
Begyndelse  til  de  store  Krige  imellem  Slægt  og  Slægt.  Vikingerne  vare 
ifølge  Sagaerne  unge,  kraftige  Krigere  fra  Landet  selv,  der  anførtes  af 
Kongesønner  eller  andre  hojbaarne  Mænd  og  spredte  sig  rundt  om  langs 

Kysterne;  undertiden  fandtes  der  ogsaa  berømte  Vikinger,  som  Kongerne 
havde  indkaldt  og  taget  i  deres  Tjeneste.  .Man  maa  imidlertid  ikke  tro, 
at  Vikingerne,  ligesom  de  græske  og  spanske  Uovere  i  vor  Tid,  våre 
Menneskehedens  Fjender  og  kun  levede  af  Hov,  som  de  fratoge  den 
Første  den  bedste;  nej,  tværtimod!  Vel  kunde  det  hænde,  at  en  Uskyldig 
blev  Offer  for  deres  Angreb;  men  i  Heglen  var  det  kun  Fjender  og 
Modstandere,  de  hjemsøgte.  De  beskyttede  Kysterne,  Bælterne  og  Sun- 
dene imod  fjendtlige  Overfald  og  Hoverier;  de  drog  ofte  ud  i  Skarer 
mod  fremmede  Vikinger,  som  foruroligede  Handelen;  de  uddannede  det 
unge  Mandskab  til  Sølivet  og  dannede  en  Afledskilde  for  de  Ledige;  de 
udførte  Tog  mod  fjendtlige  Kyster,  hvor  de  ved  Strandhug  erhvervede 
sig  de  fornødne  Levnetsmidler.  Vikingelivet  var  Forskolen  til  det 
egentlige  Krigerliv,  og  mangen  beromt  Helt  udgik  fra  denne  Skole. 

Danmark  var  i  den  ældste  Tid  delt  i  en  Mængde  smaa  Konge- 
riger, og  kun  nu  og  da  havde  Kongen  i  Lejre  Overherredømmet.  De 
forskjellige  Konger  havde  dog  ikke  lige  stor  Magt,  nogle  regerede  over 
større  Strækninger  og  kaldtes  Overkonger,  Folkekonger  eller  Stol- 
konger, fofdi  de  havde  Ret  til  at  indtage  Forsædet;  andre  vare  kun 
Smaakonger,  saasom  Fylkekonger,  Næssekonger;  de,  som  vare 
afhængige  af  andre,  kaldtes  S  katte  konger.  En  egen  Slags  Konger 
vare  de  saakaldte  Sokonger,  om  hvem  det  i  Sagaerne  hedder,  at  det 
var  Vikingernes  Skik,  at,  naar  Kongesønner  befalede  over  Hæren,  kaldte 
de  sig  Konger,  endskjøndt  de  ikke  ejede  noget  Land.  Der  var  i  hele 
Norden  en  stor  Mængde  saadanne  Sokonger,  som  «aldrig  sov  tinder 
sodet  Bjælke  og  aldrig  drak  i  Arnekrogen  •>.  At  der  var  saa  mange  af 
dem,    kan   have  hidrørt  fra  den  Skik,  at  Faderen  kun   beholdt   den  Søn 

i'_r,  SOm  han  havde  udseet  til  sin  Efterfølger,  og  sendte  de  andre 
b"it  for  selv  at  erhverve  sig  nye  Higer;  de  hærjede  da  langs  Kysterne 
i  fremmede  Lande  og  søgte  at  gjore  Erobringer.  Ogsaa  kunde  det 
hænde,  at  to  Brødre,  saasom  Roe  og  Helge,  delte  Herredømmet  imellem 

laledes,  at  den  ene  regerede  over  Landet,  den  anden  over  Soen;  den 
første  \ar  da  den  ypperste,  medens  Søkongen  maatte  søge  sin  styrke 
i  en  Btor  Flaade  og  i  at  underkaste  sig  mange  Skattekonger. 

Dette    vedblev    indtil    Gorm    den    Gamle   forenede    Riget   og   blev 

et  vilde  være  af  stor  Interesse  for  Sø- 
krigshistorien,  dersom  man  var  istand  til 
at  vise,  hvorledes  Skibsbygningen  har  ud- 
viklet sig  gjennnem  Tidernes  Løb;  men 
dette  kan  for  de  ældste  Tiders  Ved- 
kommende kun  gjøres  paa  en  meget 
ufuldstændig  Maade.  Skibenes  Form,  Størrelse  og  Udstyr  har  til  enhver 
Tid  været  afhængig  af,  til  hvilket  Brug  de  have  været  bestemte,  og  for 
Krigsskibenes  Vedkommende  tillige  af  de  Vaaben  og  de  Kampmaader, 
som  stode  til  Raadighed.  At  Opfindsomheden,  Teknikens  Standpunkt, 
Industriens  Udvikling  og  Alt,  hvad  der  horer  til  Samfundets  materielle 
og  aandelige  Fremskridt,  ligeledes  have  havt  deres  store  Indflydelse,  er  en 
Selvfølge;  men  dette  har  til  samme  Tid  været  forskjelligt  hos  de  forskjel- 
lige  Folkeslag.  Medens  f.  Ex.  Ægypternes,  Grækernes,  Romernes  og  andre 
middelhavske  Folkeslags  Historie  er  meget  ældre  end  Nordboernes ,  ja 
saa  at  sige  ender,  hvor  disses  begynder,  saaledes  have  ogsaa  Sofart,  Sø- 
handel og  Søkrige  været  udviklede  i  Middelhavet  længe,  før  der  fandtes 
Skibe  og  Vikinger  i  Norden,  ja  maaske  længe,  før  der  fandtes  Mennesker 
i  de  skandinaviske  Lande. 

Længe,  før  den  historiske  Tid  begynder  her  i  Norden,  have  Nord- 
søen og  -Østersøen  været  besejlede  af  Søfolk  fra  de  sydlige  Lande, 
navnlig  fra  Middelhavets  Kyster.  Det  var  omtrent  330  Aar  før  Kristi 
Fødsel,    eller  mere  end   tusinde  Aar    før  vor    historiske  Tidsalder,    at 

Pytheaa  fra  Massilia  eller  Marseille  ved  Middelhavet  gjorde  en  Rejse  til 
Norden,  til  Ørkenøerne,  til  Thule,  til  et  stort  tilfrosset  Hav,  og  at  han  her- 
oppe hentede  Bernsten  (Rav),  formodentlig  fra  Jyllands  Vestkyst  eller  fra  de 
preussiske  Kyster  ved  Østersøen.  Om  der  er  foretaget  nogen  Sørejse  herop 
forinden  denne  Tid,  vides  ikke;  men  at  der  inden  den  historiske  Tid  og 
efter  Pytheas  har  været  et  bestandig  voxende  Samkvem  med  de  vestlige 
og  sydlige  Lande,  er  sikkert  nok.  Følgen  deraf  har  været,  at  Skibs- 
byggeriet, som  vi  her  nærmest  have  for  Øje,  har  udviklet  sig  paa  en 
dobbelt  Maade,  dels  umiddelbart  ved  Nordboens  egen  Opfindsomlied,  dels 
middelbart,  ved  at  der  toges  Mønster  efter  de  Folkeslag,  hos  hvem  Sø- 
farten allerede  var  en  gammel  Industri.  En  anden  Følge  af  denne 
Tingenes  Tilstand  har  været,  at  Efterretningerne  om  Nordens  Oldtid  ere 
naaede  til  os  ad  en  dobbelt  Vej,  nemlig  dels  umiddelbartved  de  nordiske 
Sagaer,  Sagn  og  Sange,  dels  middelbart  ved  de  Efterretninger,  som  syd- 
landske Skribenter  have  indhentet  om  Norden  og  derefter  meddelt  i  deres 
Skrifter. 

At  Skibsbyggeriets  Udvikling  i  Norden  er  foregaaet  paa  den  Maade, 
at  de  første  Baade  og  Skibe,  som  byggedes,  vare  formede  af  Folket  selv, 
medens  de  senere  bleve  mere  paavirkede  af  den  i  Syden  udviklede  Byg- 
ningsform, synes  flere  Omstændigheder  at  tyde  paa.  Formodentlig  er 
man  her,  som  overalt  paa  Jorden,  begyndt  med  at  danne  smaa  Flaader 
af  sammenhæftede  Træstammer,  saaledes  som  vi  endnu  den  Dag  idag 
kunne  see  dem  i.  Ex.  hos  de  vilde  Indianerstammer  ved  Am  azon  flodens 
øvre  Løb,  hvilke  bevæges  fremad  enten  ved  Stager  eller  Aarer  og  styres 
med  en  Aare  agter.  Derefter  har  man  udhulet  store  Træstammer  og 
dannet  en  Slags  lange  Kanoer  med  Aarer  i  Gafler,  en  Art  Fartojer, 
hvoraf  der  endnu  findes  mange  blandt  Jordens  udannede  Folkestammer, 
!'.  Ex.  ved  Vestkysten  af  det  nordlige  Amerika,  hvor  man  seer  dem  ud- 
Mnvkkede  med  Figurer  og  Prydelser  og  bemalede  med  grelle  Farver.  Men 
den  egentligt'  Skibsbygningskonsfc,  selv  her  i  Norden,  er  dog  meget 
gammel  og  maa  have  staaet  i  Forhold  til  Udviklingen  af  de  Redskaber, 
hvormed  man  har  forarbejdet  det  forhaanden  værende  Materiale:  thi 
Værktt.j  og  Materiale  ere  de  fornødne  Gjenstande  til  Afhjælpningen  af 
tilstedeværende  Trang.  At  Nordens  Folkeslag  ikke  have  staaet  tilbage,  vil 
man  f.Ex,  kunne  Bee  boa  den  romerske  Historieskriver  Tacitus,  der  levede  i 

den  sidste  Halvdel  af  det  første  Aarhundrede  efter  Kristus,  og  som  har 
givet  en  Skildring  af  disse  Folkeslag,  de  forskjellige  Stammer,  deres 
Gudsdyrkelse  m.  m.  «Ved  selve  Havet  —  siger  han  —  bo  Svioner,  der 
ikke  blot  ere  mægtige  ved  Hære,  men  ogsaa  besidde  Flaader.  Deres 
Skibes  Bj'gning  er  mærkelig,  da  Forstævn  og  Agterstævn  ere  ens;  de 
br,uge  ingen  Sejl,  men  have  løse  Aarer.» 

Gaa  vi  noget  længere  frem  i  Tiden,  da  træffe  vi  en  anden  romersk 
Forfatter,  Æthicus  Ister,  omtr.  300  Aar  e.-  Kr.,  der  selv  har  besøgt  Nor- 
den og  skildrer  os  Forholdene  der.  Han  taler  om  Hunner,  Friser 
og  Daner,  anfører,  at  de  nordiske  Folk  især  drive  Handel  og  dyrke 
Havre  og  Byg,  at  Landet  har  Jern,  og  at  der  drives  megen  Søfart. 
« Deres  smaa  hurtige  Skibe,  som  ende  sig  i  en  Spids,  kalde  de  Byrrer, 
og  de  udholde  vel  alle  Storme ».  Derefter  skildrer  han  meget  udforlig- 
nogle  Øer,  Meoparøerne,  der  ifølge  hele  Fremstillingen  tydelig  vise  sig 
at  være  Sjælland,  Fyen  og  hosliggende  øer.  «De  ligge  henstrakte  i 
Havet  og  danne  ligesom  to  Døre  til  det  store  Nordhav  og  beboes  af  et 
talrigt  yderst  opfindsomt  Folk.  Dette  Folk  driver  ikke  blot  Handel,  men 
det  er  de  bedste  Søfolk  paa  Jorden,  de  bedste,  Forfatteren  nogensinde 
har  lært  at  kjende,  og  de  ere  ypperlige  Skibsbyggere.  Skibene  ere  over- 
maade  lette;  til  den  tømrede  Kjøl  føjes  Fletninger  af  Jern  eller  Vidier, 
overtrukne  med  Skind  og  tjærede ,  og  at  bygge  saadanne  Skibe  have 
Skyther,  Saxer  og  andre  Folk  lært  af  dem.  De  drive  Sørøveri  og  ligge 
derfor  Sommeren  igjennem  paa  Havet.  Deres  stormfulde  Hav  (Øster- 
søen) besejle  de  uden  Fare  og  komme  uden  Besvær,  til  hvilken  Havn  de 
ville,  og,  naar  de  overfalde  andre,  bore  de  hemmelig  under  Vandet  deres 
Skibe  i  Sænk.  De  ere  ogsaa  dygtige  Smede. »  Hele  denne  Skildring- 
tyder  paa  en  ikke  lidet  udviklet  Søfart,  Skibsbygningskonst  og  Krigs- 
konst,  der  endog  har  vundet  Anerkjendelse  hos  det  ved  Middelhavet 
boende  Folk. 

Undersøge  vi  vore  egne  nordiske  Kilder,  da  ville  vi  deri  kunne 
finde  mange  Vink,  om  end  ikke  nogen  fyldestgjørende  Fremstilling  af, 
hvorledes  Oldtidens  Skibe  have  seet  ud.  Der  har  været  mange  forskjellige 
Former  efter  den  Brug,  hvortil  de  vare  bestemte,  efter  Tiden  og  Stedet, 
paa  hvilke  de  vare  byggede.  Mange  Fartøjer  benyttedes  kun  til  Fiskeri 
eller  til  at  føre  Personer  eller  Varer  over  de  snevre   Fjorde  og   Vand- 

strnmmo,  og  disse  maa  i  det  Hele  antages  at  have  været  smaa  Ro- 
baade,  af  simpelt  Arbejde.  Anderledes  forholder  det  sig,  naar  Talen  er 
om  Havs  k  i  bet  (hafskip),  der  skulde  kunne  gaa  over  de  større  Søer  og 
enten  var  et  almindeligt  Kjøbmandsskib  eller  et  Krigsskib  (herskip); 
dog  maa  man  ikke  herved  tænke  sig  Skibe,  der  i  Henseende  til  Stør- 
relse kunde  taale  Sammenligning  med  de  Maskiner,  der  i  den  senere 
Tid  kom  til  at  pløje  Havet  som  Handels-  eller  Krigsskibe;  thi,  skjøndt 
oogle  af  dem  havde  en  betydelig  Længde  og  kunde  indtage  en  Mængde 
i  Rummene  sammenstuvede  Mennesker ,  saa  vare  de  dog  hverken  saa 
høje  eller  saa  dybgaaende  som  disse. 

Midlerne,  hvorved  Skibene  bevægedes,  vare  enten  Sejl  eller  Aarer, 
eller,  hvad  der  for  de  størres  Vedkommende  var  det  almindelige,  baade 
Sejl  og  Aarer.  Sejlene  benyttedes  da  navnlig  paa  længere  Rejser,  og 
naar  Vinden  var  gunstig,  Aarerne  derimod  paa  kortere  Toure,  i  stille 
Vejr,  under  Kysterne,  i  Fjordene  og  ved  lignende  Lejligheder.  Naar  et 
Skib  laa  færdigt  til  hurtig  at  stikke  i  Søen,  satte  man  sin  Lid  til  Aarerne. 
Saaledes  hedder  det  f.  Ex.  i  Fortællingen  om  Svend  Tveskjæg  og  Palna- 
toke,  at,  da  denne  efter  Svends  Indbydelse  kom  til  Danmark  for  at 
bivaane  et  stort  Gilde,  men  ikke  følte  sig  sikker,  « lagde  han  Skibene  i 
Havn,  hvor  denne  var  dybest,  vendte  Forstævnene  udad  og  lagde  Aarerne 
i  Rctollene«.  Da  Sigvald  efter  Palnatoke  var  bleven  Høvding  over 
Jomsvikingerne,  lykkedes  det  ham  ved  List  at  fange  Kong  Svend,  som 
opholdt  sig  paa  Sjælland.  Han  løb  ind  i  Grønsund  og  »lagde  sine 
Ski  bf  ved  et  Næs,  ikke  langt  fra  Gaarden,  hvor  Kongen  var  paa  Gjæ- 
Bteri;  Forstævnene  vare  vendte  fra  Land,  og  Aarerne  laa  beredte«  Han 
tik  Kongen  lokket  ombord  ved  at  foregive,  at  han  var  syg,  og  stødte 
Btrai  fra  Land,  saasnart  Følget  var  indskibet.  At  Sejlene  benyttedes 
paa  længere  Rejser,  seer  man  mange  Exempler  paa,  idet  det  ofte  hedder 
at  -Skibene  satte  alle  Sejl  til«,  at  de  foer  over  Nordsoen  til  Bretland 
"tur  fulde  Sejl«   o.  s.  v. 

For  al  Forholde!  Imellem  de  forskjellige  Arter  Skibe  bedre  kan  for- 
Btaaes,  Bkulle  vi  her  gjore  en  almindelig  Bemærkning".  Den  mekaniske 
Kuli,  hvorved  et  Skil)  drives  frem,  kan  enten  være  Vinden,  eller  rettere 
Blæsten,  Kulingen,  eller  del  kun  være  Haandkraft  (Aarer,  Stager)  eller 
andel  Lignende.      Blæsten  skal  opfanges  i  Sejlene,   der  udspændes  over 

Master,  Ræer,  Stænger  og  Bomme,  indtil  en  betydelig  Højde  over  Skroget, 
og,  for  at  Skibet  kan  styres  i  forskjellige  Retninger,  er  det  ofte  nød- 
vendigt at  lade  Vinden  komme  ind  fra  Siden.  Op  imod  Vinden  kan 
der  selvfølgelig  ikke  styres;  derimod  kan  Skibet  lægges  skraat  imod 
Vinden  (saa  at  Kjolen  danner  en  Vinkel  af  GO  til  70  Grader  med  Vin- 
dens Retning)  og  Ræerne  samtidig  stilles  saaledes,  at  Sejlene  ere  fulde 
og  at  Skibet,  paa  Grund  af  sin  lange,  skarpe  Form,  skyder  over  Stævn; 
dette  kaldes  at  sejle  bi  de  vind.  Naar  Skibet  sejler  bidevind,  snart  til 
den  ene,  snart  til  den  anden  Side,  da  arbejder  det  sig  følgelig,  skjøndt 
ofte  temmelig  langsomt,  op  imod  Vinden;  dette  kaldes  at  krydse.  Man 
siger  da  at  Skibet  sejler  snart  over  den  ene  Bo  ug,  snart  over  den 
anden,  og  hvergang,  der  skiftes  Boug,  vender  Skibet.  Naar  Vinden 
kommer  mere  agterlig  imod  Sejlene  og  Skibet,  siger  man  at  dette  sejler 
rumt,  eller  slører  bort  for  Vinden,  eller  at  det  gaaer  for  en  Slør, 
og  er  Vinden  ret  agter  ind,  saa  at  der  sejles,  i  Vindens  Retning,  da 
sejler  Skibet  plat.  En  Sidevind  er  i  Reglen  den  bedste  for  Skibet,  thi 
da  kunne  alle  Sejlene  trække,  uden  at  det  ene  staaer  det  andet  i  Vejen. 
Men  Sidevinden  har  Tilbøjelighed  til,  foruden  at  drive  Skibet  frem, 
tillige  at  krænge  det  over  til  Siden,  og  for  at  modarbejde  dette  maa 
Sejlskibet  være  temmelig  bredt  og  have  fyldige  Sider;  det  er  sjelden,  at 
Længden  overstiger  3  til  4  Gange  Breden.  Naar  et  Skib  derimod  drives 
frem  ved  Haand-  eller  Dampkraft,  d.  e.  ved  Aarer,  Skrue  eller  Hjul,  da 
virker  Kraften  mere  umiddelbart  paa  Skroget,  nærmere  ved  dettes 
Midte,  og  der  vil  fremkaldes  en  større  Hurtighed,  naar  Skibet  gjøres  langt, 
hvorfor  der  gives  det  en  Længde  af  6,  8  å  10  Gange  Breden.  Heri  be- 
staaer  altsaa  Forsk  jollen  imellem  Sejlskibene  og  de  saakaldte  Lang- 
skibe. 

Ved  Oldtidens  Skibe  —  og  dette  gjælder  i  Grunden  for  Krigs- 
skibenes Vedkommende  igjennem  alle  Tidsaldere  —  kan  man  ikke  tænke 
sig  nogen  skarp  Grændse  imellem  de  to  Arter,  idet  de  Skibe,  som 
maatte  kaldes  Sejlskibe,  dog  vare  forsynede  med  Aarer  til  at  benyttes  i 
visse  Tilfælde,  og  Langskibene  paa  deres  Side  havde  idetmindste  een 
Mast  med  Sejl  til  at  ophejses,  naar  Vinden  var  gunstig.  Endnu  til  den 
allersidste  Tid,  da  Sejlkrigsskibene  udgjorde  Led  af  vore  Flaader,  havde 
de  Aarer,    hvormed  de  kunde  drives   frem   i  stille  Vejr,    og  saagodtsom 

alle  vore  moderne  Langskibe,  det  er  Dampskibene,  have  Master  og  Sejl, 
for  al  Vinden  kan  benyttes  idetmindste  som  Hjælpekraft. 

Man  maa  dog  ikke  forestille  sig,  at  Oldtidens  Sejlskibe,  hverken 
med  Hensyn  til  Skrogene  eller  til  Rejsningerne,  vare  saa  fuldstændige 
Bygninger,  som  de  senere  ere  blevne  til.  Der  fandtes  vel  Skibe  med  to 
eller  tre  Master;  men  med  Bidevindsejladsen  har  det  neppe  været  syn- 
derlig bevendt,  og  til  Krydsning  op  imod  Vinden  kunne  de  derfor  ikke 
antages  at  have  egnet  sig.  De  have  derfor  heller  ikke  været  saa  fyldige 
i  Skroget,  som  de  senere  bleve.  For  en  aaben  Vind  kunde  de  vistnok 
sejle  ret  godt,  og  altsaa  sløre  af,  naar  Vinden  var  gunstig;  men  gik  det 
imod,  maatte  de  enten  stoppe  op  i  Havnene,  eller  ligge  stille  paa  Soen, 
eller  ty  til  Aarerne,  og  vente  indtil  Forholdene  forbedrede  sig. 

De  egentlige  Hær-  eller  Krigsskibe  vare  Langskibe,  og  paa  deres  Byg- 
ning og  Udstyr  lagdes  der  den  største  Vægt.  De  byggedes  ligesom  nu 
paa  Kjol  med  Ribber  op  til  Siderne,  og  disse  Ribber  vare  da  klædte 
med  Planker,  der  vistnok  paa  de  mindre  Langskibe  laa  med  Kanten 
over  hinanden,  hvorved  den  saakaldte  Klinkerbygning  fremkom,  eller 
Plankerne  have  været  sværere  og  ligget  med  Kanten  imod  hinanden, 
den  saakaldte  Kravelbygning;  klinkerbyggede  Fartøjer  ere  i  Reglen 
lettere  end  de  kravelbyggede.  De  have  været  spidse  i  begge  Ender,  og 
de  bedre  udstyrede  Langskibe,  som  kaldtes  Drageskibe,  havde  højt 
opslaaende  Stævne  baade  for  og  agter,  hvoraf  den  forreste  var  dannet 
som  Halsen  og  Hovedet  af  en  Drage,  stundom  ogsaa  af  en  Grib  eller 
andet  lignende  Dyr,  den  agterste  som  en  Dragehale,  der  endte  sig  i  en 
Spids.  Da  Svend  Tveskjæg  drog  til  England  i  Aaret  1013  hedder  det 
"in  hans  Flaade,  at  den  bestod  af  store  Skibe  med  høje  Agterstævne  og 
kobberslagne  Forstævne;  i  Stævnene  saae  man  forgyldte  Løvebilleder  og 
Drager,  paa  Toppen  af  Masterne  Fugle  som  Vejrfaner.  De  paa  Stæv- 
nene oprejste  Figurer  vare  løse  og  kunde  tages  af  og  vel  endog  om- 
byttes med  andre,  naar  Skibet  skulde  gjøres  ukjendeligt  eller  paa  en 
Bærlig  Maade  udsmykkes;  der  blev  ogsaa  lagt  Betydning  i  disse  Figurers 
Form,  en  Bærlig  Betegnelse  af  Herredømme,  Magt,  Udfordring  o.  s.  v., 
eller  af  del  Navn,  som  var  tildelt  Skibet.  Saaledes  betød  f.  Ex.  et 
gabende  Hoved   paa  Stævnen   Nid,    og  i  den  i  Island  givne  Ulfljotslov 

siges  udtrykkelig,  «at  Ingen  maatte  sejle  imod  Land  med  gabende  Hoved 
paa  Stævn,  for  ikke  at  skrække  Landets  beskjærmende  Guder«. 

Drageskibets  Sider  laa  ikke  højt  over  Vandet,  ikke  hojere  end  at 
Besætningen  indenfor  kunde  være  nogenlunde  dækket;  det  nævnes,  at 
naar  en  Mand  stod  paa  Kjolsvinet ,  kunde  han  med  en  -Øxe  naae  til 
Sejlbommen.  For  yderligere  at  beskytte  Folkene,  ophængte  de  derfor 
ofte,  naar  de  gik  i  Kamp,  deres  Skjolde  langsmed  Kelingen,  og  der  var 
da  i  Skibssiden  anbragt  Huller,  gjennem  hvilke  der  kunde  skydes  med 
Pile.  Skrogene  vare  styrkede,  navnlig  i  Forstævnen,  den  angribende 
Del,  med  Plader  af  Kobber  eller  Jern,  og  ofte  var  hele  Skroget  beslaaet 
med  Som  eller  klædt  med  Oxehuder.  Skrogene  vare  malede,  visse  Dele 
endog  forgyldte,  og  i  det  Hele  udstyrede  med  al  mulig  Pragt. 

Det  Indre  af  Langskibet  eller  Drageskibet  var  delt  i  Kum  ved 
Tofter  eller  Bænke,  paa  hvilke  de  Folk  sad,  der  betjente  Aarerne.  Noget 
egentligt  Dæk  fandtes  ikke,  kun  over  den  forreste  eller  den  agterste  Del 
var  der,  navnlig  paa  de  større  Skibe,  en  Art  Halvdæk.  Det  forreste 
kaldtes  Forsk  andsen  eller  Røsnen,  og  da  Angrebet  altid  skete  ved, 
at  Skibene  roede  med  Stævnene  imod  hinanden,  var  dette  den  mest 
udsatte  Del  og  den,  hvor  den  kraftigste  Styrke  maatte  anbringes;  her 
havde,  naar  Skibet  gik  i  Kamp,  Stavnboen,  som  var  den  Fornemste 
efter  Skibsbefalingsmanden  og  som  forte  Hovedbanneret,  sin  Plads,  og 
om  ham  samledes  de  øvrige  Stavnboer,  den  bedste  Del  af  Besætningen. 
Agter  paa  Skandsen,  det  andet  Halvdæk,  havde  Skibsbefalings- 
manden sin  Plads  ved  Roret,  hvoraf  der  sædvanlig  var  et  paa  hver 
Side,  d.  e.  paa  Laaringen ;  men  naar  han  havde  styret  Skibet  imod  Fjen- 
den og  Kampen  var  begyndt,  forlod  han  denne  Plads  og  begav  sig  hen 
mellem  de  Kæmpende.  Paa  Tofterne  sad,  som  anført,  de  Mænd,  som 
betjente  Aarerne ,  og  disses  Antal  var  afhængigt  af  Skibets  Størrelse. 
Paa  de  mindre  Roskibe  laa  der  fra  hver  Tofte  en  Aare  ud  til  hver 
Side,  og  Skibet  bevægedes  altsaa  med  dobbelt  saa  mange  Aarer,  som 
der  var  Rum;  men  paa  de  større  Skibe  vare  Aarerne  saa  lange,  at  den 
Del,  som  laa  indenfor  Relingen,  næsten  naaede  over  til  den  modsatte 
Side,  og  hver  Bænk  eller  Tofte  tjente  da  kun  til  Sæde  for  Rokarlene 
ved  een  Aare,  og  Skibets  Indre  var  delt  i  hvad  man  kaldte  Halv  rum. 
Lasten  var  ved  tværskibs  Skillerum  delt  i  flere,  særlig  tre,   større  Rum, 

Demlig  øserummene,  et  foran  og  et  agtenfor  Masten,  Forrummene, 
hvoraf  der  ligeledes  var  to ,  det  ene  imellem  Masten  og  Rosnen  ,  det 
andet  agtenfor  Oserummene,  og  endelig  Krapperummet  eller  det 
snævre  Rum.  Paa  sterre  Skibe  fandtes  paa  Agterskandsen  en  Lyfting 
eller  Hytte,  i  hvilken  Hovdingen  havde  sin  Kahyt.  Skibet  forte  kun  een 
Mast  med  et  firkantet  Sejl,  der  hang  under  en  Raa  og  sædvanlig  var 
af  Vadmel,  men  ogsaa  undertiden  af  kostbarere  Tøjer;  paa  storre  Skibe 
vare  de  samlede  af  Breder  af  forskjellige  Farver,  navnlig  rode  og  blaa. 
Imellem  Drageskibets  Skrog,  Sejl  og  ovrige  Dele  var  der  baade  i  Form 
og  ovrige  Udstyr  en  saadan  Harmoni,  at,  naar  Sejlet  var  hejst,  fik  det 
Hele  Udseendet  af  et  paa  Soen  svommende  Dyr  med   udspilede  Vinger. 

Da  Skibene  vare  aabne  og  Besætningen  dog  skulde  kunne  opholde 
sig  i  dem  til  enhver  Tid,  om  Natten  og  om  Dagen,  i  Solskin  og  Regn- 
vejr, maatte  der  skaffes  dem  nogen  Beskyttelse  imod  Luften.  Dette 
skete  ved  de  saakaldte  Tje klinge  eller  Telte,  der  kunde  udspændes 
over  hele  Skibet,  fra  Forenden  til  Agterenden,  og  som  befæstedes  til 
Teltstænger.  Naar  Skibet  laa  i  Havn,  vare  Tjeldingene  opsatte;  men 
et  af  de  første  Skridt,  som  foretoges,  naar  Skibet  skulde  stikke  i  Søen 
eller  gaa  i  Kamp,  var  at  tage  Teltene  ned,  og  dette  skete  da  ofte  ved, 
at  de  Stænger,  hvorpaa  de  vare  befæstede,  bleve  huggede  over. 

Oldtidens  Sagaer  berette  vel  om  adskillige  Drageskibe  eller  Lang- 
skibe, som  maa  kaldes  store;  men  i  Reglen  vare  de  det  ikke.  Til  de 
første  maa  henregnes  Olaf  Tryggvesens  berømte  Skib  Ormen  den  Lange, 
der  kæmpede  ved  Svold  den  9de  September  Aar  1000  og  anføres  som 
«det  største  Skib,  der  hidtil  var  bygget  i  Norge ».  Det  skal  have  havt 
en  Længde  i  Kjolen  af  148  Fod,  forte  34  Aarer  paa  hver  Side  og 
kunde  indtage  en  Besætning  paa  500  Mand.  Et  andet  af  hans  Skibe, 
Tranen,  havde  30  Aarer  paa  hver  Side.  Andre  saadanne  store  Skibe 
med  talrige  Besætninger  omtales  i  Sagaerne;  men  det  maa  dog  antages, 
at  .i  almindeligt  Krigsskib  ikke  førte  større  Besætning  end  50  til  100 
.Mand,  og  at  de  egentlig  Kæmpendes  Antal  var  endnu  ringere.  At  Ski- 
bene vare  smaa  og  lette,  sees  ogsaa  deraf,  at  de  om  Vinteren  bleve 
trukne  op  paa  Land  og  satte  under  Skur.  De  byggedes  paa  Ruller  eller 
Bankestokke,  sattes  i  Vandet  paa  Ruller  og  haledes  atter  op  paa  Land 
over   Rullerne.     1   Sagnei    om  Regner  Lodbrog   hedder   det:     »Regnen 

Sønner,  Agner  og  Erik,  samlede  en  Hær,  for  at  krige  paa  Sverig.  Men 
da  Agners  Skib  blev  skudt  af  Kullerne  i  Soen ,  stod  der  tilfældigvis  en 
Mand  foran  og  blev  dræbt;  det  var  et  slet  Varsel.«  I  Sagnet  om  Hedin 
og  Hogne  opfordrer  Gondul  Hedin  til  at  bortføre  Hilde  og  dræbe  Dron- 
ningen, hendes  Moder,  og  udbryder:  »Læg  hende  ned  foran  Forstævnen 
paa  dit  Drageskib,  og  lad  det  knuse  hende,  naar  det  skydes  i  Soen!" 
Hedin  fulgte  Kaadet,  og  Dronningen  omkom  paa  denne  ynkelige  Maade. 
Under  Normannernes  Tog  til  Frankrig  sluttede  deres  Anfører  Sigfred  i 
886  et  Forlig  med  Kejser  Karl  den  Tykke,  ifølge  hvilket  han  skulde 
drage  bort  fra  Paris.  Normannerne  skulde  nu  gaa  op  ad  Seinen,  forbi 
Hovedstaden,  men  efter  en  uheldig  Kamp  maatte  de  love  ikke  at  an- 
falde Egnen  ved  Maine,  hvorfor  de  »tændte  Ild  paa  deres  Lejr  og  trak, 
til  stor  Forundring  for  de  Franske,  deres  Skibe  over  Land  i  en  Stræk- 
ning af  2000  Fod,  for  atter  at  sætte  dem  i  Seine,  og  seilede  nu  ad 
Yonne  til  Sens.» 

Det  almindelige  Indtryk,  som  man  faaer  ved  at  gjennemgaa  de 
spredte  P^fterretninger  om  Oldtidens  Krigsskibe,  bliver  saaledes  det,  at 
der  vel  til  forskjellige  Tider  fandtes  flere  større,  pragtfulde  Drageskibe 
eller  Langskibe,  der,  som  senere  skal  blive  vist,  havde  en  ikke  ringe 
Lighed  med  de  middelhavske  Galejer*);  men  at  den  gjennemgaaende 
Kogel  var  smaa  Skibe,  uden  Dæk,  i  hvilke  Mandskabet  stuvedes  sammen 
naar  de  gik  ud  paa  Hærtog.  Sees  der  endvidere  hen  til  de  ringe  Hjælpe- 
midler, over  hvilke  Navigationen  raadede,  at  de  sejlede  uden  Kompas  og  So- 
kaart,  da  maa  det  indremines,  at  vore  Forfædre  have  været  fortrinlige,  ud- 
holdende og  haardføre  Sofolk.  Hvorledes  de  have  fundet  Vej  over  Nordsoen 
til  Englands  Kyster  og  tilbage  igjen  over  den  urolige  stormfulde  Nordso 
med  dens  hoje  Sogang,  er  os  næsten  en  Gaade;  ofte  have  de  maattet 
ligge  og  vente  paa  gunstig  Lejlighed ,    ofte  ere  de  bukkede    under    for 


I  Sagnet  om  Regner  Lodbrog  fortælles,  at  «han  til  Toget  imod  England  lod  bygge 
i  Lier  i  JNorge  to  K  narrer,  et  Slags  mindre  Krigsskibe  med  ophøjede  Ske  vue. 
Forgjæves  forestillede  Aslog  ham  ,  at  han  med  samme  Bekostning  kunde  have 
bygget  mange  Langskibe,  og  at  Englands  Kyster  vare  farlige  at  besejle  med  saa 
smaa  Skibe.  Han  lod  Knarrerne  besætte  med  500  Mand  og  sejlede  til  Aoithumber- 
land.  Begge  Skibene  forgik  her  paa  Kysten,  men  Mandskabet  kom  i  Land«. 
Denne  Fortælling  er  langt  fra  at  være  tydelig  og  synes  endog  at  indeholde  liere 
Modsigelser. 

Stormen,  mon  dog  have  de  foretaget  store  Tog  og  forfærdedes  aldrig. 
Allerede  fra  de  tidligste  Tider,  f.  Ex.  fra  Angelsaxernes  Vikingetog  mod 
Britannien,  haves  Efterretninger  om  saadanne  Toure.  Brodrene  Hengst  og 
Hors  sejlede  ifølge  Sagnet  i  Aaret  449  over  Nordsøen  paa  tre  Skibe  med  tre 
hundrede  Mand,  kom  tilbage  til  Danmark  og  sejlede  Aaret  efter  paany 
over  I  il  Britannien  med  16  Skibe. 

At  Skibene  ikke  kunne  have  været  store,  have  vi  et  andet  Bevis 
for  i  Flaadernes  Sammensætning  og  Størrelse.  Herved  maa  dog  erindres, 
at  Oldtidens  Flaader  ikke  vare  andet  end  vandrende  Hære;  en  Kriger 
maatte  kunne  kæmpe  ligesaa  godt  paa  Soen  som  paa  Landjorden,  han 
brugte  tildels  den  samme  Slags  Vaaben  her  som  der,  Ordning  og  Op- 
stilling udfortes  efter  omtrent  de  samme  Grundregler.  Dette  var  lige- 
frem en  Følge  af  Forholdene;  thi  hvorledes  skulde  vel  en  Hær  kunne 
føres  fra  Sted  til  Sted  uden  Hjælp  af  Skibe  og  Baade?  Og  naar  Hærene 
rykkede  frem  paa  denne  Maade,  maatte  de  stedse  være  rede  til  at  op- 
tage  Kampen.  Det  er  derfor  ikke  saa  besynderligt,  at  der  ofte  berettes 
om  meget  talrige  Flaader,  der  ovenikjøbet  samledes  i  kort  Tid.  Vikinge- 
skibene, de  egentlige  Krigsskibe,  have  vel  været  særlig  udstyrede  til 
Krigsbrug,  med  stærke  Stævne  og  Sider,  For-  og  Agterskandse  o.  s.  v., 
saaledes  som  vi  ovenfor  have  beskrevet  dem;  men  at  der  i  Flaaderne, 
foruden  disse,  fandtes  mangfoldige  lidet  krigsdygtige  Fartøjer,  er  udenfor 
al  Tvivl.  Almuen  var  forpligtet  til  at  bygge  og  udruste  Krigsskibe,  og 
naar.  der  skete  « Opbud  til  Leding",  det  vil  sige  Samling  af  Krigsskibe 
og  Folk  til  et  Soslag,  da  mødte  disse  Fartøjer  paa  Samlingsstedet  i  den 
Tilstand,  hvori  de  kunde  skaffes  tilveje.  Men  Sagen  var  den,  at  det 
under  en  Kamp  mere  kom  an  paa,  hvorledes  Mændene  vare  udstyrede, 
end  hvorledes  Skibene  vare  det;  det  var  mere  en  personlig  Kamp,  Mand 
imod  Mand,  end  Skib  imod  Skib,  saaledes  som  i  vor  Tid,  hvorom  det 
drejede  sig;  el  Soslag  skjelnede  sig  i  Grunden  kun  fra  et  Landslag  der- 
ved, at  man  i  første  Tilfælde  havde  en  Bro  af  Skibe,  i  sidste  Landjorden 
under  sine  Fødder. 

\i  Bkulle  oplyse  dette  med  nogle  Exempler  efter  Sagaerne  og  først 
anfere  Ivar  Vidfadmes  Dod. 

Da   Ivar  erfarede   —   hedder  det  -   at  Kong  Badbard  i  (iarderige 
havde  ægte!    haus  Datter  Øde  imod   hans  Villie,    Bamlede  han  en    stor 

Hær  fra  Sverig  og  Danmark  og  en  utallig  Mængde  Skibe.  Han  var  da 
meget  gammel.  Som  han  nu  med  en  Flaade  var  lobet  ind  i  Kirjale- 
bugten  (den  finske  Bugt)  og  vilde  sætte  sin  Hær  i  Land,  dromte  ban  en 
Nat,  da  han  laa  paa  sit  Drageskib,  at  der  langt  ude  fra  Havet  kom 
flyvende  en  stor  Drage,  skinnende  som  Guld  og  funklende  som  Gnisterne 
i  en  Esse,  og  efter  den  flej  en  Fugleskare ,  saa  stor  som  om  alle  Fugle 
fra  Norden  der  vare  samlede.  Og  paa  et  andet  Sted  saae  han  en  Sky 
trække  op  fra  Nordost,  fulgt  af  saadan  Regn  og  Uvejr,  som  om  alle 
Skove  og  hele  Landet  flede  hen  i  det  nedstrommende  Vand;  dermed 
fulgte  Torden  og  Lynild.  Men  da  den  store  Drage  fløj  fra  Søen  i  Land, 
da  kom  Regnen  og  Uvejret  den  imøde  med  et  saadant  Mørke ,  at  han 
hverken  kunde  øjne  Dragen  eller  Fuglene ,  men  kun  hørte  Gnyet  af 
Tordenen  og  Uvejret;  dette  trak  vester  og  sønder  om,  saa  vide,  som 
hans  Rige  strakte  sig.  Og  da  tyktes  ham,  at  han  saae  hen  til  det  Sted, 
hvor  hans  Skibe  laa;  de  vare  alle  blevne  til  Hvaler  og  lob  ud  i  Havet. 
Derpaa  vaagnede  han  og  lod  kalde  paa  sin  Fosterfader  Hord,  for  at 
denne  kunde  udlægge  hans  Drøm.  Men  Hord  svarede,  at  han  dertil  var 
for  gammel.  Han  stod  dengang  oppe  paa  en  Klippe  ovenfor  Enden  af 
Bryggen  ;  Kongen  derimod  laa  i  Lyftingen  paa  Skibet  og  havde  løsnet 
Teltskjodene,  medens  de  talte  sammen.  Kong  Iver  var  meget  tung- 
sindig og  vilde  atter  have  Hord  til  at  gaa  ud  paa  Skibet,  for  at  raade 
hans  Drøm;  men  denne  undslog  sig  og  svarede,  at  Iver  kunde  selv  bedst 
forklare  den;  store  Forandringer  forestode  vistnok  Sverig  og  Danmark; 
Døden  vilde  snart  gjore  Ende  paa  hans  umættelige  Ærgjerrighed,  og 
hans  Fjender  vilde  da  bemægtige  sig  hans  Lande.  Da  vendte  Kong 
Iver  sine  Tanker  hen  paa  sine  Forfædre,  hvis  Herredømme  han  havde 
udvidet,  og  paa  de  Konger,  hvis  Død  han  havde  voldet.  Han  spurgte 
Hord  hvad  han  tænkte  om  hine  Forfædre  og  deres  Sindelag.  Hord  sva- 
rede, at  Halfdan  hin  Snilde  var  god  som  Balder,  Rerek  forsagt  som 
Høner,  Helge  hin  Hvasse  var  lig  den  modige  Hermod,  og  Gudrød  den 
dumme  Hejmdal.  Og  jeg?  sagde  Iver.  Du,  svarede  Hord,  er  den  fule 
Slange,  Midgaardsormen.  Forbittret  raabte  Iver:  Spaaer  Du  mig  Døden, 
da  skal  Du  ikke  overleve  mig,  thi  jeg  har  Dig  i  Sigte,  der  hvor  Du 
staaer,  du  opblæste  Thus!  Saa  kom  da  hid  til  Midgaardsormen,  og  lad 
os  prøve  .Styrke  sammen!    I  det  Samme  sprang  Kongen  op  fra  Lyftingen 

og  lob  i  sin  Vrede  ud  gjennem  Teltskjødene;  men  Hord  styrtede  sig  fra 
Klippen  ned  i  Soen.  Dette  saae  de  Mænd,  som  holdt  Vagt  paa  Konge- 
skibet; men  hverken  Kongen  eller  Hord  saae  de  mere,  thi  Ingen  af  dem 
kom  op  siden.  Hæren  gik  i  Land  og  holdt  Thing;  man  besluttede,  da 
Kong  Iver  var  død,  at  vende  tilbage  med  forste  Bor.» 

Hele  denne  Skildring  giver  et  livligt  Billede  af  et  Optrin  paa  en 
af  Oldtidens  saakaldte  store  Flaader.  Kong  Iver  drager  til  Garderige 
med  den  i  Hast  samlede  Flaade;  han  er  selv  paa  Kongeskibet,  et  stort 
Drageskib;  han  standser  ved  Kysten,  lægger  sit  Skib  saa  tæt  ved  Land, 
under  en  Klippe,  at  en  Brygge  kan  forene  det  med  Stranden  og 
Folkene  gaa  tørskoede  i  Land;  han  lader  Teltene  udspænde,  lægger  sig 
til  Hvile  i  Lyftingen  (Kahytten),  og  paavirket  af  hele  Stillingen,  af  sit 
Forehavende  og  af  den  utallige  Mængde  Skibe,  som  omgive  ham,  drøm- 
mer han  om  Drager,  Fugle  og  Hvaler,  om  Regn  og  Torden,  det  vil  sige 
om  en  Kamp,  i  hvilken  Pilene  formorke  Himlen,  Skibene  fare  om  som 
Drager  og  Hvaler,  og  et  forfærdeligt  Bulder  hores.  Hord  skal  tyde  hans 
Drøm;  men  han  gaaer  i  Land  over  Bryggen  og  op  paa  Klippen;  han  er 
saa  nær,  at  Kongen  kan  tale  med  ham  fra  Lyftingen  paa  sit  Skib,  men 
for  tillige  at  see  ham,  maa  han  løsne  Teltets  Skjøder  og  trække  det  lidt 
til  Side.  Da  Kongen  er  død,  skal  der  holdes  Raad,  hvortil  der  ikke  er 
Flåds  paa  Skibene:  Hæren  maa  gaa  i  Land.  Man  beslutter  at  sejle 
hjem  med  Flaaden;  men  dette  kan  ikke  ske,  for  Vinden  bliver  gunstig. 

I  Braavallaslaget,  der  forefaldt  omtrent  i  Aaret  730  mellem  den 
gamle  Konge  Harald  Hildetand  og  hans  Søstersøn  Sigurd  King,  og 
hvortil  man  havde  forberedt  sig  paa  begge  Sider  i  syv  Aar,  blev  Kong 
Haralds  Hær  overfort  til  Kalmar  paa  en  Flaade ,  der  skal  have  været 
saa  stor,  at  man  fra  et  Sted  i  Sjælland  (man  antager  Kjoge)  kunde  gaa 
over  den,  som  paa  en  Bro,  til  Skanor  i  Skaane;  den  naaede  forst  efter  syv 
Dages  Forløb  til  Kalmar  med  en  utallig  Hær.  Sigurd  Kings  forenede 
svenske  og  norske  Flaade  sejlede,  2500  Skibe  stærk,  ud  fra  Stoksund 
(Udløbel  af  Mælaren),  forenede  sig  med  en  anden,  som  laa  i  Havnen 
Garnum  paa  den  ostlige  Side  af  Gulland,  og  satte  derpaa  Hæren  i  Land 
red  Braavig.  Disse  store  Flaader  have  selvfølgelig  ikke  talt  lutter  Kri-s- 
akibe,  men  have  fornemmelig  bestaaet  af  Forselskibe  og  hvad  man  kunde 
skrabe  sammen. 

Om  Regner  Lodbrog  fortælles  der,  at,  da  Skaaningerne  og  Jyderne 
bavde  gjort  Opstand,  sendte  han  Bud  til  Norge  om  Bistand;  hans  for- 
skudte Hustru,  den  kjække  norske  Skjoldmø  Ladgerde,  kom  da  ned  med 
sin  Son  og  en  Flaade  paa  120  Skibe  for  at  hjælpe  Kong  Regner,  faldt 
Fjenden  i  Ryggen,  tilføjede  ham  et  stort  Nederlag  og  delte  med  Regner 
Æren  for  Sejren.  Efter  Regner  Lodbrogs  sorgelige  Dod  i  England  sej- 
lede hans  Sønner  derover  med  400  Skibe,  for  at  bekrige  Kong  Ella.  — 
I  Sagnet  om  Frode  den  Tredie,  Fredegod,  fortæller  Saxo,  at  «da  Hunerne 
havde  forenet  sig  med  Olimar,  Konge  over  -Østerlandene,  og  i  hele  to 
Aar  rustet  til  Krig  imod  Danmark,  samlede  Frode  en  Hær  af  Danske, 
Norske  og  Vender.  Han  sendte  Erik  den  Veltalende  forud,  for  at  ud- 
spejde den  fjendtlige  Hær;  den  var  saa  stor,  at  Erik  modte  de  forreste 
Skibe  ved  Solens  Opgang,  men  ikke  naaede  de  bageste  for  ved  dens 
Nedgang.  I  Soen  fandt  han  sex  Flaader,  hver  paa  tre  tusinde  Skibe. 
Erik  vendte  tilbage  og  raadede  Frode  til  forst  at  udruste  sin  Flaade, 
og  drage  mod  Olimar,  der  befalede  til  Soes.  Paa  Vejen  til  Rusland 
erobredes  en  Del  af  de  mellemliggende  Øer.  Da  man  kom  videre  frem, 
stodte  man  paa  nogle  af  de  russiske  Skibe;  Frode  holdt  det  for  en 
Skam  at  angribe  dem,  da  de  vare  saa  faa,  men  Erik  sagde:  «Sjelden 
vorder  fed  den  Faldne,  og  den  bider  ej,  som  i  Bælg  ligger«.  Olimars 
Flaade,  der  bestod  af  store,  næsten  ubevægelige  Skibe,  blev  slagen,  og 
Nederlaget  var  saa  stort,  at  de  Danske,  da  de  sejlede  tilbage,  fandt  alle 
Havne  opfyldte  med- Lig,  og  neppe  kunde  ro  sig  frem  igjennem  Havet 
for  Lig  og  sønderbrudte  Vaaben».  I  Slutningen  af  det  10de  Aarhun- 
drede  sejlede  Harald  Blaatand,  ledsaget  af  Hagen  Jarl,  med  en  vel  ud- 
rustet Hær  og  en  Flaade  paa  600  Skibe  til  Norge  for  at  erobre 
dette  Rige. 

Disse  Exempler  ere  formentlig  tilstrækkelige  til  at  vise,  af  hvilken 
Beskaffenhed  Flaaderne  vare,  siden  de  kunde  tælle  saa  mange  Skibe;  de 
vare  fornemmelig  et  Transportmiddel  for  Hæren.  At  der  mange  Gange 
lagdes  ringe  Vægt  paa  Flaaden  selv,  sees  ogsaa  af  flere  Tilfælde;  Hæren 
gik  i  Land  og  kæmpede,  og  for  at  den  ikke  skulde  faa  Lejlighed  til 
at  flygte,  naar  det  gjaldt  om  at  sejre  eller  falde,  hændtes  det  undertiden, 
at  Befalingsmændene  selv  lode  hele  Flaaden  brænde,  saasnart  Hæren  var 
gaaet  i  Land.     Saaledes  hedder  det  i  Fortællingen  om  Harald  Blaatand, 

ai  Kongens  ældste  Sen  Hagen,  «en  udmærket  og  elsket  Høvding,  ud- 
rustede en  Flaade  og  gik  imod  Semberne;  han  gjorde  Landgang,  men 
saae,  at  lians  Folks  Mod  svækkedes  ved  Synet  af  Fjenderne;  han  lod 
derfor  sin  Flaade  stikke  i  Brand,  for  at  tilintetgjøre  enhver  Tanke  om 
Flugt".  I  Historien  om  Jomsborg  og  Jomsvikingerne  hedder  det:  «Da 
Styrbjørn  havde  indtaget  Jomsborg  (sandsynligvis  under  Palnatokes  Fra- 
værelse), begav  han  sig  i  Vesterviking.  Han  landede  i  Danmark  og 
nødte  Kong  Harald  Blaatand  til  at  give  ham  sin  Datter  Thyre  til  Ægte, 
samt  hundrede  Skibe.  Men  efter  en  Nats  Hvile  vendte  han  tilbage  til 
Jomsborg,  hvor  en  endnu  større  Flaade  skulde  forene  sig  med  ham  fra 
Osterieden.  Med  tusinde  Skibe,  siges  der,  vendte  han  tilbage  til  Dan- 
mark og  tvang  de  Danske  til  endnu  mere  at  forøge  hans  Magt,  og  Kong 
Harald  til  at  følge  ham  paa  Toget  mod  Sverig,  som  han  nu  agtede  at 
gjæste.  Her  faldt  han  omtrent  22  Aar  gammel  (983)  i  det  store  Slag 
paa  Fyrisvold,  hvilket  ogsaa  kaldes  Fyrisflugten.  Slagets  Storhed  sees 
af  de  Sagn,  som  dannede  sig  derom.  Styrbjørns  Flaade  sejlede  til  Må- 
laren, hvor  Kong  Erik,  efter  den  gamle  Thorgny  Lagmands  Eaad,  havde 
ladet  hele  Vejen,  som  forte  til  Upsal,  besætte  med  Pæle.  Styrbjørn  landede 
og  lod  sætte  Ild  paa  sin  Flaade,  for  at  hans  Folk  skulde  stride  desto 
tapprere,  naar  de  ikke  saae  nogen  Udsigt  til  Flugt;  ipjennem  en  tyk 
Skov  lod  han  hugge  Vej  for  sig,  for  at  kunne  nærme  sig  Fjenden. 
Slaget  varede  i  tre  Dage«. 

Oldtidens  Flaader  vare  saaledes  ikke  en  Samling  af  Krigsskibe,  der 
paa  nogen  Maade  kan  sammenlignes  med  den  nyere  Tids  Flaader,  i 
hvilke  hvert  Skib  har  sin  militære  Betydning.  Naar  Fare  truede  og  So- 
togt  skulde  foretages,  samledes  i  Hast  en  Flaade  af  alle  Slags  Skibe 
og  Fartøjer,  der  besattes  med  Krigere.  Engang  under  Svend  Tveskjæg, 
hedder  det,  da  Jomsvikingerne  truede  Danmark,  udbøde  Hagen  Jarl  og 
hans  Son  Erik  Leding  overalt  i  de  nærmeste  Landskaber  og  fik  snart 
samle!  halvandet  hundrede  Skibe;  at  dette  ikke  har  været  Langskibe 
eller  Drageskibe,  er  en  Selvfølge,  thi  disses  Antal  kan  forholdsvis  kun 
have  værel  ringe. 


Ti 

ort  Kjendskab  til  Uldtidens  Krigs- 
skibe, idetmindste  her  i  Norden, 
1  er,  som  vist  i  den  givne  Frem- 
stilling, i  Grunden  kun  ringe,  og 
3*  det  Samme  gjælder  indtil  langt 
op  i  Middelalderen.  Der  tales  i 
Sagaerne  om  Havskib  og  Hærskib,  om  Kjobmandsskib,  Knarre,  Snekke, 
Skeid,  Barde,  Karve,  Skude,  Ask,  Bark  og  endnu  flere  Klasser,  og 
imellem  alle  disse  throner  Dragen  som  det  kraftigste,  skjønneste  og 
ædleste  Krigsskib.  Men  Drageskibet  synes  først  at  være  kommet  frem  i 
en  senere  Periode;  det  vakte  megen  Opsigt  ved  sin  Fremtræden,  og 
det  kan  neppe  antages  at  have  været  af  nordisk  Herkomst,  men  er 
snarere  indfort  fra  Syden  eller  Vesten. 

Middelhavet  er  Kulturens  Vugge,  og  fra  dette  have  vi  paalidelige  histo- 
riske Efterretninger,  der  gaa  tilbage  til  Tider,  da  Alt  her  i  Norden  endnu  laa 
indhyllet  i  det  dybeste  Morke.  Dette  gjælder  ogsaa,  skjendt  med  visse 
Indskrænkninger,  om  de  sydlige  Folkeslags  Krigsskibe  og  Sokrige,  og 
skjondt  Fremstillingen  heraf  ligger  udenfor  det  Ærnne,  vi  her  behandle, 
kan  den  dog  ikke  ganske  lorbigaaes  efter  den  Forbindelse ,  hvori  de 
middelhavske  Krigsskibe  have  staaet  til  de  nordiske. 

De  gamle  middelhavske  Krigsskibe,  saa  langt  som  vi  ere  istand  til 
at  gaa  tilbage,  vare  Langskibe,  der  bevægedes  ved  Aarer  og  kun,  naar 
Vinden  var  gunstig ,    kunde  sløre  afsted  for    et  eller  flere  Sejl.      Hos- 

staaende  Tegning  er  en  Afbildning  af  et  saadant  Skib  efter  et  Basrelief 
fra  del  ægyptiske  Theben,  der  maa  antages  at  være  udført  mere  end 
1000  Aar  før  Kristus.  Som  Hovedkarakteren  er  i  dette  Skib,  blev  den 
bevaret  gjennem  mange  Aarhundreder.  Disse  Krigsskibe,  der  benæv- 
nedes Galejer,  byggedes  af  meget  forskjellig  Storrelse  og  kunde  være 
meget  lange,  vistnok  for  nogles  Vedkommende  over  200  Fod;  derimod 
har  Breden  forholdsvis  ikke  været  stor,  heller  ikke  Hojden  over  Vandet, 
saa  lidt  som  Dybgaaendet.  De  vare  spidse  i  begge  Ender,  med  høje 
Stævne  for  og  agter,    Halvdæk  i   begge  Ender,   jern-  eller  kobberklædt 


^     V^     \     \      ^ 

Krigsskib  fra  det  ægyptiske  Theben  (omtrent  1000  Aar  f.  Kr.). 


Boug  og  Sider,  ligesom  vi  have  seet  paa  Drageskibene.  De  vare  taklede 
med  een,  to  eller  tre  .Master  med  firkantede  eller  trekantede  RaasejL 
Skilifts  Karakter  var  i  det  Hele  taget  formet  efter  den  Maade,  hvorpaa 
del  benyttedes  til  Angreb;  det  skulde  være  indrettet  til  at  gaa  lige  los 
paa  del  fjendtlige  Skib,  knække  Aarerne  og  derved  berøve  det  Bevæge- 
kraften,  bore  del  i  Sænk,  stikke  Ild  paa  det  ved  at  kaste  brændende 
Fakler  eller  andel  Lignende  over  i  Hummet,  eller  tage  det  ved  Entring, 
efteral  det  størst  mulige  Nederlag  var  gjort  paa  Besætningen  medSkyde- 
•_•  Kastevaaben.   Derfor  vare  Bougen  og  Stævnen  stærktbyggede,  ja  man 

brugte  endog  at  anbringe  en  fremspringende  Braad  af  Metal,  eller  af 
jernbeslaaet  Træ,  paa  Stævnen  nær  ved  Vandgangen,  til  at  bores  ind  i 
det  fjendtlige  Skib.  Paa  Halvdækkene  for  og  agter  var  der  opfort  Ka- 
steller til  Folkenes  Beskyttelse,  og  langsmed  Kelingen  opsattes  en  Karm 


Romersk  Galej  (efter  en  Mosaik  fra  Pompeji). 

af  Planker  i  samme  Hensigt.  Paa  Toppen  af  Masterne  var  der  anbragt 
Mastekurve  eller  Topkasteller,  hvorfra  der  kunde  kastes  med  Sten  eller 
skydos  med  Bue  ned  imod  det  angrebne  Skibs  Dæk. 


Romersk  Galej  (efter  en  Mosaik  fra  Pompeji). 

Galejerne  bevægedes,  som  anført,  med  Aarer  og  styredes  oprindelig 
med  en  Aare,  der  senere  ombyttedes  med  et  fast  Ror  paa  hver  Laaring, 
den  agterste  Del  af  Skibet.  De  hosstaaende  Tegninger  ere  Afbildninger 
af   to    romerske    Galejer    efter    Mosaiker,    der  ere    fundne    i    Pompeji, 

ikke  meget  store  Skibe,  med  kun  10  eller  12  Aarer  paa  hver 
Side.  Der  var  langs  med  Galejens  Sider  anbragt  Bænke  til  Rokarlene, 
hvortil  anvendtes  Slaver  (Galejslaver),  der  lænkedes  til  Sæderne,  og 
Afstanden  imellem  disse  var  3  til  3Va  Fod;  langs  Midten  af  Skibet, 
imellem  Bænkene  eller  Tofterne,  var  der  en  Gang.  Aarerne  hvilede  i 
Galler,  anbragte  paa  en  Vinge  udenfor  Skibssiden,  og  da  den  inderste 
Del,  Lommen,  var  tungere  end  den  yderste,  balancerede  de  omtrent  i 
Gaflen  og  lode  sig  derved  lettere  bevæge;  de  vare  ikke  meget  lange, 
neppe  over  20  til  30  Fod,  og  der  er  al  Sandsynlighed  for,  at  der  paa 
Galejerne  aldrig  roede  mere  end  een  Mand  paa  hver  Aare. 


Stykke  af  en  treradaaret  Galej. 


Disse  Galejer  havde  kun  een  Rad  Aarer;  men  Galejer  med  2  Rader 
(Biremer),  3  Rader  (Triremer),  4  Rader  (Qvadriremer),  5  Rader  (Qvinqve- 
remer)  eller  endog  flere  Rader  Aarer,  den  ene  over  den  anden,  forekom 
ogsaa  meget  hyppig;  navnlig  vare  Biremer  og  Triremer  almindelige,  og 
Qvinqveremer  anvendtes  i  de  storre  Flaader,  f.  Ex.  i  de  puniske  Krige, 
til  Kommandoskibe  for  Anforerne.  Flerradaarede  Galejer  forekomme  alt 
i  en  mi'g.'t  tidlig  Tid,  længe  før  Kristi  Fødsel,  hvad  der  ikke  alene  kan 
sees  af  selve  Beskrivelserne,  men  ogsaa  af  opbevarede  Afbildninger  paa 
Mønter  og  andre  Steder.  Ovenstaaende  Billede  er  saaledes  et  Stykke 
af  et  Basrelief,  der  lindes  paa  Trajans-Sojlen  og  tydelig  viser  et  Skib 
med  :;  Bader  Aarer,  den  ene  over  den  anden.  Det  er  en  Selvfølge,  at 
man  ligeaaa  lidt  ved  denne  Tegning,  som  ved  de  allerfleste  Billeder  fra 

hine  Tider,  kan  uddrage  nogen  Slutning  af  Forholdet  imellem  de  for- 
skjellige  Dele;  Kokarlene  ere  f.  Ex.  altfor  store  i  Forhold  til  Skibet,  og 
om  dettes  Dimensioner  kan  man  ikke  gjøre  sig  nogen  Forestilling;  men 
umiskjendeligt  er  det ,  at  der  findes  tre  Rader  Aarer ,  den  ene  over 
den  anden. 

Der  har  været  tænkt  og  skrevet  meget  om  disse  flerradaarede  Galejer, 
navnlig  om ,  hvorledes  man  har  kunnet  anbringe  den  ene  Række  Aarer 
ovenover  den  anden.  For  en  simpel  Betragtning  synes  det  at  fremgaa, 
at  Skibene  maa  have  været  meget  høje,  for  at  der  kunde  anbringes  tre 
eller  fem  Rækker  Aarer  over  hinanden,  ligesom  man  har  maattet  bygge 
de  nyere  Skibe  med  flere  Rækker  Kanoner  meget  høje;  den  nederste  Rad 
Aarer,  mente  man  da,  vare  korte,  den  næste  længere,  den  tredie  Række 


Aarernes  Ordning  paa  en  treradaaret  Galej. 


endnu  længere,  og  saaledes  fremdeles,  hvorved  man.  kom  til  saa  urimelig 
lange  Aarer,  at  der  maatte  flere  Mænd  til  at  ro  dem.  Men  dette  var 
ikke  Tilfældet;  Aarerne  roedes  —  muligen  paa  Qvinqveremernes  overste 
Række  nær  —  kun  af  een  Mand,  og  naar  Folkene  gik  i  Land  kunde 
hver  Mand  tage  sin  Aare  paa  Skulderen  og  bære  den  bort  med  sig. 
Af  de  Forklaringer ,  der  herom  ere  givne  af  forskjellige  Teknikere  og 
Videnskabsmænd,  synes  den  af  en  Skotte  ved  Navn  Smith  fremsatte  at 
være  den  sandsynligste  og  den,  der  stemmer  bedst  med  de  Gamles 
Fremstillinger  og  Afbildninger.  Hosstaaende  Tegning  viser  dette  for  en 
Trirem.  Aarerne  ere  ikke  anbragte  saaledes,  at  den  ene  er  lige  over 
den  anden,  men  Hullerne  i  Skibssiden,  hvorigjennem  de  vises,  staa 
skjons  for  hinanden.      Naar  der   f.  Ex.   er  3'A>  Fod,    eller  42  Tommer, 

imellem  Aarerne  i  hver  Had,  saa  ligge  Hullerne  til  den  næste  Række 
Aarer  en  Trediedel  heraf,  eller  14  Tommer,  agterligere  end  Hullerne  i 
den  nederste,  og  Bøjlerne  til  Aarerne  i  overste  Række  staa  igjen  14 
Tommer  agterligere  end  Hullerne  i  den  mellemste  Række.  Dette  For- 
hold synes  ogsaa  at  være  vist  paa  Basrelieffet  paa  Trajans-Sojlen.  Den 
nederste  Aarerække,  hvis  Roknægte,  Thalamiterne,  sad  paa  Tofter  eller 
Bænke  paa  det  lave  Dæk  eller  lige  over  Rummet,  antoges  at  ligge  om- 
trent 2  Fod  over  Vandet;  Aarehullerne  til  anden  Række  vare  kun  14 
Tommer  højere,  og  Roknægtene  til  denne  Række,  Zygiterne,  sad  noget 
højere  end  Thalamiterne  paa  Bænke  nærmere  Skibets  Midte.  Lige  over 
Thalamiternes  Hoved  var  der  en  Gang  langs  Skibssiden,  og  her  sad  den 
overste  Række  Roknægte,  Thraniterne,  hver  paa  sin  Bænk.  At  der  paa 
denne  Maade  kunde  skaftes  Plads  til  alle  Rokarlene,  har  Smith  overbevist 
sig  om  ved  praktiske  Forsog,  og  dog  behøvede  hele  Skibssiden  ikke  at 
være  mere  end  omtrent  5  Fod  høj  over  Vandet.  Det  sees  af  gamle 
Billeder,  at  der  udenom  Aarehullerne  var  paaspigret  Læder  eller  Skind, 
der  sluttede  om  Aarerne,  saaledes  at  Vandet  ikke  kunde  trænge  ind.  Naar 
Galejen  gik  i  Kamp,  blev  sandsynligvis  den  overste  Række  Aarer  paa  den 
aabne  Gang  taget  ind,  og  Rokarlene,  Thraniterne,  toge  Del  med  i  Slaget; 
det  har  da  kun  været  de  øvrige  Aarer,  der  betjentes  af  Slaver. 

Paa  en  Qvinqverem  har  der  formodentlig  været  3  Rader  Aarer 
under  og  2  ovenpaa  den  aabne  Gang,  anbragte  paa  lignende  Maade  som 
paa  Triremen;  men  det  vil  sees,  at  de  flerradaarede  Galejer,  indrettede 
paa  denne  Maade,  ikke  have  behovet  at  være  saa  overdrevent  store. 
En  Trirera  paa  25  til  30  Aarer  i  hver  Rad  behover  ikke  at  have  været 
mere  end  omtrent  120  Fod  lang;  men  de  brugte  mange  Folk,  og  disse 
maa  have  siddet  meget  sammenstuvede.  Tage  vi  f.  Ex.  en  Qvinqverem 
paa  "»<)  Aarer,  det  vil  sige  300  Aarer  i  Alt,  da  maa  der  have  været 
mindst  ligesaa  mange  Mænd  alene  ved  Aarerne,  og  fojes  hertil  de  Kæm  - 
pende,  saa  laber  Tallet  snart  op  til  500.  Og  dog  tales  der  om  Skibe 
med  endnu  flere  Hakker  og  endnu  flere  Aarer,  ja  der  meldes  endog  om 
et  Skib,  som  Ptolemæus  Philopator  lod  bygge  paa  Nilen,  og  som  skal 
have  hav!  40  Bekker  Aarer;  men  dette  synes  dog  at  maatte  bero  paa 
en  urigtig  Udtydning  af  Kilderne,  eller  det  har  været,  hvad  der  ogsaa 
-.  kun  fil  Stads,  uden  al  kunne  gjore  nogen  Nytte. 

Af  denne  Art  Krigsskibe  fandtes  der  hos  Middelhavets  sofarende 
Folkeslag  hele  Flaader,  der  manovrerede  efter  en  bestemt  Taktik  og 
leverede  store  Søslag.  Til  de  ældste  af  disse,  hvorom  en  nogenlunde 
klar  Fremstilling  er  bleven  opbevaret,  høre  Kampene  paa  Søen  under 
de  puniske  Krige,'  navnlig  Søslaget  imellem  Romerne  og  Karthagerne  i 
Aaret  256  f.  Kr.  i  Farvandet  ved  Heraclea  Minoa,  en  nu  forsvunden  By, 
ved  Sydkysten  af  Sicilien,  nogle  Mile  Vest  for  det  gamle  Agrigentum,  eller 
nye  Girgenti.  Det  er  beskrevet  af  Polyb,  en  af  Oldtidens  forstandigste 
Forfattere,  der  tillige  var  vel  bevandret  i  den  militære  Taktik.  Da  Skil- 
dringen af  dette  Søslag  giver  en  temmelig  tydelig  Forestilling,  ikke  alene 
om  Oldtidens  Skibe  og  Flaadernes  Sammensætning,  men  ogsaa  om  hine 
Tiders  Krigsmaade,  der  fulgtes  gjennem  mange  Aarhundreder,  vil  den 
danne  et  godt  Grundlag  for  vor  Fremstilling  af  Nordens  Sokrige  og  skal 
derfor  blive  fremsat  her. 

Kom  og  Karthago,  disse  to  mægtige  og  ærgjerrige  Republiker,  stre- 
des om  Herredømmet  i  Middelhavet.  Konsulerne  Lucius  Manlius  Vulso 
og  den  berømte  Marcus  Atilius  Regulus  førte  Kommandoen  over  den 
romerske  Flaade  (der  var  altid  to  Anførere)  hver  paa  sin  Hexarem  eller 
sexradaarede  Galej;  Generalerne  Hamilcar  og  Hanno  kommanderede  den 
karthaginiensiske  Flaade. 

«Den  19de  April  Aar  256  f.  Kr.  bleve  Lucius  Manlius  Vulso  og 
Quintus  Cæditius  indsatte  som  Konsuler  i  Rom;  den  sidste  dode  faa 
Dage  efter,  og  Regulus  valgtes  i  hans  Sted.  Den  i  Rom  fremherskende 
Plan  var,  at  flytte  Krigen  over  til  Afrika.  Konsulerne  afsejlede  først  til 
Messina,  i  Spidsen  for  trehundrede  og  tredive  Skibe  af  forskjellig  Stør- 
relse. Aldrig  for  havde  Rom  udrustet  et  saa  stort  Antal  Skibe  paa 
engang;  men  Karthagerne  udrustede  trehundrede  og  tresindstyve,  under 
Anførsel  af  Hamilcar  og  Hanno. 

Den  romerske  Flaade  deltes  i  fire  Eskadrer,  af  hvilke  de  tre  første 
førte  en  Legion  hver,  og  den  fjerde,  Triaderne*),  var  opstillet  ligesom 
paa  Land  som  Bagtrop.  Enhver  Trirem  forte  et  hundrede  og  tyve  Sol- 
dater og  tre  hundrede  Rokarie,  tilsammen  fire  hundrede  og  tyve  Mand; 


*)  Triaiii    kaldtes   hos  Romerne  Soldaterne  i  den  tredie  Slaglinie,    Kjærnetropperne, 
Reserven;  her  er  Benævnelsen  overfort  paa  Flaaden. 

det  le  var  paa  hele  Flaaden ,  der  kun  udgjorde  en  eneste  Hær,  et 
hundrede  og  otte  og  tredive  tusinde  og  sex  hundrede,  eller  omtrent 
et  bundrede  og  fyrretyve  tusinde  Soldater  og  Kokarie"),  imod  mere  end 
et  hundrede  og  halvtredsindstyve  tusinde  Soldater  og  Søfolk  paa  den 
karthaginiensiske  FJaade.  Begge  Nationer  førte  paa  engang  hele  deres 
Styrke  i  Kampen.  Regulus  og  hans  Kollega  bestege  hver  sin  Hcxarem, 
det  vil  sige  en  Galej  med  sex  Rader  eller  Etager;  og  disse  to  uhyre 
Skibe  viste  sig  i  Spidsen  for  Flaaden,  det  ene  ved  Siden  af  det  andet, 
ikke  fjernere  fra  hinanden  end  nødvendigt  for  at  kunne  manøvrere. 
De  udgjorde  paa  en  Maade  Toppen  i  en  ligesidet  Trekant,  hvis  Sider 
dannedes  af  de  tre  første  romerske  Eskadrer.  Bagved  den  tredie  Side, 
eller  Trekantens  Grundlinie,  havde  man  opstillet  Førselskibene  og  Ma- 
skinerne, og  bagved  disse  igjen  Triariernes  Eskadre,  der  dannede  en 
fjerde  Linie,  var  parallel  med  Grundlinien  og  skjød  et  Stykke  ud  forbi 
begge  Ender  af  denne.  Konsulernes  Flaade  viste  sig  under  denne  Op- 
stilling paa  Højden  af  Heraclea,  med  det  Forsæt  at  ro  over  til  Kysten 
af  Afrika,  dersom  Fjenden  ikke  vilde  tilbyde  Slag.  Harailcar  og  Hanno, 
hvis  Skibe  endnu  laa  til  Ankers  i  Havnen,  samlede  deres  Tropper  og 
opmuntrede  og  formanede  dem,  idet  de  foreholdt  dem,  at,  dersom  de 
sejrede,  vilde  de  kun  have  at  forsvare  Sicilien,  men,  dersom  de  bleve 
overvundne,  offrede  de  deres  Familiers  og  deres  Fædrelands  Frelse.  Man 
gik  øjeblikkelig  under  Sejl:  Hanno,  i  Spidsen  for  den  første  Kolonne, 
løber  ud  i  aabent  Hav,  som  om  han  vil  indeslutte  Bornerne  med  sine 
lette  Qvinqveremer  og  Triremer. 

Hamilcar  har  to  andre  Kolonner  under  sin  Kommando  og  holder  sig 
nærmere  Land.  Bornerne  vige  først  tilbage;  men  skuffede  af  de  kartha- 
giniensiske Kolonners  forstilte  Flugt  lade  de  sig  lokke  for  langt  frem  og 
trænge  snar!  ind  i  Hamilcars  to  Kolonner.  De  opretholde  kun  Kampen 
ved  Hjælp  af  de  fremstaaende  Entrehager,  som  hugge  sig  ind  i  Fjen- 
den« Galejer.    Det  havde  været  ude  med  de  to  første  romerske  Eskadrer, 


Naai  der  paa  Trlremerne  har  været  en  Mand  ved  liver  Aare,  bliver  del  300Aarér 
eller  00  i  liver  lt;ekke  paa  liver  Side;  har  der  været  to  Mand  ved  de  øvende 
Aarer,  da  blive  Trlremerne  35aarede.  138,600  Mand  vilde  svare  til  330  Triremer, 
Mim  ovenfor  angivet;  men  da  det  nævnes,  al  Skibene  vare  af  forskjeUi«  Størrelse, 
maa  nogle  have  i"  t  flere   andre  færre.     Der  nævnes  ogsua  to  Hexaremer, 

dersom  Hanno  var  kommen  til  og  havde  kastet  sig  over  dem;  men  han 
angriber  den  fjerde  Eskadre,  Triaderne,  og  den,  der  danner  Trekantens 
Grundlinie.  Denne  sidste  kappede  de  Slæbere,  som  fastholdt  Førsel- 
skibene,  og  tog  en  hæderlig  Del  i  Kampen,  til  hvilken  alle  Delingerne 
i  de  to  Flaader  i  samme  Øjeblik  ilede  hen,  den  romerske  i  fuldkommen 
Orden.  Hamilcar  giver  efter,  flygter  og  naaer  Havnen;  og  medens  Man- 
lius  Vulso  samler  de  erobrede  karthaginiensiske  Galejer  og  fortøjer  dem 
til  sine  Skibe,  kaster  Regulua  sig  over  Hanno,  hvis  Kolonne,  angreben 
i  Fronten  af  Triarierne  og  bagfra  af  Konsulen,  kun  frelses  ved  den  Let- 
hed, hvormed  dens  Skibe  bevæges.  Hanno  stod  til  Soes  og  tabtes  af 
Sigte.  Endnu  kæmpede  kun  den  tredie  Eskadre  i  den  romerske  Linie 
med  en  karthaginiensisk  Kolonne,  som  var  stærkt  ramponeret,  og  de  to 
Konsuler  ilede  nu  til  for  at  indeslutte  og  overvælde  denne.  Rom  mistede 
paa  denne  Dag  kun  fire  og  tyve  Galejer,  som  sank;  der  blev  ikke  erobret 
noget  Skib  fra  dem.  Derimod  erobredes  fire  og  tresindstyve  Galejer  fra 
Fjenden,  og  tredive  sank». 

Gaa  vi  nu  tilbage  til  vore  nordiske  Forfædres  Krigsskibe,  da  er  det 
vel  muligt,  at  man  har  været  i  Besiddelse  af  Langskibe  og  større  Ro- 
skibe ,  inden  man  kjendte  de  sydlige  Folkeslags  Krigsskibe ,  ja  dette 
synes  endogsaa  at  fremgaa  af  Skildringerne  hos  de  romerske  Historie- 
skrivere, der  anfore,  at  Skibsbygningskunsten  i  Norden  indtog  en  hæderlig, 
selvstændig  Plads ;  men  der  kan  dog  neppe  være  nogen  Tvivl  om,  at  de 
store  Drageskibe,  der  forst  fremstod  i  en  senere  Tid,  havde  deres  For- 
billede i  de  middelhavske  Galejer.  Det  maa  antages,  at  Modellen  er 
kommen  til  de  nordiske  Lande  under  Normannertogene  i  det  Ode  Aar- 
hundrede.  Det  fortælles ,  at  da  Kong  Alfred  den  Store  af  England 
rustede  sig  til  Forsvar  imod  Normannerne,  lod  han  bygge  en  Flaade  af 
store  Krigsskibe,  hvortil  han  tog  Mønsteret  fra  de  middelhavske  Galejer; 
de  vare  dobbelt  saa  lange  som  Normannernes,  laa  højere  paa  Vandet, 
roede  hurtigere  og  stode  som  Krigsskibe  i  enhver  Henseende  over  disse, 
skjøndt  de  vare  mindre  gode  som  Søskibe.  Først  efter  denne  Tid  er 
det,  at  man  seer  de  store  Skibe  hos  os,  f.  Ex.  Olaf  Tryggvesens  berømte 
Skib  Ormen  den  Lange,  og  det  hedder  netop  om  dette  Skib,  da  det 
mødte  til  Kampen  ved  Svold,  at  det  fremkaldte  Forbauselse  hos  Alle, 
Høje  og  Lave,  som  saae  det.    Det  har  altsaa  været  noget  Nyt,    en  Art 

Skib,  som  i  Henseende  til  Størrelse  og  Form  betraadte  en   ny  Vej;    og 
det  havde  megen  Lighed  med  de  romerske  Galejer. 

Der  gives  ingen  bestemt  Beretning  om,  at  der  blandt  de  nordiske 
Drageskibe  har  været  treradaarede  Galejer  og  endnu  mindre  Triremer 
eller  Skibe  med  flere  Kækker  Aarer ;  det  maa  antages,  at  selv  de  største 
af  disse  kun  have  havt  een  Kække,    og  de  have  som  Følge  heraf  ligget 


Vilhelm  Erobrerens  Skib  (efter  Tapeterne  i  Bayeux). 


lavt  paa  Vandet.  Den  hosstaaende  Afbildning  er  lagen  efter  de  berømte 
Tapeter  i  Bayeux  og  forestiller  Vilhelm  Erobrerens  Skib,  den  er  altsaa  fra 
del  Ilte  Aarhundrede.  Den  passer  godt  med  Beskrivelsen  af  de  nordiske 
mindre  Drageskibe,  og  det  maa  bero  paa  en  Unøjagtighed,  naar  Aarerne 
ikke  ere  angivne.  Man  seer  de  høje  Stævne,  Skjoldene  langs  Siden  til 
Beskyttelse  mod  Pileskud  og  Entring,  samt  det  faste  Kor  paa  Laaringen, 
hvortil  der  maa  findes  et  lignende  paa  den  anden  Side.  Ror  paa  Agter- 
stævnen indførtes  først  langt  senere. 

aar  vi  ville  betragte  vore  hedenske  For- 
fædres Maade  at  føre  Krig  paa,  maa  vi 
skjelne  imellem  to  Ting.  I  Grunden  var 
al  Krig  Sokrig,  dette  førte  Forholdene, 
hele  Levemaaden ,  Mangelen  paa  andre 
Forbindelsesveje  end  Søen  med  sig,  og 
det  beroede  ofte  paa  en  Tilfældighed,  om  et  Slag  blev  udkæmpet  paa 
Søen,  eller  Krigerne  gik  i  Land  og  stredes;  men  der  var  dog  Forskjel 
imellem'Vikingetog  og  egentlige  Søslag.  Vikingerne  levede  paa  Søen 
og  drev  ofte  et  meget  udstrakt  Sørøveri ;  de  yngre  Kongesønner  fik  Skibe 
til  deres  Underhold  og  maatte  selv  skafte  sig  Lande  og  Hæder;  Vikinge- 
skibene laa  paa  Lur  ved  Næssene  eller  i  Bugterne,  hvorfra  de  uventet 
kom  frem  og  overfaldt  forbisejlende  Skibe;  de  samlede  sig  i  Klynger 
under  en  dristig  Anfører  og  droge  afsted  paa  Vikingetog,  slog  ned  som 
en  Flok  Kavne,  nu  her,  nu  der,  øvede  Strandhug,  bortførte  Heste,  Kvæg 
og  Trælle;  deres  Antal  tiltog  i  den  Grad,  at  de  i  det  9de  Aarhundrede 
paa  Togene  mod  Vesten  og  Syden  ifølge  Beretningerne  formelig  over- 
svømmede Nordsøen  og  Atlanterhavet  og  faldt  ned  over  de  britiske 
Kyster  som  Græshopper  paa  en  ægyptisk  Slette.  Farlige  og  foruro- 
ligende vare  disse  Vikinger,  hvor  de  viste  sig;  de  droge  frem  med  Ild  og 
Sværd,  skyede  ikke  nogen  Fare  og  ikke  nogen  Modstand,  gik  leende  i 
Doden  med  Haabet  om  et  herligt  Liv  i  Valhal,  efter  at  have  øvet 
vilde  og  lystige  Idrætter  paa  Jorden. 

Vikingerne  kæmpede  vel  som  oftest  efter  bestemte  Regler  og  have 
inaaske  ogsaa  fulgt  en  vis,  angiven  Fremgangsmaade  ved  Opstillingen  af 
deres  Skibe;  men  denne  har  dog  vistnok  været  meget  simpel,  og  de  en- 
kelte Skibe  og  Afdelinger  af  Krigere  maatte  i  Almindelighed  see  at 
hjælpe  sig  selv  efter  bedste  Evne.  Ligeledes  herskede  der  en  vis  Mands- 
tugt paa  Vikingeflaaderne,  meget  strenge  Love  og  grusomme  Straffe 
for  Brud  paa  dem;  men  herom  haves  dog  ikke  nøjagtige  Efterretninger. 
Fangerne  behandledes  haardt,  ofte  barbarisk,  og  naar  man  vilde  dræbe 
dem  udtænktes  de  pinligste  Dodsmaader;  man  bandt  Fangerne  til  et 
Træ  og  gav  dem  til  Pris  for  Ravne  og  vilde  Dyr,  bandt  dem  til  vilde 
Oxer  eller  Heste  og  lod  dem  slæbes  ihjel,  eller  man  kastede  dem  i  en 
Ormegaard  eller  -Øglerede  og  lod  dem  fortæres  der.  En  særdeles  udsøgt 
Dodsmaade  var  at  lade  riste  ørn  paa  den  fangne  Fjendes  Ryg,  hvilket 
bestod  i,  at  man  med  et  Sværd  gjorde  Indsnit  i  Ryggen  i  Form  af  en 
-Ørn  eller  Ugle,  eller  med  regelmæssige  Striber,  hvorpaa  man  skar  Rib- 
benene fra,  ned  til  Lænderne,  og  trak  Lungerne  ud  igjennem  Aab- 
ningen. 

Vi  skulle  imidlertid  ikke  opholde  os  ved  de  dunkle  Efterretninger 
om  Vikingernes  Maade  at  kæmpe  paa,  men  søge  at  udfinde,  hvorledes 
de  egentlige  Søslag  bleve  leverede.  Bestandig  maatte  man  være  be- 
lavet paa  Krig ,  den  kunde  komme  til  enhver  Tid  ,  naar  man  mindst 
ventede  den.  For  at  holde  øje  med,  om  nogen  Fjende  nærmede  sig 
Land,  blev  der  paa  de  vigtigste  Steder  af  Kysterne  holdt  Vagt,  og  til 
hurtig  Meddelelse  om  Fjendens  Komme  oprettedes  Vider  eller  Varder 
i  en  saadan  Afstand  fra  hinanden,  at  man  fra  den  ene  Varde  kunde  see 
den  anden  og  gjentage  det  Signal,  som  blev  gjort,  for  derved  at  bringe 
Meddelelsen  videre  frem.  Om  Natten  blev  Signalet  givet  ved  at  tænde 
Ild  i  Straa  eller  andet  letblussende  Ved,  og  Varden  blev  derved  til  en 
Ved  var  de  eller  Bavn. 

Hen  første  Forberedelse  til  Kamp  eller  Krigstog  bestod  i,  at 
der  l'lrv  gjort  Opbud  til  Leding,  d.  e.  Sotog.  Var  det  til  Forsvar 
imod  en  indtrængende  Fjende,  da  maatte  alt  det  vaabendygtige  Mand- 
skab i  de  nærmest  liggende  Landskaber  give  Mode  og  alle  Skibe  og 
Fartøjer,  Bom  kande  benyttes,  stilles  til  Baadighed;  var  det  derimod  til 
.11  Angrebskrig,    da   indkaldtes   kun   et  w\  Antal   Krigere   fra  de   for- 

skjollige  Egne  og  samledes  saa  mange  Skibe,  som  behøvedes,  foruden 
dem,  som  stedse  vare  til  Raadighed.  Folket  sammenkaldtes  derved,  at 
der  sendtes  et  Symbol,  en  saakaldet  Hær  pil,  Krigspil  eller  Bud- 
stikke, der  oprindelig  bestod  i  en  virkelig  Pil  eller  et  Spyd,  men  senere 
en  Kjsep  eller  Pind,  der  var  brændt  i  den  ene  Ende  og  havde  en  Snor 
i  den  anden,  omkring  fra  Gaard  til  Gaard;  den  udsendtes  af  Kongen, 
Jarlen  eller  deres  Opbudsmand.  Det  hedder  i  gamle  norske  Love,  at  «den 
skulde  om  bæres  af  en  fuldvoxen  Mand,  i  Solens  Retning  fra  Ost  mod 
Vest ,  at  den  skulde  afleveres  paa  Bondens  sædvanlige  Bopæl ,  til  ham 
selv  eller  et  af  hans  myndige  Børn;  men  var  ingen  af  dem  hjemme, 
skulde  den  sættes  i  Bondens  eget  Højsæde,  stottet  saaledes,  at  den  ikke 
kunde  falde,  og  vare  Alle  ude  og  Gaarden  lukket,  skulde  den  bindes 
over  Døren,  saa  at  Enhver,  der  gik  ind,  kunde  see  den.« 

Naar  Flaaden  var  samlet,  bleve  de  sammenkaldte  Krigere  og  Ko- 
karle  indskibede  med  saa  mange  Mand  i  hvert  Skib,  som  det  kunde 
rumme;  Kongen,  Jarlen  eller  Anføreren  besteg  det  største  og 
pragtfuldeste  Langskib  eller  Drageskib,  satte  sig  i  Spidsen  for  Flaaden, 
og  denne  drog  afsted.  Gik  man  ud  for  at  øve  Hærværk  eller,  som 
det  kaldtes,  at  fare  over  Land  med  Hærskjold,  at  herje  fremmede 
Kyster,  da  udsøgte  man  sig  et  passende  Sted  til  Landgang  og  udskibede 
Hæren  eller  saa  stor  en  Del  deraf,  som  behøvedes.  Mødte  man  da  en 
fjendtlig  Flaade,  steg  enten  begge  Hærene  i  Land  og  stredes  eller  de 
leverede  hinanden  et  Søslag. 

Naar  Flaaden  rustede  sig  til  Slag,  bleve  Teltene  nedtagne,  Sej- 
lene strøgne,  Masterne  lagte,  og  Bokarlene  fordelte  til  deres  Aarer. 
Beskyttelsen  langs  Siderne,  det  vil  sige  de  dertil  horende  Planker  eller 
Krigernes  Skjolde,  blev  opsat,  Vaabnene  holdtes  i  Beredskab,  enhver 
Kriger  rustede  sig  og  indtog  sin  Plads,  Høvdingen  ved  Koret,  hans 
Næstkommanderende,  Berserkerne  og  de  øvrige  Stavngjemmer  forude  i 
Skibet,  Mærket,  der  bestod  i  et  Banner  eller  et  rødt  Skjold,  blev  opsat, 
Stævnene  vendte  imod  Fjenden  og  de  egentlige  Krigsskibe  ordnede  i 
Linie  eller  s  vin  fylk  ede.  Ved  denne  Ordning,  hvori  Skibene  laa  Side 
om  Side,  for  at  kunde  virke  med  deres  Stævne,  passede  man  at  anbringe 
Anførerens  Skib  og  de  andre  kraftigste  Skibe  ved  Midten  ,  hvor  den 
sidste  og  haardeste  Kamp  altid  fandt  Sted,  og  Skibene  vare  da  under- 
tiden, navnlig  ved  Forsvar  mod  en  overlegen  Fjende,  sammenbundne. 

At  opstille  Krigsskibene  i  een  sluttet  Linie  og  saaledes  ro  ind  imod 
Fjenden,  har  neppe  været  almindeligt  med  de  større  Flaader;  -derimod 
har  det  ofte  været  brugt  at  svinfylke  dem  (omtrent  som  i  det  ovenfor 
beskrevne  Soslag  ved  Heraclea).  Ifølge  Sagnet  havde  Harald  Hildetand 
lært  denne  Krigsmaade  af  Odin  selv,  og  den  blev  senere  almindelig  i 
Norden.  «Paa  et  Tog  til  Sverig  —  hedder  det  —  aabenbarede  Odin 
sig  for  ham  som  en  stor,  gammel,  enojet  Mand  og  lærte  ham  at  svin- 
fylke sin  Hær.  Den  hele  Hær  skulde  nemlig  deles  i  tre  Hobe  (Fylkin- 
ger),  den  midterste  40  Mand  hoj,  og  en  paa  hver  Side  20  Mand  haj; 
disse  Hobe  skulde  han  danne  spidse  fortil,  som  en  Kile  eller  Tryne,  ved 
i  den  første  Rad  at  stille  to  Mand,  i  den  anden  tre,  og  saaledes  frem- 
deles; hver  Hob  skulde  have  to  Fløie,  ti  Mand  høj  hver,  for  at  dække 
Siderne.  Bag  disse  tre  Hobe  skulde  det  unge  Mandskab  stilles ,  be- 
væbnet med  Kastespyd,  og  bag  det  igjen  de  gamle  hærdede  Krigere, 
for  at  give  de  Unge  Mod.  Derpaa  fulgte  Slyngekasterne,  og  efter  dem, 
uden  Hensyn  til  Alder  eller  Stand,  de  ringere  Bevæbnede.  Endelig 
skulde  den  hele  Fylking  ende  med  tre  saadanne  Hobe  som  de  forste, 
idet  de  med  den  brede  Side  sluttede  sig  til  Hæren  og  vendte  Spidserne 
udad.  Ligeledes  lærte  Odin  ham,  at  han  ved  Soslag  skulde  lade  nogle 
af  sine  Skibe  være  løse,  for  at  de  kunde  sejle  hist  og  her  omkring  og 
forurolige  Fjenden.')  Flaadernes  Svinfylkning  har  været  udfort  paa  en 
lignende  Maade  i  en  eller  flere  Kiler,  og  Hentydningen  til  de  «løse» 
Skibe  viser,  at  Hovedstyrken  har  holdt  sig  tæt  sammensluttet;  kun  naar 
den  ikke  behøvede  at  ro,  kunde  Skibene  være  sammenbundne.  At  Hæ- 
rens Ordning  efter  Kileformen  dog  maa  være  ældre  end  Harald  Hilde- 
tand (omtr.  800)  sees  af  Beretningen  hos  Taeitus,  700  Aar  tidligere, 
hvori  meddeles,  at  Nordboerne  ordnede  deres  Hær  paa  denne  Maade. 

Saaledes  opstillede,  roede  de  fjendtlige  Flaader  med  Stævnene  mod 
hinanden,  og  saasnart  de  vare  paa  nært  Hold,  begyndte  de  at  sky  le 
und  File,  kaste  med  Spyd,  Sten  og  andre  lignende  Vaaben.  De 
Løse  Skibe  søgte  at  omgaa  Fjenden  og  angribe  ham  i  Ryggen;  man 
bestræbte  sig  for  at  lobe  ind  med  Stævnene  imod  de  fjendtlige  Skibe, 
afbryde  deres  Aarer  (-Iler  bore  dem  i  Sænk,  kaste  Ild  over  i  dem  og 
endelig  entre  og  erobre  dem.  For  at  lette  Entringen  kastedes  ofte  svære 
Bjelker  over  paa  RelingeD  af  det  fjendtlige  Skib,  hvorved  det  bragtes  til 

at  krænge  over  mod  Angriberen,  og  for  at  hindre  sit  eget  Skib  fra  al 
blive  entret,  lod  man  i  Hast  alle  Folkene  kaste  sig  over  i  den  modsatte 
Side,  saa  at  den  Heling,  der  vendte  imod  Fjenden,  gik  tilvejrs.  Skibene 
huggede  sig  fast  i  hinanden  med  Stavnlaaer  og  Hager,  og  en  Kamp, 
som  paa  Land,  gik  for  sig  fra  Skib  til  Skib,  ind  imod  Midten,  hvor 
Høvdingens  Banner  vajede,  og  hvor  Hovedslaget  stod.  De  ramponerede 
Skibe  søgte  at  rive  sig  løs  fra  Flaaden  og  flygte  bort;  andre  indtoge 
deres  Plads.  Ofte  kunde  det  ogsaa  hænde,  atFlaaderne  efter  en  haard- 
nakket  Kamp  reve  sig  los  fra  hinanden  for  at  samle  nye  Kræfter;  men 
til  andre  Tider  herte  de  ikke  op,  før  den  ene  Part  var  fuldstændig  over- 
vunden. 

At  der  mange  Gange  blev  øvet  List  og  udført  forskjellige  Krigs- 
puds,  er  en  Selvfølge.  Man  sneg  sig  om  batten  ind  i  den  fjendtlige 
Flaade  og  tændte  Ild  paa  Skibene.  I  Sagnet  om  Frode  den  Første  for- 
tæller Saxo ,  at  da  han  efter  Toget  imod  Kurelerne  og  deres  Konge 
Dorne  forlod  Landet,  stødte  han  paa  Vejen  paa  Tranne,  Pufenernes  eller 
Kussernes  Konge.  « Denne  laa  med  sin  Flaade  ved  Kysten.  For  paa  en 
Gang  at  tilintetgjore  den,  lod  Frode  hugge  en  stor  Mængde  Trænagler, 
og  ladede  dermed  en  Karv  eller  stor  Baad;  om  Natten  sejlede  han  til 
den  fjendtlige  Flaade,  og  lod  Skibene  gjennembore  under  Vandet,  og, 
for  at  dette  ikke  for  tidlig  skulde  trænge  ind,  tilstoppedes  Hullerne  med 
Naglerne.  Da  der  nu  var  boret  saa  mange  Huller,  at  Flaaden  derved 
nødvendig  maatte  gaa  til  Grunde,  lod  han  Naglerne  udtage,  og  omrin- 
gede Fjenden  med  sine  Skibe.  Forgjæves  fægtede  Pufenerne  oventil 
med  Vaaben;  nedenfra  trængtes  de  af  en  endnu  farligere  Fjende;  de, 
som  strede,  druknede;  de,  som  vilde  dæmpe  Bølgerne,  bleve  nedskudte 
og  farvede  Havet  med  deres  Blod.»  Om  Frode  den  Tredie  fortæller 
Saxo  følgende:  « Venderne  anfaldt  Danmark.  Erik  den  Veltalende  blev 
sendt  imod  dem  med  en  Flaade  paa  otte  Skibe.  Med  et  af  disse  begav 
han  sig  imod  Fjenden,  og  lod  de  øvrige  ligesom  omgive  med  Træer  og 
grønne  Grene,  saa  at  de  fik  Udseende  af  en  Skov.  Ved  forstilt  Flugt 
lokkede  han  derpaa  Fjenden  ind  i  en  snever  Vig,  hvor  hans  Skibe  laa 
skjulte;  Skoven  gav  sig  paa  en  Gang  til  at  sejle,  og  de  forbausede  Vender 
tilsatte  Livet  eller  bleve  fangne.« 

ldtidens  Vikingetog  ere  utallige.  Det 
var  ikke  alene  ved  Moderlandenes 
Kyster,  i  de  danske  Sunde  og  Bælter 
saavel  som  i  den  norske  og  svenske 
Skjærgaard,  at  de  hedenske  Vikinger 
drev  deres  vilde  Spil;  men  ogsaa 
langt  udenfor  Hjemmet,  mod  Ost, 
Vest  og  Syd  maatte  de  mange  forskjellige  Folkeslag  fole  deres 
Magt.  I  store  Sværme,  med  utallige  Skibe,  sejlede  Normannerne  fra 
Danmark  og  Norge ,  bemægtigede  sig  England ,  Skotland  og  Irland, 
droge  videre  til  Frankrig,  trængte  dybt  ind  i  Landet,  sejlede  til 
Middelhavet ,  lige  indtil  Konstantinopel.  I  det  nordlige  Hav  trængte 
Vikingerne  frem  til  Færøerne,  Island,  Grenland  og  nedad  langs  den 
nordamerikanske  Kyst.  Imod  Øst  besejlede  de  alle  Ostersøens  Ky- 
ster, droge  langt  op  ad  Floderne  og  satte  sig  i  Besiddelse  af  Landene. 
Man  undres  over,  hvorfra  disse  Sværme  af  Mennesker  og  Skibe  kom, 
og  de  store  Tog  give  et  tydeligt  Billede  af,  hvor  vante  disse  Folk  vare 
til  at  færdes  paa  Havet. 

At  skildre  Nordboens  Vikingetog,  er  det  Samme  som  at  fortælle 
Nordens  Historie  i  Hedenold ,  og  dette  ligger  udenfor  vor  Opgave. 
Men  som  en  Slutning  paa  den  Fremstilling,  vi  have  givet  af  Landet, 
Folket  og  Livet  paa  Soen,  vil  det  være  paa  sit  Sted  at  skildre,  saavidt 
•  IH  lader  sig  gjore,  de  to  største  og  mærkeligste  Soslag,  som  fore- 
faldt her  i  Norden  paa  den  Tid ,  da  Efterretningerne  begynde  at 
blive    historiske   og    altsaa   ikke    mere    udelukkende   hentes   fra  Sagnene, 

det,  vil  sige  i  den  historiske  Tidsalders  Morgenrode ,  der  netop  falder 
sammen  med  den  Tid,  da  Kristendommen  vel  var  bleven  grundfæstet 
i  Norden ,  men  endnu  kæmpede  for  at  vinde  fuldstændig  Sejr  over 
Hedenskabet.  Historiens  og  Kristendommens  Lys  tændtes  i  Norden 
omtrent  paa  den  samme  Tid. 

Medens  Harald  Blaatand  regerede  i  Danmark  (935— 985),  boede 
det  i  Oldtiden  saa  bekjendte  Folk  Venderne  langsmed  den  vestlige 
Del  af  Ostersoens  sydlige  Kyst,  navnlig  ved  Oderen,  der  adskilte  de 
saakaldte  Vester-  og  øster-Vender  fra  hinanden.  Denne  Flod  har  tre 
Udlob  i  Østersøen,  hvoraf  det  vestlige  kaldes  Peene,  det  midterste 
Swine  og  det  østlige  Dievenow;  herved  dannes  to  Øer,  nemlig  Usedom 
mellem  Peene  og  Swine,  Wollin  mellem  dette  og  Dievenow.  Paa  den 
østlige  Ende  af  Wollin ,  som  i  Oldtiden  hed  Jorn,  laa,  lige  ved  Flodens 
Udlob,  den  mest  betydningsfulde  af  de  vendiske  Stæder,  Julin  (hvoraf 
Navnet  YVollin  er  opstaaet).  Den  havde  en  fortrinlig  Beliggenhed  saavel 
imellem  Østen  og  Vesten  som  imellem  Syden  og  Norden,  og  drev  en 
meget  udbredt  Handel. 

Venderne  vare  et  sørøverisk  Folk,  som  ofte  foruroligede  Nabo- 
kysterne, og  de  Danske  foretoge  flere  Tog  imod  dem.  Paa  et  af  disse 
Tog  satte  Harald  sig  fast  paa  Wollin  og  anlagde  ved  Julin  den  i  Old- 
tiden bekjendte  Borg,  Jomsborg,  hvor  senere  mange  danske  Vikinger 
nedsatte  sig ,  da  den  havde  en  god  Beliggenhed  som  Udgangs- 
punkt for  deres  Sørøvertog.  Senere  blev  den  indtagen  af  den  svenske 
Prinds  S  tyr  bjørn;  men  da  denne  faldt  i  det  store  Slag  paa  Fyris- 
vold  imod  sin  Farbroder,  den  svenske  Konge  Erik  Sejr  sæl,  synes 
det ,  som  om  Jomsborg  en  kort  Tid  kom  i  Vendernes  Besiddelse, 
indtil  den  polske  Konge,  eller  dennes  Søn  Burislev  (Boleslav)  for- 
lenede den  berømte  nordiske  Viking  Palnatoke  med  Landskabet  Jorn, 
imod  at  han  skulde  beskytte  Landet. 

Palnatoke,  den  sidste  af  Nordens  store  hedenske  Vikinger,  havde 
ført  et  vildt,  ustyrligt  og  uroligt  Liv;  han  hadede  Kristendommen  og 
saae  i  den  kun.  et  Middel  til  at  blødagtiggjore  Folket,  og  han  hang- 
med  hele  sin  Sjæl  ved  de  hedenske  Skikke,  det  uafhængige  Liv,  de  kri- 
gerske Idrætter.  Han  havde  besiddet  store  Ejendomme  i  Danmark, 
navnlig  i  Fyen,    og  Harald  Blaatands   unge   Son   Svend,    senere  Konge 

under  Navn  af  Svend  Tveskjæg,  var  ham  betroet  til  Vejledning 
og  Opdragelse.  Men  Palnatoke  kom  i  Strid  med  Kong  Harald  og 
onskede  at  see  sin  Fostersøn  paa  Danmarks  Throne ;  paa  et  Tog 
imod  Kongen  steg  han  en  Nat  i  Land  fra  sine  Skibe,  traf  Harald  og 
hans  Mænd  siddende  om  et  Baal  i  Skoven,  og  dræbte  ham  med  et  Pile- 
skud fra  sit  Skjul  bagved  Træerne.  Svend  Tveskjæg  blev  hyldet  til 
Konge,  og  Palnatoke,  paa  hvem  der  hvilede  Mistanke  for  Mordet  paa 
Kong  Harald,  forlod  sine  Ejendomme  i  Fyen  og  sejlede  over  til  Bretland. 
Flere  Gange  indbød  Svend  ham  til  at  gjæste  sig  i  Danmark;  omsider 
modtog  han  Indbydelsen  og  sejlede  hertil  med  tre  Skibe  og  hundrede 
Mand.  Svend  holdt  Gilde;  men  da  han  ventede  Palnatoke,  havde  han 
ladet  Hæderspladsen,  Højsædet  ligeoverfor  hans  eget,  staa  ubesat.  Palna- 
toke traadte  ind  i  Hallen,  hilste  paa  Kongen  og  fik  sig  anvist  den  for 
ham  bestemte  Plads ,  hvor  han  satte  sig  ved  Siden  af  sine  Led- 
sagere. Der  blev  drukket  godt  og  var  megen  Lystighed.  Da  gik 
Fjnlner,  Palnatokes  Farbroder  og  Svends  Hirdmand,  hen  til  Kongen 
og  hviskede  ham  Noget  i  Øret,  hvorover  Svend  skiftede  Farve  og 
strax  derefter  blev  blodrød.  Fjolner  rakte  en  af  Svendene,  der  stod 
foran  Kongens  Bord,  en  Pil,  og  befalede  ham  at  bringe  den  om- 
kring til  alle  Mændene  og  spørge,  om  Nogen  kjendte  den.  Efterat  have 
gaaet  to  Rækker  igjennem,  kom  Svenden  med  sit  Spørgsmaal  til  Palna- 
natoke,  og  denne  svarede:  "Skulde  jeg  ikke  kjende  min  Ejendom?  Giv 
mig  den,  det  er  min!»  Herover  blev  der  et  stort  Røre,  der  snart  gik 
over  til  en  spændende  Taushed,  da  Kongen  sagde:  «Hvor,  Palnatoke! 
-kiltes  Du  sidst  ved  denne  Pil?»  .  Han  svarede  uforfærdet:  »Tidt  har 
jeg  fejet  Dig  i  dine  -Ønsker,  min  Fostersøn!  Troer  Du,  at  det  er  større 
Hæder  for  Dig,  at  jeg  forkynder  det  her  i  en  stor  Forsamling,  end  i 
nogle  faa  Mænds  Nærværelse,  saa  vil  jeg  sige  Dig  det:  jeg  skiltes  sidst 
fra  denne  Pil,  da  den  foer  ud  fra  min  Buestreng  og  gav  din  Fader 
Bane!"  Kong  Svend  raabte:  «Staaer  op  alle  Mænd  og  griber  ham;  thi 
nu  er  det  ude  med  vort  Venskab«.  Alle  sprang  op;  men  Palnatoke 
greb  sil  Sværd,  huggede  Fjolner  ned  og  banede  sig  Vej  gjennem  Mæng- 
den, uden  al  Nogen  vovede  at  lægge  Haand  paa  den  hojt  ansete  Viking: 
ogsaa  hans  Ledsagere  undkom,  paa  en  Britte  nær,  som  Kongens  Mænd 
kastede  paa  Spyd  over  deres  Hoveder,  indtil  han  døde. 

Palnatoke  flygtede  tilbage  til  Bretland,  til  Danmark  turde  han  ikke 
mere  komme:  men  kjed  af  Opholdet  i  Bretland  begav  han  sig  til  Ven- 
den, og  da  var  det,  at  han  erhvervede  det  omtalte  Len  paa  Gen  Jom. 
Her  modtoges  den  tappre  Helt  med  Henrykkelse  af  de  vilde  Jomsvikinger 
og  blev  strax  deres  Anforer;  her  forenede  han  sig  med  den  Flok,  der 
fra  Reden  i  Jomsborg  sværmede  ud  og  øvede  Sørøveri  og  Strandhug 
langs  Østersøens  Kyster,  og  her  haabede  han  at  kunne  bygge  et  Bol- 
værk til  Værn  for  Hedenskabet  imod  den  fremtrængende  Kristendom. 
Han  opførte  ved  Julin  en  Søborg  med  Mure  udenom  Havnen,  der 
var  saa  stor,  at  den  kunde  rumme  tre  hundrede  Skibe;  ved  Indgangen 
var  der  anbragt  Porte  med  en  Stenhvælving  over,  og  Aabningen  kunde 
lukkes  med  Jerndøre  og  stænges  indvendig  fra;  over  Stenhvælvingen  var 
der  et  stort  Kastel  med  Valslynger.  Da  Palnatoke  havde  fuldfort  Borgen, 
samlede  han  et  Raad  af  sine  dygtigste  Mænd  og  udarbejdede  Love  for 
Jomsvikingernes  Samfund.  Ingen  maatte  optages  i  dette,  som  var  over 
halvtreds  eller  under  atten  Aar,  Ingen,  der  veg  for  en  anden  lige  stridbar 
og  lige  udrustet  Mand;  Alle  skulde  aflægge  Løfte  paa  at  hævne  hver- 
andre som  Brødre;  enhver  Tidende  skulde  strax  bringes  Høvdingen 
Palnatoke,  og  Ingen  maatte  udbrede  falske  Rygter.  Ingen  Kvinde  skulde 
taales  i  Borgen,  og  Ingen  maatte,  uden  Palnatokes  Tilladelse,  forlade 
denne  i  mere  end  tre  Dage.  Alt  Bytte,  hvor  lidet  det  end  var,  skulde 
bæres  (il  Stangen  for  at  deles.  Ingen  maatte  tale  noget  Frygtens  Ord 
eller  skrækkes  for  Noget,  hvad  det  saa  end  var.  Ingen  maatte  staa  i 
Underhandling  med  Fremmede,  hvorimod  Palnatoke  bestemte  og  fast- 
satte Alt  efter  sin  Villie. 

Hver  Sommer  droge  disse  Helte  i  Viking.  Palnatoke  nød  stor  An- 
Beelse,  ikke  alene  blandt  Jomsvikingerne,  men  selv  blandt  de  Fremmede, 
som  frygtede  hans  farlige  Angreb;  thi  med  al  sin  hedenske  Strenghed 
var  lian  dog  retfærdig  og  klog.  Samfundet  udvidede  sig  bestandig,  og 
maDge  berømte  Mænd  fra  Nabolandene  indtraadte  deri;  blandt  disse 
rare  Sigvald  og  Thorkel  den  Høje,  Sønner  af  Strutharald,  Jarl 
i  Skaane.  Paa  Vejen  til  Jomsborg  droge  de  ind  til  Bornholm,  hvor  den 
mægtige  Vesete  Jarl  regerede,  og  øvede  Strandhug  paa  Kysten,  og 
forsi  efter  mange  Stridigheder  kom  det  til  Forlig  og  Venskab  med 
Vesete,    bvia   SøD  Sigurd  Kappe  endogsua  n-gtede  Sti  iilharalds  Datter 

Tove.  Senere  droge  Vesetes  Sønner  Sigurd  Kappe  og  Bue  Digre  lige- 
ledes til  Jomsborg  og  optoges  i  Samfundet.  Blandt  de  øvrige  Joms- 
vikinger  skal  endnu  nævnes  Vagn  Aagesen,  en  Søn  af  Palnatokes 
Søn  Aage  og  Vesetes  Datter  Thorgunna.  Vagn  var  allerede  som 
Barn  saa  vild,  at,  da  han  blev  tolv  Aar  gammel,  kunde  Ingen  styre  ham ; 
hans  Fader  Aage  gav  ham  da  et  Langskib  med  50  Mænd  og  hans 
Bedstefader  Vesete  et  andet  Langskib;  men  Ingen  af  Mændene  var  over 
18  Aar  gammel.  Han  sejlede  til  Jomsborg  med  sine  Skibe  og  forlangte 
at  blive  optagen  blandt  Jomsvikingerne;  men  det  blev  afslaaet,  da  ban 
var  for  ung.  Han  tilbød  da  at  kæmpe  med  Sigvald  med  lige  Styrke  og 
paa  Vilkaar,  at  han  optoges  i  Samfundet  hvis  han  sejrede.  Udfordringen 
blev  modtagen,  dog  befalede  Palnatoke,  at  Vagns  Liv  skulde  skaanes, 
hvis  han  blev  overvunden.  Kampen  begyndte;  de  unge  Krigere  dængede 
Sigvald  og  hans  Mænd  saaledes  til  med  Stenkast,  at  de  maatte  beskytte 
sig  bag  Skjoldene,  hvorefter  de  trængte  ind  med  deres  Hugvaaben,  og 
Sigvalds  Mænd  maatte  trække  sig  tilbage  paa  Land  for  at  hente  flere 
Sten;  ogsaa  her  bleve  de  forfulgte  og  angrebne  saa  heftig,  at  Palnatoke 
maatte  erklære  Vagn  og  hans  Mænd  for  de  Sejrende,  lade  Portene  aabne 
for  dem  og  optage  dem  i  Samfundet. 

Et  Par  Aar  efter  denne  Begivenhed  døde  Palnatoke,  og  under  hans 
Efterfølger,  Sigvald,  begyndte  det  at  gaa  tilbage  med  den  strenge  Tugt, 
hvori  han  havde  holdt  Jomsvikingerne;  Lovene  agtedes  ikke  mere  saa 
højt,  Kvinder  fik  Adgang  til  Borgen,  og  Krigerne  toge  sig  jevnlig  vel 
lange  Orlov.  Istedenfor  at  Sigvald  burde  have  levet  i  Fred  og  god  For- 
staaelse  med  den  danske  Konge,  hvad  der  utvivlsomt  havde  været  til 
Fordel  for  begge  Parter ,  var  Forholdet  alt  andet  end  venskabeligt. 
Sigvald  friede  til  den  vendiske  Fyrst  Burislavs  skjønne  Datter  Astrid, 
og  lovede,  for  at  vinde  hende,  at  han  skulde  befrie  Fyrsten  for  den 
Skat,  Venderne  hidtil  havde  maattet  betale  til  den  danske  Konge. 
I  Selskab  med  Bue  Digre  sejlede  han  til  Grønsund,  hvor  det  lykkedes 
ham  ved  en  udtænkt  List  at  lokke  Kong  Svend  med  tyve  af  hans  Mænd 
ombord  paa  sine  Skibe  og  sejle  bort  med  dem  til  Jomsborg.  For  atter 
at  blive  fri  maatte  Svend  Tveskjæg  love  at  give  Afkald  paa  Skatten  og 
tik  til  Gjengjæld   Burislavs  ældre  Datter  tilægte;    han  fik  da  sin  Frihed 

og  sejlede  til  Danmark  med  sin  Brud,  der  blev  Moder  til  hans  to 
Sønner,  Harald  og  Knud   den  Mægtige. 

Kort  efter  døde  baade  Jarl  Strutharald  i  Skaane  og  Vesete  paa 
Bornholm,  og  Kong  Svend  skulde  holde  Gravøl  over  dem,  ved  hvilken 
Lejlighed  der,  som  sædvanlig,  vilde  blive  aflagt  Løfter.  Kongen  indbød 
Jomsvikingerne  til  at  tage  Del  i  Gildet,  og  skjondt  de  ikke  vare  uden 
Frygt  for,  at  Kong  Svend  skulde  hævne  sig  paa  dem  efter  den  Maade, 
hvorpaa  de  havde  overlistet  ham,  kunde  de  dog  ikke  undslaa  sig  for  at 
mode.  Sigvald  selv,  Thorkel  den  Høje,  Bue  Digre  og  de  berømmeligste 
af  Jomsvikingernes  Høvdinger  ankom  med  40  Skibe  fra  Vindland  og 
20  fra  Skaane.  Paa  Gildets  første  Dag  stod  Kong  Svend  op  og  drak 
sin  Faders  Minde,  idet  han  aflagde  Løfte  om,  at  han,  inden  tre  Aar  vare 
omme,  vilde  drage  med  en  Hær  til  England  og  enten  dræbe  Kong 
Ethelred  eller  jage  ham  bort  fra  Landet.  Efterat  endnu  Mindebægere 
vare  tømte  for  Kristus  og  den  hellige  Michael,  blev  der  skjænket  i  for 
Jomsvikingernes  Høvdinger,  i  større  Horn  og  med  stærkere  Drik,  for  at 
forlede  dem  til  at  give  ubesindige  Løfter.  Vinen  virkede  og  Mændene 
bleve  lystige.  Svend  sagde  til  dem:  «Nu  skulle  ogsaa  I,  Jomsvikinger! 
som  ere  de  navnkundigste  Helte  i  Norden,  see  Eder  om  efter  en  eller 
anden  berømmelig  Daad.»  Da  rejste  Sigvald  sig,  drak  sin  Faders  Minde 
og  lovede,  for  tre  Aar  vare  omme,  at  drage  til  Norge  og  enten  dræbe 
Hagen  Jarl  eller  forjage  ham  fra  Landet.  Thorkel  den  Hoje  lovede  at 
følge  ham  og  ikke  fly,  for  han  saae  Agterstævnen  paa  hans  Skib,  hvor- 
efter Bue  Digre  og  Sigurd  Kappe  aflagde  det  samme  Løfte.  Nu  kom 
Touren  til  Palnatokes  Sønnesøn,  den  unge,  overmodige  Vagn  Aagesen, 
dir  lovede  ogsaa  at  følge  dem  til  Norge  og  ikke  vende  tilbage,  for  han 
havde  dræbt  Lensmanden  Thorkel  Lejre  i  Vigen  og  forlovet  sig  med 
hans  Datfeer  Ingeborg.  Mange  flere  af  Høvdingerne  lovede  at  tage  Del 
i  Toget  til  Norge. 

Næste  Morgen,  da  Rusen  var  sovet  ud,  indsaa  Jomsvikingerne  at 
di'  vare  gaaede  for  vidt  og  havde  aflagt  et  Løfte,  som  de  maaske  ikke 
kunde  holde;  men  et  ved  et  Gravøl  givet  Løfte  var  helligt  og  ubrøde- 
lig t,  Toget  maatte  iværksættes,  hvad  det  end  skulde  koste,  og  saaledes 
blev  < li unden  lagt  til  et  af  Oldtidens  blodigste  Søslag,  Kampen  i  Hjo- 
rungevaag. 

Jomsvikingerne  udrustede  en  Flaade  paa  tresindstyve  af  deres  bedste 
Skibe  og  sejlede  med  denne  op  til  Limfjorden,  for  at-  vente  paa  gunstig 
Bor  til  Norge.  Dette  antages  at  have  været  henimod  Slutningen  af 
Aaret  994;  men  Udrustningen  havde  medtaget  længere  Tid,  og  Rygtet 
om  deres  Forehavende  var  gaaet  forud  for  dem.  Den  sydlige  Del  af 
Norge,  der  kaldtes  Vigen,  var  under  dansk  Overhøjhed,  hvorimod  Hagen 
Jarls  Rige  strakte  sig  herfra  langs  Vestkysten  imod  Nord.  Denne  ægte 
nordiske  Helt,  den  berømte  hedenske  Jarl  paå  Lade,  var  nu  bleven 
gammel,  og  da  hans  Son  Erik,  som  var  i  Romerige,  erfarede  de  An- 
slag, der  vare  i  Gjære  mod  hans  Fader,  samlede  han  strax  Folk,  drog 
til  Oplandene,  derfra  over  Kjolen  og  ankom  til  det  Throndhjemske,  inden 
Jomsvikingerne  vare  naaede  dertil.  Disse  forlode  ved  Juletider  Lim- 
fjorden, sejlede  forst  til  Agde,  derfra  til  Rugeland,  og  begyndte  at  herje 
i  Hagen  Jarls  Rige.  Saasnart  Hagen  og  hans  Søn  Erik  fik  Efterretning 
om  deres  Ankomst,  udbøde  de  Leding  i  de  nærmeste  Landskaber  og 
lode  Krigspil  udsende,  og  snart  havde  de  samlet  en  Flaade  paa  180 
Skibe  i  Hjørungevaag,  det  nuværende  Lidevaag,  i  Søndmor.  Joms- 
vikingerne droge  imidlertid  videre  Nord  paa,  forbi  Forbjerget  Stad,  her- 
jede,  plyndrede  og  røvede  overalt,  hvor  de  kom  frem,  og  dræbte  alle 
vaabenføre  Mænd,  de  kunde  faa  fat  paa.  En  Bonde,  som  Bue  og  hans 
Mænd  havde  plyndret,  sagde  da  til  Høvdingen:  «Nu  drive  I  Køer  og 
Kalve  til  Strand;  men  I  vilde  vise  større  Mandighed  ved  at  gaa  paa 
Jagt  efter  Bjørnen. »  Man  spurgte  ham,  om  han  da  kunde  give  nøjere 
Meddelelse  om  Hagen;  «ja»,  svarede  han,  "Bjørnen  er  nu  i  Baasen; 
igaar  sejlede  Hagen  Jarl  ind  i  Hjørungevaag  med  et  eller  to,  højst  tre 
Skibe,  og  da  havde  han  endnu  ingen  Tidende  faaet  om  Eder.«  Hele 
Flaaden  lettede  Anker,  roede  Nord  paa  forbi  øen  Hod  og  ind  i  Hjø- 
rungevaag, og  her  erfarede  de  snart,  at  Bonden  havde  skuflet  dem;  thi 
Hagen  Jarl  havde  hele  sin  Styrke  samlet. 

Den  norske  Flaade  var  delt  i  tre  Afdelinger,  den  ene  under  Hagen 
selv,  de  to  andre  under  hans  Sønner  Erik  Jarl  og  Svend  Hagensson. 
Den  havde  ligget  til  Ankers  i  en  Vig  kaldet  Halkelsvig;  men  saasnart 
Jarlen  erfarede,  at  de  Danske  laa  ved  Hod,  lod  han  Flaaden  lette  og 
ro  Nord  paa  til  Hjørungevaag,  hvor  begge  Flaader  saaledes  stødte 
sammen.     Jomsvikingerne  havde  ligeledes  delt  deres  Flaade  i  tre  Af- 

delinger,  hver  paa  20  Skibe ;  men  da  disse  ikke  alene  vare  meget  større 
og  mere  hoj bordede,  men  tillige  bemandede  med  mere  øvede  Krigere 
end  de  norske,  var  Overmagten  ikke  saa  stor  i  Materiel  og  Krigsdygtig- 
lied som  i  Antal.  De  danske  Flaadeafdelinger  anførtes  af  Sigvald 
Jarl,  den  Højstkommanderende,  Bue  Digre  og  den  unge  Vagn 
Aagesen. 

Saasnart  Flaaderne  fik  -Øje  paa  hinanden,  bleve  de  ordnede  i  Fyl- 
kinger,  tre  Skibe  i  hver.  •  I  Midten  laa  Hagen  Jarls  Skib  lige  over  for  Sigvald 
Jarls;  paa  den  ene  Fløj  Erik  Jarl  overfor  Bue  Digre  og  hans  Broder 
Sigurd  Kappe,  og. paa  den  anden  Fløj  Svend  Hagenssøn  overfor  Vagn 
Aagesen.  Med  Stævnene  vendte  imod  hinanden  roede  nu  de  to  Flaader 
ind,  den  ene  imod  den  anden,  og  saasnart  de  vare  paa  tilstrækkelig  nært 
Hold,  begyndte  de  at  kaste  med  Sten  og  skyde  med  Pile;  men  Skibene 
tørnede  snart  sammen ,  saa  at  Sværd  og  -Øxer  kunde  bruges ,  og  en 
blodig  Kamp  imellem  Stavnboerne  begyndte.  Hagen  Jarls  Brynje  var 
bleven  saaledes  gjennemskudt,  at  han  maatte  kaste  den  fra  sig;  Bue 
Digre  og  hans  Stavnboer  kæmpede  som  Løver.  Vagn  Aagesen  trængte 
saa  kraftig  ind  paa  Svend  Hagensson,  at  denne  begyndte  at  skaadde 
med  Aarerne  og  trække  sig  tilbage,  saa  at  det  fra  Kampens  Begyndelse 
saae  ud,  som  om  de  Norske  vilde  blive  slaaede  paa  alle  Kanter. 
Da  ilede  Erik  Jarl  sin  Broder  Svend  til  Undsætning  og  drev  Vagn  til- 
bage igjen  i  Linien ,  og  da  Bue  Digre  havde  benyttet  denne  Lejlighed 
til  at  tvinge  den  af  Erik  kommanderede  Fløj  tilbage ,  løse  sine  egne 
Skibe  fra  hverandre  og  forfølge  de  vigende  Normænd,  maatte  Erik  skynd- 
somst ro  hen  igjen  til  sin  egen  Afdeling;  med  tre  af  sine  Skibe  lagde 
han  sig  paa  Siden  af  Bue  Digres  Skib,  en  frygtelig  Sværd-  og  Hugkamp 
begyndte,  og  under  denne  lykkedes  det  Bue  at  trænge  igjennnem  Fyl- 
kingerne.  Kampen  maatte  paa  denne  Tid  kaldes  staaende ,  og  Ingen 
kunde  sige,  til  hvilken  Side  Sejren  vilde  helde.  Da,  fortæller  Sagnet, 
gik  Hagen  i  Land  paa  Øen  Primsignd,  anraabte  sine  Skytsgudinder  om 
Sejr ,  gjorde  Løfter  til  dem  og  offrede  dem  sin  egen  syv  Aars  Son 
Erling,  en  smuk  og  haabefuld  Dreng.  Efter  denne  barbariske  Daad  gik 
han  igjen  ombord,  og  da  opstod  der  et  saa  forfærdeligt  Hagelvejr,  at  Jorns- 
vikingerne,  som  ovenikjobet  under  Uvejret  havde  troet  at  see  en  Kvinde 
komme  frem,  skyde  imod  dem  med  Pile,   som  foer  ud  igjennem  hendes 

Fingre,  og  dræbe  en  Mand  med  hvert  Pileskud,  begyndte  at  vige.  Sig- 
vald  lod  Tougene,  hvormed  Skibene  vare  sammenbundne,  overhugge,  og 
trak  sig  tilbage  med  35  Skibe.  Men  Bue  Digre  og  Vagn  Aagesen  holdt 
endnu  Stand  med  Kesten  af  Flaaden  og  kæmpede  Fortvivlelsens  Kamp. 
Hagen  angreb  Bues  Skib.  Aslak  Holmskalle,  som  var  Bues  Stavnbo, 
slog  ned  for  Fode  og  hverken  Sværd  eller  Øxe  kunde  bide  paa  hans 
skaldede  Isse;  men  da  greb  Islænderen  Vigfus  en  svær  Ambolt  med 
spidse  Horn  og. kastede  ham  den  i  Hovedet,  saa  at  det  ene  Horn  trængte 
ham  dybt  ned  i  Hjernen.  Normændene  trængte  frem  imod  Bue,  som 
stod  agter  i  Skibet,  og  Thorsten  Midlang  gav  ham  et  Hug  over  An- 
sigtet, saa  at  Læben  og  Hagen  faldt  ned  paa  Skibet  og  Tænderne  sprang 
ham  ud  af  Munden.  »Lidet  ville  nu  de  danske  Moer  paa  Bornholm 
tykkes  om  at  kysse  mig,  om  vi  nogensinde  komme  did ! »>  raabte  Bue, 
idet  han  loftede  sit  Sværd  og  klovede  Thorsten  Midlang;  derpaa  greb 
han  to  Kister  fulde  af  Guld:  « Overbord,  alle  Bues  Mænd!«  raabte  han 
og  sprang  i  Soen  med  begge  sine  Kister;  hans  Skib  ryddedes  fra  Stævn 
til  Stævn.  Vagn  Aagesen  havde  ikke  villet  følge  Sigvald  paa  Flugten, 
men  holdt  trolig  Stand,  og  om  ham  samledes  de  tilbageblevne  Jorns- 
vikinger;  men  Erik  Jarl  trængte  for  haardt' ind  paa  ham,  Overmagten 
var  for  stor,  Skibet  blev  ryddet  og  Vagn  tagen  til  Fange  med  tredive 
af  sine  Mænd. 

De  Danske  vare  fuldstændig  overvundne;  den  fejge  Sigvald  Jarl 
var  flygtet  med  den  største  Del  af  Flaaden,  de  Andre  vare  faldne  eller 
fangne.  Hagen  gik  i  Land  med  sine  Mænd,  og  medens  han  om  Natten 
sad  paa  en  Stub,  herte  man  en  Bue  smælde  ude  paa  Bue  Digres  for- 
ladte Skib,  og  en  Pil  kom  flyvende  og  dræbte  en  Mand  ved  Siden  af 
ham.  Saasnart  det  blev  lyst,  gik  man  ombord  i  Skibet  og  fandt  da  en. 
af  Kæmperne,  Havard  den  Huggende,  liggende  paa  Knæ  ved  Relin- 
gen  med  sin  Bue  i  Haanden;  begge  Fødderne  havde  han  -mistet.  Da 
han  hørte,  at  det  ikke  var  Jarlen,  han  havde  rammet,  blev  han  meget 
skuffet  —  men  Normændene  huggede  ham  strax  ned. 

Der  blev  holdt  Standret  over  Fangerne,  og  de  dode  som  Helte, 
gjennemtrængte  af  deres  hedenske  Haab  om  Glæderne  i  Valhal.  De 
vare  lænkede  til  hinanden;  Fødderne  vare  bundne,  men  Hænderne  frie; 
de  sad  i  Række_  paa  en  Træstamme,  og  Haaret  blev  sammenbundet,  for 

at  holdes  fast  medens  man  afhuggede  Hovedet.  Denne  Gjerning  blev 
udfort  af  Normanden  Thor  kel  Lejre.  Da  han  havde  henrettet  tre 
Mænd,  uden  at  de  ved  at  forandre  en  Mine  havde  yttret  Tegn  til  Frygt, 
spurgte  han  de  Omstaaende,  om  de  kunde  mærke  nogen  Forandring  paa 
ham;  thi  man  sagde,  at  dette  plejede  at  være  Tilfældet,  naar  nogen 
havde  slaaet  tre  Mænd  ihjel  umiddelbart  efter  hinanden.  En  af  de 
næste,  han  kom  til,  havde  en  Foldekniv  i  Haanden,  og  da  Thorkel 
spurgte  ham,  om  han  havde  Lyst  til  at  do,  svarede  han:  «Jeg  doer 
gjerne  —  men  hug  mig  hurtig;  thi  vi  Jomsvikinger  have  ofte  spurgt  hver- 
andre, om  et  Menneske  kan  være  sig  Noget  bevidst,  naar  Hovedet  er 
hugget  fra  Kroppen;  hvis  nu  saa  er,  vil  jeg  række  Kniven  frem,  som 
jeg  har  i  Haanden;  hvis  ikke,  saa  vil  den  falde  til  Jorden."  Thorkel 
huggede  til,  Hovedet  floj  af,  og  Kniven  faldt  ud  af  Haanden.  Atten 
Hoveder  vare  faldne,  da  Baden  kom  til  en  smuk  ung  Mand  med  et 
dejligt  Haar,  som  han  bad  Boddelen  om  at  skaane;  en  af  Hagens  Mænd 
greb  fat  i  det  med  begge  Hænder  og  holdt  godt  fast;  men  idet  Thorkel 
svingede  Oxen,  trak  Jomsvikingen  rask  Hovedet  til  sig,  og  den  Mand, 
der  holdt  i  Haaret,  fik  begge  Hænder  hugget  over.  Erik  Jarl  kom  til, 
han  syntes  godt  om  Manden  og  spurgte  om  hans  Navn;  den  unge  Mand 
svarede,  at  han  var  en  Søn  af  Bue  og  hed  Sigurd.  «Du  maa  i  Sand- 
hed være  Bues  Son,  sagde  Erik;  vil  Du  have  Fred?"  «Det  kommer  an 
paa  hvem  der  byder  den»,  svarede  Sigurd;  og  Erik  sagde:  »Den  byder, 
som  har  Magt  dertil ; »  og  der  skænkedes  ham  Fred.  Nu  kom  Raden  til 
Vagn  Aagesen.  Han  havde  ved  Vesetes  Grav«]  givet  det  Løfte  at  ville 
dræbe  Thorkel  Lejre  og  trolove  sig  med  hans  Datter,  og  dette  var 
kommet  Thorkel  for  Ore.  Med  oploftet  Oxe  focr  han  ind  imod  Vagn; 
men  Vikingen  Skara  kastede  sig  ned  for  hans  Fodder ,  saa  at  han 
snublede  og  faldt  til  Jorden,  saa  lang  han  var;  Vagn  greb  Oxen  og  gav 
Thorkel  Banesaar.  Erik  Jarl  syntes  ogsaa  godt  om  dette  Træk  og  tilbod 
Vagn  Fred,  hvilken  han  modtog  paa  den  Betingelse,-  at  ogsaa  de  til— 
bageværende  tolv  Fanger  bleve  skaanede,  og  Erik  indrammede  det.  Vagn 
i.l'v  virkelig  Benere  trolovet  og  gift  med  Thorkel  Lejres  Datter  Ingeborg. 
Saaledes  endte  dette  mærkelige  og  blodige  Slag.  Sigvald  kom  hjem 
til  Jomsborg  med  aine  Skibe;  men  Ingen  agtede  mere  den  fejge  Flygt- 
ning, og  lind  Jomsborgernes  Magt  var  det  snart  forbi. 

omsvikingerne  havde  opfyldt  det  ved 
Strutharalds  og  Vesetes  Gravol  givne 
Løfte;  men  de  havde  været  uheldige, 
og  det  i  Hjorungevaag  lidte  Nederlag 
beredte  dem  Undergang ;  det  var  paa 
^S  Tide,  at  Svend  Tveskjæg  ogsaa  op- 
fyldte sit  Lofte,  inden  tre  Aar  at  drage  med  en  Hær  til  England  og 
enten  fælde  Kong  Et  hel  red  eller  fordrive  ham  fra  Riget;  dette  gjorde 
han,  og  var  heldigere. 

Vejen  for  Toget  til  England  kunde  siges  at  være  banet.  I  mange 
Aar  havde  de  Danske  hyppig  hjemsøgt  Englands  Kyster,  der  efter  Regner 
Lodbrogs  Dod  i  Northumberland  næsten  uophørlig  bleve  herjede-  af 
danske  og  norske  Vikinger,  der  her  stiftede  flere  Riger,  *som  beherskedes 
af  danske  Konger.  Fra  Aaret  978  regerede  den  svage  Ethelred,  der  var 
mere  Munk  end  Konge,  over  England,  og  allerede  paa  hans  Kronings- 
dag skal  den  mægtige  Ærkebiskop  Dunstan  have  forudsagt  ham,  at 
store  Ulykker  vilde  hjemsøge  hans  Rige.  »Der  vilde  komme  et  fremmed 
Folk  med  et  ubekjendt  Tungemaal;  dets  Sværd  vilde  ikke  holde  op  at 
rase,  for  Landet  var  bragt  i  Trældom;  Kongens  Afkom  skulde  omkomme, 
og.  fremmede  Konger  sætte  hans  Krone  paa  deres  vanhellige  Hoved«. 
Det  var  ogsaa  kun  et  Par  Aar  efter,  at  Ethelred  havde  tiltraadt  Rege- 
ringen, at  store  Sværme  af  Vikinger  begyndte  at  herje  hans  Rige,  at 
trænge  ind  i  Landet,  udøve  skrækkelige  Grusomheder,  og  Kongen  maatte 

betale  dem  1000  Pund  for  at  formaa  dem  til  atter  at  drage  bort.  Dette 
var  ikke  noget  vel  betænkt  Middel,  thi  det  lokkede  kun  andre  Vikinger 
til,  som  ogsaa  vilde  tjene  Penge,  og  saa  hyppige  bleve  deres  Anfald  og 
Fordringer,  at  Kongen  maatte  lægge  en  Skat,  der  kaldtes  Danegeld, 
paa  Jorderne  for  at  kunne  udrede  de  fornødne  Summer.  I  Løbet  af  20 
Aar  maatte  England  betale  til  de  danske  og  norske  Vikinger  ikke  mindre 
end  130,000  Pund,  en  for  hine  Tider  uhyre  Sum. 

Svend  Tveskjæg  havde  alt  tidligere,  medens  hans  Fader  levede, 
deltaget  i  flere  Vikingetog  til  England  med  sin  Fosterfader  Palnatoke. 
Omtrent  samtidig  med  Jomsvikingernes  Tog  til  Norge  drog  han  nu 
atter  derover  og  angreb  sammen  med  den  norske  Prinds  (ogsaa  kaldet 
Konge)  Olaf  Tryggvesen,  London  med  en  Flaade  paa  94  Skibe; 
de  forsøgte  at  stikke  Byen  i  Brand,  men  bleve  trængte  tilbage  med 
stort  Tab.  Forbittrede  herover  gave  de  sig  til  at  herje  Kysterne  af 
Essex,  Kent  og  Sussex,  gjennem strejfede  disse  Landsdele,  foer  frem  med 
uhørt  Grusomhed,  myrdede  Alle,  som  de  fik  fat  paa,  selv  Kvinder  og 
Børn,  og  den  forfærdede  Ethelred  maatte  finde  sig  i  at  tilbyde  dem 
Danegeld.  Mod  sikkert  Lejde  rejste  Kong  Olaf  op  til  Kong  Ethelred, 
og  et  Forlig  blev  afsluttet,  ifølge  hvilket  den  danske  og  norske  Hær, 
imod  at  faae  udbetalt  en  Danegeld  paa  16,000  Pund,  skulde  være  for- 
pligtet til  at  staa  Englænderne  bi  imod  enhver  fjendtlig  Flaade,  og  saa- 
længe  den  opholdt  sig  i  England,  skulde  den  underholdes  af  Landet. 
Dette  mærkelige  Forlig,  hvortil  Texten  er  bevaret,  indeholdt  et  Par 
interessante  Punkter,  som  det  er  værd  at  lægge  Mærke  til.  Det  hed 
saaledes,  at  « ethvert,  endog  fjendtligt,  Kjøbmandsskib  skulde  have  Fred*); 
en  fri  Englænders  Drab  af  en  fri  Dansk  eller  omvendt  skulde  bodes  med 
25  Pund  eller  Drabsmanden  udleveres,  for  Træl  gaves  derimod  kun  en 
Bøde  paa  1  Pund;  naar  8  Mand  inden  eller  udenfor  en  By  bleve  dræbte, 
da  gjaldt  det  for  et  Fredsbrud,  men  færre  end  8  Mands  Drab  blev  er- 
Btattet  ved  Mandebod..>  Ved  Forliget  traadte  Olaf  i  det  nojeste  Ven- 
Bkabsforhold  til  Ethelred,  der  antog  ham  som  sin  Son  og  lod  ham  kon- 
6rmere  i  Kristendommen;    han  var  allerede  tidligere  dobt.     Dette  For- 


')  Denne    humane  Regel    har   det    ikke   været    muligt    al    skalle  Gyldighed    endog  i 
mit  civiliserede  Tidsalder. 

hold  huede  ikke  Kong  Svend,  som  havde  foresat  sig  at  erobre  England; 
han  skiltes  derfor  fra  Olaf  Tryggvesen,  der  drog  hjem  til  Norge,  hvor 
han  efter  en  temmelig  let  Kamp  med  den  gamle  Hagen  Jarl  fordrev 
denne  og  blev  af  Thronderne  udnævnt  til  Konge.  Hagen  flygtede,  og 
blev  forfulgt;  han  søgte  at  undgaa  sine  Forfølgere  ved  List,  men  blev 
myrdet  af  sin  egen  Træl  Karker  paa  Gaarden  Rimol  i  Guldalen,  hvor 
hans  Veninde  Thora  havde  skjult  ham  i  en  Svinesti. 

Olaf  Tryggvesen  blev  saaledes  Norges  Konge;  thi  ogsaa  de  andre 
Landsdele  hyldede  ham,  selv  de,  der  stode  under  dansk  Overhøjhed. 
Dette  forøgede  det  alt  begyndte  Fjendskab  imellem  ham  og  Svend  Tve- 
skjæg ,  der  snart  blev  nødt  til  at  vende  hjem  fra  England  og  opsætte 
Erobringen  af  dette  Kige,  indtil  han  havde  gjort  sit  Eegnskab  op  med 
Kong  Olaf. 

I  Sverig  var  Kong  Erik  Sejrsæl  død  og  hans  unge  Søn  Olaf, 
kaldet  Skjødkonning,  fordi  han  maatte  sidde  paa  sin  Moders  Skjød, 
var  bleven  hyldet  til  Konge  af  Folket.  Moderen  var  den  onde,  herske- 
syge Dronning  Sigrid  med  Tilnavnet  Storraade,  efter  hendes  Stolthed, 
og  da  hun  var  bleven  Enke,  meldte  sig  flere  Bejlere,  af  hvilke  dog  nogle 
fik  en  ilde  Medfart.  Da  sendte  ogsaa  Olaf  Tryggvesen  Bud  fra  Norge  og 
bejlede  til  hende.  De  kongelige  Frierier  og  Ægteskaber  blive  nu  noget 
indviklede,  men  maa  paaagtes,  da  de  øve  deres  Indflydelse  paa  de  kom- 
mende Begivenheder.  Den  kristne  Kong  Olaf  friede  altsaa  til  den  he- 
denske Dronning  Sigrid  og  fik  Haab  om  hendes  Haand;  et  Mode  imellem 
dem  blev  fastsat  til  at  afholdes  i  Grændsebyen  Konghel  ved  Gotaelven, 
og  de  indfandt  sig  begge  her.  Men  da  Olaf  forlangte,  at  Sigrid  skulde 
antage  Kristendommen,  svarede  hun  ham:  »Ikke  vil  jeg  gaa  fra  den 
Tro,  jeg  har  havt  og  mine  Frænder  før  mig;  men  ikke  heller  skal  jeg 
paatale,  om  Du  troer  paa  den  Gud,  som  Dig  behager ».  Derover  blev 
Olaf  saa  forbittret,  at  han  kastede  hende  en  Handske  i  Ansigtet  og  ud- 
brød: « Tænker  Du  da,  jeg  vil  have  Dig,  Du  gamle  rynkede  Kvinde! 
naar  Du  ikke  troer  paa  Gud?»  «De  Ord  —  svarede  Sigrid  —  skulle 
vorde  din  Bane».  Kong  Olaf  rejste  hjem,  og  hans  Fjende,  den  fordrevne 
Erik  Jarl,  Hagen  Jarls  Søn,  fik  et  sikkert  Tilflugtssted  i  Sverig;  men 
Sigrid  Storraade  ægtede  Svend  Tveskjæg,  der  havde  forskudt  Gunhilde, 
den  vendiske  Fyrstes  Datter. 

Modens  Kong  Svend  var  i  Fangenskab  paa  Jomsborg,  var  det  blevet 
bestemt,  at  den  vendiske  Fyrste  Burislav  skulde  ægte  hans  Søster 
Thyre;  men  der  hengik  lang  Tid,  inden  Loftet  blev  indfriet.  Thyre  havde 
Forkjærlighed  for  den  kristelige  Lære,  hun  frygtede  derfor  den  hedenske 
Burislav  og  undslog  sig  for  at  drage  til  ham  i  Venden;  men  ved  Sig- 
vald  Jarls  Mellemkomst  lykkedes  det  ham  at  faae  hende  over  til  sig. 
Burislav  overoste  hende  med  rige  Gaver;  men  hun  kunde  dog  ikke  finde 
sig  i  sin  Skjæbne,  thi  han  var  gammel  og  styg,  og  dertil  en  raa  Hed- 
ning. Efter  syv  Dages  Forlob  flygtede  hun  bort  om  Natten  og  kom  til 
Danmark,  hvor  hun  maatte  skjule  sig  for  sin  Broder,  der  vilde  have 
sendt  hende  tilbage  til  Vend'en,  om  han  havde  opdaget  hende.  Her 
kunde  hun  derfor  ikke  blive,  men  drog  videre  til  Norge,  hvor  hun  sogte 
Ly  hos  Kong  Olaf,  der  syntes  saa  godt  om  den  smukke  unge  Kvinde, 
at  han  tog  hende  tilægte ;  hun  fik  saaledes  en  kristen  Mand,  en  ridderlig 
Helt,  og  de  levede  sammen  Vinteren  over  i  det  nylig  anlagte  Nidaros, 
nuværende  Throndhjem. 

Men  Thyre  fandt  Livet  hos  Kong  Olaf  for  tarveligt  og  længtes  efter 
sine  Ejendomme  i  Venden;  hun  vidste,  at  Burislav  var  Olafs  Ven,  og 
ved  Taarer.,  Bonner  og  Overtalelser  søgte  hun  at  formaa  sin  Gemal  til 
at  rejse  til  Venden  for  at  bede  Burislav  afstaa  de  Ejendele,  han  havde 
skjænket  Thyre  under  sit  Ægteskab  med  hende.  Olaf  havde  vel  store 
Betænkeligheder,  og  hans  Mænd  raadede  ham  stærkt  fra  at  begive  sig 
ud  paa  denne  Rejse;  men  Dronningen  fik  ham  omsider  overtalt  og  tilbod 
selv  at  folge  med. 

Kong  Olaf  satte  alle  sine  Skibe  i  Soen  og  udbød  Leding  i  hele 
Landet;  han  samlede  en  Flaade  paa  tresindstyve  Langskibe,  hvoriblandt 
mange  bekjendte,  herlige  Drageskibe;  men  det  prægtigste  og  største  var 
dug  Kongens  eget  Skib  Ormen  den  Lange,  som  han  selv  havde  ladet 
bygge  i  Norge.  Det  var  74  Alen  langt  i  Kjolen,  forte  52  Aarer  paa 
hver  Side  og  havde  en  Besætning  paa  500  Mand,  Kjærnen  af  Landets 
Innii'insle  og  tapjireste  Krigere,  foruden  Kokarlenc ;  begge  Stævnene  vare 
lueforgyldte  og  havde  Formen  af  en  stor  Drage,  Kelingen  laa  højt  over 
Vandet.  Med  denne  Flaade  sejlede  Olaf  Tryggvcsen  gjennem  Kattegattet 
Og  Øresundet  til  Yendon,  hvor  lian  opholdt  sig  i  lang  Tid  og  i  al  Ven- 
skabelighed forhandlede  mod  Kong  Burislav  om  Thyres  Ejendom. 


Søslaget  ved  Svold.  57 

Rygtet  om  Kong  Olafs  Tog  var  naaet  (il  Danmark;  Sigrid  Storraado 
havde  ikke  glemt  sin  Hævn,  hun  æggede  nu  sin  Gemal,  den  danske 
Konge  Svend  Tveskjæg,  til  at  benytte  Lejligheden  og  angribe  den  norske 
Flaade.  Svend  sendte  Bud  til  Sverig  og  indgik  Forbund  med  Sigrids 
Son,  den  svenske  Konge  Olaf  Skjodkonning,  og  Hagen  Jarls  Son,  Erik 
Jarl,  som  opholdt  sig  der.  En  stor  Flaade  samledes  af  de  forenede 
Magter;  men  inden  den  kom  sammen,  vare  Normændene  allerede  sejlede 
forbi  og  havde  naaet  Venden,  hvorfor  den  lagde  sig  ind  ved  Øen  Svold, 
for  at  oppebie  deres  Tilbagekomst.  Svolds  Beliggenhed  er  ikke  neje  be- 
kjendt;  det  maa  have  været  en  lille  Holm,  som  nu  er  gaaet  under,  og 
som  laa  mellem  Kygen  og  Pommerns  Kyst.  Svend  sendte  Sigvald  Jarl 
til  Venden  for  at  udspejde  Olafs  Flaade;  men  den  upaalidelige  Jorns- 
viking  indlod  sig  i  Forhandlinger  med  den  norske  Konge,  ja  forenede 
endog  sine  elleve  Skibe  med  hans  Flaade  —  men  forlod  ham  igjen,  da 
det  kom  til  Slag. 

Paa  en  smuk  og  klar  Dag  i  Eftersommeren  (d.  9de  September  Aar 
1000)  lettede  den  norske  Flaade  for  at  begive  sig  paa  Hjemvejen,  og 
Kong  Olaf  anede  ikke  noget  Ondt;  foran  sejlede  Sigvald  Jarl  med  sine 
elleve  Skibe  for  at  lodse  Flaaden,  sidst  kom  Kongen  med  de  storste  af 
Langskibene.  Ved  Svold,  hvor  den  forenede  danske  og  svenske  Flaade 
laa,  vare  Kongerne  samt  Erik  Jarl  og  mange  af  deres  Mænd  gaaede  i 
Land  for  at  spejde  efter  den  norske  Flaade,  der  nu  stod  ud  efter,  og 
saasnart  Sigvald,  der  ledede  den,  havde  naaet  Svold,  girede  han  til  Bag- 
bord og  førte  saaledes  Normændene  lige  imod  Fjenden.  De  Danske  og 
Svenske  saae  forst  flere  spredte  Skibe  komme  sejlende  forbi  og  strax 
staa  tilsoes;  det  var  Sigvalds  Skibe.  Derpaa  kom  der  et  prægtigt,  stort 
Skib  frem,  og  begge  Kongerne  udbrod:  «Det  maa  være  Ormen  den 
Lange,  det  store  Drageskib,  som  Olaf  selv  styrer!"  men  Erik  Jarl,  som 
var  godt  kjendt  med  de  norske  Skibe,  svarede  at  det  var  Endrides  fra 
Gimse.  Da  kom  et  endnu  storre  og  prægtigere  Skib  frem,  paa  hvilket 
Dragehovederne  vare  tagne  ned,  og  Svend  Tveskjæg,  som  formodede,  at 
dette  dog  maatte  være  Ormen,  udbrod:  «Ræd  er  nu  Olaf  Tryggvesen, 
at  han  ikke  tor  sætte  Hovedet  op  paa  sin  Drage!«  «Nej»,  svarede  Erik 
Jarl,  «dette  er  ikke  Kongens  Skib;  jeg  kjender  det  paa  de  stribede  Sejl, 
det  tilhorer  Olafs  Svoger  Erling  Skjalgsen,    og   bedre  er  det  for  os,    at 

dotte  vel  bemandede  Skib  er  borte,  for  vi  gaa  i  Kamp;  thi  sikkert  troer 
jeg,  at  Erling  selv  styrer  det.«  Saaledes  kom  flere  Skibe  forbi,  og  Erik 
Jarl  havde  den  største  Moje  med  at  holde  Kongerne  tilbage,  saa  be- 
gjærlige  vare  de  efter  at  angribe  og  frygtede  for,  at  Erik  skuffede  dem 
med  Hensyn  til  Olafs  Skib.  Nu  kom  der  tre  Skibe  paa  engang,  af  hvilke 
det  sidste  var  meget  stort;  men  da  Erik  forsikkrede,  at  heller  ikke  dette 
var  Ormen  den  Lange,  udbrød  den  ene  af  Kongerne:  «Ikke  vil  Erik 
Jarl  slaaes  idag  og  hævne  sin  Fader;  stor  Skam  er  det,  at  det  skal 
spørges  i  alle  Lande,  at  vi  ligge  her  med  saa  stor  Krigsmagt,  medens 
Kong  Olaf  sejler  bort  lige  for  vore  Øjne.»  I  det  Samme  kom  der  fire 
Drageskibe  sejlende,  og  et  af  dem  var  lueforgyldt;  da  stod  Kong  Svend 
op  og  raabte:  «Hojt  skal  Ormen  bære  mig  idag,  thi  den  vil  jeg  styre !»> 
Men  Erik,  som  ikke  kunde  glemme,  at  han  var  Normand,  svarede: 
«Om  end  Kong  Olaf  ikke  havde  flere  Skibe  end  dette,  aldrig  fik  Kong 
Svend  det  fra  ham  med  Danskerhæren  alene !» 

Nu  folte  Alle  sig  overbeviste  om,  at  det  var  det  rette  Skib,  de 
havde  for  sig;  Mandskabet  stimlede  ombord  paa  Skibene,  Tjeldin- 
gerne  toges  ned ,  man  ordnede  sig  til  Slag  —  men  forst  da  kom  de 
sidste  tre  norske  Skibe,  og  et  af  disse  var  det  berømte  Ormen  den  Lange; 
af  de  foregaaende  store  Skibe  havde  et  været  Tranen,  et  andet  Ormen 
den  Korte. 

Overmagten  var  paa  de  forenede  Kongers  Side,  og  Erik  Jarl  havde 
det  stærkeste  Skib;  det  var  højbordet,  havde  en  Jernkam  rundt  om 
Siden  og  var  beslaaet  med  Jern  lige  til  Vandgangen.  Endskjondt  Flaa- 
den  var  talrig,  havde  Normændene  endnu  ikke  opdaget  den.  De  af 
Olafs  Skibe ,  som  havde  seet  Sigvald  Jarl  styre  ind  imod  Holmen 
Svold,  vare  fulgte  efter  ham,  og  først  da  blev  man  den  store  Flaade 
raer,  som  laa  derinde.  Høvdingerne  raadede  Olaf  Tryggvesen  til  at  fly 
for  Overmagten:  men  han  svarede  kort  og  bestemt:  "Nej!  Stryg  Sej- 
lene og  læg  Masterne,  ikke  skulle  mine  Mænd  tænke  paa  Flugt;  aldrig 
har  jeg  flyet  nogen  Strid;  Gud  raader  for  Livet,  men  Flugten  tager 
jeg  aldrig!«  Han  gav  Befaling  til  at  ordne  Skibene,  Side  om  Side;  hans 
Ogel  laa  i  Midten,  mellem  Tranen  og  Ormen  den  Korte;  men  da  det 
var  længere  end  dets  to  Sidemænd,  befalede  Olaf,  at  det  skulde  hales 
saa  langt  frem,  at  Agterenderne  sluttede  sammen,  og  saaledes  bleve  de 

bundne  til  hinanden.  Hertil  bemærkede  Kong  Olafs  Stavnbo,  Ulf  Rode, 
at  «skal  Ormen  Lange  lægges  saa  langt  frem,  da  bliver  her  trangt  i 
Forstævnen  idag«.  »Ej  vidste  jeg  —  svarede  Kongen  —  at  jeg  havde 
en  Stavnbo,  som  var  baade  rod  og  ræd«,  hvortil  Ulf  svarede:  »Forsvar 
Du  saa  godt  Loftingen,  som  jeg  Forstævnen" ;  men  herover  blev  Olaf 
vred,  lagde  Pil  paa  sin  Bue  og  sigtede  paa  Ulf.  »Skyd  en  anden  Vej  — 
sagde  denne  —  der  er  bedre  Brug  for  det  Skud  andensteds;  mit  Arbejde 
er  din  Vinding«. 

Kongerne  Svend  og  Olaf  Skjodkonning  samt  Erik  Jarl  havde  aftalt 
med  hinanden,  at  de  skulde  dele  Norges  Rige  imellem  sig,  dersom  Olaf 
Tryggvesen  blev  fældet;  den,  som  besteg  Ormen,  skulde  have  dette  Skib 
tilligemed  alt  Byttet;  i  øvrigt  skulde  Enhver  have  de  Skibe,  han 
erobrede. 

Flaaderne  stode  med-Stævnene  ind  imod  hinanden,  og  lige  over  for 
Ormen  laa  Svends  Skib.  Olaf  stod  i  Loftingen  paa  Ormen  den  Lange  og 
ragede  op  over  de  andre  Mænd;  han  var  desuden  let  kjendelig  paa  den 
rode  Troje,  han  bar  over  sin  Brynje,  samt  det  forgyldte  Skjold  og  den 
guldbeslagne  Hjelm.  Han  vendte  sig  mod  sine  Omgivelser  og  spurgte, 
hvem  det  var,  der  laa  lige  for  ham,  og  da  han  erfarede,  at  det  var 
Svend  Tveskjæg  med  den  danske  Styrke,  udbrod  han:  «Ej  ræddes  vi 
for  de  blode  Daner,  intet  Mod  er  der  i  dem».  Om  Svenskerne  sagde 
han:  »Bedre  var  det  for  Svearne  at  sidde  hjemme  og  slikke  deres  Offer- 
boller,  end  at  gange  under  Eders  Vaaben  paa  Ormen  den  Lange.*  Mod 
Erik  Jarl  var  han  mindre  haanlig  og  sagde  om  ham:  «Han  kan  have 
skjellig  Grund  til  at  mode  os,  af  hans  Hær  maa  vi  vente  den  skrappeste 
Kamp;  thi  de  ere  Xormænd  som  vi.» 

Slaget  begyndte;  Pile  og  Kastevaaben  fioj  gjennem  Luften  og 
afløstes  snart  efter  af  Øxer  og  Sværd,  da  Stavnboerne  huggede  deres 
Stavnlaaer  og  Hager  fast  i  de  fjendtlige  Skibe.  I  Begyndelsen  af  Slaget 
skulle  flere  af  de  danske  og  svenske  Skibe  være  blevne  ryddede,  saa  at 
baade  Svend  og  den  svenske  Kong  Olaf  en  Stund  maatte  trække  sig  til- 
bage, navnlig  hedder  det,  at  den  sidste  led  en  ilde  Medfart  under  et  Angreb 
paa  Ormen  den  Lange;  men  Erik  Jarl  holdt  Stand,  lagde  sig  med 
Jcmbarden  Side  om  Side  med  Olafs  yderste  og  mindste  Skib,  ryddede 
det  og  kappede  det  bort  fra  de  andre;    han   gik  derefter  til  det  næste 


60 


Ikuleiiol 


og  overmandede  det  paa  samme  Maade,  og  saaledes  fortsattes  lige  indtil 
Kongeskibet,  Paa  Eriks  Skib  blev  Mandskabet  bestandig  fornyet  fra  de 
andre  Skibe,  saasnart  der  foltes  Trang  dertil.  Kampen  stod  omsider 
alene  om  Ormen  den  Lange,  og  her  samlede  sig  alt  det  kampdygtige 
.Mandskab,  som  endnu  var  tilbage.  Her  gik  det  blodigt  og  haardnakket 
til.  Olafs  udsogte  Krigere  holdt  længe  Stand,  og  Krik  nødsagedes  til 
en  kort  Stund  at  trække  sig  tilbage,  hvilket  Ophold  Olaf  benyttede  til 
at  samle  nye  Kræfter  og  sende  Tranen  bort  med  de  Saarede;  men  Erik 
fik  ved  sine  Forbundnes  Hjælp  paa  Jernbarden  anbragt  en  Forhøj- 
ning, hvorpaa  der  lagdes  svære  Bjælker,  som  ved  et  nyt  Angreb  skulde 
kastes  over  paa  Ormen  for  at  faa  den  til  at  krænge  til  Siden  og  blive 
lettere  at  entre. 

Efter  disse  Forberedelser  roede  Erik  Jarl  paany  frem,  huggede  sig 
fast  med  Jembarden  paa  Siden  af  Ormen  den  Lange,  der  nu  ogsaa 
omringedes  af  flere  andre  fjendtlige  Skibe ,  og  en  fortvivlet  Kamp  om 
Normændenes  sidste,  mægtige  Skib  flammede  op  paany.  Pile  ogKaste- 
vaabon  slyngedes  ind  over  det  ulykkelige  Skib,  Øxe-  og  Sværdhug  faldt 
fra  alle  Sider,  de  tappre  Kæmpende  kunde  neppe  værge  sig  med  Skjol- 
dene, at  slaa  Angrebet  tilbage  var  dem  umuligt,  mange  af  dem  styrtede 
i  Søen  under  Stridens  Hede.  Erik  Jarl  stod  i  Loftingen  paa  sit  Skib, 
lige  ved  Roret,  omgiven  af  sine  Mænd;  da  kom-  en  Pil  flyvende  tæt 
over  Jarlens  Hoved  og  borede  sig  fast  i  Iiorkoppen,  og  idet  han  spurgte, 
hvi  ni  der  havde  skudt,  kom  en  anden  Pil  flyvende,  foer  ind  imellem 
hans  Side  og  den  ene  Arm  og  trængte  ind  i  et  Sæde  bagved  ham.  Det 
var  den  unge,  attenaarige  Bueskytte  Einer  T ambes kjælver,  som  fra 
Krapperummet  i  Kong  Olafs  Skib  havde  udsendt  begge  Pilene  imod 
.hulen.  Denne  sagde  da  til  en  af  sine  Bueskytter  ved  Navn  Finn 
Ej  vi  nds  son:  "Skyd  din  store  Mand  der  ovre  i  Krapperummet,  ikke 
har  jeg  Lyst  at  faae  en  tredie  Pil  fra  ham.«  Finn  skjød  og  traf  Midten 
af  Ejners  Hue,  jusl  Bom  lian  var  i  færd  med  at  spænde  den  tredie  Gang, 
saa  den  bras!  i  Stykker.  Kong  Olaf,  som  hørte  Braget,  spurgte:  »Hvad 
var  det.  .i.r  BprangPi  —  uNorgesRige  ud  af  din  Haand,  Konge!«  sra- 
rede  Ejner.  «Saa  Btorl  Far  Draget  dog  ej  heller  —  gjentog  Kongen  — 
9ee  lier.  tag  min  Bue  og  skyd  med  den».  Ejner  greb  Buen  og  spændte 
den:  men  lagde  den  Btrai  fra  sig  igjen,  idet  han  udbrod:  «For  veg,  for 

veg  er  den  mægtige  Konges  Bue»  ,  og  nu  greb  ogsaa  han  Sværd 
og  Skjold. 

Normændenes  Vaaben  vare  under  Kampen  blevne  saa  slove,  at 
Kongen  maatte  lade  Hojsædeskisten  aabne  og  nye  Vaaben  fremtage; 
i  det  Samme  bemærkede  man,  at  Blodet  randt  ham  ned  under  Brynjen, 
uden  at  Nogen  kunde  see,  hvor  han  var  saaret.  Endnu  var  Ormens 
Dæk  ikke  blevet  besteget  af  de  omringende  Fjender ,  Stavnboerne  for- 
svarede  sig  haardnakkct,  og  de  nye  Vaaben  bed  godt  fra  sig;  men  da 
lod  Erik  Bjælkerne  fra  Jembarden  kaste  over  paa  Helingen  af  Ormen, 
som  derved  krængede  noget  til  Siden,  og  Jarlen  sprang  derover  med 
femten  af  sine  Mænd ;  men  de  bleve  drevne  tilbage.  Dette  kunde  -dog 
ikke  blive  saaledes  ved  længe;  Olafs  Mænd  vare  udmattede,  omkring 
den  midterste  Del  af  Skibet  vare  Mange  faldne.  Erik  fornyede  sit 
Forsøg,  understottet  af  den  svenske  Kong  Olaf,  og  nu  lykkedes  det  at 
faae  fast  Fod  paa   Ormens  Dæk. 

Agter  i  Loftingen  stod  Olaf  Tryggvesen,  og  ragede  endnu  op  over 
sine  Mænd,  der  havde  samlet  sig  omkring  ham;  ved  Kongens  Side  stod 
hans  Staller  Kolbjørn,  en  smuk  og  kraftig  Mand,  klædt  omtrent  som 
Kongen.  Fra  den  forreste  Del  af  Skibet  trængte  Erik  Jarl  frem  med 
sine  Mænd  mod  den  lille  Klynge  heltemodige  Normænd,  som  endnu  var 
tilbage,  og  om  dens  Hoveder  susede  Pile  og  Kastevaaben.  Kong  Olaf 
rettede  sine  Skud  mod  Jarlen;  men  af  tre  Spyd,  som  han  udkastede, 
fløj  det  ene  tæt  forbi  dennes  venstre  Side,  det  andet  forbi  den  højre  og 
det  tredie  lige  over  hans  Hoved.  «Saa  fejl  skjød  jeg  endnu  aldrig  efter 
noget  Maal  —  udbrod  Kongen  —  stor  er  Jarlens  Lykke.  Gud  vil,  at 
han  skal  arve  Norges  Rige!«  Jarlens  Mænd  foer  nu  ind  imod  Loftingen; 
ikke  vilde  Normændene  falde  levende  i  deres  Hænder,  Kongen  sprang  i 
Vandet  til  den  ene,  Kolbjørn  til  den  anden  Side,  og  det  Samme  gjorde 
alle  hans  Mænd.  Man  søgte  at  fange  dem,  hvilket  lykkedes  med  Kol- 
bjørn Staller;  men  Olaf  Tryggvesen  holdt  Skjoldet  over  sit  Hoved  og 
sank  —  man  saae  ham  aldrig  mere. 

Dronning  Thyre,  som  havde  fulgt  sin  Mand,  var  ved  Kampens  Be- 
gyndelse bragt  ned  under  Dækket;  hun  blev  nu  dragen  frem,  og  Erik 
Jarl  maatte  trøste  og  opmuntre  hende,  da  hun  tilskrev  sig  selv  Skylden 
for,  at  Toget  var  kommet  i  Stand.    Hun  vilde  ikke  modtage  den  Frihed, 

som  tilbodes  hende,  men  besluttede  fra  nu  af  ikke  at  nyde  Mad  eller 
Drikke,  og  dode  paa  den  niende  Dag.  Kun  sex  Mand,  foruden  Kølbjørn, 
uf  Ormens  tappre  Besætning  faldt  levende  i  Sejrherrernes  Hænder;  der 
skjænkedes  dem  Liv  og  Fred.  Ormen  den  Lange  blev  Erik  Jarls  Bytte; 
han  stillede  sig  ved  Roret;  men  han  kunde  ikke  dreje  det,  det  vilde  ikke 
lystre  nogen  mindre  kraftig  Haand  end  Olaf  Tryggvesens.  Sagaen  siger, 
at  Ingen  mere  kunde  styre  Ormen ,  og  da  dette  Skib  kom  tilbage  til 
Norge,  blev  det  opbrændt. 

Norges  Rige  deltes  mellem  Sejrherrerne. 

Svend  Tveskjægs  Erobring  af  England,  som  han  havde  lovet,  fulgte 
paa  ikke  længe  efter. 


MIDDELALDEREN 

indtil  Christiern  den  Anden, 

ed  Svend  Tveskjæg  begynder  det 
historiske  Lys  at  skinne  klarere 
over  Begivenhederne  i  Norden, 
Sange  og  Sagn  tale  et  tydeligere 
Sprog  og  give  en  bedre  Fore- 
stilling om  hvad  der  rorer  sig  i 
Folket,  hvorledes  dette  og  Landet  tager  sig  ud.  Mange  Gjenstande  fra 
hine,  de  første  historiske  Tider  ere  opbevarede  og  henligge  paa  Mu- 
seerne, Husgeraad,  Vaaben,  Runestene,  udhuggede  Billeder  o.  s.  v.;  men 
der  er  dog  mange  Ting,  der  forblive  skjulte,  og  om  hvilke  man  kun 
gjennem  svage  Antydninger  eller  nogle  tilfældige  Ord  i  en  gammel  Vise 

kan  danne  sig  noget  Begreb.  Hertil  horer  for  en  stor  Del  Søkrigs- 
væsenet;  thi  skjondt  vi  besidde  mange  Skildringer  af  Flaader,  Soslag  og 
Vikingetog,  saa  ere  de  dog  i  Henseende  til  Materiel,  Skibe  og  Vaaben, 
saa  taagede,  at  det  for  Exempel  horer  saa  godt  som  til  det  Umulige  at 
kunne  fremstille,  hvorledes  dette  igjennem  flere  Aarhundreder  er  skredet 
fremad.  Efter  at  Langskibene  havde  fundet  Vej  til  Norden,  hvad  enten 
dette  nu  har  været  fra  Middelhavet  eller  England ,  eller  man  selv  har 
fattet.  Ideen  til  deres  Bygning,  og  efter  at  de  med  Aarer  og  et  enkelt 
Sejl  forsynede  Drageskibe  vare  blevne  almindelig  indførte  som  Vikinge-, 
Krigs-  og  Førselskibe,  horer  man  ikke  Tale  om  andre  Skibe  lige  fra 
Slagene  i  Hjorungevaag  og  Svold  indtil  Sejlskibenes  og  Kanonernes  Tid, 
altsaa  i  flere  Aarhundreder. 

I  Middelalderen  saae  det ,  hvad  Sekrigsvæsenet  her  i  Norden  an- 
gaaer,  ikke  bedre  ud  end  i  Oldtiden,  ja  i  flere  Henseender  endog  værre. 
Vikingelivet  holdt  sig  meget  længe,  de  gamle  nordiske  Vikingers  Aand 
lod  sig  ikke  let  udrydde,  og  det  var  da  navnlig  ved  at  prelle  an  imod 
den  fremtrængende  Kristendom  og  mod  denne  kæmpe  sin  sidste  for- 
tvivlede Kamp,  at  den  traadte  frem  i  al  sin  Grumhed.  Svend  Tve- 
skjæg,  som  selv  havde  været  en  hedensk  Konge  og  først  sent  i  sit 
Liv,  paa  Toget  til  England,  antog  Kristendommen,  herskede,  ligesom  hans 
berømte  Søn  Knud  den  Store  (1018 — 35),  over  hele  Hære  af  danske 
Vikinger  og  tumlede  sig  omkring  med  dem  paa  Søen.  De  store  Flaader, 
hvormed  disse  to  Konger  droge  til  England  og  for  hvilke  Alt  maatte 
bøje  sig,  vare  i  deres  Bygning  og  Udstyr  ganske  Sidestykker  til  Jorns- 
borgernes  og  Olaf  Tryggvesens  Flaader.  Der  er  altsaa  i  denne  Hen- 
seende ikke  noget  Nyt  at  tilføje. 

Det  lykkedes  ikke  Svend  inden  sin  Død  at  undertvinge  England,  og 
bans  Snu  Knud  maatte  strax  efter  optage  Kampen.  Med  en  stor  Flaade, 
der  efter  Sagnet  bestod  af  de  pragtfuldeste  Langskibe,  man  endnu  havde 
seet  i  Norden,  afsejlede  han,  ledsaget  af  sin  Broder  Harald,  i  Efter- 
aaret  1015  til  England ;  «skibcnc  vare  smykkede  med  pragtfulde  Billeder 
i  Stævnene,  med  purpurfarvet  Tougværk,  guldvirkede  Sejl  og  forgyldte 
Biaster,  i  hvis  Top  der  sad  Billeder  af  Fugle  med  udbredte  Vinger.« 
De  danske  Vikinger  gik  frem   paa  deres  sædvanlige  Maade,  trængte  ind 

hvor  det  var  muligt,    skyede  ikke   noget  Middel,    brugte  lige  saa  godt 
List  som  Magt,  og  i  Aaret  1017  havde  de  fuldfort  Englands  Erobring. 

Ogsaa  Norge  maatte  boje  sig  for  den  mægtige  Knud  og  hans 
Krigere.  Dette  Kige  regeredes  af  Olaf  den  Hellige,  der  havde  samlet 
de  tidligere  adskilte  Dele  under  sig;  men  i  sin  Iver  for  at  udbrede 
Kristendommen  gik  han  saa  vidt  i  Voldsomhed  mod  de  frittænkende, 
hedenske  Normænd,  at  de  følte  sig  haardt  krænkede,  og  mange  af  dem 
flygtede  til  Danmark  for  at  soge  Understøttelse  hos  Knud.  Denne  blev 
dem  lovet;  og  da  Olaf  forenede  sig  med  den  svenske  Konge  Anund 
Jakob,  lod  Knud,  understøttet  af  sin  Svoger  Ulf  Jarl,  der  under 
Kongens  Fraværelse  i  England  havde  været  Statholder  i  Danmark,  samle 
en  Hær  og  Flaade  for  at  gaa  imod  Olaf  og  Jakob ,  der  herjede  de 
skaanske  Kyster. 

Dette  var  i  Aåret  1027.  Den  Flaade,  som  Knud  havde  samlet, 
skildres  ogsaa  denne  Gang  som  meget  pragtfuld;  Skibene  vare  store  og 
godt  udstyrede,  Sejlene  vare  farvede  med  blaa,  røde  og  grønne  Striber, 
og  alle  Skibsskrogene  vare  malede  ovenfor  Vandet.  Knuds  eget  Skib 
var  paa  60  Robænke.  Den  forenede  norske  og  svenske  Flaade  søgte 
ved  Efterretningen  om,  at  en  storre  Flaade  af  danske  Skibe  var  bleven 
samlet  imod  den,  ind  til  Helgeaaen  i  det  nordøstlige  Skaane,  og  Olaf 
udfandt,  for  at  værge  sig  imod  Overmagten,  en  snild  List,  der  var  nær 
ved  at  skaffe  ham  Sejr.  Helgeaaen  udgaaer  fra  en  stor  Indsø,  der  hvor 
Christianstad  nu  ligger,  og  falder  ud  i  Østersoen  i  den  store  saakaldte 
Hanø  Bugt,  Nord  for  Bornholm;  i  denne  Aa  lod  Olaf  opfore  en  Tværdæm- 
ning, saaledes  at  Vandets  Aflob  standsedes,  og  indenfor  Dæmningen 
kastedes  en  Mængde  Tømmer  og  svære  Stammer  i  Vandet.  Selv  gik 
han  i  Land  for  at  lede  Forsvaret  og  lod  Anund  Jakob  overtage  Befalingen 
af  Skibene.  Da  Knuds  Flaade  nærmede  sig  Havnen,  trak  den  forenede 
Flaade  sig  tilbage  imod  Øst,  og  henimod  Aften  ankrede  Knud  med  sine 
Skibe  paa  det  Sted,  hvor  Anund  Jakob  nylig  havde  ligget;  men  aldrig 
saa  snart  var  han  kommen  til  Ro,  før  Olaf  lod  Dæmningen  sprænge, 
det  sammenhobede  Vand  styrtede  ud  og  rev  Tømmer  og  Stammer  med 
sig,  der  væltede  ned  imod  de  danske  Skibe,  som  adsplittedes,  stødte 
imod  hverandre  og  drev  udad  imod  Søen.  Her  bleve  de  angrebne  af 
Normændene  og  Svenskerne,   der  navnlig  kastede  sig   over  Knuds  Skib; 

men  skjondt  mange  Danske  vare  druknede  dels  i  Oversvømmelsen  paa  Land 
dels  i  Havet  under  den  opstaaede  Forvirring,  og  skjondt  andre  flygtede 
bort  under  Forskrækkelsen,  vare  de  danske  Vikinger  dog  for  kraftige  til 
at  hule  sig  overvinde,  og  da  endelig  Ulf  Jarl  kom  til  med  friske  Skibe  og 
Krigere,  maatte  de  fjendtlige  Flaader  søge  Redning  i  Flugten.  Olaf  gik 
til  Kalmar,  satte  alle  sine  Skibe,  som  skulle  have  været  omtrent  60  i 
Tallet,  paa  Stranden  og  rejste  over  Land  hjem  til  Norge;  Anund  Jakob 
sogte  Tilflugt  i  Karlskrona.  Det  er  bekjendt,  hvorledes  Ulf  Jarl  senere, 
en  Aften  under  et  Gilde  i  Roeskilde,  haanede  Kong  Knud  for  hans  Op- 
forsel  under  denne  Sokamp;  Svogrene  spillede  Skak,  og  da  der  opstod 
Uenighed  imellem  dem  under  Spillet,  rejste  Ulf  sig  for  at  gaa  bort. 
Forbittret  raabte  Kongen  efter  ham:  «Flygter  Du  nu7  du  rædde  Ulf?» 
hvortil  Jarlen  svarede:  "Længere  havde  Du  flygtet  ved  Helgeaa,  om  Du 
havde  kunnet!  Da  kaldte  Du  mig  ikke  ræd,  da  jeg  kom  Dig  til  Hjælp 
og  de  Svenske  sloge  dine  Folk  som  Hunde«.  Men  Ulf  maatte  med  sit 
Liv  bode  for  denne  Haan;  thi  Kongen  lod  ham  dræbe. 

Det  følgende  Aar,  1028,  sejlede  Knud  til  Norge  med  en  stor  Flaade 
og  underkastede  sig  hele  Landet,  hvorfra  den  af  Folket  hadede  Kong 
Olaf  flygtede,  forst  til  Sverig  og  senere  til  Rusland.  To  Aar  efter  vendte 
han  tilbage ,  samlede  nogle  tusinde  Svenskere  og  Normænd  under  sig, 
men  faldt  i  Slaget  ved  Stiklestad  i  Værdalen  den  31  August  1030. 

Danmark  maa,  under  Knud  den  Store,  have  besiddet  en  stor  Flaade 
og  mange  prægtige  Skibe;  han  regerede  baade  over  England  og  Norge, 
hvilke  Riger  han  havde  erhvervet  sig  ved  den  Krigsmagt,  han  kunde 
udfolde,  og  navnlig  paa  Expeditionerne  imod  England  var  denne  meget 
betydelig.  Det  er  vel  saa,  at  Kongen  ikke  besad  nogen  egentlig  fast 
Flaade,  at  Skibene  og  deres  Besætninger  stilledes  af  Folket  til  Statens 
Raadighed,  ligesom  enhver  anden  Skat  eller  Afgift;  men  det  ene  Tog 
afloste  det  andet,  den  ene  Erobring  og  Krig  den  anden  saa  umiddelbart, 
at  en  stor  Del  at  Flaaden  og  dens  Besætning,  navnlig  Drageskibene  og 
de  krigsvante  Vikinger,  bestandig  maa  have  været  under  Vaaben.  Ved  Knud 
den  Stores  Dod  L035  gib  del  imidlertid  i  denne  Henseende  betydeligt  tilbage. 
Rigerne  faldt  Ira  hinanden,  Magten  indskrænkedes,  og  da  Knuds  sidste 
San  Hardeknud  (1035—42)  døde,  kom  Danmark  endogsaa,  ifolge  For- 

liget    i    Gøtaelven ,    i  fem   Aar  (1042  —  47)    under    den    norske    Konge 
Magnus  den  Gode. 

Knud  den  Store  og  Hardeknud  ligge  begge  begravede  i  Winchester 
Domkirke  i  England  ,  og  paa  den  sidstes  Ligsten  findes  udhugget  det 
nedenfor  afbildede  Skib.  Af  dette  Billede  maa  vi  imidlertid  ikke  lade 
os  forvirre  med  Hensyn  til  Forestillingen  om  Skibene  paa  denne  Konges 
Tid;  thi  det  har  kun  Hentydning  til  hans  Forkjærlighed  for  Soen.  Lig- 
stenen  er  nemlig  udhugget  i  Aaret  1661,  og  skal  formodentlig  være  en 


Hardeknuds  Ligsten. 


Fremstilling  af,  hvorledes  man  tænkte  sig,  at  de  gamle  Skibe  saae  ud; 
thi  det  ligner  hverken  noget  Skib  fra  det  ellevte  eller  fra  det  syttende 
Aarhundrede. 

I  mange  Aar,  efterat  Hardeknud  var  død,  laa  Danmark  og 
Norge  i  bestandige  Stridigheder  med  hinanden.  Saasnart  Magnus 
den  Gode  erfarede  Kongens  Dod ,  sejlede  han  til  Danmark  med 
en  Flaade  paa  70  Skibe ,  og  lod  sig  hylde  til  Konge  paa  Viborg- 
thing ;  men  paa  Tilbagerejsen  til  Norge  traf  han  i  Gøtaelven 
sammen  med  den    begavede  unge   Svend  Estridsen,    en   Søn   af  Ulf 


70 


Middelalderen. 


Jarl  og  Knud  den  Stores  Søster  Estrid,  og  da  denne  indsmigrende  Mand 
tilbad  Magnus  sin  Tjeneste,  var  han  uforsigtig  nok  til  at  ansætte  ham 
som  Jarl  over  hele  Danmark.  Svend  tiltraadte  sin  nye  Post  og  lod  sig 
snart  efter  hylde  til  Konge  paa  Viborgthing;  han  havde  mange  Tilhæn- 
gere i  Danmark,  thi  han  var  dog  dansk,  medens  Magnus  var  norsk. 
Saasnart  denne  fik  Efterretning  om  Svends  Utroskab ,  ilede  han  til 
Danmark  med  en  Hær  og  Flaade ,  og  Svend  maatte  flygte  til  Sverig; 
Jarlen  havde  her  et  stort  Parti  for  sig,  og  hver  Gang,  han  saae  Lejlig- 
hed dertil ,  kom  han  tilbage  til  Danmark  og  stredes  med  Kongen. 
Norske  Vikinger  hjemsogte  de  danske  Kyster,  og  i  en  hel  Række  So- 
slag,  ved  Ærø,  Aarhus  og  Helgenæs,  sejrede  Kongen  over  den  troløse 
Jarl,  hvis  Nederlag  dog  ikke  vare  istand  til  at  berøve  ham  Folkets 
Kjærlighed. 

Under  disse  Stridigheder  kom  Olaf  den  Helliges  yngre  Broder 
Harald,  senere  kaldet  Haarderaade,  som  længe  havde  opholdt  sig  i 
Konstantinopel,  Nordboernes  Miklegaard,  hvor  han  havde  været  Anfører 
for  Livvagten,  de  saakaldte  Boranger  (eller  Væringer),  tilbage  til  Norden 
og  blev  venlig  modtaget  af  Magnus,  der  gjorde  ham  til  sin  Medregent. 
Begge  Fyrster  i  Forening  herjede  de  danske  Kyster,  og  det  kom  atter  under 
Sjællands  Kyst  til  et  stort  Søslag  med  Svend,  der  blev  overvunden  og  maatte 
flygte  op  over  Land.  Magnus  forfulgte  ham ;  men  hans  Hest  blev  sky  og 
kastede  Kongen  af,  saa  han  faldt  imod  en  Stub  med  saadan  Voldsomhed, 
at  det  blev  hans  Bane;  han  døde  kort  efter,  i  Oktober  1047,  og  ifolge 
den  Bestemmelse,  han  havde  taget  før  sin  Død,  blev  Svend  Est ridsen 
Konge  i  Danmark  og  Harald  Haarderaade  Konge  i  Norge. 

Krigen  imellem  disse  to  standsedes  ikke  ved  Magnus'  Død,  men 
fortsattes  uden  Afbrydelse  og  varede  i  samfulde  17  Aar,  indtil  den  endtes 
ved  en  Fred  ved  Getaelv  106-f.  Det  var  en  blodig  Krig,  der  næsten 
udelukkende  udkæmpedes  paa  Søen,  og  den  blev  mærkelig  ved  mange 
heftige  Kampe.  Harald  og  hans  Vikinger  herjede  de  danske  Kyster, 
øvede  Strandhug,  plyndrede  og  røvede  i  Sunde,  Bugter  og  Fjorde, 
overalt,  hvor  de  kunde  komme  til.  Svend  værgede  sig,  saa  godt  han 
kunde.  Engang  havde  Harald  foretaget  et  dristigt  Tog  langs  den  jydske 
Vestkysl  lige  til  Ejderen  og  isriget  sig  med  meget  Gods,  hvormed  han 
agtede    >i<:   tilbage    til  Norge;    men    imidlertid   havde    Svend    samlet   en 

Flaade  ved  Limfjorden  eller  den  nordlige  Del  af  Jylland,  hvor  han  be- 
lavede sig  paa  at  tage  imod  Normændene,  naar  de  kom  tilbage.  Harald 
passerede  saa  tæt  forbi  de  Danske,  -at  Svend  kunde  raabe  over  til  ham, 
at  han  skulde  komme  i  Land  for  at  slaaes  med  ham;  men  da  han  ikke 
vilde  indlade  sig  herpaa,  stak  Svend  i  Soen  med  sin  Flaade.  Ved 
Skagen  fik  Normændene  Modvind  og  drev  ned  under  Læso,  hvor  Flaa- 
den  indhylledes  i  Taage.  Om  Morgenen,  da  Taagen  begyndte  at  lette, 
saae  man  fra  de  norske  Skibe  ligesom  en  Mængde  skinnende  Blus,  (ler- 
vare samlede  i  en  Klynge,  og  disse  viste  sig  snart  at  være  de  forgyldte 
Dragehoveder  paa  Svends  prægtige  Skibe,  der  skinnede  i  den  opgaaende 
Sols  Straaler.  Teltene  bleve  skax  slaaede  ned,  Folkene  satte  sig  til 
Aarerne ,  og  Normændene  gave  sig  til  at  ro  af  al  Kraft;  thi  da 
Skibene  vare  overlæssede  med  røvet  Gods  og  Fanger,  og  deres  Antal 
dertil  var  mindre  end  de  Danskes ,  vilde  Harald  ikke  indlade  sig  paa 
Slag.  Han  flygtede  af  al  Magt,  og  Svend  forfulgte  ham  med  hele  sin 
Flaade.  Harald  saae,  at  han  med  sine  dybt  lastede  Skibe  ikke  kunde 
undiiye  sine  Forfølgere ,  og  han  lod  derfor  endel  af  Byttet  fastbinde  til 
Tømmer  og  Stokke,  saa  at  det  kunde  flyde  paa  Vandet,  og  kastede  det 
overbord,  for  at  lokke  de  Danske  til  at  optage  det  og  derved  standse 
Forfølgelsen;  men  Svend  raabte  til  sine  Mænd,  at  for  saa  billigt  Kjøb 
skulde  de  ikke  lade  Harald  undslippe,  og  det  lykkedes  at  faae  dem  til 
fremdeles  at  trække  rask  paa  Aarerne.  Den  norske  Konge  kastede  endnu 
flere  Gjenstande,  og  selv  Levnetsmidler  i  Vandet;  men  da  dette  heller 
ikke  hjalp,  greb  han  til  det  skjændige  Middel  at  kaste  de  danske  Fanger 
i  Vandet.  Dette  hjalp.  Den  menneskekærlige  Svend  kunde  ikke  faae 
det  over  sit  Hjerte  at  lade  de  uskyldige  Mennesker  omkomme  paa  en 
saa  nederdrægtig  Maade,  og  han  gav  Befaling  til  at  standse  og  optage 
de  svømmende  Fanger.  Saaledes  undslap  Harald  og  kom  hjem  til  Norge 
med  Resten  af  sit  Bytte. 

Nogle  Aar  efter  kom  Harald  i  en  lignende  Knibe.  Han  havde  ud- 
rustet nogle  lette  Skibe,  hvormed  han  herjede  de  jydske  Kyster  omkring 
Limfjorden,  røvede  og  plyndrede,  saa  at  Almuen  maatte  tage  sig  selv 
til  Rette  og  samle  sig  for  at  hindre  ham  fra  at  foretage  Landgang.  Da 
Svend  fik  Underretning  herom ,  sejlede  han  til  Limfjorden  med  en 
Flaade  og  lagde  sig  for  Indgangen,  saaledes  at  Harald   med  sine  Skibe 

spærredes  inde  og  hverken  kunde  komme  frem  eller  tilbage.  I  denne 
Vaande  greb  han,  for  at  undslippe,  til  en  List;  han  gik  helt  Vester  -paa 
i  Fjorden  til  den  Landtange  eller  Eid ,  som  adskiller  Limfjorden  fra 
Vesterhavet,  lossede  Skibene  ud,  halede  dem  om  Natten  over  Tangen, 
ladede  dem  igjen  og  sejlede  uformærket  bort  til  Norge.  Den  jydske 
Tange,  ved  det  nuværende  Agger,  fik  deraf  Navnet  Haraldseid. 

Omsider  traf  dog  de  to  Flaader  sammen,  og  det  kom  til  et  af- 
gjorende  Slag.  Det  var  i  Aaret  1062,  Harald  havde  sat  Svend  Stævne 
i  Gotaelven ;  men  han  mødte  ikke.   Da  gik  den  norske  Flaade,  som  talte 


Blide  (som  den  formodes  at  have  seet  ud). 


180  vel  bemandede  Skibe,  hvoraf  en  Afdeling  førtes  af  den  unge  norske 
Jarl  Hagen,  Syd  paa,  og  traf  endelig  Svends  Flaade  i  Laholmsbugten 
\'<|  det  nuværende  Halmstad,  hvor  Nisaa  lober  ud  i  Kattegattet.  Ha- 
rald fylkede  sin  Flaade  og  lagde  sit  eget  Skib  i  Midten;  det  samme 
gjorde  Svend,  Bom  skal  have  havt  flere  Skibe;  men  Hagen  Jarl  holdt 
ij  med  Bio  Afdeling  udenfor  Hovedstyrken,  for  at  falde  de  Danske  i 
"n.  Det  kom  til  Slag,  de  Danske  bleve  tvungne  til  at  vige,  Ha- 
rald entrede  Svende  Skib;   men  da  Kongen  havde  forladt  det,  satte  han 

efter  de  flygtende  danske  Skibe  og  erobrede  en  Del  af  dem.  Hagen 
Jarl  holdt  sig  tilbage,  nærmere  Landet,  med  sin  Afdeling,  og  han  stod 
netop  ombord  paa  sit  Skib  og  forbandt  en  saaret  Kriger,  da  en  høj  og 
kraftig  Mand  med  en  bredskygget  Hat  paa  Hovedet  kom  roende  hen  til 
Skibet  i  en  lille  Jolle.  »Hvem  er  I?»  spurgte  Jarlen.  «Jeg  er  Vanraade 
(o:  den  Raadvilde)» ,  svarede  den  høje  Mand,  «og  ønsker  at  tale  med 
Dig,  Jarl;«  og  da  Hagen  lænede  sig  ud  over  Kelingen  imod  ham,  føjede 
han  til:  «Jeg  vil  modtage  Livet  af  Dig,  dersom  Du  vil  give  mig  det». 
Jarlen  saae  nu,  at  det  var  Kong  Svend,  i  hvis  Tjeneste  han  tidligere 
havde  staaet,  og  som  havde  vist  ham  megen  Godhed;  han  kaldte  derfor 
to  af  sine  Mænd  til  sig,  paalagde  dem  at  føre  « Vanraade«  i  Land  i  en 
lille  Baad  og  bringe  ham  op  til  en  Bonde,  som  Jarlen  kjendte,  og  som 
skulde  forsyne  ham  med  en  Hest.  Paa  denne  Maade  kom  Kong  Svend, 
uden  at  blive  forulempet.,  forbi  de  norske  Skibe  ind  til  den  betegnede 
Bonde,  hvorfra  han,  uden  at  give  tilkjende,  hvem  han  var,  red  Syd  paa 
for  at  naae  Sjælland  ,  medens  Harald  forgjæves  søgte  efter  hans  Lig 
blandt  de  faldne  Danske. 

Dette  var  den  sidste  Kamp  under  den  syttenaarige  Krig;  Freden 
imellem  Kongerne  afsluttedes,  som  anført,  ved  Gøtaelven,  der  dannede 
Grændsen  imellem  Rigerne,  i  Aaret  1064. 

Nogle  Aar  efter,  1009,  foretog  Svend  Estridsen  et  Tog  til  Eng- 
land. Ved  Hardeknuds  Død  var  de  Danskes  Herredømme  over  England 
ganske  ophørt,  og  Svend  havde  for  meget  at  bestille  hjemme,  til  at  han 
skulde  kunne  tænke  paa  at  forsøge  nogen  Tilbageerobring.  Da  den 
angelsaxiske  Jarl  To  s  te,  som  var  hans  Slægtning,  og  som  higede  efter 
at  blive  Konge  i  England,  hvor  hans  ældre  Broder  Harald  Godvinsen 
regerede,  kort  efter  Forliget  i  Gøtaelv  henvendte  sig  til  ham  om  Bistand 
til  et  Tog  imod  England,  svarede  han  derfor  Nej.  Toste  henvendte  sig 
derpaa  til  Harald  Haarderaade,  som  gik  ind  paa  Forslaget  og  sejlede 
med  Toste  til  Northumberland,  hvor  de  begge  fandt  Døden  i  Slaget  ved 
Stanfordbridge,  tæt  ved  York,  den  25de  Sept.  1066.  Men  nogle  Dage 
efter  landede  den  normanniske  Hertug  Vilhelm,  kaldet  Erobreren, 
med  en  Hær  paa  60,000  Mand  paa  Englands  Sydkyst  i  Nærheden  af 
Hastings;  Harald  gik  imod  ham;  men  blev  overvunden  og  faldt  i  det 
blodige  Slag  paa  Sletten  Senlac  ved  Hastings  den  14de  Oktober  1066. 

Vilhelm  Erobreren  blev  Englands  Konge;  men  det  undertrykte  og 
overvundne  Folk  var  misfornøjet  og  sendte  Bud  til  Svend  i  Danmark 
om  at  komme  dem  til  Hjælp.  Denne,  der  nu  ansaa  Lejligheden  for 
gunstig  til  at  gjenvinde  det  Rige,  som  hans  Morbroder  Knud  havde  ejet, 
sendte  ogsaa  i  Aaret  1009,  efterat  have  drevet  resultatløse  Underhand- 
linger med  Vilhelm,  en  Flaade  paa  240  Skibe  under  sin  Broder  Asbjørn 
til  England.  Flaaden  sejlede  op  ad  Humberfloden,  forenede  sig  med  de 
misfornøjede  Englændere  og  indtog  den  mægtige  Stad  York.  Hele 
Northumberland  kom  i  Oprør,  Vilhelm  Erobreren  gik  imod  Angriberne, 
overvandt  den  ene  Klynge  efter  den  anden,  udøvede  afskyelige  Grusom- 
heder, foer  frem  med  Mord  og  Brand,  og  den  danske  Flaade  blev  ikke 
stort  Andet  end  en  Tilskuer  ved  al  denne  Ødelæggelse.  Uden  at  have 
udrettet  andet  end  at  fremkalde  Forstyrrelse  i  det  ulykkelige  England, 
vendte  Asbjørn  samme  Sommer  tilbage  til  Danmark  og  blev  af  Kongen, 
for  sin  slette  Opførsel,  forvist  fra  Landet. 

Endnu  en  Gang  tænkte  de  Danske  paa  at  gjenvinde  deres  Fædres 
Herredømme  over  det  stolte  England.  Det  var  under  Svend  Estridsens 
Søn,  den  herskesyge  Knud  den  Hellige,  som  ikke  kunde  glemme  den 
store  Magt,  hans  Forfædre  havde  besiddet,  at  Planen  lagdes  til  et  stort 
Tog,  som  skulde  være  uovervindeligt.  Det  var  i  Foraaret  1086  at  en  stor 
Flaade,  det  siges  paa  1000  Skibe,  samledes  i  Limfjorden  og  af  den  norske 
Konge  Olaf  Kyrre  forøgedes  med  60  Skibe;  desuden  skulde  Knuds 
Svigerfader,  Grev  Robert  af  Flandern,  der  levede  i  Uvenskab  med 
Vilhelm  Erobreren,  som  endnu  herskede  i  England,  forøge  Flaaden  med 
600  Skibe.  Denne  uhyre  Flaade,  maaske  den  største,  som  nogensinde 
i  Oldtiden  og  Middelalderen  samledes  paa  et  Sted  her  i  Norden,  var 
ikke  nogen  ringe  Trudsel  for  den  ærgjerrige  Hersker  over  det  engelske 
Folk,  som  ingenlunde  elskede  denne  fremmede,  normanniske  Konge,  og 
lian  traf  store  Forberedelser  til  at  tage  imod  den  mægtige  Fjende. 

Flaaden  laa  færdig  til  al  afgaa  og  ventede  kun  paa  Kongen,  der 
farte  Underhandlinger  med  Venderne  Den  danske  Hær  følte  ikke  nogen 
Lyffl  til  at  drage  paa  Tog  imod  England,  der  var  ikke  DOgen  Enighed 
imellem  Høvdingerne,  og  Misfornøjelsen  mellem  Besætningerne,  der  selv 
skulde  snig''  for  drrc-  Underhold,  forøgedes  efterhaanden ,  som  Tiden 
gik  hen.      Inder   denne  Gjæring  fandt    man    >\v\    endelig  fornodent  at 

sende  Kongens  Broder  Oluf  til  Knud,  som  opholdt  sig  i  Slesvig,  for 
at  anmode  ham  om  at  begive  sig  til  Flaaden  og  overtage  Ledelsen. 
Knud  den  Hellige  blev  saa  opbragt  herover,  at  han  lod  sin  Broder 
lægge  i  Lænker  og  sende  til  sin  Svigerfader  i  Flandern;  men  da  Efter- 
retningen herom  kom  til  Limljorden,  fortørnedes  Anforerne  og  Almuen 
i  den  Grad,  at  Flaaden  opleste  sig  og  Hver  drog  hjem  til  Sit.  Kongen 
lod  vel  senere  de  Skyldige  straffe;  men  Toget  maatte  opgives,  og  de 
norske  Skibe  sejlede  atter  hjem. 

Hermed  ophørte  Forsøgene  paa  Englands  Gjenerobring. 

Middelalderen ,  medens  Kristendommen 
Skridt  for  Skridt  kæmpede  sig  frem 
for  at  vinde  Fodfæste  i  Norden ,  var 
Østersøen  i  flere  Aarhundreder  et  Hjem 
for  hedenske  Sorovere ,  der  drev  deres 
Uvæsen  saavel  paa  Søen  som  paa  de 
fremmede  Kyster  og  gjorde  dette  inde- 
lukkede Hav  i  høj  Grad  usikkert.  Naar 
Borgerkrige,  hvad  der  ikke  var  saa  ualmindeligt,  herskede,  naar 
Kronprætendenter  stredes  om  Magten ,  naar  de  nordiske  Lande  laa  i 
Krig  med  hinanden  og  Flaaderne  vare  beskjæftigede  paa  andre  Steder, 
drev  Sørøverne  især  deres  Spil;  de  flokkedes  da  ikke  enkeltvis  omkring, 
men  samlede  sig  ofte  i  saadanne  Masser,  at  der  maatte  foretages  store 
Tog  imod  dem,  og  mange  og  blodige  Kampe  maatte  den  ordnede  Magt 
bestaa  imod  de  hedenske  Sørøvere  i  -Østersøen. 

De  havde  deres  Tilhold,  eller  hvad  man  gjerne  kunde  kalde  Reder, 
paa  -Øerne  og  forskjellige  Steder  paa  Fastlandets  Kyster,  hvorfra  de  fore- 
toge deres  Udflugter,  øvede  Strandhug  i  Nabolandene,  plyndrede  og 
rovedc,  lagde  hele  Strækninger  øde,  bortforte  Bytte,  ja  selv  Slaver  og 
Kvinder,  som  de  førte  hjem  med  sig.  Ikke  engang  Bornholm,  den 
danske  0,  kunde  sige  sig  fri  for  nu  og  da  at  huse  disse  Fredsforstyrrere 
indenfor  sine  Grændser.  Saaledes  fortælles  om  en  vild  og  hedensk  Mand 
veil   Navn    Eigil   Kagnarscn,    som    af  Knud  den  Hellige  var  sat  til 

Hovding  over  Bornholm ,  at  han  i  vid  Udstrækning  drev  Sørøveri  i 
Østersøen  for  at  tilvende  sig  Bytte.  Han  yndede  Pragt,  samlede  sig 
stor  Rigdom  og  forte  et  overdaadigt  Liv  paa  sin  O.  Man  kaldte  ham 
Blodeigil,  hvilket  Navn  skulde  hidrøre  fra,  at  da  han  engang  med  sit 
Skib  havde  udstaaet  en  haard  Kamp  og  følte  sig  meget  tørstig,  stak  han 
sin  Hjelm  ned  i  Bunden  af  Skibet,  fyldte  den  med  Vand,  der  var  blandet 
med  Blod ,  og  slukkede  hermed  sin  Tørst.  Kongen  vidste  vel ,  hvad 
Eigil  foretog  sig,  og  advarede  ham  flere  Gange  imod  at  drive  sit  farlige 
Haandværk;  men  den  bornholmske  Høvding  lod  sig  ikke  skræmme,  og 
Følgen  heraf  blev  et  aabenbart  Uvenskab  imellem  ham  og  Knud. 

Da  hændtes  det,  at  et  stort  norsk  Skib  med  en  rig  Ladning  blev 
borte  i  Østersøen,  uden  at  Nogen  vidste,  paa  hvilken  Maade  det  var 
sket;  den  norske  Konge  Olaf  Kyrre  beklagede  sig  herover  for  Knud, 
hvis  Mistanke  strax  faldt  paa  Eigil.  Med  nogle  velbesatte  Skibe  drog 
Kongen  selv  i  al  Hemmelighed  over  til  Bornholm,  lod  Gaarden,  i  hvilken 
Blodeigil  sad  og  drak  med  sine  Mænd,  omringe  og  Høvdingen  tage  til 
Fange.  Han  bekjendte  strax  sin  Brøde  for  Kongen;  det  norske  Skib, 
saa  sagde  han,  var  strandet  paa  Kysten,  hvorpaa  han  med  sine  Folk 
havde  angrebet  Besætningen,  bundet  Folkene,  plyndret  Ladningen  og 
brændt  Skibet;  kun  de  blodplettede  Stene  bare  Vidne  om  den  Brøde, 
der  var  begaaet.  Knud  lod  da  Eigil  hænge  i  et  Træ  i  den  nær- 
meste Skov;  men  hermed  ophørte  ikke  Sørøverierne. 

De  mest  hærdede  og  farligste  Sørøvere  i  Østersøen,  vare  Ven- 
derne. De  boede,  som  vi  alt  tidligere  have  anført,  langs  Østersøens 
Sydkyst,  i  det  nordlige  Tyskland,  og  det  var  navnlig  paa  og  omkring 
Rygen  ,  at  de  hedenske  Røvere  havde  deres  Tilhold.  Venderne  gribe 
saaledes  ind  i  Danmarks  Søkrigshistorie  i  Middelalderen,  at  de  fortjene 
en  særlig  Omtale.  De  fremstilles  som  et  i  det  Hele  taget  fredeligt  Folk, 
der  ikke  styrtede  sig  i  Krig  af  Lyst  til  nogen  Berømmelse  eller  for  at 
vinde  personlig  Hæder;  men  de  greb  til  dette  Hjælpemiddel  for  at 
skaffe  sig  Bytte  og  Underhold,  hvad  der  ifølge  deres  hedenske  Tro  bedre 
kunde  undskyldes,  end  om  de  havde  været  Kristne.  De  vare  et  slavisk 
Folk,  der  elskede  Forlystelser,  Leg  og  Dands,  og  hvis  Institutioner  og 
Statsforfatning  vare  meget   mangelfulde.     Opdragelsen  var   slet,    deres 


7- 


Middelalderen. 


Sæder  og  Skikke  raa,  ofte  barbariske,  og  de  havde  kun  ringe  Agtelse 
for  andre  Folkeslags  Rettigheder. 

De  Danske  havde  i  tidligere  Tid  besiddet  et  fast  Punkt  i  Venden, 
det  af  Palnatoke  saa  fortrinlig  indrettede  og  bestyrede  Jomsborg;  men 
efter  Toget  til  Norge  og  Nederlaget  ved  Hjørungevaag  gik  det  tilbage 
med  de  krigerske  Jomsvikinger,  der  udartede  til  kun  at  blive  raa  og  vilde 
Sørøvere ,  imedens  de  tidligere  havde  været  ordnede  Krigere ,  og  de 
Danskes  Magt  over  dem  ophørte  aldeles.  For  at  standse  deres  Uvæsen 
foretog  den  norske  Konge  Magnus  den  Gode,  medens  han  herskede 
over  Danmark  (1042—47),  et  Tog  imod  dem,  indtog  Jomsborg,  op- 
brændte og  odelagde  den  fuldstændig,  saa  at  man  ikke  mere  hørte  tale 
om  denne  engang  saa  frygtede  Borg.  Senere  rejste  sig  paa  Rygens 
Nordkyst,  paa  den  ostlige  Ende  af  den  høje,  lange  Klint,  som  her  luder 
ud  over  Havet,  en  fast  Borg  Arkona,  Osten  for  det  Sted,  hvorfra  det 
herlige  Arkona  Fyr  nu  kaster  sine  Straaler  ud  over  -Østersøen.  Det  blev 
de  vendiske  Sørøveres  Hovedsæde,  som  befæstedes  stærkt  til  alle  Sider 
og  ved  sin  udmærkede  Beliggenhed  blev  anseet  for  uindtageligt ;  fra  dette 
høje  Punkt  havde  Venderne  en  fortrinlig  Udsigt  over  Havet  mod  Nord, 
Ost  og  Vest. 

Magnus  den  Gode  fik  en  haard  Kamp  at  bestaa  imod  Venderne, 
efterat  han  havde  overvundet  Jomsvikingerne.  Han  skal  nemlig  paa  det 
samme  Tog  have  angrebet  det  vendiske  Folk  Obot riterne  og  dræbt 
deres  Konge  Ratibor,  og  for  at  hævne  dette  samlede  Venderne  en  Hær 
og  Flaade,  droge  til  Danmark  og  gjorde  Landgang  i  Sønderjylland. 
1  hi  bleve  de  overvundne  af  Magnus  i  et  stort  og  blodigt  Slag  paa  Lyr- 
skovshede,  i  Nærheden  af  Slesvig,  i  hvilket  Ratibors  otte  Sønner  faldt  og 
omtrent  15,000  Døde  efterlodes  paa  Valpladsen.  De  havde  inden  Slaget 
herjel  og  plyndret  forfærdelig  i  de  jydske  Egne  omkring  Ribe,  men  vare 
nu  for  længere  Tid  gjorte  uskadelige. 

Det  varede  dog  ikke  mange  Aar,  inden  Venderne  paany  begyndte 
;it  forumlige  de  danske  Kyster,  at  ove  Strandhug  og  bortføre  Bytte  og 
Slaver  med  deres  Skibe.   Under  Svend  Estridsen  herte  man  vel  ikke  saa 

'  tale  om  dem;  men  ander  hans  fem  Sonner ,  Harald  Hein, 
Knud  dan  Hellige,  Oluf  Hunger,  Erik  Ejegod  og  Niels,  der 
ragerede   efter  hinanden  fra  Aaret  1076  til  1134,    bleve  de  meget  be- 

Bværlige.  Knud  den  Hellige  foretog  allerede  kort  efter  Faderens  Død, 
og  medens  hans  ældre  Broder  Harald  herskede  over  Danmark,  flere  hel- 
dige Tog  imod  de  hedenske  Rovere  i  Østersøen,  og  da  han  senere  selv 
blev  Konge,  krigedes  han  atter  med  Venderne  og  sluttede  en  Slags  Forlig 
med  dem ;  men  dette  holdt  sig  ikke  længe.  Efterat  Venderne  paany 
vare  begyndte  at  herje  Kysterne  og  havde  dræbt  en  Broder  til  den  be- 
rømte Skjalm  Hvide,  gik  Erik  Ejegod  imod  dem  med  en  Flaade, 
sejrede  over  Røverne  og  tvang  dem  til  at  udlevere  Morderne. 

Men  Vendernes  Paatrængenhed  vedblev  desuagtet  at  voxe,  og  under 
Kong  Niels  (1104 — 34)  plagedes  do  Danske  i  høj  Grad  af  dem;  ikke 
alene  Handel  og  Søfart  paa  Østersøen  foruroligedes,  men  ogsaa  -Øernes 
og  Fastlandets  Kyster  lede,  selv  helt  op  i  Bælterne.  Det  var  dog  især 
i  Sønderjylland,  at  de  drev  deres  Spil,  foruroligede  Befolkningen  og  droge 
højt  op  i  Landet  for  at  hente  deres  Bytte;  Handelsstaden  Slesvig  for- 
uroligedes; Landskaberne  Nord  forEjderen  udplyndredes,  Mændene  bort- 
førtes som  Trælle,  og  Tilstanden  blev  mere  og  mere  fortvivlet.  Da  blev 
den  unge  Knud,  senere  kaldet  Lavard  (o:  Herre),  Søn  af  Erik  Ejegod, 
udnævnt  til  Statholder  i  Sønderjylland  og  skaffede  ved  sin  energiske 
Optræden  snart  denne  Provinds  Fred  for  Røverne;  han  befæstede  Byen 
Slesvig,  fordrev  Venderne,  gik  frem  imod  dem  med  stor  Strenghed, 
gjorde  senere  Indfald  i  Holsten  og  Meklenborg  og  blev  omsider  i  Aaret 
1129,  ved  den  tyske  Kejser  Lothars  Hjælp,  udnævnt  til  Obotriternes 
Konge. 

Da  den  af  sine  Undersaatter  højt  elskede  Knud  Lavard  i  Aaret 
1131  var  bleven  snigmyrdet  af  Magnus  Nielsen,  den  svage  Kong  Nielses 
Søn,  der  paa  denne  uhæderlige  Maade  vilde  rydde  en  Medbejler  af  Vejen, 
begyndte  Vendernes  Sørøvertog  igjen  og  toge  snart  et  voldsomt  Opsving; 
det  tilbageholdte  Uvæsen  brød  frem  med  forøget  Styrke.  Nielses  Efter- 
følger Erik  Emu n  (ll.'U— 37),  Søn  af  Erik  Ejegod  og  ældre  Broder  til 
Knud  Lavard,  gjorde  et  Tog  imod  Rygen  og  indtog  Arkona;  men  det 
blev  uden  Følger  og  kunde  ikke  standse  det  om  sig  gribende  Onde. 
1  en  anden  Henseende  er  dette  Tog  blevet  mærkeligt.  Krigen  og  de 
krigerske  Eipeditioner  foregik  paa  de  Tider,  hvorom  vi  nu  tale,  paa 
samme  Maade  som  tidligere,  Krigsskibe  og  formodentlig  mange  Kjøb- 
niiinds-   og  Forselskibe  fyldtes  med  Tropper,    Hæren   førtes  afsted  over 


Venderne.  31 

Havet,  og  det  beroede  paa  Forholdene,  ofte  paa  et  Tilfælde,  om  Kampen 
forefaldt  paa  Soen  eller  i  Laud;  Flaaden  var  som  altid  en  mobil  Hær. 
Men  paa  Krik  Emuns  Tog  til  Rygen  see  vi  forste  Gang  Ryttere  blive 
forte  over  Havet;  dette  Krigsvaaben,  som  sandsynligvis  nylig  var  blevet 
indfort  ved  Hæren  ,  fik  en  Plads  paa  Skibene ,  ikke  for  at  fægte  her, 
men  kun  for  at  anvendes  i  Land  til  Angreb. 

Dette  Tog,  ligesom  i  det  Hele  taget  alle  de  Tog,  der  udfortes  imod 
Seroverne  i  Østersøen,  havde  et  dobbelt  Formaal.  For  det  Forste  kom 
det.  an  paa  at  sikkre  Handelen  og  Søfarten  saavelsom  Hjemmets  Kyster, 
Bælter  og  Fjorde  imod  Rovernes  Overfald;  og  for  det  Andet  gik  Togene 
ud  paa  at  kristne  dem.  Kristendommen  havde  nu  allerede  længe  havt 
fast  Fod  i  Norden,  Gejstligheden  udøvede  en  stor  Magt,  saavel  i  Dan- 
mark som  i  Sverig  og  Norge;  men  Venderne  og  de  ostersoiske  Sorovere 
vare  fremdeles  haardnakkede  Hedninger,  hos  hvem  alle  de  gamle  hedenske 
Skikke  florerede  i  al  deres  Raahed  og  Barbariskhed.  Et  Tog  af  de 
kristne  Fyrster  imod  dem  blev  derfor  betragtet  lige  med  et  Korstog;  at 
foretage  Pilegrimsrejser  til  det  hellige  Land  var  for  Nordboerne  altfor 
vidtloftigt  og  besværligt,  hvorimod  det  laa  dem  meget  nærmere  at  drage 
imod  de  hedenske  Vender  og  søge  at  omvende  disse  til  den  rene  Tro. 
Paven  tilskyndede  derfor  de  danske  Konger  til  Tog  imod  Venderne,  gav 
dem  Lofte  om  allehaande  Fordele,  naar  de  betvang  og  omvendte  dette 
hedenske  Folk,  og  Gejstligheden  i  Danmark  glemte  ikke  at  trænge  paa 
for  at  faae  Pavens  Onske  opfyldt. 

Under  den  svage  Konge  Erik  Lam  (1137  —  47)  blev  der  dog 
ikke  udrettet  Noget ,  og  Vendernes  Paatrængenhed  voxede.  Kongen 
gjorde  vel  et  Tog  imod  dem,  men  det  faldt  uheldigt  ud,  han  blev  til 
Spot  for  Soroverne ,  og  Ondet  forværredes.  Efter  Eriks  Dod,  da  de 
ulykkelige Thronstridigheder  imellem  Svend  Grathe,  Knud  Magnus- 
sen og  Valdemar  bragte  Landet  sin  Oplosning  nær,  da  Borgerkrigen 
rasede  rundt  omkring,  voxede  de  hedenske  Soroveres  Paatrængenhed  i 
en  saadan  Grad,  at  Ingen  mere  folte  sig  sikker  imod  dem,  hverken  paa 
Soen  eller  i  Land.  Overalt  sværmede  de  omkring,  uden  at  nogen  ordnet 
Magt  eller  samlet  Styrke  kunde  skaffes  tilveje  for  at  standse  deres  rø- 
verske Overfald;  Kysterne  lagdes  ode,  Folket  bortfortes  som  Trælle,  ja 
paa  flere  Steder  maa   det  endog  antages,   at  Venderne   have  sat  sig  fast 

og  taget  blivende  Ophold.  Taven  bad  indtrængende  de  stridende  Thron- 
prætehdenter  om  at  standse  Ondet  og  udrydde  Hedenskabet,  og  det 
lykkedes  ham  endelig  at  formaa  Svend  og  Knud  i  Forening  til  at  fore- 
tage et  Tog  imod  Venderne;  men  ogsaa  dette  ledede  kun  til  et  Nederlag- 
og  til  at  fremkalde  Hedningernes  Hævn. 

Under  disse  Forhold  maatte  Folket  see  til  selv  at  værne  sig  imod 
Røverne,  og  Forsøg  i  denne  Retning  blcve  gjorte.  Det  betydningsfuldeste 
af  disse  iværksattes  af  en  vis  Vetheman,  Borger  i  Roeskilde,  der  stif- 
tede et  Slags  Broderskab  eller  Samfund  med  det  Formaa!  at  befri 
Landet  for  Sørøverne.  Der  udrustedes  flere  Skibe ,  hvis  Antal  efter- 
haanden  voxede  til  22,  som  besattes  med  øvede  Søfolk,  der  underkastedes 
en  overordentlig  streng  Mandstugt  og  maatte  udstaa  haarde  Strabadser, 
og  det  lykkedes  virkelig  til  en  vis  Grad  at  indjage  Venderne  Skræk. 
Det  Vethemanskc  Politi  gik  los  paa  Sørøverne,  bestod  mangen  en  haard 
Kamp  med  dem  ,  hjembragte  efterhaanden  82  erobrede  vendiske  Skibe 
og  viste,  at  Selvhjælp  har  sin  Betydning,  naar  Staten  er  opløst;  men 
Ondet  kunde  ikkun  dæmpes;  at  udrydde  det  paa  denne  Maade,  da  man 
ikke  kunde  antaste  Roverne  i  deres  Hjem,  var  umuligt. 

Slaget  paa  Grathehcdc  Syd  for  Viborg  den  23de  Oktober  1157 
endte  Thronstridighedeme,  og  Knud  Lavards  Son,  den  26aarige  Valde- 
mar, senere  kaldet  den  Store,  kaaredes  til  Konge  og  blev  kronet  af 
Ærkebiskop  Eskil.  Ved  hans  Side  stod  huns  trofaste  Ven  Absalon, 
den  berømteste  danske  Hærfører  i  Middelalderen;  han  kom  til  at  øve 
en  stor  Indflydelse  baade  i  Stat  og  Kirke,  og  Vendernes  fuldstændige 
Undertvingelse  skyldes  ham. 

Absalon  var  Son  af  Asker  Ryg  og  Sønneson  af  den  berømte 
Skjalm  Hvide ,  Knud  Lavards  Fosterfader ;  han  antages  at  være  fodt  i 
Fjennislev  paa  Sjælland,  en  Mil  fra  Soro,  i  Aaretll28  og  var  Tvilling- 
broder til  Asbjnrn  Snare.  Han  var  saaledes  kun  et  Par  Aar  ældre 
end  Kong  Valdemar,  som  han  var  i  boj  Grad  hengiven,  og  med  hvem 
han  havde  ddt  Livsfaren  ved  Blodgildet  i  Roeskilde  1157,  hvor  Knud 
Magnussen  blev  dræbt,  og  som  gav  Impulsen  til  Slaget  paa  Grathehede 
kort  efter.  Absalon  var  af  en  kraftig  og  sund  Legemsbygning,  vel  øvei 
i  Vaabenbrug,  udholdende  og  modig;  ban  paalagde  sig  alle  Slags  Be- 
sværligheder  lur  at   hærde  sit  Legeme,  fældede  Træer  i  Skovene,  klovede 

Brænde,  svømmede  i  fuld  Rustning  og  andet  Lignende.  Foruden  sit 
Legemes  Udvikling  sorgede  Absalon  ogsaa  for  at  uddanne  sin  Aand; 
han  studerede  Theologi  i  Paris,  lagde  sig  efter  forskjellige  Kundskaber 
og  blev  en  for  sin  Tid  ualmindelig  lærd  Mand.  Strax  efter  sin  Thron- 
bestigelse  fik  Kong  Valdemar  ham  udnævnt  til  Sjællands  Biskop ,  hvis 
Bispesæde  var  i  Roeskilde,  og  da  Erkebiskop  Es  kil  tyve  Aar  senere 
nedlagde  sit  Embede  og  selv  havde  valgt  Absalon  til  sin  Efterfølger,  kom 
denne ,  uagtet  han  gjorde  Indsigelse  derimod  og  kun  bojede  sig  for 
Pavens  indtrængende  Anmodning,  til  at  indtage  den  hojeste  gejstlige 
Post  i  Landet,  ligesom  han  alt  længe  havde  indtaget  den  hojeste  verdslige. 

Naar  vi  kalde  Biskop  Absalon  en  beromt  Hærfører ,  da  gjælder 
dette  baade  til  Soes  og  til  Lands;  i  vor  Tid  vilde  vi  have  kaldet  ham 
en  stor  Admiral.  Han  kæmpede  for  Landets  Storhed  som  for  Kirkens 
Magt  og  Udvidelse,  og  naar  vi  see  den  kæmpestærke  Helt  afbildet,  da 
er  det  i  Pandsersærk  og  Harnisk,  eller  i  Bispekaabe,  med  Bispestaven  i  den 
ene  og  Sværdet  i  den  anden  Haand,  samt  Bispehue  paa  Hovedet;  i  denne 
Dragt  ligger  hans  Betydning  og  Udtrykket  for  den  Rolle,  han  har  spillet  i 
Norden.  Et  af  hans  hojeste  Maal  var  at  undertvinge  og  kristne  de  he- 
denske Vender  og  befri  Landet  og  Havet  for  Soro verne.  Valdemar  den 
Store  nærede  vel  i  Førstningen  Frygt  for  at  indlade  sig  i  Kamp  med  de 
krigsvante  Vender;  men  Absalon  skammede  ham  ud,  drev  ham  fremad, 
og  det  faldt  i  hans  Lod  under  hans  25aarige  Regeringstid  at  gjore  om- 
trent 20  Tog  imod  dem.  Allerede  1158  forberedtes  et  af  disse  Korstog, 
en  Flaade  samledes  ved  Masnedø,  imellem  Sjælland  og  Falster;  men  den 
skiltes  atter  ad ,  da  Kongen  ikke  vilde  sætte  saa  mange  Menneskers 
Liv  i  Fare.  Opbragt  herover  udbrod  Absalon,  at  det  vilde  være  bedre 
at  udfore  Toget  med  uduelige  Mænd,  man  vilde  da  ikke  sætte  saa  Meget 
paa  Spil.  Venderne  lode  sig  heller  ikke  skræmme;  Aaret  efter  gjorde  de 
Strandhug  ved  Boeslunde  med  24  Snekker;  men  Absalon  var  paa  Pletten. 
Ledsaget  af  atten  af  sine  Hofmænd  og  nogle  i  Hast  samlede  Bonder  gik 
han  løs  paa  Røverne  med  saadant  Eftertryk,  at  alle  de  24  Skibes  Be- 
sætninger bleve  nedhuggede  eller  fordrevne.  Det  var  hans  første  glim- 
rende Daad;  men  allerede  samme  Aar  udførtes  det  første  Korstog  imod 
Venderne,  saavel  til  Søes  som  til  Lands,  og  endel  af  Rygen  blev  herjet. 

Fra  nu  af  foretoges  der  jevnlig  med   større  eller  mindre  Held  Tog 

imod  Venderne.  Det  var  paa  denne  Tid ,  at  Absalon  paa  en  Holm 
imellem  Sjælland  og  Amager,  hvor  der  var  en  god  Havn  og  et  godt 
Tilflugtssted    for  Skibene,    opbyggede    en   Borg    med    Befæstninger  ved 


Absalon  (eflcr  en  Statue  af  C.  V.  Bissen). 

Fiskerleje!  Havn,  del  auværende  Kjobenhavn,  Her  opholdt  han  sig  ofte, 
naai  ban  var  hjemme,  og  herfra  udgik  tiere  af  de  Setog,  sum  han  selv 
eller  Kongen  ledede.  Dej  vigtigste  af  disse  Tog,  der  gik  ud  paa  at 
erobre  Bygen  saml  undertvinge  og  kristne  Befolkningen,    udførtes   med 

en  betydelig  Magt,  understøttet  af  de  pommerske  og  obotritiske  Fyrster, 
i  Aaret  1168.  For  at  sikkre  sig  Oen,  maatte  Arkona  erobres;  men 
dette  var  meget  vanskeligt  og  lod  sig  ikke  udfore  fra  Søen  ,  da  ingen 
Pile  kunde  naae  op  over  den  stejle  Klint.  Arkona  laa  paa  den  Tunge 
eller  Spids ,  der  skyder  frem  ved  Nordenden  af  Tromper  Vig ,  og  var 
saaledes  baade  paa  Nord-,  Ost-  og  Sydsiden  omgivet  af  Havet,  medens 
det  paa  Vestsiden,  som  vendte  imod  Land,  var  beskyttet  af  en  50  Alen 
høj  Jordvold.  I  Borgen  f-uultes  det  bekjendte  kolossale  Billede  af 
Afguden  Svantevit,  der  var  opstillet  i  et  Tempel  med  to  Rum,  som  laa 
midt  paa  en  aaben  Plads;  det  var  de  hedenske  Venders  fornemste  Gud- 
dom, og  skulde  det  lykkes  at  kristne  dem,  da  maatte  de  forst  see  dette 
Afgudsbillede  synke  i  Grus.  Billedet  var  af  Træ ,  havde  fire  Hoveder 
paa  fire  Halse  og  holdt  i  den  højre  Haand  et  stort  Drikkehorn. 

Hæren  gik  i  Land  og  lejrede  sig  udenfor  Borgen  for  at  forsøge  en 
regelmæssig  Belejring,  som  man  mente  vilde  blive  meget  langvarig:  men 
et  heldigt  Tilfælde  skaffede  Angriberne  Sejren  langt  tidligere  ,  end  de 
havde  ventet.  I  den  høje  Vold,  som  beskyttede  Borgen  imod  Landsiden, 
var  der  en  eneste  stor  Port,  og  over  den  et  Taarn  af  Træ,  som  ragede 
ud  over  Volden;  denne  Port  havde  man  tilstoppet  med  los  Jord.  Paa 
en  hed  Sommerdag,  medens  Hæren  udhvilede  sig  i  Teltene,  udspandt 
der  sig  en  Kamp  imellem  nogle  af  Krigerne,  der  kastede  med  Slynger 
og  Pile  op  imod  Volden  og  de  Vender,  som  holdt  Vagt  deroppe;  men 
det  Hele  saae  mere  ud  som  en  Spads,  over  hvilken  Venderne  spottede,  end 
som  et  Angreb,  og  det  danske  Rytteri  holdt  sig  endogsaa  tilbage  og 
vilde  ikke  tage  Del  i  hvad  det  ansaae  for  en  Leg.  Da  bemærkede  en  af 
de  danske  Krigere  ,  at  den  løse  Jord  i  Porten  var  sunken  sammen  og 
havde  dannet  et  stort  Hul;  han  samlede  nogle  enkelte  dristige  Venner 
omkring  sig,  krøb  uformærket  ind  i  Hullet,  udvidede  det  og  fyldte  det 
med  Halm  og  andet  let  fængeligt  Brændsel,  og  tændte  Ild  derpaa.  Saa 
listigt  var  dette  blevet  udført,  at  Venderne  ikke  mærkede  noget  til  Ilden, 
før  Taarnet  stod  i  Flamme.  I  Borgen  var  der  Mangel  paa  Vand,  man 
søgte  da  at  dæmpe  Ilden  med  Mælk;  men  det  gjorde  kun  ondt  værre.  Da 
Kong  Valdemar  og  Absalon  erfarede,  hvorledes  Sagerne  stode,  samlede 
de  hurtig  Tropperne,  ilede  til  det  Sted,  hvor  Aabningen  i  Volden  var 
opstaaet,    en   heftig  og  blodig  Kamp  udspandt  sig,   og  endskjøndt  Ven- 

derne  forsvarede  sig  tappert,  saae  de  snart,  at  Modstand  vilde  være 
fragtesies,  og  do  begyndte  at  underhandle.  Dette  endte  med,  at  Arkonerne 
maatte  indgaa  haarde  Betingelser;  Afgudens  Billede  tilligemed  Alt, 
hvad  der  fandtes  i  Templet,  skulde  afleveres  til  de  Danske;  Venderne  skulde 
antage  Kristendommen ,  afgive  Templets  Jorder  til  Kirken  og  udlevere 
alle  kristne  Fanger;  desuden  skulde  de  betale  en  vis  Afgift  til  Danmark, 
tage  Tjeneste  i  den  danske  Hær  og  stille  visse  Gidsler  til  Sikkerhed. 
Svantevit  blev  hugget  i  Stykker  og  brændt,  og  da  Hedningerne  saae,  at 
den  store  Gud  ikke  engang  kunde  forsvare  sig  selv,  tabte  de  Fleste  Troen 
paa  ham,  og  Mange  lode  sig  kristne.  Hele  Rygen  underkastede  sig  den 
danske  Konge,  og  Øen  blev  henlagt  under  Roeskilde  Bispestol. 

Efterat  Rygen  var  erobret ,  foretoges  der  flere  Tog  imod  Venderne 
paa  Fastlandet,  og  selv  Stettin  blev  erobret.  Paa  Soen  forefaldt  derimod 
kun  mindre  Kampe;  men  i  disse,  saavelsom  i  den  større  Kamp  ved 
Arkona  og  i  Slaget  vod  Greifswaldo,  som  vi  senere  komme  til  at  omtale, 
udmærkede  sig  en  Mand,  der  fortjener  en  hej  Plads  i  Danmarks  Sokrigs- 
historie:  det  var  Absalons  Tvillingbroder  Asbjørn  (Æsbjørn,  Esbern) 
kaldet  den  Snare,  den  Hurtige,  Vovehalsen,  Middelalderens  Torden- 
skjold. Han  var  ligesaa  modig  og  krigersk  uddannet  som  sin  frem- 
ragende Broder,  men  stod  tilbage  for  ham  i  Lærdom  og  Veltalenhed 
samt  i  hvad  man  vilde  kunne  kalde  Statsmandsklogt.  Han  var  Kongens 
Von,  ligesom  Absalon,  og  Valdemar,  som  havde  tilbragt  en  Del  af  sin 
Ungdom  hos  Asker  Ryg  i  Fjennislev,  havde  begge  Brodrene  lige  kjære. 
Asbjorn  var  med  lil  det  blodige  Gilde  i  Roeskilde,  da  Knud  Magnussen 
ble?  dræbt,  og  det  var  i  Grunden  ham,  der  hjalp  den  unge  Valdemar 
til  al  flygte  og  vildledte  hans  Forfolgere;  han  fulgte  og  understøttede 
Prindsen  paa  hans  vidore  Flugt  til  Jylland  og  tog  en  væsentlig  Del  i 
I  paa  Grathehede,  hvor  han  ved  sine  hurtige  Bevægelser  og  kunstig 
frembragt  Larm  tik  Svend  til  at  tro,  at  han  havde  en  hel  Flok  Fjender 
i  Byggen. 

Asbjørn  var  hurtig  og  bestemt,  tilstede  overalt,  hvor  det  gjaldt  om 
at  handle,  og  Søen  var  hans  rette  Tumleplads.  Under  øland  havde  han  i 
Aaret  1170,  under  Kampen  mod  Esterne  og  Kurerne,  en  glimrende  Affaire. 
Han  var  træng!  ind  for  at  frelse  Kongens  Son  Kristoffer,  mon  hans 
Skib  omringedes  af  Fjender,  og  da  han  saae  at  dot  gjaldt  Liv  eller  Død, 

foer  han  selv  forud  i  Skibet  og  stillede  sig  i  Spidsen  for  Stavnboerne; 
det  blev  en  varm  Kamp,  han  fægtede  som  en  Love  i  over  en  Time, 
medens  hans  Folk,  den  Ene  efter  den  Anden,  sprang  i  Vandet  for  at 
frelse  sig,  og  med  forhugget  Rustning  og  Legemet  fuldt  af  Saar  var  det 
med  Moje,  at  han  trak  sig  tilbage  til  Lyftingen.  Fjenderne  trængte  hen 
over  Skibet  med  oploftede  Oxer;  men  Asbjorn  samlede  hele  sin  Kraft  og 
foer  frem  imod  dem,  understøttet  af  fiere  af  sine  tililende  Krigere,  saa 
at  Fjenden  atter  maatte  vige  tilbage.  Dette  gjentog  sig  tre  Gange;  men 
da  blev  Asbjorn  rammet  af  en  Sten  i  Hovedet ,  Blodet  strommede  ud, 
og  han  segnede  bedovet  ned  i  Rummet.  Fjenderne  troede  Sejren  vis 
og  strommede  atter  frem  over  Skibet;  men  de  danske  Krigere  vare 
blevne  saa  rasende  ved  at  see  deres  Høvding  segne ,  at  de  med  vild 
Heftighed  angreb  Fjenderne,  som  vel  paany  begyndte  at  vige,  men  dog 
ikke  lode  sig  fortrænge,  for  den  gjenopvaagnede  Asbjorn  atter  rejste  sit 
Hoved,  greb  Sværdet  og  trængte  ind  imellem  de  kæmpende  Krigere; 
men  Kraften  svigtede  ham,  han  sank  atter  om,  da  omsider,  i  det  yderste 
Øjeblik  ,  de  andre  Skibe  kom  ham  til  Undsætning  og  frelste  ham  og 
hans  flinke  Mandskab. 

En  saadan  Sokriger  som  Asbjorn  Snare  var  den  rette  Mand  at 
stille  imod  de  røverske,  lumske  Vender,  en  Mand  med  hans  Mod,  Snild- 
hed og  Agtpaagivenhed.  Han  deltog  ogsaa  i  alle  Vendertogene  og 
spillede  en  vigtig  Rolle  i  Kampen  om  Rygen  og  Indtagelsen  af  Arkona 
1168.  Han  foer  omkring  i  Østersoen,  i  Sundet  og  Bælterne  med  sin 
hurtige  Snekke,  bestod  mangen  en  varm  Dyst,  udførte  mangen  en  dristig 
Heltegjerning  og  bragte  ofte  Bytte  med  sig  hjem.  Han  havde  sit  Hjem 
ved  Kallundborg  Fjord,  hvis  Fæstning  han  havde  anlagt  som  Værn  imod 
Sorøverne,  og  hvorfra  han  foretog  de  fleste  af  sine  Udflugter.  I  Aaret 
1170,  efter  Kampen  ved  Øland,  havde  han  været  i  Norge  for  at  for- 
handle med  Erling  Skakke  om  Fred ,  da  han  paa  Tilbagevejen  til 
Kallundborg  pludselig  fik  Sigte  paa  40  vendiske  Skibe  i  Farvandet 
mellem  Sjællands  Odde  og  Sejro.  Det  var  heniraod  Aften,  og  da  Natten 
faldt  paa,  vilde  han  forsøge,  begunstiget  af  Morket,  at  liste  sig  forbi  de 
fjendtlige  Skibe  for  at  naae  sit  Hjem ;  men  Maanen  kom  frem  og  røbede 
den  dristige  Krigers  Manovre.  Venderne  trængte  i  Masse  ind  paa  ham; 
men  han  drev  dem  to  Gange  tilbage.      Det  blev  saa  stille  i  Vejret,    at 

intel  Sejl  kunde  trække,  qg  Rofolkene  greb  til  Aarerne  for  at  ro  bort 
med  Snekken;  men  Asbjørn  bod  dem  at  standse  og  ikke  være  frygt- 
somme. Venderne  raabte  over  til  denne  Mand,  hvis  Mod  havde  frem- 
kaldt deres  højeste  Forbauselse,  at  han  skulde  overgive  sig,  og  spurgte, 
hvem  han  var;  men  Asbjørn  svarede,  at  det  kun  lidet  kunde  nytte  dem 
at  kjende  Navnet  paa  den  Mand,  som  de  ikke  kunde  besejre.  En  fangen 
dansk  Mand  ombord  i  et  af  de  vendiske  Skibe  skal  have  kjendt  Asbjorns 
Stemme  og  sagt  Venderne,  at  ham  kunde  de  ikke  fange;  desuagtet 
trængte  de  ind  paa  ham  paany,  men  bleve  tredie  Gang  drevne  tilbage 
med  stort  Tab.  Saaledes  kunde  det  imidlertid  ikke  blive  ved,  og  As- 
bjørn maatte  see  til  ved  List  at  slippe  bort  fra  de  mange  Fjender  i  den 
stille  Nat;  han  lod  nogle  af  sine  Folk  entre  op  i  Rejsningen  og  slaa 
Ild  med  Staal  og  Sten  ,  som  om  der  blev  gjort  Signal  til  andre  Skibe, 
og  Venderne,  som  frygtede  for  at  blive  angrebne  af  tiere  ligesaa  sejge 
danske  Fjender,  grebe  strax  Flugten,  hvorpaa  Asbjørn  i  al  Ko  lod  Fol- 
kene gaa  til  Aarerne  og  roede  ned  til  Kallundborg. 

Med  Erobringen  af  Rygen  og  Indtagelsen  af  Arkona  havde  Vendernes 
Magt  i  Østersøen  faaet  et  dødeligt  Saar.  Vel  sværmede  der  endnu 
adskillige  af  dem  om  paa  Havet  og  øvede  Røverier  og  Strandhug;  men 
Asbjørn  fra  sin  Borg  ved  Storebælt  og  Absalon  fra  sin  ved  Oresundet 
holdt  vaagent  Øje  med  dem  og  skaanede  dem  ikke,  hvor  de  traf  dem. 
En  stor  Del  af  den  danske  Flaade  holdtes  stedse  rede  til  at  gaa  mod 
Sørøverne,  og  det  var  da  navnlig  i  Grønsund,  hvorfra  flere  større  Tog 
udgik,  at  Skibene  samledes.  Saasnart  Absalon  hørte,  at  der  var  Vender 
i  Farvandet,  brod  han  op,  ligemeget  om  det  var  fra  Arbejde,  fra  en 
Forsamling  eller  et  Gilde,  og  ilede  imod  Fjenderne,  som  enten  bleve  for- 
jagede eller  overmandede;  han  lod  Hedningernes  Hoveder  afhugge  og 
opsætte  paa  Murene  omkring  sin  Borg  ved  Flækken  Havn,  (il  Skræk 
og  Advarsel  lur  Enhver,  der  gav  sig  af  med  Soroveri. 

Om  Foraaret  1182  var  der  kommet  Efterretning  til  Danmark  om, 
at  de  pommerske  Hertuger  havde  anlagt  to  Fæstninger  ved  Oderens 
Munding,  og  en  Flaade  blev  samlet  i  Grønsund  til  et  nyt  Tog  imod 
Venderne;  men  Kongen,  der  opholdt  sig  paa  Vordingborg  Slot,  hans 
kjæreste  Opholdssted,  var  syg  bg  kunde  ikke  paatage  sig  Ledelsen,  som 
han  derfor  overgav  lil  Erkebiskop  Absalon  og  til  sin  Sun  Knud.     Den 

første  blev  imidlertid  uenig  med  Kongen,  idet  han  ikke  vilde  have  Jyder 
med  paa  Toget,  men  kun  Sjællændere  og  Skaaninger,  hvorimod  Valdemar 
vilde  have  Alle  med,  og  dette  i  Forening  med  ugunstige  Vejrforhold  og 
Kongens  Sygdom  gjorde,  til  Kongens  store  Ærgrelse,  at  Flaaden  blev 
oplast.  Nogle  Dage  efter,  den  12te  Maj  1182,  døde  Valdemar  den  Store 
paa  Vordingborg  Slot,  og  for  den  Sommer  maatte  ethvert  Tog  mod  Ven- 
derne opgives. 

Skjold  af  Træ  med  Deslag  af  Jern. 


Knud  den  Sjette  Valdemar  s  en  (1182—1202)  fulgte  sin  Fader 
paa  den  danske  Throne.  Aaret  efter  modtog  han  af  den  tyske  Kejset 
Frederik  Rødskjæg  Indbydelse  til  et  Mode,  der  skulde  gaa  ud  paa 
at  formaa  Knud  til  al  tage  Danmark  til  Lehn  af  Kejseren;  men  Absalon, 
som  ty  ve  Aar  forud  havde  fraraadet  Kong  Valdemar  at  følge  en  lignende 
Indbydelse,    der  desuagtel  blev  modtagen  og  kun  ledede  til  Ydmygelse 

for  Kongen,  modsatte  sig  nu  ogsaa  bestemt,  at  Knud  rejste  til  Tyskland 
i  et  saadant  Anliggende,  og  denne  Gang  havde  han  mere  Held.  Kej- 
seren sendte  gjentagne  Gange  Bud  til  Knud  og  truede  ham  med  sin 
Unaade ,  dersom  han  ikke  kom ;  men  Absalon  svarede ,  at  Kong  Knud 
herskede  over  Danmark  med  ligesaa  megen  Ret  som  Frederik  over  det 
tyske  Rige,  og  at  Danmarks  Konge  ikke  vilde  hylde  ham.  Da  Kejseren 
saae,  at  der  ikke  var  Noget  at  gjore  med  det  Gode,  slog  han  ind  paa 
en  anden  Vej  og  besluttede  at  gjore  Forsøg  paa  at  berøve  den  danske 
Konge  hans  Besiddelser  i  Venden;  han  formaaede  derfor  den  pommerske 
Hertug  Bu  gislav  lil  at  gjore  et  Angreb  paa  Rygen. 

Paa  denne  Q  herskede  Ja  rom  ar  som  dansk  Lehnsfyrste ,  og  det 
lykkedes  let  Bugislav  at  finde  et  Paaskud  til  at  rage  uklar  med  ham. 
Han  samlede  derefter  en  stor  Flaade  paa  500  Skibe  ved  Peenemundingen, 
Oderens  vestlige  Udlob  i  Østersøen,  lige  for  Rygen,  hvor  Farvandet  er 
særdeles  gunstigt  for  mindre  dybtgaaende  Skibe ,  idet  det  er  fuldt  af 
Grunde  med  Løb  imellem.  Man  kan  herfra  sejle  op  i  Strædet  mellem 
Rygen  og  Fastlandet,  eller  ud  i  Østersøen  ved  den  lille  G  Greifswaldo, 
som  ligger  et  Par  Mile  Nordost  for  dette  Udløb  af  Oderen.  Da  Jaromar 
erfarede,  at  Bugislav  foretog  saa  store  Rustninger  imod  Øen,  sendte  han 
strax  et  Ilbud  til  Absalon,  der  opholdt  sig  paa  Sjælland,  og  da  Kong 
Knud  var  borte  paa  en  Rejse  i  Jylland  ,  men  her  ikke  var  nogen  Tid 
at  spilde,  sammenkaldte  Erkebiskoppen  i  Hast  alt  det  Mandskab  og  alle 
de  Skibe,  som  vare  tilstede  paa  Sjælland,  og  sendte  Bud  til  Skaane  og 
Fyen  efter  den  Bistand,  som  hurtig  kunde  skaffes  tilveje.  Den  forenede 
Styrke  kan  imidlertid  ikke  have  været  særdeles  stor ,  thi  fra  Skaane 
mødte  der  kun  fjorten  og  fra  Fyen  kun  sex  Skibe;  men  Absalon  stolede 
paa  sine  krigsvante  Sjællændere,  satte  sig  i  Spidsen  for  Flaaden  og  sej- 
lede afsted  til  Rygen.  Her  indtraf  han  ganske  uventet;  Bugislav  havde 
givet  sig  god  Tid,  moret  sig  og  sine  Krigere  med  Gjæstebud,  Leg,  Spil 
og  Dands ,  og  var  ikke  trængt  længere  frem  end  til  Greifswaldø.  Ved 
denne  O  mødte  Absalon  ham  med  sin  til  Slag  vel  ordnede  Flaade. 
Hvorledes  dennes  Opstilling  saavelsom  den  taktiske  Gang  af  Slaget  har 
været,  kan  ikke  nu  oplyses;  men  der  stod  her  paa  denne  Dag,  2den 
Pintsedag  den  21de  Maj  1184,  et  af  Nordens  største  Soslag  fra  Middel- 
alderens Tid,  og  der  er  ingen  Grund  til  at  antage,   at  Krigsmidlerne  og 

Krigsmanden  have  været  synderlig  forskjellige  fra  dem,  der  stode  til  de 
Kæmpendes  Kaadighed  i  de  store  Søslag  et  Par  Aarhundreder  tidligere. 

Vejret  var  tykt  og  taaget,  da  Absalon  med  sine  Skibe  nærmede  sig 
den  vendiske  Flaade  og  selv  gik  i  Spidsen;  da  Venderne  fik  dem  at  see, 
troede  Bugislav,  at  det  var  Venner,  der  kom  til  dem,  og  han  beredede 
derved  kun  sig  selv  en  Overraskelse.  Med  Absalons  Banner  vajende  og 
istemmende  en  bekjendt  Krigssang  trængte  de  Danske  saa  eftertrykkelig 
ind  paa  Venderne,  at  disse  hurtig  bragtes  til  at  vige  og  at  flygte;  der 
kæmpedes  Mand  mod  Mand ,  flere  af  de  vendiske  Skibe  bleve  under 
Entringen  saa  overlæssede,  at  de  krængede  over  og  sank,  mange  af  Ven- 
derne styrtede  sig  i  Søen  og  druknede,  andre  flygtede  i  Land  i  deres 
Forfærdelse,  og  over  hundrede  af  Skibene  bleve  ganske  forladte  af  Mand- 
skabet. Ikkun  nogle  og  tredive  vel  besatte  Skibe  gjorde  i  nogen  Tid 
kraftig  Modstand,  men  ogsaa  disse  bleve  af  de  sejrende  Danske  tvungne 
til  at  vige  og  drevne  tilbage  af  kun  syv  Skibe,  lige  til  Peenefloden. 
Absalons  Sejr  var  fuldstændig.  Af  Bugislavs  500  Skibe  bleve  447 
erobrede  og  kun  35  undkom;  18  Skibe  sank.  I  Danmark  blev  der  stor 
Jubel ,  da  Efterretningen  om  den  glimrende  Sejr  naaede  dertil ,  og 
Kong  Knud  lod  den  selv  paa  en  højtidelig  Maade  forkynde  for  Folket 
paa  Viborgthing,  ja  endog  i  Miklegaard  blev  den  af  Væringerne  mod- 
tagen med  stor  Glæde. 

Efter  denne  Sejr  foretoges  endnu  et  Par  Tog  imod  Venderne ,  og 
Aaret  efter,  1185,  blev  deres  Land  ganske  underlagt  Danmarks  Herre- 
domme. Kongen  og  Absalon  vare  nemlig  sejlede  derover  med  en  Flaade 
og  Hær  og  laa  for  Kamin,  hvor  Bugislav  var  indesluttet  med  Resten  af 
sin  Krigsmagt,  da  Portene  bleve  aabnede  og  et  Tog  af  barfodede  Gejst- 
lige med  Kors  og  Banner  kom  vandrende  ud,  kastede  sig  paa  Knæ  for 
Kongen  og  bad  ham  skaanc  Byen  og  Hertugen.  Dette  blev  dem  lovet; 
men  de  Danske,  som  ikke  kunde  forlade  Stedet  uden  Bytte,  toge  Erstat- 
ning i  Byens  Omegn,  og  den  mørke  Nat  oplystes  af  de  brændende  Lands- 
byer.  Den  folgonde  Dag  indfandt  den  gamle  Hertug  Bugislav  sig  paa 
Kongens  Skib  og  underkastede  sig  hans  Lehnshejhed,  og  for  at  drukne 
Sorgen  over  sin  tabte  Magt,  kigede  han  saa  dybt  i  Bægeret,  at  han  i 
bevidstles  Tilstand  maatte  bæres  i  Land  til  sit  Telt. 


Venderne.  93 

Vendernes  Magt  var  tilende,  og  skjondt  der  endnu  var  mange  Hed- 
ninger og  mange  Sørøvere  tilbage  i  Østersøen,  maatte  deres  Smuthuller 
soges  lamgere  imod  Ost.  Venden  selv  stod  under  Danmarks  Overhøjhed, 
og  i  Aaret  1187  antog  den  danske  Konge  Titel  af  de  Slavers  (Venders) 
Konge,  som  han  siden  har  baaret.  Af  de  berømte  Tvillingbrødre  døde 
Absalon  den  21de  Marts  1201  i  Sorø,  hvor  hans  Ben  siden  have  hvilet: 
Asbjorn  Snare  omkom  ved  et  ulykkeligt  Tilfælde,  idet  han  1204  styrtede 
ned  af  en  Trappe  paa  sin  Ejendom  Sæbygaard  ved  Kallundborg  og 
brækkede  Halsen.    Absalon  blev  saaledes  73  og  Asbjørn  76  Aar  gammel. 

Toget  til  Estland  1219. 


al  dem  ar  Sejr  (1202-41),  Valdemar 
den  Stores  Son,  født  1170,  var  allerede 
i  sit  tyvende  Aar  bleven  indsat  af  sin 
Broder  Knud  den  Sjette  som  Hertug  i 
Sønderjylland  og  havde  i  denne  Stilling 
begyndt  sin  glimrende  krigerske  Løbe- 
bane med  Nordalbingiens  Erobring.  Da 
Knud  døde  uden  at  efterlade  sig 
Born,  fulgte  Valdemar  ham  paa  Thro- 
nen  og  blev  kronet  af  Ærkebiskop  Anders  Sunesen  i  Lunds 
Domkirke  den  25de  December  1202.  De  første  20  Aar  af  hans  Be- 
geringstid  ere  betegnede  ved  store  Bedrifter  og  udstrakte  Erobringer 
langs  Østersøens  Kyster;  men  i  den  ulykkelige  Nat  imellem  den  (5te 
og  7de  Maj  1223,  da  han  tilligemed  sin  ældste  Søn  blev  tagen  tilfange 
paa  Lyø  af  den  lumske  Grev  Henrik  af  Schwerin,  misfede  han 
igjen  Størstedelen  af,  hvad  ban,  hans  Broder  og  Fader  havde  erhvervet 
Blg  i  de  fremmede  Lande. 

Kort  efter  sin  Regerings  Tiltrædelse  gjorde  han  et  Tog  til  Norge 
med  300  Skibe  for  at  understotte  Baglerne,  hvis  Anfører  Erling 
Stenvæg,  der  udgav  sig  for  en  Søn  af  Magnus  Erlingsen,  han  indsatte 
til  Kmiire  imod  ;it  lian  erkjendte  Valdemar  som  sin  Lehnsherre,  hvilket 
dog  ikke  fik  nogen  videre  Betydning.    Vigtigere  var  hans  Tog  til  Estland. 

Hele  Venden,  fra  Holstens  Grændse  til  Ost  for  Oderen,  var  under- 
lagt Danmarks  Hojhed ,  og  da  den  lange  Kyst  fra  Oderens  til  Weich- 
selens  Munding  er  uden  naturlige  Havne  eller  Tilflugtssteder,  kunde  hele 
østersoens  Sydkyst  betragtes  som  befriet  for  Sorovere;  men  i  den  nord- 
ostlige Del  af  det  store  indelukkede  Hav  drev  de  endnu  deres  Spil. 
I  Rigabugten  og  den  Finske  Bugt,  paa  Oerne  øsel  og  Dago,  langsmed 
Estlands ,  Liflands  og  Kurlands  Kyster  havde  de  hedenske  Sorovere  nu 
deres  Tilflugt ,  hvorfra  de  ikke  alene  foruroligede  Sejladsen  paa  Øster- 
søen, men  ogsaa  Oland  og  Gulland  samt  de  svenske  og  danske  Kyster 
lige  over  for.  I  Aaret  1202  havde  de  saaledes  paa  en  grusom  Maade 
herjet  Kysterne  af  Bleking.  Flere  mindre  Tog  vare  fra  Danmark  ud- 
gaaede  imod  dem,  og  Kong  Valdemar  havde  selv  foretaget  et  saadant 
imod  Oen  Osel,  der  ligger  lige  udenfor  Rigabugten;  men  de  dæmpede 
kun  Ondet  for  en  kort  Tid. 

Ligesom  Vendertogene  bleve  ogsaa  disse  Tog  imod  de  hedenske 
Folkefærd  ved  Ostersoens  ostlige  Kyster  betragtede  som  Korstog  og  til- 
skyndede af  Paven,  hvorfor  de  ogsaa  understøttedes  af  den  danske  Gejst- 
lighed, som  selv  tog  Del  i  dem.  Honorius  den  Tredie,  der  nylig 
var  stegen  op  paa  Roms  ophojede  Pavestol,  havde  i  en  Bulle  forud  givet 
Kong  Valdemar  Ejendomsret  over  alle  de  Lande,  han  maatte  erobre  fra 
Hedningerne,  og  denne,  som  indsaae,  at  man  ved  kun  at  sende  en  ringe 
Styrke  over  Østersoen  ikke  vilde  være  istand  til  at  faae  fast  Fodfæste  i 
Landet,  forberedte  sig  paa  at  foretage  et  stort  Tog.  En  Hær  og  Flaade 
blev  samlet,  ikke  alene  fra  hele  Danmark,  men  ogsaa  fra  de  erobrede 
slaviske  Lande,  og  hermed  skulde  den  store  Expedition  udfores. 

Det  var  i  Begyndelsen  af  Sommeren  1219,  at  denne  Styrke  blev 
sammenkaldt,  og  Beretningen  siger,  at  den  talte  ikke  mindre  end  500 
Langskibe  med  en  Besætning  af  120  Mand  paa  hver  samt  500  smaa 
Skibe  eller  Jagter  paa  12  Aarer,  med  12  Rokarie,  en  Kyradser  og  en 
Skytte,  eller  i  Alt  en  Krigsstyrke  af  60,000  til  70,000  Mand.  Den  der 
kjender  de  Vanskeligheder,  der  ere  forbundne  med  i  vore  Dage  at  sende 
en  Hær  paa  et  halvt  hundrede  tusinde  Mand  over  Havet,  eller  som  har 
læst  om  Engelskmændenes  og  Franskmændenes  Tog  over  et  Stykke  af 
det  Sorte  Hav  fra  Varna  til  Krim  med  en  saadan  Hærstyrke  i  Aaret  1854, 
maa  forbauses  over,    at  man  for   mere  end  600  Aar  siden  her  i  Norden 

har  kunnet  fore  en  saa  stor  samlet  Styrke  den  lange  Vej  over  Østersøen. 
Det  er  vel  saa,  at  Hærene  nu  slæbe  et  ganske  andet  Krigsmateriel,  saa- 
som  Artilleri  med  Bespænding,  Broer  o.  s.  v.  med  sig,  medens  i  hine 
Tider  enhver  Mand  kunde  fore  sine  egne  Vaaben,  og  kun  Rytteriet  tog 
en  storre  Plads  op;  men  saa  er  man  da  ogsaa  nu  i  Besiddelse  af  ganske 
andre  Midler,  af  store  Søskibe  og  Dampskibe.  Ligeledes  er  det  sandt, 
at  man  allerede  langt  tidligere  havde  fort  mangfoldige  Tropper  og  Skibe 
over  Nordsoen  til  Angreb  imod  England  og  taget  Del  i  Normannernes 
mægtige  Tog;  men  ihvorvel  disse  Kejser  endnu  staa  for  os  som  noget 
Gaadefuldt  og  vi  ikke  kjende  de  Tab,  Besætningerne  have  lidt  ved  Storm  og 
høj  Søgang,  saa  er  det  dog  neppe  rimeligt,  at  de  have  været  foretagne  i 
saadanne  samlede  Flaader  som  den,  der  i  Aaret  1219  drog  over  øster- 
søen.  Der  har  været  mange  Vanskeligheder  at  overvinde.  Toget  gjaldt 
Nordkysten  af  Estland  ved  den  Finske  Bugt;  fra  Bornholm  hertil  er  der 
omtrent  100  Mile ,  og  Havet  kan  være  meget  oprørt  i  denne  Del  af 
Østersøen  og  meget  besværligt  for  de  lavtbordede  Skibe,  der  kun  kunde 
sejle,  naar  Vinden  var  gunstig,  men  ellers  maatte  ligge  stille  eller  ty  til 
Aarerne.  Man  kunde  nu  vel  gaa  fra  Bornholm  til  Blekingens  Skjær- 
gaard,  herfra  til  Øland,  videre  til  Gulland,  øsel  og  Dagø;  men  selv 
dette  var  ikke  nogen  let  Sag  for  saa  stor  en  Flaade  og  saa  mange 
Mennesker.  Krigerne  skulde  selv  besørge  deres  Underhold;  hvorledes  de 
kunde  dette,  er  det  ikke  ret  vel  muligt  at  forstaa,  de  maatte  flere  Gange 
forny  deres  Proviant  undervejs.  Udholdende  og  dristige  Folk  have  de 
været,  og  dristigt  var  det  hele  Tog;  men  det  kronedes  dog  med  Held. 

Valdemar  Sejr  anførte  selv  Flaaden,  og  med  ham  fulgte  ikke  alene 
Landeta  berømteste  Krigere,  men  ogsaa  mange  hojtstaaende  Gejstlige, 
Ærkebiskop  Anders  Sunesen,  Biskop  Niels  af  Slesvig,  Ebbe  af 
Aarhus,  med  Flere.  Man  naaede  Indgangen  til  den  Finske  Bugt  og 
hele  Hæren  gik  i  Land  ved  Lyndanisse,  hvor  der  strax  anlagdes  en  be- 
fæstet Lejr,  der  kom  til  at  danne  Grunden  til  det  senere  Reval,  og 
hvor  Gejstligheden  begyndte  at  døbe  Folket  rundt  omkring.  Men  de 
hedenske  Ester  samlede  sig  bagved  Skovene  i  al  Stilhed,  uden  at  de 
Danske  mærkede  det,  og  i  store  Skarer  styrtede  de  paaSt.  Vejts  Dag,  den 
15de  Juni,  mente!  ind  paa  de  Danske,  der  netop  havde  afholdt  Gudstjeneste 
og  nu  laa  og  hvilede  sig.    Nogle  Faa  modsatte  sig,  men  bleve  nedhuggede; 

de  hedenske  Ester  trængte  med  vilde  Hyl  ind  i  Lejren  fra  flere  Sider 
og  dræbte  i  et  af  Teltene  Biskop  Theodorik,  der  skulde  haVe  været  indsat 
som  Biskop  i  Estland,  i  den  Tro,  at  det  var  Kongen.  Men  de  Danske  vare 
ikke  længe  om  at  gribe  deres  Vaaben  og  byde  de  vilde  Fjender  Trods; 
en  blodig  Kamp  begyndte,  Esterne  trængtes  tilbage,  men  brode  atter 
frem  i  store  Skarer,  og  Slagets  Udfald  var  usikkert.  Da,  fortælles  der, 
steg  Ærkebiskoppen  Anders  med  de  andre  Gejstlige  op  paa  en  Hoj, 
knælede  ned,  rakte  Armene  op  og  bad  Gud  om  Sejr  for  de  danske 
Vaaben;  saalænge  ban  holdt  Armene  opad,  kæmpede  hans  Landsmænd 
med  Held,  men  lod  han  disse  synke  ned,  da  fik  Esterne  Overhaand,  og 
udmattet  af  den  besværlige  Stilling  maatte  han  i  lang  Tid  lade  sine 
Brodre  understotte  hans  Arme.  Kong  Valdemars  Banner  blev  sønder- 
revet og  nedtraadt,  et  slet  Varsel  for  de  Kæmpende;  men  da  skete  det 
Mirakel,  at  et  stort  tvundet  Banner,  rødt  i  Feltet  og  med  et  hvidt  Kors, 
faldt  ned  fra  Himlen  over  de  Gejstlige,  som  laa  paa  Højen  og  bad,  og 
der  hørtes  en  Røst,  som  sagde:  «Naar  dette  Tegn  bæres  højt,  skulle  I 
sejre!«  Med  dette  nye  Banner  i  Spidsen  og  opildnede  ved  det  mærkelige 
Mirakel  styrtede  de  danske  Krigere  atter  løs  paa  Fjenden;  Intet  kunde 
modstaa  deres  Raseri,  over  Dynger  af  Lig  trængte  de  frem  imod  Hed- 
ningerne, der  adsplittedes  og  flygtede  bort  til  alle  Sider. 

Denne  stolte  Sejr  og  det  blodige  Slag,  der  sædvanlig  kaldes  Volmer- 
slaget, enten  efter  Stedet,  hvor  det  holdtes,  eller  efter  den  danske  Kong 
Valdemar,  dannede  Indledningen  til  hele  Estlands,  Liflands  og  Kurlands 
Erobring  og  Folkets  Omvendelse  til  Kristendommen.  I  sokrigshistorisk 
Henseende  er  det  dog  kun  mærkeligt  ved  den  store  samlede  Hær,  som 
bragtes  fra  Danmarks  Kyster  tværs  over  Østersøen  til  den  Finske  Bugt. 

ed  Valdemar  Sejrs  Fangenskab  i 
Aaret  1223  begyndte  Danmarks 
Fornedrelsestid.  Da  han  atter,  ved 
Juletid  1225,  slap  ud  fra  de  tyske 
Fængsler  og  kom  hjem  til  sit  Rige, 
vare  alle  de  erobrede  Lande  faldne 
fra;  han  samlede  vel  en  Styrke,  for 
paany  at  sætte  sig  i  Besiddelse  af 
dem,  men  tabte  1227  Slaget  ved  Bornhoved  og  tilbragte  derefter  Resten 
af  sit  Liv  med  fredelige  Foranstaltninger  og  med  at  ordne  de  indre  An- 
liggender i  Danmark ,  hvis  sydlige  Grændse  nu  laa  ved  Ejderen ;  dog 
havde  han  endnu  Herredømmet  over  øen  Rygen.  I  Østersøen  begyndte 
Sørøveriet  paany  at  trives  langs  med  Kysterne. 

Allerede  for  sin  Dod,  1241,  havde  Valdemar  delt  Riget  imellem 
sine  Sonner,  dog  saaledes,  at  Erik  Plougpenning  (1241—50)  skulde 
være  Enekonge;  men  denne  snigmyrdedes  af  sin  Broder  Abel,  som  var 
Hertug  i  Sønderjylland  og  nu  blev  Konge  i  Danmark.  Paa  et  Tog  imod 
Strandfriserne  to  Aar  efter  fik  Abel  sin  fortjente  Straf,  idet  hans  Hær 
blev  næsten  aldeles  ødelagt  og  han  selv  maatte  tage  Flugten.  Da  han 
red  over  en  Bro  ved  Ejderen,  sprang  Wessel  Hummer,  en  Mand  fra 
Pelvorm,  frem  fra  et  Skjul  og  klovede  den  forhadte  Konges  Hoved  med 
sin  Øxe.    Han  blev  efterfulgt  af  Valdemars  tredie  Son,  Kristoffer  den 

Fo-rste  (1252-50),  som  dog  maatte  lade  Abels  Sønner  beholde  Sonder- 
Jylland. 

Det  var  i  disse  Aar,  at  det  i  Middelalderens  Historie  saa  betyd- 
ningsfulde nordtyske  Han  s  efor  bund  eller,  som  det  sædvanlig  kaldes, 
Hansestæderne  begyndte  at  spille  en  meget  fremtrædende  Rolle  i 
Norden.  Ved  Hanse  eller  Hansa  forstod  man  et  Handelssamfund,  en 
Forening  af  Kjøbmænd,  der  sluttede  sig  sammen  for  at  fremme  Handelen 
paa  Udlandet  og  sikkre  den  imod  de  mange  omkringsværmende  Sø- 
rovere.  I  Spidsen  for  Samfundet  stod  en  Hansegreve,  og  det  omfattede 
i  Føstningen  kun  enkelte  Byer;  men  snart  sloge  flere  større  Stæder  sig 
sammen ,  hvorved  Forbundet  vandt  en  udvidet  Betydning.  Saaledes 
sluttede  allerede  i  Aaret  1240  Hamborg  og  Lybek  sig  sammen  til  et 
Forbund,  der  snart  efter  tiltraadtes  af  Bremen,  Brunsvig  og  flere,  under 
Ledelse  af  Lybek,  i  hvilken  By  der  hvert  tredie  Aar  afholdtes  et  større 
Møde,"  og  saa  stærkt  udvidede  dette  Hanseforbund  sig,  at  det  engang 
skal  have  omsluttet  80  til  90  Stæder,  delte  i  fire  Kvarterer  med  Hovedstæ- 
derne Lybek,  Køln,  Brunsvig  og  Danzig.  Hansestæderne  havde  ikke 
egentlig  nogen  politisk  Magt;  men  de  tilegnede  sig  den  store  Handel 
saa  fuldstændig,  at  den  kunde  betragtes  som  et  Monopol  i  deres  Hænder. 
Der  toges  paa  Hansedagene  saa  vigtige  Bestemmelser,  der  ofte  grebe 
ind  i  Staternes  Ret,  og  Forbundet  forstod  saa  vel  at  benytte  de  hyppige 
Thronstridigheder,  Borgerkrige  og  Regeringernes  Svaghed,  at  det  op- 
naaede  at  forskaffe  sig  en  politisk  Indflydelse,  der  fik  stor  Betydning- 
ved  Forholdenes  Udvikling  i  Norden.  De  fleste  Stæder  holdt  deres  egen 
Krigsmagt,  navnlig  paa  Soen  i  veludrustede  Skibe,  og  flere  sloge  sig 
sammen  til  fælles  Foretagender,  enten  imod  Sørøverne  eller  imod  selve 
Statsmagterne;  det  var  især  Lybek,  som  i  denne  Henseende  udmær- 
kede sig.  Saaledes  finde  vi,  at  Lybekkerne  i  Aaret  1248,  under  Erik 
Plougpenning,  medens  Kongen  var  paa  Tog  imod  Holsten,  gjorde  et 
dristigt  Angreb  paa  Kjøbenhavn,  indtog  Byen,  nedbrød  Absalons  Borg 
til  Grunden  og  sejlede  bort  derfra  med  betydeligt  Bytte. 

Under  Kristoffer  og  hans  Son  Erik  Glipping  (1259  —  86)  sank 
Rigets  Magt  og  Betydning  bestandig  dybere.  De  østersoiske  Sørøvere 
herjede  paany  de  danske  Kyster,  den  lybekske  Flaade  foruroligede  Øerne, 
Venderne    under    den    utro  rygenske  Fyrste  Jaromar    trængte  ind    til 

Kjobenhavn  og  nedrev  det  nylig  gjenopforte  Slot.  Jaromar  drog  fra 
Sjælland  til  Bornholm  og  derfra  til  Skaane,  skjændte  og  brændte  overalt, 
udøvede  mange  Grusomheder  og  fremkaldte  stor  Elendighed,  indtil  en 
Bondekone  gjorde  Ende  paa  hans  Liv  ved  at  gjennembore  ham  med  en 
Kniv.  Den  usle,  udsvævende  Erik  Glipping  laa  i  evig  Strid  med  Gejst- 
ligheden og  Adelen,  hvoraf  Flere,  navnlig  ledede  af  den  bekjendte  Marsk 
Stig  Andersen,  indgik  en  Sammensværgelse  mod  Kongens  Liv,  og 
understøttede  af  hans  troløse  Kammersvend  Rane. Jonsen  trængte  de 
om  Natten  den  22de  November  1286  ind  til  Erik ,  som  havde  søgt 
Hvile  i  en  Lade  ved  Finnerup  By  i  Nærheden  af  Viborg,  og  myr- 
dede ham. 

Erik  Men  ved,  Erik  Glippings  Søn,  som  alt  fra  sit  andet  Aar 
havde  baaret  Kongetitlen,  var  ikke  endnu  fyldt  sit  tolvte  Aar,  da  hans 
Fader  blev  myrdet.  Hans  Moder,  Dronning  Agnes,  blev  hans  For- 
mynderske; men  han  stod  næsten  ganske  ene.  Gejstligheden  havde 
kæmpet  mod  hans  Fader ,  og  de  fleste  af  Landets  Adelsmænd  havde 
enten  deltaget  i  Sammensværgelsen  mod  Erik  Glipping  eller  stode  i 
nært  Forhold  til  dennes  Mordere.  Den  stolte  og  mægtige  Marsk  Stig, 
de  Sammensvornes  Fører,  havde  alt  forinden  Mordet  højt  og  lydeligt 
undsagt  Kongen ,  som  havde  krænket  hans  Hustru  under  hans  Fra- 
værelse, og  han  skyede  ikke  nu  at  vedkjende  sig  Mordet.  Han  red 
afsted  med  sine  rustede  Mænd  til  Skanderborg,  hvor  Dronning  Agnes 
og  hendes  to  Sønner,  Erik  og  Kristoffer,  opholdt  sig.  Da  han  kom 
ridende  forbi  Slottet,  siger  en  gammel  Vise,  raabte  den  unge  Konge  til 
barn:  »Forvist  skal  Du  rømme  af  Landet,  hvis  jeg  skal  bære  Kronen!« 
hvortil  Marsken  svarede: 

•Og  skal  jeg  ud  af  Landet  fly  og  ligge  paa  Bolger  kolde, 
Saa  mangen  Enke  da  gjor  mit  Sværd,  og  allermest  af  de  bolde! 
Og  skal  jeg  bygge  i  Skov  og  Skjul,  I  maa  ikke  Andet  vente, 
End  at  til  Midsommer  og  til  Juul  jeg  kræver  i  Danmark  Rente  li 

Ved  Danehofifet  i  Nyborg  i  Maj  1287  blev  Kongemordernes  Sag 
foretagen;  en  hejere  Bel  af  Adelsmænd  domte  9  af  dem  til  at  være 
fredløse  og  ha?e  deres  Ejendom  i  Landet  forbrudt,  en  Dom,  der  blev 
stadfæstet  af  Kejseren  og  ledsaget  af  Kirkens  Banlysning.  De  Fredløse 
droge  afsted  til  Kong  Krik  Præstehader  i  Norge,  hos  hvem   de  ikke 

alene  bleve  vel  modtagne,  men  som  endog  sluttede  et  Forbund  med  dem 
og  overlod  dem  Slottet  Konghel  i  Vigen  til  Opholdssted.  Erik  Præste- 
hader laa  nemlig  allerede  i  Strid  med  Danmark,  som  han  besk}ldte  for 
at  bereve  ham  hans  Modrenearv;  hans  Fader,  Kong  Magnus,  havde 
ægtet  den  danske  Prindsesse  Ingeborg,  en  Datter  af  Erik  Plougpenning, 
og  det  var  paa  hendes  Arv,  at  der  gjordes  Fordring.  Allerede  i  et  Par 
Aar,  inden  de  Fredløse  ankom  til  Norge,  var  der  herfra,  under  det 
nævnte  Paaskud,  foretaget  flere  mindre  Strejftog  imod  de  danske  Kyster, 
og  nu  benyttede  Erik  Præstehader  den  gunstige  Lejlighed  til  (1288)  at 
erklære  Danmark  Krig,  dels  for  at  erholde  den  forlangte  Mødrenearv, 
dels  for  at  gjenvinde  de  Fredløses  konfiskerede  Gods. 

Den  unge  ridderlige  danske  Konge  og  hans  Formyndere  modtoge 
hejst  ugjerne  den  norske  Konges  Udfordring;  men  her  var  intet  Valg, 
og  Erik  Menveds  varmeste  Onske  var  at  hævne  sin  Faders  Mord.  Det 
skulde  dog  snart  vise  sig,  hvor  magtesies  han  var  under  Landets  usle 
Tilstand. 

Hvad  Marsk  Stig  havde  lovet  den  danske  Konge  ved  Medet  i 
Skanderborg,  glemte  han  ikke  at  holde.  Den  Krig,  som  bred  ud 
imellem  Danmark  og  Norge,  er  betegnet  ved  de  afskyeligste  Sørøverier 
og  forfærdeligste  Grusomheder,  som  af  norske  Fribyttere  udøvedes  imod 
det  ulykkelige  Danmark.  Blandt  de  Fredløse  udmærkede  sig ,  foruden 
Marsk  Stig,  Grev  Jakob  af  Halland,  Niels  Hallands  far,  Peder 
Porse,  den  usle  Kane  Jonsen  og  flere,  og  til  dem  sluttede  sig  mange 
forslagne  Normænd,  blandt  andre  den  vilde  Sorover  Alf  Er  lin  g  sen, 
kaldet  Mindrealf.  1289  gik  det  ferste  Tog  imod  Danmark  for  sig. 
I  Sundet  blev  Helsingør  opbrændt,  og  Indbyggerne  maatte  flygte  til 
Flynderborg,  der  laa  tæt  Syd  for  Byen;  Kjebenhavn  blev  belejret, 
men  var  dog  Normændene  for  stærk ,  hvorimod  de  herjede  Hveen  og 
Amager  paa  det  Grusomste.  Under  Anførsel  af  Marsk  Stig  sejlede  de 
Fredløse  til  Storebælt,  udplyndrede  Samse  og  nedbrød  Slottet  Brattings- 
borg, droge  videre  til  Korsør,  som  de  opbrændte  og  udplyndrede  tilligemed 
Slottet  Taarnborg.  Samme  Skjæbne  ramte  Skjælsker,  hvorfra  de  Fred- 
løse gik  til  Grønsund,  herjede  Kysterne,  opbrændte  Nykjebing  paa  Falster 
og  Stubbekjebing,   og  skjondt  de  flere  Steder  traf  paa  nogen  Modstand, 

gik  Køvertoget  dog  i  det  Hele  efter  Ønske.  Derpaa  vendte  de  igjen 
tilbage  til  Norge. 

Overvældet  af  disse  Begivenheder,  sogte  den  danske  Konge  at  mægle 
Fred ;  men  det  var  forgjæves.  De  Fredløse,  understøttede  af  den  norske 
Sømagt ,  vendte  næste  Aar  tilbage  og  fortsatte  deres  Værk.  Rundt 
om  paa  Kysterne  ovede  de  deres  Røverier,  satte  sig  fast  og  opkastede 
Befæstninger  paa  flere  Steder.  Marsk  Stig  byggede  sig  en  Borg  paa 
■Øen  Hjelm  i  Kattegattet  og  foretog  herfra  sine  Strejftog;  paa  Samsø, 
Sprogø  og  Helgenæs  anlagdes  faste  Borge ,  og  ligeledes  i  Halland  ved 
Hunehals  og  Varbjerg.  Ingensteds  vare  de  Danske  sikkre  imod  de  vilde 
og  dristige  Fjender,  der  ofte  trængte  op  i  det  Indre  af  Landet,  forklædte 
som  Munke  eller  Messedrenge,  med  Sværd  og  Dolk  skjulte  under  Kappen. 

1  Aaret  1295  kom  vel  begge  Kongerne  sammen  paa  Hindsgavl  i  Fyen 
og  sluttede  et  Slags  Forlig;  men  det  blev  kun  af  kort  Varighed,  og  den 
grusomme  Sørøverkrig  fortsattes  lige  fuldt. 

Man  opkaster  det  naturlige  Sporgsmaal,  hvor  den  danske  Flaade  var 
henne,  den  store  Flaade,  hvormed  Valdemar  Sejr  noget  over  et  halvt 
Aarhundrede  tidligere  havde  udfort  sit  berømte  Tog  til  Estland?  Var 
der  Intet  af  denne  tilbage?  Det  er  allerede  tidligere  blevet  anført,  at 
Staten  selv  ikke  ejede  nogen  Flaade,  men  at  Folket,  naar  der  blev  paa- 
budet  Leding,  havde  at  stille  baade  Skibe  og  Krigsfolk  til  Raadighed. 
Jordene  vare  delte  i  Mark-Guld-Jord,  Mark-Sølv- Jord  o.  s.  v. ,  det  vil 
sige  Jord,  som  var  kjobt  for  en  Mark  Guld  eller  Solv ,  saaledes  at  en 
Mark  Guld  var  8  Mark  Sølv,  og  Folket  skulde  stille  en  Styrke,  der  stod 
i  Forhold  til  den  Jord,  det  besad.  Saaledes  skulde  f.  Ex.  3  Mark-Guld-, 
eller  24  Mark -Sølv -Jord    stille    en  Jagt  paa    12  Aarer,    en    Jord    af 

2  Mark- Sølv  Værdi  en  Mand  o.  s.  v.  Ikkun  Præster  og  Herremænd  vare 
fri,  de  sidste  fordi  de  selv  fulgte  med  Kongen.  Af  en  Udskrivning 
til  Leding  i  Knud  den  Sjettes  Tid  sees  det,  at  Slesvig  sendte  130  Skibe, 
Ribe  SI  ilt  120,  Vendsyssel  50,  Fyen  100,  Sjælland  120  og  Skaane  150; 
Not  ved  og  Slagelse  stode  skrevne  for  et  Langskib,  Roeskilde  og  Kjoge 
for  et  andet. 

Det  kan  saaledes  ikke  findes  saa  besynderligt,  at  Danmark  under 
Brik  Menved,  da  de  Fredløse  og  Normændene  h'userede  saa  forfærdeligt 
under  Kysterne,  i  Sundene  og  Bælterne,  da  ostersoiske  og  navnlig  ven- 

diske  Sorevere  paany  havde  rejst  deres  Hoveder,  da  Hansestædernes 
Krigsmagt  trængte  frem  paa  flere  Steder,  og  da  Hertug  Valdemar  af 
Sønderjylland  ,  som  tillige  beherskede  Als ,  Ærø  og  Femern  ,  traadte 
fjendtlig  op  imod  Moderlandet,  ikke  mægtede  at  samle  nogen  større  Flaade 
for  at  gjenerhverve  sin  Magt.  Rigtignok  see  vi ,  at  det  i  Aaret  1295 
lykkedes  Kongen  at  samle  en  mindre  Flaade  og  i  et  Søslag  sejre  over 
Hertug  Valdemar,    som  var  trængt  ind  i  Gronsund;    men  det  blev  ikke 

udfort  uden  store  Anstrengelser  og  Bekostninger,    og  det  viste  sig  ikke 
muligt  at  holde  denne  Flaade  samlet  i  længere  Tid. 

De  norske  Plyndringstog  fortsattes  næsten  uden  Modstand  og  stand- 
sedes kun  lidt  efter  lidt,  uden  at  noget  større  Slag  forefaldt.  Marsk 
Stig  døde  paa  sin  Borg  Hjelm  i  Aaret  1293  og  blev  ifølge  Sagnet  be- 
gravet i  al  Hemmelighed  paa  en  mørk  Nat  i  en  afsides  liggende  Kirke 
i  det  nordlige  Fyen;    der   nævnes  Stubberup  paa  Halvøen  Hindsholmen. 

Det  er  meget  betegnende  for  den  hele  Kamp,  naar  det  fortælles,  at 
Marsk  >stiu  paa  Dodslejet  mindede  sine  Omgivelser  om  en  vis  Tater- 
konges bekjendte  Lignelse  om  et  Bundt  Kjæppe,  der  ikke  kunne  brydes 
i  Buntet,  men  vel  enkeltvis;  thi  saaledes  endte  virkelig  de  Fredløses 
Færd.  Rane  Jonsen  blev  nemlig  fanged  Aaret  efter  Marskens  Død, 
martret  og  lagt  paa  Stejle;  samme  Skjæbne  havde  den  norske  Jarl 
Mindrealf.  Efterat  der  flere  Gange  havde  været  sluttet  Stilstand  mellem 
Danmark  og  Norge,  og  Kampen  var  optagen  paany,  kom  endelig  de  to 
Konger,  Hagen  den  Femte  af  Norge  (Erik  Præstehader  var  død  1299) 
og  Erik  Menved  sammen  i  Kjobenhavn  1309  og  sluttede  en  Fred,  hvor- 
ved Norge  fik  Nordhalland  som  Erstatning  for  den  tidligere  omtalte  Arv, 
og  Kongemordernes  Slægtninge  gjenindsattes  tildels  i  deres  Rettigheder. 
Aldrig  har  i  nogen  Krig  den  danske  Flaade  spillet  en  ynkeligere  Rolle. 

fter  Erik  Menveds  Død  (1319)  ved- 
blev det  ulykkelige  Danmark  under 
hans  usle  og  i  enhver  Henseende 
uheldige  Broder  Kristoffer  den 
Anden  (1319—32)  at  synke  dy- 
bere og  dybere  i  Elendighed. 
Landet,  udstykkedes,  hele  Provindser  pantsattes  til  Udlændinge  og  Ind- 
lændinge, Kongens  Magt  blev  fuldstændig  brudt,  og  om  Flaaden  er  der 
Intet  af  fortælle.  Efter  Kristoffers  Dod  var  det  end  ikke  muligt  at  faae 
valgt  nogen  Konge,  hans  Son  Valdemar  opholdt  sig  som  Landflygtig 
i  Tyskland,  de  fremmede  Herrer  huserede  i  Danmark,  og  Riget  var  sin 
Oplosning  nær.  Forst  da  Helten  Niels  Ebbesen  til  Norreris  havde 
fældet  den  onde  holstenske  Grev  Gert,  «den  kullede  Greve«  (1340),  be- 
gyndte det  atter  at  lysne.  Valdemar  kom  hjem,  efter  at  have  sluttet  en 
Traktat  i  Lybek  med  de  holstenskeGrever,  der  erkjendte  ham  for  Konge, 
mod  at  han  indløste  det  pantsatte  Nørrejylland  og  Fyen ,  og  han  blev 
nu  Danmarks  Konge. 

Valdemar  den  Fjerde,  Atterdag,  (1340—75)  samlede  atter 
Riget  ved  at  gaa  frem  med  stor  Klogskab  og  Strenghed ,  paalægge 
Undersaatterne  Skatter  for  at  kunne  indløse  de  pantsatte  Landsdele ,  og 
i  Aaret  1360  var  han  naaet  saa  vidt,  at  Danmark  igjen  strakte  sig  fra 
Kalmarsund  til  Ejderen.     Han  bragte  atter  Dag  i  Danmark, 


1Q(3  .Middelalderen. 

De  sidste  Provindser ,  som  Valdemar  i  Aaret  13G0  havde  forenet 
med  de  Dele,  der  alt  vare  samlede,  vare  Skaane,  Halland  og  Bleking, 
hvilket  han  opnaaede  ved  en  klog  Benyttelse  af  Striden  imellem  den 
svenske  Konge  Magnus  Smek  og  hans  Søn  Erik.  Men  Valde- 
mars Attraa  gik  videre ,  hans  Øjne  fæstedes  paa  Øland  og  Gulland, 
navnlig  paa  den  dengang  saa  mægtige ,  rige  og  pragtfulde  Hansestad 
Visby.  Hvad  der  egentlig  har  ligget  til  Grund  for  Kong  Valdemars  Tog 
til  disse  øer,  er  det  vanskeligt  at  oplyse;  dels  fremsættes  som  en  For- 
modning, at  Magnus  Smek,  som  ikke  kunde  beherske  dem,  selv  har  til- 
skyndet ham  dertil;  dels  nævnes,  at  de  rige  Borgere  i  Visby  havde  ud- 
talt Haan  imod  ham  ,  at  han  vel  var  skreden  langt  frem ,  men  fra 
Gulland  gjorde  han  bedst  i  at  holde  sig  borte;  dels  nævnes,  at  en  vis 
Niels  Guldsmed  fra  Visby,  som  paa  Grund  af  sit  Hovmod  og  sin 
Kigdom  var  bleven  ilde  behandlet  af  sine  Landsmænd,  havde  søgt  Ly 
hos  den  danske  Konge  og  anvist  ham  Visby  som  et  fordelagtigt  Bytte 
at  sætte  sig  i  Besiddelse  af,  at  Kongen  endvidere  sogte  at  vinde  Gunst 
hos  Guldsmedens  dejlige  Datter,  og  andet  Lignende.  Kimeligst  er  det, 
at  Valdemar,  som  havde  erfaret  hvad  Guld  og  Penge  formaaede,  hvorved 
lian  alt  havde  gjenvundet  saa  meget  tidligere  pantsat  Land ,  tragtede 
efter  at  komme  i  Besiddelse  af  de  gullandske  Skatte;  og  af  dem  var 
der   mange   i  Visby. 

Hansestædernes  Magt  var  voxet  betydelig  siden  deres  Indstiftelse, 
og  de  beherskede  ganske  Sohandelen  saavel  i  Nordsøen ,  hvor  deres 
nordligste  faste  Station  var  i  Bergen,  som  i  Østersøen,  hvor  Hoved- 
stationen, som  dannede  Midtpunktet  imellem  Rusland  og  Tyskland  og 
en  Oplagsplads  for  Handelen  mellem  disse  Lande ,  var  Visby.  Byen 
grundlagdes  i  Valdemar  den  Førstes  Tid ,  da  denne  Konge  havde  ind- 
taget den  vendiske  Handelsstad  Vineta,  hvis  Indbyggere  flygtede  til  Gul- 
land, og  den  voxede  meget  hurtig  i  Magt  og  Anseelse;  meget  Guld  og 
Selv,  store  Kigdomme  ophobedes  indenfor  dens  Mure.  Disse  Mure,  som 
omgave  hele  Byen,  vare  30  Fod  høje  og  havde  45  Taarne;  Husene  vare 
byggede  af  Sten,  og  Gaderne  vare  meget  smalle;  der  var  flere  store 
Kirker,  blandt  hvilke  navnlig  Helligaandskirken,  der  egentlig  indbefattede 
to  Kirker,  den  ene  over  den  anden  med  et  fælles  Hojalter,  admærkede 
sig  ved  sin  Storhed,  Pragt  og  massive  Bygning.    Befolkningen  var  blandet, 

navnlig  svensk  og  tysk,  og  der  var  to  for  Staden  gjældende  Lovboger, 
en  gothisk  og  en  tysk.  Øen,  der  har  omtrent  samme  Størrelse  som 
Fyen,  er  meget  frugtbar,  og  mange  Planter,  som  egentlig  tilhore  syd- 
ligere Jordstrøg,  kunne  trives  under  dens  milde  Klima. 

Det  var  imod  denne  Q  og  By,  at  Valdemar  Atterdag  i  Aaret  1361 
rettede  sin  Kurs  med  en  i  Danmark  samlet  Flaade.  Først  gik  han  til 
Øland,  som  han  bemægtigede  sig,  og  erobrede  Fæstningen  Borkholm; 
men  da  han  sejlede  derfra,  toge  dog  Svenskerne  Øen  tilbage.  Han  sej- 
lede da  til  Gulland,  gjorde  Landgang  ved  Klintehamn  og  overvandt  den 
Modstand,  som  Landboerne  stillede  op  imod  ham.  Han  drog  nu  imod 
Visby,  hvis  Borgere  væbnede  sig,  og  der  udspandt  sig  en  heftig  Kamp 
ved  Byens  søndre  Port,  hvor  1800  Gullændere  faldt.  Hermed  var  Byens 
Skjæbne  afgjort,  dens  Nøgler  overraktes  Sejrherren;  men  han  vilde  ikke 
modtage  Byens  Overgivelse  paa  den  Maade.  Han  lod  hugge  en  Aab- 
ning  i  den  søndre  Mur  saa  stor,  at  elleve  Mand  ved  Siden  af  hinanden 
kunde  marchere  der  igjennem,  og  den  28de  Juli  om  Aftenen  holdt  han 
sit  Indtog  igjennem  denne  Aabning,  red  selv  i  Spidsen,  efterfulgt  af  sin 
Son,  Hertug  Kristoffer  af  Lolland,  og  hele  den  danske  Hær  i  Slag- 
orden. Byen  blev  tildels  udplyndret ,  mange  Skatte  og  Kostbarheder 
førtes  ombord  i  de  danske  Skibe,  og  tre  af  disse,  hedder  det,  ladedes  med 
Guld  og  Sølv,  Klostrenes  massive  Kar  og  andet  Lignende;  et  af  dem 
forliste  paa  Kysten,  og  dets  rige  Ladning  gik  tabt;  men  stort  var  det 
Bytte,  som  Valdemar  førte  hjem  med  sig  til  Danmark. 

Hele  Gulland  (eller  Gothland)  blev  erobret  og  underlagt  Danmark, 
som  beholdt  denne  0  lige  indtil  Freden  i  Brømsebro  1045;  Kong  Valde- 
mar antog  Titelen  de  Gothers  Konge,  som  er  bevaret  indtil  vore  Dage; 
men  Visby  rejste  sig  aldrig  mere,  skjøndt  man  ved  at  tilstaa  den  for- 
skjellige  Rettigheder  søgte  at  redde  den  fra  Tilintetgørelse.  Den  ligger 
endnu  som  en  af  Nordens  mærkeligste  Ruiner,  et  Minde  om  den  Pragt, 
den  engang  har  udfoldet;  endnu  staa  store  Stykker  af  dens  Mure,  mæg- 
tige Ruiner  af  Helligaandskirken ,  Trefoldighedskirken  og  St.  Nikolaj- 
kirken, ja  selv  af  de  gamle  Stenhuse  i  de  smalle  Gader;  hvert  Aar 
findes  i  Jorden  Stykker,  der  vidne  om  det  Liv  og  den  Trafik,  som  her 
har  havt  sit  Sæde,  og  der  er  neppe  noget  Sted  i  Norden,  der  saaledes 
taler  til  os  om  Hansestædernes  gamle  Magt,  som  netop  Visby. 

Laasebue  fra  den  senere  Middelalder. 

Men  Kong  Valdemar  skulde  ikke  ustraffet  have  krænket  det  mæg- 
tige Hanseforbund,  der  efter  Overfaldet  paa  Visby  traadte  op  som  hans. 
uforsonlige  Fjende.  77  Hansestæder  sendte  ham  hver  især  sit  Fejdebrev, 
og  skjondt  Kongen  viste  disse  Udfordringer  tilbage  med  Haan  og  som 
Svar  lod  opsætte  en  forgyldt  Gaas  paa  det  hojeste  Taarn  paa  Vording- 
borg Slot,  skulde  han  dog  snart  faa  sine  Fjenders  Magt  at  fole.  Alle- 
rede det  næste  Aar  (1362)  indfandt  Lybekkerne  sig  i  Sundet  med  en 
Flaade  paa  28  Kogger  og  24  Snekker  under  Anførsel  af  Grev  Henrik 
og  den  lybske  Borgmester  Johan  Wittenberg,  indtog  og  udplyndrede 
Kjobenhavn  og  sejrede  den  8de.  Juli  1362  i  et  Slag  paa  Eheden  over 
den  danske  Flaade,  der  anfortes  af  den  attenaarige,  kjække  Thronarving, 
Valdemars  Son,  Hertug  Kristoffer  af  Lolland,  der  ved  denne  Lejlighed 
rammedes  i  Hovedet  af  en  Sten  saa  haardt,  at  han  Aaret  efter  døde  af 
sit  Saar.  Hanserne  lagde  sig  derefter  for  Helsingborg,  hvis  Slot  de  be- 
lejrede; men  her  tilføjede  de  Danske  dem  et  Nederlag  under  Anførsel 
af  Kongen  selv,  og  for  denne  Skam  maatte  Borgmesteren  ved  Hjem- 
komsten bøde  med  sit  Liv. 

Krigen  med  Hansestæderne  blev  dog  ikke  denne  Gang  af  lang  Varig- 
hed; den  kostede  Forbundet  mange  Penge,  alene  de  fire  Stæder  Lybek, 
Vismar,  Rostok  og  Stralsund  havde  i  to  Aar  udgivet  280,000  Mark 
Peninge  dertil,  og  Kræmmerne  mente,  de  havde  anden  og  bedre  Brug  for 
deres  Penge.  De  ønskede  derfor  at  faae  Ende  paa  Krigen,  og  i  Juni 
1364,  medens  Kongen  var  paa  en  Rejse  til  Rom,  afsluttedes  i  Stralsund 
en  Stilstand,  som  skulde  vare  i  fire  Aar.  Saalænge  varede  Freden  dog 
ikke.  Hansestæderne  bleve  snart  igjen  misfornøjede  med  Kong  Valdemars 
Opførsel  imod  dem,  og  i  November  1367  afholdt  de  i  Køln  en  stor  For- 
samling, hvor  det  besluttedes,  at  de  skulde  indgaa  et  Forbund;  hertil 
sluttede  sig  ikke  alene  de  holstenske  Grever,  men  ogsaa  Sønderjyllands 
Hertug,  de  jydske  Herremænd,  den  svenske  Konge  og  de  meklenborgske 
Hertuger  i  den  Hensigt,  at  styrte  Valdemar  Atterdag  og  dele  hans  Rige 
imellem  sig.  Kongen  ansaae  det  for  klogest,  ikke  selv  at  mode  den 
truende  Fare;  han  samlede  sine  Skatte,  sejlede  med  disse  i  April  1368 
til  Tyskland,  efter  at  have  indsat  den  rygenske  Marsk  Henning  Pode- 
busk til  Rigsforstander,  og  opholdt  sig  4  Aar  i  Udlandet,  dog  saaledes, 

at  ban  vedblev  at  være   den  egentlige  Leder  af  Forhandlingerne  og  Be- 
givenhederne hjemme. 

Fjenderne  begyndte  at  skride  frem  imod  Landet  fra  forskjellige 
Sider;  Hansestædernes  Flaade  lagde  sig  atter  for  Kjobenhavn,  indtog  og 
udplyndrede  Byen ,  og  herjede  rundt  omkring  paa  Kysterne ,  indtog 
og  plyndrede  Helsingør,  Skanør,  Falsterbo  og  Nykjøbing,  belejrede  Vor- 
dingborg, som  de  dog  ikke  mægtede  at  indtage ,  men  foretoge  til  Gjen- 
gjæld  mange  -Ødelæggelser  paa  Kysterne.  Hvad  Valdemar  havde  forud - 
seet,  skete  nu  virkelig  ogsaa,  der  opkom  Uenighed  imellem  de  Forbundne, 

(Fra  den  senere  Middelalder.) 


hvoraf  Rigsforstanderen  benyttede  sig  til  at  faae  sluttet  en  Fred  i  Stral- 
sund  den  30te  November  13G9,  og  vare  end  Betingelserne  temmelig 
baarde ,  saa  slap  man  dog  indtil  videre  for  Hansestædernes  Overfald. 
Ved  sin  Hjemkomst  i  Sommeren  1372  maatte  Kong  Valdemar  stadfæste 
den  indgaaede  Fred. 

Under  Valdemar  Atterdags  Efterfølger,  hans  Dattersøn,  den  norske 
Prinda  Olaf  Hagensen  (1375  —  87)  ligesom  under  dennes  begavede 
Moder  Margrete  Vald  emarsd atter  (1387-1412),  der  forenede  de 
tre  nordiske  Riger  under  sig  (Kalmarunionen  af  20de  Juli  1397),  hertes 
kun  lidet  til  Hansestæderne,  der  vedbleve  at  drive  deres  udstrakte  Handel 

i  Norden.  Mon  under  den  elendige  Konge  Erik  af  Pommern 
(1412—39)  finde  vi  dem  atter  i  Krig  med  Danmark.  Denne  svage 
Konge,  som  herskede  over  alle  tre  skandinaviske  Lande,  havde  ikke 
Kraft  nok  til  at  kue  de  holstenske  Grever ,  med  hvem  der  førtes  en 
formelig  Krig,  som  varede  i  25  Aar,  og  det  sees  ikke,  at  nogen  dansk 
eller  nordisk  Flaade  under  denne  spillede  nogensomhelst  fremtrædende 
Helle.  Femern  blev  vel  erobret  1410,  men  tabtes  snart  igjen,  og  Havet 
foruroligedes  af  Sorovere  og  Kapere.  1420  stillede  Kongen  sig  i  Spidsen 
for  saa  stor  en  Flaade,  som  han  havde  været  istand  til  at  faae  samlet, 
og  indtog  atter  Femern,  hvor  et  afskyeligt  Blodbad  anrettedes  paa  Be- 
folkningen: men  det  Forlig,  som  Kongen  derefter  vilde  indgaa  med 
Greverne,  kom  ikke  istand. 

Skjondt  de  fleste  nordtyske  Fyrster  deltoge  i  Kampen  paa  de  hol- 
stenske Grevers  Side,  havde  Lybekkerne  dog  søgt  af  holde  sig  tilbage; 
men  fra  Aaret  1421  optraadte  ogsaa  disse  som  Danmark  Fjender.  Dog 
lykkedes  det  ved  Kejser  Sigismunds  Mægling  at  standse  Kampen ,  me- 
dens der  forhandledes  om  en  fredelig  Overenskomst,  og,  efterat  alle 
Parter  vare  hørte,  erklærede  Kejseren  (28de  Juni  1424),  at  Hertugdømmet 
Sønderjylland  med  Alt,  hvad  dertil  horer,  altid  havde  tilhørt  og  endnu 
tilhørte  Kongen  af  Danmark.  Denne  Dom  huede  ikke  de  holstenske 
Grever;  de  indankede  den  for  Paven,  men  da  denne  lod  dem  vente  paa 
Svar,  grebe  de  atter  til  Vaaben,  understøttede  af  Nordtyskland  og  af 
Hansestæderne.  Kongen  laa  med  en  Hær  og  Flaade  udenfor  Slesvig, 
da  han  (Oktober  1420)  modtog  Fejdebrevene;  han  rykkede  strax  op  og 
drog  Nord -paa. 

Det  følgende  Aar  (1427)  trængte  Tyskerne  frem  med  større  Dristig- 
hed, indtoge  Femern,  belejrede  Slesvig  og  Gottorp,  og  i  Maj  Maaned 
lagde  en  Hær  og  Flaade  af  Hanseater  og  Holstenere  sig  for  Flensborg; 
men  da  den  unge  holstenske  Grev  Henrik  her  faldt  ved  et  Stormangreb, 
gjennemboret  af  et  Spyd,  blev  Belejringen  opgiven,  og  Tyskerne  trak 
sig  tilbage.  Men  i  Sundet  forefaldt  der  kort  efter,  samme  Aar,  en  af 
de  stolteste  Sotræfninger,  Nordens  Historie  fra  denne  Tid  har  at  opvise. 
En  stor  tysk  KjøbmandsfJaade  med  kostbare  Ladninger  ventedes  hjem 
fra  Nordsøen  og  skulde  igjennem  Sundet,  og  en  forenet  hamborgsk  og 
lybesk    Flaade    paa    30    store    Krigsskibe    med    0,000    Mand    ombord 

skulde  afgaa  Nord  efter  for  at  ledsage  den  igjennem  de  danske  Far- 
vande; Lybekkeme  anførtes  af  Tideman  Steen,  Hamborgerne  af  Borg- 
mester Heine  Hoier.  Ved  Kjobenhavn  laa  der  33  danske,  norske  og 
svenske  Krigsskibe;  men  de  vare  meget  mindre  end  Tyskernes,  hvad 
disse  selv  indrommede.  Saasnart  Kræmmernes  Flaade  var  naaet  op  i 
Sundet,  sendte  Kongen  sine  Skibe  imod  den,  og  den  fik  snart  at  føle, 
at  de  gamle  Vikingers  Aand  endnu  kunde  blusse  op  hos  Nordens  Søfolk. 
Disse  gik  forst  los  paa  Lybekkerne  og  redte  dem  saaledes  til ,  at  de 
maatte  flygte  og  i  en  ynkelig  Tilstand  kom  tilbage  til  Traven;  dernæst 
angrebe  de  Hamborgerne,  af  hvilke  fiere  vare  ragede  paa  Grund,  om- 
ringede dem ,  entrede  og  erobrede  adskillige  af  Skibene  og  vandt  en 
glimrende  Sejr,  skjøndt  de  mistede  henved  tusinde  Mand.  Henad  Aften 
(det  var  Marie  Magdalene  Dag  1427)  viste  Kjobmandsfiaaden  sig,  kom- 
mende Nord  fra,  og  30  rigt  ladede  Skibe  bleve  gjorte  til  Bytte.  Tideman 
Steen  blev  ved  sin  Hjemkomst  dømt  til  Døden,  men  paa  Biskoppens 
Forbøn  benaadet  med  Fængsel;  Borgmester  Højer  dømtes  til  en  be- 
tydelig Bøde. 

Næste  Aar  (1428)  kom  Hanserne  igjen  med  en  endnu  større  Styrke 
for  at  bemægtige  sig  og  udplyndre  Kjobenhavn;  men  forinden  vi  omtale 
dette  Forsøg,  vil  det  være  nødvendigt  at  sige  nogle  Ord  om  denne  alle- 
rede da  opvoxende  By. 

En  stor  Del  af  det  Land,  hvorpaa  det  egentlige  Kjobenhavn  og 
Christianshavn  ligge,  er  opfyldt  Grund,  hvilket  navnlig  gjælder  for  Stræk- 
ningerne paa  begge  Sider  af  Havnen,  hele  Kvarteret  imellem  Kastellet 
og  Kongensnytorv  op  til  Norgesgade  (Bredgade),  Landet  Syd  for  Slots- 
holmen ved  Kallebodstrand,  den  største  Del  af  Christianshavn,  især  hvad 
der  ligger  Nord  for  den  gamle  Dok,  de  private  Pladser,  Christiansholm, 
hele  Orlogsværftet  og  Christianshavns  Vold  udenfor  dette.  Paa  den  Tid, 
vi  her  tale  om,  var  Havnen  følgelig  meget  bredere  end  den  er  nu: 
men  det  var  dog  en  god  og  sikker  Havn,  et  godt  Tilflugtssted  baade  for 
Kjøbmandsskibe  og  Krigsfartøjer.  Imellem  Sjælland  og  Amager  laa  der 
en  større  Holm,  Tyvsnæs,  som  vi  tidligere  have  omtalt,  da  det  var  paa 
denne ,  at  Absalon  opførte  sin  Borg ,  som  Sørøverne  kaldte  Stejleborg, 
fordi  de  fangne  Køvere  der  bleve  stejlede  og  deres  Hoveder  opsatte  paa 
Stolperne  til  Skræk  og  Advarsel  for  Andre.     Tyvsnæs  er  den  nuværende 

Slotsholm,  som  er  betydelig  forstørret;  thi  medens  den  nu  kun  er  ad- 
skilt fra  Byen  ved  en  smal  Kanal ,  bredte  der  sig  den  Gang  et  bredt 
Vand  imellem  denne  og  Landet.  Nord  for  Tyvsnæs  paa  Sjællandssiden 
laa  der  to  Holme,  en  større,  Bremerholm,  det  nuværende  Gammelholm, 
og  en  mindre,  Skipperholmen,  indenfor,  i  Kvarteret  omkring  Laxegaden. 
Selve  Kysten  strakte  sig  fra  nuværende  Hoj broplads  forbi  det  Sted,  hvor 
Nikolaj  Taarn  ligger,  imod  Nord  til  Kastelspynten.  Dengang  Nikolaj 
Kirke  blev  opfort,  laa  den  ved  Vandet,  og  det  var  her,  at  Fiskere  og 
andre  Sofolk  stege  i  Land  efter  en  veludfort  Sefart  og  opsendte  Takke- 
bonner  til  deres  Skytshelgen,  ligesom  de  udgik  herfra  efterat  have  bedet 
den  samme  Helgen  om  at  hjælpe  dem  til  Held  paa  det  forestaaende 
Tog.  Overfor  Tyvsnæs ,  paa  Amagersiden ,  laa  der  et  Par  mindre 
Holme,  der  danne  Grundvolden  til  det  nuværende  Christianshavn. 

Saaledes  omtrent  vare  Kysterne  og  Gerne;  men  Havet  omkring  disse 
var  opfyldt  af  Grunde,  hvorover  Vandet  var  meget  lavt,  saa  at  visse  Dele 
af  dem  tildels  laa  tørt,  og  det  er  paa  disse  Grunde,  at  Opfyldning  senere 
er  foretaget.  Der  var  egentlig  kun  et  smalt,  dybere  Lob  imellem  Sjæl- 
land og  Amager;  langs  Sjællandssiden  strakte  der  sig  et  Flak  ud  over 
de  nævnte  Holme,  og  det  samme  var  Tilfældet  langsmed  Amagersiden. 
Fra  Nordenden  af  Amager,  der  som  anfort  laa  omtrent  i  Hojde  rned 
gamle  Dok,  gik  der  et  langt  bredt  Flak  ud  imod  Nord,  llefshalegrunden, 
der  endte  i  en  Spids. ved  det  nuværende  Trekroner,  og  her,  hvor  de 
private  Pladser  og  Orlogsværftet  nu  ligge  ,  har  der  vistnok  været  flere 
tørre  Pletter;  det  sees  idetmindste,  at  Byen  flere  Gange  har  været  for- 
svaret fra  dette  Sted,  at  der  har  været  opfort  Blokhuse  og  Lignende,  ja 
Belv  et  stenbygget  Taarn,  den  saakaldte  Uefshaleborg,  og  over  Grunden 
kunde  Skibene  ikke  sejle.  Fra  Sjællands  Kyst,  ved  Kalkbrænderibugten, 
strækker  sig  en  lang  og  bred  Grund,  Stubben,  ud  i  Sundet,  og  imellem 
denne  og  Refshalegrundens  Nordende  er  der  et  temmelig  smalt  Lob, 
KroneLebet,  som  tidligere  kaldtes  Eefshaleløbet,  hvorigjennem  alle  de 
Skibe  maa  passere,  som  skulle  ind  til  Kjobenbavn.  Kallebodstrand  har 
'  gamle  I'  ud  omtrent  som  nu,  saa  at  den  kun  gav  Adgang  til 

Havnen  for  lidel  dyb.tgaaende  Fartøjer. 

Kje benhavn    bar   allerede   i  Oldtiden   været  et  Fiskerleje,    muligen 

endogsaa  meget  tidlig  et  Handelssted,  der  kaldtes  Havnen  eller  Kjob- 
mandshavnen,  og  som  de  Fremmede  sædvanlig  benævnte  Sjællands  Havn: 
det  er  endogsaa  sandsynligt,  at  det  i  Oldtiden  saa  beromte  Hal  øre 
Marked  har  været  afholdt  her  og  havt  sit  Navn  efter  Refshaleore.  Den 
oprindelige  Stad,  der  oftere  i  den  gamle  Historie  nævnes  som  Fiskerleje, 
laa  i  Kvarteret  ved  Nikolaj  Taarn  og  Ostergade,  og  senere  opstode  nogle 
mindre  Landsbyer  ved  Soerne  med  det  ferske  Vand,  hvorfra  et  Par 
Aalob  faldt  ud  i  Havnen,  et  Nord  for  Byen  ved  Kongensnytorv,  et 
andet  Syd  for  ved  Ryssensten.  Dette  Leje  med  omliggende  Landsbyer 
samt  en  Del  af  Amager  skænkede  Valdemar  den  Store  sin  trofaste  Ven 
og  Støtte  Absalon,  der  opforte  Borgen  paa  Tyvsnæs  og  gjorde  Stedet  til 
Havn  og  Tilflugtssted  for  de  mod  de  vendiske  Sorovere  udrustede  Skibe, 
og  fra  nu  af  voxede  Kjobmannehavn,  Kjobinghavn  eller  Kjobenhavn  op 
med  raske  Skridt,  og  hoje  Kirkespir  ragede  snart  op  over  Husene.  Efter 
Absalons  Død  gik  Byen  over  til  den  roeskildske  Bispestol,  og  i  lang  Tid  ved- 
blevo  Biskopperne  at  betragte  den  som  deres  Ejendom;  men  Kongerne  fik 
mere  og  mere  Yndest  for  denne  i  flere  Henseender,  baade  for  Handel, 
Søfart  og  Krigsvæsen  heldigt  beliggende  Havn,  og  flere  af  dem  opholdt 
sig  gjerne  paa  Borgen  i  længere  Tidsrum.  Da  saa  endelig  i  Aaret  1441 
Kongeborgen  i  Roeskilde,  og  ti  Aar  efter  det  Meste  af  denne  By  samt 
Domkirken  brændte,  flyttede  Kristoffer  af  Baj  er  n  Residentsen  fra 
Roeskilde  til  Kjobenhavn,  hvor  den  siden  har  været. 

Det  var  altsaa  i  Aaret  1428,  at  Hansestæderne  ved  et  Angreb  paa 
Kjobenhavn  vilde  hævne  sig  for  det  Nederlag,  de  Aaret  forud  havde  lidt  i 
Sundet.  Med  en  Flaade  paa  240  Skibe  og  12,000  Mands  Besætning  foruden 
100  Heste  kom  de  tidlig  om  Foraaret  sejlende  op  i  Sundet,  hvor  man 
var  ganske  uforberedt  paa  at  tage  imod  dem,  og  hvor  den  danske  Flaade 
laa  aftaklet  i  Havnen  ved  Kjobenhavn.  De  kom,  som  det  hedder,  uden 
at  medføre  anden  Ballast  i  Skibene  end  Salt  og  tomme  Tønder,  da  det 
var  deres  Agt  at  tage  og  salte  alt  det  Fæ,  de  kunde  faae  Haand  paa. 
I  Kjobenhavn  kom  Alting  hurtig  i  Bevægelse.  Den  svage,  vankelmodige 
Konge  havde  kort  forinden  forladt  Byen  og  skal  ikke  have  været  længere 
borte  end  i  Sorø;  men  han  kom  dog  ikke  tilstede,  som  Nogle  mene, 
fordi    han    ikke    vilde    kæmpe    imod    sine    egne    Landsmænd  Tyskerne; 

hans  ædle  og  kjække  Dronning  Philippa,  en  engelsk  Prindsesse,  ledede 
derimod  hele  Forsvaret.  «Hun  lod  strax  kalde  tilhobe  alle  danske  Karle, 
som  der  tilstede  vare,  baade  Byens  Borgere  og  Omegnens  Bonder,  bad 
dem  mandelig  stride  for  deres  Fædrenerige,  thi  hun  havde  det  Haab  til 
Gud  i  Himmerige,  at  de  skulde  vinde  Pris  og  Ære.<>  De  aftaklede  Skibe 
bleve  besatte  med  Mandskab,  ligeledes  Blokhuset  paa  Kefshalegrunden, 
Borgen,  Bolværkerne  og  Stranden.  Det  første  Angreb  blev  slaaet  til- 
bage. Fjenden  gjorde  da  et  nyt  Forsøg ,  tømrede  en  stor  Flaade  af 
Master,  Ræer  og  andet  Tommer,  besatte  den  med  Karrebøsser  og  halede 
den  ind  under  Blokhuset.  Den  7de  April,  Onsdagen  efter  Paaske,  aab- 
nedes  Ilden;  det  var  første  Gang,  at  Kjobcnhavnerne  hørte  Kanonernes 
Drøn,  og  de  svarede  igjen  med  deres  Kanoner,  som  afskød  to  hundrede 
Skud.  Midt  under  Krudtrøgen  trængte  Fjenden  ind  lil  Refshaledybet; 
han  havde  medtaget  Fartøjer,  som  vare  ladede  med  Sten  og  Kalk,  i  den 
Hensigt  at  forsænke  dette  vigtige  Lob,  den  eneste  Adgang  til  Havnen, 
og  saaledes  spærre  den  danske  Flaade  inde;  men  Forsøget  mislykkedes. 
Et  af  de  nedsænkede  Skibe,  som  skulde  lægges  paa  tværs  i  Løbet,  kom 
til  at  ligge  paa  langs;  igjennem  Aabningen  trængte  de  danske  Skibe 
ud,  og  Tyskerne  flygtede  skyndsomst  bort  til  Dragør;  Kjøbenhavn  var 
reddet,  og  Dronningen  takkede  de  kjække  Borgere,  som  havde  frelst 
Byen  for  en  overhængende  Fare.  Men  Hansestæderne  gik  med  en  Flaade 
til  Bergen,  som  de  udplyndrede,  og  hvorfra  de  hjembragte  et  rigt  Bytte. 

Det  følgende  Aar  (1429)  vilde  Kongen,  eller  rettere  sagt  Dronningen, 
tage  Hævn  over  Hansestæderne,  navnlig  for  deres  Angreb  paa  Bergen. 
En  Flaade  paa  henved  firsindstyve  mindre  Skibe  med  1,400  Mands  Be- 
sætning blev  udrustet  og  sendt  til  Bygen.  Ved  Stralsund  sejrede  den 
over  Tyskerne,  erobrede  flere  Skibe,  ødelagde  andre,  og  begyndte  at 
plyndre  Landet  langs  Kysten;  men  da  tik  Fjenden  Undsætning,  og  ved 
Strela  lede  de  Danske  et  fuldstændigt  Nederlag  og  mistede  de  fleste  af 
deres  Skibe.  Herefter  lik  en  lille  derliggende  Holm  Navnet  Danholm;  den 
er  i  den  allernyeste  Tid  bleven  bekjendt  som  Preussernes  første  Kanon- 
baadsstation  ved  den  ostersoiske  Kyst. 

Med  afvexlende  Held  og  uden  at  større  Begivenheder  forefaldt, 
endtes  omsidei  Krigen,  citer  at  der  tirre  Gange  havde  været  sluttet 
Vaabenstilstand,    med    en    vanærende    Fred    i   Vordingborg,   Juli  1435, 

hvorved  Kongen  afstod  hele  Slesvig  paa  Haderslev,  Ærø  og  en  Del  af 
Føhr  og  Sylt  nær,  til  Grev  Adolf,  dog  kun  for  hans  Levetid  og  to 
Aar  efter  hans  Dod  til  hans  Arvinger.  Hansestæderne  maatte  ved 
Freden  gjore  Afbigt  for  den  Uret,  de  havde  tilføjet  Danmark,  og  fik 
derpaa  deres  Handelsrettigheder  tilbage,  dog  saaledes,  at  der  tilstodes 
de  nordiske  Riger  samme  Rettigheder  i  deres  Havne.  Fire  Aar  efter, 
1439,  blev  den  svage  Kong  Erik  afsat  og  drog  da  til  Gulland,  hvor  han 
levede  en  hel  Række  Aar  som  Fribytter;  1449  indfandt  en  dansk  Flaade 
under  Ivar  Axelsen  Thott  sig  ved  -Øen  for  at  gjore  Ende  paa  dette  ■ 
Uvæsen,  og  da  Slottet  Visborg  blev  indtaget,  maatte  Erik  overgive  sig. 
Han   drog  nu  til  Pommern,    hvor  han  døde  i  Aaret  1459. 

Under  den  følgende,  ligeledes  fra  Tyskland  indforskrevne  Konge  Kri- 
stoffer af  Bajern  (1440—48)  fortsattes  Stridighederne  med  de  mægtige 
Hansestæder.  Kongen  vilde  ikke  indrømme  disse  større  Rettigheder  i  Nor- 
den, end  der  tilstodes  danske,  norske  og  svenske  Handelsskibe  i  Tyskland, 
og  han  sogtc  desuden  at  svække  deres  Magt  ved  at  give  England  og 
Holland,  med  hvem  Stæderne  ofte  laa  i  Strid,  lignende  Rettigheder  som 
de  besade.  1447  gjorde  Kristoffer,  som  havde  forenet  sig  med  flere 
tyske  Fyrster,  et  mislykket  Forsøg  paa  at  bemægtige  sig  Staden  Lybek 
ved  Overrumpling;  hans  Krigere  vare  trængte  forklædte  ind  i  Byen,  og 
den  danske  Flaade  var  ifærd  med  at  sejle  op  ad  Traven,  da  en  tilfældig 
opstaaende  Ildebrand  bragte  Alarm  i  Lejren ,  og  under  den  opkomne 
Forstyrrelse  maatte  Kongen  trække  sig  tilbage.  Det  var  hans  Hensigt 
at  gjentage  Forsøget  næste  Aar,  men  Flanen  gik  overstyr  ved  hans 
pludselige  Dod. 

Under  hans  Efterfølger,  Christjern  den  Første  (1448  —  81),  som 
blev  Stamfader  til  den  oldenborgske  Kongestamnie,  mærkedes  kun  Lidet 
til  Uvenskabet  med  Hansestæderne,  og  ingen  Kampe  fortes  med  disse  paa 
Søen.  Christjern  maatte  anvende  hele  sin  Magt  paa  de  stadige  Krige, 
han  førte  und  Sverig,  der  ikke  vilde  anerkjende  ham  som  Konge,  og 
skjendt  Flaaden  flere  Gange  blev  benyttet  i  disse,  f.  Ex.  i  Aaret  1471 
til  al  overføre  til  Stockholms  Skjærgaard  en  Hær  paa  5,000  Mand,  der 
kom  til  at  deltage  i  det  uheldige  Slag  paa  Brunkebjerg  mod  Sten 
Sture,    saa  spillede  den   dog  ikke  nogen  særlig  fremtrædende  Rolle  og 

leverede  ikke  nogei  sterre  Soslag.  lovrigt  skal  tiet  bemærkes  om 
denne  Konge,  der  dog  i  nogle  Aar  herskede  over  Sverig,  at  han  efter 
Hertug  Adolfs  Død  145!)  blev  Hertug  i  Slesvig ,  og  for  tillige  at 
komme  til  at  besidde  Holsten,  lod  han  sig  desuden  vælge  til  Greve  i 
denne  Landsdel,  der  senere  af  Kejseren  blev  ophøjet  til  et  .Hertug- 
domme. Dette  Naboskab  generede  i  hej  Grad  Hansestæderne,  der  ikke 
undlode  at  beklage  sig  over,  at  den  danske  Konge  var  rykket  dem  saa 
nær  paa  Livet. 

Under  Christjerns  Son  og  Efterfølger  Hans  (1481  — 1513)  var 
Krigsvæsenet  i  god  Stand  og  der  fortes  adskillige  Krige,  saasom  det 
uheldige  Tog  til  Ditmarsken  ,  hvor  den  danske  Hær  led  et  Nederlag  i 
Feer.  1500  og  mistede  det  gamle  Danebrog  fra  Valdemar  Sejrs  Dage, 
Togene  i  Sverig  og  mere,  som  det  ligger  udenfor  vortFormaal  at  frem- 
stille her.  Hen  forinden  vi  ende  dette  Afsnit  af  Danmarks  Sokrigs- 
historie  paa  en  Tid,  da  den  store  Omvæltning  i  Flaadens  Beskaffenhed  og 
Krigsførelsen  paa  Soen  var  begyndt ,  skulle  vi  endnu  med  nogle  Ord 
omtale  Krigen  med  Hansestæderne  i  Kong  Hanses  sidste  Kegeringsaar. 

Krigen  erklæredes  af  Lybekkerne  under  et  intetsigende  Paaskud. 
De  havde  nemlig,  ved  det  Segebergske  Forlig  forpligtet  sig  til  ikke  at 
handle  med  Sverig,  saalænge  dette  Land  laa  i  Strid  med  Danmark,  og 
da  de  overtraadte  denne  Forpligtelse,  lod  Kong  Hans  nogle  af  deres 
Skibe  opbringe.  Harmfulde  over  dette  Indgreb  i  deres  Næring,  erklærede 
de  Danmark  Krig  og  sendte  i  Foraaret  1509  ,en  Flaacle  af  Skibe,  som 
vare  udrustede  i  Vinterens  Lob,  op  i  de  danske  Farvande,  fordrev  nogle 
Skibe,  der  havde  Station  ved  Gjedser,  og  begyndte  at  røve  og  plyndre 
langs  med  Kysterne:  de  trængte  endogsaa  op  i  Sundet  og  bemægtigede 
sig  nogle  Skibe,  som  de  slæbte  tilbage  med  sig  til  Traven. 

Saasnart  Svenskerne  erfarede,  at  Hansestæderne  vare  i  Krig  med 
Danmark,  begyndte  de  uagtet  den  afsluttede  Stilstand  atter  at  rejse 
Hovedet  og  slutte  sig  til  Lybekkerne.  Disse  sendte  derfor  en  Flaade 
paa  18  store  Skibe,  ladede  med  Varer,  Ammunition  ogVaaben  til  Sverig 
og  lod  den  undervejs  foretage  Udplyndringer  baade  paa  Bornholm  og 
Gulland.  Den  naaede  lykkelig  sin  Bestemmelse;  men  paa  Tilbagevejen 
blev  den  overfalden  af  en  Storm,  i  hvilken  5  Skibe  forliste  og  500  31and 

omkom,  og  at  disse  Skibe  vare  store,  kan  sees  deraf,  at  et  af  dem, 
kaldet  Balhorn,  angives  at  have  været  paa  300  Læster.  Kongen  lod 
samle  en  Flaade  paa  30  større  og  mindre  Skibe  under  den  kjække 
Soren  Norbys  Kommando  og  afgaa  til  Traven,  hvis  Lob  den  skulde 
forsænke.;  men  da  Skibene  paa  Grund  af  Vejret  ikke  kunde  naae  hertil, 
gjorde  de  Landgang  ved  Neustadt,  afbrændte  20  Landsbyer  og  anrettede 
al  den  Ødelæggelse,  de  formaaede. 

Kong  Hans  gjorde  flere  Forsag  paa  at  standse  Fjendtlighederne  og 
forskaffe  sig  Allierede,  navnlig  i  Frankrig  og  England,  der  med  Mis- 
undelse betragtede  Hansestædernes  anmassende  Magt;  men  Ingen  var 
tilbojelig  til  at  hjælpe,  skjondt  de  tilbod  deres  Mægling,  og  ikkun  Skot- 
land sendte  nogle  Skibe  og  Fribyttere ,  blandt  hvilke  den  bekjendte 
Andreas  Barton  og  hans  Broder,  til  Østersøen  for  at  staa  Danmark 
bi.  Krigen  fortsattes,  navnlig  paa  Soen,  og  af  danske  Søhelte  fra  hin 
Tid  have  vi  at  mindes,  foruden  Soren  Norby,  tillige  Otto  Kud  (der 
dog  døde  Aaret  efter  paa  en  Rejse  til  det  hellige  Land)  og  Jens 
Holgersen  Ulfstand. 

Det  følgende  Aar,  1510,  førtes  en  uafbrudt  Fribytterkrig  imellem 
Danmark  og  Hansestæderne,  der  understøttedes  af  Sverig.  Lybekkerne 
holdt  sig  i  Førstningen  mere  samlede  i  Flaader;  de  gjorde  Landgang 
paa  Langeland ,  men  bleve  fordrevne  af  Bønderne.  De  droge  da  til 
Møen  og  søgte  at  overrumple  Stege;  men  heller  ikke  dette  lykkedes 
dem.  Paa  Lolland  vare  de  heldigere,  afbrændte  Nakskov  og  Halsted 
og  brandskattede  Øen.  De  gjorde  ligeledes  et  Tog  til  Bornholm  og 
derfra  til  Kalmar,  som  de  hjalp  Svenskerne  at  indtage,  hvorfra  de  droge 
til  Oland,  hvor  Borkholm  erobredes.  Men  de  Danske  vare  paa  deres 
Side  boller  ikke  ledige;  de  krydsede  om  med  deres  Skibe  i  Nordsøen  og 
Østersøen,  opbragte  fjendtlige  Handelsskibe  og  ødelagde  næsten  ganske 
Stædernes  Handel,  hvilket  tilføjede  Kræmmerne  store  Tab.  Ham- 
borg ,  som  ikke  tog  Del  i  Krigen ,  svang  sig  derved  betydelig  op. 
Lybekkerne  lærte  imidlertid  de  Danske  Konsten  af  og  udsendte  ligeledes 
Fribyttere,  blandt  hvilke  især  en  vis  Conrad  Kynning  udmærkede  sig 
og  opbragte  mange  danske  og  norske  Skibe.  Saaledes  blev  man  ved 
fra  begge  Sider  med  at  rove  og  udplyndre  hinanden. 

1511  kom  det  endelig  til  et  Søslag  imellem  de  fjendtlige  Magter. 
Kong  Hans  havde  lagt  megen  Vind  paa  at  forege  sin  Flaade ,  havde 
ladet  bygge  flere  store  Skibe ,  hvoriblandt  nævnes  Engelm  og  Maria, 
hvert  paa  400  Læster,  havde  fejet  til  disse  saamange  private  Skibe,  som 
han  kunde  faae  fat  paa,  og  omdannet  dem  til  Krigsskibe,  og  disse  samlede 
han  om  Foraaret  til  en  Flaade,  der,  saavidt  det  kan  sees,  stilledes  under 
Kommando  af  Admiral  Jens  Holgersen,  hvis  Banner  vajede  paa  Engelen. 
Kongen  foretog  nu  et  Skridt,  som  synesat  have  været  meget  voveligt,  men  dog 
ikke  medførte  uheldige  Følger  for  ham ;  han  lagde  Beslag  paa  alle  de  store 
engelske,  skotske  og  franske  Kjøbmandsskibe,  som  ankom  til  Sundet,  lod 
dem  udlosse  deres  Varer  og  omdannes  til  Krigsskibe.  Varerne  skulde 
de  have  tilbage,  naar  de  afmønstredes;  Skibene  bleve  vurderede,  og  gik 
de  tabt  under  Krigen,  skulde  Vurderingssummen  udbetales,  i  modsat 
Fald  skulde  de  kun  afleveres  i  samme  Stand,  som  de  vare  modtagne. 
Besætningerne  bleve  ombord  i  Skibene  under  Krigen.  Kongen  sendte  en 
Undskyldning  til  vedkommende  Eegeringer  for  denne  Overlast,  som  han 
fremstillede  som  nødvendig  for  at  beskytte  Handelen  i  -Østersøen,  og 
som  en  Tribut,  de  fremmede  Stater  maatte  yde  for  Sejladsen  gjennem 
Sundet. 

Denne  store  Flaade  afsejlede  derpaa  til  Østersøen ,  lob  først  op 
under  Lifland,  tilbage  igjen  til  Traven,  laa  i  nogle  Dage  udfor  Wismar, 
erobrede  flere  Skibe,  og  gjorde  Landgang  ved  Eostok  og  paa  Kygen,  hvor 
den  satte  sig  i  Besiddelse  af  et  betydeligt  Bytte.  Lybekkerne  havde 
imidlertid  samlet  en  Flaade  for  at  gaa  imod  de  Danske ,  som  de  traf 
under  Bornholm,  og  den  10de  August  kom  det  til  et  Slag  i  aaben  Sø. 
Udfaldet  var  uafgjørende;  Lybekkerne  mistede  to  Skibe,  og  en  Under- 
Admiral  faldt,  de  Danske  mistede  ligeledes  to  Skibe;  men  om  Slagets 
Gang  i  det  Hele  taget  og  om  de  taktiske  Bevægelser  savne  vi  desværre 
enhver  Efterretning.  Da  Lybekkerne  kort  efter  havde  bemægtiget  sig 
en  Flaade  af  hollandske  Handelsskibe ,  bleve  de  atter  forfulgte  af  de 
Danske,  som  leverede  dem  et  nyt  Søslag;  men  da  Jens  Holgersens 
Admiralskib  Engelen  led  Havari,  opstod  der  Forvirring,  og  Lybekkerne 
slap  bort  med  deres  Bytte. 

Trætte  af  denne  ødelæggende  Krig,  der  bragte  stor  Forstyrrelse  ind 

i  deres  Handel  og  Omsætning,  søgte  Lybekkerne  endelig  at  slutte  Fred, 
der  ogsaa  kom  istand  i  Malmø  Aaret  efter,  den  23de  April  1512. 
Stædernes  Handelsrettigheder  blcve  paany  bekræftede;  dog  maatte  de 
forpligte  sig  til  at  afbryde  al  Handelsforbindelse  med  Sverig  og  betale 
en  Sum  af  30,000  rhinske  Gylden. 

Kort  Tid  efter,  den  20de  Februar  1513,  dode  Kong  Hans  som  Følge 
af  et  ulykkeligt  Fald  med  en  Hest,  58  Aar  gammel. 


Mærs,   hvorfra  kastes  med  Slynge  og  skydes   med  Hnandbøsse.      (Midten    af  det  15dc 
Aarhundrede     Efter  en  venetiansk  Haandtegning.) 


SEJLKRIGSSKIBS- 

Slaglinie,  i  det  18de  Aarhundrede. 

det  Foregaaende  er  der  givet  en  Frem- 
stilling af  Oldtidens  og  Middelalderens 
Krigsskibe,  Flaader,  Vaaben  og  Krigs- 
førelse paa  Soen  ,  forsaavidt  vi  af  de 
opbevarede  Kilder  ere  istand  til  at 
danne  os  en  Forestilling  derom.  Man 
kan  sige,  at  den  gjennemgaaende  Karakter  var,  at  Skibene  og  Flaa- 
derne  dannede  Underlagene  for  Krigerne  og  Hærene  paa  Søen  ,  at  det 
mere  var  disse  selv  end  Krigsskibene,  der  udgjorde  Krigsmidlerne,  at  de 
i  Hjelm  og  Pallask  udrustede,  med  Bue  og  Sværd  væbnede  Krigere  meget 

mere  vare  den  angribende  og  forsvarende  Styrke  end  Skibene  selv, 
og  at  det  ofte  beroede  paa  en  Tilfældighed,  om  Slaget  kom  til  at 
staa  paa  Søen  eller  Hærene  gik  i  Land  og  kæmpede.  Der  fandtes  vel 
Blider  og  Kastevaaben  ombord  paa  Fartøjerne,  Bjælker,  Tjæretønder 
og  andet  Lignende,  hvormed  Skibene  kunde  ødelægge,  sænke  eller 
opbrænde  hinanden ,  ligesom  disse  vare  forsynede  med  Jernstævne, 
Braad  og  en  Art  Pandserklædning ,  for  at  det  ene  kunde  støde 
eller  oversejle  det  andet;  men  Krigsmaskiner  i  den  Forstand,  som 
de  senere  bleve ,  vare  de  dog  ikke.  De  bevægedes  ved  Haand- 
kraft ,  naar  de  gik  i  Kamp;  mangfoldige  Aarer  satte  dem  i  Be- 
vægelse, frem  eller  tilbage,  som  Forholdene  fordrede,  og  i  deres  Rejs- 
ninger og  Sejl  havde  Skibene  kun  en  Hjælpekraft,  hvormed  de  flyttedes 
fra  Sted  til  Sted  eller  foretoge  længere  Rejser;  i  Kamp  greb  man  til 
Aarerne.  Flaaderne  opstilledes  i  tæt  sluttede  Grupper  i  Form  af  Tre- 
kanter eller  Halvmaaner,  paa  hvilke  enten  Buen  eller  Hornene  vendtes 
imod  Fjenden  ,  og  man  søgte  at  holde  Skibene  saa  tæt  samlede ,  at 
Slaget  paa  Soen  fik  stor  Lighed  med  en  Kamp  i  Land. 

Kongerne  holdt  ikke  nogen  egentlig,  om  vi  saa  kunne  kalde  det, 
staaende  Flaade ,  idetmindste  ikke  paa  den  Maade ,  som  den  senere 
fremstod.  Der  var  ikke  nogen  bestemt  Orlogsplads ,  nogen  egentlig 
beskyttet  Krigshavn  med  Værfter,  Byggepladser,  Magasiner  og  Arsenaler; 
thi  disse  indrettedes  først  i  en  langt  senere  Tid.  Flaadens  store  Masse 
dannedes  af  Skibe,  som  Befolkningen  enten  var  forpligtet  til  at  stille  i 
paakommende  Tilfælde,  eller  som  man  tog ,  hvor  man  kunde  faae  dem, 
naar  Krig  kom  paa.  Men  der  var  dog  som  oftest,  og  til  sine  Tider  i 
ikke  ringe  Antal,  visse  til  Krigsbrug  alene  byggede  og  indrettede  Skibe, 
som  stedse  stode  til  Kongens  Raadighed  og  havde  faste  Besætninger. 
Der  rar  j<>  desuden  bestandig  Brug  for  Krigsskibe,  der  ikke  alene  deltoge 
i  de  hyppige  og  langvarige  Krige  imod  Naboraagter  eller  imod  oprørske 
Dele  af  selve  Riget,  men  ogsaa  anvendtes  til  Sikkring  imod  Rovernes 
Overfald  og  lil  Handelens  Beskyttelse.  Saadanne  Samlinger  af  Skibe  havde 
sædvanlig  deres  Tilhold  i  (Jronsund,  ved  Vordingborg,  paa  Issefjorden, 
ved  Kjobenhavn  og  flere  andre  Steder.  Ogsaa  højere  staaende  Mænd 
huldt  jævnlig  deres  egne  Skibe,  længe  efter  Søkongernes  og  de  egentlige 
gamle  Vikingers  Tid,  og  tumlede  sig  om   med  dem  paa  Søen,  og  ligeledes 

have  vi  seet,  at  private  Købmandsforeninger  eller  Gilder  kunde  udruste 
Skibe  paa  egen  Haand  for  at  beskytte  deres  Handel. 

[  det  femtende  og  det  sextende  Aarhundrede  foregik  efterhaanden, 
sandsynligvis  temmelig  langsomt,  de  Forandringer,  som  fuldkommen  om- 
dannede Krigsskibene  og  Flaaderne,  og  som  en  Følge  deraf  ogsaa  Krigs- 
maaden,  den  egentlige  Sotaktik.  Flaaden  gik  over  til  at  blive  et  Værn 
for  sig,  adskilt  fra  Hæren,  og  herved  forberededes  den  egentlige  staaende 
Flaade,  der  i  de  nyere  Tider  har  opnaaet  en  saa  stor  Fuldkommenhed. 

En  Opdagelse,  som  fik  en  overordentlig  stor  Indflydelse  paa  Sej- 
ladsen i  det  Hele  taget,  var  Skibskompasset;  det  havde  vel  mindre  di- 
rekte Betydning  for  Krigsvæsenet ,  men  det  kom  dog  derved ,  at  det 
muliggjorde  længere  Kejser  med  Skibene,  til  at  indvirke  paa  Handels- 
skibenes Bygningsform,  der  igjen  yttrede  sin  Indflydelse  paa  Krigsskibene. 
Kompasset  er  fra  Begyndelsen  af  det  fjortende  Aarhundrede  og  benytte- 
des først  i  Middelhavet,  hvorfra  det  senere  fandt  Vej  til  Norden;  men 
det  varede  længe,  inden  man  lærte  at  bruge  det  paa  en  fornuftig  Maade. 

En  for  Krigsvæsenet  langt  betydningsfuldere  Opfindelse  var  at  an- 
vende Krudtet  til  Skydevaaben.  Krudtet  selv  har  været  kjendt  meget 
langt  tilbage  i  Tiden,  ja  det  foregives  endogsaa,  at  de  ostasiatiske  Folke- 
slag have  kjendt  det  i  den  fjerne  Oldtid,  og  at  det  ligeledes  tidlig  har 
været  anvendt  i  Vesten  have  vi  et  Bevis  for  i  Beskrivelserne  af  de 
Fyrværkerier,  som  gaves,  navnlig  af  den  saakaldte  græske  Ild.  Men  An- 
vendelsen af  Krudt  til  Skydevaaben,  Opdagelsen  af,  at  dets  ved  For- 
brændingen udviklede  umaadelige  Spændkraft  kunde  benyttes  til  at  ud- 
kaste Projektiler  gjennem  cylindriske  Ror,  falder  i  en  langt  senere  Tid, 
omtrent  ved  Midten  af  det  fjortende  Aarhundrede;  da  nu  ovenikjøbet  de 
første  Skydevaaben  vare  i  hej  Grad  ufuldkomne ,  Krudtfabrikationen 
meget  mangelfuld  og  Krudtet  som  Følge  deraf  svagt ,  saa  varede  det 
endnu  efter  den  første  Opfindelse  længe,  inden  det  med  Nytte  kunde 
anvendes  til  Krigsbrug.  Saavidt  det  kan  sees,  ere  de  første  Kanoner 
fremkomne  i  Italien  og  Spanien,  hvorfra  de  ere  vandrede  til  Frankrig, 
England,  Tyskland,  og  have  endelig  naaet  Norden,  vistnok  i  Slutningen 
af  Valdemar  Atterdags  Regering.  Man  begyndte  med  at  forfærdige  korte 
Rør,  hvoraf  der  udkastedes  raat  tilhugne  Sten  ,  og  senere  blev  hertil 
føjet  et  i  begge  Ender  aabent,    cylindrisk  Jernrør,    der  var  samlet  med 

smedede  Ringe  og  smogedes  over  det  første ,  som  kom  til  at  danne 
Kammerstykket,  medens  det  sidste  Rør  blev  Kanonens  egentlige  Lab, 
som  styrede  Projektilet  under  Afskydningen;  Kanonen  blev  med  stærke 
Jernringe  fæstet  til  en  Bjælke;  Kammerstykket  bagved  var  løst  og 
sammenklemmedes  til  Løbet  med  Jernkiler.  To  interessante  Exem- 
plarer  af  denne  Slags  Kanoner,  der  høre  til  de  ældste,  man  kjender,  og 
hvoraf  foranstaaende  Tegning  er  en  Afbildning,  ere  i  den  nyere  Tid 
fundne,  tilligemed  8  andre,  ved  Anholt  i  et  gammelt  Egetræs  Krigsskib, 
tilligemed  nogle  tilhørende  Stenkugler  og  Jerntapper.  Senere,  i  det  fem- 
tende Aarhundrede,  gik  man  over  til  at  smede  Kanonerne  i  eet  Stykke, 
dog  saaledes ,  at  den  inderste  lukkede  Ende ,  hvor  Krudtet  lagdes, 
havde  mindre  Dimensioner  end  Løbet,  en  Form,  som  for  enkelte  Slags 
Kanoners  Vedkommende  er  bibeholdt  lige  til  den  nyeste  Tid;  dog 
holdt  den  gamle  Fabrikationsmaade  sig  i  lang  Tid  ved  Siden  af  den  nye, 
og  paa  Arsenalerne  vil  man  i  Almindelighed  kunne  træffe  opbevarede  Exern- 
plarer  af  dette  gamle  korte  Skyts,  som  benyttedes  til  at  udkaste  store  Sten. 
Kanonfabrikationen  gik  nu  gradvis  fremad,  ligesom  ogsaa  Krudtet 
forbedredes,  og  forskjellige  Former  fremstode  under  mangehaande  Navne, 
saasom  Bøsser  eller  Bombarder,  Brølere,  Trompeter,  Basser,  Slanger, 
Kartover,  Skjærbrækkere  o.  s.  v.,  og  de  forfærdigedes  enten  af  Jern  eller 
af  Kanonmetal,  en  Blanding  af  9  Dele  Kobber  med  1  Del  Tin.  I  Slut- 
ningen af  det  femtende  Aarhundrede  foretoges  ved  Kanonerne  væsent- 
lige Forbedringer;  for  det  Første  anbragtes  der  Tapper  paa  Siderne,  saa 
at  de  kunde  lægges  paa  et  Underlag,  en  Lavet  eller  Rapert,  og  at  der 
kunde  sigtes  med  dem;  for  det  Andet  lærte  man  at  støbe  Kugler  af 
Jern,  der  indførtes  i  Stedet  for  Stene,  Blykugler  eller  smedede  Jern- 
kugler. Fra  denne  Tid  af,  eller  omtrent  Aar  1500,  kan  det  regnes,  at 
de  Kanoner,  som  anvendtes  lige  indtil  den  allernyeste  Tid,  begyndte  at 
komme  i  Brug;  vel  forbedredes  Fabrikationen  i  Tidens  Lob ,  ligesom 
man  gik  over  til  at  støbe  selve  Kanonen  af  Jern;  men  Hovedtrækket  i 
Konstruktionen  var  dog  givet.  Kanonernes  Størrelse ,  ligesom  Løbets 
Længde  i  Forhold  til  Kaliberet,  var  meget  forskjellig,  og  det  var  egentlig 
først  i  det  syttende  Aarhundrede,  i  Niels  Juels  Tid,  at  der  indførtes  et 
ordnet  Kalibersystem,  delt  i  7  Klasser,  fra  den  saakaldte  hele  Kartove 
eller  48  Pundiger  ned  til  den  mindste,  som  var  en  4  Pundiger. 

Det  er  vanskeligt  at  angive  det  Tidspunkt  bestemt,  paa  hvilket 
Kanonerne  ere  blevne  indførte  her  i  Norden;  men  der  findes  dog  Be- 
retninger om  Kampe,  hvor  de  have  været  anvendte,  og  ikke  lang  Tid 
forinden  andre  Fægtninger,  i  hvilke  der  ikke  har  været  Kanoner  tilstede. 
I  Aaret  1416,  hedder  det,  da  Erik  af  Pommern  indtog  Femern  og  be- 
lejrede Slottet  Glambek,  anvendtes  Kanoner  til  Fæstningens  Beskydning, 
hvilket  formodentlig  har  været  det  omtalte  korte  Kasteskyts.  142G,  da 
Kong  Erik  i  Slesvig  uventet  blev  angreben  af  Tyskerne,  hedder  det,  at 
han  maatte  lade  sin  eneste  Kanon  i  Stikken.  Da  Hanseaterne  angreb 
Kjøbenhavn  i  1428 ,  skal  der  have  været  Kanoner  (Karrebøsser)  paa 
begge  Sider ,  saaledes  som  vi  have  fortalt  i  forrige  Afsnit ;  men  om 
dette  er  fuldstændig  paalideligt,  kan  der  ikke  indestaaes  for.  Derimod 
vides  det  med  Sikkerhed ,  at  da  den  svenske  Konge  Karl  Knudsen  i 
Aaret  1452  gik  imod  Skaane  med  en  stor  Hær,  førte  han  20  Karre- 
bøsser eller  Feltkanoner  med  sig  paa  Slæder,  samt  Krudt  og  Stene;  men 
da  disse  ikke  vare  anbragte  paa  Tapper,  kunde  der  ikke  sigtes  med  dem. 

Det  var  ikke  nødvendigt,  at  der  foretoges  gjennemgribende  Foran- 
dringer ved  Krigsskibene,  for  at  man  kunde  anbringe  Kanoner  paa  dem. 
Skibene  vare  Langskibe  eller,  som  de  senere  kaldtes,  Galejer,  hvis 
Længde  var  G  til  8  Gange  saa  stor  som  Breden,  og  som  bevægedes  med 
Aarer;  mere  end  een  Rad  Aarer  har  neppe  nogensinde  været  anvendt 
her  i  Norden,  og  selv  i  andre  Lande  gik  man  efterhaanden,  som  Krigs- 
skibene forandredes,  over  til  ligeledes  kun  at  anvende  een  Rad.  Langs 
med  Siderne  kunde  Kanonerne  ikke  anbringes  paa  Grund  af  Aarerne, 
hvorimod  Forstævnen  maatte  være  det  rette  Sted;  her,  hvor  Stavnboerne 
havde  deres  Plads,  hvor  tidligere  de  kraftigste  Krigere  og  Bersærker  i 
derea  massive  Rustning,  væbnede  med  Sværd  og  Bue,  havde  staaet  op- 
rejst, rede  (il  at  optage  Kampen  med  Fjenden,  anbragtes  nu  en  Kanon, 
stillet  saaledes,  at  den  ikkun  kunde  skyde  ret  forud;  Sigtet  til  Siderne 
maatte  lages  ved  at  dreje  Skibet  med  Aarerne.  Senere  opsattes  tre 
eller  lire  Kanoner  i  Stævnen,  den  kraftigste  i  Midten,  og  alle  pegende 
forefter,  og  langs  med  Skibets  Heling,  ligesom  agter  paa  Skandsen 
(Lyftingen),  opstilledes  Bmaa  Kanoner,  Falkonetter  eller  Haubitser,  i  Jern- 
gafler, der  kunde  drejes  om  en  Tap. 

Galejerne   holdt  sig  i   lang  Tid  i  Flaaderne ,    længe  efter  at  Sejl- 
krigsskibene vare  komne  til  at  udgjøre  Hovedvaabenet  paa  Søen,  ja  lige 


Galej  fra  det  17de  Aarhundrede. 

indtil   henimod  Slutningen   af  forrige  Aarhundrede  ,    og  mange  af  dem 
vare    meget    store    og    pragtfulde.      Saaledes     havde    i    forrige    Aar- 


Galej  fra  det  17de  Aarhundrede. 

hundrede   de  maltesiske  Galejer  af  1ste  Klasse  30  Aarer  paa  hver  Side 
med  5  Mand  ved  hver  Aare  og  en  Besætning  af  i  Alt  500  Mand;  deres 

Længde  i  Vandlinien  var  168  Fod,  Brede  24  Fod  og  Dybgaaende  7  Fod, 
hvilket  svarer  omtrent  til  vore  større  Postdampskibe.  Hos  os  holdt 
Galejerne  sig  ligeledes  længe  og  omtales  jævnlig  i  Sokrigshistorien  i  det 
16de,  17de  og  18de  Aarhundrede ,  men  vare  dog  mindre  end  de  her 
nævnte;  de  sidste  byggedes  omtrent  1770  og  vare  paa  32  Aarer  (16  paa 
hver  Side),  med  3  Mand  ved  hver  Aare  og  en  Besætning  af  i  Alt  130 
Mand;  de  forte  en  18pundig  Kanon  i  Stævnen  foruden  noget  mindre 
Skyts  paa  Siderne.  Efter  dem  fulgte  de  saakaldte  Rokanonbaade ,  der 
spillede  saa  vigtig  en  Rolle  i  Krigen  med  England  i  Begyndelsen  af 
dette  Aarhundrede,  og  som  vi  senere  ville  komme  til  at  omtale. 

Galejerne  vare  altsaa  stævnbevæbnede;  de  førte  deres  Angrebs- 
vaaben  i  Forstævnen  og  maatte  rettes  med  denne  imod  Fjenden ,  naar 
de  skulde  gjøre  Virkning;  deres  væsentligste  Formaal  var  at  anvendes 
til  Forsvar  af  Kyster,  Fjorde  og  Havne,  og  de  udgjorde  ikke  noget  Led 
af  den  egentlige,  saakaldte  søgaaende  Flaade.  De  vare  forsynede  med 
en,  to  eller  undertiden  tre  lave  Master,  hver  med  et  enkelt  bredt  Sejl 
—  sædvanligvis  et  firkantet,  saakaldet  Latinsejl  paa  en  bred  Raa  — ; 
men  Sejlene  benyttedes  ikke,,  naar  Galejen  gik  i  Slag. 

Haand  i  Haand  med  Overgangen  fra  de  gamle  Vaaben  til  lldvaab- 
nene,  Kanoner  og  Geværer,  gik  en  anden,  der  var  ligesaa  betydningsfuld 
for  Søkrigen,  nemlig  Indforeisen  af  Sejlkrigsskibe.  Sejlenes  overordent- 
lige Nytte  paa  Skibene,  den  Besparelse  af  Menneskekraft,  de  bevirkede, 
var  saa  indlysende,  at  man  naturligen  lededes  til  at  henvende  sin  Op- 
mærksomhed paa  dette  Fremdrivningsmiddel ,  og  det  var  da  navnlig  til 
saadanne  Skibe,  som  i  fredeligt  Anliggende,  f.  Ex.  til  Varers  Transport, 
maatte  tilbagelægge  lange  Rejser,  at  det  blev  anvendt.  Til  Krigsbrug 
havde  de,  saaledes  som  Materiellet  dengang  var  indrettet,  flere  Mangler, 
idel  man  under  en  Kamp  med  dem  maatte  være  afhængig  af  Vindens 
Retning  og  Styrke,  medens  Galejerne  lettere  lode  sig  manøvrere;  men 
i  andre  Henseender  havde  Sejlskibet  saa  væsentlige  Fordele,  at  det. 
nødvendigvis,  ved  en  forbedret  Konstruktion,  maatte  komme  til  at  for- 
trænge Roskibet. 

Forbedringer  ved  Skibenes  Sejlevne,  ikke  alene  i  Takkeladsen, 
men  ugsaa  i  selve  Skroget,  maa  efterhaanden  være  blevne  indførte, 
navnlig  i  det  femtende  Aarhundrede,    da  de  lange  Opdagelsesrejser  be- 

gyndte  i  Atlanterhavet ,  ferst,  ned  langs  med  Afrikas  Kyst  og  derefter, 
1492  ved  Kristoffer  Kolumbus,  tværs  over  Atlanterhavet  til  Amerika; 
men  de  Sejlskibe,  hvormed  disse  Kejser  udførtes,  vare  dog  endnu  saa  smaa 
og  ufuldkomne,  at  man  i  vore  Dage  vilde  ansee  det  for  et  dristigt  Vove- 
stykke at  sejle  over  Verdenshavet  med  saadanne  Skibe.  Forskjellen 
imellem  et  Roskib  og  et  Sejlskib  er  indlysende.  Ved  det  fors  te  anbringes 
Kraften,  der  driver  Skibet  frem,  paa  selve  Skroget,  ikke  højt  over  Vandet, 
der,  hvor  Aarerne  hvile  i  deres  Lejer;  ved  det  sidste  ligger  Kraften 
hojt  over  Skroget,  i  Sejlene,  der  spændes  ud  over  Ræerne.  Sejlskibet 
maa  kunne  modstaa  dette  Tryk  uden  at  kastes  for  meget  om  paa  Siden, 
det  maa  altsaa  være  forholdsvis  kort,  dets  Længde  gjøres  ikke  mere  end 
4  til  5  Gange  Breden,  medens,  som  anført,  Langskibenes  Længde  er 
6  til  8  Gange  Breden.  De  mindre  Sejlkrigsskibe  have  dog  til  alle  Tider 
været  forsynede  med  Aarer,  som  kunde  benyttes  i  stille  Vejr,  naar  Om- 
stændighederne fordrede  det,  til  at  give  Skibet  en  meget  ringe  Fart; 
Aarerne  betragtedes  derfor  her  kun  som  en  Hjælpekraft,  eller  det  samme, 
som  Sejlene  vare  for  Galejerne. 

Paa  Sejlskibene  kunde  Kanonerne  anbringes  paa  Siden  ,  som  var 
det  naturligste  Sted ,  og  det  varede  heller  ikke  længe ,  for  der  langs 
Skibssiden  udhuggedes  Kanonporte ,  i  hvilke  Kanonerne  stilledes  op. 
Sejlkrigsskibene  vare  altsaa  sidebe  væbne  de,  og  kun  naar  de  forfulgte 
en  Fjende  eller  bleve  forfulgte,  flyttedes  et  Par  af  Kanonerne  hen  i  For- 
enden eller  Agterenden.  Man  vil  heraf  let  indsee  den  overordentlig 
store  Forskjel ,  der  var  imellem  de  ældre  og  de  nyere,  med  Kanoner 
væbnede  Skibe;  thi  medens  hine  absolut  maatte  angribe  med  Stævnen 
og  gaa  Fjenden  lige  paa  Livet  for  at  entre  ham ,  kæmpede  disse  med 
Bredsiden  og  kunde  sejre  over  Fjenden,  uden  at  komme  ham  paa  nært 
Hold,  ved  at  ødelægge  ham  med  deres  Kanoner. 

Som  allerede  nævnet  var  Overgangen  fra  de  ældre  til  de  nyere 
Krigsskibe  ingenlunde  brat,  men  foregik  temmelig  langsomt,  og  det  er 
ofte  vanskeligt  af  Beskrivelserne  om  de  paa  Soen  forefaldne  Kampe  fra 
hin  Tid  at  see,  hvorledes  de  i  Slagene  deltagende  Skibe  have  været  be- 
skafne. Kolumbus  kaldte  de  Skibe,  hvormed  han  opdagede  Amerika, 
Karaveller,  og  her  i  Norden  finde  vi  ogsaa  fra  Begyndelsen  af  det  sex- 
tende  Aarhundrede  en  Art  Krigsskibe,  som  kaldtes  Krafueler  eller  Kra- 

veller,  og  hvoraf  ncdenstaaende  Tegning  er  en  Afbildning.  De  havde  en 
Kække  Kanonporte  lige  over  Relingen,  Opbygninger  baade  for  og  agter, 
tre  Master  med  Latinsejl  og  en  fjerde,  den  forreste,  med  to  Raasejl, 
samt  et  Bougspryd  uden  Sejl.  En  anden  Art  Skibe  vare  de  saakaldte 
Galeaser,  der  dannede  en  Slags  Overgang  imellem  Langskibene  og  Sejl- 
skibene, og  kunde  bevæges  baade  med  Sejl  og  Aarer;  de  vare  side- 
bevæbnede  og  undertiden  meget  store  med  indtil  700  Mands  Besætning. 


Karavelle  fra  det  iGcle  Aarhundrede. 


Kn  Særegenhed  ved  de  gamle  Sejlkrigsskibe,  navnlig  i  det  sextende 
Aarhundrede,  var  de  store  Opbygninger  i  For-  og  Agterenden,  rimeligvis 
en  Levning  af  Langskibenes  Stavn  og  Lyfting.  Skrogets  Storrelse  for- 
øgedes; over  det  Dæk,  som  dannede  Underlaget  for  den  nederste  Kække 
Kanoner,  det  underste  Batteri,  lagdes  over  Forenden  og  Agterenden 
el  andel  Dæk,  ligeledes  med  Kanoner;  det  agterste  kaldtes  S.kandsen, 
det  forreste  Bakken.  Ovenover  Skandsen  kom  Hytterne  til  Chefens 
og  Officerernes  Kahytter  og  Messer.     Skandse  og  Bak  smeltede  sammen 

til  et  nyt  Batte  ri  dæk,  det  overs  te  Batteri,  og  over  dette  igjen  kom  da 
en  ny  Skandse  og  Bak  samt  Hytter.  Man  gik  videre  og  forenede 
Skandsen  med  Bakken  ved  brede  Gange  paa  Siderne,  de  saakaldte  Ko- 
brygger,  saaledes  at  der  imellem  dem,  i  Dækket,  dannedes  en  stor 
Aabning,  Kulen.  Ja  senere  byggedes  der  endnu  linjere  Skibe,  de  saa- 
kaldte Tredækkere,  hvor  det  underste  Batteri  laa  tæt  over  Vandet, 
derefter  kom  det  mellemste  Batteri ,  over  det  det  overste  Batteri  og 
endelig  Skandsen  og  Bakken.  Med  Skrogenes  Forøgelse  voxede  ogsaa 
Hejsningernes  Hojde,  det  ene  Sejl  anbragtes  ovenover  det  andet,  hvert 
med  sin  Raa,  saaledes  Undersejl,  Mærssejl,  Bramsejl,  Bovenbramsejl  og 
Skyskraber,  samt  Stagsejl  og  Gaffelsejl  imellem  Masterne  og  Læsejl 
udenfor  Kaasejlene. 

Paa  det  underste  Batteri  anbragtes  de  sværeste  Kanoner ,  hojere 
oppe  de  lettere,  og  vare  disse  end  ikke  af  noget  stort  Kaliber,  saa  var 
deres  Antal  til  Gjengjæld  saa  meget  større,  undertiden  over  hundrede. 
Exempelvis  skulle  vi  nævne  fra  det  syttende  Aarhundrede  det  svenske  Skib 
Stora  Kro)ia?i,  som  kuldsejlede  i  Slaget  under  Øland  d.  1ste  Juni 
1676,  og  som  var  paa  126  Kanoner,  nemlig  paa  underste  Batteri  34  Stk. 
36,  30,  24  og  12pundige,  paa  mellemste  Batteri  36  Stk.  24  pundige, 
paa  øverste  Batteri  36  Stkr.  12  pundige  og  paa  Skandse  &  Bak  20  Stk. 
6  pundige.  Niels  Juels  Admiralskib  i  Slaget  paa  Kjoge  Bugt  den  1ste 
Juli  1677,  Christianits  Qcintus,  forte  paa  underste  Batteri  26  Stkr.  24 
og  18 pundige  Kanoner,  paa  mellemste  Batteri  23  Stk.  18  og  ^pun- 
dige, paa  øverste  Batteri  20  Stk.  8  pundige  og  paa  Skandse  og  Bak 
16  Stk.  4,  3  og  1  pundige  Kanoner. 

Paafaldende  ved  Sejlkrigsskibene  i  det  16de  og  17de  Aarhundrede 
ere  deres  smaa  Dimensioner  i  Forhold  til  deres  Hojde  og  det  Antal 
Kanoner,  de  førte.  Saaledes  var  Stora  Kronan  ikke  mere  end  169 
Fod  lang  og  41  Fod  bred,  Christianits  Qvintus  160  Fod  lang  og 
40  Fod  bred,  hvad  der  svarer  omtrent  til  de  mindre  Sejl- Fregatter  i  den 
nyere  Tid ;  og  dog  havde  den  første  en  Besætning  af  840 ,  den  sidste 
af  660  Mand.  De  vare  derfor  i  det  Hele  taget  vel  meget  overlæssede 
med  Kanoner  og  Bovenvægt ,  hvorved  de  bleve  ranke ,  saa  at  det  ofte 
hændtes,  at  Kanonerne  paa  underste  Batteri  ikke  kunde  bruges,  da 
Fortene  maatte  lukkes ,    naar  Skibet  krængede  over  for  Vindens  Tryk  i 

Sejlene.  Dette  var  ogsaa  Grunden  til,  at  Stora  Kronan  kuldsejlede. 
Besynderlig  var  den  stærke  Sammenblanding  af  Kanoner  af  forskjellig 
Kaliber,  der  maa  have  været  meget  byrdefuld  for  Betjeningen,  da  hver 
Kaliber  havde  sin  særskilte  Krudtladning  og  Skarp.  Da  Kanonerne  vare 
smaa,  kom  det  ved  Betjeningen  i  Særdeleshed  an  paa  at  skyde  hurtigt 
og  sikkert. 

Imellem  Handelsskibene  og  Sejlskrigsskibene  var  der  ikke  nogen 
væsentlig  Forskjel ,  kun  at  man  bestræbte  sig  for  at  gjøre  de  sidste 
stærkere,  for  at  de  bedre  kunde  modstaa  Fjendens  Ild;  men  mærkelig 
var  den  Lethed ,  hvormed  Handelsskibe  forandredes  til  Krigsskibe. 
Mange  af  de  Sejlskibe,  som  anvendtes  i  Krigen,  vare  slet  ikke  andet 
end  bevæbnede  Handelsskibe,  og  naar  en  Krig  brod  ud,  stilledes  det  for- 
nødne Antal  Handelsskibe  til  Raadighed  og  væbnedes  med  Kanoner. 
Der  udkom  endogsaa  i  det  17de  Aarhundrede  visse  Bestemmelser  for  de 
Handelsskibe ,  som  i  Krigstid  skulde  omdannes  til  Krigsskibe  og  bar 
Navn  afDefensionsskibe.  Dog  byggedes  der  ogsaa  Skibe  udeluk- 
kende til  Krigsbrug,  baade  i  Indlandet  og  Udlandet,  navnlig  i  Holland  og 
England ,  og  efterhaanden  kom  man  til  de  egentlige  staaende  Flaader 
med  deres  Orlogsværft,  som  vi  senere  skulle  see;  men  Skibsbygnings- 
kunsten  stod  ikke  paa  noget  meget  højt  Trin,  der  byggedes  efter  -Øjemaal 
eller  efter  Modeller,  og  først  henimod  Slutningen  af  det  17de  Aarhun- 
drede indførtes  et  ordentligt,  paa  et  mathematisk-videnskabeligt  Grundlag 
hvilende  System  for  Skibsbygningen,  man  begyndte,  som  det  hedder,  at 
konstruere  Skibene,  og  fra  den  Tid  af  forsvandt  ogsaa  Handelsskibene 
som  egentlige  Krigsskibe  og  benyttedes  i  Flaaderne  kun  til  Transport  af 
Mandskab,  Proviant  og  Materiel. 

De  største  Krigsskibe  kaldtes  Orlogsskibe,  men  fik  senere,  i  det 
17de  Aarhundrede,  Navnet  Linieskibe,  fordi  de  anvendtes  i  den  saa- 
kaldte  Slaglinie.  De  mindre  Skibe,  der  vare  taklede  paa  samme  Maade 
som  Orlogsskibene,  kaldtes  Fregatter,  hvormed  man  ingenlunde  maa 
tænke  sig  saadanne  Skibe ,  som  i  den  nyere  Tid  kaldes  Fregatter  og 
kunne  være  meget  større  end  vore  Forfædres  Orlogsskibe.  Nu  forstaaea 
ved  en  Fregat  et  Krigsskib  med  to  fuldstændige  Batterier,  det  ene  over 
del  andet,  og  taklet  som  et  Linieskib,  hvorimod  el  skib  med  samme 
Taklin-    men  kun  eet  (aabentj  Batteri,  kaldes  en  Korvet;  et  Skib  med 

to  Master,  fuldt  taklede  med  Raasejl,  kaldes  en  Brig,  og  en  saadan  er 
i  Reglen  lige  saa  stor  som  en  af  de  gamle  Fregatter. 

At  Sejlkrigsskibene  i  den  første  Tid  led  af  væsentlige  Mangler,  vil 
man  let  forstaa,  ligesom  at  de  ikke  kunde  opnaa  nogen  egentlig  Fuld- 
kommenhed, for  der  i  deres  Bygningsform  og  Tiltakling  indfortes  et 
ordnet  System,  der  hvilede  paa  et  videnskabeligt  Grundlag.  De  So- 
nationer,  som  efterhaanden  drev  det  videst  i  Skibsbygningskunsten,  vare 
Hollænderne  og  Englænderne,  og  hos  os  finde  vi  ogsaa,  at  der  navnlig  i 
det  17de  Aarhundrede  ansattes  mange  hollandske  og  engelske  Skibs- 
byggere ved  Værfterne.  Men  den  hollandske  og  den  engelske  Bygningsform 
vare  ikke  ganske  ens;  de  hollandske  Skibe  vare  temmelig  smaa ,  lidet 
dybtgaaende,  temmelig  brede,  og  som  Folge  deraf  stive,  hvilken  Form 
kan  have  havt  sin  Grund  i  de  hollandske  Farvandes  Beskaffenhed,  idet 
Skibene  ofte  maatte  sejle  paa  Steder,  hvor  Vandet  havde  ringe  Dybde. 
De  engelske  Skibe  vare  storre,  mere  dybtgaaende,  men  ogsaa  ofte  ranke, 
saa  at  de  i  blæsende  Vejr  maatte  lukke  Portene  paa  det  underste  Batteri. 
Her  i  Norden  fandtes  der  Former  af  begge  Slags  eller  Sammensætninger 
af  dem,  skjøndt  Skibsbygningen  ogsaa  tildels,  fra  Christian  den  Fjordes 
Tid,  udviklede  sig  selvstændig. 

Med  alt  dette  var  Orlogsskibet ,  der  voxede  til  store  Dimensioner, 
med  sit  kunstigt  udarbejdede  Skrog ,  sine  Batterier  og  Hytter ,  det 
kunstfærdige  Agterspejl  med  Vinduer  og  Gallerier ,  de  hoje  Master  og 
brede  Sejl,  som  bugnede  for  Vinden,  en  stolt  Gjenstand  at  see  til;  og 
betragtede  man  et  saadant  Skib  ved  Siden  af  Fortidens  Levninger,  Ga- 
lejerne, da  blev  det  først  rigtig  klart,  hvilken  overordentlig  Forandring 
der  var  foregaaet  i  Søkrigen.  En  hel  ny  Maade  at  kæmpe  paa,  en  hel 
ny  Taktik  for  Flaadernes  Bevægelse  før  og  under  et  Slag  maatte  ind- 
føres, og  det  var  kun  lidt  efter  lidt,  at  et  ordnet  System  heri  kunde  til- 
vejebringes, som  nærmere  skal  blive  vist  i  det  Følgende. 

et  første  Søslag,  i  hvilket,  saavidt 
vi  vide,  Sejlskibe  væbnede  med  Ka- 
noner kæmpede  mod  hinanden  her 
i  Norden,  forefaldt  under  den  saa- 
kaldte  Grevens  Fejde,  og  med  denne 
Krig  begynder  altsaa  for  Sokrigs- 
historiens  Vedkommende  en  ny  Æra.  Vel  havde  man  alt  forinden  lagt 
sig  efter  at  bygge  Sejlskibe  til  Krigsbrug ,  og  de  to  bekjendte  Skibe, 
Engelen  og  Maria,  paa  400  Læster,  som  Kong  Hans  lod  bygge,  og  som 
vi  alt  have  omtalt ,  hørte  til  denne  Klasse  og  antages  at  have  været 
kakiede  med  tre  Master;  men  der  har  dog  neppe  været  anbragt  Ka- 
noner paa  dem.  Saavel  over  Agterskibet  som  over  Forskibet  var  der 
opført  høje  Kasteller,  hvorfra  der  kunde  kastes  med  Sten  og  Pile. 

»Grevens  Fejde«  var  den  Krig,  Christian  don  Tredie  efter  sin  Fa- 
dets, Frederik  den  Førstes,  Død  maatte  føre  navnlig  med  Lybekkerne, 
der  sloge  sig  sammen  med  de  danske  Borgere  og  Bønder,  for  at  er- 
hverve sig  Herredømmet  over  Danmark  og  raade  over,  hvem  der  skulde 
bære  Kongekronen.  Men  forend  vi  fremstille  denne  Krig,  eller  rettere 
Flaadms  Deltagelse  deri,  skulle  vi  med  faa  Ord  omtale  de  Begiven- 
heder. Bom  ligge  imellem  denne  og  det  Tidspunkt ,  ved  hvilket  vi  i 
forrige  Afsnit  slap  Traaden  i  Danmark  Historie. 


Grevens  Fejde.  139 

Ved  Kong  Hanses  Dod  var  hans  Son ,  den  begavede  og  viljefaste, 
men  baarde  Christjem  den  Anden  bleven  udnævnt  til  Konge  i 
Danmark  og  ligeledes  hyldet  i  Norge;  men  Sverig,  som  efter  Ditmarsker- 
krigen havde  løsrevet  sig  fra  Foreningen,  og  hvis  Rigsforstander  var 
Sten  Sture  den  Yngre,  vilde  ikke  anerkjende  ham.  Kong  Chrisfjern 
havde  talrige  Fjender  baade  i  Landet  selv  og  udenfor ,  og  imod  disse 
var  han  haard  og  grusom  ,  saasnart  Lejligheden  var  ham  gunstig. 
I  Indlandet  var  det  de  privilegerede  Stænder,  Gejstligheden  og  Adelen, 
hvis  anmassende  Magt  han  søgte  at  knække,  og  paa  hvis  Bekostning 
han  vilde  hæve  Borger-  og  Bondestanden  til  en  berettiget  Plads  i  Sam- 
fundet; udenfor  Higet  var  det,  foruden  Sverig  navnlig  Hansestæderne, 
med  hvilke  han  stredes,  og  som  han  havde  forbittret  ved  sin  Plan  til  Op- 
rettelsen af  et  nordisk  Handelsforbund  som  Værn  imod  deres  tiltagende 
Indtrængen  i  hele  den  nordiske  Handel.  Christjem  kunde  have  været 
en  fortrinlig  Konge,  hans  Blik  var  klart,  hans  Indsigt  stor;  men  han 
var  for  langt  forud  for  sin  Tid,  havde  ingen  Taalmodighed  til  at  bie,  og 
hans  Midler  vare  for  haarde. 

1517  udbrød  Borgerkrig  i  Sverig  imellem  Sten  Sture  og  den  fra 
Kom  nylig  hjemvendte  Ærkebiskop  Gustav  Trolle  i  Upsala,  en  tro- 
fast Tilhænger  af  Christjern  den  Anden  ,  som  benyttede  disse  Stridig- 
heder til  at  sende  en  Flaade  og  Hær  til  Stockholm.  Flaaden  komman- 
deredes af  Søhelten  Søren  Nor  by  og  havde  en  Besætning  af  4000 
Jyder,  Landgang  blev  foretagen  ved  Dufvenæs  i  den  svenske  Skjærgaard, 
tæt  ved  Stockholm ;  men  Sten  Sture  gik  imod  de  Danske ,  slog  dem 
og  drev  dem  tilbage  til  deres  Skibe.  Efterat  have  plyndret  paa  Kysten 
vendte  de  atter  hjem.  Aaret  efter,  1518,  drog  Kongen  selv  til  Stock- 
holm med  en  Flaade  og  Hær,  og  angreb  Staden;  men  Sture  gik  imod 
ham  med  en  Bondehær  og  sejrede  over  ham  ved  Brænnkyrka,  hvor- 
efter de  Danske  maatte  trække  sig  tilbage  til  deres  Skibe  og  snart  efter, 
da  Vinden  blev  gunstig,  sejle  hjem  til  Danmark  med  Flaaden.  Gustav 
Vasa,  der  havde  deltaget  i  Slaget  under  Sten  Stirres  Kommando,  men 
paa  en  troløs  Maade  var  falden  i  Kong  Christjerns  Hænder,  fortes  med 
som  Fange. 

Disse  Nederlag  gjorde  kun  Christjern  den  Anden  endnu  mere  be- 
gj ærlig  efter  at  undertvinge  det  gjenstridige  Rige,    og  hele  Aaret  1519 

benyttede  han  til  at  forberede  sig  paa  et  stort  Tog,  hvervede  Tropper 
baade  i  Skotland  og  i  Tyskland,  fik  Hjælp  baade  af  Hertug  Frederik  af 
Gottorp  og  Frants  den  Forste  af  Frankrig,  og  i  Januar  1520  trængte 
HsfereD  under  Anførsel  af  Otto  Krumpen  fra  Halland  ind  i  det 
egentlige  Sverig,  Sten  Sture  gik  imod  den,  men  han  faldt  i  Kampen, 
og  hans  Hær  opløste  sig  i  vild  Flugt.  De  Danske  droge  nu  til  Stockholm; 
men  da  de  ikke  vare  stærke  nok  til  at  indtage  Staden,  lejrede  de  sig 
ved  Upsala.  Her  bleve  de  angrebne  den  6te  April  af  en  stor  Bonde- 
hær; men  de  samlede  sig  i  Hast  og  gik  imod  Fjenden,  som  de  efter 
en  haardnakket  og  blodig  Kamp  fuldstændig  besejrede  ved  Fyrisaa. 
Otto  Krumpen  lagde  sig  nu  atter  for  Stockholm,  og  i  Maj  Maanecl  an- 
kom Kong  Christjern  selv  med  en  Flaade  i  Skjærgaarden  og  inde- 
spærrede Byen  fra  Søsiden.  Efter  en  lang  og  trættende  Belejring,  der 
varede  hele  Sommeren  igjennem,  lykkedes  det  endelig  Kongen  at  formaa 
Stockholmerne  til  at  overgive  sig,  og  den  7de  September  holdt  han  sit 
højtidelige  Indtog  i  Staden  i  Spidsen  for  1000  Ryttere  og  2000  Fodfolk. 
Den  4de  November  blev  han  kronet;  men  denne  Kroning  efterfulgtes  af 
en  af  de  sørgeligste  og  blodigste  Begivenheder,  som  Nordens  Historie 
har  at  tale  om:  det  stockholmske  Blodbad.  Under  dette  laa  den  danske 
Flaade  i  Skjærgaarden,  kommanderet  af  Søren  Norby,  hos  hvem  mange 
af  de  flygtende  Svenske,  der  frygtede  for  at  blive  rammede  af  Kongens 
blodige  Sværd,  søgte  Tilflugt. 

Christjern  den  Andens  grusomme  Adfærd  imod  Svenskerne  forte  til, 
at  Sverig  snart  efter  fuldstændig  løsrev  sig  fra  Forbindelsen  med  Dan- 
mark og  Norge.  Gustav  Vasa,  som  holdtes  fangen  i  Jylland,  saae  i 
September  Maaned  1519  Lejlighed  til  at  flygte  bort  til  Lybek,  hvorfra 
han  Aaret  efter  begav  sig  til  Sverig,  hvor  de  Danske  vare  i  Begreb 
med  at  belejre  Stockholm,  og  hvor  han  under  de  stedfindende  Begiven- 
heder, Kroningen  og  det  paafolgende  Blodbad,  flakkede  om,  og  skjult.-  sig 
paa  forakjellige  Steder,  indtil  han  efter  mange  eventyrlige  Hændelser 
naaede  op  til  Dalarne.  Her  rejste  han  Folket,  der  snart  flokkedr  aig 
om  ham,  drog  imod  Syd  med  sin  Bondehær  og  naaede  om  Sommeren 
1521  Stockholm,  der  efter  to  Aars  Belejring  faldt  i  hans  Hænder,  den 
21de  Juni  152:1  I  August  1521  havde  Stænderne  i  Vadstena  valgt 
Landets  kjække  Befrier  til  Rigsforstander;    den  7de  Juni  valgtes  han  til 

Sverigs  Konge ,  og  Kalmarunionen  var  for  bestandig  brudt.  Kong 
Christjern  havde  ikke  engang  gjort  noget  Forsøg  paa  at  standse  Be- 
givenhedernes Gang  i  Sverig ,  dertil  var  han  for  optagen  i  Danmark, 
hvor  han  optraadte  som  den  store  Reformator,  arbejdede  baade  for  Bor- 
gerne, hvis  Handel  han  ophjalp  ved  at  beskytte  dem  mod  Hansestædernes 
Overgreb ,  og  for  Bønderne ,  ved  at  ordne  Fæstevæsenet ,  indskrænke 
Hoveriet  og  saa  godt  som  ophæve  Vornedskabet;  han  udgav  saavel  en 
gejstlig  som  en  verdslig  Lov  og  indskrænkede  Gejstlighedens  Magt,  lige- 
som han  kun  lidet  bekymrede  sig  om  Pavens  Anordninger  og  Ban- 
lysning. 

Ved  hele  dette  sit  Forhold  havde  Christjern  den  Anden  ægget  Ri- 
gets Mægtige,  Adelen  og  Gejstligheden,  saaledes  imod  sig,  at  de  be- 
sluttede at  gjore  Alt,  hvad  der  stod  i  deres  Magt,  for  at  blive  ham  kvit. 
Heri  understøttedes  de  af  Kongens  egen  Farbroder,  Hertug  Frederik, 
der  havde  arvet  Hertugdømmerne  efter  sin  Broder  og  tillige  mente  at 
have  Krav  paa  Norge  eller  en  Del  af  Danmark.  Han  forenede  sig  med 
Lybekkerne,  som  laa  i  Kamp  med  Danmark  og  havde  sendt  en  Flaade 
derop ,  herjet  Kysterne  og  afbrændt  Helsingør ,  og  det  var  kun  med 
Møje,  at  det  lykkedes  Kongen,  efter  flere  frugtesløse  Forsøg,  at  faae 
et  Forlig  istand,  der  sluttedes  i  Bordesholm,  Syd  for  Kiel,  den  13de 
August  1522.  Da  Hertugen  imidlertid  vedblev  at  holde  Forbindelser 
med  den  danske  Adel ,  sammenkaldte  Kongen  en  Herredag  i  Kallund- 
borg;  men  de  jydske  Adelsmænd  udebleve  og  gave  Vind  og  Vejr  Skyld 
herfor.  En  ny  Rigsdag  blev  derfor  indkaldt  til  at  møde  i  Aarhus;  men 
Rigsraaderne  samlede  sig  i  det  Sted  den  20de  Januar  1523  i  Viborg  og 
forfattede  et  Brev ,  hvori  de  opsagde  Kongen  Huldskab  og  Troskab, 
samtidig  med ,  at  de  tilbod  Hertug  Frederik  Thronen.  Endskjondt 
Christjern  den  Anden  endnu  havde  ikke  alene  hele  Norge,  men  ogsaa 
Sjælland,  Skaane,  Halland  og  Bleking  med  deres  befæstede  Stæder  paa 
sin  Side ,  lod  han  sig  dog  skrække  af  Opsigelsen  og  forlod  den  13de 
April  Kjobenhavn  med  Hustru,  Born  og  flere  af  sine  troe  Venner;  med 
det  prægtige  Krigsskib  Løven  sejlede  han  direkte  til  Holland  for  at  søge 
Hjælp  hos  sin  kejserlige  Svoger  Karl  den  Femte.  Han  havde  kun  lidet 
Held  med  sig,  Hjælp  fik  han  ikke,  som  en  Landflygtig  vankede  han  om 

i  flere  Aar  og   havde  den  Sorg   at    miste   ikke  alene  sin  ædle  Hustru, 
in  en  ogsaa  sin  eneste  Søn. 

Det  blev  dog  ikke  uden  Sværdslag,  at  Frederik  den  Første  kom 
i  Besiddelse  af  Danmarks  Throne,  og  navnlig  forsvarede  Kjøbenhavn  sig 
under  den   bortflygtede   Konges  trofaste  Ven  Henrik  Gjøe    længe  ved 
sine  Borgeres  Mod    og  Udholdenhed.     Efter    otte  Maaneders    Belejring 
maatte  Staden,  dreven  af  Hungersnød,  endelig  overgive  sig  til  Feltherren 
Johan  Kantzau  den  Gte  Januar  1524,  hvorved  Frederik  blev  Herre  i 
hele  Danmark,  og  i  August  Maaned  samme  Aar  underkastede  Norge  sig 
omsider  ogsaa.      Men  endnu  havde  den  landflygtige  Konge  en  hengiven 
Ven,  som  med  ærligt  Sind  og  næsten  rørende  Trofasthed  hang  ved  sin 
faldne  Herre  og  haabede  paa  at  kunne  skaffe  ham  hans  tabte  Rige  til- 
bage; det  var  Søhelten  Søren  Norby.     Vi  have  alt  et  Par  Gange  omtalt 
denne  gjæve  Sømand,   der  stedse  havde  tjent  sin  Konge,  først  Hans  og 
efter  ham  Christjern  den  Anden,  med  Troskab  og  Hengivenhed,    og  kun 
en  eneste  Gang,  under  det  stockholmske  Blodbad,  ladet  sin  undersaatlige 
Pligt  vige  for  Menneskeligheden  ved  at  give   de  bortflygtende  Svenskere 
et  Fristed  ombord  paa  sine  Skibe.    Nu  da  Kong  Christjern  var  fordreven 
sad    han    som    Lehnsmand   paa  Gulland  og  negtede  at  hylde    den    nye 
Konge;  han  udstedte  Kaperbreve  og  gik  selv  tilsøes  med  sine  Skibe  imod 
Svenskerne  og  Hansestæderne,    «det  var  hans  Lyst  og  nødvendigt  for 
hans  Helbred  at  rode  om  i  deres  Kramkister  og  lugte  til  deres  Krydder- 
poser«.     Overalt  var  han  paafærde ,    og  Skibene  i  Østersøen   følte  sig 
ingensteds  sikkre  for  ham.     Efter  indtrængende  Opfordringer  formaaede 
endelig  Lybekkerne  Kong  Gustav  til  at  angribe  ham   paa  hans  O,    der 
blev  indtagen  paa  Visby  og  Visborg  nær  i  Aaret  1524,  og  da  disse  Ste- 
dei  vaic  blevne  belejrede  i  to  Maaneder  og  Norby  indsaae ,    at  længere 
Modstand  vilde  være  unyttig,  overgav  han  for  et  Syns  Skyld  Fæstningen 
og  anerkjendte  Frederik  som  Konge ,    hvorved  han  opnaaede  at  beholde 
sit  Lehn;  men  det  var  ikke  hans  Hensigt  at  give  sig  saaledes  tabt.    Om 
Vinteren  forberedte  han  sig  til  at  udføre  et  Felttog,  og  om  Foraarct  1526 
faldt  han  uventet  ind  i  Skaane,  hvor  Mange  af  Almuen,  sum  endnu  vare 
Kong  Christjern   bengivne,    sluttede   sig   til   ham.     De  Misfornojede   i 
1. sindet,  ja  selv  i  Kjebenhavn,  begyndte  at  rejse  Hovederne,    Opstanden 
voxede,  og  Saren  Norbya  Haab  tiltog  i  samme  Grad;  men  da  gik  Johan 

Rantzau  imod  Bondehæren,  som  han  overvandt  forst  ved  Lund,  den 
29de  April ,  og  senere  ved  Brunktoftelund ,  en  Mil  fra  Landskrona. 
I  denne  By  indesluttede  Norby  sig,  og  skjondt  hans  Stilling  var  i  hej 
Grad  farlig,  svigtede  Modet  og  Haabet  ham  dog  ikke;  han  lovede  sin 
landflygtige  Konge,  at  hvis  han  blot  vilde  sende  ham  tusinde  Landse- 
knegte  og  saa  mange  Skibe,  som  behovedes  til  at  overføre  dem,  skulde 
han  med  Guds  Hjælp  tilbagevinde  alle  Hans  Majestæts  Kiger  og  Lande. 
Men  Overmagten  var  for  stor.  I  Juli  Maaned  maatte  han  overgive 
Byen  og  være  glad  ved,  at,  skjondt  han  mistede  Gulland,  blev  der  i 
dets  Sted  givet  ham  Solvitsborg  og  Rønneby  i  Bleking  til  Forlehning. 
Men  Norby  kunde  heller  ikke  her  holde  sig  rolig  og  begyndte  paany 
sine  Kaperier,  ja  forenede  sig  endog  med  Fribytteren  Skipper  Ele- 
ment imod  den  fælles  Fjende.  Da  Søren  Norby  gik  i  Søen  med  4 
Skibe  og  G00  Mand,  stødte  Klement  til  ham  med  6  Skibe;  men  de 
bleve  slagne  af  en  forenet  svensk  og  lybsk  Flaade  i  August  1526  og 
maatte  med  Resterne  af  deres  Styrke  ty  ind  til  Narva  i  Rusland.  Her 
henvendte  Norby  sig  til  Czaren  med  Opfordring  om  at  foretage  et  Ind- 
fald i  Finland;  men  Czaren  lod  ham  kaste  i  Fængsel,  hvor  han  hen- 
smægtede  i  tre  Aar ,  indtil  Kejser  Karl  fik  udvirket,  at  hans  Svogers 
tro  Tjener  atter  blev  løsladt  og  kom  i  hans  Tjeneste.  1530  deltog  han 
i  Belejringen  af  Florents ,  og  her  gjorde  en  Falkonetkugle  Ende  paa 
en  af  de  kjækkeste  danske  Søheltes  Liv. 

Endskjøndt  deres  Tal  ikke  var  stort,  der  saaledes  som  Søren  Norby 
dristede  sig  til  at  træde  i  Skranken  for  den  faldne  Konge,  havde  denne 
dog  endnu  mange  Tilhængere,  navnlig  blandt  Almuen,  blandt  Borgere 
og  Bonder ,  saavel  i  Danmark  som  i  Norge ,  og  disse  følte  en  stor 
Længsel  efter  at  see  ham  vende  tilbage.  Frederik  den  Første  følte  sig 
heller  ikke  rigtig  rolig  overfor  denne  Stemning  og  søgte  at  sikkre  sig 
derimod,  dels  ved  at  træde  i  venskabeligt  Forhold  til  Lybekkerne,  ved 
ikke  alene  paany  at  bekræfte  deres  Handelsrettigheder ,  men  endogsaa 
at  forlehne  dem  med  Bornholm  paa  50  Aar,  dels  ved  at  slutte  Forlig 
med  Gustav  Vasa  og  anerkjende  ham  som  Sverigs ,  af  Danmark  uaf- 
hængige Konge.  Det  lykkedes  dog  omsider  Christjern  den  Anden, 
efterat  han  i  8  Aar  havde  vanket  landflygtig  om  i  Tyskland  og  Neder- 
landene, at  faae  samlet  en  Hær  og  en  Flaade,    der  talte  25  Skibe,    og 

med  disse  forlod  han  i  Efteraaret  1531  Holland  for  at  at  begive  sig  til 
Norge.  I  Nordsøen  blev  Flaaden  overfalden  af  en  heftig  Storm ,  i 
hvilken  10  af  Skibene  gik  tabt ,  og  saaledes  reduceret  ankom  den  til 
Hesnæs  i  det  sydlige  Norge,  hvor  Kong  Chrisljern  gik  i  Land  med  sine 
Tropper  den  5te  November.  Her  strømmede  Folket  til  ham  i  Mængde, 
da  hans  Ankomst  allerede  var  forberedt  af  Gustav  Trolle,  og  den 
29de  November  blev  han  af  Rigsraadet  i  Oslo  paany  hyldet  som  Konge. 
Men  hans  Lykke  varede  kun  kort.  I  Foraaret  1532  kom  en  forenet 
dansk  og  lybsk  Flaade  under  Anførsel  af  den  snedige  Biskop  Knud 
Gyldenstjerne  op  til  Norge,  og  da  Kong  Christjern  ikke  havde 
Styrke  nok  til  at  modstaa  denne  Magt,  begyndte  han  Underhandlinger 
med  Gyldenstjerne,  der  lovede  ham  »en  fri,  ærlig,  sikker,  trofast, 
ubrødelig  og  kristelig  Lejde,  som  fuldkommen  og  troligen  holdes  skal, 
under  Guds  store  Hævn  og  evige  Straf,  ved  alle  vores  gode  Tro,  Love, 
Ære  og  Redelighed",  naar  han  vilde  drage  ned  til  Kjøbenhavn  og  under- 
handle med  sin  Farbroder.  Biskoppen  med  27  andre  høje  Herrer  hængte 
deres  Segl  under  dette  Dokument,  og  i  god  Tro  til  det  givne  Tilsagn 
gik  Christjern  i  Juli  Maaned  ombord  paa  et  Skib  i  Oslo  og  sejlede  til 
Kjøbenhavn;  men  Tilsagnet  blev  strax  brudt.  Den  30te  Juli  blev  den 
ulykkelige  Konge  indmuret  i  et  Taarnkammer  paa  Sønderborg  Slot,  hvor 
han  tilbragte  17  tunge  Aar  i  den  største  Elendighed  ,  indtil  omsider 
hans  Fætter  Christian  den  Tredie  forbarmedes  over  ham  og  lod  ham 
bringe  til  Kallundborg,  hvor  han  nød  megen  Frihed  og  en  forholdsvis 
lykkelig  Alderdom,  og  hvor  omsider  hans  kraftige  Legeme  bukkede  under 
den  25  Januar  1559,  i  hans  Alders  78de  Aar  og  kun  tre  Uger  efter 
hans  kongelige  Fætters  Død. 

Af  denne  Tids  Historie  skulle  vi  endnu  kun  minde  om  den  lutherske 
Læres  Sejr  over  Katholicismen.  Allerede  Christjern  den  Anden  var  i  sin 
Regeringstid  vel  stemt  for  Reformationen  ,  tildels  ledet  af  sit  Had  til 
Gejstligbeden  og  sin  Strid  med  Paven.  Under  Frederik  den  Første 
trængte  dog  forst  den  nye  Lære  for  Alvor  ind  i  Danmark  og  udbredte  sig 
fra  Hertugdommerne  Holsten  og  Slesvig  først  i  Nørrejylland  ,  derefter 
paa  Øerne.  Under  Frederik  den  Første  indførtes  af  Herredagen  i  Odense 
1527  fuldkommen  Religionsfrihed,  og  det  Forsøg,  som  de  katholske 
Præster  gjorde  ?ed  hans  Død  1533  paa  atter  at  fortrænge  den  lutherske 

Lære,  mislykkedes;  Christian  den  Tredies  Valg  lil  Konge  hof  egnede 
Reformationens  fuldstændige  Sejr,  og  paa  Herredagen  i  København  1536 
afskaffedes  Papismen  i  hele  Landet.  Et  andet  Fremskridt,  i  Dannelse 
og  Oplysning  fremkaldte  Indforeisen  i  Landet  af  Bogtrykkerkunsten;  den 
første  danske  Bog,  en  Rimkrønike,  sandsynligvis  forfattet  af  Broder  Niels, 
Munk  i  Sorø,  blev  trykket  i  Kjobenhavn  1495  og  vandt  en  ikke  ringe 
Udbredelse. 

Frederik  den  Første  overlevede  kun  kort  Tid  sin  skjændige  Vold 
imod  Brodersønnen,  thi  han  døde  paa  Gottorp  Slot  den  10de  April  1533 
og  blev  begravet  i  Slesvig  Domkirke.  Danmarks  og  Norges  Throne  stod 
ledig,  Ingen  var  bestemt  til  hans  Efterfølger.  Hans  ældste  Son,  Chri- 
stian, 30  Aar  gammel,  var  Hertug  i  Holsten  og  Slesvig  og  maatte  vel 
ansees  som  den,  der  nærmest  var  berettiget  til  Thronen ;  han  stod  ogsaa 
paa  en  god  Fod  med  Adelen,  men  hyldede  den  lutherske  Lære  og  modte 
derfor  Modstand  hos  den  katholske  Gejstlighed,  som  ønskede  at  faae  den 
yngre  Halvbroder  Hans  valgt  til  Konge.  Paa  Sønderborg  Slot  sad 
endnu  den  gamle  Konge ,  Christjern  den  Anden ,  som  Fange ,  og 
paa  ham  havde  Borger  og  Bonde  deres  Blik  rettet.  Om  Valget  kunde 
man  ikke  blive  enig,  og  Landet  stod  imidlertid  uden  Konge.  I  de  to 
vigtigste  Byer,  Kjobenhavn  og  Malme,  vare  Borgmestrene  Ambrosius 
Bogbinder  og  Jørgen  Kock,  ogsaa  kaldet  Mønter,  de  ledende  Mænd 
og  holdt  paa  den  fangne  Konge,  og  heraf  benyttede  de  snedige  Ly- 
bekkere  sig  til  at  gjøre  et  Forsøg  paa  at  gjenvinde  deres  Magt  og  Ind- 
flydelse, saavel  i  Nordsøen  som  i  Østersøen,  hvor  navnlig  Hollænderne 
havde  tilvendt  sig  en  stor  Del  af  Handelen.  Lybekkerne,  som  lededes 
af  de  to  unge,  ærgjerrige  Mænd  Borgmester  Jørgen  Wullenwever 
og  Admiral  Markus  Meyer,  spillede  et  højt  Spil,  idet  deres  Plan  ikke 
gik  ud  paa  noget  mindre  end  at  lægge  Danmark  under  Lybek  og  gjore 
det  til  en  stor  Hansestat;  men  den  mislykkedes  og  kom  dem  derved 
dyrt  at  staa.  Christjern  den  Anden  havde  vel  i  sin  Regeringstid  været 
Hansestædernes  Fjende;  men  nu  antoge  disse,  at  hans  Sind  havde  vendt 
sig,  og  understøttede  derfor  hans  Valg,  idetmindste  paa  Skrømt.  Under 
disse  Forhold  var  der  ikke  andet  at  gjore  for  Adelen  og  Gejstligheden, 
hvor  forskjellige  deres  Interesser  end  for  Ojeblikket  vare,   end  at  forene 

sig  om  at  vælge  Frederik  den  Førstes  Søn  Christian,  der  allerede  havde 
ladet  sig  udnævne  til  regerende  Hertug  i  Holsten  og  Slesvig  og  sluttet 
en  tiaarig  Traktat  med  den  tyske  Kejser,  for  at  kunne  være  rolig  paa 
den  Kant.  Til  dette  Parti  sluttede  sig  Nederlandene ,  som  laa  i  Strid 
med  Lybekkerne.  Paa  en  Forsamling  i  Rye  ved  Skanderborg  be- 
sluttede de  jydske  Adelsmænd  og  Bisper ,  tilskyndede  af  Rigshov- 
mesteren  Mogens  Gjøe,  den  4de  Juli  1534  at  tilbyde  Hertug 
Christian  Danmarks  Krone,  og  kort  efter  sluttede  den  fyenske  Adel  sig 
til  det  samme  Tilbud.  Den  18de  August  hyldedes  han  ved  Horsens  af 
Landets  menige  Indbyggere,  og  Christian  den  Tredie  var  saaledes 
anerkjendt  af  det  halve  Danmark;  men  da  var  Krigen  allerede  i  fuld 
Gang,  en  af  Nordens  blodigste  og  betydningsfuldeste  Krige,  som  vi  dog 
her  kun  skulle  sysselsætte  os  med  for  Søkrigens  Vedkommende. 

Lybekkerne  havde  til  deres  Anfører  valgt  Grev  Kristoffer  af 
Oldenborg,  en  ærgjerrig Mand,  der  tidligere  havde  tjent  paa  den  neder- 
landske Flaade  og  nu  nærede  det  Haab,  ved  at  gjenindsætte  Christjern 
den  Anden  som  Konge  i  Danmark  og  Norge,  at  kunne  blive  den  sønne- 
løse  Konges  Efterfølger.  Greven,  efter  hvem  Krigen  kaldes  Grevens 
Fejde,  fik  i  Lybek  samlet  en  Hær  paa  3000  krigsvante  Lejesvende,  og 
drog  med  denne ,  i  Forening  med  de  lybske  Tropper  under  Markus 
Meyer,  i  Maj  1534  imod  Holsten;  men  her  var  Lykken  ham  ikke  gun- 
stig. Vel  indtog  han  Slottene  Trittau  og  Eutin,  og  afbrændte  Segeberg; 
men  Hertug  Christian  sendte  en  Hær  under  Johan  Rantzau  imod 
ham,  og  han  maatte  atter  trække  sig  tilbage. 

I  Lybek  var  der  samlet  en  Flaade ,  bestaaende  af  14  store  og  7 
mindre  Skibe,  paa  hvilke  Greven  indskibede  saa  mange  Tropper,  som 
de  kunde  medtage,  og  afsejlede  den  19de  Juni  fra  Traven  Nord  paa. 
Den  21de  var  han  ved  Dragør,  hvor  han  strax  modtog  Tilsagn  om 
Underkastelse  fra  Jorgen  Kok  i  Malmø  og  Ambrosius  Bogbinder  i  Kjø- 
benbavn,  hvilke  Mænd  opfordrede  ham  til  at  gjore  Landgang  paa  Sjæl- 
land. Den  22de  sejlede  han  til  Skovshoved  og  satte  Tropperne  i  Land, 
uden  at  møde  nogen  Modstand.  Ved  at  foregive ,  at  han  kom  i  den 
fangne  Konges  Navn,  vandt  han  Almuen  for  sig,  gik  rask  og  sejrrig 
frem ,  og  Adelen  maatte  finde  sig  i  at  underlægge  sig  hans  Magt. 
Allerede  den  23de  var  han  i  Roeskilde,    Dagen  efter  i  Kjoge,   som  han 

befæstede,  og  Befalingsmanden  over  Krigsmagten  paa  Sjælland,  Anders 
Bilde,  maatte  tilsværge  ham  Troskab.  En  Maaned  efter,  den  24de 
Juli,  overgav  Kjøbenhavns  militære  Befalingsmand  Johan  Urne  Slottet 
i  hans  Hænder,  og  saaledes  var  i  kort  Tid  hele  Sjælland  kommet  i  hans 
Besiddelse,  hvormed  snart  fulgte  Skaane  og  Øerne,  der  samlede  hyldede 
Christjern  den  Anden  som  deres  Konge. 

Kjøbenhavn,  som  i  henved  hundrede  Aar  havde  været  Kesidentsstad, 
var  bleven  en  anselig  By  med  flere  store  Kirker  og  Klostere  og  dertil 
en  for  sin  Tid  stærk  Fæstning,  omgiven  af  Volde.  Hele  den  egentlige 
By  laa  paa  Sjællandssiden,  paa  Strækningen  omkring  Slotsholmen;  Vol- 
dene, der  ere  anlagte  i  en  tidlig  Tid,  laa  paa  Vestsiden  og  en  Del  af 
Nordsiden  omtrent  paa  det  Sted,  hvor  de  nu  ligge,  hvorimod  de  paa 
den  nordøstlige  Kant  strakte  sig  omtrent  langs  med  den  nuværende 
Gothersgade  ned  over  Enden  eller  Midten  af  Østergade  til  Kysten  ved 
Bremerholm.  Udenfor  østerport,  ved  den  nuværende  østergade,  laa 
Hallands  Aas  (Kongens  Nytorv),  der  benyttedes  som  Markedsplads.  Slottet 
var  fremdeles  en  befæstet  Borg.  Paa  Amagersiden  var  der  ikke  fore- 
gaaet  nogen  væsentlig  Forandring,  siden  vi  sidst  omtalte  Byen;  paa 
Holmene  i  Havnen  og  paa  selve  Amager  laa  nogle  Fiskerlejer  og  spredte 
Hytter,  og  paa  Refshalen  har  der  maaske  været  et  Par  Skandser;  idet- 
mindste  omtales  omtrent  paa  den  Tid  en  Borg,  som  kaldtes  Refshale- 
borg  og  skal  have  ligget  paa  Kanten  af  Grunden.  Kjøbenhavn  var 
bleven  Flaadens  faste  Station,  og  her  laa  de  egentlige  større  Krigsskibe, 
Orlogsskibene,  som  Christjern  den  Anden  og  Frederik  den  Første  havde 
ladet  bygge,  dengang  Lybekkerne  under  Grev  Kristoffer  bemægtigede 
sig  Staden;  men  desværre  besidde  vi  ikke  nogen  Fortegnelse  over  disse 
Skibe,  hverken  over  deres  Antal  eller  Størrelse.  De  laa,  ifølge  Beretningen, 
aftaklede  i  Havnen  indenfor  Refshalen  og  kom  ikke  til  at  deltage  i  Krigen. 

Christian  den  Tredie  maatte  samle  al  sin  Magt  imod  Lybekkerne 
og  søge  at  standse  Grev  Kristoffer  i  hans  hurtige  Fremgang,  efterat 
saavel  Sjælland  som  Skaane  havde  hyldet  den  fangne  Konge  og  den 
forknytte  Adel  aflagt  Troskabsed.  Fyen  var  i  fuldt  Opror;  først  havde 
Borger  og  Bonde  bemægtiget  sig  de  vigtigste  Stæder  og  hyldet  Christjern; 
saa  rykkede  Christian  den  Tredie  imod  dem,  overvandt  dem  og  lod  sig 
hylde  til  Konge.      Atter  trængte  Axel  Gjøe  ind  fra  Kjerteminde,    be- 

mægtigéde  sig  Odense  og  Svendborg  og  udraabte  paany  den  fangne 
Konge,  og  saaledes  gik  det  frem  og  tilbage  imellem  Christjern  og  Chri- 
stian, bestandig  under  Kamp  og  Blodsudgydelse,  saa  at  man  tilsidst 
hverken  vidste  ud  eller  ind.  I  den  med  Albrecht  af  Preussen  afsluttede 
feiaarige  Traktat  havde  Christian  den  Tredie  faaet  udvirket,  at  Hertugen 

* 

med  al  sin  Magt  skulde  hjælpe  ham  imod  Lybekkerne,  og  hans  konge- 
lige Svoger  Gustav  Vasa  af  Sverig  tilsikrede  ham  ligeledes  sin  Hjælp, 
som  han  alt,  dog  uden  Virkning,  havde  ydet  ham  ved  Lybekkernes  Ind- 
trængen i  Skaane. 

Hertug  Albrecht  kunde  stille  nogle  storre  Skibe  til  Kaadighed  for 
den  fælles  Sostyrke,  og  det  samme  var  Tilfældet  med  Gustav  Vasa,  da 
man  i  Sverig  havde  lagt  Vind  paa  at  indrette  sig  en  Flaade  efter  det 
nye  System ;  men  Danmark  havde  ingen  Krigsskibe  til  sin  Raadighed,  de 
vare  indespærrede  ved  Kjobenhavn.  Christian  den  Tredie  henvendte  sig 
forgjæves  til  England,  Skotland  og  Nederlandene  om  Hjælp  af  Krigs- 
skibe, og  man  maatte  derfor  see  til  at  samle,  hvad  man  havde  her 
hjemme.  Handelsskibe  stilledes  til  Raadighed  af  de  velhavende  Adels- 
mænd og  bevæbnedes  med  Kanoner,  og  flere  fremmede  Skibe  standsedes 
ved  Indsejlingen  til  Oresundet ,  hvilket  man  som  anført  alt  tidligere 
havde  gjort,  udlossedes  og  forandredes  til  Krigsskibe.  Den  svensk-dansk- 
preussiske  Flaade  skulde  samles  ved  Gulland. 

At  finde  en  duelig  Admiral  til  denne  Flaade  var  et  vigtigt  og 
vanskeligt  Sporgsmaal  paa  en  Tid ,  da  en  hel  ny  Krigsforing  paa 
Søen  var  i  Begreb  med  at  blive  indfort,  og  Faa  eller  Ingen  kunde  siges 
at  have  Kundskab  og  Erfaring  i  at  manøvrere  og  kæmpe  med  en  storre 
Samling  Sejl  krigsskibe,  bevæbnede  med  Kanoner.  Hverken  Sverig  eller 
Preussen  kunde  stille  nogen  saadan  Mand,  og  Valget  blev  overladt  til 
Danmark,  som  heldigvis  i  den  unge,  kjække  Peder  Skram  til  Urup  i 
A;n hus  Stift,  senere  bekjendt  under  Navnet  Danmarks  Vovehals,  besad 
en  i>\< 't  Kriger,  der  viste  sig  at  være  Opgaven  voxen  og  fik  stor  Indflydelse 
paa  Krigens  Odfald.  Peder  Skram  var  af  en  gammel  jydsk  Adelsslægt 
Og  havde  fra  den  tidligste  Ungdom  tumlet  sig  i  Krigen,  baade  ude  og 
bjemme.  Han  havde  allerede  som  halvvoxen  Dreng  deltaget  i  Christjern 
dm  Andens  Tog  i  Sverig  i  Aarene  1518  —  20,  og  blev  ved  Romnnde- 
boda  saarel  af  en  Pil  i  Skulderen;  i  det  blodige  Slag  ved  Fyrisaa,  Lang- 

frodag  i  det  samme  Aar,  var  det  ham,  der  frelste  Mogens  Gyldenstjerne 
med  det  danske  Hovedbanner  fra  tre  Svenskere,  som  havde  taget  ham 
til  Fange.  Ligeledes  var  han  med  som  Anfører  for  Krigsfolkene  paa  den 
dansk-lybske  Flaade ,  som  under  Knud  Gyldenstjernes  Kommando  i 
Aaret  1532  sendtes  til  Norge  for  at  undertvinge  den  af  Christjern  for- 
anstaltede Opstand;  men  han  vilde  ikke  sætte  sit  Segl  under  Kongens 
Lejdebrev,  da  han  vidste,  at  det  ikke  vilde  blive  holdt.  Da  Greve- 
fejden udbrod,  maa  Peder  Skram  have  været  een  eller  to  og  tredive  Aar 
gammel,  og  fremstilles  som  ikke  meget  høj,  men  stærktbygget  og  bred- 
skuldret, »begavet  med  en  frodig  Livskraft  og  et  overstrømmende  Ung- 
domsmod",  heftig,  men  djærv  og  ærlig,  modig  og  haardfor;  hans  blaa 
Øjne  og  lange,  lysegule  Haar  betegnede  hans  Herkomst. 

Det  var  ikke  paa  Soen,  men  ved  Hæren  i  Land,  at  Peder  Skram 
havde  erhvervet  Kundskab  og  Færdighed  i  Krigshaandværket,  saa  at  det 
ikke  kunde  siges,  at  han  havde  noget  særligt  Kjendskab  til  de  nye 
Krigsskibe.  Den  gamle  Krigsmethode  gjorde  endnu  sin  Indflydelse  gjæl- 
dende;  naar  en  Anfører  forstod  at  lede  en  større  Styrke  i  Slag,  maatte 
han  kunne  gjøre  dette  lige  godt,  hvad  enten  det  var  paa  Søen  eller  i 
Land.  Denne  Anskuelse  vedblev  at  gjøre  sig  gjældende ,  skjondt  med 
noget  aftagende  Styrke,  igjennem  mange  Aar,  og  saavel  i  det  sextende 
som  i  det  syttende,  ja  endnu  i  det  attende  Aarhundrede  see  vi  —  dog 
mindre  her  i  Norden  —  Mænd,  som  have  ført  an  i  Landhæren,  kort  efter 
træde  frem  som  Førere  paa  Flaaden.  De  egentlige  Søfolk  kommanderede 
Skibene;  de  vare  vante  til  at  tumle  sig  paa  Søen,  vare  fra  Barnsben 
opdragne  til  Sølivet ,  kunde  manøvrere  med  Sejlene  og  styre  Skibet  i 
alt  Slags  Vejr;  ofte  vare  de  Skibsførere  i  Handelens  Tjeneste  og  stillede 
deres  Skibe  til  Kaadighed,  naar  Krig  brød  ud.  Der  udviklede  sig  paa 
den  Maade  to  Slags  Befalingsmænd ,  som  man  maaske  kan  kalde  de 
Krigskyndige  og  de  Sokyndige,  af  hvilke  de  første  ofte  vare  Adelsmænd, 
Hofmænd  eller  Personer  med  en  højere  Dannelse ,  der  særlig  lagde  sig 
efter  Krigshaandværket,  Indøvelsen  af  Vaabnenes  Brug,  Ledelsen  af 
en  større  Styrke  og  Lignende ,  medens  de  sidste ,  der  som  oftest  vare 
simple  Søfolk,  haardføre,  udholdende,  vante  til  Tarvelighed,  Savn  og 
Lidelser,  ofte  raa  og  ubehøvlede,  forestod  Navigationen,  Skibsmanøvrerne, 
og  udførte  de  Befalinger,  der  bleve  dem  givne.    Hver  havde  sit  Ansvar, 

den  Ene  for  de  Foretagender,  som  skulde  iværksættes,  den  Anden  for 
Skibets  Sikkerhed,  og  en  Adskillelse  af  denne  Beskaffenhed  har  fundet 
Sted  i  de  fleste  Mariner  lige  indtil  vort  Aarhundrede. 

Det  er  vel  sandsynligt,  at  Peder  Skram  har  havt  sin  Del  i  at  samle 
og  bevæbne  de  Skibe,  som  om  Vinteren  1534—35  i  Danmark  bleve  ud- 
styrede til  det  forestaaende  Tog;  men  det  var  kun  smaa  Skuder,  der 
kom  sammen,  og  en  vanskelig  Opgave  for  dem  at  løse  var  det  at  slippe 
forbi  Lybekkernes  større  Skibe  op  til  Gulland ,  hvor  Flaaden  skulde 
samles.  Det  lykkedes  dog  uden  Tab ,  og  i  Slutningen  af  April  naaede 
de  deres  Bestemmelsessted.  Peder  Skram  var  allerede  i  Begyndelsen  af 
April,  ganske  kort  efter  at  han  havde  holdt  sit  Bryllup  paa  Helsingborg 
Slot  med  Marsken  Tyge  Krabbes  Datter  Elsebe ,  afrejst  til  Stockholm, 
hvor  han  tog  Kommando  af  den  svenske  Flaade  og  sejlede  til  Gulland, 
og  der  var  da,  sidst  i  Maj,  hele  den  svensk -dansk -preussiske  Flaade 
samlet  under  hans  Overkommando. 

Naar  man  vil  sammenligne  denne  Flaade  enten  med  de  Gamles 
Flaader  af  Langskibe,  f.  Ex.  den,  hvormed  Valdemar  Sejr  udførte  Toget 
til  Estland  1219,  eller  med  det  paafølgende  Aarhundredes  Sejlskibs- 
flaader ,  f.  Ex.  Niels  Juels  store  Flaade  i  Slutningen  af  den  skaanske 
Krig ,  da  staaer  den  betydeligt  langt  tilbage  for  hver  af  disse.  Lang- 
skibsflaaderne  førte  en  mægtig  Hær  med  sig,  Sejlskibsflaaderne  vare  en 
Samling  af  sWe  og  kraftige  Krigsmaskiner,  der  passede  saa  nøje  til 
hinanden,  at  den  hele  Flaade  var  at  ansee  som  et  eneste,  stort  Legeme. 
Peder  Skrams  Flaade  maa  betragtes  som  en  Overgangsflaade,  bestaaende 
af  sammenskrabede  Handelsskibe  af  forskjellig  Størrelse,  Sejl-  og  Ma- 
nøvreevne, uden  Styrke,  hverken  aktiv  eller  passiv,  og  naar  han  i  det 
Hele  taget  dristede  sig  til  at  gaa  med  denne  i  Slag,  da  var  det,  fordi 
han  ventede  at  træffe  Modstandere,  som  ikke  vare  stort  bedre  udstyrede. 
Flaaden  bestod  af  18  danske,  11  svenske  og  10  preussiske,  tilsammen 
39  Skibe,  og  havde  disse  været  større  og  bedre  armerede,  vilde  det  have 
været  en  ganske  respektabel  Styrke.  Desuden  førte  den  nogle  Brandere 
med  sig,  en  Slags  ^Ødelæggelsesmaskiner,  som  alt  i  endel  Aar  havde 
været  anvendte  med  Held,  og  som  i  senere  Krige  bleve  meget  benyttede. 
Det  var  mindre  Skibe,  som  fyldtes  med  Tjæretønder  og  andre  let  brænd- 
bare Stoffer,    i  hvilke  der  tændtes  Ild,    naar  Lejligheden  under  et  Slag 

var  gunstig  til  at  sende  dem  ned  mod  den  fjendtlige  Flaade;  deres  An- 
vendelse i  Slag  har  givet  Anledning  til  mangen  kjæk  Sømandsdaad. 

Flaaden  maatte  saa  hurtigt  som  muligt  indoves,  og  de  fornodne  Be- 
falinger til  Skibscheferne  udstedes.  Da  endnu  et  Par,  i  Sundet  stoppede, 
fremmede  Skibe  indtraf,  talte  den,  foruden  Proviantskibe  og  Brandere, 
41  bevæbnede  Skibe;  men  ikkun  de  svenske,  som  vare  nogenlunde  store, 
fortjente  Navn  af  Krigsskibe.  Peder  Skram  hejste  sit  Flag  paa  det 
storste  af  dem ,  kaldet  Store  Kravel  —  ogsaa  Svenske  Ko  — ,  der 
skal  have  havt  en  Besætning  af  300  Mand;  men  samtlige  Skibe  vare, 
foruden  deres  faste  Besætninger,  belemrede  med  Soldater,  hvoraf  den 
svenske  Afdeling  skal  have  ført  3000,  ja  Store  Kravel  alene  for 
sit  Vedkommende  1000,  og  denne  Transport  af  Tropper  var  kun  til 
Byrde  under  Kamp  i  aaben  So,  hvor  det  mere  kom  an  paa  at  odelægge 
Fjenden  i  Afstand  end  at  entre  ham.  Den  danske  og  preussiske  Flaade 
tilsammen  havde  en  Besætning  af  2,768  Soldater ,  Konstabler  og  Ma- 
troser. 

I  Begyndelsen  af  Juni  stak  denne  improviserede  Flaade  i  Soen. 
Den  Ode  stodte  den  under  Bornholm,  i  haardt  Vejr,  paa  en  lybsk 
Flaade,  der  talte  12  store  Skibe,  og  uagtet  Fjenden,  som  længe  havde 
hersket  i  Østersøen,  baade  var  langt  mere  krigsvant  og  bedre  ud- 
styret end  den  allierede  Flaade,  vovede  Peder  Skram  sig  dog  i  Kamp. 
Den  fjendtlige  Flaade  kom  fra  Sundet,  og  4  af  Skibene,  hvoriblandt 
Admiralskibet  Michael,  vare  danske  Krigsskibe,  som  ved  Kjøben- 
havns Indtagelse  vare  faldne  i  Lybekkernes  Hænder.  De  to  Flaader 
manovrerede  imod  hinanden,  og  Kampen  førtes  paa  Kanonskuds  Afstand. 
Hvorledes  Gangen  i  denne  har  været,  kan  ikke  med  Sikkerhed  angives, 
men  det  er  sandsynligt,  at  Skibene  snarere  have  holdt  sig  i  Grupper  end 
i  Linie,  og  til  Entring  er  det  ikke  kommet.  Skydningen  var  heftig  paa 
begge  Sider,  alene  paa  Skrams  Skib  faldt  der  74  Mand,  og  da  en  Del 
af  Rejsningen  blev  edelagt,  hindredes  han  i  at  forfølge  Fjenden.  Ly- 
bekkerne  bleve  fuldstændig  overvundne,  deres  Admiral  faldt,  flere  af 
Skibene  bleve  stærkl  ramponerede,  og  de  maatte  undfly  det  hurtigste  de 
kunde.  De  naaede  Øresundet,  sogte  Beskyttelse  under  Kjøbenhavns  Ka- 
noner  og  vovede  sig  ikke  mere  ud  derfra  under  den  arrige  Del  af 
Krigen.    Peder  Skram  var  Herre  i  Østersøen. 

Nederlaget  ved  Bornholm  var  ikke  det  eneste  Uheld,  som  rammede 
Lybekkerne;  i  Land  gik  det  ligeledes  tilbage  med  dem,  og  det  Held, 
hvormed  de  vare  trængte  frem  og  havde  oversvømmet  Danmark ,  blev 
ikke  af  lang  Varighed.  Kort  efter,  at  Hertug  Christian  var  bleven 
hyldet  til  Konge  af  den  jydske  Adel,  nemlig  i  Begyndelsen  af  September 
1534,  var  den  gamle  dristige  Fribytter,  Christjern  den  Andens  ivrige 
Tilhænger,  Skipper  K  le  ment,  en  fedt  Vendelbo,  landet  i  det  nordlige 
Jylland,  havde  bemægtiget  sig  Aalborg  By  og  Slot  og  rejst  Bønderne, 
der  samlede  sig  om  ham  i  store  Flokke.  Adelens  Godser  bleve  plyn- 
drede, og  snart  var  en  stor  Del  af  Nørrejylland,  saavel  mod  øst  som 
mod  Vest,  i  fuld  Opstand  til  Fordel  for  den  fangne  Konge.  Med  en  i 
Hast  samlet  Styrke  gik  Adelen  imod  Bønderne,  men  led  et  fuldstændigt 
Nederlag  Syd  for  Aalborg  den  16de  Oktober.  Christian  den  Tredie,  som 
for  Hertugdommernes  Vedkommende  havde  sluttet  Fred  med  Lybek, 
sendte  da  den  berømte  Hærfører  Johan  Rantzau,  en  af  sin  Tids 
største  Feltherrer,  med  en  Hær  op  i  Nørrejylland  mod  de  slet  væbnede 
og  ukrigsvante  Bønder,  der  bleve  slaaede  paa  alle  Kanter;  Aalborg 
blev  indtaget  den  18de  December  efter  et  forfærdeligt  Blodbad,  Skipper 
Klement  taget  tilfange  og  henrettet,  og  imod  Bønderne  udøvedes  del- 
en saa  grusom  Vold,  at  de  aldrig  mere  mægtede  at  rejse  sig  fra  deres 
undertrykte  Stilling. 

Da  Nørrejylland  var  undertvunget,  begyndte  Adelen  i  Sjælland  og 
Skaane  at  rejse  Hovederne;  men  deres  Tid  var  endnu  ikke  kommen, 
Fyen  maatte  først  undertvinges,  og  imod  denne  vendte  nu  Johan  Rantzau 
sin  Styrke.  Midt  i  Marts  Maaned  1535  landede  han  paa  Halvøen 
Hellenæs,  Syd  for  Assens,  slog  Bønderne  i  flere  Slag,  underkastede  sig 
adskillige  af  Byerne  og  lagde  sig  for  den  faste  By  Assens,  som  han  be- 
lejrede. Lybekkerne,  under  Ærkebiskop  Gustav  Trolle  og  Greven 
af  Hoya,  vare  i  Faaborg  og  traf  Aftale  med  Tropperne  i  Assens  om  et 
fælles  Angreb  paa  Johan  Rantzaus  Lejr;  men  det  blev  opdaget,  og  de 
lede  et  fuldstændigt  Nederlag  i  det  blodige  Slag  ved  øxnebjerg,  den  Ilte 
Juni  1535,  to  Dage  efter  at  Peder  Skram  havde  sejret  over  den  lybske 
Flaade  ved  Bornholm;  hele  Fyen  maatte  underkaste  sig  Sejrherren. 

Efterat  Peder  Skram  havde  ødelagt  og  fordrevet  Lybekkernes  Skibe, 
som  ikke  mere  turde  vise  sig  i  Ostersøen,  sejlede  han  med  sin  sammen- 

skrabede  Flaade  til  de  danske  øer,  for  at  medvirke  til  Befæstelsen  af 
Christian  den  Tredies  Magt.  Under  Bornholm  havde  han  faaet  Under- 
retning om ,  at  Fyen  var  erobret ,  og  at  en  Afdeling  af  Lybekkernes 
Flaade,  som  det  var  Hensigten  at  afsende  til  Kjøbenhavn  for  at  for- 
stærke den  der  indesluttede  Krigsflaade,  laa  i  Lillebælt.  Disse  Skibe 
maatte  ødelægges  eller  erobres  og  derfor  først  alle  de  Udveje  tilstoppes, 
gjennem  hvilke  de  kunde  slippe  ud.     Nord  paa,   gjennem  Middelfart- 


Orlogsskib  fra  det  16de  Aarhundrede  (efter  en  fransk  Tegning) 


sundet,  kunde  de  ikke  gaa,  thi  der  havde  Johan  Rantzau  ladet  opkaste 
Batterier  ved  Kysten,  som  det  var  altfor  voveligt  at  forcere.  De  andre 
Udgange  vare  enten  Syd  om  Ærø  eller  gjennem  Svendborg  Sund;  thi  vol 
skildres  de  lybske  Skibe  som  store,  men  dette  maa  dog  kun  forstaaes  i 
Forhold  til  den  Tids  Krigsskibe,  og  navnlig  kunne  de  ikke  have  været 
meget  dybgaaende,  siden  der  var  Vand  nok  for  dem  i  Svendborg  Sund; 
de  Krigsskibe,  som  senere  byggedes  til  Flaaderne,  kunde  ikke  gaa  denne 
Vej.     Skram  fordelte  sine  Skibe  saaledes,   at  Farvandet  afspærredes  for 

Fjenden,  og  han  lod  navnlig  de  svenske  og  preussiske  Skibe  tage  Post 
i  Farvandet  mellem  Langeland,  Femern  og  Lolland,  samt  ved  det  øst- 
lige Udløb  af  Svendborg  Sund,  medens  han  selv  med  de  danske  Skibe, 
som  vare  bedst  kjendte  i  Farvandet  mellem  øerne,  gik  paa  Jagt  efter 
Fjenden.  Efterat  have  bemægtiget  sig  adskillige  fjendtlige  Handelsskibe, 
traf  han  snart,  i  Nærheden  af  Als,  Lybekkernes  Krigsskibe,  der 
flygtede  ind  i  Svendborg  Sund,  forfulgte  af  Skram,  og  da  de  ikke  kunde 
slippe  ud  imod  Ost  for  de  der  posterede  Skibe,  satte  Lybekkerne  deres 
Skibe  paa  Land,  tændte  Ild  i  dem  og  flygtede  op  over  Kysten,  hvorfra 
Nogle  af  dem  undslap  med  deres  Baade  til  Sjælland,  medens  de  Andre 
bleve  dræbte  eller  fangne  af  Eantzaus  Tropper;  men  Skram  besatte  de 
landsatte  Skibe  saa  hurtigt ,  at  Ilden  kunde  slukkes ,  og  kun  en  Jagt 
brændte,  medens  9  Orlogsskibe,  hvoraf  3  vare  meget  store,  faldt  i  Sejr- 
herrens Hænder.  Et  mindre  Skib  lykkedes  det  vel  at  undslippe,  men 
det  blev  erobret  af  Svenskerne  under  den  tyske  Kyst. 

Efter  denne  Sejr  samlede  Skram  igjen  sin  Flaade  og  erobrede  ikke 
alene  Langeland,  Lolland,  Falster  og  Møen,  som  han  brandskattede  for 
at  skaffe  sine  Besætninger  fornødent  Underhold ,  men  ogsaa  det  faste 
Sted  Korsør  paa  Sjælland.  Han  maatte  opbyde  al  sin  Styrke  for  at 
holde  Skibene  samlede  og  tvinge  Mandskabet ,  der  vistnok  har  været 
sammensat  af  meget  brogede  Elementer,  til  Lydighed.  Det  var  navnlig 
paa  de  svenske  Skibe,  at  Disciplinen  var  slet,  og  da  der  paa  hans  eget 
Admiralskib  Store  Kravel  udbrød  en  formelig  Opstand ,  maatte  han 
Bytte  sit  Flag  over  paa  det  i  Svendborg  Sund  erobrede  Skib  Loven, 
medens  han  rettede  den  Begjæring  til  Kongen,  at  Sagen  maatte  blive 
undersøgt  og  de  Skyldige  tilbørlig  afstraffede,  hvilket  ogsaa  blev  efter- 
kommet. 

Krigen  flyttedes  nu  over  til  Sjælland.  Skram  førte  Hæren  over 
Bæltet,  og  Christian  den  Tredie,  som  den  3die  Juli  var  bleven  hyldet  i 
Odense  af  Afsendinge  fra  Kjøbstæderne  og  Herrederne  som  deres  rette 
Konge  og  Herre,  havde  allerede  den  17de  i  samme  Maaned  sit  Hoved- 
kvarter i  Kjoge;  Ugedagen  efter  var  Hæren  lejret  udenfor  Hovedstaden. 
Den  største  Del  af  Sjælland  havde  underkastet  sig,  men  endnu  varKjo- 
benhavn  i  Fjendens  Hænder,  og  her,  hvor  Hertug  Albrecht  og  Grev 
"  Kristoffer  herskede ,    opbod  Borgerne  al  deres  Magt  for  at  modsætte  sig 

den  nye  Konge  og  bevare  Danmarks  Hovedstad  for  den  fangne  Kong 
Christjern.  Foruden  Kjobenhavn  beherskede  Lybekkernes  Parti  endnu 
paa  Sjælland  Kronborg  og  Kallundborg,  i  Skaane  Malmø,  Landskrone  og 
tildels  Varberg,  hvor  Markus  Meyer  styrede,  paa  Falster  Nykjobing,  og 
paa  Lolland  Aalholm. 

Efterat  have  fort  Hæren  over  til  Sjælland,  afgik  Skram  med  Flaaden 
til  Sundet  og  indesluttede  Kjobenhavn  fra  Sosiden  paa  samme  Tid,  som 
Christian  den  Tredie  og  Rantzau  naaede  Hovedstaden  fra  den  modsatte 
Side.  Fra  Norge,  hvor  der  ligeledes  havde  hersket  Stridigheder  imellem 
de  to  Kongers  Partier,  og  hvor  navnlig  Erkebiskoppen  Oluf  Engel- 
brechtsen havde  spillet  mange  Rænker  for  at  hindre  den  nye  Konges 
Valg,  ankom  kort  efter  en  Eskadre  paa  9  Krigsskibe  under  Anførsel  af 
Slotsherren  paa  Aggershus  Erik  Gyldenstjerne  til  Sundet  og  slut- 
tede sig  til  den  forenede  Flaade,  der  nu  talte  25  eller  26  store,  foruden 
en  Del  mindre  Skibe.  De  i  Kjobenhavn  indesluttede  Skibe  vovede  sig 
ikke  ud  af  Havnen  imod  denne  Styrke,  og  det  var  vanskeligt  at  komme 
dem  tillivs,  da  Refshalelobet  afspærredes  ved  nedsænkede  Fartøjer,  saa 
at  man  idetmindste  ikke  udefra  kunde  trænge  indenfor  Grundene.  Skram 
gjorde  flere  mindre  Angreb  imod  Byen,  lod  bringe  Kartover  i  Land  paa 
Refshaleholmene  og  derfra  skyde  paa  Byen  og  Skibene  i  Havnen,  hvorved 
navnlig  et  større  Skib,  Den  pryske  Holck,  blev  skudt  i  Sænk;  men 
noget  betydningsfuldt  Resultat  blev  ikke  opnaaet. 

Kjobenhavn  holdt  sig  tappert,  de  Belejrende  havde  ikke  Styrke  nok 
til  at  vove  et  Angreb  eller  udføre  en  regelmæssig  Belejring,  og  ikke 
engang  Indeslutningen  var  saa  fuldstændig,  at  de  Belejrede  jo  idetmindste 
kunde  afsende  og  indhente  Efterretninger  fra  Omverdenen.  De  hen- 
vendte sig  forgjæves  til  forskjellige  udenlandske  Magter  om  Bistand,  og 
den  Hjælp,  som  Hansestæderne  havde  en  ligefrem  Forpligtelse  til  at 
Bende  dem,  lod  vente  paa  sig  paa  Grund  af  Stædernes  indre  Stridig- 
beder. Det  var  nemlig  nu  blevet  dem  klart,  at  de  havde  indladt  sig 
paa  el  Poretagende,  som  de  ikke  kunde  magte,  Herredommet  i  øster- 
søen  afevde  de  mistet  for  bestandig,  og  Fredspartiet  begyndte  at  faae 
Magi  over  Krigspartiet;  Jørgen  Wullenwevera  Anseelse  var  i  stærkt 
Aftagende.  Dog  samledes  omsider  fra  Lybek,  Rostok,  Stralsund  og 
Wismar  en  Flaade,   bestaaende  uf  18  store  og  vel  udrustede  Krigsskibe 

foruden  en  Del  mindre  Fartøjer  og  Forselsskibe ,  som  skulde  bringe 
Levnetsmidler  til  den  haardt  betrængte  By  og  muligen  tillige  skaffe  den 
Undsætning.  Men  det  paalagdes  Befalingsmændene  at  gaa  frem  med  stor 
Varsomhed  og  vel  vogte  sig  for  at  udsætte  Flaaden  for  Fare.  Til  Ad- 
miral for  Flaaden  valgtes  Claus  Warnow,  der  var  en  Tilhænger  af 
det  nu  herskende  Parti.  Den  samme  Uenighed,  som  herskede  i  Land, 
yttrede  sig  ogsaa  paa  den  fra  forskjellige  Hansestæder  samlede  Flaade, 
og  man  kunde  ikke  vente,  at  den  under  saadanne  Forhold  skulde  ud- 
rette noget  Stort. 

Den  8de  November  (1535)  viste  den  hanseatiske  Flaade  sig  i  Drog- 
den og  gik  til  Ankers  mellem  Dragor  og  Kastrup ,  i  Sigte  af  den  paa 
Kjøbenhavns  Rhed  liggende  Flaade.  Claus  Warnow  og  de  med  Han- 
serne  følgende  Kaadsherrer  lode  afholde  Krigsraad,  og  her  meddeltes  det 
da,  at  Hovedformaalet  for  Expeditionen  var  at  forsyne  Kjobenhavn  med 
Levnetsmidler,  hvorimod  det  ikke  kunde  ansees  for  raadeligt  at  indlade 
sig  i  Kamp  med  den  forbundne  dansk-svensk-preussiske  Flaade,  med- 
mindre en  saadan  Kamp  var  uundgaaelig  eller  Sejren  sikker.  Peder 
Skram  paa  sin  Side  frygtede  ikke  for  at  gaa  Fjenden  imøde;  men  han 
mente  at  burde  træffe  Foranstaltninger  til  at  forhindre  de  i  Kjobenhavn 
indesluttede  Skibe  fra  at  løbe  ud  og  forene  sig  med  Hanserne,  da  dette 
vilde  forøge  deres  Styrke  i  en  saa  væsentlig  Grad ,  at  de  vel  kunde 
magte  den  forenede  Flaade,  og  tillige  maatte  der  sørges  for,  at  de 
fjendtlige  Proviantskibe  ikke  satte  deres  Ladninger  i  Land  paa  Amager  og 
ad  denne  Vej  førte  dem  ind  til  Hovedstaden.  Skram  lod  derfor  de  store 
Skibe  blive  ved  Blokaden  og  gik  den  12te  November,  da  Losningen 
skulde  begynde,  med  de  bevæbnede  Baade  ned  langs  den  flade  Kyst  for 
at  hindre  Landsætningen;  men  her  havde  han  det  Uheld  at  blive 
rammet  af  en  fjendtlig  Kugle  i  Benet  saa  alvorligt,  at  han  maatte 
bringes  i  Land ,  hvor  han  blev  ført  op  i  et  af  Lejrens  Telte,  og  hvor 
Kongen  selv  lod  ham  underkaste  en  omhyggelig  Pleje.  Det  lykkedes 
Tyskerne  at  bringe  deres  Varer  ind  i  Byen ;  men  hermed  ansaa  de  ogsaa 
deres  Hverv  for  endt,  lettede  med  Skibene  og  begyndte  at  sejle  Syd  paa. 
Den  forenede  Flaade,  som  nu  stod  under  den  preussiske  Admiral  Johan 
Peines  Kommando,  lettede  vel  ogsaa,  og  begyndte  at  forfølge  Fjenden: 
men  Skrams  Aand  var  borte  fra  Flaaden,    en  Tysker  var  traadt  i  hans 

Sted,  og  baade  Flugten  og  Forfølgelsen  bar  Vidne  om  Slaphed  og  ussel 
Fejghed.  Peines  Admiralskib  kom  allerede  under  Saltholm  paa  Grund, 
og  Fjenderne  undslap  til  deres  Hjem  i  god  Ro  og  Mag.  Harmfuld  over 
saa  megen  Usselhed  gik  Kongen  ,  som  selv  havde  været  øjenvidne  til 
den  fejge  Forfølgelse,  ind  til  Skram  i  hans  Telt,  fortalte  ham,  hvad  der 
var  hændet,  og  føjede  til:  «Gud  bedre  mig,  min  Son,  at  Du  ikke  var 
oven  Senge,  thi  saa  var  denne  Ulykke  vel  bleven  afværget.« 

Den  hanseatiske  Flaades  Fordrivelse  var  et  stort  Tab  for  Grev 
Kristoffer,  hvis  Magt  efterhaanden  blev  betydelig  indskrænket.  Nykjø- 
bing  paa  Falster  og  Aalholm  paa  Lolland  havde  allerede  overgivet  sig 
forinden,  og  Landskrone  underkastede  sig  den  Ilte  Oktober.  Her  lagdes 
Flaaden  i  Vinterkvarter,  en  Del  af  Mandskabet  permitteredes  eller  ind- 
kvarteredes i  de  sjællandske  Byer,  og  Belejringshæren  udenfor  Kjøben- 
havn  indskrænkedes  til  den  mindst  mulige  Størrelse ,  da  Forplejningen 
faldt  meget  vanskelig  i  den  udplyndrede  Egn.  Denne  Tilbagetrækning 
bevirkede  imidlertid,  at  der,  navnlig  ved  mecklenborgske  Skibe,  tilførtes 
Kjobenhavn  en  Del  Levnetsmidler,  indtil  Sundet  omtrent  ved  Nytaarstid 
lagde  til  med  Is  og  Sejladsen  saaledes  standsedes.  Over  den  ved  Lands- 
krone  indefrosne  Flaade  havde ,  efter  den  preussiske  Admirals  Uheld, 
først  den  danske  Viceadmiral  Mikkel  Brok  kenhus  og  efter  ham  den 
norske  Admiral  Erik  Gyldenstjerne  ført  Kommandoen,  og  der  var 
ikke  udrettet  Noget;  men  da  Peder  Skram  ved  Juletid  vendte  tilbage 
til  sin  Post,  kom  der  nyt  Liv  i  Tingene.  Skyts  og  Tropper  førtes  over 
Isen  til  Sjælland  og  sendtes  mod  Krogen  (Kronborg),  der  efter  en  rask 
udført  Belejring  blev  tvungen  til  at  kapitulere  den  Ilte  Januar  153G; 
den  lGde  Februar  næstefter  overgav  Kronborg  Slot  sig,  og  de  eneste 
Stæder  i  Danmark ,  som  endnu  holdt  fast  ved  den  fangne  Konge  og 
hans  Repræsentant,  Grev  Kristoffer,  vare  Malmø,  Varberg  Slot  og  «det 
ædle  og  højmodige  Kjobenhavn«.  Den  14de  Februar  sluttede  det  af 
indre  Stridigheder  lidende  Lybek  Fred  med  Christian  den  Tredie  og 
anerkjendte  ham  som  Danmarks  og  Norges  Konge,  og  fra  nu  af  var  den 
tyske  Greve  overladt  til  sin  Skjæbne.  Kongen  lovede  ham  og  Hertug 
Albrecht  fri  Bortrejse  fra  Landet,  samt  Kjøbenhavns  og  Malmøs  Bor- 
gere fuldstændig  Amnesti,  dersom  de  inden  G  Uger  vilde  underkaste  sig 
og  tiltræde  den  afsluttede  Fred;  mon  Tilbudet  blev  ikke  modtaget. 

Isen  laa  længe  om  Foraaret,  saa  at  der  ikke  kunde  udrettes  Noget 
mod  de  to  haardnakkede  Byer,  og  da  den  endelig  begyndte  at  bryde  op, 
bevirkede  det  kun,  at  Tyskerne  kunde  bringe  Levnetsmidler  til  Kjøben- 
havn,  uden  at  den  ved  Landskrone  endnu  indespærrede  Flaade  kunde 
forhindre  det.  Skram  sogte  vel  at  ise  nogle  af  Skibene  ud,  og  kom 
derved  endog  i  Kamp  med  nogle  af  Tyskernes  Skibe  om  et  i  Isen 
siddende  Skib;  men  det  lykkedes  ikke  at  slippe  ud  med  Flaaden  førend 
sidst  i  Marts  Maaned  1536.  For  at  hindre  Tilførselen  til  Kjøbenhavn, 
gik  den  strax  Syd  paa  ned  i  Farvandet  mellem  Lolland,  Femern  og 
den  tyske  Kyst ,  hvor  16  Proviantskibe  bleve  tagne ,  og  det  var  først  i 
Maj  Maaned,  at  den  vendte  tilbage  til  Øresundet  og  blokerede  Kjøben- 
havn og  Malmø,  efter  at  have  erobret  18  mecklenborgske  Skibe,  der  vare 
ladede  med  Proviant  til  Hovedstaden ;  det  lykkedes  dog  3  Skibe  at  slippe 
ind  gjennem  Kallebod  Strand. 

I  Kjøbenhavn  stolede  man  endnu  paa  fremmed  Hjælp,  skjøndt  denne 
ikke  mere  var  at  vente  fra  Lybekkerne,  og  Fristen  udløb,  uden  at  det 
havde  underkastet  sig;  i  Malmø  derimod  opgav  man  Haabet,  og  da 
Jørgen  Kock  selv  tog  over  til  Kjøbenhavn  og  forgjæves  søgte  at  faae 
Understøttelse  af  denne  haardt  betrængte  By,  fandt  han  det  raadeligst 
at  underhandle  umiddelbart  med  Kongen.  Den  7de  April  aabnede  Malmø 
sine  Porte  for  Christian  den  Tredie,  der  nogle  Dage  efter  holdt  sit  Indtog 
i  Byen.  Efter  Malmø  fulgte  Varberg.  En  Eskadre  paa  6  Skibe  under 
Arild  Jensen  sendtes  op  til  denne  By  og  ødelagde  først  de  Skibe, 
hvormed  Markus  Meyers  Broder  Gert  havde  drevet  Sørøveri  i  -Østersøen, 
hvorefter  Byen  blev  indtagen  og  besat.  Varberg  Slot,  som  blokeredes 
af  Eskadren  og  belejredes  af  Tropperne  fra  Landsiden,  nødsagedes  til  at 
overgive  sig  til  Truid  Ulf  stand  den  27de  Maj;  Markus  Meyer  blev 
tagen  tilfange,  stillet  for  en  Krigsret  og  henrettet. 

Kjøbenhavn  stod  ene  tilbage,  og  mod  dette  kunde  Kongen  nu  an- 
vende al  sin  Magt.  Udsigterne  til  et  lykkeligt  Udfald  af  Hovedstadens 
Udholdenhed  vare  kun  svage,  og  dog  holdt  den  sig  med  et  Heltemod  og 
en  OpofFrelse,  som  havde  fortjent  en  bedre  Skjæbne.  De  Udfald,  som 
bleve  gjorte  fra  Staden,  sloges  uden  stor  Vanskelighed  tilbage,  og  Be- 
lejrerne foretoge  sig  ikke  andet  end  at  indeslutte  Byen  fra  Land-  og 
Søsiden.      Flaaden    inskrænkede  sig  til  at  blokere,    hvortil  der  nu  var 

Skibe  nok,  selv  efter  at  Svenskerne  i  April  Maaned  havde  forladt  Ore- 
sundet  og  vare  sejlede  hjem.     Saalænge  Kjøbenhavnerne,  hvad  der  som 
anført  var  Tilfældet  i  Løbet  af  Vinteren,  kunde  faae  tilført  Levnetsmidler 
fra  Søen   eller   over  Amager,    foltes  Blokaden   ikke   saa  haardt;    men 
efterat  Skram  i  Begyndelsen  af  Maj  havde  indesluttet  Byen  fra  Søsiden, 
og  da  endydermere  Amager  i  Juni  Maaned  blev  besat  af  Tropperne  og 
en  Skandse   anlagt ,    steg  Hungeren  og  Elendigheden    til   det  Højeste. 
Gamle  Folk,   Kvinder  og  Born  strømmede   ud  af  Portene   og   bade  Be- 
lejrerne om  at  maatte  forlade  et  Sted,   hvor  Hunger  og  Pest  rasede  og 
hvor  de  ikke  kunde  skade  Fjenden;    men    de    bleve    med  Magt    drevne 
tilbage  igjen  i  Byen.    Og  dog  vilde  de  Belejrede  ikke  give  efter,  Haabet 
holdt  dem  endnu  oppe,  Hertug  Albrecht  og  Grev  Kristoffer  stolede  paa 
de  Lofter,  den  tyske  Kejser  havde  givet  dem,  og  de  Opfordringer,  denne 
havde  stillet  til  Nederlandene  om  at  komme  Greven  til  Hjælp;  ligeledes 
haabede  man  paa  Undsætning  fra  flere  tyske  Fyrster.     Men  Tiden  gik, 
Elendigheden  voxede,    og  der    kom   ingen   Hjælp.      Skram    forsøgte    et 
Krigspuds.     Han  lod  standse  nogle  Handelsskibe,    som  Nord  fra  ankom 
til  Sundet,  og  forsynede  dem  med  nogle  Kanoner;  dernæst  lod  han  dem 
i  samlet  Flaade  sejle  nedad  forbi  Hveen,  gik  imod  dem  med  en  Afdeling 
af  Blokadeflaaden,    og  en   Skinfægtning,    en  Skydning  med  løst  Krudt, 
stilledes  i  Scene,    under  hvilken   den  improviserede  Flaade  blev  dreven 
paa  Flugt.    Denne  Komedie  spilledes  for  at  faae  Kjobenhavnerne  til  at 
tro,  at  den  nederlandske  Flaade  var  kommen  til  Sundet,  men  var  bleven 
ødelagt,  saa  at  der  ikke  mere  var  noget  Haab  for  dem;  men  de  opdagede 
Bedrageriet  og  holdt  fremdeles  Stand.     Vigtige  Proviantsorter,  Mel,  01 
m.  m.  slap  op,  de  nødvendigste  Ting  betaltes  med  eventyrlige  Priser.    Brod 
bagtes  af  Mask,  Heste,  Hunde  og  Katte  bleve  slagtede  og  spiste,  ja  end 
ikke  Hotter  og  Mus  agtedes  ringe.     Smitsot  rasede  i  Byen,  Folk  faldt 
dode  om  paa  Gaden  af  Hunger  og  Udmattelse,  spæde  Born  laa  døde  ved 
Mødrenes  Bryst   eller  diede  Blod  af  dem  for  Melk.     Endnu   holdt   de 
modige   Borgere  ud,    endnu  lyste    for    dem   Mindet  om   den   folkekjære 
Kong  Christjern,    medens  Frygten  for  den   med  Christian  den  Tredie 
ufejlbarlig   tilbagevendende  Adelsvælde   fyldte   dem   med   Hædsel;    men 
Mii'gi'rrt   l»lfv  omsider   fuldt,    Byen   maatte  overgive  sig,    efter  at    den 
havde  udholdt  el    belt  Aars  Belejring.     Kong  Christian   tilstod  vel    ikke 

saa  gode  Betingelser,  som  han  havde  skænket  Landskrone  og  Malmø; 
men  det  kunde  dog  ikke  ligge  i  hans  Interesse  at  fare  haardt  frem  imod 
den  By,  som  skulde  være  hans  Residents,  og  imod  de  Borgere,  over 
hvilke  han  skulde  herske.  Den  28de  Juli  sluttedes  en  Overenskomst 
om  Overgivelsen ,  ifølge  hvilken  der  skulde  tilstaaes  en  almindelig 
Amnesti,  Byen  og  Borgerne  beholde  deres  Rettigheder  og  den  protestan- 
tiske Religion  ydes  Statens  Beskyttelse.  Dagen  efter  drog  Hertug- 
Albrecht,  Grev  Kristofter,  Jørgen  Kock,  Ambrosius  Bogbinder  samt 
Byens  øvrige  Borgmestre  og  Raad  Kongen  imøde,  den  Første  tilhest, 
alle  de  Andre  tilfods,  og  bade  knælende  Sejrherren  om  Naade  og  Til- 
givelse. Hertugen  fik  Lov  til  at  drage  bort  med  sin  Familje,  sit  Tjener- 
skab og  alt  sit  private  Gods,  hvorimod  de  Skibe  og  Krigsvaaben,  han 
havde  medbragt,  skulde  blive  i  Kongens  Besiddelse;  han  overførtes  senere 
til  Tyskland  paa  Statens  Skibe.  Grev  Kristoffer  maatte  aflægge  Ed 
paa,  aldrig  mere  at  ville  angribe  Kongen  eller  hans  Venner  i  Danmark, 
Norge  eller  Sverig.  Selv  Jørgen  Kock  og  Ambrosius  Bogbinder  bleve 
frigivne;  dog  maatte  Kongen  bortsende  den  første  for  at  beskytte  ham 
imod  Adelens  Forfølgelse,  og  den  sidste  fandtes  en  Morgen  død  i  sin 
Seng,  det  hed  sig,  at  han  havde  taget  Gift.  —  Den  6te  August  holdt 
Kongen  og  Dronningen  deres  Indtog  i  Kj ©benhavn ,  den  blodige  Krig 
var  tilende,  det  Haab,  Borger  og  Bonde  havde  fæstet  til  at  faae  deres 
gamle  Konge  tilbage,  var  for  bestandig  brudt. 

Paa  en  Rigsdag,  som  sammenkaldtes  i  Kjobenhavn  den  15de  Ok- 
tober samme  Aar  (1536),  og  paa  hvilken  næsten  hele  Rigets  Adel  og 
mange  Repræsentanter  for  Borger-  og  Bondestanden  vare  tilstede,  blev 
"Rigets  nye  Sæt  og  Skikkelse«,  det  er  Grundloven,  stadfæstet  og  be- 
kjendtgjort  tilligemed  Reformationen,  og  Norge  erklæredes  for  en  uad- 
skillelig Del  af  det  danske  Rige.  Dog  var  det  først  i  det  følgende  Aar, 
at  Norge  fuldstændig  underkastede  sig  Christian  den  Tredie,  efterat 
Erkebiskop  Olaf  Engelbrechtsen  havde  forladt  Landet  og  var  draget  til 
Nederlandene. 

^jfler  Grevens  Fejde  og  Chri- 
stian den  Tredies  Thron- 
bestigelse  begynder  egentlig 
forst  Sejlkrigsskibs  -  Perio- 
dens Historie.  Saavel  Ma- 
teriellet og  Personellet  som 
Ordningen  og  Organisatio- 
nen, henhorende  til  det  nye 
Vaaben,  var  endnu  paa  den  Tid,  idetmindste  her  i  Norden,  i  en  meget 
ufuldkommen  Tilstand;  men  under  Krigen  havde  den  nye  Konge  lært, 
hvilken  Betydning  en  vel  udrustet  Flaade  havde  for  Landets  Sikkerhed 
og  Styrke,  og  han  lagde  derfor  en  særlig  Vægt  paa  at  tilvejebringe  et 
godt  Søværn.  En  Rigsflaade,  som  vel  alt  existerede  i  mindre  Maalestok, 
blev  dannet  af  de  egentlige  Krigsskibe,  som  hyggedes  saavel  i  Danmark 
som  i  Norge,  og  underlagt  en  særlig  Forvaltning;  men  hvem  der  var 
dens  egentlige  Styrer,  er  det  ikke  godt  at  see.  Tidligere  stod  Flaaden 
under  Marskens  umiddelbare  Ledelse,  men  i  Christian  den  Tredies  Tid 
nævnes  forst  Peder  Skram,  senere  Herlof  Trolle  som  Kigs- 
admiraler,  hvormed  der  maa  være  ment,  at  de  vare  Flaadens  Over- 
hovn].  Admiral  var  ikke  nogen  fast  Stilling;  kun  naar  en  Flaade  ud- 
rustedes, blev  der  udnævnt  en  Admiral  eller  en  Eskadrechcf  for  denne, 
.lins  talte  Korpset  af  Officerer  kun  Kapitajner  og  Lieutenanter. 
Foruden   Kigsllaadfii  henhorte  der  endnu  til  Søstyrken  andre  Skibe,  som 

forskjellige  Dele  af  Rigerne  vare  pligtige  at  stille  i  Krigstid,  men  som 
ikke  vare  meget  store,  i  Reglen  paa  60  til  70  Mand,  og  som  komman- 
deredes af  Skippere.     Ogsaa  Kjøbmandsskibe  bleve  anvendte. 

Rigsflaaden  havde  sin  Station  i  Kjobenhavn,  hvor  Skibene  oplagdes, 
naar  de  ikke  benyttedes,  og  hvor  de  istandsattes  og  udrustedes;  den 
sædvanlige  Oplagsplads  var  i  en  Linie  indenfor  Refshalegrunden ,  noget 
sydligere  end  det  nuværende  Flaadens  Leje.  I  Begyndelsen  af  sin  Ré- 
gjcringstid  anlagde  Christian  den  Tredie  Værftet  paa  Bremerholm,  der 
udstyredes  med  Værksteder  og  Magasiner  og  underlagdes  Statholderen 
paa  Kjøbenhavns  Slot;  senere  blev  det  underlagt  Rigsadmiralen  og  fik 
sin  egen  Bestyrer,  kaldet  Holmens  Chef.  Allerede  i  Aaret  1536 
udkom  der  Regler  for  Disciplinen  paa  Orlogsskibene  (Aarlauffuisskibene) 
og  for  Krigsbyttets  Deling,  hvilke  Regler  udvidedes  og  forbedredes  i 
Aaret  1555  ved  de  saakaldte  Skibsartikler ,  der  ordnede  Forholdet  paa 
Skibene  og  indførte  Ed,  som  enhver  Mand  ved  Tiltrædelse  af  Tjenesten 
skulde  aflægge. 

Christian  den  Tredies  Regeringstid  var  i  det  hele  taget  en  Freds- 
periode,  den  godmodige  Konge  sogte  at  undgaa  enhver  Krig;  men  dog 
blev  der  flere  Gange  udrustet  endog  større  Flaader,  dels  imod  Holland, 
dels  imod  de  mange  Kapere,  som  sværmede  om  paa  Havet.  Kaperiet 
autoriseredes  af  de  europæiske  Magter  under  Søkrigene;  men  dels  toge 
Kaperne  det  i  slige  Tilfælde  ikke  saa  nøje  med,  om  det  just  var  fjendt- 
lige Skibe,  de  angreb,  dels  fortsatte  de  deres  Strejftog,  efterat  Fred  var 
sluttet,  og  kunde  i  begge  Tilfælde  ikke  ansees  for  bedre  end  Sørøvere. 
Det  var  navnlig  i  Nordsøen,  at  disse  Fribyttere  dreve  deres  Spil,  hvor- 
imod Østersøen  var  nogenlunde  fri  for  dem.  Med  Kaperne  har  der 
sikkert  fundet  adskillige  Skjærmydsler  Sted;  men  med  fjendtlige  Flaader 
forefaldt  der  ikke  nogen  Kamp.  Alligevel  maa  det  antages ,  at  de 
Kommanderende  paa  disse  Skibe,  saasom  Mogens  Gyldenstjerne, 
der  engang  havde  omtrent  40  Skibe  under  sig,  og  Kristoffer  Trund- 
sen,  hvem  ligeledes  en  større  Kommando  betroedes,  have  bestræbt  sig  for 
at  indføre  en  ordnet  Taktik  for  Flaaderne.  De  maa  være  blevne  op- 
mærksomme paa,  at  for  at  Flaaden  kunde  virke  med  Gavn  og  i  samlet 
Styrke ,  var  det  nødvendigt  at  ordne  Skibene  paa  en  bestemt  Maade, 
saaledes  at  det  ene  ikke  under  en  Kamp  laa  i  Vejen  for  det  andet,    og 

at  det  ene  tjente  til  at  dække  de  svage  Punkter  for  det  andet.  Da  Ski- 
bene vare  sidebevæbnede,  kunde  den  gamle  Taktik  ikke  mere  benyttes, 
Skibene  maatte  opstilles  i  Linie,  og  hvorledes  denne  Ordning  udviklede 
sig,  ville  vi  faae  at  see  i  det  Følgende. 

Da  Christian  den  Tredie  døde,  paa  Nytaarsdag  1559,  var  Flaaden  i 
god  Stand  og  under  Udvikling,  og  da  den  gamle  Konge  Christjern  den 
Anden  dode  tre  Uger  efter,  ophørte  alle  de  Fordringer,  der  med  Hensyn 
til  ham  vare  stillede  til  Thronens  Besiddelse,  og  de  Krige,  som  udbrød, 
havde  en  anden  Rod. 

Frederik  den  Anden,  som  fulgte  efter  sin  Fader,  foretog  alle- 
rede i  sit  første  Regeringsaar ,  inden  han  var  kronet  og  havde  under- 
tegnet Haandfæstningen ,  i  Forening  med  sine  Farbrødre  Hans  og 
Adolf  det  berømte  Tog  til  Ditmarsken,  der  omsider  blev  fuldstændig 
undertvunget.  Hæren  anfortes  af  den  endnu  friske  og  livlige,  skjøndt 
67  Aar  gamle  Johan  Rantzau,  som  den  3die  Juni  indtog  Meldorf 
ved  Storm  efter  en  yderst  haardnakket  Modstand,  der  efterfulgtes  af  et 
grueligt  Blodbad;  kort  efter  indtoges  Hejde,  og  inden  Maanedcns  Udgang 
havde  Landet  underkastet  sig  Sejrherrerne.  Flaaden  spillede  ved  denne 
Lejlighed,  som  naturligt  er,  en  saa  lidet  fremtrædende  Rolle,  at  der  ikke 
er  nogen  Grund  til  at  omtale  den. 

Anderledes  forholder  det  sig  med  den  Krig,  den  saakaldte  nor- 
diske Syvaarskrig,  som  snart  efter  udbrød  med  Sverig  og  var  Be- 
gyndelsen til  de  Kampe,  som  i  halvandet  hundrede  Aar  adsplittede  to 
Nabofolk,  der  kun  altfor  sent  indsaae,  at  et  fredeligt  Forhold  vilde  have 
baadet  dem  langt  bedre  og  ganske  anderledes  befæstet  deres  Stilling 
overfor  Europas  øvrige  Magter.  Hvad  vi  i  denne  lange  Periode  kunne 
have  at  fortælle  om  nordiske  Søkrige,  drejer  sig  næsten  udelukkende  om 
Fægtninger  og  Slag  imellem  Danmark  (forenet  med  Norge)  og  Sverig, 
og  det  er  forst  i  vort  Aarhundrede,  at  man  har  begyndt  at  indser  de 
uhyre  Fejl,  som  derved  cre  blevne  begaaede;  en  Strømning,  navnlig  ud- 
gaaet  fra  Folket  selv  paa  begge  Sider  af  Sundet  og  Kattegattet,  har 
befestet  Baandet  og  gjort  det  umuligt,  at  Kampen  paany  kan  flamme 
op,  idettnindste  eaalænge  den  nuværende  Slægt  lever. 

Som  Grund  til  Udbruddet  af  den  nordiske  Syvaarskrig  kan  neppe 
sættes    andet     end    de    to    unge    Fyrsters    Krigslyst    og    Ærgjerrighed. 

Erik  den  Fjortende,  der  i  Aaret  15C0  havde  fulgt  sin  Fader,  Gustav 
Vasa,  paa  Sverigs  Throne,  var  dengang  kun  29  Aar  gammel,  en  heftig 
og  opfarende  ung  Mand,  og  Frederik  den  Anden  var  knap  et  Aar 
ældre.  Den  danske  Konge  havde,  efterat  Sverig  var  udtraadt  af  Unionen, 
ikke  foretaget  nogen  Forandring  i  Rigets  Vaaben  og  navnlig  beholdt  de 
tre  Kroner  som  Symbol  paa  de  tre  nordiske  Rigers  Forening;  herover 
følte  Kong  Erik  sig  krænket  og  optog  ligeledes  tre  Kroner  i  det  svenske 
Vaaben.  Paa  Gulland,  som  var  i  Danmarks  Besiddelse,  gjorde  Sverig 
Fordring,  Grunde  til  Fjendtligheder  kunde  saaledes  nok  udfindes ,  og 
da  Kong  Frederik  lod  fængsle  i  Kjobenhavn  et  svensk  Gesandtskab,  som 
var  paa  Rejse  til  Tyskland  for  at  bejle  for  Kong  Erik  til  en  hessisk 
Prindsesse,  var  Maalet  fuldt. 

De  første  Fjendtligheder  forefaldt  paa  Soen.  Krigen  var  vel  ikke 
endnu  erklæret,  men  Forholdet  imellem  de  to  Riger  var  om  Foraaret 
blevet  saa  spændt,  at  Kong  Frederik  sendte  en  Flaade  paa  7  eller  8 
store  Krigsskibe  under  Anførsel  af  Jakob  Brokken  hus  til  Østersøen 
for  at  bevogte  de  svenske  Havne  og  standse  Søfarten  paa  disse,  ligesom 
nogle  Skibe  under  Kristoffer  Trundsen  og  Henrik  Belling- 
husen  sendtes  til  Kattegattet  og  Nordsøen  i  samme  Hensigt.  Paa  sin 
Side  afsendte  Kong  Erik  en  Flaade  paa  22  Krigsskibe  under  Admiral 
Jakob  Bagge,  for  at  gaa  til  Rostok  og  afhente  den  hessiske  Prind- 
sesse, samt  med  hemmelig  Ordre  til  undervejs  at  opsøge  og  angribe  den 
danske  Flaade.  Den  30te  Maj  viste  denne  store  Flaade  sig  under  Born- 
holm. Brokkenhus  laa  dengang  til  Ankers  udfor  Rønne ,  og  saasnart 
han  fik  Underretning  om,  at  den  svenske  Flaade  nærmede  sig,  lettede 
han  med  sit  Skib  Hercules ,  gav  to  af  de  andre  Skibe ,  Hektor  og 
Hjorten,  Ordre  til  at  følge  med,  og  sejlede  Svenskerne  imøde  for  at 
forhandle  med  dem  angaaende  de  Instruktioner,  han  havde  modtaget 
hjemme  fra.  Ankommen  indenfor  den  svenske  Flaades  Skudvidde,  lod 
Brokkenhus  skyde  det  danske  Løsen,  3  Skud,  hvorved  en  Kugle  skal  være 
trængt  igjennem  et  af  Sejlene  paa  det  svenske  Admiralskib.  Jakob  Bagge 
vilde  imidlertid  ikke  indlade  sig  paa  nogen  Parlamenteren,  hvad  enten 
dette  nu  var,  fordi  han  havde  Befaling  til  at  angribe,  eller  paa  Grund  af 
det  uheldige  Skud,  men  lod  strax  de  tre  danske  Skibe  omringe,  og  efter 
en  4  Timers  haardnakket  og  hæderlig  Kamp   mod   den  store  Overmagt, 

ander  hvilken  Skibene  bleve  ilde  medtagne  og  Stormasten  paa  Hercules 
gik  overbord,  maatte  Brokkenhus  overgive  sig  tilligemed  de  tre  Skibes 
Besætninger,  der  skal  have  udgjort  800  Mand,  hvoriblandt  7  Adelsmænd. 
Fangerne  førtes  til  Stockholm,  hvor  Kong  Erik  paa  en  hojst  ydmygende 
Maade  lod  dem  og  deres  hæderlige  Anfører  tage  Del  i  et  Indtog,  der 
foranstaltedes  til  Ære  for  Sejrherrerne. 

Dette  bevirkede,  at  Kong  Frederik  den  21de  Juli  (1563)  sendte 
den  svenske  Konge  sit  Fejdebrev  og  forenede  sig  med  Lybek,  der  alle- 
rede den  Ode  Juni  havde  erklæret  Sverig  Krig ,  da  dette  Land  vilde 
berove  Hansestæderne  deres  Handelsrettigheder.  Krigen  blev  ført  baade 
til  Lands  og  til  Vands  og  Flaade  og  Hær  kæmpede  i  denne,  i  Mod- 
sætning til  hvad  der  havde  fundet  Sted  i  tidligere  Krige,  næsten  ganske 
uafhængig  af  hinanden. 

Rustningerne  begyndte  med  Kraft  og  Alvor,  en  Hær  paa  30,000 
Mand  rykkede  frem  i  Sverig  og  indtog  Elfsborg  ,  og  Flaaden  sattes  i 
Krigsstand.  I  Sverig  var  det  den  63aarige  Jakob  Bagge,  der  fik 
Overkommandoen  ,  og  der  blev  i  det  Hele  rustet  over  40  Krigsskibe ; 
i  Danmark  blev  den  gamle  Peder  Skram,  der  i  Fredsaarene  som 
Rigsadmiral  havde  arbejdet  paa  Flaadens  Forbedring,  men  i  1555  paa 
Grund  af  Alder  og  Svagelighed  havde  søgt  sin  Afsked,  atter  kaldet  til 
Tjeneste  og  maatte  overtage  Kommandoen  af  den  dansk-norske  Flaade. 
1  Begyndelsen  af  August  afsejlede  Skram  fra  Kjøbenhavns  Rhed  med 
ni  Flaade  paa  27  Skibe,  der  skal  have  været  overmaade  prægtig  at  see 
til  og  havde  en  Besætning  af  4600  Mand;  den  holdt  Syd  paa  gjennem 
Drogden  og  forenede  sig  i  Østersøen  med  en  lybsk  Eskadre  paa  6  Skibe 
under  Frederik  Knebel.  Først  ryddedes  Østersøen  for  svenske  Ka- 
pere, hvorefter  den  forenede  Flaade  sejlede  til  Øland  og  begyndte  at 
berje  de  svenske  Kyster.  Den  Ilte  September  stødte  en  Afdeling  af 
den  svenske  Flaade,  bestaaende  af  13  Skibe  under  Admiral  Bagges 
Kommando,  sammen  med  de  Danske;  det  kom  til  en  Kamp,  i  hvilken 
den  danske  Viceadmiral  Frantz  Bille  faldt,  men  efter  et  Par  Timers 
Fægtning  trak  Svenskerne  sig  tilbage  til  Skjærgaarden  og  kom  ikke 
mere  frem  i  delte  Aar.  Skram  havde  saaledes  Herredømmet  i  Øster- 
søen og  sejlede  forel  ved  Vinterens  Begyndelse  tilbage  til  Kjebenhavn. 

Dennefslappe  Krigsførelse  faldt  ikke  i  de  unge  Fyrsters  Smag,  hvad 
begge  de  kommanderende  Admiraler  maatte  hore.  »Danmarks  Vovehals" 
var  bleven  gammel,  den  Bojelighed  og  Friskhed,  som  udfordres  for  at 
kommandere  paa  Søen,  besad  han  ikke  mere:  han  nedlagde  sin  Kom- 
mando over  Flaaden,  og  drog  forst  til  Laholm,  hvis  Forsvar  han  ledede 
med  Held  navnlig  ved  at  afslaa  de  Svenskes  Angreb  i  Aarene  1565  og 
1568,  og  trak  sig  derefter  tilbage  paa  sin  Gaard  Urup  i  Nærheden  af 
Horsens,  hvor  Danmarks  første  egentlige  Sejlkrigsskibs-Admiral  tilbragte 


Peder  Skram. 


sit  Livs  Aften  og  dode  den  Ilte  Juni  1581,  90  Aar  gammel.  Jakob 
Bagge  blev  temmelig  haardt  medtaget  af  sin  Konge ,  men  fik  dog 
Kommandoen  igjen  over  den  svenske  Flaade  det  følgende  Aar. 

Vinteren  benyttedes  til  at  udbedre  og  forege  Flaaden ,  der  nu 
stilledes  under  Admiral  Herlof  Trolles  Kommando.  Denne  hæderlige, 
højt  dannede  og  ansete  Mand  var  af  gammel  Adel,  en  Son  af  Jakob  Trolle 
til  Lille  og  født  den  14de  Januar  1516;  han  havde  i  lang  Tid  virket  for 

den  danske  Flaades  Udvikling  og  var  i  Aaret  1559  bleven  udnævnt  til 
Admiral.  Nu,  da  han  midt  under  Krigen  blev  sat  til  at  kommandere 
hele  Flaaden,  der  talte  26  gode  Krigsskibe,  gik  al  hans  Bestræbelse  ud 
paa  at  organisere  denne  og  at  indføre  en  ordnet  Taktik  istedenfor  den 
uregelmæssige  Maade,  hvorpaa  der  hidtil  var  kæmpet,  da  det  som  oftest 
gik  saaledes  til,  at  ethvert  Skib  søgte  at  gjøre  sit  Bedste  efter  For- 
holdene, som  disse  viste  sig.  Af  de  26  Skibe  udvalgte  Trolle  de  7 
bedste  og  kraftigste,  nemlig  Fortuna,  som  var  hans  eget  Admiralskib; 
Mercurius,  ført  af  Peder  Huitfeldt;  Byens  Løve,  Otto  Rud;  Kmdt 
Gaades,  Jakob  Skeel;  Jægeren,  Erik  Lykke;  Morian,  Enevold  Kruse,  og 
Bjørnen,  Iver  Juel,  hvilke  i  Slagstillingen  skulde  danne  Midten  i  en 
Træfning,  saaledes,  at  der  lagdes  et  Skib  ud  for  hver  af  de  større 
Skibes  Laaring,  og  disse  7  Trekanter  samledes  da  paa  en  saadan  Maade, 
at  de  kom  til  at  danne  en  stor  Kile  med  Admiralskibet  i  Spidsen. 
Nedenstaaende  Figur  viser  nærmere  den  samlede  Opstilling. 

III 

Fortuna. 


Mercurius. 


Byens  Løve. 


Kindt  Gaades. 


Jægeren. 


Morian. 


Bjørnen. 


Den  nordiske  Syvaavskrig.  109 

Denne  Ordning,  der  kan  betragtes  som  en  Overgang  fra  de  af  de 
gamle  Galejer  dannede  Trekanter  til  den  Slaglinie,  som  senere  dannedes  af 
Sejlkrigsskibene ,  havde  vistnok  sine  Fordele  og  kunde  have  gjort  god 
Virkning  i  Soslaget,  dersom  den  var  bleven  holdt;  men  det  lykkedes 
ikke  at  faae  Skibscheferne  til  at  gaa  ind  paa  Trolles  Tanke  saaledes,  at 
den  blev  rigtig  gjennemfort.  Til  Kilen  skulde  de  21  kraftigste  Skibe 
anvendes,  medens  de  5  resterende,  mindre  Skibe  skulde  bruges  til  Jagere 
og  til  Reserve.  Naar  Lybekkerne  sluttede  sig  til  Flaaden,  var  det  Trolles 
Hensigt  at  give  dem  Plads  i  Kilen  mellem  Jægeren  og  Morian,  for  at 
der  kunde  være  danske  Skibe  baade  i  den  forreste  og  den  agterste  Del. 

Den  svenske  Flaade  var  endnu  større  end  den  danske  og  talte 
mellem  40  og  50  Krigsskibe.  Blandt  disse  var  der  et,  nemlig  Jakob 
Bagges  Admiralskib  Mars  med  Tilnavnet  Jutehataren ,  ogsaa  kaldet 
Makalos,  der  fremstilles  som  det  største  Skib,  der  paa  den  Tid  fandtes 
i  Norden,  og  muligvis  har  havt  næsten  samme  Størrelse  som  et  af  de 
smaa  Sejllinieskibe  fra  dette  Aarhundrede;  det  forte  173  Stykker  Skyts, 
hvoraf  2  vare  hele  Kartover  eller  48-pundige,  4  trekvarte  og  8  halve 
Kartover,  medens  Resten  vare  C,  3,  2  og  lpundige  saakaldte  Nodt- 
slanger,  Feltslanger  og  Falkonetter,  ja  iblandt  de  173  Kanoner  fandtes 
ikke  mindre  end  60  Stk.  lpundige  «Falkuner»,  saa  at  den  hele  Bestyk- 
ning dog  var  meget  ringe  imod,  hvad  der  nu  anbringes  paa  vore  Krigs- 
skibe. (Et  helt  Lag ,  med  det  halve  Antal  Kanoner ,  udskød  omtrent 
340  5  Jern;  nu  findes  der  paa  Pandserskibene  Kanoner,  der  udskyde 
600  &  i  et  eneste  Skud). 

Om  Foraaret  1564  afgik  Herlof  Trolle  med  den  danske  Flaade  fra 
Kjøbenhavns  Rhed  for  at  opsøge  Svenskerne,  som  hverken  vare  at  see 
under  Pommerns  Kyster  eller  ved  Bornholm;  der  traf  han  imidlertid 
Lybekkerne  under  Admiral  Knebel  og  forenede  sig  med  disse,  saa  at 
Flaaden  kom  til  at  bestaa  af  28  Kampskibe  og  8  mindre  Skibe ,  der 
benyttedes  til  Jagt  og  Rekognoscering.  Man  sejlede  videre  Nordøst  i, 
og  den  30te  Maj  traf  Flaaderne  sammen  ved  Karlsø,  imellem  øland  og 
Gulland,  hvor  dog  ikke  hele  den  svenske  Flaade  var  samlet,  da  flere  af 
Skibene  vare  drevne  bort  af  Stormvejr,  og  det  maa  antages,  at  den  for- 
enede Flaade  har  været  den  ikke  lidet  overlegen.  Den  Opstilling  af 
Skibene ,    som  Trolle  forud  havde  bestemt ,    blev  ikke  fulgt ,    og  i  den 

Kamp,  som  udspandt  sig  og  blev  det  blodigste  Søslag  under  hele  Krigen, 
fulgtes  ikke  nogen  ordnet  Taktik ,  Enhver  kæmpede ,  som  han  kunde 
bedst.  Kl.  3  om  Eftermiddagen  angreb  Herlof  Trolle  selv  med  sit  Skib 
Fortuna^  understøttet  af  Søhelten  Otto  Rud  paa  Byens  Love  og 
Jørgen  Brahe  paa  Arken ,  Jakob  Bagges  store  Admiralskib  Makaløs, 
der  understøttedes  af  flere  af  de  svenske  Skibe.  Kampen  var  meget 
heftig,  et  lybsk  Skib  blev  skudt  i  Sænk,  Fortuna  mistede  sit  Ror  og  en 
Del  af  Rejsningen,  og  de  Forsøg,  der  gjordes  paa  at  entre  det  store 
svenske  Admiralskib,  mislykkedes,  navnlig  fordi  der  var  udhængt  Bjælker 
og  Rundholter  omkring  dette,  saa  at  de  danske  Skibe  ikke  kunde  komme 
det  ind  paa  Livet.  Fægtningen  fortsattes,  uden  at  føre  til  noget  Re- 
sultat, indtil  Mørket  faldt  paa. 

Den  næste  Morgen  Kl.  6  optoges  Kampen  paany.  Vinden  var 
østlig,  begge  Flaader,  som  vare  drevne  over  til  Nordenden  af  -Øland, 
laa  bidevind  Nord  over,  og  Svenskerne  vare  til  Luvart,  Lybekkerne 
længst  i  Læ.  Herlof  Trolle ,  Otto  Rud  og  Jørgen  Brahe  vare  atter 
komne  i  Kast  med  Makaløs ;  der  understøttedes  af  de  svenske  Skibe 
Svensk",  Hektor,  Elefanten  og  Finska  Svanen,  da  Vinden  heldigvis  sprang 
om  til  Nordvest,  saa  at  de  Danske  fik  Fordelen  og  Lybekkerne  kunde 
komme  dem  til  Hjælp.  Det  store  svenske  Admiralskib  kunde  nu  ikke 
undgaa  sin  Skjæbne.  Fortuna  var  saa  forskudt ,  at  det  maatte  trække 
sig  ud  af  Ilden,  men  den  kjække  Otto  Rud  bordede  med  sit  lille  Skib, 
Byens  Love,  Agterenden  af  Makaløs,  hvis  Ror  var  forskudt,  og  Knebel 
med  sit  Skib  Engelen  og  dets  Adjudant  Fuchsen  krogede  sig  fast  paa 
dets  luv  Side.  De  Danske  og  Lybekkerne  entrede  op  paa  Skibet,  over 
hvilket  Otto  Rud  og  hans  Mænd  snart  vare  Herrer,  da  man  pludselig 
saae  Ilden  bryde  ud  —  et  Øjeblik  efter  stod  Skibet  i  Flammer.  En  Del 
af  Krigerne  flygtede  over  paa  de  danske  og  lybske  Skibe,  og  Makaløs 
sprang  i  Luften  med  henved  1000  Svenske,  Danske  og  Lybekkere. 
Frelste  bleve  Admiral  Jakob  Bagge ,  den  svenske  Viceadmiral  Arvcd 
Trolle,  Borgmesteren  i  Stockholm  Matz  Pehrson  og  100  andre  Siren- 
akere,  der  toges  tilfange;  ogsaa  Knebel  og  Otto  Rud  kom  uskadte 
derfra.  Efter  dette  Uheld  flygtede  de  svenske  Skibe  til  Stockholm,  og 
Herlof  Trolle  trak  sig  tilbage  til  Bornholm  for  at  istandsætte  den  lidte 
Skade.    De  fangne  Admiraler  bleve  forst  indsatte  paa  Hammershus,  men 

senere,  i  Juli  Maaned,  overførte  til  Kjøbenhavn  og  afleverede  til  Kongen, 
der  behandlede  dem  mildt. 

Saasnart  Flaaderne  vare  istandsatte  og  atter  samlede,  gik  de  ud 
for  at  søge  efter  hinanden,  uden  at  det  lykkedes  den  ene  at  træffe  den 
anden.  Den  svenske  Flaade ,  der  nu  var  stillet  under  den  tappre  og 
dygtige  Feltherre  Klas  Horns  Kommando,  var  meget  storre  end 
den  forenede  danske  og  lybske;  men  Trolle  holdt  lige  fuldt  Søen  og  var 
rede  til  at  møde  Horn.  En  Dag  i  Juli  Maaned  lettede  den  forenede 
Flaade  fra  Bornholm  og  sejlede  ned  mod  Rygen,  og  neppe  var  den  borte, 
for  den  svenske  Flaade  tilfældigvis  kom  sejlende  Nordost  fra  og  indtog 
den  samme  Ankerplads,  som  Trolle  netop  havde  forladt.  Da  kom  der 
en  Klynge  af  14  rigtladede  lybske  Handelsskibe  sejlende,  og  da  de  troede 
at  vide,  at  de  lybske  Krigsskibe  laa  til  Ankers  under  Bornholm,  lob 
de  lige  ind  i  den  svenske  Flaade ,  hvor  de  vare  særdeles  velkomne  og 
bleve  et  let  Bytte. 

Dagen  efter,  det  var  den  12te  Juli,  forefaldt  i  Neustadtbugten  udfor 
Warnemunde  en  Træfning ,  der  fortjener  at  mindes ,  skjondt  Dagens 
Helt  var  Danmarks  Fjende.  Det  var  det  svenske  Krigsskib  Falken^ 
Kapitajn  Anders  Bjørnson,  der  omringedes  af  3  danske  Skibe,  blandt 
hvilke  Byens  Leve,  der  nu  kommanderedes  af  Kapitajn  Peder  Daa, 
og  Morian,  Kapitajn  Torbjørn  Daa.  Falken  forsvarede  sig  tappert, 
uagtet  den  betydelige  Overmagt;  men  da  den  heltemodige  Bjornson  saae, 
at  han  hverken  kunde  undslippe  eller  sejre,  foretrak  han  at  sprænge  sit 
Skib  i  Luften  og  omkomme  med  næsten  hele  Besætningen,  fremfor  at 
falde  i  Sejrherrernes  Hænder. 

Endelig,  den  14de  August,  efter  en  lang  Sogen,  traf  de  fjendtlige 
Flaader  sammen.  De  Danske  og  Lybekkerne  laa  til  Ankers  under  Syd- 
østkysten af  ©land  i  stiv  Kuling,  da  de  Svenske  kom  sejlende  op  med 
hele  deres  Flaade.  Herlof  Trolle  besluttede  paa  Grund  af  det  haarde 
Vejr  at  blive  liggende  til  Ankers  og  gjøre  rede  til  at  afslaa  Entring; 
men  Horns  Angreb  var  kun  svagt,  og  Entring  forsøgtes  aldeles  ikke. 
Efter  Middag  blev  Vejret  bedre,  hvorfor  Trolle  lod  lette,  de  to  Flaader 
manøvrerede  mod  hinanden,  Skydning  paa  langt  Hold  forefaldt;  men 
Morket  faldt  paa,  uden  at  der  var  udrettet  Noget  fra  nogen  af  Siderne. 
Horn  sejlede  ned  mod  den  svenske  Kyst,    og  Trolle  holdt  sig  nærmere 

Gulland.  Da  hændtes  det,  at  de  tre  danske  Skibe,  som  havde  kæmpet 
imod  Falken  udfor  Warnemiinde,  i  Lobet  af  Natten  kom  sejlende  op  til 
Oland ,  og  da  man  fra  de  svenske  Skibe  fik  6je  paa  dem,  lod  Horn 
skyde  det  danske  Losen,  tre  Skud,  hvoraf  de  lode  sig  forfore  og  sejlede 
lige  ind  i  den  fjendtlige  Flaade.  Her  gik  det  dem  ikke  bedre  end  de 
14  Handelsskibe  under  Bornholm;  uden  nogen  synderlig  Kamp  maatte 
de  overgive  sig  til  Fjenden.  Svenskerne  lob  ind  i  Skjærgaarden  og  kom 
ikke  mere  ud  i  dette  Aar;  Trolle  holdt  Soen  indtil  Slutningen  af 
September,  da  han  sejlede  med  sin  Flaade  til  Kjøbenhavn. 

Det  var  ikke  i  nogen  synderlig  god  Tilstand,  at  Skibene  kom  hjem, 
og  navnlig  vare  Besætningerne  meget  fortyndede  ved  Tab  i  Slagene  og 
ved  Sygdom.  En  Orm,  som  i  mangfoldige  Aar  har  gnavet  paa  Skibs- 
farten, er  de  ved  slet  Fode  og  slette  hygieiniske  Forhold  ombord  frem- 
kaldte Sygdomme,  og  det  er  først  i  den  nyere  Tid,  at  disse  Forhold  ere 
forbedrede  paa  en  saadan  Maade,  at  de  kunne  siges  at  være  taalelige. 
Handelsskibene  skulde  foretage  lange  Rejser  og  Krigsskibene  holde  sig 
længe  paa  Soen,  uden  at  der  var  Lejlighed  til  at  proviantere,  og  man 
forstod  ikke  at  tilberede  Levnetsmidlerne  eller  tilsætte  antiskorbutiske 
Midler  paa  saadan  Maade,  at  de  i  Længden  udgjorde  nogen  sund  Føde 
for  Mandskabet;  ofte  vare  Fodemidlerne  fordærvede,  ofte  tildeltes  de  i 
for  ringe  Maal,  og  Vandet,  dette  uundværlige  Næringsmiddel,  blev  efter 
kort  Tids  Forløb  stinkende,  slimet  og  usundt.  Klædedragten  var  tarvelig 
og  mangelfuld,  naar  hensees  til  det  fugtige,  ofte  barske  Klima;  Folkene 
laa,  navnlig  paa  Krigsskibene,  sammenstuvede  i  snevre  og  lave  Rum, 
med  slet  Luft,  og  paa  Renlighed  blev  der  langtfra  lagt  den  behørige 
Vægt.  Intet  Under  da,  at  der  ofte  udbrød  Skørbug  og  epidemiske  Syg- 
domme ombord  paa  Skibene,  og  de  greb  om  sig  med  en  saa  rivende 
Hast  imellem  de  sammentrængte  Besætninger,  at  de  mange  Gange  an- 
rettede gruelige  Ødelæggelser  blandt  Mandskaberne  i  Aarhundrederne 
Ira  Sejlkrigsskibenes  og  de  lange  Rejsers  første  Tid  indtil  vore  Dage. 

Værre  end  sædvanlig  har  det  vel  ikke  været  i  1564,  men  der  maa 
have  frembudt  sig  særlige  Vanskeligheder  for  at  faae  Skibene  istand- 
satte og  Besætningerne  kompletterede;  thi  det  trak  langt  hen  i  det  nye 
Aar,  15G5,  inden  Flaadcn  igjen  kunde  komme  til  at  gjøre  Gavn,  og  af 
denne   Tid    benyttede   Svenskerne   sig  til  at  spille   Horrer  i   Ustersøen. 

Med  en  Flaade  paa  henved  50  Sejlere  havde  Klas  Horn  forladt  Dalarøen 
den  5te  Maj  og  var  staaet  tilsøes.  Ved  Stralsund  traf  han  den  22de 
Maj  fire  danske  Skibe  under  Peder  Huitfeldt,  der  kommanderede 
paa  Arken ,  og  da  det  viste  sig  umuligt  for  dem  at  undslippe ,  satte 
Huitfeldt  Skibene  paa  Land ,  tændte  Ild  i  dem  og  flygtede  bort  med 
Besætningerne  og  en  Del  af  Skytset.  To  danske  Kekognoscerfartøjer  og 
tre  lybske  Brandvagter ,  der  laa  ved  Greifsvaldø  (Gripsvalde) ,  gave  sig 
under  Hertugen  af  Pommerns  Beskyttelse,  og  Hertugen  lagde  dem  under 
Beslag,  indtil  Krigen  var  tilende;  ikkun  et  mindre  lybsk  Fartøj,  en 
Pink,  blev  tagen  af  Svenskerne.  Søndag  den  27de  Maj,  midt  under  de 
Danskes  Gudstjeneste,  viste  den  svenske  Flaade  sig  uventet  i  Kjøge 
Bugt,  hvor  den  gik  til  Ankers,  hævede  Told  af  de  Skibe,  som  ankom 
fra  Østersøen,  og  indjog  Kjøbenhavnerne  megen  Skræk,  da  Flaaden  ikke 
endnu  var  rede  til  at  gaa  Svenskerne  imøde;  Lybekkerne ,  der  havde 
ligget  til  Ankers  ved  Falsterbo ,  flygtede  for  Horn  og  søgte  Tilflugt  i 
Sundet. 

Herlof  Trolle  arbejdede  af  al  Magt  paa  at  faae  Flaaden  færdig. 
Denne  ædle  og  oplyste  Mand,  der  i  Kundskab  og  Dannelse  stod  højt 
over  Massen  af  de  egentlige  Søfolk,  de  ofte  raa  og  simple,  skjondt  mo- 
dige og  udholdende  Efterkommere  af  Hedenskabets  Vikinger,  lagde  hele 
sin  Styrke  i  Tilvejebringelsen  af  et  godt  Søværn  med  øvede  Besætninger, 
for  at  fri  Fædrelandet  for  den  Ydmygelse  at  blive  trængt  tilbage  fra 
Havet;  men  han  havde  mange  Vanskeligheder  at  overvinde  og  kun  smaa 
Midler  at  raade  over.  Han  kunde  have  ført  et  ganske  andet,  roligt, 
herligt  Liv  paa  sit  Adelssæde  Herlufsholm,  hvis  Skole  har  virket  til  at 
gjore  hans  Navn  udødeligt,  og  hvor  han  understøttedes  af  sin  høj- 
hjertede,  gudfrygtige  Hustru  Birgitte  Gjøe;  men  nu  gjaldt  det  om 
at  frelse  Landet  fra  Fjendevold,  og  hertil  helligede  han  hele  sin  Tjeneste. 
En  Dag ,  da  han  gik  paa  Holmen  og  saae  til  Rustningerne  ,  kom  den 
lærde  Niels  Hemmingsen  til  ham  og  talte  om,  at  Sølivet  og  dets  Farer 
neppe  kunde  siges  at  egne  sig  for  en  Adelsmand;  men  Trolle  svarede 
ham:  «Hvorfor  hedde  vi  Adelsmænd,  hvorfor  bære  vi  Guldkjæder  og 
eje  Jordegods?  Mon  ikke  fordi  vi  skulle  forsvare  Land  og  Rige  mod 
Fjenden,  og  ikke  holde  os  tilbage  i  Farens  Stund,  naar  det  gjælder.'> 

Eftorhaanden  bleve  Skibene  færdige  og  samledes  udenfor  Kjøben- 
liavn  i  Sundet.  Saalænge  Vinden  holdt  sig  sydlig,  blev  Horn  liggende 
i  Kjoge  Bugt;  men  da  den  sprang  om,  og  der  kunde  være  Udsigt  til, 
at  de  Danske  og  Lybekkerne  samlede  løb  ned  gjennem  Drogden  og 
angrebe  ham  paa  Ankerpladsen,  lettede  han  med  hele  den  svenske  Flaade 
og  stod  Syd  paa.  Den  1ste  Juni  havde  Trolle  omsider  tilendebragt  sine 
Forberedelser  saa  vidt,  at  han  kunde  stikke  i  Soen  med  en  Flaade  paa 
28  Skibe  og  forfølge  Fjenden  imod  Syd;  hans  eget  Flag  vajede  paa  det 
nye  84  Kanonskib  Jægermester,  og  under  ham  tjente  Viceadmiral 
Jørgen  Brahe  paa  Merowrius,  Skibscheferne  Otto  Rud,  Hans  Lau- 
ritsen, Peder  Munk  og  mange  andre  prøvede  Sømænd.  Under  Femern 
forenede  5  lybske  Skibe  sig  med  Flaaden ,  og  den  4de  Juni  fik  man 
Fjenden  i  Sigte  udfor  Buchow  paa  Meklenborgs  Kyst. 

Den  forenede  Flaade  havde  Fordelen  af  Vinden  for  den  svenske, 
som  laa  i  Læ,  og  skjøndt  denne  talte  fiere  Skibe  og  Kanoner,  besluttede 
Trolle  derfor  dog  at  vove  Angrebet.  Alting  blev  gjort  rede  til  Slag, 
Søfolkene  iførte  sig  deres  Rustninger,  eftersaae  deres  Vaaben,  som  skulde 
anvendes  ved  Entringen,  stillede  sig  ved  Kanonerne,  ophængte  Entre- 
dræggene, hvormed  de  skulde  hugge  sig  fast  i  Fjendens  Skibe,  og  ud- 
hængte de  Bomme  og  Bjælker,  som  skulde  hindre  Fjenden  fra  at  komme 
dem  ind  paa  Livet,  naar  de  ikke  ønskede  det.  Paa  Jægermesters 
Skandse  stod  Herlof  Trolle  i  sit  staalblaa  Harnisk,  med  vajende  Fjer- 
busk og  de  tre  Kroner  paa  sin  graa  Hat,  en  bydende  Skikkelse,  hvem 
Alle  saae  op  til,  og  hvis  Ro  og  Mandighed  indgjød  Tillid.  Han  lod 
holde  en  kort  Bøn  ,  opmuntrede  sine  Folk  med  nogle  faa  djærve  Ord, 
og  sejlede  da  ned  mod  de  nærmeste,  længst  til  Luvart  liggende  fjendt- 
lige Skibe,  fulgt  af  hele  sin  Flaade. 

Jørgen  Brahe  styrede  sin  Kurs  imod  Horns  Admiralskib  ,  medens 
Trolle  med  sine  Kanoner  angreb  Finska  Svanen,  der  blev  saa  ilde  med- 
taget, at  det  maatte  bære  af  for  Vinden  og  styre  ned  mod  den  øvrige 
Del  af  Flaaden.  Trolle  vendte  sig  da  imod  ETerculea,  Engelen  og  /'//- 
/."/">/.  som  han  forsøgte  at  entre;  men  det  mislykkedes,  da  de  udlagte 
Bomme  hindrede  hans  Skib  i  at  komme  dem  nær.  Med  det  mindre 
Skib  Troihi8,  der  kommanderedes  af  den  kjække  Niels  Schcnk,  var 
han  heldigere;    Jægermester  kom  lige  ind  under  dets  Agterende,   og  et 

Entredræg  huggedes  fast  i  Mesansrejsningen  (paa  den  agterste.  Mast). 
Det  store  Skib,  der  søgte  at  slæbe  det  mindre  med  sig,  sled  saa  haardt 
i  dette,  at  det  krængede  over,  saa  at  Vandet  begyndte  at  stromme  ind 
gjennem  de  underste  Kanonporte.  Kampen  Mand  imod  Mand  begyndte, 
Pilene  floj  som  Hagl  fra  Skib  til  Skib,  og  Besætningen  paa  Jægermester 
truede  med  at  tage  Tnoikts  i  Besiddelse.  »Stryger  I  Svenske  for  Kongen 
af  Danmark!',  raabte  Trolle  til  Schenk;  men  denne  lod  sig  ikke  forknytte, 
kappede  de  Touge  over,  i  hvilke  Entredrægget  havde  Tag,  og  slap  bort 
fra  sin  farlige  Modstander.  Under  denne  Kamp  var  Herlof  Trolle 
bleven  saaret  baade  i  Armen  og  i  Laaret  «af  nogitt  Hagell  Skud»,  som 
han  selv  udtrykker  sig  —  og  disse  Saar  bleve  hans  Bane.  Kampen, 
som  var  begyndt  Klokken  halv  to  om  Eftermiddagen,  blev  snart  almin- 
delig, Skib  kæmpede  mod  Skib,  endel  ødelæggelse  anrettedes;  men  det 
blev  uden  Resultat.  Om  Aftenen  blev  det  ganske  stille,  saa  at  Skibene 
ikke  mere  lode  sig  regere,  og  da  Mørket  faldt  paa,  lode  de  svenske 
Skibe  sig  bortbugsere  af  deres  Fartøjer ,  saa  at  de  den  næste  Morgen 
vare  for  langt  borte  til  at  kunne  naaes  af  den  forenede  Flaade. 

Den  hejmodige  Herlof  Trolle  agtede  kun  sine  egne  Saar  ringe  og 
bar  forst  Omsorg  for,  at  de  haardt  saarede  Krigere  bleve  hjulpne,  inden 
han  lod  sig  forbinde  af  Feltskærerne.  Muligen  har  der  heller  ikke  fra 
først  af  viist  sig  nogen  alvorlig  Fare;  men  efter  Slaget  den  4de  fulgte 
der  nogle  meget  anstrengende  Dage,  da  de  to  fjendtlige  Flaader  manøv- 
rerede for  at  naa  eller  undgaa  hinanden,  og  den  danske  Admiral  skaa- 
nede  ikke  sin  egen  Person  under  disse  Bevægelser.  Horn  skulde  tilsee, 
at  nogle  Skibe,  som  skulde  overføre  Tropper  fra  liygen,  slap  uhindret 
ud  fra  Nydyb,  og  dette  lykkedes  uagtet  Alt,  hvad  Trolle  gjorde  for 
at  forhindre  det.  Derefter  sejlede  hele  den  svenske  Flaade  Øster  paa 
ad  Bornholm  til,  og  den  forenede  Flaade  begav  sig  til  KjøgeBugt;  den 
8de  sejlede  Trolle  op  til  Kjobenhavn  og  gik  i  Land  paa  Toldboden  for 
ikke  mere  at  vende  tilbage  til  Flaaden.  Han  var  da  endnu  saa  rask, 
at  han,  bærende  sit  tunge  Sværd,  kunde  begive  sig  tilfods  til  sit  Hjem 
i  Byen;  men  her  maatte  han  søge  Lejet,  hans  Saar  forværredes  daglig, 
uagtet  han  underkastedes  en  omhyggelig  Pleje,  og  den  25de  Juni  mi- 
stede Danmarks  Konge  sin  dygtigste,  mest  kyndige  Admiral,  Søkrigerne 
en  højt  elsket  Anfører  —  han  blev  kun  49  Aar  gammel. 

Trolles  kjække  Viceadmiral  fulgte  ham  tre  Dage  efter  i  Graven, 
bortreven  af  en  heftig  Feber,  og  Kommandoen  over  Flaaden  blev  over- 
dragen til  Otto  Rud,  som  Trolle  selv  paa  sit  Dødsleje  havde  anbe- 
falet som  den  Dygtigste  til  at  blive  Danmarks  Admiral.  Hr.  Otto,  som 
allerede  flere  Gange  havde  udmærket  sig  i  Krigen  ,  navnlig  i  Kampen 
med  Makalos  under  øland  ,    var  en   streng  Herre ,    men   en   kraftig  og 


Herluf  Trolle  fures  Baaret  i  Land  (Sde  Juni   1565). 


nlliefasl  Mand  i  sin  bedste  Alder,  omtrent  45  Aar  gammel.  Han  var 
ikke  saa  kyndig  eller  saa  dannet  som  sin  hæderlige  Formand,  og  ikke 
saa  afholdt  af  sine  Undergivne;  men  han  var  djærv,  modig  og  udliol- 
dende.  Han  samlede  strax  de  tilstedeværende  Skibe  under  sin  Kom- 
mando og  stak  i  Søen  for  at  opsøge  den  svenske  Flaade. 

Don  dansk  -  lybske  Flaade  talte  omtrent  30  Skibe ,  hvoraf  Jæger- 
mester var  det  prægtigste,  og  paa  dette  hejsede  Otto  Rud  sit  Banner. 
De  bleve  forte  af  de  dygtigste  Officerer,  blandt  hvilke  Otto  Ruds  Broder 
Erik  paa  Svenske  Jomfru,  Peder  Huitfeldt  paa  Mercwritus,  Jørgen  Skeel 
paa  Kindt  Gaades  og  Andre;  men  noget  egentligt  Sammenhold  mellem 
Skibene,  saaledes  at  Flaaden  kunde  ansees  som  en  eneste  stor  Krigs- 
maskine, fandtes  ikke.  Herlof  Trolle  havde,  som  ovenfor  viist ,  gjort 
Forsøg  paa  at  indfore  den  Taktik,  at  opstille  Skibene  i  en  bestemt  Orden, 
naar  de  gik  i  Kamp;  men  hans  Forskrifter  vare  ikke  blevne  fulgte. 
Det  er  nok  troligt,  at  Admiralen  har  holdt  forskjellige  Sammenkomster 
med  sine  Skibschefer,  at  visse  Aftaler  ere  blevne  trufne,  visse  Regler 
givne  for  Angrebsmaaden  paa  Fjenden;  men  noget  egentligt  System  er 
ikke  fulgt.  Skibene  vare  for  ufuldstændige  og  indbyrdes  forskjellige  til, 
at  de  kunde  manøvrere  og  kæmpe  i  samlet  Styrke,  Admiralen  kunde, 
under  Forberedelserne  til  Kamp  og  medens  denne  stod  paa,  kun  meddele 
sine  Befalinger  ved  at  praje  fra  Skib  til  Skib  eller  sende  Baad,  og 
Følgen  blev,  at  der  kæmpedes  Skib  imod  Skib  eller  i  adskilte  Grupper, 
at  den  Ene  hjalp  den  Anden,  som  han  kunde  bedst,  og  at  det  heldige 
Udfald  kom  til  at  afhænge  af  de  enkelte  Skibsføreres  Duelighed.  Man 
søgte  dels  at  ødelægge  hinanden  ved  Kanonernes  Ild  paa  længere  Hold, 
dels  at  komme  hinanden  paa  Livet  for  at  lade  Sværd  og  Bue  bestemme 
Udfaldet.     Entring  var  i  hine  Søkrige  en  vigtig  Kampmaade. 

Den  7de  Juli  traf  Flaaderne  sammen  imellem  Bornholm  og  Rygen, 
og  skjondt  Horn  havde  13  Skibe  mere  end  Rud ,  angreb  denne  dog 
strax  ved  Mødet,  kort  efter  Middag,  det  fjendtlige  Admiralskib  Si.  Erik 
paa  90  Kanoner.  8  svenske  Skibe,  hvoriblandt  Finska  Svanen,  Svenska 
Hektor,  det  lille  Troilus  o.  s.  v.,  ilede  til  for  at  understøtte  deres  Ad- 
miral, og  Rud  fik  Understøttelse  af  omtrent  ligesaa  mange  af  de  danske 
og  lybske  Skibe,  hvoriblandt  det  lybske  Admiralskib  Josva  samt  Skibs- 
cheferne Erik  Rud ,  Niels  Trolle ,  Peder  Huitfeldt  og  Jørgen  Skeel. 
Kampen  var  heftig  og  blodig ,  og  i  Førstningen  saae  det  ud ,  som  om 
den  forenede  Flaade  skulde  faae  Overmagten;  det  svenske  Admiralskib 
blev  ilde  tilredt,  Viceadmiralen,  Sten  Sture,  og  Chefen  paa  hans  Skib 
Finska  Svanen  faldt,  et  af  de  svenske  Skibe,  som  understottede  St.  Kril:, 
blev  skudt  i  Sænk  og  et  andet  brændt.     Niels  Trolle  mistede  i  Kampen 

begge  sine  Ben  og  hans  Skib  blev  skudt  i  Sænk;  men  Mandskabet 
entrede  op  paa  det  svenske  Skib  Sk  J&ran,  tog  det  i  Besiddelse,  hej- 
sede det  svenske  Flag  og  sejlede  bort  med  sit  Bytte  tværs  igjennem  den 
fjendtlige  Flaade.  Men  var  Lykken  saaledes  end  i  Begyndelsen  ltud 
gunstig,  saa  vendte  Bladet  sig  dog  snart.  De  Svenske  kæmpede  mo- 
digt, fber  ind  paa  de  danske  Skibe,  hvor  de  kunde  komme  til,  brugte 
livligt  deres  Kanoner,  tændte  Ild,  entrede  og  overmandede  det  ringere 
Antal  Skibe,  de  havde  for  sig.  Et  brændende  svensk  Skib,  GyUende 
Leyonet,  kom  drivende  ned  og  adsplittede  de  danske  Skibe,  hvorved  Rud 
blev  adskilt  fra  sine  Kammerater  og  ene  maatte  bestaa  Kampen  med 
de  Fjender,  der  omringede  ham.  Jægermester  var  stort  og  vel  besat 
med  Kanoner,  og  dets  Besætning  var  over  1000  Mand  stærk;  det  kom- 
manderedes af  den  kjække  Otto  Rud  og  talte  mange  dygtige  og  kraftige 
Krigere  i  sit  Mandskab;  men  Overmagten  var  for  stor,  Tabene  for 
haarde,  og  Ingen  kom  det  til  Hjælp.  Hele  Eftermiddagen  kæmpede  det 
mod  Udholdenhed  imod  de  omgivende  Fjender,  Folkene  faldt  som  Fluer, 
der  var  knap  hundrede  Usaaredc  tilbage,  store  Dele  af  Rejsningen  gik 
overbord,  Skibet  blev  skudt  læk,  Vandet  steg  i  Lasten,  Pomperne  kunde 
ikke  mere  tage  det,  Krigerne  vare  udmattede.  Dog  holdt  Rud  ud  til 
Klokken  var  halv  ni  om  Aftenen;  Morket  faldt  paa,  og  Jægermester  sank 
dybere  i  Vandet  —  da  strog  Otto  Rud  sit  Flag  og  overgav  sig  som 
Fange  I  il  den  svenske  Admiral,  hans  kortvarige  Overkommando  var 
tilende.  Det  blodige  Slag  ophørte  forst  ved  Nattens  Frembrud.  Den 
forenede  Flaade  havde  mistet  tre  Skibe  og  Svenskerne  fem;  men  iblandt 
de  første  var  det  danske  Admiralskib,  hvorfor  Svenskerne  tilskrev  sig 
Sejren;  dog  havde  den  Ene  neppe  Noget  at  lade  den  Anden  hore. 
Al'  Døde  og  Saarede  var  der  over  7000,  nogenlunde  ligelig  fordelte  paa 
begge  Flaader.  Om  Natten  trak' Horn  sig  tilbage  med  Bit  Bytte  og  sine 
Fanger,  forlod  Kaivandet  og  ankom  til  Dalarøen  Ugedagen  eller  Slagel; 
den  forenede  Flaade  vendte  tilbage  til  Kjebenharfn  lur  af  istandsætte 
den  lidte  Skade. 

Otto  Rud  blev  tilligemed  de  ovrige  danske  Fanger  førl  til  Stock- 
holm og  behandle!  al  den  heftige,  fremfusende,  næsten  ranvittige  Kong  Erik 
paa  'Lu  mest  krænkende  og  ydmygende  Maadc.  Da  Klas  Horn  efter  svensk 
Skik  holdt  sit  indtog  i  Hovedstaden,  gik  de  danske  Fanger  med  i  Pro- 

cessionen,  de  adelige  mod  Silkesnore,  de  menige  med  Baststrikker  om 
Halsen,  og  foran  dem  gik  en  Bonde,  der  blæste  paa  Sækkepibe  til  Straf 
for,  at  der  i  en  dansk  Smædevise  havde  staact ,  at  de  Svenske  skulde 
dandse  efter  de  Danskes  Pibe.  Da  Rud  traadte  frem  for  Kong  Erik, 
bebrejdede  denne  ham  i  haarde  Ord,  at  han  havde  anfaldet  de  Svenske: 
men  Admiralen  svarede:  »Jeg  er  en  dansk  Mand,  jeg  har  svoret  min 
Konge  Troskab  og  Lydighed,  og  Ingen  kan  tage  mig  til  Miatykke,  at 
jeg  har  kæmpet  af  yderste  Evne  for  Konge  og  Fædreland.  Men  Lykken 
er  ustadig,  og  som  den  idag  har  gjort  mig  til  en  Fange,  kan  den  en 
anden  Gang  gjore  min  Fjende  til  det».  Over  dette  djærve  Svar  blev 
Kongen  saa  rasende,  at  han  hævede  sit  Sværd  for  at  hugge  den  dum- 
dristige Fange  ned  —  men  Klas  Horn,  som  havde  vundet  Agtelse  for 
sin  stolte  Fjende,  greb  Kong  Erik  i  Armen  og  foreholdt  ham,  at  det 
ikke  var  saaledes,  man  skulde  behandle  en  ærekjær  Søkriger.  Otto  Rud 
blev  forst  bragt  til  Vadstena;  men  da  en  voldsom  Pest  udbrod,  flyttedes 
han  til  Svartsjø  i  Upland,  hvor  Smitsoten  dog  ikke  lod  ham  i  Ro. 
En  Dag  opdagede  han  nogle  mørke  Pletter  paa  sin  Arm  ,  og  ved  at 
spørge  en  af  Kvinderne  paa  Gaarden  erfarede  han,  at  han  var  angreben 
af  Pesten.  Han  tilskrev  sin  Hustru  et  Afskedsbrev  og  dode  rolig  og 
gudhengiven  den  Ilte  Oktober  1565,  kun  noget  over  45  Aar  gammel. 

Ikkun  to  Aar  vare  henrundne  under  denne  taabelige  Krig  mellem 
Brødrefolkene,  og  allerede  nu  havde  Flaaden  —  foruden  Jakob  Brok- 
kenhus  —  havt  tre  Befalingsmænd,  Peder  Skram,  Herlof  Trolle  og  Otto 
Rud,  hvis  Navne  indtage  en  hej  og  hæderlig  Plads  i  den  dansk-norske 
Flaades  Historie.  Endnu  varede  Krigen  i  over  fem  Aar;  men  hvad  der 
fra  disse  er  at  fortælle  om  Begivenheder  paa  Soen,  er  kun  saare  Lidet, 
og  heraf  er  ikke  Noget,  som  kan  fylde  os  med  sær  Beundring  over  Krigernes 
Daad.  Det  var  Hæren,  som  i  disse  Aar  vandt  Laurbærrene,  det  var 
den  unge,  udødelige  Daniel  Rantzau,  som  ved  sit  herlige  Tog  i 
Smaaland  og  Ostergotland  og  sit  endnu  mere  glimrende  Tilbagetog  ind- 
lagde sig  en  Berømmelse  og  bragte  over  de  danske  Vaaben  en  Hæder, 
som  aldrig  skal  visne;  men  dette  Tog  horer  ikke  med  ind  under  vor 
Skildring.    Paa  Søen  gik  det  anderledes  til. 

Den  danske  Flaade  foretog  sig  i  den  sidste  Del  af  Aaret  1505  en 
Diversion  i  Ostersoen   under  Erik   Rud;    men   det  følgende  Aar    blev 

Overkommandoen  lagt  i  Hans  Lauritsens  Hænder.  Ogsaa  denne 
Gang  vare  Svenskerne  forud  med  deres  Rustninger.  1  April  Maaned 
havde  Klas  Horn  forladt  Stockholm  med  en  Flaade  paa  henved  70  Skibe, 
og  snart  efter  viste  lians  Krydsere  sig  omkring  i  -Østersøen,  medens  de 
Danske  holdt  sig  tilbage  i  Sundet  og  af  Mangel  paa  Folk  og  Penge- 
midler hindredes  i  at  gaa  Fjenden  imode.  I  Juni  Maaned  ankrede 
Horn  med  en  større  Del  af  den  svenske  Flaade  i  Kjoge  Bugt  og  truede 
Kjobenhavn;  men  da  havde  Hans  Lauritsen  omsider  faaet  udrustet  en 
kampdygtig  Flaade  paa  36  danske  og  lybske  Sejlere,  og  da  Vinden  den 
29de  i  samme  Maaned  blev  gunstig,  lettede  han  med  denne  Samling  af 
Skibe  og  holdt  ned  gjennem  Drogden,  paa  Jagt  efter  Svenskerne.  Horn 
vilde  ikke  modtage  Slag,  hvortil  han  vistnok  har  følt  sig  for  svag,  lige- 
som det  er  sandsynligt ,  at  den  navnlig  i  Sverig  herskende  ond- 
artede Pest  har  været  udbredt  paa  Skibene;  han  forlod  derfor  Bugten 
og  stod  Oster  i.  Sex  svenske  Skibe ,  som  under  Bortsejlingen  ragede 
paa  Grund,  lykkedes  det  at  faae  af  igjen,  uden  at  de  bleve  angrebne  af 
de  Danske,  og  Flaaden  naaede  tilbage  til  Dalarø,  uden  at  der  tilstødte 
den  noget  Uheld.  Det  lader  sig  ikke  ret  vel  forklare,  hvorfor  Klas  Horn, 
der  var  en  kjæk  og  duelig  Admiral ,  som  inden  dette  Aars  Tog  i  sin 
Hjerne  havde  udklækket  højtsvævende  Planer  om ,  hvad  Somagten 
skulde  udrette ,  nu  trak  hele  sin  store  Flaade  tilbage  og  overlod 
Herredømmet  i  Ostersoen  til  de  Danske,  naar  man  ikke  antager 
som  givet,  at  Skibenes  Besætninger  i  høj  Grad  have  lidt  af  Syg- 
domme og  Savn.  Et  forfærdeligt  Uheld,  som  rammede  Modstandernes 
Flaade ,  skulde  imidlertid  snart  paa  en  uventet  Maade  forbedre  hans 
Stilling. 

Den  25de  Juli  var  Horn  atter  stukken  i  Søen ,  og  Dagen  efter 
stødte  <le  td  fjendtlige  Flaader  sammen  i  Farvandet  mellem  Oland  og 
Gulland.  De  sejlede  frem  og  tilbage,  snart  nærmende  sig  til,  snar! 
fjernende  sig  fra  hinanden,  og  under  disse  Manøvrer  opstod  der  liere 
Kampe  mellem  enkelte  Skibe,  i  hvilke  det  vel  gik  varmt  til,  men  som 
dog  vare  uden  Betydning  for  Flaadernes  Styrke.  Chefen  paa  det  danske 
Skib  Achillesi  Kristoffer  Mogensen,  faldt,  og  da  han  var  Adelsmand 
gjorde  hans  Standsfæller  Fordring  paa,  at  han  skulde  begraves  i  Land. 
Admiralen  gik  ind  berpaa,  og  da  Svenskerne  fremdeles  hold!  sig  tilbage 

fra  Angreb,  lod  han  den  forenede  Flaade  ankre  op  ved  Visby  paa  et 
Sted,  hvor  Grunden  er  klippefuld,  saa  at  Ankrene  ikke  kunde  faae  godt 
Hold,  og  hvor  Kysten  desuden  er  aaben.  Det  var  saaledes  en  farlig 
Ankerplads,  selv  i  den  gode  Aarstid.  Den  første  Nat  blæste  det  temmelig 
haardt ,  og  Skibenes  usikkre  Stilling  foranledigede  flere  af  de  søvante 
Skippere  til  at  opfordre  Hans  Lauritsen  til  at  lade  Flaaden  lette  og 
stikke  i  Soen;  men  han  svarede  dem  kun,  at  saaledes  stormede  det  vel 
ikke  hver  Nat,  og  blev  trygt  liggende.  Hans  utidige  Selvtillid  blev 
haardt  straffet.  Næste  Nat,  imellem  den  28de  og  29de  Juli,  rejste  der 
sig  en  heftig  paalands  Storm,  i  hvilken  11  store  danske  og  3  lybske 
Skibe  drev  fra  deres  Ankere  og  forliste  paa  Kysten,  hvor  Brændingen 
paa  de  haarde  Klipper  var  saa  voldsom,  at  kun  meget  Faa  af  Besæt- 
ningerne kom  derfra  med  Livet.  Blandt  de  forliste  Skibe  vare  ikke 
alene  det  danske  Admiralskib  Samson  paa  1100  Mand  og  Viceadmiral- 
skibet Hannibal  paa  943  Mand ,  men  ogsaa  det  lybske  Admiralskib 
Merianen  paa  1000  Mand.  lait  druknede  der  over  6000  Mennesker, 
blandt  hvilke  der  var  tre  Flagmænd,  Hans  Lauritsen,  Jens  Truidsen  og 
den  lybske  Admiral  Bartholomæus  Thinnappel ,  samt  ni  Skibschefer. 
»Flere  Tusinde  maatte  drukne,  for  at  En  kunde  ligge  tør«. 

Den  svenske  Flaade ,  som  ogsaa  led  endel  under  Stormen  ,  søgte 
Dagen  efter  Havn ,  og  derved  lykkedes  det  Resterne  af  den  forenede 
Flaade  at  naae  uhindrede  tilbage  til  Kjobenhavn. 

Fra  dette  store  Tab  rejste  Flaaden  sig  ikke  mere  under  Krigen,  og 
Sverig  havde  et  næsten  uhindret  Herredomme  i  Østersøen.  Vel  blev 
det  noget  bedre  med  Finantsernes  Stilling  under  Peder  Oxes  kyndige 
Ledelse,  og  en  vis  Kraft  lagdes  paa  at  erstatte  de  forliste  Krigsskibe; 
men  de  enkelte  Eskadrer,  som  nu  og  da  udsendtes,  udrettede  dog  ikke 
andet  end  her  og  der  at  opsnappe  nogle  fjendtlige  Handelsskibe  eller 
forurolige  Fjenden  paa  forskjellige  Steder.  Fra  Aaret  1568  var  det 
Peder  Munk,  der  senere  kom  til  at  indtage  den  højeste  Stilling  ved 
Flaaden  som  Kigsadmiral  og  blev  Medlem  af  Regjeringen  under  Christian 
den  Fjordes  Mindreaarighed ,  som  forte  Kommandoen  i  Østersoen. 
Heller  ikke  Svenskerne  udmærkede  sig  særlig  paa  Søen  ,  efterat  Klas 
Horn  havde  forladt  Flaaden  for  at  tage  Kommando  over  Hæren,  i  hvilken 
Stilling  han  snart  efter  blev  reven  bort  af  Pesten. 

Don  meningsløse  Krig  fortsattes  kun  trægt ,  efterat  ikke  alene  de 
berømte  Admiraler  vare  bortrevne  af  Doden ,  men  ogsaa  Feltherrerne 
Frants  Brokkenhus  og  Daniel  Rantzau  havde  lidt  Heltedøden  ved  at 
falde  for  Fjendens  Kugler  under  Belejringen  af  Varberg  i  November  1509. 
De  Svenske  vare  blevne  trætte  af  den  vanvittige,  ustyrlige  Kong  Erik  den 
Fjortendes  Regimente,  havde  afsat  ham  og  i  hans  Sted  valgt  hans  Broder 
Johan  den  Tre  die  til  Konge,  og  denne,  der  vel  i  Førstningen  mod- 
satte sig  at  gaa  ind  paa  Fredsunderhandlinger  med  Danmark,  lod  sig 
dog  omsider  bevæge  af  de  Forestillinger,  som  rettedes  til  ham  af  Kej- 
seren, af  Kongen  af  Frankrig  og  Kurfyrsten  af  Brandenborg,  under 
hvis  Mægling  en  Fredskongres  aabnedes  i  Stettin  den  1ste  Juli 
1570.  Begge  Riger  vare  trætte  af  Krigen,  Skatkamrene  udtømte,  Handel 
og  Skibsfart  standsede,  Landene  udpinte  af  Sygdomme  og  Elendighed; 
men  desuagtet  hengik  der  næsten  et  halvt  Aar ,  nemlig  til  den  13de 
December,  inden  Freden  blev  sluttet  og  undertegnet.  Alt  blev  omtrent 
som  for  Krigen.  Danmark  afstod  fra  enhver  Fordring  paa  Sverig,  som 
paa  sin  Side  tilsagde  Danmark  den  uhindrede  Besiddelse  af  Norge,  af 
Provindserne  Skaane,  Halland,  Bleking,  samt  øen  Gulland,  Jemteland 
og  Herjedalen.  Sverig  skulde  betale  Danmark  150,000  Rigsdaler  i 
Krigsomkomstninger,  og  Striden  om  Besiddelserne  i  Lifland  skulde  over- 
gives til  den  tyske  Kejsers  Voldgiftskendelse;  Uenigheden  om  de  tre 
Kroner  i  Rigernes  Vaaben  skulde  ligeledes  afgjores  ved  Voldgift,  hvilket 
dog  aldrig  skete.  Alle  Fanger  udløstes  uden  Erstatning,  og  8  Skibe, 
hvoriblandt  det'  store  Admiralskib  Jægermester,  som  de  Svenske  havde 
erobret  under  Krigen,  bleve  tilbagegivne. 

Saaledes  endtes  denne  langvarige  Krig,  der  for  Søvæsenets  Ved- 
kommende her  i  Norden  staacr  som  den  første,  i  hvilken  Sejlkrigsskibs- 
ttaader,  væbnede  med  Kanoner,  kæmpede  imod  hinanden.  Dette  Vaaben 
var  endnu  i  sin  Barndom,  og  sparsomme  ere  de  Efterretninger,  vi  be- 
sidde om  dets  Beskaffenhed,  Udstyr  og  Maaden,  hvorpaa  det  blev  brugt; 
men  at  alt  dette  var  mangelfuldt,  fremgaaer  tilstrækkeligt  af  den  frem- 
satte Skildring.  Materiellet  var  kun  tarveligt;  men  det  lededes  af  liere 
behjærtede  Blænd,  hvis  Navne  vi  skulle  mindes  med  Stolthed,  og  som 
vel  spaaede  det  m  lysere  Fremtid. 

verig  havde  under  hele  Syvaarskrigen  havt 
Overmagten  paa  Soen,  ikke  alene  i  Hen- 
seende til  Skibenes  Antal,  men  ogsaa  i 
deres  Størrelse ,  og  naar  dette  desuagtet 
ikke  forskaffede  det  den  Overlegenbed,  det 
burde,  kan  Grunden  alene  søges  i,  at  den 
danske  Flaade  havde  dueligere  Anførere  end  den  svenske,  og  at  de 
danske  Søfolk  vare  bedre  indøvede.  Man  skulde  nu  have  troet,  at  Dan- 
mark, belært  af  Erfaringen  under  Krigen  og  den  Betydning,  Flaaden 
havde  for  Forsvarsvæsenet,  efter  Freden  i  Stettin  1570,  da  det  oven- 
ikjobet  fik  de  af  Sverig  erobrede  Skibe  tilbage,  med  Styrke  havde  kastet 
sig  over  Flaadens  Udvikling;  men  dette  blev  .  ikke  Tilfældet.  I  den 
lange  Fredsperiode,  som  fulgte  efter  Krigen,  lige  indtil  Slutningen  af 
Aarhundredet,  gjorde  Flaaden  kun  ringe  Fremgang,  og  der  er  ikke  Stort 
at  fortælle  om  den. 

Der  indtraadte  vel  efterhaanden ,  navnlig  i  denne  Periode,  en  Sy- 
stemforandring ved  Søværnet,  som  fra  denne  Tid  af  og  indtil  vore  Dage 
udelukkende  blev  en  Statsinstitution.  Den  Forpligtelse,  visse  Provindser, 
Forbund  eller  Personer  havde  til  under  en  Krig  at  levere  bevæbnede 
eller  ubevæbnede,  bemandede  eller  ubemandede  Skibe,  faldt  lidt  efter 
.lidt  bort,    og  Staten  byggede  selv  sine  Skibe  paa  Bremerholm  eller  lod 


184  Sejlkrigsskibs-Perioden. 

dem  bygge  paa  private  Værfter,  indlemmede  dem  i  Flaaden,  som  havde 
sin  faste  Station  i  Kjobenhavs  Havn,  og  holdt  dem  selv  vedlige.  Alle- 
rede paa  denne  Tid  see  vi,  at  der  ved  Marinens  Værft  har  været  ansat 
hollandske  Skibsbyggere.  Det  Forhold,  at  Staten  ved  en  udbrydende 
Krig  bemægtigede  sig  de  Skibe,  som  vare  nærmest  ved  Haanden,  ja 
selv  fremmede  Handelsskibe,  som  løb  ind  i  Oresundet,  bevæbnede  og 
bemandede  dem  og  brugte  dem  som  Krigsskibe,  maatte  ligeledes  op- 
hore nu,  da  der  til  Krigsskibenes  Bygningsform  og  Styrke  stilledes 
Fordringer,  som  de  almindelige  Handelsskibe  ikke  kunde  tilfredsstille. 
For  at  bøde  herpaa  stillede  Flaaden  sig  i  et  særligt  Forhold  til  Handels- 
marinen,  som  nedenfor  skal  blive  omtalt. 

De  egentlige  Krigsskibe,  som  byggedes  til  Flaaden,  vare  allerede  fol- 
den Tid  stolte  Søskummere.  Skroget  ragede  hoit  op  over  Vandet  med 
stærkt  Spring  (som  en  Vugges  Gænger)  og  høj  Opbygning  over  Forenden 
og  Agterenden,  det  vil  sige  over  Bakken  og  Skandsen ,  hvor  Chefens 
Kahyt  og  Officerernes  Lukaffer  vare  anbragte.  Tre  høje  Master  med 
Bæer  og  Gafler  vare  behængte  med  Sejl ,  et  Bougspryd  ragede  ud 
over  Forstævnen  med  en  Kaa,  Blinderaaen ,  hvorunder  der  hang  et  Sejl 
ned  imod  Vandet,  og  en  Mast,  ligeledes  med  Sejl.  Paa  Masterne  var 
dei  Mærs,  hvorfra  Matroserne  kunde  skyde  ned  paa  Fjendens  Dæk,  naar 
han  entrede,  og  Hytten  over  Skandsen  var  beskyttet  paa  en  saadan 
Maade,  at  den  kunde  tjene  som  sidste  Tilflugt  for  Besætningen,  naar 
Fjenden  havde  betraadt  Skibets  Dæk.  Foruden  disse  store  Skibe  nævnes 
som  Led  af  Flaaden  Pink  er,  der  førte  to  Master,  Jagter  med  een 
Mast,  og  Galejer. 

Flaadens  Bestyrelse  var  ikke  hensigtsmæssig ,  men  kunde  formo- 
dentlig ikke  være  anderledes  under  de  givne  Forhold;  den  havde  baade 
en  militær  og  en  civil  Bestyrer  og  desuden  en  Chef  for  Holmen.  Den 
civile  Bestyrer,  hvortil  Kentemestercn  Kristoffer  Valkendorf  ud- 
nævntes i  Aaret  157!»,  forestod  den  egentlige  Administration,  Penge- 
væsenet, Anskaffelserne  m.  m.,  og  det  er  sandsynligt,  at  de  Egenskaber, 
der  udfordres  til  Forretninger  af  denne  Art,  ikke  have  røret  tilstede 
hos  Flaadens  mere  praktisk  uddannede  Befalingsmænd.  Det  militære 
Overhoved  var  Rigsadmiralen ,  til  hvilken  Stilling  Peder  Munk  ud- 
nævnte:.   L576.      Han    var    den    Højstkommandcrcnde    paa    Flaaden    og 

Lederen  af  Alt,  hvad  der  vedkom  det  Nautiske  og  det  Somilitære.  Hol- 
mens Chef  ledede  Arbejderne  paa  Holmen  samt  forestod  Mandskabets 
Beklædning  og  Bespisning;  han  stod  forst  umiddelbart  under  Kongen, 
men  ved  Valkendorfs  Udnævnelse  til  Bestyrer  for  Flaaden  underlagdes 
han  denne,  og  var  saaledes  uafhængig  af  Kigsadmiralen.  Denne  dob- 
belte Bestyrelse  af  Somagten  under  to  Mænd,  skjondt  de  begge  vare 
Medlemmer  af  Rigsraadet  og  stode  i  nær  Berøring  med  hinanden,  vir- 
kede ofte  skadeligt  ind  paa  Forholdet,  delte  Ansvaret  og  hemmede 
gavnlige  Foranstaltningers  Fremme;  det  vedblev  dog  at  bestaa  med  ringe 
Forandring,  indtil  Admiralitetet  indstiftedes  af  Frederik  den  Tredie. 

Som  allerede  anført  blev  der  ikke  lagt  megen  Vind  paa  Flaadens 
Udvikling  i  de  18  Aar  af  Frederik  den  Andens  Regering,  som  fulgte  efter 
Krigen,  og  da  denne  fredelskende  og  fromme  Konge  dode  den  4de  April 
1588,  talte  den  kun  22  Skibe  med  tilsammen  624  Kanoner,  fra  18pun- 
dige  Metalkanoner  nedad  til  de  allermindste,  og  var  dertil  i  det  Hele 
taget  kun  slet  udstyret.  Under  Christian  den  Fjerdes  Mindreaarig- 
hed  gik  det  ikke  synderlig  bedre,  der  blev  vel  bygget  nogle  nye  Skibe, 
men  kun  til  Erstatning  for  dem,  der  bleve  opslidte,  og  da  den  unge 
Konge  selv  tog  Regeringens  Tommer  i  sin  Haand,  talte  den  dansk- 
norske Flaade,  foruden  3  Galejer  paa  10  Kanoner  hver,  kun  19  Krigs- 
skibe, af  hvilke  det  storste,  Fortana,  var  paa  80  Kanoner,  de  tre  mindste 
paa  ikke  mere  end  G  Kanoner  hver.  Altsaa  en  lille  Flaade  med  kun 
meget  faa  større  Skibe. 

Der  var  heller  ikke  i  denne  Periode  synderlig  Brug  for  Flaaden, 
der  aldrig  kom  til  at  virke  i  samlet  Styrke;  derimod  udsendtes  der 
stadig  Krigsskibe  og  mindre  Eskadrer  imod  de  mange  Fribyttere,  som 
sværmede  om  saavel  i  Nordsøen  som  i  Ostersøen.  Disse  vare  for  en 
Del  Kapere,  der  under  Krigen  havde  havt  Ret  til  at  tage  og  opbringe 
fjendtlige  Handelsskibe  og  i  det  Hele  øve  saa  megen  Skade  paa  Fjenden, 
som  de  formaaede;  men  Haandteringen  var  indbringende  og  fortsattes 
for  de  Vedkommendes  egen  Regning,  ofterat  de  egentlige  Fjendtligheder 
vare  ophørte.  Skibe,  som  under  Krigen  med  en  Slags  Lovlighed  kunde 
kaldes  Kapere,  bleve  under  Freden  sande  Sørøvere  og  i  høj  Grad  byrde- 
fulde for  Handel  og  Søfart.  Det  lykkedes  de  danske  Skibe  nogenlunde 
at  rydde  Ostersøen  for  Fribyttere;  men  i  Nordsøen  var  Opgaven  vanske- 

ligere.  Saaledes  fortælles  det,  at  Farvandene  Nord  paa,  ved  Færoerne 
og  Island,  ofte  hjemsøgtes  baade  af  engelske  og  franske,  ja  selv  af  tyr- 
kiske Fribyttere.  Blandt  dem  ,  som  især  virkede  til  at  hemme  dette 
Uvæsen,  skulle  vi  nævne  Mogens  Hejnesen,  en  ægte,  uforfærdet  nor- 
disk Søgut,  i  hvis  Aarer  de  gamle  Vikingers  Blod  endnu  flod.  Han  var 
en  Præsteson  fra  Færoerne,  født  i  Næs  paa  Strøm  o,  og  foer  med  sit 
Skib  mellem  disse  Oer  og  Bergen,  efterat  han  i  lang  Tid  havde  gjort 
Tjeneste  i  fremmede  Lande,  navnlig  i  Holland.  Paa  Grund  af  hans  Sø- 
mandsdygtighed  og  Kjendskab  til  Farvandene  overdrog  Frederik  den 
Anden  ham  at  rense  disse  for  Sørøverne,  og  dette  skal  han  have  udfort 
med  en  Dygtighed  og  et  Mod,  som  skaffede  hans  Navn  en  Plads  i  de 
norske  og  færøiske  Folkesagn.  Mangen  Dyst  udholdt  han  med  Piraterne, 
og  sejrede  han  end  ikke  hver  Gang,  slap  han  dog  altid  godt  derfra. 
Engang,  fortælles  der,  laa  han  med  sit  Skib  i  en  norsk  Havn,  da  han 
tik  Underretning  om,  at  et  Sørøverskib,  der  var  for  stort  til,  at  han 
med  Udsigt  til  Sejr  turde  binde  an  med  det,  var  i  Sigte  under  Landet. 
Mogens  Hejnesen  lod  sig  ikke  heraf  forknytte ,  men  greb  til  List  imod 
den  mægtigere  Fjende.  Han  klædte  sig  ud  som  Fisker,  tog  nogle  Folk 
med  sig,  og  sejlede  ud  i  en  Fiskerbaad  mod  Sørøveren,  som  han  lagde 
paa  Siden,  og  hvem  han  falbød  sine  Fisk.  Det  var  temmelig  sent  paa 
Aftenen,  Mørket  begyndte  at  falde  paa,  og  da  han  foreholdt  Fribytterne, 
at  han  havde  lang  Vej  hjem  og  ikke  kunde  finde  ind  i  Skjærgaarden 
om  Natten,  gave  de  ham  en  Slæber  og  lode  ham  slæbe  agter  efter  Skibet. 
Henad  Natten,  da  Alt  var  blevet  roligt  paa  Dækket,  benyttede  Hejnesen 
Lejligheden  og  fornaglede  Roret  saa  vel,  at  det  ikke  uden  stor  Moje 
kunde  bringes  i  Orden  igjen;  dcrpaa  slap  han  Slæberen,  sejlede  ind  til 
sil  Skib,  lettede  og  stod  ud,  og  angreb  om  Morgenen  den  svinebundne 
Sørøver,  der  hverken  kunde  dreje  eller  vende  og  saaledes  blev  den  dristige 
Sømands  lette  Bytte.  Senere,  under  Formynderregeringen,  blev  han 
al  den  engelske  Dronning  Elisabeth  anklaget  for  selv  at  drive  Sørøveri, 
hvorover  Kristoffer  Valkendorf  blev  saa  opbragt,  at  han  lod  den  kjække 
Sømand  henrette  i  Kjøhenhavn  den  8dc  Februar  1589;  men  maatte  han 
saaledes  end  lide  en  forsmædelig  Død ,  reddedes  dog  kort  efter  hans 
Ære,  da  hans  Uskyldighed  blev  fuldstændig  beviisi.  Hane  Lig  opgravedes 
Ira  Galgebakken  <>g  fik  en  hæderlig  Begravelse. 

En  Expedition  af  en  særegen  Slags  udsendtes  i  1580.  Frederik  den 
Andens  næstældste  Datter  Anna  var  bleven  gift  med  Jakob  den 
Sjette  af  Skotland  og  skulde  af  en  dansk  Eskadre  overfores  til  sit  nye 
Hjem,  hvor  Vielsen  skulde  fuldbyrdes.  Eskadren  bestod  af  11  Krigs- 
skibe under  Anforsel  af  Rigsadmiralen  Peder  Munk,  og  den  1ste  Sep- 
tember forlod  Brudetoget  Kjobenhavn.  Men  under  Kysten  af  Norge 
blev  Eskadren  overfalden  af  en  heftig  Storm,  flere  af  Skibene  arbejdede  sig 
lække  i  den  høje  Sogang,  og  man  blev  nødt  til  at  søge  Ly;  Eskadren 
gik  da  til  Oslo.  Da  Jakob  den  Sjette,  som  higede  efter  at  see  sin  unge 
Brud,  fik  Efterretning  herom,  forlod  han  Skotland  med  6  Skibe,  sejlede 
lige  til  Norge,  og  her,  paa  Aggershus  Slot,  stod  det  højtidelige  Bryllup 
den  24de  November.  I  Begyndelsen  af  det  næste  Aar  sejlede  Konge- 
parret til  Kjobenhavn  ,  hvorfra  Admiral  Munk  i  Maj  Maaned  overførte 
den  skotske  Konge  og  hans  Dronning  til  Skotland  med  en  Flaade  paa 
12  Skibe. 

Et  andet  Forhold,  der  ligeledes  virkede  til  at  skaffe  Flaaden  Be- 
skæftigelse, var  Hævelsen  af  Oresundstolden.  Denne  Velstandskilde,  der 
forst  i  den  allernyeste  Tid  er  bleven  ophævet  imod  Erstatning  af  de 
Magter,  som  udredede  den,  er  af  ældgammel  Oprindelse,  og  allerede  i 
det  13de  Aarhundrede  omtales  det,  at  Skibe,  som  gik  til  Ostersøen, 
maatte  betale  Told  ved  Indsejlingen  i  Sundet,  Paa  dette  Sted  var  i  en 
tidlig  Tid  opført  en  Borg,  Flynderborg  kaldet,  der  i  Begyndelsen  af  det 
15de  Aarhundrede  afløstes  af  Slottet  Krogen  eller  ørekrog,  da  Flynder- 
borg ikke  længere  blev  anseet  tilstrækkelig  til  at  hævde  Danmarks  Ret  til 
Oresundstolden,  som  Sverig  flere  Gange  ved  sine  Krigsskibe  søgte  at  fra- 
vriste det.  Da  Orekrog  senere  hen  heller  ikke  syntes  at  tilfredsstille  Tidens 
Fordringer,  lod  Frederik  den  Anden  i  Aarene  1574—83  bygge  Fæstningen 
Kronborg  paa  den  yderste  Spids  af  Sjællands  Kyst  ved  Indgangen  til 
Sundet.  Men  denne  Fæstning  kunde,  navnlig  med  den  Tids  kun  kort 
rækkende  Skyts,  ingenlunde  beherske  Farvandet,  hvorfor  end  yderligere 
et  Vagtskib  stationeredes  ved  Kronborg  og  et  vaagent  Oje  fra  Flaadens 
Bestyrelse  stedse  maatte  holdes  med,  at  Danmarks  Ret  til  Afgiften  blev 
hævdet.  Ogsaa  i  Store  Bælt  krævedes  Told  af  de  gjennemgaaende  Skibe, 
og  et  Vagtskib  stationeredes  ved  Nyborg  Fjord.  Men  da  Danmark 
mente  ved  -Oresundstolden  at  have  en  Ret  til  at  kræve  Afgift  af  alle  de 

Varer,  der  Vester  fra  ad  Søvejen  bragtes  til  Sverigs  Ostersøprovindser 
eller  til  Rusland,  gjorde  det  Fordring  paa,  at  de  Skibe,  som  gik  til  disse 
Lande  Nord  om  Norge,  eller  de  Varer,  der  fra  den  lille  Strimmel  Land, 
som  forenede  Sverig  med  Kattegattet,  fortes  Oster  paa,  ligeledes  skulde 
betale  Afgiften,  idet  Varers  Forsendelse  ad  disse  Veje  betragtedes  som 
en  Omgaaen  af  Tolden;  det  søgte  derfor  med  sine  Krigsskibe  at  for- 
hindre denne  formentlig  ulovlige  Trafik.  Hertil  kom  Grændsestridig- 
hederne  imellem  Sverig  og  Norge  i  det  nordlige  Ishav,  Sverigs  Fordring 
paa  Finmarken,  og  flere  Expeditioner  sendtes  derfor  op  i  disse  Farvande, 
hvor  de  led  meget  ondt  ved  Mangel  og  Kulde. 

Der  var  saaledes  vel  Brug  for  enkelte  Krigsskibe  og  mindre  Eskadrer, 
om  der  end  ikke  førtes  egentlig  Krig.  Skibene  holdtes  i  Bevægelse, 
Besætningerne  øvedes,  og  rundt  omkring  i  vore  Farvande,  ligesom  overalt 
i  Europa,  saae  man  enkelte  eller  flere  samlede  Krigsskibe  krydse  om- 
kring. Ærgjerrighed,  Fordringsfuldhed,  Pukken  paa  Højhedsret  gjorde  sig 
gjældende  iblandt  disse  Repræsentanter  for  de  forskjellige  Landes  Re- 
geringer og  militære  Magt;  den  Ene  maatte  hilse  den  Anden,  og  der 
lagdes  megen  Vægt  paa,  ikke  alene  hvem  af  de  Mødende,  der  var  den 
stærkeste,  men  ogsaa  hvem  der  repræsenterede  den  største  Magt.  Han- 
delsskibet maatte  hilse  det  fornemme  Krigsskib  med  sit  Flag  eller  ved 
at  lade  de  øverste  Sejl  glide  ned,  ligesom  naar  en  Mand  tager  sin  Hat 
af  for  en  Anden.  Indførelsen  af  Kanoner  paa  Skibene  havde  medført 
en  anden  Slags  Hilsen,  Kanonsaluten ;  men  foruden  denne  brugte  Krigs- 
skibene ogsaa  at  hilse  ved  at  lade  de  øverste  Sejl  løbe,  og  man  kan 
mange  Steder  i  Flaadernes  Historie  læse  sig  til,  at  Undladelsen  af  for- 
mentlig  skyldige  Hilsener  har  givet  Anledning  til  mere  eller  mindre 
alvorlige  Forviklinger. 

I  denne  Periode  opvoxede  den  Konge,  der  mere  end  nogen  am  len 
af  Danmarks  og  Norges  Konger,  ved  sine  ualmindelige  Evner,  sin  Virke- 
kraft* og  Udholdenhed,  skulde  komme  til  at  tage  personlig  Del  i  at  frem- 
hjælpe Flaaden.  Christian  den  Fjerde  fødtes  paa  det  af  hans  Fader, 
Frederik  den  Anden,  byggede  Slot  Frederiksborg  den  12te  April  l.">77. 
"Lr  allerede  et  halvt  Aar  forinden  var  del  spaaet  Dronning  Sofie,  at 
hun  skulde  tude  en  Sen,  der  vilde  blive  «en  ypperlig  Herre  iblandt  alle 
Konger  i  den  nordre  Verden*.     Drengen   voxede  op,    hk  en   udmærket 

Opdragelse,  udviklede  sin  Aand  ved  boglig  Lærdom  og  sit  Legeme  ved 
ridderlige  Øvelser,  og  i  begge  Retninger  gjorde  han  hurtige  Fremskridt. 
I  Bøgerne  læste  han  helst  om  Mathematik  og  Mekanik,  lagde  sig  efter 
Tegning  og  Bygningskunst;  sit  Legeme  udviklede  han  i  alle  Slags  Ridder- 
spil, i  Riden  og  Turneren,  i  Hugning  og  Fægtning.  Sovæsen  og  So- 
mandskundskab  var  hans  Lyst;  paa  Skanderborg  So  byggede  man  ham 
et  lille  Fartøj  og  udstyrede  det  ganske  som  et  stort  Krigsskib  »med 
Master,  Sejl  og  andet  Redskab,  i  alle  Maader  som  et  stort  Orlogsskib 
er  monteret  og  udrustet«,  hvormed  han  tumlede  sig  om  paa  Indsøen  og 
tidlig  lærte  at  styre  et  Fartøj  og  manøvrere  med  Sejlene.  Hans  Le- 
geme udvikledes  meget  stærkt,  han  blev  godt  og  vel  sine  tre  Alen  høj, 
stærkt  bygget,  bred  over  Skuldrene  og  Brystet,  mandig  og  rank,  en 
stolt,  kongelig  Person  i  Væsen  og  Holdning. 

Christian  den  Fjerde  var  kun  11  Aar  gammel,  da  hans  Fader  dode 
den  14de  April  1588,  og  da  hans  Moder,  den  fromme,  begavede  Dron- 
ning Sofie,  hvis  Ret  det  var  at  styre  Riget  i  Sønnens  Mindreaarighed, 
gav  Afkald  paa  denne  Ære,  fojende  sig  efter  det  hovmodige  Rigsraad, 
blev  der  indsat  et  Formynderskab  for  den  unge  Konge.  Denne  For- 
mynderregering bestod  af  Kansleren  Niels  Kaas,  Rigsadmiralen  Peder 
Munk,  Statholderen  i  Nørrejylland  Jørgen  Rosenkrantz  og  Rente- 
mesteren Kristoffer  Valkendorf,  i  det  Hele  taget  hæderlige  Mænd, 
der  sorgede  vel  for  Rigets  Styrelse  og  den  umyndige  Konges  videreud- 
vikling. Dette  varede  dog  kun  i  noget  over  8  Aar;  om  Sommeren  159G 
overtog  Christian  den  Fjerde  selv  Regeringen,  underskrev  den  7de  Au- 
gust Haandfæstningen  og  blev  kronet  i  Frue  Kirke  den  29de  August  af 
Sjællands  Biskop.  Den  27de  November  næst  efter  stod  hans  Bryllup 
med  Anna  Kathrine  af  Brandenburg  paa  Haderslev  Slot. 

Naar  vi  fremsætte  Listen  over  Danmarks  og  Norges  Admiraler,  maa 
Christian  den  Fjerde  nødvendigvis  findes  paa  denne.  Hans  Navn  har 
Plads  paa  mange  andre  Fortegnelser ,  blandt  Statsmænd ,  Hærførere, 
Dommere,  Bygmestere  o.  s.  v.;  men  ogsaa  Flaaden  har  Ret  til  at  tilegne 
sig  ham,  ikke  alene  som  duelig  Sømand  og  Skibschef,  men  ogsaa  som 
Admiral  og  Højstbefalende  i  Sokampen.  Mangt  et  kronet  Hoved  har 
baaret  Admiralens  Uniform ,  men  Ingen  med  større  Ret  end  Kong 
Christian. 

Efterat  han  selv  havde£  overtaget  Regeringen ,  kom  der  nyt  Liv  i 
Flaadens  Udvikling  og  Organisation.  Skibe  byggedes  under  Ledelse  af 
dygtige,  fortrinsvis  fremmede  Skibsbyggere,  blandt  hvilke  omtrent  paa 
denne  Tid  og  noget  senere  en  Skotlænder  Balfour   udmærkede  sig,  og 


Christian  den  Fjerde  paa  Bremerholm. 


Arbejdere  samledes  fra  forskjellige  Dele  af  Landet  til  Holmen.  Lige- 
ledes byggedes  mindre  Krigsskibe  og  Galejer  paa  private  Værfter,  navnlig 
i  Norge.     De  i  Norge  byggede  Krigsskibe  sendtes  ligesom  de  ovrige  ned 

lil  Flaaden  i  Kjobenhavn;  thi  i  Nabolandet  underholdtes  der  ikke  endnu 
kongelige  Krigsskibe,  det  maatte  fremdeles,  ligesom  tidligere,  selv  for- 
svare sine  Kyster,  hvortil  det  anskatl'ede  sig  de  saakaldte  Skjærbaade 
eller  Skjotningsbaade,  Dæksbaade  med  20  Aarer  og  en  Mast,  der 
kunde  lægges  ned  i  en  Gaffel.  Paa  Bremerholm  var  det  storste  Liv, 
Instiuctioner  bleve  givne  for  Arbejdets  Gang,  for  Vagtholdet,  Ordenen 
paa  de  oplagte  Skibe,  Mandskabets  Bespisning  og  Beklædning,  Haand- 
værkeres  og  Matrosers  Indlogering,  Justitsen  m.  m.  Ofte  saae  man  den 
stolte  Konge ,  hvis  Nærværelse  altid  indgod  den  dybeste  Respekt  og 
gjorde  stærkt  Indtryk  paa  Alle,  Hoje  og  Lave,  vanke  om  blandt  Arbej- 
derne paa  Holmen  med  sin  bekjendte  Stok,  hvori  der  fandtes  en  Mængde 
forskjellige  Instrumenter,  og  se'e  til,  at  Alt  blev  udfort  som  det  skulde;  Mo- 
deller til  nye  Skibe  —  thi  det  var  paa  den  Tid  efter  Modeller,  at  Skibene 
byggedes  —  bleve  udførte  under  hans  egen  Ledelse,  ofte  lagde  han  selv  den 
sidste  Haand  derpaa.  I  Begyndelsen  af  det  nye  Aarhundrede,  omtrent  1608, 
udvidedes  Kjobenhavn  imod  Nordost  derved,  at  den  gamle  Vold  paa  denne 
Side  blev  nedreven  og  en  ny,  fra  Norreport  til  Kastellet,  opfort. 

Ved  disse  Bestræbelser  var  Kongen  naaet  saa  vidt ,  at  han  under 
Kalmarkrigen,  der  udbred  i  Aaret  1611,  kunde  udsende  en  Flaade  paa 
50  til  60  Skibe,  »overmaade  herlige  og  store,  hvis  Lige  neppe  var  seet 
udi  Norden  tilforn«,  siger  Holberg.  Saavidt  det  kan  sees  af  Fortegnel- 
serne, var  der  ikke  i  denne  Flaade  noget  Skib  fra  Frederik  den  Andens 
Tid,  de  maa  alle  være  byggede  efter  denne  Konges  Dod,  og  navnlig  efter 
Christian  den  Fjerdes  Kroning.  De  vare  vel  udstyrede  og  bevæbnede, 
og  dertil  bemandede  med  dygtige  Sofolk.  En  fransk  Forfatter,  som  kan 
stolte  sig  til  Udsagn  af  franske  Officerer,  der  gjorde  Tjeneste  paa  denne 
Flaade,  siger,  at  den  bestod  af  »smukke  og  store  Skibe,  som  man  kunde 
kalde  Havets  Vidundere;  thi  det  var  egentlig  ikke  Skibe,  men  Kasteller 
og  mægtige  Fæstninger,  som  flød  paa  Havet,  og  nogle  af  dem  vare  be- 
væbnede med  firsindstyve  smukke  og  fortrinlige  Metalpiecer.  Besætningen 
var  vel  udstyret  og  pragtfuld,  og  dersom  Oceanet  havde  havt  Ojne, 
maatte  det  have  faldet  i  Beundring  over  denne  Flaade,  værdig  sin  store 
Fyrste». 

Men  ikke  alene  for  Flaadens  Udvikling  bar  Christian  den  Fjerde 
Omsorg,    ogsaa  Besætningernes    Oveise    laa    ham    paa  Sinde,    og    han 

deltog  jævnlig  selv  i  forskjellige  Expeditioner.  Allerede  i  Aaret  1599, 
da  han  kun  var  22  Aar  gammel,  udførte  han  sin  bekjendte  Rejse  til 
Norges  nordlige  Kyster,  foranlediget  af  den  svenske  Konge  Karl  den 
Niendes  Fordringer  paa  Finmarken;  tillige  ønskede  han  at  lære  denne 
yderste  Grændse  af  sine  Lande  at  kjende  og  tilsee,  at  ikke  Uvedkom- 
mende drev  Fiskeri  i  det  nordlige  Hav  eller  den  paa  Archangel  for- 
budte Handel.  Den  17de  April  forlod  han  Kjobenhavn  med  Skibet 
Victor,  paa  hvilket  han  selv  var  Chef,  og  forenede  sig  i  Flekkero  med 
syv  Krigsskibe  under  Borge  Trolles  Kommando.  Han  gik  under 
Navnet  Kapitajn  Christian  Frederiksen,  og  det  var  forbudt  Enhver 
paa  Skibene,  under  Livsstraf,  at  kalde  ham  ved  noget  andet  Navn. 
Eskadren  sejlede  under  den  kongelige  Kommando  Vest  og  Nord  om 
Norge,  passerede  den  Ilte  Maj  Nordkap,  og  naaede  den  14de  Vardohus. 
Nu  begyndte  Krydsningerne  omkring  i  Farvandet  lige  til  Kola,  Havnene 
bleve  undersøgte,  fremmede  Skibe,  hvoriblandt  tre  Engelskmænd  og  en 
Hollænder,  som  dreve  utilladeligt  Fiskeri,  bleve  tagne  og  indlemmede  i 
Eskadren.  I  det  stormfulde  Vejr  led  Skibene  meget  ondt  og  bleve 
splittede  fra  hverandre;  Victor  var  allerede  den  15de  Maj,  da  det  vilde 
lobe  ind  i  en  Fjord,  Oldin,  for  at  attrapere  to  engelske  Skibe,  saa 
uheldigt  at  støde  paa  et  blindt  Skjær,  hvorved  det  mistede  Skraakjolen 
og  blev  saa  lækt,  at  det  neppe  kunde  holdes  paa  Pomperne.  I  denne 
Tilstand  maatte  det  udstaa  flere  Dages  haard  Storm  med  Kulde  og  Snee. 
Den  17de  kom  det  i  Tykning  og  Mørke  ind  imellem  nogle  Skjær,  hvor- 
fra ingen  Udvej  syntes  mulig;  stor  Forvirring  og  Fortvivlelse  opstod  om- 
bord, man  troede  Skibet  tabt  og  Besætningen  offret,  da  det  pludselig 
erindredes,  at  der  nede  i  Skibet  sad  to  Engelskmænd  lænkede,  Skippere 
fra  de  tagne  Skibe,  Mænd,  der  maatte  kjende  Farvandet  og  Skja-rgaar- 
den.  De  bleve  losladte,  kom  op  paa  Dækket,  gav  de  fornødne  Anvis- 
ninger, og  Victor  blev  reddet.  Den  21de  kom  det  ind  i  en  Vig,  Keldin, 
hvor  det  forst  sattes  paa  Grund  for  at  udbedre  Skaden;  men  da  dette 
viste  sig  utilstrækkeligt,  maatte  det  kjolhales  til  et  af  de  andre  Skibe, 
Raphad.  Plaaden  samledes  derefter  ved  Vardohus  i  et  Antal  af  13 
Skibe,  og  tiltraadte  den  31te  Maj  Tilbagevejen.  Efter  en  meget  storm- 
fuld Og  besværlig  Sejlads,  under  hvilken  Skibene  alfer  splittedes  ad, 
oaaede  Victor  und   nogle  af  de  andre  Skibe  Bergen   om  Natten   mellem 

den  20de  og  21de  Juni,    bugseret  ind  gjennem  Skjærgaarden  af  Baade 

fra  Byen.  Her  holdtes  Fejter  og  Gjæstebud  i  ti  Dage,  indtil  den  1ste 
Juli,  da  Skibene  atter  fcdbugseredes  af  Byens  Baade,  men  raaatte  ankre 
op  i  Skjærgaarden  indtil  den  7de  paa  Grund  af  Storm.  Den  13de  Juli 
ankom  de  til  Sundet,  Kongen  gik  i  Land  ved  Kronborg;  men  Skibene 
sejlede  videre  til  Kjobenhavn  ,  hvor  snart  efter  de  savnede  Krigsskibe 
ligeledes  indfandt  sig. 

Senere  foretog  Kongen  næsten  aarlig  mindre  Expeditioner  tilsoes. 
Han  havde  stor  Interesse  for  Norge,  hvor  hans  Navn  mindes  med  Hen- 
givenhed og  Kjærlighed,  og  besøgte  jevnlig  dette  Land,  ja  forte  endog 
Dronningen  med  sig  derop.  1606  gjorde  han  en  Tour  med  en  Eskadre 
paa  fem  Skibe  til  England,  hvor  ikke  alene  den  imponerende  Konge, 
men  ogsaa  de  store  Skibe,  navnlig  Orlogsskibet  Trekroner,  gjorde  almin- 
delig Opsigt.  1610  var  han  i  Norge  med  den  unge  Prinds  Christian, 
der  i  Faderens  Nærværelse  hyldedes  til  Thronfolger,  kort  efter  at  han 
var  bleven  hyldet  i  Danmark.  Flere  Expeditioner  kunde  nævnes;  men 
de  anførte  ville  formentlig  være  tilstrækkelige  til  at  vise  den  virksomme 
Konges  Interesse  for  Sømagtens  Udvikling.  I  Bestyrelsen  skete  der 
1609  den  Forandring,  at  den  gamle  Rigsadmiral  Peder  Munk  nedlagde  sit 
Embede  og  trak  sig  tilbage  til  sit  Gods  Estvadgaard  i  Jylland,  hvor  han 
dode  1623,  89  Aar  gammel.  Mogens  Ulfeldt  udnævntes  til  Rigsadmiral 
og  Godske  Lindenov  til  Holmens  Chef  (eller  Holmens  Admiral). 

Krigen  med  Sverig  brod  ud.  Anledningen  hertil  var  dels  de  om- 
talte Grændsestridigheder  ved  Lapland,  idet  den  svenske  Konge  Karl 
den  Niende  havde  antaget  Titel  af  »Konge  over  Lapperne  i  Nord- 
landene') og  inddrev  Skat  i  Kongen  af  Danmarks  Besiddelser,  dels  Han- 
delsstridigheder.  Siden  Syvaarskrigen  var  Lybekkernes  Magt  i  Norden 
aftaget  betydelig,  og  de  to  nordiske  Nabomagter  kappedes  om  at  til- 
vende sig  Handelen  og  Søfarten  paa  Gstersoen.  Kong  Karl  havde  i 
Aaret  1607  anlagt  Gøteborg  paa  den  Strimmel  Land,  hvormed  Vest- 
gotland stødte  op  til  Kattegattet,  og  beskyttet  den  nye  By  ved  Anlæg- 
gelsen af  El fs borg  paa  Oen  Hisingen  lige  over  for.  Goteborgs  Be- 
liggenhed gjorde  den  fortrinlig  skikket  til  at  blive  en  blomstrende 
Handelsstad,  og  dens  Anlæg  blev  af  den  danske  Konge  betragtet  som 
et  Indgreb    i    hans    Rettigheder  med   Hensyn  til  Oresundstolden.      Den 

danske  Sønandel  paa  Lifland  var  af  den  svenske  Konge  bleven  forbudt, 
og  større  Eskadrer  maatte  bestandig  krydse  i  Østersøen  for  at  beskytte 
Handelsskibene,  hvorved  Mode  med  svenske  Krigsskibe  ikke  kunde  und- 
gaaes  og  maaske  Mangel  paa  den  fornødne  Hoflighed  blevviist.  Saaledes 
forenede  flere  Omstændigheder  sig  til  at  bryde  den  Fred  mellem  Nabo- 
staterne, som  nu  havde  varet  i  over  40  Aar.  Den  4de  April  1G11  ud- 
stedte Kong  Christian  sit  Fejdebrev  og  sendte  det  med  en  Herold  til 
Kong  Karl,  der  opholdt  Sendebudet  og  forst  et  halvt  Aar  senere  lod 
ham  vende  tilbage  til  Danmark;  men  af  dette  besynderlige  Drilleri  lod 
Kong  Christian  sig  ikke  afholde  fra  at  begynde  Krigen  ,  han  trængte 
med  en  Hær  ind  i  Sverig,  indtog  Kalmar  By  og  belejrede  Slottet,  samt 
sendte  en  anden  Afdeling  af  Hæren  under  Kigsmarsken  Sehestedt  imod 
Gøteborg.  Af  de  hyppige  Kampe,  som  fandt  Sted  ved  og  om  Kalmar, 
er  Krigen  bleven  kaldet  K  al  m  ar  krig  en. 

Lejligheden  var  nu  kommen  til,  at  Danmark  kunde  drage  Fordel 
af  den  Udvikling,  det  havde  givet  sit  Forsvarsvæsen  under  Freden,  paa 
en  Tid,  da  Sverig  paa  Grund  af  indre  og  ydre  Stridigheder  ikke  havde 
formaaet  at  gjore  lignende  Fremskridt.  Sverig  var  desuden,  dengang  Kal- 
markrigen udbrod,  i  Krig  baade  med  Folen  og  Rusland,  saa  der  var 
Nok  at  tage  fat  paa.  Danmark  havde  ikke  alene  forbedret  sit  Hær- 
væsen og  anskaffet  en  fortiinlig  Flaade,  men  ogsaa  havt  sin  Opmærk- 
somhed rettet  paa  Befæstningsvæsenet;  Kronborg  var  bygget,  Fæstnings- 
værkerne ved  Aggershus,  Bahus,  Varberg  og  Halmstad  forogede  og  for- 
bedrede, Christianopel  anlagt  og  befæstet,  en  Mængde  Vaaben  anskaffet, 
Kanoner  stobte,  hvortil  endog  Landsbykirkerne  havde  maatte  levere  de 
Kirkeklokker,  som  kunde  undværes,  eller  Kobber  i  deres  Sled.  Kort 
sagt,  man  havde  forberedt  sig  paa  alle  mulige  Maader. 

Flaaden  kom  dog  ikke  til  at  spille  nogen  aktiv  Kolle  under  denne 
Krig;  thi  ihvorvel  den  hævdede  Danmarks  Højhedsret  over  de  til  Sverig 
stødende  Farvande,  kom  det  dog  ikke  til  noget  Btørre  Søslag,  hvortil 
Granden  formentlig  maa  have  været,  at  den  var  den  svenske  Flaade 
overlegen.  Strax  ved  Krigens  Begyndelse  delles  Flaaden  i  tre  Afdelinger, 
af  hvilke  den  ene,  der  talte  syv  Skibe  under  Admiral  Jørgen  Daas 
Kommando,  gik  Nord  paa  for  at  agere  i  Kattegattet,  blokere  Elfsborg 
og  hindre  Tilførsel  lil  Goteborg,    den  anden,    der  talte   fem   —  genere 

syv  —   Skibe,   kommanderedes  af  Erik  Urne   og  var    bestemt   til   at 
understøtte  Kongens  Angreb    paa  Kalmar ,    medens   Hovedilaaden ,    der 


talte  fire  og  tyve  Skibe  og  kommanderedes  af  Rigsadmiralen,  Mogens 
Ulfeldt,  paa  Skibet  Argo,  skulde  opsoge  den  svenske  Flaade  og  enten 
angribe  eller  holde  den  i  Skak. 

Da  Kalmar  By  efter  en  tapper  Modstand  var  faklen  i  de  Danskes 
Hænder  den  27de  Maj,  begyndte  Belejringen  af  Slottet  fra  So-  og  Land- 
siden ;  men  Karl  den  Niende  ilede  med  en  Hær  den  betrængte  Fæstning 
til  Hjælp,  og  Kong  Christian  maatte  dele  sin  Magt.  Fra  den  svenske 
Flaade,  som  havde  laget  Ophold  i  Skjærgaarden  Nord  for  Kalmar, 
sendtes  en  Afdeling  paa  sytten  Skibe  under  Admiral  Bjelkenstjerna 
ned  i  Kalmarsund  og  tvang  Urne  til  at  trække  sig  tilbage;  men  Rigs- 
admiralen  afsendte  da  til  hans  Undsætning  en  Afdeling  af  Hovedfiaaden 
paa  ni  Skibe  under  Admiral  Godske  Lindenovs  Kommando.  Denne 
forenede  Styrke  fordrev  atter  Svenskerne  fra  Kalmarsund,  ved  hvilken 
Lejlighed  formodentlig  en  mindre  Kamp  er  forefalden;  thi  de  Svenske 
maatte  efterlade  Krigsskibet  MjøUcepigan  paa  48  Kanoner  og  en  Galej 
paa  4  Kanoner  i  de  Danskes  Hænder. 

Endelig  den  3die  August  maatte  Kalmar  Slot  overgive  sig ,  hvor- 
efter de  Danske  erobrede  -Oland  og  indtoge  den  faste  Borg  Borgholm; 
men  da  var  allerede  fremtraadt  paa  Krigsskuepladsen  en  ny  Personlighed, 
hvis  Dristighed  og  Geni  snart  skulde  bringe  ham  til  at  skinne  som  en 
Stjerne  af  første  Størrelse  i  Europa:  det  var  Kong  Karls  syttenaarige 
Søn  Gustav  Adolf.  I  Juni  Maaned  var  denne  unge  Prinds  gaaet 
imod  Christianopel,  som  han  overrumplede  om  Natten  mellem  den  25de 
og  2Gde;  han  foer  frem  imod  Indvaanerne  og  Besætningen  med  uhørt 
Grusomhed,  saa  at  de,  der  ikke  fandt  Lejlighed  til  at  flygte,  ble  ve  ned- 
sablede,  og  Byen  derefter  afbrændt  med  alle  de  Oplag,  som  skulde  have 
tjent  den  danske  Hær  til  Underhold.  Formodentlig  misfornøjet  over  den 
Gang,  Krigen  havde  taget,  og  de  ringe  Fremskridt,  den  gjorde,  efter  at 
Kalmar  og  Oland  vare  faldne,  gik  Christian  den  Fjerde  i  Slutningen  al 
September  ombord  paa  Urnes  Flaade  og  sejlede  hjem  med  den  til  Kjo- 
benhavn.  Neppe  var  han  borte,  for  Guslav  Adolf  drog  over  lil  Oland 
med  en  Hær  paa  2000  Mand  og  belejrede  Borgholm,  medens  Bjelken- 
stjerna atter  viste- sig  i  Kalmarsund;  vel  blev  lian  fordreven  herfra 
paany  af  Mogens  Ulfeldt,  men  Gustav  Adolf  var  efter  en  Belejring  paa 
tre  Uger  bleven  Herre  over  Borgholm  og  saaledes  over  selve  Øen. 

Karl  den  Niende,  der  under  hele  Krigstoget  havde  spillet  en  hojel 
besynderlig  Rolle,  undladt  at  angribe,  naar  Lejligheden  \ar  gunstig, 
tempel    i    urette  Tid  og  Bendt  den  danske  Konge  en   næsten   latterlig 


Christian  den  Fjerde  og  Kalmarkrigen.  197 

personlig  Udfordring,  der  dog  blev  afslaaet  paa  en,  som  det  synes  os, 
vel  haanende  Maade,  denne  svage  og  usikkre  Konge  trak  sig  tilbage  fra 
Kalmar,  netop  som  Gustav  Adolf  og  Bjelkenstjcrna  efter  Kong  Christians 
Bortrejse  gjorde  Forsog  paa  at  vinde  de  tabte  Erobringer  tilbage.  Han 
begav  sig  Nord  paa  og  maa  vel  allerede  da  have  været  syg  og  lidende; 
thi  ankommen  til  Nykøping  i  Sodermanland  maatte  han  søge  Lejet,  og 
dode  her  den  30te  Oktober  1611,  61  Aar  gammel. 

Hermed  var  dette  Aars  Felttog  tilende;  thi  ved  Elfsborg  og  Gøte- 
borg var  der  ikke  udrettet  Stort,  da  Sehestedt  flere  Gange  havde  maattet 
sende  Tropper  til  Kalmar  for  at  forstærke  Kongens  Hær.  Ved  Elfsborg 
laa  der  flere  svenske  Krigsskibe  og  Skjærbaade,  hvilke  sidste  gjorde  et 
Forsog  paa  at  angribe  den  danske  Eskadre,  der  kommanderedes  af  Daa; 
men  de  kom  ilde  derfra,  flere  af  dem  bleve  skudte  eller  sejlede  i  Sænk. 
lovrigt  synes  Blokaden  af  Gøteborg  ikke  at  have  været  ret  eftertrykkelig, 
eller  man  har  ikke  været  tilfreds  med  Daas  ringe  Virksomhed;  thi  i 
Lobet  af  Sommeren  blev  Admiral  Godske  Lindenov  sendt  derop  med  et 
Par  Skibe  og  havde  i  nogen  Tid  Kommando  af  Eskadren.  Men  om 
Efteraaret,  da  Eskadren  var  bleven  forøget,  skaffede  Jørgen  Daa  sig 
atter  Oprejsning.  Med  16  bevæbnede  Baade  trængte  han  den  12te  De- 
cember ind  i  Skjærgaarden,  angreb  de  svenske  Krigsskibe  og  forte  7  af 
dem  tilbage  med  sig  som  Bytte.  Den  18de  December  ankom  han  til 
Kjobenhavn  med  denne  Sejrstrofæ. 

Karl  den  Niendes  Død  endte  ikke  Krigen.  Hans  unge  Søn 
Gustav  Adolf  var  bleven  Konge  i  Sverig  og  manglede  vistnok  ikke 
fra  sin  tidligste  Ungdom  af  det  krigerske  Sind,  der  senere  gjorde  ham 
saa  berømt;  men  efter  sin  Fader  havde  han  arvet  Krigen  med  Rusland 
og  Polen,  og  da  han  ikke  antog,  at  Krigen  med  Danmark  vilde  fore  til 
noget  gunstigt  Udfald,  sogte  han  at  slutte  Fred  med  Kong  Christian. 
Tilbudet  blev  ikke  modtaget,  da  den  danske  Konge  haabede  at  vinde 
Fordele  ved  at  fortsætte  Krigen,  saameget  mere  som  hans  Forsvars- 
væsen  var  i  ypperlig  Stand.  Hans  Flaade  var,  som  flere  Gange  nævnet, 
den  svenske  betydeligt  overlegen  og  udøvede  i  det  nye  Aar,  ligesom 
forud,  et  fuldstændigt  Herredomme  saavel  i  Nordsoen  og  Kattegattet 
som  i  Ostersøen,    og  Gustav  Adolf  lod  derfor,   strax  ved  Aarets  Begyn- 

delse,  udstede  Kaperbreve  til  Enhver,  der  vilde  deltage  i  Skjærgaardens 
Forsvar  eller  angribe  danske  og  norske  Skibe  i  Soen.  Hærene,  saavel 
de  dansk -norske  som  de  svenske,  bestode  efter  den  Tids  Skik  for- 
nemmelig af  fremmede  Lejetropper,  der  ofte  vare  vanskelige  at  regere  og 
stillede  Fordringer ,  som  ikke  lode  sig  opfylde ,  hvorved  Krigen  blev 
vanskelig  at  fore;  men  dette  var  ens  for  begge  Parter. 

Krigsforetagenderne  begyndte  i  Aaret  1612  saa  tidligt,  at  Flaaden 
ikke  endnu  kunde  stikke  i  Soen.  Christian  den  Fjerde  brod  i  Januar 
Maaned  op  med  en  Hær  fra  Skaane,  drog  Nord  paa,  lagde  sig  for  Guld- 
borg ,  som  han  forgjæves  sogte  at  tage  ved  Storm ,  trængte  saa  ind  i 
Vestgotland,  som  han  hærjede  paa  det  Grusomste,  afbrændte  Huse  og 
Byer  og  lagde  Alting  ode  efter  sig.  Omtrent  samtidig  dermed  bryder 
Gustav  Adolf  ind  i  Skaane  og  farer  frem  paa  samme  hensynsløse  Maade 
som  Christian  i  Vestgotland;  men  han  angribes  af  Geert  Rantzau, 
hans  Hær  adsplittes,  Mange  nedsables,  Resten  flygter  over  den  tilfrosne 
Vidsjo,  hvor  den  unge  Konge  selv  kommer  i  Livsfare  og  kun  reddes  ved 
sin  Kammerjunker,  Baners,  og  en  uplandsk  Rytters  Mod.  Christian 
den  Fjerde  falder  ind  i  Halland  ,  hvor  han  uformodet  angribes  af  en 
stor  Overmagt,  nodsages  til  at  flygte  og  frelser  kun  Livet  derved,  at  den 
ædle  Kristen  Bårne  ko  v  overlader  ham  sin  Hest  og  selv  nedhugges 
af  Svenskerne.  Denne  blodige  Begyndelse  af  Aarets  Felttog  ledede  ikke 
til  Noget. 

Christian  den  Fjerde  lægger  nu  en  Plan  for  et  ordnet  Tog ,  som 
han  haaber  skal  knuse  Fjenden.  Jonkoping,  der  ligger  midt  i  Landet 
ved  den  sydlige  Ende  af  den  lange  Indso  Vettern ,  blev  anseet  som 
Noglcn  til  Sverig;  havde  de  Danske  forst  opnaaet  en  fast  Stilling  her, 
vilde  de  med  Lethed  kunne  trænge  længere  frem.  Fra  Skaane  vilde 
Kong  Christian  selv  drage  med  den  ene  Afdeling  af  Hæren  Nord  paa 
langs  Kysten,  erobre  de  faste  Punkter  Elfsborg  og  Guldborg  og  derefter 
gaa  imod  Jønkeping  og  forene  sig  med 'Geert  Rantzau,  som  med  den 
anden  Afdeling  af  Hæren  skulde  begive  sig  fra  Kalmar  imod  Nord,  efter 
at  hav.;  wkkrel  sig  denne  Plads  saavelsom  Oland.  Flaaden  deltes,  lige- 
som det  foregaaende  Aar,  i  tre  Afdelinger;  den  ene,  onder  Jørgen  Daa, 
talte  7  skibe,   og  Bendles  til  Kattegattet,   Hovedflaaden,   bestaaende  al' 

21  store  Skibe  under  Rigsadmiral  Mogens  Ulfeldt,  skulde  gaa  lil  Øster- 
søen for  at  opsoge  den  svenske  Flaade ,  og  en  tredie,  mindre  Afdeling, 
der  understøttedes  af  Hovedflaaden ,  skulde  lede  Foretagenderne  ved 
Kalmar  og  Øland. 

Den  28de  April  forlod  Kong  Christian  Helsingborg  ined  en  Hær 
paa  18,000  Mand  Fodfolk  og  2500  Ryttere,  gik  imod  Nord  og  lagde  sig 
den  5te  Maj  for  den  stærke  Fæstning  Elfsborg ,  hvor  Daa  allerede  var 
ankommen  og  havde  iværksat  en  streng  Blokade.  En  regelmæssig  Be- 
lejring aabnes,  og  Kommandanten  opfordres  flere  Gange  til  at  overgive  sig, 
men  giver  et  bestemt  Afslag ,  skjondt  han  kun  har  500  Mand  til  sin 
Raadighed.  Belejringen  bliver  voldsommere  og  understottes  fra  Skibene, 
paa  hvilke  navnlig  Kapitajn  Jens  Munk  med  fferingnæs  og  et  andet 
Skib  udmærker  sig  ved  at  afskære  Forbindelsen  mellem  Elfsborg  og 
Guldborg;  men  Modstanden  er  ligesaa  haardnakket,  og  forst  den  24de 
Maj,  efterat  Taarne  og  Volde  ere  nedskudte  og  en  heftig  Ildebrand  raser 
i  Fæstningen,  overgiver  denne  sig  til  Sejrherren.  Nogle  Dage  efter  over- 
giver ogsaa  Guldborg  sig,  da  Besætningen  havde  tabt  Modet  ved  at  see 
Elfsborgs  Skjæbne,  og  et  stort  Bytte,  hvoriblandt  over  hundrede  Kanoner, 
falder  i  de  Danskes  Hænder.  Guldborg  slojies,  ogGoteborg  bliver  næsten 
fuldstændig  odelagt. 

Felttogels  Begyndelse  var  saaledes  heldig  for  de  Danske,  som  alle- 
rede jublede,  holdt  Fester  og  sloge  Skuepenge  til  Minde  om  Indtagelsen 
af  Elfsborg;  men  Lykken  vendte  sig  snart.  Ved  Kalmar  havde  Admiral 
Godske  Lindenov  med  16  Skibe  ført  Geert  Rantzau  over  til  øland,  som 
atter  erobredes  tilligemed  Borgholm,  skjondt  den  svenske  Flaade  laa  lige 
Nord  for  Oen  og  sendte  en  Afdeling  paa  12  Skibe  ned  til  Sundet,  uden 
at  den  formaaede  at  hindre  Landgangen.  Nu  drog  Iiantzau  fra  Kalmar 
imod  Nord  og  Christian  den  Fjerde  fra  Goteborg  imod  Øst ,  for  ifolge 
den  lagte  Plan  at  forene  sig  ved  Jonkoping;  men  Modstanden  lededes 
med  saa  megen  Dygtighed,  at  Planen  fuldstændig  mislykkedes.  Overalt 
rejste  Bonderne  sig,  overalt  bleve  de  Danske  angrebne  af  smaa  Bander, 
som  pludselig  kom  tilsyne,  nu  i  en  Kløft  eller  Hulvej,  nu  fra  en  Skov, 
«den  lille  Krig  tilintetgjorde  de  store  Planer«,  navnlig  ledet  af  den 
utrættelige  Gustav  Adolf,  som  allerede  her  begyndte  at  udfolde  sit  Felt- 

herretalent.  Under  alle  disse  Gjenvordigheder  blcvc  de  fremmede  Leje- 
tropper  umedgjorlige  og  opsætsige,  og  begge  Hærafdelinger  maatte 
skyndsomst  trække  sig  tilbage  igjen,  skjondt  Kantzau  havde  naaet  helt 
op  til  Soderkoping.  Christian  den  Fjerde  gjorde  dog  endnu  et  Forsøg, 
trængte  paany  frem  i  Vestgotland  og  stod  den  23de  Juli  for  Jon- 
koping;  men  da  Rantzau  ikke  indfandt  sig,  trak  han  sig  atter  tilbage, 
opgav  sin  Plan  og  ilede  til  Kjobenhavn  for  at  forsoge  sin  Lykke  med 
Flaaden.  Hidtil  under  Krigen  havde  han  været  Hærfører,  nu  skulde 
han  være  Admiral. 

Hovedflaaden  var  i  Kjobenhavn  for  at  kompletteres;  Kongen 
overtog  Befalingen  og  sejlede  den  Ilte  August  med  den  til  øster- 
soen.  Den  svenske  Flaade  havde  trukket  sig  tilbage  til  Stockholm, 
saa  at  de  Danske  ikke  modte  nogen  Hindring  i  Søen  og  ved 
Kalmar  kunde  tage  en  Del  Tropper  ombord.  Med  disse  afgik  Flaaden 
til  Stockholms  Skjærgaard  og  lagde  sig  den  31te  August  udfor  Fæst- 
ningen Vaxholm ,  der  forsvarer  Indløbet.  Stor  Skræk  udbreder  sig  i 
den  svenske  Hovedstad.  Ulfeldt  sender  et  Fartøj  med  en  Trompeter 
og  en  Udfordring  til  den  svenske  Flaade,  der  laa  ved  Djurgaarden; 
mon  Udfordringen  modtages  ikke.  Da  det  vilde  være  for  voveligt  at 
angribe  den  stærke  Fæstning  med  Skibene,  fører  man  Kanoner  i  Land 
paa  nogle  Holme  og  begynder  en  Beskydning,  der  dog  kun  gjor  ringe 
Virkning.  —  Gustav  Adolf,  som  er  i  Jønkoping ,  faaer  Efterretning 
om,  hvad  der  foregaaer  ved  Stockholm,  og  skjondt  han  netop  har 
rejst  sig  fra  Sygelejet,  betænker  han  sig  dog  ikke,  stiger  tilhest  og 
naaer  efter  et  anstrengende  ltidt  i  tre  Dage  og  Nætter  sin  Hovedstad, 
rykker  den  10de  December  med  Tropperne  ud  til  Vaxholm  —  men  da 
har  Kong  Christian  allerede  opgivet  et  Angreb,  der  laa  over  Flaadens 
Kræfter,  og  er  sejlet  hjem  til  Kjobenhavn. 

Det  var  blevet  begge  de  nordiske  Konger  tydeligt,  at  der  ikke 
var  Noget  for  dem  at  vinde  ved  denne  Krig,  og  begge  længtes  nu  efter 
Fred.  Dette  fik  sit  Udtryk  ved  en  Forhandling,  som  blev  fort  om 
Fangernes  Udvexling,  og  som  ledede  til,  at  Frcdsunderhandlinger  aab- 
nedes  under  engelsk  Mægling.  Den  26de  Januar  1613  blev  Freden 
sluttet  i  Knæred  i  Halland,    Sverig  opgav  aine  Fordringer  paa  Herre- 

dommet  over  Lapperne ,  begge  Siger  fik  Ret  til  at  fore  tre  Kroner  i 
deres  Vaaben,  Øland  og  Kalmar  bleve  tilbagegivne  Sverig,  der  desuden 
inden  6  Aar  skulde  betale  en  MilL  Rdl.  i  Losepenge  for  Elfsborg  og 
Gøteborg,  der  midlertidig  stilledes  som  Pant.  Pengene  bleve  i  rette 
Tid  betalte  og  Pantet  tilbagegivet. 

Den  smukke  Flaade  havde  bevaret  Danmarks  Herredomme  paa  Snen 
under  hele  Krigen;  men  de  Kampe,  den  forte,  havde  kun  ringe  Betyd- 
ning for  Somagtens  Udvikling-. 

edens  Brødrefolkene,  lige  siden  de 
oldenborgske  Kongers  første  Dage, 
havde  kæmpet  med  hinanden  ind- 
byrdes om  Herredømmet  her  i 
Norden  og  kun  opnaaet  at  svække 
hinandens  Kraft,  var  der  i  Verden 
udenom  foregaaet  store  Ting,  nye  og  udstrakte  Lande  med  deres  uud- 
tommcligc  Skatte  vare  opdagede,  nye  Veje  til  Indien  fundne,  Sejlads 
rundt  om  Jorden  foretagen.  Dette  skete  i  det  15de  og  lGde  Aarhun- 
drede,  og  det  var  navnlig  Onsket  om  at  linde  Søvejen  til  Indien,  til 
»Kryderiernes  Land«,  som  gav  Stodet  til  Europæernes  saa  hurtigt  voxende 
Kjendskab  til  de  andre  Verdensdele  og  til  Jordens  Udstrækning. 

Geografien  er  fornemmelig  en  Erfaringsvidenskab,  der  kun  langsomt 
indsamler  det  Stof,  den  behøver  til  sin  Udvikling,  og  det  Trin,  hvorpaa 
den  til  de  forskjellige  Tider  har  staact ,  har  derfor  rettet  sig  efter 
Folkenes  Dannelse  og  Foretagelsesaand ,  efter  de  forskjellige  Folkeslags 
Forbindelser,  saml  Handelens  og  Søfartens  Udstrækning.  De  Folk,  som 
ved  deres  Bedrifter  og  Dannelse  spille  den  mest  fremtrædende  Rolle  i 
oldtidens  Historie,  boede  saa  godt  som  alle  ved  Middelhavets  Kyster, 
Baasom  Fønicierne,  Jøderne,  Ægypterne,  Grækerne,  Romerne,  Karfha- 
genienserne,  eller  dog  ikke  rel  langt  fra  dette  Hav,  saasom  Perserne  og 

Mederne.  Igjennem  mange  forskjellige  Slags  Berøringer  i  Fred  og  i 
Krig,  ved  Handelsforbindelser,  Rejser,  Krigstog  og  tilsidst  ved  Roms 
Herredomme  over  alle  Landene  ved  Middelhavet  blev  der  efterhaanden 
indvundet  et  meget  udstrakt  Kjendskab  til  Midten  af  den  gamle  Verden, 
fra  Afrikas  Ørkener  imod  Syd  til  Donau  og  Rhin  imod  Nord,  og  fra 
Atlanterhavet  imod  Vest  til  Indien  imod  Ost.  Om  de  Lande,  som  laa 
fjernere  imod  Nord ,  Syd  og  Ost ,  havde  man  vel  nogen  Kundskab 
og  nogle  Efterretninger;  men  da  disse  vare  gaaede  igjennem  mange 
Hænder ,  vare  de  blevne  saa  usikkre  og  blandede  med  eventyrlige  og 
fantastiske  Tilsætninger ,  at  det  vel  kan  siges ,  at  de  yderste  Dele, 
saavel  af  Europa  som  af  Asien  og  Afrika,  vare  fuldstændig  ukjendte  for 
de  gamle  Grækere  og  Romere.  Som  Træk ,  der  vise ,  hvor  udstrakt 
Handelsroret  og  Sofarten  allerede  var  i  den  fjerne  Oldtid,  og  hvor  nøj- 
agtige Kundskaber  der  kunde  indsamles,  behøve  vi  her  blot  at  minde 
om,  at  det  gamle  Handelsfolk  Fonicierne,  som  sejlede  gjennem  Gibraltar- 
strædet mod  Nord  til  Nordsøens  og  Ostersøens  Kyster,  ogsaa  have  om- 
sejlet Afrikas  Kyster  —  en  Sejlads,  som  dog  blev  uden  Resultat  — ,  og 
at  den  græske  Geograf  Ptolemæus  for  over  1700  Aar  siden  har  kjendt 
visse  Hovedtræk  af  Afrikas  Geografi  (f.  Ex.  Nilens  Kilder)  bedre,  end  vi 
kjendte  dem  lige  indtil  den  allerseneste  Tid. 

Da  Romerriget  bukkede  under  for  de  vandrende  Folkeslag,  gik  den 
romersk-græske  Kultur  til  Grunde ,  og  i  de  fors  te  Aarhundreder  af 
Middelalderen  var  selv  de  Lærdes  Kjendskab  til  Landene  og  Folkene 
kun  ringe  og  uklart  imod  Oldtidens;  ikkun  de  Folkeslag,  som  foer  vidt 
og  bredt  omkring,  saasom  Nordboerne,  havde  et  forholdsvis  klart  og 
udstrakt  geografisk  Begreb.  Ved  Korstogene  udvidedes  betydeligt  Kjend- 
skabet  til  en  større  Del  af  Jorden;  Middelhavshandelen  udviklede  sig 
igjennem  disse ,  og  Berøringen  med  Araberne  ,  som  dengang  vare  de 
europæiske  Folk  overlegne  i  Magt,  Handelsaand  og  Dannelse,  virkede  ikke 
lidet  til  den  geografiske  Kundskabs  Fremme.  Samtidig  hermed  be- 
gyndte paany  Studiet  af  de  gamle  Videnskaber ,  de  Lærde  granskede  i 
Oldtidens  Skrifter  og  vandt  derved  klarere  Kundskaber  og  Forestillinger 
om  Jorden  og  dens  Form,  end  man  ellers  paa  den  Tid  besad. 

Den  storre  Livsfylde ,  som  viste  sig  hos  de  europæiske  Folkeslag 
efter  Midten  af  Middelalderen,    yttrcde  sig  ogsaa    i    en  stærkere  Higen 

efter  at  kjende  Jorden  og  nyde  dens  Goder.  Nye  Folkeslag  indtraadte  i 
de  handlende  og  søfarende  Nationers  Kække  og  stræbte  efter  at  finde 
saadanne  Handelsveje,  som  ikke  allerede  vare  optagne  eller  benyttede  af 
Andre.  I  flere  Aarhundreder  havde  man  fra  Gibraltarstrædet  mod  Syd 
langs  Afrikas  Vestkyst  kun  sejlet  indtil  Forbjerget  Bojador,  der  ligger 
omtrent  150  Mile  fra  Strædet;  længere  dristede  man  sig  ikke.  De  Sø- 
farende havde  frygtet  for,  at,  naar  de  gik  længere  imod  Syd,  til  Jordens 
Ækvator ,  vilde  Skibene  antændes  af  Varmen  ,  Havets  Vande  koge  og 
Menneskene  blive  forvandlede  til  Negere.  Alt,  hvad  der  laa  sydligere 
end  Bojador,  var  i  Begyndelsen  af  det  femtende  Aarhundrede  ganske 
ubekjendt. 

Da  begyndte  Opdagelsesrejserne  og  toge  til  efter  en  storartet  Maale- 
stok.  Det  var  Portugiserne,  som  gav  det  første  Stod.  I  Aaret  1415 
havde  de,  under  Johan  den  Første,  erobret  Ceuta,  der  ligger  paa  den 
afrikanske  Kyst  ved  Gibraltarstrædet,  og  derved  sat  Foden  paa  Afrikas 
Fastland,  hvad  der  skal  have  givet  dem  en  Forsmag  paa  at  udvide 
deres  Besiddelser  i  denne  Verdensdel.  Kongens  berømte  Søn  Henrik, 
der  har  faaet  Tilnavnet  Navigator  (Søfareren),  deltog  i  dette  Tog,  og 
han  blev  senere  den  ledende  Aand  i  de  portugisiske  Opdagelsesrejser. 

Som  allerede  anført,  gik  disse  fornemmelig  ud  paa  at  finde  Sø- 
vejen til  Indien,  hvorved  man  ikke  alene  forstod  det  nuværende  Ost- 
indien, men  hele  den  sydlige  og  østlige  Kyst  af  Asien,  China  og  Japan, 
om  hvilke  man  havde  faaet  adskillige  Efterretninger  ved  Venetianeren 
Marco  Polos  Rejser  i  Slutningen  af  det  trettende  Aarhundrede.  Ilan- 
delen paa  de  østasiatiske  Lande  var  nemlig  meget  besværlig;  den  maafte 
paa  lange  Strækninger  udføres  ved  Karavaner,  idet  Varerne  den  største 
Del  af  Vejen  førtes  over  Land;  de  gik  igjennem  mange  Hænder,  maatte 
ofte  svare  høj  Told  og  blcve  derved  særdeles  kostbare.  Henrik  Navigator 
og  hans  Venner  havde  kun  for  Øje  Søvejen  om  Afrika ,  og  alle  deres 
Bestræbelser  gik  ud  paa  at  udforske  denne. 

I  Aarenc  1418  og  1419  opdagedes  de  nordlige  kanariske  O  er, 
Porto  Santo  og  Madeira;  1432  sejlede  en  Portugiser  forbi  Forbjerget 
Bojador,  den  Grændse,  man  ikke  tidligere  havde  vovet  at  overskride,  og 
da  Frygten  for  de  uovervindelige  Naturforhold  saaledea  var  hæret,  gik 
Kejserne    bestandig    længere    imod    Syd.      1445   opdagedes   det   grønne 

Forbjergs  Oer,  kort  efter  at  Azorerne,  der  ligge  omtrent  200  Mile  Vest 
for  Portugal,  vare  fundne.  Men  det  var  dog  forst  i  Aaret  1480,  længe 
efter  at  Henrik  Navigator  var  dod  (14G0),  at  det  lykkedes  Portugiseren 
Barth oloinæus  Dias  at  naae  Sydspidsen  af  Afrika.  Han  forlod  Por- 
tugal i  August  1486  med  to  Skibe,  og  da  han  naaede  den  sydlige  Ende 
af  Afrika,  blev  han  af  vestlige  Storme  dreven  om  paa  Sydostkysten,  hvor 
Mandskabet  vægrede  sig  ved  at  sejle  videre  og  nodte  ham  til  at  vende 
om.  Paa  Tilbagevejen  opdagede  han  det  Forbjerg,  som  Kongen  ved 
hans  Tilbagekomst  i  December  1487  gav  Navnet  det  gode  Haabs  For- 
bjerg som  en  Forhaabning  om  den  nær  forestaaende  Opdagelse.  1497 
udrustes  en  ny  Expedition  paa  fire  Skibe  under  Bartholomæus  Dias's 
Tilsyn;  Kommandoen  over  Skibene  gives  til  Vasco  de  Gama,  der 
afsejler  fra  Portugal  den  8de  Juli,  naaer  det  gode  Haabs  Forbjerg  den 
20de  November,  Øen  Madagaskar  den  1ste  Marts  og  Calicut  i  Ost- 
indien den  20de  Maj  1498.  Den  29de  August  tiltræder  han  Tilbage- 
rejsen og  ankommer  til  Portugal  Aaret  efter  —  Søvejen  til  Indien  er 
funden. 

Allerede  forinden  denne  Rejse  blev  udfort,  var  et  andet  Land  op- 
daget, en  anden  Sovej  funden,  hvortil  Impulsen  ikke  var  udgaaet  fra 
Portugal,  men  fra  Spanien.  Ledet  af  Forestillingen  om  Jordens  kugle- 
runde Form  havde  Genueseren  Kristoffer  Kolumbus  vundet  den 
Overbevisning,  at,  naar  man  fra  Europas  Vestkyst  sejlede  imod  Vest, 
tværs  over  Atlanterhavet,  maatte  man  ogsaa  naae  til  Indien.  Med  tre 
smaa  Skibe,  af  hvilke  den  spanske  Regering  havde  udrustet  de  to,  me- 
dens han  selv  havde  føjet  det  tredie  til,  forlod  han  den  3die  August 
1492  den  spanske  Havn  Palos  ved  Atlanterhavets  Kyst  og  landede,  efter 
en  besværlig  og  eventyrlig  Rejse  tværs  over  Verdenshavet,  midt  i  Hjertet 
af  Amerika,  paa  Guanahani,  en  af  Bahamaoerne,  den  12te  Oktober  næst 
efter.  Den  4de  Marts  1493  kom  han  tilbage  til  Europa,  til  Tejofloden 
ved  Lissabon,  med  Efterretning  om  det  heldige  Udfald  af  sin  Expedition. 
Skjondt  Kolumbus  allerede  var  en  ældre  Mand  (man  antager  56  Aar),  da 
han  opdagede  Amerika,  udførte  han  dog  fire  Rejser  til  det  nye  Land;  paa 
den  første  (1492  —  93)  besøgte  han  Bahamaoerne,  Kuba  og  Haiti  (St. 
Domingo);  paa  den  anden  (1493  —  96)  de  ostlige  Antiller,  St.  Croix, 
Portorico,  Jamaica  og  Haiti;  paa  den  tredie  (1498 — 1500)  Oon  Trinidad, 

et  Stykke  af  Sydamerikas  Nordkyst,  navnlig  Pariabugten,  og  atter  Haiti; 

Og  endelig  paa  den  fjerde  (1502—4),  foruden  Haiti  og  Jamaica,  en  stor 
Strækning  af  Mellemamerikas  Ostkyst,  den  inderste  Del  af  det  caraibiske 
Hav.  Uagtet  dette  vidste  Kolumbus  ikke,  at  han  havde  opdaget  en  ny 
Verden,  men  stod  endnu  ved  sin  Dod,  der  indtraf  den  20de  Maj  1500, 
i  den  Formening,  at  de  Lande,  han  havde  besøgt,  henhørte  til  det  øst- 
lige Asien,  til  Indien,  Kryderiernes  Land;  og  da  Fejltagelsen  snart  efter 
blev  opdaget,  kaldte  man  de  af  ham  fundne  (Jer  Vest -Indien  til  For- 
skjel  fra  det  Indien,  der  laa  imod  Ost. 

Opdagelserne  af  nye  Lande  og  Have  gik  nu  Slag  i  Slag  og  undlodc 
ikke  at  gjore  deres  uhyre  Indflydelse  gjældende  paa  Europas  sofarendc 
Nationer ,  fornemmelig  paa  Spanierne ,  Portugiserne ,  Hollænderne  og 
Englænderne.  De  aabnede  nye  Handelsveje,  bragte  helt  nye  Handels- 
varer paa  de  europæiske  Markeder,  gav  Søfarten  et  umaadeligt  Opsving, 
udvidede  Kjendskabet  til  Jorden,  til  en  hidtil  ukjendt  Natur  og  frem- 
mede Folkestammer,  aabnede  Blikket  for  det  Store  i  Naturen  og  vakte 
Europæerne  til  nyt  Liv  og  dristige  Foretagender.  Skjondt  Efterretnin- 
gerne om  de  nye  Lande  kun  langsomt  spredte  sig  ud  over  den  gamle 
Verden,  vare  de  dog  altfor  betydningsfulde  til  længe  at  kunne  forties, 
og  snart  vilde  Alle  med  til  den  store  Væddekamp.  For  at  jævne  Striden 
imellem  Spanien  og  Portugal  om  Besiddelsen  af  de  nye  Lande ,  havde 
Paven  i  Kaartet  ladet  trække  en  Meridian  fra  Pol  til  Pol,  100  Mile 
Vest  for  Azorerne,  og  bestemt,  at  alle  de  Lande,  som  opdagedes  Vest 
for  denne  Linie,  skulde  tilhore  Spanien  med  Forpligtelse  til  her  at  ud- 
brede Kristendommen,  medens  Portugal  skulde  have  Ket  til  de  opdagede 
Lande  Ost  for  den  samme  Linie.  Kort  Tid  efter  blev  imidlertid  denne 
Linie,  ved  en  Overenskomst  iraellem  Spanien  og  Portugal,  forandret  til 
•■i)  anden,  der  laa  100  Mile  Vest  for  Kanarerne. 

1  Aarene  1497—98  sejlede  Sebastian  Cabot,  en  Venetianer,  der 
var  gaact  i  engelsk  Tjeneste  og  forsynedes  med  engelske  Skibe,  over  det 
nordlige  Atlanterhav  og  landede  i  Nordamerika,  hvis  Kyster  ban  under- 
søgte Ira  Labrador  lige  indtil  Florida.  1499  sejler  Spanielen  Alonso 
de  Hojeda,  Ledsaget  af  Amerigo  Vespucci,  til  Sydamerikas  Fast- 
land, som  undersøges  indtil  2  Graders  nordlig  Brede.  Aaret  eller  op- 
dagei   Portugiseren   Pedro  Alvarez  Cabral,   som   var  paa   Rejse  til 

Ostindien  og  for  at  undgaa  Vindstille  i  Guineabugten  havde  holdt 
vestlig  i  Farvandet  ,  tilfældigvis  lusten  af  Brasilien  paa  omtrent  10 
Graders  sydlig  Urede  i  Provindsen  Pernambuco.  1513  naaer  en  Spanier 
Bal  boa,  ved  at  gaa  over  den  mellemamerikanske  Landtange,  forste 
Gang  det  stille  Hav,  som  han,  ved  at  vade  ud  i  Vandet  med  Sværd  og 
Skjold,  tager  i  Besiddelse  for  den  spanske  Konge.  1520  finder  den  dri- 
stige Somand  Mage  Ih  åens,  en  Portugiser  i  spansk  Tjeneste,  det 
Stræde,  som  bærer  hans  Navn:  han  sejler  igjennem  Strædet,  fortsætter 
sin  Vej  imod  Nordvest  og  naaer  Filippinerne,  hvor  lian  falder  i  en 
Kamp  mod  de  Indfødte;  men  Skibet  fortsætter  Rejsen  gjennein  det 
indiske  Hav,  Syd  om  Afrika,  tilbage  til  Spanien,  og  blev  den  forste 
Verdensomsejler.  Saaledes  opdagedes  det  umaadelige  Verdenshav,  der 
strækker  sig  imellem  Amerika  og  Asien;  men  dog  hengik  der  lang  Tid, 
inden  dets  -Skyer  af  Øer«  bleve  fundne.  Med  Opdagelsen  af  Landene 
langs  Amerikas  Vestkyst  gik  det  ligeledes  kun  langsomt,  Spanierne  havde 
tabt  Interessen  for  nye  Undersøgelser,  de  havde  Nok  at  beskjæftige  sig 
med  i  de  alt  fundne  Lande,  og  i  Begyndelsen  af  det  17de  Aarhundrede 
ophorte  deres  Opdagelsesrejser  aldeles. 

En  af  Folgerne  af  de  store  Opdagelsesrejser  var ,  at  man  havde 
fundet  to  Søveje  til  Indien,  den  ene,  der  kaldtes  Portugisernes,  Syd 
om  Afrika,  og  den  anden,  Spaniernes,  Syd  om  Amerika,  af  hvilke  dog 
kun  den  forste  blev  benyttet  som  Vej  til  Indien.  Man  havde  erfaret, 
at  der  Ost  for  Asien  laa  et  stort  Verdenshav,  adskilt  fra  Atlanterhavet 
ved  en  langstrakt  Verdensdel  fra  Nord  imod  Syd;  men  om  denne  nogen- 
steds var  gjennemskaaret  af  Havet,  om  man  tværs  igjennem  dette  Land 
kunde  finde  en  Sovej  fra  Europa  til  Indien  ,  eller  om  man  kunde  sejle 
Nord  om  det ,  om  det  lob  spidst  op  imod  Nord  ligesom  imod  Syd, 
vidste  man  ikke.  Sejladsen  langs  den  ostlige  Kyst  af  Amerika  gjorde 
det  imidlertid  snart  indlysende,  at  igjennem  Fastlandet  var  der  ingen 
Passage,  og  Haabet  stod  nu  ene  til  den  nordlige  Ende,  til  at  finde  en 
saakaldet  Nordvestpassage,  der  skulde  komme  til  at  give  Anledning 
til  saa  mangt  et  dristigt  Togt,  Offre  af  saamange  brave  Sofolks  Liv,  og 
lige  indtil  vore  Dage  fremkalde  farefulde  Expeditioner ,  til  hvilke  saa 
mange  kjække  og  udholdende  Somænds  Navne  ere  knyttede.  At  Chri- 
stian den   Fjerde,    hvis  Regering  falder  saa  langt  hen   i   Opdagelsernes 

Tid,  i k k o  kunde  lade  disse  hengaa  uden  at  tage  Del  med  i  deres  Ud- 
bytte, vil  man  efter  hans  faste  Karakter  og  store  Virkelyst  linde  natur- 
ligt; at  han  ikke  med  Ko  kunde  see  paa,  at  andre  søfarende  Nationer, 
navnlig  Hollænderne,  efter  at  Portugiserne  og  Spanierne  havde  anviist 
So  vej  en  til  Indien ,  satte  sig  fast  i  hine  fjerne  Lande  og  tilegnede  sig 
den  rige,  indbringende  Handel  med  de  kostbare  Varer,  er  en  Selvfølge. 
I  denne  Handel  maatte  han  have  sin  Del.  Heller  ikke  kunde  de  Frem- 
medes Bestræbelser  efter  at  finde  en  Nordvestpassage,  «en  Vej  udenom 
Verden«,  være  ham  ligegyldige,  saa  meget  mere  som  denne  Vej  maatte 
herore  Gronland  ,  der  laa  under  den  danske  Krone.  Det  er  Planer  i 
disse  to  Retninger,  som  her  skulle  være  Gjenstand  for  vor  Skildring. 

1618  —  1622, 


ele  det  sextende  Aarhundrede  var  Han- 
1||  delen  paa  Ostindien  udelukkende  i  Portu- 
mS£ gisernes  Hænder,  og  selv  Hollænderne 
nejedes  med  at  hente  de  indiske  Varer 
i  Lissabon.  Dette  Forhold  vedblev  endnu 
i  nogen  Tid,  efterat  Portugal  var  blevet 
forenet  med  Spanien  (1580),  og  først  da 
dette  for  at  undertvinge  Nederlandene 
nægtede  de  hollandske  Skibe  at  komme  til  Portugal  for  at  afhente  indiske 
Varer,  forsøgte  Hollænderne  selv,  i  Aaret  1595,  at  sende  Skibe  om  Kap 
det  gode  Haab  til  Asien.  Forsøget  lykkedes  over  al  Forventning.  Portu- 
giserne havde  i  den  lange  Tid,  de  vare  ene  om  Handelen  paa  Asien, 
tilvendt  sig  store  Landstrækninger  i  denne  fjerne  Verdensdel  og  havde 
behandlet  Indvaanerne  med  stor  Hensynsløshed  og  Ringeagt;  disse  be- 
tragtede derfor  Hollænderne  som  deres  Befriere  for  det  portugisiske  Aag, 
modtog  dem  venlig  og  gjorde  Alt  for  at  fremme  deres  Handel,  saa  at 
ogsaa  disse  snart  opnaaede  ikke  alene  fri  Handel  paa  de  store  og  frugt- 
bare øer,  men  ogsaa  faste  Ejendomme.  I  Aaret  1G02  oprettedes  i 
Holland  det  ostindiske  Kompagni,  og  Handelen  tog  snart  et  stort  Op- 
sving.   Belærte  af  Hollændernes  Exempel  kom  snart  andre  Nationer  med; 

1601  stiftedes  i  London  et  Kjobmandsselskab,  som  Dronningen  gav  Eneret 
til  at  handle  paa  Ostindien,  og  1004  stiftedes  et  lignende  Selskab  i 
Frankrig,  hvilket  sidste  dog  ikke  udsendte  sin  første  Expedition  for  i 
Aaret  1G15  og  efter  et  Par  uheldige  Forsag  indskrænkede  sig  til  at 
sejle  paa  Madagaskar.  Heller  ikke  Englændernes  Handel  paa  Asien  gik 
i  Førstningen  saa  godt,  som  man  kunde  have  ventet  af  denne  store 
Sønation ,  hvortil  Aarsagen  formentlig  maa  soges  i  Pengetrang  og 
Mangelen  paa  en  ordnet  Plan,  saa  at  Folgen  blev,  at  Hollænderne  hurtig- 
toge Lovens  Part  af  den  nye  Høst  i  Asien. 

Danmark  stod  paa  en  god  Fod  med  Holland,  der  i  hele  den 
Tid ,  det  arbeidede  paa  at  komme  med  ind  i  den  indiske  Søhandel, 
viste  det  en  næsten  uforklarlig  Forekommenhed.  Mange  danske  Sø- 
folk vare  med  paa  de  hollandske  Expeditioner  til  Ostindien,  og  da  der 
i  Aaret  1G17  udkom  et  Forbud  imod  at  optage  Fremmede  paa  de  hol- 
landske Skibe,  bleve  de  Danske  kort  efter  undtagne  herfra.  Formo- 
dentlig har  Holland  ikke  betragtet  Danmark  som  nogen  farlig  Medbejler 
i  den  ostindiske  Søhandel,  og  paa  den  anden  Side  ment,  at  dets  Skibe 
kunde  yde  Hollænderne  Bistand  i  de  fjerne  Farvande  imod  Portugiserne 
og  Englænderne. 

Handelens  og  Søfartens  almindelige  Opblomstren  i  Danmark ,  de 
Efterretninger,  som  de  danske  og  norske  Søfolk,  der  havde  været  i  hollandsk- 
Tjeneste,  bragte  hjem  med  sig  om  Sejladsen  paa  Indien,  og  de  Fordele, 
som  navnlig  Holland  havde  af  den  rige,  ostindiske  Handel,  gjorde,  at 
(  In  istian  den  Fjerde  efter  Freden  med  Sverig  for  Alvor  begyndte  at 
tænke  paa,  ogsaa  i  Danmark  at  faae  stiftet  et  saadant  Selskab  som  det 
hollandske  eller  engelske.  Hertil  kom,  at  allerede  dengang  adskillige 
ansete  hollandske  Kjøbmænd,  saasom  Krappe,  van  Osten  o.  fl.,  vare 
bosiddende  i  Kjobenhavn,  og  disse  støttede  Kongens  Plan.  Christian 
den  Fjerde  henvendte  sig  til  den  hollandske  Regering,  der  gav  ham  alle 
de  Oplysninger,  han  forlangte,  og  Roland  Krappe,  som  selv  havde  værel 
i  Ostindien,  Btod  Kongen  bi  med  sine  Raad.  Følgen  blev,  at  det  ost- 
indiske Kompagni  i  Kjobenhavn  stiftedes  ved  Pengetilskud  af  endel 
rige  og  højfetaaende  Mænd,  blandt  hvilke  adskillige  Hollændere,  og  at 
rt  Patent,  indeholdende  33  Artikler,    for  del   nye  Selskab  blev  udsted! 

af  Kongen  paa  Antvorskov  don  1 7de  Marta  1G1G;  det  lod  foreløbig  paa 
12  Aars  Eneret  til  den  ostindiske  Handel. 

Nu  skulde  en  Kxpcdition  udrustes,  en  Fører  findes,  en  Plan  lægges, 
og  om  muligt  en  Traktat  afsluttes  med  et  af  Rigerne  i  Indien.  Rege- 
ringen skulde  stille  to  Krigsskibe  til  Raadighed  og  Kompagniet  selv 
levere  de  andre  Skibe.  Det  synes,  som  om  det  Sted,  man  efter 
Krappes  Raad  forst  havde  tænkt  at  gjøre  til  Maal  for  Rejsen,  var  For- 
indiens sydostlige  Kyst,  Koromandelkysten;  men  da  ankom  til  Kjoben- 
havn  en  Mand,  Marcelis  Boschouwer,  en  Sammenblanding  af  en 
officiel  Gesandt  og  en  Eventyrer,  der  vandt  Kongens  Tillid  og  udvirkede, 
at  Rejsens  Bestemmelse  blev  den  store  og  frugtbare  O  Ceilon  ved  For- 
indiens Sydostkyst. 

Ceilon,  denne  dejlige  O  med  sin  yppige  tropiske  Plantevæxt,  sine 
Kaneltræer,  ægte  Perler  og  Flokke  af  vilde  Elefanter,  regeredes  af  en  ind- 
født Kejser,  Ceneradt  Adassin,  til  hvem  flere  Underkonger  og  Fyrster 
stode  i  et  Afhængighedsforhold,  og  den  havde  i  de  sidste  hundrede  Aar 
været  Skuepladsen  for  voldsomme  Kampe  med  de  Fremmede.  Omtrent 
Aar  1300  var  en  Chineser  strandet  paa  Kysten  under  en  Storm  ,  en 
klog  og  talentfuld  Mand,  der  snart  opkastede  sig  til  Regent  over  Oen 
og  blev  dennes  første  Kejser;  han  udgav  sig  for  en  Son  af  Solen,  hvor- 
fra Soltilbedelsen  paa  Oen  hidrorer,  og  hans  Efterkommere  kaldte  sig 
Riddere  af  den  gyldne  Sol.  Kort  efter  Opdagelsen  af  Sovejen  til  Indien 
ankom  Portugiserne  til  Ceilon,  landede  i  Egnen  ved  Kolombo  og  byg- 
gede sig  strax  her  et  befæstet  Sted ,  hvorfra  de  trængte  videre  frem, 
satte  sig  efterhaanden  i  Besiddelse  af  de  vigtigste  Havne,  bekrigede 
Fyrsterne,  toge  Del  i  de  forskjellige  Thronstridigheder  og  syntes  omsider 
at  skulle  opkaste  sig  til  Herrer  over  hele  Landet  med  dets  Hovedstad 
Kandy;  men  da  var  Singalesernes  Taalmodighed  sat  paa  den  yderste 
Prøve,  de  stridende  Fyrster  forenede  sig,  og  Portugiserne  bleve  drevne 
tilbage  til  deres  befæstede  Havnepladser.  Don  Jan  blev  da  Kejser,  og 
under  ham  ankom,  omtr.  1600,  den  første  hollandske  Expedition  til 
Oen.  Don  Jan  dode  1G04 ,  efterladende  sig  en  umyndig  Son  og  to 
Døttre,  og  da  hans  Halvbroder  Ceneradt  Adassin  ægtede  Enken,  blev 
han  udnævnt  til  Kejser. 

Adassin  sogtc  at  træde  i  Venskabsforhold  til  Hollænderne,  for  hos 
dem  at  faae  Hjælp  imod  Portugiserne;  thi  endskjondt  den  langvarige 
Krig  imellem  Holland  og  Spanien- Portugal  endtes  i  Aaret  1009,  vedbleve 
dog  Stridighederne  imellem  de  to  Magter  i  det  fjerne  Indien,  og  Hol- 
lænderne søgte  at  fortrænge  Portugiserne  fra  Ceilon.  For  at  fremme 
dette  opsatte  de  en  Traktat,  som  Mareelis  Bosehouwer,  dengang  hol- 
landsk Kjobmand  paa  Koromandelkysten,  i  Aaret  1011  overbragte  Kej- 
seren i  Kandy.  Denne  tiltraadte  ikke  alene  Traktaten  —  ifølge  hvilken 
Hollænderne  tilsagde  Singaleserne  Hjælp  imod  Portugiserne,  og  til  Gjen- 
gjæld  fik  Tilladelse  til  at  anlægge  en  Fæstning  paa  Kysten  og  opfore 
Pakhuse  i  Kandy,  ligesom  det  bestemtes,  at  to  Hollændere  skulde  have 
Sæde  i  Kejserens  Krigsraad  —  men  blev  endog  saa  indtagen  i  Bosehou- 
wer, at  han  anmodede  ham  om  at  blive  i  Kandy  som  hans  Ven  og 
liaadgiver.  Bosehouwer  gjorde  sig  snart  uundværlig,  gav  Kejseren  mange 
gode  Paad  og  Formaninger,  blandt  andet,  at  han  ikke  paa  nogen  Maade 
kunde  gifte  sig  med  sin  egen  Steddatter,  da  dennes  Moder  døde,  fik  til 
Gjengjæld  store  Æresbevisninger,  blev  udnævnt  til  Prinds  af  Migomme, 
til  Gehejmeraad  og  Admiral.  Han  stod  paa  sin  Lykkes  Tinde;  men 
snart  begyndte  Sagerne  at  gaa  mindre  godt.  Hollænderne,  som  vare 
i  Begreb  med  at  sætte  sig  fast  paa  Molukkerne  og  Øen  Java,  hvor  For- 
holdene vare  bekvemmere,  bleve  efterhaanden  mere  og  mere  lunkne,  de 
indfødte  Underkonger  gjorde  sig  opsætsige  og  vilde  ikke  betale  Skat, 
Portugiserne  bleve  mere  paatrængende ,  og  der  var  ikke  andet  for  at 
gjore,  end  at  Kejseren  i  Marts  1015  maatte  sende  sin  betroede  Ven  som 
Gesandt  til  Holland  eller  hvorsomhelst  han  kunde  finde  Nogen ,  der 
vilde  yde  Adassin  Bistand. 

Bosehouwer  tog  forst  til  Hollænderne  paa  Java;  og  da  disse  und- 
sloge  sig  for  at  give  den  forlangte  Hjælp,  rejste  han  til  Holland  og 
henvendte  sig  til  legeringen  selv;  «men  (siger  Holberg)  saasom  en 
Profet  er  aldrig  mindre  agtet  end  udi  sit  Fædreland«,  vistes  ham  ikke 
her  den  Udmærkelse,  han  som  Prinds  og  kejserlig  Gesandt  mente  at 
have  Krav  paa,  og  tilmed  var  den  hollandske  ttegering  ikke  sindet  at 
felge  den  afsluttede  Traktat  med  nogen  Slags  Kraft,  formodentlig  paa 
Grund  af,  at  dens  Opmærksomhed  i  Indien  var  begyndt  at  vende  sig  i 
ni  anden  Retning.    Fornærmet  herover  blev  Bosehouwer  meget  glad  ved 

at  høre,  at  et  ostindisk  Kompagni  var  stiftet  i  Danmark  og  en  Expedi- 

tion  under  Udrustning.  Han  lavede  sig  strax  en  med  store  Segl  be- 
hængt Fuldmagt,  der  skulde  passere  for  at  være  Kejserens,  og  i  hvilken 
han  tildelte  sig  selv  en  hel  Hoben  skjonne  Titler,  medens  han  lod  ind- 
glide Udtryk  om  stor  Forbittrelse  imod  Hollænderne,  dersom  de  ikke 
ufortovet  kom  Adassin  til  Hjælp.  Forsynet  med  dette  Dokument  rejste 
Fritids  Migomme  til  Kjøbenhavn  og  forestilledes  for  Kongen  den  7de  No- 
vember 1617.  Han  foregav  at  være  sendt  direkte  af  Kejseren  af  Ceilon 
for  at  slutte  en  Handels-  og  Venskabs-Traktat  med  Danmark. 

Det  er  mærkeligt,  at  Christian  den  Fjerde  med  saa  megen  God- 
troenhed gik  ind  paa  den  hollandske  Eventyrers  Forslag  og  fæstede  Lid 
til  hans  Fortællinger.  Dokumentet  maa  vistnok  være  blevet  anseet  for 
ægte,  thi  Traktaten  kom  snart  istand,  en  besynderlig  Traktat,  der  blandt 
andet  indeholdt  den  Absurditet,  at  der  foruden  det  danske  Kompagni  i 
Kjobenhavn  skulde  stiftes  et  singalesisk  paa  Ceilon  ,  og  at  der  skulde 
tilstaaes  Singaleserne  samme  Rettigheder  i  Danmark,  som  der  tilstodes 
de  Danske  paa  Ceilon.  Man  skulde  have  ventet  længe  paa  at  see  et 
singalesisk  Skib  i  de  europæiske  Farvande!  Endelig  vedtoges  det,  at 
Bosehouwer  skulde  følge  med  den  Expedition ,  som  var  bestemt  til 
at  afgaa. 

De  to  Krigsskibe,  som  bleve  udtagne  til  at  udføre  den  lange  Kejse, 
vare  Orlogsskibet  Elefanten  og  et  mindre  Skib  JJavid;  Kompagniet  stil- 
lede de  to  store  Handelsskibe  Christian  og  Kjobenhavn,  der  vare  armerede 
med  Kanoner,  som  Tilfældet  var  i  den  Tid  med  de  Skibe ,  der  gik  ud 
paa  Kejser,  hvor  de  kunde  vente  at  træffe  Fribyttere  undervejs.  For- 
uden Besætningerne  af  Officerer  og  Mandskab  skulde  Expeditionen  have 
300  Mand  Soldater  med  som  Bistand  til  Kejseren  af  Ceilon,  der  herfor 
skulde  betale  en  Sum  af  100,000  Specier.  Desuden  skulde  en  lille 
hollandsk  Proviantskude  følge  med  paa  Vejen. 

Til  Chef  for  Expeditionen  og  Leder  af  de  paatænkte  Underhand- 
linger i  Ceilon  valgtes  den  unge  Ove  Gjedde,  som  udnævntes  til 
Kommandor,  men  sædvanligvis  paa  Togtet,  paa  Grund  af  sin  Stil- 
ling ,  blev  kaldet  Admiral.  Han  var  født  i  Halland  den  17de  De- 
cember 1594  og  havde  saaledes  endnu  ikke  fyldt  sit  24de  Aar ,  da 
han  afsejlede  til  Indien.     Hans  Fader  var  Brostrup  Gjedde,  senere  Lehns- 


214 


Sej  1  k  ligsski  bs-Peri  oden . 


mand  over  Gulland,  gift  mod  Dorothea  Ulfeldt,  i  hvis  kjærlige  Hus  han 
tilbragte  sin  Barndom,  Fra  sit  13de  til  det  18de  Aar  studerede  han 
ved  den  adelige  Skole  i  Sorø  og  derefter  2  Aar  ved  Universiteterne  i 
Wittenberg,  Leipzig  og  Jena.  Efter  et  kort  Besøg  i  Hjemmet,  hvor 
begge  hans  Forældre  imidlertid  vare  dode,  rejste  han  til  Holland,  gjorde 
Tjeneste  ved  Hæren,  deltog  1G15  i  Belejringen  af  Brunsvig,  hvor  Chri- 
stian den  Fjerde  ogsaa  i  nogen  Tid  var  tilstede,  og  rejste,  sandsynligvis 
i  Kongens  Følge,  til  Kjobenhavn,  hvor  han  derefter  havde  forskjellige 
Ansættelser,  saasom  ved  det  kgl.  Kancelli.      Sovæsenct  havde  han  ikke 

nærmere  Kjendskab  til,  uden  forsaavidt  han  kan  have  lært  noget  deraf 
under  sit  Ophold  i  Holland;  derimod  udmærkede  han  sig  som  en  duelig, 
paalidelig  ug  kundskabsrig  Forretningsmand,  der  viste  stor  Hengivenhed 
mod  Kongen  ,  som  ved  sit  personlige  Kjendskab  til  den  unge  Adels- 
mand maa  have  vundet  særlig  Tillid  til  ham. 

Den  14de  November  1618  var  den  lille  Fskadre  færdig  til  Afsejling 
og  forlod  Bamme  Dag  Kjøbenhavns  Rhed,  for  i  Sundet  at  træffe  de 
endelig«  Forberedelser  og  aftale,  paa  hvilke  Steder  man  undervejs  skulde 
samles  i  det  Tilfælde,  al  Skibene  bleve  skilte  fra  hverandre.    Ove  Gjeddes 

Flag  vajede  selvfølgelig  paa  Orlogsskibet  Elefanten^  Boschouwer  og 
hans  Hustru  vare  paa  Damd\  Eskadrens  Næstkommanderende,  Thygo 
Stygge,  paa  Christian.  Hvert  at  Skibene  havde  sin  Kapitajn  og  sin 
Skipper,  saaledes  at  den  første  førte  Kommandoen  over  Skibet  og  den 
sidste  ledede  den  egentlige  Navigation  ,  som  Skik  og  Brug  var  i  hint' 
Tider ,  da  de  Øverstbefalende  paa  Skibene  ofte  ikke  vare  Sofolk. 
Eskadrens  Visitatør  (Overforvalter  eller  Intendant),  der  forestod  Provian- 
teringen  og  Besætningernes  Forsyning,  var  Hollænderen  Herman  Ro- 
sen kran tz,  og  Tropperne  kommanderedes  af  Erik  Grubbe  og  Niels 
Rosenkrantz.  Der  fandtes  paa  Skibene  adskillige  Kjobmænd,  danske 
og  hollandske,  flere  unge  adelige  Officerer  og  Kadetter  (Adelburst),  som 
skulde  uddannes  paa  Søen,  mange  fremmede,  navnlig  hollandske  Søfolk, 
og  vistnok  adskillige  Fruentimmer  (det  hedder  nemlig  et  Sted  i  Ove 
Gjeddes  Beretning,  at  Piger  ikke  maatte  bespises  i  Kahytten).  Ue  for- 
nemste Kjobmænd  vare  Hollænderne  Peter  van  Z  an  ten  og  Ameling 
van  Osten. 

En  stor  Vanskelighed  for  Expeditionen  var  Mandskabets  Bespisning 
og  Forsyningen  med  Proviant  og  Vand.  Der  blev  strax  under  Hejsens 
Begyndelse  og  ofte  senere  af  det  saakaldte  brede  Raad  (det  vil  sige 
det  for  Eskadren  fælles  Baad,  medens  Skibsraadet  kun  omfattede  det 
enkelte  Skib)  truffet  Bestemmelse  om,  hvor  stor  Bation  der  maatte  ud- 
deles til  hver  Mand,  hvilke  Maaltider  der  maatte  holdes,  hvorofte 
der  skulde  uddeles  Fisk  og  hvorofte  Kjod  ru.  in.,  og  Bestemmelserne 
rammede  ligeledes  Kahytmaaltider,  Udskjænkning  af  Vin  og  Lignende. 
Denne  Vanskelighed  ved  Tilvejebringelsen  af  god  og  rigelig  Proviant 
samt  godt  Drikkevand  viste  sine  ødelæggende  Virkninger  i  Mandskabets 
Sundhedstilstand;  Skjorbug  og  andre  Sygdomme,  der  krævede  mange 
Oll're,  brod  ud  paa  Pejsen,  hvilket  blev  den  mørkeste  Side  af  denne 
Danmarks  første  Expedition  til  Indien. 

Allerede  den  18de  August  forud  var  Poland  Krappe  afsendt  med 
Jagten  Oremnd,  for  uden  Ledsagelse  at  gaa  først  til  Ceilon  og  anmelde 
Eskadrens  Ankomst  for  Kejseren,  og  derfra  til  Koromandelkysten,  den 
sydostlige  Kyst  af  Forindien,  fra  hvilken  Ceilon  adskilles  ved  Palks- 
strædet.  Den  29de  November,  efterat  Eskadren  allerede  en  Gang  havde 
været    ude  i  Kattegattet,    men  maattet  vende    om    igjen    for    Modvind, 

forlod  den  Sundet,  sendte  Kronborg  sin  Afskedshilsen  og  satte  Kursen 
Nord  i.  Det  forste  Stævnemode  eller  Samlingsplads  var  bestemt  at 
skulle  være  Oen  Wight  i  Kanalen  ,  det  næste  Kap  Verde  eller  Ile  de 
May,  en  af  de  Kapverdiske  øer,  derefter  Taft'elbay  ved  det  gode  Haabs 
Forbjerg  og  endelig  -Oen  Mayotte,  Nord  for  Madagaskar.  Det  ene 
Skib  skulde  vente  paa  Samlingspladsen  en  vis  Tid  paa  de  andre,  og 
kom  de  ikke,  da  skulde  det  ved  Kysten  nedgrave  Breve  med  alle  Slags 
Efterretninger  og  sætte  en  Pæl  i  Jorden  med  Indskrift. 

Den  forste  Del  af  Rejsen  var  ikke  heldig,  Skibene  splittedes  strås 
ad  i  det  stormfulde  Vejr,  Christian  blev  lækt  og  maatte  soge  Havn  i 
Norge.  Den  17de  December  naaede  Elefanten  Wight,  hvor  David  alle- 
rede var  ankommet,  og  samme  Dag  indfandt  Kjøbenhavn  sig.  To  Dage 
efter  kom  den  hollandske  Skipper  med  Proviantskibet;  men  endnu  sav- 
nedes Christian.  Ventetiden  benyttedes  til  at  ordne  forskjellige  Sager, 
anskaffe  Proviant  m.  m.;  men  allerede  her  begyndte  Ove  Gjeddes  Be- 
sværligheder, det  sammenblandede  Mandskab  gjorde  ham  mange  Vanske- 
ligheder, strenge  Forholdsregler  maatte  tages  for  at  forhindre  Uordener 
i  Land  og  paa  Skibene,  og  den  kejserlige  Gesandt,  Prindsen  af  Migomme, 
viste  sig  meget  opsætsig  imod  Eskadrens  Chef.  Flere  Gange  er  det 
Admiralens  Agt  at  sejle  videre,  men  han  møder  forskjellige  Hindringer. 
Omsider,  midt  i  Januar  Maaned  1619,  kommer  Thyge  Stygge  rejsende 
over  Land  til  Eskadren  og  melder,  at  Christian  ligger  ved  Downs,  Syd 
for  Themsens  Munding,  at  det  har  været  i  Norge  for  Soskade,  men  nu 
er  istand  til  at  fortsætte  Rejsen,  og  han  faaer  Ordre  til  strax  igjen  at 
begive  sig  til  Skibet  og  sejle  med  det  til  Wight. 

Den  23de  Januar,  da  Eskadren  omsider  var  bleven  samlet  og  sejl- 
klar, lettede  den  og  sejlede  videre  gjennem  Kanalen  Vester  paa.  Denne 
Del  af  l.Vjscn,  indtil  det  næste  Samlingssted,  gik  i  det  Hele  taget  godt, 
og  det  synes  som  om  Skibene  hele  Tiden  have  holdt  sig  samlede. 
1  Almindelighed  Bejlede  de  i  en  Linie,  med  det  svageste  Skib,  den  hol- 
landske Proviantbaad ,  i  Spidsen  som  Formand  eller  Forer.  Det  var 
dennes  Pligt  at  holde  l'dkig,  at  gjore  Signal,  naar  han  opdagede  Land 
eller  Fare,  ai  In. Ide  for  Grunde  og  Lignende.  Admiralen  kunde  uddele 
nsse  Befalinger  og  de  Underordnede  give  Meldinger  ved  Signaler  med 
Flag  eller  Skud:    men  Kursen,  som  skulde  styres,   var  forud  bestemt  i 

det  brede  Raad ,    og  maatte  ikke  uden  Nødvendighed  fraviges.     Naar 

Baadet  skulde  samles ,  blev  et  Silkefiag  hejst  paa  Admiralskibet ,  og 
Raadets  Medlemmer  fra  de  andre  Skibe  havde  da  at  indlinde  sig  der. 

Den  Gte  Februar  passeredes  Madeira,  den  Ilte  Ferro.  Den  18de 
fik  man  Kap  Verde  i  Sigte.  Elefanten  lob  et  Stykke  forud  med  den 
hollandske  Jagt,  og  da  Admiralen  saae,  at  der  inde  i  Havnen  laa  G  Skibe 
fortojede,  lod  han  Jagten  lægge  sig  nærmere  ind  under  Land,  medens 
han  selv  sejlede  et  Par  Mil  udefter,  forenede  sig  med  de  tre  andre  Skibe 
og  gik  til  Ankers  under  en  af  øerne.  Han  antog  nemlig  Skibene  i 
Havnen  for  Sørøvere  og  vilde  lokke  dem  ud  ved  Hjælp  af  den  hollandske 
Flojte;  og  hans  Anslag  lykkedes.  Morgenen  efter  kom  3  af  Ski- 
bene ud  fra  Havnen  og  gave  sig  til  at  forfølge  Proviantskibet.  Ove 
Gjedde  lod  strax  Elefantens  Ankertoug  kappe,  forfulgte  Fribytterne,  del- 
viste sig  at  være  Franskmænd,  efterfulgtes  af  de  andre  danske  Skibe, 
og  erobrede  to  af  Fribytterne  efter  en  kort  Kamp;  det  tredie  løb  sig 
fast  paa  Land  og  blev  opbrændt.  De  tre  andre  Skibe,  som  laa  i  Havnen, 
udgaves  for  at  være  Kjobmandsskibe;  men  have  formodentlig  ogsaa 
været  Fribyttere,  da  de  i  al  Stilhed  listede  sig  bort  den  følgende  Nat. 

Ove  Gjeddes  Eskadre  blev  saaledes  forøget  med  to  Skibe,  af  hvilke 
det  ene,  der  hed  Den  gyldne  Love,  men  blev  omdøbt  til  Patientia,  var 
paa  32  Kanoner  og  kommanderedes  af  en  Engelskmand  eller  Tysker  ved 
Navn  Samuel  Fischer,  det  andet  var  en  svagt  armeret  Jagt,  der 
blev  kaldet  Jægeren.  De  bleve  besatte  med  Folk  fra  de  andre  Skibe, 
Thyge  Stygge  tog  Kommando  af  Patientia,  Hans  Lindenov  af  Jægeren, 
og  de  franske  Matroser  fordeltes  paa  Eskadren,  hvis  blandede  Besætning 
derved  blev  end  mere  broget.  Fribylterkapitajnen  kom  ombord  paa 
Kjobenhavn ,  hvor  han  en  af  de  følgende  Dage  sprang  i  Vandet  for  at 
flygte  i  Land  ,  men  blev  opfisket,  stillet  for  en  Krigsret  og  dømt  til 
Doden,  hvilken  Dom  han  kun  undgik  ved  Boschouwers  og  hans  Kones 
Forbøn.  Nogle  Maaneder  efter  opdagedes  det,  at  han  æggede  Fransk- 
mændene til  Opstand;  da  domtes  han  atter  og  blev  omsider  hængt  under 
Bougsprydet,  hvad  han  længe  kunde  have  fortjent. 

Skibene  løb  ind  til  et  Sted  ved  Kysten,  som  hed  Portudali,  for  at 
tuske  med  de  Indfødte  og  forskaffe  sig  Forfriskninger  og  Vand;  Land- 
gangen var  meget  vanskelig  paa  Grund  af  den  høje  Brænding,  Negrene, 

som  man  traf,  vare  ikke  meget  venskabelige,  og  Vandet  slet.  Eskadren 
laa  her  henimod  en  Maaned  og  havde  flere  Fataliteter.  En  Dag  i 
Marts,  da  en  Del  Mandskab  var  i  Land  med  en  Fændrik  og  badede, 
medens  Baadene  vare  sysselsatte  paa  et  andet  Sted  og  Vaabnene  hen- 
lagte paa  Kysten,  bleve  de  overfaldne  af  de  Indfødte,  som  formodentlig 
vilde  hævne  sig  over,  at  Gjedde  havde  taget  nogle  Negere  med  sig  om- 
bord; 31  Mand  bleve  dræbte  eller  tagne  til  Fange,  og  ikkun  11  af  dem 
udleverede  igjen  til  Flaaden.  Den  20de  Marts  sejlede  Skibene  til  de 
Kapverdiske  Øer;  Forholdet  ombord  var  da  blevet  meget  spændt,  navnlig 
imellem  Admiralen  og  den  kejserlige  Gesandt,  hvem  Hollænderne  under- 
stattede imod  de  Danske,  og  de  forskjellige  Nationaliteter  enedes  ikke. 
Ove  Gjedde,  som  var  af  en  haard  og  bestemt  Karakter,  nødedes  til  at 
øve  streng  Mandstugt;  Krigsartiklerne  oplæstes,  haarde  Straffe,  saasom 
Kjølhaling  —  at  hales  fra  den  ene  Kaanok  til  den  anden  under  Skibets 
Kjøl  —  bleve  idømte,  og  Skipperen  paa  Christian  degraderet  og  dømt, 
fordi  han  havde  faret  med  Løgn  for  den  fremmede  Gesandt.  Ogsaa  med 
Provianten  maatte  der  tages  strenge  Forholdsregler,  da  kun  lidet  var  at 
faae;  det,  som  fandtes  paa  den  hollandske  Jagt,  blev  fordelt  til  Besæt- 
ningerne, og  det  bestemtes  i  det  brede  Kaad,  at  dette  Skib  skulde  for- 
lade Eskadren  og  sejle  hjem,  to  Dage  efter  at  man  var  gaaet  fra  (Jerne, 
hvorimod  Patientia  og  Jægeren  skulde  gaa  med  til  Indien. 

Den  8de  April  sejlede  Eskadren  «i  Herrens  Navn«  videre,  efterat 
Raadet  havde  bestemt,  at  den  forst  skulde  staa  ud  fra  Landet  i  Syd- 
vest til  Vest  80  Mile  og  derefter  styre  S.  t.  0.  og  S.  S.  O.  Den  10de 
vendte  Proviantbaaden  om  og  sejlede  hjem;  Jægeren  blev  Formand. 
Det  blev  en  lang  og  besværlig  Rejse  til  Kap  det  gode  Haab;  Mand- 
skabet led  forfærdelig  af  Sygdom,  Mange  bukkede  under,  Besætningerne 
fortyndedes,  Tjenesten  blev  strengere,  og  Ove  Gjedde  maatte  selv  gaa 
med  paa  Vagt.  Boschouwer  følte  sig  generet  i  sit  Forhold,  og  Skibet 
David,  som  han  var  ombord  paa,  gjorde  Forsøg  paa  at  liste  sig  bort 
fra  Eskadren;  men  det  lykkedes  dog  ikke.  Lynilden  slog  ned  i  Patientia 
og  anrettede  endel  Skad.'.  Midt  i  Juni  Maaned  havde  man  det  Uheld, 
al  Jægeren^  som  var  sendt  forud  for  at  see  ud  efter  Land,  blev  skilt 
fra  de  andre  Skibe,  uden  af  det  lykkedes  at  linde  det  igjen. 

Endelig,  don  4de  Juli,  kom  Land  i  Sigte  .og  hilsedes  med  stor 
Jubel,  og  den  8de  ankrede  Elefanten,  David  og  Kjøbenham  i  Taffelbay., 
hvor  Christian  og  Patientia,  som  vare  blevne  agterudsejlede,  stodte  til 
dem  to  Da«e  senere.  I  Havnen  laa  der  8  engelske  Skibe,  med  hvilke 
Ove  Gjedde,  efterat  nogle  Vanskeligheder  med  Hensyn  til  Formaliteterne 
vare  vel  overvundne,  kom  til  at  staa  paa  en  god  Fod.  Nogle  af  dem 
afgik  kort  efter  og  medtoge  Breve  til  Hjemmet;  dog  udstedtes  der  streng 
Befaling  imod  at  afsende  noget  Brev,  som  ikke  forud  var  blevet  læst  i 
liaadet;  dette  Forbud  overtraadtes  af  Hollænderne  van  Zanten  og  Herman 
Kosenkrantz,  der  hjemsendte  Breve  med  bittre  Klager  over  Gjedde,  hvad 
denne  forst  længe  efter  erfarede.  De  Syge  bleve  saa  snart  som  muligt 
sendte  i  Land  og  anbragte  i  Telte;  deres  Tal  var  stort,  og  siden  Afrej- 
sen fra  Hjemmet  havde  Eskadren  allerede  havt  omtrent  200  Døde  — 
den  sterste  Del  af  de  Syge  døde  noget  senere. 

Den  27de  Juli  om  Natten  ankommer  den  flinke  Lindenov  med 
Jægeren  til  Havnen  og  vil  holde  ind;  men  er  saa  uheldig  at  lobe  Skibet 
paa  Grund  saa  fast,  at  det  bliver  Vrag.  Lasten  fordeles  paa  de  andre 
Skibe,  og  af  Inventarium  og  Takkelads  borttages,  hvad  man  kan  faae. 

Boschouwers  Opforsel  under  Opholdet  i  Taffelbay  var  fuldstændig 
utaalelig,  og  Besætningen  paa  David  gav  ham  ikke  stort  efter.  To  Med- 
lemmer af  det  brede  Kaad  sendtes  til  ham  for  at  tale  ham  tilrette,  og 
Krigsartiklerne  bleve  oplæste  paa  Skibets  Dæk;  men  det  hjalp  kun 
lidet.  I  disse  Dage  var  det  ogsaa ,  at  Samuel  Fischer  blev  hængt. 
Straffe  uddeltes;  men  David  pønsede  paa  at  unddrage  sig  Admiralens 
Kommando. 

Den  5te  August,  efterat  de  Syge  vare  bragte  ombord  paa  Skibene, 
lettede  Eskadren,  forlod  Taft'elbay  og  stod  Syd  om  Afrikas  sydlige  Spids, 
for  derfra  at  gaa  imod  Nord  gjennem  Mosambique- Kanalen  mellem 
Madagaskar  og  Afrikas  Fastland.  Paa  denne  Tour  lykkedes  det  endelig 
David,  den  30te  August,  at  slippe  bort  fra  Admiralen;  det  fjernede  sig 
mere  og  mere,  uagtet  der  gjordes  Signaler  til  det  om  at  vende  tilbage, 
og  den  næste  Morgen  havde  man  tabt  det  af  Sigte.  Den  15de  Sep- 
tember døde  Lauritz  Willomsen,  der  var  Kapitajn  paa  Kjobenhavn. 

Under  hele  den  paafølgende  Sejlads  vil  man  træffe  en  stor  Usik- 
kerhed i  Bestikket  og  Uvished  om  ,    hvor  Skibene   til    enhver  Tid  vare 

benne.  Dette  hidroute  fra  to  Aarsager ,  nemlig  Mangelen  paa  gode 
Midler  til  at  linde  Skibets  Sted  og  Savnet  af  paalidelige  Sokaart.  Breden 
kunde  man  nogenlunde  bestemme  ved  Solens  Hojde  om  Middagen,  og  i 
denne  Henseende  bave  Kaartene  ogsaa  været  bedre;  men  med  Længden 
forboldt  det  sig  anderledes,  heri  var  Usikkerheden  hejst  paafaldende,  som 
vi  snart  skulle  see. 

Den  22de  September  fik  man  paa  16  Grader  sydlig  Brede  Land  i 
Sigte,  der  antoges  for  Kysten  af  Madagaskar.  Skibene  ankrede  op  under 
den  aabne  Kyst,  hvor  de  laa  meget  slet,  og  hvor  Strømmen  var  haard. 
Den  næste  Morgen  gik  Kapitajnen  paa  Elefanten  til  Land  med  en  vel 
bemandet  Baad,  lagde  den  for  Dræg  udenfor  Brændingen  og  vilde  fire 
den  ind  ved  Dræglinen;  men  Baaden  kuldsejlede,  6  Mand  druknede,  de 
oviige  lykkedes  det  at  redde  sig  ved  Svømning.  Neppe  vare  de  komne 
i  Land,  før  de  bleve  angrebne  af  de  Indfødte,  som  havde  samlet  sig  ved 
Kysten  og  udplyndrede  dem  og  afklædte  dem  til  Skindet;  i  denne 
ynkelige  Tilstand  kom  de  atter  ombord  med  deres  Baad.  De  havde 
imidlertid  erfaret,  at  de  ikke  vare  paa  Madagaskar ,  men  paa  det  afri- 
kanske Fastland,  altsaa,  ifølge  Breden,  i  Nærheden  af  Mosambique. 

Den  25de  September  om  Morgenen  lette  alle  Skibene ,  sejle  Nord 
efter  og  faae  den  5de  Oktober  de  Komoriske  Øer  i  Sigte  i  den  nordlige 
Del  af  Mosambique-Kanalen.  Der  ankres  ved  øen  Mohelle,  hvor  nogle 
Forfriskninger  erhverves,  og  hvor  Kapitajnen  paa  Christian,  Jens  Hvid, 
bliver  begravet.  Nogle  Dage  senere  gaa  Skibene  til  Anjouan,  og  derefter 
besøges  Mayotte,  der  som  anført  var  udseet  til  Samlingsplads  i  Tilfælde 
af  Skibenes  Adskillelse.  David  havde  ikke  været  der;  derimod  havde 
Koland  Krappe  med  Øresund  anløbet  Gen  3  Maaneder  forud  og  saaledes 
værel  omtrent  ligesaa  længe  undervejs  som  Ove  Gjedde. 

Ved  de  Komoriske  Oer  opholdt  Skibene  sig  i  over  en  Maaned,  for- 
synede sig  med  Proviant  og  Forfriskninger,  saavidt  de  vare  at  faae,  og 
forskjellige  Forandringer  foretoges  ved  Mandskabets  Fordeling  og  blandt 
Befalingsmændene  for  at  opretholde  Orden  og  Disciplin,  hvilket  kun  lod 

jere  ved  Odøvelsen  af  den  største  Strenghed.  To  af  Franskmændene 
bleve  i  November  Maaned  hængte  for  Opsætsighed.  Krik  Grubbe, 
der  var  gaael  med  som  Anfører  for  Tropperne,  blev  ansat  som 
Kapitain  paa    Kjøbenhavn,    og  CJiristian    tik    en    ny   Kapitajn    i    Hen- 

ning  Gabriel.  Don  10de  November,  efterat  der  paa  Mayotte  var  ned- 
gravet Breve  til  David  og  sat  et  Mærke  ved ,  forlod  Eskadren  endelig 
Oerne  og  satte  Kursen  Nord  og  Ost  i,  ad  Indien  til. 

Skibene  gaa  op  imod  det  æthiopiske  Archipelag ,  Amirante-  og 
Sechellesoorne,  der  ligge  Nord  for  Madagaskar;  men  Sejladsen  er  hojst 
besværlig ,  de  maa  arbejde  imod  den  ostlige  Monsun  og  det  indiske 
Havs  Strøm  og  ere  snart  ganske  ude  af  deres  Bestik.  Forskjellige  Ger 
og  Kyster  faaes  i  Sigte,  flere  af  dem  anløbes;  men  hvilke  de  ere,  og 
hvor  de  i  det  Hele  taget  ere  henne,  vides  ikke.  Af  Solens  Hojde  kan 
det  vel  sees ,  at  Skibene  komme  længere  imod  Nord ,  at  de  passere 
Ækvator;  men  Længden  er  ubekjendt.  Den  5te  Januar  1620  sees  et 
Land,  som,  uagtet  man  har  forsøgt  at  arbejde  sig  imod  Ost,  antages 
for  Kysten  af  Afrika,  og  det  Samme  gjentager  sig  omtrent  G  Uger  efter. 
I  Slutningen  af  Februar  anløbes  en  O,  hvor  Skibene  faae  Vand,  Frugt 
og  nogle  Gedebukke;  men  Indvaanerne  vise  sig  fjendtlige,  og  give  ingen 
nærmere  Besked.  Den  10de  Marts,  da  Land  igjen  blev  seet,  opstod 
der  Uenighed  imellem  Styrmændene  om,  hvad  det  var  for  et  Land; 
Nogle  antoge  det  for  den  Abexiske  Kyst  (d.  e.  Abyssinien) ,  Andre  for 
Malediverne  ved  Indiens  Sydvestkyst,  atter  Andre  for  Kap  Komorin  paa 
det  indiske  Fastland.  Da  kommer  tilfældigvis  en  Sejler  i  Sigte.  Ele- 
fanten gjør  Jagt  for  at  opsejle  den  og  skaffe  sig  Oplysning  om  Landet; 
men  Sejleren  er  rapfodet ,  den  troer  sig  forfulgt  af  en  Fjende ,  sætter 
alle  Sejl  til  og  undslipper.  Den  19de  Marts  gik  Skibene  til  Ankers 
under  en  øde  O,  hvor  de  ikke  kunde  faae  andet  end  nogle  Gedebukke, 
hvorfor  den  blev  dobt  Bukken-Olandet.  Her  foretoges  atter  Forandrin- 
ger ved  Bedsætningernes  Fordeling  og  flere  Forfremmelser  paa  Grund  af 
Dødsfald.  Den  29de  i  samme  Maaned  lettede  Skibene  paany,  og  Dagen 
efter  fik  man  en  stor  O  i  Sigte;  —  dette  var  Sokotora  eller  Sokotra, 
der  som  bekjendt  ligger  udfor  den  østlige  Spids  af  Afrika,  ved  Indgangen 
til  Adenbugten  og  det  røde  Hav,  lige  Syd  for  Arabien  paa  12  Graders 
nordlig  Brede.  —  Istedenfor  at  gaa  imod  Nordost  til  Ceilon  var  man 
bleven  forsat  omtrent  350  Mile  imod  Nord  til  Indgangen  til  det  rode 
Hav!  Eskadren  var  ligesaa  langt  borte  fra  Ceilon,  som  den  havde  været 
den  10de  November,  eller  4*/9  Maaned  tidligere,  da  den  forlod  Mayotte! 

Kjøbenhavn  forlader  om  Natton  Eskadren,  uden  dertil  at  have  nogen 
Ordre,  er  den  følgende  Dag  inde  under  Kysten,  sender  Baad  i  Land  og 
erfarer,  at  der  kan  faaes  gode  Forfriskninger,  naar  man  gaaer  op  til 
Havnen,  hvor  Kongen  boer.  Men  Kapitajnen  er  saa  uforstandig  at  ud- 
give sig  og  de  andre  Skibe  for  Engelskmænd,  Med  denne  Besked  løber 
Erik  Grubbe,  som  forte  Kjobenhavn,  tilbage  til  Ove  Gjedde,  som  imid- 
lertid ikke  under  falsk  Flag  vil  anløbe  en  Havn,  hvor  der  boer  engelske 
Kjobmænd,  medmindre  saadant  besluttes  af  det  brede  Raad.  Den  føl- 
gende Dag,  den  1ste  April,  lod  han  derfor  Silkeflaget  hejse  som  Signal 
til  Samling;  Christian  var  kommet  et  Stykke  bort,  og  Elefanten  sejlede 
ud  imod  det,  de  andre  to,  Kjøbenhavn  og  Patientia,  styrede  indad  imod 
Landet.  Da  Signalet  blev  ophejst,  vendte  Patientia  om;  men  Kjobenhavn 
fortsatte  sin  Kurs,  løb  ind  til  Sokotora ,  hvor  det  opholdt  sig  en  kort 
Tid,  og  hvor  Grubbe  skal  have  afsluttet  en  Handelstraktat  med  Kongen; 
han  traf  ikke  sammen  med  Eskadren  igjen  for  ved  Ceilon. 

Ove  Gjedde  havde  saaledes  nu  kun  tre  Skibe  tilbage,  og  strengere 
Forholdregler  bleve  tagne  for  at  holde  disse  sammen.  Det  var  vel  hans 
Agt  at  gaa  ind  til  Oen  for  at  hente  Kjobenhavn  og  forsyne  Skibene 
med  Forfriskninger;  men  den  4de  om  Morgenen  fik  man  Øje  paa  en 
Sejler,  der  havde  et  Fartøj  paa  Slæb  og  styrede  modsat  Kurs.  Den 
vendte  strax,  søgte  at  undfly  og  blev  jaget  hele  Dagen  igjennem.  Den 
næste  Morgen  var  Fartojet  borte,  og  da  man  kom  hen  til  Skibet,  viste 
det  sig ,  at  Mandskabet  havde  forladt  det.  Alt ,  hvad  der  fandtes  af 
rørligt  Gods,  blev  delt  imellem  de  danske  Skibe,  og  den  fremmede  Sejler 
derefter  stukket  i  Brand.  Hermed  hengik  nogle  Dage,  Besøget  paa  So- 
kotora blev  opgivet,  Kursen  sattes  tværs  over  den  arabiske  Bugt,  og  nu 
gik  Alting  bedre  med  gunstigere  Lejlighed.  Et  Par  Skibe,  man  traf 
paa  undervejs,  flygtede  bort  og  vilde  ikke  have  Samkvem  med  Eskadren. 
Den  lude  Maj  tik  man  Lodskud  af  Malabarkysten  paa  50  Favne  og 
sejlede  nedad  imod  Ceilon  med  Patientia  som  Formand.  "Den  16de  om 
Morgenen  aaae  vi  —  siger  Gjedde  —  det  forjettede  Land  Ceilon  med 
stor  Glæde«,  og  den  18do  om  Aftenen  kom  de  tre  Skibe  til  Ankers 
ved  et  Sted,  som  de  Indfødte  kaldte  Panva,  paa  den  sydost  lige  Kyst. 

Roland  Krappe  var  med  det  lille  Skil)  Øresund  ankommet  længe  i 
Forvejen  og  havde  besøgt  baade  Koromandelkysten  og  Ceilon:   men  lian 

havde  ikke  kunnet  udrette  Noget  for  Handelen.  Portugiserne  havde 
forfulgt  ham  og  beravet  ham  hans  Skib,  og  han  havde  med  sit  Mandskab 
sogt  Tilflugt  hos  Naiken  af  Tanjour.  Den  24de  Maj  kom  Styrmanden 
fra  Kjebenhavn  og  meldte,  at  baade  dette  Skib  og  Davids  som  vare  stodte 
til  hinanden  udfor  Ceilon,  laa  til  Ankers  i  en  Havn  3  Mile  fra  Panva; 
tillige  meldte  han,  at  den  kejserlige  Gesandt  Marcelis  Boschouwer, 
Prinds  af  Migomme,  tilligemed  hans  Son  vare  afgaaede  ved  Dåden  for 
8  Maaneder  siden.  De  to  Skibe  tik  Ordre  at  forene  sig  med  Flaaden, 
og  den  26de  Maj  havde  Ove  Gjedde  alle  sine  fem  Skibe  samlede  ved 
Rejsens  Maal. 

Vi  have  skildret  denne  Rejse  saa  omstændelig ,  fordi  den  giver  en 
god  Forestilling  om  de  Vanskeligheder,  man  paa  hine  Tider  havde  at 
overvinde  for  at  gaa  ad  Søvejen  fra  Europa  til  Indien.  Hertil  horte 
mangelfuldt  udstyrede  Skibe,  slette  Midler  til  Bevarelsen  af  Proviant  og 
Vand,  hvoraf  fulgte  Skjorbug  med  andre  ondartede  Sygdomme  og  stærkt 
Mandefald,  ustyrligt  Mandskab,  der  nødvendiggjorde  streng  Disciplin  og 
haarde  Straffe,  ringe  Kjendskab  til  Navigationens  Hjælpemidler,  til  Vinde 
og  Strømme,  Passater  og  Monsuner,  Mangel  paa  gode  nautiske  Instru- 
menter og  Søkaart  o.  s.  v.;  heraf  fulgte  da  ogsaa,  at  man  ikke  vidste, 
at  Vejen  til  Indien  ikke  gaaer  igjennem  Mosambique-Kanalen,  og  at  Ski- 
bene vare  16  Maaneder  om  en  Rejse,  som  nu  kan  gjøres  paa  mindre 
end  4.  Touren  fra  Mayotte  til  Ceilon,  der  medtog  over  et  halvt  Aar,  er 
navnlig  et  Billede  paa  hine  Tiders  mangelfulde  Sejlads. 

Men  nu  havde  man  naaet  Maalet ,  en  ny  Rolle  var  tiltænkt  Ove 
Gjedde ,  der  skulde  optræde  som  selvstændig  Gesandt  og  Underhandler 
om  Handelsforbindelse.  Dette  var  et  vanskeligt  Hverv,  saameget  mere 
som  Boschouwer  var  død  og  ikke  ved  personlig  Nærværelse  kunde  be- 
kræfte sin  Myndighed  til  i  Kejserens  Navn  at  afslutte  nogen  Traktat. 
Det  gjaldt  altsaa  om  at  faae  ratificeret  den  Traktat ,  der  var  sluttet 
imellem  Christian  den  Fjerde  og  den  kejserlige  Gesandt,  og  ifølge  hvilken 
Danmark  skulde  staa  Kejseren  bi  imod  hans  oprorske  Undersaatter, 
naar  han  til  Gjengjæld  bidrog  sin  Del,  anslaaet  til  100,000  Spd.,  af 
Omkostningerne  ved  Expedilionen. 

Tilstanden  paa  Ceilon  var  ved  Ove  Gjeddes  Ankomst  hojst  maadelig. 
Portugiserne   huserede  stærkt  paa  Oen ,    krigedes  med   de  Indfødte,   og 

havde  navnlig  deres  Tilhold  i  den  sydlige  Del,  ved  Point  de  Galle. 
Hollænderne  mærkede  man  ikke  Noget  til,  de  vare  saa  optagne  af  deres 
Kolonisation  paa  Sundaoerne ,  at  de  formodentlig  ganske  havde  opgivet 
denne  Plads.  Smaakongerne  paa  Øen,  hvoraf  der  fandtes  adskillige,  laa 
i  indhyrdes  Strid,  og  Kejser  Ceneradt  Ada  s  sin,  der  boede  i  Kandy 
midt  paa  Gen ,  herskede  kun  over  et  lille  Distrikt  og  lod  sig  kalde 
Konge  af  Kandia.  Men  foruden  ham  var  der  en  tilsyneladende  endnu 
hojere  Person,  formodentlig  en  Efterkommer  af  tidligere  Regenter,  som 
kaldtes  Madonne.  Der  er  ved  denne  Person  noget  Mystisk,  som  man 
ikke  let  forstaaer;  han  synes  ikke  at  have  noget  Land  at  regere 
over,  han  bliver  forfulgt  af  andre  Fyrster  og  søger  et  Par  Gange  Til- 
flugt hos  den  danske  Admiral,  og  dog  tilbyder  Adassin  engang  at  dele 
Magten  med  ham  og  med  Ove  Gjedde.  Der  er  ogsaa  Tegn,  som  tyde 
paa,  at  Ordet  Madonne  kun  betyder  en  stor  Herre:  den  Madonne,  som 
de  Danske  traf  paa  under  deres  Ophold  ved  Landet,  maa  have  været  en 
Prætendent  til  hele  Riget. 

Eskadren  gik  fra  Panva  til  Palligamme,  derfra  i  Begyndelsen  af 
Juni  til  Trinconomale  —  der  begge  laa  paa  Ostkysten  af  Ceilon  —  og 
her  rammer  den  Sorg  Gjedde  ,  at  han  ikke  alene  mister  sin  dygtige 
Skibschef  Thyge  Stygge ,  men  ogsaa  en  anden  flink  Officer  ved  Navn 
Otto  Urne.  Han  har  flere  Sammenkomster  med  Kongerne  paa  de  for- 
skellige Steder,  de  modtage  ham  festlig  i  Land  med  Trommer  og  Spil, 
og  aflægge  Besøg  ombord  paa  Skibene,  ligesom  de  hjælpe  ham  til  Pro- 
visioner og  Forfriskninger;  men  paa  deres  Tale  kan  han  ikke  stole,  og 
paa  de  Skrivelser,  han  afsender  til  Kejseren  i  Kandy,  indløber  der  ikke 
noget  Svar.  Med  Kongerne  kan  han  ikke  indlade  sig  paa  nogen  For- 
handling, han  ønsker  kun  Svar  fra  Kejseren  selv,  og  sender  derfor  den 
Ode  Juni  en  ny  Skrivelse  og  Begjæring  om  Traktatens  Ratification. 
Kort  efter  faaer  han  Bud  fra  Madonne,  at  Kejseren  ikke  kan  rejse  fra 
Kandy  af  Frygt  for  Portugiserne,  men  naar  Admiralen  kun  vil  overkule 
ham,  Madonne,  4  eller  5  faste  Pladser  paa  Ceilon,  saa  maa  Danmark 
gjerne  have  hele  Resien.  Tilbudet  afslaaes,  Gjedde  vil  kun  forhandle 
med  Adassin.  Den  24de  Juni  indfinder  omsider  dennes  Sekretær  sig 
tilligemed  en  Modellar,  d.  e.  en  hojtstaaende  Embedsmand,  hos  den 
danske  Admiral   med    Budskab    fra   Kejseren.     De   meddele,    at  Roland 

Krappe  har  røeret  hos  ham  og  er  bleven  vel  modtaget,  at  Sagerne  paa 
Landet  ere  gaaede  meget  tilbage,  siden  Boschouwer  rejste  bort  for  fem  Aar 
siden,  at  Kejseren  beklager  sin  Gesandts  Dod  og  sender  hans  Enke  Trøst; 
fremdeles  vil  han  vise  de  Danske  al  Imødekommen,  naar  de  ville  jage 
Portugiserne  ud  af  Landet;  men  til  at  betale  de  mange  Penge  har  han 
hverken  Evne  eller  Forpligtelse.  Forhandlingerne  med  Sendebudene  og 
Kongerne  medføre  flere  Vanskeligheder  paa  Grund  af  Sproget;  det  Portu- 
gisiske har  faaet  stærkt  Indpas,  og  foruden  det  tales  baade  Malayisk  og 
Singalesisk ,  saa  at  der  maa  benyttes  flere  Tolke.  De  Indfødtes  Breve 
ere  skrevne  paa  Palmeblade. 

Tiden  gaaer  hen  med  endeløse  Forhandlinger ,  og  Gjedde  fordrer, 
som  rimeligt  er,  en  blank  Ratification  af  den  med  Gesandten  afsluttede 
Traktat.  Sekretæren  rejser  tilbage  til  Kandy  med  dette  Svar,  ledsaget 
af  to  danske  Officerer,  og  bliver  borte  en  hel  Maaned.  Imidlertid  søger 
man  at  adsprede  sig  paa  bedste  Maade  i  Selskab  med  Kongen  af  Trin- 
conomale ,  der  beværtes  ombord  paa  Admiralskibet  og  yder  Gjengjæld 
ved  at  sende  Gaver  af  det  frugtbare  Lands  Produkter.  Han  er  uens  med 
Madonne  og  beder  Gjedde  om  Tilladelse  til  at  skyde  ham ,  og  da  Ma- 
donne  en  Dag  kommer  flygtende  ombord  paa  Skibene  for  at  søge  Be- 
skyttelse, bliver  han  ført  over  paa  nogle  Øer  ved  Kysten.  Snart  efter 
kommer  han  igjen  og  viser  Gjedde  et  Brev  fra  Kejseren,  hvori  denne  fore- 
slaaer,  at  de  Tre  skulle  slaa  sig  sammen  imod  Portugiserne  og  senere 
dele  Byttet.  Saaledes  soger  man  fra  forskjellige  Sider  at  virke  paa 
Gjedde,  der  dog  holder  haardnakket  Stand. 

Den  28de  Juli  kommer  Sekretæren  igjen  med  Brev  fra  Kejseren, 
der  nu  er  bleven  opbragt  paa  Boschouwer  og  erklærer  den  af  ham  frem- 
lagte Fuldmagt  for  falsk  ,  da  han  aldrig  har  lovet  at  give  Godtgjørelse 
eller  stille  Tropper ,  hvorimod  han  tilbyder  de  Danske  to  Havne ,  naar 
de  ville  forjage  Portugiserne.  Gjedde  samler  da  det  brede  Raad  for  at 
høre  dettes  Mening;  men  det  er  meget  ubestemt  og  vægrer  sig  ved  at 
give  Svar.  Først  efter  at  han  har  truet  med  at  lade  Medlemmerne  af- 
løse af  Andre,  faaer  han  det  Raad  af  dem,  at  han  selv  skal  rejse  op  til 
Kandy.  Sekretæren  søger  at  forhindre  det ,  lover  ham  to  Fæst- 
ninger ,  et  Oplagshus  i  Kandy  og  Havnen  Trinconomale ;  men  han 
mærker,  det  kun  er  en  Løgn  for  at  standse  den  tagne  Beslutning  ,    og 

lian    nodes  til  ved  Trusler  om   Anvendelse    af  Magt  at  tvinge  Under- 
handlerne til  at  skaffe  ham  et  sikkert  Lejde  til  Kandy. 

Den  8de  August  tiltræder  Ove  Gjedde  sin  Kejse  til  Kandy  med  et 
Folge  paa  17  Personer,  foruden  Kejserens  Sekretær  og  Flere.  Kongen 
af  l'alligamme  modtager  ham  med  stor  Pragt  og  ledsager  ham  til  Grænd- 
sen  af  sit  Kige ,  og  da  den  næste  Konge ,  han  kommer  til ,  ikke  kan 
folge  med  paa  Grund  af  Sygdom,  sender  han  den  fornodne  Beskyttelse. 
Hejsen  er  hesværlig  og  langsom ,  flere  Nætter  tilbringes  under  aaben 
Himmel ,  og  forst  den  15de  naaes  Bestemmelsesstedet ,  en  lille  By 
Venthanen  tæt  ved  Kandy,  hvor  Kejseren  vil  modtage  den  danske  Ad- 
miral; han  ønsker  ikke  at  vise  ham  sin  Hovedstad.  Modtagelsen  er 
meget  festlig,  nogle  højtstaaende  Personer  ere  sendte  ud  for  at  mode 
de  Fremmede,  bevæbnede  Folk  ere  opstillede  ved  Indgangen  til  Byen,  et 
Stykke  af  Vejen  belagt  med  tykt  Lærred,  Sang  og  Musik  lyder;  men  det 
Hele  viser  sig  at  være  kun  en  tom  Ceremoni.  Da  Kejseren  har  ladet 
sit  Hoved  toe ,  giver  han  Gjedde  Audients;  der  underhandles  vidt  og 
bredt  i  fem  paa  hinanden  følgende  Dage  og  holdes  flere  Moder  hver 
Dag;  men  det  viser  sig  umuligt,  uagtet  den  Bestemthed,  hvormed  Ad- 
miralen optræder,  samt  hans  Trusler  om  Kongen  af  Danmarks  Vrede 
o.  s.  v.,  at  formaa  Kejseren  til  at  ratificere  Traktaten.  Han  erklærer 
Boschouwers  saakaldte  Fuldmagt  for  falsk,  ler  ad  de  Titler,  denne  Even- 
tyrer har  givet  baade  sig  selv  og  ham,  indrømmer,  at  Gesandten  vel  har 
havf  Myndighed  til  at  underhandle  om  Hjælp  af  fremmede  Magter  imod 
Portugiserne  og  de  oprorske  Undersaatter,  men  ikke  til  at  love  Penge 
eller  Tropper. 

Dette  var  imidlertid  det  eneste  Punkt,  der  frembød  Vanskeligheder, 
Og  det  maa  vistnok  siges,  at  Gjedde  med  for  megen  Haardnakkethed 
holdt  fast  paa  Pengeerstatningen,  da  det  var  ojensynligt,  at  Adassin  var 
ganske  ude  af  Stand  til  at  yde  den.  Det  var  ham  ikke  muligt  at  rata- 
ficere  dm  af  Boschouwer  paa  hans  Vegne  indgaaede  Traktat:  derimod 
førte  dog  den  nuværende  Sammenkomst  med  den  danske  Afsending  til, 
1,1  M  wden,  og  det  en  for  Danmark  ikke  mindre  gunstig  Traktat  om- 
sider blev  sluttet  og  underskreven  af  Kejseren  selv  den  25de  August. 
Den  udfærdigedes  baade  paa  Portugisisk  og  Singalesisk,  og  det  Exemplar, 
som  overgaves  til  Gjedde,  er  opbevaret   i   del  danske  Arkiv.     Del,  inde- 

holder  24  Artikler,  blandt  hvilke  de  vigtigste  ere,  at  Kejseren  afstaaer 
hele  Landet  Trinconomale ,  i  hvilket  findes  en  Bugt  med  en  sikker 
Havn,  til  Kongen  af  Danmark ,  der  kan  regere  her  ganske  som  i  sit 
eget  Rige;  til  Opf'orelsen  af  en  Fæstning  lover  Kejseren  at  sende  Bistand 
i  Materiale ,  samt  100  Soldater  og  500  Tommermænd  foruden  Smede, 
Murere,  Haandlangere  o.  s.  v.,  at  underholde  Besætningen  og  beskytte 
Fæstningen  saavidt  han  formaaer.  Naar  andre  Fæstninger  erobres  paa 
Landet  ved  fælles  Hjælp,  skulle  de  tilhøre  Danmark,  og  ikkun  Byttet 
deles.  Den  danske  Konge  kan  lade  opføre  paa  Ceilon  Fæstninger,  hvor 
han  vil,  og  stole  paa  Kejserens  Bistand.  Ligeledes  vil  Kejseren  være  be- 
hjælpelig med  at  skafte  de  danske  Skibe  Ladning;  han  forpligter  sig  til 
ikke  at  handle  eller  afslutte  Handelstraktater  med  Andre  end  de  Danske, 
der  ovenikjobet  skulle  nyde  Toldfrihed  paa  Øen  og  have  Tilladelse  til 
at  mynte  Penge  der. 

Efter  dette  heldige  Udfald  af  sit  Besøg  tiltræder  Gjedde  Tilbage- 
rejsen samme  Dag,  som  han  har  modtaget  den  underskrevne  Traktat; 
dog  maa  Flere  af  Følget  blive  tilbage  paa  Grund  af  Blodsot,  og  Andre 
angribes  af  den  samme  Sygdom  paa  Vejen,  saa  at  han  kun  havde  3  Mand 
af  sit  Følge  med  sig,  da  han  kom  tilbage  til  sit  Skib.  Herfra  sender  han 
Kejserens  Modellar  til  Kandy  med  en  Skrivelse  om  det  paatænkte  Fæst- 
ningsanlæg. 

Boschouwers  og  hans  treaarige  Søn  Christians  Lig  vare  endnu  om- 
bord paa,  David;  det  bestemtes,  at  Gesandten,  der  nu  havde  viist  sig  at 
være  en  Bedrager  og  var  underkjendt  af  Kejseren,  skulde  begraves  i  al 
Stilhed  paa  Ceilon,  hvorimod  Liget  af  Sønnen,  der  var  født  i  Kjoben- 
havn  og  opkaldt  efter  Kongen  ,  som  tillige  havde  været  hans  Fadder, 
skulde  føres  til  Jorden  med  al  Ceremoni.  Peter  van  Zanten,  der  var 
kommen  til  Danmark  med  Boschouwer,  havde  været  delagtig  i  alle 
dennes  offentlige  Skridt,  gjort  Expeditionen  med  til  Indien  og  deltaget 
i  Gjeddes  Underhandlinger  med  Kejseren,  blev  udskudt  af  Kahytten  og 
af  Skibets  Kaad.  Ligeledes  blev  der  gjort  Indskrænkning  i  de  Hensyn, 
man  hidtil  havde  viist  imod  Boschouwers  Enke. 

Da  disse  Ting  vare  bragte  i  Orden,  mente  Gjedde,  det  var  Tid  at 
tænke    paa  andre  Planer,    at  vende  Opmærksomheden    mod  Fastlandet, 

som   allerede   havde  været  paa  Omtale   i  Hjemmet,    inden   Boscliouwer 
kom  til  og  blandede  sig  i  Sagerne. 

Den  indiske  Halvø,  Forindien,  Syd  for  Gangesfloden  var  dengang 
delt  i  en  Mængde  uafhængige  Kongeriger ,  hvoraf  nogle  vare  saa  store 
og  mægtige,  at  deres  Herskere  lode  sig  kalde  Kejsere.  De  stode  ikke  i 
noget  Forhold  til  den  store  Mogul  hinsides  Ganges ,  men  hver  af  dem 
havde  fuldkomment  Herredømme  over  sit  Rige.  Saaledes  var  der  om- 
trent i  Aaret  1200  blevet  dannet  et  stort  Rige  langsmed  den  ostlige 
Kyst,  Koromandelkysten,  hvis  Regent  kaldtes  Kejser  af  Bisnagar  og  som 
endnu  i  det  16de  Aarhundrede  var  meget  mægtigt  og  strakte  sig  ned 
til  den  sydlige  Spids,  forbi  Forbjerget  Komorin.  Men  henimod  Aaret 
1570  blev  det  paa  engang  angrebet  af  fire  Nabokonger,  dets  rige 
Hovedstad  Bisnagar  odelagt ,  og  Landet  delt  i  fire  særskilte ,  af 
hinanden  uafhængige  Dele.  En  af  disse  var  Tanjour,  hvis  Fyrste 
vel  undertiden  lod  sig  kalde  Konge ,  men  ogsaa  nøjedes  med  Titlen 
Naike  (Forstander  eller  Regent).  Det  strakte  sig  langsmed  Havet 
i  en  Længde  af  omtrent  20  og  en  Brede  af  omtrent  ]7  Mile. 
Ved  den  danske  Expeditions  Ankomst  hed  Naiken  Ragnato  — 
der  dog  synes  at  have  været  et  Familjenavn  — ,  han  var  som  sagt 
en  uafhængig  Fyrste  ,  der  raadede  frit  over  sine  Handlinger ,  og  hvis 
Regering  var  arvelig;  han  synes  at  have  været  en  forstandig  og  god- 
modig Mand,  der  ved  nogen  Tid  forud  at  have  overladt  Portugiserne 
Havnen  Negapatam  havde  seet,  hvilke  Fordele  han  kunde  have  af  Sam- 
kvemmet med  de  Fremmede,  og  han  havde  derfor  Intet  imod  ogsaa  at 
indlade  sig  med  de  Danske.  Det  er  sandsynligt  at  Roland  Krappe  i  en 
tidligere  Tid  havde  opholdt  sig  i  Tanjour,  og  derfor  raadet  Kong  Chri- 
Btian  til  at  sende  Expeditionen  did.  Selv  sogte  han,  som  vi  have  seet, 
derhen  med  Jagten  Øresund;  men  da  han  ved  sin  Ankomst  havde  plyn- 
dre! nogle  portugisiske  Fartejer  fra  Negapatam,  betragtede  Portugiserne 
ham  som  Sørøver,  erobrede  og  ødelagde  Jagten,  samt  dræbte  to  Matro- 
'iii  de  havde  fanget,  og  satte  deres  Hoveder  paa  Stager;  de  nvrige 
andslap  og  aøgte  Beskyttelse  hos  Naiken. 

Gjedde  havde  allerede  tidligere  sendt  Kjebenhavn  fra  Ceilon  op  til 
Koromandelkysten,  og  den  9de  September  afsejlede  han  selv  dertil  med 
i       inten,  efter  al   have  givet  PatUntia  Urdre  til  at  Bøge  ham  der,  saa- 


Ove  Gjeddes  Expeditlon  til  Indien.  229 

snart  det  kunde  medtage  en  af  de  Indfødtes  store  Baade  og  en 
levende  Elefant ,  som  var  ham  skjamket  af  Kejseren  paa  Ceilort.  Den 
12te  naaedc  han  Negapatam ,  hvor  han  vexlede  nogle  Skud  med 
Portugiserne,  og  hvorfra  han  strax  afgik.  Dagen  efter  ankrede  han 
ved  den  noget  sydligere  beliggende  By  Tran ke bar.  De  Danske  stode 
under  hele  Opholdet  ved  Indien  paa  en  fjendtlig  Fod  med  Portu- 
giserne, hvortil  vistnok  Krappes  Sammenstod  med  dem  —  der  iovrigt 
ikke  var  uden  Skyld  fra  hans  Side  —  har  været  Aarsagen,  efterdi  Dan- 
mark ikke  var  i  Krig  med  Portugal. 

Ved  Trankebar  traf  Elefanten  sammen  med  Kjebenhavn  ,  og  nogle 
Dage  efter  ankom  ogsaa  PatienUa  (uden  den  levende  Elefant,  der  havde 
traadt  Baaden,  hvori  den  skulde  overføres,  itu),  saa  at  der  nu  var  tre  danske 
Skibe  samlede  paa  Kheden.  Skibene  ligge  imidlertid  her  ingenlunde  godt; 
Kheden  er  aaben,  og  en  ofte  svær  Brænding  ruller  ind  over  Kysten,  saa- 
ledes  at  det  jævnlig  hænder,  at  Baadene  flere  Dage  i  Rad  ikke  kunne 
komme  ind  eller  ud.  De  Indfødte  betjene  sig  under  saadanne  Omstæn- 
digheder af  en  saakaldet  Katimaran ,  som  bestaaer  af  nogle  korte, 
sammenbundne  Planker,  der  kun  kunne  bære  een  Mand,  og  hvormed 
denne  gaaer  igjennem  Brændingen,  mere  under  end  over  Vandet. 

Gjedde  var  nu  kommen  til  en  virkelig  mægtig  og  rig  Fyrste ,  der 
var  ganske  anderledes  uafhængig  og  selvstændig  end  Kejseren  af  Kandy; 
alligevel  ere  Forhandlingerne  med  ham  langvarige  og  trættende,  der  maa 
anvendes  baade  Forsigtighed  og  Strenghed,  Naiken  er  pengegridsk ,  vil 
nødig  ud  med  Penge  og  Varer,  gaaer  ofte  fra  sit  Ord  og  viser  sig  ikke 
meget  paalidelig.  Hertil  bidrog  meget  den  besynderlige ,  egennyttige 
Rolle,  som  Roland  Krappe,  der  endnu  opholdt  sig  hos  Naiken',  spillede 
under  alle  Forhandlingerne,  i  hvilke  han  tog  Del  paa  det  indiske  Kom- 
pagnies  Vegne.  Gjedde  sendte  kort  efter  sin  Ankomst  Foræringer,  hvor- 
iblandt to  Kobberkanoner  med  100  Kugler,  og  Brev  op-  til  Fyrsten  med 
Begjæring  om  en  Sammenkomst.  Han  faaer  da  i  Begyndelsen  af  Ok- 
tober Svar  fra  Krappe,  at  han  er  kommen  til  ham  paa  Naikens  Vegne 
og  opholder  sig  i  Nærheden  af  Trankebar,  men  ikke  tør  komme  nær- 
mere af  Frygt  for  Portugiserne.  Denne  Tale  vil  Gjedde  ikke  høre  paa. 
Han  er  bestandig  paa  en  spændt  Fod  med  Kompagniets  Folk,  der  lægge 
ham  alle  Slags  Vanskeligheder  i  Vejen,  og  mellem  Krappe  og  Visitatoren 

Herman  Rosonkrantz ,  der  er  i  Tanjour;  synes  der  ligeledes  at  være  et 
slet  Forhold.  Det  lykkedes  dog  at  formaa  Krappe  til  at  indfinde  sig  i 
Trankebar,  hvor  en  Sammenkomst  og  Forsoningsscene  finder  Sted,  og 
hvor  det  bestemmes,  at  Rosenkrantz  skal  afsættes  fra  sin  Post.  Krappe 
fortæller  ved  denne  Lejlighed,  at  Naiken  har  foræret  ham  Trankebar, 
som  han  dog  er  villig  til  at  afstaa  til  Gjedde  (d.  o.  til  Kompagniet 
eller  den  danske  Krone),  naar  denne  vil  betale  ham  og  hans  Folk  deres 
tilgodehavende  Lon. 

Men  Gjedde  vil  kun  forhandle  med  Naiken  og  forlanger  at  blive 
fort  til  denne,  hvori  Krappe  maa  indvilge,  da  Modstand  er  forgjæves,  men 
han  raader  ham  dog  til  at  vise  al  Fragt  og  at  iføre  sig  den  gyldne  Harnisk. 
Den  27de  Oktober  tiltræder  Ove  Gjedde  sin  Rejse  til  Hovedstaden  Tan- 
jour; uagtet  han  ogsaa  her  moder  alle  Slags  Vanskeligheder,  holdes  hen 
med  Passiar  og  Udflugter  af  Fyrsten  og  hans  Raadgivere ,  saa  er  dog 
dette  Besog  vistnok  det  interessanteste  Afsnit  af  hele  Expeditionen  og 
ialtfald  det,  der  gav  det  vigtigste  Udbytte.  Den  29de  kom  han  til  en 
By,  der  hed  Pætte ,  og  hvor  der  fandtes  store  Oplag  af  Peber.  Dagen 
efter  naaede  han  Forstaden  til  Tanjour,  hvor  en  af  Naikens  fornemste 
Officerer,  kaldet  Type-Naike,  kom  ham  imøde,  baaron  i  en  Pallankin 
og  efterfulgt  af  8  af  Naikens  Elefanter.  Han  stod  ud,  bod  Admiralen 
velkommen  og  anmodede  ham  om  at  stige  op  paa  den  største  af  Ele- 
fanterne, over  hvis  Ryg  og  Liv  der  var  lagt  et  fint  Klæde,  og  ovenpaa 
dette  en  rod  Fløjels  Hynde  med  Guldsnore;  men  Gjedde  undskyldte  sig, 
da  han  paa  Vejen  havde  stodt  sit  Ben ,  og  lod  sig,  ligesom  paa  den 
arrige  Del  af  Optouren,  bære  ind  til  sit  Logis  i  Krappes  Pallankin. 

Del  blev  strax  øjensynligt,  at  Gejstligheden  havde  stor  Magt  over 
Regeringen.  Inden  Gjedde  kunde  faae  Fyrsten  i  Tale,  maatte  han  hen- 
vende sig  til  den  øverste  Bramin,  og  da  lian  den  2den  November  første 
Gang  stededes  til  Audients  i  Naikens  pragtfulde  Palads,   traf  han  denne 

ode  paa  en  blod  Hynde  og  Braminen,  iført  en  spids  Bispehue,  siddende 
vid  lians  Fødder.  Han  maatte  ikke  nærme  sig  paa  mindre  end  8  a  10 
Skridt,  og  stod  da  paa  det  nederste  Trin  af  den  Trappe,  der  forte  op 
til  Naikens  Biede;  men  senere  blev  Forholdet  mere  intimt,  og  han  kom 
ofte  i  Berøring  und  Naiken,  der  selv  viste  ham  omkring  i  Byen  og  i 
Paladset.     Det   var  Gjeddes  Onske   at   faae   afsluttet   en  Traktat  med 

Naiken ,  som  skulde  laane  ham  en  vis  Sum  Penge ,  skaffe  Ladning, 
navnlig  Peber  og  Kryderier ,  til  Skibene  og  overlade  Danmark  en  fast 
Plads,  Trankebar,  ved  Kysten,  mod  at  der  blev  givet  ham  Erstatning, 
navnlig  i  Kanoner  og  Ammunition  m.  m.,  og  indgaaet  visse  Forpligtel- 
ser, og  han  var  ogsaa  villig  til  at  gaa  ind  herpaa;  men  trak  dog  Sagen 
hen.  Bestandig  hed  det,  at  »imorgen  skal  Kontrakten  blive  underskre- 
ven«; men  saa  var  det  en  efter  hans  Gudsdyrkelse  uheldig  Dag  —  saa 
skulde  han  vise  Gjedde  Pagoderne  og  lod  ham  staa  i  Doren,  medens 
han  selv  gik  ind  i  Helligdommen  og  bad  —  saa  skulde  han  vise  ham 
Paladset  med  al  dets  Pragt,  den  med  Guldplader  beslaaede  Lænestol, 
Elfenbensudskæringerne  o.  s.  v.  —  saa  var  det  hans  Fodselsdag,  da  der 
ikke  kunde  gjores  Forret ninger  —  saa  var  han  upasselig,  og  kunde  ikke 
tale  med  Nogen  —  saa  skulde  Gjedde  see  alle  hans  365  Koners  Dia- 
manter, Smaragder,  Rubiner  og  ovrige  Stads,  hvoriblandt  der  var  meget 
Flitter  —  saa  blev  der  givet  en  Bøffelfægtning  —  og  saaledes  blev  det 
ved  i  tre  samfulde  Uger.  Da  blev  Ove  Gjedde  kjed  af  at  vente  længere, 
og  netop  som  han  havde  forladt  Byen,  kom  Krappe,  der  vistnok  har 
været  meddelagtig  i  al  denne  Forhaling ,  til  ham  med  den  under- 
skrevne Traktat.  De  Danske  skulde  have  Trankebar  med  Tilladelse  til 
forelobig  i  to  Aar  at  hæve  Told  af  alle  Skibe ,  samt  til  at  opføre  et 
Fort,  fremdeles  en  Sum  Penge  og  en  vis  Portion  Peber  m.  m.  imod 
Erstatning  og  Udlevering  af  12  store  Kanoner,  12  dobbelte  Falkonetter 
og  tilhorende  Ammunition;  desuden  forpligtede  Naiken  sig  til  ikke  at 
tillade  andre  Fremmede  end  Portugisere  og  Danske  at  fore  Handel  paa 
Tanjour.  Den  21de  November  kom  Gjedde  til  Trankebar,  men  kunde 
ikke  tage  ombord  i  sit  Skib  for  den  27de  paa  Grund  af  Brændingen,  i 
hvilken  3  Mand  af  Besætningen  vare  druknede  under  hans  Fraværelse. 

Den  danske  Admiral  udfoldede  nu  en  stor  Virksomhed.  Der  blev 
strax  taget  fat  paa  Anlæget  af  Fortet  Dansborg,  der  snart  rejste  sig 
med  sine  Volde,  Grave,  Port  og  Bro,  og  bevæbnedes  med  Kanoner  fra 
Skibene.  Rosenkrantz,  som  havde  viist  en  slet  Opforsel,  blev  dømt  til 
at  afskediges  i  Unaade  og  hjemsendes  med  første  Lejlighed.  Roland  Krappe 
udnævntes  til  Kompagniets  Direktør  der  paa  Pladsen  og  til  Visitator,  og  ham 
paalaa  det  altsaa  at  skaffe  Ladning  til  Skibene  og  tage  sig  af  Handelens 
Interesser.     Dette  var  meget  vanskeligt,   og  det  var  endog  paatænkt  at 

sonde  David  og  Christian  til  Sokotora  i  denne  Hensigt  (muligen  har  dét 
ogsaa  været  Meningen  at  lade  dem  forsege  at  gjore  Bytte  i  Soen),  ja 
der  var  endog  Tale  om  at  afhænde  Paiientia  for  at  indkjobe  Feber,  lfis 
og  andet.  Gjedde  presser  paa  Krappe,  han  vil  hjem  med  Elefanten, 
Varerne  komme  langsomt  ind,  og  Naiken  gjør  Afdrag  i  sin  Pengegodt- 
gjorelse.  Saaledes  gaaer  Tiden  indtil  hen  i  Februar  Maaned  1621,  da 
Fortet  betragtes  som  færdigt;  det  faaer  en  Besætning  paa  20  Mand  med 
en  Vagtmester,  for  hvem  Gjedde  holder  en  Tale  og  lader  Krigsartiklerne 
oplæse.  Den  13de  i  samme  Maaned,  efter  en  tilsyneladende  meget  ven- 
skabelig Afsked  med  Krappe,  forlader  han  Tankebar  med  Elefanten  og 
sejler  til  Ceilon. 

Her  var  Tilstanden  jammerlig.  David  havde  faaet  en  Last  Ibentræ 
og  var  sejlet  hjem,  efterat  have  landsat  Boschouwers  Enke,  der  senere 
tog  Ophold  paa  Dansborg.  Christian  var  strandet  ved  Trinconomale  og 
blevet  totalt  Vrag;  Soldaterne  havde  gjort  Opstand  og  plyndret  ikke 
alene  hvad  de  kunde  fiske  fra  Vraget,  men  ogsaa  fra  Skibet  Paiientia, 
navnlig  de  Dodes  Gods;  Christians  Besætning  var  flygtet  op  i  Landet. 
Under  Opholdet  ved  Trankebar  havde  Ove  Gjedde  staaet  i  Forbindelse 
med  Ceilon  og  sendt  baade  Paiientia  og  Kjøbenhavn  dertil  med  Soldater 
og  Breve  til  Kejseren  ,  hvori  denne  opfordredes  til  at  fremme  Anlæget 
af  den  paatænkte  Fæstning;  men  Soldaterne  (hvoriblandt  de  Fleste  vare 
Franskmænd)  havde  som  sagt  gjort  Spektakler  og  truet  med  at  slaa  de 
Danske  ihjel,  og  denne  Uorden,  tilligemed  den  ringe  Styrke,  hvorover  de 
Danske  raadede,  var  meget  mere  end  nogen  Uvillie  fra  Kejserens  Side 
Skyld  i,  at  der  Intet  var  gjort  ved  Fæstningen.  Gjedde  maatte  nu  selv 
tage  fat.  Over  Soldaterne  blev  der  holdt  Standret ,  3  af  dem  maatte 
gaa  under  Kjolen;  Christians  Besætning  lykkedes  det  ved  Lofte  om  Til- 
givelse at  formaa  til  at  vende  tilbage;  men  Forhandlingerne  med  Kej- 
seren  i  Kandy  forte  ikke  til  noget  Kesultat ,  Gjeddes  Sendebud  bedrog 
ham  dg  kom  ikke  tilbage,  og  tilsidst  maatte  han  sende  Erik  Grubbe  op  til 
Hovedstaden  med  Paalæg  om  at  vende  tilbage  inden  8  Dage.  Imid- 
lertid  forberedte  Gjedde  sig  til  Hjemrejsen,  anskaffede  hvad  han  kunde 
faae  at'  Proviant,  Kis  og  andre  Varer,  lod  grave  Brønde  for  at  laae 
Vand,   og  ordnede  Besætningerne.      Patimiia  og  Kjøbenhamn  søndes    til 

Trankebar  for  at  faae  Ladning  hos  Kompagniets  Direktør ,  og-  Henrik 
EFæss  ansættes  som  Kommandør  paa  Dansborg. 

Tiden  gaaer  lien,  der  kommer  ingen  Efterretning  fra  Erik  Grubbe, 
og  Elefanten  er  omsider  sejlklar.  Gjedde  kan  nu  ikke  vente  længere, 
han  nodes  til  at  overlade  Grubbe  til  sin  Skjæbne  og  efterlader  Breve  til 
ham  for  det  Tilfælde,  at  han  endnu  er  i  Live*);  Anlæget  af  Fæstningen 
maa  opgives,  og  den  1ste  Juni  om  Morgenen  letter  Elefanten  sit  Anker 
og  tiltræder  Hjemrejsen.  »Gud  Almægtige  —  skriver  Gjedde  i  sin 
Dagbog  —  forlene  os  en  god  lyksalig  Rejse !» 

Hans  Bon  blev  opfyldt,  Hjemrejsen  var  efter  hine  Tiders  Fordringer 
heldig.  Han  gik  nu  Syd  om  Madagaskar.  Den  2den  August  traf  han 
sammen  med  et  hollandsk  Skib,  der  førtes  af  en  dansk  Kapitajn;  nogle 
Dage  forud  havde  det  anløbet  Bantarn  paa  Madagaskar  og  kunde  derfor 
opgive  Bestikket  temmelig  nøjagtig.  De  to  Skibe  fulgtes  ad  i  ti  Dage, 
Officererne  besøgte  hinanden  et  Par  Gange,  men  det  besluttedes  da,  at 
de  hver  for  sig  skulde  gjore  deres  Bedste  for  at  naae  Kap  det  gode 
Haab.  Den  30te  i  samme  Maaned  ankom  Elefanten  til  Taffelbay,  hvor 
Hollænderen  alt  var  indkommet  og  viste  Gjedde  den  Opmærksomhed  at 
sende  ham  en  hel  Baad  fuld  af  ferske  Fisk ,  inden  han  endnu  var 
kommen  til  Ankers.  Den  12te  September  sejlede  Elefanten  videre,  anlob 
St.  Helena  fra  den  2den  til  den  12te  Oktober,  fik  Flores  og  Corvo,  to 
af  de  Azoriske  Øer,  i  Sigte  den  30te  December  og  var  saa  heldig  nogle 
Dage  efter  at  træffe  sammen  med  tre  engelske  Sejlere,  der  gav  dem  en 
højst  fornøden  Haandsrækning  af  friske  Provisioner  og  tillige  kunde 
bringe  dem  gode  Efterretninger  fra  Danmark  ,  hvor  det  ene  af  Skibene 
nylig  havde  været.  Den  2den  Januar  1622  lob  Gjedde  ind  til  Plymouth 
for  at  forfriske  Mandskabet  og  rengjøre  Skibet.  Her  erfarede  ban  ,  at 
der  var  Is  i  Sundet,  saa  at  han  neppe  vilde  kunne  passere  Kattegattet, 
hvorfor  han,  efter  igjen  at  have  faaet  sit  Skib  i  Orden,  forlod  Plymouth 
den  25de  Januar  og  sejlede  op  til  Karmsund  i  Norge,  hvor  han  ankom 
den  5te  Februar,  lagde  Skibet  ind  i  Kobbervigen,  overgav  det  i  Offi- 
cerernes Hænder  og  rejste  selv  over  Land  ned  til  Kjobenhavn,  hvor  han 
ankom  den  4de  Marts,  9  Maaneder  efter  at  han  havde  forladt  Ceilon. 


*)  Han  kom  hjem  til  Danmark  korl  efter  Gjedde  med  et  af  Handelsskibene. 

Saaledes  endte  denne  vigtige  og  interessante  Rejse,  hvorved  Dan- 
mark, ved  Flaadens  Hjælp,  havde  erhvervet  en  fast  Station  paa  Indiens 
Kyst  og  det  nylig  oprettede  Kompagni  et  Støttepunkt  for  sin  Handel, 
der  forblev  i  de  Danskes  Besiddelse  i  over  200  Aar,  indtil  det  i  1845 
afhændedes  til  det  engelsk-ostindiske  Handelskompagni.  At  Traktaten  med 
Kejseren  af  Ceilon  ikke  kom  Danmark  til  Gode,  maa  have  havt  sin  Grund  i  de 
politiske  Forhold.  Ove  Gjedde  havde  forladt  Danmark  i  November  1618  med 
en  Eskadre  paa  fire  store  Skibe  foruden  en  Proviantbaad;  ved  Kap  Verde 
erobrede  han  to  Skibe  og  sluttede  dem  til  sin  Flaade,  men  sendte  Pro- 
viantbaaden  hjem;  i  Taffelbay  forliste  det  ene  af  de  erobrede  Skibe;  paa 
Ceilon  forliste  et  af  Kompagniets  Skibe ,  og  et  andet  forlod  uden  Til- 
ladelse den  Kommanderende.  To  Skibe  bleve  tilbage  ved  Trankebar, 
Orlogsskibet  Elefanten  sejlede  hjem  uden  Folge ,  og  da  dette  endelig 
roaatte  efterlades  i  Norge ,  kom  Ove  Gjedde  alene  til  Danmark  for  at 
melde  Kong  Christian  Udfaldet  af  sin  Expedition.  Saaledes  gik  det  Ski- 
bene; men  endnu  værre  Besætningerne,  og  de  Fleste  af  dem,  som  i  No- 
vember 1618  forlode  Slægt  og  Venner  med  Haabet  om  et  lykkeligt 
Gjensyn,  kunde  intet  Svar  give,  da  der  mønstredes  af.  En  Kejse  til  In- 
dien for  250  Aar  siden  var  en  ganske  anden  Begivenhed  end  nu,  da 
Søfarten  raader  over  langt  fortrinligere  Midler  i  enhver  Henseende. 

edens  den  unge,  dristige  Ove 
Gjedde  udførte  sin  minde- 
værdige Expedition  til  Indien, 
foretoges  fra  Danmark  en  an- 
den, for  hine  Tiders  Stand- 
punkt i  nautisk  Henseende 
Sikke  mindre  vovelig  Rejse, 
tildels  med  samme  Formaal, 
nemlig  ad  Søvejen  at  gaa  til  Indien.  Gjedde  havde  søgt  den  allerede 
da  bekjendte  Vej  om  Sydspidsen  af  Afrika,  gjennem  Troperne  og  under 
Sydens  brændende  Sol;  den  anden  Vej,  som  tillige  skulde  søges,  den 
saakaldte  Nordvestpassage,  Nord  om  Amerika,  laa  i  Isens  og  Sneens 
Regioner  og  var  endnu  fuldstændig  ubekjendt;  den  existerede  kun  som 
en  Formodning,  en  Passage,  der  skulde  opdages.  Der  er  i  det  Fore- 
gaaende  givet  en  Skizze  af  Opdagelserne  i  det  15de  og  16de  Aar- 
hundrede;  det  er  viist,  hvorledes  Søvejen  til  Indien  blev  funden  ,  hvor- 
ledes Amerika  og  det  store  Ocean  hinsides  denne  Verdensdel  bleve  op- 
dagede; men  mange  Aar  forinden  dette  skete,  havde  dristige  Nordboere 
allerede  besejlet  ikke  alene  Gronland,  men  ogsaa  de  nordlige  Kyster  af 
Amerikas  Fastland. 

Henimod  Slutningen    af   det    første  Aartusinde  efter  Kristi  Fødsel 
flygtede  en  Normand  ved  Navn  Torvald  og  hans  Søn  Erik,  med  Til- 

navnet  den  Rødhaarede,  fra  Norge,  paa  Grund  af  et  af  dem  begaaet 
Mord,  og  ankom  til  Island.  Torvald  dode  der  paa  Øen,  hvorefter  Erik, 
som  ikke  folte  sig  sikker  nogensteds,  igjen  forlod  Island  og  sejlede  imod 
Vesl  ,  hvor  han  opdagede  Grønlands  Kyster  og  gik  i  Land.  »Senere 
bragte  han  Efterretningen  om  det  opdagede  Land  —  hvor  han  havde 
forefundet  en  Menneskerace,  de  saakaldte  Eskimoer  eller  Skrællinger  — 
til  Island,  og  herfra  befolkedes  nu  efterhaanden  det  nye  Land.  I  over 
400  Aar  blev  Gronland  søgt  af  danske  og  norske  Skibe,  ja  det  blev 
endogsaa  kristnet  og  fik  sin  egen  Biskop;  men  lidt  efter  lidt  aftog  igjen 
Forbindelsen  med  det  kolde  nordiske  Land,  til  hvilket  Sagnet  knyttede 
saa  mange  eventyrlige  Fortællinger,  indtil  det  i  Løbet  af  det  15de  Aar- 
hundrede  ganske  ophørte. 

Danmarks  Konger  kunde  dog  ikke  glemme  et  Land,  der  var  Kro- 
nens Ejendom,  og  af  hvilket  de  tænkte  muligvis  at  kunne  faae  Indtægt, 
hvorfor  der  flere  Gange  paatænktes  Expeditioner  dertil;  men  enten  ere 
disse  ikke  komne  istand,  eller  vi  mangle  Efterretninger  om  dem.  Der- 
imod vides  det  med  Bestemthed ,  at  der  under  Frederik  den  Anden 
udgik  flere  Opdagelsesrejser  til  Gronland,  den  forste  i  Aaret  1579  under 
Kapitajn  Jakob  Allday,  den  anden  et  eller  to  Aar  efter  under  den 
tidligere  omtalte  saa  haardt  behandlede  Mogens  Hejnesen;  men  de 
bleve  uden  Udbytte ,  da  Skibene  søgte  Ostkysten ,  hvor  man  vel  fik 
Landet  i  Sigte  i  stor  Afstand,  men  ikke  kunde  nærme  sig  det  for  Is. 
Fnist  under  Christian  den  Fjerde,  der  udsendte  3  Expeditioner  efter 
hinanden  i  Aarene  1605—7,  lykkedes  det  paany  at  naae  Grønlands 
Kyster.  Den  første  anførtes  af  Skotten  John  Cunningham  (kaldet 
Hans  Roning),  under  hvem  Kapitajn  Godske  Linden  o  v  —  senere 
Holmens  Chef  — ,  som  forte  den  næste  Expedition  Aaret  efter,  havde 
Kommando  af  et  af  Skibene,  Den  rode  Leve.  Begge  Expeditioner,  som 
tililcls  lededes  af  en  i  de  nordlige  Farvande  bekjendt  engelsk  Lods 
ved  Navn  .lames  Hall,  lob  for  saavidt  heldigt  af,  som  man  naaede 
den  sejlbare  Sydvestkyst,  opdagede  tiere  Bugter  og  Fjorde  og  havde 
Samkvem  med  Eskimoerne;  men  de  Metaller,  som  førtes  hjem  med,  og 
som  antoges  for  Selvmalm,  viste  sig  at  være  værdiløse  Sager,  og  det 
indvundne  tilhytte  var  uden  Betydning.  Nogle  Grønlændere,  som  bleve 
tagne  til  Fange  og  førte  med  til  Danmark,    hengtes  saaledes   efter    ilet, 

tabte  Fødeland,  at  de  tæredes  hen  og  døde  af  Sorg  og  Hjemve.  En  af 
dem  flygtede  tilsoes  i  sin  Kajak  og  maa  være  omkommen  under  For- 
seget paa  at  naae  hjem.  Den  fcredie  Expedition,  der  udsendtes  i  Aaret 
1G07  under Kapitajn  Karsten  Richardsen  med  to  Skibe  for  at  gjen- 
finde  den  tabte  Osterbøigd,  var  derimod  uheldig;  den  naaede  vel  Øst- 
kysten ,  men  kunde  ikke  komme  ind  til  Landet  for  Is  og  maatte  atter 
rende  hjem  til  Danmark  kort  efter. 

Hermed  ophorte  Christian  den  Fjerdes  Forsog  paa  at  gjenopdage 
Gronland.  Fra  England  vare  imidlertid  flere  Expeditioner  udgaaede,  vel 
ikke  netop  for  at  opdage  Grønland,  men  navnlig  for  at  undersøge,  om 
det  stod  i  Forbindelse  med  Amerika  eller  adskiltes  derfra  ved  et  sejl- 
bart Stræde.  Til  disse  Expeditioner  hørte  Fro  bi  s  her  s  i  Aarene 
1576 — 78  ,  paa  hvilke  det  nordlige  Stræde  ,  Frobisher  -  Strædet ,  op- 
dagedes. John  Davis  gjorde  ligeledes  tre  Kejser  derop  i  Aarene 
1585—89;  paa  den  første  opdagede  han  Sydvestkysten  af  Grønland, 
Da  visstrædet  (der  antoges  for  en  stor  Bugt),  Baffinslandet  og  Cumber- 
landstrædet ;  senere  traf  han  de  Indfødte,  med  hvem  han  forhandlede, 
og  fandt,  foruden  Frobisher-  og  Cumberland-Stræderne,  tillige  det  syd- 
lige Indløb  til  Hudsonbugten,  der  senere  fik  Navn  af  Hudsonstrædet. 
1610  udrustedes  fra  England  igjen  en  Expedition  under  H udson,  som 
skulde  opsøge  en  Xordvestpassage;  han  kom  ogsaa  igjennem  Hudson- 
strædet ind  i  Hudsonbugten,  der  begge  bære  Navn  efter  ham  ,  men 
gjennemgik  mange  Besværligheder,  maatte  overvintre  i  Bugten,  og  faldt 
i  Foraaret  1611  som  Offer  for  et  Mytteri  blandt  hans  egne  Folk. 

Saavidt  var  man  altsaa  naaet  med  de  grønlandske  Opdagelser,  den- 
gang Christian  den  Fjerde  udkastede  Planen  til  en  ny  Expedition  til 
disse  Egne,  ikke  for  at  opdage  mere  Land,  men  for  at  opsoge  en  Gjen- 
nemgang,  ad  hvilken  Skibe  kunde  sejle  til  det  rige  Indien.  Til  at  an- 
føre denne  Expedition  behøvedes  en  dristig,  erfaren,  med  Sejladsen 
imellem  Isfjelde  nøje  kjendt  Somand,  og  Valget  faldt  paa  Jens  Munk, 
der  ved  Kalmarkrigens  Udbrud  var  bleven  optagen  som  Kapitajn  ved 
Flaaden,  og  som  vi  allerede  have  omtalt  udmærkede  sig  ved  Belejringen 
af  Elfsborg. 

Jens  Munk  hørte  til  en  Slægt,  af  hvilken  ikke  faa  Medlemmer  i 
det  16de   og  det  17de  Aarhundrede   gjorde  hæderlig  Tjeneste  som  Offi- 

cerer  ved  Flaaden.  Hans  Fader,  som  var  Søkapitajn  og  gjorde  sig  for- 
tjent i  den  nordiske  Syvaarskrig ,  blev  af  Kong  Frederik  den  Anden 
adlet  i  Aaret  1580.  Sønnen  Jens  fødtes  den  3die  Juni  1579  paa  Barby 
i  Keneslehn  i  det  sydlige  Norge ,  og  han  maa  tidlig  have  mistet  sin 
Fader;  thi  allerede  i  Aaret  1586  tog  Moderen  med  ham  til  Frederiks- 
stad  ,  hvorfra  han  to  Aar  efter  sendtes  til  en  Faster  i  Aalborg.  Hos 
hende  var  han  i  tre  Aar,  kom  1591  tilbage  til  Norge,  og  allerede  samme 
Aar  forlod  den  tolvaarige  Dreng  sit  Fædreland  for  at  soge  Lykken  i 
fremmede  Lande. 

Han  førte  fra  nu  af  et  meget  bevæget  Liv.  Han  rejste  over  Eng- 
land til  Portugal  og  kom  i  Kost  hos  en  Kjøbmand  ved  Navn  Duart 
Duez;  men  denne,  som  havde  en  Broder,  der  var  bosiddende  i  Brasilien, 
raadede  Drengen  til  at  rejse  over  til  ham  for  at  søge  sin  Lykke  i  den 
nye  Verden.  Han  tog  som  Følge  heraf  Aaret  efter  afsted  med  et  hol- 
landsk Skib,  der  hørte  til  en  Expedition  af  13  Skibe  under  Jan  van 
Bossens  Kommando;  men  da  han  ved  sin  Ankomst  til  Brasilien  erfarede, 
at  den  portugisiske  Kjøbmand  var  rejst  bort,  blev  han  ombord  hos  Hol- 
lænderen. Da  den  samlede  Eskadre  kort  efter  sejlede  ned  langsmed 
Kysten,  blev  den  paa  Højden  af  Bahia  angreben  af  nogle  franske  Fri- 
byttere under  Anførsel  af  en  Grev  Kibold  og  fuldstændig  ødelagt;  Jan 
van  Bossens  Skib  blev  skudt  i  Sænk,  og  det  samme  var  Tilfældet  med 
det,  hvorpaa  Jens  Munk  befandt  sig;  men  Drengen  tilligemed  6  Mand 
af  Besætningen  klamrede  sig  fast  til  nogle  Luger  og  Rundholter ,  som 
flød  paa  Vandet,  og  drev  saaledes  omkring,  indtil  de  efter  Kampen  bleve 
optagne  af  Franskmændene ,  som  satte  Fangerne  i  Land  paa  Kysten  i 
llaab  om,  at  de  skulde  falde  i  Hænderne  paa  de  vilde  Indianere.  Dette 
skete  dog  ikke;  Munk  og  hans  Kammerater  naaede,  skjøndt  efter  mange 
Besværligheder,  velbeholdne  til  Bahia,  hvor  han  opholdt  sig  i  halvandet 
Aar,  indtil  den  portugisiske  Kjøbmand  endelig  kom  tilbage  og  tog  ham 
i  sin  Tjeneste. 

I  Aaret  1598  kom  der  to  hollandske  Skibe  paa  Rheden  ved  Bahia; 
men  da  de  ikke  havde  nogen  Tilladelse  af  Kongen  af  Spanien-Portugal, 
der  var  i  Krig  med  Holland,  til  at  drive  Handel  paa  Kysten,  besluttede 
de  brasilianske  Portugisere  at  overrumple  dem,  og  lode  i  den  Hensigt  7 
i  Bavnen    liggende    Skibe    bemande.      Men    denne    lumske    Plan    imod 

fredelige  Kjobmænd  mishagede  Jens  Munks  Principal ,  som  formaaede 
sin  unge  Svend  til  at  advare  Hollænderne  imod  den  Fare ,  der  truede 
dem.  Om  Natten,  medens  Soldaterne ,  der  skulde  foretage  Overfaldet, 
samlede  sig  ved  Havnen  ,  listede  Munk  sig  ned  til  Stranden  ,  sprang  i 
Soen  og  svømmede  ud  til  de  hollandske  Skibe,  som  ved  den  Efter- 
retning, de  modtoge,  strax  kappede  Tougene  og  sejlede  ud  af  Bugten. 
Neppe  vare  de  komne  udenfor,  for  de  bleve  forfulgte  af  de  7  portugisiske 
Skibe ,  der  dog  efter  en  kort  og  uafgjørende  Kamp  maatte  vende  til- 
bage med  uforrettet  Sag.  Munk,  som  ikke  turde  gaa  i  Land  igjen  af 
Frygt  for  Portugiserne  ,  maatte  følge  med  Hollænderne  til  Amsterdam, 
hvor  han  belonnedes  for  sin  raske  Daad,  og  hvorfra  han  kort  efter  vendte 
tilbage  til  sit  Hjem. 

Fra  nu  af  foerMunk  stadig  til  Soes  og  blev  snart  en  duelig  Skibs- 
forer; han  besogte  Spanien,  Frankrig,  Østersøens  Kyster,  og  ligeledes 
Island.  1609  udrustedes  der  fra  Danmark  to  Skibe  til  en  Expedition 
til  Nowaja  Somlia,  og  Munk  fik  Kommando  af  det  ene,  Jens  Hvid  af 
det  andet.  Skibene  afgik  fra  Kjobenhavn  den  21de  Maj,  og  den  24de 
Juni  naaedeMunk  den  ubeboede  O  Kialgoja,  hvor  det  efter  to  Dages 
besværlig  Kamp  med  Drivisen  vel  lykkedes  ham  at  komme  til  Ankers 
med  Skibet  og  sætte  sig  i  Forbindelse  med  Land ;  men  snart  efter  nødtes 
han  igjen  til  at  flygte  bort  paa  Grund  af  Isen,  i  hvilken  han  nu  tum- 
lede om,  indtil  den  omsider  skruede  sig  saaledes  sammen  omkring  Skibet, 
at  det  blev  knust,  og  Mandskabet  maatte  søge  at  redde  sig  i  Skibs- 
baaden.  I  denne  drev  Munk  om  med  sine  Folk  i  flere  Dage,  indtil  de 
vare  saa  heldige  at  træffe  sammen  med  et  russisk  Fartøj,  der  bragte 
dem  til  Jens  Hvids  Skib,  hvormed  de  sejlede  tilbage  til  Archangel. 
Munk  ankom  til  Kjobenhavn,  uden  at  have  naaet  sin  Rejses  Maal,  og 
ikke  bedre  gik  det  ham  det  næste  Aar,  da  han  igjen  sendtes  paa  en  Ex- 
pedition til  Nowaja  Semlia;  men  denne  Gang  kom  han  dog  hjem  med 
sit  Skib,  fyldt  med  en  i  Rusland  indkjobt  Ladning. 

Da  Kalmarkrigen  udbrod  og  der  blev  Brug  for  alle  gode  Kræfter 
saavel  paa  Flaaden  som  ved  Hæren,  udnævntes  Jens  Munk  til  Kapitajn 
den  1ste  Maj  1611.  Han  ansattes  ved  Admiral  Daas  Eskadre,  der  blo- 
kerede Goteborg,  og  fik  Kommando  af  Orlogsskibet  Dm  sorte  I  firm  I. 
Del  er  allerede  i  det  Foregaaende  omtalt,    at   denne  Eskadre  ikke   ud- 

rettede  synderlig  andet  end  at  blokere  Fæstningen,  Havnen  og  den  der 
liggende  svenske  Eskadre,  som  kun  een  Gang  om  Sommeren  vovede  et 
Udfald ,  der  blev  slaaet  tilbage  med  Tab.  Først  hen  paa  Vinteren 
lykkedes  det  at  foretage  et  rask  Angreb  med  Baade,  og  da  netop  dette 
lededes  af  Munk,  fortjener  det  en  nærmere  Omtale. 

Det  var  kommet  Admiral  Daa  for  Ore,  at  Svenskerne  i  November 
Maaned  pønsede  paa  et  nyt  Udfald.  Han  lod  derfor  alle  forhaanden 
værende  Baade ,  9  i  Tallet ,  bevæbne  og  stærkt  bemande ,  og  denne 
Styrke  sneg  sig  om  Natten  ledsaget  af  en  Brander  ind  i  den  fjendtlige 
Eskadre.  Munk  førte  den  forreste  Baad  og  var  selv  den  Første ,  som 
entrede  det  svenske  Admiralskib  Hektor ,  der  blev  taget  tilligemed  de 
fleste  af  de  andre  Skibe;  men  da  der  var  spændt  Bomme  for  Havnen, 
kunde  de  Danske  ikke  føre  Skibene  bort  med  sig ,  hvorfor  Munk  lod 
Branderen  forhale  hen  under  Hektors  Boug  og  antænde.  Da  Luen  steg 
tilvejrs,  blev  Angrebet  opdaget  fra  Fæstningen  Elfsborg,  og  de  dristige 
Søfolk  maatte  trække  sig  tilbage  med  tre  erobrede  Flag,  der  senere  bleve 
ophængte  i  vor  Frue  Kirke  i  Kjøbenhavn.  Den  13de  December  blev 
Angrebet  gjentaget  med  16  bevæbnede  Fartøjer,  og  denne  Gang  lykkedes 
det  at  føre  de  svenske  Skibe  bort. 

Aaret  efter,  1612,  fik  Jens  Munk  Kommando  af  5  Skibe,  der  ud- 
rustedes i  Kallundborg,  og  afsejlede  med  disse  Nord  paa  til  Gøteborg, 
hvor  han  atter  underlagde  sig  Jørgen  Daas  Overkommando.  I  Begyn- 
delsen af  Maj  ankom  Kong  Christian  selv  til  Goteborg,  og  den  regel- 
mæssige Belejring  begyndte,  i  hvilken  Jens  Munk  udmærkede  sig  paa 
en  hæderlig  Maade.  Han  afskar  med  sine  Skibe  Forbindelsen  iraellem 
Elfsborg  og  Guldborg,  ledede  og  beskyttede  de  danske  Troppers  Landgang, 
gik  selv  i  Land  med  sine  Matroser,  gravede  Trancheer  og  Miner  tæt 
under  Fæstningen,  ved  hvilken  Lejlighed  han  mistede  mange  af  sine 
Folk,  men  bidrog  ogsaa  meget  til  Belejringens  Fremgang.  Den  22de 
Maj  løb  'le  Danske  Storm,  den  24de  rykkede  Kongen  med  Hoffanen  ind 
i  den  erobrede  Fivstning.  Ikke  længe  efter  blev  Munk  syg  og  maatte 
rejse  hjem;  Kongen,  som  havde  fattet  Yndest  lil  ham  ,  sendte  ham 
Hjalp  og  Opmuntring;  men  han  maatte  holde  Sengen  i  18  Uger  og 
kom  ikke  mere  til  at  deltage  i  Krigen,  der  endte  med  Freden  i  Knæred 
den  26de  Januar  1613. 

Samme  Aar,  i  Marts  Maaned,  fik  Munk  Kommando  af  en  Eskadre 
paa  5  Skibe  paa  et  kort  Tog  til  Borckholm.  I  April  forte  han  med 
Skibene  Viktor  og  Hektor  et  stort  Gesandtskab  under  Rigskantsleren 
Jakob  Ulfeldt  til  Spanien.  Aaret  efter  forte  han  nogle  russiske  Ge- 
sandter med  et  stort  Følge  Nord  om  Norge  til  Archangel.  1615  bleve 
to  Skibe,  Viktor  og  Jupiter,  under  Admiral  Jørgen  Daa  opsendte  til  de 
nordlige  Farvande  for  at  beskytte  disse  imod  Fribyttere,  og  Munk  blev, 
paa  Grund  af  sit  Kjendskab  til  Sejladsen  i  disse  Egne,  ansat  som  Daas 
«Lieutenant».  Han  fik  da  atter  Lejlighed  til  at  udmærke  sig.  Det  blev 
forebragt  Daa,  at  en  Fribytter  ved  Navn  Jan  Mand  oses,  som  havde 
øvet  Sørøveri  under  Færøerne,  var  sejlet  til  Nordlandene,  og  Daa  satte 
derfor  sin  Kurs  herhen.  Ved  Vardohus  erfarede  han,  at  Mandoses  netop 
havde  forladt  dette  Sted ,  og  nogle  Dage  efter  var  han  saa  heldig  at 
træffe  sammen  med  Fribytteren.  Mandoses  havde  to  Skibe ,  et  større 
paa  8  Kanoner  med  en  Besætning  paa  72  Mand  og  en  Jagt ,  og  da 
Mandskabet  var  baade  vel  øvet  og  dristigt,  indlod  han  sig  i  Kamp  med 
Viktor;  Jupiter  havde  i  en  Storm  mistet  begge  sine  Stænger  og  var 
bleven  et  Stykke  tilbage.  Mandoses's  Skibe  lagde  sig  et  paa  hver  Side 
af  Viktor,  en  heftig  Kamp  aabnedes  og  varede  i  28  Timer;  da  havde 
Viktor  lidt  betydeligt  Havari  paa  Sejl  og  Rejsning,  og  Fribytterne  vare 
ligeledes  stærkt  medtagne  og  begyndte  at  trække  Vand.  Mandoses 
fandt  det  nu  mådeligst  at  flygte ,  han  kastede  den  ene  Kasse  af  sin 
kostbare  Ladning  overbord  efter  den  anden,  for  at  holde  Skibet  oppe; 
men  det  sank  dybere  og  dybere  i  Vandet,  og  han  nødtes  til  at  holde 
plat  af  for  Vejret  og  løbe  Skibet  paa  Land.  Jagten  undslap;  men 
Viktor  og  Jupiter,  som  imidlertid  var  kommet  til,  sogte  ind  imod  Ky- 
sten ,  som  de  dog  paa  Grund  af  en  to  Dages  Snestorm  ikke  kunde 
nærme  sig.  Da  Vejret  bedagedes ,  blev  der  foretaget  Landgang  under 
Anførsel  af  Jens  Munk  og  Chefen  paa  Jupiter;  de  gik  imod  Mandoses, 
som  havde  forskandset  sig  paa  en  Bakke,  hans  landsatte  Skib  blev  be- 
skudt, han  selv  omringet  og  tvungen  til  at  overgive  sig  med  hele  sit 
Mandskab.-  53  Mand  kastedes  i  Havet,  sammenbundne  to  og  to  med 
Ryggen  imod  hinanden,  de  øvrige  bragtes  til  Kjøbenhavn,  hvor  Man- 
doses, hans  Lieutenant  og  Skipper  bleve  hængte  udenfor  Østerport. 

Aaret  efter  havde  Munk  Kommando  af  3  Skibe  i  de  nordlige  Far- 
vande; men  da  her  Intet  var  at  udrette,  vendte  han  tilbage  til  Kj ©ben- 
havn og  gik  strax  efter  med  et  Skib  til  Amsterdam,  hvorfra  han  rejste 
over  Land  til  Frankrig.  Der  sluttede  han  Akkord  med  nogle  biskaiske 
Hvalfangere  om  at  træffe  sammen  med  ham  det  næste  Aar  i  Amsterdam, 
og  da  de  rigtig  indfandt  sig  her,  tog  han  dem  med  sig  til  Kjobenhavn 
og  blev  saaledes  den  Første,  som  bragte  Hvalfangere  til  Danmark. 

Disse  Træk  af  Jens  Munks  Liv  vise,  at  det  var  en  erfaren,  øvet  og 
paalidelig  Mand,  paa  hvem  Valget  faldt  til  Forer  for  den  vigtige  Expedi- 
tion  til  de  grønlandske  Farvande;  han  var  vant  til  at  sejle  mellem  Is, 
at  doje  Kulde  og  Storm,  og  havde  i  mange  Aar  næsten  uafbrudt  tumlet 
sig  paa  Søen.  Da  han  udgik  med  Expeditionen  til  Grønland,  var  han 
endnu  en  ung  Mand  paa  knap  40  Aar. 

Til  Expeditionen  udrustedes  to  mindre  Skibe,  nemlig  Enhjørningen, 
med  en  Besætning  paa  48  Mand,  og  Jagten  Larnprenen,  med  18  Mands 
Besætning,  og  den  16de  Maj  1G19  afsejlede  den  fra  Sundet  Nord  paa. 
I  Kattegattet  sprang  en  af  Folkene  overbord  og  druknede  —  et  sørge- 
ligt Varsel  ved  Hejsens  Begyndelse  om  alle  de  Gjenvordigheder ,  som 
disse  to  Skibes  ulykkelige  Besætninger  vilde  komme  til  at  lide!  Efter  at 
have  besøgt  Norge,  kompletteret  Besætningen  og  istandsat  Jagten,  der 
havde  faaet  en  Læk ,  sejlede  Skibene  over  Nordsøen  og  Atlanterhavet, 
Syd  om  Island,  og  fik  den  20de  Juni  Grønlands  Sydostkyst  i  Sigte; 
men  herfra  bleve  de  igjen  drevne  bort  af  Storm  og  Isgang,  og  naaede 
førsl  1<>  Dage  senere  Sydspidsen  af  Landet,  »som  de  Engelske  kalde 
Kap  Farvel,  ...den  som  gav  Stedet  dette  Navn  agter  ikke  mere  derhen 
at  komme »  *).  Isen  fra  Ost  kysten  og  fra  Davisstrædet,  som  samlede  sig 
her,  gjorde  Sejladsen  meget  besværlig.  Imidlertid  sattes  Kursen  Vest 
til  Nord  hen  »efter  et  ret  Kompas,  Variationen  to  Streger  aftagen«, 
imellem  Isfjelde,  af  hvilke  nogle  efter  Munks  Angivelse  havde  en  Højde 
af  indtil  40  Favne.  Den  8de  Juli  fik  de  Sigte  af  den  amerikanske 
Kyst;  åen  Nal  frøa  det  saa  stærkt,  at  der  om  Morgenen  hang  lange 
Istapper  paa  Skibet  og  i  Hejsningen,  medens  det  op  ad  [tagen  blev  saa 
varmt,  at  Folkene  kastede  deres  Trojer.     Da  del  viste  rig,    at    Skibene 

*)  Cilaterne  ere  uf  Jens  .Munk-  egen   Beretning  om   Rejs'ii 

vare  nordligere  end  Hudsonstrædet ,  holdtes  Syd  paa ,  indtil  man  traf 
dette  Stræde,  som  Munk  kaldte  Fretum  Christiani  til  Ære  for  Kongen, 
medens  han  gav  den  nordlige  Pynt  Navnet  Munke  næs  til  Minde  om 
sig  selv.  Nogle  af  Folkene  sendtes  i  Land  efter  Vand;  men  da  der 
ikke  kunde  ankres,  blev  Opholdet  kun  kort,  og  Skibene  sejlede  videre 
ind  i  Strædet. 

Her  fik  de  den  første  baarde  Dyst,  idet  de  trængtes  saaledes  ind  i 
Isen,  at  det  var  umuligt  at  slippe  ud  igjen;  de  bjergede  da  alle  Sejl, 
fortøjede  Jagten  til  det  større  Skib  og  gave  sig  Gud  i  Vold,  ventende 
deres  Skjæbne.  Et  stort  Tommer  ved  Skibets  Boug  blev  revet  løst,  og 
først  efter  megen  Anstrængelse  lykkedes  det  at  bringe  det  nogenlunde  i 
Orden  igjen.  Efter  to  Dages  Besværligheder  slap  de  omsider  fri  af  Isen 
og  naaede  Nordkysten  af  Strædet ,  der  dengang  antoges  at  here  til 
Grønland ,  hvor  de ,  efter  andre  to  Dages  Kamp  mod  Naturforholdene, 
tilsidst  vare  saa  heldige  at  bringe  Skibene  til  Ankers. 

Dagen  efter  opdagede  man  Folk  i  Land  paa  den  modsatte  Side  af 
Havnen;  Munk  lod  strax  Baaden  bemande  og  sejlede  selv  derover  for  at 
see ,  hvad  det  var  for  en  Slags  Mennesker.  Da  han  naaede  Stranden, 
gjemte  de  i  Hast  deres  Vaaben  og  Redskaber  bag  nogle  Stene,  og  stode 
ganske  stille,  indtil  Munk  kom  i  Land.  Al  den  Høflighed,  han  viste 
dem,  besvarede  de  med  lignende  Fagter,  men  viste  umiskendelig  Frygt 
for,  at  Matroserne  skulde  opdage  deres  gjemte  Vaaben;  alligevel  kunde 
Folkene  ikke  modstaa  Fristelsen  til  at  gaa  hen  bag  Stenene  og  tage 
Vaabnene  op,  hvorover  Eskimoerne  bleve  højst  ulykkelige  og  gave  ved 
Tegn  tilkjende,  at  det  var  med  disse  Redskaber,  de  skulde  søge  deres 
Føde.  Saa  gav  man  dem  deres  Vaaben  igjen ,  hvorover  de  bleve  saa 
glade ,  at  de  hoppede  højt  i  Vejret ,  kastede  Øjnene  mod  Himlen  og 
teede  sig  meget  lystige.  Munk  forærede  dem  Knive  og  andre  Smaating, 
hvoriblandt  et  Spejl,  og  da  en  af  Eskimoerne  fik  sit  eget  Ansigt  at  see 
i  dette,  greb  han  det  i  en  Fart  og  gjemte  det  under  sin  Klædning. 
En  af  Matroserne ,  som  havde  sort  Haar ,  et  brunagtigt  Ansigt  og  en 
bred  Næse,  blev  omfavnet  af  dem  allesammen,  fordi  de  antoge  ham  for 
deres  Landsmand.  Disse  vare  de  eneste  menneskelige  Væsener,  Munk 
traf  under  hele  sit  Ophold  i  Amerika ,  og  ikke  engang  dem  fik  han 
mere  at  see,  skjøndt  han  opholdt  sig  flere  Dage  i  Havnen.     Stedet  blev 

kakiet  Ren -Sund,  fordi  man  havde  skudt  flere  Rensdyr  der,  og  da 
Munk  havde  ladet  Christian  den  Fjerdes  Navn  og  Vaaben  opsætte  paa 
Landet,  forlod  han  atter  Havnen. 

Neppe  vare  Skibene  komne  ud  i  Strædet,  for  de  igjen  omringedes 
af  Drivisen  ,  og  den  haarde  Kamp  begyndte  paany.  En  heftig  Storm 
rejste  sig,  og  Isen  huggede  saaledes  imod  Skibene,  at  man  maatte  surre 
Jagten  til  Enhjørningen,  tage  Ræer  og  Stænger  ned  og  lade  Skibene 
drive ,  hvorhen  Isen  førte  dem.  Det  ene  Havari  kom  paa  efter  det 
andet,  og  det  kostede  den  største  Anstrængelse  nogenlunde  at  istandsætte 
den  lidte  Skade.  Engang  drev  begge  Skibene  ind  imellem  nogle  Skjær, 
hvorfra  de  kun  ved  et  Guds  Under  igjen  bleve  befriede.  Et  Isfjeld,  som 
var  grundstødt  paa  22  Favnes  Dybde,  gik  i  Stykker  og  væltede  om  med 
et  saadant  Brag,  at  Soen  rejste  sig  og  nær  havde  slingret  Jagten  under 
Vand.  Efter  en  hel  Uges  Driven  om  paa  denne  Maade,  førtes  Skibene 
ved  Højvande  ind  over  nogle  Skjær,  som  ved  Lavvande  laa  tørre,  og  de 
kom  derved  nogenlunde  i  Sikkerhed  for  Isen.  Her  blev  Munk  liggende  i 
9  Dage,  besøgte  Landet,  hvor  der  viste  sig  Spor  af  Befolkning,  men 
ingen  Mennesker,  og  efterat  Skibenes  Skade  var  istandsat  paa  bedste 
Maade,  gik  han  igjen  til  Soes.  Munk  kaldte  dette  Sted,  som  ligger  paa 
Nordsiden  og  efter  hans  Beregning  50  Mile  inde  i  Strædet,  Haresund. 

Det  var  den  9de  August,  at  Skibene  forlode  Haresund;  de  sejlede 
først  Sydvest  hen ,  indtil  de  naaede  den  sydlige  Kyst  i  Strædet ,  gik 
derpaa  mere  vestlig  og  kom  ind  i  Hudsonbugten,  hvis  nordlige  Del  blev 
kaldet  Mare  novum  eller  det  nye  Hav,  den  sydlige  Del  Mare  Chri- 
stian i  eller  Christians  Hav.  Her  sattes  Kursen  Sydvest  hen,  tværs  over 
Bugten,  hvor  man  vel  var  noget  mindre  besværet  af  Drivis,  men  hvor 
heftige  Storme,  det  uroligste  Hav,  Munk  nogensinde  havde  seet,  og 
tætte,  kolde  Taager  lagde  dem  Hindringer  nok  ivejen. 

Den  7de  September  kom  Enhjørningen  ind  i  en  taalelig  god  llaui 
paa  den  modsatte  Side,  og  T^amprenen^  som  var  bleven  borte  i  Stormen 
og  Taagen,  kom  ligeledes,  to  Dage  senere,  derind.      Landet  blev  under- 

til  begge  Sider  med  Fartøjer;  men  da  der  ikke  viste  sig  bedre 
Havne  eller  noget  Stræde  i  Nærheden,  og  da  Vinteren  desuden  begyndte 

ette  ind  temmelig  atreengt,  sammenkaldte  Munk  et  Skibsraad,  der 
lii'jlutti'de,  al   Skibene  skulde  overvintre  der,  hvor  de  nu  laa;    man  saae 

desuden  ikke  nogen  Udvej  til  at  komme  videre,  og  det  var  for  sent  paa 
Aaret  til  at  vende  om.  Havnen  blev  kaldet  Munks  Vin  ter  havn; 
men  Stedet,  hvor  deo  har  ligget,  kan  ikke  med  Bestemthed  angives,  da 
de  Instrumenter,  Munk  havde  med  sig  til  at  anstille  Observationer  med, 
vare  altfor  ufuldkomne  til  at  give  nogen  paalidelig  Stedbestemmelse. 
Breden  maa  have  været  henimod  GSVa  Grad,  og  Længden,  der  tilnær- 
melsesvis kunde  beregnes  efter  en  af  Munk  den  10de  December  iagt- 
tagen Maaneformorkelse,  som  samtidigen  observeredes  i  Paris,  maa  have 
været  omtrent  105  Grader  Vest  for  dette  Steds  Meridian.  Skibene  bleve 
med  megen  Besværlighed  halede  over  en  Grund  ind  i  et  Bassin  tæt  ved 
Land,  og  da  der  var  betydelig  Stigen  og  Falden  af  Vandet  (Ebbe  og 
Flod),  lykkedes  det,  skjondt  forst  efter  et  Par  uheldige  Forsøg,  at  grave 
det  store  Skib  saa  fast  ned  i  Grunden,  at  det  kunde  modstaa  Isens 
Tryk. 

De  Lidelser ,  som  de  to  Skibes  Besætninger  havde  udholdt  paa 
Rejsen  ,  vare  kun  ringe ,  imod  hvad  der  ventede  dem  i  dette  Vinter- 
kvarter. I  Begyndelsen  gik  det  dog  ret  godt,  og  Arbejdet  med  Skibene 
gav  dem  Nok  at  bestille.  De  samlede  Brændsel  for  Vinteren  ,  skjode 
endel  Vildt,  saasom  Ræve,  Harer,  Kyper  og  andre  Fugle,  og  Munk  fæl- 
dede selv  en  hvid  Bjorn  ,  hvis  Kjod  de  alle  fandt  meget  velsmagende; 
men  efterhaanden ,  som  Tiden  gik  hen,  blev  Kulden  strengere  og  be- 
sværligere. Alt  Flydende  fros,  Vand,  Vin  og  01,  saa  at  det  maatte 
hugges  i  Stykker  med  Oxer  og  smeltes,  for  det  kunde  nydes;  ja  selv 
de  Tønder  og  Dunke,  hvori  det  opbevaredes,  sprang  i  Kulden.  Blev  der 
efterladt  Vand  eller  Vin  i  Krusene  om  Aftenen  ,  da  vare  de  sprungne  i 
Stykker  om  Morgenen.  Dog  var  Mandskabet  endnu  ved  godt  Mod  og 
foretog  flere  Udflugter  op  over  Kysten  ,  hvor  det  fandt  umiskjendelige 
Spor  af  Mennesker,  som  maatte  have  været  der  for  ikke  længe  siden; 
tiere  Steder  var  der  lagt  Sten  sammen  i  en  stor  Firkant ,  og  i  det  ene 
Hjome  oprejst  et  Slags  Stenalter  med  nogle  udbrændte  Kul  ovenpaa. 
Etsteds  var  der  malet  med  Kul  paa  en  Sten  et  Billede,  der  lignede 
en  Djævel  med  to  Horn.  I  November  kom  en  Hund  løbende  over  Isen 
til  dem,  og  da  en  af  Folkene  antog  den  for  en  Ræv ,  skjød  han  den, 
hvilket  bedrøvede  Munk  meget ,  da  han  muligvis  kunde  havt  Nytte  af 
Hunden.    Dette  Dyr  bar  Spor  af,  at  det  havde  været  belagt  med  Remme, 

og  formodedes  derfor  at  have  været  brugt  til  Slædekjorsel.  Da  Julen 
kom,  Nordboernes  glade  Jul,  da  Gudstjenesten  var  holdt  med  Prædiken 
og  Messe,  og  Folkene  havde  offret  til  Præsten,  gjorde  de  sig  saa  lystige 
med  Spil  og  Leg,  som  Lejligheden  tillod,  medens  Munk  lod  uddele  en 
dobbelt  Ration  Vin  til  dem  Alle;  under  Festens  Glæde  glemte  de  for  en 
Tid  deres  Stilling  og  Omgivelser. 

Isen  havde  imidlertid  lagt  sig  fast  omkring  Havnen  og  naaet  en 
meget  betydelig  Tykkelse,  og  efter  Nytaarsdag  1620  tog  Kulden  til  med 
en  saadan  Styrke,  at  Folkene  ikke  mere  kunde  modstaa  den,  men  blevo 
angrebne  af  Sygdomme,  den  Ene  efter  den  Anden.  For  Julen  vare  3 
Mand,  hvoriblandt  den  ene  Læge,  døde  paa  Skibene,  uden  at  endnu 
nogen  fremtrædende  Sygelighed  havde  viist  sig  blandt  Mandskabet;  men 
fra  nu  af,  og  indtil  Munk  slap  bort  fra  Stationen,  finde  vi  i  hans  Dag- 
bog kun  en  sørgelig  Beskrivelse  af  Sygdom  og  Dod.  Det  var  Skjørbug 
og  Blodgang,  der  fik  Magt  over  Folkene;  de,  som  angrebes,  bleve  blaa 
over  hele  Legemet,  Tænderne  løsnede  sig  i  Munden,  og  de  Fleste  døde 
under  heftige  Smerter  i  alle  Ledene.  Officererne,  Lægerne,  Styrmændene, 
Præsten,  Mandskabet  døde,  den  Ene  efter  den  Anden,  og  de,  som  ikke 
vare  angrebne,  havde  Nok  at  gjøre  med  at  pleje  de  Syge  og  begrave  de 
Døde.  Det  varede  ikke  længe,  før  Munk  selv  maatte  gaa  omkring  som 
Sygevogter,  fra  den  ene  Koje  til  den  anden,  benyttende  sig  efter  bedste 
Skjøn  af  de  Medicamenter,  som  han  fandt  i  Doktorens  Kiste;  dog  var 
ogsaa  han  svag  og  afkræftet  og  kunde  ikke  længe  blive  saaledes  ved. 

Man  var  kommen  hen  i  Marts  Maaned;  men  Kulden  var  lige  haard, 
skjondt  den  enkelte  Dage  afløstes  af  noget  mildere  Vejr ,  under  hvilket 
Munk  en  Dag  var  i  Land  og  fandt  nogle  Tyttebær  under  en  ny  faklen 
Sne.  Endelig  den  12te  April  faldt  der  Regn,  den  første  efter  syv  Maa- 
neders  Forløb ,  og  for  muligvis  at  frelse  nogle  af  de  endnu  Levende, 
fyldte  Munk  et  stort  Fad  med  Vand,  hvori  han  blandede  Urter,  og  heri 
badede  han  sig  tilligemed  flere  af  de  Andre.  Men  Sygdommen  stand- 
sede ikke ;  den  tog  tværtimod  i  Maj  Maaned  saaledes  Overhaand,  af  der 
ikke  mere  var  Nogen  til  at  begrave  de  Døde,  og  Munk  selv  kunde  ikke 
rejse  sig  af  sin  Seng.  Hans  egen  Skildring  af  denne  Tidfl  I  sniven- 
heder  er  meget  rorende;  saaledes  skriver  han  under  19de  Maj:  «Idag 
døde  Erik  Hansen  Li,    som  den  ganske  hele  Kejse   havde  været  meget 

flittig  og  tjenstagtig  og  ikke  fortørnet  det  ringeste  Menneske  eller  for- 
tjent nogen  Straf,  og  havde  da  gravet  saa  mange  Grave  til  Andre,  og 
var  nu  Ingen,  der  kunde  hjælpe  ham  til  Jorden,  men  han  maatte  ligge 
ubegraven».  I  4  Dage  laa  Munk  uden  Føde  i  sin  Kahyt,  og  da  han 
mistvivlede  om  nogensinde  mere  at  kunne  rejse  sig  fra  Lejet,  opsatte 
han  sit  Testamente,  bad  kristne  Mennesker,  om  saadanne  skulde  finde 
hans  Lig,  da  at  begrave  det  og  tage  Lon  derfor  af  Gud;  sine  Opteg- 
nelser bad  han  dem  sende  til  hans  Herre  og  Konge,  og  sluttede  da  med 
«al  Verden  god  Nat  og  min  Sjæl  i  Guds  Haand!'> 

Men  det  var  ikke  Forsjnets  Bestemmelse,  at  han  skulde  do  her. 
Da  han  ikke  længere  kunde  udholde  at  ligge  i  Kahytten  for  den  kvalme 
Luft  af  de  dode  Legemer,  anvendte  han  al  sin  Kraft  og  krøb  op  paa 
Dækket,  «da  han  ligesaa  godt  kunde  dø  der  som  nede  i  Kojen«.  Paa 
Dækket  blev  han  liggende  Natten  over  indtil  den  næste  Morgen;  han 
vilde  da  see  til  Skibsfolkene,  men  fandt  kun  to  Mand  endnu  i  Live,  og 
disse  laa  udmattede  og  syge  paa  Jorden.  Der  blev  stor  Glæde  hos  de 
to  Matroser,  da  de  saae  deres  kjære  Kapitajn  endnu  i  Live;  de  krøb 
hen  til  Skibet,  hjalp  ham  i  Land,  og  alle  Tre,  den  sidste  Rest  af  en 
Besætning  paa  04  Mand,  kravlede  nu  paa  alle  Fire  hen  under  en  Busk, 
hvor  de  bleve  liggende  en  lang  Tid,  holdt  Modet  i  hinanden  og  fristede 
Livet  ved  at  tænde  Ild  til  Varme,  krybe  om  paa  Jorden,  grave  Huller 
i  Sneen  og  opsøge  Urter,  af  hvis  Rødders  Saft  de  ernærede  sig. 

Da  Vejret  blev  mildere,  begyndte  deres  Kræfter  ogsaa  at  tiltage  saa 
meget,  at  de  kunde  tænke  paa  at  forlade  Stedet.  De  tre  Mænd  kom 
efterhaanden  saa  vidt,  at  de  kunde  gaa  ud  til  Søen,  som  nu  var  bleven 
aaben,  fange  Fisk,  hente  fra  Skibene  hvad  de  behovede,  bortrydde  Ligene 
og  skaffe  sig  bedre  Kvarter  og  Føde.  Det  var  den  8de  Juni,  at  Munk 
havde  forladt  sinKoje;  den  26de  begyndte  de  at  arbejde  paa  Lampretten, 
som  sattes  i  Søen,  udstyredes,  med  hvad  man  behovede  til  Rejsen,  fra 
Enhjørningen,  og  den  16de  Juli  afsejlede  de  med  frejdigt  Mod  og  Haab 
om  Guds  Bistand  for  at  begynde  den  farefulde  Rejse ,  idet  de  maatte 
efterlade  det  store  Skib  der,  hvor  det  laa. 

Man  kan  gjore  sig  en  Forestilling  om  de  Farer  og  Besværligheder, 
for  hvilke  disse  tre  Mænd  vare  udsatte  under  en  Rejse  med  et  lille  Skib 
gjennem  Hudsonstrædet  og  over  Atlanterhavet,    naar  man  betænker,    at 

de  endnu  vare  syge  og  afkræftede,  at  Skibet  var  saa  lækt,  at  de  paa 
hele  Rejsen  maatte  pompe  Nat  og  Dag,  at  Sejl  og  Rejsning  vare  i  en 
meget  slet  Tilstand ,  og  Provianten  neppe  bedre.  I  Strædet  laa  de 
længe  og  drev  om ,  kæmpende  med  Storm  og  Drivis ,  ja  engang  kom 
de  efter  en  Sejlads  paa  ti  Dage  tilbage  til  det  samme  Sted,  hvorfra  de 
vare  gaaede  ud;  Roret  blev  slaaet  i  Stykker  og  istandsattes  kun  med 
megen  Møje.  I  Atlanterhavet  maatte  de  udstaa  flere  Storme,  og  under 
en  af  disse  blæste  Storsejlet  fra  Masten  og  blev  kun  med  megen  An- 
strængelse  fisket  ind  igjen,  medens  Skibet  drev  om  for  Vind  og  Vove. 
Endelig  den  26de  September ,  ni  og  en  halv  Uge  efter  at  de  dristige 
Sofolk  havde  forladt  Vinterhavnen,  fik  de  Norge  at  see,  kom  Dagen  efter 
indenskjærs  paa  et  ubekjendt  Sted  med  en  flyvende  Storm  —  men 
Skibet  kunde  hverken  ankre  eller  fortøje,  det  havde  kun  et  halvt  Anker 
tilbage  og  ingen  Baad.  Mod  Aften  kom  der  Hjælp  fra  Land,  og  det 
viste  sig  da,  at  de  vare  inde  i  Bergens  Led.  «Der  jeg  nu  havde  Skibet 
udi  god  Salve  —  siger  Munk  —  og  var  udi  Kristen  Land  igjen"  kommen, 
da  græd  vi  arme  Mennesker  af  stor  Glæde  og  takkede  Gud,  at  han  os 
naadeligen  den  Lykke  havde  beskaaret«.  Munk  rejste  nu  over  Bergen 
ned  til  Danmark  for  at  melde  sig  hos  sin  høje  -Øvrighed  og  hos  Kongen. 

Rejsens  Maal  var  ikke  naaet,  nogen  Nordvestpassage  var  ikke  fun- 
den, ja  man  var  ikke  engang  kommen  til  Kundskab  om,  at  Hudson- 
bugten  er  en  lukket  Bugt ,  fra  hvilken  der  ikke  udgaaer  noget  Stræde 
imod  Vest.  Aarhundreder  skulde  hengaa,  og  mange  mislykkede  Forsog 
gjores,  inden  man,  hvad  der  forst  er  skeet  i  vor  Tid,  opdagede,  at  der 
virkelig  existerer  en  Nordvestpassage ,  der  ligger  meget  nordligere  end 
Hudsonbugten;  men  den  kan  kun  uegentligen  kaldes  en  Passage, 
efterdi  den  bestandig  er  saa  opfyldt  med  Is,  at  den  ikke  kan  besejles. 
Den  engelske  Kapitajn  M'Clure  opdagede  Passagen  i  Aaret  1850;  han 
og  hans  Mandskab  gjorde  Rejsen  ad  denne  Vej;  men  Skibet  maatie  de 
forlade,  og  noget  Skib  er  aldrig  gaaet  helt  igjennem  Nordvestpassagen, 
der  saaledes  ikke  er  bleven  nogen  So  vej  til  Indien. 

Om  Jens  Munk  skulle  vi  endnu  anføre,  at  han  snart  igjen  efter  sin  Hjem- 
komst meldte  sig  til  Tjeneste,  og  i  de  paafølgende  Aar  betroede  Kongen 
ham  Ledelsen  af  flere  vigtige  Sendelser,  blandt  andre  i  Aaret  1623  som  Chef 
for  4  Skibe  i  de  nordlige  Farvande  under  Kysten  af  Rusland.      Skjøndt 

hans  Kejse  til  det  nordlige  Amerika  havde  sat  ham  i  saa  stor  Fare  og 
ikke  aabnet  ham  nogen  Udsigt  til  at  opdage  en  Nordvestpassage ,  ar- 
bejdede han  dog  paa  at  faae  Kommando  over  en  ny  Expedition  dertil,  i 
det  Haab,  at  han  med  sin  indvundne  Erfaring  nok  skulde  komme  til  et 
bedre  Kesultat.  Han  skal  ogsaa  have  faaet  Lofte  om  en  saadan,  men 
den  gik  overstyr  ved  hans  Dod ,  der  allerede  indtraf  den  3die  Juni 
1628,  samme  Dag,  som  han  fyldte  sit  49de  Aar.  Om  hans  Dod  for- 
tælles Følgende ,  for  hvis  Eigtighed  vi  dog  ingenlunde  kunne  indestaa. 
Det  hedder  nemlig,  at  da  han  havde  Audients  hos  Kongen  i  Anledning 
af  den  projekterede  nye  Rejse,  bebrejdede  denne  ham  Uforsigtighed,  som 
han  skulde  have  gjort  sig  skyldig  i  paa  sin  første  Expedition,  hvorover 
Munk  blev  heftig  og  gav  Gjensvar,  saa  at  Kongen,  vred  over  denne  Til- 
tale ,  slog  til  ham  med  sin  Stok.  Fra  denne  Dag  tæredes  Munk  hen 
og  døde:  <« thi  Ingen  kunde  leve,  paa  hvem  Christian  den  Fjerde  havde 
lagt  sin  Haand  i  Vrede«. 

Krigen  med  Tyskland. 


1625  —  1629. 


hristian  den  Fjorde  tabte  ikke  i 
sin  modne  Alder  noget  af  den  In- 
teresse, han  fra  sin  tidligste  Ung- 
dom havde  næret  for  en  kraftig 
Udvikling  af  den  danske  og  norske 
Sømagt.  Uagtet  de  mange  store  Byggeforetagender,  han  havde  i  Gang, 
Slotte,  Kirker,  Byer,  Havneanlæg  m.  m.,  hvoraf  adskillige  bære  hans 
Navn  og  have  virket  til  at  bevare  hans  Minde  hos  sildige  Slægter,  fandt 
han  dog  ved  Finantsernes  ypperlige  Forvaltning  og  en  streng  Økonomi 
Midler  til  at  fremme  og  styrke  det  Værn,  hvorpaa  han  med  Bette  satte 
saa  hoj  en  Pris.  Paa  Bremerholm  og  paa  private  Værfter  flere  Steder 
i  landet  rejstes  den  ene  Skibsbygning  efter  den  anden  og  indlemmedes 
i  den  kjobenhavnske  Flaade ,  der  laa  fortojet  i  en  Linie  indenfor  Refs- 
balegrnnden,  Nord  for  det  nylig  anlagte  Christianshavn.  Ogsaa  i  Norge 
byggedes  Krigsskibe,  dog  navnlig  Skjærbaade  og  Galejer,  af  hvilke  der  i 
l'.Jl  adrustedes  38,  som  Kongen  selv  mønstrede  i  Frederiksværn. 
Daiiibroge  vajede  fra  mangen  en  «Mesansru»  (en  langskibs  Kaa  eller 
Bom  paa  den  agterste  Mast)  paa  de  Skibe,  der  i  Østersøen,  Nord- 
søen og  fjernere  Have  krydsede  om  for  at  hævde  Flagets  Ære  og  rense 
Farvandene  for  Sørøvere.  Den  dansk  -  norske  Flaade  havde  et  stort 
Navn  .    var  vel  bekjendt  og  kunde  maale    sig  med  en   hvilkensomhelst 

Sømagt  i  Europa.  Instruktioner  for  Embedsmændene,  Keglementer  for 
Tjenesten  paa  Skibene  og  i  Land  ,  Sokrigsartikler  for  Opretholdelse  af 
Disciplin  og  Orden  forfattedes  under  Kongens  umiddelbare  Tilsyn.  For 
Skibenes  Bemanding  og  Mandskabets  Forplejning  blev  der  omhyggelig 
sørget.  Overfor  Bremerholm  ,  paa  det  opfyldte  Stykke  Land  mellem 
denne  og  Nikolaj  Kirke,  laa  de  saakaldte  Skipperboder,  hvor  Hol- 
mens Folk,  Arbejdere  og  Søfolk,  havde  deres  Bolig;  men  da  Kongen 
i  Aaret  1615  havde  ladet  udskrive  1500  Søfolk  i  Kjøbstæderne  og  paa 
Landet  til  fast  Arbejde  paa  Holmen  og  paa  Skibene  ,  blev  Pladsen  til 
disse  her  snart  for  indskrænket ,  og  Bygningen  af  en  ny  Samling  Ar- 
bejderboliger blev  paabegyndt  udenfor  den  daværende  -Osterport  ved 
St.  Hans  Bro. 

Saaledes  grundlagdes  Nyboder  og  den  faste  Stok,  der  siden 
hine  Dage  og  lige  indtil  vor  Tid  have  spillet  saa  vigtig  en  Rolle  i  Flaa- 
dens  Historie.  Disse  Rækker  af  lave  Huse  med  rode  Tage,  adskilte  ved 
Gader  med  mærkelige  Navne,  lige  fra  Bjørne  og  Kæve  ned  til  Timian 
og  Merian,  der  dannede  en  afsondret  Del  af  den  stærkt  opvoxende  By, 
med  sit  eget  Politi-  og  Kommunevæsen,  denne  bølgende,  urolige  Be- 
folkning ,  der  udgjorde  en  særlig  Kaste  og  havde  sit  eget  Udseende, 
hvorfra  saamangen  lystig  Fortælling,  saamange  Ordspil  og  Æventyr  ud- 
gik og  vandrede  om  i  Broderlandene,  denne  By  og  denne  faste  Stok,  hvor 
Konen  regerede,  naar  Manden  var  paa  Holmen  eller  tilsøes,  hvor  Ryg- 
terne spredte  sig,  og  hvor  de  store  Børneflokke  tumlede  sig  om  i  Ga- 
derne, staa  endnu  for  os  som  lyse  Minder  om  en  smuk  Tid. 

I  Aaret  1619  blev  en  af  Holmens  Bygninger  indrettet  til  Kirke  for 
Flaadens  Mandskab;  men  da  den  snart  viste  sig  at  være  for  lille,  blev 
den  senere  udvidet  og  i  1641  givet  Form  af  en  Korskirke ,  der  bærer 
Navn  af  Holmens  Kirke  og  bestemtes  til  Sognekirke  for  Alle,  som 
henhørte  til  Flaaden ,  hvor  de  end  boede  i  Byen.  1628  oprettedes  en 
Skole  for  Mandskabets  Børn;  men  noget  Institut  for  vordende  Officerer 
indstiftedes  først  langt  senere.  Paa  Slotsholmen,  bagved  det  gamle  Slot, 
begyndtes  i  Aaret  1604  Opførelsen  af  det  store  Tøjhus,  der  indtil 
Aaret  1680  vedblev  at  være  fælles  for  Hæren  og  Flaaden. 

De  største  Krigsskibe,  der  siden  Frederik  den  Andens  Tid  kaldtes 
Orlogsskibe,    havde  fremdeles  de  hoje  Agterkasteller    og    forte   indtil  60 

Kanoner.  Paa  denne  Tid  opstaaer  Benævnelsen  Fregatter,  hvorved  for- 
staaes  Krigsskibe  med  3  Mærs  og  kun  eet  Batteri ,  temmelig  smaa 
Skibe,  adskillige  af  dem  ikke  større  end  den  nyere  Tids  Brigger.  Des- 
uden nævnes  Bojerter,  Jagter,  Pinker  og  Pinasser.  Defen- 
sionsskibene,  af  hvilke  navnlig  Norge  stillede  et  større  Antal,  vare 
Handelsskibe,  paa  hvilke  der  hvilede  den  Forpligtelse,  at  de,  naar  der 
var  Trang  til  dem  ,  skulde  stilles  til  Regeringens  Raadighed.  De  nød 
derfor  visse  Begunstigelser,  saasom  Lettelse  i  Toldafgifter  m.  m.  Denne 
Institution  blev  vel  formelt  hævet  1688  ifølge  en  Konvention  med 
Holland ,  men  Defensionsskibe  omtales  dog  indtil  ind  i  det  attende 
Aarhundrede.  Kanonfabrikationen  var  gaaet  godt  fremad,  der  støbtes 
Kanoner  af  Jern  og  af  Metal;  tidligere  var  der,  saavidt  man  kan  see, 
ikke  fulgt  noget  bestemt  System,  idet  Kanonerne  kun  vare  tilvejebragte 
enkeltvis;    men   imellem   Aarene  1603  og  1609  lod  Kongen  støbe  100 


14pundig  Metalkanon,  »Erik  Ejegod. ,  stobt  1605. 

Stkr.  14pundige  Metalkanoner  paa  Kronborg  og  i  Kjobenhavn,  de  saa- 
kaldte  <'Konger»  eller  «gamle  Konger«,  til  Forskjel  fra  nogle  andre, 
lettere  14pundige  Metalkanoner  »Trianglerne",  der  støbtes  omtrent  paa 
samme  Tid.  « Kongerne •>  vare  meget  pragtfuldt  udstyrede  med  Ringe, 
Fniziiinger  og  latinske  Indskrifter;  de  havde  hver  sit  Navn  efter  en 
Konge,  hvis  Billede  var  støbt  paa  Oversiden  af  Forstykket,  Hankene 
over  Midterstykket  havde  Form  af  Lover,  og  « Druen«,  eller  Bøjlen  ved 
Bunden,  forestillede  en  abeagtig  Figur,  som  holdt  et  Marsvin  i  Halen. 
Al  disse  Kanoner,  som  længe  have  været  forsvundne  fra  Arsenalets  Be- 
holdninger,   ere   for  nylig  (1873)  fem  Exemplarer,    rigtignok  i  en  noget 

i Itagen  Skikkelse,    fremtraadte  for  Dagens  Lys;    de  have  henhørt  til 

Bestykningen  paa  Linieskibet  Danebrog,  som  den  4de  Oktober  1710 
Bprang   i   Luften    i   Kjøgebugt    med   Ivar   Hvitfeldt    og    hans    kjække 

Mandskab,  og  efter  den  voldsomme  Stormflod  den  13de  November  1S72 
paany  have  viist  sig  over  Havbundens  Sand  paa  7  Favnes  Dybde. 
Vi  have  her  givet  en  Afbildning  af  en  af  disse  Kanoner,  »Erik  Ejegod«, 
saaledes  som  den  saae  ud,  inden  den  blev  beskadiget.  I  Christian  den 
Fjerdes  senere  Regeringsaar  stobtes  et  Antal  af  omtrent  GO  Stkr. 
24pundige  Metalkanoner,  der  ligeledes  vare  prydede  med  Kongebilleder 
og  derfor  kaldtes  de  «nye  Konger ».  Fra  Vraget  af  Danebrog  er  der  i 
1873  i  det  Hele  opfisket  12  Metalkanoner,  hvoraf  foruden  de  5  "Kon- 
ger« tillige  to  Spundiger  henhøre  til  den  Periode,  vi  her  tale  om; 
de  benævntes  « Drager«,  vare  udstyrede  omtrent  som  »Kongerne«  med 
Hanke  og  Drue  i  Form  af  Delfiner ,  Christian  den  Fjerdes  Navnetræk 
paa  Bundstykket  og  Billeder  af  en  Tudse ,  Snog  eller  andet  Dyr  paa 
Forstykket.  Den  »Drage«,  hvoraf  vi  her  levere  en  Afbildning,  er  støbt 
i  Aaret  1623.     løvrigt  tildeltes  der  Kanonerne  mange  forskjellige  Navne 


Spundig  Metalkanon,  »Drage«,  støbt  1623. 

efter  de  Billeder,  som  fandtes  derpaa,  skjøndt  de  derfor  godt  kunde  hen- 
høre til  den  samme  Klasse  eller  Kaliber;  men  naar  der  tales  om  hele 
og  halve  Kartover,  Slanger,  Skjærbrækker,  Falkuner  m.  m., 
da  maa  herved  tænkes  paa  forskjellige  Klasser.  Kanonerne  anvendtes 
ikke  alene  til  at  udskyde  Kugler,  Jernkugler,  hvis  Bestemmelse  var  at 
trænge  ind  i  de  fjendtlige  Skibes  Skrog  og  om  muligt  bore  dem  i  Sænk- 
ved  vel  anbragte  Grundskud;  men  ogsaa  andet  Skarp  omtales,  saasom 
Lænker,  Lod  og  Stangkugler,  der  anvendtes  imod  Skibenes  Rejs- 
ning, »den  levende  Del«,  der  gav  Skibet  Liv  og  Bevægelighed,  men  re- 
ducerede det  til  et  hjælpeløst  Vrag,  naar  den  blev  nedskudt  eller  gjort 
ubrugelig.  At  ødelægge  det  fjendtlige  Skibs  Rejsning,  skyde  Master  og 
Ræer  overbord,  var  et  meget  vigtigt  Formaal;  thi  derved  blev  Skibet 
ikke  alene  ude  af  Stand  til  at  manøvrere  ,    men  Dækket  og  Kanonerne 

bleve  som  oftest  saaledes  belemrede  af  det  nedfaldende  Gods,    at  Skyd- 
ningen maatte  standses. 

Med  den  smukke  og  velordnede  Flaade  havde  Kong  Christian  været 
istand  til  at  mode  og  bekæmpe  en  mægtig  Modstander;  men  forst  hen- 
imod  Slutningen  af  hans  Liv  skulde  det  falde  i  hans  Lod  at  levere  et 
storre  Søslag.  I  den  Krig,  som  brod  ud  med  den  tyske  Kejser,  fik 
Flaaden  en  anden  Opgave  at  løse,  vel  ikke  mindre  betydningsfuld,  men 
langt  mindre  taknemmelig  og  opsigtvækkende  end  den  at  besejre  fjendt- 
lige Flaader.  Det  har  været  den  danske  Flaades  Lod  under  enhver 
Krig  med  Tyskland ,  at  der  kun  er  givet  den  ringe  Lejlighed  til  at 
udøve  nogen  aktiv  Virksomhed  og  tilegne  sig  Berømmelse ,  hvorimod 
den  ved  at  holde  Farvandene  ryddelige  har  gjort  det  umuligt  for  Fjen- 
den at  besætte  øerne  eller  ganske  undertvinge  Landet,  medens  den  har 
gjort  det  muligt  for  os  selv  at  fore  Tropper  fra  Sted  til  Sted,  opbringe 
fjendtlige  Skibe  og  afspærre  Fjendens  Havne.  Dette  Maal  har  en  stor 
Betydning,  men  bliver  ikke  altid  rettelig  vurderet;  man  er  vred  paa 
Flaaden ,  naar  den  ikke  træder  aktivt  op ,  men  har  dog  en  Følelse  af 
Tryghed,  naar  den  frit  kan  krydse  under  Kysterne. 

I  Tyskland  rasede  Trediveaarskrigen  siden  Aaret  1618,  og  Christian 
den  Fjerde  kunde  ikke  forblive  uberort  af  denne ,  skjondt  han  kun  hø- 
stede ringe  Tak  og  ingen  Løn  for  sin  Indblanding.  Hans  Troesfæller  i 
Tyskland,  de  protestantiske  Fyrster,  anmodede  ham  stærkt  om  at  yde 
sig  Bistand  og  valgte  ham  ved  en  Fyrsteforsamling  i  Lauenborg  den 
25de  Marts  1625  til  Kredsoberst  i  den  nedersaxiske  Kreds.  I  Begyn- 
delsen af  Maj  næstefter  forlod  Kong  Christian  sit  Hjem  i  Frederiksborg, 
tog  over  til  Halvøen,  satte  sig  i  Spidsen  for  Hæren  og  drog  imod  Kej- 
serens Tropper,  der  anførtes  af  Tilly.  Dette  Aars  Felttog  blev  dog 
uden  Betydning,  til  noget  Møde  med  Tilly  kom  det  ikke,  og  de  prote- 
stantiske Fyrster  ydede  kun  ringe  Bistand.  Forst  det  paafølgende  Aar, 
nemlig  den  17de  August  1626,  kom  det  til  et  afgjorende  Slag  ved 
Lutter  am  Barenberg  i  det  Brunsvigske,  hvor  Kong  Christian  efter 
en  hæderlig ,  med  stor  Dygtighed  fort  Kamp ,  der  endog  opvakte  hans 
krigsvante  Modstanders  Beundring,  led  fuldstændigt  Nederlag,  navnlig 
paa  Grund  al'  dm  lunkne  Understøttelse.  Kongen  selv  kom  i  personlig 
Fare,  omringe!  og  forfulgt  af  fjendtlige  Byttere,  <>-  del  var  med  Ned  at. 

han  slap  derfra  mod  Livet.  Desuagtet  holdt  han  sig  endnu  i  nogen 
Tid  i  det  nordlige  Tyskland,  efterat  have  samlet  Resterne  af  sin  Hær, 
og  først  i  det  paafolgende  Aar,  1627,  da  Kejserens  beromte  Generaler 
Tilly  og  Wallenstein  samlede  droge  Nord  paa  med  en  talrig  Hær, 
lykkedes  det  dem  uden  synderlig  Modstand  at  trænge  op  gjennem  Her- 
tugdommerne og  besætte  hele  Halvøen. 

Saavidt  kunde  de  hovmodige  Tyskere  med  deres  mange  Tropper 
sagtens  naae;  men  her  traf  de  Kysterne  og  Havet,  udover  hvilke  de 
ikke  kunde  række.  Wallenstein  spillede  Herre  i  Jylland,  han  og  hans 
stolle  Kejser  havde  store  Planer  for  med  det  lille  Danmark,  Nøglen  til 
Ostersoen;  men  de  indsaae  snart,  at  uden  Flaade  lod  det  sig  ikke  under- 
trykke, en  saadan  maatte  man  see  at  skaffe  tilveje,  og  det  første  Skridt 
hertil  blev  gjort  derved,  at  Kejseren,  som  havde  forlehnet  Wallenstein 
med  det  erobrede  Meklenborg ,  udnævnte  sin  berømte  General  til  Ad- 
miral over  Ostersoen  og  overlod  til  ham  selv  at  skaffe  sig  Skibe  i  de 
tyske  Havne;  men  den  danske  Flaade  var  ham  for  stærk. 

Ved  Krigens  Udbrud  i  Foraaret  1625  udrustedes  24  Orlogsskibe  og 
6  Fregatter,  der  deltes  i  forskjellige  Grupper  til  Kysternes  Bevogtning- 
og  Hærens  Understøttelse,  nogle  sendtes  til  Bælterne,  andre  til  Elben, 
hvor  Gliickstadt  nylig  var  anlagt,  og  hvor  der  var  etableret  en  fast 
Station  til  Sikkring  for  Elbtoldens  Hævelse,  samt  til  Weseren.  Andre 
Skibe  sendtes  til  Ostersoen  og  Nordsøen  lige  indtil  Island  og  Grønland, 
for  at  hævde  Højhedsretten,  beskytte  danske  og  norske  Handelsskibe  og 
standse  Fjendens  Sofart.  Kapitajn  Børge  Juel  paa  Orlogsskibet  Trost 
havde  Kommando  i  Bæltet,  Kapitajn  Henrik  Wind,  Orlogsskibet 
Sorte  Rytter^,  paa  Elben,  og  Kapitajn  Jørgen  Ulfeldt,  Orlogsskibet 
Hummeren,  paa  Weseren;  men  da  Henrik  Wind  snart  efter  maatte  for- 
lade Elben  paa  Grund  af  Sygdom  paa  Skibene,  blev  han  afløst  af  Jørgen 
Ulfeldt,  som  igjen  afløstes  paa  Weseren  af  Kapitajn  Jens  Munk,  Or- 
logsskibet Havhesten,  der  her  havde  Kommando,  foruden  over  tre  andre 
Orlogsskibe,  tillige  af  sin  gamle  Jagt  Lamprenen. 

Der  blev  dog  hverken  i  dette  eller  det  paafølgende  Aar  nogen  Lej- 
lighed for  Flaaden  til  umiddelbart  at  gjøre  Fjenden  noget  Afbræk,  idet 
den  maatte  indskrænke  sig  til  at  krydse  i  Nordsøen,  rense  Farvandel 
for  fjendtlige  Kapere,  understøtte  Hæren  ved  Elben  og  overføre  Tropper; 

men  da  Slaget  ved  Lutter  atu  Barenberg  var  tabt,  begyndte  Virksom- 
beden. Flere  storre  Skibe  sendtes  til  Elben  for  at  standse  Fjendens 
Fremrykning ,  Tropper  bragtes  til  Jylland  og  atter  bort  derfra ,  da  de 
tyske  Generaler  trængte  op  paa  Halvoen  ,  og  Christian  den  Fjerde  trak 
sig  tilbage  med  Hæren  til  Fyen,  hvor  Foranstaltninger  bleve  trufne  for 
at  hindre  Fjendens  Overgang.  Under  disse  ulykkelige  Forhold  sogte 
Kongen,  forladt  af  sine  tyske  Medforbundne,  at  finde  Understøttelse  i  de 
protestantiske  Lande,  Sverig,  England  og  Holland,  hvorfra  ogsaa  sendtes 
nogen  Bistand  i  Skibe  og  Tropper,  og  Lybek,  hvis  Handel  led  ved  de 
danske  Krydsere,  sluttede  sig  ligeledes  til  Kong  Christian. 

Dog  maatte  de  Danske  næsten  ganske  støtte  sig  til  deres  egen 
Magt  for  at  hindre  Landets  Erobring,  og  saalænge  Flaaden  beherskede 
de  danske  Farvande,  lod  det  sig  heller  ikke  undertvinge.  Om  Foraaret 
1628,  saasnart  Isen  brød  op,  stak  Flaaden  i  Søen  og  samledes  i  den 
sydlige  Del  af  Store  Bælt  for  at  gjøre  Angreb  paa  Femern ;  Kong  Chri- 
stian forte  selv  Kommandoen ,  hans  Kongeflag  vajede  paa  Orlogsskibet 
Hummeren.  Angrebet  skete  ved  Puttgarden  paa  Femerns  Nordkyst, 
3000  Mand  kastedes  i  Land ,  -Øen  blev  erobret  og  500  Tyskere  gjorte 
til  Krigsfanger.  Derfra  drog  Kongen  til  Ekernførde,  som  overrumpledes 
og  indtoges,  og  300  tyske  Soldater  bleve  nedsablede;  derimod  mis- 
lykkedes et  forsøgt  Angreb  paa  Kiel.  Da  Kongen  forlod  Flaaden, 
blev  Kapitajn  Gabriel  Kruse  med  Titel  af  Admiral  Hojstkomman- 
derende  i  Østersøen.  Samtidig  hermed  krydsede  Kapitajn  Pros  Mundt 
med  Orlogsskibet  Havhesten  og  nogle  andre  Skibe  om  langsmed  den 
tyske  Kyst,  trængte  ind  i  Havnene,  ødelagde,  opbrændte  eller  borttog  de 
Skibe,  som  Wallenstein  havde  ladet  udruste  i  Wismar,  Warnemunde, 
Greifswalde  og  andre  Steder ,  og  som  skulde  have  været  anvendte  til 
Landgang  paa  de  danske  Kyster;  Ødelæggelsen  var  saa  fuldstændig,  at 
den  tyske  « Admirals ■  Herredomme  over  Østersøen  kun  blev  en  Drøm. 
Til  Elben  afsendtes  en  Eskadre  under  Kapitajn  Henrik  Wind ,  der 
gjorde  Forsøg  paa  at  undsætte  det  stærkt  betrængte  Stade,  som  endnu 
var  i  de  Allieredes  Besiddelse,  og  han  indbragte  mange  fjendtlige 
Skibe  til  Glfukstadt,  der  under  hele  Krigen  forblev  i  de  Danskes  Be- 
siddelse. 

Af  storst  Betydning  i  dette  Aar  var  dog  Kampen  ved  Strå  Is  und, 
hvor  de  Danske  holdt  sig  tappert,  og  som  den  tyske  Kejser  satte  stor 
Pris  paa  at  komme  i  Besiddelse  af.  Kongen  sendte  friske  Tropper  der- 
over, og  lod  Pros  Mundt  krydse  med  sine  Skibe  udenfor  Strædet  Nydyb, 
der  adskiller  Rygen  fra  Fastlandet.  Fæstningen  belejredes  med  stor 
Hæftighed,  navnlig  efter  at  Wallenstein  selv  i  Slutningen  af  Juni  havde 
overtaget  Ledelsen  og  svoret  paa,  at  han  vilde  indtage  Stralsund,  «om 
det  end  hang  med  Jernkjæder  ved  Himlens  men  Besætningen  holdt 
tappert  Stand,  og  Belejringen  maatte  opgives  sidst  i  Juli.  En  stor  Del 
af  Flaaden  samledes  imidlertid  om  Rygen,  Kongen  selv  ankom  til  den  i 
August  Maaned,  overtog  Kommandoen,  bemægtigede  sig  Oen  Usedom 
og  erobrede  Fæstningerne  Wolgast  og  Peenemiinde;  men  det  Erobrede 
maatte  atter  overgives  til  den  tyske  Overmagt,  og  Christian  den  Fjerde 
forlod  Flaaden ,  efter  at  have  delt  den  i  to  Eskadrer  under  Gabriel 
Kruse  og  Henrik  Wind.  Stralsunderne,  som  truedes  med  en  ny  Be- 
lejring, henvendte  sig  om  Hjælp  til  den  med  saa  meget  Held  i  Polen 
kæmpende  svenske  Konge  Gustav  Adolf,  og  da  Wallenstein  i  Sep- 
tember atter  lagde  sig  for  Fæstningen,  modte  han  saa  eftertrykkelig 
Modstand  af  de  forenede  nordiske  Folk ,  at  han  snart  paany  maatte 
trække  sig  tilbage. 

Ved  Vinterens  Komme  blev  Flaaden  lagt  op,  nogle  Skibe  paa  Albu- 
fjorden,  Resten  i  Kjobenhavn.  Kulden  blev  streng,  og  Isen  laa  til 
heni  Marts  1629;  men  skjondt  man  allerede  i  Januar  Maaned  havde 
begyndt  at  indlede  Fredsunderhandlinger  i  Lybek  og  de  Danske  længtes 
efter  at  see  Halvøen  befriet  for  de  hensynsløse  tyske  Troppers  Ud- 
sug-eiser ,  forberedtes  dog  et  regelmæssigt  Tog  i  det  nye  Aar.  Skibe 
udsendtes  til  Kysternes  Bevogtning ,  og  desuden  udrustedes  en  stor 
Landgangsexpedition,  der  deltes  i  to  Afdelinger,  af  hvilke  den  ene  gik 
til  Vestkysten,  den  anden  under  Kongens  egen  Overkommando  til  Ost- 
kysten. Paa  denne  Maade  kastedes  paa  en  Gang  10,000  danske  Tropper 
ind  i  Slesvig,  hvilke  fordrev  de  tyske  Tropper  derfra  og  truede  Besætnin- 
gen i  Jylland.  Under  disse  heldige  Forhold  afsluttedes  Freden  i  Lybek 
den  12te  Maj  1629  paa  nogenlunde  gunstige  Vilkaar ,  Kong  Christian 
blev  i  Besiddelse    af   hele    sit  Land   paa  nogle  tyske  Stifter  nær ,    men 

maatte  til  Gjengjæld  love,    at  han  ikke  mere  vilde  tage  Del  i  Tredive- 
aarskrigen. 

Intet  var  vundet  i  Krigen ,  uden  Erkjendelsen  om  Flaadens 
store  Betydning  for  Landets  Forsvar ;  derimod  var  Meget  tabt, 
Finantserne  komne  i  slet  Tilstand,  Danmarks  lykkelige  Periode  under 
den  dygtige  Konge,  dets  Udvikling  og  Fremgang  i  Hæder  og  Velstand 
hemmede. 

resundstolden  var  for  Kong- 
Christian  en  god  Kilde  at 
ese  af  under  Landets  slette 
Finantstilstand  efter  den  tyske 
Krig,  og  den  blev  rigeligt  benyttet.  Allerede  under  Kalmarkrigen  var 
den  bleven  forhøjet,  og  skjøndt  den  atter  nedsattes  efter  denne  Krig, 
blev  den  dog  senere  paany  flere  Gange  forhøjet,  saa  at  den  bestandig 
hvilede  som  en  betydelig  Byrde  over  Handelen  paa  Østersøen.  Herover 
yttrede  de  søfarende  Nationer,  navnlig  Holland  og  England,  som  rime- 
ligt var,  stor  Misfornøjelse ,  der  endog  brød  ud  i  aabenbar  Trusel,  da 
Holland  1640  vilde  passere  Sundet  med  nogle  Skibe  uden  at  erlægge 
Told;  men  det  kom  dog  ikke  til  Fjendtligheder.  Værre  gik  det  paa 
Elben,  hvor  Hamborgerne  følte  sig  meget  trykkede  ved,  at  Danmark  op- 
kastede sig  til  Herre  over  Floden ,  hævede  Told  af  deres  Skibe  og  fra 
den  faste  Station  ved  det  ny  anlagte  Gliickstadt  forbød  ethvert  Skib  at 
passere  uden  at  erlægge  Afgiften.  Hamborgerne  gjorde  Indsigelse  her- 
imod; men  da  dette  ikke  frugtede,  udrustede  de  1630  en  Flaade,  hvor- 
med de  blokerede  Gliickstadt,  beskød  Fæstningen,  satte  Tropper  i  Land, 
erobrede  nogle  Smaafartojer  og  haanede  det  danske  Flag. 

Det  var  paa  høje  Tid ,  at  den  dansk  -  norske  Flaade  stak  i  Søen. 
22  Orlogsskibe  og  Fregatter,  foruden  endel  Galejer  og  mindre  Fartøjer, 
Ibrlode  i  Begyndelsen  af  August  Kjobenhavn  for  at  gjenoprejse  Kong 
Christians  Højhedsret  over  Elben.  Flaaden  fortes  af  Kongen  selv  paa 
Orlogsskibet  St.  Sophia  og  var  delt  i  4  Afdelinger,  den  første  under 
den  til  Rigsadmiral  nylig  udnævnte  Klaus  Daa,  hvis  Flag  ligeledes 
vajede  paa  St  Sophia,  de  andre  under  Admiralerne  Gabriel  Kruse, 
Henrik  Wind  og  Holger  Rosen k ran tz  paa  Orlogsskibene  Olden- 
borg, Lindormen  og  Justitia.  Det  var  en  prægtig  Flaade  at  see  til  med 
dens  mange  Master  og  Sejl,  foruden  Kongeflaget,  de  mange  Admiralsflag 
og  brede  Vimpler  paa  Toppen  og  under  Mesanruen ,  som  det  efter 
hine  Tider  var  Skik  og  Brug  at  føre.  Sejladsen  blev  imidlertid  be- 
sværlig paa  Grund  af  stormfuldt  Vejr,  fiere  Skibe  led  Havari,  blandt 
hvilke  St  Sophia,  der  maatte  sendes  tilbage,  og  Flaaden  maatte  ty  ind 
til  Flekkerø.     Kongen  flyttede  sit  Flag  over  paa  Hummeren. 

Først  den  4de  September  lykkedes  det  at  naae  Elben.  Flaaden, 
som  undervejs  var  bleven  forøget  med  flere  tilstødende  Skibe,  skal  da 
have  talt  42  Sejlere.  Med  en  vestlig  Brise  sejlede  den  op  ad  Floden  og 
nærmede  sig  den  hamborgske  Flaade,  der  talte  nogle  og  tyve  Krigsskibe 
og  omtrent  ligesaa  mange  Handelsskibe  og  laa  til  Ankers  ved  Gliick- 
stadt.  Hamborgerne  lettede  strax,  sejlede  op  ad  Floden,  bleve  forfulgte, 
og  en  Kamp  udspandt  sig ,  der  varede  i  fem  Timer.  Om  Aftenen 
ankrede  begge  Flaader  i  Kanonskuds  Afstand  fra  hinanden.  De  paa- 
folgende  Dage  fortsattes  Forfølgelsen,  indtil  den  7de,  da  Hamborgerne 
vare  saa  højt  oppe  paa  Floden  ,  at  de  storre  og  mere  dybtstikkende 
danske  Skibe  ikke  kunde  forfølge  dem  længere. 

Hermed  havde  Hamborgerne  tabt  deres  Krigslyst  og  begyndte  at 
underhandle;  de  betalte  fremdeles  Tolden,  men  vilde  ikke  anerkjende 
Danmarks  Højhedsret,  og  Forhandlingerne  trak  ud  i  samfulde  13  Aar, 
indtil  Kong  Christian,  kjed  af  den  lange  Parlementeren ,  i  1:643  atter 
sendte  en  Flaade  til  Elben  og  lod  Hamborg  blokere.  Saa  faldt  Kræm- 
merne tilføje ,  gjorde  offentlig  Afbigt  og  betalte  en  klækkelig  Sum 
Penge  i  Bede. 

Nan  disse  Stridigheder  undtages,  havde  Danmark  i  den  lange 
Periode  Biden  den  tyske  Kri<_r  Fred,  og  Plaadens  vigtigste  Opgave  var  at 

beskytte  Kysterne  under  den  Krig ,  Trediveaarskrigen ,  som  rasede  i 
Tyskland,  at  hævde  Danmarks  Højhedsret  i  Østersøen  og  i  de  nordlige 
Have,  at  rense  Farvandene  for  Kapere,  beskytte  Handelen,  konvojere 
Handelsskibe  og  Lignende.  Men  Forholdet  til  Sverig  var  spændt ,  til 
Holland  og  England  lidet  venskabeligt  paa  Grund  af  Sundtoldens  For- 
hojelse ,  og  Tilstanden  i  Landet  ugunstig  under  Adelens  hovmodige 
Hersken  og  Uvillie  til  at  bære  sin  Part  af  Statens  Byrder.  Kong 
Christian  kunde  kun  med  Mistillid  og  Utilfredshed  see  den  glimrende 
Maade,  hvorpaa  hans  Rival  Gustav  Adolf  formaaede  at  understøtte  de 
tyske  Protestanter,  fremfor  hvad  han  havde  været  istand  til;  han  kunde  ikke 
uden  Ængstelse  være  Vidne  til  den  svenske  Konges  næsten  æventyrlige 
Fremgang  paa  Fastlandet,  hans  Erobring  af  hele  Tyskland  lige  indtil 
Alperne ,  hans  Sejrvindinger  over  Kejserens  berømteste  Generaler ,  idet 
Kong  Christian  maatte  frygte  for ,  at  den  sejrrige  svenske  Hær  vendte 
sig  imod  ham  selv,  en  Frygt,  som  end  ikke  kunde  dæmpes,  efterat  den 
heltemodige  Kong  Gustav  havde  fundet  sin  Død  paa  den  blodige  Val- 
plads ved  Ltitzen  den  6te  November  1632;  de  svenske  Generaler  ved- 
bleve  at  husere  i  Tyskland.  Hertil  kom  i  de  senere  Aar  flere  Om- 
stændigheder, som  tjente  til  at  stramme  Knuden.  Sverig  havde  Told- 
frihed i  Sundet ,  og  da  flere  fremmede  Skibe  benyttede  sig  heraf  til  at 
slippe  forbi  Kronborg  under  et  falsk  svensk  Flag,  mistænktes  Sverig  for 
at  have  hemmelig  Del  i  disse  Bedragerier.  Gustav  Adolfs  Enke,  den 
i  Sverig  forhadte  Dronning  Maria  Eleonora ,  blev  af  Kong  Christian 
hjulpen  til  at  flygte  bort  med  to  danske  Skibe,  som  toge  hende  op  under 
Gulland  og  bragte  hende  til  Danmark ,  hvor  Kongen  tog  hende  under 
sin  Beskyttelse;  dette  vakte  megen  Harme  i  Sverig.  Man  pønsede  paa 
at  angribe  Danmark,  hvilket  Kongen  muligvis  har  mærket,  og  han 
vilde  i  hvert  Fald  værne  sit  Land;  men  de  høje  Adelsherrer,  og  blandt 
dem  fornemmelig  hans  hovmodige  Svigersøn,  Rigshofmesteren  Korfitz 
Ulfeldt,  paastode,  at  der  ikke  var  nogen  Fare. 

I  Maj  Maaned  1643  afsendte  den  svenske  Regering  en  hemmelig 
Ordre  til  General  Torstenson,  som  kommanderede  Hæren  i  Tyskland, 
at  han  skulde  falde  ind  i  Danmark  og  bemægtige  sig  saa  meget  af 
Landet ,  som  han  formaaede.  Torstenson ,  denne  mest  berømte  af 
Gustav  Adolfs  dygtige  Feltherrer,    der  ved  sine  hurtige  Bevægelser  og 

uventede  Marcher  havde  faaet  Tilnavnet  den  svenske  Lynild,  havde 
allerede  i  flere  Aar  lidt  saa  meget  af  Gigtsmerter,  at  han  ofte  hverken 
kunde  gaa  eller  ride;  men  dette  forhindrede  ham  dog  ikke  fra  at  anføre 
Hæren  med  stor  Dygtighed,  idet  han  lod  sig  bære  omkring  fra  Sted  til 
Sted  i  en  Bærestol.  Befalingen  om  at  rykke  ind  i  Danmark  modtog 
han  først  i  Slutningen  af  September,  holdt  den  fremdeles  hemmelig  og 
søgte  at  maskere  sine  Bevægelser  ved  forskjellige  Marcher;  derefter 
drog  han  Nord  paa,  meddelte  endelig  sine  Officerer  hvad  han  havde  for, 
og  brod  den  13de  December  over  Elben  ind  i  Holsten ,  uden  nogen 
Krigserklæring.  Nu  gik  det  rask  fremad  uden  synderlig  Modstand; 
i  Januar  1644  trængte  Hæren  ind  i  Jylland,  og  snart  var  hele  Halvøen  lige 
til  Skagen,  paa  Fæstningerne  Gliickstadt  og  Krempe  nær,  i  de  Svenskes 
Besiddelse.  Samtidig  hermed  rykkede  en  svensk  Hær  ind  i  Skaane  og 
bemægtigede  sig  hele  Provindsen  paa  Malmo  nær ,  der  gjorde  tapper 
Modstand. 

Det  uforberedte  Danmark  var  saaledes  pludselig  blevet  stædt  i 
samme  Vaande  som  under  den  tyske  Krig ,  da  Tilly  og  Wallenstein 
havde  besat  Halvøen;  men  Faren  var  større  nu  end  dengang.  Tyskland 
ejede  ikke  og  kunde  ikke  skabe  sig  nogen  Krigsflaade,  saaledes  at  Danmark 
uden  stor  Vanskelighed  kunde  beskytte  sine  -Øer;  desuden  havde  det 
Fred  med  Sverig  og  behøvede  ikke  at  frygte  noget  Angreb  paa  de  øst- 
lige Provindser.  Nu  var  det  Sverig,  som  førte  Kampen  baade  fra  Vest 
og  -Øst,  og  det  var  i  Besiddelse  af  en  meget  god  Flaade,  hvormed  det 
kunde  møde  de  Danske  paa  Søen;  desuden  kunde  det  vente  Bistand  fra 
Holland,  som  var  opbragt  over  -Øresundstolden. 

Christian  den  Fjerde  modtog  Efterretningen  om  Svenskernes  Indfald, 
medens  han  opholdt  sig  paa  sit  kjære  Slot  Frederiksborg.  Den  67aarige 
Konge ,  den  kjække  Helt ,  betænkte  sig  ikke ,  forlod  strax  sin  venlige 
Arne,  idet  han  udbrød:  « Hvor  jeg  ikke  selv  er  med,  der  bliver  Intet 
udrettet«,  og  begav  sig  først  til  Fyen,  som  han  satte  i  Forsvarsstand,  og 
derefter  til  det  Vaaben,  som  nu  havde  størst  Betydning  og  maatte  frelse 
Fædrelandet,  hvis  Frelse  var  mulig:  han  tog  Kommando  over  Flaaden. 

Denne  havde  allerede  begyndt  sin  Virksomhed,  Udrustningen  var  i 
fuld  Gang,  Skibe  afsendte  til  Kysternes  Bevogtning,  Defensionsskibe 
indkaldte  og  bevæbnede,  Matroser  hvervede,    da  den  laste  Stok  langtfra 

var  tilstrækkelig  til  Skibenes  Bemanding,  og  Kaperbreve  udstedte.  Den 
danske  Flaade  var  ikke  i  saa  god  Stand  som  tidligere;  dog  var  det 
navnlig  Personellet,  som  i  Fredsperioden  var  gaaet  tilbage,  medens  der 
fandtes  mange  prægtige  og  for  sin  Tid  kraftige  Skibe.  Blandt  disse  kan 
nævnes  Trefoldighed  paa  48  Kanoner,  bygget  1639;  Trekroner  paa  42, 
St.   Sophia ,     Tre  Lover ,     Patientia ,    Norske   Løve ,    Phoenix    o.  s.  V. 


Norske  Love. 


Af  Norske  Love  findes  paa  Rosenborg  Slot  en  mindre  Model, 
hvoraf  vi  her  levere  en  Tegning,  og  som  er  den  ældste  Skibsmodel,  vi 
besidde.  Den  er  forfærdiget  i  Aaret  1650  af  en  Normand  ved  Navn 
Jakob  Jensen  og  synes  at  være  temmelig  paalidelig.  Rejsningen  er 
mærkelig  ved  sit  langskibs  Raasejl  under  Mesanraaen  paa  den  agterste 
Mast,  sine  Raasejl  paa  Sprydet,  de  svære  Skinkler  og  store  Blokke,  som 
anvendtes  paa  den  Tid ;    Skroget  udmærker  sig  ved  sit  hoje  Agterkastel 

og  rejsende  Boug.  Der  er  22  Kanoner  i  underste  Lag,  18  i  øverste  og 
4  paa  Dækket  agter,  ialt  44,  samt  desuden  4  paa  Dækket  med  Mun- 
dingerne vendte  indad  for  at  forsvare  dette  under  en  Entring.  Ifolge 
Skibslisten  for  1648  var  Norske  Love  da  et  gammelt  Skib  med  52 
Porte,  44  Kanoner  og  230  Mands  Besætning.  1  Begyndelsen  af  April 
1644  hejste  Kong  Christian  sit  Flag  paa  Trefoldighed,  tog  Kommando 
af  en  Eskadre  paa  9  å  10  Skibe  og  sejlede  Nord  paa  til  Goteborg  for 
at  begynde  sine  Operationer  mod  denne  By  og  Fæstningen  Elfsborg. 

Den  væsentligste  Opgave ,    Flaaden  havde  at  lose ,   var  at  bevare 
Samfærselen    imellem    de  danske  øer  indbyrdes  samt  imellem  disse  og 
Fastlandet,  og  holde  Farvandene  ryddelige;    folgelig  gjaldt  det  især   om 
at  hindre  de  Svenske  fra  at  opkaste  sig  til  Herrer  i  disse.      Danmark 
havde  henvendt  sig  til  flere  venskabelige  Magter  om  Bistand  imod  det 
mod  al  Folkeret  stridende,    uventede  Indfald  i  dets  Lande,    og  skjondt 
det  i  det  Hele  taget  traf  Sympathi,  viste  Magterne  dog  kun  Lunkenhed 
til    at    yde    Hjælp.       Danmark    stod    ene    mod    en    mægtig    Fjende; 
ja  England  og  navnlig  Holland  følte  endog  en  hemmelig  Tilfredshed  ved 
at   see    det  ydmyget   til  Straf  for   den    høje  Sundtold.      Den   svenske 
Flaade  var  i  den  sidste  Tid  gaaet  fremad  baade  i  Materiel  og  Personel, 
og  samledes  nu  ved  Elgsnabben   i  den  Del  af  Skjærgaarden ,   som  forer 
ind  til  Stockholm:  men  den  troede  sig  dog  ikke  stærk  nok  til  at  gribe 
an  med  Christian  den  Fjerdes  Flaade  og  søgte  Bistand,  som  den  svenske 
negering  haabede  at  finde  i  Holland.    Den  sendte  derfor  allerede  i  De- 
cember   Maaned   1643   Louis   de  Geer,    en   rig    hollandsk  Kjobmand, 
der  var  bleven  naturaliseret  og  adlet  i  Sverig,    og  som  var  meget  op- 
bragl  paa  Danmark  for  Sundtolden,  til  Holland,  for  at  søge  at  faae  ud- 
virket,   at    en  Flaade    sendtes    til   Ostersoen    til   Sverigs   Bistand    imod 
Danmark.     Dette  lykkedes  vel  ikke,   da  Prindsen  af  Oranien  var  venlig 
sindet   imod   Christian   den   Fjerde,    som   havde   tilstaaet  de   hollandske 
Skibe  flere  Lettelser  i  Tolden,  og  da  den  Alliance,  som  nogle  Aar  forud 
rar  sluttet  imellem  Holland  og  Sverig,   kun  gik  ud  paa  at  beskytte  Sø- 
handelen i  Østersøen,  og  ikke  paa  noget  Forbund  imod  Danmark;  men 
den    hollandske  Regering  saae  dog  igjennem   Fingre  med,   at  de  Geer 
hyrede   Skibe   i    Bolland,    bevæbnede  og  bemandede  dem,   samlede  en 
Flaade  paa  nogle  og  tredive  Skibe  under  Kommando   af  den  hollandske 

Kapitajn  Mårten  Thijssen  og  forberedte  sig  paa  at  afgaa  med  denne 
til  Ostersoen  for  at  forene  den  med  den  svenske  Flaade  ved  Elgsnabben. 
Thijssen  afsejlede  fra  Holland  i  Slutningen  af  April  eller  Begyndelsen 
af  Maj  Maaned. 

Saasnart  Kong  Christian  fik  Underretning  om ,  at  de  Geer  havde 
hvervet  en  Flaade  i  Holland  og  agtede  at  begive  sig  til  Ostersoen,  be- 
sluttede han  at  opsoge  og  om  muligt  odelægge  den,  forinden  den  for- 
enede sig  med  den  svenske  Flaade  og  derved  kunde  blive  meget  farlig. 
Han  opgav  Belejringen  af  Elfsborg  i  Begyndelsen  af  Maj,  lob  den  8de 
ind  til  Flekkerø,  men  sejlede  strax  efter  videre  med  Eskadren,  der  nu  talte 
9  Skibe,  ud  i  Nordsoen  og  ned  til  Fohr.  Her  fik  han  at  vide,  at  den 
hollandske  Flaade  var  lobet  ind  til  Kongens  Havn,  saaledes  kaldtes 
Rheden  indenfor  List,  den  nordlige  Ende  af  øen  Sylt,  hvor  Vandet  er 
dybt,  men  hvortil  man  kun  kan  naae  fra  Soen  ved  at  sejle  ind  gjennem 
det  smalle  med  en  Sandbarre  belagte  Lob  Listerdyb.  Der  findes  som  be- 
kjendt  her  regelmæssig  Ebbe  og  Flod ,  og  kun  under  Højvandet  kunne 
større  Skibe  sejle  ud  eller  ind  gjennem  Lobet. 

Kongen  lagde  strax  en  Plan  for  Angrebet  og  meddelte  den  til  sine 
Skibschefer  den  15de  Maj.  Skibene  skulde  sejle  i  en  Linie  i  hinandens 
Kjolvand  med  Trefoldighed  i  Spidsen  ind  gjennem  Listerdyb ,  dersom 
Vinden  var  gunstig,  i  modsat  Fald  varpe  sig  op,  omgaa  de  fjendtlige 
Skibe  og  ødelægge  dem  ved  Skydning  og  Entring;  men  Planen  kom  ikke 
til  Udførelse.  Dagen  efter ,  den  16de ,  kom  nemlig  den  hollandske 
Flaade,  der  talte  24  —  28  Skibe  under  svensk  Flag  og  med  svenske 
Musketterer  af  Torstensons  Hær  ombord,  varpende  og  sejlende  ud  gjen- 
nem Løbet.  Det  var  næsten  ganske  stille  Vejr,  og  for  at  gaa  Fjenden 
imode,  maatte  der  ligeledes  føres  Varp  med  et  Varpanker  ud  fra  Tre- 
foldighed; men  omtrent  Kl.  8  om  Morgenen  vare  dog  begge  Flaader 
under  Sejl  med  en  let  Brise.  De  Danske  søgte  at  lokke  de  mindre  hollandske 
Skibe  ud  paa  dybere  Vand,  men  det  lykkedes  ikke,  og  Angrebet  maatte 
udføres  tæt  under  Grundene.  Kl.  10  begyndte  Skydningen  og  varede 
til  Kl.  4  om  Eftermiddagen;  Kong  Christian  gik  selv  først  i  Ilden,  ud- 
holdt en  kort  Tid  Kampen  med  Fjendens  Admralskib  og  Viceadmiral- 
skib, men  snart  blev  Fægtningen  almindelig,  de  talrigere,  men  mindre 
hollandske  Skibe  søgte  at  omringe  de  færre,  men  større  danske  og  gjorde 

flere  Forsøg  paa  Entring;  men  de  bleve  slaaede  tilbage.  De  led  for- 
færdelig af  de  Danskes  Ild.  Forst  maatte  Mårten  Thijssen  trække  sig 
tilbage  med  sit  Skib  i  en  ynkelig  Forfatning ,  Skrog  og  Rejsning  for- 
skudt, Roret  i  Uorden,  derefter  fulgte  de  Andre,  indtil  hele  Flaaden  var 
flygtet  ind  gjennem  Listerdyb ,  hvor  de  store  danske  Skibe  ikke  kunde 
følge  den.  Havet  var  opfyldt  af  Stykker  af  Rejsninger  og  Sejl ,  og 
Hollænderne  mistede  et  stort  Antal  Dode  og  Saarede. 

I  to  Dage  endnu  holdt  Kongen  krydsende  udenfor  List,  indtil  den 
18de  Maj,  da  han  overgav  Bevogtningen  af  Lobet  til  Ove  Gjedde, 
der  kommanderede  den  saakaldte  norske  Flaade,  navnlig  Defensions- 
skibe ,  samlede  i  Norge ,  hvormed  han  netop  var  ankommen  fra 
Flekkerø ,  samt  til  Pr  o  s  Mundt,  der  ligeledes  førte  en  mindre 
Eskadre ,  som  ankom  samtidig  med  Gjeddes.  Kong  Christian  sejlede 
da  selv  tilbage  til  Flekkerø  for  at  proviantere.  Den  25de  Maj  stod  der 
atter  en  Kamp  ved  List,  hvor  Hollænderne  bleve  stærkt  beskudte;  men 
Thijssen  kunde  nu  ikke  længere  holde  sine  Skibe  samlede ,  da  Besæt- 
ningerne paa  Grund  af  Nederlagene  og  en  slet  Behandling  og  Forplej- 
ning viste  sig  modvillige ,  ja  endog  paa  nogle  af  Skibene  brød  ud  i 
aabenbar  Opstand,  og  da  de  dansk -norske  Skibe  i  nogle  Dage  maatte 
søge  tilsoes  paa  Grund  af  Stormvejr,  benyttede  han  Lejligheden  til  at 
sejle  hjem  til  Holland,  hvor  Opsætsigheden  imod  ham,  og  navnlig  imod 
de  Geer,  brød  frem  med  stor  Styrke  og  ikke  uden  Vanskelighed  lod 
sig  dæmpe.  I  Flekkerø  forberedte  Kongen  sig  imidlertid  til  et  nyt 
Angreb  paa  Hollænderne,  lagde  en  Plan  for  dets  Iværksættelse,  forlod 
Norge  og  ankom  til  List  den  12te  Juni ;  men  da  Hollænderne  vare  borte, 
ansaae  han  denne  Del  af  Opgaven  for  lost,  og  sejlede  tilbage  til  Kjo- 
benhavn   for  at  vende  Opmærksomheden   imod  den  svenske  Hovedflaade. 

Ved  hans  Hjemkomst  var  Landet  i  stor  Fare.  Den  store  svenske 
Flaade  var  ankommen  til  Krigsskuepladsen  under  Kommando  af  Ad- 
miral Klas  Fleming  og  laa  ved  Kieler  Fjord;  man  kunde  frygte  for, 
at  den  vilde  støtte  Torstensons  Overgang  til  Fyen ,  der  forsvaredes  af 
Marsken  Anders  Bilde.  Ogsaa  i  Skaane,  hvor  Ebbe  Ulfeldt  kom- 
manderede de  danske  Tropper  imod  Gustav  Horn,  stode  Sagerne  slet, 
og  de  Indfald  i  Svcrig ,  som  vare  gjorte  fra  Norge  under  Hannibal 
Sehestedts  Anførsel,  vare  slaaede  tilbage.    Her  var  ingen  Tid  at  spilde, 

den  svenske  Flaade  maatte  rammes  hurtigt,  man  udsatte  sig  ellers  for, 
at  den  fik  Understøttelse  fra  Holland;  thi  vel  var  Thijssen  sejlet  hjem 
med  sin  Flaade  i  en  ynkelig  Tilstand ,  men  den  energiske  og  meget 
formaaende  de  Geer  vilde  sikkert  nok  snart  faae  en  Flaade  samlet 
paany,  og  de  norske  Defensionsskibe  under  Ove  Gjedde  vare  ikke  stærke 
nok  til  at  yde  en  saadan  alvorlig  Modstand.  Den  gamle  Konge  drev 
selv  paa  Udrustningerne  med  al  Kraft  og  var  paafærde  sent  og  tidlig, 
kun  han  personlig  kunde  overvinde  de  mange  Vanskeligheder,  som  op- 
hobede sig,  da  der  navnlig  viste  sig  Mangel  paa  Folk,  Proviant  og  Krigs- 
fornodenheder.  Hans  Sind  var  tungt,  hans  Hjerte  beklemt,  han  havde 
en  Foleise  af,  at  det  nu  gjaldt  at  sejre  eller  falde,  at  maaske  hans  eget 
Liv  stod  paa  Spil.  Allerede  for  sin  Afrejse  fra  Frederiksborg  ved 
Krigens  Begyndelse  havde  han  indsat  sin  Son  Kronprinds  Christian 
til  midlertidig  Regent;  nu  tog  han  Afsked  med  sin  Slægt,  som  om  han 
ikke  mere  skulde  gjensee  den. 

Der  hengik  dog,  under  denne  utrættelige  Virksomhed,  ikke  mange 
Dage,  inden  Flaaden,  der  talte  39  Sejlere  af  de  bedste  Skibe,  var  færdig 
til  at  afgaa.  Den  deltes  i  tre  omtrent  lige  store  Eskadrer,  hver  under 
sin  Admiral,  en  Ordning,  som  allerede  var  indfort  i  flere  Krigsmariner, 
og  hvorved  et  Angreb  paa  Fjenden  kunde  indrettes  saaledes,  som  Om- 
stændighederne fordrede,  enten  ved  at  soge  ind  paa  ham  fra  flere  Sider, 
eller  angribe  i  flere  Hold,  eller  andet.  Kongen  forte  selv  Overkomman- 
doen over  hele  Flaaden  paa  Orlogsskibet  Trefoldighed,  der  henhørte  til 
den  tredie  Eskadre ,  og  under  ham  kommanderedes  denne  Afdeling  af 
Admiral  Pros  Mundt;  den  første  Eskadre  kommanderedes  af  den  i 
Aaret  1G43  til  Rigsadmiral  udnævnte  Jørgen  Wind  paa  Orlogsskibet 
Patientia,  og  den  anden  Eskadre  af  Admiral  Peder  Galt  paa  Trekroner. 
Den  30te  Juni  forlod  denne  store  Flaade  Kjøbenhavn  og  sejlede  gjennem 
Drogden  Syd  paa  forbi  Møen  og  rundt  om  Gjedser  for  at  opsøge  den 
svenske  Flaade. 

Denne,  der  skal  have  talt  omtrent  46  Skibe,  hvoraf  flere  vare  større 
end  de  dansk-norske,  som  kun  vare  væbnede  med  højst  48  Kanoner, 
havde  Dagen  forud,  den  29de,  erobret  Femern  og  laa  nu  Vest  for  denne 
O,  i  det  store  Bassin  mellem  Holsten  og  Ærø.  Kong  Christian ,  der 
ikke  kunde  give  sig  Stunder  til  at  tilbageerobre  Femern,  før  den  svenske 

Flaade  var  overvunden ,  sejlede  videre  med  sin  Flaade  op  igjennem 
Femer-Bælt,  mellem  denne  G  og  Lolland,  og  allerede  den  1ste  Juli 
om  Morgenen  havde  man  Fjenden  i  Sigte.  Vinden  var  vestlig ,  den 
dansk-norske  Flaade  laa  altsaa  i  Læ  og  kunde  ikke  naae  op  til  Fjenden 
uden  at  krydse;  den  svenske  Flaade  havde  derimod  Fordelen  af  Vinden 
og  kunde  sejle  ned  mod  de  danske  Skibe  og  begynde  Kampen ,  naar 
den  vilde.  Paa  dansk  Side  sejlede  den  første  Eskadre  foran  med 
Patientia  i  Spidsen.  Henimod  Midten  holdt  Klas  Fleming ,  hvis  Ad- 
miralsflag vajede  paa  Orlogsskibet  Scepter,  af  for  Vinden  og  angreb, 
tilligemed  to  andre  svenske  Skibe ,  det  danske  Admiralskib  Patientia, 
der  blev  stærkt  medtaget  af  Skydningen  og  fik  mange  Døde  og  Saarede, 
blandt  hvilke  Bigsadmiralen,  den  tappre  Jørgen  Wind  selv,  som  mistede 
det  ene  Ben.  Dette  skal  være  forefaldet  under  den  holstenske  Kyst, 
mellem  Femern  og  Kieler  Fjord,  paa  Colberger  Hej  de,  hvorefter 
Slaget  har  faaet  Navn.  Kongen  pressede  strax  op  efter  mod  Vinden 
med  Orlogsskibet  Trefoldighed  for  at  komme  det  betrængte  Patientia  til 
Undsætning;  men  ikke  mindre  end  fire  svenske  Krigsskibe  holdt  ned 
paa  det,  og  de  to  danske  Admiralskibe  bleve  voldsomt  beskudte,  medens 
deres  Landsmænd,  som  laa  i  Læ,  havde  Møje  med  at  arbejde  sig  op 
imod  Vinden  til  dem.  Splinter  af  de  overskudte  Planker,  iturevne  Bolte 
og  Jernstykker  floj  omkring,  dræbte  og  saarede  Mange,  endog  omkring 
Kongen  selv.  Da  faldt  der  et  skjæbnesvangert  Skud,  som  slog  gjennem 
Skibssiden  og  afrev  Splinter,  der  saarede  Kongen,  som  blev  stødt  over- 
ende af  den  døende  Ejler  Ulfeldt.  "Kongen  er  falden!«  raabte  man 
overalt,  og  Nogle  vilde  allerede  stryge  Kongeflaget.  « Kongen  er  kun 
een  Mand  —  svarede  en  slesvigsk  Matros  —  vi  ere  alligevel  Nok  til  at 
slaa  Fjenden!«  thi  Mandskabet  paa  Trefoldighed  kæmpede  tappert  og 
ivrigt  efter  det  lysende  Exempel,  det  havde  for  Oje.  Men  i  det  samme 
rejste  Christian  den  Fjerde  sig,  bedækket  med  Blod;  han  havde  mistet 
det  hejre  øje  og  flere  Tænder,  faaet  en  Flænge  i  det  venstre  Ore  og 
var  i  del  lide  saaret  paa  23  Steder.  «Vel  er  jeg  saaret  —  sagde 
han  —  men  ikke  farligt.  Gud  har  endnu  levnet  mig  Liv  og  Styrke,  til 
at  staa  mit  Folk  bi,  naar  kun  Enhver  vil  gjore  sin  Pligt«.  Den  gamle 
Helt  holdt  Torklædet  for  Ojet,  indtil  Hovedet  blev  nogenlunde  forbundet; 
lian  støttede  sig  til  sit  Sværd,  blev  staaende  paa  Dækket  og  vedblev  at 
lede  Kampens  Gang. 

Hvorledes  denne  har  været,  have  vi  kun  ringe  Efterretning  om. 
Den  skal  have  varet  i  10  Timer,  indtil  Mørket  faldt  paa ,  tre  Gange  i 
Løbet  af  denne  Tid  skal  der  have  været  Standsning,  og  tre  Gange  igjen 
en  Fornyelse  af  Kampen.  De  danske  Skibe,  som  laa  i  Læ,  havde  ikke 
nogen  heldig  Stilling,  idet  det  var  vanskeligt  for  dem  at  arbejde  sig  op 


Christian  den  Fjerde  paa  Trefold'vjhed  (1ste  Juli  161 1  . 

imod  Fjenden;  men  liere  af  dem  vare  heller  ikke  ivrige  til  at  forsøge 
herpaa,  og  Kongen  tiltalte  senere  deres  Officerer  meget  strengt,  fordi  de 
havde  svigtet  ham  under  den  haarde  Kamp.  «Jeg  havde  mine  Admi- 
raler og  deres  Officerer  ombord  —  skriver  han  den  14de  Juli  —  og  gav 
dem  ordn-  I  il,  hvorledes  de  skal  fægte,    naar  vi  skal  daran  igjen,   samt 

gjorde  dem  stor  Fortrøstning  om  Stejle  og  Hjul,  om  de  ikke  fægte 
bedre  end  de  gjorde  sidst.  Rigsadmiralens  Trop  lod  ham  fægte  en  god 
Stund  ganske  alene.  Mig  brugte  de  til  et  Skjærmbræt  mellem  sig  og 
Fjenden.  En  af  Mine  skjod  mig  igjennem  Fokken ,  saa  jeg  haver  det 
rette  Selskab  at  drages  med».  Nogen  Undskyldning  kan  vistnok  hentes 
fra,  at  en  Del  af  Skibene  forst  nogle  Dage  forud  vare  blevne  udrustede 
og  havde  uøvede  Besætninger.  Den  svenske  Flaade,  som  var  større  og 
havde  større  Skibe  og  Fordelen  af  Vinden,  kan  ikke  have  benyttet  disse 
Fordele  tilstrækkelig;  thi  det  var  den,  som  blev  værst  medtagen,  og  om 
Aftenen  maatte  Fleming  med  hele  sin  ilde  tilredte  Flaade  søge  Tilflugt 
i  Kieler  Fjord  ,  hvor  den  de  følgende  Dage  holdtes  indespærret  af  den 
danske  Flaade. 

Begge  Modstandere,  baade  de  Dansk-Norske  og  de  Svenske,  tilskreve 
sig  Sejren  i  Slaget  paa  Colberger  Hejde ;  men  dette  er  Uret.  Den  Flaade, 
som  søgte  Ly  i  Fjorden,  var  ikke  den  sejrende;  den  derimod,  som  blo- 
kerede sin  Fjende  og  beholdt  Herredømmet  i  Østersøen,  maa  efter  alle 
Krigsregler  kaldes  Sejrherre.  Kun  eet  Skib,  Patientia,  blev  nødt  til  at 
søge  til  Kj ©benhavn  for  at  faae  sin  Skade  istandsat.  Antallet  af  Døde 
og  Saarede  kjendes  ikke;  Ejler  Ulfeldt  døde  ved  Kongens  Side,  Knud 
Ulfeldt  blev  dødelig  saaret,  og  Jørgen  Wind  døde  af  sit  Saar  den 
17de  Juli. 

Det  var  den  4de  Juli ,  altsaa  tre  Dage  efter  Slaget ,  at  Kongen 
sendte  Peder  Galt  med  en  Del  af  Flaaden  ,  formodentlig  den  af  ham 
kommanderede  anden  Eskadre,  ned  til  Kieler  Fjord,  for  at  bevogte  den 
fjendtlige  Flaade,  og  nogle  Dage  efter  stødte  den  gamle  Konge,  uagtet 
sine  Saar,  til  ham  med  Trefoldighed  og  de  andre  Skibe,  og  lagde  sig 
tæt  under  Bulk  ved  Fjordens  Munding.  Flaaderne  laa  saa  nær  ved 
hinanden,  at  man  paa  den  ene  kunde  høre  den  andens  Klokker  slaa; 
«der  har  vel  ikke  i  nogle  hundrede  Aar  —  skriver  Kong  Christian  i  et 
af  sine  Breve  —  ligget  tvende  Potentaters  Flaader  ,  som  vare  Fjender, 
saa  nær  ved  hinanden«.  Der  blev  truffet  Disposition  til,  hvorledes 
Fjenden  skulde  angribes ,  om  han  vovede  sig  udenfor  Fjorden.  Den 
svenske  Flaade  var  iovrigt  stedt  i  megen  Nød,  ogsaa  ved  Afskæring 
imod  Landsiden:  thi  den  kejserlige  tyske  General  Gallas  var  rykket 
ind    i  Holsten   for  at  gaa  imod  Torstenson  ,    og  Tilførsel  af  Proviant  til 

FlaadeD  blov  derved  vanskelig;  «dot  skortede  paa  Proviant  paa  den 
svenske  Flaade»,  skriver  Kongen;  "Vandet  var  brak  og  utaaleligt,  hvoraf 
de  Syges  og  Dodes  Antal  tog  stærkt  Overhaand.  Kort  sagt,  deres 
Flaade  havde  været  forloren,  hvis  det  skulde  vare  længe«.  Heraf  maatte 
de  Danske  drage  Fordel.  En  Skandse  blev  opkastet  ved  Neumi'ihlen,  og 
Flaaden  var  beordret  til  at  nærme  sig  de  Svenske  og  angribe;  men 
disse  varpede  sig  hojere  op  paa  Fjorden  ,  hvor  den  var  saa  snever ,  at 
de  Danske  ikke  kunde  forfølge  dem.  Der  sendtes  da  1200  Mand 
Tropper  i  Land  til  Skandsen  ,  hvorfra  Ilden  aabnedes  den  26de  Juli; 
dette  gjorde  vel  ikke  stor  Virkning  ,  men  en  Kugle  rammede  Admiral 
Fleming  selv,  medens  han  stod  og  vaskede  sine  Hænder,  og  afrev  ham 
det  ene  Ben,  saa  at  han  dode  nogle  Timer  efter.  Torstenson  formaaede 
da  den  under  ham  kommanderende  Generalmajor  Karl  Gustav  Wrangel 
til  at  tage  Kommando  af  Flaaden. 

I  de  sidste  Dage  af  Juli  maa  Christian  den  Fjerde  være  sejlet  op  i 
Østersøen  eller  idetmindste  have  forladt  Stationen  ved  Kieler  Fjord;  thi 
man  hører  nu  der  kun  tale  om  Peder  Galt.  Svenskerne  pønsede  paa 
at  slippe  ud.  Den  30te  varpede  de  et  Stykke  ud  ad  Fjorden;  men 
de  bleve  ikke  angrebne  af  Galt ,  hvad  han  dog  havde  bestemt  Befaling 
til.  Natten  imellem  den  31te  Juli  og  1ste  August  lykkedes  det  Wrangel 
med  hele  den  svenske  Flaade  at  liste  bort  fra  sit  Fangehul,  alle  Sejl 
sattes  til,  med  flyvende  Fart  gik  Sejladsen  Oster  paa,  gjennem  Femer- 
Bælt,  forbi  Falster,  Bornholm  og  videre  lige  indtil  Elgsnabben,  hvor  de 
ankom  allerede  den  5te  August.  Ved  Kiel  erobrede  Torstenson  den  af 
i  li'  Danske  opkastede  Skandse,  og  hele  Besætningen  maatte  springe  over 
Klingen.  Kongen  blev  rasende,  da  han  erfarede,  at  Fjenden  var  und- 
sluppen; den  næsten  70  Aar  gamle  Peder  Galt  blev  kaldet  hjem,  stillet 
for  en  Krigsret,  dømt  og  henrettet  paa  Slotspladsen  i  Kjøbenhavn  den 
31te  August. 

Men  hvad  der  var  skeet,  kunde  ikke  gjøres  om,  og  en  endnu  større 
Ulykke  skulde  snart  ramme  den  dansk- norske  Flaade.  Det  var  i  Hol- 
land lykkedes  de  Geer  paany  at  faae  samlet  en  Flaade  paa  nogle  og 
tyve  Skibe,  der  stilledes  under  Mårten  Thijssens  Kommando  og  i  Juli 
Maaiifd  afsejlede  til  Kattegattet  for  gjennem  Store  Bælt  at  komme  den 
Bvenske  Flaade  til  Undsætning.     Ved  GOteborg,  hvorfra  den  fordrev  dm 

norske  Defensionsflaade  under  Ove  Gjedde ,  som  laa  paa  Bevogtning 
udenfor  Skjærgaarden ,  erfarede  Thijssen,  at  Svenskerne  vare  undslupne 
fra  Kiel,  og  hans  Maal  stod  nu  til  at  naae  den  stockholmske  Skjærgaard. 
Christian  den  Fjerde,  som  laa  med  Trefoldighed  og  nogle  andre  Skibe 
ved  Oerne  Syd  for  Sjælland ,  lod  trælle  alle  Slags  Foranstaltninger  for 
at  opsnappe  de  hollandske  Skibe  og  hindre  deres  Forening  med  den 
svenske  Flaade;  to  Eskadrer  sendtes  til  Farvandet  under  Bornholm,  hans 
egen  Eskadre  vogtede  Passagen  Syd  om  Lolland  og  Falster,  bevæbnede 
Framme  henlagdes  i  Drogden  og  Skandser  opkastedes  paa  Amager;  men 
den  9de  August,  Dagen  efter  at  Kongen  var  gaaet  i  Land  i  Skaane  for 
at  tage  Kommando  over  Hæren  imod  Gustav  Horn,  strog  hele  den  hol- 
landske Flaade  under  svensk  Flag  for  en  stiv  Kuling  af  nordlig  Vind 
ned  gjennem  Sundet  og  Flinterenden,  Ost  om  Saltholm,  hvorved  den 
undgik  Drogden  og  alle  de  Hindringer,  der  vare  opstillede  paa  dens 
Vej ,  og  fjorten  Dage  efter  havde  den  naaet  Kalmar  uden  Uheld. 
Thijssen  modtoges  med  stor  Fryd  og  Pragt,  Dronning  Christina  optog 
ham  i  den  svenske  Tjeneste  og  adlede  ham  under  Navnet  An  ker  hjelm. 
Da  Hollænderne  vare  undslupne  til  Østersøen  og  der  sandsynligvis 
vilde  hengaa  nogen  Tid,  inden  begge  Flaader  bleve  forenede  og  satte  i 
god  kampdygtig  Stand,  mente  man  i  Danmark,  at  Aarstiden  vilde  skride 
saa  langt  frem,  at  der  ikke  mere  i  dette  Aar  kunde  være  noget  Angreb 
at  vente  fra  de  forenede  Flaaders  Side,  og  der  blev  kun  holdt  tilbage  i 
Østersøen  en  mindre  Flaade  paa  sytten  Skibe  under  den  tappre  Ad- 
miral Pros  Mundt,  der  holdt  sig  i  Farvandet  Syd  for  Lolland  og  kun 
sendte  enkelte  Skibe  ud  imod  Øst,  henad  Bornholm  til,  for  at  vogte 
paa  Fjenden.  Men  Beregningen,  hvortil  man  endvidere  lededes  ved  nogle 
opsnappede  Depecher,  slog  ikke  til.  Svenskerne,  under  den  virksomme 
General  Wrangels  Kommando,  spildte  ikke  Tiden,  det  var  dem  om  at 
gjøre  at  faae  de  danske  Farvande  ryddede  for  muligt  at  kunne  overføre 
Tropper,  og  Øjeblikket  var  belejligt,  da  Kong  Christian  selv  var  i 
Skaane.  Den  29de  September  ankom  Wrangel  med  den  svenske  Flaade 
til  Kalmar,  hvor  han  forenede  sig  med  Ankerhjelm;  den  3die  Oktober 
stak  de  forenede  Flaader  i  Søen,  og  nærmede  sig,  42  Sejlere  stærk  med 
Smaaskibe  og  Brandere,  de  danske  Farvande.  Vejret  var  meget  storm- 
fuldt, og  Sejladsen  gik  kun  langsomt.     Den  13de  Oktober  løb  Flaaderne 

gjennem  Femer -Bælt,  traf  i  Farvandet  mellem  Femern,  Lolland  og 
Langeland  i  den  sydligste  Del  af  Store  Bælt  den  dansk-norske  Flaade, 
og  her  stod  da,  paa  denne  Dag,  et  af  de  blodigste  Søslag  under  hele 
Christian  den  Fjerdes  Regering. 

Pros  Mundt  havde  sit  Flag  vajende  paa  Patientia;  desuden  fandtes 
i  Flaadcn  Orlogsskibene  Oldenborg  og  Tre  Lover  paa  46  og  42  Ka- 
noner, 12  Fregatter  paa  38  til  14  Kanoner,  samt  2  Galejer.  Wrangel 
selv  med  sit  Admiralskib  Smaalandshe  Lejonet  angreb  tilligemed  to  andre 
Skibe  Patientia,  og  hvert  af  de  danske  Skibe  fik  to  eller  tre  Mod- 
standere. Overmagten  var  næsten  knusende;  men  de  Dansk -Norske 
kæmpede  med  stor  Tapperhed  og  Sejghed.  Smaalandske  Lejonet  fik 
saa  varm  en  Hilsen  af  Patientia,  at  det  snart  maatte  trække  sig  ud  af 
Ilden;  men  Pros  Mundt  faldt,  og  hans  Skib  blev  entret;  Oldenborg  toges 
ved  Entring;  Tre  Løver  erobredes;  2  Fregatter  brændte,  4  andre  drev  i 
Land  paa  den  lollandske  Kyst,  andre  erobredes.  Ikkun  tre  af  Fregatterne, 
flinke  Sejlere,  og  de  to  Galejer  lykkedes  det  at  undslippe  og  naae  Kjø- 
benhavn,  Resten  var  ødelagt  eller  erobret;  men  den  forenede  Flaade  var 
ogsaa  under  den  haarde  Kamp  og  tappre  Modstand  bleven  saaledes 
medtagen,  at  den  maatte  søge  til  Kieler  Fjord  for  at  sættes  istand. 

Sorgen  var  stor  over  det  lidte  Nederlag;  men  Fjenden  høstede  ikke 
nogen  Fordel  af  sin  Sejr,  og  Tropper  bleve  ikke  overførte  til  -Oerne. 
Den  hollandske  Flaade  sejlede  hjem,  den  svenske  gik  til  "Wismar  for  at 
overvintre  der,  efterat  den  et  Par  Dage  havde  opholdt  sig  i  Sundet. 

Danmarks  Tilstand  var  sørgelig.  Den  største  Del  af  Landet  var 
besat  af  Fjenden ,  Flaaden  havde  faaet  et  haardt  Stød ,  og  Svenikerae 
vare  Herrer  i  Østersøen.  Vel  lykkedes  det  i  Vinterens  Løb  at  faae 
nogle  Skibe,  som  vare  under  Bygning,  færdige,  og  andre  bleve  indkjøbte 
i  Holland;  men  den  svenske  Flaade  var  dog  endnu  meget  større  end 
den  danske,  og  Ankerhjelm  viste  sig  desuden  allerede  i  Forsuret  paany 
med  endol  hollandske  Skibe  og  tog  Station  ved  Gøteborg.  Ove  Gjedde,  der 
var  udnævnt  til  Rigsadmiral,  gik  imod  ham  med  en  Flaade  paa  6  Or- 
logsskibe og  10  Fregatter  for  at  spærre  Hollænderne  inde;  men  hans 
Admiralskili  Si.  Sophia  strandede  paa  et  Skjær,  og  der  blev  Intet  ud- 
rettet. Torstenson  havde  forladt  Jylland  og  trukket  sig  Syd  paa,  da 
bane  Tropper  havde  tømt  de  jydske  Gryder;  men  Helmuth  Wrangel  var 


Christian  den  Fjerdes  sidste  Sokrig.  275 

bleven  tilbage  med  5000  Mand,  og  den  kejserlige  General  Gallas  gjorde 
Intet  til  Danmarks  Forsvar.  Adelen  og  Kigsraadet  holdt  paa  Fred  for 
enhver  Pris,  Kongen  fandt  ingen  Stotte  hos  sine  Nærmeste. 

Frodsunderhandlinger  aabnedes  i  Brømsebro  den  8de  Februar 
1645  mellem  4  danske  og  4  svenske  Kigsraader  under  Frankrigs  Mæg- 
ling ved  dets  Gesandt  la  Thuillerie;  den  danske  Leder  var  Korfitz 
Ulfeldt,  den  svenske  Axel  Oxenstjerna,  og  Hollænderen  de  Witt 
var  med  ved  Forhandlingerne.  Disse  trak  i  Langdrag;  Kong  Chri- 
stian vilde  nødig  gaa  ind  paa  de  haarde  Betingelser,  der  bleve  ham 
foreskrevne ,  men  han  maatte  dog  tilsidst  give  efter  for  den  danske 
Adels  Forestillinger,  og  den  for  en  saa  stolt  og  mægtig  Konge  som 
Christian  den  Fjerde  ydmygende  Fred  blev  undertegnet  den  13de  Au- 
gust 1645.  Danmarks  Beklipning,  der  Skridt  for  Skridt  skulde  fortsættes 
lige  indtil  vore  Dage,  begyndte;  det  tabte  øerne  Gul  land  og  Osel, 
samt  Landskaberne  Jæmteland  og  Herjedalen,  maatte  tilstaa  Sverig 
uindskrænket  Told-  og  Visitationsfrihed  i  Sundet  og  Bælterne,  og  stille 
Halland  som  Pant  herfor  i  30  Aar.  Endvidere  afsluttedes  med  Holland 
en  særlig  Traktat  i  Christianopel ,  hvorved  der  indrømmedes  dette 
Land  gunstige  Betingelser  med  Hensyn  til  Tolden.  Denne  sank  fra 
600,000  Rdl.  ned  til  160,000  Rdl.  om  Aaret. 

Saamegen  Modgang  var  mere,  end  den  gamle  Konge  kunde  bære. 
Hans  Sind  var  tungt,  ofte  sad  han  stille  og  nedbøjet,  og  skjøndt  han 
endnu  søgte  at  virke  for  sit  Lands  Opkomst  og  sin  kjære  Flaades  Ud- 
vikling, kunde  Kraften  ikke  mere  række  til.  Den  2den  Juni  1647  havde 
han  den  Sorg  at  miste  sin  ældste  Søn,  Kronprinds  Christian,  der  i  læn- 
gere Tid  havde  været  nedbøjet  af  Sygdom  ,  og  Aaret  efter ,  den  28de 
Februar  1648,  bukkede  han  selv  under  for  legemlig  og  sjælelig  Sygdom, 
henimod  71  Aar  gammel  og  efter  at  have  regeret  i  næsten  60  Aar. 

Christian  den  Fjerde  har  efterladt  sig  et  stort  og  herligt  Minde  i 
Danmark  og  Norge;  erkjendtlige  Efterkommere  have  rejst  et  smukt 
Mindesmærke  over  hans  Grav  i  Roeskilde  Domkirke,  hvor  Marstrands 
store  og  herlige  Maleri,  den  tappre  Konge  i  Slaget  paa  Colberger  Hejde, 
bedækker  den  ene  Væg. 

Søtaktikens   Udvikling. 


erlof  Trolle  var  den  Første ,  der  i  Sejl- 
krigsskibs-P^rioden  her  hos  os  havde  gjort 
Forsøg  paa  at  indføre  en  Søtaktik,  det  er, 
at  anvise  en  Maade ,  hvorpaa  Sejlskibene 
kunde  ordnes ,  før  eller  under  en  Kamp, 
eller  naar  Flaaden  bevægedes  fra  Sted  til 
Sted;  men  hans  Planer  bleve  ikke  iværk- 
satte. Grunden  hertil  falder  temmelig  na- 
turlig. De  Skibe ,  hvoraf  Flaaderne  vare 
sammensatte,  vare  saa  forskjellige  i  Stør- 
relse, Bygningsform,  Styrke  og  Sejlevne,  at 
der  ikke  kunde  tænkes  paa  at  forene  dem 
til  et  eneste  større  Legeme ,  i  hvilket  de 
enkelte  Led  passede  ind  i  hverandre,  og 
som  var  istand  til  at  virke  som  en  eneste 
stor  Maskine.  Herlof  Trolles  Plan  gik 
derfor  ogsaa  kun  ud  paa  at  inddele  Flaaden 
i  lutter  smaa  Dele ,  hver  paa  tro  Skibe, 
nemlig  et  kraftigere  Orlogsskib  med  to  Sekundanter,  hvilke  Dele  vel 
kunde  slutte  sig  til  hinanden,  den  ene  følgende  efter  den  anden,  naar 
Flaaden  nærmede  sig  Fjenden,  men  som  det  dog  vistnok  var  Meningen 
at  skille  ad,  naar  Kampen  begyndte.  Disse  smaa  Led  kunde  dog  ikke 
holdes  sammen,  ja  der  er  vel  endog  neppe  gjort  Forsug  derpaa ;  Skibene 

kæmpede  fordetmeste  enkeltvis ,  eller  flere  af  dem  ,  som  laa  hinanden 
nærmest,  søgte  at  forene  sig  imod  en  fælles  Modstander,  at  skyde  ham 
i  Sænk,  entre  eller  paa  anden  Maade  ødelægge  eller  erobre  ham,  for 
derefter  at  vende  sig  imod  en  anden  Fjende.  Naar  først  Slaget  var  i 
Gang,  gik  det  paa  bedste  Maade,  Enhver  gjorde  hvad  han  fandt  rettest 
til  Fjendens  Ødelæggelse. 

Heri  maatte  der  indtræde  Forandring,  efterhaanden  som  Krigsflaa- 
derne  udviklede  sig,  Skibene  forbedredes,  bleve  mere  ensartede,  i  det 
Hele  stærkere  og  kraftigere  bevæbnede.  Den  gamle  Tid  med  sine  tal- 
rige Smaaskibe,  sine  vandrende  Hære  paa  Søen,  var  forlængst  forbi,  og 
Overgangstiden,  paa  hvilken  Minderne  om  den  gamle  Krigsføring  endnu 
udøvede  deres  Virkning,  naaede  ogsaa  en  Ende.  Sejlkrigsskibsflaaderne 
voxede  vel  ogsaa  efterhaanden  til  store  Dimensioner ,  men  de  udgjorde 
dog  et  Vaaben  for  sig  selv  og  vare  ikke  mere  udelukkende  en  Del  af 
Hæren.  Denne  Betydning  og  denne  Udvikling  fremkaldte  af  sig  selv  en 
ny  Taktik. 

Christian  den  Fjerde  havde  givet  den  dansk- norske  Flaade  et  godt 
Stød  fremad;  rigtignok  fortsattes  dette  kun  svagt  under  Pengenøden 
efter  den  tyske  Krig ,  ligesom  Flaaden  led  store  Tab  i  Krigen  med 
Sverig  1643—45;  men  dog  fik  den  en  ikke  ringe  Tilvæxt  i  de  sidste 
Aar  af  denne  berømte  Konges  Regering  eller  kort  efter  hans  Død,  saa- 
som  i  Skibene  Frederik  paa  90 ,  Viktoria  paa  52 ,  Pelikanen  paa  36 
Graa  Ulv  paa  30  Kanoner,  alle  byggede  i  Neustadt,  Sofie  Amalie  paa 
78  og  Hannibal  paa  60  Kanoner,  byggede  i  Norge  o.  s.  v.  To  Aar  efter 
Kongens  Død  talte  Flaaden  20  til  24  Orlogsskibe  og  26  mindre  Skibe 
foruden  Defensionsskibe  og  Skjærbaade  eller  Skjøtningsbaade.  At  Kong 
Christian  ogsaa  har  tænkt  paa  at  indføre  taktiske  Regler,  have  vi  blandt 
andet  et  Bevis  for  i  den  Maade,  hvorpaa  han  inddelte  Flaaden  forinden 
Slaget  paa  Colberger  Hejde. 

Hvad  der  endnu  mere  end  Flaadens  forbedrede  Tilstand  maatte 
virke  til  en  Udvikling  af  Maaden  at  føre  Søkrigen  paa,  var  det  Exempel, 
man  havde  for  -Oje  hos  andre  europæiske  Sonationer,  med  hvilke  Dan- 
mark tildels  stod  i  Forbindelse.  Som  den  første  af  disse  maa  nævnes 
Holland,  der  endogsaa  svang  sig  op  over  det  engang  saa  stolte  Spa- 
nien.    Hollændernes  Magt  og  Betydning  var  paa  denne  Tid  meget  stor; 

de  dreve  en  udstrakt  Sehandel ,  saavel  i  Europa  som  paa  Indien  ,  hvor 
de  havde  betydelige  Kolonier ,  og  en  stor  Søkrigsstyrke  var  nød- 
vendig for  at  beskytte  Handelen  og  det  hollandske  Flag.  De  havde  ud- 
mærkede Firere,  baade  Admiraler  og  Skibschefer,  og  flinke  Skibsbesæt- 
ninger, uddannede  i  en  fortrinlig  Skole.  Hollænderne  vare  Monstre  for 
andre  Nationers  Søfolk,  der  lærte  af  dem  og  uddannede  sig  efter  dem, 
og  paa  Norden  havde  de  stor  Indflydelse;  men  Moderlandet  var  ikke 
stort  nok  til  at  forsyne  de  mange  Krigsskibe  med  Besætninger,  naar 
ikke  Handelsflaaden  ganske  skulde  blottes,  og  en  Mængde  Fremmede  gik 
derfor  i  Hollændernes  Tjeneste.  Navnlig  var  det  fra  Danmark  og  Norge, 
at  Søfolkene  droge  til  Holland.  Paa  den  anden  Side  kom  der  ogsaa  fra 
Holland  ikke  faa  Officerer,  Underofficerer  og  Matroser  til  Danmark  og 
gjorde  Tjeneste  paa  Flaaden,  og  det  hændtes  da  ikke  sjelden,  at  naar  vi 
under  Krigsberedskab  trængte  til  erfarne  Søfolk  og  desaarsag  sendte  Bud 
til  Holland,  hvor  de  bedste  Matroser  fandtes,  for  at  formaa  et  fornødent 
Antal  af  dem  til  at  træde  i  dansk  Tjeneste ,  var  en  Mængde  af  dem, 
som  kom,  vore  egne  Landsmænd.  Det  Hollandske  blev  ved  Søvæsenet 
saaledes  sammenblandet  med  Norsk  og  Dansk,  at  det  ikke  alene  fik  Ind- 
flydelse paa  Skibenes  Form  og  Udrustning,  paa  Exercicen  og  Krigsmaaden, 
men  ogsaa  paa  Sproget,  og  endnu  den  Dag  idag  er  der  i  vort  Sømands- 
sprog,  i  Benævnelserne  af  Sejl,  Touge,  Manøvrer  o.  s.  v.,  indflettet  en 
stor  Mængde  hollandske  Ord.  Braser,  Bugliner,  Gaardinger,  Skjøder  ere 
hollandske  Ord;  Udtrykkene  bojten,  binden,  boven,  som  bruges  for  ydre, 
indre,  ovre,  Bekajer  for  Nedhaler  o.  s.  v.  o.  s.  v.  ere  lutter  Minder  fra 
den  hollandske  Sømandsskole. 

Hollænderne  fik  paa  denne  Tid  en  ny  Rival  paa  Søen ,  og  det  var 
England.  I  Dronning  Elisabeths  Tid  havde  den  engelske  Flaade  ikke 
nogen  stor  Betydning;  den  udvikledes  vel  noget  mere  under  de  fniste 
Stuarter,  men  det  var  dog  forst,  efterat  England  1(>4!»  var  bleven  en 
Republik  og  at  Oliver  Cromwell  havde  udstedt  Navigationsakten  (1651) 
imod  Holland,  at  den  engelske  Flaade  kom  til  at  spille  en  betydnings- 
fuldere Kolle.  England  havde  nu  at  stride  med  Holland  om  Herre- 
dømmet paa  Havet,  store,  vel  organiserede  Flaader  havde  al  maale  sig 
med  hinanden,  og  den  Krigsførelse,  som  England  med  Held  havde  an- 
vendt   imod    den   uovervindelige  spanske   Flaade   under  Medina  Sidonia, 

de  Krigsmaader ,  af  hvilke  Mænd  som  Drake,  Hawkins  og  Frobisher 
havde  beljent  sig ,  kunde  ikke  række  til  overfor  de  søkrigsvante  Hol- 
lændere. Den  korte  og  blodige  Krig,  som  udbrod  1652  og  varede  indtil 
Bfteraaret  1(553,  i  hvilken  det  ene  Soslag  afioste  det  andet,  i  hvilken 
Mænd  som  Mårten  Tromp,  de  Witt,  Michael  de  Ruiter  kæm- 
pede paa  den  ene,  Blake  og  efter  ham  Monk  paa  den  anden  Side, 
kan  vistnok  betegnes  som  den  ,  der  i  væsentlig  Grad  har  virket  til  at 
fremme  Søtaktikens  Udvikling. 

Hos  os  heri  Norden  trængte  den  nyere  Taktik  vel  ikke  hurtigt  ind, 
forst  under  Niels  Juel  see  vi  den  træde  frem  med  større  Bestemthed, 
og  endnu  senere,  i  Krigen  med  Sverig  under  Karl  den  Tolvte,  at  blive 
yderligere  udviklet  af  Generaladmiral  Grev  Ulrik  Gyldenløve  og  Admiral 
von  Stocken;  men  det  kan  dog  antages,  at  den  allerede  paa  den  Tid, 
hvorom  vi  her  tale,  er  begyndt  at  fremtræde  i  sine  almindelige  Former, 
og  naar  vi  nu  skulle  søge  at  give  en  kort  Fremstilling  af  denne  Taktik, 
er  det  muligt,  at  enkelte  Træk  heraf  maa  tilskrives  en  senere  Tid. 

Først  maatte  hvert  enkelt  Skib  indøves ,  naar  dets  Besætning  var 
skaffet  tilveje,  sammensat  dels  af  de  faste  Officerer  og  Matroser,  dels  af 
hvervede  Folk,  hvilket  imidlertid  ikke  medførte  stor  Vanskelighed,  skjøndt 
Sammensætningen  i  Reglen  var  meget  broget.  Befalingsmændenes  Op- 
dragelse var  ikke  ens  for  dem  alle,  der  fandtes  ikke  nogen  Kadetskole, 
som  forst  indstiftedes  i  Begyndelsen  af  det  attende  Aarhundrede,  og  den 
store  Masse  af  dem  uddannedes  i  den  praktiske  Skole,  paa  Søen,  kun 
understøttet  af  hvad  vi  nu  vilde  kalde  en  tarvelig  Undervisning  i  Na- 
vigationens Grundregler,  der  enten  bibragtes  den  Yngre  af  den  Ældre 
ombord  paa  Skibene,  eller  lededes  ved  de  faa  tildels  private  Navigations- 
skoler i  Land.  Det  kan  derfor  ikke  dølges ,  at  der  blandt  Befalings- 
mændene fandtes  Mange,  som  kun  vare  i  Besiddelse  af  ringe  Dannelse, 
at  det  strenge  Liv  paa  Søen,  Mangelen  paa  Bekvemmeligheder  og  god 
Føde,  paa  de  Hjælpekilder,  vi  nu  besidde  til  Aandens  og  Legemets  Ud- 
dannelse, ofte  medførte  en  Raahed  ,  der  yttrede  sig  igjennem  en  med 
Eder  stærkt  blandet  Tale  og  en  mange  Gange  for  stærk  Nydelse  af  hid- 
sende Drikke.  De  egentlige  Sømænd  vare  kort  sagt  i  hine  Tider  ikke 
velsete  Medlemmer  af  det  fine  Selskab ,  og  de  mange  hollandske  Be- 
falingsmænd ,    som  toge  Tjeneste  i  Norden  og  vare  opdragne  i  en  lig- 

nende  Skole ,  og  som  ovenikjøbet  ikke  tjente  deres  eget  Fædreland, 
virkede  ikke  til  at  forædle  Tonen.  Denne  forbedredes  derimod  væsentlig 
ved,  at  mange  hojbaarne  Mænd,  der  vel  ikke  fra  Barndommen  af  vare 
bestemte  for  Sølivet,  men  som,  efter  en  omhyggelig  Opdragelse  og  efter 
at  have  seet  sig  endel  om  i  Verden,  hengave  sig  til  det  for  Fædrelandet 
saa  betydningsfulde  Søforsvar,  ledede  det  og  indlagde  baade  det  og  sig 
selv  Berømmelse.  Det  var  da,  som  alt  tidligere  nævnet,  til  disse,  at  den 
egentlige  Krigsledelse  blev  overdraget,  medens  den  mere  underordnede 
Skibs-  og  Sømandstjeneste  paalagdes  de  praktisk  øvede  Befalingsmænd. 
Ogsaa  Sammensætningen  af  den  lavere  Del  af  Besætningerne,  Un- 
derofficerer og  Matroser  ,  var  meget  broget.  Sødygtigheden  ,  Matros- 
skabet, var  et.Haandværk,  der  kunde  drives  lige  godt  i  Holland,  Eng- 
land, Norge,  Danmark  eller  et  hvilketsomhelst  andet  Land;  Matroserne 
vare  Verdensborgere,  og  hvad  Sproget  angik,  saa  havde  de  ikke  saa  ondt 
ved  at  forstaa  hinanden.  Naar  en  Mand  kunde  taale  Sølivets  Be- 
sværligheder, tumle  sig  i  Rejsningen,  beslaa  og  rebe  Sejl,  døje  Kulde, 
Fugtighed ,  Savn  og  smal  Kost ,  da  kunde  man  bruge  ham  lige  godt, 
hvadenten  han  talte  hollandsk  eller  norsk.  Exercicen  med  Vaabnene  havde 
ikke  saa  meget  at  betyde  som  nu;  en  rask  og  kraftig  Matros  lærte  snart 
at  exercere  med  de  smaa  Kanoner ,  hvor  det  navnlig  kom  an  paa  at 
skyde  meget  hurtigt,  og  om  øvelse  i  Brugen  af  Spyd,  Huggert,  Lunte  - 
bøsse  og  Pistol  gjaldt  det  samme. 

Indøvelsen  af  det  enkelte  Skib  medtog  derfor  ikke  lang  Tid,  det 
til  Kanonerne  bestemte  Mandskab  lærte  snart  at  lade,  rette  og  afskyde 
disse  hurtigt  og  sikkert  —  noget  hvori  det  synes,  at  de  Danske  og  Norske 
altid  stode  over  de  Svenske  —  Folkene  i  Mærsene  lærte  at  bruge  deres 
Bøsser  og  være  rede  til  at  hugge  Entredræggene  fast  i  et  fjendtligt 
Skibs  Rejsning,  naar  man  smekkede  paa  Siden  af  det,  Mandskabet  paa 
Dækket  at  gribe  Huggerter  og  andet  Haandvaaben  for  at  entre  eller 
afslaa  en  Entring.  Alt  dette  øvedes  saa  hurtigt,  at  der  ofte  kun  hengik 
faa  Dage,  efterat  et  Skib  havde  modtaget  sin  Besætning,  inden  det  blev 
en  virksom  Deltager  i  et  større  Søslag,  saaledes  som  vi  f.  Ex.  have  seet 
det  i  Slaget  paa  Colberger  Hejde. 

Da  Flaaderne  ofte  vare  meget  store  og  altid  sammensatte  af  for- 
B^jelligartede  Elementer,  store  og  smaa,  kraftigere  og  svagere,   mere  og 

mindre  velsejlende  Skibe,  og  da  Forholdene  desuden  kunde  medføre,  at 
ikke  den  samlede  Styrke  skulde  anvendes  paa  samme  Tid  eller  samme 
Sted,  bleve  de  delte  i  flere  Afdelinger  eller  Es  kadrer,  saaledes  at  hver 
Eskadre  fik  sin  egen  Overbefalingsmand,  Admiral,  hvert  Skib  sin  egen 
Chef,  Kapitajn,  og  en  hojstkommanderende  Admiral  styrede 
det  Hele.  De  største  og  kraftigste,  mest  ensartede  Skibe  samledes  i 
Hovedstyrken,  den  egentlige  Kampafdeling,  der  i  Reglen  var  delt  i 
tre  Eskadrer,  den  tidligere  omtalte  Tredeling;  kun  naar  Flaaden  var 
lille,  deltes  den  i  to  Eskadrer,  og  var  der  saa  faa  Skibe,  at  de  kun  ud- 
gjorde een  Eskadre,  bar  den  ikke  Navn  af  Flaade.  Af  de  tre  Eskadrer 
hed  den  fornemste  Corps-de-Bataille,  der  kommanderedes  af  Flaa- 
dens  Admiral,  som  havde  sit  Admiralsflag  vajende  paa  Stortoppen  af  sit 
Skib;  den  anden  kaldtes  Avantgarden  eller  den  forreste  Eskadre,  der 
førtes  af  en  Viceadmiral  med  sit  Flag  paa  Skibets  Fortop,  og  den  tredie 
Eskadre  kaldtes  Arrieregarde  eller  den  agterste  Eskadre,  der  førtes  af 
en  Schoutbynacht,  Kontreadmiral,  med  sit  Flag  paa  den  agterste  Mast, 
Krydstoppen.  Skibscheferne  førte  brede  Vimpler  paa  Toppen ,  hvilke 
ligeledes  vajede  paa  Admiralskibene.  De  mindre ,  lette  og  velsejlende 
Skibe  anvendtes  til  Jagere  eller  Spejdere  og  til  de  saakaldte  Repetitører, 
hvis  Hverv  vi  strax  skulle  lære  at  kjende.  Var  Flaaden  stor  nok ,  da 
udskiltes  fra  den  endel  større  og  mindre,  ofte  uensartede  og  mindre  kamp- 
dygtige Skibe,  der  samledes  i  en  Reserve  eller  saakaldet  let  Eskadre 
og  som  paalagdes  særlige  Hverv. 

For  tydeligt  at  kunne  gjøre  os  en  Forestilling  om  en  saadan  Flaades 
Sammensætning  og  Beskaffenhed,  ville  vi  tænke  os  den  i  Bevægelse. 
Det  maa  da  for  det  Første  erindres,  at  Skibene  vare  hvad  man  kalder 
sidebevæbnede,  det  vil  sige,  at  Kanonerne  vare  stillede  saaledes,  at 
de  skød  ud  til  Siderne  igjennem  Kanonportene;  vel  vare  disse  Porte  saa 
store,  at  Kanonerne  kunde  drejes  noget  og  bringes  til  at  skyde  skraat 
forud  eller  agterud,  og  fremdeles  kunde  et  Par  af  de  forreste  Kanoner 
flyttes  hen  i  Bougportene,  naar  Skibet  forfulgte  en  Fjende,  og  et  Par  af 
de  agterste  Kanoner  flyttes  hen  i  Spejlportene,  naar  det  blev  forfulgt  af 
en  Fjende;  men  Forenden  og  Agterenden  vare  dog  Skibets  svageste  Dele. 
Naar  man  kunde  sejle  foran  eller  agten  om  et  fjendtligt  Skib  og  give 
ham  glatte  Lag  af  sine  Kanoner  langskibs,  da  var  det  en  ypperlig  Ma- 

nøvre,  som  let  kunde  føre  til  fuldstændig  Ødelæggelse  af  Fjenden.  I  en 
Flaade  kom  det  altsaa  an  paa,  at  man  sikkrede  Skibenes  Ender,  og  end- 
videre maatte  Skibene  ordnes  saaledes,  at  det  ene  ikke  kom  i  Vejen  for 
det  andet  under  en  Kamp.  Derfor  lagde  man  Kampskibene  i  en  Linie, 
det  ene  tæt  i  Hælene  paa  det  andet,  og  en  saadan  Linie,  sammensat 
af  saakaldte  Linieskibe,  kunde  have  en  stor  Udstrækning  og  fremviste 
altid  paa  enhver  af  sine  Dele  et  gabende  Svælg  af  Kanoner  til  begge 
Sider. 


■  xJtu> 


Sejlkrigsskibs  -  Slaglinie. 


At  holde  Linien  vel" sluttet  var  en  Kunst,  der  blev  lagt  stor  Vægt 
paa;  thi  jo  tættere  og  fastere  den  var,  desto  vanskeligere  lod  den  sig 
overvinde.  Der  maatte  altsaa  passes  meget  nøje  paa,  thi  Skibene  sejlede 
ikke  ganske  ens;  nogle  vare  hurtigere,  andre  langsommere,  og  hvert 
Øjeblik  maatte  et  Sejl  sættes  til  eller  bjerges,  nu  paa  et,  nu  paa  et 
andel  af  Skibene,  for  at  Farten  kunde  være  ens.  Naar  Flaaden  sejlede 
bort  fra  Vinden  med  rask  Fart,  var  det  næsten  ikke  muligt  at  holde  den 
i  en  tæl  sludet  Linie .  Farten  kunde  ikke  reguleres:  men  naar  den 
sejlede  bidevind,  Baa  blev  det  lettere;  thi  man  kunde  da  med  ringere 

Vanskelighed ,  ved  kun  at  dreje  lidt  paa  Ræerne ,  mindske  eller  ege 
Farten  og  holde  Linien  sluttet.  Denne  Stilling  var  derfor  den  egentlige 
Slaglinie,  i  hvilken  Flaaden  helst  gik  i  Kamp;  den  skal  første  Gang 
være  bleven  anvendt  i  Soslaget  ved  Lowestoff  den  14de  Juni  1665 
mellem  Hollænderne  under  Opdam  og  Englænderne  under  Hertugen  af  York, 
der  siges  at  være  Liniens  Opfinder;  men  den  har  dog  vist  været  kjendt 
tidligere.  I  Slaglinien  kunde  Skibene  holdes  saa  tæt  sluttede,  at  den  yderste 
Ende  af  Bougsprydet  paa  det  ene  Skib  næsten  ragede  ind  over  Agterspejlet 
paa  det,  som  sejlede  foran,  og  det  kunde  undertiden  lykkes  at  kaste  en 
Gjenstand  fra  det  ene  Skib  over  paa  Dækket  af  det  andet;  paa  denne 
Maade  skal  man  engang  i  en  lang  Slaglinie  have  ført  en  Flaske 
Brændevin  fra  det  agterste  Skib  gjennem  hele  Rækken  hen  til  det  forreste. 

En  Flaades  Hovedstyrke  eller  Slaglinie  maatte  idetmindste  bestaa 
af  9  Linieskibe,  saa  at  hver  Eskadre  kom  til  at  tælle  tre.  Avantgarden 
sejlede  da  i  Reglen  forrest,  derefter  kom  Corps-de-Bataille  i  Midten, 
og  endelig  Arrieregarden  agterst.  Admiralskibene  havde  deres  Plads 
midt  i  Eskadrerne,  saaledes  at  den  Højstkom manderende  i  Reglen  havde 
sit  Flag  vajende  midt  i  Flaaden.  Admiralskibene  vare  som  oftest  af  de 
største  Skibe;  dog  brugte  man  ogsaa  at  anbringe  de  stærkeste,  bedst 
sejlende  Skibe  og  mest  erfarne  Chefer  paa  Fløjene.  Befalingerne  ud- 
deltes fra  Skib  til  Skib  ved  Hjælp  af  Signalflag,  der  ved  at  hejses  i  for- 
skjellige  Sammensætninger  udtrykte  de  Tal ,  der  bleve  at  eftersøge  i 
Signalbøgerne,  der  som  Ordbøger  indeholdt  alleslags  Sætninger,  Ord  og 
Befalinger,  Flaaden  kunde  komme  til  at  udføre. 

Kan  man  tænke  sig  noget  stoltere  Syn  end  en  saadan  Række  af 
30,  40,  50  store,  kraftige  Krigsskibe  med  høje  Rejsninger  og  bugnende 
Sejl,  der  i  en  sluttet  Linie  skred  vuggende  frem  over  Søen,  mægtig  og 
bydende,  og  for  hvilken  alle  mødende  Sejlere  maatte  vige  til  Side!  Liv 
var  der  over  den  hele  Linie,  de  hvide  Sejl  skinnede  i  Solen,  nogle  bleve 
strakte  op,  andre  rullede  sammen,  røde,  hvide  og  blaa  Flag  med  Striber 
og  Figurer  hejstes  op  og  ned,  Matroser  entrede  omkring  i  Rejsningerne, 
og  morke  Kanoner  kigede  frem  gjennem  Portene,  nu  og  da  udsendende 
en  Flamme  og  en  Røgsøjle,  efterfulgt  af  et  varslende  Drøn.  Det  for- 
reste Skib   ledede   Kursen;    nu   drejede    det    tilhøjre  nu   tilvenstre ,    nu 

vendte  det  til  den  anden  Side,  og  hele  Flaaden  fulgte  med,  Skib  for 
Skib,  som  en  uhyre  Søslange,  der  bugter  sig  frem  over  Havet. 

Saaledes  saae  Hovedstyrken  ud;  men  der  hørte  jo  ogsaa  andre, 
Dele  med  til  en  Flaade.  For  det  Første  var  der  Repetitorerne,  det  vil  sige 
Gjentagerne,  de  Skibe,  som  gj  en  toge  saadanne  Flagsignaler,  eller  om 
Natten  Lanternesignaler ,  som  i  Linien  bleve  givne  fra  eller  til  den 
Højstkommanderende.  Det  var  mindre ,  letsejlende  Skibe ,  der  havde 
deres  Plads  tværs  ud  for  Linien,  sædvanligvis  paa  Vindsiden,  saaledes  at 
de  kunde  sees  fra  alle  Skibene  og  selv  havde  et  Overblik  over  hele 
Flaaden.  Naar  der  paa  Admiralskibet  blev  ophejst  et  Flagsignal,  kunde 
dette  ikke  sees  fra  Linieskibene,  det  ene  laa  det  andet  i  Vejen  og  skjulte 
ganske  det  kommanderende  Skib;  Signalet  blev  da  gjentaget  paa  Repe- 
titørskibene,  og  Alle  kunde  see  det;  den  samme  Fremgangsmaade  an- 
vendtes ,  naar  et  eller  andet  Skib  ved  Signal  henvendte  et  Spørgsmaal 
eller  en  Melding  til  Admiralen.  Ligeledes  hændtes  det  jævnlig,  at  Ad- 
miralen henvendte  Spørgsmaal  til  Repetitorerne ,  om  Skibene  i  Linien 
vare  tæt  sluttede  eller  der  iøvrigt  var  Noget  at  bemærke  ved  dem,  som 
Repetitorerne  kunde  see.  Foruden  disse  var  der  ogsaa  andre  mindre 
Skibe,  Fregatter,  Korvetter  eller  Brigger,  udenfor  Linien,  med  Plads  paa 
forskjellige  Steder,  tæt  ved  den  forreste  eller  den  agterste  Afdeling;  de 
benyttedes  som  Jagere  eller  Spejdere,  bleve  sendte  ud  nu  i  en,  nu  i  en 
anden  Retning  for  at  spejde  efter  Fjenden,  opjage  Skibe,  som  viste  sig 
over  Kimingen,  undersøge  et  eller  andet  Skib,  gaa'med  Depecher,  ind- 
hente Efterretninger,  see  ud  efter  Land,  lodde  efter  Grunde  og  andet 
Lignende.  Saa  var  der  endelig  den  lette  Eskadre  eller  Reserven  ,  der 
udgjorde  en  særskilt  Deling,  en  mindre  Flaade,  ligeledes  i  en  Linie  med 
sine  Repetitorer  o.  s.  v.,  og  som  fulgte  efter  Hovedstyrken,  et  Stykke 
bagved  denne. 

Denne  korte  Fremstilling  vil  formentlig  være  tilstrækkelig  til  at 
give  den  usokrigskyndige  Læser  en  Forestilling  om  en  saadan  af  Sejl- 
skibe sammensat  Flaade.  Midt  i  denne  see  vi  den  højstkonmianderende 
Admiral,  der  holder  alle  Traadene  i  sin  Haand;  lian  er  i  Ordets  bog- 
stavelige Forstand   Flaadens  Hoved.      Saasnart  han  giver   en   Befaling, 

a  nogle  Flag;    el   Øjeblik   efter  kommer  der  Flag  op  paa  alle  Ski- 

bene,  Formanden  gjer  en  Drejning,  den  store  Søslange  bugter  sig,  nogle 
af  de  stnaa  Skibe  udfolde  alle  deres  Sejl  og  fare  afsted  i  forskjellige 
Retninger,  de  komme  tilbage,  behængte  med  Flag,  der  give  Udtryk  for 
de  Efterretninger,  de  have  indhentet,  kort  sagt,  der  er  Liv  og  Be- 
vægelse overalt,  Regelmæssighed  og  Orden,  og  Bevægelserne  ledes  med 
en  Lethed,  som  den,  der  igjennem  Nerverne  udgaaer  fra  den  menneske- 
lige Hjerne.  Ofte  kan  det  rigtignok  briste.  Mørke  og  Storm,  Taage 
og  Regn,  ja  selv  stille  Vejr  kunne  bringe  Forstyrrelse  ind  i  den  store 
Maskine;  men  saasnart  dette  ophører  og  Vejrliget  atter  er  tilpas,  da 
vise  Flagene  sig  paany  og  Ordenen  gjenoprettes. 

Med  Flaadens  Hovedstyrke  kunde  der  udføres  mange  forskellig- 
artede Manøvrer  i  Overensstemmelse  med  de  skrevne  taktiske  Regler. 
Naar  den  laa  i  en  Kjølvandslinie  bidevind,  altsaa  i  Slaglinie,  kunde 
den  vende  igjennem  Vinden ,  saaledes  at  Formanden  begyndte  og  de 
andre  Skibe  fulgte  efter,  et  efter  et,  i  hans  Kjolvand,  indtil  der  var 
dannet  en  Slaglinie  over  den  anden  Boug.  Saaledes  kunde  Flaaden 
krydse  op  imod  Vinden.  Skibene  kunde  ogsaa  vende  fra  Kjølvandslinien, 
Alle  paa  engang;  de  kom  da  til  at  ligge  i  Skak.  Der  kunde  sløres 
bort  for  Vinden  i  Kjølvands-  eller  andre  Linier;  der  kunde  brydes  af 
i  Kolonner;  Eskadrerne  kunde  bytte  Plads,  Skibene  omfiyttes  i 
Linien  o.  s.  v. 

Hvorledes  man  med  en  saadan  Flaade  skulde  manøvrere  imod 
Fjenden  og  aabne  en  Kamp ,  var  naturligvis  afhængigt  af  mange  Om- 
stændigheder, af  Farvandet,  af  Flaadernes  indbyrdes  Størrelse,  af  Vind, 
Vejr  og  meget  mere;  Søslagene  vare  derfor  ogsaa  ofte  meget  forskjellige, 
og  det  gjaldt  navnlig  for  de  Kommanderende  om  at  benytte  enhver  for 
dem  gunstig  Lejlighed  eller  et  heldigt  Træf.  Det  var  saaledes  for  det 
Første  en  Fordel,  naar  man  kunde  komme  op  paa  Vindsiden  af 
Fjenden,  saaledes  at  han  fik  al  Krudtrøgen  ned  over  sig;  thi  da  val- 
man mest  Herre  over  sine  Bevægelser ,  man  kunde  sejle  ned  til  de 
fjendtlige  Skibe,  eller  holde  sig  fra  dem,  som  man  ønskede,  og  mærkede 
man,  at  de  begyndte  at  vige,  da  kunde  man  strax  forfølge  dem.  For 
det  Andet  maatte  man  see  at  bringe  Forstyrrelse  i  den  fjendtlige  Linie, 
at  adsplitte  Skibene,  f.  Ex.  ved  at  gjennembryde  Linien;  man  styrede 

da  lige  ned  paa  denne ,  helst  imod  den  svageste  Del ,  brod  igjennem 
og  tildelte  Skibene  langskibs  Lag.  Ved  saaledes  paa  forskjellige 
Maader  at  fremkalde  Forstyrrelse,  kunde  man  afskære  Dele  af  Fjen- 
dens Flaade,  kaste  sig  over  dem  med  storst  mulig  Kraft,  bringe  dem 
under  dobbelt  Ild,  ødelægge  dem  og  derpaa  vende  sig  mod  andre 
Dele.  De  vigtigste  Opgaver  bestode  derfor  i  at  foretage  Gjennembryd- 
ninger  og  Afskæringer,  samt  søge  at  overvinde  Fjenden  delvis;  hvor- 
ledes man  da  skulde  fortsætte,  maatte  bero  paa  Omstændighederne. 

rederik  den  Tro  - 
die  havde  efter  en 
ydmygende  Strid 
med  den  hovmo- 
dige danske  Adel 
besteget  sine  Fæ- 
dres    Throne ,     to 

Maaneder  efter  Faderens  Dod.  Denne  kundskabsrige,  alvorlige  og  besin- 
dige Konge  var  Christian  den  Fjerdes  tredie  Son,  født  den  18de  Marts  1609, 
havde  nydt  en  omhyggelig  Opdragelse,  studeret  paa  Sorø  Akademi, 
og  i  nogen  Tid  opholdt  sig  i  Udlandet ,  navnlig  i  Frankrig.  Han 
var  ved  Faderens  Bestræbelse  bleven  valgt  til  Coadjutor  for  Ærke- 
stiftet  Bremen  og  Bispedømmet  Verden,  hvad  der  gav  ham  særlig  An- 
ledning til  at  lægge  sig  efter  Theologi  og  deltage  i  den  Tids  theolo- 
giske  Stridigheder.  Han  skildres  som  en  temmelig  høj  og  svær  Mand 
af  et  anseeligt  Ydre,  med  langt,  mørkt  Haar,  et  alvorligt  Ansigt  og  et 
lille  Mundskjæg.  Den  18de  Oktober  1643  var  han  bleven  formælet 
med  den  15aarige  Sofia  Amalia  af  Brunsvig-Llineburg,  der  fremhæves 
for  sin  Skjønhed  og  Ynde ,  sit  indtagende  Væsen ,  Lethed  i  Dandsen. 
Kraft  og  Behændighed,  naar  hun  tumlede  sin  vælige  Hingst  og  deltog  i 
Jagtens  Glæder. 

Thronen  stod   ledig,    dengang  Christian   den  Fjerde  døde:    der  var 
ikke  nogen  Arvefølgelov ,    og  den   til  Thionarving  i  Danmark  og  Norge 

valgte  Prinds  Christian,  Kongens  ældste  Son,  var  død  Aaret  for  Faderen. 
Riget  bestyredes  derfor  midlertidig  af  fire  høje  Rigsembedsinænd,  blandt 
hvilke  Rigshofmesteren,  Korfitz  Ulfeldt,  gift  med  Christian  den 
Fjerdes  og  Kirsten  Munks  højtelskede  Datter  Eleonora  Christine, 
indtog  Forsædet.  Under  disses  Ledelse  blev  Kongevalget  foretaget,  og 
da  Adelen  havde  det  i  sin  Magt  at  raade  over  dette ,  bar  den  ogsaa 
Omsorg  for,  at  de  Betingelser,  hvorunder  Kronen  blev  tilbudt  Prinds 
Frederik,  at  den  Haandfæstning,  han  ved  Regeringens  Overtagelse  nø- 
dedes til  at  underskrive,  bleve  saa  haarde  og  strenge,  at  Magten  meget 
mere  kom  til  at  hvile  i  Adelens ,  end  i  Kongens  Hænder.  Kongen 
kunde  saaledes  ikke  opkræve  Skatter,  ikke  forandre  Mønten,  ikke  rejse 
ud  af  Landet,  slutte  Forbund,  begynde  Krig,  udruste  Flaaden  eller  en 
Del  af  den  o.  s.  v.  o.  s.  v. ,  uden  Rigsraadets  Samtykke;  og  Rigsraadet 
var  ikke  Folket,  men  Adelen.  Følgen  af  dette  Forhold  var,  at  Landets 
Udvikling  hæmmedes,  Flaaden  gik  ikke  fremad,  der  manglede  Penge  og 
Adelen  vilde  ikke  bevilge  det  Fornødne;  men  den  spændte  Bue  kunde 
ikke  holde  i  Længden  paa  denne  Maade,  den  maatte  snart  briste. 

Marinens  civile  Bestyrelse  var  underlagt  Rigshofmesteren  ,  Korfitz 
Ulfeldt ,  der  1649  var  i  Holland  for  at  afslutte  Forbund  med  General- 
staterne og  en  Traktat  om  Toldfrihed  i  Sundet  paa  36  Aar  mod  Ud- 
betaling af  en  Sum  Penge;  1653  blev  denne  Traktat  igjen  hævet. 
Da  Ulfeldt  1651  forlod  Danmark  for  ikke  mere  at  vende  tilbage  til  sit 
høje  Embede,  blev  Marinens  civile  Bestyrelse,  sammen  med  Hærens, 
underlagt  et  Generalkommissariat,  der  dog  igjen  hævedes  i  Aaret  1660. 

Ove  Gjedde  havde  siden  den  19de  Marts  1645  været  Rigsadmiral 
(Marineminister),  og  var  som  saadan  en  af  de  fire  Mænd,  der  under 
Kongevalget  1648  regerede  Riget.  Han  havde,  siden  sin  berømte  Rejse 
til  Indien,  ikke  havt  nogen  synderlig  Lejlighed  til  at  udmærke  sig,  hans 
Kommando  af  den  svage  « norske  Flaade«  under  Krigen  med  Sverig 
kunde  ikke  tjene  til  at  forskaffe  ham  Laurbær;  men  han  var  en  kund- 
skabsrig og  erfaren  Mand  med  en  kraftig  Villie ,  og  derfor  vistnok  vel 
paa  sin  Post  som  Rigets  Admiral.  Efter  Kongevalget  i  Danmark  førte 
han  Frederik  den  Tredie  med  en  Eskadre  til  Norge,  hvor  Kongen  lige- 
ledes hyldedes;  hans  Flag  vajede  paa  Christian  den  Fjerdes  berømte 
Skib   Trefoldig lu, I. 

Samtidig  med ,  at  Ove  Gjedde  1645  var  bleven  udnævnt  til  Kigs- 
admiral,  udnævntes  Niels  Trolle  til  Rigsviceadmiral  eller,  som  det 
ogsaa  kaldtes,  General- Admiral,  den  Mand,  der  var  bestemt  til  at 
føre  den  højeste  Kommando  paa  Flaaden,  naar  den  udrustedes  eller  gik 
i  Krig.  Niels  Trolle  beholdt  Posten  indtil  1657,  altsaa  i  hele  Flaadens 
uvirksomme  Tid,  da  den  under  Freden  og  Pengemangelen  kun  spillede 
en  underordnet  Rolle  ,  da  Officerer  og  Mandskab  manglede  øvelse,  da 
Trang  herskede  paa  Holmen  og  i  Nyboder  og  Utilfredsheden  flere  Gange 
lydelig  gav  sig  tilkjende.  Trolle  blev  Statholder  i  Norge  og  afløstes  som 
General- Admiral  af  Henrik  Bjelke. 

Lad  os  dvæle  nogle  Øjeblikke  ved  denne  Mand,  der  i  en  Række  af 
Aar  ikke  alene  kom  til  at  beklæde  den  højeste  Post  ved  Flaaden,  men 
ogsaa  ved  sin  Stilling  i  Rigets  Raad  kom  til  at  øve  stor  Indflydelse  paa 
Statens  Forhold  saavel  i  det  Indre  som  i  det  Ydre.  .  Henrik  Bjelke 
til  Næsbyholm  og  Bavelse  var  af  gammel  nordisk  Adel  og  født  paa 
Ellinggaard  den  13de  Januar  1615;  han  var  altsaa  6  Aar  yngre  end 
Kongen.  Hans  Fader  var  Jens  Bjelke ,  Norges  Kantsier ,  hans  ældre 
Broder  Ove  Bjelke,  der  blev  Kantsier  efter  Faderen.  Han  nød  en  om- 
hyggelig Opdragelse  ,  rejste  i  en  tidlig  Alder  udenlands  og  opholdt  sig 
længere  Tid  i  Holland,  hvor  han  gjorde  Tjeneste  i  Prindsen  af  Oraniens 
Garde.  Efter  sin  Hjemkomst  blev  han  ansat  som  Hofjunker  hos  Chri- 
stian den  Fjerde,  men  udnævntes  1641  til  Major  ved  Hæren  og  1644  til 
Oberst.  I  denne  Stilling  anførte  han  Hannibal  Sehestedts  Livregiment 
under  Indfaldet  i  Skaane  og  udmærkede  sig  Aaret  efter  som  Komman- 
dant for  Bahus  Fæstning  og  Lehn,  saaledes  at  Kongen  fandt  Anledning 
til  at  rose  ham  for  hans  Troskab  og  Iver;  der  blev  endog  givet  ham 
Løfte  om  at  forfremmes,  naar  han  atter  havde  været  i  Udlandet,  «i  frem- 
mede Herrers  og  Republikers  Tjeneste,  men  han  skulde  strax  vende  hjem. 
naar  noget  Fjendtligt  skulde  tilkomme,  og  flittigt  avisere  sig  om  Armeernes 
Tilstand".  Han  ledsagede  Korfitz  Ulfeldt  paa  hans  Rejse  til  Holland  og 
blev  ved  Frederik  den  Tredies  Kroning  den  25de  November  1648  tillige- 
med 31  andre  Adelsmænd  slaaet  til  Ridder.  Saaledes  blev  han  Elefant- 
Ridder  i  sit  33te  Aar.  Kort  efter  fik  han  Forlehningsbrev  paa  Island 
og  gjorde  i  de  følgende  Aar  mindst  6  Rejser  derop.  Han  skildres  som 
en    høj    og   anseelig  Mand    af  et  blidt  og  fromt  Gemyt ,    et  uforfærdet 

Mod  og  en  Mand  ,  der  ikke  var  bange  for  at  sige  sin  Mening  rent  ud. 
Sin  Konge  var  han  i  høj  Grad  hengiven,  hvad  han  navnlig  fik  Lejlighed 
til  at  vise  paa  den  navnkundige  Kigsdag  i  Aaret  1660. 

Nogle  Aar  efter  Kong  Frederiks  Kroning  aabnede  der  sig  en  ny  Virk- 
somhed for  Henrik  Bjelke,  idet  han  udnævntes  til  Søofficer.  Først  nu 
begyndte  han  at  hellige  sig  Flaadens  Tjeneste ,  og  det  kan  derfor  ikke 
være  rigtigt ,  naar  det  berettes ,  at  han  i  Slaget  paa  Colberger  Hejde 
tjente  som  Christian  den  Fjerdes  Flagkapitajn  paa  Trefoldighed.  Dette 
Skib  kommanderede  han  først  i  Aaret  1653,  da  han  udnævntes  til  Ad- 
miral for  en  Eskadre  paa  6  Orlogsskibe  og  2  Brandere,  hvis  Hverv  det  var 
at  bevogte  Sundet  under  den  engelsk-hollandske  Krig,  beskytte  Handelen 
og  konvojere  Handelsskibe.  1657  udnævntes  han,  som  allerede  anført, 
til  Rigsadmiral.  Han  var  ved  sin  Hustru  i  Slægt  med  Korfitz  Ulfeldt 
og  nød  denne  tvetydige  Personligheds  Fortrolighed,  ja  vexlede  endog 
Breve  med  ham  under  hans  Fraværelse  lige  indtil  1662;  men  den  ret- 
færdighedsfølende  Bjelke  blev  dog  en  af  Forræderens  samvittighedsfulde 
Dommere  i  Aaret  1663. 

1645  havde  Kristoffer  Lindenov  aflost  Erik  Ottesen  som 
Holmens  Chef;  men  da  han  jævnlig  gjorde  Tjeneste  til  Søes,  —  saaledes 
da  han  1656  kommanderede  Trefoldighed,  der  i  Følge  med  nogle  andre 
Skibe  førte  Kongen  op  til  Norge,  hvor  den  unge  Prinds  Christian 
hyldedes  som  Thronfølger,  —  saa  var  der  ligeledes  ved  Holmen  ansat 
en  Næstkommanderende,  nemlig  Viceadmiral  Jørgen  Bjørnsen,  født 
i  Flensborg  1596.  I  Begyndelsen  af  Aaret  1657  afløstes  Lindenov  som 
Holmens  Chef  af  Niels  Juel. 

Det  er  første  Gang,  at  denne  berømte  Admiral  træder  frem  i  vor 
Skildring,  en  Mand,  der  var  lige  stor  som  Flaadens  Bestyrer  i  Fred  og 
dens  Anfører  i  Krig ,  og  som  fremfor  nogen  anden  dansk  eller  norsk 
Admiral  har  vundet  et  europæisk  Navn.  Ligesaa  kjsek,  som  besindig  og 
rolig ,  ligesaa  stor  og  berømmelig  som  beskeden  og  tilbageholden  ,  skal 
Sejrherren  fra  Kjøge  Bugt  og  Holmens  Admiral,  Søhelten  Niels  Juel, 
altid  leve  i  sine  taknemmelige  Landsmænds  Erindring. 

Niels  Juel  var  af  adelig  Byrd,  nedstammede  fra  en  af  de  ældste 
danske  adelige  Slægter,  fik  en  udsogt  Opdragelse,  stod  fra  sin  tidligste 
Ungdom    af  i    nøje   Forbindelse    med   Hoftet   og    Kongehuset    og    hørte 

følgelig  ubetinget  til,  hvad  vi  ovenfor  have  kaldet  de  Dannede.  Det 
var  kun  ved  et  Tilfælde ,  at  han  fodtes  i  Norge  ,  hvorhen  hans  For- 
ældre, som  ellers  boede  i  Jylland,  vare  flygtede  paa  Grund  af  de  kejserlige 
Troppers  Indfald  under  Trediveaarskrigen;  man  kan  derfor  egentlig  ikke 
kalde  ham  norsk  født,  skjøndt  det  i  Grunden  kommer  ud  paa  Et,  hvad 
man  siger ,  da  Norsk  og  Dansk  var  det  Samme.  Den  8de  Maj  1629 
saae  han  første  Gang  Dagens  Lys  i  dette  vort  Broderland;  men  han 
var  kun  en  Maaned  gammel,  da  Moderen,  en  Søster  til  Hannibal  Sehe- 
stedt,  rejste  med  Børnene  tilbage  til  sit  Hjem,  Herregaarden  Torp  i 
det  nordlige  Thy.  Det  var  ikke  faa  Børn,  disse  Forældre  havde;  Niels 
var  det  ottende,  og  der  kom  senere  tre  til. 

I  Jylland  voxede  Niels  Juel  op  under  en  omhyggelig  Ledelse,  dels  i 
Hjemmet,  dels  hos  sin  Moster  Karen  Sehestedt,  der  boede  i  Nærheden 
af  Kanders.  Hans  Aand  udvikledes  tidlig,  og  han  opdragedes  i  den  be- 
vægede Tid,  under  den  ridderlige  Kong  Christian,  hvis  Virksomhed, 
Handlekraft  og  Bedrifter  ikke  kunde  andet  end  gjøre  Indtryk  paa  unge 
Mænd,  der  bare  Helte-Spiren  i  deres  Bryst.  Kun  fjorten  Aar  gammel 
blev  han  ansat  som  Page  hos  Prinds  Frederik,  Kongens  Son,  der  var 
tyve  Aar  ældre  end  Niels  Juel,  og  som  sikkerlig  ikke  har  undladt  med 
Omhu  og  Kjærlighed  at  tage  sig  af  den  unge  Adelsmand.  Hvad  kunde 
denne  forlange  mere,  end  at  voxe  op  under  en  Heltekonge  og  vejledes  af 
en  oplyst  ung  Fyrste.  Da  Prinds  Frederik  besteg  den  danske  Throne 
som  Kong  Frederik  den  Tredie ,  sendte  han  strax  sin  unge  Page  til 
Skolen  i  Sorø ,r  hvorfra  han,  efter  et  Aars  Ophold,  afrejste  til  Frankrig 
for  at  fortsætte  sin  Uddannelse. 

Niels  Juel  indsaa  dog  snart,  at  den  rette  Skole  for  ham  ikke  var 
Frankrig;  hans  Hu  stod  til  Soen,  til  Sokrigshaandværket,  til  det  herlige, 
frie  Liv ,  i  hvilket  saa  mange  store  Bedrifter  netop  paa  hin  Tid  bleve 
udførte,  og  som  havde  —  og  endnu  har  —  noget  saa  besynderligt  Til- 
trækkende for  den  begejstrede,  fremadstræbende  Ungdom.  Et  Aarstid 
efter  at  han  havde  forladt  Hjemmet,  da  han  var  21  Aar  gammel,  rejste 
han  derfor  til  Holland,  og  her  var  det,  at  Grunden  lagdes  til  den  Løbe- 
bane, der  skulde  kaste  Glands  over  hans  Fædreland.  Det  er  sædvanligt, 
at  Søfolkene  saa  at  sige  fra  Barnsben  af  begynde  den  Virksomhed,  der 
skal  være  deres  Livsopgave  og  Ernæring;    en  14  Aars  Skibsdreng  er  en 

velbekjcndt  Knos,  undertiden  begynder  han  endnu  tidligere,  og  saa  gaaer 
det  fortvæk  hele  Livet  igjennem;  men  Niels  Juel  var  over  21  Aar 
gammel ,  inden  han  fik  det  salte  Vand  at  smage ,  og  inden  det  be- 
stemtes, at  hans  Maal  i  Verden  skulde  være  at  blive  Sokriger. 

Som  allerede  omtalt  ovenfor ,  var  Holland  dengang  en  mægtig 
Sostat  og  stred  med  England  om  Herredømmet  paa  Havet.  Det  var 
ikke  alene  i  veludrustede  Skibe  og  flinke  Besætninger,  at  det  udmær- 
kede sig,  men  ogsaa  i  vel  udstyrede  Skibsværfter,  i  Fabriker  for  alle 
Slags  Gjenstande,  som  henhørte  til  Søvæsenet  og  Krigsvæsenet,  og  der 
fandtes  saaledes  gode  Midler  til  Vejledning  for  den  opvoxende  Ungdom. 
Juel  fik  her  strax  Lejlighed  til  at  gjøre  Bekjendtskab  med  højtstaaende 
Officerer,  der  skaffede  ham  Adgang  til  de  Steder,  hvor  han  kunde  ind- 
hente Kundskab  om  Alt,  hvad  der  henhørte  til  hans  tilkommende  Fag, 
og  da  netop  paa  den  Tid  Krigen  med  Oliver  Cromwells  Kepublik  truede 
med  at  bryde  ud ,  da  store  Forberedelser  bleve  trufne  til  at  gaa  denne 
imode ,  vare  Forholdene  saa  gunstige ,  som  den  unge  Mand  vel  havde 
kunnet  ønske  sig.  Det  stadig  voxende  Handelsnid  imellem  de  to  Sø- 
fartsfolk  fik  nu  sit  Udtryk  deri ,  at  Holland  ,  der  ligesom  England  var 
Kepublik,  ikke  længere  vilde  finde  sig  i  de  stolte  øboers  Forlangende, 
at  dets  Skibe  skulde  ydmyge  sig  for  de  engelske  Skibe  paa  samme  Maade, 
som  de  havde  gjort,  da  en  Konge  herskede  over  England.  1652  brød 
Krigen  ud.  Den  varede  kun  kort;  men  den  var  blodig  paa  Søen,  og  det 
ene  store  Søslag  afløste  det  andet.  1  August  løb  den  første  Flaade  ud 
fra  Holland,  og  fra  nu  af  kæmpedes  der  saa  at  sige  uafbrudt,  indtil 
Slutningen  af  Juli  Maaned  næste  Aar  (1653).  De  hollandske  Admiraler, 
der  førte  Overkommandoen,  vare  i  det  første  Slag  Michael  de  Kuyter, 
der  senere  underlagdes  de  Witt,  som  atter  maatte  afgive  sin  Kom- 
mando til  den  af  Matroserne  højt  elskede  og  udmærkede  Admiral 
Mårten  Tromp,  der  faldt  i  det  sidste  af  Søslagene ,  da  han  kom- 
manderede en  Flaade  paa  over  hundrede  Skibe.  Slaget  stod  ved  de 
hollandske  Kyster  den  31te  Juli  1653,  og  Freden  sluttedes  den  5te 
April  næstefter. 

Niels  Juel  deltog  i  de  fleste  af  disse  Søslag;  han  stod  i  Yndest  hos 
begge  de  ln-mmte  Admiraler,  Tromp  og  Ruyter,  navnlig  hos  den 
sidste,  onder  hvem  han  sandsynligvis  fornemmelig  har  tjent,  og  ligesom 

disse  ikke  undlode  at  skjænke  den  unge  Søkriger  Velvillie  og  Opmærk- 
somhed, saaledes  undlod  ban  heller  ikke  paa  sin  Side  at  vise  dem  Hen- 
givenhed og  danne  sig  efter  deres  Forbillede.  Han  lærte  af  deres 
Exempel,  han  uddannede  sig  i  deres  Skole,  og  de  Studier,  ban  havde 
begyndt,  inden  Krigen  brod  ud,  fortsatte  han,  efterat  den  var  endt. 

Efter  den  engelske  Krig  vendte  Hollænderne  deres  Opmærksomhed 
imod  de  tyrkiske  og  mauriske  Sorovere  ,  der  i  Middelhavet  ret  havde 
drevet  deres  Spil  og  gjort  Sohandelen  usikker,  medens  de  store  Flaader 
kæmpede  imod  hinanden  i  Norden.  I  Juni  Maaned  1654  gik  Ruyter  til 
Middelhavet  med  en  lille  Eskadre  for  at  rydde  Farvandet ,  men  vendte 
allerede  tilbage  igjen  i  November.  I  Juli  det  paafølgende  Aar  drog  han 
paany  til  Middelhavet,  og  vendte  først  tilbage  i  April  1656.  Paa  disse 
Tog  fulgte  Niels  Juel  med  og  skal  endogsaa  have  kommanderet  et  Skib 
som  Kapitajn;  at  en  saadan  Kommando  dengang  af  Hollænderne  blev 
betroet  til  en  Fremmed,  afgiver  det  bedste  Bevis  for  hans  Anseelse  og 
Duelighed. 

Man  seer  saaledes,  at  Forholdene  vare  gunstige  i  Holland  for  Niels 
Juel,  og  at  han  ikke  undlod  at  benytte  sig  af  dem.  Saa  ofte  der 
fandtes  Lejlighed,  var  han  tilsøes  med  Flaaderne  og  lærte  her  baade 
Søvæ'sen  og  Sokrigskunst;  Ruyter  viste  ham  stor  Opmærksomhed  og 
(som  det  hedder  i  en  Tale  ved  Niels  Juels  Baare)  «drog  ham  frem  i  alle 
Lejligheder  ved  Undervisning,  saavelsom  ved  Tjeneste  ,  men  han  gjorde 
sig  ogsaa  saa  vel  yndet  hos  Alle ,  som  i  Amsterdam  ved  Admiralitetet 
havde  at  sige,  at  han  derved  erhvervede  Duelighed,  Kundskab  og  Under- 
visning om  alt  det,  som  til  Søstaten  og  dens  Forretninger  henhorer ». 
Fremdeles  hedder  det,  at  han,  «naar  Flaaderne  vare  hjemme,  Intet  for- 
sømmede at  bliye  vejledet  i  Skibs  -  Byggeri  og  alt  andet,  som  til  hans 
Profession  henhørte".  Ved  Tilbagekomsten  fra  Middelhavet  til  Holland 
tog  Juel  sin  Afsked  fra  den  fremmede  Tjeneste  for  at  vende  hjem  og 
benytte  de  Kundskaber,  han  havde  erhvervet,  i  sit  Fædrelands  Tjeneste. 

I  Juni  Maaned  1656  kom  Juel  tilbage  til  Danmark;  den  unge, 
27aarige  Adelsmands  Opdragelse  var  endt,  han  var  bleven  en  fuldt  ud- 
rustet Mand  ,  for  hvem  den  Verden  stod  aaben  ,  i  hvilken  han  skulde 
skære  sig  en  Vej.  Vel  udrustet  af  Naturen ,  havde  han  benyttet  sine 
Ungdomsaar  paa  en  Maade,    som   blandt  hans  Standsfæller  i  hine  Dage 

hørte  til  Undtagelserne;  hans  Legeme  ikke  mindre  end  hans  Sjæl  var 
dannet  i  Erfaringens  Skole,  han  havde  seet  meget  og  lært  meget,  var 
en  ligesaa  flink  praktisk  Sømand  som  kyndig  Kriger.  Han  var  hjemme 
i  alle  de  tre  store  Grene  af  Søvæsenet ,  at  lede  Bygningen  og  Udrust- 
ningen af  Skibe,  at  føre  dem  over  Søen  og  at  kommandere  dem  i  Slag. 
Dertil  havde  han  et  ægte  nordisk  Sind  og  en  elskelig  Karakter;  den 
mandige  og  modige  unge  Mand  ,  der  havde  rejst  i  fremmede  Lande  og 
taget  Del  i  store  Søslag ,  var  langt  fra  at  broute  eller  gjøre  sig  til 
deraf;  tværtimod,  kun  Faa  vare  saa  beskedne,  saa  lidet  fremtrædende 
som  han ,  kun  Faa  tænkte  saa  lidt  paa  egen  Fordel  og  egen  Forher- 
ligelse. Tjenesten  og  Fædrelandet  stod  for  ham  over  Alt  —  næstefter 
Gud,  hvem  han  aldrig  ved  nogen  Lejlighed  glemte  at  anraabe. 

Niels  Juel  kom  saaledes  tilbage  til  sit  Fædreland,  og  hans  egentlige 
Liv  skulde  begynde.  Det  kunde  synes  ganske  naturligt,  om  han,  der 
var  i  Besiddelse  af  alle  Betingelser  for  at  blive  optaget  i  den  danske 
Flaade,  strax  havde  faaet  en  Ansættelse  ved  denne;  men  see  vi  lidt 
nøjere  til ,  da  kan  det  dog  ikke  undre  os ,  at  dette  ikke  blev  Tilfældet. 
Danmark  havde  Fred,  der  var  ikke  nogen  øjeblikkelig  Brug  for  Flaaden; 
at  træde  ind  i  de  lavere  Officerers  Rang,  passede  ikke  for  Juel,  efter 
hans  Fødsel ,  Kundskab  og  Dannelse ,  og  da  i  hine  Tider  alle  højere 
Stillinger  udgik  fra  Hoffet,  maatte  den  unge  Sokriger  ogsaa  finde  sig  i, 
idetmindste  foreløbig,  at  blive  ansat  som  Hofjunker.  Dette  varede  imid- 
lertid kun  kort,  en  for  Danmark  skjæbnesvanger  Krig  stod  for  Døren, 
Fædrelandet  fik  Brug  for  alle  sine  Sønner. 

Den  svenske  Konge  Karl  Gustav,  som  snart  skulde  hjemsøge  Dan- 
mark ,  kæmpede  dengang  i  Polen  og  truede  med  at  angribe  den  virk- 
somme Sostad  Danzig,  der  tillige  skulde  angribes  eller  blokeres  af  en 
svensk  Flaade.  Men  flere  af  Europas  Sømagter  forenede  sig  for  at  for- 
hindre dette,  og  en  hollandsk  Flaade  under  Admiral  Opdams  Kommando 
kom  i  Forsommeren  1656  til  Østersøen  for  at  bortjage  eller  .odelægge 
de  Svenske.  Under  Admiral  Opdam  tjente  Juels  gamle  Beskytter  og 
Lærer  Ruyter  som  Viceadmiral,  og  da  en  dansk  Eskadre,  bestaaende  af 
9  Linieskibe  under  Kommando  af  Admiral  Lindenov,  der  netop  var  vendt 
tilbage  med  Kongen  fra  Norge,  skulde  slutte  sig  til  Hollænderne,  var  Lej- 
ligheden saa  gunsiiu  for  Niels  Juel,  at  han  forlod  Hoffet,  og  man  betroede 

ham  Kommandoen  over  et  af  Skibene,  den  sorte  Rytter,  som  Kapitajn. 
Det  kom  vel  ikke  til  noget  Slag-,  og  Skibene  vendte  allerede  i  September 
Maaned  tilbage  til  Kjøbenhavn ;  men  Juel  havde  opnaaet  at  faae  sin  første 
Kommando  som  Chef  for  et  dansk  Krigsskib  og  havt  Lejlighed  til  at 
vise,  hvad  der  boede  i  ham. 

Da  Posten  som  Holmens  Chef  blev  ledig  i  Begyndelsen  af  Aaret 
1657,  vidste  Kongen  derfor  ikke  nogen  Bedre  at  overdrage  den  til  end 
sin  knap  28aarige  Hofjunker  Niels  Juel,  som  i  Holland  havde  seet  og 
lært  saa  meget  netop  af  det,  der  udfordredes  til  denne  Virksomhed  — 
Skibenes  Bygning,  Udrustning  og  Bemanding,  Ledelsen  af  Værkstederne 
og  Skibsbygningspladserne ,  Mandskabets  Indlogering,  Ansvaret  for,  at 
Flaaden  altid  var  i  god  Stand ,  naar  kun  de  fornødne  Pengebevillinger 
skaffedes  tilveje  —  og  som  med  Ungdommens  Varme  og  Erfaringens 
Besindighed  tog  fat  paa  sit  nye  Arbejde,  hvortil  Lysten  i  boj  Grad  drev 
ham:  «han  kom  —  som  det  hedder  i  Ligtalen  over  ham  —  nu  paa 
sit  rette  Værk-Sted  til  Arbejde ». 

Foruden  Chefen  og  Næstkommanderende  var  der  ved  Holmen  endnu 
tre  betydningsfulde  Poster,  nemlig  Forstanderne  for  Skibsbyggeriet,  for 
Mandskabets  Forplejning  og  for  Takkeladsen  (Ekvipagen),  hvilke  Poster 
paa  denne  Tid  beklædtes  af  Nikolaj  Held t,  David  de  Nell  og 
Cornelius  Kruse.  Blandt  disse  er  Admiral  Heldt  bleven  mest  be- 
kjendt  ved  sin  Virksomhed  paa  og  udenfor  Holmen. 

£t  Bindeled  imellem  disse  forskjellige  hojtstaaende  Officerer  blev 
Admiralitetet,  der  indstiftedes  den  29de  August  1655.  Rigtignok 
findes  allerede  endel  Aar  tidligere  omtalt  et  Admiralitet ,  men  dette 
har  neppe  været  andet  end  en  Domstol ,  en  Udvidelse  af  den  i  1587 
paa  Holmen  indførte  Ret.  Det  nu  indstiftede  Admiralitet  skulde 
have  Rigsadmiralen  (Ove  Gjedde)  til  Formand  og  desuden  8  Med- 
lemmer ,  nemlig  Admiralen  og  Viceadmiralen  (Lindenov  og  Bjørnsen) 
paa  Bremerholm,  en  af  Rentemestrene  (Peter  Reedtz),  to  handels- 
og  finantskyndige  Admiralitetsraader  (Henrik  Moller  og  Povl  Klingen- 
berg)  samt  tre  Søkapitajner  (Heldt,  de  Nell  og  Kruse),  foruden  en 
Sekretær.  Dets  Virksomhed  var  dog  fra  Begyndelsen  af  ikke  saa  stor, 
som  don  senere  blev;  det  samledes  kun  to  Gange  om  Ugen  og  skulde 
raadslaa  om  Alt,    hvad  der  angik  Flaaden,    forinden  Sagerne  forelagdes 

Kongen,  udfærdige  Instructioner  for  Kongens  Koffardiskibe  (Defensions- 
skibe) ,  samt  gjøre  Forslag  til  Navigationens  og  Handelens  Fremme. 
Senere  bleve  flere  Bestemmelser  trufne  for  det  nye  Admiralitet,  og  i  1673 
gav  Christian  den  Femte,  efterat  Sagen  var  forhandlet  i  en  Kommission, 
en  hel  nylnstrux  for  det  saakaldte  Admiralitetskollegium ,  i  hvilken 
dets  Hverv  nærmere  bestemtes.  Institutionen  vedblev  at  bestaa  i  sine 
Grundtræk  lige  indtil  Aaret  1848,    da  den  afløstes  af  Marineministeriet. 

Saaledes  vare  de  personlige  Forhold  ved  Marinen,  da  Krigen  med 
Sverig  paany  brød  ud.  Selve  Flaadens  Tilstand  var  vel  ikke  slet,  men 
kan  dog  heller  ikke  have  været  saa  god  som  ønskeligt ,  og  neppe 
saa  god  som  kort  efter  Christian  den  Fjerdes  Død;  flere  af  Ski- 
bene vare  begyndte  at  blive  ældre,  og  af  nye  tilkomne  Orlogsskibe 
nævnes  kun  Elefanten  og  Lindormen.  .Af  større  Udrustninger  havde 
der  i  de  forløbne  Aar  neppe  fundet  andre  Sted  end  de  allerede  nævnte 
og  de,  der  vare  en  Følge  af  den  engelsk -hollandske  Krig,  i  hvilken 
Danmark  stod  paa  Hollands  Side ,  uden  dog  at  tage  nogen  synderlig 
aktiv  Del  i  Krigen.  Mandskabet  manglede  derfor  Øvelse,  Disciplinen  var 
slappet,  og  Misfornøjelse  over  slet  Lønning,  Mangel  paa  Virksomhed  og 
Fortjeneste  gav  sig  tilkjende. 

Saa  kom  Krigen.  Den  ærgjerrige ,  krigerske,  herskesyge  Karl 
Gustav,  en  af  Europas  største  Feltherrer,  havde  efterfulgt  sin  lunefulde 
Kusine  Dronning  Christina  paa  Sverigs  Throne  og  var  strax  efter 
draget  med  en  Hær  imod  Polen.  De  krigsvante  svenske  Tropper  under 
en  saa  dygtig  General  gjorde  hurtig  Fremgang  i  Polen  ,  og  ængstede 
herover  opmuntrede  ikke  alene  den  tyske  Kejser,  men  ogsaa  Branden- 
burg og  Holland  Frederik  den  Tredie  til  at  benytte  den  gunstige  Lej- 
lighed ,  som  den  svenske  Konges  Fraværelse  bød  ham  ,  til  at  erklære 
Sverig  Krig  og  søge  at  tilbagevinde  de  ved  Brømsebrofreden  tabte  Pro- 
vindser.  Opfordringen  blev  desværre  vel  optagen  ,  og  da  Krigen  ikke 
kunde  erklæres  uden  Rigsdagens  Samtykke,  søgte  man  at  formaa  en  Del 
af  Adelen,  der  havde  Sæde  i  dette,  til  at  forene  sig  med  Kongen,  hvilket 
lykkedes.  Paa  Rigsdagens  Møde  i  Odense  i  Februar  1657  blev  Krigen 
beslutte!  og  de  nodvendige  Penge  bevilgede,  hvorefter  Hæren  under 
Rigsmaroken  Anders  Bilde  samledes  i  Hertugdømmerne  og  nogle 
Krigskibe  sendtes  til  Elben  for  at  understøtte  ham. 

Den  1ste  Juni  udstedtes  Krigserklæringen  under  forskjellige  Paaskud, 
den  16de  næstefter  rykkede  Bilde  over  Elben  og  erobrede  Bremen  og 
Verden. 

Flaaden  rustedes  saa  hurtigt ,  som  det  kunde  skee ,  navnlig 
fordi  man  haabede  at  kunne  føre  Krigen  over  til  Sverig  eller  idet- 
mindste  bindre  Karl  Gustav  i  at  fore  sin  Hær  fra  Polen  over  til  de 
danske  Oer.  Sofolk  samledes  rundt  omkring  fra ,  dels  leverede  af 
Lehnene  blandt  deres  Kystbeboere ,  Fiskere  og  andre ,  dels  hvervede. 
Med  Holland  var  der  blevet  afsluttet  en  Traktat ,  hvorfor  dette  ikke 
modsatte  sig,  at  der  til  Brug  i  Krigen  fragtedes  6  hollandske  Orlogs- 
skibe, hvoraf  de  tre  førtes  af  den  senere  ved  Flaaden  bekj endte  Kapitajn 
Markuor  Rodtsten.  Disse  tilligemed  nogle  danske  og  norske  Krigs- 
og  Defensionsskibe  bleve  fordelte  til  Elben,  Weseren,  Nordsøen,  Katte- 
gattet, Vingo  og  Løbet  til  Goteborg,  dels  for  at  understøtte  Hæren,  dels 
for  at  standse  den  svenske  Søhandel  og  opsnappe  Kapere ,  dels  for  at 
blokere. 

Hovedflaaden,  som  udrustedes  i  Kjøbenhavn  og  stilledes  under  Rigs- 
viceadmiralen  Henrik  Bjelkes  Kommando,  hvis  Flag  vajede  paa  Orlogs- 
skibet Elefanten,  kom  til  at  bestaa  af  19  Skibe.  I  Juni  Maaned,  da 
den  var  bleven  færdig,  afgik  den  til  Danzig  for  at  blokere  den  svenske 
Hær  og  holde  den  svenske  Flaade  borte ,  og  Kong  Frederik  fulgte  selv 
med  Flaaden. 

Saaledes  syntes  Sagerne  ved  Felttogets  Begyndelse  at  staa  taalelig 
godt  for  den  danske  Konge;  men  Lykken  vendte  sig  hurtig.  Karl 
Gustav,  hvis  Held  i  Polen  var  begyndt  at  forlade  ham,  og  hvis  Hær 
var  begyndt  at  skrumpe  ind,  men  som  endnu  havde  under  sig  de  mest 
udholdende  og  dygtige  Tropper  i  hele  Europa,  skjondt  de  vare  klædte  i 
Pjalter  og  levede  paa  smal  Kost ,  greb  gjerne  denne  Lejlighed  til  at 
standse  den  polske  Krig  og  vende  sig  imod  Danmark,  mod  hvilket  han 
allerede  havde  næret  krigerske  Hensigter,  inden  han  drog  imod  Polen. 
Men  han  var  ikke  saa  taabelig  at  forsøge  paa,  hvad  Kong  Frederik 
havde  ventet,  at  gaa  til  Danzig  for  derfra  at  indskibe  sig  til  de  danske 
-Øer;  han  kjendte  Danmarks  svage  Sydgrændse ,  hvor  det  allerede  to 
Gange  under  Christian  den  Fjerde  var  blevet  rammet,  forst  af  Wallen- 
stein    og   senere   af  Torstenson ,    og  disse   berømte  Hærføreres  Exempel 

besluttede  han  at  følge.  I  Ilmarcher  begav  han  sig  paa  Vejen  til 
Holsten  med  Levningerne  af  sin  Hær;  i  Pommern  sluttede  den  for- 
ræderske Ulfeldt  sig  til  ham,  og  han  fik  Forstærkning  af  Karl  Gu- 
stav Wrangel.  Allerede  den  23de  Juli  brød  han  ind  i  Holsten; 
Bilde  med  sin  slet  sammensatte  Hær  maatte  vige,  trække  sig  med  Re- 
sterne af  den  ind  til  Gliickstadt ,  hvor  Tropperne  sattes  ombord  i  Ski- 
bene, som  sejlede  afsted  med  dem  rundt  om  Skagen  til  den  paa  Frede- 
riksodde anlagte  Fæstning  Fredericia.  Men  Intet  kunde  modstaa  den 
Kraft,  hvormed  Karl  Gustav  trængte  frem,  skjøndt  hans  Hær  ikke  talte 
mere  end  12  —  14,000  Mand,  hvoraf  9000  Ryttere;  i  kort  Tid  var  hele 
Halvøen,  paa  Fæstningen  Fredericia  nær,  i  Sejrherrens  Hænder;  denne 
Fæstning  holdt  sig  endnu  tappert  under  den  gamle  Rigsmarsk  Bildes 
Kommando. 

Saasnart  Kong  Frederik  ankom  til  Danzig ,  erfarede  han ,  at  Karl 
Gustav  var  gaaet  imod  Holsten,  og  vendte  derfor  strax  tilbage  til  Kjø- 
benhavn ;  men  Flaaden  sejlede  igjen  ud  i  Østersøen ,  bevogtede  ikke 
alene  de  danske,  men  ogsaa  de  tyske  og  svenske  Kyster,  og  mødte  ikke 
nogen  Modstand.  Denne  kunde  imidlertid  snart  ventes,  da  der  i  Sverig 
arbejdedes  med  al  Kraft  paa  Udrustningen  af  Flaaden,  der  skulde  hjælpe 
Karl  Gustav  over  til  Gerne ,  og  til  Modvægt  herimod  udfoldede  Niels 
Juel  paa  Bremerholm  en  stor  Virksomhed  for  at  istandsætte  og  be- 
mande saamange  Skibe ,  som  det  var  muligt  at  skafte  tilveje.  Han 
sendte  ogsaa  efterhaanden  ud  til  Bjelke  i  Østersøen  9  vel  udrustede 
Skibe,  og  da  der  ikke  var  mere  for  Flaaden  at  udrette  i  Nordsøen,  paa 
Elben  og  Weseren,  var  efterhaanden  hele  Flaaden,  de  hollandske  Skibe 
indbefattede ,  bleven  samlet  i  de  indre  Farvande ,  foran  Goteborg ,  i 
Sundet,  Bælterne  og  Østersøen. 

Henimod  Slutningen  af  August  stak  den  svenske  Flaade  i  Søen 
under  Kommando  af  Admiral  Klas  Bjelkenstjerna,  hvis  Flag  vajede 
paa  Orlogsskibet  Maria,  og  Bjelke  trak  sig  tilbage  til  de  danske  Øf«. 
Den  12te  September  mødtes  de  to  Flaader  under  Moen,  ordnede  til 
Slag;  men  da  den  svenske  var  den  danske  betydelig  overlegen  ,  ind- 
Bkrænkede  Bjelke  sig  til  at  udføre  nogle  Manøvrer,  under  hvilke  han  i 
god  Orden  trak  sig  tilbage  op  imod  Kjøge  Bugt  Samme  Aften  stødte 
imidlertid  Niels  Juel  til  ham  med  en  Eskadre  paa  11   Skibe,  som  netop 

vare  samlede  og  udrustede  i  Kjobenhavn  ,  og  paa  de  to  følgende  Dage, 
den  13de  og  14de  September,  leverede  derefter  de  Danske  den  endnu  be- 
tydelig overlegne  svenske  Flaade  et  langt  og  haardnakket  Søslag  under 
Falsterbo,  efter  hvilket  den  svenske  Flaade  trak  sig  tilbage  til  Wismar, 
for  ikke  mere  at  vise  sig  dette  Aar.  Hvorledes  Slagets  Gang  har  været, 
hvilke  Manovrer  der  ere  blevne  udførte,  hvorledes  Flaaderne  have  været 
inddelte,  er  ikke  oplyst;  formodentlig  er  det  gaaet  til  i  al  Simpelhed  og 
nogenlunde  paa  bedste  Maade.  Men  det  var  dog  en  Prøve  for  begge 
Parter  paa  at  føre  større  Flaader  i  Ilden,  og  det  var  første  Gang,  at 
Niels  Juel  deltog  i  et  saadant  Slag  som  Admiral.  Meget  blodigt  var 
det  ikke  i  Forhold  til  den  langvarige  Kamp ,  og  der  nævnes  kun  om- 
trent 60  Døde  og  100  Saarede  paa  hver  af  Siderne. 

Bjelke  vedblev  at  holde  Søen  med  Flaaden  og  bevogte  den  i 
Wismar  indespærrede  svenske  Flaade.  Da  Karl  Gustav  saaledes  ikke 
kunde  overskride  Bælterne,  vendte  han  hele  sin  Styrke  imod  Frederiksodde 
Fæstning ,  der  ogsaa  efter  et  heltemodigt  Forsvar ,  under  hvilket  den 
kjække  Anders  Bilde  blev  dødelig  saaret  og  de  fleste  af  Tropperne 
bukkede  under,  i  Slutningen  af  Oktober  faldt  i  hans  Hænder.  Midt  i 
December  sejlede  Bjelke  til  Kjobenhavn,  efterladende  i  Store  Bælt  en 
lille  Observa tionseskadre  paa  4  Skibe  under  Kapitajn  Peder  Bredal, 
som,  da  Isen  begyndte  at  trænge  op  i  Farvandet,  lagde  sig  ind  paa 
Nyborg  Fjord. 

Den  Bistand,  som  den  svenske  Flaade  ikke  mægtede  at  yde  Karl 
Gustav,  bragtes  ham  af  selve  Naturen  og  de  klimatiske  Forhold,  der 
benyttedes  med  overordentlig  Raskhed  og  Heltemod.  I  Begyndelsen  af 
Januar  1658  satte  en  streng  Kulde  ind,  som  blev  meget  langvarig;  Isen 
lagde  til  over  Bælterne,  men  var  dog  ikke  meget  sikker.  Den  30te 
Januar  vovede  den  svenske  Hær,  omtrent  10,000  Mand  stærk,  sig  over 
Lille- Bælts  skøre  Bro  ved  Brandsø,  mellem  Kolding  og  Haderslev,  med 
Rytteri  og  Kanoner,  skjondt  to  Eskadroner  forsvandt  under  Isen,  og 
hurtig  blev  den  danske  Modstand  overvunden ,  .'5000  Mand  tagne  til 
Fange,  og  hele  Fyen  faldt  i  Svenskernes  Magt. 

Den  31te  Januar  holdt  den  svenske  Konge  sit  Indtog  i  Odense, 
hvor  et  rigt  Bytte  faldt  i  hans  Hænder,  og  samme  Dag  overgav  Nyborg 
Fæstning  sig.      Her  paa  Fjorden  laa  Bredals  4  Skibe  indefrosne;   men 

den  kjække  Sømand  vilde  ikke  overgive  sig,  skjondt  han  i  fire  Dage 
blev  heftig  beskudt  fra  Fæstningens  Volde.  Han  besvarede  Skydningen 
efter  Evne,  lod  ise  omkring  Skibene  og  disse  selv  overøse  med  Vand, 
der  fros  ned  ad  Skibssiderne  og  gjorde  Entring  umulig.  Samtidig  her- 
med blev  der  skaaret  Vaager  i  Isen  og  Skibene  lidt  efter  lidt  bugserede 
udad,  indtil  de  vare  udenfor  Fjorden.  Bredal  ankom  senere  til  Kjoben- 
havn  med  sine  Skibe  i  god  Behold  og  blev  af  Kongen  for  sin  kjække 
Daad ,  der  dannede  et  Lyspunkt  i  den  ulykkelige  Krig,  udnævnt  til 
Viceadmiral. 

Paa  Sjælland ,  hvor  man  havde  faaet  Underretning  om  Fyens  Ind- 
tagelse, bleve  Alle  grebne  af  Forfærdelse;  thi  hvad  kunde  den  dristige 
Karl  Gustav  nu  ikke  finde  paa?  Den  nærede  Frygt  viste  sig  snart  at  være 
kun  altfor  vel  begrundet.  Isen  laa  over  Store-Bælt;  den  var  dog  paa 
de  fleste  Steder  usikker,  og  saavel  Ulfeldt  som  Wrangel  raadede  Kongen 
fra  at  forsøge  nogen  Overgang,  hvor  gjerne  de  end  vilde  see  Danmark 
ydmyget,  overvundet  og  erobret;  men  den  unge  Erik  Dahlberg,  som 
allerede  havde  udmærket  sig  ved  Fredericias  Indtagelse  og  ved  Over- 
gangen over  Lille- Bælt,  og  som  ikke  stod  tilbage  for  sin  Konge  i  Dri- 
stighed og  Udholdenhed  ,  havde  allerede  gjort  Forsøget  i  den  sydlige 
Del  af  Bæltet  med  en  Del  af  sin  Styrke,  var  gaaet  over  fra  Langeland 
til  Lolland  og  igjen  kommen  tilbage,  og  formaaede  nu  Karl  Gustav  til  at 
fortsætte  sin  Marche.  Den  5te  Februar  samledes  Tropperne  ved  Svendborg; 
samme  Nat  gik  de  fra  Taasinge  over  Isen  til  Langeland,  og  Dagen  efter 
gik  Karl  Gustav  over  Store-Bælt  til  Lolland. 

Saaledes  udførtes  en  af  de  heltemodigste  Bedrifter,  Historien  har  at 
opvise,  og  den  kronedes  med  Held.  Karl  Gustav  var  i  Krig  med  det 
halve  Europa,  Kusland,  Osterrig,  Polen,  Brandenburg  og  Holland,  og 
her,  hvor  han  var  trængt  frem  med  sine  bedste  Tropper,  gjaldt  det  om 
at  handle  hurtigt ,  at  vove  Alt  paa  et  eneste  Kaart.  Han  kom  som 
Danmarks  Fjende;  men  vi  kunne  derfor  ikke  undlade  at  beundre  hans 
Heltemod,  og  det  kan  ikke  siges,  at  den  Skjæbne,  som  rammede  Dan- 
mark, var  ganske  uforskyldt. 

Den  svenske  Hær  marcherede  videre,  og  den  1 2tc  Februar  gik  den 
•  vo  Isen  fra  Falster  til  Sjælland  ved  Vordingborg.  Den  bestyrtede 
danske  Regering  sendte  Fredsnnderhandlere  ud  imod  Kongen,   som  de 

traf  kjerende  Nord  paa  fra  Vordingborg  i  en  Slæde ,  og  som  var  villig 
til  at  underhandle;  men  de  Betingelser,  som  Forræderen  Ulfeldt  [op- 
stillede, vare  saa  haarde  og  urimelige,  at  Rigsraaderno  igjen  vendte  til- 
bage til  det  værgeløse  Kjebenhavn ,  hvor  Alt  var  i  Forvirring.  Karl 
Gustav  rykkede  videre  frem  over  Kjøge,  og  truede  Hovedstaden;  da  var 
al  Tøven  tilende ,  Freden  maatte  kjobes ,  selv  om  Prisen  blev  haard. 
Den  26de  Februar  undertegnedes  de  ydmygende  Fredsbetingelser  i 
Roes  kilde.  Danmark  maatte  afstaa  sine  Provindser  Ost  for  Øresund, 
Skaane,  Halland  og  Bleking,  endvidere  Bornholm,  Bahuslehn 
og  Throndh jerns  Lehn,  samt  udlevere  2000  Ryttere,  og  ikke  alene 
lade  Sverig  have  fuld  Toldfrihed  i  Sundet,  men  endog  paatage  sig  at 
formene  fremmede  Flaader  Gjennemgangen  gjennem  dette.  Karl  Gustav 
modtog  Kong  Frederiks  Indbydelse  til  Frederiksborg,  hvor  han  tilbragte 
Dagene  fra  den  3die  til  den  5te  Marts,  og  hvorfra  han  tog  over  Hel- 
singør til  Helsingborg  for  at  lade  sig  hylde  af  sine  nye  Undersaatter. 
Herfra  rejste  han  til  den  svenske  Rigsdag,  som  var  samlet  i  Goteborg. 

Freden  varede  kun  kort.  Karl  Gustav  brød  den  og  overfaldt  Dan- 
mark paany,  og  denne  Gang  kunde  hans  Adfærd  hverken  forsvares  eller 
undskyldes.  Han  var  ikke  tilfreds  med  de  i  Freden  til  Roeskilde  vundne 
store  Fordele ,  Lykken  havde  været  ham  altfor  gunstig  og  bragt  ham 
til  at  nære  ønske  om  Besiddelsen  af  hele  Danmark  og  Norge,  om  atter 
at  forene  de  tre  nordiske  Riger,  men  under  den  svenske  Konges  Scepter. 
Omendskjondt  dette  andet  Afsnit  af  Krigen  blev  af  stor  Betydning  for 
vort  Fædreland  ,  idet  det  kom  til  at  danne  et  Vendepunkt  i  Danmarks 
og  Norges  Historie,  vakte  det  af  Adelen  undertrykte  Folk  af  dets  Dvale, 
fremkaldte  Liv  og  Begejstring  og  blev  rigt  paa  mindeværdige  Begiven- 
heder ,  saa  kunne  vi  dog  her  kun  fremstille  det  i  al  Korthed ,  da  det 
ikke  var  af  nogen  særlig  Interesse  i  Henseende  til  Danmarks  og  Norges 
Søkrigshistorie. 

Kort  efter  Fredsslutningen  i  Roeskilde  havde  de  svenske  Tropper 
forladt  Sjælland;  men  Fyen,  Jylland  og  Hertugdømmerne  vare  endnu 
besatte,  og  Forhandlingerne  om  Fredsvilkaarenes  Udførelse  trak  i  Langdrag. 
Dette  var  kun  en  snild  Beregning  af  den  svenske  Konge ,  som  pønsede 
paa  Iværksættelsen  af  sin  højtflyvende  Plan.  Han  rejste  selv  til  Holsten, 
lod  i  Kiel  samle  en  Hær  paa  8000  Mand  Fodfolk  og  1200  Ryttere,  som 

indskibedes  i  11  Krigsskibe  og  60  Forselskibe ,  og  med  denne  Flaade 
sejlede  han  ud  ad  Fjorden.  Der  var  knap  Nogen,  der  vidste  hvor  han 
vilde  hen;  men  da  det  erfaredes,  at  det  var  Danmark,  som  Toget  gjaldt, 
og  at  Kongen  tænkte  paa  at  gaa  lige  til  Kjobenhavn  og  tage  Staden 
ved  Overrumpling ,  formaaede  hans  Raadgivere  ham  dog  til  at  opgive 
dette  Vovestykke  og  til  at  landsætte  Hæren  paa  Sjællands  Vestkyst  — 
havde  han  fulgt  sin  egen  Plan,  var  den  vistnok  bleven  skjæbnesvanger 
for  Danmark.  Den  7de  August  om  Eftermiddagen  ankom  Eskadren  til 
Korsør,  og  Udskibningen  blev  strax  paabegyndt;  den  8de  vare  alle 
Tropper  i  Land.  Samme  Dag  ankom  en  svensk  Flaade  paa  12  Orlogs- 
skibe under  Admiral  Wrangel  til  Sundet  og  lagde  sig  for  Kjobenhavn. 

Efterretningen  om  Svenskernes  Landgang  naaede  Hovedstaden 
samme  Dag ,  som  den  var  foregaaet.  Efterat  den  første  Overraskelse 
havde  sat  sig,  blev  hele  Befolkningen  greben  af  en  saadan  Harme,  at 
den  besluttede  at  anvende  al  Styrke  paa  at  modsætte  sig  det  fjendtlige 
Angreb,  og  da  Kong  Frederik  sluttede  sig  til  sit  Folk  og  erklærede,  at 
han  hellere  vilde  «do  i  sin  Rede»  end  overgive  Kiget  og  Hovedstaden 
til  Fjenden,  steg  Begejstringen  til  det  Hojeste,  Kjobenhavn  maatte  og 
skulde  forsvares  til  det  Yderste.  Fæstningsværkerne  vare  forfaldne,  paa 
sine  Steder  kunde  man  ride  tværs  over  Voldene;  de  bleve  i  al  Hast 
forbedrede,  og  Graven  udenom  Voldene  blev  uddybet.  Da  Karl  Gustav 
efter  en  for  ham  ualmindelig  langsom  Marche  den  Ilte  August  naaede 
Hovedstaden  og  fra  Valby  Bakke  saae  Forstæderne  staa  i  Flamme, 
hvilket  lod  ane,  at  der  bagved  stod  et  Folk,  som  ikke  agtede  at  overgive 
sig  for  godt  Kjob,  udbrød  han:  «Nu  seer  jeg,  ved  Gud!  at  Kjobenhavn 
har  i  Sinde  at  forsvare  sig,  og  at  vi  ville  faae  alvorlig  Modstand«. 

Hans  Anelse  var  rigtig,  Kjobenhavn  havde  fanget  Liv,  det  var  et 
smukt  Syn  at  see  indenfor  Voldene:  et  Folk,  som  rejste  sig.  Der  var 
ikke  mange  Tropper  samlede;  men  Alle  kappedes  om  at  deltage  i  Byens 
Forsvar;  Hoje  og  Lave,  Mænd  og  Kvinder,  Embedsmænd,  Borgere  og 
Studenter  arbejdede  med  hinanden  paa  Fæstningsværkernes  Istandsættelse 
og  Forsvar,  og  Kongen  selv  red  omkring  paa  Voldene  og  opmuntrede 
Folket.  Forsvaret  imod  Søsiden  lededes  af  Holmens  Chef,  den  unge 
Admiral  Niela  Juel,  et  Blokskib  Hejendcti  og  nogle  bevæbnede  Pramme 
udlagdes    paa  Kheden  tæt  ved  Landgrunden  ,    og  blandt  Prammene  var 

navnlig  en,  som  Svenskorne  kaldte  Den  stumprumpede  Hundt  og  som 
gjorde  dem  megen  Skade.  Ligeledes  udlagdes  i  Kallebodstrand  flere 
Stykprammo,  blandt  hvilke  en,  som  Svenskerne  kaldte  Svinetruget^    især 

gjorde  megen  Virkning  under  Belejringen.  Nikolaj  Heldt  fik  Kommando 
af  nogle  Kanonbaade  eller  Galejer,  hvormed  han  gjorde  Nytte  under  de 
Danskes  Udfald ,  og  i  Kallebodstrand  under  et  Forsag  af  Karl  Gustav 
paa  at  naae  over  til  Amager  udviste  han  saamegen  Mod  og  Dristighed, 
at  Kongen  udnævnte  ham  til  Viceadmiral. 

De  belejrede  Kjobenhavnere  gjorde  flere  dristige  og  tildels  heldige 
Udfald  fra  Fæstningen,  og  deres  Foretagender  lykkedes  saa  vel,  at  den 
svenske  Konge  maatte  skride  til  en  regelmæssig  Belejring,  ledsaget  af 
et  Bombardement ,  der  tegnede  til  at  blive  langvarigt.  Under  disse 
Forhold  kunde  han  for  kort  Tid  afsee  en  Del  af  Hæren,  der  blev  sendt 
til  Kronborg,  som  det  var  ham  af  Vigtighed  at  komme  i  Besiddelse  af, 
for  herfra  og  fra  Helsingborg  at  kunne  beherske  Indsejlingen  til  Sundet 
i  Tilfælde  af,  at  en  hollandsk  Flaade  skulde  komme  Kjobenhavn  til 
Undsætning.  I  tre  Uger  blev  denne  i  hin  Tid  stærke  Fæstning  belejret, 
og  det  var  egentlig  kun  ved  at  indbilde  Kommandanten,  Oberst  Been- 
feldt,  at  Kjobenhavn  var  faldet,  at  det  lykkedes  Belejrerne  at  komme 
i  Besiddelse  af  Fæstningen ,  hvorfra  Besætningen  afmarcherede  den 
6te  September.  Et  stort  Bytte,  hvoriblandt  77  Kanoner  samt  Krudt  og 
Kugler,  der  kunde  gjøre  god  Nytte  ved  Kjøbenhavns  Belejring,  faldt  i 
Svenskernes  Hænder. 

En  kjæk  Daad  fra  disse  Dage  fortjener  at  mindes.  Chefen  for  den 
svenske  Flaade  i  Sundet,  Admiral  Wrangel,  havde  ledet  Belejringen  af 
Kronborg ,  og  efter  Indtagelsen  af  denne  lod  han  en  Del  af  det  rige 
Bytte  bringe  ombord  i  sit  Skib,  Fregatten  Johannes,  for  at  overføre  det 
til  Sverig.  En  dansk  Underofficer,  Jacob  Dannefær,  der  henhørte  til 
de  Tropper ,  som  efter  Freden  i  Roeskilde  vare  blevne  udleverede  til 
Sverig,  havde  saaledes  forstaaet  at  vinde  Admiralens  Gunst  og  Tillid,  at 
denne  satte  ham  til  at  vogte  det  erobrede  Gods;  men  neppe  var  Skibet 
kommet  ud  i  Sundet,  for  Dannefær  benyttede  et  gunstigt  Øjeblik,  da  de 
fleste  Svenskere  vare  nede  under  Dækket,  til  i  Forening  med  10  sjæl- 
landske Bonder,  som  gjorde  Touren  med,  at  smække  Lugerne  til,  saa 
at  Ingen  kunde   komme  op;    med    det  Samme    huggede    han    selv  den 

vagthavende  Officer  ned   og  tvang  Rorgængeren   til  at   styre  mod  Kjø- 
benhavn,  hvor  han  modtoges  med  stor  Jubel. 

Imidlertid  havde  de  Underhandlinger ,  som  førtes  med  Holland, 
frugtet  saa  vel,  at  en  stor  Flaade,  navnlig  ved  Bidrag  fra  de  rige  Kjob- 
mænds  Side  i  Amsterdam  ,  i  al  Hast  og  med  en  prisværdig  Iver  var 
bleven  udrustet  for  at  komme  Danmark  til  Hjælp.  Den  talte  35  Krigs- 
skibe, foruden  en  Del  Fløjter  og  mindre  Førselskibe,  under  Anførsel  af 
Admiral  Baron  Jacob  van  Wassenaer,  Herre  til  Op  dam,  under 
hvem  Viceadmiralerne,  den  gamle  Søhelt  Witte  Cornelius  de  Witte 
og  den  tappre  Peter  Flores  kommanderede  hver  sin  Eskadre.  Trans- 
portflaaden  anførtes  af  Admiral  Gabel  og  medbragte  38  Kompagnier 
Soldater.  Den  22de  Oktober  ankom  denne  store  Flaade  i  Opsejlingen 
til  Sundet  og  ankrede  ved  Lappegrunden,  Nord  for  Kronborg. 

Den  svenske  Flaade  i  Sundet  var  efterhaanden  bleven  forstærket  til  45 
Krigsskibe  under  Anførsel  af  Rigsadmiral  Wrangel  paa  Orlogsskibet  Vic- 
toria, under  hvem  Admiralerne  KlasBjelkenstjerna  og  Henrik  Gert- 
son  kommanderede  hver  sin  Eskadre.  Da  den  hollandske  Flaade  nærmede 
sig,  var  den  svenske  sejlet  op  imod  Helsingør,  hvor  den  gik  til  Ankers, 
medens  dog  en  Afdeling  paa  G  Skibe  under  Viceadmiral  Gustav 
Wrangel  var  bleven  tilbage  under  Hveen.  Da  Kjøbenhavn  saaledes 
havde  faaet  Luft  for  de  svenske  Skibe  ,  benyttede  man  Lejligheden  til 
at  udsende  4  Orlogsskibe  og  2  Fregatter ,  der  bemandedes  med  de 
Søfolk,  som  kunde  undværes  fra  Byens  Forsvar,  og  stilledes  under  Ad- 
miral Henrik  Bjelkes  Kommando  paa  Orlogsskibet  Trefoldighed.  Vice- 
admiralerne Nikolaj  Heldt  og  Peder  Bredal  kommanderede  hver  sit 
Skib,  nemlig  Hannibal  og  Tre  Løver. 

De  følgende  Dage  var  Vinden  sydlig ,  Opdam  kunde  derfor  ikke 
forcere  Indløbet  til  Sundet,  og  Wrangel,  som  opfordredes  til  at  løbe  ud 
og  angribe  Hollænderne ,  afslog  dette ,  da  han  foretrak  at  mode  dem  i 
det  snevrere  Farvande  i  selve  Sundet.  Henrik  Bjelke  kunde  ikke  forene 
sig  med  den  hollandske  Flaade ,  da  han  ikke  kunde  passere  forbi  den 
svenske.  Endelig,  efter  G  Dages  Forløb,  om  Natten  mellem  den  28de 
og  29de  Oktober  sprang  Vinden  om  til  Nordvest,  og  tidlig  om  Morgenen 
lettede  den  hollandske  Krigsflaade  for  at  angribe  Svenskerne:  men  nu 
kunde  Bjelke  heller  ikke  komme  den  til  Hjælp,  da  Vinden  var  imod,  og 

de  Danske  bleve  saaledes  kun  i  Afstand  Øjenvidne  til  den  blodige 
Kamp ,  som  for  deres  Skyld  udfægtedes  mellem  Hollænderne  og  de 
Svenske. 

Den  hollandske  Flaade  ordnedes  til  Slag.  De  Witte  forte  Avant- 
garden, hvis  første  Skibe  naaede  ud  for  Kronborg  Kl.  8  om  Morgenen, 
og  maatte  holde  sig  midt  i  Strædet,  for  saameget  som  muligt  at  undgaa 
Ilden  fra  de  to  Kyster.  Efter  ham  kom  Opdam  med  Corps-de-Bataille 
paa  13  Skibe ,  og  midt  i  denne  Eskadre  sad  den  gigtsvage  hollandske 
Admiral  i  en  Lænestol  paa  Dækket  af  sit  Skib  Eendracht  og  ledede 
Flaadens  Manevrer.  Efter  ham  fulgte  Arrieregarden  paa  11  Skibe  under 
Peter  Floris.  Fra  Volden  paa  Kronborg  var  den  svenske  Konge  Karl 
Gustav  selv  Ojenvidne  til  Hollændernes  Indsejling,  og  i  Slottets  Vinduer 
saae  man  Dronningen  sammen  med  flere  høje  svenske  Herrer  og  Damer. 
Kongen  var  tvivlraadig,  om  han  skulde  begynde  Angrebet,  da  Holland 
ikke  havde  sendt  ham  nogen  formel  Krigserklæring,  og  lod  derfor  forst 
affyre  to  løse  Skud  som  Hilsen;  men  da  disse  ikke  besvaredes,  affyrede 
han  selv  det  første  skarpe  Skud  imod  de  hollandske  Skibe  ,  og  strax 
efter  floj  Kuglerne  fra  begge  Kyster  imod  Hollænderne,  der  dog  kun  led 
ringe  Skade  derved. 

Den  svenske  Flaade  gik  under  Sejl ,  og  snart  efter  vare  Modstan- 
derne indviklede  i  en  heftig  Kamp  over  hele  Linien  ,  der  dog  hurtig 
opløste  sig  i  mindre  Dele.  Hvorledes  Slaget  førtes  i  sine  Enkeltheder, 
kan  ikke  fremstilles  nu;  Admiralskibene  angreb  hinanden  meget  heftigt, 
den  gamle  de  Witte  omringedes  af  4  svenske  Skibe  under  Bjelken- 
stjerna,  hans  Skib  blev  sønderskudt,  drevet  paa  Land  Syd  for  Helsingør 
og  entret,  under  hvilket  Admiralen  selv  blev  dødelig  saaret.  Opdam 
og  Wrangel  kæmpede  længe  og  haardnakket,  Skib  imod  Skib,  og  Een- 
dracht var  meget  forskudt,  da  flere  hollandske  Skibe  kom  det  til  Und- 
sætning; men  nu  kom  ogsaa  Bjelkenstjerna  til  med  nogle  Skibe  og 
understøttede  det  haardt  betrængte  Victoria,  der  dog  var  saa  ødelagt,  at 
det  maatte  ty  ind  til  Helsingør ,  hvor  det  senere  efterfulgtes  af  flere 
svenske  Skibe.  Efter  5  til  6  Timers  blodig  Kamp,  under  hvilken  Sven- 
skerne navnlig  havde  søgt  at  komme  Hollænderne  paa  Livet  og  entre 
deres  Skibe,  en  Kampmaade,  som  disse  ikke  syntes  at  være  meget  vante 
til  eller  at  ynde,    vare  Hollænderne  Herrer  over  Kamppladsen,    de  for- 

skudte  svenske  Skibe  søgte  ind  til  Landskrona  og  efterfulgtes  af  Gustav 
Wrangels  Eskadre,  som  fejgt  havde  holdt  sig  tilbage  fra  Slaget.  Sejren 
var  afgjørende,  men  dyrekjobt;  Hollænderne  havde  mistet  to  udmærkede 
Admiraler,  de  Witte  og  Floris,  foruden  mange  Døde  og  Saarede,  og  et 
af  deres  Skibe  var  skudt  i  Sænk.  Svenskerne  mistede  7  Skibe,  af  hvilke 
de  4  sank  og  de  3  erobredes.  Opdam  forenede  sig  nu  med  Henrik 
Bjelke  og  sejlede  ned  til  Kjøbenhavn ,  hvor  han  modtoges  med  stor 
Jubel.  Belejringshæren  trak  sig  tilbage,  først  til  Valby  Bakke  og  der- 
efter til  Brøndshøj,  hvor  en  befæstet  Lejr,  den  saakaldte  Karlstad,  blev 
anlagt  og  i  henved  to  Aar  tjente  den  svenske  Hær  til  Beskyttelse. 

Danmark  var  nu  ved  Hollændernes  Hjælp  blevet  Herre  paa  Søen, 
og  den  Sammenblanding  af  Danske ,  Normænd  og  Hollændere ,  som 
allerede  i  mange  Aar  havde  fundet  Sted,  blev  endnu  mere  almindelig, 
idet  flere  danske  Skibe  besattes  af  Hollændere ,  hvis  Skibe  vare  blevne 
gjorte  ukampdygtige  i  Slaget.  Flere  Krigsskibe  sendtes  til  Bælterne  og 
Farvandene  mellem  Øerne ,  dels  for  at  opsnappe  svenske  Kapere ,  dels 
for  at  overføre  Tropper;  thi  Kurfyrsten  af  Brandenburg  var  nu  kommen 
Danmark  til  Hjælp,  havde  i  Forening  med  østerrigere  og  Polakker  for- 
drevet Svenskerne  fra  Hertugdømmerne  og  fra  Jylland  og  sendt  Tropper 
over  til  at  hjælpe  ved  Kjøbenhavns  Forsvar;  dette  lettedes  ligeledes  be- 
tydelig derved,  at  Byen  var  bleven  aaben  imod  Søsiden  og  kunde  mod- 
tage Tilførsel  af  Proviant  og  andre  Fornødenheder,  ligesom  Hollænderne 
sendte  Forstærkning  i  Land  til  Voldenes  Besætning.  Men  imod  den  i 
Landskrona  indesluttede  svenske  Flaade  foretoges  ikke  noget  Alvorligt, 
fornemmelig  fordi  Opdam  ikke  her  vilde  yde  den  fornødne  Bistand;  thi 
Holland  vilde  nok  hjælpe  til  at  befri  Danmark  fra  de  Svenskes  Angreb, 
men  ikke  til  at  dette  atter  blev  Herre  over  begge  Sider  af  Sundet  og 
derved  Eneherre  i  Østersøen. 

Blandt  de  Skibe,  som  sendtes  til  Bælterne  og  til  Kysten  af  Halvøen, 
var  der  en  lille  Eskadre  paa  5  mindre  Krigsskibe  under  Viceadmiral 
Peder  Bredal.  Sidst  i  November  afgik  den  fra  Kjøbenhavn,  krydsede 
om  i  Farvandene  hele  Vinteren  igjennem  og  er  formodentlig  bioven  an- 
vendl  til  at  overføre  Tropper.    I  Maj  Maaned  1659  blev  denne  Eiskadre, 

dena    don    laa    i  Kattegattet  udfor  Ebeltoft,    angreben   af  en    svensk 

Eskadiv  paa  8  Skibe  under  Viceadmiral  Owen  Kos  (senere  adlet  under 

Navnet  Sjolow).  Der  opstod  en  heftig  Kamp,  i  hvilken  den  tappre 
Bredal,  der  fra  simpel  Matros  havde  tjent  sig  op  til  Viceadmiral,  fik 
begge  Benene  bortskudte  og  dode  kort  efter,  og  alle  de  danske  Skibe 
bleve  nu  drevne  paa  Land;  et  af  dem  brændte,  de  andre  4  erobredes 
og  bortfortes  af  Fjenden. 

Begivenhederne  ved  Kjobcnhavn  selv  i  denne  mindeværdige  Vinter 
ere  bekjendte  nok  og  ofte  skildrede  og  besungne.  Karl  Gustavs  Utaal- 
modighed  kunde  ikke  tillade  ham  at  vente ,  Throndhjem  og  Bornholm 
havde  revet  sig  los  fra  hans  Aag  og  atter  underlagt  sig  Kong  Frederik, 
Jylland  og  Hertugdømmerne  vare  gaaede  tabt,  her  maatte  voves  noget 
Stort.  Om  Natten  mellem  den  10de  og  Ilte  Februar  1659  iværksattes 
den  længe  forberedte  Storm ,  hvorom  Frederik  den  Tredie  havde  for- 
skaffet sig  en  nøje  Underretning.  Angrebet  var  voldsomt;  men  det 
blev  slaaet  tilbage  med  Heltemod.  Tre  Gange  stormedes  ved  Vester- 
Vold,  Angreb  blev  foretaget  fra  Amager  og  imod  øster-Vold;  Alt  blev 
slaaet  tilbage,  og  om  Morgenen  kunde  Kjøbenhavnerne  i  Ro  gaa  ud  og 
betragte  den  uhyre  ødelæggelse  udenfor  Voldene,  bortkastede  og  brudte 
Vaaben,  Stormstiger  og  Isbroer ,  Dynger  af  Lig.  Hovedstaden  havde 
bragt  et  stort  Offer;  men  til  Gjengjæld  kunde  ogsaa  fra  nu  af  Fædre- 
landet betragtes  som  frelst.  Karl  Gustav  med  Resterne  af  sin  Hær 
hvilede  sig  ud  i  Karlstad  ved  Brøndshøj,  Belejringen  af  Kjobenhavn 
indskrænkedes  til  en  Blokade  fra  Landsiden,  og  den  svenske  Konges 
Foretagender  rettedes  snart  efter  imod  andre  Dele  af  Landet ,  navnlig 
imod  Falster  og  Lolland,  hvor  Fæstningen  Nakskov  maatte  udholde  en 
langvarig  Belejring  og  forst  efter  10  Ugers  tapper  Modstand  nodtes  til 
at  overgive  sig  i  Fjendens  Hænder  den  15de  Juli. 

Paa  Soen  vare  de  Danske  og  Hollænderne  i  det  nye  Aar  ingenlunde 
ganske  Herrer.  Det  var  kun  en  Del  af  den  svenske  Flaade,  som  holdtes 
indespærret  i  Landskrona ,  mange  andre  svenske  Krigsskibe  sværmede 
om  i  Farvandene ,  og  vi  have  allerede  seet ,  at  en  Kamp  imellem  to 
fjendtlige  Eskadrer  fandt  Sted  i  Maj  Maaned  i  Kattegattet.  Den  30te 
Marts  traf  Viceadmiral  Heldt,  som  nogle  Dage  forinden  var  afgaaet  fra 
Kjobenhavn  med  16  danske  og  hollandske  Skibe ,  under  Langeland 
sammen  med  6  svenske  Krigsskibe,  som  han  jagede  og  angreb;  de  fem 
undslap,  men  det  sjette,  Orlogsskibet  Svanen  paa  50  Kanoner,  erobredes. 

De  undslupne  Skibe  traf  derefter  sammen  med  den  svenske  Admiral 
Bjelkenstjerna ,  som  under  sig  havde  faaet  samlet  en  hel  Flaade  paa 
nogle  og  tredive  Skibe,  der  tvang  Heldt  til  at  søge  Tilflugt  i  Flensborg, 
hvor  Svenskerne  blokerede  ham.  Da  dette  rygtedes  i  Kjobenhavn,  løb 
en  forenet  dansk  og  hollandsk  Flaade  under  Henrik  Bjelke  paa  Tre- 
foldighed ned  i  Østersøen,  for  at  befri  den  indespærrede  Heldt.  I  denne 
Flaade  kommanderede  Niels  Juel  en  Afdeling  og  havde  sit  Flag  paa  det 
nylig  erobrede  Skib  Svanen;  Opdam  skal  selv  have  været  med.  Den 
svenske  Flaade  blev  opsejlet  og  forfulgt ,  Heldt  slap  ud  fra  Flensborg, 
og  under  Rødsand,  en  langagtig  Grund,  der  ligger  Syd  for  Guldborg- 
sund (see  Kaartet  Side  269),  kom  det  den  30te  April  til  en  varm  Kamp 
imellem  de  to  Flaader.  Et  Ojenvidne  til  Slaget,  som  var  ombord  i  et 
af  de  hollandske  Skibe,  siger,  at  «de  danske  Skibe  kæmpede  bravt, 
især  Admiral  Juel«.  Bjelkenstjerna  maatte  flygte,  og  søgte  med  sin 
Flaade  Tilflugt  i  Wismar. 

Det  havde  nu  været  en  let  Sag  for  de  forenede  Flaader,  medens  de 
svenske  Skibe  laa  indespærrede  i  Landskrona  og  Wismar,  at  afskære 
Karl  Gustav  fra  al  Forbindelse  med  Omverdenen  og  tvinge  ham  til  at 
opgive  sine  Planer  imod  det  saa  stærkt  medtagne  Danmark;  men  Hol- 
lændernes Bistand  vedblev  at  være  lunken ,  de  ønskede  ikke  at  hjælpe 
Kong  Frederik  til  at  gjenvinde  sine  Provindser  paa  den  anden  Side  af 
Sundet.  Lignende  Anskuelse  havde  de  to  andre  europæiske  Vestmagter, 
Frankrig  og  England ,  der  efter  en  Overenskomt  med  Holland  i  Haag 
havde  tilsikkret  deres  Bistand  til  at  tvinge  de  to  nordiske  Konger  til 
at  slutte  Fred ,  hvilket  var  af  saa  stor  Vigtighed  for  Søhandelen  paa 
Østersøen.  Vestmagterne  understøttede  deres  Forhandlinger  med  Vaabon, 
og  i  Sommerens  Lob  bleve  de  danske  Farvande ,  navnlig  Store  -  Bælt, 
formelig  oversvømmede  af  fremmede  Krigsskibe.  Den  1ste  Juni  ankom 
Admiral  Michael  de  Kuyter  med  en  hollandsk  Flaade  og  forenede  sig 
med  Opdam,  hvorved  Hollændernes  Styrke  i  vore  Farvande  forøgedes  til 
78  Krigsskibe,  foruden  Brandere  og  Førselskibe ,  og  kort  efter  ankom 
en  engelsk  Flaade  paa  42  Skibe  under  Admiral  Montague,  Greve  af 
Sandwich;  men  de  udrettede  ikke  andet  end  at  støtte  Fredsunderhand- 
lingerne,  saa  at  de  svenske  Skibe  igjen  spillede  Mester,  ja  endog  i  nogen 
Tid  blokerede  Kjobenhavn.     Først  da  Karl  Gustav  viste  en  haardnakket 

Modstand  imod  at  gaa  ind  paa  de  opstillede  Fredsbetingelser,  samtykkede 
Hollænderne  i  at  forene  sig  med  de  Danske  om  at  forjage  den  svenske 
Blokadeflaade  fra  Hovedstaden.  Fredsunderhandlingerne  syntes  ikke  at 
ville  føre  til  noget  Resultat ,  og  i  Slutningen  af  August  forlod  den  en- 
gelske Flaade  vore  Farvande,  snart  efter  fulgt  af  Opdam  med  en  Del  af 
den  hollandske  Flaade;  Ruyter  blev  alene  tilbage. 

Efterat  Hollænderne  havde  hjulpet  til  at  undsætte  Kjøbenhavn  fra 
Søsiden  og  tilføre  det  Levnetsmidler,  blev  deres  Optræden  mere  virksom, 
navnlig  foranlediget  ved  den  haanlige  Maade,  hvorpaa  Karl  Gustav  havde 
afvist  deres  Mægling.  Vel  havde  Kong  Frederik  bittert  beklaget,  at  man 
vilde  tvinge  ham  til  for  bestandig  at  afstaa  sine  østlige  Provindser; 
»hvis  Holland  nu  forlader  mig»,  sagde  han,  «da  vil  jeg  som  den  lille 
Kong  David  med  mit  Folk  ydmyge  mig  for  Herren  og  siden  i  hans 
hellige  Navn  gaa  mod  den  svenske  Goliat.  Er  det  Guds  Villie,  at  vi 
skulle  falde  med  Sværdet,  da  skulle  vore  Kvinder  tænde  Staden  i  Brand 
og  med  Skibene  fare  hen,  hvor  den  Herre  Kristus  vil  ledsage  dem«; 
men  Karl  Gustav  havde  svaret  de  fremmede  Magters  Gesandter  paa  en 
ganske  anden  Maade:  «I  vove  med  Eders  Flaader  at  foreskrive  mig 
Fredsvilkaar;  men  jeg  skal  med  mit  Sværd  overhugge  Eders  Planer. 
Dersom  I  ikke  strax  føre  Eders  Flaader  bort  fra  Kronborg ,  lader  jeg 
dem  skyde  i  Sænk!« 

Et  saadant  Sprog  og  et  saadant  Maal,  som  foresvævede  den  ustyr- 
lige, nordiske  Erobrer,  maatte  føre  til  hans  Fald.  Fyen  var  endnu  i 
hans  Besiddelse,  og  han  drømte  ikke  om,  at  det  kunde  fravristes  ham; 
men  i  Oktober  Maaned  gik  den  dansk-hollandske  Flaade,  ført  af  Ruyter, 
Bjelke  og  Juel,  til  Kiel  og  overskibede  derfra  en  Hær  af  brandenburgske, 
polske  og  kejserlige  Tropper  under  General  Schack  til  Kjerteminde, 
hvor  de  landsattes  den  1ste  November;  3  Dage  efter  overskibedes  en 
lignende  Hær  under  Eberstejn  til  Middelfart  og  forenede  sig  med 
Schacks  Tropper  ved  Odense  den  Ilte  November;  de  svenske  Tropper 
under  Pfaltzgreven  af  Sultzbach  trak  sig  tilbage  til  Fæstningen  Nyborg. 
Ved  Efterretningen  herom  ilede  Karl  Gustav,  der  opholdt  sig  paa  Falster, 
til  Korsør,  og  da  han  her  nærmere  saae,  hvorledes  Sagerne  stode,  at 
Bæltet  var  opfyldt  af  danske  og  hollandske  Krigsskibe  og  Overskibning 
af  Tropper  højst  vanskelig  og  farlig ,    blev  han  forknyt  og  raadvild ,    og 

sendte  tiere  modsigende  Ilbud  til  den  svenske  Flaade  i  Landskrona;  det 
lykkedes  kun  at  overskibe  Grev  Gustav  Stenbock  med  nogle  svenske 
Tropper  til  Nyborg.  Den  14de  November  blev  denne  Fæstning  angreben 
af  de  forenede  Tropper  under  Schack  og  Eberstejn  fra  Landsiden  og 
Flaaderne  fra  Sosiden;  det  første  Angreb  fandt  Sted  udenfor  Byen  paa 
den  Landtunge,  der  skyder  sig  ud  imod  Knudshoved,  og  fra  begge  Sider 
kæmpedes  med  Iver  og  Heltemod;  men  Svenskerne  maatte  omsider 
trække  sig  indenfor  Voldene  og  den  næste  Dag  overgive  sig  til  Sejr- 
herrerne. Pfaltzgreven  af  Sultzbach  og  Grev  Stenbock,  der  om  Natten 
vare  flygtede  over  i  en  Baad  til  Korsør,  bragte  Karl  Gustav  Efterretning 
om  Nederlaget,  om  Nyborgs  og  dermed  hele  Fyens  Tab;  den  opbragte 
Konge ,  der  selv  fra  den  sjællandske  Kyst  havde  været  Øjenvidne  til 
Kampen,  udtalte  da  de  saa  ofte  gjentagne  Ord:  »Har  Fanden  taget  alle 
Gederne,  kunde  han  ogsaa  taget  Bukken  med«!  men  dette  Tab  smer- 
tede ham  dog  mere  end  noget  andet,  han  havde  lidt  under  Krigen. 

Karl  Gustav  rejste  til  Goteborg,  hvor  han  sammenkaldte  Stænderne; 
men  disse  vilde  ikke  bevilge  flere  Pengemidler  til  den  haabløse  Krig, 
der  allerede  tilstrækkelig  havde  udtømt  Forraadene.  Den  heftige,  op- 
farende Konge  var  næsten  vild  af  Raseri;  «hils  dem  og  bed  dem  tie ! » 
udbrod  han;  «jeg  alene  er  Konge  og  har  Ret  til  at  dømme  herom". 
Men  hans  Dage  vare  talte,  hans  Helbred  nedbrudt,  skjøndt  han  kun  var 
38  Aar  gammel,  og  om  Natten  mellem  den  12te  og  13de  Februar  1660 
udslukkedes  hans  blussende  [Lys  og  endtes  hans  æventyrlige  Liv.  Freds- 
underhandlinger  aabnedes  udenfor  Kjobenhavn  mellem  Kong  Frederik  og 
den  svenske  Belejringshær  under  de  Fremmedes  Mægling,  og  den  haardt 
prøvede  Konge  nødtes  til  at  indgaa  paa  de  haarde  Betingelser,  der 
bleve  ham  foreskrevne.  Den  27de  Maj  1660  sluttedes  Freden  i  Kjo- 
benhavn. Skaane,  Halland,  Bleking  og  Bahus  Lehn,  der  allerede  vare 
alstaaede  i  Freden  i  Roeskilde,  vare  for  bestandig  tabte  for  den  danske 
Krone;  men  Throndhjem  og  Bornholm  bleve  givne  tilbage,  og  Sverig 
mimede  Toldfriheden  i  Sundet.  Det  nu  kun  altfor  sikkre  Tab  af  de 
skaanske  Provindsei  var  tungt  og  smerteligt;  men  det  danske  Folk  var 
vække!  af  sin  Fornedrelseastand  og  gik  en  lysere  Tid  imode ,  i  hvilken 
det  maatte  soge  Erstatning  for,  hvad  det  havde  tuM  i  Laudets  Omraade. 

delsvælden  havde  siden  Fre- 
derik den  Andens  Tid  udøvet 
en  højst  skadelig  Indflydelse 
paa  Landets  Forvaltning.  Det 
var  ikke  Kongen,  men  Adels- 
mændene, der  regerede  gjennem  det  mægtige  Eigsraad,  og  man  kan  vel 
forstaa,  at  disse  af  al  Magt  holdt  fast  paa  deres  Privilegier  og  unddroge 
sig  for  at  tage  Del  i  Landets  Byrder.  Borger-  og  Bondestanden  vare 
undertrykte,  paa  dem  hvilede  Byrderne,  de  maatte  betale  Skatterne  og 
præstere  det  offentlige  Arbejde,  og  den  Haand ,  som  skulde  have  delt 
lige  imellem  Alle,  gjort  Ret  og  Skjæl  for  Enhver,  var  bunden  ved  den 
strenge  Haandfæstning.  Tilstanden  var  ussel ,  og  Landet  i  Gjæld. 
Da  kom  Folkets  Vækkelse  ved  den  svenske  Krig,  under  hvilken  Frederik 
den  Tredie  havde  tilsagt  Kjøbenhavns  kjække  Borgere  Rettigheder,  hvoraf 
de  skulde  komme  i  Besiddelse,  naar  Hovedstaden  frelstes  fra  Undergang, 
og  da  Krigen  var  tilende ,  glemte  de  ikke  at  komme  frem  med  deres 
Krav.  Gejstligheden ,  der  lededes  af  den  energiske  og  kloge  Biskop 
Hans  Svane,  havde  ligesom  de  andre  Stænder  maattet  lide  under 
Adelens  Magt,  og  slog  sig  derfor  nu  sammen  med  Kjøbenhavns  Borgere 

imod  den  tælles  Fjende.  I  Spidsen  for  Borgerne  stod  den  kjække  Borg- 
mester Hans  Nansen,  og  Kongen  sogte  i  al  Hemmelighed  at  paavirke 
baade  ham  og  Svane  til  at  foretage  et  rask  Skridt  for  at  undertvinge 
det  hovmodige  Rigsraad.  Stænderne  bleve  sammenkaldte,  Forhandlin- 
gerne gik  rask  fra  Haanden ,  Tungen  lostes,  der  faldt  djerve  Ord  og 
foranstaltedes  imponerende  Optog.  Flere  af  Adelsmændene,  blandt  hvilke 
Admiral  Henrik  Bjelke,  sluttede  sig  endog  til  Kongen,  og  Resten 
blev  tvungen  til  at  give  Kjeb.  I  Oktober  Maaned  1660  blev  Arveloven 
proklameret,  den  18de  foregik  den  højtidelige  Arvehylding  paa  Slots- 
pladsen ,  og  den  strenge  Haandfæstning ,  som  Kongen  havde  maattet 
underskrive,  da  han  besteg  Thronen,  var  fra  nu  af  magtesløs. 

Denne  Forandring  nødvendiggjorde  Indforeisen  af  en  ny  Forfatning 
for  Riget.  Over  dennes  Form  kunde  Kongen  saagodtsom  alene  raade, 
og  den  blev,  i  Overensstemmelse  med  de  fleste  andre  europæiske  Landes 
paa  den  Tid,  Enevoldsmagten,  der  indførtes  ved  den  saakaldte  Konge- 
lov den  14de  November  1665.  Denne  Lov,  hvortil  Kongens  Kammer- 
sekretær Peter  Schumacher  —  den  senere  saa  berømte  Statsminister 
Griffenfeldt  —  havde  gjort  Udkastet,  og  som  var  den  gjældende 
Forfatningslov  lige  indtil  1849,  blev  ikke  strax  bekjendtgjort,  men  først 
udgiven  i  Trykken  1709.  Det  havde  vel  ikke  været  nødvendigt  at  over- 
drage Enevoldsmagten  til  Kongen,  for  atter  at  bringe  Orden  i  Landets 
bedrøvelige  Tilstand  og  ophjælpe  de  uprivilegerede  Stænder,  og  det  var 
heller  ikke  denne  Regeringsform,  Folket  ønskede  indført.  Dog  kunde 
Kongens  absolute  Magt,  naar  den  var  bleven  benyttet  med  Klogskab  og 
Maadehold ,  have  ledet  til  Velsignelse  for  Landet,  til  Hævdelsen  af 
enhver  Stands  naturlige  Rettigheder;  men  saaledcs  skulde  det  ikke  gaa; 
Enevoldsregeringen  begik  mange  Fejl ,  offrcde  store  Beløb  af  de  ind- 
komne Skatter  til  egen  Forherligelse  og  Glands,  og  vedblev  navnlig  i 
mange  Aar  at  holde  den  nedtrykte  Bondestand  under  Aaget. 

Sammen  med  denne  Forandring  indfortes  den  kollegiale  Styrelse  i  de 
forskjellige  Forvaltningsgrene.  Der  oprettedes  6  Kollegier,  nemlig  Stats- 
raadet  (Udenrigs),  Kancelliet  (Indenrigs),  Skatkammerkollegiet  (Finants), 
Generalitetet,  Admiralitetet  og  Justitskollegiet  eller  Højesteret.  Kongen 
førte  selv  Forsædet  i  Hnjesteret,  og  ligeledes  i  Gehejmestatsraadet,  der 
var  sammensat  af  Præsidenterne  i  de  fem  andre  Kollegier. 

Eigsadmiralcn  var,  som  allerede  omtalt  i  det  Foregaaende,  Præsi- 
dent i  Admiralitetet,  og  blev  følgelig  som  saadan  Modlem  af  Gehejme- 
statsraadet;  iovrigt  foregik  der  ikke  ved  dette  Kollegiums  Sammen- 
sætning nogen  væsentlig  Forandring ,  dets  vigtigste  Medlemmer  vare, 
foruden  Rigsadmiralen,  Rigsviceadmiralen  eller  General-Admiralen,  samt 
Admiralen  og  Viceadmiralen  paa  Bremerholm.  Ove  Gjedde,  om  hvem 
vi  ikke  have  havt  Stort  at  fortælle,  siden  han  foretog  sin  berømte  Kejse 
til  Indien  under  Christian  den  Fjerde ,  vedblev  at  være  Eigsadmiral 
indtil  sin  Dod  i  December  16(30,  da  Henrik  Bjelke  ansattes  i  hans 
Sted,  men  han  udnævntes  først  til  virkelig  Kigsadmiral  i  Aaret  1662. 

Da  Kongen  var  kommen  i  Besiddelse  af  Enevoldsmagten  og  altsaa 
i  Stand  til  at  udskrive  Skat  hos  Befolkningen  og  fordele  den  paa  en 
retfærdig  Maade,  havde  der  været  god  Lejlighed  for  ham  til  i  forskjel- 
lige  Retninger  at  ophjælpe  Landets  usle  Tilstand.  Denne  blev  dog  ikke 
benyttet  paa  nogen  fyldestgj  ørende  eller  forstandig  Maade;  kun  synes 
det,  at  Kongen  har  viist  en  vis  Interesse  for  den  Sag,  der  her  nærmest 
berører  os,  nemlig  Flaadens  Udvikling.  I  de  første  Aar  efter  Krigen 
med  Karl  Gustav  arbejdedes  der  ganske  flinkt  paa  Flaadens  Forøgelse; 
men  Virksomheden  aftog  dog  igjen  i  de  sidste  Aar  af  Frederik  den 
Tredies  Liv.  Havde  denne  gode  Konge  fulgt  de  Raad ,  som  den  kloge 
og  begavede,  men  i  sin  Optræden  tvetydige  Statsmand  Hannibal 
Sehestedt,  der  døde  som  Gesandt  i  Paris  1666,  kort  før  *  sin  Død 
gav  ham  i  sit  berømte,  saakaldte  politiske  Testament,  og  havde 
hans  Efterfølgere  fulgt  ham  deri,  da  kunde  Meget  nu  have  været  ander- 
ledes heri  Norden.  Nogle  Ord  af  dette  mærkelige  Dokument  skulle  vi 
her  fremsætte.  «Der  burde  —  skriver  Hannibal  Sehestedt  —  oprettes 
en  staaende  Hær  af  Indfødte ,  der  vilde  blive  mindre  kostbar  og  langt 
mere  paalidelig  end  Lejetropper;  men  især  burde  man  lægge  Vind  paa 
Sømagten,  der  paa  Grund  af  Landets  Beskaffenhed  var  mest  fordelagtig. 
Med  Hensyn  til  Sverig  burde  man  glemme  de  tidligere  lidte  Tab ,  der 
dog  ikke  vare  til  at  oprette.  Intet  var  nyttigere  for  begge  Lande  end 
at  leve  i  den  bedst  mulige  Forstaaelse  og  Enighed  med  hinanden. 
Istedenfor  Fjendskab  med  Sverig,  der  kun  var  til  Fordel  for  fremmede 
Magter,  skulde  Danmark  søge  et  nøje  Forbund  med  denne  Stat.  i  hvilket 
Danmark   skulde  være  Sømagten  og  Sverig  Landmagten.      En    saadan 

Forbindelse  vilde  blive  en  Kilde  til  Ro,  Lykke  og  Storhed  for  begge  de 
nordiske  Kroner».  Disse  vise  Raad  fulgtes  ikke  af  Frederik  den  Tredie, 
og  da  han  døde  den  Ode  Februar  1670  og  efterfulgtes  af  sin  ældste 
Son  Christian  den  Femte,  bleve  de,  hvad  Forholdet  til  Sverig  angik, 
ligesaalidt  paaagtede.  Denne  unge ,  godmodige  og  livlige ,  personlig 
tappre,  skjondt  nydelsessyge  Konge,  der  var  født  den  15de  April  1646, 
havde  derimod  allerede  som  Kronprinds  viist  stor  Interesse  for  Sø- 
magten,  og  nu,  da  han  besteg  Thronen  ,  see  vi  ogsaa  strax  efter  en 
kraftig  Udvikling  blive  Flaaden  tildel.  Forinden  vi  udvikle  dette  nær- 
mere og  vise,  i  hvilken  Tilstand  den  dansk-norske  Flaade  var  ved  Ud- 
bruddet af  den  skaanske  Krig  16 få,  den  Krig,  under  og  efter  hvilken 
Flaaden  efter  vor  Formening  havde  den  største  Betydning ,  høstede  de 
skjonneste  Laurbær  og  gjennemgik  den  væsentligste  Udvikling  i  hele 
Sejlkrigsskibs-Perioden ,  vil  det  imidlertid  være  nødvendigt  at  omtale 
noget  nærmere  den  Mand,  der  i  mange  Aar  uden  tilstrækkelig  Føje  har 
baaret  Æren  for  at  have  givet  det  første  Stød  til  denne  heldige  Til- 
stand: det  var  General -Admiral  Curt  Ad  el  aer. 

Adelaer.  ankom,  noget  over  40  Aar  gammel,  til  Kjøbenhavn ,  i 
Aaret  1663,  optraadte  med  stor  Pragt,  vakte  strax  megen  Opsigt,  fik 
en  høj  Plads  i  Marinen,  og  Samtiden  saavelsom  Eftertiden  have  til  — 
kjendt  ham  høj  Berømmelse  og  stor  Fortjeneste.  Han  havde  vundet 
sine  Laurbær  i  fremmed  Orlogstjeneste,  var  i  Venedig  bleven  udnævnt 
til  Ridder  af  St.  Markusordenen ,  bar  baade  Ordensbaand  og  Stjerner, 
Kommandostav  som  fremmed  General -Admiral,  kunde  fremvise  en  hel 
Række  Guldkjæder,  han  havde  modtaget  som  Hædersgaver,  et  Vaaben- 
skjold  med  Billeder  af  store  Bedrifter  paa  Søen,  saasom  et  Sværd  med 
et  Tyrkerhoved  paa  Spidsen,  Halvmaaner,  Skibsgallioner,  Faner  o.  s.  v. 
At  denne  Mand  maatte  have  været  en  stor  Anfører  paa  Soen  og 
indlagt  sig  en  Berømmelse ,  der  spredte  sig  over  alle  Europas 
Lande,  troede  man  dengang,  og  har  man  bestandig  siden  troet  her  i 
Norden,  indtil  nogle  nyere  Undersøgelser  om  dette  Afsnit  af  vor  Marines 
Historie  have  gjort  det  mere  end  sandsynligt,  at  man  her  er  bleven 
blændet;  han  var  utvivlsomt  en  tapper  Søhelt  og  ingen  almindelig 
Mand,  men  lians  Betydning  er  bleven  overvurderet 

Curt  Adelaer  var  født  i  Brevig  i  Norge  af  borgerlige  Forældre  den 
16de  December  1622,  og  hans  Fader  var  Forvalter  over  det  kongelige 
Saltværk  ved  Langesund.  15  Aar  gammel  forlod  han  sine  Forældres  Hus  og 
rejste  til  de  unge  Søfolks  og  vordende  Sokrigeres  sædvanlige  Tilllugtssted 
Holland,  hvor  Sovæsenet  stod  saa  hojt  i  Ære,  og  hvor  der  var  Over- 
flødighed af  Hjælpekilder  for  den,  der  higede  efter  at  udmærke  sig  paa 
det  urolige  Hav.  Han  hed  dengang  slet  og  ret  Curt  Sivertsen.  Kort 
efter  sin  Ankomst  til  Holland  opnaaede  han  at  faae  Ansættelse  paa  den 
hollandske  Flaade,  som  kommandereredes  af  Admiral  Mårten  Tromp,  og 
han  gjorde  her  Tjeneste  som  « Adelborst »,  det  vil  sige  Søkadet  (Nogle 
have  troet,  at  Navnet  Adelaer,  som  han  senere  antog,  hidrører  fra 
denne  Stilling).  Efter  at  have  tjent  ved  Flaaden  i  et  Par  Aar,  tog  han 
sin  Afsked  derfra,  og  foer  i  nogle  Aar  tilsøes  med  et  Handelsskib  under 
en  Kapitajn  Rejersen,  der  i  hine  Tider  nævnes  som  Fører  eller  Skipper 
paa  det  hollandske  Skib  Abrahams  Ojfrande.  Skibet  gjorde  Rejser  paa 
Middelhavet,  blev  senere  bevæbnet  med  Kanoner  og  anvendt  til  Krigs- 
skib, og  Curt  gjorde  da  Tjeneste  derom  bord  som  Konstabel,  hvorfra  han 
forfremmedes  til  Lieutenant. 

Curt  Sivertsens  Forhold  i  disse  Aar  er  ikke  nøje  bekjendt;  det 
hedder,  at  der  ved  Rejersens  Død  blev  betroet  ham  Kommando  over 
Skibet  som  Kapitajn,  at  han  kort  efter  foretog  en  Rejse  til  Norge  for  at 
besøge  sine  Forældre ,  at  han  i  Holland  164G  giftede  sig  med  en 
Enke ,  Madam  Engeltje ,  og  da  atter  rejste  til  Middelhavet.  Dette 
behøve  vi  imidlertid  ikke  at  sysselsætte  os  med;  Hovedsagen  er,  at  det 
var  paa  hollandske  Skibe,  bevæbnede  og  ubevæbnede,  at  Curt  Sivertsen 
modtog  sin  Uddannelse ,  at  han  udviklede  sig  til  Sømand ,  Skibsfører, 
Kapitajn  eller  Skipper,  som  det  kaldtes,  mere  end  til  .ledende  eller 
førende  Søkriger.  Naar  vi  i  det  Foregaaende  have  talt  om,  at  der  ved 
Flaaderne  var  to  Slags  Officerer ,  de  ,  der  kommanderede  i  Slagene  og 
ledede  Flaadernes  Bevægelser,  og  de,  der  forestod  Skibenes  Navigation, 
da  henhørte  Curt  nærmest  til  de  sidste. 

I  Aaret  1645  udbrod  der  i  Middelhavet  en  heftig  Krig  imellem 
Tyrkerne  og  Venetianerne,  der  endnu  havde  adskillige  Besiddelser 
i  den  østlige  Del  af  Middelhavet;    Tyrkerne  angreb  Oen  Kandia  og  er- 

obrede  Fæstningen  Kanea.  Det  blev  en  meget  langvarig  Krig,  da  den 
forst  endte  efter  24  Aars  Forlob  i  1GG9,  og  den  blev  mærkelig  ved  en 
stor  Mængde  Slag  og  Kampe,  som  forefaldt  paa  Soen  mellem  de  fjendt- 
lige Flaader  og  Skibe.  Hele  Europa  fulgte  med  Opmærksomhed  denne 
haardnakkede  Kamp,  der  ogsaa  var  en  Religionskamp,  en  Fornyelse  af 
den  lange  Række  af  Krige  mellem  Muhamedanismen  og  Kristendommen, 
mellem  Halvmaanen  og  Korset.  Venetianerne  lode  det  heller  ikke 
mangle  paa  Opfordringer  til  Europas  kristelige  Magter  om  at  tage  Del 
i  Kampen  mod  den  fælles  Arvefjende,  men  Europas  Fyrster  havde  paa 
den  Tid  ikke  Andet  end  en  politisk  Interesse  for  en  saadan  Krig  og 
lode  den  rige  Fristat  serge  for  sig  selv.  Som  Skik  og  Brug  var  i  hine 
Tider,  hvervede  Venetianerne  fremmede  Tropper  og  Skibe  til  at  under- 
støtte dem  ,  og  det  var  da  navnlig  Holland  og  England ,  som  maatte 
afgive  den  fornødne  Søstyrke.  Strax  efter  Krigens  Udbrud  ankom  til 
Middelhavet,  for  at  indlemmes  i  Venetianernes  Flaade,  12  hollandske 
Krigsskibe ,  det  vil  sige  bevæbnede  Handelsskibe ,  og  blandt  disse  var 
ogsaa  det  ovenfor  omtalte  Abrahams  O/rande,  Kapitajn  Clas  Rejersen; 
men  om  Curt  Sivertsen  var  med  paa  dette  Skib,  er  ikke  oplyst;  kun 
saameget  synes  paalideligt,  at  han  i  en  underordnet  Stilling  har  del- 
taget i  den  første  Del  af  Krigen.  Med  Sikkerhed  vides  derimod,  at  han 
i  Aaret  1648  i  Middelhavet  var  Kapitajn  eller  Fører  (Skipper)  paa  et 
hollandsk  bevæbnet  Handelsskib  Den  store  Sa?ikt  Jørgen ,  eller ,  som 
Italienerne  kaldte  det,  San  Giorgio  Grande,  der  kan  antages  at  have 
været  paa  omtrent  32  Kanoner.  Det  er  muligt,  at  Curt  selv  har  været 
Ejer  af  dette  Skib,  eller  at  han  senere  under  Krigen  er  bleven  det;  men 
i  hvert  Fald  er  det  sikkert  nok,  at  det  ikke  var  venetiansk. 

Curt  var  en  djærv,  dristig  og  kjæk  Sømand  og  Kriger,  der  snart 
fik  Lejlighed  til  at  udmærke  sig  og  tiltrække  sig  Admiralernes  Opmærk- 
somhed. Han  deltog  i  det  ene  Slag  efter  det  andet,  og  den  venetianske 
Admiral  Morosini  hejsede  selv  sit  Flag  paa  det  Skib ,  som  Curt  kom- 
manderede. Han  er  herhjemme  bleven  anseet  for  at  have  været  virkelig 
Admiral  paa  den  venetianske  Flaade;  men  dette  maa  være  en  Mis- 
forstaaelse.  Der  er  i  de  historiske  Beretninger  ikke  fundet  Spor  af,  at 
han  kommanderede  venetianske  Eskadrer:  en  slig  Myndighed  overdrog 
Venedig  aldrig  lil  Fremmed''. 

Der  er  i  ældre  danske  Skrifter  givet  meget  glimrende  Skildringer 
af  Curt  Sivertsens  Bedrifter  under  den  venetianske  Krig  imod  Tyrkerne 
og  af  den  fremragende  Rolle,  han  spillede  i  Sokampene.  Endel  af  disse 
ere  velfortjente ,  thi  han  kastede  sig  ind  i  denne  Tyrkerkrig  med  hele 
sin  Kraft,  med  Iver,  Opoffrelse  og  Ringeagt  for  Faren.  Der  er  ikke 
mindste  Tvivl  om,  at  han  i  den  Stilling,  han  beklædte,  bidrog  sin  Del 
til,  at  Udfaldet  af  Kampene  blev  heldigt  eller  idetmindste  hæderligt; 
Beviser  derfor  foreligge  ikke  alene  i  de  Vidnesbyrd,  han  modtog  af 
Admiralerne  Morosini  og  Delfino,  og  som  endnu  kjendes,  men  ogsaa  i 
de  Guldkjæder,  der  skjænkedes  ham  af  Staten,  i  den  Omstændighed,  at 
han,  den  Fremmede,  modtog  en  saa  hæderlig  Udmærkelse  som  den  at 
blive  udnævnt  til  St.  Markusridder ,  og  endelig  i  at  der  tilstodes  ham 
en  aarlig  Pension ,  som  blev  forøget  og,  saavidt  skjønnes ,  skulde  gaa 
over  paa  hans  Arvinger  i  tredie  Led.  Men  paa  den  anden  Side  ere 
dog  Skildringerne  af  dette  Afsnit  af  hans  Liv  ogsaa  overdrevne.  Dette 
gjælder  f.  Ex.  om  den  heftigste  Kamp ,  hvori  han  deltog ,  nemlig  den 
ved  Dardanellerne  i  Aaret  1G54.     Det  hedder  herom  i  et  dansk  Skrift: 

«Den  mærkeligste  Kamp  stod  ved  Hellespont  den  16de  Maj  1054. 
Venetianernes  og  Tyrkernes  Flaader  vare  slagfærdige,  og,  da  Signalet  til 
Kamp  var  givet,  kæmpedes  der  rask  paa  begge  Sider.  Da  han,  d.  e. 
Curt  Sivertsen,  saae  sig  omgiven  af  Fjender  paa  alle  Kanter,  blev  han 
af  sit  ubetvingelige  Mods  Heftighed  ført  ind  i  den  vovelige  Kamp,  og 
sættende  sit  Liv  paa  Spil  banede  han  sig  Vej  igjennem  hele  den  fjendt- 
lige Flaade ,  ved  gentagne  Gange  at  rykke  frem  og  vige  tilbage ,  ved 
at  kæmpe  nærred  og  i  Afstand;  med  Jern  og  Ild  slog  han  Angrebene 
tilbage,  indtil  Barbarerne  i  den  sidste  fortvivlede  Anstrengelse  rejste  en 
Kamp  omkring  hans  Skib ,  som  var  blevet  skilt  fra  de  øvrige ,  og 
flokkedes  omkring  ham,  saa  at  de  udgjorde  et  Tal  af  70  Skibe.  Skjondt 
omringet  af  saa  Mange,  medens  Alt  gjenlød  af  Fjendens  rædsomme 
Hylen,  viste  han  med  sin  lille  Hob  —  det  er  næsten  et  Under  at  for- 
tælle —  den  største  Foragt  mod  den  uendelige  Overmagt,  og  han  viste, 
at  Tapperheden  er  størst  i  den  yderste  Nød.  Støttende  sig  paa  sin 
egen  og  sine  Folks  Kraft,  splittede  han  som  i  et  Nu  den  hele  Styrke, 
og  idet  han  sogte  at  sejre  med  Ære,   var  han  tilstede,    hvor  Faren  var 

størst,  stred  blandt  do  Kjækkeste,  og  da  han  ikke  forstod  at  vige,  kæm- 
pede lian  saaledes,  at,  da  han  havde  skudt  15  Galejer  isænk  og  flere  i 
Brand,  saae  Barbarerne,  at  deres  Trusler  vare  blevne  til  Spot  og  deres 
Forhaabninger  til  Graad;  de  vendte  deres  Galejer  mod  Land,  hejste 
Sejlene,  lagde  Aarerne  ud,  og  i  ilsom  Flugt  fjernede  de  sig.  I  denne 
Kamp,  med  hvilken  neppe  nogen  anden  i  Mands  Minde  kan  sammen- 
lignes, vandt  han  et  Navn  som  den  raskeste  og  stridbareste  Mand;  ene, 
kun  omgiven  af  faa  Søfolk ,  sloges  han  med  denne  uhyre  Mængde 
Fjender,  af  hvilke  5000  omkom,  og  han  kæmpede  saaledes,  at  han  synes 
hvert  Øjeblik  at  have  maattet  være  Døden  nær ,  naar  man  seer  hen 
til  Faren,  og  hvert  øjeblik  at  have  maattet  sejre,  naar  man  seer  hen 
til  hans  Tapperhed. » 

Ved  at  sammenligne  denne  Skildring  med  hvad  der  ellers  vides 
om  dette  Soslag,  viser  den  sig  som  meget  overdreven,  navnlig  fordi  Curt 
Adelaer  fremtræder  som  Hovedmanden.  At  han  har  udmærket  sig  i 
høj  Grad,  fremgaaer  tydelig  af  den  Maade,  hvorpaa  Admiral  Delfino  i  en 
Skrivelse  til  Senatet  i  Venedig  fremhæver  ham  fremfor  de  øvrige  Skibs- 
førere. Men  Delfinos  lovprisende  Omtale,  f. Ex.:  « Den  prisværdige Ufor- 
færdethed ,  som  Kapitajnen  paa  dette  Skib ,  Curt  Sivertsen  ,  har  viist, 
pryder  ham  med  al  Glands  og  Fortjeneste;  thi  ved  sin  Sømands- 
dygtighed  har  han  udført  Gjerninger,  som  skulle  erindres«,  peger,  lige 
saa  lidt  som  hvad  der  ellers  kjendes  til  Slaget ,  hen  paa ,  at  Adelaer 
skulde  have  havt  Kommandoen  eller  ledet  Slaget.  Æren  for  dettes 
Ledelse  og  heldige  Udfald  kan  ikke  fraskrives  Admiral  Delfino ,  der 
kommanderede  paa  St.  Jorgen,  hvor  Adelaer  var  hans  Skibschef,  og 
denne  udmærkede  sig  ved  sit  uforfærdede  Mod,  sin  Disciplin  og  sin 
Siiinandsdygtighed,  men  ikke  som  Anfører. 

Noget  Lignende  kan  siges  om  den  Daad,  der  mest  er  besunget  af 
vore  Digtere  og  har  gjort  hans  Navn  folkeligt.  En  dansk  Forfatter  for- 
tæller, at  Adelaer  efter  Slaget  med  sit  næsten  synkefærdige  Skib  begav 
Big  I  il  Oen  Tenedos  for  at  faae  Skaden  istandsat.  Han  blev  her  an- 
greben af  Ibrahim  Pascha,  »der  lagde  sig  paa  Siden  af  ham  med  et 
Skil)  paa  GO  Kanoner  og  1000  Mands  Besætning.  Tyrkerne  entrede,  og 
et  frygteligt   Blodbad  anrettedes.     Ibrahim  angreb  adelaer  i  egen  Person 

og  hug  efter  hans  Hoved,  rnen  traf  ham  heldigvis  kun  i  den  hojre  Arm. 
Adelaer  tog  Sværdet  i  den  venstre  Haand,  hug  Ibrahim  ned  og  skilte 
siden  hans  Hoved  fra  Kroppen  med  hans  egen  Sabel.  Da  Tyrkerne 
saae  Paschaen  blive  dræbt,  overgave  de  sig  med  Skib  og  Gods.« 

Der  forefaldt  saa  mange  Enekampe  mellem  Skib  og  Skib  i  den 
langvarige  Krig,  at  den  Omstændighed,  at  denne  ikke  lindes  omtalt  i 
de  historiske  Beretninger,  i  dette  Tilfælde  ikke  har  meget  at  sige,  om 
det  end  er  gjort  sandsynligt,  at  nogen  Overdrivelse  skyldes  Lovtalerne  i 
Holland  eller  herhjemme.  —  En  vigtigere  Fejltagelse  er  det,  naar  man 
herhjemme,  formodentlig  ved  en  Misforstaaelse ,  har  troet,  at  Curt 
Adelaer  1G60  var  udnævnt  til  General-Lieutenant  og  Chef  for  hele  den 
venetianske  Flaade,  og  at  han  i  denne  Stilling  udmærkede  sig  i  den 
Grad,  at  intet  tyrkisk  Skib  mere  vovede  sig  ud  af  nogen  Havn ;  thi,  som 
allerede  anført,  kom  han  aldrig  til  at  indtage  nogen  Admirals  Plads  i 
Venedig,  hans  Stilling  var  altid  underordnet.  Det  synes  at  have  været 
Sædvane,  at  der  hvert  Aar  eller  efter  hvert  Setogt  blev  meddelt  de 
underordnede  Befalingsmænd,  navnlig  de  fremmede,  skriftlige  Vidnes- 
byrd om  deres  Deltagelse  i  de  forskjellige  Kampe ,  og  disse  Vidnesbyrd 
have  maaske  efter  sydlandsk  Skik  været  givne  i  temmelig  stærke  Ud- 
tryk. Den  Vanskelighed,  senere  Historieskrivere  have  havt  med  at  tyde 
disse  italienske  Skrivelser ,  som  handlede  om  fjerne ,  ubekjendte  For- 
hold,  har  bidraget  sit  til,  at  Curt  Adelaers  Stilling  og  Bedrifter  ere 
blevne  sete  i  overnaturlig  Storrelse. 

I  Aaret  16G1  forlod  Curt  Adelaer  den  venetianske  Tjeneste  og 
rejste  til  Holland,  hvor  han  Aaret  efter  indgik  sit  andet  Ægteskab  med 
Anna  Pelt.  1663  optraadte  han  ,  som  allerede  anført ,  i  Kjobenhavn. 
Det  er  blevet  fortalt,  at  Kong  Frederik  den  Tredie,  som  havde  hørt  tale 
om  den  Berommelse,  Curt  Adelaer  havde  erhvervet  sig  under  Krigen  i 
Middelhavet,  havde  ladet  ham  kalde  til  sig.  Dette  synes  dog  meget 
tvivlsomt,  da  der  saavidt  vides  ikke  findes  noget  paalideligt  Støttepunkt 
for  denne  Opfattelse.  Men  han  kom  i  et  belejligt  Øjeblik  og  har  sand- 
synligvis havt  Gaver  til  at  gjore  sig  bemærket.  Efterat  Enevolds- 
regeringen  var  bleven  indført,  kan  Kongen  endnu  have  været  mistænk- 
som mod  den  høje  danske  Adel,  som  han  ikke  yndede.  Processen  imod 
Corfitz  Ulfeldt  var  i  fuld  Gang  og  Tiderne  bevægede,  saa  at  en  fremmed 

Mand  med  europæisk  Glands  om  sil  Navn,  der  dog  var  født  Normand, 
altsaa  Undersaat,  med  saa  meget  større  Lethed  kunde  vinde  Gunst  hos 
ham  som  en  brugelig  Mand.  llygtet  om,  at  han  havde  været  General- 
Admiral  ,  maatte  derved  komme  ham  tilgode.  Dertil  kom  ,  og  dette 
kan  have  været  af  Vigtighed,  at  Frederik  den  Tredie  alt  tidligere  havde 
ønsket  at  faae  en  af  de  bekjendte  hollandske  Admiraler ,  som  Cornelis 
Tromp  eller  Ruyter,  i  sin  Tjeneste,  og  det  uagtet  den  sidste  Krig  havde 
viist,  at  han  i  Henrik  Bjelke ,  Niels  Juel  og  Flere  havde  danske  Sø- 
mænd, der  vare  deres  Poster  voxne. 

Curt  Adelaer  vandt  saaledes  strax  Yndest  hos  Kongen,  der  muligen 
har  ladet  sig  blænde  af  den  Pragt,  hvormed  han  optraadte,  af  de  mange 
hædrende  Beviser  i  Skrivelser  og  i  Guldkjæder,  som  han  førte  med  sig, 
af  de  erobrede  Standarter,  af  Ridderdiplomet  og  Vaabenskjoldet  ra.  m. 
Curt  fik  Kongen  til  at  udruste  en  pragtfuld  Galej  paa  venetiansk  Viis, 
smykket  med  Farver  og  dækket  med  rødt  Skarlagen.  Da  Johan  Georg, 
Kurprinds  af  Sachsen ,  som  blev  forlovet  med  Frederik  den  Tredies 
Datter  Anna  Sophie,  med  sin  Moder  den  18de  September  holdt  sit 
højtidelige  Indtog  i  Kjøbenhavn  ad  Vejen  fra  Valby  Bakke ,  var  der  i 
den  Anledning  udlagt  i  Kallebodstrand  en  Flaade  af  50  Smaaskibe 
under  Viceadmiral  Heldts  Kommando.  For  at  see  paa  Indtoget  var 
Kongen  taget  ud  til  denne  Flaade  i  den  af  Curt  Adelaer  udstyrede 
pragtfulde  Galej. 

Hvad  nu  end  Grundene  have  været  til  Curt  Adelaers  pludselige 
Ophøjelse,  vist  er  det,  at  i  September  1663  blev  den  norsk -hollandske 
Sømand  Curt  Sivertsen,  kaldet  Adelaer,  udnævnt  til  General- Admiral 
for  den  danske  Flaade  med  en  aarlig  Løn  al  GOOO  Kd.  (foruden  1200  Ed. 
for  at  holde  et  Kompagni  norske  Aarstjenere  —  Marinere  —  under  sin 
Kommando)  og  visse  Begunstigelser.  Han  li k  Siede  i  Admiralitetet 
lige  efter  Præsidenten,  Admiral  Henrik  Bjelke,  og  sprang  altsaa  ikke 
alene  Niels  Juel,  men  ogsaa  den  hæderlige  og  flinke  Viceadmiral  Holdt. 
forbi.  Del  var  unægtelig  en  Krænkelse  for  Niels  Juel.  Han  var 
rigtignok  6  fil  7  Aar  yngre  end  den  Nyankomne;  men  han  havde  tjent 
sit  Fædreland  og  sin  Konge  med  Ære  og  flere  Gange  bavl  Lejlighed 
fil  al  vise,  af  han  ikke  alene  var  i  Besiddelse  af  usædvanlige  Evner, 
men    ogsaa    forslod    at   føre   en   overordnet  Kommando.       Curt  Adelaer 

havde  tjent  sine  Sporer  i  fremmede  Lande  og  var  ikke  engang  kommen 
hjem  ,  da  Danmark  og  Norge  i  Aarene  1657  til  1660  overstrømmedes 
af  Fjender  og  vare  stedte  i  den  liojeste  Nød  ,  og  det  endskjondt  der 
fra  Regeringen  var  ndgaaet  en  Opfordring  til  alle  danske  Undersaatter  i 
Udlandet  om  at  komme  tilbage  og  tjene  deres  Fædreland.  Han  havde 
vel  i  de  fjerne  Kampe  mod  Tyrkerne  i  Middelhavet  viist ,  at  han  var 
en  dygtig  Skibschef  og  modig  Kriger;  men  han  var  ikke  prøvet  som 
højere  Kommanderende,  som  Chef  for  en  Eskadre  eller  Flaade,  og  her 
udnævntes  han  netop  til  Anfører  for  hele  den  danske  Sostyrke.  Han 
blev  desuden  benaadet  med  Udmærkelser  og  Æresbevisninger ,  fik  som 
sagt  en  Lon  af  7200  Rd.,  medens  Niels  Juel  kun  havde  1250,  og  kom 
i  en  Stilling,  hvor  han  kunde  udøve  en  stor  Indflydelse  paa  den  overste 
Ledelse.  1666  blev  han  adlet;  dette  Adelsbrev  er  et  Vidnedsbyrd  om 
den  Overvurdering,  som  herhjemme  blev  Curt  Adelaers  Bedrifter  til  Del. 
Det  hedder  nemlig,  at  »Kongen  har  fornummet,  at  Adelaer  har  sin 
Mandhaftighed  i  adskillige  victorieuse  So-Slagtninger  og  Hoved-Actioner 
imod  Kristendoms-Fjenden  beviist,  da  han  udi  den  Venetianske  Republiks 
Tjeneste  med  sonderlig  Reputation  og  Renommee  i  adskillige  Krigs- 
eharger  til  Søes  betjent  haver,  ja  endog  Admirals  Bestilling  over  hele 
Flaader  i  samme  Tjeneste  tro  og  med  Ære  forvaltet  og  igjen  qviteret«. 
Hvorledes  der  er  kommet  til  at  staa  i  dette  Diplom  ,  at  Adelaer  havde 
kommanderet  over  hele  Flaader,  og  hvorledes  han  selv  stiltiende  har 
kunnet  see  paa,  at  det  stod  der,  maa  forundre;  thi  det  synes  beviist, 
at  han  i  den  fremmede  Tjeneste  kun  har  beklædt  en  Skibschefs  Post. 

Uagtet  den  krænkende  Forbigaaelse  synes  der  imellem  Juel  og 
Adelaer  i  det  Hele  taget  at  have  været  et  godt  Forhold;  der  foreligger 
ikke  Beviser  for  det  Modsatte.  Juel,  der  var  en  beskeden  Mand  og 
Tjenesten  og  sin  Konge  hengiven ,  fandt  sig  i ,  hvad  der  ikke  kunde 
være  anderledes,  uden  at  knurre  eller  lægge  sin  Fortrædelighed  for  Dagen. 
Alt ,  hvad  der  skete  af  Fremskridt  og  Udvikling ,  er  blevet  tilskrevet 
Adelaer,  selv  Henrik  Bjelke  maatte  træde  i  Skygge  for  ham,  og  dog 
kan  man  ikke  nævne  et  eneste  stort  eller  betydningsfuldt  Foretagende, 
ikke  noget  bestemt  Trin  i  Flaadens  Udvikling,  som  skyldes  ham.  Ved 
de  Forestillinger,  man  havde  faaet  om  hans  Fortid,  ragede  han  saa  højt 
op  over  de  andre  Admiraler,  at  disse  ligesom  skjultes  af  ham,   og  saa- 

ledes  synes  det  at  være  gaaet  til,  at  Niels  Juels  Historie  i  de  Aar,  fra 
1663  til  1675,  saa  længe  Curt  Adelaer  beklædte  sin  høje  Post,  er  bleven 
saa  at  sige  ganske  borte  for  os. 

Medens  Adelaer  var  General-Admiral  ved  den  danske  Flaade,  foretog 
han  forskjellige  Kejser,  dels  til  Norge,  for  at  hverve  Søfolk  og  for  at 
see  til  sine  Ejendomme  der,  dels  til  Holland  i  et  offentligt  Anliggende. 
Han  var  kun  et  Par  Gange  tilsoes.  Naar  han  var  hjemme ,  tog  han 
Del  i  Marinens  Styrelse,  i  Ordningen  af  de  forskjellige  Forhold,  Udar- 
bejdelsen af  Instruxer,  Ansættelsen  af  Mænd  i  de  forskjellige  Stillinger 
o.  s.  v.  sammen  med  de  andre  Admiraler  og  Medlemmer  af  Admirali- 
tetet; men  at  han  i  nogen  særegen  Grad  i  denne  Retning  har  udmærket 
sig  fremfor  disse,  er  ialtfald  ikke  beviist.  Han  var  iovrigt  en  meget 
arbejdsdygtig  Mand,  hvis  Virksomhed  omfattede  mange  forskjellige  For- 
hold; med  Dygtighed  bestyrede  han  ogsaa  sine  Ejendomme,  sit  Salt- 
monopol, tog  Del  i  liere  Handelsanliggender,  og  skjondt  der  vel  kunde 
gjøres  berettigede  Indvendinger  imod,  at  en  General-Admiral  og  Næst- 
formand i  Admiralitetet  sysselsatte  sig  med  Anliggender  af  den  Be- 
skaffenhed, saa  tyder  dog  hans  Forhold  ogsaa  her  paa  en  virksom  Aand. 
I  hans  fordelagtige  og  anselige  Stilling  i  Danmark  maa  vel  Grunden 
nærmest  søges  til,  at  han  afslog  et  Tilbud  fra  den  hollandske  Regering 
om  at  tjene  som  Viceadmiral  paa  den  hollandske  Flaade  under  den 
paany  med  England  udbrudte  Krig  (1665).  Naar  undtages,  at  Adelaer 
i  Aaret  1666  under  Krigen  mellem  Holland  og  England  forte  en  lille 
Eskadre ,  bestaaende  af  8  hollandske  Skibe ,  der  skulde  stilles  til  den 
danske  Regerings  Paadighed  ,  fra  Holland  til  Danmark  ,  blev  der  ikke 
Lejlighed  for  ham  for  i  hans  Dødsaar  til  at  faae  Kommando  over  nogen 
Flaade.  Hvor  dygtig  og  erfaren  en  Mand  han  altsaa  end  var,  komme 
vi  dog  til  den  Slutning,  at  det  store  Ry,  der  er  gaaet  af  ham,  ikke  er 
fuldt  ud  fortjent;  vi  have  havt  Søofficerer,  hvem  Fædrelandet  skylder 
meget  mere  end  ham,  og  hans  Berømmelse  har  for  en  Del  sin  Pod  i 
heldige  Tidsomstændigheder. 

Efter  saaledes  at  have  nævnet  de  ledende  Personer  i  Marinens 
Styrelse,  i  m  •  >  1 1 1  i  <j  Henrik  Bjelke  som  Pigsadmiral ,  Curt  Adelaer  som 
GeneraJ- Admiral,  Niels  Juel  som  Admiral  paa  Bremerholm  og  Nikolaj 
Heldt  som  Viceadmiral  paa  Holmen  og  den,  som  navnlig  forestod  Skibs- 

byggeriet,  hvilke  Blænd  vistnok  hver  især  have  adfyldt  deres  Post  med 
Dygtighed  ,  skulle  vi  nu  see  noget  nærmere  hen  til  Flaadens  Udvikling 
i  de  tolv  Aar,  der  gik  forud  for  den  skaanske  Krig. 

Der  havde  allerede  i  mange  Aar ,  som  viist  i  det  Foregaaende, 
saavel  hos  os  som  i  Udlandet  været  bygget  Skibe  udelukkende  til 
Krigsbrug,  og  den  Ting,  at  forandre  Handelsskibe  til  Krigsskibe,  ophørte 
efterhaanden  aldeles ,  ligesom  ogsaa  de  egentlige  Defensionsskibe  tabte 
mere  og  mere  i  Betydning.  Dog  var  det  først  i  Midten  af  det  17de 
Aarhundrede ,  at  der  foregik  en  mere  gjennemgribende  Forandring  ved 
Krigsskibene ,  at  de  byggedes  meget  storre  og  kraftigere  end  hidtil. 
Grunden  hertil,  ligesom  til  Sotaktikens  Udvikling,  maa  vistnok  navnlig 
søges  i  de  store  Sokampe  imellem  Holland  og  England,  der  flere  Gange 
blussede  op  i  denne  Periode.  England  var  bestandig  forud  for  Holland  i 
store,  kraftige  Krigsskibe,  og  for  at  folge  nogenlunde  med  maatte  Holland 
anstrænge  sig  af  al  Magt  og  ligeledes  lægge  sig  efter  at  bygge  store 
Skibe.  Det  sees  saaledes,  at  under  Krigen  1652  og  1653  havde  England 
et  Sejlkrigsskib  paa  104  Kanoner  med  700  Mands  Besætning ,  et 
andet  paa  88  Kanoner  med  550  Mand,  4  paa  64—66  Kanoner  med 
350  —  400  Mand  o.  s.  v.,  medens  det  maa  antages,  at  Hollændernes 
største  Skib  var  paa  54  Kanoner  med  250  Mands  Besætning.  Men  1665, 
da  Krigen  paany  brod  ud ,  modte  Holland  med  6  Orlogsskibe  paa 
70—78  Kanoner  og  300—400  Mands  Besætning,  4  paa  68  Kanoner 
o.  s.  v.,  medens  England  vel  havde  forøget  sin  Flaade  med  store  Skibe, 
men  dog  ikke  med  storre  end  de  nævnte.  Gaa  vi  nogle  Aar  længere 
frem,  til  1672,  da  forefinde  vi  i  den  engelske  Flaade  3  Orlogsskibe  paa 
100  —  120  Kanoner  med  850  —  880  Mands  Besætning,  3  paa  90  —  96 
Kanoner,  2  paa  80 — 90  Kanoner  o.  s.  v.,  medens  Holland  kunde  møde 
med  3  Orlogsskibe  paa  80 — 82  Kanoner  og  443—513  Mands  Besætning, 
14  Skibe  paa  70 — 78  Kanoner  o.  s.  v.  Naar  Besætningerne  nu  fore- 
komme os  store,  maa  det  erindres,  at  der  blandt  disse  fandtes  en  stor 
Mængde  Soldater. 

Hos  os  var  Hovedskibsbygningsværftet  paa  Bremerholm,  hvor  vistnok 
de  fleste  større  Skibe  fra  denne  Tid  ere  byggede.  Ved  dette  ansattes 
de  dygtigste  Skibsbygmestere,  blandt  hvilke  flere  vare  fremmede,  og  at 
det  har  nydt  megen  Anseelse,  kan  blandt  andet  sees  deraf,    at  der  her 

byggedes  flere  Skibe  til  den  iranske  Marine.  Fremgangsniaaden,  naar 
et  Skib  skulde  sættes  i  Bygning,  var  dengang  ligesom  nu,  at  Admirali- 
tetet stillede  Opgaven,  Bygmesteren  gjorde  Forslag,  der  enten  kun  be- 
stod i  en  Beskrivelse  med  tilhørende  Maal ,  eller  i  visse  Skabeloner, 
eller  vel  endog  i  en  fuldstændig  Model.  Admiralitetet  gjennemgik  der- 
efter Forslaget,  der  for  de  store  Skibes  Vedkommende  endelig  appro- 
beredes af  Kongen.  Skibene  byggedes  fornemmelig  af  dansk  Eg,  medens 
Master,  Rundholter,  Dæk  m.  m.  vare  af  norsk  Fyr,  og  de  kunde  i 
Keglen  vare  15  til  20  Aar.  Foruden  Værftet  paa  Bremerbolm  var  der 
et  mindre,  formodentlig  privat,  Værft  paa  Christianshavn.  Et  stort  og 
vel  bekjendt  Værft  fandtes  i  Neustadt,  hvorfra  der  leveredes  store  Krigs- 
skibe ,  ikke  alene  til  den  danske ,  men  ogsaa  til  fremmede  Mariner. 
Nogle  af  de  større  Skibe  byggedes  i  Norge,  som  ellers  kun  holdt  sig 
til  Skjærbaade  og  Galejer. 

Vore  storste  Krigsskibe  i  Frederik  den  Tredies  Tid  kunde  sættes 
imellem  de  engelske  og  de  hollandske,  idet  de  vare  større  end  de  sidste 
og  nærmede  sig  meget  de  første.  Vi  have  allerede  flere  Gange  omtalt 
disse  Skibe,  og  skulle  iblandt  dem  endnu  kun  henlede  Opmærksomheden 
paa  Orlogsskibet  Frederik  (Side  277),  det  største  af  de  indtil  den 
nævnte  Konges  Død  byggede  Skibe,  oprindelig  paa  90  Kanoner,  senere 
forøget  til  106,  hvoraf  de  største  vare  24  pundige  Metalkanoner,  de 
mindste  1  pundige.  Dette  Skib  var  en  Todækker ,  kun  enkelte  smaa 
Kanoner  fandtes  paa  Skandsen;  men  det  led  af  samme  Mangler  som 
de  store  engelske  Skibe,  nemlig  at  være  rankt,  saa  at  det  i  blæsende 
Vejr  ikke  kunde  bruge  sine  Kanoner  paa  det  underste  Batteri.  1G65 
talte  Flaaden,  foruden  dette  Skib,  Orlogsskibene  Sophia  paa  80  Kan., 
Prinds  Christian  paa  70  Kan.,  Trefoldighed  paa  GG  Kan.,  Tre  Lo-ver 
paa  GO,  3  Skibe  paa  56,  7  paa  40  —  48  Kan.,  1  paa  30  og  3  paa 
14  Kan.,  medens  flere  vare  under  Bygning;  men  fra  nu  af  til  Kongens 
Død  var  Fremskridtet  kun  ringe. 

Efter  Christian  den  Femtes  Thronbestigelsc  kom  der  nyt  Liv  i 
Flaadens  Udvikling,  og  Marinens  skjonneste  Periode  tog  sin  Begyndelse. 
Kongen  Belv  barer  herfor  en  stor  Del  af  Æren ,  saaledes  som  Bording 
-ki iver  om  ham  i    -Danske  Mercurius«   1G73: 


I.    Tilstanden  for  Krigen.  327 

Men  baailc  føret  og  sidst  hund  paa  Søe-Statens  Sager 

Vel  Døje  giver  Agt,  og  det  saaledea  mager, 

At  Floden  snart  udi  sin  rette  Skik   og  Stand, 
Om  noget  kommer  paa,  strax  færdig  være  kand. 

Om  noget  hidindtil  ved  Bremer-Holm  kand  være 
Forseet  og  glemt,  maa  skee,  som  Veikct  kan  besvære, 

Det  hånd  forandret  og  afskaffet  have  \il. 

Enhver  skal  gjøre  saa,  som  hånd  er  pligtig  til. 

Iland  lønner  Folket  af,  og  dertil  selv  forstrækker, 
Hvis  den  tillagte  Sum  og  Indkomst  ej  Ulstrækker. 

Ja  Kongen  stundom  selv  er  og  hos  Munstringen, 
At  see,  til  hvad  og  hvem  hans  Penge  gives  hen. 

Nu  begyndte  man  at  indrette  de  store  Skibe,  der  i  en  vis  Forstand 
kunde  kaldes  Tredækkere,  idet  de  forte  Kanoner  i  4  Lag,  skjondt 
det  næstoverste  Batteri  ikke  var  helt  lukket,  og  den  stolte  Sejler 
Christianus  Qvintus*),  som  tidligere  er  omtalt,  fremstod  i  disse  Aar;  dog 
er  det  ikke  oplyst,  naar  og  hvor  dette  Skib  er  bygget,  mulig  er  det 
et  Orlogsskib ,  som  sattes  i  Vandet  16G9  og  da  hed  Prinds  Christian, 
og  som  senere ,  efter  Prindsens  Thronbestigelse ,  er  blevet  omdøbt  og 
forhøjet.  Paa  Bremerholm  byggedes  de  to  smukke  Orlogsskibe  Chri- 
stianus Qvartus  paa  58  Kanoner  og  Fredericus  Tertlus  paa  64  Kanoner. 
Andre  Skibe  indkjobtes,  eller  byggedes  paa  Holmen  eller  private  Værfter, 
og  de  4  saakaldte  Tredækkere ,  som  prange  paa  Flaadelisten  fra  Aaret 
1675,  vare  vistnok  Skibe,  som  man  i  Christian  den  Femtes  Tid  havde 
forhøjet  ved  en  Overbygning;  ialtfald  var  Sojie  Amalie  et  ældre  Skib, 
der  ikke  engang  blev  brugt  under  den  skaanske  Krig.  Denne  Liste 
indeholder  følgende  31  Skibe. 


*)  Paa  Marinens  Modelkammer  findes  en  tiltaklet  Model  af  et  Orlogsskib,  om  hvilken 
det  hedder  i  Kataloget:  »Orlogsskib  fuldstændig  taklet  og  ekviperet;  blandt  dets 
Ornamenter  lindes  Chr.  5.  Chilier«.  Den  er  bleven  antaget  for  Modellen  til  det 
her  omtalte  Christianus  Qvintus;  men  dette  kan  ikke  være  rigtigt,  da  Modellen 
kun  har  5S  Kanonporte  og  2  lukkede  Batterier,  medens  Christianus  Qvintus  var 
paa  86  Kanoner  og  havde  3  eller  2*/a  lukkede  Batterier.  Vi  have  derfor  ikke  villet 
give  nogen  Afbildning  af  denne  usikkre  Model,  der  maaske  kun  har  været  anvendt 
til  at  ophænges  i  Kirken. 

1. 

Sofie  Amalie    .  .  . 

90  Kan. 

16. 

Christiania     .  .  .   . 

54  Kan 

2. 

( 'hristianics  Qvintus 

86    — 

17. 

Lindormen     .  .  .  . 

46    — 

3. 

Prinds  Georg  .  .  . 

78    — 

18. 

Delmenhorst  .  .  .  . 

44    — 

4. 

Norske  Love    .  .  . 

76    — 

19. 

42    — 

alle  fire  hver  med  tre 

20. 

Kjobenhavn    .  .  .  . 

36    — 

tildels  lukkede  Uattcrier 

21. 

Hummeren 

32    — 

5. 

Tre  Kroner  .... 

70    — 

22. 

Anthonette 

26     - 

6. 

Churprindsen    .  .  . 

68    — 

23. 

Havfruen 

26    — 

7. 

66    — 

24. 

Lossen 

26    — 

8. 

Charlotte  Amalie   . 

64    — 

25. 

Jægeren 

24    — 

9. 

Fredericus     Tertius 

64    — 

26. 

20    — 

10. 

64    — 

27. 

Prindsens  Fregat   . 

18    — 

11. 

Anna  Sofie    .... 

62    — 

28. 

Vildmanden    .  .  .  . 

16    — 

12. 

62     - 

29. 

16    — 

13. 

Christianits  Qvartus 

58    — 

30. 

Vandhunden  .  .   .  . 

12    — 

14. 

Nellebladet     .... 

54    — 

31. 

Forgyldte  Fisk    .  . 

8    — 

15. 

Gyldenlove     .... 

54    — 

De  største  Metalkanoner  vare  26pundige,  hvoraf  der  paa  Flaaden 
fandtes  26,  nemlig  14  paa  Sofie  Amalie  og  12  paa  Norske  Love. 
Derefter  kom  de  24pundige  Metalkanoner  (halve  Kartover),  hvoraf  der 
var  148  Stkr.,  og  efter  dem  18,  14,  12,  8,  6,  4,  3  og  2pundige  Ka- 
noner,  24-  og  14pundige  Slanger,  3pundige  saakaldte  Kielstykker  og 
endelig  Skraastykker ,  alle  af  Metal ,  i  Alt  532  Metalstykker  paa  hele 
den  udrustede  Flaade.  De  største  Jern  kanon  er  vare  18pundige,  og 
derefter  kom  14,  12,  9,  8,  6,  4  og  3pundige,  samt  lpundige  Falko- 
netter.    I  Sandhed  en  broget  Bevæbning! 

Flaadens  Besætning  var  anslaaet  til  8,716  Mand;  dog  maattc 
der  til  den  fuldstændige  Udrustning  gjøres  Eegning  paa  omtrent 
10,000  Mand,  Befalingsmænd  og  Menige  af  alle  Grader.  Foruden  den 
egentlige  Krigsflaade  var  der  endvidere  Defensionsskibene,  hvoraf  der  i 
det  nævnte  Aar  fandtes  honimod  50,  nogle  med  ikkun  2,  andre  med 
indtil  over  30  Kanoner;  de  benyttedes  under  Krigen  navnlig  til  Norges 
Forsvar  og  paa  Elben.  Endelig  maa  nævnes  de  norske  Skjærbaade,  de 
bergeiibke  (ialejer  og  nogle  faa  Brandere. 

Ved  de  Udrustninger,  som  forefaldt  i  Frederik  den  Tredies  sidste 
Regeringsaar  og  ikke  vare  synderlig  omfattende ,  skulle  vi  ikke  op- 
holde os.  Danmark  blev  ved  en  uheldig  Begivenhed ,  der  forefaldt  i 
Bergen ,  indviklet  i  den  Krig ,  som  fra  1665  til  1667  førtes  imellem 
England  og  Holland.  60  hollandske  rigtladede  Handelsskibe  havde  efter 
et  stort  Søslag  i  Nordsøen  søgt  ind  til  Bergen,  hvor  de  bleve  forfulgte  af 
en  engelsk  Flaade;  men  Normændene  aabnede  fra  deres  Sø  batterier 
Ilden  imod  de  engelske  Skibe  og  tilføjede  dem  endel  Skade.  Herover 
blev  Kong  Karl  den  Anden  af  England  meget  opbragt  paa  den  danske 
Konge,  ja  erklærede  ham  endog  Krig  i  Oktober  1666.  Danmark  tog 
Parti  med  Holland ,  indvilgede  i  at  lukke  Sundet  og  Bælterne  for 
Engelskmændene  og  udrustede,  for  at  opfylde  dette,  endel  Skibe;  men 
der  forefaldt  dog  ikke  noget  Fjendtligt. 

Christian  den  Femte  viste  større  Tilbøjelighed  til  at  ruste  Flaadens 
Skibe,  og  herfor  havde  han  et  bestemt  Maal  for  Dje.  Han  agtede  ikke 
at  følge  Hannibal  Sehestedts  vise  Raad ,  hans  Hu  stod  til  at  gjen- 
erhverve  sine  Fædres  Besiddelser  i  det  sydlige  Sverig.  Krigen  med 
Nabolandet  truede  stadig  med  at  bryde  ud ,  der  blev  saavel  i  Aarene 
1672  og  1673  som  i  1674  foretaget  Rustninger,  saaledes  1673  af  12 
store  Krigsskibe,  1674  af  15,  og  det  uagtet  man  vidste,  at  den  svenske 
Flaade  var  baade  større  og  kraftigere  end  den  danske;  men  «den  danske 
Mercurius"  udtrykte  maaske  den  almindelige  Anskuelse,  da  den  i  sit 
Numer  af  1ste  April  1676  skrev  om  Flaaden: 

«Saa  stor  og  vel  forvart  en  Orlogs  Magt  til  Strid 

Af  Danmark  aldrig  før  udgjordes  nogen  Tid. 
Er  Sverigs  Søe-Magt  end  saa  stærk,  som  den  sig  skriver, 
Vor  Sags  Retfærdighed  os  dog  Fortrøstning  giver. 

Vel  større  Læss  er  vælt  af  liden  Tue  for, 

Hvad  Magt  og  Mængd  ej  kand,   det  Tapperhed  tit  gjør.» 

Aar  1675  brød  Krigen  ud. 

II.  Krigens  Begyndelse  1675,  Curt  Adelaers  Død. 


e  vestlige  Lande  i 
Europa  vare  i  fuld 
Kamp  med  hin- 
anden; den  franske 
Konge  havde  be- 
gyndt med  at  overfalde  Holland,  og  den  øvrige  Del  af  det  nordlige 
Europa  blev  snart  indviklet  i  Krigen.  Sverig  var  forbundet  med  Fran- 
krig; Kurfyrsten  af  Brandenburg  og  Danmark  sluttede  sig  til  Holland. 
Hjemme  hos  os  kom  Alting  snart  i  Bevægelse ,  Flaaden  udrustedes  og 
forøgedes;  der  blev  sendt  Bud  til  Holland  efter  mangfoldige  Gjenstande, 
som  behøvedes  til  dens  Udstyr,  Matroser  indkaldtes,  de  fleste  fra  Hol- 
land, endel  fra  Norge,  Officerer,  Underofficerer  og  Mandskab  hvervedes 
i  Holland,  alle  Anstrængelser  bleve  gjorte  for  at  forberede  den  fore- 
staaende  Kamp.  Henrik  Bjelke,  Curt  Adelacr  og  Niels  Juel  arbejdede 
i  Forening  paa  Krigens  Forberedelse  for  Marinens  Vedkommende,  og 
Curt  Adelaer ,  som  skidde  have  Overkommando  over  Flaaden,  saasnart 
den  var  Henlig  til  al  stikke  i  Søen,  deltog  med  de  Andre  i  Udrust- 
ningerne, i  Mandskabernes  Sammenkaldelse,  Fordeling  og  Indøvelse. 

1  Begyndelsen  af  Juli  Maaned  1G75  ankom   der  til  Kjobenhavn  en 
hollandsk    Bskadre ,    bestaaende    af    7    Krigsskibe    onder    Kommander 

Jacob  Bincks,  bestemt  til  at  slutte  sig  til  den  danske  Flaade,  saa- 
snart  denne  var  færdig  til  at  afgaa  til  Østersøen.  Den  28de  i  samme 
Maaned  udfærdigedes  Instruktionen  for  Curt  Adelaer:  det  bestemtes,  at 
den  danske  Flaade  under  hans  Overkommando  skulde  deles  i  tre  Eskadrer, 
nemlig  Hovedstyrken  eller  Corps-de-bataille  under  General -Admiralens 
egen  Kommando,  Avantgarden  eller  den  hejre  Eskadre  under  Admiral 
Niels  Juel,  og  Arrieregarden  eller  den  venstre  Eskadre  under  Admiral 
Jens  Rodsten;  de  hollandske  Skibe  skulde  udgjore  en  fjerde,  eller 
Hjælpe-Eskadre,  under  Kommandør  Bincks,  der  stilledes  som  den  fjerde 
Officer  i  Flaaden  med  Tilladelse  til  at  deltage  i  alle  Raadslagninger. 
Bincks  gjorde  vel  Indsigelse  imod  denne  Foranstaltning  og  ønskede  at 
indtage  den  anden  Plads ,  umiddelbart  efter  Adelaer ,  men  han  maatte 
rette  sig  efter  Kongens  Villie;  det  var  den  første  Yttring  af  den  Trætte 
og  Skinsyge  imellem  de  hollandske  og  de  danske  Befalingsmænd ,  der 
senere  under  Krigen  paa  saa  mange  beklagelige  Maader  skulde  bryde 
frem ,  idet  Hollamderne  bestandig  i  deres  Overmod  vilde  tilegne  sig 
Rang  over  de  danske  Befalingsmænd  ,  selv  om  disse  indtoge  en  højere 
Stilling  eller  havde  viist  større  Dygtighed  og  Erfaring;  herom  ville  vi 
senere  hen  faae  mere  at  høre.  I  Adelaers  Instrux  hed  det  fremdeles, 
at  han  skulde  krydse  med  Flaaden  mellem  Bornholm  og  Rygen,  optage 
alle  Skibe,  som  gik  fra  og  til  Sverig,  og  sende  svenske  Fartøjer,  som 
optoges,  til  Kjøbenhavn  for  at  dommes.  Han  maatte  forurolige  Rygen, 
Usedom  og  Wollin  ,  men  ikke  sætte  sig  fast ,  med  mindre  Hæren  var 
rykket  frem  ,  saa  at  den  kunde  virke  i  Forening  med  Flaaden.  Frem- 
deles hed  det  i  denne  Instrux  ,  der  var  underskreven  af  Kongen  selv, 
ligesom  i  alle  de  Instruxer,  der  senere  under  Krigen  bleve  givne  til  de 
kommanderende  danske  og  hollandske  Admiraler ,  at ,  var  den  svenske 
Flaade  for  stærk,  da  skulde  Admiralen  efter  afholdt  Krigsraad  vende  til- 
bage, « eller  heller  efter  yderste  Evne  paa  alle  mulige  Maader  saa  god  og 
fornuftig  Anstalt  gjøre,  at  vores  Flaade  ikke  i  Utide  ved  en  utimelig 
Bravour  forgjæves  hazarderes  og  i  Fare  sættes ». 

Endnu  blev  der  gjort  store  Anstrængelser  for  at  formaa  Kongen  til 
at  afholde  sig  fra  Krigen.     Grifl'enfeldt  arbejdede  stærkt   imod   og  havde 

langl  hellere  seet,  at  Danmark  havde  forenet  sig  med  Frankrig  ogSverig, 
end  at  det  tog  det  modsatte  Parti,  ogsaa  Enkedronningen  Sophie  Amalia 
og  Hærens  Overhoved,  Præsidenten  i  Generalitetet  Hans  Schack,  arbejdede 
imod;  men  Christian  den  Femtes  krigerske  Sind  og  hans  Haab  om  at 
gjenvinde  de  skaanske  Provindser  vandt  Sejer  over  enhver  Modstand. 
Den  2den  September  1675  erklærede  han  fra  sin  Lejr  ved  Molln  i 
Lauenburg  Sverig  Krig.  Det  havde  nu  vistnok  været  rimeligt,  om  han 
strax  var  taget  med  Hæren  til  Sjælland  og  derfra  havde  gjort  Indfald  i 
Skaane,  hvor  Stemningen  var  i  hoj  Grad  gunstig  for  ham  blandt  Be- 
folkningen, der  i  de  forlobne  15  Aar  ikke  havde  glemt  Danmark  og  ikke 
havde  noget  hojere  Ønske  end  atter  at  komme  under  sine  tidligere 
Herrer;  men  dette  gjordes  ikke,  og  i  det  Hele  taget  maa  det  siges  om 
denne  Krigsperiode ,  at  medens  den  bragte  Flaaden  dens  skjonneste 
Laurbær ,  blev  Landkrigen  fort  uden  Plan  eller  Kraft ,  og  saa  at  sige 
aldrig  blev  nogen  Fordel  benyttet,  naar  den  var  vunden.  I  September 
faldt  Kongen  ind  i  Tyskland  og  gik  mod  Wismar;  men  da  denne  Fæst- 
ning øvede  en  kraftig  Modstand,  blev  han  kjed  af  Belejringen  og  vilde 
atter  drage  bort,  hvad  han  vel  ogsaa  havde  gjort,  hvis  ikke  Griffenfeldt 
havde  formaaet  ham  til  dog  ikke  at  opgive  et  Foretagende,  hvorpaa  han 
havde  begyndt.    I  December  maatte  Wismar  overgive  sig. 

Den  8de  August  1675  var  Adelaer  gaaet  ombord  paa  sit  Admiral- 
skib, Orlogsskibet  Prinds  Georg,  og  den  13de  lettede  han  med  Flaaden, 
der  talte  omtrent  20  store  Skibe ,  og  sejlede  til  Østersøen.  Kursen 
sattes  imod  Bornholm,  derpaa  igjen  tilbage  imod  Vest  langs  Bygen,  og 
i  dette  Farvand  opholdt  Flaaden  sig ,  dels  liggende  for  Anker  mellem 
Møen  og  Kygen  eller  under  dennes  Kyster,  dels  sejlende  til  den  ene 
eller  den  anden  Side,  ikke  alene  i  den  øvrige  Del  af  August  Maaned, 
men  ogsaa  i  hele  September  og  ind  i  Oktober,  uden  at  der  blev  seet 
Noget  i  il  den  svenske  Flaade.  Denne  var  allerede  i  Juli  Maaned,  nogle 
og  tredive  Skibe  stor,  sejlet  ud  i  Ostersoen,  men  holdt  sig  i  den  østlige 
Del  af  dette  Hav,  navnlig  under  Gulland.  Kongen  havde  befalet  Adelaer 
paa  Udrejsen  at  erobre  et  svensk  Krigsskib  paa  60  Kanoner,  som  laa 
wi|  Wismar,  og  at  angribe  Sobatteriet  Hvalfisken  paa  Bygen;  men  han 
undlod  dette  og  angav  som  Grund,  at  Skibet  kun  var  paa  30  Kanoner 
og  desuden  laa  for  nær  ved  Land,  og  for  at  angribe  Batteriet  maatte  de 

mindre  Skibe  skilles  fra  Flaaden ,  hvilket  kunde  medføre  Fare  for 
denne ,  da  den  svenske  Flaade  var  i  Soen.  Det  Sted ,  hvor  Ade- 
lacr  holdt  mest  af  at  opholde  sig,  var  imellem  Moen  og  Torne- 
busken ,  en  lille  O  paa  Vestsiden  af  Kygen ,  og  her  laa  han  fra 
Midten  af  September  næsten  stadig  for  Anker  med  Flaaden.  Vejret  var, 
som  sædvanlig  paa  denne  Aarstid  ,  uroligt  og  blæsende;  saavel  i  Sep- 
tember som  senere  i  Oktober  indtraf  der  flere  heftige  Storme.  En  smit- 
som Sygdom  udbrod  allerede  i  September  ombord  paa  Skibene,  og  den 
tog  til  i  en  meget  foruroligende  Grad.  Det  stormfulde  Vejr,  og  den 
meget  aabne  Ankerplads,  som  Flaaden  havde  valgt,  saa  at  sige  midt  i 
Soen,  gjorde  det  umuligt  at  faae  de  Syge  bortsendt,  og  Adelaer  ønskede 
meget  at  faae  Tilladelse  til  at  begive  sig  til  Bæltet  eller  til  Kjogebugt, 
hvor  Soen  var  roligere.  Endelig  den  22de  Oktober  forlod  Flaaden  dette 
aabne  Sted,  sejlede  Nord  paa  og  ankrede  under  Stevns. 

Den  svenske  Flaade  under  Kigsadmiral  Stenbock  havde  lidt  af 
de  samme  Gjenvordigheder,  Sygdom  og  Storm,  som  den  danske;  Skibene 
vare  blevne  adsplittede ,  nogle  havde  mistet  Ankere  og  Touge ,  og  da 
Admiralen  saa  sent  paa  Aaret  ikke  saae  sig  i  Stand  til  at  udrette  Noget, 
lod  han  Skibene  lobe  ind  under  Dalaro  i  den  stockholmske  Skjærgaard, 
hvor  Flaaden  samledes  den  20de  Oktober.  Saaledes  endte  dette  Aars 
Sotogt. 

Ved  Ankomsten  til  Stevns  var  Curt  Adelaer  syg,  og  han  antog  selv, 
at  han  led  af  den  samme  Farsot ,  som  grasserede  paa  Skibene.  Han 
havde  en  Foleise  af,  at  hans  sidste  Time  nærmede  sig,  og  havde  allerede 
den  17de  Oktober  nydt  den  hellige  Nadvere;  men  han  stred  imod  Syg- 
dommen, saalænge  han  kunde.  Den  30te  Oktober  lod  han  Flaaden  lette 
Anker  og  sejle  op  til  Dragør  for  at  faae  friske  Folk.  Den  2den  No- 
vember, da  Sygdommen  omsider  ganske  overmandede  ham,  overgav  han 
Kommandoen  over  Flaaden  til  Niels  Juel,  tog  Afsked  med  sine  Officerer 
og  blev  bragt  i  Land.  Det  korte  Felttog ,  i  hvilket  han ,  den  hojt- 
staaende  og  højtbegunstigede  Officer,  for  forste  og  for  sidste  Gang  havde 
ført  en  Flaade,  og  det  uden  at  faae  Lejlighed  til  at  føre  den  i  Kamp, 
var  tilende.  Han  kom  til  sit  Hjem  samme  Aften,  modtog  al  den  Hjælp 
og  al  den  Pleje ,  det  var  muligt  at  forskaffe  ham  ,  men  sov  dog 
ind   allerede    to    Dage    efter,    den  5te  November    om    Morgenen   Kl.  8. 

Tro  Maaneder  efter  blev  han  med  stor  Højtidelighed  bisat  i  Hol- 
mens Kirke ,  og  ti  Aar  senere ,  i  1G85 ,  hensattes  Liget  i  et  Grav- 
kammer i  Frue  Kirke ,  hvor  hans  Familje  rejste  et  stort  og  kostbart 
Monument  over  ham  *). 

Saaledes  endte  denne  mærkelige  Mands  Liv.  Mange  Lovtaler  ere 
holdte  over  ham,  mange  Digte  skrevne  til  hans  Pris;  men  netop  disse 
Lovtalere  og  Digtere  ere  uden  Tvivl  for  en  stor  Del  Skyld  i,  at  der  nu 
i  vore  Dage  er  gjort  Indsigelse  imod  det  Eftermæle ,  der  paa  Andres 
Bekostning  er  blevet  Curt  Adelaer  til  Del.  lovrigt  maa  det  vel  erindres, 
at  Kritiken  endnu  ikke  har  sagt  sit  sidste  Ord. 


*)  Her  forekommer  en  latinsk  Gravskrift,  der  er  saa  ejendommelig   for  Tidens  Lov^ 
talestil,  at  vi  gjengive  den  i  dansk  Oversættelse: 

Tyrkerne  en  Skræk,  Barbarerne  en  llædscl, 
Kandia  et  Skjold,  Venetianerne  en  Mur. 
Hollænderne  en  Hæder,  Normændene  en  /lue. 
Den  danske  Søm  agt  en  Pryd. 
Nordens  Underværk. 

GruHancLs  Erobiing;    Træfningen    under  Bornholm; 
Slaget  ved  Øland. 


rider      de 
indtraadte 

Forhold  da 
Curt  Adelaer 
j  var  dod,  kun- 
de Ingen  være 
nærmere  til 
at  komman- 
dere Flaaden  end  Admiral  Niels  Juel,  der  nu,  46  Aar  gammel,  altsaa 
en  Mand  i  en  moden  og  kraftig  Alder,  atter  havde  opnaaet  sin  Post  i 
Admiralitetet  umiddelbart  efter  Kigsadmiralen  Henrik  Bjelke.  Han  havde 
baaret  sin  væsentlige  Del  af  Arbejdet  ved  Flaadens  Udvikling ,  og  nu, 
da  lian  sattes  til  at  kommandere  denne  samtidig  med,  at  han  bestyrede 
Posten  som  Holmens  Chef,  blev  ikke  alene  hans  Arbejde  men  ogsaa 
hans  Ansvar  betydelig  foroget.  Der  blev  tomret  rask  paa  Holmen  i 
Vinterens  Lob,  de  mange  Skibe  bleve  eftersete  paa  Skrog,  Rejsning  og 
Artilleri ,  Besætningerne  ovede ,  kort  sagt  der  var  Liv  og  Virksomhed 
overalt.  Niels  Juel  fik  Kommando  over  den  første  Eskadre,  som  i  For- 
aaret  1676  skulde  afgaa  til  Østersøen,  og  den  23de  Marts  afsejlede  han 
fra  Rheden  Syd  paa  med  8  Orlogsskibe ,  5  Fregatter  og  nogle  mindre 
Fartøjer. 

Den  første  Expedition  gjaldt  Gulland,  der  lige  indtil  1045  havde 
hort  under  Danmark.  Det  maa  erindres,  at  en  stor  Del  af  de  nordtyske 
Lande  dengang  hørte  til  Sverig,  saaledes  Pommern  og  Gen  Rygen  ved 
Østersøens   Sydkyst ,    og  længere   imod  Vest   Fyrstendommerne   Bremen 


^  *sR- 


Niels  Juol. 


og  Verden,  og  del  var  af  stor  Vigtighed  for  de  Danske  at  erhverve  sig 
Herredom  mel  paa  Søen  ,  for  derved  at  hindre  Forbindelsen  imellem  de 
svenske  Provindser.  Men  den  svensko  Flaade  var  betydelig  større  end 
den  danske,    og  denne  maatte  derfor  gaa  frem  med  den  største  Forsig- 

tighed.  En  lignende  Befaling  som  den,  vi  ovenfor  have  seet,  at  der  var 
bleven  tildelt  Curt  Adelaer  i  1675,  til  ikke  at  indlade  sig  i  Kamp  med 
Fjenden,  naar  der  ikke  var  sikker  Udsigt  til  at  sejre  over  ham  ,  men  i 
saa  Fald  trække  sig  tilbage  til  de  danske  Farvande,  var  ogsaa  givet  Niels 
Juel.     Han  maatte  derfor  holde  et  vaagent  Øje  med  den  svenske  Flaade. 

Felttogets  Aabning  i  1676  ved  Niels  Juel  var  smuk  og  heldig. 
Det  var  nu  Kongens  Hensigt  at  føre  Krigen  over  til  det  sydlige  Sverig, 
og  en  Landgang  i  Skaane ,  hvor  den  svenske  Konge  Karl  den  Ellevte 
stod  med  en  lille  Hær  paa  knap  6000  Mand,  blev  forberedt.  Statholderen  i 
Norge,  Ulrik  Frederik  Gyldenløve,  var  allerede  trængt  ind  i  Sverig 
og  havde  indtaget  Venersborg.  Niels  Juel  havde  Befaling  til,  om  muligt, 
at  besætte  Gulland ,  hvorhen  han  derfor  styrede  sin  Kurs ,  og  der  var 
medgivet  ham  Tropper  til  at  foretage  Landgangen  med.  Paa  Vejen  traf 
Eskadren  paa  to  svenske  Fregatter,  der  flygtede  ind  mellem  Skjærene 
paa  den  blekingske  Kyst,  men  forfulgtes,  angrebes  med  Fartøjer  og  en- 
tredes, efter  at  være  stukne  i  Brand  af  Svenskerne;  den  ene  brændte, 
den  anden  indlemmedes  i  Juels  Eskadre.  Den  28de  April  ankom  han 
til  Gulland  i  stormfuldt  Vejr;  Morgenen  efter  foretoges  Landgangen  med 
Held ,  Visby  aabnede  sine  Porte ,  og  Garnisonen  sluttede  sig  inde  i 
Kastellet ,  som  efter  et  Angreb  fra  Sø-  og  Landsiden  maatte  overgive 
sig  den  1ste  Maj.  Dagen  efter  sendtes  Tropperne  til  Fastlandets  Kyster. 
Juel  indsatte  strax  en  ny  Regering  paa  øen ,  udnævnte  nye  Embeds- 
mænd, fordetmeste  valgte  blandt  øens  Beboere,  opkastede  Befæstninger 
paa  forskjellige  Steder  og  traf  sine  Foranstaltninger  med  saamegen 
Raskhed  og  Indsigt ,  at  han  allerede  den  4de  Maj  kunde  forlade  Visby 
igjen.  Gullænderne  vare  meget  lykkelige  over  de  Danskes  Herredømme, 
som  de  selv  søgte  at  grundfæste;  Juel  besøgte  dem  flere  Gange  under 
Krigen,  hvortil  han  havde  saameget  mere  Grund,  som  Kongen  udnævnte 
ham  til  Landshøvding  over  øen,  og  Gulland  forblev  i  de  Danskes  Be- 
siddelse lige  indtil  Freden. 

Det  var  Niels  Juels  Hensigt ,  efterat  han  havde  bemægtiget  sig 
Gulland,  ogsaa  at  sætte  sig  i  Besiddelse  af  øsel,  der  ligger  i  Mundingen 
af  den  liflandske  Bugt;  men  da  han  havde  bragt  i  Erfaring,  at  den 
svenske  Flaade,  bestaaende  af  40  Orlogsskibe  og  Fregatter  under  Ad- 
miral Creutz,   laa  færdig  til  at  stikke  i  Søen,   og  han  selv  kun  havde 

en  ringe  Styrke  til  sin  Raadighed,  maatte  lian  opgive  dette  Forsæt,  og 
efter  et  kort  Ophold  ved  Karls©  lettede  han  med  sine  Skibe  og  holdt 
krydsende  iraellem  Øland  og  Gulland  i  et  Par  Uger.  Under  denne 
Sejlads  fik  han  Forstærkning  hjemme  fra,  nemlig  forst  af  8  eller  9  hol- 
landske Krigsskibe  under  Schoutbynacht  (Kontreadmiral)  Almonde  — 
vi  maa  erindre,  at  Danmark  var  allieret  med  Holland,  og  at  den  hol- 
landske Regering  havde  forpligtet  sig  til  at  staa  Danmark  bi  imod 
Sverig  med  en  Hjælpeflaade  —  og  senere  4  danske  Orlogsskibe  under 
Admiral  Jens  Rod  sten.  Den  22de  Maj  gik  denne  Flaade ,  der  nu 
bestod  af  26  Skibe ,  til  Ankers  under  Bornholm ;  men  ved  Ankomsten 
hertil  modtog  Juel  en  Efterretning ,  som  smertede  og  krænkede  ham 
dybt:  han  var  atter  bleven  berovet  sin  Plads  som  Vicepræsident  i  Ad- 
miralitetet, den  højeste  Kommando  over  Flaaden  skulde  ikke  blive  i 
hans  Haand,  Curt  Adelaer  havde  faaet  en  anden  Efterfølger. 

Det  maa  have  været  kort  efter  denne  Admirals  Dod ,  at  Kongen 
har  fattet  det  ønske,  at  faae  en  hojtstaaende,  anerkjendt  dygtig  og  be- 
romt  hollandsk  Officer  i  sin  Tjeneste,  og  Talen  kunde  da  kun  være  om 
C  o  melis  Tromp,  der  var  en  Son  af  Mårten  Tromp  og  i  Hollæn- 
dernes Krig  med  England  havde  vundet  europæisk  Berømmelse.  Tromp 
var  født  samme  Aar  som  Juel  og  stod  unægtelig  i  Aaret  1675  over  ham 
i  Erfaring  og  Kundskab  som  Forer  af  en  stor  Flaade;  han  havde  i  de 
senere  Aar  tumlet  sig  mere  paa  Søen  end  Juel,  der  i  sin  Stilling  som 
Holmens  Chef  havde  ført  et  mere  tilbagetrukkent  Liv,  han  var  vant  til 
at  kommandere  over  mange  Skibe,  var  en  udmærket  Sømand  og  Admiral, 
afholdt  af  sine  Matroser;  men  han  var  endvidere  herskesyg,  fordrings- 
fuld, heftig  og  ikke  fri  for  Raahed  i  sin  Optræden,  hvorved  han  kunde 
være  meget  ubehagelig  at  omgaaes  for  dem,  der  stode  ham  nær  i  Tje- 
nesten. Griffen feldt ,  som  endnu  i  Vinteren  1675  —  76  styrede  Riget, 
men  om  Foraaret  blev  styrtet  fra  sin  høje  Stilling,  nærede  det  samme 
Ønske  som  Kongen ,  ja  fattede  det  maaske  endog  før  denne.  Grunden 
kan  dels  have  været  en  Frygt  for ,  at  ingen  af  de  danske  Admiraler 
havde  Kundskab  eller  Erfaring  eller  Myndighed  nok  til  at  kommandere 
over  de  forenede  danske  og  hollandske  Flaader,  dels  at  Danmark,  ved 
■il    vælge  en  hollandsk  Admiral   til  Højstkommanderende  for  Flaaden  i 

Østersoen,  knyttede  Holland  og  de  med  dette  allierede  Magter  nærmere 
til  sig.     Hensynet  var  formentlig  baade  et  praktisk  og  et  politisk. 

Allerede  ved  Nytaarstid  indledede  Griffenfeldt  gjennem  den  danske 
Gesandt  i  Antwerpen  Underhandlinger  med  Tromp ,  ligesom  der  blev 
forespurgt  hos  den  hollandske  Republiks  Præsident,  Prindsen  af  Oranien, 
om  han  vilde  give  den  berømte  Admiral  Orlov  til  at  træde  i  dansk 
Tjeneste.  Tromp  havde  god  Lyst  til  at  modtage  Tilbudet;  men  i  Først- 
ningen stodte  Underhandlingerne  dog  paa  Vanskeligheder,  idet  Kongen 
af  Danmark  ønskede ,  at  Tromp  ganske  skulde  forlade  den  hollandske 
Marine  for  at  optages  i  den  danske,  medens  der  fra  hollandsk  Side  blev 
holdt  paa,  at  Ansættelsen  kun  skulde  være  midlertidig.  Det  blev  om- 
sider fastsat ,  at  han  for  nogen  Tid  skulde  løses  fra  sin  Ed  til  den 
hollandske  Regering  og  optages  som  dansk  Admiral ,  saaledes  at  han 
kunde  rejse  hjem  igjen,  naar  han  selv  ønskede. 

Den  4de  Maj  ankom  Tromp  til  Kjebenhavn  og  blev  modtaget  af 
Regeringen  med  stor  Pragt,  og  med  Begejstring  af  hele  Befolkningen. 
Folket  er  et  bevægeligt  Element;  det  Fremmede  har  for  dette  noget  sært 
Tiltalende,  og  at  den  berømte  hollandske  Admiral,  hvis  Navn  var  kjendt 
over  hele  Europa,  vilde  komme  til  os  her,  træde  i  vor  Tjeneste  og  fore 
vor  Flaade,  begejstrede  Sindene.  Hvem  kjendte  ogsaa  dengang,  hvad 
der  boede  i  den  beskedne  og  endnu  temmelig  uprøvede  Niels  Juel! 
Da  Tromp  sejlede  forbi  Skibene  paa  Rheden,  saluteredes  der  for  ham; 
han  roede  iland  i  en  pragtfuld  Baad ,  Folkemasser  strømmede  sammen 
for  at  see  ham ,  og  han  blev  strax  efter  forestillet  for  Kongen.  Nogle 
Dage  derpaa  blev  Overenskomsten  afsluttet  med  ham ,  han  udnævntes 
til  General- Admiral  eller  Hejstkommanderende  for  Flaaden,  fik  Sæde  i 
Admiralitetet  næst  efter  Henrik  Bjelke ,  og  hans  Gage  bestemtes  til 
8000  Rd.  om  Aaret,  foruden  500  Rd.  maanedlig  i  Taffelpenge  ,  naar 
han  var  tilsøes. 

Det  var  Efterretningen  herom  ,  der  bragtes  Niels  Juel  under  hans 
korte  Ophold  ved  Bornholm.  Han  havde  ingen  Underretning  modtaget 
om,  at  der  blev  drevet  Forhandlinger  med  Tromp,  og  det  er  let  at  for- 
staa ,  at  han  baade  blev  overrasket  og  saaret  ved  Budskabet.  I  Aaret 
1663,  da  han  beklædte  Posten  som  Vicepræsident  i  Admiraltetet ,  blev 
Juel  skubbet  tilside  af  en  Mand,  der  traadte  frem  med  store  Fordringer, 

og  som  idctmindste  dengang  var  mere  hollandsk  eller  venetiansk  end 
dansk  eller  norsk;  nu,  12 — 13  Aar  senere,  efterat  han  paany  havde  op- 
naaet  sin  gamle  Stilling  i  en  modnere  og  mere  fremrykket  Alder,  blev 
han  atter  skubbet  tilside,  og  det  af  en  virkelig  Hollænder,  som  vel  var 
i  Besiddelse  af  et  berømt  Navn,  men  hvis  Optagelse  i  den  danske  Ma- 
rine dog  neppe  kan  have  været  nogen  Nødvendighed.  Opfyldt  af  Sorg 
herover  skrev  han  strax ,  den  22de  Maj,  et  Brev  til  Henrik  Bjelke,  i 
hvilket  han  udtrykker  sig  baade  beskedent  og  patriotisk,  i  et  Sprog,  der 
saa  dybt  er  præget  af  Niels  Juels  Personlighed,  at  vi  ikke  kunne  nægte 
os  den  Fornøjelse  at  optage  Brevet  her.      Det  lod  saaledes: 

«Sorn  jeg  seer  af  den  Kopi,  Eders  Excellence  mig  haver  tilskikket, 
at  Hans  Majestæt  allernaadigst  haver  antaget  Tromp  for  General-Ad- 
miral og  at  kommandere  Flaaden  i  Østersøen ,  saa  vil  jeg  ikke  ønske 
højere,  end  det  kunde  henstrække  til  Hans  kongelige  Majestæts  Tjeneste. 
Men  jeg  havde  dog  bleven  i  den  Forhaabning ,  at  jeg  for  en  20  Aars 
Tjeneste,  som  jeg  nu  haver  været  Admiral,  havde  været  saa  lykkelig  at 
avancere  noget  videre  frem ,  eftersom  Eders  Excellence  vel  er  vitterlig, 
at  jeg  aldrig  haver  skaanet  min  Hud  til  kongelig  Majestæts  Tjeneste, 
enten  i  Belejring,  Udfald  og  anden  Occasion  i  Søen,  og  alt  det, 
jeg  haver  gjort,  haver  været  i  Henseende  til  Hans  Majestæts  Tjeneste 
og  at  erlange  Ære  mere  end  Penge;  det  Eders  Excellence  forsikkrer 
mig  udi  Eders  Skrivelse,  at  jeg  haver  en  naadig  Herre,  saa  maa  Eders 
excellence  forlade  sig  til,  hvis  jeg  ikke  havde  den  Forhaabning,  at  Hans 
Majestæt  skulde  være  mig  saa  naadig ,  ogsaa  engang  at  avancere  mig, 
skulde  jeg  ikke  blive  en  Time,  men  forhaaber,  at  naar  det  kommer  til 
Action  engang,  skal  jeg  lade  see  den  Troskabs  Pligt,  som  jeg  er 
Hans  Majestæt  skyldig,  og  gjøre  ligesaa  meget  som  en  Anden,  der 
vinder  10  Gange  saa  mange  Penge  som  jeg.  Ellers  formoder  jeg,  at 
Eders  Excellence  hos  Hans  kongelige  Majestæt  mig  altid  paa  det  Bedste 
reoømmenderer ,  og  at  Eders  Excellence  ville  forsikkre  Hans  Majestæt, 
altid  at  skal  have  en  tro  Tjener  i  mig,  der  ikke  skal  spare  Liv  og  Blod 
til  Hans  Majestæts  Tjeneste." 

Det  er  værd  at  lægge  Mærke  til ,  at  Niels  Juel  vandt  sine  stolte 
Segre,  som  vi  senere  skulle  see,  netop  med  det  Tryk  paa  sig,  at  i  Grunden 
en  Anden  var  Flaadens  Hojstkommanderende. 


III.    Søkrigens  Fortsættelse  1676.  341 

Et  Par  Dage  efter,  at  Juel  havde  modtaget  den  ubehagelige  Efter- 
retning om  Tromps  Udnævnelse  til  Hojstkommanderende,  fik  han  ved 
sine  Jagere ,  der  stadig  udsendtes  i  forskjellige  Retninger ,  Meddelelse 
om,  at  Fjenden  var  under  Opsejling.  Han  lod  Flaaden  gaa  under  Sejl, 
holdt  ned  paa  den  vestlige  Side  af  Bornholm,  mellem  denne  -0,  Rygen 
og  den  sydlige  svenske  Kyst ,  og  nu  stilledes  Skibene  i  Slagorden  ,  for 
at  være  rede  til  at  møde  Fjenden.  Forholdene  vare  ikke  gunstige  for 
Juel;  Besætningerne  vare  medtagne  af  Toget  til  Gulland,  hvor  en  Del 
maatte  blive  tilbage;  Vinden  holdt  sig  i  det  ostlige  Hjerne,  altsaa  gun- 
stig for  den  Nordøst  fra  kommende  svenske  Flaade,  og  denne  var  meget 
stærkere  end  Niels  Juels.  Svenskerne,  som  kommanderedes  af  Admiral 
Creutz,  havde  40  Orlogsskibe  og  Fregatter,  hvoriblandt  et,  Stora  Cronan, 
paa  126  Kanoner,  3  paa  imellem  80  og  86,  6  paa  60  til  68  Kanoner, 
7  paa  50  til  56,  foruden  endel  mindre  Fartøjer,  og  talte  ialt  over  50 
Skibe;  den  forenede  danske  og  hollandske  Flaade  talte  derimod,  som 
allerede  nævnet,  kun  26  Skibe,  hvoraf  det  største  var  Juels  Admiralskib 
Churprindsen  paa  68  Kanoner;  desuden  var  der  4  paa  54  til  58  Ka- 
noner ,  medens  Resten  ikke  havde  mere  end  46  og  derunder.  Juel 
maatte  derfor  gaa  frem  med  den  største  Forsigtighed  imod  denne  be- 
tydelige Overmagt  og  havde  desuden  det  Paalæg  i  sin  Instrux,  at  han 
ikke  maatte  udsætte  Flaaden  for  nogen  overhængende  Fare,  men  hellere 
trække  sig  tilbage,  naar  Fjenden  var  for  stærk,  da  det  i  høj  Grad  var 
Kongen  om  at  gjøre  at  bevare  Flaaden,  indtil  den  var  samlet  i  hele  sin 
Styrke  og  med  Udsigt  til  et  godt  Udfald  kunde  byde  Fjenden  Spidsen. 
Dog  tabte  Juel  ikke  Modet,  han  stolede  paa  sin  Besindighed  og  Ro,  og 
vilde  ikke  for  nogen  Pris  lade  det  faae  Udseende  af,  at  han  veg  for 
Fjenden;  hans  Ære  stod  paa  Spil,  en  Fremmed  var  indkaldt  til  Landet 
for  at  overtage  hans  Plads,  og  der  kunde  endnu  være  Lejlighed  for  Juel 
til  at  vise,  at  han  selv  var  Posten  voxen. 

Den  25de  Maj  om  Morgenen  signaleredes  Fjenden,  som  med  gunstig 
Vind  kom  sejlende  ned  Nordøst  fra.  Det  gik  langsomt ,  thi  det  var 
næsten  stille  Vejr,  og  Juel  maatte  holde  sin  Flaade  i  en  Linie  tæt  ved 
Vinden  imod  Sydøst,  langsmed  det  hoje  Jasmund  paa  Rygen.  Saaledes 
nærmede  Flaaderne  sig  hinanden  i  to  Linier,  og  havde  Svenskerne  havt 
Bestemthed,  maatte  de  kunne  have  benyttet  den  for  dem  gunstige  Lej- 

lighed,  idet  de  gik  tværs  ned  imod  den  danske  Flaadelinie.  Men  om 
Middagen  vendte  Juel,  det  ene  Skib  i  Kjolvandet  paa  det  andet,  kom 
derved  til  at  styre  imod  Nordvest,  lige  ind  paa  Spidsen  af  den  svenske 
Flaade,  afskar  7  eller  8  af  dennes  Skibe,  og  en  heftig  Kamp  begyndte; 
der  blev  fyret  rask  fra  begge  Sider,  men  Artilleristerne  paa  de  danske 
Skibe  vare  bedre  ovede,  de  skjød  hurtigere  end  Artilleristerne  paa  de 
svenske  Skibe  ,  og  Fjenden  led  endel ,  skjøndt  han  ikke  kom  ind  paa 
nært  Hold.  I  en  gammel  Skildring  af  dette  Slag  hedder  det,  at  «dc 
hollandske  Skibe  tøvede  noget  længe ,  førend  de  vilde  bide  fra  sig, 
saa  at  de  Danske  bleve  i  Førstningen  noget  varme  i  Hovedet.  Men 
noget  derefter  traadte  de  hollandske  i  Dandsen  med  og  fægtede  vel». 
Nu  siger  rigtignok  Almonde  i  sin  Indberetning  om  Slaget ,  at  de  hol- 
landske Skibe  havde  den  største  Fortjeneste  af  dets  Udfald ,  og  havde 
Flaaden  kun  talt  Hollændere,  vilde  de  Svenske  ikke  være  slupne  derfra; 
mon  da  Juel  aldeles  ikke  omtaler  Hollænderne  i  sin  Kapport  til  Kongen 
og  Kigsadmiralen  ,  kunne  de  i  alt  Fald  ikke  have  spillet  nogen  frem- 
trædende Rolle  i  Slaget,  og  Æren  for  Kampens  heldige  Gang  maa  til- 
skrives den  danske  Admiral. 

Mørket  faldt  paa ,  Skydningen  ophørte ,  de  ilde  tilredte  svenske 
Skibe  trak  sig  tilbage,  de  Danske  søgte  at  istandsætte  den  lidte  Skade, 
og  om  Morgenen  den  26de  Maj  begyndte  Kampen  paany.  Svenskerne 
vare  drejede  under  Vinden  og  søgte  at  arbejde  sig  op  imod  denne,  det 
var  øjensynligt,  at  de  ikke  ønskede  at  fortsætte  Slaget;  den  danske 
Flaade  vendte  og  stod  op  imod  dem,  men  kunde  ikke  komme  dem  ind 
paa  Livet;  der  blev  kun  skudt  paa  Kanonskuds  Afstand.  I  Juels  Rap- 
port hedder  det:  «De  holdt  det  alt  til  Luvart  op,  saa  at  de  intet  kom 
nærmere  end  at  de  kunde  bcgaa  os  med  deres  Kanon ,  saa  vi  intet 
kunde  komme  iblandt  dem  at  gjore  noget  Afbræk,  som  vi  gjerne  havde 
villet,  hvorfor  vi  dengang  igjen,  som  vi  anden  Gang  var  passeret,  søgte 
dem  paany  i  den  Forhaabning,  at  vi  skulde  have  kunnet  kommet  ind  i 
drii. s  Flaade,  for  at  have  skaaret  dem  en  Parti  Skibe  af  (ligesom  om 
Aftenen);  og  slog  vi  med  dem  fra  om  Morgenen  Kl.  6  indtil  Kl.  3  om 
Eftermiddagen.  Men  det  vilde  ikke  lykkes  os,  eftersom  de  slet  ingen 
Lyst  havde  til  at  slaaes  videre  end  med  Kanon,  uanseel  at  de  havde 
lang!  mere  og  storre  Skibe  end  Eders  Kong].  Majestæts  Flaade  var;    og 

havde  vi  været  saa  lykkelige  at  have  den  Fordel  over  dem,  som  de  havde 
over  os,  at  have  havt  Luven  fra  dem,  skulde  de  vel  en  Parti  af  deres 
Skibe  have  mistet.«  Da  Juel  saae,  at  det  var  umuligt  at  udrette  mere 
imod  Fjenden,  der  vedblev  at  arbejde  sig  øster  i  op  imod  Vinden,  satte 
han  Kursen  imod  Falsterbo,  hvor  han  ankrede  med  Flaaden,  halvtredie 
Mile  Syd  for  Dragør.  Den  svenske  Flaade  gik  til  Ankers  ved  Trelle- 
borg ,  der  ligger  et  Par  Mil  Ost  for  Falsterbo  paa  den  svenske 
Sydkyst. 

Dette  første  Sammenstød  imellem  de  to  fjendtlige  Flaader  fortjener 
vel  ikke  Navn  af  noget  stort  Søslag  eller  en  storartet  Begivenhed;  men 
det  havde  dog  sin  Betydning.  Tabene  paa  begge  Sider  vare  ringe,  en 
Del  Skibe  havde  vel  lidt  større  eller  mindre  Beskadigelse  paa  Skrog  og 
Hejsning,  hvis  Istandsættelse  medtog  flere  Dages  Arbejde,  der  var  Tab 
af  Menneskeliv  paa  begge  Sider  (hvormange,  vides  ikke  bestemt,  det 
har  neppe  været  over  100),  ja  de  Danske  havde  endog  erobret  en  lille 
Galiot  paa  10  Kanoner,  uden  selv  at  miste  saameget  som  en  Jolle; 
men  de  to  Flaader  havde  dog  havt  Lejlighed  til  at  forsøge  et  Slags 
Tillob  til  en  Styrkeprøve.  Den  svenske  Flaade  havde  først  trukket  sig 
tilbage,  og  Kong  Karl  den  Ellevte,  der  fra  et  Kirketaarn  paa  den  svenske 
Kyst  skal  have  været  Vidne  til  Kampen,  eller  idetmindste  have  seet  de 
bortflygtende  Skibe,  tildelte  de  Officerer,  der  havde  viist  Mangel  paa 
Mod  og  Lyst  til  at  gribe  an  med  de  Danske,  en  mild  Irettesættelse. 
Desuagtet  betragtede  man  i  begge  Lande  Sammenstødet  som  et  virkeligt 
Søslag,  og  begge  Parter  tilskrev  sig  Sejren;  der  blev  baade  i  Sverig  og 
i  Danmark  holdt  Takkebønner  og  affyret  Sejrsskud";  Kanonerne  omkring 
Kjobenhavn  ble  ve  løsnede  af  Glæde  over,  at  Flaaden  havde  vundet  en 
Sejr.  Men  hvad  der  kan  ansees  som  en  ubestridelig  Følge  af  de  to 
Flaaders  Mode  er,  at  Niels  Juel  havde  viist  sin  Konge  og  sine  Lands- 
mænd ,  at  han  forstod  med  Kyndighed ,  Besindighed  og  Ro  at  fore  en 
storre  ^Samling  af  Skibe  imod  Fjenden;  thi  skjøndt  Flaaden  bestod  af 
uensartede  Skibe ,  har  han  dog  med  den  udfort  flinke  og  hensigtsmæs- 
sige Manøvrer ,  og  han  var  selv  af  den  Formening ,  at  havde  Fjenden 
ikke  veget,  vilde  denne  neppe  være  sluppet  saa  godt  derfra.  Kong 
Christian  skrev  selv  til  Juel  den  27de  Maj,  at  han  «med  sær  allernaa- 
digst  Fornøjelse  og  Velbehag    haver    fornummet    den    allerunderdanigste 

Iver ,  Troskab  og  Conduite ,  som  du  udi  den  med  den  svenske  Flaade 
igaar  forfaldne  Action  til  vores  Tjeneste  beteed  haver ,  og  ville  aller- 
naadigst  være  betænkt  saadant  med  al  kongelig  Mildbed  at  ihukomme »• 

Hermed  var  Juels  selvstændige  Overkommando  forbi  for  dette  Aar. 
Den  27de  Maj,  medens  han  laa  ved  Falsterbo,  ankom  Tromp  til  Flaaden 
med  Resten  af  Skibene,  som  tillige  vare  de  største,  overtog  Komman- 
doen over  den  hele  Flaade ,  der  nu  talte  35  Orlogsskibe  og  Fregatter 
(hvoraf  12  hollandske)  foruden  12  Brandere  og  mindre  Skibe ,  og  delte 
den  i  tre  Eskadrer ,  hvoraf  han  selv  kommanderede  den  ene  fra  Tre- 
dækkeren Christianits  Qvintus,  Juel  den  anden,  og  Almonde  den  tredie, 
der  især  bestod  af  hollandske  Skibe.  Juel  var  altsaa  nu  underordnet 
den  fremmede  Admiral.  Han  fandt  sig  i  denne  Krænkelse  uden  at 
gjere  nogen  Indvending.  Han  var  for  god  en  Undersaat  og  satte  Kon- 
gens og  Fædrelandets  formentlige  Tarv  for  højt  over*  sine  egne  Inter- 
esser til,  at  han  skulde  lade  sig  forlyde  med,  hvilke  bittre  Følelser  han 
nærede,  og  under  de  paafølgende  Begivenheder  fik  Tromp  aldrig  Anledning 
til  at  beklage  sig  over  hans  Opførsel  eller  over  Mangel  paa  Iver  i  Tje- 
nesten. Herpaa  kjende  vi  Niels  Juel  igjen;  jo  mere  han  følte  sin  Til- 
sidesættelse, des  mere  maa  man  agte  hans  Handlemaade ,  og  saameget 
kunde  i  alt  Fald  ikke  nægtes,  at  Tromp  var  en  duelig  Admiral. 

Den  forbundne  dansk-hollandske  Flaade  under  Kommando  af  Cor- 
nelis  Tromp  sejlede  den  29de  Maj  over  til  Stevns ,  hvor  den  laa  til 
Ankers  om  Natten.  Den  30te  lettede  den  igjen  og  stod  -Oster  i ,  paa 
Jagt  efter  den  svenske  Flaade ,  der  var  lettet  samme  Morgen  og  sejlet 
nedad  mod  Rygen,  hvorfra  den  gik  Nordøst  i,  over  mod  Bornholm.  Som 
anført,  bestod  den  forbundne  Flaade  af  35  Orlogsskibe,  medens  Sven- 
skerne havde  5  Linieskibe  og  Fregatter  samt  440  Kanoner  flere  end  de 
Danske.  Henad  Aften  fik  man  den  svenske  Flaade  i  Sigte  og  en  heftig 
Forfølgelse  begyndte  med  gunstig  Vind  for  begge  Flaadcr;  men 'Sven- 
skerne klemte  godt  paa,  og  den  næste  Morgen  vare  de  atter  forsvfmdne. 
Der  blev  sendt  Spejdere  ud  i  forskjellige  Retninger,  og  det  varede  ikke 
længe ,  før  Fjenden  opdagedes  under  Bornholm ,  og  Jagten  begyndte 
paany.  Om  Eftermiddagen  passerede  forst  den  svenske  og  derefter  den 
forbundne  Flaade  Christiansø;   men  Mørket  faldt  atter  paa,  uden  at  det 

kom  til  Sammenstød.     Den  næste  Dag,  den  1ste  Juni  1676,  stod  Sø- 
slaget ved  Oland. 

Om  Morgenen  havde  de  Danske  vundet  et  Stykke  ind  paa  Sven- 
skerne, som  prangede  med  Sejl  og  gjorde  Alt,    hvad  de  kunde,    for  at 
undgaa  Forfølgerne.     Vinden  var  vestlig,  det  blæste  frisk,  og  Vejret  var 
dertil  uroligt  med  Byger.      Man  havde  naaet  Sydenden  af  431and ,    den 
danske  Flaade   havde  Fordelen   af  Vinden  og  kneb  saa  tæt  som  muligt 
ind  under  Land  for  at  kunne  benytte  et  gunstigt  -Øjeblik  til  at  kaste 
sig  over  Fjenden.     Admiral  Creutz  havde  sit  Flag  vajende  paa  den  store 
Tredækker  Stora  Croncm,    der  førte  126  Kanoner  og  havde  en  Besæt- 
ning af  842  Mand;  den  var  aldeles  overlæsset  med  Sejl  og  dertil  meget 
rank   paa  Grund   af  den    svære  Kanonvægt   og    en    ringe  Last  nede  i 
Skibet.    Den  kjække  Admiral  Uggla,  vistnok  den  dygtigste  Officer  i  hele 
den  svenske  Flaade,    havde  sit  Flag  vajende   paa  Orlogsskibet  Sværdet, 
og   da    den  allierede  Flaade    nærmede   sig   op   imod    dem    i   en  Linie, 
troede  han  -Ojeblikket  gunstigt   til   at   foretage    en  Vending  og  forsoge 
paa  at  afskære   nogle  af  de  forreste  Skibe;    han  fik  Tilladelse  hertil  af 
Creutz,  der  selv  fulgte  ham  i  den   samme  Manøvre.      Det  skal  nu  be- 
mærkes, at,   naar  man  med  et  Skib  sejler  bort  fra  Vinden,   da  kan  der, 
selv  om  det  blæser  temmelig  stærkt,  føres  mange  Sejl;  men  drejer  man 
op  imod  Vinden,    saaledes  at  denne  kommer  ind  fra  Siden,   da  maa  de 
øverste  Sejl  gjøres  fast,  for  at  Skibet  ikke  skal  kaste  sig  for  meget  paa 
Siden.     Denne  Regel  undlod  Creutz  at  efterkomme,   og  Følgen  var,    at 
da  Stora  Cronan  drejede  under  Vinden,    krængede  den,    paa  Grund  af 
de  mange  Sejl,  saa  langt  over ,    at  Vandet  strømmede   ind  igjennem  de 
nederste  Kanonporte ,    som    man  ovenikjøbet   havde    forsømt   at   lukke. 
I  et  Ojeblik  fyldtes  det  stolte  Skib  og  sank ,    saa  at  kun  den  ene  Side 
af  Skroget  blev  over  Vandet;  kort  efter  opkom  der  Ild,  som  trængte  ind 
til  Krudtkammeret ,    og   Skibet   sprang   i    Luften.      Hele   Besætningen 
omkom  paa  40  Mand  nær,  som  optoges  af  Baadene.      Creutz  druknede 
tilligemed  sin  Søn.    Han  var  en  brav  og  hæderlig  Officer,  men  en  uduelig 
Somand  og  uskikket  til  en  Post,  hvortil  han  ikke  var  opdragen,  og  som 
han  aldrig  burde  have  beklædt. 

Dette  Uheld  bragte  Forvirring  i  den  svenske  Flaade;    nogle  Skibe 
kom  i  Kamp,  andre  flygtede  op  mod  Skjærgaarden;  blandt  de  første  var 

Sværdet,  Admiral  Uggla,  der  kæmpede  med  Mod  og  Udholdenhed,  skjondt 
han  var  angreben  fra  begge  Sider  og  blev  heftig  beskudt,  fra  den  ene 
Side  af  Tromp  selv,  fra  den  anden  af  Niels  Juel.  Tilsidst  maatte  han 
dog  bukke  under  for  den  heftige  Ild,  Storrejsningen  gik  overbord,  Flaget 
blev  strøget;  men  i  det  Samme  lagde  en  hollandsk  Brander  sig  paa 
Siden  af  Skibet ,  der  snart  stod  i  Luer;  Uggla  sprang  i  Søen  for  at 
redde  sig  ved  Svømning,  men  omkom  ved  Forsoget.  En  svensk  Histo- 
rieskriver beretter,  at  han  ikke  havde  stroget  sit  Flag,  inden  Branden 
opkom,  og  at  han,  da  han  sprang  i  Soen,  vendte  sit  Hoved  om  mod 
det  brændende  Skib,  hvis  Flag  endnu  vajede;  men  dette  er  ikke  rigtigt, 
baade  Tromp,  Niels  Juel  og  Almonde  melde  i  deres  Rapporter,  at  Uggla 
alt  havde  strøget ,  dengang  Branderen  kom  paa  Siden  af  Sværdet ;  selv 
Hollænderne  kalde  det  en  uhæderlig  Handling,  at  det  erobrede  Skib 
blev  stukket  i  Brand.  Imidlertid  brændte  dette  skjonne  Skib ,  medens 
dets  tappre  Fører  fandt  Døden  i  Bølgerne  og  fulgtes  af  saagodtsom  hele 
den  650  Mand  stærke  Besætning;  kun  52  Mand  reddedes.  To  store 
Orlogsskibe,  Neptunus  og  Jemvaagen ,  erobredes  efter  en  heftig  Kamp. 
Et  stort  Skib,  Æblet,  paa  84  Kanoner,  løb  ind  paa  Skjærene  og  forliste, 
hvilket  gav  Anledning  til,  at  Niels  Juel  i  sin  Rapport  kunde  melde,  at 
Svenskerne  paa  samme  Tid  mistede  baade  »Kronen,  Sværdet  og  Æblet« 
(Kongemagtens  Klenodier).  Mange  af  Skibene  vare,  som  anført,  flygtede 
ind  mellem  Skjærene ,  hvor  de  til  Niels  Juels  velbegrundede  Ærgrelse 
ikke  bleve  forfulgte ;  thi  det  er  senere  oplyst ,  at  det  ikke  havde  været 
vanskeligt  selv  med  en  ringere  Styrke  at  overvinde  dem  der ,  og  at 
Svenskerne  nærede  stor  Frygt  for  et  saadant  Angreb.  Juel  siger  herom 
i  sin  Rapport:  «Jeg  fornemmer,  at  Proviant-Skibene,  som  er  udskikket, 
haver  Ordre  at  opsøge  os  enten  under  Gulland  eller  ogsaa  i  de  svenske 
Skjær;  saa  veed  Gud,  at  det  ikke  er  min  Skyld,  at  vi  ikke  ere  i  Skjæ- 
rene, eftersom  jeg  fastelig  troer,  at  vi  skulde  have  jaget  de  Svenske  saa- 
dan  Feber  paa  deres  Hals,  at  alle  Doctores  i  Stockholm  ikke  skulde 
være  gode  for  at  kurere  dem  i  Aar  og  Dag  igjen.»  De  Skibe,  som 
holdt  Stand,  bleve  overvundne  eller  erobrede;  et  af  dem  blev  taget 
lige  under  Mols  Juels  Kanoner,  men  af  Hollænderne,  efterdi  hans  Ad- 
miralskib Cliurprindsen  havde  lidt  saa  meget,  at  de  kom  ham  i  For- 
kjobet  med  at  besætte  Skibet. 

Soslaget  ved  -Øland  var  en  fuldstændig  Sejr  for  de  forbundne  dansk- 
hollandske  Vaaben.  Mindst  7  ,  efter  nogle  Beretninger  endogsaa  12, 
svenske  Skibe  vare  ødelagte  eller  erobrede ,  og  den  svenske  Flaade  var 
gjort  ubrugelig  for  dette  Aar;  de  Danske  vare  fra  nu  af,  indtil  den 
svenske  Flaade  atter  kunde  rejse  sig  fra  Nederlaget,  Herrer  over  hele 
Østersøen.  Æren  for  Sejren  tilkommer  især  Tromp;  den  kan  ikke  fra- 
skrives ham  som  den  hojstkommanderende  Admiral  og  den,  der  ledede 
baade  Slaget  og  Forfølgelsen;  men  ogsaa  de  andre  Admiraler,  Niels 
Juel,  Almonde  og  Jens  Kodsten,  have  deres  Del  i  Æren.  Hvad  der 
imidlertid  ikke   lidet  bidrog  til   det  heldige  Udfald,  var  de  svenske  Be- 


Skuepenge  over  Sejren  ved  Øland, 


falingsmænds  Uduelighed  og  Flaadens  slette  Manøvrer.  Tre  Admiraler 
omkom  i  Slaget,  og  foruden  dem  over  2000  Befalingsmænd  og  Menige; 
600  toges  til  Fange.  I  Danmark  jublede  man  over  Sejren ,  saasnart 
Efterretningen  derom  ankom  til  Kjobenhavn  —  i  Sverig  var  man  op- 
fyldt af  Sorg  og  Græmmelse  over,  at  den  stolte  Flaade  med  dens  mange 
prægtige  Skibe  efter  faa  Timers  Kamp  havde  bukket  under  for  en  rin- 
gere Styrke.  I  Danmark  blev  der  skudt  Glædesskud  og  til  Minde  om 
Sejren  præget  en  Skuepenge ,  paa  hvis  ene  Side  man  seer  Kongens 
Brystbillede,  paa  den  anden  Side  den  Scene  af  Slaget,  hvor  Stora  Cronan 
synker,    samt  Indskriften    « Fromhed   og  Retfærdighed    krone    Sejren;« 

i  Sverig  klædte  man  sig  i  Sorg  —  denne  Gang  var  der  ikke  nogen 
Tvivl  om,  hvem  der  havde  sejret. 

Efter  Slaget  ved  -Øland  forefaldt  der  i  1676  ikke  flere  større  Be- 
givenheder paa  Søen;  Svenskerne  havde  nok  at  gjøre  med  at  istand- 
sætte og  fornye  deres  Flaade ,  og  de  Allierede  vare  stærke  nok  til  at 
hindre  den  i  at  løbe  ud  i  Østersøen.  Den  forenede  Flaade  sejlede  midt 
i  Juni  Maaned  tilbage  til  Kjoge  Bugt,  hvor  Tromp  den  20de  modtog 
Besog  ombord  i  sit  Skib  Christianits  Qvintus  af  Kongen  selv,  der  øn- 
skede at  hilse  paa  sine  sejrrige  Officerer  paa  Flaaden  og  indbød  Ad- 
miralerne til  Taffel  hos  sig  paa  Tromps  Skib. 

Dagen  efter  gik  Flaaden  atter  under  Sejl;  det  gjaldt  om  at  indtage 
Ystad  for  at  drage  Svenskernes  Opmærksomhed  til  den  Kant.  Nu,  da 
man  var  Herre  paa  Søen,  saa  at  de  forskjellige  Dele  af  det  svenske  Eige 
ikke  kunde  yde  hinanden  hurtig  Understøttelse ,  var  Tiden  moden  til 
efter  Griffenfeldts  Plan  at  føre  Hæren  over  til  Skaane.  Allerede  i  Slut- 
ningen af  Juni  Maaned  landede  Kong  Christian  den  Femte  med  den 
danske  Hær  ved  Helsingborg.  Skaaningernes  Stemning  var  gunstig  for 
Erobringen. 

Ystads  Indtagels«  var  udført  meget  hurtigt  og  uden  synderligt  Tab 
under  Tromps  Ledelse;  men  at  Juel  ogsaa  ved  denne  Lejlighed  havde 
sin  Del  i  det  heldige  Udfald,  kan  sees  af  hans  egne  Skrivelser.  Til 
Bjelke  skriver  han,  at  han  om  Natten,  før  Angrebet  fandt  Sted,  sendte 
en  Lieutenant  i  en  Slup  ind  mod  Land  paa  Musketskuds  Afstand ,  for 
at  maale  Dybden;  om  Morgenen  gik  han  ombord  til  Tromp  for  at 
aflægge  Uapport ,  hvorefter  der  blev  taget  Beslutning  om  at  angribe. 
De  letteste  Fregatter  nærmede  sig  paa  Falkonetskuds  Afstand,  Skyd- 
ningen begyndte,  om  Eftermiddagen  sattes  Mandskabet  i  Land,  de  svenske 
Ryttere  angreb  rask,  men  bleve  slaaede  tilbage  med  et  Tab  af  en  50 
Mand,  og  derpaa  blev  Byen  taget.  »Det  er  ikke  raadeligt  at  slaa  sine 
egne  Børn  ihjel;  thi  man  vced  ikke,  hvad  deraf  kunde  blive-,  siger 
Juel.  «For  8  Dage  var  jeg  Admiral,  og  nu  er  jeg  Adjudant,  Proviant- 
forvall<T  og  Ingeniør,  saa  at  jeg  kan  prætendere  al  Hans  Majestæt  Gage 
for  3  eller  4  Charger*.  Han  omtaler,  at  de  Danske  forskandsc  sig,  for 
ikke  at  jages  bort,  « kanske  jeg  bliver  og  en  Oberst  over  et  Par  hun- 
drede Dragoner  at  oprette,    saa  jeg   kan   faae  adskillige  Tjenester  her». 

I  et  Brev  meddeler  han  Kongen,  at  Egnens  Befolkning  «var  rede  til 
at  slaa  paa  de  Svenske  af  et  godt  Hjerte«,  saasnart  Kongen  gjorde 
Opbud  og  Befolkningen  fik  noget  af  hans  Majestæts  Folk  til  Hjælp. 
En  saadan  Stemning  tjente  i  hoj  Grad  til  at  sikkre  de  Danske  den 
gjorte  Erobring. 

Det  var  ikke  for  i  Juli  Maaned,  at  den  sidste  Del  af  den  hollandske 
Hjælpeflaade,  bestaaende  af  to  storre  Skibe  under  Viceadmiral  Evert- 
sens  Kommando,  ankom  til  østersoen.  Evertsen  skulde  afløse  Almonde, 
han  var  ældre  Officer  end  denne ,  og  gjorde  Fordring  paa  at  faae  den 
næsthøjeste  Rang  i  den  forenede  Flaade,  umiddelbart  efter  Tronip,  altsaa 
foran  Niels  Juel ;  men  en  saadan  Tilsidesættelse  kunde  denne  ikke 
lade  sig  byde.  Forholdet  imellem  de  Danske  og  Hollænderne  var  ikke 
det  bedste ,  flere  Gange  lod  der  Bitterheder  fra  begge  Sider ,  Juel 
klagede  over  Hollændernes  Opforsel ,  og  Tromp  fremsatte  graverende 
Beskyldninger  imod  de  fleste  af  de  Befalingsmænd,  som  havde  kæmpet 
ved  -Øland,  hvilke  Beskyldninger  han  dog  ikke  dristede  sig  til  nærmere 
at  forklare  eller  bevise,  da  han  opfordredes  dertil.  Det  lykkedes  vel 
Juel  at  bevare  sin  Stilling  ved  Flaaden  over  Evertsen,  men  det  spændte 
Forhold  kunde  ikke  være  til  Gavn  for  Tjenesten ,  og  det  er  gjerne 
muligt,  at  det  vilde  have  havt  skadelige  Følger,  dersom  ikke  Svenskerne 
havde  viist  sig  saa  uvirksomme. 

Af  hvad  der  senere  i  dette  Aar  blev  udrettet  med  Flaaden,  skulle 
vi  kun  nævne ,  at  for  at  støtte  Gyldenloves  Indfald  i  Sverig  afgik 
Admiral  M.  Rodsten  den  Ilte  Juli  fra  Oresund  med  4  Orlogsskibe  og 
3  Defensionsskibe  til  Kattegattet  og  lagde  sig  for  Goteborg;  men 
hans  Admiralskib  Kjøbenhavn  strandede  i  Skjærgaarden  og  maatte  op- 
brændes, og  Skibene  fik  ikke  Lejlighed  til  at  foretage  noget  Fjendtligt. 
I  September  Maaned  blev  foretaget  en  Expedition  mod  Christianopel, 
som  uden  Vanskelighed  erobredes ,  da  Byen  var  uden  Besætning. 
Tromp  havde  modsat  sig,  at  et  Foretagende  af  denne  Art,  under 
den  farlige  Kyst,  blev  udfort  saa  sent  paa  Aaret;  men  da  det  var 
Kongens  bestemte  Villie ,  at  det  skulde  skee ,  maatte  Befalingen  ad- 
lydes. Saavidt  det  kan  sees  af  Beretningerne,  var  det  Juel,  som  med 
10  Orlogsskibe  og  Fregatter  erobrede  Byen.  Den  27de  September 
gik  Evertsen   med   de   hollandske   Skibe   til  Kjøbenhavn ,    hvorfra  han 

nogle  Dage  efter  sejlede  hjem  med  dem  til  Holland.  Den  storste 
Del  af  den  dansk  -  norske  Flaade  lagdes  i  Vinterkvarter  i  Kjoben- 
havn.  Tromp  forte  derpaa  en  Forstærkning  af  3000  Matroser  til 
Kongen ,  som  havde  uddrevet  Svenskerne  af  Skaane  og  Blekingen. 
Men  nu  vaagnede  Heltenaturen  hos  Karl  den  Ellevte  og  hans  Mænd, 
den  tidligere  savnede  Raadsnarhe  ,  Udholdenhed  og  Nojsomhed,  vaktes 
og  bragte  Sejren  tillands  paa  svensk  Side.  Niels  Juel  var  hos  Kong 
Christian  forst  i  December  Maaned;  han  forlod  ham  den  3die;  den  4de 
stod  det  blodige  Slag  ved  Lund,  hvor  begge  Kongerne  anførte;  der 
kæmpedes  tappert  paa  begge  Sider,  og  begge  Parter  tilskreve  sig  Sejren, 
men  Svenskernes  maa  have  været  den  bedste;  thi  de  Danske  beholdt 
som  Følge  af  Slaget  kun  nogle  faa  faste  Punkter  tilbage  i  Sydsverig. 

rigsaa- 
ret  1677  op- 
randt, det 
Aar,  i  hvil- 
ket Niels 
Juel ,  der 
hidtil  kun 
var  lidet  be- 
"  kjendt uden- 
for sit  Fæ- 
dreland, skulde  vinde  et  europæisk  Navn.  En  idetinindste  for  ham  be- 
tydningsfuld Begivenhed  indtraadte  strax  ved  Aarcts  Begyndelse:  General- 
Admiral  Cornelis  Tromp ,  der  stod  højt  i  Kongens  Gunst,  der  alt  i 
November  Maaned  var  bleven  udnævnt  til  Ridder  af  Elefantordenen  og 
kort  efter  havde  faaet  Titelen  Greve  af  Solvitsborg,  sendtes  ifølge  Kon- 
gens egen  Befaling  til  Holland  for  at  virke  til,  at  en  større  hollandsk 
Hjælpeflaade  blev  stillet  til  den  danske  Regerings  Raadighed ,  at  der 
blev  hvervet  Officerer  og  Matroser  til  de  danske  Skibe  ra.  m.  Tromp 
afrejste  fra  Kjøbenhavn  den  8de  Januar  og  kom  først  tilbage  igjen  om- 
trent et  halvt  Aar  senere;  han  optraadte  i  Holland  som  dansk  Admiral, 
og  skjøndt  han  i  denne  Stilling  ikke  havde  saa  let  en  Adgang  til  de 
høje  Myndigheder,   som  han  vilde  have  havt,    dersom    han  var  optraadt 

som  Hollænder,  saa  blev  dog  hans  Sendelse  ikke  uden  Frugt,  og  der 
kunde  neppe  fra  Danmark  være  sendt  nogen  Mand,  som  havde  udrettet 
mere.  Danmark  havde  nemlig  sluttet  sig  nærmere  til  Kurfysten  af 
Brandenburg  imod  Frankrig  og  lovet  at  forhindre  Overskibning  af 
svenske  Tropper  til  Pommern ;  men  Hollænderne,  som  havde  den  største 
Interesse  i  østersohandelen ,  frygtede  for ,  at  Danmarks  Held  i  den 
sidste  Krig  skulde  gjøre  det  for  overmodigt  og  bringe  det  til  at  ind- 
skrænke Handelen  for  Generalstaterne,  hvorfor  disse  vare  meget  lunkne 
i  deres  Alliance  og  tøvede  med  at  sende  den  lovede  Hjælp.  Hvorledes 
det  gik  hermed ,  og  hvad  Tromp  udrettede  hos  sine  Landsmænd ,  vil 
sees  af  det  Følgende. 

Imidlertid  arbejdedes  der  rask  herhjemme  paa  Flaadens  Istand- 
sættelse og  Forøgelse.  Paa  Bremerholm  var  der  Travlhed ,  og  Juel 
var  i  uafbrudt  Virksomhed.  Men  Isen  spærrede  Skibene  inde,  den  blev 
liggende  til  sent  paa  Vinteren,  og  det  var  først  henimod  Slutningen  af 
Marts  Maaned,  at  der  kunde  afsendes  nogle  Skibe  til  Østersøen. 

Christian  den  Femte ,  som  i  Løbet  af  Vinteren  havde  havt  Tid  til 
at  samle  nye  Kræfter  efter  Nederlaget  ved  Lund ,  gik  i  Maj  Maaned 
med  en  Hær  paa  14,000  Mand  over  Sundet  og  gjorde  Landgang  i 
Landskrona.  Udenfor  Byen,  ved  Rønneberg  Høje,  stod  Karl  den  Ellevte 
med  en  knap  halv  saa  stor  Hær;  men  Kong  Christian  var  uklog  nok 
til  at  give  ham  Tid  til  at  trække  sig  tilbage,  ud  af  Skaane,  og  istedenfor 
at  forfølge  den  svenske  Hær ,  lagde  Kongen  sig  for  Malmø ,  som  be- 
lejredes; men  den  befæstede  By  gjorde  tapper  Modstand. 

Den  22de  Maj  laa  Niels  Juel  til  Ankers  paa  Kjøbenhavns  Khed  med 
sin  Flaade;  hans  Flag  vajede  paa  Tredækkeren  Christianits  Qvintus,  som 
Aaret  forud  havde  baaret  Admiral  Tromps  Flag.  Han  uddelte  samme 
Dag  Befaling  til  Cheferne  om,  i  hvilke  Afdelinger  Flaaden  skulde  deles, 
og  hvorledes  de  havde  at  forholde  sig  i  forskjellige  Tilfælde.  Der  var 
foruden  Juel  to  andre  Admiraler,  eller  rettere  Viceadmiraler,  i  Flaaden, 
nemlig  Christian  Bjelke  paa  Churprindsen,  og  P.  Morsing  paa  GyJdenlove. 
Den  23de  afsejlede  Flaaden  Syd  paa,  laa  den  25de  til  Ankers  under 
Møen  og  den  28de  ved  Gjedser.    En  vigtig  Meddelelse  bragtes  Juel. 

Til  Kjobonhavn  var  der  nemlig  uventet  kommet  Efterretning  om, 
at  en  svensk  Eskadre,    bestaaende  af  11   større  og  mindre  Skibe    paa 

426  Kanoner,  foruden  3  Brandere,  2  Galioter  og  2  Proviantskibe,  under 
Admiral  Erik  Sj  o  blad  s  Kommando,  den  23de  Maj  var  ankommen  i 
Store  Bælt  og  laa  til  Ankers  under  Sprogo.  Den  var  afgaaet  fra  Gote- 
borg  strax  efter  Isens  Opbrud,  for  at  gaa  igjennem  Bæltet  og  Østersøen 
til  den  øvrige  Del  af  den  svenske  Flaade  og  paa  Vejen  forhindre  en 
dansk  Transport  af  Tropper  fra  at  afgaa  fra  Holsten  til  Hæren  i 
Skaane.  Saasnart  Efterretningen  herom  indlob  til  Kjobenhavn,  afsendtes 
Befalinger  om  Forholdsregler  til  Niels  Juel  med  en  Galiot ,  som  først 
traf  ham  den  28de  under  Gjedser.  Den  danske  Flaade  var  imidlertid 
bleven  forøget  med  flere  tidligere  udsendte  Skibe,  og  den  bestod  nu  af 
13  større  Skibe  med  ialt  671  Kanoner,  foruden  2  Brandere  og  en 
Galiot. 

Juel  bestemte  sig  strax  til  at  opsoge  Fjenden  ,  tildelte  Cheferne 
deres  Poster,  opmuntrede  Enhver  til  at  gjore  sin  Pligt,  og  lod  lette  for 
at  sejle  Vester  paa  henimod  Femern  (see  Kaartet  Side  269);  men  stille 
Vejr  og  Modvind  hindrede  Skibene  fra  at  komme  frem.  Den  30te  Maj 
kom  Fjenden  i  Sigte;  han  stod  igjennem  Femer  Bælt  og  styrede  Sydøst 
paa  ned  imod  Rostok,  hvor  han  gik  til  Ankers;  men  Vejrliget  for- 
hindrede endnu  de  Danske  fra  at  komme  ham  paa  Skud.  Dagen  efter 
lod  Juel  holde  ned  imod  de  Svenske,  som  kappede  deres  Ankertouge  og 
sejlede  Nordost  i,  op  imellem  Moen  og  den  pommerske  Kyst,  forfulgte 
af  de  Danske;  det  var  saa  stille,  at  Skibene  næsten  ingen  Fart  kunde 
gjore  for  alle  deres  Sejl ,  og  maatte  bugseres  af  Baade.  Kl.  5  om 
Eftermiddagen  faldt  det  første  Skud,  og  det  lykkedes  Kapitajn  Dreyer 
med  Skibet  Enighed,  inden  Mørket  faldt  paa,  at  komme  paa  Siden  af 
det  svenske  Skib  Wrangels  Pallats  og  tvinge  det  til  at  overgive  sig. 
Flugten  og  Forfølgelsen  fortsattes  om  Natten,  og  Juel  var  selv  i  Spidsen 
med  sit  Skib.  Kl.  21/.'  om  Morgenen  den  1ste  Juni,  Aarsdagen  efter 
Slaget  ved  Odand,  naaede  Christianits  Qvintus  Fjendens  agterste  Skibe 
og  angreb  alene  tre  af  disse;  Lindormen  kom  op  til  det  svenske  Skib 
Hajfrim,  angreb  det,  fik  Understøttelse  af  et  Par  andre  Skibe,  og  tvang 
det  til  Overgivelse.  Viceadmiral  Bjelke  angreb  med  Churprindsen  det 
største  af  de  svenske  Skibe,  Ccdmar  Castel,  og  da  han  fik  Understøt- 
telse af  Juel  og  af  et  Par  andre  Skibe,  lykkedes  det  ham  at  erobre  det; 
men    det   var   i    synkefærdig    Tilstand    og    maatte    sættes    i    Land    paa 

Kyston.  Imidlertid  bemærkede  Juel ,  at  nogle  af  de  forreste  Skibe, 
hvoriblandt  Amarant,  som  kommanderedes  af  Sjoblad  selv,  søgte  at 
undfly,  hvorfor  han  strax  stod  efter  dem,  uden  at  være  fulgt  af  nogen 
af  Sine,  naaede  dem  inde  under  Møen,  angreb  dem  og  tvang  Amarant 
til  at  overgive  sig  efter  2  Timers  heftig  Kamp;  Sjoblad  toges  til  Fange, 
«om  Middagen  var  han  min  Gjæst  ombord  paa  mit  Skib»,  siger  Juel. 
Efter  Amarant  maatte  ogsaa  det  svenske  Skib  Engel  Gabriel  stryge  sit 
Flag;  men  Resten  af  Flaaden  undkom,  fornemmelig  paa  Grund  af  at  de 
Signaler ,    som  Niels  Juel  gjorde  til  flere  af  sine  underlagte   Skibe  om 

at  forfølge  dem,  ikke  bleve  efterfulgte.  Kl.  11  om  Formiddagen  blev 
det  taaget  Vejr  og  Kulingen  tiltog,  saa  at  al  videre  Forfølgelse  maatte 
opgives ,  og  skjondt  det  for  en  stor  Del  maa  tilskrives  nogle  af  de 
danske  Chefers  Lunkenhed  ,  at  ikke  fiere  Skibe  bleve  tagne  eller  øde- 
lagte, var  Sejren  dog  smuk.  4  Skibe,  nemlig  Amarant  paa  (50  Ka- 
noner, Haffrwi  paa  46,  Wrangels  L'<<U<it.<  paa  44  og  Engel  Gabriel  paa 
50,  erobredes,  3  mindre  opsnappedes  paa  Flugten,  og  Calmar  Castel  paa 
7  1  Kanoner  blev  edelagt;    foruden  den  kommanderende  Admiral  bleve 

omtrent  30  Officerer  og  1550  Mand  tagne  til  Fange,  og  Mange  faldt  eller 
bleve  saarede.    De  Danske  mistede  ikke  en  Baad. 

Efter  Slaget  sejlede  Juel  til  Kjoge  Bugt,  hvor  han  gik  til  Ankers 
med  sin  Eskadre,  og  nogle  Dage  efter  stod  han  længere  Nord  paa  og 
ankrede  under  Dragor  for  at  faae  Skibene  eftersete,  Priserne  udbedrede, 
Mandskabet  kompletteret ,  og  alle  Fornødenheder ,  saasom  Proviant, 
Ammunition,  Krudt,  Sejl  o.  s.  v.  tilsendte;  men  hermed  gik  det  kun 
langsomt ,  Juel  maatte  gjentagne  Gange  skrive  til  Admiralitetet.  Juel 
var  imidlertid  ikke  tilfreds  med  de  vundne  Fordele ,  han  havde  haabet 
at  gjore  hele  den  svenske  Eskadre  til  Bytte  og  tilskrev  flere  af  Skibs- 
chefernes Lunkenhed  Grunden  til ,  at  dette  ikke  var  naaet.  Han  for- 
langte derfor  en  Krigsret  nedsat  over  disse  Officerer;  thi  vel  var  han 
mild  og  overbærende  mod  sine  Undergivne,  men  dog  alvorlig  og  streng, 
hvor  han  fandt  grove  Fejl  eller  Forbrydelser,  og  han  vilde  ikke  see  paa, 
at  de  Villige  arbejdede  for  de  Uvillige.  Krigsretten  blev  nedsat ,  og 
allerede  den  18de  Juni  faldt  Dommen,  som  lod  paa,  at  tre  af  de  danske 
Skibschefer  skulde  betale  Pengeboder,  en  hollandsk  Kapitajn  blev 
kasseret  og  en  anden  hollandsk  Kapitajn  dømtes  fra  Ære  og  Liv, 
hvilken  Straf  han  undgik  ved  at  flygte;  den  22de  stadfæstede  Kongen 
Dommen. 

fterat  Flaaden  var  kommen  til  Ankers  ved 
Dragør ,  maatte  der  arbejdes  paa  at  forøge 
den  og  gjøre  den  saa  kampdygtig  som  mulig;  thi  den  svenske  Flaade, 
om  hvilken  man  vidste,  at  den  var  større  end  den  danske,  kunde  snart 
ventes  at  ville  indfinde  sig  i  vore  Farvande.  Paa  Bremerholm  gjorde 
man  sit  Bedste  for  at  skaffe  Forøgelse  til  Flaaden;  nogle  Skibe  hjem- 
kaldtes fra  Kattegattet  og  Østersøen;  men  dog  var  Niels  Juels  Stilling 
vanskelig  og  ingenlunde  misundelsesværdig.  Kigsadmiralen ,  Henrik 
Bjelke,  var  i  Kjøbenhavn  og  styrede  derfra  Marinens  Anliggender;  men 
Kongen  var  i  Skaane,  hans  Mening  maatte  høres,  og  han  gav  jævnlig 
selv  Befalinger  til  Flaaden.  Overalt  havde  man  en  Fornemmelse  af,  at 
et  stort  Soslag  var  i  Vente;  men  Hollænderne  vare  ikke  endnu  an- 
komne, Regeringen  frygtede  for,  at  den  dansk -norske  Flaade  var  for 
svag  til  at  møde  Fjenden,  og  de  Befalinger,  som  bleve  givne  til  Niels 
Juel ,    vare  meget  tilbageholdne ,    for  ikke  at  sige   uklare.      Niels  Juel 

skyndte  paa  Admiralitetet  for  at  faae  tilsendt  Alt,  hvad  han  behovede, 
og  imidlertid  holdt  han  Skibsbesætningerne  i  Aande  med  Vaabenexercits 
og  andre  Øvelser ,  lettede  flere  Gange  med  Flaaden  og  manovrerede  i 
Bugten  ,  eller  foretog  taktiske  Evolutioner  med  Baade ,  ankrede  snart 
under  Stevns,  snart  under  Falsterbo,  og  udsendte  Spejdere  for  at  have 
et  vaagent  Øje  med,  om  Noget  skulde  vise  sig. 

Allerede  den  4de  Juni  fik  Niels  Juel  Brev  fra  Regeringen  i  Kjo- 
benhavn,  at  han  maatte  være  paa  sin  Post  og  samle  saamange  Skibe 
til  Flaaden  som  muligt;  thi  man  havde  Efterretning  om,  at  den  svenske 
Flaade  var  stukket  i  Soen.  Den  8de  Juni  fik  han  Befaling  til  at  krydse 
imellem  Oland  og  Bornholm  og  vente  der,  til  Hollænderne  ankom;  men 
vare  Svenskerne  ham  for  stærke ,  skulde  han  trække  sig  tilbage  til 
Sundet;  to  Dage  efter  blev  denne  Bestemmelse  forandret.  Den  12te 
Juni  skrev  Kong  Christian  selv  til  ham  fra  Feltlejren  foran  Malmo;  han 
skulde  samle  de  udsendte  Skibe  og  med  Flaaden  begive  sig  midt  ud  i 
Farvandet.  «Naar  du  da  med  Vor  Flaade  i  Farvandet  krydser  og  for- 
farer Fjendens  Styrke,  haver  du  efter  Krigsraadets  Mening  og  din  egen 
Konduite  at  agere,  og  dersom  du  formener  at  være  Resten  af  Fjendens 
Flaade  mægtig  nok  og  finder  din  Fordel ,  haver  du  den  med  Guds 
kraftige  Bistand  at  angribe.  Men  skulde  du  befinde,  at  de  ingen  Skibe 
detacheret,  men  deres  Skibe  tilsammen  haver,  og  i  sligt  Antal,  som  dig 
kunde  være  overlegen ,  haver  du  efter  din  forrige  Ordre  dig  paa  den 
bedste  Maade  og  med  god  Orden  at  retirere,  at  de  dig  ikke  fra  Kjo- 
benhavns  Havn  kunne  afskære ,  eller  Konjunktionen  med  Admiral- 
General  Grev  Tromp  hindre.«  Juel  besluttede  nu  at  holde  sig  imellem 
Falsterbo  og  Dragor. 

Da  Kongen  imidlertid  onskede,  at  Farvandet  mellem  den  svenske 
Kyst  og  Rygen  skulde  holdes  ryddeligt ,  besluttede  Juel  efter  et  den 
23de  afholdt  Krigsraad  at  gaa  derhen  med  Flaaden ,  hvorfor  han  lod 
den  lette  Dagen  efter;  men  paa  Grund  af  stille  Vejr  naaede  man  ikke 
længere  end  til  Stevns.  Det  vedblev  at  være  Stille ,  kun  rejste  der 
sig  nu  og  da  en  ostlig  Brise ,  der  var  gunstig  for  den  svenske  Flaade, 
og  da  Stillingen  ved  Stevns,  med  Landet  i  Læ,  ikke  var  heldig  i  Til- 
fælde af  et  Angreb  ,  besluttede  Juel  at  arbejde  sig  op  med  Flaaden  til 
Falsterbo,  for  at  ligge  i   Læ  under  Landpynten  og  det  derfra  udgaaende 

Rev,  hvor  han  bedre  kunde  tage  imod  Fjenden.  Denne  Beslutning  blev 
udført  den  28de,  samme  Dag,  som  Juel  fik  sikker  Efterretning  om,  at 
Svenskerne  havde  viist  sig  udfor  Ystad ,  altsaa  Vest  for  Bornholm ;  et 
Par  Dage  forud  havde  Kongen  underrettet  ham  om,  at  Tromp  den  19de 
Juni  havde  forladt  Holland  med  Hjælpeflaaden. 

Endelig  bragte  de  af  Juel  udsendte  Jagere  Efterretning  om,  at  de 
havde  seet  den  svenske  Flaade  nærme  sig  øster  fra,  og  to  engelske 
Skibe,  som  bleve  anholdte,  gav  ham  nærmere  Oplysninger.  Samme  Dag, 
den  29de  Juni,  medens  den  danske  Flaade  laa  til  Ankers  mellem  Stevns  og 
Falsterbo,  kom  Svenskerne  i  Sigte;  de  holdt  mere  Syd  paa,  og  gik  ned 
under  Møen.  Juel  sendte  strax  Efterretning  herom  til  Regeringen  i 
Kjobenhavn  og  udbad  sig  dens  Bestemmelse  om ,  hvorvidt  han  strax 
skulde  gaa  imod  Fjenden  eller  vente,  til  der  kom  Hjælp.  Regeringen 
i  Kjobenhavn  skrev  til  Kongen  i  Skaane  for  at  modtage  hans  Befaling, 
men  raadede  dog  paa  samme  Tid  til  at  paalægge  Juel ,  forsaavidt  det 
var  ham  muligt,  ikke  at  indlade  sig  i  noget  Slag,  men  vente  indtil  de 
hollandske  Skibe  ankom.  Den  30te  Juni  skrev  Juel  igjen  til  Rigs- 
admiral  Bjelke  og  udbad  sig  hans  Bestemmelse,  da  et  ombord  paa  hans 
Skib  afholdt  Krigsraad  havde  besluttet,  at  Flaaden  skulde  blive  liggende 
imellem  Stevns  og  Falsterbo ,  indtil  der  kom  Besked  fra  Kjobenhavn, 
om  Hjælp  kunde  ventes,  hvorefter  man  nærmere  vilde  træffe  sine  For- 
holdsregler. Samme  Dag  ankom  til  Flaaden  Niels  Juels  egen  Broder, 
den  ædle,  dygtige  Baron  Jens  Juel;  saavidt  det  kan  sees,  var  det  Ad- 
miralitetet i  Kjobenhavn ,  som  sendte  ham.  Han  har  formodentlig 
skullet  bringe  Efterretning  om,  hvorledes  Sagerne  stode  i  Land,  og  der- 
efter overlægge  med  Broderen,  hvad  der  var  at  gjore.  Dette  var  altsaa 
Dagen  før  den  mindeværdige  1ste  Juli,  og  vi  skulle  nu  see,  hvorledes 
det  stod  til  med  den  svenske  Flaade. 

Denne  store  Flaade  var  delt  i  3  Eskadrer.  Øverstkommanderende 
var  Rigsraad  og  Feltmarskal  Baron  Evert  Henrik  Horn,  en  Mand 
odes  Erfaring  i  Sovæsenet,  og  som  derfor  ugjerne  havde  modtaget  denne 
Post.  Som  vi  allerede  have  anført,  var  Flaaden  stukket  i  Soen  i  Be- 
gyndelsen af  Juni.  Opgaven  var  at  hævne  Nederlaget  fra  det  foregaaende 
Aar  og  rense  Farvandet.  Medens  Horn  ønskede  at  gaa  forsvarsvis  frem, 
gav  den   heftige  Kong  Karl   den   Ellevte  den  28de  Juni  Horn   Befaling 

til  at  angribe  Fjenden,  hvorsomhelst  han  blev  truffen.  Formodentlig 
har  man  villet  ile  med  at  angribe  de  Danske  ,  inden  de  fik  Understøt- 
telse af  Hollænderne ,  for  at  Sejren  kunde  være  sikker  og  Nederlaget 
fuldstændigt.  Midt  i  Juni  havde  de  Danske  opsnappet  et  Brev  fra  den 
svenske  Rigsadmiral  til  Kong  Karl  og  deraf  erfaret ,  hvor  stor  den 
svenske  Flaade  var.  Den  27de  og  28\\e  passerede  den  Bornholm,  den 
30te  om  Morgenen  ankrede  den  under  Moen.  Naar  vi  paa  denne  Dag 
see  de  to  Flaader  overfor  hinanden,  hvor  de  laa  truende  og  i  Sigte  af 
hinanden ,  maa  vi  altsaa  efter  de  Oplysninger ,  som  findes  i  det  Fore- 
gaaende ,  forudsætte ,  at  Horn ,  støttende  sig  til  sin  overlegne  Styrke 
og  vistnok  med  Følelsen  af,  at  Sejren  var  ham  sikker,  saa  hurtigt  som 
muligt  vilde  skride  til  Angreb,  hvortil  han  ogsaa  havde  sin  Konges  ud- 
trykkelige Befaling,  medens  Niels  Juel,  der  ingen  bestemt  Befaling 
havde  ,  enten  til  at  angribe  eller  til  at  holde  sig  tilbage ,  maatte  stole 
paa  sit  eget  Skjøn  og  kun  vove  sig  i  Slag,  naar  det  ikke  kunde  und- 
gaaes,  eller  naar  Omstændighederne  vare  ham  særdeles  gunstige.  Han 
kan  vel  have  været  noget  raadvild,  noget  ubestemt  under  de  givne  For- 
hold, da  hans  Styrke  var  betydelig  mindre  end  Fjendens;  men  fra  det 
Ojeblik  af,  han  saae,  at  Kampen  var  uundgaaelig,  forsvandt  alt  dette, 
han  traadte  frem  i  al  sin  Storhed,  Bestemthed,  Sikkerhed  og  Ro,  og 
Blad  for  Blad  flettedes  om  hans  Hoved  den  Laurbærkrands,  som  aldrig 
skal  visne.  Flaaderne  vare  hinanden  for  nær,  til  at  Kamp  kunde  und- 
gaaes,  og  den  1ste  Juli  stod  det  i  Nordens  Historie  saa  berømte  Sø- 
slag i  Kjøge  Bugt. 

Lad  os,  inden  Kampen  fremstilles,  kaste  et  Blik  paa  Kaartet  og  det 
Farvand,  hvor  Slaget  stod;  thi  dette  var  i  Grunden  ikke  i  selve  Kjøge 
Bugt,  men  udenfor.  I  den  nordlige  Del  af  Bugten  ligger  -Øen  Amager 
med  Drogden  paa  den  østlige  og  Kallebodstrand  paa  den  vestlige  Side; 
Drogden  er  Sejlløbet  mellem  Amager  og  Saltholm,  gjennem  hvilket 
Skibene  passere,  naar  de  gaa  fra  Oresund  til  Østersøen ;  de  kunne  ogsaa 
gaa  Ost  om  Saltholm ,  gjennem  Flinterenden ,  men  der  er  Farvandet 
mindre  rent.  I  Højde  med  Saltholms  Sydende  ligger  Malmø,  og  derfra 
gaaer  den  svenske  Kyst  imod  Syd,  slaaer  en  Bugt  indad  og  danner  saa 
en  Halvø,  hvor  Skanor  ligger,  og  hvis  sydlige  Ende  hedder  Falsterbo. 
Falsterbo  er  et  Hjorne,    hvorfra  den   svenske  Sydkyst  gaaer  imod  Ost, 

forbi  Trelleborg  og  Ystad  hen  til  det  Hjornc,  Sandhammar,  der  ligger 
lige  over  for  Hainrneren  paa  Bornholm.  Fra  Falsterbo  udgaaer  der  imod 
'  Syd  et  langt  Sandrev,  Falsterbo  Rev,  paa  hvis  yderste  Ende  der  nu 
ligger  et  Fyrskib,  og  fra  dette  op  til  Dragør  imod  Nord  er  der  imellem 
4  og  5  Mile.  See  vi  over  til  Kysten  paa  den  modsatte  Side,  paa  Sjæl- 
land, da  slaaer  denne,  som  bekjendt,  en  stor  Bugt  fra  Kallebodstrand 
imod  Sydvest  til  Kjoge ,  hvorpaa  den  atter  gaaer  udefter  til  Stevns 
Klint,  som  strækker  sig  i  Syd.  Fra  Drager  til  Midten  af  Stevns  Klint 
er  der  ligeledes  imellem  4  og  5  Mile,  og  Sydspidsen  af  Falsterbo  Rev 
(Fyrskibet)  ligger  ret  -Øst  for  Midten  af  Klinten  i  en  Afstand  af  3  Mile. 
Hele  den  store  Kjoge  Bugt  imellem  Amager,  Stevns  og  Falsterbo  er 
saaledes  kun  3  Mile  bred  i  den  sydlige  Aabning,  men  over  5  Mile  bred 
i  Midten.  Gaa  vi  fra  Stevns  længere  imod  Syd,  da  kommer  den  store 
Præstø  Bugt,  og  Syd  for  denne  Møen,  der  springer  langt  ud  i  Farvandet, 
saa  at  Møens  Klint  ligger  omtrent  lige  Syd  for  Amager. 

Efter  at  have  seet  paa  Farvandet,  ville  vi  nu  et  Ojeblik  betragte 
de  to  fjendtlige  Flaaders  Styrke.  De  vare  begge,  som  sædvanlig,  delte  i 
3  Eskadrer  hver.  Niels  Juel  havde  faaet  samlet  25  Krigsskibe ,  blandt 
hvilke  vi  træffe  flere  af  vore  gamle  Bekj endte.  Han  selv  førte  den 
midterste  Eskadre ,  Corps-de-bataille ,  paa  Tredækkeren  Christianits 
Qvintus;  Eskadren  talte  8  Skibe,  blandt  hvilke  vi  ville  nævne  Cluir- 
prindsen,  Viceadmiral  Chr.  Bjelke,  Tre  Lover,  Schoutbynacht  Floris  Car- 
stensen, Enighed,  Kapitajn  Dreyer.  Den  første  Eskadre ,  eller  Avant- 
garden ,  blev  fort  af  Admiral  Markuor  Rodsten  paa  Orlogsskibet  Anna 
Sofia;  den  bestod  ligeledes  af  8  Skibe,  hvoriblandt  Tredækkeren  Norske 
Løve,  Viceadmiral  Henrik  Spån,  Delmenhorst,  Schoutbynacht  I.  Eilertsen 
o.  s.  v.  Den  tredie  Eskadre,  eller  Arrieregarden,  blev  ført  af  Admiral 
Jens  Rodsten  paa  Orlogsskibet  Trekroner-,  den  bestod  af  9  Skibe,  hvor- 
iblandt Gyldenlove,  Viceadmiral  Morsing ,  Charlotte  Amalia,  Schout- 
bynacht Pihl  o.  s.  v.  De  25  Krigsskibe  forte  tilsammen  1267  Kanoner 
og  en  Besætning  af  6505  Mand ;  desuden  herte  3  Brandere  og  8  Smaa- 
skibe  til  Flaaden. 

I  den  svenske  Flaade  talte  den  første  Eskadre ,  der  førtes  af 
General-Admiral  Horn  paa  det  store  Skib  Victoria,  13  Skibe;  den  anden 
Eskadre,    der  kommanderedes  af  Admiral  Clerck ,    talte   11  Skibe,    og 

den  tredie,  under  Admiral  Baron  H.  Wachtmeister,  12  Skibe.  Der  var 
ialt  36  Skibe  med  1804  Kanoner  og  omtrent  9000  Mands  Besætning, 
foruden  6  Brandere  og  12  Smaaskibe;  desuden  var  der  3000  Soldater 
ombord,  bestemte  til  Landgang  paa  Moen  og  Sjælland. 

I  den  svenske  Flaade  var  der  altsaa  11  Skibe  og  537  Kanoner  flere 
end  i  den  danske;  men  her  var  intet  Valg  og  ingen  Tid  at  spilde. 

Om  Eftermiddagen  den  30te  Juni  sendte  Horn  en  Viceadmiral  med 
to  Skibe  henimod  den  danske  Flaade  som  Udfordring;  men  da  Juel 
sendte  to  andre  Skibe  imod  dem  ,  vendte  de  strax  om  ,  hvorefter  den 
svenske  Flaade  lettede  og  stillede  sig  i  Slagorden.  Det  Samme  gjorde 
Juel.  Vinden  var  Sydsydvest,  og  det  blæste  frisk  ud  fra  Præstø  Bugten. 
Den  svenske  Flaade  havde  altsaa  i  enhver  Henseende  Fordelen:  den  laa 
til  Luvart  af  den  danske  Linie,  havde  bestemt  Befaling  af  sin  Regering 
til  at  angribe  og  kunde  ifelge  sin  Stilling  selv  vælge  det  belejlige  -Øje- 
blik til  Angrebet ,  og  den  var  dertil  meget  stærkere  end  den  danske. 
Om  Natten  holdt  begge  Flaader  under  Sejl.  Hvilken  højtidelig 
Sommernat! 

Den  svenske  Admiral  havde ,  som  alt  nævnt ,  streng  Befaling  til 
at  ødelægge  den  danske  Flaade  og  derefter  lægge  sig  for  Kjøbenhavn  og 
afskære  Forbindelsen  imellem  Hovedstaden  og  Hæren  i  Skaane,  der  an- 
førtes af  Kong  Christian;  Tromp  var  borte,  de  hollandske  Skibe  ikke 
endnu  ankomne,  og  med  de  Danske  maatte  man  snart  kunne  gjøre 
det  af.  Derimod  var  Niels  Juels  Stilling  i  høj  Grad  vanskelig.  Hvilket 
Ansvar  hvilede  der  ikke  paa  ham!  Han  havde  ikke  modtaget  nogen 
reen  eller  klar  Forholdsordre  fra  sin  Regering,  og  dog  var  det  ikke  alene 
hans  Ære,  men  Fædrelandets  og  Hærens  Frelse  i  Skaane,  som  stod  paa 
Spil;  han  maatte  sejre,  ellers  var  maaske  Alt  tabt. 

Søndagen  den  1ste  Juli  om  Morgenen  Kl.  4  sejlede  begge  Flaader 
jævnsides,  en  kvart  Mil  fra  hinanden,  Nordvest  i,  ind  imod  Stevns;  Vinden 
var  som  om  Natten  ,  den  svenske  Flaade  var  sydligst  og  havde  altsaa 
endnu  bestandig  Fordelen.  Nogle  af  Juels  Skibe  vare  desuden  om 
Natten  drevne  et  Stykke  ad  Læ  til,  og  han  dristede  sig  ikke  til  at  holde 
ned  efter  dem  ,  da  det  kunde  have  fremkaldt  Forstyrrelse  i  Linien  og 
dertil  bragt  Fjenden  til  at  tro,  at  han  veg  bort.  Tværtimod  kneb  han 
saa  tæt  til  Vinden  .som  muligt,  for  at  komme  Svenskerne  nærmere  paa 

Livet,  og  lod  skyde  det  danske  Løsen,   tre  Kanonskud,    som  Tegn  paa, 
at  han  var  rede  til  at  tage  imod  Angrebet. 

Mellem  Kl.  5  og  6  vare  Flaaderne  hinanden  saa  nær,  at  Kanonerne 
kunde  række,  og  Skydningen  begyndte.  Formodentlig  ere  de  første 
Skud  faldne  fra  Horns  Side,  da  han  havde  Befaling  til  at  angribe;  dog 
vides  dette  ikke  med  Bestemthed.  Flaaderne  vare  et  øjeblik  efter  ind- 
hyllede i  Krudtrøg,  som  drev  ned  over  de  Danske.  Tre  Brandere,  som 
sendtes  imod  Juels  Admiralskib,  bleve  itide  opdagede  i  Kogen  og  bort- 
slæbte af  Baade.  Nu  lod  Juel  udføre  en  Manovre,  som  blev  afgjorende 
for  Kampen,  idet  den  saa  at  sige  kom  til  at  bestemme  dennes  Gang. 
Flaaderne  styrede,  som  anført,  ind  imod  Stevns,  altsaa  med  Vinden  paa 
den  Bagbords  (venstre)  Side;  Juel  lod  da  de  forreste  Skibe  falde  lidt  af 
Nord  i,  ind  imod  Kjøge  Bugt,  og  de  svenske  Skibe,  som  laa  paa.  den 
venstre  Side  af  ham,  maatte  derfor,  dersom  de  vilde  folge  med,  komme 
meget  nær  til  Stevns  Klint,  Lige  Nord  for  denne  ligger  der  en  lille 
farlig  Grund  ,  som  hedder  Kalkgrunden  ,  og  sandsynligvis  var  det  paa 
denne,  at  et  af  de  svenske  Skibe,  Draken  paa  64  Kanoner  under  Schout- 
bynacht  Taube,  løb  sig  fast;  thi  Svenskerne  lode  sig  virkelig  lokke  ind 
paa  det  farlige  Sted.  Dette  gav  Stødet  til  en  hel  ny  Manøvre.  Horn 
beordrede  6  store  Skibe  at  blive  ved  Draken  for  at  beskytte  det  og 
hjælpe  det  af  Grund  ,  medens  han  selv  vendte  med  den  øvrige  Del  af 
Flaaden  og  stod  i  en  Linie  Sydøst  i,  for  muligen  at  lokke  den  danske 
Flaade  udenfor  Falsterbo  Rev,  i  aaben  Sø,  hvor  han  haabede  bedre  at 
kunne  faae  Bugt  med  den.     Og  hvad  gjorde  da  Niels  Juel? 

Han  kunde  have  kastet  sig  over  de  7  Skibe  ved  Stevns  og  ladet 
Horn  flygte,  eller  han  kunde  have  overladt  de  7  Skibe  til  deres  egen 
Skjæbne  og  forfulgt  den  nu  formindskede  Flaade;  men  ingen  af  disse 
Udveje  var  ham  god  nok;  der  var  kommen  Uorden  i  den  svenske  Flaade, 
og  denne  maatte  benyttes.  De  Skibe,  som  vare  faldne  i  Læ,  bleve  be- 
ordrede til  at  angribe  Draken  og  dets  Hjælpere,  og  M.  Eodsten  med 
Anna  Sojie  samt  Spån  med  Norske  Love  fik  Befaling  til  at  lede  dette 
Angreb ,  medens  Juel  selv  med  den  øvrige  Del  af  Flaaden  vendte  og 
fulgte  efter  Horn;  saasnart  Rodsten  og  Spån  saae  sig  istand  dertil, 
skulde  de  atter  forene  sig  med  ham. 

Vi  ville  første  see,  hvorledes  det  gik  til  ved  Stevns;  thi  her  stod 
jo  en  Kamp  for  sig  selv ,  medens  de  to  Flaaders  Hovedstyrke  sejlede 
Sydøst  i.  Draken  blev  saa  stærkt  medtaget,  at  det  maatte  stryge  sit 
Flag,  hvorefter  de  6  Skibe,  som  skulde  hjælpe  det,  flygtede;  men  César, 
der  var  paa  60  Kanoner,  blev  indhentet  af  Bjelke  og  erobret,  og  Car- 
stensen opsejlede  Mars  paa  74  Kanoner,  som  han  ligeledes  erobrede. 
Et  af  de  svenske  Skibe,  Flygande  Wargen,  løb  paa  Grund  paa  Falsterbo 
Rev  og  blev  om  Natten  erobret  af  Fregatten  Charitas,  der  tidligere 
havde  tilhørt  Svenskerne.  De  tre  sidste  af  de  svenske  Skibe  flygtede 
Nord  paa,  op  til  Malmø,  hvor  det  ene  løb  paa  Grund,  og  hvor  de  alle 
tre  bleve  erobrede  den  paafølgende  Dag.  Saaledes  gik  det  denne  Af- 
deling af  7  stolte  Skibe;  men  hvorledes  gik  det  med  de  øvrige?  Her 
var  Kampen  haard. 

Medens  den  danske  Flaade  i  en  tæt  sluttet  Linie  sejlede  frem  langs 
med  den  svenske ,  drejede  Vinden  sig  fra  Sydvest  om  igjennem  Vest, 
hvilket  Juel  havde  forudseet,  den  vilde  gjøre,  og  som  var  til  Fordel  for 
ham ,  da  han  derved  omsider  kom  paa  den  gode  Side  af  Fjenden. 
Kanonaden  var  heftig,  de  veløvede  Matroser  paa  de  danske  Skibe  skjød 
hurtigt  og  sikkert.  Ved  Falsterbo  brød  den  danske  Flaade  igjennem  den 
svenske  og  afskar  16  af  Skibene,  som  for  fulde  Sejl  flygtede  øster  i. 
M.  Rodsten  og  Spån  forenede  sig  igjen  med  Flaaden  og  toge  Del  i 
Kampen,  der  fra  de  tilbageværende  svenske  Skibes  Side  nu  i  deres  For- 
tvivlelse blev  ført  saa  heftig  mod  det  danske  Admiralskib  Christiamu 
Qvi?ih(s ,  at  det  mistede  en  Del  af  sin  Rejsning  og  begyndte  stærkt  at 
trække  Vand,  hvorfor  Niels  Juel  maatte  lade  det  trække  sig  ud  af  Ilden 
og  afgaa  til  Kjobenhavn  ,  medens  han  selv  flyttede  sit  Flag  over  paa 
Frederims  Tertms  og  herfra  fortsatte  Slaget.  De  svenske  Skibe  vare 
nu  i  fuldstændig  Uorden,  og  bleve  ilde  tilredte;  mange  af  dem  sogte 
at  undfly  henad  Bornholm  til.  Da  ogsaa  Fredericus  Tertius  var 
blevet  slemt  medtaget,  maatte  Niels  Juel  omtrent  ved  Middagstid  gaa 
over  paa  det  tredie  Skib,  Charlotte  Amalie ,  for  dermed  at  kunne  for- 
følge Fjenden ,  der  nu  med  en  frisk  Nordvestvind  strøg  afsted ,  det 
bedste  han  kunde.  Kapitajn  Dreyer  paa  Skibet  Enighed  indhentede 
Skibet  Svenska  Lerjonet  og  erobrede  det.  Forfølgelsen  fortsattes,  indtil 
M orket  faldt  paa,  og  først  henimod  Midnat  samledes  den  danske  Flaade 

Syd  for  Ystad.  Om  Morgenen ,  da  det  blæste  frisk  med  nordvestlig 
Vind ,  havde  de  undslupne  Skibe  faaet  saa  stort  et  Forspring ,  at  al 
videre  Forfølgelse  maatte  opgives;  men  de  havde  lidt  meget  under 
Slaget,  og  det  fortaltes,  at  to  af  dem  sank  under  Oland.  Juel  gik  til- 
bage til  Kjobenhavn  og  ankrede  udfor  Dragør  den  4de  Juli.  —  Far- 
vandet var  renset! 

Sejren  var  fuldstændig.  Den  svenske  Flaade  havde  lidt  et  over- 
ordentlig stort  Tab  og  var  for  lang  Tid  gjort  ubrugelig;  7  store  Krigs- 
skibe vare  erobrede  og  kom  fra  nu  af  til  at  gjøre  Tjeneste  i  den  danske 
Flaade ,  et  64  Kanonskib  Saiurnns  sprang  i  Luften  under  Kampen ,  et 
andet  ligesaa  stort,  Jupiter,  blev,  efter  de  Danskes  Udsagn,  skudt  i 
Sænk,  et  66  Kanonskib,  Calmar,  opbrændtes  ved  Malmø,  og  to  sagdes 
at  være  sunkne  under  Oland ,  ialt  12  prægtige  Skibe  af  den  store 
Flaade.  2  Schoutbynachter  og  imellem  2000  og  3000  Befalingsmænd 
og  Matroser  bleve  tagne  til  Fange;  imellem  1000  og  2000  bleve  dræbte 
eller  saarede.  Føjes  hertil  Tabet  af  3  mindre  Skibe ,  3  Brandere  og 
4  Transportfartøj  or ,  samt  at  største  Delen  af  den  bortfiygtede  Flaade 
var  saa  ilde  tilredt ,  at  den  maatte  søge  Havn ,  da  giver  dette  en  god 
Forestilling  om  det  lidte  Nederlag. 

Den  danske  Flaade  mistede  ikke  et  Skib ,  og  Mandetabet  var  ikke 
mere  end  76  Døde  og  211  Saarede;  kun  4  af  Krigsskibene  havde  lidt 
saa  megen  Skade,  at  de  maatte  sendes  til  Kjobenhavn  for  at  istand- 
sættes, de  øvrige  holdt  deres  Post  i  Søen. 

Glæden  var  stor  i  Danmark,  da  Efterretningen  om  Sejren  over  den 
svenske  Flaade  indtraf,  og  da  det  erfaredes,  hvilken  overhængende  Fare 
man  havde  været  udsat  for.  Baron  Jens  Juel  havde  om  Morgenen,  da 
de  fjendtlige  Flaader  nærmede  sig  hinanden,  forladt  sin  Broders  Skib  og 
var  gaaet  over  paa  en  Jagt,  for  derfra  at  være  Vidne  til  Slaget;  om 
Eftermiddagen  opsøgte  han  atter  sin  Broder,  modtog  af  denne  Rapporten 
om  Slagets  Gang  og  bragte  den  selv  til  Kongen.  Kong  Christian  vidste, 
hvad  der  var  foregaaet;  han  havde,  saasnart  han  om  Morgenen  den  1ste 
Juli  fik  Efterretning  om,  at  Kampen  var  begyndt,  forladt  Lejren  foran 
Malmø  og  var  redet  ned  til  Skanør,  hvorfra  han  i  det  Fjerne  kunde  see 
de  kæmpende  Skibe  og  den  stærke  Krudtrøg ,  som  omgav  dem  ,  samt 
høre  Drønene  af  den  hæftige  Skydning.      Han  og  hans  Omgivelser  vare 

i  den  storste  Spænding  for  at  erfare,  hvorledes  det  gik,  og  skjondt  han 
af  den  Maade ,  hvorpaa  Skydningen  fjernede  sig,  kunde  slutte,  at  de 
svenske  Skibe  flygtede,  saa  var  Glæden  dog  ikke  mindre,  dengang  den 
sikkre  Efterretning   naaede   ham.      Han    skrev    selv  fra  Feltlejren  ved 


Den  store  Medaillc  over  Slaget  i  Kjugc  Uugt. 

Malmø  don  4de  Juli  en  Ordre  til  Niels  Juel,  i  hvilken  han  udtrykker  sin 
Glæde  over  Sejren;  det  hedder  heri:  «Som  vi  det  den  1ste  hujus 
Imellem  Skanør  og  Stevns  begyndte  So  -  Kombat  selv  have  anseet,  og 
dets  lykkelig."  Udgang  af  Fjendens  Ketirade  lettelig  mærket,    saa  ere  vi 

derom  af  din  allerunderdanigste,  med  din  Broder  Os  tilsendte  Relation 
videre  forstændiget,  og  priser  Gud,  som  Os  saadan  herlig  Viktorie  uden 
stor  Skade  paa  vore  Skibe  og  uden  megen  Forlis  paa  Folk  givet  haver. 
Vi  ere  med  din  herudi  beteede  Konduite  vel  tilfreds,  og  have  dig  derfor 
for  vores  Admiral- General-Lieutenant  deklareret,  ville  og  din  Gage  aller- 
naadigst  forbedre,  og  haver  du  alle  andre  Officerer,  som  deres  Troskab 
og  Tapperhed  bevist  haver,  om  Vores  kongelige  Naade  og  Belonning  at 
forsikkre.« 

I  Kjobenhavn  modtoges  Juel  og  hans  tappre  Mænd  med  stor'Jubel; 
Takkefester  bleve  holdte,  Sejrsskud  affyrede,  Guldkjæder  uddelte,  Skue- 
penge  og  en  meget  stor  Medaille ,  med  en  Fremstilling  af  Slaget  og 
Ordene  « Saaledes  skal  man  stille  Urolighederne  i  Østersøen »  ,  bleve 
slagne  til  Minde  om  Sejren.  Vel  var  der  mange  fremmede  Officerer  og 
Matroser  paa  Skibene,  hvorfor  Hollænderne  have  villet  tilskrive  sig  idet- 
mindste  en  stor  Del  af  Æren  for  Slagets  Udfald;  men  dette  er  ube- 
rettiget. Danebrog  vajede  over  alle  Skibene ,  deres  Besætninger  vare 
overvejende  danske  eller  norske  Sofolk,  og  skjondt  den  af  Enhver  udviste 
Tapperhed  skal  have  sin  fulde  Ret,  saa  maa  det  dog  navnlig  tilskrives 
Niels  Juels  fortrinlige  Manovrer,  hans  Besindighed  og  Klogskab,  at  Sejren 
blev  hans.  Dette  erkjendtes  ogsaa  af  alle  upartiske  Samtidige.  Slaget 
i  Kjoge  Bugt  vakte  stor  Opsigt  i  Udlandet,  navnlig  hos  de  to  store 
Somagter  Holland  og  England,  og  den  engelske  Konge  skrev  i  sin  Lyk- 
ønskning til  Christian  den  Femte,  at  Juel  var  »den  største  Admiral, 
som  nu  var  i  Europa«.  Man  undrede  sig  højligen  over,  at  den  danske 
Flaade,  uden  Understøttelse,  med  sine  egne  Skibe  og  sine  egne  Be- 
falingsmænd, havde  kunnet  vinde  saa  stor  en  Sejr  over  en  meget  større 
Modstander. 

VI.  Slutningen  af  den  skaanske  Krig. 


amme  Dag ,  som 
Niels  Juel  kæmpede 
med  den  danske  Flaade  un- 
der Stevns  og  Falsterbo,  an- 
kom om  Eftermiddagen  den 
hollandske  Hjælpeflaade  un- 
der Kommando  af  Lieute- 
nant-Admiral  Willem  Ba- 
stiansen Schepers  til 
Helsingørs  Rhed.  General- 
Admiral  Tromp  fulgte  med 
som  Passager;  han  havde 
onsket  at  gaa  med  Flaaden  som  dens  Kommanderende  ,  men  den  hol- 
landske Regering  havde  ikke  villet  indrømme  dette ,  efterdi  han  for 
Tiden  maatte  betragtes  som  Fremmed,  det  vil  sige  som  dansk  Admiral. 
Han  rejste  strax  op  til  Kjobenhavn  ,  og  den  første  Efterretning ,  som 
bragtes  ham,  var,  at  Juel  allerede  havde  ødelagt  den  Fjende,  som  han, 
Tromp,  var  kommen  for  at  møde.  En  ubehagelig  Tidende  for  Admi- 
ralen, der  her  stod  ene  med  sin  Ærgrelse  midt  i  Jubelen.  Det  over- 
droges ham  at  erobre  eller  ødelægge  de  tidligere  omtalte  tre  Skibe,  som 
efter  Kampen   om   Draken  ved  Stevns  vare  flygtede  op   til   Malmø,    og 

denne  Efterslæt  af  den  svenske  Flaade  blev  ogsaa  besejret  af  de  hol- 
landske Skibe  den  følgende  Dag. 

Tromp  overtog  atter  den  højeste  Kommando  over  den  forenede 
Flaade,  og  Niels  Juel  maatte  gaa  til  Siden  for  ham.  Som  Forholdene 
vare ,  kunde  Kongen  formodentlig  ikke  gjore  Andet ,  naar  han  vilde 
sikkre  sig  Hollændernes  Bistand;  men  Forholdet  imellem  de  to  Admi- 
raler blev  meget  spændt,  og  der  faldt  jævnlig  Bitterheder.  Den  hol- 
landske Fordringsfuldhed  og  Hovmod  traadte  strax  frem  ved  Iljælpe- 
flaadens  Ankomst;  Hollænderne  forlangte  nemlig,  at  Admiral  Bastiansen, 
som  kommanderede  Hjælpefiaaden,  skulde  have  Rang  umiddelbart  efter 
Tromp ,  altsaa  foran  Niels  Juel ,  og  at  Flaadens  Krigsraad  ,  hvergang 
dette  holdtes ,  skulde  sammensættes  af  ligemange  Hollændere  og 
Danske.  Dette  bød  man  Helten  fra  Kjoge  Bugt ,  ham  ,  som  den  en- 
gelske Konge  kaldte  Europas  første  Admiral!  Det  lykkedes  dog  ikke  at 
opnaa  et  saadant  Forlangende,  Kongen  var  i  denne  Henseende  bestemt; 
Niels  Juel  beholdt  sin  Rang,  og  hvad  Krigsraadet  angik,  da  skulde  dette 
holdes  særskilt  paa  hver  af  Flaaderne  og  Beslutningerne  senere  søges 
bragte  i  Samklang. 

Vi  skulle  nu  i  Korthed  omtale,  hvad  der  videre  forefaldt  paa  Soen 
i  Krigsaaret  1677,  hvilket  dog  ikke  er  af  stor  Betydning  for  den  danske 
Sostyrke ,  efterdi  den  svenske  Flaade  slet  ikke  mere  i  dette  Aar  viste 
sig  paa  Søen.  Kongen  gav  Tromp  Befaling  til ,  at  han  med  den 
allierede  Flaade  skulde  afgaa  til  Ostkysten  af  Sverig  og  angribe  Norrkø- 
ping  og  flere  andre  Stæder,  og,  da  det  vilde  være  til  Fordel  for  Hærens 
Stilling  i  Skaane ,  om  Svenskerne  bleve  tvungne  til  at  sprede  deres 
Styrke  og  vende  deres  Opmærksomhed  mod  de  østlige  Provindser,  føjedes 
hertil  den  strenge,  man  kunde  fristes  til  at  sige  grusomme  Befaling  til 
Tromp,  at  han  skulde  « brænde  og  skjænde,  brandskatte,  plyndre,  om- 
komme eller  bortføre  Folk,  for  at  Fjenden  maatte  tænke,  at  det  var 
Alvor  at  gjæste  ham".  Oland  skulde  ligeledes  angribes,  hvorefter 
Flaaden  skulde  sejle  hen  i  Farvandet  mellem  Ystad  og  Rygen. 

Med  Forberedelserne  gik  det  imidlertid  kun  langsomt,  hvilket  for- 
nemmelig havde  sin  Grund  i  det  ulykkelige  Forhold  mellem  de  Danske 
og  Hollænderne.  Ja  selv  Regeringen  begyndte  nu  at  fatte  Mistillid  til 
Tromp ,    hvis  Hovmod  og  Anmasselse  havde  naaet  en  betydelig.  Højde, 

og  Kongen  tog  den  Beslutning,  at  Gehejmeraad  Jens  Juel  skulde  følge 
med  Flaaden  som  Kommitteret,  for  at  være  tilstede  ved  alle  Krigsraad 
og  give  sin  Mening  med  tilkjende.  Tromp  beklagede  sig  vel  herover, 
ligesom  han  fremsatte  en  hel  Kække  Fordringer  angaaende  sin  Myn- 
dighed ,  sin  Andel  i  Prisepengene  o.  s.  v. ;  men  Regeringen  stod  fast  ved 
sin  Bestemmelse.  En  hemmelig  Befaling,  der  var  udstedt  til  Jens  Juel, 
men  ikke  blev  afsendt ,  viser  tilfulde  Stemningen.  Det  hed  nemlig 
heri ,  at  Kongen  vel  ikke  tvivlede  om ,  at  Tromp  vilde  efterleve  den 
givne  Instrux  om  at  angribe  de  svenke  Provindser;  men  Baron  Juel 
skulde  dog  bivaane  Krigsraadet  for  at  see,  om  Alting  gik  efter  Kongens 
Onske.  Der  føjedes  til,  at,  da  det  dog  var  klart,  at  Tromp  neppe  vilde 
undlade  at  gjore  Vanskeligheder,  saa  var  det  Kongens  Villie ,  at  Alle 
paa  Flaaderne,  saavel  den  danske  som  den  hollandske,  i  saa  Fald  skulde 
rette  sig  efter  Admiral  Niels  Juels  Befalinger. 

Tromp  havde  altsaa  sin  Ordre;  men  Niels  Juel  havde  ogsaa  sin, 
der  gik  ud  paa  at  ødelægge  den  svenske  Flaade  i  Kalmarsund,  og  havde 
han  ikke  været  saa  eftergivende,  som  han  var,  kunde  der  let  have  op- 
staaet  Rivninger.  Den  danske  Flaade  laa,  som  anført,  i  Kjoge  Bugt  og 
ventede  paa  den  hollandske  Hjælpeflaade ,  der  først  den  22de  Juli  kom 
sejlende  ned  til  den  fra  Kjobenhavn.  Høflighedsbesogene  bleve  aflagte; 
de  danske  Admiraler  gik  først .  ombord  til  Hollænderne ,  som  Dagen 
efter  indfandt  sig  til  Gjenbesøg  og  Middagsselskab,  og  Alting  gik  i  det 
Ydre  meget  ordentlig  til  efter  Vedtægt.  Den  3die  August  ankom  Tromp 
og  overtog  den  øverste  Kommando ,  og  nu  sejlede  den  allierede  Flaade 
afsted  til  sin  Bestemmelse.  Der  blev  foretaget  en  Landgang  paa  Oland, 
og  forskjellige  Forsøg  gjordes  paa  at  trænge  ind  i  Kalmarsund  i  il  den 
svenske  Flaade;  men  denne  var  saa  vel  forskandset,  at  det  viste  sig 
umuligt  at  udrette  Noget  imod  den;  forskjellige  Angreb  gjordes  paa 
Kysten  ,  og  ligesom  der  ikke  viste  sig  nogen  Grund  til  at  klage  over 
Tro  nips  Iver  for  at  efterkomme  Kongens  Befaling,  saaledes  kan  det  ogsaa 
eftervises,  at  Niels  Juel,  der  under  Expeditionen  havde  den  Glæde  at 
være  sammen  med  sin  Broder,  var  utrættelig  i  at  gjore  Alt,  hvad  der 
stod  i  hans  Magt,  for  at  lede  Fjendens  Opmærksomhed  til  denne  Kant 
af  Landet. 

Allerede  den  26de  August  forlod  Trorrjp  med  de  hollandske  Skibe 
og  6  danske  Orlogsskibe  Flaaden  og  gik  til  Kjobenhavn,  og  Niels  Juel 
blev  derved  Kommanderende  over  den  tilbageværende  Eskadre.  Tromp 
skulde  fra  Sundet  overfore  de  tyske  Hjælpetropper  og  foretage  Landgang 
paa  Kygen;  den'  6te  September  afgik  Eskadron  med  de  indskibede 
Tropper,  og  Christian  den  Femte  fulgte  selv  med  paa  Orlogsskibet  Fre- 
dericus  Tertlus.  Landgang  blev  vel  foretaget,  men  førte  ikke  til  nogen 
Kamp  eller  Erobring,  og  midt  i  Oktober  forlode  Skibene  atter  Kygen  for 
at  gaa  tilbage  til  Sundet;  men  paa  Grund  af  Modvind  maatte  Fre- 
dericus  Tertius  ankre  op  under  Bornholm  ,  hvor  det  blev  overfaldet  af 
en  heftig  Paalands-Storm  og  stod  Fare  for  at  drive  paa  Kysten;  alle 
Skibsankrene  vare  udsatte,  og  dog  drev  Skibet;  da  lod  Kongen  udkaste 
et  lille  Varpanker  —  og  det  erstattede ,  hvad  der  manglede  i  Kraft, 
Skibet  laa  nu  fast.  Dette  Varpanker  blev  efter  Hjemkomsten  forgyldt  og 
opbevares  nu,  med  en  Paaskrift  af  Thomas  Kingo,  paa  Rosenborg  Slot. 
Skibene  sejlede  til  Kjobenhavn,  hvor  Juel  var  ankommen  den  6te  Ok- 
tober med  den  øvrige  Del  af  den  danske  Flaade,  der  oplagdes  for  Vin- 
teren, og  i  Slutningen  af  den  samme  Maaned  sejlede  hele  den  hollandske 
Flaade ,  efterat  Besætningerne ,  og  navnlig  Admiralerne ,  vare  blevne 
overøste  med  Gaver  og  Naadesbevisninger,  hjem  til  Holland,  for  ikke 
mere  at  vende  tilbage. 

Saaledes  vare  de  Danske  atter  overladte  til  sig  selv;  men  dog  hvi- 
lede der  endnu  et  Tryk  paa  dem,  navnlig  paa  Befalingsmændene;  thi 
den  fremmede  Admiral  Tromp  var  fremdeles  deres  Overhoved  og  kunde 
ventes  at  komme  til  at  kommandere  over  Flaaden  det  paafolgende  Aar. 
Cornelis  Tromp  var,  det  maa  selv  hans  Fjender  bekjende,  en  udmærket 
Officer,  en  rask  og  begavet  Anfører  for  en  Flaade,  saavel  under  dennes 
Indøvelse  som  i  Kamp;  hans  undergivne  Landsmænd  saae  op  til  ham 
med  Begejstring,  og  den  simple  Matros  fulgte  ham  med  Lyst  i  Ilden. 
Han  havde  dertil  et  bydende  Væsen,  en  kjæk  Fremtræden,  der  indgjod 
Respekt,  og  Christian  den  Femte  havde  stor  Agtelse  for  ham  og  Tillid 
til  hans  Dygtighed;  men  i  Danmark  var  han  en  Fremmed,  der  ikke  for- 
stod eller  ikke  lagde  Vind  paa  at  skabe  sig  Venner  blandt  sine  Stands- 
fæller,  hvorved  hans  Stilling  lidt  efter  lidt  blev  ham  hojst  pinlig.  Hans 
Stræben  var  at  herske  over  Alle,  og  dette  kunde  ikke  andet  end  vække 

Anstod  hos  Landets  egne,  udmærkede  Admiraler.  Sammen  med  Henrik 
Bjelke  og  Niels  Juel  arbejdede  han  i  Vinteren  1677  —  78  ufortrødent 
paa  Flaadens  Istandsættelse  og  Forøgelse;  men  skjøndt  han  havde  en 
ikke  uvæsentlig  Støtte  i  de  mange  Hollændere,  der  gjorde  Tjeneste  paa 
Flaaden  og  paa  Holmen,  er  det  dog  sandsynligt,  at  han  selv  er  bleven 
træt  af  sin  Stilling  og  har  ønsket  at  blive  den  kvit,  naar  det  kun  ikke 
skete  paa  nogen  stødende  Maade.  Ogsaa  Kongens  Venskab  begyndte  at 
kølnes.  Han  saae ,  at  den  hollandske  Kegering  havde  tabt  Interessen 
for  Krigen  i  Ostersøen  og  ønskede  at  slutte  Fred  med  Sverig,  saa  at 
der  ikke  mere  kunde  ventes  Hjælp  fra  den  Side.  For  Hollændernes 
Skyld  var  det  alts'aa  ikke  mere  værd  at  holde  paa  Tromp ,  og  for  de 
Danskes  egen  Skyld  var  der  endnu  mindre  Aarsag  hertil.  Niels  Juel  og 
de  andre  Admiraler  havde  viist,  at  de  vare  den  Opgave  voxne,  at  føre 
deres  egen  Flaade,  og  at  den  fremmede  Admiral  navnlig  nu,  da  den 
hollandske  Flaade  var  borte,  kun  kunde  være  en  Byrde  for  dem.  Alle 
Omstændigheder  forenede  sig  saaledes  om  at  fremkalde  det  Uundgaae- 
lige,  at  Cornelis  Tromp  forlod  sin  Stilling  som  dansk  Admiral.  Vi  skulle 
ikke  undersøge  ,  om  Bruddet  kom  fra  den  danske  Regerings  eller  fra 
hans  egen  Side,  herom  gives  forskjellige  Beretninger;  men  Bruddet 
maatte  komme,  og  det  gik  for  sig  i  al  Venskabelighed.  Hollænderne 
paastaa,  at  Tromp  led  Uret,  de  Danske  sige,  at  han  selv  var  Skyld  i  sin 
Afsked ;  lad  dette  være,  som  det  vil,  der  blev  i  alt  Fald  ikke  viist  ham 
nogen  Krænkelse.  Afskeden  blev  undertegnet  i  Begyndelsen  af  Maj 
1G78;  hen  paa  Sommeren  afrejste  Tromp  til  sin  Ven  og  Velynder,  Kur- 
fyrsten af  Brandenburg ,  hos  hvem  han  opholdt  sig  i  nogen  Tid  og 
traadte  op  med  stor  Pragt. 

Alle  Skranker  vare  saaledes  omsider  bortryddede  for  de  danske  Ad- 
miraler, og  der  var  ikke  nogen  Tvivl  om,  hvem  af  dem  der  skulde  fore 
den  øverste  Kommando  over  Flaaden.  Niels  Juel  var  Sjælen  i  Admi- 
ralitetet og  paa  Holmen,  og  dertil  den  kommanderende  Admiral  for  den 
udrustede  Flaade.  Den  28de  April  1078  blev  han  udnævnt  til  virkelig 
Gehejmeraad,  den  30te  Maj  afsejlede  han  fra  Kjobenhavn  til  den  danske 
Flaade,  som  efterhaanden  var  bleven  samlet  i  Kjoge  Bugt,  hejste  sit 
Flag  paa  sit  gamle  Skib  Cliriatianus  Qvintus ,  og  overtog  saaledes 
Kommandoen. 

Det  var  en  herlig  Flaade!  og  med  Stolthed  kunde  Juel  fra  sit 
hoje  Skibsdæk  kaste  øjet  rundt  iraellem  de  mange  Sejlere,  for  hvis  Til- 
blivelse eller  Optagelse  i  den  danske  Flaade  han  selv  bar  en  saa  væ- 
sentlig Del  af  Æren.  Den  talte  nu  31  Orlogsskibe  foruden  9  Fregatter, 
3  Brandere  og  10  mindre  Skibe,  bevæbnede  med  over  2000  Kanoner 
og  med  en  Besætning  af  over  10,000  Mand.  Blandt  Skibene  fandtes 
ikke  alene  de  fleste  af  vore  gamle  Bekjendte  fra  Krigens  Begyndelse, 
men  ogsaa  adskillige,  der  vare  erobrede  fra  Svenskerne,  og  nogle  enkelte 
nye;  ja  medens  der,  som  vi  tidligere  have  anført,  ved  Krigens  Begyn- 
delse kun  var  31  egentlige  Krigsskibe  i  den  danske  Flaade ,  talte  den 
nu  50,  hvoraf  Kjærnen  var  samlet  her  i  Kjoge  Bugt.  Denne  mægtige 
Flaade  skulde  nu  under  Niels  Juels  ovede  og  faste  Haand  aabne  Aarets 
Felttog  og  holde  Ostersoen  ryddelig;    og  Maalet  blev  fuldstændig  naaet. 

Den  31te  Maj  modtog  Juel  ombord  i  sit  Skib  Besog  af  Kongen  og 
Dronningen  i  egne  høje  Personer,  og  han  fik  saaledes  Lejlighed  til  fra 
en  velordnet  Flaade  at  vise  Kongen  den  Valplads ,  paa  hvilken  han 
Aaret  forud  havde  sejret.  Den  1ste  Juni  lettede  Flaaden,  Skibene  ud- 
foldede deres  Masser  af  Sejl,  og  i  en  truende  Slaglinie  gik  Kursen  imod 
Ost,  langsmed  den  svenske  Sydkyst.  Det  gjaldt  forst  Ystad,  hvor  der 
ankredes  op ,  foretoges  Landgang ,  og  hvor  Byen  blev  erobret.  Herfra 
gik  Togtet  videre  til  øland,  hvor  Flaaden  holdt  krydsende  i  nogen  Tid 
for  at  lokke  den  svenske  ud  fra  Kalmar  Sund;  men  den  kom  ikke. 
Her  og  der  paa  den  svenske  Kyst  gjordes  Landgang ,  og  atter  holdt 
man  tilsøes,  ned  under  Bornholm  eller  endnu  vestligere.  Et  Par  Gange, 
naar  den  danske  Flaade  var  borte ,  dristede  Svenskerne  sig  udenfor 
Kalmar;  men  de  vendte  strax  om  igjen,  naar  de  ved  deres  Krydsere  tik 
Meddelelse  om,  at  Juel  nærmede  sig.  De  stode  i  den  Formening,  at 
naar  de  kun  truede  den  danske  Flaade,  vilde  denne,  af  Frygt  for  dem, 
fole  sig  bunden  og  ikke  vove  sig  bort  fra  Strædet,  til  Foretagender  imod 
Pommern,  Rygen  og  andre  Dele  af  Riget;  men  heri  toge  de  fejl.  Niels 
Juel  og  hans  Broder  Baron  Jens  Juel,  der  stedse  ledsagede  ham,  skrev 
saaledes  f.  Ex.  til  Kongen  allerede  i  Juni  angaaende  denne  Flaade: 
«Vi  blive  daglig  konfirmeret  i  vores  Mening,  at  omendskjondt  de  praler 
meget  om  de  vil  komme  ud ,  saa  er  det  deres  Tanker ,  at  der  vil  de 
ligge  og  gjore  os  Jalousie,    at  hele  Aaret  skal  vi  Intet  kunne  forrette; 

men  det  tro  vi,  at  skal  det  Landet  Rygens  Dessein  (Planen  mod  Kygen) 
gaa  for  sig,  saa  holder  vi  os  bastant  at  forrette  det,  uden  nogen  Hen- 
seen  paa  dem.  Kommer  de  imidlertid,  saa  slaas  vi  sammen;  gjor  de 
ikke,  saa  forretter  vi  Desseinet.  Vil  Eders  Majestæt,  vi  skal  fere  Pro- 
viant-Skibene til  Aahus,  saa  præsenterer  vi  os  omtrent  for  dem,  og  de- 
tacherer  et  Par  smaa  Fregatter  til  at  convojcre  Proviant -Skibene  til 
Aahus;  kommer  han  ud,  saa  slaas  vi  med  hannem,  hvis  ikke,  saa  fuld- 
føre vi  vor  Dessein.  Vil  og  Eders  Majestæt,  vi  skal  gaa  ind  i  Kalmar 
Sundet,  saa  kan  det  og  skee;  men  deri  haver  han  den  Fordel,  han 
haver  begge  Landene,  og  deraf  vore  Skibe,  som  blev  beskadiget,  havde 
besværlig  Retræte ;  tilmed  er  derinde  adskillige  blinde  (Skjær),  og  da  be- 
høvede vi  flere  Brandere.  Var  og  saa  nær ,  at  Eders  Majestæt  havde 
Folk  nok  at  gaa  til  Stockholm  med,  gjorde  vi  os,  næst  Guds  Hjælp, 
ingen  Betænkning  at  fore  dem  did;  thi  enten  skulde  han  lide  det  eller 
folge  os;  fulgte  han  os,  som  er  sandsynligt,  mener  vi  altid,  efter  Vejr 
og  Vinds  Beskaffenhed ,  at  kunne  salvere  Folket  enten  til  Bornholm 
eller  Gulland ,  mens  vi  slaas ,  og  næst  Guds  Bistand  er  han  os  ikke 
voxen.  Det  kan  vi  Eders  Majestæt  forsikkre ,  at  aldrig  havde  Eders 
Majestæts  Forfædre  bedre  Flaade ,  naar  den  er  samlet,  aldrig  var  der 
bedre  Helbred  og  aldrig  bedre  Samdrægtighed,  og  hidindtil  er  ikke  ud- 
kommanderet en  Krydser  uden  Admiralernes  Videnskab." 

Dette  Brev  indeholder  intet  Praleri;  thi  Handlingen  stod  bagved 
Trusolen,  og  hvad  der  sagdes  var  Alvor.  Den  sidste  Del  viser,  at  der 
nu  var  en  god  Aand  paa  Flaaden  ,  at  der  var  Samdrægtighed ,  og  at 
Admiralens  Befalinger  bleve  adlydte,  en  Hentydning  til,  hvormeget  For- 
holdene havde  bedret  sig,  siden  Hollænderne  droge  bort. 

Der  siges  i  Brevet,  «skal  det  Landet  Rygens  Dessein  gaa  for 
sig  o.  s.  v.»;  hermed  sigtes  til  en  paatænkt  Expcdition  til  Rygen,  som 
skulde  angribes  af  den  danske  Flaade  fra  Soen,  medens  Kurfyrsten  af 
Brandenburg  angreb  fra  Landsiden,  det  vil  sige,  over  det  Stræde,  som 
adskiller  Oen  fra  Fastlandet.  Jens  Juel  sejlede  til  Kjobenhavn  for  at 
afhente  4  norske  Regimenter,  der  stode  under  Generalmajor  Løvenhjelms 
Kommando  og  havde  vieret  anvendte  i  Skaanc ,  og  med  disse  vendte 
han  tilbage  lil  Flaaden,  som  den  2den  September  var  ankommen  til 
Bygen.     Skibene   lagde  sig  for  Anker  i  Trompervig  (see  Kaartet  S.  79), 

en  stor  halvcirkelformig  Bugt  ved  øens  Nordostkyst r  imellem  den  hoje 
Klint  Jasmund  mod  Syd  og  Landet  Øst  for  Arkona  mod  Nord.  Her 
skulde  Landgangen  gaa  for  sig  og  iværksættes  ved  Hjælp  af  Baade. 

Alle  store  og  de  fleste  smaa  Baade,  som  fandtes  paa  Flaaden,  og 
det  var  naturligvis  et  betydeligt  Antal ,  hvor  der  var  saa  mange  Skibe 
tilstede ,  bleve  samlede  og  udrustede.  De  deltes  i  tre  Divisioner ,  af 
hvilke  den  første  kommanderedes  af  Admiral  M.  Kodsten,  den  anden  af 
Niels  Juel  selv ,  ledsaget  af  hans  Broder ,  og  den  tredie  af  Admiral 
J.  Kodsten.  Alle  Tropperne ,  endel  Artilleri ,  nogle  brandenburgske 
Kyttere,  en  Afdeling  bevæbnede  Matroser,  samt  de  til  Landgangen  for- 
nødne Vaaben  og  Gjenstande ,  som  behovedes  til  strax  at  indrette  en 
forskandset  Stilling  paa  Kysten  ,  bleve  den  12te  September  om  Mor- 
genen indskibede  i  Baadene ,  som  derefter  satte  afsted  fra  Skibene. 
Vejret  var  ikke  heldigt,  det  blæste  frisk  af  paalands  Vind,  og  Strømmen 
trak  Baadene  bort  fra  det  Sted,  hvor  man  havde  bestemt  at  lande. 
Ligemeget!  Expeditionen  var  i  Gang ,  og  i  Land  maatte  man.  Dette 
blev  ogsaa  udført  i  den  nordlige  Del  af  Bugten;  de  forreste  Baade  sattes 
fast  paa  Kysten,  Folkene  sprang  i  Land  med  deres  Vaaben,  og  en  Af- 
deling svenske  Tropper,  bestaaende  af  400  Dragoner  og  150  Mand  Fod- 
folk med  12  Kanoner,  som  var  ilet  til  for  at  hindre  Landgangen,  blev 
angreben  og  efter  en  tre  Timers  Kamp  tvungen  til  at  flygte.  Imid- 
lertid var  hele  Styrken  kommen  i  Land,  hvor  den  forskandsede  sig  og 
snart  efter  drog  videre;    Juel  havde  udført  sin  Del  af  Opgaven. 

Den  følgende  Dag  foretog  Kurfyrsten  af  Brandenburg  Overgangen 
over  Strædet,  understøttet  af  Grev  Tromp,  som  endnu  opholdt  sig  hos 
ham,  og  hvem  Hollænderne,  som  man  kan  tænke  sig,  tilskrive  Æren 
for,  at  Rygen  blev  erobret;  lad  os  til  Gjengjæld  sige,  at  Brødrene  Niels 
og  Jens  Juel  bære  deres  Del  af  Æren.  Flaaden  blev  imidlertid  ved 
Oen  indtil  Slutningen  af  Maaneden,  da  der  ikke  var  mere  for  den  her 
at  gjøre,  og  den  30te  September  afsejlede  den  til  Dragør.  Kort  efter 
gik  den  til  Kjobenhavn  i  Vinterkvarter ,  og  dette  Aars  Sotogt  var 
tilende. 

Til  det  næste  Aars  Felttog,  1679,  havde  Danmark  faaet  samlet  den 
storste  Flaade,  det  endnu  havde  havt  under  Krigen,  ialt  107  Krigsskibe 
med  3,428  Kanoner,    og   under  Juels  egen  Kommando  var  stillet  ikke 

mindre  end  32  Orlogsskibe  og  Fregatter,  foruden  Brandere  og  26  Smaa- 
skibe;  men  dette  var  ogsaa  nødvendigt,  dersom  Krigen  skulde  fortsættes; 
thi  de  andre  Magter  havde  sluttet  Fred  med  Frankrig ,  og  Danmark 
stod  med  Kurfyrsten  af  Brandenburg  alene  mod  dette  Land  og  imod 
Sverig.  I  Juli  Maaned  sluttede  ogsaa  Kurfyrsten  Fred ,  og ,  for- 
ladt af  alle  sine  Allierede ,  kunde  Danmark  kun  udholde  Kampen  en 
kort  Tid  endnu;  men  Christian  den  Femte  betænkte  sig,  og  det  med 
Rette,  paa  at  underkaste  sig  de  ydmygende  Betingelser,  Frankrig  fore- 
skrev ham  til  Fordel  for  Sverig.  Danmark  var  jo  endnu,  takket  være 
Niels  Juel  og  hans  flinke  Admiraler,  Herre  paa  Soen  og  kunde  overalt 
jage  den  svenske  Flaade  ind  i  dens  forskandsede  Smuthuller,  saasnart 
den  viste  sig.  Vel  var  der  en  Tid  Tale  om,  at  en  fransk  Flaade  vilde 
komme  til  Østersøen  for  at  befri  den  ved  Kalmar  indesluttede  svenske 
Flaade;  men  det  blev  ikke  til  Noget.  Juel  bestræbte  sig  gjentagne 
Gange  for  at  lokke  Fjenden  ud  ,  han  længtes  efter  at  maale  sig  med 
ham;  men  det  lykkedes  kun  et  Par  Gange  at  sætte  Svenskerne  i  Be- 
vægelse. Første  Gang  var  den  24de  Juni,  da  Juel  havde  sendt  en  lille 
Eskadre  paa  7  Skibe  op  under  øland  for  at  spejde  efter  Fjenden;  da  de 
Svenske  saae  denne  ringe  Styrke ,  stak  Admiral  Wachtmeister  i  Søen 
med  en  Flaade  paa  henved  30  Skibe  og  forfulgte  de  Danske,  der  flyg- 
tede ned  imod  Syd  til  Flaadens  Opholdssted.  Saasnart  Juel  saae  Ski- 
bene komme ,  ordnede  han  sin  Flaade  og  jog  afsted  efter  Svenskerne, 
som  strax  vendte  om  og  søgte  at  naae  Kalmar  igjen.  Jagten  blev 
fortsat  hele  Dagen  den  25de,  men  den  næste  Morgen  havde  den  svenske 
Flaade  endnu  et  Forspring  paa  i*/a  Mil.  Et  af  do  agterste  Skibe, 
Laxen ,  indhentedes  dog  af  Admiral  Spån  med  sit  letsejlende  Skib 
Norske  Love,  og  en  Kamp  opstod  imellem  nogle  svenske  og  danske 
Skibe  om  dette  Skib,  som  omsider  erobredes;  men  selve  Flaaden  undkom 
og  holdtes  fremdeles  indespærret  ved  Kalmar,  navnlig  derved,  at  den 
kjække  Kapitajn  Andreas  Dreyer  under  en  voldsom  Ild  fra  Fæstningen 
sænkede  sit  gamle  ubrugelige  Skib  Enighid  midt  i  det  sydlige  Lob,  for 
hvilken  raske  Daad  han  udnævntes  til  Schoutbynacht.  En  anden  Gang 
forfulgte  Spån  5  store  svenske  Skibe,  som  havde  vovet  sig  ud  imellem 
Skjærenc  paa  Nordsiden,  naaede  dem  tæt  under  Kalmars  Kanoner,  og 
da  et  af  dem,  Orlogsskibet    Nyckelen  paa  78  Kanoner,    kom  paa  Grund 

og  et  andet  vilde  understotte  det,  angreb  Spån  disse.  Efter  en  haard- 
nakket  og  hæderlig  Modstand,  og  angrebne  paa  Geværskuds  Afstand, 
bleve  de  begge  skudte  i  Brand;  Nyckelen  sprang  i  Luften,  det  andet 
Skib  bugseredes  brændende  ind  til  Byen. 

Noget  stort  Foretagende  blev  der  i  dette  Aar  ikke  udfort  med 
Flaaden.  Niels  Juel  udtalte  vel  flere  Gange  ønsket  om  at  gjore  Et 
eller  Andet  med  den  store  Styrke  og  de  Tropper,  han  havde  ombord; 
hans  Aand  var  for  virksom,  hans  Iver  for  stor  til,  at  han  med  Ro  kunde 
see  saa  mange  Skibe  samlede  om  sig ,  uden  dermed  at  udrette  noget 
Betydningsfuldt;  men  han  hæmmedes  af  Regeringen  og  Krigsraadet. 
Sagen  var ,  at  der  hvilede  et  Tryk  paa  Kongen  og  hans  Raadgivere. 
Freden  var  uundgaaelig ,  Betingelserne  kunde  ikke  blive  gunstige ,  og 
selv  et  dristigt  og  heldigt  Angreb  fra  Flaadens  Side  vilde  ikke  kunne 
forbedre  dem,  da  den  svenske  Landmagt  i  Reglen  viste  sig  den  danske 
overlegen.  Underhandlingerne  vare  i  fuld  Gang,  Freden  sluttedes  med 
Frankrig  i  Fontainebleau  den  13de  August  og  med  Sverig  i  Lund  den 
6te  September  1679  —  Danmark  maatte  tilbagegive  alle  sine  Erobringer. 
Under  Fredsforhandlingerne  havde  begge  de  nordiske  Riger  dybt  folt,  i 
hvilken  ydmygende  Afhængighed  deres  indbyrdes  Fjendskab  bragte  dem 
til  en  fremmed  Stormagt.  Tanken  om  et  politisk  Venskab  mellem 
Rigerne  kom  til  Orde,  ja  Aftaler  om  gjensidig  Bistand  bleve  trufne,  som 
end  ikke  Nutiden  har  seet  opfyldte.  Til  Befæstelse  af  det  fredelige 
Forhold  imellem  Rigerne,  ægtede  Karl  den  Ellevte  Christian  den  Femtes 
Søster,  Ulrikke  Eleonore,  et  Ægteskab,  der  havde  været  vedtaget  allerede 
før  Udbruddet  af  den  skaanske  Krig.  Ved  sin  Mildhed  og  Fromhed, 
sin  Kjærlighed  og  Godgjøreohed  blev  hun  en  af  Sverigs  folkeligste  Dron- 
ninger, men  hun  fik  ingen  Indflydelse  paa  dets  nedarvede  Politik  imod 
Danmark. 

Det  Udbytte,  Niels  Juel  vandt  af  Krigen,  var  et  hædret  Navn,  der 
stillede  ham  op  blandt  Danmarks  mest  fremragende  Mænd;  han  havde 
skaffet  sit  Fædreland  en  udmærket  Flaade  med  duelige  Befalingsmænd 
og  flinke  Besætninger;  han  havde  forøget  og  bevaret  det  Materiel,  som 
var  ham  betroet ,  og  hvoraf  Intet  var  faldet  i  Fjendens  Hænder. 
Han  kunde  med  Ro  see  tilbage  paa  Krigen;    thi  naar  denne  ikke  førte 

til,  at  Danmark  gjenvandt  sine  gamle  Besiddelser,  saa  var  det  ikke  Flaa- 
dens  Skyld. 

Sverig,  og  navnlig  den  svenske  Flaade,  kom  ikke  saa  godt  derfra, 
ja  man  kan  vel  sige,  at  Flaaden  var  saa  godt  som  ødelagt.  Den  havde 
mistet  over  70  Krigsskibe,  af  hvilke  mange  nu  vare  indlemmede  i  den 
danske  Flaade,  hvoriblandt  de  4  saakaldte  «Regalieskibe»  Stora  Kronan, 
Sværdet,  Æplet  og  Nyckelen ,  og  den  var  bleven  tvungen  til  en  fuld- 
stændig Uvirksomhed.  I  Soslagene  havde  den  stedse,  uagtet  sin  Over- 
magt ,  været  den  Tabende.  Grunden  hertil  maa  ikke  alene  søges  hos 
Besætningerne,  der  i  Duelighed  og  Oveise  stode  tilbage  for  deres  Mod- 
standere, men  ogsaa  og  fornemmelig  hos  Befalingsmændene,  navnlig  Ad- 
miralerne, hvis  Uddannelse,  Kundskab  og  Sømandsdygtighcd  var  meget 
mangelfuld.     Dygtige  Hærførere  yde  Erstatning  for  mange  Tropper! 

ustningernes  Tid  var  tilende,  og 
Fredens  Gjerning  skulde  igjen 
optages,  hvortil  man  havde  en 
god  Begyndelse  i  den  store 
Flaade.  Efter  en  saa  heftig  Sokrig  som  den,  der  var  ført  imellem  de 
nordiske  Riger ,  og  i  hvilken  Sverig  havde  mistet  ikke  mindre  end  70 
Krigsskibe,  hvoriblandt  de  største,  det  ejede,  skulde  man  have  troet,  at 
ogsaa  den  dansk-norske  Flaade  var  gaaet  tilbage;  men  dette  var  langt- 
fra Tilfældet.  Vi  have  seet,  at  denne  Flaade  ved  Krigens  Udbrud  talte 
31  egentlige  Krigsskibe  ,  og  sammenlignes  Listen  over  disse  (Side  328) 
med  Flaadelisten  ved  Slutningen  af  Krigen  (som  det  vil  være  for  vidt- 
loftigt  at  gjengive  her),  da  ville  vi  see,  at  der  paa  denne  —  foruden  Sofie 
Amalie  og  Færo,  der  betegnes  som  ubrugelige  —  kun  mangler  5  Skibe, 
nemlig  Norske  Løve  paa  76  Kanoner ,  der  forliste  ved  Bornholm  ,  da 
Flaaden  sejlede  hjem  i  September  1679 ,  Lossen  paa  26  Kanoner, 
der  brændte  ved  Ankomsten  til  Kjobenhavn,  Enighed  paa  66  Kan.,  som 
Kapt.  Dreyer  sænkede  i  Lobet  til  Kalmar  den  2den  Juli  1679,  Kjoben- 
havn  paa  36  Kan.,    der  forliste  i  Kattegattet  i  Juli  1676,    og  endelig 

Prindsens  Fregat  paa  18  Kan.,  hvorom  Intet  meldes,  men  som  maaske 
rindes  paa  den  senere  Liste  under  et  andet  Navn.  Derimod  er  der  til- 
kommet 24  nye  Skibe,  der  næsten  alle  ere  erobrede  fra  Svenskerne,  og 
hvoriblandt  vi  kun  skulle  nævne  Merkurius  paa  72  Kan.,  Mars  paa  70, 
Grønne  Drage  paa  64,  Julius  Cæsar  paa  56,  Admirante,  Wrangels  Pallats, 
Fif/vende  Ulf,  Engelen,  Svenske  Falk,  Svenske  Havfrue,  Svenske  Love,  Nep- 
tunus,  Christianssand  paa  40  til  46  Kan.,  5  Skibe  paa  28 — 38  Kan.  o.  s.  v. 
Iblandt  disse  nævnes  ogsaa  en  ny  Slags  Fregatter,  som  kaldes  »Barka 
Longe«  og  havde  en  Længde  af  100  Fod.  Flaaden  talte  ved  Krigens 
Slutning  48  Krigsskibe ,  hvoraf  40  paa  over  28  Kanoner ,  6  Brandere, 
10  armerede  Proviantskibe,  nogle  Blokskibe,  Stykpramme  og  mindre 
Skibe,  hvortil  behøvedes  en  Besætning  af  9000  — 10000  Mand.  Heri  er 
ikke  indbefattet  Defensionsskibene. 

Med  et  saa  glimrende  Resultat  ere  de  forenede  Riger  Danmark  og 
Norge  aldrig  i  Sejlkrigsskibs-Perioden  gaaede  ud  af  nogen  Krig;  men  de 
have  heller  aldrig  fort  en  saa  betydningsfuld  og  heldig  Sokrig  som  den 
skaanske  fra  1675  til  1679.  At  Somagten  blev  Folkets  Yndlingsvaaben, 
som  det  saae  op  til  med  Ærefrygt  og  Stolthed ,  er  ikke  til  at  undres 
over,  og  at  Regeringen  og  de  formaaende  Mænd  lagde  en  stor  Vægt  paa 
at  udvikle  netop  dette  Vaaben ,  som  Kong  Christian  den  Femte  selv 
viste  saa  stor  Interesse,  kan  man  finde  saa  ganske  naturligt,  skjondt 
det  paa  den  anden  Side  ikke  kan  nægtes,  at  den  i  Forhold  til  Landets 
Evne  og  Størrelse  betydelige  Flaade  tærede  stærkt  paa  Landets  Finantser. 
Stemningen  var  nemlig  den,  at  den  store  Flaade  ikke  alene  skulde  ved- 
ligeholdes, men  ogsaa  efter  Evne  —  ja  det  kan  vel  siges  over  Evne  — 
udvikles  og  forøges,  og  Mandskabet  saavidt  muligt  holdes  i  Aande.  I  de 
tyve  Aar  af  Christian  den  Femtes  Liv,  som  fulgte  efter  den  skaanske 
Krig  og  vare  en  lang  Fredsperiode,  fulgte  man  troligen  dette  Program, 
Flaaden  voxede,  Skibenes  Antal  forøgedes,  Værftet  udvidedes,  det  faste 
Personel  blev  større,  saagodt  som  enhver  til  Marinen  horende  Institution 
gik  fremad  paa  en  saadan  Maade ,  at  det  med  Sandhed  kan  siges ,  at 
Flaaden  aldrig  til  nogen  Tid  i  en  Periode  af  samme  Længde  har  gjort 
saa  betydningsfulde  Fremskridt  som  i  denne. 

Store  Begivenheder  i  et  Lands  eller  en  Institutions  Historie  knytte 
sig  næsten  altid  til  bestemte  Navne,  og  det  Navn,  som  skal  staa  højest 

i  den  dansk-norske  Flaades  Historie  fra  denne  betydningsfulde  Organi- 
sations-Periode, er  det  sarnme,  som  gav  den  skaanske  Krig  sin  Glands 
og  Hæder:  Sohelten  og  Administratoren  Niels  Juel.  Danmark  har 
flere  beromte  Navne  fra  Christian  den  Femtes  Tid  at  opvise ,  og  som 
ville  mindes  af  sildige  Slægter ,  den  højtbegavede ,  men  saa  grusomt 
mishandlede  Storkantsler  Griffenfeldt ,  Astronomen  Ole  Romer, 
Psalmisten  Thomas  Kingo  og  Flere;  men  Ingen  kan  fordunkle  den 
gjæve  Admiral  Niels  Juel ,  der  var  ligesaa  kyndig  og  virksom ,  ligesaa 
utrættelig  og  indsigtsfuld  ved  Fredens  Arbejder ,  som  han  havde  været 
kjæk,  mandig  og  besindig  under  Krigen.  Da  Henrik  Bjelke,  som  med 
Hæder  og  Trofasthed  havde  ledet  Marinens  Anliggender  under  Krigen, 
nogle  Aar  efter  denne ,  den  16de  Marts  1683 ,  afgik  ved  Doden  og 
Titelen  som  Rigsadmiral  uddøde  med  ham,  blev  General- Admirallieut. 
Niels  Juel,  Ridder  af  Elefanten,  udnævnt  til  Præsident  i  Admiralitetet, 
Gehejmeraad  og  Medlem  af  Statsraadet;  dog  vedblev  han  at  være  Hol- 
mens Chef  indtil  Aaret  1690,  da  Viceadmiral  Henrik  Spån,  der  i  længere 
Tid  havde  ledet  Forretningerne  paa  Bremerholm  og  var  Medlem  af 
Admiralitetet,  indsattes  i  hans  Sted.  Niels  Juel  indtog  altsaa  en  høj 
Stilling  i  Marinen  og  i  Staten  og  har  uden  Tvivl  øvet  en  ikke  ringe 
Indflydelse  paa  Sagernes  Gang.  Vi  skulle  i  Korthed  nævne  noget  af 
det,  som  i  denne  Tid  udrettedes. 

I  Kjøbenhavns  Havn  foretoges  der  meget  omfattende  Arbejder, 
Havnen  blev  uddybet,  og  det  Fyld,  som  opgravedes  af  Bunden,  kastedes 
op  paa  Refshalegrunden ,  hvor  de  smaa  Holme  efterhaanden  forenedes 
til  fast  Land,  det  saakaldte  Nyholm  (»Nye  Werck»),  hvor  Opfyldningen 
endvidere  fremmedes  ved  Nedsænkning  af  nogle  gamle  Skibe.  Nyholm 
indrettedes  til  et  Orlogsværft,  der  beskyttedes  ved  opkastede  Batterier  og 
ved  en  Fortsættelse  af  Christianshavns  Vold  langsmed  Refshalegrundens 
Østside  ud  imod  Drogden;  og  en  Bro  anlagdes  fra  den  nordlige  Ende 
af  det  opfyldte  Land  tværs  over  Havnen  til  den  nuværende  Toldbod. 
Kysten  imellem  Bremerholm  og  Kastellet  reguleredes,  og  Flaadens 
Leje  henlagdes  til  den  nuværende  Plads,  der  kaldtes  Hocken.  Saa- 
længe  Skibene  havde  deres  Oplagssted  i  Havnen  overfor  Bremerholm, 
holdtes  der  en  betydelig  Vagt,  bestaaende  af  Officerer,  Underofficerer  og 
Mandskab  ombord  i  dem,    der  blev  patrouilleret,    mønstret  og  foretaget 

mangfoldige  øvelser;  men  da  de  oplagte  Skibe  lagdes  over  i  det  nye 
Leje  og  bleve  omgivne  af  Bomme,  flyttedes  Vagten  i  Land  paa  Batte- 
rierne. Ved  Holmen  bleve  Skibene  istandsatte,  naar  de  havde  lidt  Ha- 
vari eller  vare  forfaldne,  og  skulde  de  istandsættes  i  Bunden,  maatte  de 
kjolhales,  det  vil  sige  krænges  over  ved  Hjælp  af  Gier  paa  Masterne 
saa  langt,  at  Kjolen  kom  op  over  Vandet;  men  herved  led  Skibene 
endel,  og  da  man  allerede  flere  Steder  i  Udlandet  var  begyndt  at  bygge 
Dokke,  i  hvilke  Skibene  kunde  indsættes  paa  Blokke  og  Vandet  under 
dem  pumpes  bort,  besluttede  man  ogsaa  at  anlægge  en  saadan  Dok  paa 
Bremerholm.  Herpaa  tog  man  fat  i  Aaret  1681 ,  Udgravningen  af 
Dokken  begyndte;  men  Arbejdet  maa  være  stødt  paa  uventede  Hin- 
dringer, thi  skjondt  det  et  Par  Gange  gjenoptoges,  efter  at  være  standset, 
lykkedes  det  aldrig  at  faae  Dokken  færdig,  og  i  1728  blev  den  helt  op- 
given. Denne  saakaldte  »gamle  Dok«  henlaa  som  en  vaad  Grav  lige 
indtil  Gammelholms  Bebygning  i  Aarene  efter  1860.  Dokken  paa  Chri- 
stianshavn, lige  overfor  den  gamle  Dok,  blev  paabegyndt,  strax  efter  at 
denne  var  opgiven,  og  indviedes  1736. 

Skibsbyggeriet  fremmedes,  dels  under  Niels  Juels  eget  Tilsyn,  dels 
under  Viceadmiral  Henrik  Spån,  som  udnævntes  til  Holmens  Chef  den 
Ilte  Marts  1690.  Men  paa  denne  Tid  havde  Skibsbygningskunsten  gjort 
væsentlige  Fremskridt  hos  Vestens  Somagter,  der  havde  oprettet  Kon- 
struktionsskoler ,  i  hvilke  der  forfattedes  Tegninger  til  Skibe  efter 
mathematiske  Beregninger  for  Bæreevne  ,  Stivhed  ,  Form  o.  s.  v. ,  og  i 
denne  Henseende  skulde  vi  ikke  længe  staa  tilbage  hos  os.  En  ung 
Mand,  Student  Ole  Judichær,  født  den  20de  Februar  1661,  ka- 
stede sig  over  det  nye  Studium  og  fik  en  ypperlig  Vejledning  i  Mathe- 
matik  af  den  berømte  Astronom  Ole  Rømer,  der  var  en  Ven  af  Niels 
Juel  og  anbefalede  til  denne  sin  unge  Elev.  Den  1ste  Juli  1690  an- 
sattes Judichær  som  Underekvipagemester  paa  Holmen  og  traadte  strax 
i  Virksomhed  som  Skibskonstruktor  og  Leder  af  Skibsbygningsskolen. 
Den  6te  Oktober  1692  sattes  hans  forste  Skib,  Linieskibet  Danebrog 
paa  94  Kanoner,  det  forste  paa  Nyholm  byggede  Skib ,  i  Vandel  ,  og 
samme  Aar,  i  December  Maaned,  udnævntes  Judichær  til  Fabrikmester, 
o:  Flaadens  Overkonstruktor.  Skibsbyggeriet  paa  det  nye  Værft  gik  nu 
rask  fra  Haanden,   1693  sattos  Linieskibet  Neldebladet   paa  52  Kanoner 

i  Vandet,  1695  Dronning  Lovisa  paa  78  Kanoner,  1G9G  Prinds  Karl 
og  Prinds  Vilhelm,  hver  paa  54  Kan.,  1G97  Prinds  Christian  og  Prind- 
sesse  Sofie  Hedevig ,  hver  paa  76  Kan.,  og  1699  det  store  Linieskib 
Fredericus  Qvarlus  paa  110  Kanoner.  Dette  bliver  et  Linieskib  hvert 
Aar  i  Aarhundredets  Slutning.  Skjondt  vi  riere  Gange  i  det  Føl- 
gende ville  komme  til  at  omtale  den  af  Marinen  fortjente  Ole  Judi- 
chær ,  skulle  vi  dog  allerede  nu  nævne,  at  han  den  16de  April  1718 
udnævntes  til  Holmens  Chef,  samtidig  med  at  han  bestred  Posten  som 
Fabrikmester,  og  at  der  i  de  37  Aar,  fra  1690  til  1727,  i  hvilke  han 
ledede  Skibsbyggeriet ,  byggedes  paa  det  danske  Værft  ikke  mindre  end 
23  Linieskibe  og  9  Fregatter ,  foruden  6  Skjotskibe,  6  Skjotpramme, 
endel  Skjotbaade,  Galejer,  Bombarderer  og  mindre  Skibe.  Over  hans 
Afskedigelse  fra  Marinen  den  10de  November  1727 ,  efter  et  virksomt, 
for  Flaaden  meget  frugtbart  Liv,  hviler  der  en  Skygge.  Hvad  Grunden 
var  til,  at  han  blev,  som  det  hed,  «demitteret»,  er  ikke  oplyst,  og  de 
Rygter ,  som  gik  i  Svang  om ,  at  han  skulde  have  gjort  sig  skyldig 
i  Bestikkelighed,  ere  aldrig  blevne  beviste.  Han  flyttede  fra  Kj ©benhavn 
til  Nestved ,  hvor  han  døde  knap  to  Aar  efter  sin  Afskedigelse ,  den 
29de  September  1729. 

Foruden  Flaadens  Udvikling  sørgede  Niels  Juel  ogsaa  for,  at  der  til 
enhver  Tid  kunde  haves  den  fornødne  Besætning  til  Skibene,  og  at  Fol- 
kene bleve  øvede,  saavidt  de  bevilgede  Midler  strakte  til.  Bestemmelser 
for  det  faste  Mandskab  bleve  trufne,  dets  Antal  forøget,  Nyboder  ud- 
videt som  en  særlig  Jurisdiktion  ,  med  sin  Kommandant  og  sin  Vagt, 
og  de  sidste  Skipperboder  udenfor  Bremerholm  bleve  solgte  1694.  Alt 
sødygtigt  Mandskab  i  Danmark  og  Norge  blev  sat  i  Rulle  for  at  kunne 
indkaldes  i  paakommende  Tilfælde;  Indrulleringsvæsenet  ordnedes,  men 
blev  dog  snart  igjen  opgivet,  for  atter  at  indføres  i  det  18de  Aarhun- 
drede.  Nye  Krigsartikler  udkom  i  Aaret  1683,  Retsplejen  ordnedes,  en 
Underret  og  en  Admiralitetsret  indstiftedes.  For  unge  Menneskers  Ud- 
dannelse til  Officerer  ved  Flaaden  blev  der  ligeledes  draget  Omsorg. 
Det  var  tidligere  Skik,  at  Befalingsmændene  bleve  opdragne  udelukkende 
gjennem  den  praktiske  Skole;  men  allerede  i  Christian  den  Femtes  første 
Eegeringsaar  1670  findes  Spor  til  en  bedre  Ordning,  idet  der  blev  an- 
taget   12  saakaldte    « Lærlinger »    med    en    aarlig  Løn   af  100  Ed.,  der 

skulde  uddanne  sig  i  fremmede  Lande  og  hver  Maaned  sende  Kapport 
hjem  til  Admiralitetet.  1683  fik  denne  Institution  en  bedre  Ordning, 
og  Elevernes  Antal  steg  efterhaanden  til  omtrent  60,  blandt  hvilke  der 
var  mange  adelige  Navne,  saasom  Juel,  Rosenkrantz,  Schack,  Ahlefeldt 
o.  s.  v. ;  desuden  udgik  Sehestedt ,  Kosenpalm  ,  Hoppe ,  Ulfeldt  og 
flere  senere  bekjendte  Officerer  fra  denne  Skole.  Det  egentlige  »So- 
kadet  -Kompagni »  med  sin  Skole  paa  Bremerholm  oprettedes  forst  i 
Aaret  1701.  Dog  havde  der  længe  forinden  denne  Tid  bestaaet  Navi- 
gationsskoler, hvor  der  undervistes  i  Navigation  og  Somandskab;  det 
sees  saaledes,  at  en  vis  af  Navigationen  i  hin  Tid  meget  fortjent  Mand, 
Bagge  Wandel,  i  Aaret  1647  ansattes  som  Direktor  for  Navigations- 
skolen paa  Bremerholm  og  i  en  lang  Aarrække  beklædte  denne  Post. 
Han  udgav  1649  den  ældste  hos  os  kjendte  Lærebog,  meget  betegnende 
kaldet:  »Det  vaagendis  Oje,  det  er  en  liden  ny  dansk  Gradebog".  1641 
havde  Skibskapitajn  Hans  Knudsen  udgivet  en  Tabel  over  Solens  Op- 
og  Nedgang,  og  Aaret  efter  Skibskapitajn  Tyge  Christensen  en  Bog 
kaldet  «Ars  navigandi«.  Disse  dannede  Grundlagene  til  de  langt  senere 
udkomne  »Skatkammer«  af  Lous  og  « Marinekalender » ,  som  benyttedes 
indtil  langt  ind  i  vort  Aarhundrede.  Man  seer  altsaa,  at  Undervisningen 
var  i  god  Gang,  og  det  er  meget  sandsynligt,  at  ikke  faa  af  Flaa- 
dens  Officeror  rekruteredes  fra  Navigationsskolerne  ,  navnlig  fra  den  af 
Christian  den  Femte  oprettede  Skole  i  Stege.  Det  er  sandsynligt ,  at 
Skolen  i  Stege  har  havt  et  mere  borgerligt,  og  den  paa  Bremerholm 
et  mere  adeligt  Præg. 

Foruden  Undervisningsvæsenet  sorgedes  der  ogsaa  for  Hydrografien; 
et  Sekaart- Arkiv  indrettedes,  Farvandene  bleve  opmaalte  og  Sekaart 
tegnede;  Kompasserne  forbedredes  af  Ole  Korner  og  bleve  forfærdigede 
af  examinerede  Kompasmagere.  Endnu  kan  nævnes  fra  dette  Tidsrum, 
at  Sekvæsthuset,  som  var  oprettet  af  Frederik  den  Tredie  1658,  i  De- 
cember 1674  blev  underlagt  Admiralitetet  og  fra  1682  kun  maatte  op- 
tage de  i  Kongens  Tjeneste  Saarede.  Christiansø  anlagdes  1685  og  op- 
retholdtes som  Fæstning  indtil  1856. 

Admiralitetets  Ordning  forblev  under  Niels  Juels  Bestyrelse  omtrent 
uforandret ;  men  med  Ledelsen  af  økonomien  var  man  aabenbart  i  For- 
legenhed og  forsøgte  Forskjellige  Ordninger.      Efter  Henrik  Bjelkes  Død 

1683  oprettedes  igjen  Generalkommissariatet  for  Flaaden  og  Hæren 
ander  Baron  Jens  Juels  Ledelse;  men  allerede  to  Aar  efter,  i  1685,  ud- 
skiltes Flaadena  Okonoini  derfra  og  underlagdes  to  Deputerede,  der  et 
Par  Maaneder  efter  ligeledes  overtoge  Hærens  Økonomi ,  som  de  atter 
opgav  i  Aaret  1690.  Nogle  Aar  efter,  1694,  oprettedes  paany  General- 
kommissariatet for  Flaaden  og  Hæren  under  Jens  Juels  Præsidium,  som 
han  bestred  indtil  sin  Dod  den  23de  Maj  1700. 

Vi  have  nu  nævnet  de  væsentligste  af  de  Foranstaltninger,  som 
bleve  trufne  ved  Flaaden  og  dens  Værfter,  medens  Danmarks  og  Norges 
berømte  Admiral,  Niels  Juel,  førte  Præsidiet  i  Admiralitetet.  Det  var  i 
det  Hele  taget  en  Fredsperiode,  der  kun  afbrodes  ved  Uenighederne  med 
Hertugen  af  Holsten -Gottorp  og  Stridighederne  med  Hamborg,  hvilke 
fremkaldte  nogle  større  Udrustninger,  men  ingen  Kampe.  I  Aaret  1683 
rustedes  saaledes  en  Flaade  paa  26  Linieskibe,  4  Fregatter  og  4  Bran- 
dere, som  i  August  Maaned  afsejlede  til  Østersøen  under  Generaladmiral- 
lieutenant  Niels  Juels  Kommando.  Under  Stridighederne  med  Hertugen 
havde  Sverig  og  Holland  stillet  sig  paa  dennes  Side ,  medens  Frankrig 
tog  Parti  for  Kongen  og  sendte  en  Flaade  paa  13  Linieskibe,  2  Fre- 
gatter og  4  Brandere,  kommanderet  af  Marquis  de  Pre  ville,  til  Øster- 
søen, hvor  den  stødte  til  Niels  Juels  Flaade,  og  da  Preville  betragtede 
det  som  en  Ære  at  underlægge  sig  den  berømte  Admirals  Kommando, 
fik  Niels  Juel  Overbefalingen  over  den  store  forenede  Flaade.  Denne 
opløstes  dog  allerede  i  September,  da  Franskmændene  sejlede  hjem,  og 
i  Oktober  afgik  Resten  af  Flaaden  til  Kjebenhavn.  De  følgende  Aar 
foretoges  flere  større  Udrustninger,  men  forst  i  1689,  da  det  atter 
truede  med  Krig  med  Sverig ,  sendtes  en  stor  Flaade  til  Østersøen. 
Den  talte  25  Linieskibe ,  6  Fregatter  og  6  Brandere ,  var  delt  i  tre 
Eskadrer  under  Admiralerne  Niels  Juel,  Christian  Bjelke  og 
Henrik  Spån,  og  afgik  i  Begyndelsen  af  Juni  til  Kjoge  Bugt;  men 
da  den  svenske  Flaade  ikke  viste  sig  i  Østersøen,  vendte  Juel  allerede 
tilbage  igjen  til  Sundet  den  31te  Juli.  Striden  med  Sverig  blev  endnu 
mere  truende,  da  Hertug  Christian  Albrecht  døde  1694  og  efterfulgtes 
af  sin  Søn,  den  unge  Hertug  Frederik  den  Fjerde,  der  sluttede  sig 
nærmere  til  Sverig  og  ægtede  den  ridderlige,  krigerske  og  ærgjerrige  unge 
Kong  Karl  den  Tolvtes  Soster  Hedevig  Sofie,  og  skjondt  der  ikke 

indtraadte  noget  egentligt  Fredsbrud,  saalænge  Christian  den  Femte 
levede,  gav  det  spændte  Forhold  dog  Anledning  til  aarlige  større  Rust- 
ninger. Naar  hertil  fojes ,  at  de  sædvanlige  Vagtskibe  maatte  holdes 
ude,  at  Krydsere  maatte  holdes  i  Søen  for  at  beskytte  Handelsskibene 
mod  Pirater  og  konvojere  dem  under  Krigen  mellem  Vestmagterne, 
hvorved  endogsaa  nogle  mindre  Skjærmydsler  forefaldt,  saa  vil  det  sees, 
at  Flaadens  Officerer  og  Mandskab  havde  ikke  ringe  Lejlighed  til  at 
blive  holdte  i  Oveise. 

Det  var  en  betydelig  Virksomhed,  den  udmærkede  Admiral  saaledes 
udfoldede  i  Fredens  Dage,  og  under  denne  førte  han  et  lykkeligt  Liv, 
saavel  i  sin  Familie  som  i  sin  øvrige  Omgangskreds.  Han  ejede  et 
Sted  paa  Kongens  Nytorv,  det  nuværende  Hotel  du  Nord,  hvor  han 
boede  i  Nærheden  af  Admiralitetet,  Bremerholm,  Slottet  og  Havnen,  de 
Steder,  mellem  hvilke  han  bevægede  sig;  desuden  var  han  Ejer  af 
Thorseng,  Eriksholm  og  Totterupholm  ,  som  han  dels  havde  kjøbt  for 
sine  Prisepenge ,  dels  efterhaanden  anskaffet  ved  Overskuddet  af  sine 
Indtægter.  I  økonomisk  Henseende  var  han  altsaa  sorgfri  og  kunde, 
om  han  havde  ønsket  det,  gjerne  have  ført  et  glimrende  Hus;  men  sligt 
laa  hverken  i  hans  Attraa  eller  hans  Karakter.  Han  var  ligesaa  tarvelig 
som  beskeden,  gjorde  sig  aldrig  til  af  sin  Stilling,  pralede  ikke  af  sine 
Heltegjerninger,  og  ønskede  ikke  engang,  at  Andre  talte  derom,  naar  han 
var  tilstede.  Han  afskyede  Overdaadighod  i  Mad  og  Drikke,  og  holdt 
mest  af  jævn  daglig  Kost.  Han  var  gudfrygtig  og  andægtig,  aldrig  kom 
nogen  Ed  over  hans  Læber;  hver  Morgen  og  hver  Aften  holdtes  Bøn  i 
hans  Hus,  med  en  Bøn  til  Gud  gik  han  i  Kamp,  og  kun  Gud  tilskrev 
han  Æren  for  sine  Sejre.  «Den  gode  Hr. Niels«,  eller  «den  gode,  gamle 
Eidder»,  som  Folkene  kaldte  ham,  var  en  Pryd  for  sin  Stand,  en  Hæder 
for  sit  Fædreland. 

Han  havde  hele  sit  Liv  igjennem  nydt  en  god  Helbred,  var  kraftig 
bygget ,  stærk  og  udholdende ,  og  havde  dertil  det  Held,  at  han  aldrig 
var  bleven  B^aaret.  Først  i  Aaret  1693,  da  ban  ved  et  Uheld  brækkede 
sin  ene  Arm,  blev  hans  kraftige  Legeme  nedbrudt,  og  skjondt  Saaret 
heledes,  gjenvandt  han  ikke  mere  sin  fulde  Styrke,  men  led  jævnlig  hef- 
tige Smerter.  Dog  vedblev  han  at  besorge  sine  Forretninger  indtil 
Slutningen  af  Aarel   1696,  da  ban  ikke  mere  kunde  rejse  aig  fra  Syge- 

lejet;  han  hensov  i  sin  Hustrus  og  sine  Borns  Arme  den  8de  April  1697 
i  sit  Hus  paa  Kongens  Nytorv,  67  Aar  og  11  Maaneder  gammel. 
Liget  blev  nedlagt  i  en  pragtfuld  Kobberkiste  og  henstod  først  nogen 
Tid  i  Hjemmet  under  en  med  sort  Flojl  betrukken  Himmel ,  hvorefter 
det  med  stor  Højtidelighed  blev  bisat  i  Holmens  Kirkes  Kapel,  og  her 
hviler  endnu  Støvet  af  Danmarks  største  Søhelt  ved  Siden  af  hans 
Hustrus,  Sons  og  Svigersøns  Kister.  Væggene  omkring  de  indenfor  et 
Jerngitterværk  aflukkede  Kister  ere  prydede  med  ophøjede  Billeder,  der 
forestille  Niels  Juels  Sejrvindinger,  og  paa  Bagvæggen  sees  hans  Bryst- 
billede i  Marmor,  omgivet  af  hans  og  hans  Forfædres  Vaaben;  nogle 
gamle  Faner  hænge  ned  fra  oven.  Til  hvert  Slagbillede  horer  der  en 
Forklaring  i  rimede  Vers,  og  under  Brystbilledet  læses  følgende  smukke 
og  kraftige  Linier  af  Thomas  Kingo: 

«Staa  Vandringsmand,  og  sku  en  Søhelt  an  i  Sten, 
Og  est  Du  selv  ej  Flint,  da  ær  hans  dode  Ben. 
Thi  det  er  Hr.  Niels  Juel,  hvis  Marv  og  Ben  og  Blod 
Med  fyrigt  Hjerte  for  sin  Konges  Ære  stod, 
Hvis  Manddoms  Drifter  i  saa  mange  Soslag  staar, 
Og  gjennem  Hav  og  Luft  og  Land  med  Ære  gaar, 
En  Mand  af  gammel  Dyd  og  dansk  Oprigtighed, 
Af  Ja  og  Nej,  og  hvad  man  Godt  og  Ærligt  veed. 
lians  Sjæl,  den  er  hos  Gud,  hans  Ben  i  denne  Grav, 
Hans  Navn  i  Minde,  mens  der  findes  Vand  i  Hav.« 

1695  var  Niels  Juels  mangeaarige  Ven  og  Medarbejder,  Admiral 
Henrik  Spån,  afgaaet  ved  Døden,  og  havde  saaledes  kun  i  5  Aar  be- 
klædt Posten  som  Holmens  Chef;  han  var  en  af  de  faa  Hollændere,  som 
ganske  sluttede  sig  til  sit  nye  Fædreland. 

Heller  ikke  Kongen  skulde  længe  overleve  Niels  Juel ;  hans  Helbred 
var  nedbrudt  ved  et  overdaadigt  Levnet ,  hvortil  han  lededes  af  sine 
Yndlinge,  navnlig  Halvbroderen  U.  F.  Gylden  løve.  I  Begyndelsen  af 
Aaret  1695  blev  han  angreben  af  Podagra,  og  var  siden  den  Tid  aldrig 
rask,  kunde  næsten  ikke  gaa,  men  maatte  lade  sig  trække  omkring  i  en 
Rullestol  og  kjore  paa  Jagt.  Den  19de  Oktober  1698  blev  han  paa 
Jagten  i  Jægersborg  angreben  og  saaret  af  en  anskudt  Hjort ,  hvorved 
hans  legemlige  Tilstand  end  mere  forværredes.  Den  25de  August  1699 
dode  den  kun  54  Aar  gamle  Christian  den  Femte,  5  Maaneder  efter  at 

lians   miskjendte,    hojt   begavede  Storkantsler  Griffenfeldt  havde    lukket 
sine  Øjne. 

Med  sine  store  Mænd  gik  ogsaa  det  syttende  Aarhundrede  til  Hvile, 
og  nye  Personer  fremstode  paa  den  nordiske  Skueplads.  Landet  var 
blevet  forarmet,  Finantsernes  Tilstand  ringe;  men  Flaaden  og  dens 
Værfter  vare  i  en  ypperlig  Tilstand,  bedre  end  nogensinde  for,  og  talte 
33  Linieskibe,  hvoraf  det  største,  Fredericus  Qvartus,  var  paa  110  Kan., 
9  Fregatter,  33  Galejer  og  mindre  Skibe,  bevæbnede  med  2,778  Kan., 
og  til  hvis  fulde  Bemanding  der  behovedes  17,446  Mand.  Af  Defen- 
sionsskibe  fandtes  27,  der  kunde  fore  1,201  Kanoner.  Med  denne  re- 
spektable Styrke  gik  Danmark  det  nye  Aarhundrede  og  den  med  Sverig 
truende  Kris:  imode. 

I.    Indledning. 


o  Aarhundreder  vare  ikke  endnu 
henrundne ,  siden  Sejlkrigsskibene 
først  begyndte  at  vise  sig  her  i 
Norden,  ja  knap  halvandet,  siden  de 
væbnede  med  Kanoner  toge  Del  i 
et  større  Soslag,  og  nu,  da  det  attende  Aarhundredes  Sol  begyndte  at 
skinne  over  Jorden,  kunde  Tvillingrigerne  vise  tilbage  til  saadanne  store 
Soslag  som  dem  ved  £)land  den  1ste  Juni  1676  og  i  Kjoge  Bugt  den 
lste  Juli  1677,  samt  ruste  en  Flaade,  der  i  Forhold  til  Landenes  Stør- 
relse og  Befolkningens  Antal  maatte  kaldes  stor  og  mægtig.  Igjennem 
hele  det  attende  Aarhundrede  var  Danmark -Norge  en  Sømagt  i  Ordets 
sande  Betydning;  men  Kampen  var  ogsaa  dengang  ganske  anderledes 
henviist  til  Havet  end  i  vore  Dage,  og  en  Søstyrke,  som  vi  nu  vilde  kalde 
meget  betydelig,  faldt  da  ganske  naturlig.  Aarhundredet  begyndte  her  i 
Norden  med  en  stor  og  langvarig  Krig,  der  udfyldte  de  to  første  Decennier, 
samtidig  med,  at  den  store  spanske  Successionskrig  (1700  — 1713)  ud- 
kæmpedes i  Syd-  og  Vest- Europa.  Det  vil  kun  være  nødvendigt  at 
nævne  de  vigtigste  Personer  i  den  store  nordiske  Krig ,  for  strax  at 
bringe  Læseren  paa  det  Kene  med,  hvorom  Talen  er. 

Frederik  den  Fjerde  havde  fulgt  sin  Fader  paa  Danmarks  og 
Norgos  Throne  ved  dennes  Død  den  25de  August  1699.  Han  var  født 
paa  Kjøbenhavns  Slot  den  Ilte  Oktober  1671,  og  altsaa  henved  28  Aar 
gammel,  da  han  tiltraadte  Regeringen.  Hans  Opdragelse  havde  været 
mangelfuld,  hans  Fader  havde  hengivet  sig  altfor  meget  til  Livets  Ny- 
delser til,  at  han  kunde  bekymre  sig  videre  om  sine  Borns  Opdragelse, 
og  hans  letsindige  Nydelsesbrødre  foreholdt  ham  dertil,  at  Kundskaber 
og  boglig  Dannelse  kun  egnede  sig  for  de  Borgerlige ,  ikke  for  nogen 
Prinds.  Desuagtet  blev  Frederik  den  Fjerde  en  god,  rettænkende,  spar- 
sommelig, ingenlunde  ukyndig  Konge,  hvortil  han  maaske  netop  lededes 
ved  det  Exempel  paa  Ødselhed  og  Vellevnet,  han  i  sin  Ungdom  havde 
havt  for  Øje.  Som  Prinds  foretog  han  et  Par  Udenlandsrejser  og  gjorde 
paa  en  af  disse  1695  Bekjendtskab  med  den  4  Aar  ældre  Prindsesse 
Lovise  af  Meklenborg-Giistrow,  til  hvem  han  viedes  den  5te  December 
s.  A.  under  glimrende  Festligheder  paa  Kjøbenhavns  Slot. 

I  Sverig,  som  paa  den  Tid  maatte  ansees  for  det  vigtigste  Pige  i 
Norden,  og  som  besad  en  stor  Del  af  det  nuværende  Rusland,  Landene 
om  den  finske  Bugt  og  ved  østersoen  ,  regerede  den  unge ,  ridderlige, 
egenmægtige  Konge  Karl  den  Tolvte.  Han  var  fodt  den  17de  Juni 
1682  og  Son  af  den  hæderlige,  fra  den  skaanske  Krig  bekjendte  Kong 
Karl  den  Ellevte,  efter  hvem  Flaadestationen  og  Værftet  Karlskrona,  der 
grundlagdes  1680  af  den  dygtige  Admiral  Hans  Wachtmeister,  bærer 
Navn,  og  Frederik  den  Tredies  fromme  og  elskelige  Datter  Ulrika  Eleo- 
nora. Endskjondt  han  kun  var  15  Aar  gammel ,  da  hans  Fader  i 
Aaret  1697  dode,  blev  han  dog  af  Stænderne  erklæret  fuldmyndig,  var 
i  legemlig  og  aandclig  Henseende  meget  udviklet,  dristig  paa  Jagten, 
evert  i  Vaabcnbrug,  bestemt  og  virksom.  Som  det  secs  ,  var  han  en 
kj odelig  Fætter  til  den  danske  Konge. 

Ogsaa  den  gottorpske  Hertug,  der  ligesom  Kongen  hed  Frederik 
den  Fjerde,  var  dennes  Fætter,  en  Son  af  Christian  den  Femtes 
Søster  Frederikke  Amalie,  og  dertil  Karl  den  Tolvtes  Svoger,  idet  lian 
var  gift  med  dennes  højt  elskede  Søster  Hedevig  Sofie  lian  var 
Betøp  bo  Øge  yngre  end  Kongen,  og  havde  tiltraadt  Regeringen  i  Her* 
tugdømmerne   ved    .-in   Faders,    Hertag  Christian   Albrechts  Død  1694. 

Han  var  en  ærgjerrig  og  herskesyg  Fyrste,  der  stod  paa  en  meget  spændt 
Fod  med  den  danske  Regering. 

I  Rusland  herskede  den  beromte  Czar  Peter  den  Første,  kaldet 
den  Store.  Han  var  født  i  Nærheden  af  Moskau  den  30te  Maj  1672, 
og  da  hans  ældre  Broder  Feodor,  der  ved  Faderens  Dod  1676  var  bleven 
udnævnt  til  Czar,  døde  allerede  i  Aaret  1682,  udnævnte  Borgerne  den 
lOaarige  Peter  til  hans  Efterfølger.  Men  hans  ældre  Halvsøster,  den 
rænkefulde  Sofie,  fik  udvirket,  at  hendes  Broder,  den  aandssløve  Ivan, 
ligeledes  blev  Czar ,  og  at  begge  Fyrsterne  stilledes  under  hendes  For- 
mynderskab ,  ja  det  lykkedes  hende  endogsaa  at  faae  Czar  Peter  fjernet 
fra  Hoffet.  Dette  var  maaske  til  Peter  den  Forstes  Held;  thi  upaa- 
virket  af  Hoffet  og  dets  Smiger  nod  han  en  omhyggelig  Opdragelse 
under  Genferen  Leforts  Ledelse,  hans  store  Evner  udvikledes,  hans  Sjæl 
modnedes  tidlig ,  han  lagde  sig  efter  praktiske  Kundskaber  og  lærte 
Folket  at  kjende.  Han  yttrede  tidlig  stor  Kjærlighed  og  Anlæg  for 
Hærvæsen  og  især  Søvæsen,  og  drømte  om  en  glimrende  Fremtid  fol- 
det russiske  Rige.  Han  voxede  op,  hans  sunde  og  kraftige  Legeme  ud- 
viklede sig ,  og  alt  fra  Ungdommen  af  viste  der  sig  hos  ham  denne 
mærkelige  Blanding  af  Civilisation  og  Raahed  ,  som  i  hele  hans  ovrige 
Levetid  var  Særkjendet  ved  hans  Karakter;  det  var,  ligesom  om  han  i 
sig  forenede  Fortiden  med  Fremtiden  eller  dannede  Overgangsledet 
imellem  en  barbarisk  og  en  mere  civiliseret  Tidsalder.  Thi  dette  var 
hans  Opgave,  som  han  aldrig  tabte  af  Syne:  at  gjore  Rusland  fra  en 
asiatisk  til  en  europæisk  Stat,  at  hæve  det  mssiske  Folk  op  i  Hojde 
med  de  vestlige  Staters  Beboere  og  bringe  det  i  Forbindelse  med  disse. 
Da  Prindsesse  Sofie  drev  sine  Rænker  imod  ham  saa  vidt,  at  hun  end- 
ogsaa stræbte  at  skille  sig  af  med  ham  ,  flygtede  han  1689  til  et  be- 
fæstet Kloster  ved  Moskau;  men  da  rejste  Folket  sig  mod  den  ærgjer- 
rige  Prindsesse ,  som  maatte  gaa  i  Kloster ,  og  Peter  den  Første  kom 
igjen  til  Magten.  Han  tog  strax  fat  paa  Udviklingen  af  sine  Planer, 
oprettede  en  Hær,  begyndte  at  bygge  en  Flaade  ved  det  assovske  Hav, 
og  da  hans  Halvbroder  Ivan  dode  1696,  foretog  han  Aaret  efter  sin  be- 
kjendte  Udenlandsrejse  til  Tyskland,  Holland  (Zaardam)  og  England,  i 
hvilke  tvende  sidste  Lande  han  navnlig  studerede  Sokrigsvæsen  og 
Skibsbyggeri. 

Disse  vare  altsaa  ved  Begyndelsen  af  Aaret  1700  de  regerende 
Fyrster  i  de  nordlige  Lande  ,  alle  fire  unge  Mænd ;  begge  Frederikker 
28  Aar  gamle ,  Czar  Peter  et  halvt  Aar  yngre ,  og  Kong  Karl  kun 
17V2  Aar. 

Ved  Niels  Juels  Død  den  8de  April  1697  havde  Christian  den 
Femte  begaaet,  hvad  rnan  vistnok  maatte  kalde  et  Vovestykke,  ved  at 
ansætte  sin  19aarige  Søn  Ulrik  Christian  Gyldenløve  som  Præsi- 
dent i  Admiralitetet  og  den  1ste  September  næstefter  at  udnævne  ham 
til  Generallieutenant;  idetmindste  maa  Overgangen  kaldes  meget  brat 
fra  den  gamle,  berømte,  erfarne  Juel  til  den  unge,  uprøvede  Gylden- 
løve. Men  i  den  kommende  Krig  skulde  dog  Kongens  Valg  blive  ret- 
færdiggjort, og  flere  af  Gyldenløverne  —  danske  Kongers  uægte  Børn  — 
havde  allerede  udmærket  sig  som  dygtige  Krigere  og  Befalingsmænd. 
Den  tidligere  omtalte  Ulrik  Frederik  Gyldenløve,  Statholder  i  Norge,  var 
en  Son  af  Frederik  den  Tredie  og  en  holstensk  Dame,  Margrete  Pappen, 
og  udmærkede  sig  ved  Tapperhed  og  Kyndighed  i  den  skaanske  Krig; 
Ulrik  Christian  var  Søn  af  Christian  den  Femte  og  Sofie  Amalie  Moth, 
født  1678  og  yngre  Broder  .til  Feltmarskalklieutenant  Christian  Gylden- 
luve  ,  der  udmærkede  sig  i  den  spanske  Successionskrig ,  men  paa  en 
Kejse  til  Danmark  i  Aaret  1703  døde  af  Kopperne  i  Odense,  kun  29 
Aar  gammel.  Frederik  den  Fjerde  maa  dog  have  fundet,  at  hans  Halv- 
broder var  temmelig  ung  til  at  beklæde  saa  høj  en  Post;  thi  et  Par 
Maaneder  efter  sin  Thronbestigelse  udnævnte  han  Præsidenten  i  General- 
kommissariatet Baron  Jens  Juel  til  Generaladmiral,  saaledes  at  denne 
admærkede  og  erfarne  Mand,  der  havde  deltaget  i  de  fleste  Felttog  til- 
soes  under  den  skaanske  Krig  med  sin  Broder  Niels,  kom  til  at  staa 
over  Gyldenløve;  men  han  døde  allerede  den  23de  Maj*)  1700,  og 
Gyldenløve  beholdt  fra  nu  af  den  hoje  Post  lige  indtil  sin  Død.    Admi- 


■  I  Anret  I7UO  indførtes  i  Danmark  og  Norge  don  grcgurianske  Kalender  eller  saa- 
kaldte  mye  stil«,  idet  man  lod  den  1ste  Marts  følge  umiddelbart  efter  den  18de 
Februar,  og  Baaledea  bortkastede  11  Dage.  I  Almindelighed  kan  det  antages,  al 
de  Datoer,  >.mu  ere  anførte  for  Aar  efter  1700,  fir  regnede  efter  den  nye,  i  tid- 
ir  Aar  etter  den  gamle  Stil.  I  del  Byttende  Aarhundredo  var  Forskjellen  10 
Dage,  i  det  attende  II  og  i  ilet  nittende  er  den  12  It.i-r ,  .sum  den  nye  Tidsreg- 
ning er  forud. 

ralitetet  talte  paa  denne  Tid,  foruden  Generaladmiralen,  der  var  Præsi- 
dent, samtlige  Flagmænd,  d.  e.  Admiraler,  Viceadmiraler  og  Schout- 
bynachter,  samt  1  eller  2  juridiske  Medlemmer.  Der  var  3  Admiraler, 
nemlig  Frederik  Gjedde,  Mathias  von  Paulsen  og  Christoffer 
Ernst  von  Stecken,  af  hvilke  den  sidste  havde  efterfulgt  Spån  som 
Holmens  Chef  1695. 

Med  disse  Mænd  i  Marinens  vigtigste  Poster  begyndte  det  nye 
Aarhundrede.  Krigen  truede  med  at  bryde  ud.  Hertugen  af  Holsten- 
Gottorp,  der  stolede  paa  sin  ridderlige  Svoger  Kongen  af  Sverig,  indtog 
en  fjendtlig  Holdning  overfor  Danmark,  anlagde  flere  befæstede  Steder  i 
Slesvig  og  forberedte  sig  paa  Krig;  England  og  Holland,  der  fremfor 
Alt  vilde  soge  at  afværge  en  Krig  i  Norden,  ikke  alene  for  Søhandelens 
Skyld ,  men  ogsaa  paa  Grund  af  Begivenhederne  i  det  sydlige  Europa, 
sluttede  sig  til  Sverig  og  til  Hertugen.  Danmark  havde  allerede  i  1G99 
sluttet  et  hemmeligt  Forbund  med  August  af  Polen  og  Czar  Peter  af 
Rusland  imod  den  unge  svenske  Konge,  om  hvis  fremragende  krigerske 
Evner  de  ikke  havde  nogen  Anelse. 

Den  danske  Konge  begyndte  Fjendtlighederne,  ægget  hertil  af  sin 
hertugelige  Fætters  og  Navnes  Anmasselser.  Allerede  i  Januar  Maaned 
nedsattes  en  Kommission  med  det  Hverv  at  samle  Sofolk  til  Flaaden, 
og  denne  lykkedes  det  i  kort  Tid  at  faae  hvervet  til  Maanedstjeneste  i 
Danmark,  Norge,  Oldenborg,  Bremen,  Hamborg  og  Holland  over  0,500 
Mand,  hvoriblandt  75  Officerer.  Skibene  udrustedes  og  indordnedes  i 
5  Eskadrer  under  Kommando  af  Generaladmiral  Jens  Juel ,  der  tillige 
forte  den  1ste  Eskadre ,  medens  de  andre  bleve  tildelte  Admiralerne 
Gyldenlove,  Gjedde,  von  Paulsen  og  von  Stecken.  Ordren,  ifølge  hvilken 
denne  Ordning  blev  fastsat,  er  dateret  den  29de  Marts  1700,  og  den 
viser,  at  Niels  Juels  dygtige  og  begavede  Broder  virkelig  har  været  til- 
delt en  høj  Kommando  som  Chef  for  en  Flaade  paa  omtrent  30  af  de 
største  Skibe  og  med  sit  Flag  vajende  paa  det  berømte  Linieskib  Cliri- 
stianus  Qvintus;  men  det  blev  kun  af  kort  Varighed.  Allerede  den  7de 
Maj  fratraadte  han  sin  Kommando ,  der  blev  overgivet  til  den  unge 
Generaladmiral  -  Lieut.  Gyldenløve,  hvem  Admiral  von  Paulsen  og  den 
Deputerede  i  Generalkommissariatet,  Etatsraad  Ole  Hansen,  skulde  bistaa 
som  Kaadgivere.    Den  24de  Maj,  Dagen  efter  Jens  Juels  Død,  afsejlede 

Gyldenløve  med  Flaaden,  der  talte  21  Linieskibe,  til  Hannobugten  Nord 
for  Bornholm  for  at  holde  Øje  med  den  svenske  Flaade  i  Karlskrona  og 
hindre  svenske  Troppers  Overførsel  til  Halvoen. 

Da  var  Krigen  allerede  i  fuld  Gang.  Den  21de  Marts  var  en  Hær 
rykket  ind  i  Hertugdømmerne,  havde  odelagt  de  af  Hertugen  opkastede 
Skandser  og  i  Slutningen  af  April  lagt  sig  for  Tonning;  men  en  svensk 
og  lyneborgsk  Hær  faldt  snart  efter  ind  i  Holsten  og  standsede  allerede 
i  Juni  Maaned  de  Danskes  Fremtrængen.  England  og  Holland  traadtc 
nu  til  for  at  hindre  videre  Fjendtligheder  og  sendte  en  forenet  Flaade 
under  Admiralerne  Rooke  og  Almonde  til  Sundet,  hvisaarsag  Gylden- 
love  forlod  Østersøen  med  den  dansk -norske  Flaade  og  trak  sig  tilbage 
til  Kjøbenhavns  Rhed ,  hvor  han  ankom  den  12te  Juni;  14  Dage  efter 
naaede  de  forenede  Flaader  til  Sundet  og  ankrede  ved  Kronborg.  Skjondt 
det  var  en  Styrke  paa  ikke  mindre  end  23  Linieskibe,  som  England  og 
Holland  havde  afsendt  til  Danmark ,  var  Flaaden  ved  Kjøbenhavn  dog 
neppe  vegen  tilbage  for  den ,  naar  ikke  Svenskerne  tillige  havde  givet 
Livstegn  fra  sig;  men  kort  efter,  at  Gyldenlove  havde  forladt  Bornholm, 
var  den  svenske  Flaade  paa  38  Linieskibe  og  10  Fregatter  under  Ad- 
miral Wachtmeister  stukket  i  Soen  og  ankom  til  Dragor  den  7de 
Juli.  Det  gjaldt  om  at  forhindre  dens  Forening  med  de  fremmede 
Flaader  udfor  Kronborg. 

Drogden  kaldes  som  bekjendt  det  Lob,  der  ligger  imellem  Amager 
Og  Saltholm  og  forbinder  Kjoge  Bugt  med  Oresundet.  I  den  sydlige 
Ende  af  dette  Lob  ligger  der  en  lille  Grund,  Kvartusgrunden,  paa 
hvilken  der  nu  lindes  et  Fyrskib,  Sandbanker  strække  sig  ud  fra  Amager 
og  Saltholm  saavel  imod  Syd  som  ind  imod  Drogden,  der  derved  bliver 
et  temmelig  smalt  Lob.  Det  er  afmærket  paa  begge  Sider  med  Tønder, 
Stager  og  Koste,  Tusinder  af  Skibe  passere  aarlig  derigjenncm  frem  og 
tilbage,  men  det  er  meget  vanskeligt  for  et  større  Skib  at  krydse  sig 
igennem;  for  at  kunne  passere  Løbet,  maa  Skibene  ikke  stikke  mere 
end  højst  22  Fod  dybt.  I  den  nordlige  Ende  af  Drogden,  udfor  Kjo- 
benbavn  og  Nordenden  af  Saltholm  ,  ligger  der  en  storre  Sandbanke, 
Middelgrunden,  der  skiller  Drogden  i  to  Løb,  nemlig  Hollænder- 
dybel  imod  Øsl  mellem  Saltholms  Flak  og  Middelgrunden,  og  Konge- 
dybet imod  Vest  mellem  denne  Grund   og  Refshalen  ,    hvor  nu  Sofor- 

terne  fra  Provesten  til  Trekroner  ligge.  Den  store  Part  gaaer  igjenncm 
Hollænderdybet.  Farvandet  Ost  for  Saltholm,  imellem  denne  O  og  den 
svenske  Kyst,  er  meget  opfyldt  af  Grunde  og  derfor  vanskeligt  at  passere, 
hvilket  maa  ske  gjennem  den  saakaldte  Flinter  ende  imellem  Grundene; 
det  kan  vel  besejles  af  omtrent  lige  saa  store  Skibe  som  Drogden,  men 
kun  faa  Skibe  gaa  denne  Vej ,  hvortil  der  udfordres  et  noje  Lokal- 
kjendskab. 

Da  Kong  Frederik ,  som  opholdt  sig  i  Holsten  ,  fik  Kundskab  om 
den  svenske  Flaades  Ankomst  til  Dragor ,  afsendte  han  Befaling  til 
Gyldenlove  at  lægge  sig  med  Flaaden  ved  Middelgrunden,  eventuelt  at 
forsænke  Hollænderdybet  og  gjore  Alt  for  at  hindre  den  svenske  Flaades 
Forening  med  den  engelske  og  hollandske,  hvorved  Fjenden  vilde  komme 
til  at  raade  over  en  meget  betydelig  Overmagt ,  61  Linieskibe  imod 
Gyldenløves  29.  Men  Wachtmeister  lod  sig  ikke  holde  tilbage.  Da  han 
ikke  dristede  sig  til  at  forcere  Drogden  og  optage  en  Kamp  i  det  snevre 
Farvand ,  indlod  han  sig  paa  hvad  der  maatte  ansees  for  et  mindre 
Vovestykke:  han  sejlede  med  Flaaden  gjennem  Flinterenden  og  naaede 
sine  Allierede  uden  at  blive  forulempet  af  de  Danske;  ikkun  4  Skibe 
lob  sig  fast  paa  Grunden,  dog  uden  at  lide  væsentlig  Skade.  Den  store 
Flaade  nærmede  sig  nu  Kjøbenhavn ,  hvor  de  Danske  trak  sig  tilbage 
paa  Rheden,  og  et  Bombardement  paa  lang  Afstand,  uden  Eftertryk  og 
uden  Virkning ,  blev  sat  i  Scene  i  Dagene  fra  den  26de  til  den 
28de  Juli. 

Bj  ornen  var  indespærret  i  sin  Hule ,  og  den  unge  svenske  Love, 
«Kong  Karl  den  unge  Hjelte»,  havde  ved  Efterretningen  om  Kampens 
Udbrud  forladt  sit  Hjem  og  sit  lystige  Liv  for  at  ile  derhen,  hvor  han 
kaldtes  af  Kanonernes  Torden.  »Denne  skal  herefter  være  min  Liv- 
musik!«  udbrød  han,  og  saaledes  blev  det  virkelig  ogsaa  lige  til  hans 
Dod;  hans  krigerske  Løbebane  tog  sin  Begyndelse.  I  Skaane  samlede 
han  en  Hær  paa  10,000  Mand  Fodfolk  og  5000  Kyttere,  satte  den  4de 
August  over  Sundet  og  landede  med  Tropperne  Syd  for  Humlebæk.  Hans 
heftige  Sind  og  Ilterhed  viste  sig  allerede  ved  denne  Landgang,  Udskib- 
ningen gik  ham  ikke  hurtig  nok,  Baadene  maatte  løbes  i  Land  paa  Kysten, 
selv  sprang  han  i  Vandet,  som  gik  ham  til  Halsen,  og  vadede  ind,  og 
hans  Omgivelser  maatte  folge  hans  Exempel.      Den  svenske  Hær  mødte 

næsten  ingen  Modstand  paa  Sjælland,  ja  Bonderne  viste  endog  den 
elskede  Prindsesse  Ulrika  Eleonoras  Søn  en  vis  Hyldest ,  og  han  opslog 
i  al  Ko  sit  Hovedkvarter  paa  Enrum  ved  Vedbæk. 

Kong  Frederiks  Haab  var  slaaet  fejl,  han  havde  ikke  været  forberedt 
paa  saa  rask  en  Bevægelse  fra  sin  Modstanders  Side  og  maatte  være 
glad  ved  hurtig  at  kunne  slutte  Fred  paa  taalelige  Vilkaar.  Freden  blev 
undertegnet  i  Travendal,  ved  Travefloden  i  Holsten,  den  18de  August, 
Hertug  Frederik  fik  Ret  til  at  anlægge  Fæstninger  og  modtog  desuden 
en  Sum  af  260,000  Rdl.,  de  forenede  Flaader  forlode  Øresundet,  Kong 
Karl  sejlede  den  3die  September  tilbage  til  Helsingborg  for  at  begynde 
sit  glimrende  Tog  imod  Rusland  og  Polen,  og  den  kortvarige  Krig  var 
tilende,  eller  rettere  forelobig  standset. 

Karl  den  Tolvtes  mærkelige  Tog  i  det  ostlige  Europa,  der  var  mere 
skikket  til  at  hæve  ham  som  en  national  Helt,  en  lidenskabelig,  begavet 
Kriger,  end  til  at  skaffe  hans  Fædreland  Held  og  Magt,  kunne  vi  ikke 
sysselsætte  os  med  her.  Han  drog  forst  mod  Rusland  og  sejrede  den 
30te  November  1700  ved  Narva  med  en  Hær  paa  10,000  Mand  over 
45,000  Russere.  Derpaa  vendte  han  sig  imod  Polen,  hvis  Konge,  Au- 
gust, han  vilde  have  afsat.  Medens  han  krigedes  her  i  flere  Aar  og 
vandt  adskillige  glimrende  Sejre,  benyttede  Czar  Peter  sig  af  hans  Fra- 
værelse til  at  erobre  de  fleste  af  de  svenske  Provindser  ved  østersoen, 
hvor  han  1703  lagde  Grunden  til  Ruslands  senere  Hovedstad  Petersborg. 
1706  sluttede  Kong  Karl  Fred  med  August  i  Alt-Ranstadt;  men  istedenfor 
at  drage  hjem  og  tilbageerobre  de  tabte  Provindser,  forlagde  han  Krigen 
til  det  Indre  af  Rusland,  hvor  han  efter  det  ulykkelige  Tog  til  Ukraine 
i  Aarene  1708  og  1709  led  et  forfærdeligt  Nederlag  ved  Pultava  den 
8de  Juli;  hele  den  svenske  Hær  blev  fuldstændig  ødelagt  og  Kong  Karl 
selv  maatte  flygte  til  Tyrkiet  og  søge  Beskyttelse  hos  Sultanen. 

Da  var  det,  at  Krigen  med  Danmark  og  Sverig  udbrød  paany,  efter 
at  Danmark  i  9  Aar  havde  kunnet  træffe  sine  Forberedelser,  en  Tid, 
som  heller  ikke  hengik  ubenyttet.  Skibsbyggeriet  var  drevet  med  Kraft 
under  Kommandør  Ju dichærs  Ledelse;  foruden  adskillige  Fregatler  og 
ende!  mindre  Skibe  var  der  paa  Nyholm  i  Aarene  fra  1700  til  1709 
bygget  11  nye  Linieskibe,  og  et  12te,  Lolland  paa  50  Kanoner,  som 
vi  senere  ville  komme  I  il  af   omtale,  blev  sat  i  Vandet  1711.     Ved  Kri- 

gens  Udbrud  talte  Flaaden  42  Linieskibe,  blandt  hvilke  der  vel  var  flere 
ældre,  tildels  ubrugelige,  saasom  Tre  Kroner  (84),  Prinds  Georg  (70)  og 
Charlotte  Amalie  (C)0),  der  om  Vinteren  1712  — 13  sænkedes  paa  Nord- 
enden af  Kefslialegrunden  for  at  danne  Grundlaget  for  Batteriet  Tre- 
kroner, Delmenliorst  (48),  der  tilligemed  en  flydende  Dok  samme 
Vinter  sænkedes  paa  Refshalens  Ostkant  for  at  danne  Batteriet  Prøve- 
sten, Xorske  Love  (82),  der  ligeledes  sænkedes  paa  Rheden,  Christianits 
Qvintxs,  Prinds  Frederik,  Mars,  ( hurprindsen,  Merkurius,  Anna  Sofie, 
Svanen,  Christianits  Qvartus,  Gyldenlove,  Engelen  og  Xeptunus,  der  vel 
vare  gamle,  men  dog  gjorde  god  Tjeneste  i  den  første  Del  af  Krigen. 
Fradrages  disse  16 ,  bliver  der  endnu  26  fuldgode  Linieskibe  tilbage, 
blandt  hvilke  vi  ville  nævne  Frederims  Qvartus  (110)  og  Elefanten  (90), 
med  36pundige  Kanoner  paa  det  underste  Batteri,  Danehrog  (94),  Ju- 
ztitia  (90),  Tre  Løver  (78),  Prinds  Christian  og  Sofie  Hedevig  (76), 
Venden  (72),  Dronning  Lovisa,  Havfruen,  Jylland  og  Prinds  Georg,  (70), 
Beshjærmeren  og  Ebenetzer  (64),  alle  med  24  pundige  Kanoner  i  det  un- 
derste Lag.  Det  største  af  Linieskibene  havde  en  Besætning  af  950 
Mand,  det  mindste  290.  Af  Fregatter  var  der ,  foruden  2  paa  Elben, 
9  i  Sundet ,  hvis  Antal  forøgedes  væsentlig  under  Krigen  ,  navnlig  ved 
Erobring;  de  forte  fra  20  indtil  44  Kanoner.  Desuden  hørte  til  Flaa- 
den en  Mængde  armerede  Snauer ,  Hukkerter  og  mindre  Skibe  samt 
nogle  Galejer,  foruden  den  norske  Galejflaade  (12  til  14  Fartøjer),  Skjær- 
baade,  Defensionsskibe  og  andre  bevæbnede  Skibe.  For  at  gjøre  denne 
store  Liste  fuldstændig  maa  endnu  tilføjes,  at  der  under  Krigen  byggedes 
en  hel  Række  bevæbnede  Skibe  og  Pramme  —  Hjælperen  (46),  Hjal- 
per  inden  (36),  Noæ  Ark  (34)  o.  s.  v.  —  samt  Bombarderfartøjer.  Efter 
et  lost  Skjon  kan  den  Sostyrke,  som  Danmark  og  Norge  raadede  over  i 
Løbet  af  den  nordiske  Krig  —  uden  dog  at  være  rustet  paa  engang  — 
anslaaes  til  det  betydelige  Antal  af  177  Skibe  med  4,783  Kanoner 
(hvoraf  46  Linieskibe  med  2972  Kan.)  foruden  45  armerede  Barkasser, 
Chalupper  og  Skjærbaade  med  201  Kanoner,  og  28  Koffardiskibe  med 
92  Kanoner.  Til  hele  denne  Styrke  behøvedes  en  Besætning  af  over 
32,000  Mand,  hvoraf  Linieskibene  alene  toge  21,300. 

Tal  og  Lister,  indflettede  i  en  Skildring,    som  efter  sin  Natur  skal 
kunne  læses  med  en  vis  Lethed,  ere  egentlig  ikke  meget  underholdende; 

mon  do  kunne  ikke  ganske  undgaaes  og  have  dertil  ved  nøjere  Betragt- 
ning deres  store  Interesse.  Kaster  man  blot  et  Blik  paa  dem  og  sam- 
menligner dem  med  de  foregaaende  og  efterfølgende  Tal,  da  vil  det  vise 
sig  meget  paafaldende,  hvor  hurtigt  og  til  hvilke  store  Dimensioner  den 
dansk-norske  Flaade  udviklede  sig.  Over  40  Linieskibe,  over  5000  Ka- 
noner! Paa  Billedet  Side  282  rindes  en  Slaglinie  paa  kun  G  Linieskibe, 
og  don  seer  dog  meget  bydende  ud;  man  kan  derefter  tænke  sig  hvor- 
ledes en  Linie  paa  20  til  30  saadanne  Skibe,  eller  flere  kortere  Linier 
vod  Siden  af  hinanden  vilde  tage  sig  ud.  Nogle  af  Skibene  vare  meget 
store,  vistnok  Tredækkere.  Paa  Orlogsværftet  findes  Modellen  til  en 
fuldstændig  Tredækker  kaldet  Elefanten,  som  maa  antages  at  være  den 
i  1703  byggede;  thi  en  anden  EJkfant,  som  byggedes  1769,  var  kun  paa 
70  Kan.  og  efter  samme  Tegning  som  Juliane  Marie,  af  hvilken  vi  be- 
sidde en  fuldstændig  Model ,  som  ikke  er  Tredækker.  Men  var  Ele- 
fanten Tredækker,  da  maa  Eredericus  Qvartus ,  Danebrog  og  Justitia 
ogsaa  have  været  dot.  Hvad  der  ikke  kunde  siges  med  Sikkerhed  om 
Niels  Juels  største  Skibe,  at  de  førte  tre  fulde  Batterier  foruden  Skandse 
og  Bak,  kan  vistnok  siges  om  disse.  Flaaden  stod  saaledes  med  Hensyn 
til  Skibenes  Storrelse  neppe  tilbage  for  nogen  anden  europæisk  Flaade 
paa  den  Tid. 

Og  nu  Besætningen,  32,000  Mand  eller,  da  disse  ikke  fandt  An- 
vendelse paa  samme  Tid,  saa  dog  over  25,000,  hvoraf  de  allerfleste 
maatte  være  Søfolk;  dette  var  et  meget  betydeligt  Antal  i  Forhold  til 
Landenes  Befolkning.  Men  ogsaa  herpaa  havde  man  havt  Opmærk- 
somheden henvendt,  efterat  dot  i  Aaret  1700  havde  viist  sig,  hvor  van- 
skeligt det  var  at  skaffe  de  fornødne  Folk  ved  Hverving.  Den  faste 
Besætning  var  i  Forhold  til  Flaadens  Størrelse  ikke  betydelig;  den  talte 
kun  123  Officerer,  hvoraf  4  Admiraler  og  G  Schoutbynachter ,  foruden 
det  i  1701  paa  Bremerholm  oprettede  Søkadet- Kompagni  med  4  Offi- 
cerer og  omtrent  GO  Kadetter.  Den  faste  Besætning  til  Skibene  var 
omtrent  2,400  Underofficerer  og  Menige,  og  føjedes  hertil  Haandværker- 
korpset,  dot  vod  Holmen,  Tøjhuset  og  Christiansø  ansatte  Mandskab, 
kunde  hele  den  laste  Stok  anslaaes  til  omtrent  4,500  Mand  og  Marinens 
ordinære  Budgel   til  noget  over  en  halv  Million  1MI. 

Naar  Flaaden  skulde  rustes ,  antoges  private  Kapitajner ,  Lieute- 
nanter,  Skippere,  Styrmænd  o.  s.  v.  i  Maanedstjeneste,  og  det  for- 
nodne  Mandskab  bragtes  tilveje  igjennem  Indrulleringen.  Denne 
Institution ,  der  allerede  var  forsogt  under  Christian  den  Femte ,  men 
igjen  opgivet ,  og  i  hvis  Sted  man  havde  indfort  den  kostbare  Foran- 
staltning at  samle  og  underholde  endel  Søfolk  paa  Møen ,  blev  fuld- 
stændig ordnet  i  Begyndelsen  af  Aarhundredet ,  traadte  i  Virksomhed 
1706  og  har  med  nogle  Modifikationer  holdt  sig  lige  indtil  vore  Dage. 
I  Førstningen  var  Indrulleringen,  der  nu  er  en  bunden  Værnepligt,  dog 
en  frivillig  Sag;  men  de  Indskrevne  erholdt  saa  væsentlige  Begunsti- 
gelser, saasom  Fritagelse  for  personlig  Skat,  Ret  til  at  deltage  i  Fiskeri 
og  Lodsning  m.  in.,  halv  Lønning  naar  de  bleve  stoppede ,  at  deres 
Antal  hurtigt  voxede.  Landet  blev  delt  i  Mønstrings- Distrikter,  og  en 
højere  staaende  Søofficer  ansat  som  Chef  i  hvert  Distrikt. 

Præsident  i  Admiralitetet  var  ved  Krigens  Udbrud  fremdeles  Gen.- 
Adm.-Ltn.  U.  C.  Gyldenløve,  som  i  Juni  1711  udnævntes  til  General- 
Admiral.  Af  Admiralerne  var  F.  Gedde  henimod  70  gammel  og  afgik 
fra  Marinens  Tjeneste  1713;  M.  von  Paulsen  dode  1710;  C.  E.  von 
Støcken  afgik  fra  sin  Post  som  Holmens  Chef  1710  og  afløstes  af 
Schoutbynacht  Ole  Judichær,  som  under  Krigen  forfremmedes  til 
Viceadmiral  (1714)  og  Admiral  (1718).  Schoutbynacht  C.  T.  Sehestedt 
var  Chef  for  Søkadet-Kompagniet.  Peter  Råben  forfremmedes  1710 
til  Schoutbynacht  og  samme  Aar  til  Viceadmiral;  Christian  Karl  von 
Gabel  udnævntes  1710  til  Kapitajn  og  Aaret  efter  til  Kommandør. 

De  øvrige  Officerer ,  som  spillede  en  fremtrædende  Rolle  under 
Krigen ,  ville  efterhaanden  blive  nævnte  —  men  der  var  dog  En ,  som 
allerede  nu  bør  omtales,  hvis  Navn,  næsten  ligesaa  uadskilleligt  fra  den 
nordiske  Krig  som  selve  Karl  den  Tolvtes ,  er  vandret  fra  Slægt  til 
Slægt  og  endnu  lever  i  Folkemunde  trods  hans  høje  Foresattes,  Gylden- 
love,  Råben,  Gabel  og  Flere.  Denne  Mand  var  Søhelten  Peter 
Tordenskjold. 

En  Dag  i  Eftersommeren  1704  spadserede  en  lille,  velbygget  norsk  Gut 
paa  henved  13  Aar,  med  et  kraftigt,  mørkt  Haar  og  store,  livlige,  blaa 
øjne,  op  og  ned  ad  Kjøbenhavns  Gader  fra  Bremerholm  til  Havnen, 
derfra  til  Slottet  og  tilbage  igjen.      Kong  Frederik  havde  nylig  været  i 

Norge  med  sin  kongelige  Jagt  Kronen ,  ledsaget  af  en  Eskadre  paa  2 
Linieskibe  og  5  Fregatter  under  Schoutbynacht  P.  Råbens  Kommando, 
og  med  denne  Eskadre  var  den  norske  Dreng  kommen  ned  til  Hoved- 
staden, en  af  Kongens  Betjente  havde  efter  hans  indtrængende  Anmod- 
ning taget  ham  med  sig.  Nu  stod  han  ene  i  den  store  By,  kastet  ind 
i  dens  Tummel,  uden  Slægt  eller  Venner;  thi  hvad  havde  det  vel  hjulpet 
ham  dengang,  om  han  havde  sagt,  at  hans  Navn  var  Peter  Jansen 
Wessel?  —  senere  blev  dette  Navn  bedre  bekjendt. 

Hvorhen  Drengen  rettede  sin  Kurs,  er  ikke  oplyst;  men  han  var 
saa  heldig  at  træffe  en  god,  rettænkende  Mand,  Kongens  Skriftefader 
Dr.  Peter  Jespersen,  der  følte  sig  tiltalt  af  den  aabne,  frimodige, 
raske  Dreng  og  tog  ham  i  sin  Tjeneste.  Saaledes  var  Peter  foreløbig 
forsørget. 

Wessels  Forældre  boede  i  Throndhjem,  hvor  Faderen,  Johan  Wessel, 
var  Raadmand,  neppe  noget  stort  Embede,  naar  hensees  til,  at  Indtæg- 
terne skulde  udstrækkes  til  at  forsørge  en  Børneflok  paa  tolv  Sønner 
og  sex  Dottre,  ovenikjøbet  vilde  Krabater,  der  holdt  mere  af  at  slide 
Klæder  paa  Gader  og  Torve  end  sidde  over  Bogen  i  Stuen.  Peter,  som 
fødtes  den  28de  Oktober  1691,  var  den  tiende  af  Sønnerne,  og  han  stod 
ikke  tilbage  for  nogen  af  sine  Brødre  i  Lystighed  og  snedige  Indfald. 
Der  fortælles  mange  Træk  fra  hans  Drengeaar,  mange  Puds,  han  spil- 
lede sine  Lærere  og  Foresatte ,  som  vidne  om  et  opvakt  Sind ,  et 
lystigt  Gemyt,  skjøndt  de  foraarsagede  hans  Forældre  mange  Bekym- 
ringer og  mangen  en  Frygt  for ,  at  han  aldrig  vilde  blive  til  Noget  i 
Verden.  Bogen  holdt  han  ikke  af,  den  lod  han  helst  ligge;  i  Skolen 
sloges  han  med  de  andre  Drenge.  Han  blev  sat  i  Lære  hos  en  Skrædder: 
men  spillede  ham  det  ene  Puds  efter  det  andet  og  løb  tilsidst  bort  fra 
ham.  Og  da  saa  Kong  Frederik  1704  kom  op  til  Throndhjem,  da  Byen 
gjenlød  af  Fester  og  Baller,  da  Hofmænd  og  Officerer  i  prægtige  Dragter 
og  Betjente  i  skinnende  Livreer  sværmede  om  i  Gaderne,  blev  den  unge, 
opvakte  Gut  saaledes  henreven  af  dette  Liv,  at  han  knyttede  sig  til  en 
af  Lakajorne  —  og  da  Kongen  var  rejst,  var  ogsaa  Peter  Wessel  for- 
svunden fra  Throndhjem. 

Opholdet  hos  Dr.  Jespersen  i  Kjobenhavn  tiltalte  ham  ikke;  hans 
Hu  stod  til  noget  mere  end  at  børste  Stm-h-r  nu  gaa  Byærinder.    Virk- 

somheden  i  Havnen  og  paa  Holmen  opfyldte  hele  hans  Tanke,  de  mange 
Skibe ,  Sofolkene ,  som  kom  hjem  fra  de  lange  Kejser  og  snart  igjen 
droge  bort,  de  stolte  Orlogsmænd,  som  laa  fortojede  ved  Nyholm,  Ka- 
detterne og  Lærlingerne,    som  exercerede  paa  Bremerholm  og  klattrede 


ms^sc. 


Peter  Tordenskjol 


om  i  Rejsningerne ,  alt  dette  var  noget  ganske  andet  at  see  paa  end 
Doktorens  møblerede  Stuer.  Hans  Længsel  steg,  han  maatte  ud  i  Livet, 
og  det  forekom  ham,  at  han  ikke  kunde  gjøre  noget  Bedre  end  at  skrive 

lige  til  Kongen ,  som  bedst  maatte  kunne  hjælpe  ham.  Han  maatte 
være  sin  egen  Lykkes  Smed ,  og  da  der  hos  ham  aldrig  var  langt  fra 
Beslutning  til  Handling  —  et  Karaktertræk,  som  fremtræder  fra  hans 
allertidligste  Tid  —  opsatte  han  følgende  Brev,  der  virkelig  kom  Kongen 
for  Øje  og  blev  Grundlaget  for  hans  korte  og  glimrende  Livsbane. 
Brevet  lød  med  nogen  Stilrettelse  saaledes: 

»Stormægtigste  allernaadigste  Arvekonge  og  Herre!  Udi  allerdybeste 
Underdanighed  nedfalder  jeg  fattige ,  unge  Person  for  Eders  Kongl. 
Majst.,  at  som  jeg  for  omtrent  to  Aar  siden  er  bleven  nedsendt*)  fra  min 
gamle  Fader  Johan  Wessel ,  Eders  Kongl.  Majestæts  allerunderdanigste 
Raadmand  i  Throndhjem  i  Norge,  formedelst  mine  mange  andre,  nemlig 
sytten  smaa  og  store  Sødskendes  Paahæng ,  at  forsøge  her  nede  min 
Lykke,  og  som  jeg  nu  er  i  Tjeneste  hos  hans  Højærværdighed  Doctor 
Peter  Jespersen ,  og  min  Lyst  som  et  ungt  Menneske  ikke  dertil  saa- 
ledes findes  at  henslide  min  Tid  ,  men  mit  Sind  stedse  genegent  til. 
Eders  Kongl.  Majst.,  at  exerceres,  med  Tide  dertil  at  avancere  noget 
bedre,  og  nedfalder  derfor  allerunderdanigst,  at  Eders  Kongl.  Majst.  af 
heje  Naade  og  Miskundhed  vilde  allernaadigst  forunde  og  hjælpe  mig 
til  at  blive  en  Kadet,  at  exerceres  tillige  med  de  andre  paa  Holmen, 
da  jeg  al  min  Tid  med  Liv  og  Blod  skal  stræbe  at  leve  efter  allerundst. 
Pligt  til  Eders  Kongl.  Majsts.  Tjeneste,  tro,  aarvaagen  og  flittig  efter 
al  yderste  Kraft  og  Evne. 

Forbliver  Eders  Kongl.  Majests.  allerundst.,  allerringeste  Tjener 

Peter  Jansen  Wessel. 
Kjøbenhavn  d.  28de  Marts  Anno  1706. » 

Tiltalt  af  den  unge  Andragers  aabne  og  hengivne  Udtalelse ,  lod 
Kongen  ham  ansætte  som  Lærling  ved  Holmen,  i  hvilken  Stilling  han 
ikke  alene  nød  Undervisning  hjemme,  men  sendtes  afsted  paa  længere 
Kejser  for  at  uddannes  som  Sømand.  Saaledes  kom  han  først  paa  et 
Tog  til  Guinea  og  strax  efter  til  Ostindien  med  et  af  de  større  Skibe. 
Han  udviklede   sig  hurtig  til  en  rask ,    djærv  og  kraftig  Somand ,    han 


")  Dette  kan  dog  ikke  være  rigtigt;  flere  Yttringer  af  Tordenskjold  vise,  at  han  toi 
ned  til  Danmark  uden  Forældrenes  Vidende. 

lærte  Solivet  at  kjende  fra  Grunden  af,  levede  som  Matros  blandt  Ma- 
troser, hvorved  han  fik  den  bedste  Forestilling  om  de  Underordnedes 
Tanker  og  Fordringer.  Han  viste  sig  tidlig  at  være  i  Besiddelse  af  en 
udmærket  Forstand  og  Dømmekraft,  et  skarpt  £)je,  en  fast  Karakter  og 
et  ædelt  Hjerte,  stor  Udholdenhed  og  legemlig  Styrke.  Den  Ilte  Januar 
1709  udnævnte  Kongen,  som  dengang  var  i  Venedig,  ham  til  S  o  kadet 
med  52  Rdl.  i  Gage,  da  en  Plads  netop  var  bleven  ledig;  kort  efter 
sejlede  han  igjen  til  Ostindien  med  en  af  Kompagniets  store  Ostindie- 
farere og  kom  først  tilbage  herfra  1710,  da  Krigen  var  i  fuld  Gang. 

II.  Krigen  indtil  Karl  den  Tolvtes  Hjemkomst. 


jeint  er  ikke 
glemt.  Frederik  den 
Fjerde  kunde  ligesaa 
lidet  som  sin  Fader 
glemme,  at  de  skaan- 
ske  Provindser  vare 
blevne  Danmark  be- 
røvede ved  Vold,  lian 
ponsede  bestandig  paa 
at  tilbageerobre  dem,  havde  i  denne  Hensigt  aabnet  Krigen  i  AaretlTOO 
og  tænkte  nu,  da  den  stolte  svenske  Hær  med  dens  ridderlige  Anfører  og 
Konge  var  bleven  sønderknust  og  tilintetgjort  ved  Pultava,  kun  paa  at 
drage  Fordel  for  sig  af  dette  forfærdelige  Nederlag.  Hans  opsætsige 
Fætter  og  Navne,  den  gottorpske  Hertug,  der  havde  ledsaget  sin  Svoger 
Karl  den  Tolvte  paa  hans  Tog  i  Polen,  var  falden  ved  Klissov  den  19de 
Juli  1702,  og  hans  Son  Karl  Frederik,  som  da  kun  var  lo  Aar  gammel, 
levede  med  sin  Moder,  den  svenske  Konges  hojl  elskede  Søster  Sofie 
Hedevig,   i  Stockholm,    medens  en  Formynderregering  styrede  Hertug- 

dommernes  Anliggender.  I  denne  sad  den  mod  Danmark  fjendtlig  sin- 
dede Baron  Gortz,  der  spillede  Danmark  mange  Rænker  og  laa  i  stadig 
Strid  med  dets  Regering,  indtil  de  Svenskes  Nederlag  i  Rusland  bragte 
ham  paa  andre  Tanker,  til  at  ove  større  Forsigtighed,  og  de  indbyrdes 
Stridigheder  bilagdes  ved  Forliget  i  Altona  1709.  Danmark  følte  sig 
altsaa  nogenlunde  sikker  paa  den  Kant. 

Da  den  svenske  Hærs  sejrrige  Fremskridt  standsedes  i  Ukraine,  var 
Kong  Frederik  i  Udlandet.  I  November  1708  var  han  rejst  til  Italien, 
hvor  han  opholdt  sig  indtil  midt  i  det  følgende  Aar,  og  paa  Tilbagevejen 
i  Juni  Maaned  fornyede  han  i  Dresden  sit  Forbund  med  Kong  August 
af  Polen,  der  tillige  var  Kurfyrste  i  Sachsen,  hvilket  Forbund  kort  efter 
tiltraadtes  af  Kong  Frederik  den  Første  af  Preussen  (saaledes  kaldtes 
siden  1701  Kurfyrsten  af  Brandenburg).  Da  Kongen  kom  hjem,  og 
Efterretningen  om  Karl  den  Tolvtes  Nederlag  naaede  Kjøbenhavn ,  blev 
der  taget  fat  paa  Forberedelserne  til  Krigen.  Det  havde  —  saaledes 
forudsatte  man  —  været  Kong  Karls  Plan ,  saasnart  han  havde  besejret 
Rusland  og  Polen,  at  vende  sig  imod  Danmark  og  udføre,  hvad  der  ikke 
var  lykkedes  for  hans  dristige  Forgjænger  Karl  Gustav,  at  bringe  Norge 
til  Sverig  og  Hertugdømmerne  indtil  Kolding  til  Hertugen  af  Holsten- 
Gottorp,  saaledes  at  Kong  Frederik  kun  beholdt  Nørrejylland  og  Øerne 
—  en  Plan  ,  der  paa  en  noget  anden  Maade  omsider  skulde  gjennem- 
føres  i  det  næste  Aarhundrede,  1814  og  1864.  Paaskud  til  Krig  lode  sig 
vel  finde,  de  mangle  sjelden,  naar  Krig  først  er  besluttet,  og  da  Czar 
Peter  af  Rusland  tillige  havde  tiltraadt  Forbundet  imod  Sverig ,  blev 
Krigen  erklæret  den  28de  Oktober  1709,  den  sidste  Krig,  som  Nabo- 
magterne paa  begge  Sider  af  Sundet  have  kæmpet  med  hinanden. 

I  August  Maaned  var  Flaadens  Udrustning  allerede  paabegyndt,  og 
blev  dreven  med  al  Kraft.  Den  svenske  Flaade  var  noget  større  end 
den  dansk-norske;  siden  Freden  i  Lund  var  der  i  Sverig  bygget  ikke 
mindre  end  37  Linieskibe  paa  over  50  Kanoner,  og  i  1709  talte  Flaaden 
48  Linieskibe,  7  Fregatter  og  4  Skytskibe,  foruden  Galejer  og  mindre 
Skibe,  af  hvilke  7  Linieskibe,  4  Fregatter  og  4  Skytskibe  havde  Station 
i  Gøteborg,  medens  Hovedstyrken  laa  i  Karlskrona.  Ikkun  Danmarks 
og  Norges  Flaade  kunde  stilles  imod  denne  Sømagt;  thi  Rusland  havde 
først  nu  tænkt  paa  at  skabe  sig  en  Flaade ,    og  Preussen  havde  ingen 

Skibe.  Det  var  derfor  ikke  nogen  let  Opgave,  som  stilledes  paa  Soen, 
saaineget  mere  som  Danmark  maatte  dele  sin  Styrke  mellem  Østersoen 
og  Kattegattet-Nordsøen,  mellem  Karlskrona  og  Gøteborg,  og  da  Havet 
umiddelbart  efter  Krigens  Udbrud  oversvømmedes  af  svenske  Kapere, 
det  vil  sige  Skibe,  forsynede  med  svenske  Kaperbreve,  var  der  Nok  for 
Flaaden  at  tage  fat  paa.  Endnu  var  det  vanskeligt  at  skaffe  det  for- 
nødne Antal  Folk;  Indrulleringen  var  ikke  kommen  ret  i  Orden,  og  en 
ikke  ringe  Del  af  Besætningerne  maatte  hverves.  Dertil  kom,  at  Fi- 
nantsernes  slette  Tilstand  under  Krigen  gjorde  det  umuligt  at  lønne 
Mandskabet  tilstrækkeligt  og  i  rette  Tid,  saa  at  de  hjemmeværende  Fa- 
milier formelig  led  Nød  og  Mange  maatte  tilbetle  sig  det  daglige  Brød. 
Men  ligemeget!  Søfolkene  mødte  dog,  udholdt  Savn,  Anstrengelse,  ofte 
haard  og  raa  Behandling,  smal  Kost  og  slette  Provisioner,  og  lod  der 
end  nu  og  da  Klynk  og  Klage,  viste  det  sig  end  undertiden  nødvendigt 
med  Rottingen  at  dæmpe  utilbørlige  Udbrud,  saa  kunde  man  dog  byde 
hine  haardføre  og  udholdende  Søfolk  noget  ganske  Andet,  end  hvad  vi 
kunne  byde  Matrosen  i  vore  Dage. 

Viste  der  sig  saaledes  end  Vanskelighed  ved  at  skafte  Folk  til  Ski- 
bene,  saa  var  dog  Besværligheden  ved  at  skabe  en  Hær  endnu  langt 
større.  De  bedste  Tropper,  de  bedste  Generaler  og  Officerer  vare  i 
fremmed  Sold ,  kæmpede  i  Tyskland ,  i  Nederlandene  og  Italien ,  og 
skjondt  de  der  indlagde  sig  megen  Hæder  for  Dygtighed  og  Tapperhed, 
havde  de  dog  kunnet  gjore  bedre  Fyldest  hjemme,  da  Fædrelandet 
trængte  til  sine  Sønner.  Alligevel  samledes  paa  Sjælland  en  Hær  paa 
16,000  Mand  under  Anførsel  af  Grev  Reventlov,  og  da  Gyldenløve 
havde  faaet  samlet  et  tilstrækkeligt  Antal  Skibe  i  Sundet,  blev  denne 
Hær  ført  over  til  Skaane  og  landsat  Syd  for  Helsingborg  ved  Fiskerlejet 
Raa,  paa  samme  Sted,  hvor  Christian  den  Femte  havde  gjort  Landgang 
i  1676.  Denne  Hær  skulde  skyndsomst  trænge  ind  i  Bleking  og  be- 
mægtige sig  Karlskrona  med  den  svenske  Flaade;  men  den  blev  slet 
ledet,  laa  i  lang  Tid  uvirksom  ved  Helsingborg,  og  da  den  endelig  brod 
op  i  Januar  Maaned  1710  og  trængte  ind  i  Bleking,  efterat  have  be- 
mægtiget sig  hele  Skaane,  var  den  bedste  Tid  gaaet  tabt,  Skaanes  dyg- 
tige Guvernør  Grev  Magnus  Stenbock,  «der  var  ligesaa  meget  værd 
som  en  hel  Anne«,  havde  faaet  Tid  til  at  samle  en  Bondehær  paa  om- 

trent  20,000  Mand.  Med  disse  slet  udstyrede  Tropper,  uden  Uniformer, 
klædte  i  Vadmelskofter  og  med  Træsko  paa  Fodderne,  gik  Stenbock  imod 
de  Danske,  der  maatte  trække  sig  tilbage  til  Helsingborg,  hvor  Reventlov 
afgik  som  syg  fra  Hæren,  der  underlagdes  Jørgen  Rantzaus  Kom- 
mando, og  hvor  de  Danske  led  et  fuldstændigt  Nederlag  den  10de  Marts; 
de  tabte  i  Slaget  hen  ved  8000  Mand ,  og  Resten  maatte  nogle  Dage 
efter  trække  sig  tilbage  til  Sjælland ,  efterladende  alle  Kanoner  og  al 
Bagage.  « Gedehyrderne  og  Træskorytterne  »,  som  den  svenske  Bondehær 
kaldtes,  havde  sejret  over  «Sondagsfolkene»,  som  de  kaldte  de  vel  ud- 
styrede Danske. 

Da  Krigen  erklæredes,  var  Aarstiden  allerede  saa  langt  fremrykket, 
at  der  ikke  kunde  udrettes  noget  Væsentligt  paa  Soen,  ikkun  nogle  en- 
kelte Skibe  udsendtes  imod  Kapere;  men  det  næste  Foraar,  1710,  blev 
der  med  Kraft  drevet  paa  Udrustningerne,  navnlig  efter  at  den  danske 
Hær  var  slaaet  ved  Helsingborg.  Viceadmiral  Råben  sendtes  med  en 
Eskadre  paa  7  til  8  Linieskibe  forst  til  østersoen  og  senere  til  Nord- 
soen og  Kattegattet,  hvor  der  bestandig  maatte  holdes  flere  storre  Skibe 
krydsende  for  at  bevogte  »den  svenske  Flaadeafdeling  i  Gøteborg  og  holde 
Forbindelsen  imellem  Danmark  og  Norge  aaben.  Hovedflaaden  under 
Admiral  Gyldenløves  Kommando  afgik  til  Østersøen,  som  den  fuld- 
stændig beherskede,  da  den  svenske  Flaade  holdt  sig  indesluttet  i  Karls- 
krona, og  hvorfra  der  afsendtes  Expeditioner  i  forskjellige  Retninger  og 
øjemed.  Det  var  en  stor  Flaade,  Gyldenløve  her  havde  under  sin 
Kommando;  Antallet  af  Skibe  vexlede ,  men  var  til  sine  Tider  meget 
betydeligt ,  indtil  henimod  40  Linieskibe ,  foruden  endel  Fregatter  og 
mindre  Skibe.     Gyldenløves  Flag  vajede  paa  Tredækkeren  Elefanten. 

Hele  Sommeren  hengik  imidlertid,  uden  at  der  paa  Søen  forefaldt  no- 
gen Begivenhed,  som  er  værd  at  tale  om;  thi  skjondt  den  svenske  Hoved- 
iiaade  havde  en  dygtig  Forer  i  Generaladmiral  Grev  Wachtmeister, 
holdt  den  sig  dog  stadig  tilbage  i  Karlskrona.  Kong  Frederik  arbejdede 
imidlertid  stærkt  paa  at  forny  Angrebet  paa  Skaane ,  og  da  det  gik 
langsomt  med  Udrustningen  af  en  ny  Hær  paa  Sjælland ,  havde  Czar 
Peter  lovet  at  staa  ham  bi  med  6000  Mand  russiske  Hjælpetropper,  som 
Gyldenløve  skulde  besørge  overførte  fra  Danzig  til  Skaane.  Men  denne 
Plan  mislykkedes.       Da  Flaaden  begav  sig  paa  Vejen  til  Danzig  i  Sep- 

tember  Maaned,  blev  den  nemlig  om  Natten  mellem  den  14de  og  15de 
overfalden  af  en  saa  heftig  Storm  ,  at  Skibene  bleve  adsplittede  og  de 
fleste  af  dem  led  større  eller  mindre  Havarier.  4  Linieskibe  maatte 
gaa  til  Kjøbenhavn  for  at  istandsættes ,  Resten  søgte  ind  til  Kjoge 
Bugt;  et  Linieskib  havde  mistet  alle  Masterne,  paa  to,  deriblandt  JJane- 
brog ,  vare  Fokkemasten  og  Sprydet  knækkede ,  det  var  en  kummerlig 
Tilstand ,  hvori  det  ene  Skib  efter  det  andet  kom  ind  og  ankrede  paa 
Bugten. 

Her  blev  Skaden  istandsat  paa  bedste  Maade ,  for  at  Flaaden ,  der 
nu  bestod  af  26  Linieskibe  med  1714  Kanoner  foruden  5  Fregatter, 
6  Snauer  og  7  Brandere,  atter  kunde  være  rede  til  at  afgaa  til  Danzig, 
og  imidlertid  valgtes  en  Ankerplads  helt  inde  i  Bugten  imellem  Gjorslev 
Skov  og  Kjoge  By,  hvor  Skibene  vistnok  have  ligget  vel  stærkt  sam- 
menstuvede. Tilstanden  ombord  var  ikke  den  bedste,  Forsyningen  var 
mangelfuld,  Provianten  slet,  Mange  af  Mandskabet  syge.  Den  4de  Ok- 
tober om  Morgenen,  da  det  blæste  frisk  af  Sydost  og  der  følgelig  ikke 
kunde  være  Tale  om  at  lette  for  at  gaa  tilsøes,  kom  en  Klynge  Sejlere 
til  Syne  i  Horizonten  udenfor  Falsterbo.  Man  troede  det  var  Handels- 
skibe ,  der  kom  fra  Danzig,  og  blev  derfor  liggende  roligt  til  Ankers; 
men  da  de  kom  nærmere  viste  det  sig  at  være  den  svenske  Flaade,  som 
med  den  friske  Kuling  og  gunstige  Vind  styrede  lige  ind  imod  de 
danske  Skibe.  Den  talte  21  Linieskibe  med  1530  Kanoner,  foruden 
Fregatter ,  Snauer  og  Brandere ,  og  kommanderedes  af  Grev  Wacht- 
meister selv  paa  Linieskibet  Gota  Leyon.  Den  1ste  Oktober  havde  den 
forladt  Karlskrona  for  at  opsøge  den  danske  Flaade,  og  skjondt  den  ikke 
talte  fuldt  saa  mange  Skibe  og  Kanoner  som  denne ,  mente  Wacht- 
meister dog  at  kunne  staa  sig,  da  han  havde  friskt  Mandskab  o»  \>! 
udhalte  Skibe. 

Gyldenløve  havde,  i  sin  høje  Stilling  ved  Marinen,  ikke  alene  selv 
med  megen  Iver  lagt  sig  efter  Sotaktik ,  som  han  havde  lært  paa  den 
franske  Flaade,  men  ogsaa  baaret  Omsorg  for,  at  Kjendskabet  til  de  nw 
Flaadebevægelser  blev  almindeligt  og  at  der  holdtes  •  Passiaring »  for 
Officererni'  i  dette  Fag;  han  kommanderede  nu  over  en  stor  Flaade  og 
maa  have  være!  sig  faldt  bevidst,  at  kun  en  dygtig  Ledelse  af  en  saa- 
dan  Sostvrke  kan    føre   til  Sejr,    hvorimod   taktiske  Fejl   kunne  føre  de 

sorgeligste  Felger  med  sig.  Nu  var  Øjeblikket  kommet,  da  det  skulde 
vise  sig,  om  de  lærte  Theorier  kunde  bære  praktiske  Felger;  men  Fjenden 
nærmede  sig  saa  hurtigt,  at  der  ikke  blev  Tid  til  de  nødvendige  For- 
beredelser. Det  synes,  som  om  man  har  forsømt  en  vigtig  Forsigtig- 
hedsregel, nemlig  at  holde  Spejdere  ude,  for  at  see  efter  om  nogen 
Fjende  nærmede  sig  og  da  strax  give  Signal  herom. 

For  hurtig  at  komme  under  Sejl,  raaatte  Skibene  kappe  deres  Anker- 
touge,  og  der  blev  givet  Befaling  til  Opstilling  i  Slaglinie,  saaledes  at 
der  sejledes  bidevind  Nordost  hen;  i  Spidsen  gik  det  smukke  Linie- 
skib Danebrog ,  der  fortes  af  den  tappre  Normand ,  Kommandør 
Iver  Hvitfeldt.  Da  den  svenske  Flaade  havde  nærmet  sig  til  en  Af- 
stand af  halvanden  Mil,  drejede  den  ogsaa  under  Vinden,  Nordost  i,  og 
de  to  Flaader  gik  saaledes  samme  Vej  i  to  Slaglinier,  som  dog  neppe, 
idetmindste  for  den  danskes  Vedkommende ,  have  været  synderlig  godt 
holdte.  Gyldenløve  begyndte  nu  at  manøvrere ,  at  lade  foretage  Ven- 
dinger, for  om  muligt  at  komme  til  Luvart  af  Fjenden;  men  det  blæste 
for  haardt,  Skibenes  Vendinger  maatte  foretages  for  Vinden  (ikke,  hvad 
der  er  bekvemmere  og  nyttigere,  igjennem  Vinden),  og  Forsøget  mis- 
lykkedes. Endelig  Klokken  2  aabnedes  Ilden,  Gota  Leyon  og  dets  to 
Sekundanter  angrebe  Danebrog,  der  strax  gav  Svar;  men  neppe  havde 
det  affyret  et  Par  Skud,  for  Ilden  brød  ud  i  Skibet,  uden  at  det  vides 
med  Bestemthed,  hvorledes  den  var  opkommen.  Et  øjeblik  efter  stod 
det  stolte  Skib  i  Flammer  —  men  den  brave  Hvitfeldt  holdt  sin  Post; 
havde  han  drejet  af  for  Vinden,  der  som  anført  blæste  meget  frisk,  da 
kunde  han  vistnok  have  naaet  at  landsætte  Skibet  paa  Kysten  saa  tidlig. 
at  idetmindste  den  største  Del  af  Besætningen  var  bleven  frelst;  men 
han  havde  da  maattet  passere  med  det  brændende  Skib  uden  sikker 
Styring  igjennem  hele  Klyngen  af  danske  Skibe,  blandt  hvilke  der  sik- 
kert vilde  have  opstaaet  Forvirring  og  sket  Ulykke.  Iver  Hvitfeldt  fore- 
trak at  blive  paa  sin  Post,  og  efter  en  Times  heftig  Brand  sprang  Dane- 
brog i  Luften  med  sin  tappre  Chef  og  hele  sin  Besætning. 

Paa  Søkaartet  er  det  Sted ,  hvor  Danebrog  sprang  i  Luften  ,  be- 
tegnet med  to  korslagte  Kanoner.  Det  vil  heraf  være  tydeligt  (see 
Kaartet  Side  360),  at  da  Danebrog  var  det  yderste  Skib,  maa  Flaaden 
have  været  meget  sammentrængt  02:  kun  havt  ringe  Plads  at  bevæge  sig 

paa.  Under  den  orkanagtige  Storm  den  13de  November  1872,  da  Storm- 
floden anrettede  saa  forfærdelige  Ulykker  paa  Kysterne  langs  Østersøen, 
blev  ogsaa  Sandet  skyllet  bort  fra  Danebrogs  Vrag,  skjøndt  det  ligger 
paa  7  Favne  Vand.  Fiskere  fra  Dragør  fandt  det  kort  Tid  efter,  Dyk- 
kere undersøgte  det  og  optog  mange  Gjenstande  derfra ,  navnlig  endel 
Metalkanoner,  der  bare  tydelige  Spor  af  den  sørgelige  Katastrofe,  som 
162  Aar  forud  havde  rammet  det  ulykkelige  Skib.  —  Havet  gav  Beret- 
ning i  sit  tause  Sprog! 

De  med  Danebrog  vexlede  Skud  var  den  eneste  Kamp  ,  som  fore- 
faldt. Det  vedblev  at  blæse  op,  der  satte  stærk  Søgang  ind  i  Bugten, 
Skibene  maatte  lukke  det  underste  Batteries  Porte,  og  det  var  næsten 
ikke  muligt  at  manøvrere  med  Kanonerne  paa  de  gyngende  Dæk. 
To  svenske  Linieskibe,  hvert  paa  90  Kanoner,  kom  paa  Grund  ved  Syd- 
ostenden af  Amager,  og  begge  Flaader  nødtes  om  Eftermiddagen  Kl.  5 
til  at  ankre,  den  danske  helt  inde  i  Bugten  ved  Kallebod  Strand ,  den 
svenske  en  Mil  længere  ude. 

De  følgende  Dage  vedblev  det  at  blæse  saa  haardt  af  Sydost ,  at 
Flaaderne  maatte  blive  paa  deres  Ankerpladser  og  det  kun  lykkedes 
Wachtmeister  at  bjerge  Besætningerne  fra  de  to  grundstødte  Linieskibe, 
to  stolte  Sejlere ,  som  man  derefter  lod  gaa  op  i  Flammer.  Den  6te 
kom  en  hel  Flaade  af  Transportskibe,  40  i  Tallet,  sejlende  fra  Danzig 
og  styrede  for  den  gunstige  Vind  i  god  Tro  ind  i  Bugten  —  men  de 
gik  lige  i  Løvens  Gab  og  bleve  enten  erobrede  eller  jagede  paa  Grund 
af  Svenskerne.  Nogle  Brandere ,  som  Wachtmeister  sendte  ind  i  den 
danske  Flaade ,  gjorde  ingen  Virkning ,  og  da  Vejret  den  7de  Oktober 
blev  bodre ,  skjøndt  Vinden  var  den  samme ,  lettede  han  med  Flaaden 
og  krydsede  ud  af  Bugten.  Ogsaa  Gyldenløve  lod  lette  og  forfulgte  den 
svenske  Flaade,  men  kunde  ikke  naae  den.  Wachtmeister  gik  til  Karls- 
krona, Gyldenløve  til  Kjobenhavn,  dette  Aars  Felttog  var  tilende,  begge 
Flaader  lagdes  i  Vinterkvarter. 

1711  var  et  mørkt  Aar  i  Danmarks  Historie.  Pesten  rasede 
mod  Baadan  Voldsomhed  ved  Øresundets  Kyster,  at  Tanken  om 
Krigen  i  lang  Tid  maatte  træde  i  Baggrunden.  Sygdommen  be- 
gyndte  i  December  Maaned  1710  i  den  lille  Flække  Lappen,  Nord  for 
Kronborg,    Lrik   derfra   i  Marts  1711   til   Helsingør,    og   naaede  i  Juni 

Maaned  samme  Aar  Kjobeuhavn ,  hvor  den  bortrev  omtrent  24,000 
Mennesker,  som  var  Halvdelen  af  Byens  Befolkning,  og  hvor  den  forst 
ophorte  i  November.  1  Karlskrona  rasede  Pesten  ligeledes  og  hindrede 
den  svenske  Flaade  fra  at  stikke  i  Soen. 

Krigsforetagenderne  begyndte  derfor  først  sent  i  dette  Aar  og  vare 
ikke  af  synderlig  Betydning.  Viceadmiral  Sehestedt  afgik  midt  i  Juni 
Maaned  med  en  Eskadre  paa  10  Linieskibe,  nogle  Fregatter  og  mindre 
Skibe  til  Kattegattet  og  Nordsoen  for  at  bevogte  Kysterne,  understotte 
Handelen ,  konvojere  Handelsskibene  og  rense  Farvandet  for  Kapere. 
Krigen  til  Lands  rettedes  imod  Sverigs  tyske  Besiddelser,  en  Hær  trængte 
i  August  Maaned  ind  i  Nordtyskland  og  lagde  sig  for  Wismar ,  og 
Hovedflaaden  under  Gyldenloves  Kommando  gik  til  østersoen  for  at 
hindre  Overførelsen  af  Tropper  og  Ammunition  fra  Sverig  til  Stralsund; 
men  Krigen  førtes  med  Slaphed,  en  paatænkt  Landgang  paa  Kygen  kom 
ikke  istand,  og  sent  paa  Aaret,  da  Størstedelen  af  den  danske  Flaade 
havde  trukket  sig  tilbage,  benyttede  den  aarvaagne  Wachtmeister  Lej- 
ligheden til  med  en  stor  Flaade  at  bringe  Undsætning  til  Byges. 
Da  Gyldenløve  kom  dertil,  havde  den  svenske  Flaade  atter  naaet  Karls- 
krona. 

En  livlig  og  begavet  ung  Mand  havde  imidlertid  begyndt  sin 
mærkelige  Løbebane  ved  Flaaden  i  Kattegattet,  det  var  den  unge  norske 
Sømand  Peter  Wessel.  Som  allerede  anført,  kom  han  i  1710  tilbage 
med  den  store  Ostindiefarer,  der  løb  ind  til  Bergen.  Opfyldt  af  Ønsket 
om  at  tage  Del  i  Krigen,  rejste  Wessel  strax  over  Land  til  Christiania, 
hvor  han  med  sin  sædvanlige  Frimodighed  henvendte  sig  til  den  i  Norge 
kommanderende  General,  Baron  Løvendal,  og  bad  om  at  maatte  komme 
i  Virksomhed.  Den  unge,  kjække  Sømands  aabenhjertige  Tale  og  frejdige 
Væsen  tiltalte  Generalen,  der  i  hans  kraftige  Udvikling,  saavel  i  aan- 
delig  som  legemlig  Henseende ,  .  hans  tilsyneladende  faste  Karakter  og 
bestemte  Villie  søgte  en  Erstatning  for  hans  store  Ungdom,  for  at  han 
ikke  endnu  havde  fyldt  sit  19de  Aar.  Løvendal  tog  sig  derfor  af  ham 
og  ansatte  ham  som  Forer  af  en  lille  Snau  paa  4  smaa  Kanoner, 
kaldet   Ormen. 

Saaledes  blev  Wessel  en  Slags  Kaperkapitajn.  Med  sin  lille  Huk- 
kert  krydsede  han  omkring  i  Skjærgaarden,   i  Skagerakket  og  Katte- 

gattet,  forfulgte  fjendtlige  Handelsskibe,  udspejdede  Fjendens  Bevægelser 
og  bragte  Løvendal  Efterretning  om  Alt ,  hvad  han  havde  iagttaget. 
Hans  Snarraadighed  og  Selvstændighed  udvikledes ,  han  lærte  at  tumle 
sig  om  paa  egen  Haand,  at  stole  paa  sig  selv  og  dristig  gaa  Faren 
imøde.  I  Juli  Maaned  1711  udnævntes  han  til  Sekondlieutenant  i 
Flaaden  og  kom  som  saadan  ombord  i  Fregatten  Postillonen ,  Kapitajn 
Rostgaard,  der  henhørte  til  Sjehestedts  Eskadre;  men  denne  underord- 
nede Stilling  faldt  ikke  i  Wessels  Smag,  han  længtes  efter  sit  frie,  selv- 
stændige Liv,  og  det  lykkedes  ham  virkelig  ogsaa  snart  igjen  at  komme 
ud  med  sin  lille  Snau  Ormen.  Naar  man  læser  hans  Rapporter  fra 
denne  Tid,  navnlig  en,  som  er  dateret  Ormen  til  Ankers  ved  Kragerø 
den  26de  April  1712,  og  hvori  der  findes  en  Skildring  af  Snauens 
Krydstog,  faaer  man  en  god  Forestilling  om  det  urolige,  vikingeagtige 
Liv,  som  Wessel  i  denne  Tid  førte,  om  hans  Utrættelighed,  Hensyns- 
løsheden ,  der  vistes  imod  de  fredelige  Kystboere ,  Lodser ,  Fiskere  og 
Andre ,  der  under  de  hyppige  Landgange  i  Skjærgaarden  bleve  tagne 
ombord  i  Ormen  for  at  give  Oplysninger,  slæbtes  med  og  sendtes  i  Land 
eller  i  en  Baad,  mange  Gange  langt  fra  deres  Hjem.  Det  er  en  ny 
Asbjørn  Snare,  en  ægte  nordisk  Viking,  som  fødes  til  Verden  med  den 
udbrudte  Krig. 

De  svenske  Krigsskibe  i  Gøteborg,  hvoriblandt  der  fandtes  7  smaa 
Linieskibe  paa  30  til  50  Kanoner,  havde  hidtil  holdt  sig  rolig  i  Havn; 
men  i  Foraaret  1712  begyndte  de  at  røre  sig ,  udrustedes  til  at  stikke 
i  Søen  og  stilledes  under  Viceadmiral  Grev  Lewenhaupts  Kommando. 
Viceadmiral  Sehestedt  var  inden  Vinterens  Indtræden  vendt  tilbage  til 
Kjobenhavn  med  sin  Eskadre,  i  hvilken  dog  savnedes  Linieskibet  Slesvig 
paa  50  Kanoner,  der  i  en  Storm  var  gaaet  under  med  hele  sin  Besæt- 
ning. Enkelte  mindre  Skibe  holdtes  omkring  i  Farvandene  og  Havnene 
Vinteren  over,  og  om  Foraaret  1712  sendtes  forskjellige  Expeditioner  ud. 
I  Begyndelsen  af  Maj  Maaned  konvojerede  Kommandorkapitajn  Hans 
Knoff  med  Linieskibet  Fyen  og  2  Fregatter  endel  Handelsskibe  fra 
Frederiksværn  til  Fladstrand,  hvor  han  laa  til  Ankers  den  Ilte  Maj,  da 
7  svenske  Krigsskibe  under  Kommando  af  Schoutbynacht  Sjøblad  kom 
sejlende  over  imod  ham  fra  Gøteborg;  men  paa  samme  Tid  kom  der 
ogsaa  nogle  danske  Krigsskibe  fra  Sundet  og  sluttede  sig  til  Knoff,  som 

saaledes  fik  5  Skibe  under  sin  Kommando.  Det  var  næsten  ganske 
stille  Vejr,  kun  en  svag  Brise  krusede  Soens  Overflade,  og  begge  Eska- 
drer  vare  gaaede  til  Ankers,  den  danske  under  Hirtsholmene,  den  svenske 
en  Mil  længere  ude.  Om  Eftermiddagen  Kl.  G,  da  der  kom  lidt  mere 
Vind,  lettede  Sjoblad  og  holdt  med  sine  Skibe  ned  imod  Knoff,  som 
fandt  det  raadeligst  at  modtage  Angrebet  paa  Ankerpladsen  ,  da  ban 
havde  Mangel  paa  Befalingsmænd  til  at  lede  Manøvrerne.  Angrebet 
rettedes  imod  de  tre  nærmeste  Skibe ,  som  vare  Linieskibet  Fyen  og 
Fregatterne  Seridderen  og  Raa;  men  skjondt  Sjoblad  kommanderede 
over  7  Skibe  med  288  Kanoner,  medens  Knoff  kun  havde  5  Skibe  og 
158  Kanoner,  fik  han  en  saa  alvorlig  Hilsen,  at  han  efter  en  to  Timers 
Kamp  maatte  trække  sig  tilbage  og  søge  Havn  i  Goteborg  for  at  istand- 
sætte Skibenes  Havarier. 

Var  dette  Angreb  saaledes  end  slaaet  tilbage,  saa  viste  dog  Fjen- 
dens Styrke,  at  en  større  Magt  maatte  sendes  op  i  Kattegattet,  og  denne 
Station,  der  underlagdes  Schoutbynacht  D.  J.  Wilsters  Kommando, 
kom  til  at  tælle  5  Linieskibe  og  6  Fregatter,  foruden  Snauer  og  mindre 
Skibe,  samt  3  russiske  Kaperfregatter.  Wessel,  der  fremdeles  krydsede 
i  disse  Farvande,  havde  opnaaet  at  faae  et  større  Skib,  Lovendals  Galej, 
der  ikke  var  bygget  som  nogen  almindelig  Galej ,  men  som  en  af  Da- 
tidens smaa  Fregatter  paa  18  til  20  sexpundige  Kanoner.  Han  kan 
ikke  have  staaet  i  noget  Tjenesteforhold  til  Wilster;  thi  for  det  Første 
var  det  Skib ,  han  førte ,  ikke  opsendt  med  Eskadren  fra  Kj ©benhavn, 
men  bygget  i  Norge  paa  Løvendals  egen  Bekostning,  og  for  det  Andet 
fremgaaer  det  af  den  Maade ,  hvorpaa  han  krydsede  omkring ,  at  han 
maa  have  været  sin  egen  Herre.  Han  var  ogsaa  højst  forskjellig  fra 
den  kommanderende  Schoutbynacht.  Wessels  brændende  Fædrelands- 
kjærlighed,  der  endogsaa  overtraf  hans  Had  til  Alt,  hvad  der  var  Svensk, 
og  gjorde  ham  til  en  ægte  national  Helt ,  stak  altfor  grelt  af  imod  en 
saa  tvetydig  Persons  Karakter,  som  D.  J.  AVilster.  Wessel  havde  aldrig 
saasnart  sat  Foden  paa  Lovendcds  Galej ,  før  han  løb  ud  og  erobrede 
en  svensk  Kaper  Det  svenske  Vaaben,  og  siden  den  Dag  gav  han  sig 
aldrig  Ro;  han  var  en  dygtig  Fører  for  sine  Folk,  der  hurtig  uddan- 
nedes under  hans  Vejledning  og  saa  at  sige  voxede  sammen  med  ham. 
Hans  Sikkerhed,    hans  Ligegyldighed  for  Faren,  hans  Iver  og  Utrætte- 

lighed ,  hans  personlige  Deltagelse  i  alle  Arbejder  og  Besværligheder 
vakte  hurtig  Matrosernes  Tillid;  hvad  han  gjorde,  mente  de  var  vel 
gjort;  naar  han  gik  paa ,  havde  det  ingen  Nød,  de  gik  gjerne  i  Ilden 
for  ham.  Ogsaa  hans  uudtømmelige  Lune  faldt  i  Matrosernes  Smag. 
I  Kattegattet  blev  han  en  Dag  overfalden  af  en  voldsom  Storm ,  det 
susede  i  Takkel  og  Toug ,  Søen  skyllede  over  Dækket ,  og  Mandskabet 
fiskede  Sejlene  sammen.  Da  gik  Fokkemasten  overbord:  «Hej,  det  gaaer 
glædeligt!"  raabte  Wessel,  og  dette  Udraab  blev  senere  til  et  folkeligt 
Ordsprog. 

Men  medens  Wessel  saaledes  foer  omkring,  laa  Wilster  og  smølede 
med  Eskadren.  Han  lod  ikke  alene  Lewenhaupt  slippe  ud  fra  Gøteborg 
med  den  svenske  Eskadre,  der  gik  til  Nordsøen  og  uanfægtet  opbragte 
norske  og  danske  Handelsskibe;  men  han  lod  den  endogsaa  komme  til- 
bage til  Gøteborg  med  sine  Priser,  uden  at  angribe  den,  hvortil  dog 
Krigsraadet  havde  opfordret  ham.  Han  blev  derfor  kaldet  hjem,  stillet 
for  en  Krigsret  og  dømt  til  at  have  sin  Stilling  forbrudt,  hvilken  Dom 
Kongen  dog  formildede  til  Afsked  i  Naade;  men  Wilster  viste  kun  ringe 
Tak  herfor ,  han  forlod  sit  Fædreland ,  tog  Tjeneste  paa  den  svenske 
Flaade  og  kæmpede  senere  imod  sine  egne  Landsmænd. 

I  September  Maaned  led  Wessel  atter  Havari  og  maatte  gaa  med 
sit  Skib  Løvendals  Galej  til  Kjøbenhavn  for  at  reparere;  her  forberedtes 
en  større  Expedition  til  Østersøen,  hvortil  samledes  alle  de  Skibe,  man 
havde  til  Raadighed,  og  hvori  han  saaledes  ogsaa  kom  til  at  tage  Del. 

Den  danske  Hær,  som  i  Slutningen  af  Aaret  1711  havde  trukket 
sig  tilbage  til  Holsten,  gik  det  følgende  Aar  atter  fremad,  passerede  over 
Elben,  underlagde  sig  de  Svenskes  Besiddelser,  indtog  Fæstningen  Stade 
og  belejrede  Stralsund.  Krigen  var  saaledes  ført  fra  Skaane  over  til  <le 
tyske  Besiddelser,  og  det  blev  af  største  Vigtighed,  navnlig  for  Sverig, 
at  kunne  sende  Tropper,  Ammunition,  Vaaben  o.  s.  v.  over  Ostersoen 
til  Krigsskuepladsen.  Den  svenske  Flaade  skulde  understøtte  denne 
Transport,  den  dansk-norske  Flaade  soge  at  hindre  den  og  tillige  bringe 
de  danske  Belejringstropper  ved  Stralsund  Understottelse. 

I  denne  Hensigt  afsendtes  en  Eskadre  til  Ostersoen.  Ved  Kudo, 
en  lille  -O  mellem  Rygen  og  Usedom  (see  Kaartet  Side  79),  hvorfra  det 
sejlbare  Lob  Nydyb  ferer  op  til  Stralsund,    laa  en  svensk  Eskadre   paa 

6  Fregatter  og  4  Skytsskibe  under  Kommandør  Michael  Hen  eks 
Kommando  og  bevogtede  Adgangen.  Viceadmiral  Sehestedt,  der 
kommanderede  en  Eskadre  paa  8  Skibe  og  Pramme,  som  særlig  egnede 
sig  til  at  virke  i  mindre  dybe  Farvande,  blev  sendt  ned  for  at  fortrænge 
den;  blandt  Skibene  kan  nævnes  Linieskibet  Ditmarsken  paa  46  Ka- 
noner, der  kun  stak  11  Fod  i  Vandet,  og  det  af  Judichær  byggede  tre- 
mastede Skytsskib  Arken  Xoa  paa  16  Kanoner,  der  var  saa  fladbundet 
og  rankt ,  at  Kanonerne  maatte  lægges  i  Lasten ,  naar  det  sejlede 
over  Soen.  Sehestedt  ankom  til  Rudø  i  Slutningen  af  Juli  Maaned, 
undersøgte  Fjendens  Stilling  noje,  traf  sine  Forberedelser  og  begyndte 
Angrebet  den  31te.  Efter  flere  Dages  Kamp,  i  hvilken  de  svenske  Skibe 
bleve  stærkt  forskudte ,  maatte  de  trække  sig  tilbage  til  Sydkysten  af 
Rygen;  men  da  de  ogsaa  her  bleve  forfulgte,  tyede  de  ind  under  Be- 
skyttelse af  Stralsunds  Kanoner,  og  Sehestedt  ankrede  op  med  sine  Skibe 
paa  Rheden  ved  Greifswald. 

Fra  Danmark  kunde  der  saaledes  nu  sendes  Understøttelse  til  Be- 
lejringshæren  ved  Stralsund ,  som  endnu  tilligemed  Rygen  var  i  Sven- 
skernes Besiddelse;  men  i  Sverig  gjorde  man  store  Forberedelser  til  at 
sende  en  Hær,  som  den  utrættelige  Feltmarchal  Mogens  Stenbock 
var  ifærd  med  at  samle  i  Skaane,  over  til  Rygen,  og  Wachtmeister 
belavede  sig  i  Karlskrona  paa  at  understøtte  Overførselen  med  hele  den 
svenske  Flaade.  Den  dansk -norske  Hovedflaade,  der  siden  Midten  af 
August  var  stillet  under  Kommando  af  Generaladmiral  Gyldenløve 
selv,  hvis  Flag  vajede  paa  Linieskibet  Elefanten,  talte  nu  16  Linieskibe, 
foruden  Fregatter  og  mindre  Skibe,  og  opholdt  sig  navnlig  under  Rygen, 
hvor  den  i  August  Maaned  modtog  Besog  af  den  russiske  Czar  Peter. 

Den  3die  September  forlod  Wachtmeister  Karlskrona  med  den 
svenske  Flaade,  som  nu  talte  24  Linieskibe ,  og  kom  Morgenen  efter  i 
Sigte  af  den  dansk -norske  Flaade,  der  laa  til  Ankers  under  Bornholm 
og  som  anført  kun  talte  16  Linieskibe.  Vinden  var  ostlig,  det  blæste 
frisk.  Gyldenlove  lod  strax  lette  og  ordnede  sin  Flaade  under  Sejl;  han 
dristede  sig  ikke  til  at  modtage  Kamp ,  hvortil  han  følte  sig  for  svag, 
og  det  gjaldt  derfor  om  at  manøvrere  sig  fri  af  Fjenden,  som  havde  For- 
delen af  Vinden.  Vi  see  nu  strax  saavel  under  disse  Bevægelser  som 
under  dem  ,    der  senere   udfortes   med   de  store  Flaader    i    denne  Krig, 

hvilken  overordentlig  Forskjel  der  var  imellem  dem  og  den  Maade,  hvor- 
paa  Søkrigen  fortes  i  Peder  Skrams,  Herlof  Trolles,  ja  selv  i  Christian 
•len  Fjerdes  Tid.  Niels  Juel  og  den  skaanske  Krig  havde  viist  Betyd- 
ningen af  en  ordnet  Søtaktik,  og  hvad  der  tidligere  sandsynligvis  havde 
ledet  til  et  Soslag,  hvis  Gang  ikke  forud  kunde  beregnes,  førte  nu  til  fint 
beregnede  Manøvrer,  til  Kamp  eller  en  Undgaaen  af  Kampen,  alt  efter- 
som Omstændighederne  fordrede;  Flaaderne,  der  i  tidligere  Tid  bestode 
af  enkelte,  usammenhængende  Led,  vare  nu  blevne  til  store,  sammen- 
hængende Krigsmaskiner. 

De  to  Flaader  vare  som  sædvanlig  delte  hver  i  tre  Eskadrer ,  der 
indtoge  en  bestemt  Plads  i  den  taktiske  Orden.  .  Signaler  med  Flag 
vexledes,  og  forskjellige  Bevægelser  udførtes.  Det  er  rimeligt  nok,  at 
Wachtmeister  har  havt  til  Hensigt  at  angribe  den  svagere  Fjende,  naar 
det  kunde  lykkes  ham  at  udfore  det  med  samlet  Magt;  men  Gylden- 
løves Manøvrer  gik  ud  paa  at  undgaa  Kampen  ,  og  han  trak  sig  be- 
standig Vester  efter,  henimod  Kjøge  Bugt.  Under  disse  Bevægelser 
lykkedes  det  dog  et  Par  af  de  forreste ,  bedst  sejlende  Skibe  i  den 
svenske  Flaade  at  naae  og  angribe  det  agterste  Skib  i  den  danske  Linie, 
Tumleren,  som  var  en  slet  Sejler;  men  det  blev  understøttet  af  de  nær- 
meste Skibe  og  slap  saaledes  fri;  ikkun  en  anden  slet  Sejler,  der  benyttedes 
som  Hospitalsskib,  faldt  i  Svenskernes  Hænder,  efterat  Mandskabet  havde 
forladt  det.  Om  Aftenen  ankrede  den  svenske  Flaade  under  Trelleborg, 
den  dansk-norske  udfor  Præstøbugten ,  hvorfra  den  anden  Dagen  efter 
sejlede  op  til  Dragør. 

Saaledes  laa  de  to  Flaader  i  flere  Dage  og  holdt  hinanden  i  Skak. 
Wachtmeisters  Opgave  var  det  at  holde  den  dansk -norske  Flaade  til- 
bage, medens  Grev  Stenbock  førte  sin  Hær,  der  talte  omtrent  10,000 
Mand,  over  til  Rygen;  Gyldenlove  maatte  derimod  see  at  faae  samlet 
saa  mange  Skibe  som  muligt ,  for  at  kunne  fordrive  Svenskerne  og 
hindre  Overfarten.  Hvad  der  var  af  Skibe  ved  Kjøbenhavn  sendtes  ned 
til  Drager,  og  fra  Kattegattet  hjemsendtes  5  Linieskibe  og  4  Fregatter, 
der  ligeledes  sluttedes  til  Hovedtiaaden ,  som  nu  kom  til  at  tælle 
23  Linieskibe,  G  Fregatter  (hvoriblandt  Lovendals  Galej,  Lieutenant 
P.Wessel)  og  2  Brandere. 


II.    Krigen  indtil  Karl  den  Tolvtes  Hjemkomst.  419 

Med  disse  Forberedelser  hengik  to  kostbare  Uger ,  og  forst  den 
23de  September  faldt  Lejligheden  saaledes  til ,  at  Gyldenlove  kunde 
stikke  i  Soen  med  Flaaden  —  men  da  havde  Wachtmeister  forladt  sin 
Ankerplads,  den  svenske  Transportflaade  med  Stenbock  og  hele  Hæren 
var  sejlet  over  til  Rygen  og  gik  nu  i  Land  paa  Nordkysten  ved  Wit- 
mund.  Den  svenske  Flaade  var  endnu  noget  større  end  den  dansk- 
norske ,  og  Gyldenlove  maatte  gaa  forsigtig  tilværks ;  han  holdt  sig 
Vester  paa  i  Farvandet,  henimod  Stevns  og  Møen,  og  først  den  27de 
fik  han  Fjenden  i  Sigte,  ved  hvilken  Lejlighed  han  maa  have .  erfaret,  at 
den  svenske  Transportflaade  endnu  laa  ved  Witmund ,  og  at  Udskib- 
ningen, navnlig  af  Ammunition  og  Gods,  ikke  var  tilende. 

De  to  store  Flaader  stillede  sig  i  Slagorden  og  begyndte  at  udføre 
forskjellige  Manøvrer,  ligesom  ved  deres  sidste  Møde;  men  denne  Gang 
var  det  snarere  Wachtmeister,  der  søgte  at  undgaa  Kampen,  efterdi  det 
kun  var  ham  om  at  gjøre  at  beskytte  Transportflaaden ,  som  han  i  sin 
nuværende  Stilling ,  da  Vinden  var  Nordvest  og  han  laa  til  Luvart  af 
Landgangsstedet ,  dækkede.  Gyldenløve  bestræbte  sig  derimod  for  at 
komme  til  at  indtage  en  fordelagtig  Stilling  overfor  Fjenden,  hvilket  ikke 
ret  vel  vilde  lykkes.  Saaledes  manøvrerede  Flaaderne  i  hinandens 
Nærhed  den  27de  September  og  hele  den  følgende  Dag;  men  den  29de 
forandredes  Situationen.  Vinden  gik  nemlig  om  til  Sydvest,  den  svenske 
Flaade,  der  laa  Nord  for  Rygen,  kom  derved  i  Læ  af  Landgangspladsen, 
som  den  ikke  kunde  naae  uden  at  krydse,  og  Gyldenløve  fik  en  fordel- 
agtig Stilling.  Han  sendte  strax  de  4  Fregatter  Eaa,  Seridderen, 
Omen  og  Løvendals  Galej  samt  en  Snau  og  endel  bevæbnede  Fartøjer 
ned  imod  den  til  Ankers  liggende  Transportflaade,  lod  Linieskibene  for- 
mere Slaglinie  og  forfulgte  den  svenske  Flaade.  Paa  Transportflaaden? 
som  ikke  havde  adlydt  Wachtmeisters  Befaling  om  at  lette  og  slutte 
sig  til  Hovedflaaden,  og  fra  hvilken  Mange  af  Mandskabet  og  Befalings- 
mændene vare  gaaede  i  Land,  kom  Alting  i  Forvirring;  nogle  lykkedes 
det  at  undkomme ,  men  de  fleste  bleve  erobrede ,  landsatte  eller  op- 
brændte af  de  Danske.  Den  svenske  Flaade  bar  af  for  Vinden  og  satte 
Kursen  Nordost  i ,  forfulgt  af  den  danske  ,  til  hvilken  de  detacherede 
Fregatter  sluttede  sig.  En  kort  Kamp  udspandt  sig  imellem  den  danske 
Arrieregarde,    der   kommanderedes    af  Viceadmiral    Råben,    og   nogle 

svenske  Skibe;  men  der  vexledes  kun  nogle  Skud.  LovenJals  Galej, 
der  altid  var  paafærde ,  hvor  der  var  noget  at  gjøre ,  var  kommet  et 
Stykke  forud  for  de  andre  Skibe  og  saaledes  adskilt  fra  Flaaden,  da  den 
blev  angreben  af  to  svenske  Fregatter,  som  hver  især  gav  den  det  glatte 
Lag.  Wessel  vendte  øjeblikkelig  og  var  saa  heldig  at  komme  til  at 
stryge  lige  agter  om  en  af  Fregatterne,  som  strax  fik  Laget  langskibs; 
men  saa  vendte  ogsaa  Svenskeren  og  gav  Lorendals  Galej  et  nyt  Lag, 
saa  at  Fokkemasten  gik  overbord ,  og  den  maatte  trække  sig  tilbage. 
Den  svenske  Flaade  undslap  til  Karlskrona ,  Gyldenløve  vendte  tilbage 
og  gik  til  Ankers  i  Kjoge  Bugt,  hvor  Flaaden  blev  liggende  indtil 
midt  i  December,  da  den  gik  til  Kjøbenhavn. 

Mogens  Stenbock  havde  saaledes  vel  faaet  en  Hær  over  til  Kygen 
og  naaet  Stralsund ;  men  hans  Stilling  var  dog  meget  vanskelig.  En  stor 
Del  Proviant  og  Ammunition  var  gaaet  tabt  ved  Transportflaadens  Øde- 
læggelse og  Tilførselen  afskaaren;  imod  Vest  i  Pommern  stod  den 
danske  Hær ,  og  Øster  fra  nærmede  Sachserne  og  Russerne  sig  for  at 
bringe  denne  Undsætning.  Der  maatte  handles  hurtig.  Den  30te  Ok- 
tober brød  Stenbock  op  fra  Stralsund  og  drog  imod  Vest ;  efter  en  højst 
besværlig  Marche  og  store  Anstrængelser  stødte  han  den  20de  December 
1712  ved  Gadebusch  i  Meklenborg  sammen  med  den  danske  Hær,  der 
anførtes  af  Jobst  von  Scholten ,  og  her  stod  da  et  blodigt  Slag,  i 
hvilket  Kong  Frederik  den  Fjerde  selv  var  tilstede,  og  som  navnlig  er 
bekjendt  derved,  at  det  er  det  sidste  store  Slag,  i  hvilket  de  skandina- 
viske Nabomagter  have  kæmpet  imod  hinanden.  Efter  en  hæderlig  og 
haardnakket  Modstand  og  efterat  have  mistet  2,500  Døde  og  3,500 
Fangne  af  deres  kun  15,000  Mand  stærke  Hær,  maatte  de  Danske  flygte 
for  den  kjække ,  sejrrige  Fjende;  men  dog  var  Stenbocks  Stilling  ikke 
bleven  bedre.  Da  Sachserne  og  Russerne  nogle  Dage  efter  forenede  sig 
med  Levningerne  af  den  danske  Hær,  maatte  han  trække  sig  op  i  Hol- 
sten ,  hvor  han  haabede  at  finde  Forplejning  til  sin  Hær  og  muligvis 
Understøttelse  fra  Sverig  ved  den  svenske  Flaade.  Dette  Haab  slog  dog 
fejl.  Strax  ved  sin  Indtrædelse  i  Holsten  begik  han  den  skjændige 
Handling,  Natten  imellem  den  8de  og  Ode  Januar  1713,  at  afbrænde 
den  nylig  anlagte  aabne  By  Altona ,  et  Otter ,  han  navnlig  bragte  den 
skinsyge  Nabostad  Hamborg.      De  ulykkelige,  fra  deres  Hjem  fordrevne 

Altonaere  raabte  paa  Bistand  og  Hævn,  som  heller  ikke  udeblev;  Sten- 
bock trængtes  bestandig  mere  tilbage,  maatte  slutte  sig  inde  i  Tonning, 
der  omringedes  af  de  forenede  Hære ,  og  i  Maj  Maaned  maatte  han 
omsider ,  tvungen  af  Hungersnod  ,  Sygdom  og  Elendighed,  overgive  sig 
med  hele  sin  Hær  paa  Naade  og  Unaade.  Tropperne  fordeltes  omkring 
i  Landet,  og  Stenbock  selv  fortes  til  Kjobenhavn,  hvor  han  i  Førstningen 
nød  megen  Frihed ;  men  da  han  misbrugte  denne  Begunstigelse ,  blev 
han  i  November  1714  hensat  i  Kastellet,  hvor  han  døde  den  6te  Marts 
1717. 

1  disse  Begivenheder  havde  Flaaden  ikke  taget  anden  Del ,  end  at 
nogle  Skibe  under  Viceadmiral  Sehestedt  i  Begyndelsen  af  Aaret  1713 
havde  bevogtet  Ejderens  Udløb  i  Nordsøen,  og  i  det  Hele  taget  var  der 
kun  ringe  Anvendelse  for  den  dansk-norske  Hovedflaade  i  Aarene  1713 
og  1714,  da  Svenskerne  fornemmelig  havde  deres  Opmærksomhed  hen- 
vendt paa  den  østlige  Del  af  Østersøen ,  hvor  der  forefaldt  flere  Kampe 
med  den  unge  russiske  Flaade.  I  1713  frygtede  man  i  Kjobenhavn 
meget  for  et  Angreb  fra  Skaane,  Byen  blev  beskyttet  imod  Søsiden  ved 
de  tidligere  omtalte  Forter,  der  dannedes  af  nedsænkede  Skibe,  og  paa 
Voldene  anbragtes  endel  af  Flaadens  Skyts;  men  Fjenden  gjorde  ikke 
noget  Forsøg  paa  at  komme  over  Sundet.  En  større  Flaade  under 
Viceadmiral  Keedtz  krydsede  vel  dette  Aar  i  Østersøen,  men  stødte 
ikke  paa  nogen  Fjende,  og  i  1714  forlod  den  størte  Del  af  Hovedflaaden 
ikke  Sundet. 

Derimod  holdtes  enkelte  Skibe  og  mindre  Afdelinger  paa  forskjellige 
Steder  i  Nordsøen,  Kattegattet  og  Østersøen  for  at  rense  Farvandene 
for  Kapere,  beskytte  den  dansk-norske  Handel  og  forstyrre  den  svenske, 
og  her  stilledes  da  ikke  ringe  Krav  til  Befalingsmændenes  Aarvaagenhed, 
Udholdenhed  og  Mod,  hvorpaa  der  blev  afgivet  mange  Prøver.  Saaledes 
erobrede  Kapitajnlieut.  Chr.  Vosbejn,  der  kommanderede  den  let- 
sejlende  28  Kanons  Fregat  Søridderen  i  Nordsøen,  en  Dag  i  Slutningen 
af  Marts  1713  den  svenske  Kaperfregat  Gota  Lejon  og  i  Juni  Maaned 
en  anden  ved  Navn  Pachan,  hvilke  begge  indlemmedes  i  Flaaden  under 
Navnene  Seormen  og  Sødragonen\  men  Ingen  udmærkede  sig  i  denne 
Henseende  mere  end  den  unge  Søhelt  Peter  Wessel. 

Under  Flaadens  Krydstog  i  Østersoen ,  Fjendens  Forfølgelse  og 
Transportflaadens  Ødelæggelse  i  September  1712  var  Gyldenløves  Op- 
mærksomhed bleven  henvendt  paa  den  unge  Skibschef,  der  manøvrerede 
sit  Skib  med  saa  udmærket  Dygtighed  og  bestandig  var  i  Forhaanden, 
hvor  det  gjaldt ,  og  ved  sin  Hjemkomst  havde  han  anbefalet  ham  til 
Kong  Frederik.  Denne,  der  følte  sig  tiltalt  af  Wessels  aabne  Adfærd  og 
indtagende  Væsen,  begyndte  allerede  at  føle  saamegen  Forkjærlighed  for 
den  simple  Sømand,  der  snart  skulde  blive  hans  meget  betroede  Ynd- 
ling, at  han  udnævnte  ham  til  Kapitajnlieutenant  og  gav  ham  Tilladelse 
til,  naar  han  havde  Noget  at  forebringe ,  da  at  henvende  sig  umiddel- 
bart til  Kongen,  uden  at  gaa  igjennem  andre  Myndigheder.  Wessel  be- 
nyttede sig  heraf  og  bad  strax  om  at  maatte  gaa  med  sit  Skib  til 
Kattegattet  og  Nordsøen,  til  sin  gamle  Tumleplads,  og  krydse  paa  egen 
Haand ,  hvilket  tiltalte  ham  meget  mere  end  at  være  bunden  til  den 
store  Flaade  og  leve  sammen  med  den  store  Stok  af  Officerer,  blandt 
hvilke  han  havde  mange  Misundere  og  Fjender,  der  saae  skjævt  til  den 
begunstigede  « norske  Matros«.  Saaledes  kom  han  igjen  i  sit  rette 
Element,  og  et  Par  Træk  fra  dette  Afsnit  af  hans  Liv  fortjene  at  frem- 
hæves. 

I  Foraaret  1713  laa  Lovendals  Galej  ved  Bergen  og  benyttedes  til 
at  konvojere  Handelsskibe,  og  henad  Sommeren  gik  den  med  en  Sam- 
ling af  saadanne  Skibe  til  Holland ,  hvor  de  skulde  opholde  sig  nogle 
Uger  for  at  losse  og  lade.  Denne  Tid  benyttede  Wessel  til  at  foretage 
et  Krydstog  til  Kattegattet  og  viste  sig  en  Dag  med  sin  lette  Fregat 
uformodet  udenfor  Gøteborg,  hvor  han  sendte  Bud  ind  til  den  kom- 
manderende General,  at  nu  var  han  her  og  rede  til  at  slaas,  naar  man 
vilde  sende  en  Styrke  ud  til  ham,  som  var  lig  med  hans  egen;  men  da 
han  havde  ventet  en  hel  Dag  forgjæves,  lettede  han  og  stod  over  ad 
Skagen  til.  Omtrent  midtvejs  i  Kattegattet  fik  han  to  Fregatter,  der 
ledsagedes  af  et  tredie,  mindre  Fartøj,  i  Sigte,  og  da  de  tonede  dansk 
Flag,  sejlede  han  ind  imellem  dem  for  at  undersøge  og  praje  dem;  men 
de  to  store  Skibe,  der  viste  sig  at  være  de  svenske  Fregatter  Ny  Elfs- 
borg  paa  44  og  Kalmar  paa  50  Kanoner,  halede  da  det  danske  Flag 
ned,'  hejsede  det  svenske,  og  gav  i  det  Samme  Løvendah  Galej  det  glatte 
Lag.     Wessel  og  hans  ufortrødne  Mandskab  kom   sisf  imidlertid  hurtig 

af  den  første  Overraskelse ,  besvarede  Skydningen  saa  godt ,  de  kunde, 
vendte  med  Skibet  og  søgte  at  knibe  op  til  Luvart ,  fri  af  de  farlige 
Modstandere,  hvilket  ogsaa  efter  en  fortsat  Kamp  i  et  Par  Timer  lyk- 
kedes; men  saa  faldt  det  Wessel  ind,  at  han  vilde  afskære  og  erobre 
det  omtalte  lille  Fartoj,  som  fulgte  med  de  større  Skibe,  og  som  disse 
tidligere  havde  erobret  fra  de  Danske.  Han  benyttede  sig  af  den  vundne 
fordelagtige  Stilling,  og  bar  af  for  Vinden  ned  imod  sit  Bytte,  som  han 
vilde  tage  ved  Entring;  men  saa  kom  de  to  Fregatter  til  og  sendte 
Løvendals  Galej  en  saadan  Hagl  af  Kugler,  at  Fokkemasten  gik  over- 
bord og  Skroget  blev  saa  oversaaet  af  Huller,  at  det  næsten  saae  ud 
som  et  Sold.  Wessel  lod  sætte  alle  Sejl  til,  som  trække  kunde,  og 
slap  ind  til  Norge,  hvorfra  han  afsendte  Rapport  om  det  Passerede  og 
bad  om  Undskyldning  for,  at  han  var  flygtet.  -Jeg  kunde  vel  —  skriver 
han  —  have  ladet  mig  skyde  i  Synk  af  dem  ,  men  jeg  syntes ,  Hans 
Majestæt  var  ej  dermed  tjent,  og  Skibene,  som  vare  mig  betroede  at 
konvojere,  skulde  derudover  ligget  og  ventet  efter  mig«.  Da  Skibet 
var  nogenlunde  istandsat,  skyndte  han  sig  tilbage  til  Holland  for  at 
hente  Handelsskibene. 

Efterat  have  udført  dette  Hverv  laa  Wessel  endnu  en  kort  Tid  i 
sit  gamle  Farvand ,  indtil  Vinteren  og  Isen  tvang  ham  til  at  gaa  i 
Kvarter  i  Staværn;  men  saasnart  Isen  igjen  brød  op,  i  Marts  1714,  var 
han  atter  ude  at  rekognoscere  den  svenske  Skjærgaard. 

En  Dag  i  det  tidlige  Foraar  laa  han  til  Ankers  ud  for  den  lille 
By  Torrekov  i  Skaane  og  spejdede  med  sin  Kikkert  efter  Fjenden  i  Land; 
der  var  ikke  Nogen  at  see,  hvorfor  han  lod  en  Baad  sætte  i  Vandet  og 
roede  ind  med  nogle  af  sine  Folk  for  at  skaffe  sig  Efterretning  om 
Svenskernes  Planer  og  Bevægelser.  Han  gik  rask  opad  med  sine  Ma- 
troser ,  der  kun  vare  væbnede  med  Entrebile ;  men  neppe  havde  han 
fjernet  sig  et  Par  hundrede  Alen  fra  Kysten,  før  en  Trop  Dragoner  kom 
sprængende  frem  fra  et  Baghold,  hvor  de  havde  skjult  sig,  og  søgte  at 
afskære  ham  og  hans  Folk  Tilbagevejen.  Matroserne  vendte  øjeblikkelig 
om  og  flygtede  ned  ad  Baaden  til ,  forfulgte  af  Dragonerne.  Wessel 
søgte  at  holde  dem  tilbage,  men  da  dette  var  umuligt,  maatte  ogsaa  han 
give  sig  til  at  flygte  for  at  naae  Baaden ,  der  laa  et  Stykke  fra  Land 
ved  den  flade  Strand.      Han  var  saaledes  den  Bageste  af  de  Flygtende 

og  blev  indhentet  af  tre  Dragoner,  der  omringede  ham.  Sikker  paa  sit 
Bytte  rakte  den  ene  af  dem  Haanden  ud  imod  den  kjække  unge  Sø- 
mand og  affordrede  ham  hans  Kaarde;  men  han  fik  et  uventet  Svar: 
••Dengang  ej!»  raabte  Wessel,  slog  Dragonen  over  Haanden  med  sin 
Kaarde,  smuttede  imellem  de  to  andre  Dragoners  Heste  og  naaede  Ky- 
sten, hvor  han  sprang  i  Vandet  og  med  Kaarden  i  Munden  svømmede 
ud  imod  sit  Fartøj ;  Folkene  sad  allerede  ved  Aarerne.  Dragonerne, 
som  imidlertid  vare  blevne  samlede  ved  Stranden,  forfulgte  ham  ud  i 
Vandet,  saalangt  Hestene  kunde  vade,  og  skød  efter  den  flygtende  Svøm- 
mer ,  der  hvert  Øjeblik  maatte  dukke  Hovedet  under  for  at  undgaa 
Kuglerne.  Wessel  naaede  sin  Baad,  roede  ombord  i  Fregatten ,  lettede 
og  gik  sin  Vej  fra  de  forbittrede  Dragoner,  som  vare  gaaede  Glip  af  en 
god  Fangst. 

Om  Sommeren  laa  Lovendals  Galej  under  Vestkysten  af  Norge  for 
at  beskytte  Kystfarten  og  holde  Øje  med  de  svenske  Kapere.  En  Dag 
fik  man,  paa  Højden  af  Bergen,  et  Skib  i  Sigte,  der,  uagtet  det  tonede 
engelsk  Flag,  dog  havde  et  mistænkeligt  Udseende.  Det  holdt  tæt  ned 
til  Løvendals  Galej  og  hilste  den  med  to  Skud,  hvilken  Hilsen  strax 
blev  besvaret  med  tre  Skud,  det  danske  Løsen;  thi  Folkene  stode  alt 
ved  Kanonerne.  Det  var  en  Regel,  som  Wessel  aldrig  undlod  at  følge, 
og  som  det  er  ethvert  Krigsskibs  Pligt  at  iagttage,  navnlig  i  Krigstid,  den 
nemlig,  at,  naar  man  nærmer  sig  et  andet  fremmed  Krigsskib,  selv  om  det 
seer  nok  saa  fredeligt  ud,  skal  der  gjøres  hvad  man  kalder  « Klart  Skib»,  en- 
hver Mand  skal  være  paa  sin  Post  som  til  Slag,  Besætningerne  ved  Kano- 
nerne, Krudtkammeret  aabent,  Brandredskaber  paa  Dækket,  Haandvaaben 
ophængte  paa  rede  Haand  o.  s.  v.  Hilsenen  blev  altsaa  besvaret,  og  i 
det  Samme  gik  det  engelske  Flag  ned  og  det  svenske  blev  hejst  op: 
det  var  en  svensk  Kaperfregat  paa  28  Kanoner,  som  havde  betjent  sig 
af  et  Krigspuds  og  nu  sendte  sin  Modstander  det  glatte  Lag.  Wessel 
lod  sig  ikke  Sligt  byde  uden  at  give  Svar  paa  Tiltale;  om  Fjenden  var 
ham  jævnbyrdig  eller  overlegen,  kom  ved  saadanne  Lejligheder  ikke  i 
Betragtning,  han  stolede  paa  sin  flinke  udsøgte  Besætning,  sine  norske 
og  danske  Gutter,  sin  egen  Ko  og  Somandsdygtighed,  og  gik  paa  med 
frejdigt  Mod.  Den  fjendtlige  Kaper  var  et  i  England  udrustet  Skib, 
som    den    svensk«'    Regering    havde    kjobt;    men    Kapitajnen ,    der    hed 

Backtman,  og  de  fleste  af  Matroserne  vare  Engelskmænd.  Der  udspandt 
sig  nu  en  heftig  Kamp  imellem  de  to  Skibe,  der  begge  manøvrerede 
godt;  Kuglerne  floj  igjennem  Luften,  Skrogene  bleve  gjennemskudte  paa 
mange  Steder,  Dele  af  Rejsningerne  odelagdes,  og  da  den  svenske  Kaper 
efter  nogle  Timers  Fægtning  trak  sig  tilbage ,  saae  man ,  at  Luerne 
slog  ud  af  Kanonportene.  Wessel  forfulgte  derfor  paany  sin  Fjende; 
Kampen  begyndte  igjen  og  varede  til  henad  Midnat,  da  de  to  Modstan- 
dere fjernede  sig  fra  hinanden  for  at  istandsætte  den  lidte  Skade.  Den 
næste  Morgen  vilde  de  svenske  Matroser  ikke  gaa  i  Kampen  paany, 
men  de  bleve  drevne  dertil  af  Engelskmændene,  og  de  to  Skibe  modtes 
atter  til  Strid.  Den  fortsattes  med  vexlende  Held  og  enkelte  Afbry- 
delser til  hen  paa  Eftermiddagen,  da  der  indlob  Melding  til  Wessel  om, 
at  der  snart  ikke  var  mere  Krudt  i  Magasinet.  Der  blev  en  Standsning. 
De  to  Skibe  trak  sig  et  Stykke  bort  fra  hinanden  som  for  at  maale 
hinanden  med  -Øjnene,  inden  de  toge  fat  igjen.  Det  var  værdige  Mod- 
standere. Det  svenske  Skib  var  en  halv  Gang  større  end  det  danske, 
det  blev  godt  manøvreret  og  gjorde  Alt,  hvad  man  kunde  forlange;  men 
det  var  ikke  heldigt ,  at  Besætningen  var  blandet.  Løvendals  Galej 
var  mindre;  men  den  førtes  af  en  forvoven,  snarraadig,  jernfast  Gut, 
der  ikke  stak  op  for  Nogen.  Ingen  af  Skibene  havde  ret  Lyst  til  at 
begynde  Kampen  paany.  Da  fik  Wessel  det  Indfald  at  sende  en  Baad 
til  Engelskmanden  for  at  bevidne  ham  sin  Højagtelse ;  et  Fartøj  sattes 
i  Vandet,  skjøndt  Søen  gik  temmelig  høj,  roede  med  en  Parlamentær 
over  til  den  engelske  Kapitajn  og  indbød  ham  til  at  besøge  Wessel, 
som  ønskede  personlig  at  hilse  paa  saa  brav  og  kjæk  en  Sømand. 
Men  da  Indbydelsen  blev  afslaaet,  og  Skibene  nu  vare  hinanden  ganske 
nær,  tog  Wessel  sin  Raaber  og  prajede  over  til  den  engelske  Kapitajn, 
om  han  ikke  havde  lidt  Krudt  at  overlade  ham ,  da  hans  eget  var 
sluppet  op.  Denne  Spøg ,  som  den  fjendtlige  Kapitajn  neppe  kan  have 
troet  var  alvorlig  ment,  endte  Kampen;  den  engelske  Skibschef  steg  op 
paa  Skandsen  med  et  Glas  Vin  i  Haanden,  Wessel  gjorde  det  samme, 
de  to  Modstandere  drak  hinandens  Skaal  og  skiltes  derpaa  ad  som  gode 
Venner. 

Denne  Begivenhed  havde  nær  kommen  Wessel  dyrt  at  staa.     Hans 
Uvenner  og  Misundere ,    hvoraf  han  allerede  havde  adskillige  hjemme  i 

Danmark,  fremtraadte  med  Beskyldninger  imod  ham  og  mente,  at  det 
var  utilladeligt  at  udsætte  Kongens  Skibe  for  Tab  og  dygtige  Sofolk  for 
at  blive  offrede ,  ved  at  indlade  sig  i  Kamp  med  en  Overmand,  som 
man  ikke  kunde  vente  at  besejre,  og  at  den  besynderlige  Ende  paa  Fægt- 
ningen, denne  Skaaldrikken  og  venskabelige  Afsked,  var  uværdig  for  en 
af  Hans  Majestæts  Officerer.  Man  forlangte  Krigsret  nedsat,  og  skjondt 
Wessel  ikke  havde  undladt  at  benytte  sig  af  sin  Frihed  til  umiddelbart 
at  tilskrive  Kongen  ,  og  skjondt  Frederik  den  Fjerde  havde  ham  per- 
sonlig kjær,  fandt  han  det  dog  ikke  raadeligt  at  gaa  imod  Strømmen. 
I  August  Maaned  blev  Wessel  uformodet  kaldet  til  Kjobenhavn,  forhørt 
og  stillet  for  en  Krigsret,  der  i  sin  Midte  talte  flere  af  hans  Anklagere, 
og  Fiskalen  indstillede,  at  han  skulde  betale  Bøde  og  Processens  Om- 
kostninger, samt  degraderes,  indtil  han  lærte  at  bruge  bedre  Sømand- 
skab. —  Men  en  hojere  Myndighed  vaagede  over  den  kjække  unge  Sø- 
mand; hverken  den  hæderlige  Generaladmiral  Gyldenløve  eller  Kongen 
selv  kunde  billige  saa  skammelig  en  Dom.  Disse  hans  to  Velyndere 
befriede  ham  for  Ydmygelsen. 

Den  28de  December  blev  Wessel  kaldet  op  til  Slottet.  Kongen 
stod  i  den  pragtfulde  Sal ,  omgiven  af  Kavalerer  og  højtstaaende  Offi- 
cerer i  straalende  Uniformer.  Den  unge  Søhelt,  der  kun  to  Maaneder 
forinden  havde  fyldt  sit  treogtyvende  Aar,  traadte  ind;  med  faste  Skridt, 
med  sit  frejdige  og  frimodige  Blik  gik  den  kjække,  ranke,  norske  Sogut 
med  de  lange  Haar  bølgende  om  Skuldrene  op  imod  Kongen.  Omgivel- 
serne fulgte  ham  opmærksomt  med  -Ojnene  og  Flere  glædede  sig  i  deres 
stille  Sind  over,  at  Modet  nu  skulde  blive  knækket  paa  denne  simple 
Matros ,  denne  Kaperkapitain ,  som  allerede  var  Kapitajnlieutenant  ved 
Flaaden,  og  som  vovede  at  skrive  umiddelbart  til  Enevolds -Kongen. 
Frederik  den  Fjerde  gik  ham  smilende  imøde,  beklagede  de  Gjenvordig- 
heder ,  han  havde  gjennemgaaet ,  roste  hans  Iver  og  Mod  —  og  ud- 
nævnte ham  paa  Grund  heraf  til  virkelig  Kapitajn  ved  den  dan^k- 
norske  Flaade. 

m 


aa  denne  Tid,    i  November  1714,    var 
det,  at  Karl  den  Tolvte  endelig  vendte 

|  tilbage  fra  sit  lange  Ophold  i  Tyrkiet. 
I   fem    Aar  havde    han    forgjæves  ar- 
bejdet paa  at   formaa  Tyrkerne  til  at 
yde  ham  Hjælp  imod  Rusland,  og  i  al 
den  Tid  havde  han  ladet  Krigen  hjemme 
gaa  sin  egen  Gang;   men  nu  skiftedes 
pludselig  hans   Sind,    han   opgav  sine 
Planer  til  et  nyt  Felttog  imod  Rusland 
ved  Tyrkernes  Bistand,  vendte  Blikket 
imod  sine  lidende  Undersaatter  og  foer 
saa  ilsomt  afsted  Nord  paa ,    at  han  i 
fjorten  Dage  tilhest  tilbagelagde  Vejen 
tværs   igjennem   Europa   og   uformodet 
viste   sig   midt  iblandt  sine  Tropper  i 
Stralsund.    Han  overtog  selv  Komman- 
doen og  bragte  snart  nyt  Liv  i  Fore- 
tagenderne;   men   ogsaa  hans   Fjender 
sluttede     sig    nærmere     sammen    ved 
hans  Tilbagekomst,    og  med  dem  for- 
enede sig  nu  Kongen   af  England  og 

\  Kurfyrsten    af  Hannover ,    der  ligesaa 


4->s  1  > o n  store  nordiske  Krig. 

meget  som  de  øvrige  Fyrster  ønskede  at  see  den  europæiske  Freds- 
forstyrrer standset  i  sin  krigerske  Færd. 

Det  blev  nu  endmere  nødvendigt  at  bære  Omsorg  for ,  at  der  ikke 
overskibedes  Tropper  og  Ammunition  fra  Sverig  til  Pommern,  og  at  holde 
£)je  med,  hvad  de  Svenske  foretoge  sig.  Lovendals  Galej  blev  midt  om 
Vinteren  sendt  ned  i  -Østersoen  for  at  udspejde  Kysterne ,  og  da  den 
ingen  fjendtlige  Skibe  saae,  hverken  ved  Eygen  eller  ved  Bornholm,  sej- 
lede Kapitajn  Wessel  op  til  Karlskrona,  drejede  bi  udenfor  Skjærene  og 
saae  her,  at  hele  den  svenske  Flaade  laa  i  Vinterkvarter  med  strøgne 
Rejsninger  og  vel  fortøjet  inde  i  Havnen.  Med  denne  Efterretning  løb 
han  tilbage  til  Kjøbenhavn  ,  hvorfra  han  foretog  en  lille  Udflugt  Nord 
paa  til  sit  hjemlige  Farvand. 

Den  svenske  Flaade  holdt  sig  dog  ikke  ret  længe  i  Havn.  Henimod 
Midten  af  April  1715  afsejlede  Schoutbynacht  C.  H.  AVachtmeister 
—  en  Søn  af  den  udmærkede  Generaladmiral  Wachtmeister ,  hvem 
Sverig  havde  havt  den  Sorg  at  miste  ved  Døden  i  Aaret  1714  —  fra 
Karlskrona  med  en  Eskadre  paa  4  Linieskibe,  nemlig  Prinsessan  Hedvig 
Sofia  paa  75,  Nordstjernan  paa  76,  Sodermanland  paa  56  Og  Gøte- 
borg paa  50  Kanoner,  samt  2  Fregatter  Hvita  Ørn  paa  30  og  Falken 
paa  26  Kanoner;  Kommandoflaget  vajede  paa  det  førstnævnte  Skib. 
Denne  Eskadre  viste  sig  temmelig  uventet  i  -Østersøen,  drev  de  danske 
og  norske  Krydsere  bort,  og  Hvita  Om,  Kapitain  C.  Printz,  var  endog 
saa  heldig  under  Kygen  at  komme  i  Kast  med  den  danske  20  Kanons 
Fregat  Omen,  som  den  efter  en  haardnakket  Kamp  i  2*/a  Timer 
erobrede. 

Melding  om  den  svenske  Eskadres  Afgang  fra  Karlskrona  indlob 
hurtig  til  Kjøbenhavn,  hvor  en  Eskadre  paa  8  Linieskibe  og  2  Fregatter 
i  al  Hast  blev  samlet  under  Schoutbynacht  C.  C.  von  Gabels  Kom- 
mando. Admiralsflaget  vajede  paa  66  Kanons  Skibet  Prinds  Christian, 
desuden  var  der  Linieskibet  Fyen  paa  52  og  6  andre,  hvert  paa  50  Ka- 
noner, Fregatterne  Heyenhald  og  Raa,  hver  paa  30.  Don  17de  April 
forlod  Gabel  Sundet  og  løb  ned  til  Møen,  og  da  Wessel  kort  efter 
ankom  Nord  fra  til  Kjobenhavn  med  Løvendals  Galej,  blev  ogsaa  han 
sendt  ned  i  Ostersoen  for  at  slutte  sig  til  Eskadren. 

Fra  Stationen  vod  Møen  blove  Fregatterne  sendte  ud  for  at  spejde  efter 
Fjenden,  og  Gabel  selv  lettede  med  Linieskibene  og  krydsede  langsmed 
den  pommerske  Kyst.  Løvendal?  Galej,  der  ved  denne  som  ved  enhver 
anden  Lejlighed,  hvor  det  kom  an  paa  at  soge  Fjenden,  var  utrættelig, 
blev  ogsaa  her  den  Forste,  der  opdagede  den  fjendtlige  Eskadre,  som 
laa  under  Femern,  og  bragte  Efterretning  herom  til  Gabel.  Dette  var 
den  22de  April;  men  allerede  den  21de  havde  man  paa  den  svenske 
Eskadre ,  som  ifølge  Wachtmeisters  officielle  Rapport  laa  til  Ankers 
indenfor  Femern,  havt  Efterretning  om  den  dansk -norske  Eskadres 
Xærmelse,  idet  man  fra  Skibet  Goteborg,  der  laa  paa  Brandvagt  ovenfor 
Femern,  havde  seet  de  fjendtlige  Skibe.  Vejret  var  stille  og  disigt,  og 
holdt  sig  saaledes  de  følgende  Dage.  Den  23de,  da  den  svenske  Eskadre, 
hvoraf  nogle  Skibe  havde  været  sendt  op  i  Bæltet,  var  bleven  samlet,  lettede 
den  for  at  møde  Gabels  Eskadre,  som  nu  nærmede  sig  Oster  fra,  men  kun 
meget  langsomt.  Den  24de  om  Morgenen  var  det  fremdeles  næsten  ganske 
stille  Vejr,  og  Skibene  maatte  bugseres  af  Fartøjerne  for  at  kunne  styres 
og  holdes  i  Linie;  men  Svenskerne  havde  dog  arbejdet  sig  et  Stykke  op 
igjennem  Femer  Bælt  og  gik  trøstig  den  overlegne  Fjende  imode.  Hen- 
imod  Middag  rejste  der  sig  en  lille  Brise  af  østlig  Vind,  der  altsaa  var 
gunstig  for. de  danske  Skibe,  og  Gabel  gav  Signal  til  Angreb ,  medens 
Wachtmeister  med  sin  Eskadre  søgte  at  naae  op  til  Luvart  af  Fjenden, 
hvilket  imidlertid  ikke  lykkedes,  da  Gabel  Klokken  4  om  Eftermiddagen 
lod  dreje  til  Vinden  og  danne  Slaglinie  paa  luv  Side  af  den  svenske 
Eskadre. 

Da  var  Kampen  allerede  i  fuld  Gang;  Orlogsskibet  Island,  der  gik 
i  Spidsen ,  havde  aabnet  Ilden  ved  at  angribe  det  svenske  Linieskib 
Nordstjeman,  og  de  andre  fulgte  efter  i  Slaglinien,  Skib  for  Skib.  Hvor 
Kamppladsen  var ,  kan  ikke  nøje  sees  af  Beretningerne ,  sandsynligvis 
har  den  været  tæt  Nordøst  for  Femern,  mellem  denne  O  og  Rødsand, 
skjøndt  den  kaldes  « Slaget  paa  Colberger  Hej  de »  (see  Kaartet  Side  269), 
og  Svenskerne  ere  altsaa  gaaede  de  Danske  et  godt  Stykke  imøde. 
De  fægtede  tappert  og  værgede  sig  godt  imod  Overmagten;  men  bleve 
ilde  tilredte.  Under  en  Vending,  et  Par  Timer  efter  Slagets  Begyndelse, 
var  Wachtmeister  saa  uheldig  at  blive  beskudt  langskibs ,  og  da  han 
senere   søgte  at  bryde  igjennem  den  danske  Linie,    blev  et  af  Skibene, 

Sodermanland,  saa  heftig  beskudt,  at  det  mistede  en  Del  af  Rejsningen, 
Chefen  faldt,  og  Skibet  maatte  bære  af  for  Vinden  og  flygte  Vester  i. 
Kampen  varede,  indtil  Morket  faldt  paa,  »i  hvilken  Tid  —  skriver  Wacht- 
meister —  jeg  saavelsom  mine  øvrige  Skibe  ble  ve  saaledes  tilredte  paa 
Rundholter,  staaende  og  løbende  Gods,  at  Ingen  var  istand  til  behørig 
at  regere  sit  Skib,  dertil  mange  Grundskud,  af  hvilke  jeg  alene  havde 
12» ;  han  saae  sig  derfor  nødsaget  til  at  flygte  Vester  paa  langsmed 
den  holstenske  Kyst ,  stærkt  forfulgt  af  Gabel ,  der  forst ,  da  det  blev 
fuldstændig  mørkt,  opgav  Jagten  og  ved  Midnatstid  ankrede  med  sin 
Eskadre  mellem  Femern  og  Langeland,  for  at  hindre  de  Svenske  fra  at 
undslippe  gjennem  Store  Bælt.  Wachtmeister  ankrede  under  den  hol- 
stenske Kyst  for  at  istandsætte  den  lidte  Skade  og  modtage  Indberetning- 
om  de  andre  Skibes  Tilstand. 

Fregatterne  havde  ikke  taget  Del  i  den  egentlige  Kamp,  men  som 
sædvanlig  holdt  sig  udenfor  Linien.  Man  kan  tænke  sig  Wessels  Utaal- 
modighed  over  at  maatte  være  et  uvirksomt  Vidne  til  det  storartede 
Skuespil,  der  foregik  for  hans  -Øjne,  og  da  han  "i  Løbet  af  Eftermiddagen 
fik  Befaling  fra  Gabel  til  at  jage  den  svenske  Fregat  Hvita  Ø-n,  der 
søgte  Beskyttelse  bagved  de  store  Skibe,  satte  han  øjeblikkelig  alle  Sejl 
til  og  begyndte  Jagten,  uagtet  han,  for  at  afskære  den  fjendtlige  Fregat, 
maatte  passere  tæt  forbi  flere  andre  Skibe,  der  sendte  ham  en  varm 
Hilsen.  Henimod  Aften,  da  Mørket  faldt  paa,  var  Hvita  Om  jaget  op 
imod  Ærø,  og  da  Gabel  havde  givet  Ordre  til,  at  Fregatterne  skulde 
holde  sig  under  Sejl  om  Natten  for  at  bevogte  Fjenden ,  blev  Jagten 
ikke  opgiven.  Da  det  begyndte  at  lysne  næste  Morgen ,  opdagede  man 
fra  Lovendals  Galej,  at  Hvita  ørn  havde  arbejdet  sig  et  Stykke  op  i 
Bæltet,  og  strax  gik  man  igjen  paa  Jagt  efter  den;  den  svenske  Fregat 
blev  derved  nødt  til  at  vende  og  bære  af  for  Vinden  ned  imod  Kieler 
Fjord,  forfulgt  af  den  hurtigsejlende  Løvendals  Galej,  med  hvilken  Fre- 
gatten Raa  snart  efter  forenede  sig.  Alle  Sejl,  som  trække  kunde,  bleve 
satte  til,  alle  tre  Skibe  gjorde  deres  Yderste,  den  svenske  Fregat  foran, 
de  to  andre  bagefter,  og  saaledes  gik  det  afsted  ned  imod  den  holstenske 
Fjord.  Endnu  var  Hvita  Øm  ikke  opsejlet,  den  klemmede  godt  paa; 
men  den  kunde  ikke  undslippe,  thi  man  nærmede  sig  stærkt  den  lukkede 
Fjord,  hvor  den  maatte  sluttes  inde  som  i  en  Sæk.     Man  naaede  Fjor- 

den  —  og  her  viste  sig  da  et  hojst  overraskende  Syn  for  de  forbausede 
Sofolks  Ojne. 

Da  Wachtmeister  om  Natten  havde  modtaget  Indberetninger  fra 
sine  underlagte  Skibschefer,  erfarede  han,  at  Tilstanden  var  ynkelig,  og 
han  fattede  da  en  fortvivlet  Beslutning,  som  vi  helst  ville  udtrykke  med 
hans  egne  Ord  i  Rapporten  til  Kongen.  "Skibenes  Tilstand  befandtes 
saaledes  —  skriver  han  — ,  at  det  var  ugjorligt  for  os  at  indlade  os  i 
nogen  videre  Aktion  med  Fjenden,  da  vi  ikke  vilde  udsætte  os  for  at 
overgive  Eders  Majestæts  Skibe  i  deres  Hænder,  og  der  i  Fjendens  Nærhed 
ikke  var  Tid  til  at  reparere  Skaden,  saavel  paa  den  aldeles  odelagte 
Takkelads  som  de  svære  Skud  i  Skrogene  under  Vandet,  4  Pomper  gik 
uafbrudt  hos  mig,  Krudt  og  Kugler  bortskudt,  nogle  og  halvtredsindstyve 
Saarede  og  nogle  og  tyve  Døde ,  vidste  ikke  hvormange  der  var  i  de 
andre  Skibe.  —  I  denne  usle  Tilstand,  allernaadigste  Konge!  besluttede 
jeg ,  uden  Haab  om  Udsigt  til  at  frelse  Skibene ,  at  sætte  dem  paa 
Stranden,  samt  saaledes  forhindre,  at  de  kom  Fjenden  til  Nytte,  det  jeg 
iværksatte  den  25de,  sættende  paa  Land  nedenfor  Kiel  ved  Buick  Hoved, 
desuden  givende  mit  Skib  2  Grundskud  gjennem  Bunden,  samt  paa  en- 
hver Maade  gjort  det  ubrugeligt  til  videre  Tjeneste.« 

Det  var  dette  Skuespil ,  der  viste  sig  for  de  danske  Fregatter ,  da 
de  kom  sejlende  ned  imod  Kieler  Fjord.  Her  laa  den  nylig  saa  stolte 
og  modige  Eskadre  som  et  hjælpeløst  Vrag,  det  ene  Skib  tæt  ved  Siden 
af  det  andet,  og  Svenskerne  vare  i  fuld  Gang  med  at  ødelægge  dem, 
det  bedste  de  kunde.  Hvita  Om  fortsatte  sin  Kurs  ned  til  det  svenske 
Admiralskib  og  løb  sig  fast  paa  Grunden  tæt  ved  Siden  af  dette. 

Wessel  sejlede  strax  ned  imod  den  danske  Flaade,  for  at  underrette 
Gabel  om,  hvorledes  Sagerne  stode,  og  vendte  derpaa  tilbage  til  Kieler 
Fjord,  hvor  han  lagde  sig  til  Ankers  udenfor  de  svenske  Skibes  Skud- 
vidde. Admiral  Wachtmeister  lod  paa  Hedvig  Sofia  ophejse  et  hvidt 
Flag  til  Tegn  paa  Overgivelse;  men  da  Svenskerne  desuagtet  fortsatte 
Odelæggelsen  af  deres  Skibe,  sendte  WTessel  som  Parlamentær  en  Officer 
med  en  Trompeter  *)  ombord  til  Wachtmeister  og  lod  ham  vide ,  at 
dersom  man  ikke  ophørte  hermed,  vilde  Besætningerne  ikke  blive  skaa- 


*]  Paa  Billedet  staaer  fejlagtig  2  9de  April,  istedenfor  25de  April. 

nede.  Dermed  standsedes  -Ødelæggelsesværket.  Den  svenske  Admiral 
strøg  sit  Flag,  kastede  sin  Kaarde  i  Vandet  og  kom  selv  tilligemed  sin 
Flagkapitajn  tilbage  med  Baaden  og  overgav  sig  som  Krigsfange  til  den 
unge  Chef  paa  Løvendals  Galej,  der  hilsede  ham  med  syv  Kanonskud, 
idet  han  steg  op  over  Falderebet.  I  det  Samme  kom  den  danske  Flaade 
sejlende  ned  imod  Fjorden  og  lagde  sig  til  Ankers  udenfor  de  svenske 
Skibe,  og  Wessel  bragte  sin  hojtstaaende  Fange  ombord  til  Gabel,  del- 
viste den  ulykkelige ,  kjække  Somand  en  udsogt  Artighed  og  overrakte 
ham  sin  egen  solvbeslaaede  Kaarde. 

Man  gik  strax  iværk  med  at  redde,  hvad  reddes  kunde  af  den  stran- 
dede Eskadre.  Admiralskibet  Hedvig  Sofia  var  saa  forskudt,  at  det  ikke 
stod  til  at  frelse;  derimod  lykkedes  det  at  faae  alle  de  andre  Skibe, 
Linieskibene  Nordstjeman,  Sødermardand  og  Gøteborg,  samt  Fregatterne 
Hvita  Om  og  Falken  af  Grunden,  og  disse  fem  Skibe  bleve  indlemmede 
i  den  dansk -norske  Flaade.  Sverig  mistede,  foruden  alle  Skibene,  i 
denne  Kamp  ikke  mindre  end  2,500  Dode,  Saarede  og  Fangne,  de  Danske, 
hvis  Skibe  ogsaa  havde  lidt  endel,  havde  et  Tab  af  65  Dode  og  220  Saarede. 
Kong  Frederik,  som  opholdt  sig  i  Holsten,  kom  selv  ved  Frederiksort  om- 
bord til  Gabel,  lykønskede  ham  til  den  vundne  Sejr  og  udnævnte  ham  til 
Viceadmiral,  foretog  Forfremmelser  blandt  Officererne  og  lod  Linieskibs- 
cheferne tildele  en  Erindringsmedaille  i  Guld  til  at  bæres  i  et  blaat 
Baand.  De  erobrede  Skibe  besattes  med  Danske  og  Normænd,  og  Kapi- 
tajn  Wessel  fik  Kommando  af  Fregatten  Hvide  Om  paa  30  Kanoner, 
hvormed  han,  der  allerede  havde  vundet  et  Navn  og  stod  hojt  i  Folkets 
Yndest,  ankom  til  Kjobenhavn  den  12te  Maj  og  blev  modtagen  med 
stor  Jubel. 

Det  var  kun  en  Afdeling  af  den  dansk-norske  Flaade,  som  vandt 
Slaget  under  Femern,  Hovedflaaden,  der  var  stillet  under  Admiral  Peter 
Båtxens  Kommando,  samledes  ved  Kjobenhavn  og  afgik  til  østersoen  i 
Slutningen  af  April  Maaned  for  at  bevogte  Farvandet  omkring  B 
og  afskære  Forbindelsen  imellem  Sverig  og  Pommern.  Gabels  Eskadre 
var  bleven  oplost,  nogle  af  Skibene  vare  afsendte  til  Hovedflaaden,  med 
de  andre  var  Gabel  afsejlet  til  Kattegattet  for  at  blokere  Goteborg,  og 
til  ham  stodte  Wessel  med  Hvide  Om  i  Begyndelsen  af  Juni;  men  en 
anden  mindre  Eskadre  havde  faaet  et  særligt   liv. tv.      Den  bestod,   for- 

uden  nogle  Bombarderer,  Brandere  ni.  m.,  af  13  Skibe  og  Pramme,  alle 
de  iiadgaaende,  armerede  Skibe,  man  kunde  samle,  og  den  skulde  under 
Viceadmiral  Sehestedts  Kommando  understotte  den  paatænkte  Erobring 
af  liygen  og  Stralsund.  Der  blev  givet  Sehestedt  en  lignende  Opgave 
som  den,  han  havde  at  løse  1712,  og  hvorfra  han  skilte  sig  saa  hæder- 
ligt, og  de  samme  Skibe ,  som  han  dengang  havde  under  sin  Kom- 
mando, Arken  Noah,  Helleflynderen,  0.  s.  v.  tilligemed  nogle  flere,  der 
særlig  egnede  sig  til  at  anvendes  i  det  af  Grunde  opfyldte  Farvand, 
vare  nu  igjen  samlede  omkring  hans  Kommandoskib  Ditmarsken.  Ved 
Stralsund  laa  der  7  saakaldte  stralsundske  Fregatter ,  der  vel  kun  til- 
sammen talte  150  Kanoner  imod  Sehestedts  232;  men  da  der  kunde 
ydes  dem  Understøttelse  af  Landbatterierne  og  af  en  Styrke,  der  lededes 
af  Karl  den  Tolvte  selv,  kunde  Modstanden  fra  denne  Side  være  be- 
tænkelig nok  og  et  Forsog '  paa  at  trænge  ind  til  Stralsund  være  for- 
bundet med  megen  Fare. 

Den  8de  Juli  afgik  denne  Eskadre  fra  Kjobenhavn  og  eskorteredes 
af  Hovedflaaden  ned  til  østersoen.  Da  der  ikke  var  nogen  Grund  til 
at  holde  en  større  Styrke  ved  Gøteborg,  efterdi  den  største  Del  af  Be- 
sætningerne paa  de  svenske  Krigsskibe  var  afgaaet  til  Flaaden  i  Karls- 
krona, havde  Gabel  forladt  denne  Station  med  sit  Kommandoskib  Prinds 
Christian,  to  andre  Linieskibe  og  Fregatten  Hvide  Om,  var  sejlet  ned 
til  Ostersoen,  og  forenede  sig  den  15de  Juli  med  Råben,  som  nu  havde 
faaet  samlet  16  Linieskibe,  foruden  Fregatter  og  mindre  Skibe,  under 
sin  Kommando;  hans  Flag  vajede  paa  den  prægtige  Tredækker  Ele- 
fanten. 

Den  18de  Juli  passerede  hele  denne  Flaade  Greifswaldø  og  ankrede 
udfor  Nydyb  ved  Øen  Kudo  (see  Kaartet  Side  79);  men  allerede  den 
næste  Morgen  viste  den  svenske  Hovedflaade  sig.  Den  var  løbet  ud  fra 
Karlskrona  i  en  Styrke  af  21  Linieskibe  under  Anførsel  af  Admiral 
Baron  C.  Sparre  og  førte  en  stor  Transportflaade  med  Tropper,  Am- 
munition og  andre  Krigsfornødenheder  til  den  svenske  Hær  i  Stralsund 
med  sig.  Vinden  var  østlig  med  jævn  Kuling,  og  altsaa  gunstig  fol- 
den svenske  Flaade.  Kåbens  Stilling  var  ikke  heldig ;  blev  han  liggende 
til  Ankers  ,  da  vilde  Sparre  sandsynligvis  lade  ham  blive  liggende  og 
landsætte  Tropperne  lige  for  hans  Øjne,  og  lettede  han,  da  maatte  han 

skilles  fra  Sehestedt,  hvis  sletsejlende,  fladgaaende  Skibe  ikke  egnede  sig 
til  Kamp  i  aaben  Sø.  Han  valgte  det  sidste  i  Haab  om,  at  Sehestedt 
nok  vilde  klare  sig  i  det  grund  Farvand  ,  hvor  de  store  Skibe  ikke 
kunde  komme  ham  nær,  lettede  med  Hovedflaaden  og  satte  Kursen  Nord 
i,  udenom  Jasmund  og  Arkona,  og  derfra  over  imod  Møen.  Modtage 
Angreb  af  den  svenske  Flaade  dristede  han  sig  ikke  til,  da  Overmagten 
var  for  stor,  og  da  Sparre  stillede  sine  tre  Eskadrer  i  Slagorden  og  for- 
fulgte den  danske  Flaade,  manøvrerede  han  med  denne  for  at  undgaa 
Slag,  saa  at  ikkun  nogle  Skud  bleve  vexlede  mellem  de  nærmeste  Skibe 
paa  lang  Afstand.  Sparre  havde  imidlertid  opnaaet  hvad  han  foreløbig 
ønskede,  Transportflaaden  løb  ind  i  Prorer  Vig  og  bragte  sine  Ladninger 
i  Land. 

Stillingen  var  dog  ingenlunde  tryg  for  de  Svenske.  Råben  havde  trukket 
sig  tilbage  til  de  danske  Farvande,  hvor  han  kunde  vente  Forstærkning,  og 
Sehestedts  Eskadre  laa  og  spærrede  Indsejlingen  til  Stralsund.  Denne 
sidste  maatte  først  ødelægges.  Den  truedes  nu  baade  fra  Landsiden  og 
Søsiden,  og  da  det  var  Svenskerne  meget  om  at  gjore  at  faae  den  ryddet 
afvejen,  ledede  Karl  den  Tolvte  selv  Angrebet  paa  den.  De  stralsundske 
Fregatter  rykkede  ud ,  en  Afdeling  af  Hovedflaaden  lagde  sig  udenfor 
Løbet,  Ilden  aabnedes  fra  begge  Sider,  og  Landbatterierne  begyndte  at 
lade  deres  Kanoner  spille.  Den  svenske  Konge  var  i  nogen  Tid  om- 
bord paa  Linieskibet  Oland.  De  danske  Skibe,  navnlig  Skytsprammene 
og  Bombardererne,  besvarede  Ilden  livligt;  men  da  det  dog  begyndte  at 
blive  dem  temmelig  varmt,  trak  de  sig  tilbage  paa  det  flakke  Vand  ved 
Nordenden  af  Usedom  ,  hvor  de  større  Skibe  ikke  kunde  komme  dem 
nær,  og  hvor  de  desuden  kunde  haabe  at  faae  Understøttelse  af  de  fra 
denne  Side  fremrykkende  Preussere.  Dog  fortsattes  Kampen  fra  Dag  til 
Dag  med  heftig  Skydning  fra  begge  Sider,  de  danske  Skibe  vare  i  stor 
Vaande  og  bleve  mere  og  mere  betrængte,  indtil  endelig  Preusserne  den 
2(Jde  rykkede  ind  i  Wolgast  og  i  de  to  følgende  Dage  erobrede  den  nord- 
lige Ende  af  Usedom  paa  det  befæstede  Sted  Peenemiinde  nær,  der  forst 
blev  indtaget  3  Uger  senere;  da  ophørte  Angrebet  fra  Land,  de  stral- 
sundske Fregatter  trak  sig  et  Stykke  tilbage  i  Løbet  og  Flaaden  udenfor 
indskrænkede  sin  Virksomhed  til  en  Blokade.  Sehestedt  havde  Ro  indtil 
videre,    og  modtog  endogsaa  den  5te  August  Besøg  ombord  i  Eskadren 

af  den  danske  og  den  preussiske  Konge ,  der  begge  vare  tilstede  ved 
deres  Hære  i  Pommern. 

Den  Forstærkning ,  som  Admiral  Kåben  ventede ,  udeblev  ikke. 
Baade  Gyldenløve  og  Judichær  anstrængte  sig  af  al  Kraft  for  at  samle 
og  udstyre  flere  store  Skibe ,  og  den  4de  August  kunde  de  sende  5 
Linieskibe  ned  til  Flaaden ,  der  laa  imellem  Moen  og  Rygen.  Råben 
havde  altsaa  nu  en  Flaade  paa  21  prægtige  Linieskibe,  der  førte  1,294 
Kanoner,  4  Fregatter,  2  Brandere  og  nogle  mindre  Skibe;  den  deltes  i  tre 
Eskadrer,  hver  paa  7  Skibe,  Avantgarden  under  Viceadmiral  Jost  Juel 
paa  Linieskibet  Justitia,  Corps-de-Bataille  under  Råben  selv  paa  Ele- 
fanten, og  Arrieregarden  under  Viceadmiral  F.  Trojel  paa  Linieskibet 
Dronning  Lovisa.  Ebenetzer ,  der  kommanderedes  af  Schoutbynacht 
O.  J.  Thambsen,  var  Formand  i  Flaaden,  Venden,  Schoutbynacht 
E.  Deichmann,  Agtermand,  og  Gabels  Admiralskib  Prinds  Christian, 
der  kommanderedes  af  hans  25aarige  Flagkapitajn  F.  Hoppe,  da  han 
selv  var  gaaet  syg  i  Land  paa  Stevns  nogle  Dage  forud,  samt  Havfruen, 
Kommandør  U.  Kaas,  vare  Admiralskibets  Sekundanter  eller  nær- 
meste Skibe. 

Den  svenske  Flaade,  der  laa  under  -Østkysten  af  Rygen,  talte  nu 
20  Linieskibe  med  1,310  Kanoner ,  2  Fregatter ,  2  Brandere  og  nogle 
mindre  Skibe.  Avantgarden  førtes  af  Admiral  E.  J.  Lillje  paa  90  Ka- 
nonskibet Prins  Karl,  Corps-de-Bataille  af  Admiral  Baron  C.  Sparre 
selv  paa  96  Kanonskibet  Gotha  Leyon ,  og  Arrieregarden  af  Admiral 
M.  Henck  paa  96  Kanonskibet  Enigheten;  det  næstforreste  Skib,  Breh- 
men ,  førtes  af  Schoutbynacht  H.  Anckarstjerna,  det  næstagterste, 
W enden,  af  Schoutbynacht  Taube,  samt  Admiralskibets  Sekundanter 
Stockholm  og  Prins  Karl  Frederik  af  Schoutbynach terne  D.  J.  Wilster 
(Forræderen  fra  Gøteborg  1712)  og  von  Løven.  Der  var  altsaa  ikke 
mindre  end  7  Admiralskibe  i  denne  Flaade ,  medens  der  kun  var  5  i 
den  anden;  iøvrigt  vare  Flaaderne  hinanden  temmelig  jævnbyrdige, 
skjondt  de  svenske  Skibe  i  det  Hele  taget  vare  noget  større. 

Det  var  smukke  Sommerdage  med  stille  Vejr,  og  der  kunde  ikke 
udrettes  Noget  paa  Søen.  Den  dansk -norske  Flaade  laa  til  Ankers 
imellem  Rygen  og  Møen,  ikkun  Fregatterne  holdtes  under  Sejl,  og  Hvide 
{fon  bragte  som  sædvanlig  flere  Priser  ind  til  Flaaden.      Hovedstyrken 

af  den  svenske  Flaade,  15—16  Linieskibe,  laa  til  Ankers  udfor  Prorer 
Vig,  og  de  øvrige  5  Linieskibe  laa  Syd  for  Greifswaldo  og  blokerede 
Sehesledts  Eskadre  ved  Rudo;  Fregatterne  holdtes  under  Sejl  et  Stykke 
fra  Flaaden  ,  omtrent  paa  Højden  af  Jasmund,  for  at  give  Varsel,  om 
noget  Fjendtligt  skulde  nærme  sig. 

Den  7de  August  om  Eftermiddagen  rejste  der  sig  en  frisk  Brise  af 
Nordvest,  Eaben  lettede  da  med  Flaaden,  stillede  den  i  Orden  og  sej- 
lede rumskjøds  ned  imod  Nordenden  af  Rygen.  Om  Natten  lob  Wessel 
forud  for  Flaaden ,  ned  imod  Fjenden ,  for  at  udspejde  hans  Stilling. 
Om  Morgenen  tidlig,  den  8de  Aug.,  da  den  danske  Flaade  sejlede  langsmed 
Witmund  og  passerede  forbi  den  hoje  Landpynt  ved  Arkona,  opdagedes  den 
af  de  paa  Brandvagt  liggende  svenske  Fregatter,  der  øjeblikkelig  satte  Sejl 
til,  styrede  ned  imod  den  svenske  Flaade  og  ved  Signaler  og  Kanonskud 
tilkjendegav  den,  at  Fjenden  nærmede  sig.  Flaaden  lettede  Anker,  og 
da  Blokadeskibene  ved  Nydyb  maatte  have  krydset  sig  op  imod  Vinden 
for  at  naae  den  ,  lob  Sparre  med  Hovedstyrken  ned  imod  Greifswaldo, 
og  forst  da  hele  den  svenske  Flaade  var  samlet,  formerede  den  Slaglinie 
Nordost  i.  Imidlertid  havde  Råben  fortsat  sin  Kurs  udenom  Arkona  og 
Jasmund;  Klokken  10  om  Formiddagen  kom  Hvide  Om  tilbage  til  ham 
fra  sit  Kryds,  paa  hvilket  Wessel  havde  udspejdet  Fjendens  Stilling  og 
opsnappet  en  Linieskibs- Barkas  med  en  Officer  og  20  Mand,  der  havde 
været  i  Land  og  vare  i  Begreb  med  atter  at  sejle  ud  til  deres  Skib. 
Kl.  12  om  Middagen,  paa  den  Tid,  da  den  svenske  Flaade  stilledes  i 
Slagorden  imod  Nordost,  var  den  danske  Flaade  omtrent  tre  Fjerdedels 
Mil  fra  den,  og  da  Råben  nu  saae,  i  hvilken  Stilling  Sparre  vilde  mod- 
tage hans  Angreb,  lod  ogsaa  han  sin  Flaade  stille  i  Slagorden  paa  den 
samme  Kurs;  men  dette  maatte  ske  i  hvad  man  kalder  omvendt 
Orden,  det  vil  sige  med  Arrieregarden  i  Spidsen,  saaledes  at  Linie- 
skibet Venden  blev  Formand  og  Ebenetzer  Agtermand.  Alt  gjordes  rede 
til  Slag,  og  der  blev  holdt  Bøn  paa  alle  Skibene. 

De  to  Linier  sejlede  altsaa  jævnsides  hinanden  ud  af  Bugten,  Nord- 
ost, eller  maaske  snarere  nordligere,  hen;  den  danske  Flaade  til  Luvart, 
den  svenske  i  Læ.  Omtrent  Kl.  1  om  Eftermiddagen  lod  Sparre  hejse 
Bl  od  flaget,  et  rødt  Flag,  der  benyttedes  som  Signal  til  Angreb,  og 
de   svenske   Skibe   aabnede  Ilden;    men    Afstanden    imellem    Flaaderne 

var  endnu  for  stor,  og  forst  en  halv  Time  efter,  da  Råben  var  sikker 
paa,  at  hans  Kanoner  kunde  "naae  Fjenden,  lod  ogsaa  han  Blodflaget 
hejse.  Flaaderne,  som  nu  vare  2  til  3  Mile  Ost  for  Peerd,  bleve  snart 
indviklede  i  en  tæt  Kog,  der  drev  ned  over  den  svenske  Flaade.  Skyd- 
ningen var  heftig,  de  svenske  Skibe  led  meget  paa  Skrog  og  Rejsning, 
og  Linieskibene  Osel  og  Gottland  maatte  trække  sig  ud  af  Linien.  Ogsaa 
de  danske  Skibe  led,  skjondt  forholdsvis  mindre,  og  da  adskillige  Ka- 
noner ombord  paa  Skibene  sprang  og  Kaperter  odelagdes  ved  Skyd- 
ningen, fremkaldte  det  nogen  Forstyrrelse.  Linieskibet  Svanen  maatte 
i  nogen  Tid  forlade  Linien  for  at  fylde  Krudt;  men  Hvide  Ørn  var 
strax  paa  Pletten  og  indtog  dets  Plads.  Under  denne  fortsatte  og  re- 
gelmæssige Kamp  maa  man  have  mærket  paa  de  svenske  Skibe ,  at  de 
ikke  kunde  magte  deres  Modstander;  thi  den  svenske  Flaade,  med  For- 
manden i  Spidsen,  drejede  bestandig  mere  og  mere  af  for  Vinden,  saa 
at  den  kom  til  at  sejle  rumskjods  i  en  Bue,  og  den  dansk-norske  Flaade 
maatte  folge  efter.  Saaledes  blev  det  ved,  indtil  Morket  faldt  paa  og 
Flaaderne  vare  henimod  5  Mile  Ost  for  Rygen;  den  svenske  Flaade 
flygtede  for  fulde  Sejl,  og  Råben  forfulgte  den  i  Morket. 

Den  næste  Morgen  havde  den  svenske  Flaade  faaet  et  Forspring  paa 
2  til  3  Mile  og  fortsatte  med  gunstig  Vind  sin  Kurs  Syd  om  Bornholm. 
Råben  ventede  endnu  en  Stund  ,  indtil  Svenskerne  vare  ude  af  Sigte, 
hvorpaa  han  vendte  om,  krydsede  op  imod  Rygen  og  ankrede  om  Efter- 
middagen i  Prorer  Vig,  omtrent  paa  det  samme  Sted,  som  den  svenske 
Flaade  havde  forladt  den  foregaaende  Dag.  Sparre  fortsatte  sin 
Kurs.  To  af  hans  Linieskibe,  Gottland  og  IfseL  som  under  Slaget  vare 
blevne  stærkt  ramponerede,  havde  han  allerede  paa  Slagaftenen  sendt 
afsted  til  Karlskrona.  Dagen  efter  fik  de,  Syd  for  Bornholm,  Hvide  -Om 
i  Sigte;  da  yttrede  Kapitajn  Nyman  paa  Gottland  til  en  af  sine  Officerer : 
»Han  der  hilser  paa  os  i  Nat».  "Hvorledes  skulde  det  være  muligt«, 
spurgte  Officeren,  «at  han  kunde  hitte  os  i  aaben  So  i  det  kulsorte 
Morke?»  Hertil  svarede  Chefen:  "Om  Natten  var  to  Gange  saa  lang, 
og  Morket  aldrig  saa  tykt,  saa  hitter  han  os  endda.«  Ganske  rigtig! 
Efter  Solens  Nedgang  blev  det  Stormvejr,  og  de  to  Linieskibe  sejlede  Side 
om  Side.  Ved  Midnat  kom  "Wessel  lobende  op  til  Osel,  der  komman- 
deredes af  Kapitajn  Sjøstjerna.  af  hvem  han  blev  prajet:  men  da  han  ikke 

kjendte  det  svenske  Signal,  svarede  han:  «God  afton,  kåra  Bror!  jag 
skal  helsa  Dig  från  Admiralen,  han  bef  Dig  at  Du  icke  seglar  långre 
från  flotten,  an  Du  kan  ha  honom  i  sigte.«  Hertil  svarede  Sjostjerna: 
«Er  Du  god  Ven,  saa  sak  agterud,  jeg  kjender  ingen  Broder  i  Mørket;« 
hvortil  Wessel  atter  svarede:  -Kjender  Du  mig  ikke,  saa  skal  Du  Guds 
Pine  død  lære  mig  at  kjende»  —  «og  saa  sejlede  han  paa  ham  (anfører 
en  Officer  paa  Gottland  i  sin  Dagbog),  og  havde  sine  Baadsmænd  ude 
paa  Bougsprydet,  som  afhug  Kampagneflaget  og  borttoge  begge  Lan- 
terner; derpaa  lagde  han  bi  og  skød  med  sine  Kanoner  langskibs  paa 
Øsel,  saa  at  han  aldeles  sonderskod  Agterspejlet  i  Laser. »  Linieskibet 
satte  Sejl  og  flygtede;  Wessel  raabte  til  Svenskeren,  at  drejede  han  ikke 
til  Vinden,  var  han  en  Kujon,  som  burde  hedde  Bengelstjerne  og  ikke 
Sjostjerna;  men  da  Gottland  kom  til,  fandt  Wessel  det  dog  raadeligst  at 
fortrække.  Den  svenske  Flaade  gik  lige  til  Karlskrona;  foruden  Osel  og 
Gottland,  der  vare  synkefærdige,  havde  flere  andre  lidt  betydelig  Skade; 
165  Mand  ,  hvoriblandt  Admiralerne  Lillje  og  Henck ,  vare  faldne  og 
360  saarede.     Flaaden  viste  sig  heller  ikke  mere  i  Søen  det  Aar. 

Sejren  var  uomtvistelig  paa  de  Danskes  Side;  de  beholdt  Valpladsen, 
og  skjøndt  de  havde  127  Døde ,  hvoriblandt  Avantgardens  Chef  Vice- 
admiral Jost  Juel,  og  466  Saarede,  var  Skaden  paa  Skibene  dog  ikke 
større,  end  at  den  kunde  istandsættes  i  Soen.  Et  højtideligt  Te  Deum 
blev  afholdt  til  Minde  om  Sejren,  den  store  Salut  afskudt  i  Kjobenhavn 
og  paa  Flaaden  ,  Befalingsmændene  belønnede  og  Admiral  Kåben  ud- 
nævnt til  Ridder  af  Danebrogsordenen. 

Saasnart  Admiral  Kåben  ved  sine  Krydsere  havde  faaet  sikker  Under- 
retning om  at  den  svenske  Flaade  laa  vel  fortøjet  i  Karlskronas  Havn, 
forlod  han  sin  Ankerplads  i  Prorer  Vig  og  sejlede  op  til  Kjøge  Bugt, 
der  valgtes  til  den  dansk -norske  Flaades  Hovedstation  den  øvrige  Del 
af  Aaret,  og  hvorfra  kun  enkelte  Skibe  og  mindre  Eskadrer  sendtes  ud 
i  Østersøen  for  at  holde  øje  med  Svenskerne,  rense  Farvandet  for  Ka- 
pere og  opbringe  fjendtlige  Handelsskibe.  I  Kjoge  Bugt  sattes  Flaaden 
igjen  i  fuldstændig  kampdygtig  Stand,  Viceadmiral  Judichær  kom  selv- 
sejlende  ned  fra  k>l»onhavn  for  at  tilsee,  at  Alt  blev  bragt  i  den  for- 
nødne Orden  ,  og  Flaaden  holdtes  rede  til  at  stikke  i  Søen  med  kort 
Varsel.     En  engelsk  Flaade  paa  8  Linieskibe   og   en  Fregat  ankom   om 

Efteraaret  til  Bugten,  mon  kom  ikke  til  at  deltage  i  nogen  Kamp,  og 
da  Admiral  Råben  i  Begyndelsen  af  Oktober  maatte  gaa  syg  i  Land, 
hejste  General-Admiral  Gyldenlove  selv  sit  Flag  paa  Elefanten. 

Efter  den  svenske  Flaades  Nederlag  og  Fordrivelse  var  Sehestedts 
Eskadre  atter  bleven  fri,  og  der  kunde  tilsendes  ham  Bistand  af  Skibe 
og  Skyts.  Saaledes  overfortes  et  nyt ,  af  Judichær  bygget  Skytsskib 
Hjælperen,  der  forte  46  Stkr.  24  og  Gpundige  Kanoner  i  to  Lag  og  dog 
kun  stak  l1!*  Fod  i  Vandet;  af  dette  mærkelige  Skib,  der  har  hørt  til 
samme  Klasse  som  Noæ  Ark  og  Hjælperinden,  ere  vi  saa  heldige  at 
kunne  levere  en  vistnok  korrekt  Tegning  efter  et  gammelt  Billede  i  den 

Mollerske  Kobberstiksamling;  desuden  oversendtes  nogle  Galejer,  omtrent 
150  fladbundede  Transportfartøjer  m.  m.  Det  var  saaledes  en  betydelig 
Styrke,  som  Sehestedt  efterhaanden  fik  samlet  ved  Nordenden  afUsedom: 
men  han  havde  ogsaa  en  stor  Opgave  for  sig,  nemlig  at  indtage  Rygen 
og  rense  Nydyb  og  de  andre  Lob  for  fjendtlige  Skibe,  hvoraf  der  for- 
uden de  stralsundske  Fregatter  var  mange  mindre  Fartøjer ,  der  be- 
skyttedes af  Landbatterierne  i  det  forkrøblede  Farvand.  Sverig  havde 
af  sine  tyske  Besiddelser  efter  den  langvarige  Krig  endnu  kun  tilbage, 

foruden  Wismar,  der  belejredes  af  de  Allierede,  Stralsund  og  -Oen  Rygen 
hvor  det  havde  samlet  sin  sidste  Styrke,  og  hvor  Karl  den  Tolvte  selv 
ledede  Forsvaret.  Sostyrken  var  delt  saaledes,  at  en  Afdeling,  der  kom- 
manderedes af  Kapitajn  Paul  Unbehawen,  senere  adlet  under  Navnet 
Kronhawen,  laa  i  det  indelukkede  Hav  Syd  for  Usedom,  medens  den 
anden  Afdeling  under  Kapitajn  Anckarkrona  laa  i  Nydyb,  mellem 
Rudo  og  Stralsund.  Sehestedt  ledede  Angrebet  med  stor  Dygtighed, 
men  maatte  gaa  frem  med  megen  Forsigtighed.  Forst  angreb  han 
Unbehawen  med  sine  Smaafartojer  og  tvang  ham  efter  en  heftig  Skyd- 
ning til  at  flygte  op  igjennom  det  Sund,  der  adskiller  Usedom  fra  Fast- 
landet ;  han  blev  saaledes  beskudt  fra  de  Allieredes  Batterier ,  at  han 
mistede  over  Halvdelen  af  sine  Besætninger,  men  slap  dog  igjennem  med 
alle  Skibene  og  forenede  sig  med  Anckarkrona  i  Nydyb.  Her  angreb 
Sehestedt  da,  efterat  have  bugseret  sine  Skibe  fra  Stationen  ved  Usedoms 
Nordostkyst  udenom  det  armerede  Rudo  op  i  Nydyb,  den  24de  September 
den  samlede  Styrke.  Ilden  aabnedes  fra  de  13  stralsundske  Fregatter, 
fra  Landbatterierne  og  de  svenske  Fartojer  Klokken  9  om  Formiddagen, 
inden  Sehestedts  Eskadre  kunde  indtage  sin  Post  og  besvare  Skydningen; 
forst  Kl.  3  om  Eftermiddagen  blev  dette  muligt,  en  kraftig  Ild  aabnedes 
og  holdtes  i  Gang,  indtil  Mørket  faldt  paa.  Næste  Morgen  gik  det  los 
igjen  med  samme  Voldsomhed,  og  Kl.  12  om  Middagen  var  Fjenden  be- 
sejret, nogle  af  Skibene  lob  ind  til  Rygens  Sydkyst,  hvor  Besætningerne, 
da  de  forfulgtes  af  de  Danske ,  flygtede  i  Land  og  afbrændte  Skibene, 
de  andre  tyede  ind  til  Rudo.  Farvandet  var  renset;  Rygens  Erobring, 
som  nu  kun  var  et  Tidssporgsmaal,  iværksattes  af  Kong  Frederik  og 
den  preussiske  Konge  selv  med  18,000  Mand  i  November  Maaned. 
Kun  Stralsund  holdt  sig  endnu. 

Dette  heldige  Udfald  af  den  under  1ste  Oktober  til  virkelig  Admiral 
udnævnte  S'hcstedts  Foretagender  havde  neppe  været  muligt,  naar  ikke 
Farvandet  udenfor  havde  været  ryddeligt  og  et  vaagent  Øje  var  holdt 
med  den  svenske  Flaade.  Den  bedste  Vogter  iblandt  dem,  der  krydsede 
om  i  Østersøen,  var  den  Mand,  der  spillede  den  mest  fremtrædende 
Bolle  i  hele  Krigen,  Sohelten  Peter  Wessel,  som  foer  omkring  med  sin 
Fregat  Hvide  Ørn,  var  paafærde  overalt  og  aldrig  gav  sig  Ro.  Naar  de 
Andre  hvilede,    da  vaagede  han,    naar  Flaaden  gik  frem,    da  var  han  i 


III.   Femern,  Rygen  og  Nydy]  441 

Spidsen,  naar  den  efter  en  varm  Kamp  holdt  sig  tilbage  for  at  tage 
Pusterum,  da  var  han  paa  Jagt  efter  Fjenden,  saaledes  som  f.  Ex.  hin 
Nat,  da  han  angreb  Osel.  Var  han  alene  ude,  da  var  hans  Iver  om 
mulig  endnu  større ,  aldrig  gav  han  sine  Folk  Hvile ,  og  skjondt  han 
ikke  skaanede  sig  selv ,  maatte  han  dog  anvende  haarde  Midler  for  at 
holde  dem  til  at  folge  sig.  Herpaa  afgiver  hans  Krydstog  i  Efteraaret 
1715.  da  han  tiere  Gange  kom  i  Kamp,  og  bestandig  imod  Overmagt, 
det  bedste  Exempel. 

Den  14de  September  havde  Råben  sendt  IJvid.i  Om  ud  at  krydse 
mellem  Bornholm,  Ystad  og  Rygen,  og  skjondt  Tjenesten  var  streng  og 
Provianten  knap,  holdt  den  sig  dog  under  Sejl.  Den  1ste  Oktober  om 
Formiddagen  Kl.  10,  da  Vinden  var  nordvestlig  med  rebet  Mærssejls 
Kuling  og  Hvide  Om  laa  underdrejet  Nord  for  Jasmund,  opdagedes  et 
stort  Skib,  som  laa  for  smaa  Sejl  inde  paa  Bugten,  samt  en  Fregat  og 
5  smaa  Skibe,  der  laa  til  Ankers  under  Jasmund.  Fregatten  lettede  og 
styrede  NNO.  hen ,  Hvide  Om  holdt  ned  imod  den  og  lagde  sig  paa 
samme  Kurs,  og  medens  han  jagede  Fregatten  med  Force  af  Sejl,  satte 
ogsaa  det  store  Skib  Sejl  til  og  fulgte  efter.  Skibene  viste  dansk  Or- 
logsflag,  som  Wessel  ikke  besvarede,  og  forst  henad  Kl.  2  om  Efter- 
middagen, da  Hvide  (im  hejste  Flag  og  Vimpel,  halede  de  andre  to 
Skibe,  som  anføres  at  have  været  Fregatten  Phønix  paa  34  og  Linie- 
skibet Riga  paa  54  Kanoner,  det  danske  Flag  ned  og  hejste  det  svenske. 
Snart  efter  begyndte  Skydningen  imellem  de  to  Fregatter,  under  hvilken 
Phønix  bestandig  søgte  at  undfly ,  da  Linieskibet  omsider  kom  til  og 
kastede  sig  med  ind  i  Kampen.  « Efter  2  Timeis  Kanonade  med  det 
senest  ommeldte  Skib  —  siger  "Wessel  i  en  Rapport  til  Sehestedt,  som 
han  lob  ind  til  den  4de  Oktober  —  søgte  han  det  mest  mulige  at  und- 
slippe, da  jeg  paa  samme  Tid  havde  faaet  en  svær  Kugle  eller  Knippel 
ved  Rakken  paa  Stormasten ,  som  tog  den  halve  Del  bort  af  Masten, 
der  strax  efter  faldt  overbord;  Krydsstangen  var  allerede  tidligere  faldet 
ned.  Da  Fregatten  saae  dette,  holdt  den  nær  til  Skibet  og  begyndte 
at  kanonere  —  dog  derfor  ikke  forsagt,  slog  det  bedste  jeg  havde  lært 
paa  dem  igjen,  indtil  de  begge  paany  begyndte  at  retirere,  forfulgte  og 
slog  stedse  paa  dem,  saasom  jeg  endda  var  det  store  Skibs  Overmand  i 
Sejlads.«     Klokken  halv  syv  faldt  Forstangen  overbord  under  Slingringen 

i  den  hule  Sø,  og  da  Hvide  Om  nu  kun  kunde  føre  sin  Fok  og  Mesan, 
slap  Skibene  bort,  og  Wessel  lod  Ankeret  falde.  Fregatten  var  meget 
forskudt,  havde  mistet  den  største  Del  af  Rejsningen  og  i  den  høje  So 
faaet  Grundskud  indtil  6  Fod  under  Vandgangen,  og  da  det  om  Natten 
blæste  en  Storm  af  Nordvest,  var  Hvide  Ørn  paa  sin  aabne  Ankerplads, 
41/?  Mile  Nordost  for  Jasmund,  i  stor  Fare  for  at  synke  eller  drive  paa 
Land;  men  Alting  gik  godt.  Den  3die  om  Eftermiddagen,  da  Vejret 
bedagede  sig  noget,  lettede  Wessel  og  stod  ind  til  Jasmund,  hvor  Fre- 
gatten Phønix  atter  var  kommen  til  Ankers  ved  de  Handelsskibe ,  den 
skulde  konvojere;  men  saasnart  den  fik  den  ramponerede  Hvide  Om  at 
see,  lettede  den  og  flygtede.  Wessel  slutter  sin  Rapport  med  For- 
sikkring  om,  at  havde  han  havt  den  Fordel  over  de  to  fjendtlige  Skibe 
i  mistede  Master  og  Stænger,  som  de  havde  over  ham,  skulde  nok  En 
af  dem  have  «dandset  med». 

I  sin  Rapport  til  Kongen  om  denne  Begivenhed  skriver  Sehestedt 
blandt  andet:  «Jeg  kan  sandelig  ikke  noksom  berømme  den  Maade,  som 
Kapitajn  Wessel  har  gjort  denne  Aktion  paa;  thi  omendskjondt  de  vare 
ham  for  stærke  i  Stykkerne,  saa  har  han  været  dem  for  stærk  i 
So  mand  skab  et.  Thi  enten  har  han  lagt  dem  for  Bougen  og  skudt 
dem  langskibs,  eller  ogsaa  er  han  kommen  dem  paa  den  Side,  hvor  de 
ej  for  den  haarde  Blæst  kunde  lukke  deres  underste  Porte  op,  og  dette 
er  Aarsagen  til,  at  de  ej  har  kunnet  holde  det  ud  med  ham.  Denne 
Aktion  er  sandelig  saa  mærkelig,  at  jeg  allerunderdanigst  vover  at  anbe- 
fale ham  videre  til  Eders  Majestæts  Naade.«  Dette  er  netop  Nøglen 
til  flere  af  Wessels  Sejre  paa  Soen  over  større  Modstandere,  at  «han 
var  dem  for  stærk  i  Sømandskab »;  han  søgte  ikke  Overmagten,  men 
han  tog  imod  den.  I  sin  Rapport  til  Kongen,  der  ligesom  den  til  Sehe- 
stedt er  dateret  4de  Oktober  1715,  skriver  han:  «Deres  Kongl.  Majst. 
beder  jeg  allerunderdanigst  vil  have  den  Mening  om  sin  ringeste  Tjener, 
at  de  9  Aktioner,  som  jeg  fra  1712  alt  har  havt  mod  Overmænd,  ikke 
ere  udførte  af  Dumdristighed  eller  uden  Fundament  og  Raison;  thi 
den,  der  indlader  sig  i  Bataille  med  stor  Overmagt  og  ej  bruger  Sø- 
mands og  Soldats  Maade ,  maa  vistnok  nære  Frygt  for  at  tage  Skade 
paa  sin  Sjæl  for  hans  Underhavendes  Liv,  som  han  ligesom  til  Slagter- 
bænken henfører",     [øvrigt  er  denne  Rapport  ogsaa  i  andre  Henseender 

mærkelig ,  da  Wessel  fremsætter  sin  Stilling  og  slaaer  paa ,  at  man 
ikke  gjør  Nok  for  ham;  maaske  har  den  været  medvirkende  til  hans 
snart  efter  paafølgende  Ophøjelse  i  Adelsstanden.  «Mit  Liv  og  Blod  for 
Deres  Majst.  er  ikke  mere  end  min  allerunderdanigste  Pligt  —  skriver 
han  —  medens  min  fattige  Sjæl  maa  altid  være  bevaret  til  Den,  af 
hvem  den  er  mig  givet.  Skulde  og  Deres  Majst.  allernaadigst  behage 
de  Tanker,  jeg  er  et  ungt  Menneske,  og  det  er  ikke  mere  end  11  Aars 
Tid  siden,  jeg  var  i  salig  Dr.  Peters  Hus;  det  forvoldte  min  Ungdoms 
Daarlighed,  at  jeg  bortløb  fra  mine  Forældre  som  en  forloren  Søn,  søgte 
jeg  ham  som  en  Landsmand ,  der  kjendte  mine  Forældre ,  hvor  jeg 
derfor  blev  en  Vinters  Tid ,  indtil  mine  Forældre  tog  mig  til  Naade 
igjen ;  siden  allerunderdanigst  søgt  Deres  Majestæt  selv  og  allernaadigst 
taget  i  Tjeneste».  Han  mener,  der  er  Mange  i  Kongens  Tjeneste, 
som  ere  store  Mænd,  og  ikke  af  saa  god  Byrd  som  han,  og  han  be- 
klager sig  over ,  at  han  ikke  blev  forfremmet  i  Foraaret  efter  Slaget 
under  Femern. 

Efter  et  kort  Ophold  ved  Nydyb  maatte  Wessel  afgaa  til  Kjø- 
benhavn  for  at  faae  sit  Skib  repareret ,  og  man  fik  her  et  Bevis  for, 
hvor  streng  en  Tjeneste  han  fordrede  af  sit  Mandskab;  thi  flere  af 
Folkene  dristede  sig  til  at  indgive  en  formelig  Klage  over ,  at  deres 
unge  Chef  overanstrængte  dem  og  udsatte  dem  for  øjensynlig  Fare 
ved  ofte  at  indlade  sig  i  Kamp  med  Overmagt.  De  fik  imidlertid  kun 
ringe  Tak  for  deres  Ulejlighed,  Klagen  blev  afviist  og  nogle  af  An- 
klagerne korporlig  revsede ,  og  da  Skibet  atter  var  bragt  i  Orden ,  gik 
det  paany  ud  i  Selskab  med  nogle  andre  Fregatter. 

Vinteren  kom  tidligt  og  blev  streng.  Hovedflaaden  lagde  op  i 
Slutningen  af  November  i  Kjobenhavn,  og  en  Afdeling  af  den,  hvorfra 
Krydsere  sendtes  ud  i  Østersøen ,  holdtes  udrustet  under  Viceadmiral 
Gabels  Kommando.  Stralsund,  der  efter  Rygens  Erobring  var  stærkt 
betrængt ,  vilde  ikke  længe  kunne  holde  sig ,  og  da  Karl  den  Tolvte 
her  ledede  Forsvaret,  maatte  der  passes  nøje  paa,  at  den  urolige, 
krigerske  Konge  selv  kunde  komme  i  sine  Fjenders  Vold.  De  danske 
Krydsere  vogtede  vistnok  Farvandet  saa  godt,  som  det  var  muligt, 
herfor  borgede  idetmindste  Wessels  Udholdenhed  og  Aarvaagenhed; 
men  Drivis  og  Storm   tvang  dem    bort    fra  Stationen  ,    og  den  dristige 

svenske  Konge  slap  fra  det  tæt  indesluttede  Stralsund  over  til  sit 
Kige.  En  gammel  Galliot ,  Hvalfisken  ,  og  en  Jagt ,  de  eneste  Skibe, 
som  Kong  Karl  havde  til  Raadighed ,  laa  i  Nydyb ,  omtrent  3  Mile 
nedenfor  Stralsund;  om  Natten  mellem  den  20de  og  21de  December 
afhentede  Anckarkrona  Kongen  med  et  lille  Fartoj  oppe  i  Byen,  hvorfra 
de  kæmpede  sig  igjennem  Isen  ud  til  Gallioten,  som  de  forst  naaede 
Klokken  4  om  Eftermiddagen.  Hvalfisken  gik  under  Sejl ,  naaede 
efter  en  meget  besværlig  Tour  gjennem  Isen  ud  i  den  aabne  So, 
hvor  Kongen  gik  over  i  et  andet  Fartøj  og  ankom  til  Trelleborg  paa 
den  svenske  Kyst  den  23de  December  om  Morgenen.  Samme  Dag 
overgav  Stralsund  sig,  den  17de  April  næstefter  ligeledes  Wismar, 
og  dermed  tabte  Sverig  det  sidste  Led  af  sine  Besiddelser  Syd  for 
Østersøen. 

Den  dansk- norske  Flaade  havde  ydet  det  væsentligste  Bidrag  til 
dette  heldige  Udfald  af  Felttoget  1715 ,  og  Kongen  belonnede  Offi- 
cererne med  Forfremmelser  og  ved  at  udnævne  Admiralerne  Råben 
og  Sehestedt  til  Riddere  af  Danebroge;  heller  ikke  hans  unge  Ynd- 
ling Wessel  blev  glemt.  Han  blev  i  Januar  Maaned  1716  sendt 
ned  til  Pommern  med  Breve  til  Frederik  den  Fjerde ,  og  opnaaede 
derved  et  meget  velkomment  Mode  med  sin  høje  Beskytter ,  der ,  da 
han  kort  efter  vendte  hjem  samtidig  med  Wessel ,  under  24de  Fe- 
bruar 1716  udstedte  et  Adelspatent  for  ham  og  deri  blandt  Andet 
lod  indsætte,  at  det  var  tilstaaet  ham  «udi  allernaadigst  Henseende 
til  den  Tjeneste  og  Tapperhed,  som  Os  elskelige  Kapitajn  Peter  Wessel 
har  beviist,  og  han  endnu  herefter  skal  bevise«.  Det  medfølgende 
Vaaben  var  ved  et  Kors  delt  i  fire  Felter,  hvori  var  indsat  en  Lyn- 
straale  i  Blaat ,  en  hvid  Orn  i  Rødt,  to  gyldne  Kanoner  overkors, 
omgivne  af  tre  Kugler,  og  en  blaa  Løve  med  et  draget  Sværd  i  Guld. 
Med  Udnævnelsen  fulgte  det  nye  Navn  Tordenskjold,  og  da  Kongen 
nævnede  dette  for  Wessel  udbrod  han  i  sin  Glæde  og  Iver:  »Saa  skal 
jeg  —  og  saa  bandede  han  —  tordne  saaledes  for  de  Svenskes  4) ren, 
at  Deres  Majestæt  snart  skul  det  fornemme!« 

ang  Tid  var  forlø- 
ben ,  siden  Karl 
den  Tolvte  sidst 
havde  seet  sit  Fæ- 
dreland. I  14  til 
15  Aar  havde  han 
flakket  om  paa 
Fastlandet  under 
et  højst  æventyr- 
ligt  Liv,  indtil  han 
nu,    efter  at  have 

mistet  alle  sine  Besiddelser  og  Erobringer  paa  den  anden  Side  af  øster- 
søen  ,  atter  stod  i  sit  Rige ,  hvor  han  saa  haardt  var  bleven  savnet. 
Paa  allp  Kanter  var  han  omringet  af  Fjender,  alle  de  europæiske  Nabo- 
magter havde  forenet  sig  for  at  stække  Vingerne  paa  den  urolige  Fugl; 
men  Modet  svigtede  ham  ikke ,  endnu  haabede  han  at  sejre  over  sine 
Fjender  og  vinde  de  tabte  Provindser  tilbage ,  og  det  var  da  navnlig 
imod  Danmarks  og  Norges  Konge  Frederik  den  Fjerde ,  at  han  først 
vilde  rette  sit  Angreb. 

Kong  Karl  begyndte  strax  ved  sin  Tilbagekomst  at  sætte  nyt  Liv  i 
det  svenske  Folk,  der  uagtet  al  den  Kiv  og  Krig,  han  havde  fremkaldt, 
alle  de  Offre,  han  havde  paalagt  det,  dog  hang  ved  ham  med  den  Hen- 

givenhedens  Begejstring,  hvortil  hans  ridderlige  Karakter  og  personlige 
Mod  gav  Anledning.  Da  Oresundet  i  Januar  Maaned  1716  lagde  til 
med  Is,  opstod  den  Tanke  hos  Karl  den  Tolvte,  at  han  med  en  Hær 
kunde  marchere  over  Isen  ved  Hveen,  gjore  Landgang  paa  Sjælland, 
der  var  næsten  ganske  forsvarsløst,  efterdi  Flaaden  ikke  kunde  rore  sig 
og  Hæren  endnu  var  i  Pommern,  og  overrumple  Kjøbenhavn.  Han  fik 
ogsaa  samlet  16,000  Mand  i  det  sydlige  Sverig  og  beredte  sig  til  den 
7de  Februar  at  drage  over  til  Sjælland,  hvor  Alting  var  kommet  i  Be- 
vægelse for  at  afslaa  Angrebet;  men  to  Dage  forinden  slog  Vejret  om 
til  To  og  Storm,  Isen  brød  op,  og  Planen  maatte  opgives. 

Saa  vendte  den  svenske  Konge  sig  imod  Norge,  som  han  vilde  for- 
søge ved  et  hurtigt  og  uventet  Angreb  at  erobre  og  fravriste  den 
danske  Krone.  Han  ilede  strax  afsted  Nord  paa  for  at  iværksætte  den 
nye  Plan  ,  gik  den  8de  Marts  over  Grændsen  ind  i  Norge  ,  der  kun  i 
ringe  Grad  var  belavet  paa  at  modstaa  et  saa  uventet  Angreb,  og  ikke 
kunde  stille  mere  end  en  Styrke  paa  6,000  Mand  under  General  Liit- 
zow  imod  ham.  Den  21de  Marts  besattes  Christiania,  og  en  Belejring 
af  Aggershus  blev  paabegyndt ;  men  videre  naaede  Svenskerne  ikke. 
Viceadmiral  Gabel,  der  var  udnævnt  til  Højstkommanderende  over  den 
dansk-norske  Søstyrke  i  Nordsøen  og  Kattegattet,  afgik  fra  Kjøbenhavn  i 
Begyndelsen  af  April  med  en  Flaade  paa  7  Linieskibe ,  6  Fregatter  og 
nogle  mindre  Skibe  til  Frederikshavn ,  hvorfra  der  strax  overskibedes 
Tropper  til  Norge,  og  denne  Bistand  kom  tidsnok  til  at  redde  Aggershus 
og  understøtte  et  vellykket  Angreb  paa  Moss  den  23de  April.  Kong  Karl 
fandt  det  da  raadeligst  at  gjøre  en  tilbagegaaende  Bevægelse  og  først 
bemægtige  sig  Frederikshald  med  Fæstningen  Frederikssten  ,  der  blev 
anseet  som  Nøglen  til  Norge;  men  hos  dennes  Borgere,  der  anførtes  af 
Brodrene  Peter  og  Hans  Kolbj ørnsen,  mødte  han  en  saa  fortvivlet 
Modstand,  at  han  flere  Gange  blev  slaaet  tilbage,  ja  Beboerne  stak  endog 
ved  et  natligt  Overfald  den  4de  Juli  selv  deres  Huse  i  Brand ,  for  at 
Svenskerne  ingensteds  skulde  kunne  søge  Dækning  for  Fæstningens 
Kanoner.  Desuagtet  opgav  Kong  Karl  ikke  Belejringen,  da  Fæstningens 
Indtagelse  var  af  altfor  stor  Betydning  for  ham,  og  saasnart  han  kunde 
faae  tilsendt  Ammunition  og  andre  Krigsfornodenheder,  der  samledes  og 

forberedtes  til  Afsendelse  i  Gøteborg,  var  der  god  Udsigt  til,  at  Fæst- 
ningen vilde  falde  i  hans  Hænder. 

Gabel  havde  faaet  Efterretning  om,  at  den  svenske  Konge  ventede 
Bistand  fra  Gøteborg,  at  Norges  Frelse  beroede  paa,  om  det  lykkedes 
at  faae  denne  transporteret  igjennem  Skjærgaarden  op  til  Frederikshald, 
og  at  hele  hans  Bestræbelse  derfor  maatte  gaa  ud  paa  at  hindre  dette 
Foretagende;  men  da  de  Skibe,  der  stode  til  hans  Kaadighed,  vare  for 
store  og  dybgaaende  til  at  anvendes  i  den  indre  Skjærgaard ,  afsendte 
han  Fregatten  Hvide  Om,  Kapitajn  P.  Tordenskjold,  der  stod  under 
hans  Kommando  og  fra  tidligere  Tid  havde  et  neje  Kjendskab  til  Skjær- 
gaarden, til  Kjobenhavn  for  at  hente  saadanne  bevæbnede  Skibe,  hvortil 
der  her  foltes  Trang.  Da  Sehestedts  Eskadre  netop  kort  forinden  var 
vendt  tilbage  fra  Rygen,  hvor  der  nu  ikke  mere  var  nogen  Brug  for 
den,  kunde  man  netop  stille  saadanne  Skibe  til  Raadighed,  som  beho- 
vedes, og  en  lille  Eskadre,  bestaaende  af  Fregatten  Hvide  Om  paa  30 
Kan.,  Stykprammene  Hjælperen,  46  Kan.,  Kapitajnlieut.  W.  Lemvig, 
Arken  jXoa,  24  Kan.,  Kapitajnlieutenant  de  l'Etang,  og  Vindhunden, 
16  Kan.,  Premierlieutenant  P.  Grib,  samt  Galejerne  Prinds  Christian, 
Lieut.  Michael  Ton  der,  Lovise,  Lieut.  Chr.  Tonder,  og  Charlotte 
Amalie,  Lieut.  N.  Dahl,  blev  stillet  under  Tordenskjolds  Kommando 
og  afsejlede  Nord  paa  den  2den  Juli. 

Det  var  ferste  Gang,  at  der  betroedes  Tordenskjold  en  større  Kom- 
mando ,  en  Eskadre  paa  flere  Skibe ;  han  havde  tidligere  viist  sig  som 
en  dygtig  Kaperfører  og  udmærket  Skibschef,  men  skulde  nu  forsøge 
sin  Duelighed  i  en  anden  Retning,  en  besindig  Ledelse  af  forskjellige 
Kræfter.  Han  havde  i  Kjobenhavn  udkastet  en  Plan  til  at  trænge  ind 
med  Eskadren  i  Svinesund,  angribe  den  svenske  Hær  og  befri  Frede- 
rikshald,  og  denne  Plan  havde  vundet  saavel  Admiralitetets  som  Kon- 
gens Bifald;  dog  maatte  det  bero  paa  Omstændighederne  og  Forhand- 
ling med  Gabel  om,  hvorledes  den  skulde  sættes  iværk.  Men  hertil  blev 
der  slet  ikke  Tid. 

Efterat  have  erobret  en  svensk  Kaperhukkert  og  en  Skjærbaad  paa 
Vejen  gjennem  Kattegattet,  ankom  Eskadren  til  Koster,  Syd  for  Hval- 
øerne, den  7de  Juli  henimod  Aften,  og  Tordenskjold  fik  strax  Under- 
retning om,    hvorledes  Sagerne  stode,    og  saae,  at  han  maatte  handle 

hurtigt,  uden  at  vente  paa  nærmere  Ordre  fra  Gabel,  dersom  hans  Fore- 
havende skulde  lykkes.  Den  svenske  Flotille,  som  var  bleven  samlet  i 
Gøteborg,  bestod  af  Stykprammen  Stenbocken  paa  24  Kan.,  komman- 
deret af  Schoutbynacht  Sjoblad,  5  store  Galejer,  hvoriblandt  Wreden, 
paa  hvilken  Flotillens  Chef  Schoutbynacht  Knappe,  der  i  de  samme 
Dage  adledes  under  Navnet  Strørnstjerna,  havde  sit  Flag  vajende, 
6  saakaldte  Halvgalejer  og  21  Forselsskibe  med  Proviant ,  Ammuniton 
og  andre  Krigsfornødenheder.  Denne  Flotille  havde  flere  Dage,  før 
Tordenskjold  ankom  til  Skjærgaarden ,  forladt  Gøteborg  og  var  naaet  op 
til  Dyne  kilen,  en  indelukket  og  befæstet  Havn  imellem  Skjærene  ved 
Stromstad ,  og  her  laa  den  nu ,  rede  til  med  første  gunstige  Vind  at 
sejle  videre  til  Svinesund.  Her  var  saaledes  ikke  andet  for  Tordenskjold 
at  gjore,  end  hurtigst  muligt  at  see  til  at  fange  Bjørnen  i  dens  Hule; 
men  det  var  et  voveligt  Foretagende  at  trænge  ind  i  den  befæstede  Vig, 
og  havde  den  Mand,  der  skulde  udføre  det,  ikke  været  en  saa  forvoven 
og  snarraadig  Søhelt  som  Tordenskjold,  der  ovenikjøbet  maatte  opflammes 
ved  Forestillingen  om  Alt,  hvad  der  stod  paa  Spil,  maaske  hans  norske 
Fædrelands  Frelse,  da  kan  man  vel  have  Ret  til  at  tvivle,  om  det  i  det 
Hele  taget  var  blevet  forsøgt.  Indlobet  igjennem  Skjærgaarden  til 
Havnen  er  nemlig  ikke  alene  henimod  2  Mile  lang  og  meget  bugtet, 
men  paa  et  Par  Steder  saa  smalt,  at  Skibene  netop  kunde  slippe  der- 
igjennem.  Desuden  beskyttedes  den  inderste  Aabning  til  selve  Havnen 
af  et  med  tolvpundige  Kanoner  bevæbnet  Batteri,  der  var  anlagt  paa  en 
Holm  ligefor  Indløbet,  og  en  Afdeling  Fodfolk  paa  4000  Mand  var  rede 
til  fra  Kysten  at  afslaa  ethvert  Angreb.  To  Galejer,  hvoraf  Wreden  var 
den  ene,  laa  paa  Brandvagt  udenfor  det  smalle  Lob,  for  at  holde  Oje 
med,  om  Fjenden  skulde  nærme  sig. 

Men  de  svenske  Søfolk  ventede  dog  ikke  nogen  Fjende.  De  havde 
netop  havt  Besøg  af  Kong  Karl  selv,  der  glædede  sig  over  Flotillens 
Ankomst,  haabede  snart  at  see  den  i  Svinesund  og  stolede  paa  sin  nye 
Adelsmand,  Stromstjerna.  Da  Kongen  var  rejst,  morede  de  sig  endnu 
paa  bedste  Maade  med  Gilder  og  Festligheder,  Mange  vare  om  Aftenen 
den  7de  Juli  i  Land  til  Bryllupsfest,  og  der  var  ikke  Nogen,  som  anede, 
at  Tordenskjold  laa  udenfor  til  Ankers  og  snart  vilde  aflægge  Besøg 
hos  dem. 

Den  8de  Juli  ved  Daggry  lettede  den  danske  Eskadre  og  satte 
Kursen  indad  gjennem  Skjærgaarden;  det  var  smukt  Sommervejr  med 
frisk  Brise,  men  opad  Dagen,  da  Skibene  vare  inde  imellem  Skjærene, 
løjede  det  af  og  blev  omsider  ganske  stille.  Den  første  Del  af  Indsej- 
lingen gik  derfor  forholdsvis  rask.  Uvide  Ørn  løb  op  paa  Siden  af 
Vindhwnden,  og  Tordenskjold  raabte  over  til  sin  Ven  Lieutenant  Grib, 
at  han  havde  faaet  Underretning  om ,  at  den  svenske  Schoutbynacht 
idag  vilde  holde  Gilde  paa  sin  Flotille,  hvortil  han  føjede,  «om  det  ikke 
var  raadeligt  at  gaa  ind  og  være  hans  Gjæst  ubuden?«  Hertil  svarede 
Grib,  «at  havde  Tordenskjold  Ordre,  saa  havde  han  selv  Lyst;  jo  før  jo 
heller ,  medens  de  havde  hele  Dagen  for  sig  og  en  føjelig  Vind :  Gud 
give  Lykke!«    Dermed  sejlede  de  videre. 

Da  de  nærmede  sig  det  smalle  Indløb  og  Klokken  var  bleven  6, 
trak  de  to  svenske  Galejer ,  som  laa  paa  Brandvagt ,  sig  tilbage  i  al 
Hast  og  meldte  de  Danskes  Ankomst.  Tordenskjold  gik  ombord  i  Hjæl- 
peren ,  det  kraftigste  af  Skibene ,  og  lod  Lemvig  tage  Kommando  over 
Hvide  øm.  Hjælperen  gik  i  Spidsen  for  Eskadren  gjennem  det  smalle 
Løb  ind  til  Dynekilen,  og  saasnart  Skibene  naaede  indenfor  i  Havnen, 
Kl.  7 1/o  om  Morgenen,  bleve  de  modtagne  af  en  heftig  Kanonild,  saavel 
fra  de  fjendtlige  Skibe  som  fra  det  paa  Holmen  opkastede  Batteri. 
Eskadren  lasnede  endnu  ikke  et  Skud,  men  fortsatte  sin  Kurs,  og  først 
da  alle  Skibene  vare  ankrede  op  i  en  ordnet  Slaglinie ,  aabnede  de  en 
morderisk  Ild.  De  kæmpende  Flaader  bleve  snart  i  det  stille  Vejr  ind- 
hyllede i  en  stærk  Krudtrøg ,  og  Skydningen  fortsattes  med  uafbrudt 
Heftighed  indtil  Kl.  11,  da  den  fra  svensk  ^ule  begyndte  at  tage  kjende- 
ligt  af. 

Saasnart  Tordenskjold  blev  dette  vaer,  kaldte  han  Galejerne  til  sig 
og  lod  dem,  uden  at  det  mærkedes  af  Fjenden,  som  Intet  kunde  see  for 
Krudtrøgen ,  bugsere  Hjælperen  og  Arken  Noa  nærmere  ind  imod  de 
svenske  Skibe.  Ogsaa  Hvide  Ørn  og  Vindhunden  søgte  at  følge  med; 
men  den  første  af  dem  drev  ned  i  en  Snevring  mellem  to  Skjær  og 
havde  megen  Møje  med  atter  at  slippe  fri  ved  Hjælp  af  sine  egne  Far- 
tøjer. Stenbocken  blev  nu  saa  ilde  medtaget,  at  den  maatte  standse  sin 
Ild  og  lade  sig  drive  ind  imod  Land.  Batteriet  paa  Holmen,  som  til- 
føjede de  Danske  megen  Skade,  blev  angrebet  af  Galejerne  Prinds  Chri- 

stian  og  Lovise,  der  efter  et  Par  Timers  Kamp  bragte  det  til  Taushed, 
hvorpaa  Lieutenant  M.  Tønder  sprang  i  Land  med  sine  Folk  og  for- 
naglede Kanonerne.  Strax  efter  strøg  Stenbocken  sit  Flag,  de  svenske 
Galejer  og  Forselsskibe  lode  sig  drive  paa  Land,  og  Besætningerne  flyg- 
tede op  over  Fjeldene. 

Den  svenske  Flotille  var  fuldstændig  besejret;  men  Stillingen  var 
dog  i  boj  Grad  kritisk  for  Tordenskjold.  Skibene  maatte  enten  ode- 
lægges eller  føres  bort  som  Priser,  før  var  hans  Opgave  ikke  løst;  men 
hvorledes  skulde  han  udføre  dette,  og  hvorledes  skulde  han  slippe  ud 
igjen  af  dette  Hul,  gjennem  det  smalle  Løb,  inden  Mørket  faldt  paa? 
Tropperne,  ialt  4000  til  5000  Mand,  havde  samlet  sig  rundt  om  Bugten, 
og  dækkede  af  Skjær,  Huse  og  Træer  aabnede  de  en  heftig  Musketild 
paa  de  danske  Skibe;  dertil  kom,  at  Svenskerne  gjorde  Alt  for  at  op- 
brænde deres  Skibe  eller  sprænge  dem  i  Luften,  naar  de  Danske  vilde 
forsøge  at  besætte  dem.  Der  var  følgelig  ingen  Tid  til  Betænkning,  der 
maatte  handles,  og  handles  rask.  Tordenskjold  og  hans  flinke  Officerer 
og  Matroser  anspændte  alle  deres  Nerver,  trodsede  Ild  og  Vand,  og  det, 
som  de  udrettede,  efterat  Skibene  vare  drevne  paa  Grund,  blev  Dagens 
skjønneste  Værk  og  Søfolkenes  tappreste  Daad. 

Tordenskjold,  Michael  Tønder  og  Grib  sprang  over  paa  Galejerne 
og  Baadene  og  roede  ind  imod  de  fjendtlige  Skibe  for  at  erobre  eller 
ødelægge  dem;  to  af  de  svenske  Galejer  stode  allerede  i  Flammer. 
Skibene  holdt  Ilden  vedlige  imod  Tropperne  i  Land ,  der  svarede  med 
Musketskud  og  skød  med  stor  Sikkerhed,  saasnart  de  fik  Noget  at  see 
igjennem  Røgen.  Tordenskjold  foer  omkring,  var  tilstede  overalt,  ud- 
delte sine  Befalinger  og  indgjød  Folkene  Mod;  Grib  og  Tønder  under- 
støttede ham  af  bedste  Evne  og  ændsede  ikke  Kuglerne,  som  peb  dem 
om  ørene.  Lieutenant  Høeg  blev  rammet  af  en  Musketkugle  under 
Ojet,  Lieutenant  Willer  blev  truffen  af  en  Kugle  i  Brystet  og  faldt 
død  ned  i  Baaden.  Skibene  bleve  entrede,  det  ene  efter  det  andet,  og 
de  Anstalter,  som  Fjenden  havde  truffet  for  at  sprænge  dem  i  Luften, 
bleve  bortryddede.  Nogle  Steder  borttog  man  Lunter,  der  vare  ophængte 
over  Krudttønder  og  lige  ved  at  falde  ned;  i  et  med  Krudt  ladet  Skib 
borttoges  brændende  Tjæretønder,  der  et  Ojeblik  senere  vilde  have  an- 
tændt Beholdningen;  Kadet  J.  Sivert  son  tilligemed  3  Matroser  sprang 

i  Luften  med  Galejen  Wreden,  og  mange  Menige  faldt  for  de  fjendtlige 
Kugler;  der  var  et  Liv  og  en  Iver,  en  Kamp  og  en  Skyden,  som  neppe 
kan  beskrives.  Og  under  alt  dette  blev  det  ene  Skib  efter  det  andet 
slæbt  ud  af  Ilden. 

Det  største  af  de  svenske  Skibe ,  Stykprammen  Stenbocken ,  var 
endnu  tilbage,  og  tæt  ved  det  laa,  bagved  et  fremspringende  Skjær,  Ga- 
lejen Ulysses;  de  andre  Skibe  var  man  ifærd  med  at  bugsere  udefter 
gjennem  Skjærgaarden.  Tordenskjold  vilde  ro  ind  med  Grib  for  at  besee 
Stillingen,  og  spurgte  ham,  om  han  troede  det  vilde  være  muligt  at 
faae  disse  Skibe  ud  under  Fjendens  stærke  Musketild.  Grib  mente,  «at 
der  vel  ogsaa  kunde  være  Eaad  derfor,  omendskjøndt  det  under  Fjendens 
stærke  Postering  og  Fyr  med  Musketten  vel  ikke  kunde  skee  uden  at 
bekomme  Døde  og  Blesserede».  Tordenskjold  blev  saa  henrykt  over 
dette  Svar,  at  han  faldt  sin  Ven  om  Halsen,  og  det  blev  besluttet  at 
gjore  et  Forsøg.  Vindhundens  Anker  blev  lettet,  for  en  svag  Luftning 
sejlede  den  hen  og  ankrede  udfor  Stenbocken,  og  en  Baad  roede  over  til 
denne  med  et  Varp.  Dette  var  den  farligste  Del  af  Manøvren,  thi  Baa- 
den  kunde  ikke  undgaa  at  blive  Maal  for  de  svenske  Soldaters  Kugler; 
en  Kadet  blev  dræbt,  Kvartermesteren  og  fem  Mand  saarede  ,  og  Grib 
selv  fik  flere  Strejfskud.  Da  Baaden  naaede  Stenbocken,  kom  en  svensk 
Officer  frem  og  overgav  sig  som  Krigsfange;  men  Grib  anede  Uraad, 
hævede  sin  Sabel  imod  Officeren  og  befalede  ham  at  sige,  om  der  var 
truffet  Anstalter  til  at  sprænge  Skibet  i  Luften;  Officeren  gik  til  Be- 
kjendelse,  anviste  Stedet,  hvor  den  brændende  Lunte  var  henlagt,  og 
først  da  denne  var  borttagen ,  blev  Varpet  gjort  fast  i  Stykprammen, 
som  derefter  fortøjedes  til  Galejen  Ulysses.  Ombord  i  Vindhunden  blev 
Varpet  kastet  om  Spillet,  Folkene  hev  rundt  under  en  lystig  Opsang, 
de  to  svenske  Skibe  gled  af  Grunden,  svømmede  igjen  frit  paa  Havet 
og  førtes  bort  af  Sejrherrerne. 

Havnen  var  nu  tom,  der  laa  kun  en  enkelt  større,  bevæbnet  Cha- 
luppe  tilbage.  Det  forekom  ikke  Tordenskjold,  at  der  var  nogen  Grund 
til,  at  Svenskerne  skulde  beholde  denne,  og  han  sendte  derfor  en  Baad 
ind  for  at  tage  den ;  men  den  maatte  vende  om  igjen ,  efterat  have 
mistet  tre  Mand.  Da  sprang  Lieutenant  M.  Tønder  ned  i  Baaden, 
tvang  to  af  de  fangne  svenske  Matroser  til  at  tage  Aarerne  og  bragte  i 

en  Haandevending  Chaluppen  med  sig  tilbage.  Saa  var  Alt  forbi,  og 
Klokken  10  om  Aftenen  havde  Tordenskjold  forladt  Dynekilen  med  hele 
sit  Bytte. 

Sverig  mistede  i  denne  Kamp  hele  den  til  Svinesund  bestemte  Flo- 
tille,  hvoraf  Stykprammen  Stenbocken,  Galejerne  Proserpina,  Uh/sses  og 
Litcretia,  Halvgalejerne  Achilles  og  Pollux  samt  to  dobbelte  Chalupper, 
1  Strømbaad  og  5  (efter  en  anden  Angivelse  19)  med  Ammunition  og 
Proviant  ladede  Skibe  vare  erobrede,  de  øvrige  Skibe  ødelagte  eller- 
brændte  og  et  Batteri  i  Land  demoleret.  Hvor  stort  Mandefaldet  var  paa 
svensk  Side,  vides  ikke;  men  de  Dansk -Norske  havde  19  Døde  og  57 
Saarede.  Ved  Sejren  i  Dynekilen  opnaaedes ,  hvad  der  var  tilsigtet; 
Karl  den  Tolvte  saae  sig  nødsaget  til  at  opgive  Belejringen  af  Frede- 
rikssten og  trække  sig  tilbage.  Den  norske  Søhelt  havde  for  den  Gang 
befriet  sit  Fædreland  for  Fjenden. 

Viceadmiral  Gabel ,  som  selv  havde  været  tilstede  i  Skjærgaarden 
under  en  Del  af  Kampen ,  afsendte  Tordenskjold  til  Kjøbenhavn  med 
Melding  om  Sejren.  Han  modtoges  af  Befolkningen  med  stor  Begej- 
string, Kongen  udnævnte  ham  til  Kommandør  ved  Flaaden  og  skænkede 
ham  en  Guldmedaille  til  at  bæres  i  et  blaat  Baand  om  Halsen ,  den 
samme  Medaille ,  som  var  bleven  tildelt  Linieskibscheferne  efter  Sejren 
over  Wachtmeister,  og  et  højtideligt  Te  Deum  blev  afsunget  i  alle  Kir- 
kerne.   Tordenskjold  var  Dagens  Helt. 

I  Sundet  og  Kjøbenhavn  var  der  i  denne  Tid  stærk  Bevægelse,  og 
omfattende  Planer  vare  i  Gjære.  Efterat  Svenskerne  vare  fordrevne  fra 
Tyskland,  havde  de  tyske  Fyrster  standset  deres  Krigsforetagender  imod 
dem;  men  endnu  havde  Sverig  Fjender  nok  i  Danmark-Norge,  England 
og  Rusland.  Kong  Georg  af  England,  der  tillige  var  Kurfyrste  i 
Hannover,  maatte  fortsætte  Krigen,  dels  for  at  støtte  den  engelske 
Handel  i  Østersøen ,  dels  for  at  sikkre  sig  Besiddelsen  af  Bremen 
og  Verden ,  som  han  Aaret  forud  havde  kjobt  af  Frederik  den 
Fjerde.  Basland  tragtede  navnlig  efter  Besiddelsen  af  de  erobrede 
Provindser  ved  Østersøen;  men  da  det  forekom  Kong  Frederik,  at  det 
ikk<!  gik  rask  nok  fremad  med  dets  Foretagender,  indbod  han  Czar  Peter 
til  et  personligt  Møde  i  Holsten  for  at  træffe  oærmere  Aftale.  Modet 
kom   ogsaa   i  Stand   den   3die  Juni  1716  i  en  Have   udenfor  Hamborg, 

hvor  der  imellem  de  to  Fyrster  afsluttedes  et  hemmeligt  Forbund,  ifølge 
hvilket  Czaren  skulde  hjælpe  Kongen  til  at  tilbageerobre  de  i  Roeskilde- 
freden  tabte  Provindser  og  til  den  Ende  sende  en  Hær  paa  24,000  Mand 
fra  Meklenborg  til  Sjælland,  for  i  Forening  med  den  dansk-norske  Hær 
at  foretage  en  Landgang  i  Skaane;  Flaaderne  skulde  ligeledes  forenes. 
Men  paa  samme  Tid  arbejdede  den  behændige  svenske  Minister  Baron 
von  Gørtz,  der  opholdt  sig  i  Holland,  ligeledes  i  al  Hemmelighed  paa 
at  adskille  de  to  Allierede ,  navnlig  ved  gjennem  den  i  Holland  resi- 
derende russiske  Gesandt  Fyrst  Kurakin  at  give  Czaren  Udsigt  til 
Besiddelsen  af  østerseprovindserne ,  naar  han  vilde  afstaa  fra  sine  For- 
bindelser med  Kong  Frederik  og  slutte  sig  nærmere  til  Karl  den  Tolvte. 
Herved  bragtes  Czar  Peter  til  at  vakle ,  og  heri  maa  Naglen  seges  til 
den  besynderlige  tvetydige  Rolle,  han  spillede  under  Forberedelserne  til 
Landgangen  i  Skaane. 

Den  17de  Juli  ankom  Czaren  selv  til  Kjobenhavn  med  en  Flaade 
paa  over  40  store  Galejer ,  der  havde  en  Besætning  af  5000  til  6000 
Mand,  og  nogle  Dage  efter  indtraf  ligeledes  hans  Gemalinde  Katarina, 
som  den  23de  Juli  holdt  sit  Indtog  i  Hovedstaden.  En  engelsk  Flaade 
paa  19  Linieskibe  og  2  Fregatter  under  Admiral  Nor  ri  s  og  en  russisk 
paa  14  Linieskibe  og  5  Fregatter  under  Kommandorerne  Scheltinga 
og  Sievers  samledes  i  Sundet,  hvor  den  dansk-norske  Flaade  paa  18 
Linieskibe  og  4  Fregatter  under  General-Admiral  Gyldenløve  laa  til 
Ankers.  Hele  Styrken  af  Skibe,  som  kunde  undværes  i  Kattegattet,  var 
kaldt  ned  til  Flaaden  ,  og  Gabel  selv  havde  maattet  følge  med  disse. 
Overskibningen  af  de  russiske  Tropper  fra  Rostock  til  Sjælland  sattes 
iværk,  og  en  dansk  Hær  paa  26,000  Mand  stod  rede  til  at  forene  sig 
med  dem;  men  da  begyndte  Forholdet  at  forandre  sig.  Russerne  i 
Kjobenhavn  foretoge  mange  hemmelige  Undersøgelser  af  Fæstnings- 
værkerne, Czar  Peter  forlangte  fri  og  uhindret  Adgang  for  sine  Tropper 
til  Hovedstaden  paa  enhver  Tid,  baade  Nat  og  Dag,  og  istedenfor  24,000 
Mand,  kom  der  efterhaanden  40,000  fra  Tyskland.  Da  vaktes  Frederik 
den  Fjerdes  Mistanke,  og  han  gav  Ordre  til,  at  der  skulde  holdes  et  vaagent 
Øje  med  de  russiske  Tropper,  at  de  sidst  ankomne  ikke  maatte  gaa  i 
Land  paa  Sjælland,  men  paa  Hveen,  og  at  Gyldenløve  skulde  gaa  frem 
med  Forsigtighed  i  sit  Forhold  til  Czaren. 

Imidlertid  vare  Skibene  blevne  forenede  i  Sundet,  Gyldenløve  hejste 
den  13de  August  sit  Kommandofiag  paa  Elefanten,  og  den  16de  overtog 
Czar  Peter  selv  Kommandoen  over  den  store  Flaade  paa  51  Linieskibe 
og  11  Fregatter.  Den  19de  August  lettede  den  og  gik  til  Østersøen. 
Det  maa  have  været  et  herligt  Skue  at  see  denne  mægtige  Flaade, 
Danmarks  største  og  prægtigste  Skibe,  Ruslands  nybyggede  Orlogsmænd 
og  Englands  kraftige  Linieskibe,  glide  ned  gjennem  Drogden,  det  ene 
efter  det  andet ,  med  sine  Masser  af  Sejl ,  vajende  Flag ,  Vimpler  og 
Standere ,  vistnok  over  4000  Kanoner  og  27,000  Mand ;  over  denne 
Flaade  kommanderede  vel  den  russiske  Czar,  men  umiddelbart  efter  ham 
kom  den  dansk-norske  General-Admiral  Gyldenlove.  Det  gode  Forhold 
varede  dog  kun  kort;  allerede  den  25de  August,  da  Flaaden  ikke  var 
kommen  længere  end  til  Bornholm  og  altsaa  ikke  endnu  havde  udrettet 
noget  imod  Karlskrona,  hvor  den  svenske  Flaade  havde  spærret  sig  inde, 
forlod  Czar  Peter  den  og  vendte  om  igjen  til  Kjøbenhavn,  Foreningen 
imellem  de  tre  Flaader  blev  opgiven.  Forbundet  imellem  Fyrsterne  var 
brudt,  Frederik  den  Fjerde  maatte  lade  alle  Russernes  Bevægelser  aflure, 
Toget  til  Skaane  gik  overstyr,  ja  Czaren  pønsede  endogsaa  paa  at  bemæg- 
tige sig  baade  Kjobenhavn  og  Kronborg  ved  Overrumpling.  Da  nedtes 
Kongen  omsider  til  at  forlange  af  sin  byrdefulde  Gjæst,  at  han  atter  skulde 
føre  sin  Hær  og  Flaade  bort,  hvilket  ogsaa  skete  i  Løbet  af  Oktober 
Maaned,  og  den  27de  sejlede  Czaren  selv  med  sin  Gemalinde  til  Meklen- 
borg.  En  gunstig  Lejlighed  til  Gjenvindelsen  af  de  skaanske  Provindser 
var  gaaet  tabt  ved  en  snild  Diplomats  Machinationer,  den  mægtige  Czar, 
der  tidligere  havde  været  Danmark-Norges  Forbundne,  var  snarere  bleven 
dets  Modstander,  og  Udsigterne  til  et  heldigt  Udfald  af  Krigen  vare 
betydeligt  formørkede. 

ren  kan  frelses,  selv  om 
^Sejren  ikke  fanges.  Denne 
Sandhed  bør  vi  holde  os  for  øje  under  Gjennemlæsningen  af  nær- 
værende Afsnit;  thi  skjøndt  de  to  store  Angreb,  som  Tordenskjold  ud- 
førte med  sin  Eskadre  i  Aaret  1717,  ikke  fik  noget  heldigt  Udfald,  saa 
tjente  de  dog  i  ikke  mindre  Grad  end  de  heldige  Foretagender  til  at 
berømme  hans  Mod  og  Dristighed. 

Kommandor  Tordenskjold  havde  i  Aaret  1716  været  med  i  den 
store  Flaade  og  taget  Del  i  de  russiske  Troppers  Overskibning;  men  da 
Viceadmiral  Gabel  var  kaldet  ned  fra  sin  Station  i  Skagerakket  og 
Kattegattet,  og  en  Eskadre  om  Efteraaret  skulde  sendes  op  til  de  norske 
og  svenske  Kyster,  fik  den  25aarige  Tordenskjold  endelig  sit  ønske 
opfyldt,  at  faae  Kommandoen  over  denne  Eskadre  og  over  hele 
Kystforsvaret  Nord  paa.  Hans  Kommandoskib  var  Linieskibet  Lolland 
paa  50  Kanoner,  hvor  hans  Broder  Kasper  Wessel  var  Næstkomman- 
derende, og  desuden  hørte  der  til  den  ham  underlagte  Søstyrke  Linie- 
skibet Fyen,  Kapt.  G.  Siverts,  ligeledes  paa  50 Kanoner,  de  bekjendte 
Stykpramme    Hjælperen,    Kapitajnlieut.   de  l'Etang,    og    Arken    Noa, 

Kapitajnlieut.  P.  Grib,  5  Fregatter,  nogle  mindre  Skibe,  samt  hele  den 
norske  Sodefension,  der  blandt  Andet  talte  11  gode  Galejer.  I  Norge 
skulde  han  forhandle  med  det  norske  Generalitet  om,  hvad  der  var  at 
gjore,  og  fra  dette  modtage  den  hødvendige  Forsyning  til  Skibene. 


I  Begyndelsen  af  December  afsejlede  Tordenskjold  fra  Kjobcnhavn 
med  de  to  Linieskibe  og  endel  Forselsskibe  med  Tropper;  men  i  Katte- 
gattet splittedes  Skibene  ad  i  en  Storm,  4  af  Forselsskibene  forliste  paa 
den  svenske  Kyst,  og  4  Kompagnier  Fodfolk  faldt  i  svensk  Fangenskab. 
Ved  Staværn  samledes  efterhaanden  Eskadrons  Skibe,  men  der  udrettedes 
ikke  Noget;  ikkun  nogle  Tropper  bleve  overførte  fra  Frederikshavn, 
iøvrigt  laa  Tordenskjold  i  Kjævleri  med  Generalitetet ,    som  ikke  sendte 

hvad  der  behovedes  til  Skibenes  og  Besætningernes  Underhold ,  hvortil 
kom,  at  en  streng  Vinter  med  Is  holdt  Eskadren  indespærret.  Forst  den 
8de  April  1717  var  den  istand  til  at  stikke  i  Soen;  men  da  var  der 
allerede  hjemme  i  Kjobenhavn  fremkommet  en  Mængde  Beskyldninger 
imod  den  unge  Eskadrechef,  som  laa  og  drev  Tiden  hen  i  Norge,  me- 
dens de  svenske  Kapere  havde  frit  Spil  i  Kattegattet,  og  hans  Fjender 
og  Misundere  drev  det  saa  vidt,  at  Kommander  Paulsen  blev  sendt  op 
med  nogle  Skibe  for  at  see,  hvad  han  tog  sig  for.  Herover  blev  Torden- 
skjold rasende,  hvad  der  vel  neppe  har  undladt  at  udøve  sin  Virkning 
paa  den  Beslutning,  han  fattede:  at  angribe  Gøteborg. 

I  Indløbene  til  denne  By  forefaldt  der  i  de  sidste  Krigsaar  vigtige 
Begivenheder,  og  det  vil  derfor  være  hensigtsmæssigt,  om  vi  orientere  os 
lidt  paa  Kaartet.  Go ta elven  har  to  Udlob  i  Kattegattet,  et  paa  hver 
Side  af  den  store  0  Hisingen,  nemlig  det  egentlige  Hovedløb,  ved 
hvilket  Gøteborg  ligger,  og  som  gaaer  imod  Sydvest  omkring  Syd- 
spidsen af  den  nævnte  ø,  og  Nordre  Elf  eller  B  ah  u  s  elven,  der 
løber  Nord  om  øen  og  falder  ud  i  Kattegattet.  Yderst  i  Skjærgaarden 
udfor  Hovedløbet  ligger  øen  Vinga,  og  omtrent  IV2  Mil  indenfor 
denne  ligger  Rifvofjord.  Paa  en  anden  0  i  den  nordlige  Skjærgaard 
ligger  Byen  M  ar  strand  med  en  ret  god  og  sikker  Havn,  og  med 
Fæstningen  Karlsten;  dens  Beliggenhed  er  omtrent  2  Mile  udenfor 
Bahuselvens  Udlob  og  4  Mile  Nord  for  Vinga.  Gøteborg  var  vel  for- 
svaret med  Forter  og  Batterier;  der  var  for  det  Første  Kastellet  Ny- 
Elfsborg  paa  en  lille  Holm  lige  i  Indløbet  til  Gotaelv  og  tæt  ved  Øen 
Hisingen;  der  var,  paa  den  faste  Kyst,  Kastellet  Gammel-Elfsborg 
og  desuden,  tæt  ved  dette,  to  Batterier  paa  12  og  16  Stk.  svære  Ka- 
noner. I  Gøteborg  var  endvidere  Hovedstationen  for  den  Del  af  den 
svenske  Flaade,  som  var  bestemt  til  at  virke  i  Kattegattet  og  Nordsoen, 
og  her  laa  ikke  alene  flere  større  Krigsskibe,  men  ogsaa  Galejer,  Styk- 
pramme og  mindre  Fartøjer,  ligesom  de  Kapere,  der  ofte  foruroligede 
Farvandene ,  havde  deres  Tilhold  paa  dette  Sted.  At  løbe  herind, 
mellem  alt  dette  Skyts,  mellem  de  faste  Batterier  og  Krigsskibene,  var 
et  dristigt  Foretagende;  men  Tordenskjold  stolede  paa  sin  Lykke  og 
vilde  gjore  Forsøget.  Det  var  nemlig  af  stor  Betydning  at  ødelægge 
dette  Tilflugtssted    for  Svenskerne;    thi  saalænge    de   kunde  trække  sig 

tilbage  hertil  og  true  de  danske  og  norske  Krydsere,  var  det  nødvendig 
at  holde  dem  i  Skak  med  en  større  Styrke,  der  kunde  undværes,  dersom 
det  lykkedes  at  tømme  Reden  og  ødelægge  Eovfuglene. 

Da  Kommandør  Paulsen  kom  op  til  Tordenskjold,  laa  han  med  sin 
Eskadre  ved  Hirtsholmene  udenfor  Fladstrand;  hans  Plan  var  færdig, 
han  vilde  tage  Gøteborg  ved  Overrumpling.  Hans  Eskadre  talte,  foruden 
de  to  Linieskibe  Lolland  og  Fyen  samt  Stykprammene  Hjælperen  og 
Arken  Noa,  9  af  de  norske  Galejer,  2  Halvgalejer,  1  Snau  og  14  mindre 
Skjærbaade  og  Chalupper.  Med  denne  Styrke  vilde  han  ,  naar  Vinden 
faldt  til ,  løbe  over  Kattegattet  til  Gøteborg  saaledes ,  at  han  ankom 
hertil  ubemærket  om  Natten  og  ved  Dagens  Frembrud  pludselig  kunde 
falde  over  Fjenden.  Men  da  den  fladbundede  Stykpram  Arken  Noa, 
der  kommanderedes  af  den  uforfærdede  Grib  og  nødvendigvis  maatte 
med,  var  en  slet  Sejler,  gav  han  Befaling  til  Kapitajn  Vosbejn  paa 
Fregatten  Søridderen ,  som  netop  var  tilstede ,  at  give  den  Slæber  og 
trække  den  over  Kattegattet. 

Den  12te  Maj  om  Aftenen  lettede  Eskadren  og  holdt  med  en  stry- 
gende Vestenvind  over  mod  Gøteborg,  og  inden  Dagen  brød  frem,  havde 
den  naaetVinga;  Overrumplingen  skulde  gaa  for  sig  —  men  den  uund- 
værlige Arken  Noa  var  ikke  kommen  med.  Vosbejn ,  der  stod  paa  en 
spændt  Fod  med  Tordenskjold,  som  var  sprungen  ham  forbi,  var  sejlet 
bort  med  Soridderen ,  idet  han  lod,  som  han  ikke  havde  forstaaet 
Eskadrechefens  Befaling,  og  Arken  havde  maattet  hjælpe  sig  selv;  forst 
Kl.  6  om  Morgenen  naaede  den  de  andre  Skibe,  da  var  det  for  sent, 
om  Overrumpling  kunde  der  ikke  være  Tale,  Angrebet  var  røbet. 

Eskadren  gik  til  Ankers  paa  Rifvøfjord,  en  halv  Mil  udenfor  Ny- 
Elfsborg,  hvor  alle  Skibe  og  Fartøjer  samledes  for  at  udfore  Angrebet 
den  paafølgende  .Nat;  men  Svenskerne  kunde  nu  trælfe  deres  For- 
beredelser. 5  store  Krigsskibe  paa  40  til  46  Kanoner  under  Admiral 
Strømstjernas  Kommando  bleve  halede  hen  i  Løbet  og  fortøjede  i 
en  Linie  tværs  over  dette  indenfor  Kastellerne;  Løbet  selv  afspærredes 
med  Bomme;  Tropper  opstilledes  i  Land,  og  Alt  blev  gjort  rede  til  at 
tage  imod  Fjenden. 

Da  det  var  blevet  mørkt,  lettede  Eskadren;  de  store  Skibe  lagde 
sig  omtrent  en  Fjerdingvej  udenfor  Ny-Elfsborg,  og  Galejer,  Halvgalejer 

og  endel  bevæbnede  Fartøjer  fra  Skibene  samledes  til  en  stor  Flotille, 
der  henimod  Midnat  listede  sig  forbi  Kastellet  ind  imod  de  fjendtlige 
Skibe.  Saasnart  denne  Samling  af  Fartøjer  opdagedes  af  de  Svenske, 
aabnede  de  en  heftig  Ild  paa  den  fra  Batterierne  og  Skibene;  men  An- 
griberne ordnede  sig  dog  i  den  forud  bestemte  Linie,  og  de  Skjærbaade 
og  Chalupper,  der  vare  forsynede  med  Brandsager  for,  naar  Tiden  kom, 
at  antænde  Fjendens  Skibe  og  Magasiner ,  lagdes  midlertidig  tæt  op 
under  Hisingen.  En  voldsom  Kamp  og  Skyden  fra  begge  Sider  var 
snart  i  Gang.  Tordenskjold  roede  om  mellem  Skibene  i  en  Baad ,  og 
da  den  blev  skudt  i  Sænk  under  ham  ,  sprang  han  over  i  en  anden ; 
han  roede  fra  Galej  til  Galej,  uddelte  Befalinger,  opmuntrede  Folkene, 
da  han  mærkede  at  det  kneb  —  men  det  kunde  ikke  frugte  tilstrække- 
ligt, Partiet  var  for  ulige.  Fægtningen  fortsattes  til  Klokken  halv  syv 
om  Morgenen,  uden  at  den  fjendtlige  Ild  var  bragt  til  Taushed,  og  da 
der  heldigvis  paa  denne  Tid  sprang  en  let  Nordostvind  op ,  besluttede 
Tordenskjold  at  benytte  denne  til  at  trække  sig  tilbage  med  hele  sin 
Styrke,  fremfor  at  fortsætte  en  Kamp ,  der  kun  kunde  ende  med  dens 
ødelæggelse. 

Tabet  var  ikke  ringe;  en  af  Galejerne,  Lovisa,  blev  skudt  i  Sænk, 
en  anden,  Lnkretia,  kom  under  Tilbagetoget  paa  Grund  og  maatte  for- 
lades, uden  at  det  lykkedes  at  stikke  den  i  Brand.  Ogsaa  Arken  Noa, 
som  var  den  Første  i  Ilden  og  den  Sidste  ,  der  trak  sig  tilbage ,  løb 
under  Udsejlingen  paa  et  Rev ,  hvor  den  blev  heftig  beskudt ,  og  hvor 
den  fjendtlige  Galej  Wreden  nærmede  sig  for  at  entre  og  erobre  den; 
men  Galejen  fik  et  saa  vel  rettet  Lag  af  den  uforfærdede  Grib,  at  den 
skyndsomst  maatte  trække  sig  tilbage,  og  Arken  slap  atter  af  Grunden. 
Skibene  og  Fartøjerne  havde  lidt  endel  af  Fjendens  Ild,  og  der  var  ikke 
mindre  end  52  Døde  og  79  Saarede. 

Som  et  Exempel  paa  Tordenskjolds  gode  Hjerte  og  Retfærdigheds- 
følelse fortjener  hans  Opførsel  imod  Kapitajn  Vosbejn  ved  denne  Lej- 
lighed at  nævnes.  Vosbejn,  der  var  ældre  Officer  end  Tordenskjold  og 
hurtig  var  bleven  forfremmet  fra  Lieutenant  til  Kapitajnlieutenant  og 
Kapitajn ,  blev  forbisprungen  af  sin  yngre  Kammerat,  da  denne  i  A  are 
1716  forfremmmedes  til  Kommandør.  Dette  ansaa  han  for  en  Kræn- 
kelse.   Da  nu  Tordenskjold  paa  sin  Side  fandt,  at  Vosbejn  ikke  udførte 

sin  Tjeneste  med  tilstrækkelig  Iver  og  Dygtighed,  at  han  frygtede  en- 
hver Modstander ,  som  han  ikke  var  afgjort  overlegen ,  viste  han  ham 
kun  ringe  Agtelse.  Paa  Stationen  i  Skagerakket  og  Kattegattet  kom  de 
to  Officerer  jævnlig  i  Berøring  med  hinanden;  men  Vosbejn  søgte  altid 
saa  meget  som  muligt  at  undgaa  personligt  Møde,  og  naar  Tjenesten 
fordrede  et  saadant ,  var  det  stedse  stift  og  tvungent ,  og  Tordenskjold 
skal  endog  ved  en  saadan  Lejlighed  have  tilsidesat  skyldig  Høflighed. 
Da  Vosbejn  nu  havde  været  Tordenskjolds  Befaling  overhørig  og  undladt 
at  bugsere  Arken  Noa  over  til  Gøteborg,  hvilket  betragtedes  som  Aarsag 
til,  at  Angrebet  mislykkedes,  blev  Tordenskjold  saa  opbragt  paa  ham, 
at  han  gav  Befaling  til,  at  Vosbejn  skulde  afløses  fra  sit  Skib  og  arre- 
steres, saasnart  han  kom  i  Havn,  og  da  Admiralitetet  tillige  i  høj  Grad 
misbilligede  denne  Officers  Forhold  og  besluttede  at  lade  nedsætte 
Krigsret  over  ham,  var  hans  Stilling  meget  farlig.  Men  saa  hændes  det, 
at  Vosbejn,  inden  han  kommer  i  Havn,  i  Søen  træffer  en  svensk  Fregat 
Island  af  samme  Styrke  som  Søridderen;  han  forfølger  Island,  indlader 
sig  i  Kamp  og  erobrer  det  fjendtlige  Skib  efter  en  hæderlig  Fægtning. 
Med  sit  Bytte  kommer  han  ind  til  Norge,  indberetter  strax  til  Torden- 
skjold, hvad  han  har  gjort,  og  beder  denne  glemme,  hvad  han  maatte 
have  forbrudt.  Tordenskjold  er  besejret;  en  kjæk  Daad  og  en  Undskyld- 
ning er  for  ham  nok  til  Forlig ,  og  det  bliver  nu  hans  Sag  at  formilde 
Admiralitetet  og  Kongen  overfor  den  anklagede  Officer;  dette  gjor  han 
saa  godt,  at  Vosbejn  ikke  alene  slipper  for  Krigsret,  men  endog  for- 
fremmes til  Kommandørkapitajn. 

Saa  godt  kom  Tordenskjold  selv  ikke  fra  Angrebet  paa  Gøteborg, 
der  blev  meget  forskjelligt  bedømt  hjemme  i  Kjobenhavn;  Nogle  be- 
brejdede ham  hans  taabelige  og  ukyndige  Angreb  paa  en  overlegen  og 
vel  beskyttet  Fjende,  medens  Andre  beundrede  hans  kjække  Vovestykke 
og  heldige  Tilbagegang  fra  den  Fælde,  i  hvilken  han  var  trængt  ind. 
Gyldenløve  roste  hans  Iver  og  Mod;  men  Kongen  var  mere  tilbage- 
holden, formodentlig  paavirket  af  de  Officerer,  som  omgave  ham,  saa  at 
Følgen  blev,  at  det  paalagdes  Tordenskjold  at  gaa  mere  forsigtigt  til— 
værka  <n  anden  Gang  og  ikke  udsætte  de  ham  underlagte  Skibe  for 
unødig  Fare. 

I  nogen  Tid  efter  det  fejlslaaede  Angreb  maatte  Eskadren  forholde 
sig  rolig,  da  der  blev  taget  Bestemmelse  om  at  anvende  nogle  af  Ski- 
bene i  Østersøen  ved  Pommerns  Kyster,  hvilket  dog  ikke  kom  til  Ud- 
forelse. Forholdet  til  Rusland  var  nemlig  blevet  saa  spændt,  at,  da  den 
russiske  Hær  vedblev  at  opholde  sig  i  Meklenborg,  fandt  Kong  Frederik 
det  tilraadeligt  at  samle  en  Styrke  i  Holsten  og  at  bevogte  de  tyske 
Kyster;  men  da  England,  paa  hvis  Kegering  den  snedige  Baron  Gortz 
ogsaa  virkede  for  at  formaa  den  til  at  opgive  Forbundet  med  Danmark, 
ikke  vilde  staa  ham  bi  i  fjendtlige  Foretagender  mod  Rusland,  vovede 
Kongen  ikke  at  forfølge  sin  Plan  videre.  Imidlertid  bleve  Tordenskjold 
og  hans  Folk  forsømte;  uagtet  han  skrev  Brev  paa  Brev,  det  ene  mere 
skarpt  og  indtrængende  end  det  andet,  saavel  til  Generalitetet  i  Norge 
som  til  Admiralitetet  i  Danmark,  bleve  Skibene  dog  kun  slet  forsynede, 
Mandskabet  led  ligefrem  Nød,  og  Mange  bleve  syge.  Dette  knækkede 
dog  ikke  den  unge  Eskadrechefs  Mod,  saasnart  der  viste  sig  en  Anled- 
ning dertil,  maatte  han  prøve  nye  Vovestykker. 

Karl  den  Tolvte  havde,  efterat  Angrebet  paa  Skaane  var  gaaet  over- 
styr og  Rusland  havde  trukket  sig  tilbage,  atter  vendt  sig  imod  Norge 
og  gik  denne  Gang  mere  forsigtigt  tilværks.  Erfaringen  fra  Dynekilen 
havde  lært  ham,  at  det  vilde  være  nyttigt  at  have  en  befæstet  Havn  i 
Nærheden,  hvor  Skjærgaardsflotillen  og  Forselsskibene  kunde  søge  Til- 
flugt; thi  han  vidste,  at  Tordenskjold  laa  med  sine  Skibe  udenfor  og 
kunde  ventes  i  Skjærgaarden,  naar  der  var  Bytte  at  gjøre.  Hertil  havde 
han  valgt  Strømstad,  der  ligger  et  Par  Mile  Syd  for  den  norske  Grændse, 
indenfor  Skjærene.  Fra  Byen  førte  en  Bro  ud  til  en  Klippe,  Laholmen, 
der  rager  op  over  Vandet,  og  paa  hvilken  der  var  anlagt  et  Batteri, 
Karolus,  paa  14  fireogtyvepundige  Kanoner;  saavel  Nord  som  Syd  for 
dette  var  der  opkastet  andre  Batterier ,  hvis  Ild  krydsede  hinanden. 
Der  arbejdedes  rask  paa  Stedets  yderligere  Befæstelse  under  Ledelse  af 
den  kjække  og  erfarne  Generalmajor  Gjerta,  som  var  kommanderet  hertil 
med  et  Grenaderregiment  og  nogle  flere  Tropper.  Hint  Batteri,  mente 
Tordenskjold ,  maatte  ødelægges  jo  før  jo  heller ,  inden  det  blev  altfor 
mægtigt;  han  indsendte  Forslag  herom  til  Admiralitetet,  men  gav  sig 
ikke  Stunder  til  at  oppebie  Svaret;  der  maatte  handles  hurtigt. 

Fra  Kjobenhavn  var  der  omsider  blevet  afsendt  et  Linieskib,  Gøte- 
borg, med  Proviant  og  Ammunition  til  Eskadren,  som  laa  ved  Frede- 
riksstad. Med  Linieskibene  Lolland,  Fyen  og  Gøteborg  samt  Styk- 
prammene Hjælperen  og  Arken  Noa,  der  tilsammen  førte  212  Kanoner, 
og  ledsaget  af  9  Galejer,  forlod  Tordenskjold  den  14de  Juli  Frederiks- 
stad for  at  angribe  Strømstad.  Men  Vejrforholdene  vare  ikke  gunstige, 
Eskadren  drev  af  for  Modvind  og  Strøm  ,  Stykprammene  og  Galejerne 
maatte  lægge  sig  til  Ankers  ved  Agerø,  næsten  3  Mile  Syd  for  Strøm- 
stad,  og  først  den  næste  Dag  lykkedes  det  de  tre  Linieskibe  at  krydse 
sig  op  til  Indløbet,  hvor  de  ankrede.  Her  maatte  Tordenskjold  blive 
liggende  ganske  rolig  baade  den  16de  og  17de,  da  Vejret  var  ganske 
stille  og  Galejerne,  som  prøvede  at  bugsere  Arken  Noa  og  Hjælperen  op 
til  Linieskibene,  kun  gjorde  ringe  Fremgang  imod  Strømmen.  Torden- 
skjolds Utaalmodighed  var  stor,  hver  Time  kostbar;  Fjenden  saae,  hvad 
der  gik  for  sig,  og  forberedte  sig  paa  at  give  Skibene  en  varm  Mod- 
tagelse, naar  de  kom  ind.  Et  Krigsraad  blev  holdt,  en  Angrebsplan  lagt, 
de  fjendtlige  Batterier  udforskede;  men  endnu  var  Eskadren  ikke  samlet. 

Endelig  den  18de  henimod  Aften  kom  Grib  med  Arken  og  4  af 
Galejerne;  Hjælperen  og  de  øvrige  Galejer  vare  endnu  en  Fjerdingvej 
fra  Maalet.  Der  blev  atter  holdt  Krigsraad,  og  den  Beslutning  fattet, 
at  man  samme  Nat  skulde  skride  til  Angreb,  uden  at  vente  paa  Hjæl- 
peren og  de  andre  Galejer ,  som  man  dog  haabede  vilde  møde  paa 
Pletten  den  næste  Morgen.  Den  uforfærdede  Grib ,  som  skulde  aabne 
Kampen  og  tage  det  første  Stød  af,  gav  med  Glæde  sit  Minde  til  denne 
Beslutning.  Det  var  blevet  aftalt,  at  Stykprammene  og  Galejerne  skulde 
lægge  sig  paa  begge  Sider  af  Laholmen  og  bestryge  den  omtalte  Bro, 
for  at  hindre  alt  Samkvem  med  Fastlandet,  og  Linieskibene  skulde  ind- 
tage en  Linie  tværs  for  Batteriet  Karolus  og  bringe  det  til  Taushed. 
Efter  Krigsraadet  blev  der  holdt  Gudstjeneste  og  Kommunion  paa  alle 
Skibene,  hvilket  Tordenskjold  aldrig  forsømte,  naar  det  gik  til  Slag. 

Allerede  Kl.  1  om  Natten  havde  Arken  Aoa  indtaget  sin  farlige 
Post  og  meldt  sin  Ankomst  ved  at  sende  Karolus  det  glatte  Lag. 
Batterierne  aabnede  deres  Ild.  Linieskibene  med  Lolland  i  Spidsen  var- 
pede sig  ind  gjennem  Løbet  lige  imod  Karolus;  men  det  gik  smaat,  de 
bleve  beskudte  langskibs  uden  at  kunne   bringe  deres  egne  Kanoner  til 

at  bære,  og  Varpene  bleve  flere  Gange  overskudte.  Lolland  led  mest, 
paa  det  øverste  Dæk  faldt  mange  Folk,  og  da  det  naaede  ind  til  sin 
Post  Kl.  4  om  Morgenen,  havde  det  endnu  ikke  sin  rette  Stilling;  der 
hengik  en  halv  Time,  inden  det  fik  et  Varp  ud  og  blev  svajet  op  saa- 
ledes,  at  Bredsiden  kom  til  at  bære  mod  Batteriet;  og  i  al  den  Tid  var 
det  udsat  for  en  morderisk  Ild  fra  Landbatterierne.  Arken  havde  været 
udsat  for  en  heftig  Ild,  og  mistet  saa  mange  Folk,  at  den  havde  været 
nodt  til  at  trække  sig  et  Stykke  tilbage  og  søge  Ly  bagved  et  højt 
Skjær.  Grib  gik  ombord  til  Tordenskjold,  der  modtog  ham  ved  Falde- 
rebet, omfavnede  ham  og  bad  ham  forsyne  sig  med  friske  Folk  fra  Ga- 
lejerne og  atter  indtage  sin  Plads.  Dette  skete,  Arken  Noa  blev  atter 
besat,  halede  sig  frem  for  Batteriet  og  fyrede  løs  paa  Broen;  men  Ilden 
var  forfærdelig.  Galejerne  paa  denne  Side  maatte  trække  sig  tilbage  og 
overlade  Arken  til  sig  selv,  Fjendens  Skud  rettedes  imod  den,  Dækket 
raseredes,  kun  Grib  stod  der  endnu  med  fire  Mand;  da  ramtes  den 
tappre,  unge  Officer  af  en  Kugle,  der  knuste  hans  ene  Arm ;  endnu  vilde 
han  holde  sin  Post ,  men  Blodet  strømmede  ham  ud  af  Saaret  og  han 
maatte  bæres  ned  i  sin  Kahyt,  efter  at  have  givet  Befaling  til  «ikke  at 
kvittere  Posten  eller  forlade  Tordenskjold,  saalænge  Skibet  kunde  flyde 
paa  Vandet".  Dette  blev  fulgt,  men  varede  ikke  længe;  Arken  havde 
faaet  flere  Grundskud ,  nu  blev  en  Planke  i  Vandgangen  paa  den  ene 
Side  knust ,  Skibet  vilde  være  sunket ,  dersom  man  ikke  ved  Hjælp  af 
Kanonerne  havde  tvunget  det  over  til  den  anden  Side,  og  i  denne  Stil- 
ling blev  det  trukket  ud  af  Ilden. 

Linieskibene  havde  vel  indtaget  deres  Post  overfor  Karolus,  men  de 
led  forfærdeligt  under  Batteriernes  Krydsild.  Da  Arken  trak  sig  tilbage 
forbi  Lolland,  stod  Tordenskjold  der  alene  paa  Skandsen  med  sin  Broder 
Kasper  og  en  Matros.  To  Gange  havde  Skibene  bortskudt  Besætnin- 
gerne ved  Kanonerne  paa  Batteriet  Karolus ,  men  hver  Gang  var  der 
kommen  friske  Artillerister  igjen  fra  Land,  Generalmajor  Gjerta  lod  dem 
med  Fugtel  drive  frem  over  Broen;  men  omtrent  Kl.  6  sprang  Krudt- 
magasinet i  Luften,  og  Batteriets  Kanoner  maatte  standse  deres  Ild. 

Det  begyndte  at  lysne  for  Tordenskjold,  thi  nu  viste  Hjælperen  og 
de  manglende  Galejer  sig  ogsaa  i  Indløbet.  øjeblikket  var  kostbart, 
Batteriet  maatte  tages  med  Storm.    Tordenskjold  lod  4  af  Galejerne  be- 

sætte  med  300  Soldater  under  Anførsel  af  Major  Rosenkrantz,  gik  selv 
over  i  Galejen  Sofia,  satte  sig  i  Spidsen  for  Storrnkolonnen  og  styrede 
ind  imod  Laholmen.  To  af  Galejerne  kom  uheldigvis  paa  Grund;  men 
Tordenskjold  lod  sig  ikke  opholde,  han  fortsatte  Kursen  med  de  andre 
to,  Sofia  og  Prinds  Karl.  Han  naaer  Kysten,  vil  sætte  paa  Land  med 
Galejerne  —  da  springer  pludselig  Gjerta  frem  med  en  Bataillon  Grena- 
derer,  som  har  ligget  skjult  bagved  Brystværnet,  og  aabner  paa  30  Alens 
Afstand  en  morderisk  Ild  mod  de  to  Galejer ,  hvis  Besætninger  pilles 
bort  fra  de  aabne  Dæk.  Chefen  paa  Sofia,  Kapitajnlieutenant  Dam, 
falder,  2  Mand  styrte  døde  om  ved  Siden  af  ham  og  56  saares.  Major 
Rosenskrantz  rammes  af  en  Kugle  og  Tordenskjold  bliver  paa  en  Gang 
truffen  af  en  Kugle  i  Armen  og  en  anden  i  Laaret;  Blodet  strømmer  ud 
af  Saarene,  han  maa  bæres  ombord  i  Lolland  og  føres  ned  i  sin  Kahyt. 
Angrebet  var  slaaet  fejl,  den  Højstkoinmanderende  laa  saaret  i  sit 
Skib,  i  nogen  Tid  uden  Bevidsthed,  det  var  paa  Tide  at  trække  sig 
tilbage.  Saasnart  Tordenskjold  vaagnede  op,  var  hans  første  Tanke 
og  Spørgsmaal,  hvorledes  det  gik  de  to  Galejer;  de  maatte  frelses, 
koste  hvad  koste  vilde.  En  rask  ung  Søkadet,  Henrik  Julius  Wodroff, 
der  havde  lært  Snarraadighed  af  Tordenskjolds  Exempel ,  sprang  i 
en  Baad,  tilraabte  et  Par  af  de  flinkeste  Matroser  at  følge  ham, 
roede  dristigt  gjennem  Kugleregnen  til  Sofia ,  gjorde  en  Trosse  fast, 
kom  uskadt  tilbage ,  og  Galejen  blev  halet  ud  til  Linieskibene. 
Men  nu  gjaldt  det  om  at  redde  den  anden  Galej,  Prinds  Karl,  hvor 
hele  Besætningen  paa  Chefen ,  Lieutenant  Helmich ,  og  en  Matros 
nær  var  falden  eller  saaret;  for  at  undgaa  Geværilden  fra  Land,  holdt 
de  sig  under  Dækket.  En  svensk  Grenader  vader  ud  med  en  Trosse 
for  at  gjøre  den  fast  i  Galejen,  men  Helmich  stikker  sin  Geværpibc  frem 
over  Rælingen  og  skyder  ham,  saa  han  styrter  død  om  i  Vandet.  Den 
usaarede  Matros  opflammes  ved  dette  Syn,  springer  op,  entrer  tilvejrs  i 
Rejsningen,  kapper  Beslaasejsingerne  paa  Sejlene  over  med  sin  Kniv  og 
forsvinder  igjen  under  Dækket.  Sejlene  falde,  Galejen  begynder  at  røre 
sig  bort  fra  Kysten;  men  Vejret  er  altfor  stille,  den  kan  ikke  komme 
videre.  Da  beslutter  Føreren  af  Halvgalejen  Polkas,  Skipper  Elias  Wulff, 
at  løbe  ind  og  frelse  sin  Stalbroder;  Folkene  sættes  ved  Aarerne,  og 
for   at   aflede  Fjendens    Opmærksomhed    fra    disse    vigtige    Bevægelses- 

redskaber,  klæder  Wulff  sig  ganske  nogen  af,  stiller  sig  op  paa  Skandsen, 
gjor  Grimasser  og  bagvendte  Buk  —  som  vel  er  det  Modsatte  af  Tegn 
paa  Hoflighed  —  til  Fjenden  iland,  og  opnaaer,  at  Sigtet  rettes  imod 
ham;  men  Pollux  farer  som  en  Pil  ind  imod  Prinds  Karl,  gjor  en 
Trosse  fast  i  Stævnen  og  roer  tilbage  igjen  saa  hurtigt,  at  Ingen  træfles. 
Galejen  var  frelst. 

Eskadren  trak  sig  derefter  tilbage  udenfor  Skudvidde,  istandsatte 
den  værste  Del  af  Skaden  og  kom  tilbage  til  Norge,  uden,  som  Torden- 
skjold siger,  at  have  mistet  en  Jolle;  men  Angrebet  var  tilbageslaaet ; 
96  Mand,  hvoriblandt  Kapitajnlieutenanterne  Lillienskjold  og  Dam,  vare 
faldne,  og  246,  hvoriblandt  Tordenskjold  selv,  Major  Rosenkrantz  og 
Kapitajn  Grib,  vare  saarede.  Det  var  en  kjæk  Daad,  men  ikke  nogen 
Sejr. 

Tordenskjold  kom  sig  hurtig  efter  sine  Saar  og  lod  sig  ikke  holde 
tilbage  i  Sygestuen  længere  end  højst  fornødent,  og  indtil  Skibene  igjen 
vare  satte  istand.  Han  indsendte  sin  Rapport  om  Kampen  til  Admi- 
ralitetet, fremhævede  sine  Underordnedes  Mod  og  Dristighed,  og  allerede 
den  9de  August  laa  han  igjen  med  sin  Eskadre  paa  Blokade  udenfor 
Stromstad.  Men  det  uheldige  Udfald  af  Angrebene  paa  Gøteborg  og 
Strømstad  havde  rejst  hans  Uvenners  Hoveder  i  Kjobenhavn,  han  be- 
skyldtes for  Fremfusenhed,  Mangel  paa  roligt  Overlæg  og  Dømmekraft, 
at  han  udsatte  de  ham  betroede  Skibe  og  deres  Besætninger  for  utidig 
Fare  og  andet  Lignende.  Vel  var  Admiralitetets  Chef,  Admiral  Gylden- 
løve, ham  bevaagen,  men  mange  hojtstaaende  Officerer  og  Embedsmænd 
vare  ham  imod,  og  selv  Kong  Frederik  havde  begyndt  at  tvivle  om  sin 
Yndlings  Duelighed.  Det  gik  saa  vidt,  at  man  fik  udvirket,  at  Torden- 
skjold skulde  afsættes  fra  sin  Overkommando,  og  Schoutbynacht  Andreas 
Rosenpalm  blev  allerede  i  August  Maaned  sendt  op  med  2  Linieskibe  og 
en  Fregat  for  at  overtage  Kommandoen.  Da  Tordenskjold  erfarede, 
hvilken  Krænkelse  der  var  ham  beredet,  gav  han  de  fornødne  Befalinger 
angaaende  Blokaden  til  Kapitajn  Rostgaard,  forlod  sit  Skib  og  sejlede 
med  et  mindre  Fartøj  op  til  Christiania  for  at  ordne  sine  Sager.  Den 
22de  August  ankom  Rosenpalm  med  sine  Skibe  ud  for  den  svenske 
Skjærgaard  og  tog  Kommando  over  Eskadren;  men  allerede  faa  Dage 
derefter  hævede  han  Blokaden   for  Stromstad,    som  Tordenskjold   havde 

holdt  godt  indesluttet,  og  de  Svenske  kunde  nu  bevæge  sig  friere  langs 
med  Kysten,  hvoraf  de  ikke  undlode  at  drage  Fordel. 

I  Begyndelsen  af  September  Maaned  vendte  Tordenskjold  tilbage  fra 
Norge,  tog  igjen  Kommando  af  Lolland  og  underlagde  sig  den  nye 
Eskadrechef.  Det  er  ikke  muligt  andet,  end  at  den  unge  ærgjerrige 
Somand,  der  nylig  selv  havde  været  Chef  for  Eskadren,  maa  have  følt 
det  Ydmygende  ved  at  træde  tilbage  som  Skibschef  paa  den  samme 
Eskadre;  men  der  foreligger  dog  ikke  Noget,  som  tyder  paa,  at  han  paa 
nogen  Maade  har  givet  dette  tilkjende.  Tværtimod  fortsatte  han  det 
samme  lystige,  virksomme  Liv,  han  var  vant  til ;  naar  han  laa  ved  Land, 
bod  han  Gjæster  ombord  i  Skibet,  der  blev  dandset  og  udøvet  al  Slags 
Munterhed,  og  den  sorte,  tamme  Bjorn,  som  altid  fulgte  Tordenskjold, 
gav  da  Anledning  til  mange  Lojer;  saasnart  han  stak  i  Søen,  var  han 
paa  Jagt  efter  Priser,  og  i  den  korte  Tid,  han  tjente  under  Rosenpalm, 
opbragte  han  ikke  mindre  end  12  svenske  Handelsskibe  og  brændte  5. 
Men  Tjenesten  blev  ham  dog  omsider  for  ensformig  og  bunden,  og  da 
han  tillige  bragte  i  Erfaring,  at  hans  Angreb  paa  Gøteborg  og  Strøm- 
stad bleve  ilde  omtalte  i  Kjobenhavn,  søgte  han  om  Orlov  til  at  rejse 
derned  for  at  faae  sit  Forhold  undersøgt.     Det  blev  ham  tilstaaet. 

Den  9de  November  lod  han  Mandskabet  kalde  sammen  paa  Lollands 
Dæk,  henvendte  nogle  kvikke  Ord  til  Folkene,  roste  deres  Forhold  og 
Iver  i  Tjenesten,  og  gik  derefter  ombord  i  Løvendals  Gafrj,  som  netop 
var  tilstede,  og  forlod  Eskadren.  Hans  eget  gamle  Skib,  som  i  den 
første  Del  af  hans  Karriere  havde  ført  ham  omkring  i  disse  Farvande 
til  saamangen  en  lystig  Leg,  bar  ham  nu  atter,  under  helt  andre  For- 
hold, op  til  Norge!  I  Christiania  samlede  han  alle  sine  Ejendele,  og  da 
der  ikke  var  andre  Skibe  at  faae,  lod  han  sig  nøje  med  en  lille  Hukkert 
paa  2  trepundige  Kanoner,  hvori  han  indskibede  sine  Sager,  tog  sit 
Tjenerskab,  den  sorte  Bjørn,  nogle  svenske  Fanger  og  nogle  Passagerer 
med  ombord  og  satte  don  7de  December  fra  Laurvig  Kursen  nedad  mod 
Kjobenhavn.  Dagen  efter  blev  han  forfulgt  af  en  svensk  Kaperfregat 
paa  16  Kanoner,  ført  af  Kapitajn  Lind,  og  kunde  ikke  undgaa  en 
Kamp  med  den;  Hukkerten  blev  ilde  tilredt,  men  Fregatten  blev  nødt 
til  at  flygte,  efberat  Føreren  var  falden  for  Tordenskjolds  egen  Haand. 
Denne   raske    Daad    fremstilles   af  Tordenskjolds  Biografer  paa    følgende 

livlige  Maade,  for  hvis  strenge  Overensstemmelse  med  det  historisk 
Nøjagtige  vi  dog  ikke  ville  indestaa. 

(-Besætningen  talte  i  Alt  21  Mand,  hvoriblandt  kun  8  Søfolk;  de 
øvrige  vare  Tordenskjolds  Tjenere,  nogle  svenske  Krigsfanger,  desuden 
sex  Trompetere  og  en  Paukeslager.  I  Hukkerten  forte  Tordenskjold  med 
sig  fra  Norge  sine  kostbareste  Ejendele,  hvoriblandt  en  Samling  smukke 
og  fint  forarbejdede  Skydevaaben.  Under  den  svenske  Kyst  fik  han 
Sigte  paa  den  store  fjendtlige  Sejler  og  fandt  det  raadeligst  at  sætte  til, 
hvad  trække  kunde,  for  at  undgaa  den  farlige  Fjende;  men  det  hjalp 
ikke,  Svenskeren  sejlede  bedre,  indhentede  Hukkerten,  og  en  Kamp  var 
uundgaaelig,  naar  denne  ikke  vilde  overgive  sig,  hvad  der  ikke  herte  til 
Tordenskjolds  Vaner.  Alt  blev  gjort  rede  til  at  mede  Fjenden;  de  to  smaa 
Kanoner  bleve  flyttede  over  i  den  ene  Side;  Geværer  uddeltes  til  Be- 
sætningen —  formodentlig  ogsaa  til  de  svenske  Krigsfanger  —  og  selv 
forsynede  han  sig  med  to  Rifler  og  en  Muskedonner,  det  vil  sige  et 
Haandvaaben,  som  udskyder  en  hel  Ladning  smaa  Kugler  paa  engang. 
Tordenskjold  stillede  to  af  sine  Tjenere  bagved  sig  til  at  lade  Geværerne, 
saasnart  han  havde  skudt  dem  af;  Paukeslageren  maatte  møde  med  sin 
Pauke  paa  Dækket,  Trompeterne  med  deres  Horn,  Kampen  skulde  føres 
i  en  vis  Takt.  Svenskeren  kom  nærmere;  en  af  Trompeterne  rakte 
Haanden  ud  imod  Tordenskjold  og  bønfaldt  ham  om  at  overgive  sig, 
men  han  fik  ikke  andet  Svar  end  et  dygtigt  Hug  over  Haanden  med 
Sabelen. 

Kaperen  var  nu  ganske  nær,  vendte  Bredsiden  til  og  sendte  Huk- 
kerten sit  glatte  Lag,  saa  det  peb  i  Takkel  og  Toug;  Paukeslageren 
styrtede  død  om  paa  sin  Pauke,  et  af  Tordenskjolds  Geværer,  som  Tje- 
neren holdt  i  Haanden,  blev  skudt  midt  over,  saa  at  han  kun  beholdt 
Kolben  tilbage.  Det  glatte  Lag  blev  rask  besvaret  af  de  to  smaa 
Kanoner  og  Folkenes  Geværer;  men  Svenskeren,  som  ansaae  Modstanden 
for  en  dumdristig  Leg,  raabte  over  til  Tordenskjold,  at  han  skulde  over- 
give sig,  da  han  ellers  vilde  sende  ham  det  næste  Lag.  Da  Pauke- 
slageren var  død,  lod  han  Trompeterne  hamre  løs  paa  Pauken  og  svarede 
den  svenske  Kapitajn,  at  han  « maatte  vide,  det  var  Tordenskjold,  med 
hvem  han  havde  at  gjøre,  og  som  ikke  lod  sig  tage  saa  let;  var  han  en 
ærlig  svensk  Officer,    skulde    han   prøve   at   lægge  ham  paa  Siden  og 

entre;  kunde  han  det,  vilde  han  holde  ham  for  den  bedste  Officer  i 
Sverig».  Denne  Indbydelse  tilbod  den  svenske  Kapitajn  sig  at  følge, 
gjorde  flere  Forsøg  paa  at  lægge  Hukkerten  paa  Siden  og  kaste  sine 
Entredræg  over  i  den,  hvergang  med  Affyringen  af  glatte  Lag;  men 
Tordenskjold  vidste  bestandig  ved  snilde  Manøvrer  at  undgaa  sin  over- 
mægtige Modstander,  skjøndt  hans  lille  Skude  under  den  langvarige 
Kamp  blev  saa  forskudt  paa  Skrog  og  Rejsning,  at  den  neppe  mere  var 
til  at  styre.  Omsider  slap  Ammunitionen  ogsaa  op,  saa  at  Tordenskjold 
maatte  lade  sine  Tintalerkener  skære  i  Stykker  og  bruge  Stumperne 
som  Skraa.  Tilsidst  troede  dog  den  svenske  Kapitajn,  at  han  havde 
Byttet  i  sine  Hænder,  sprang  op  paa  Hytten,  svingede  Hatten  og  raabte: 
»Jeg  lykønsker  mig  til  at  skulle  bringe  Tordenskjold  med  mig  som 
Fange  til  Gøteborg!«  «Nej  hverken  De  eller  nogen  Svensker  skal  føre 
mig  til  Gøteborg!«  svarede  Tordenskjold,  greb  en  Riffel,  tog  Sigte  af 
Kapitajnen  og  trak  af,  og  i  det  Samme  styrtede  Svenskeren  død  om 
paa  Pletten.  Trompeterne  gave  sig  til  at  blæse  og  at  slaa  paa  Pauken 
af  al  Magt,  Folkene  brød  ud  i  Jubelraab,  og  under  denne  Larm  trak 
det  svenske  Skib  sig  tilbage  og  sejlede  bort.  Kampen  havde  varet  i 
fem  Timer,  den  korte  Vinterdag  var  tilende,  den  ilde  tilredte  Hukkert 
fortsatte  sin  Kurs  ad  Sundet  til.« 

Hukkerten  naaede  dog  ikke  sit  Bestemmelsessted.  Om  Natten, 
medens  Tordenskjold  sov  og  ikke  selv  kunde  have  Oje  med  Sejladsen, 
indtraf  det  Uheld,  at  Fartojet  forliste  paa  Grundene  Svineboerne  under 
den  svenske  Kyst  imellem  Kullen  og  Helsingborg.  Hukkerten  blev 
Vrag,  Besætningen  med  samt  den  sorte  Bjorn  og  alle  Tordenskjolds 
Ejendele  faldt  i  Svenskernes  Hænder;  men  den  uforfærdede  Søhelt  selv 
kastede  sig  i  en  lille,  ussel,  synkefærdig  Jolle,  hvormed  han  var  saa 
heldig  at  slippe  over  til  Sjælland. 

I  Kjobenhavn  forlangte  Tordenskjold  sit  Forhold  undersogt;  men 
det  blev  ham  nægtet.  Han  skrev  da  et  Memorandum  til  Kongen  og 
begav  rig,  mistet  der  var  nægtet  ham  Adgang  til  Hoffet,  op  med  dette 
til  Slottet  en  Dag,  da  der  blev  givet  Kur.  Med  sin  sædvanlige  Frejdighed, 
som  om  Alting  var  i  den  bedste  Orden,  gik  han  lige  op  til  Kong  Fre- 
derik og  overrakte  ham  sit  Bønskrift,  som  Kongen  ikke  kunde  undslaa 
sig  for  at  tage  imod.      Den  Udo  Marts  1718   blev   der  givet  Admirali- 


V.     Angrebene  paa  Goteborg  og  Strømstad.  469 

tetet  Befaling  til  at  undersøge,  « hvorvidt  Kommandør  Tordenskjolds 
Konduite,  med  Hensyn  til  den  mod  Strømstad  tenterede  Attaque,  for- 
tjente, at  han  derom  ved  en  formelig  Krigsret  blev  belanget  eller  ikke.- 
Men  efterat  de  høje  Herrer  havde  undersøgt  alle  de  Dokumenter,  som 
Tordenskjold  fremlagde,  erklærede  de,  «at  han  i  alle  Maader  havde  gjort 
vel,  samt  efter  Tidernes  Omstændigheder,  hvis  han  havde  efterladt  det 
mod  Strømstad  foretagne  Angreb,  snarere  havde  fortjent  Fiskalens  Til- 
tale end  nu.»     Hermed  endte  denne  Sag. 

Med  Krigen  gik  det  imidlertid  ikke  synderlig  livligt.  Eskadren  i 
Skagerakket  og  Kattegattet  kommanderedes  fremdeles  i  det  nye  Aar 
1718  af  Rosenpalm,  der  var  bleven  forfremmet  til  Viceadmiral,  og  Ho- 
vedflaaden  holdt  sig  i  Sundet  og  Østersøen  for  at  bevogte  den  svenske 
Flaade,  der  i  Karlskrona  holdtes  rede  til  at  stikke  i  Søen.  Den  21de 
Maj  afsejlede  Admiral  Råben  fra  Kjøbenhavn  med  en  Flaade  paa  12 
Linieskibe  —  hvoriblandt  Lolland,  der  atter  kommanderedes  af  Torden- 
skjold —  og  2  Fregatter  og  forenede  sig  den  9de  Juni  i  Kjøge  Bugt 
med  en  engelsk  Flaade  paa  10  Linieskibe  og  2  Fregatter  under  Admiral 
Norria ;  senere  kom  der  4  hollandske  Linieskibe  og  en  Fregat  til.  Denne 
store  samlede  Flaade  paa  2Q  Linieskibe  og  5  Fregatter  krydsede  i  læn- 
gere Tid  om  i  Farvandet  mellem  Møen,  Rygen,  Bornholm  og  den  svenske 
Kyst;  men  udrettede  Intet,  hverken  ved  Slag,  Landgang  eller  Blokade. 
Den  holdt  vel  den  svenske  Flaade  indesluttet  i  Karlskrona;  men  Kaperne 
drev  ligefuldt  deres  Spil,  og  det  var  kun  Tordenskjold,  som  bragte  et 
Par  Priser  hjem  med.  Midt  i  Oktober  samledes  Flaaden  i  Kjøge  Bugt, 
og  gik  den  23de  til  Kjøbenhavn,  hvorfra  de  engelske  Skibe  sejlede  hjem 
den  2den  November;  Hollænderne  havde  alt  tidligere  forladt  de  danske 
Farvande. 

Ved  Grændsen  af  Norge  gik  det  ikke  saa  fredeligt  til.  Karl  den 
Tolvte  fortsatte  fremdeles  sine  Planer  til  Landets  Erobring  og  arbejdede 
paa  at  indtage  Frederikssten,  der  forsvarede  sig  tappert.  Den  største 
Del  af  Tilførselen  maatte  han  have  fra  Soen,  fra  Gøteborg  og  Strøm- 
stad til  Svinesund,  og  det  var  af  Vigtighed  at  holde  Farvandene  der- 
omkring ryddelige;  men  de  Danske  gik  ham  nær  ind  paa  Livet.  Over 
Svinesund,  der  adskiller  Norge  fra  Sverig  og  ved  hvis  nordlige  Kyst 
Fæstningen   Frederikssten    ligger,    havde  Svenskerne   anlagt  en   Bro  og 

opkastet  Batterier  paa  begge  Sider;  men  Søfolkene  fra  den  dansk-norske 
Eskadre  trak  deres  Skjærbaade  og  bevæbnede  Fartøjer  over  en  Strimmel 
Land,  saaledes  at  de  fik  dem  ind  i  Iddefjorden,  en  Gren  af  Svine- 
sund ved  Frederikssten.  Dette  Exempel  fulgtes  af  Karl  den  Tolvte,  der 
ligeledes  lod  føre  bevæbnede  Fartøjer  over  Land  ind  i  den  indelukkede 
Fjord,  hvor  en  Søkamp  i  det  Mindre  udspandt  sig  imellem  de  fjendtlige 
Baade.  Denne  Kamp  gjentoges  flere  Gange  med  vexlende  Held,  da 
baade  den  norske  og  den  svenske  Søstyrke  forøgedes  paa  Fjorden  med 
store  Chalupper  og  Galejer;  men  da  Svenskerne  omsider  i  September 
Maaned  1718  samlede  en  betydelig  Styrke  paa  Iddefjorden  og  Karl  den 
Tolvte  paa  samme  Tid  trængte  ind  i  Norge  med  en  Hær  paa  21,000 
Mand,  indesluttede  Frederikshald  og  begyndte  en  regelmæssig  Beleiring, 
maatte  Søfolkene  trække  sig  tilbage,  efterat  have  ødelagt  deres  Fartøjer, 
som  de  ikke  kunde  fore  med  sig. 

Det  var  paa  høje  Tid,  at  der  blev  sendt  Hjælp  til  den  norske  Hær, 
og  Tordenskjold  blev  beordret  at  afgaa  med  Linieskibet  Lolland  og  en 
Konvoj  med  3000  Mand  Tropper  til  Norge.  Den  1ste  December  afsej- 
lede han  fra  Kjobenhavn  og  havde  givet  Befaling  til,  at  dersom  Skibene 
bleve  skilte  fra  hverandre  i  Kattegattet,  skulde  de  atter  samles  ved 
Fladstrand.  Konvojen  lagde  Vejen  Vest  om  Anholt  gjennem  Læsø  Kende, 
medens  han  selv  med  Lolland  gik  øst  om  øen  for  at  spejde  efter 
svenske  Krydsere.  Den  7de  om  Aftenen  var  han  saa  uheldig,  ved  Styr- 
mændenes Ukyndighed,  at  grundstøde  med  Skibet  paa  østsiden  af  Læsø, 
og  da  det  blæste  op  til  en  Storm,  blev  hans  Stilling  meget  farlig.  I 
24  Timer  stod  Linieskibet  fast  paa  Grunden;  da  bedagede  Vejret  sig,  et 
Sværanker  blev  ført  ud  og  Skibet  uskadt  halet  af  Grund.  Ved  Flad- 
strand traf  han  atter  sin  Konvoj,  sendte  efterhaanden  alle  Skibene  op 
til  Norge  og  ankom  selv  dertil  den  16de  December. 

Her  mødte  der  ham  en  vigtig  Nyhed.  Sverigs  endnu  unge,  kjække 
og  ridderlige  Konge  Karl  den  Tolvte  var  om  Aftenen  den  Ilte  December 
bleven  funden  død  i  Løbegravene  udenfor  Frederikssten,  ramt  af  en 
Kugle  i  Tindingen;  han  fandtes  i  en  oprejst  Stilling,  lænet  til  et  Bryst- 
værn, med  den  hejre  Haand  paa  Skæftet  af  sin  halvt  udtrukne  Kaarde. 
Døden  havde  grebet  ham  midt  i  hans  Virksomhed,  hans  urolige  Liv 
havde   faaet  en   brat  Afslutning.      Tordenskjold    var   i    Moss,    da   dette 

vigtige  Budskab  naaede  ham;  han  kastede  sig  strax  paa  en  Hest  og 
foer  afsted  til  Christiania,  for  at  faae  noje  Underretning  om  Alt,  hvad  der 
vedrorte  denne  vigtige  Begivenhed,  opsogte  atter  sit  Skib  Lolland  og 
seilede  lige  ned  til  Kjøbenhavn,  hvor  han  ankom  den  28de  December 
om  Aftenen  Kl.  10.  Her  var  man  endnu  fuldstændig  uvidende  om, 
hvad  der  var  hændet,  og  Tordenskjold  begav  sig  derfor  strax  op  til 
Slottet  og  lod  sig  melde  hos  Kongen,  der  allerede  havde  trukket  sig 
tilbage  til  sit  Soveværelse.  Kong  Frederik  kunde  vel  vide,  at  det  var 
vigtige  Efterretninger,  som  Tordenskjold  bragte,  siden  han  indfandt  sig 
paa  en  saa  usædvanlig  Tid,  og  han  lod  ham  derfor  træde  ind  til  sig. 
Da  han  hørte,  at  hans  heltemodige,  kjække  Fjende  havde  fundet  en  saa 
brat  Død,  blev  han  først  dybt  bevæget;  han  vendte  sig  atter  om  og 
spurgte  Tordenskjold  med  en  alvorlig  Mine,  om  denne  Meddelelse  ogsaa 
var  fuldstændig  paalidelig.  Hertil  svarede  denne:  «Gud  give  Deres 
Majestæt  saa  sandt  vilde  gjøre  mig  til  Schoutbynacht!»  og  fremlagde 
sine  Beviser.  To  Dage  .efter,  den  30te  December,  modtog  Tordenskjold 
sin  Udnævnelse  til  Schoutbynacht,  hvormed  fulgte  Ret  til  at  have  Sæde 
og  Stemme  i  Admiralitetet. 

elejringen  af|Frederiks- 
sten  blev  ved  Karl  den 
Tolvtes  Død  strax  hæ- 
vet; den  Hær,  som  han 
med  saa  megen  Møje 
havde  samlet  under 
Sverigs  udpinte  Forfat- 
ning, og  hvoraf  han  selv 
havde  ført  Hovedstyr- 
ken imod  Frederikshald, 
paa  samme  Tid  som  en 
Afdeling  paa  9000  Mand 
under  General  Arm- 
felt  var  trængt  fra 
Jæmteland  over  Kjolen 
ind  imod  Throndhjem, 
maatte  atter  forlade 
Norge,  uden  at  have 
opnaaet  nogensomhelst 
Fordel.  Belejringshæ- 
ren  fra  Frederikssten 
kom  snart,  uden  at  der 
tilstedte  den  noget 
Uheld,  i  Sikkerhed  paa 

svensk  Grund;  men  Armfelts  Armekorps,  der  i  den  strenge  Vinter- 
kulde i  Januar  1719  skulde  gaa  tilbage  fra  Throndhjem,  var  ikke  saa 
heldigt.  Paa  Tydalsfjeldene  bleve  de  svenske  Tropper  overfaldne  af  en 
haard  Frost  med  stærkt  Snefald,  og  det  halve  Korps,  Mennesker  og 
Heste,  omkom  af  Kulde  i  den  høje  Sne,  hvor  deres  Kammerater  maatte 
efterlade  dem  for  selv  at  frelse  Livet. 

Den  svenske  Konges  pludselige  Død  gav  endvidere  Stødet  til  en 
helt  forandret  Politik,  Underhandlingerne  med  Rusland,  der  vare  drevne 
af  den  rænkefulde  Gørtz,  Hertugen  af  Gottorps  Ven  og  Beskytter,  bleve 
afbrudte,  og  den  højtbetroede  Minister,  der  kun  altfor  meget  havde 
støttet  den  urolige  Kong  Karls  Krigslyst,  blev  fængslet  og  henrettet. 
Rusland  aabnede  atter  Felttoget  imod  Sverig,  navnlig  ved  at  herje  og 
forurolige  de  østlige  Kyster,  medens  England  og  Holland  begyndte  at 
underhandle  om  Fred,  da  Sverig  tilsagde  dem  Sikkerhed  for  deres  Han- 
del i  Østersøen.  Frederik  den  Fjerde  vilde  derimod  ikke  vide  af  Fred 
at  sige,  eftersom  han  ikke  kunde  formaa  Sverig  til  at  afstaa  de  Lands- 
dele, han  gjorde  Krav  paa,  og  da  den  svenske  Regering  nu  tillige 
maatte  have  sin  Opmærksomhed  henvendt  paa  den  østlige  Grændse, 
hvor  navnlig  den  svenske  Flaade  maatte  holde  et  vaagent  -Øje  med 
Russerne,  nærede  han  Haab  om  at  opnaa,  hvad  han  ønskede,  ved  at 
angribe  Sverig  fra  den  vestlige  Side.  Det  blev  derfor  besluttet  at  gjøre 
et  Indfald  i  Bahuslehn  med  de  Tropper,  som  vare  samlede  i  Norge,  at 
forøge  deres  Antal  ved  Tilsendelse  fra  Danmark  og  rykke  ind  med  dem 
fra  den  norske  Grændse  over  Svinesund.  Forberedelser  hertil  bleve 
trufne  allerede  i  Begyndelsen  af  Aaret  1719,  og  hen  paa  Sommeren  tog 
Kong  Frederik  selv,  ledsaget  af  Kronprindsen,  op  til  Frederikshavn  og 
derfra  til  Norge,  hvor  han  landede  i  Moss  den  22de  Juni.  Herfra  be- 
gav han  sig  videre  til  Hæren,  overskred  den  20de  Juli  den  svenske 
Grændse,  rykkede  ind  i  Strømstad,  hvor  han  opslog  sit  Hovedkvarter, 
og  lod  Hæren  lejre  sig  omkring  Byen. 

Paa  Søen  var  man  alt  tidligere  begyndt  at  røre  sig,  og  Holmens 
Chef  Ole  Judichær  saavelsom  Admiral  Gabel,  der  nu  var  Flaadens 
Overkrigssekretair,  udfoldede  en  stor  Virksomhed  for  at  tilvejebringe  de 
fornødne  og  mest  hensigtsmæssige  Skibe,  samt  Proviant,  Ammunition 
og  Alt,  hvad  der  hørte  til  deres  Udstyr.    I  Begyndelsen  af  April,  ganske 

kort  efterat  Isen  var  brudt  op,  sendtes  en  Eskadre  paa  4  Linieskibe  og 
en  Fregat  op  i  Kattegattet;  den  nylig  forfremmede  Schoutbynacht  Tor- 
denskjold forte  Kommandoen,  og  hans  Admiralsflag  vajede  paa  Linie- 
skibet Lolland.  Da  Eskadren  havde  forladt  Kjøbenhavn,  aabnede  han 
en  ham  medgiven  Skrivelse,  der  indeholdt  Befaling  til  at  blokere  Gøte- 
borg, og  den  7de  April  gik  han  som  Følge  heraf  til  Ankers  med 
Eskadren  paa  Rifvø  Fjord  ud  for  Kastellet  Ny-Elfsborg., 

Tordenskjolds  Ankomst  til  denne  Fjord  fremkaldte  Forskrækkelse  i 
Byen;  man  havde  ikke  glemt  hans  Besøg  der  for  to  Aar  siden,  og 
skjondt  han  den  Gang  var  bleven  nødt  til  at  trække  sig  tilbage,  kunde 
man  ikke  stole  paa,  at  han  vilde  gjøre  det  anden  Gang.  Tilmed  var 
man  nu  saa  godt  som  uden  andre  Forsvarsmidler  end  de  faste  Batterier, 
der  endogsaa  kun  vare  svagt  besatte;  thi  næsten  alle  brugelige  Krigs- 
fartøjer vare  sendte  Nord  paa  for  at  benyttes  ved  Karl  den  Tolvtes  An- 
greb paa  Norge.  Der  laa  endnu  kun  fire  gamle,  ubrugelige  Linieskibe, 
som  i  Hast  bleve  slæbte  frem  og  nedsænkede  i  Løbet  indenfor  Gammel- 
Elfsborg;  derved  blev  rigtignok  Adgangen  til  Havnen  spærret  for  Fjen- 
den, men  man  spærrede  den  ogsaa  for  sig  selv.  Desuden  havde  man  4 
Galejer  og  nogle  mindre  Baade,  som  bleve  lagte  op  i  det  nordlige  Lob 
for  at  værne  imod  Angreb  fra  denne  Side. 

Tordenskjold  maatte  dele  sin  lille  Eskadre  for  at  kunne  bevogte 
begge  Løbene,  og  desuden  truede  der  ham  en  Fare  fra  en  anden  Kant. 
Det  er  tidligere  anført,  at  Karl  den  Tolvte,  da  han  foretog  sit  andet 
Angreb  paa  Norge,  havde  gjort  Stromstad  til  en  Slags  Stapelplads,  be- 
fæstet den,  for  at  det  ikke  skulde  gaa  her,  som  det  gik  ved  Dynekilen, 
gjort  den  til  Station  for  Skjærgaardsflotillen  og  Pørselsskibene,  anlagt 
Magasiner  m.  m.  Men  da  Kongen  var  falden  og  den  svenske  Hær  trak 
sig  tilbage  fra  Norge,  forlod  Eskadren  Strømstad,  hvor  Førselsskibene 
bleve  tilbage,  og  lagde  sig  i  Vinterkvarter  i  Havnen  ved  Marstrand. 
Denne  Eskadre,  der  bestod  af  5  smaa  Linieskibe,  1  Fregat,  1  Snau, 
3  Skytskibe,  1  Stykpram  og  2  Galejer  under  Schoutbynacht  Sjøblads 
Kommando,  maatte  der  holdes  et  vaagent  -Øje  med. 

Dette  besværliggjorde  i  hoj  Grad  Blokaden,  og  Tordenskjold  skrev 
derfor  indtrængende  Opfordringer  saavel  til  Kjøbenhavn  som  til  Norge, 
for  at   faae  Eskadren   forøget.      Det  var  desuden   lians    Onske  ikke    at 

indskrænke  sig  til  en  blot  og  bar  Blokade,  men  om  muligt  gjore  An- 
greb, og  da  han  dertil  havde  den  Sorg,  at  Svenskerne  en  Nat  bortskar 
en  af  hans  Galejer,  Prmds  Christian^  som  laa  paa  Brandvagt  ved  Ny- 
Elfsborg,  og  tog  Besætningen  til  Fange,  blev  hans  Begjær  endnu  hef- 
tigere. Hans  Forlangende  blev  ogsaa  opfyldt.  Judichær  arbejdede, 
som  anført,  af  al  Kraft  paa  Flaadens  Udvikling,  saavidt  det  kunde  gjøres 
for  de  under  Krigen  stærkt  medtagne  Pengemidler,  og  havde  blandt 
Andet  faaet  bygget  to  fladbundede  Flydebatterier,  Langemaren  og 
Spydstagen,  bevæbnede  med  150pundige  Morterer  og  nogle  svære  Ka- 
noner, som  egnede  sig  fortrinligt  til  at  anvendes  i  Skjærgaarden.  To 
andre,  ligeledes  lavtgaaende  Skytskibe,  Hjælperinden  og  Frederikshald, 
bevæbnede  med  Morterer  og  Kanoner,  som  Judichær  ogsaa  havde  bygget, 
egnede  sig  fortræffelig  til  samme  Brug.  Disse  4  Skibe  sendtes  op  til 
Tordenskjold,  og  desuden  blev  Eskadren  saaledes  forøget  ved  Tilgang 
baade  fra  Danmark  og  Norge,  at  den  henimod  Slutningen  af  Juli  Maa- 
ned  talte,  foruden  de  nævnte  2  Flydebatterier,  samt  en  Bombarder  og 
4  Galejer,  ikke  mindre  end  7  Linieskibe  og  6  Fregatter  og  Skytskibe 
med  en  Bestykning  af  528  Kanoner. 

Med  denne  anselige  Styrke,  under  en  saa  virksom  Chef  som  Tor- 
denskjold, maatte  der  kunne  udrettes  Noget.  Det  var  paa  denne  Tid, 
at  Kong  Frederik  rykkede  ind  i  Sverig  og  tog  Ophold  i  Strømstad, 
efterat  Viceadmiral  Kosenpalm  med  en  lille  Eskadre  havde  indespærret 
Byen  fra  Søsiden  og  jaget  en  saadan  Skræk  i  Besætningerne  paa  Før- 
selsskibene,  at  de  opbrændte  deres  Skibe  og  flygtede  op  i  Land.  Kongen 
var  i  Nærheden  —  Tordenskjold  maatte  handle! 

Et  værdigt  Maal  for  et  Angreb  vilde  Sjøblads  Eskadre  ved  Mar- 
strand  være.  Den  havde  ikke  viist  sig  paa  Søen  under  hele  Blokaden, 
muligen  fordi  Besætningerne  ikke  vare  fuldtallige;  men  den  laa  dog  her 
som  en  Trudsel  og  maatte  ryddes  af  Vejen.  Dette  var  imidlertid  en 
meget  vanskelig  Sag;  thi  den  laa  ikke  alene  i  en  sikker,  lukket  Havn, 
men  var  meget  stærkt  beskyttet  af  omgivende  Fæstningsværker.  Den 
lille  By  Marstrand  ligger  paa  den  østlige  Side  af  en  Klippeø  i  Ud- 
kanten af  Skjærgaarden,  og  op  over  den  paa  den  vestlige  Side  hæver 
sig  den  stærke  Klippefæstning  Karlsten,  der  ansaaes  for  uindtagelig. 
Nord  og  Øst  for  denne  Klippe  ligger  en  større  Q,   Ko  øen,   og  Syd  og 

Øst  for  den  en  anden -O,  Kløverøen,  omtrent  af  samme  Størrelse  som 
Kooen  (see  Kaartet  Side  456).  For  at  komme  ind  til  Marstrand  maa 
man  enten  sejle  igjennem  det  nordlige  Løb,  mellem  Byen  og  Kooen, 
eller  gjennem  det  sydlige  Løb,  mellem  Byen  og  Kløverøen,  og  begge 
disse  Lob  beherskes  af  Fæstningen  Karlsten.  Desuden  var  der  anlagt 
Batterier  paa  begge  Sider  af  Løbene  og  afspærret  for  selve  Havnen  med 
Bomme,  saa  at  de  Svenske  ansaae  det  for  en  Umulighed,  at  nogen 
Fjende  kunde  trænge  ind  til  Eskadren. 

Tordenskjold  nærede  en  anden  Mening  herom.  Han  havde  fordelt 
sin  Flaade  saaledes,  at  kun  2  af  de  store  Skibe  med  en  Galej  blokerede 
det  egentlige  Hovedløb  ved  Ny-Elfsborg,  som  Fjenden  selv  havde  af- 
spærret med  sine  Skibe,  medens  Hovedstyrken  lagdes  ud  for  Nordre  Elf, 
hvorfra  der  tillige  kunde  holdes  Øje  med  Marstrand,  der  stadig  blev 
udspejdet.  Tordenskjold  paatog  sig  her  en  Dag  i  Juli  Maaned  en  Be- 
stilling, der  tager  sig  noget  besynderligt  ud  for  en  højstkommanderende 
Admiral,  og  som  neppe  andre  end  en  Tordenskjold  kunde  have  fundet 
paa ;  han  begav  sig  selv  som  Spejder  ind  til  Marstrand.  Hertil  kunde 
han  vel  have  forskjellige  Grunde.  Han  var  for  det  Første  vant  til  selv 
at  udrette  Alt,  hvad  der  laa  ham  for  Haanden  og  hurtig  maatte  ud- 
føres; han  stolede  mest  paa  sig  selv  og  kunde  vel  ønske  med  egne 
Øjne  at  see,  hvorledes  Sagerne  stode  i  Byen  og  paa  den  svenske  Eskadre; 
dertil  kom,  at  han  talte  Svensk  som  en  Indfødt  og  godt  forstod  at  be- 
lægge sine  Ord.  Men  det  var  dog  et  voveligt  Skridt;  thi  faldt  han  i 
Fjendens  Hænder,  da  vilde  han  ikke  alene  selv  være  fortabt  —  med  en 
Spion  gjøres  ikke  mange  Omstændigheder  —  men  det  kunde  have  faaet 
den  største  Indflydelse  paa  hele  Søkrigens  Gang. 

Tordenskjold  udklædte  sig  som  Fisker  og  roede  med  en  lille  Jolle 
med  to  Mand,  der  ligeledes  vare  klædte  som  svenske  Fiskere,  lige  op 
til  .Marstrand.  Han  steg  i  Land  i  Byen  med  en  Kurv  Fisk  paa  Armen 
og  begyndte  at  falbyde  sine  Varer;  men  man  fandt  dem  for  dyre,  Ingen 
vilde  kjobe,  og  han  spadserede  videre.  Paa  denne  Maade  kom  han  lige 
op  til  Fæstningen,  og  derfra  igjen  ned  til  Havnen,  hvor  han  gik  om- 
bord i  nogle  af  Skibene;  men  det  gik  kun  trægt  med  Handelen.  Om- 
sider vare  dog  Fiskene  blevne  solgte,  og  den  forklædte  Fisker  forlod 
uskadt  Havnen  med  sin  lille  Jolle  og  sine  Følgesvende. 

Tordenskjold  vidste  nu  Besked,  en  Plan  for  Angrebet  blev  udkastet 
og  vedtagen  af  Krigsraadet.  Den  21de  Juli  om  Eftermiddagen  bleve  de 
to  Flydebatterier  Langemaren  og  Spydstagen  samt  Skytskibene  og  Bom- 
barderen slæbte  ind  til  Nordvestsiden  af  Koøen,  hvor  Tordenskjold  selv 
steg  i  Land  med  600  til  700  Mand,  der  vare  bevæbnede  med  Geværer, 
Entrebiler  og  Piker.  Saasnart  Skibene  vare  paa  deres  Plads  tæt  under 
Oen,  begyndte  de  at  kaste  Bomber  ind  over  Fæstningen  og  Batterierne. 
Fjenden  aabnede  ligeledes  sin  Ild,  navnlig  imod  Tropperne  og  Matro- 
serne; men  disse  lode  sig  ikke  derved  skræmme  bort.  De  gave  sig 
ufortrødent  i  Værk  med  at  opkaste  en  Jordskandse,  bag  hvilken  der 
opstilledes  4  svære  Morterer  og  40  Haubitser,  og  Arbeidet  gik  rask  fra 
Haanden  under  Tordenskjolds  egen  Ledelse,  skjøndt  det  hindredres  en 
Del  af  den  fjendtlige  Ild,  navnlig  fra  et  Skytskib  og  en  Stykpram,  der 
vare  halede  frem  i  Løbet.  Svenskerne  forsøgte  endogsaa  en  Landgang 
for  at  forjage  Belejrerne,  men   de  bleve  kastede  tilbage. 

Søndag  Morgen  den  23de  Juli  vare  Forberedelserne  færdige,  og 
Bombarderingen  begyndte  for  Alvor.  Hele  Formiddagen  blev  der  kano- 
neret stærkt,  men  da  det  ikke  syntes  at  frugte  tilstrækkeligt,  sendte 
Tordenskjold  en  Parlamentær,  Kapitajnlieutenant  Ployart,  i  Land  til 
Kommandanten,  Oberst  Hindric  Danckward,  og  til  Eskadrechefen, 
Schoutbynacht  Sjøblad,  for  i  al  Høflighed  at  spørge  dem,  om  de  vilde  ud- 
levere 3  af  Linieskibene  og  de  3  Skytskibe,  da  han  i  saa  Fald  vilde  skaane 
Byen  og  standse  Bombardementet.  Tilbudet  blev  naturligvis  afslaaet; 
men  Tordenskjold  havde  benyttet  Opholdet  til  at  forberede  en  Landgang 
i  Byen  og  ladet  Skibene  hale  nærmere  til  Løbet  for  at  rense  det, 
medens  Landgangen  gik  for  sig.  Den  næste  Morgen  kastedes  en  Regn 
af  Kugler  over  Byen,  og  Indbyggerne  flygtede  bort  til  de  andre  øer. 
Tordenskjold  indskibede  sig  med  200  Soldater  i  8  Chalupper,  roede  over 
Løbet  og  steg  i  Land  i  Byen;  de  svenske  Skibe  vare  stærkt  forskudte, 
nogle  af  dem  begyndte  at  krænge  over  og  at  fyldes  med  Vand;  Torden- 
skjold sendte  Baadene  hen  til  Havnen  for  at  forsøge  paa  at  sprænge  en 
af  de  Bomme,  som  afspærrede  den,  og  da  de  svenske  Matroser  saae 
dette,  gave  de  sig  til  i  Masser  at  flygte  i  Land  fra  Skibene;  men  da 
dette  ikke  forekom  de  Danske  at  gaa  hurtig  nok,  drev  de  dem  afsted 
ved  at  kaste  Haandgranater  efter  dem.    Under  denne  Kamp  rykkede  de 

danske  Skibe  nærmere  og  erobrede  det  nordlige  Batteri  foran  Karlsten; 
af  Skibene  i  Havnen  sank  de  elleve;  Resten,  et  Linieskib,  nemlig  Var- 
bjørg,  der  senere  blev  dansk  Kinafarer,  2  Fregatter,  et  Skytskib  og  en 
Stykpram,  bleve  erobrede  og  førte  bort. 


Angrebet  paa  Marstrand  (efter  et  gammelt  Kobberslik  i  den  Møllerske  Samling). 


Til  Orientering. 

A.  Skytskibene     Frederikshald     og  G.    Spi/dstagen 
Hjcelperinden. 

B.  Langedalen. 

C.  Landgangen  til  Byen. 

D.  Nordre  Gab. 
K.  Sondre  Gab. 
F     ho-Oen. 


H.  Galioten  St.  Johannes. 

1.  Prammen  Prinds  Jørgen. 

K.  Kronprindsen. 

L.  Galej  Prinds  Karl. 

M.  Itatteri  med  40  Ilaandmorterer. 
N.    Batteri  med    i  Mors^re. 


Marstrand  var  i  Tordenskjolds  Hænder;  den  svenske  Eskadre  var 
ødelagt,  opbrændt  eller  erobret,  og  det  væsentligste  Formaal  for  An- 
grebet saaledes   naaet;    men   hermed    kande  Tordenskjold   ikke   lade   sig 

nøje  nu,  da  han  havde  faaet  fast  Fod  paa  Landjorden  og  efterhaanden 
erobret  alle  Batterierne  paa  Fæstningen  Karlsten  nær.  Dens  Besæt- 
ning var  vel  ikke  stor,  neppe  over  300  Mand;  men  den  var  stærkt  be- 
fæstet og  havde  en  fortrinlig  Beliggenhed,  hvorved  den  ganske  beher- 
skede Byen.  Tordenskjold  havde  ogsaa  kun  faa  Folk  til  sin  Eaadighed, 
og  disse  vare  i  en  farlig  Stilling,  da  der  fra  Fæstningen  uafbrudt,  hele 
Natten  igjennem,  blev  skudt  paa  Husene.  Dog  gjorde  han,  hvad  der 
stod  i  hans  Magt  for  at  sikkre  sine  Folk  og  trodse  den  stærke  Fæst- 
ning. Han  lod  den  følgende  *Dag  saa  meget  som  muligt  af  den  i  Byen 
opsamlede  Proviant  bringe  i  Sikkerhed  og  bar  dertil  Omsorg  for,  at 
Indbyggerne  bleve  forsynede  med  Midler  til  at  flygte  over  til  Kløveroen. 
Han  lod  Mortererne  fra  Skibene  og  Batterierne  kaste  Bomber  ind  i  den 
højtliggende  Fæstning,  og  da  et  velrettet  Skud  fra  Langemaren  sprængte 
en  Krudtkasse  paa  en  af  Bastionerne  i  Luften  og  et  Kornmagasin  gik 
op  i  Flammer,  fremkaldte  dette  stor  Jubel  hos  de  Belejrende.  Men 
dette  var  altsammen  ikke  tilstrækkeligt  mod  de  haarde  Klippemure,  der 
ikke  lode  sig  ødelægge  eller  overvinde  ved  Magt  alene;  her  maatte  an- 
vendes List. 

Inde  i  Fæstningen  saae  det  imidlertid  ikke  meget  glædeligt  ud. 
Endel  af  Besætningen  bestod  af  fangne  Sachsere,  og  disse  vare  ikke 
meget  villige  til  at  deltage  i  Forsvaret.  Kommandantens  Hustru  var 
opfyldt  af  Skræk,  og  da  Krudtmagasinet  paa  Volden  sprang  i  Luften, 
og  en  Bombe  strax  efter  slog  ned  i  Kommandantens  Hus,  blev  hun  saa 
forfærdet,  at  hun  tryglede  sin  Mand  om  at  opgive  Kampen.  Men  endnu 
holdt  han  sig  brav.  Tordenskjold  lod  forfatte  et  tysk  Brev  i  adskillige 
Afskrifter,  hvori  han  talte  om  «den  forfærdelige  Styrke,  han  havde  hos 
sig»,  og  lovede  at  belønne  dem,  som  maatte  formaa  Kommandanten  til 
at  overgive  Fæstningen.  Dette  Brev  smugledes  ind  i  Fæstningen  og 
kom  i  Sachsernes  Hænder.  Da  Tordenskjold  hørte,  at  der  i  Marstrand 
levede  en  Kvinde,  om  hvem  det  sagdes,  at  hun  havde  staaet  i  et  nøje 
Forhold  til  Oberst  Danckward  eller  i  hvert  Fald  havde  fri  Adgang  til 
hans  Hus,  lod  han  hende  kalde  og  forsikkre,  at  det  kun  var  af  menne- 
skekærlige Hensyn,  at  han  ikke  allerede  havde  skudt  Fæstningen  sønder 
og  sammen,  hvad  han  let  kunde  have  gjort  og  i  hvert  Fald  agtede  at 
gjøre,  naar  de  20,000  Mand,  han  ventede  fra  Strømstad,  om  nogle  Dage 


450  Uen  store  nordiske  Krig. 

vare  ankomne.  Den  forfærdede  Kvinde  gik,  som  man  kunde  vente,  lige 
til  Kommandanten,  og  fortalte,  hvad  hun  af  saa  god  Kilde  havde  erfaret, 
og  da  han  samtidig  hermed  modtog  en  egenhændig  Skrivelse  fra  Torden- 
skjold, der  skildrede  ham  den  store  Overmagt  og  tilbod  ham  «at  lade 
eftersee  den  Anstalt,  der  til  Attaquen  var  gjort,  og  som  ingenlunde 
kunde  mislinge«,  begyndte  han  at  vakle. 

Kommandanten  tog  virkelig  Tordenskjold  paa  Ordet,  hvad  denne 
maaske  neppe  havde  ventet,  og  sendte  Kapitajn  U  tf  all  ned  i  Byen  for 
at  undersøge,  hvilke  Anstalter  der  vare  trufne.  Denne  Officer  blev 
meget  vel  modtagen  af  de  danske  Søofficerer,  der  strax  bøde  ham  op 
til  sig  i  deres  Messe,  gjæstererede  og  drak  ham  saa  godt  til,  at  det  blev 
noget  taaget  for  hans  øjne.  Derpaa  førte  Tordenskjold  ham  ud  i  Byens 
Gader,  hvor  de  danske  Tropper  og  Matroser  stode  opstillede  i  Række. 
Kapitajn  Utfall  gik  igjennem  den  første  Gade,  og  strax  marcherede 
Tropperne  herfra  hen  i  en  anden  Gade,  som  han  senere  maatte  passere. 
Paa  denne  Maade  blev  man  ved,  den  svenske  Officer  fandt  alle  Byens 
Gader  opfyldte  af  Tropper  og  bragte  Efterretning  herom  tilbage  til 
Kommandanten.  Oberst  Danckward  lod  strax  sammenkalde  et  Krigs- 
raad,  under  hvilket  Bomberne  vedblev  at  falde  ned  over  Fæstningen,  og 
da  netop  i  det  Samme  atter  et  Krudtkammer  sprang  i  Luften,  blev 
Kapitulationen  besluttet.  Den  undertegnedes  samme  Dag,  den  26de 
Juli,  og  det  fastsattes,  at  Fæstningen  skulde  overgives  til  Tordenskjold, 
dog  saaledes,  at  al  privat  Ejendom  blev  skaanet,  og  at  det  tillodes  Be- 
sætningen under  Vaaben  og  med  klingende  Spil  at  drage  bort.  I  Slut- 
ningen af  Kapitulationen  tilføjede  Tordenskjold  en  Lykønskning  til  Oberst 
Danckward,  fordi  han  var  sluppen  saa  godt  fra  det. 

Kl.  3  om  Eftermiddagen  skulde  Tropperne  afmarchere;  men  da  de 
tøvede  efter  denne  Tid  og  Tordenskjold  begyndte  at  frygte  for,  at 
Danckward  skulde  have  betænkt  sig  og  forandret  sin  Beslutning,  gik 
han,  ledsaget  af  to  Officerer  og  nogle  Sluproere,  op  til  Fæstningsmuren 
og  bankede  paa  en  lille  Laage,  der  var  anbragt  i  den  store  Port.  Den 
blev  aabnet,  og  de  danske  Officerer  begave  sig  lige  til  Kommandantens 
Hus,  hvor  de  igjennem  et  af  Vinduerne  fik  Øje  paa  Oberst  Danckward. 
"Hvad  Djævelen  nøler  I  efter?»  raabte  Tordenskjold;  «veed  I  ikke,  at 
den  akkorderede  Tid  er  forloben?»     Kommandanten    blev    herover   saa 

forbløffet,  at  lian  strax  kom  frem,  lod  Besætningen  træde  i  Gevær  og 
afmarcherede  fra  Fæstningen. 

Den  næste  Dag  holdtes  stort  Gilde  ombord  paa  Lolland,  hvor 
flere  af  de  svenske  Officerer  med  deres  Oberst  vare  tilstede,  og  det  er 
sandsynligvis  ved  dette  Lag,  hvor  de  maatte  sluge  mangen  en  bitter 
Pille,  blevet  dem  klart,  hvorledes  den  listige  Admiral  havde  taget  dem 
ved  Næsen.  Det  blev  tilbudt  Oberst  Danckward  at  gaa  med  til  Dan- 
mark; men  han  havde  dog  saamegen  Æresfølelse,  at  han  foretrak  at 
blive  i  Sverig  og  lade  sit  Forhold  undersøge.  Han  blev  Aaret  efter 
stillet  for  en  Krigsret  og  skudt  for  »slet  Soldaterskab«. 

Tordenskjold  sendte  Kapitajn  Ployart  til  Strømstad  for  at  under- 
rette Kongen  om  sin  Sejr,  og  da  han  maatte  formode,  at  Hæren  nu 
vilde  trække  imod  Syd  og  søge  at  bemægtige  sig  Gøteborg,  gik  han  med 
-hele  sin  Styrke  ned  til  Gøtaelven  for  at  gjøre  et  Forsøg  paa  at  sætte 
sig  i  Besiddelse  af  Ny-Elfsborg  og  de  andre  Fæstningsværker.  Det  var 
anden  Gang,  at  Tordenskjold  skulde  prøve  Styrke  me^,  de  stærke  Batte- 
rier, og  Planen  til  Angrebet  har  upaatvivlelig  været  nøje  beregnet;  men 
Opgaven  var  for  vanskelig  at  løse.  Den  1ste  August  om  Eftermiddagen 
naaede  hele  Eskadren  Kiføfjord,  hvor  den  ankrede;  i  Løbet  af  Natten 
og  den  næste  Morgen  indtoge  de  belejrende  Skibe  efterhaanden  de  for 
dem  bestemte  Poster,  et  Batteri  blev  opkastet  paa  en  af  de  smaa  Holme, 
og  der  blev  skudt  kraftigt  fra  begge  Sider  hele  Dagen  igjennem.  Om 
Eftermiddagen  vistes  et  hvidt  Flag  fra  et  af  Taarnene,  et  Signal  til  Gøte- 
borg om  at  sende  Understøttelse,  som  imidlertid  af  Tordenskjold  antoges 
for  en  Anmodning  til  ham  om  at  begynde  Underhandlinger,  hvortil  han 
havde  saameget  større  Grund,  som  et  Krudtmagasin  kort  forinden  var 
sprunget  i  Luften  paa  Ny-Elfsborg  og  havde  fremkaldt  nogen  For- 
styrrelse. Han  sendte  derfor  en  Officer  i  Land  for  at  parlementere  og 
opfordre  Kommandanten  til  Overgivelse,  han  mente,  det  maatte  kunne 
gaa  her,  som  det  var  gaaet  ved  Marstrand;  men  deri  tog  han  fejl,  det 
var  ikke  nogen  Oberst  Danckward,  han  her  havde  at  gjøre  med.  For- 
slaget blev  forkastet,  og  Kampen  begyndte  igjen  med  Voldsomhed.  Om 
Natten  maatte  et  Par  af  Skibene,  som  vare  ilde  medtagne,  trække  sig 
ud  af  Ilden,    og  skjondt  Tordenskjold  gjorde  Alt,   hvad  der  stod  i  hans 

Magt,  og  personlig  var  tilstede,  hvor  det  gik  varmest  til,  blev  det  ham 
dog  tydeligt,  at  det  ikke  vilde  ende  efter  Forventning. 

Dagen  etter  kom  Kapitajn  Ployart  tilbage  fra  Stromstad  og  meldte, 
at  Kongen  vilde  indfinde  sig  i  Marstrand  for  at  see  Stedet  og  lykønske 
sine  tappre  Officerer  og  Søfolk,  og  da  Tordenskjold  selv  maatte  modtage 
Kongen,  benyttede  han  denne  Anledning  til  at  fjerne  sig  fra  det  skjæbne- 
svangre  Angreb,  Han  overgav  strax  den  øverste  Ledelse  til  den  ældste 
Skibschef,  Kommandørkapitajn  Hoppe,  og  sejlede  op  til  Marstrand. 
Hvad  der  var  at  forudsee,  indtraf.  Efter  endnu  to  Dages  heftige  Kamp, 
under  hvilken  Skibene  vare  blevne  stærkt  ramponerede  og  de  Danske 
havde  mistet  60  Døde  og  73  Saarede,  trak  Eskadren  sig  tilbage  fra  Ny- 
Elfsborg,  og  den  største  Del  af  Skibene  løb  lige  op  til  Marstrand. 

Først  den  17de  August  ankom  Kongen,  der  var  bleven  opholdt  af 
Modvind  og  ondt  Vejr.  Begivenheden  ved  Ny-Elfsborg  kastede  vel  en 
svag  Skygge  over  Glæden  ved  Modet:  men  Kongen  vilde  ikke  høre  tale 
derom,  hans  Yndling  havde  efter  Indtagelsen  af  Karlsten  og  den  svenske 
Eskadres  Ødelæggelse  gjenvundet  hele  sin  tidligere  høje  Plads  i  hans 
Hjerte,  og  der  maatte  i  de  Fester,  som  afholdtes,  ikke  indblandes  nogen 
Bitterhed.  Kongen  udnævnte,  strax  ved  sin  Ankomst,  Tordenskjold  til 
Viceadmiral  og  skænkede  ham  sit  Brystbillede  indfattet  i  Diamanter,  til 
at  bæres  i  Knaphullet;  han  forfremmede  de  fleste  af  Officererne,  til- 
delte saavel  Tordenskjold  som  hans  Skibschefer  en  Guldmedaille  og  de 
Underordnede  en  Sølvmedaille  til  at  bæres  i  et  blaat  Baand,  og  lod  en 
Skuepenge  præge  til  Erindring  om  Marstrands  og  Karlstens  Erobring. 
I  Danmark  og  i  Norge  modtoges  Efterretningen  om  Sejren  med  stor 
Henrykkelse,  en  Mængde  Digte  og  Viser  bleve  skrevne  til  dens  Minde, 
og  endnu  leve  uden  Tvivl  flere  af  dem  i  Folkemunde. 

Politiske  og  andre  Forhold  bevirkede  nu,  at  endogsaa  Fremrykningen 
af  Hæren  imod  Gøteborg  blev  standset,  og  Kong  Frederik  rejste  tilbage 
til  Danmark  for  at  optage  Fredsunderhandlingerne.  Det  var  ikke  mere 
nødvendigt  at  holde  saa  stor  en  Eskadre  i  Kattegattet,  det  ene  Skib 
efter  det  andet  sendtes  hjem.  Admiral  Judichær  kom  pejlende  op  til 
Marstrand  med  Tordenskjolds  gamle  Skib  Hvide  Ørn  for  at  optage  de 
i  Havnen  sunkne  svenske  Skibe  og  sende  dem  ned  til  Danmark. 

De  to  Flydebatterier  Langemaren   og  Spydstagen .    der   havde   gjort 

saa  god  Nytte  ved  de  forskjellige  Angreb  i  Skjærgaarden,  bleve  afvæbnede 
for  bedre  at  kunne  bringes  over  Kattegattet  til  Kjobenhavn;  de  laa  ved 
Grete,  Syd  for  Bahuselvens  Udløb,  sammen  med  Bombarderen  St.  Jo- 
hannes, Galejen  Primls  Karl  og  4  Forselsskibe  og  ventede  paa  gunstig 
Vind,  uden  at  det  faldt  de  Kommanderende  ind,  at  der  kunde  være 
nogen  Fare.  Men  Svenskerne  vilde  vise,  at  de  ogsaa  kunde  spille 
Tordenskjold  et  Puds.  Natten  imellem  den  Ilte  og  12te  September 
kom  de  listende  ud  af  Bahuselven  med  deres  Galejer  og  nogle  bevæbnede 
Chalupper,  overrumplede  de  danske  Skibe  og  førte  dem  alle  8  tilbage 
med  sig  som  Bytte. 

Man  kan  forestille  sig,  hvor  ærgerlig  Tordenskjold  maatte  blive  ved 
at  erfare,  hvor  lumskt  en  Del  af  hans  Eskadre  var  bleven  overlistet,  og 
det  er  en  Selvfølge,  at  han  pønsede  paa  Hævn.  Byttet  var  blevet  bragt 
ned  til  Gøteborg,  hvor  de  8  Fartøjer  laa  opankrede  indenfor  Gammel- 
Elfsborg  og  de  i  Løbet  nedsænkede  Linieskibe.  To  Gange  havde  Torden- 
skjold erfaret,  at  Fæstningsværkerne  her  ikke  vare  til  at  spøge  med,  og 
det  var  ingen  let  Sag  at  vinde  Byttet  tilbage.  Men  det  maatte  forsøges. 
«Jeg  skal  hævne  det»,  skrev  han  til  Admiralitetet,  »skulde  jeg  end 
derved  vorde  massakreret;    enfin,  de  skal  dyrt  betale  det!» 

Natten  til  den  8de  Oktober  opfyldte  han  sit  Løfte  og  udførte  sin 
sidste  Krigslist.  Han  afgik  fra  Marstrand  med  2  Galejer  og  forte  med 
sig  3  Skjærbaade  og  7  bevæbnede  Chalupper,  der  kommanderedes  af 
hans  prøvede  Ven  og  Flagkapitajn,  Ole  Budde.  Der  blev  sendt  Bud 
efter  en  tredie  Galej,  og  om  Natten  ankom  denne  lille  Eskadre  til  Rifø, 
uden  at  Nogen  mærkede  den.  Budde,  som  var  foran  med  Skjærbaadene 
og  Chalupperne,  vilde  liste  sig  forbi  Ny-Elfsborg;  men  da  han  bemærkede 
fem  svenske  Galejer  i  Indløbet,  standsede  han  og  ventede,  indtil  Torden- 
skjold var  kommen  op  med  Galejerne,  og  til  han  fik  Befaling  om  dristig 
at  gaa  videre.  Budde  fulgte  sin  Chefs  Paalæg,  var  saa  heldig  at  slippe 
forbi  Ny-Elfsborg  og  de  svenske  Galejer,  og  naaede  ved  Midnatstid, 
netop  som  Maanen  stod  op,  Gammel-Elfsborg,  hvor  han  steg  i  Land 
med  nogle  af  Folkene.  Han  blev  anraabt  af  Skildvagten,  svarede  paa 
Svensk  og  fik  Lov  at  passere  videre.  Tropperne,  som  kommanderedes 
af  en  Landofficer,  Kapitajn  Kleve,  fik  Befaling  at  vende  deres  Frakker, 
som  havde  blaat  Foer  og  derved  fik  nogen  Lighed  med  de  svenske  Sol- 

daters ;  de  steg  i  Land  og  passerede  uhindret  Skildvagten.  Da  de  ankom 
til  Vagten,  bleve  de  atter  anraabte;  Kleve  svarede  paa  Svensk,  at  det 
var  gode  Venner,  sorn  kom  fra  de  svenske  Galejer  med  nogle  danske 
Fanger;  men  i  det  Samme  omringede  de  Vagthuset  og  tvang  Svenskerne 
til  at  overgive  sig,  dog  ikke  uden  Modstand,  hvorved  flere  Skud  bleve 
affyrede  og  Fændriken  faldt,  Nu  kom  der  Allarm  i  Lejren,  Skuddene 
havde  vækket  Folk  i  Byen;  men  da  havde  Budde  med  sine  Matroser 
allerede  fornaglet  Batteriets  Kanoner  og  besat  Skibene  i  Havnen. 

Imidlertid  var  Tordenskjold  rykket  frem  med  Galejerne;  selv  var 
han  stegen  i  sin  Chaluppe  for  at  ro  ind  til  Gammel -Elfsborg,  da  han 
modte  en  Baad,  som  var  udsendt  fra  Ny-Elfsborg  for  at  hore,  hvad  der 
var  paa  Færde.  «Hvem  der?»  raabtes  der  fra  den  svenske  Baad. 
«Tordenskjold»!  svarede  Sohelten  muntert  og  bad  om  at  hilse  Komman- 
danten, hvorpaa  han  ilede  ind  med  sine  Folk  for  at  understøtte  Budde 
paa  hans  natlige  Tog.  Det  lykkedes  under  Stoj  og  Lystighed  at  faae 
Galejen  Prinds  Karl  ud  over  de  sænkede  Skibe,  og  for  fulde  Sejl  gled 
den  bort,  forbi  Ny-Elfsborg,  uden  at  bukke  under  for  de  Skud,  som 
sendtes  den.  Langemaren  og  Spydstagen  havde  ingen  Sejl,  og  det  var 
ikke  muligt  at  varpe  dem  bort;  heller  ikke  lykkedes  det  at  sætte  Ild 
paa  dem,  de  maatte  forlades.  De  andre  Skibe  derimod  bleve  stukne  i 
Brand  og  sprang  i  Luften,  det  ene  efter  det  andet.  Det  var  et  prægtigt 
Syn!  her,  midt  inde  iraellem  Fjendens  Batterier,  laa  de  brændende  Skibe 
og  kastede  et  stærkt  Lysskær  ud  over  Byen  og  Fæstningsværkerne; 
Tordenskjold  var  med  sine  raske  Gutter  midt  i  Lovens  Hule  og  foran- 
staltede et  storartet  Fyrværkeri  til  sine  Fjenders  Opbyggelse;  det  var 
hans  Afskedshilsen,  en  Tak  for  sidst,  hans  sidste  Færd  i  den  Skjærgaard, 
hvor  han  i   faa  Aar  var  voxet  op  til  en  af  Nordens  berømteste  Sohelte. 

Da  Skuespillet  var  tilende,  trak  de  Danske  sig  tilbage,  og  uagtet 
de  maatte  gaa  igjennem  Ilden  fra  Ny-Elfsborg,  naaede  de  dog  Marslrand 
uden  Tab.  Arbejderne  i  denne  Havn  fortsattes,  og  forst  den  19de  De- 
cember  kom  Tordenskjold  og  Judichær  til  Kjobenhavn;  Felttoget  var 
til  Ende. 

ed  Fredsunderhand- 
Ungerne     gik     det 
temmelig  langsomt. 
Dog    lykkedes    det 
ved  Englands  Mæg- 
ling den  30te  Ok- 
tober 1719  at  faae 
afsluttet  en  Vaaben- 
stilstand    paa   6 
Maaneder,  under 
hvilken      Krigs  - 

foretagenderne  oplierte.  Dog  holdt  Danmark  sig  endnu  rustet,  og  en 
Flaade  paa  15  Linieskibe  blev  om  Foraaret  1720  lagt  rede  i  Kjøben- 
havns Havn,  medens  Underhandlingerne  førtes;  men  den  kom  ikke 
udenfor  Bommen.  De  andre  Magter,  paa  Rusland  nær,  sluttede  Fred 
med  Sverig,  og  omsider  kom  ogsaa  Freden  istand  mellem  Danmark- 
Norge  og  Sverig;  Traktaten  undertegnedes  paa  Frederiksborg  Slot 
den  3die  Juli  1720.  Udfaldet  stod  kun  i  ringe  Forhold  til  de  uhyre 
Offre,  der  vare  bragte,  og  den  lange  Tid,  Krigen  havde  varet.     Danmark 

tilbagegav  alle  de  erobrede  Provindser  mod  en  Erstatning  af  600,000  Rd. 
i  Krigsomkostninger,  og  Sverig  gav  Afkald  paa  Toldfrihed  i  Sundet, 
som  det  havde  besiddet  siden  Brøinsebrofreden  1645.  Vigtigere  var  det 
dog,  at  Sverig  lovede  aldrig  mere  at  ville  understotte  den  holsten- 
gottorpske  Hertug  Karl  Frederik  til  igjen  at  komme  i  Besiddelse  af  sin 
tidligere  Del  af  Slesvig,  og  at  baade  England  og  Frankrig  gik  i  Borgen 
for  Danmarks  bestandige  Besiddelse  af  denne  Landsdel. 

Krigens  beklagelige  Folge  var,  at  den  i  hej  Grad  havde  svækket 
begge  de  stridende  Magter.  Sverig  var  ved  Karl  den  Tolvtes  langvarige 
Krige  bragt  i  en  sørgelig  Tilstand,  havde  mistet  ikke  alene  alle  sine  tyske 
Besiddelser,  men  ogsaa,  paa  Finland  nær,  sine  Kystlande  i  den  østlige 
Del  af  Østersøen.  Fordelene  ved  Gustav  Adolfs  Sejrvindinger  vare  tabte 
med  Sverigs  Stormagtsstilling  og  Indflydelse  i  Europa,  og  en  mægtig 
Nabostat  havde  rejst  sig  ligeoverfor  det  i  østen.  Den  dansk-norske  og 
den  svenske  Flaade  havde  gjensidigt  ødelagt  hinanden.  Af  sine  48  Linie- 
skibe, som  Sverig  før  Krigen  kunde  sætte  i  Søen,  havde  det  mistet  de 
20  ved  Erobring,  Ødelæggelse  og  Forlis;  Danmark- Norge,  som  begyndte 
med  41  Linieskibe,  byggede  under  Krigen  kun  1  og  erobrede  4,  men 
kasserede  11,  dannede  Batterier  paa  Kjøbenhavns  Rhed  af  6,  forliste  3 
og  fik  1,  Danebrog,  ødelagt  af  Fjenden,  saa  at  der  ved  Freden  kun  var 
25  tilbage.  De  skandinaviske  Flaader,  som  saa  at  sige  slet  ikke  havde 
havt  nogen  Tilgang  af  store  Skibe  under  Krigen,  gik  ud  af  denne  i  en 
stærkt  reduceret  Forfatning  —  paa  pamme  Tid  som  det  mægtige  russiske 
Rige  begyndte  at  strække  sine  Arme  ud  over  Østersøen  og  berøve  dem 
det  Herredømme,  der  saa  længe  ubestridt  kun  havde  tilhørt  dem. 

Maa  det  materielle  Udbytte  af  denne  store  nordiske  Krig  saaledes 
end  betragtes  mere  som  et  Tab  end  som  en  Vinding,  saa  har  den  dog 
paa  den  anden  Side  efterladt  os  stolte  Minder,  ved  hvilke  de  nordiske 
Stater  under  deres  Tilbagegang  i  Tidens  Løb  saa  gjerne  dvæle,  og  det 
er  i  denne  Henseende,  at  Begivenhederne  paa  Søen  ikke  staa  tilbage. 
Den  svenske  Flaade  har  Navne  at  anføre,  som  endnu  mindes  med 
Stolthed;  der  var  den  ældre  Wachtmeister,  en  udmærket  dygtig  Ad- 
miral og  Bestyrer,  li  vis  Død  midt  under  Krigen  de  Svenske  haardt 
maatte  beklage;  der  var  den  flinke  Kommandør  Raab,  som  i  Juli 
Maaned  1713    med   3  Linieskibe   blev  angrebet    Og  forfulgt  i  den  finske 

Bugt  af  en  russisk  Flaade  paa  14  Linieskibe  og  Fregatter  og  ved  sine 
heldige  Manøvrer  slap  bort  i  god  Behold;  der  var  den  heltemodige 
Schoutbynacht  Niels  Ehren skold,  som  med  en  Skytpram,  6  Galejer 
og  2  Skjærbaade  i  Aaret  1714  i  den  finske  Skjærgaard  blev  angreben 
af  115  russiske  Galejer  under  den  store  Czars  egen  Anførsel  og  ikke 
overgav  sig,  skjondt  den  ene  Galej  efter  den  anden  og  tilsidst  Skyt- 
skibet  overmandedes  og  entredes  og  han  selv  var  dødelig  saaret;  der 
var  den  kjække  Kommandør  W rangel,  som  den  24de  Maj  1719  med 
det  lille  Linieskib  Wachtmeister  udstod  en  hæderlig  Kamp  under  Gottska 
Sandø  Nord  for  Gulland  mod  en  overlegen  russisk  Styrke  og  ikke  overgav 
sig,  før  hans  Skib  var  Vrag  og  Halvdelen  af  Besætningen  falden  eller 
saaret  —  og  saaledes  kunde  Flere  nævnes. 

Dog  maa  upaatvivlelig  den  dansk-norske  Flaade  her  sættes  i  første 
Række.  Bestyrelsen  var  under  hele  Krigen  i  gode  Hænder;  General- 
admiral U.  C.  Gylden  løve  var  ikke  alene  en  udmærket,  kundskabsrig 
og  rettænkende  Administrator,  men  hans  høje  Byrd  stillede  ham  tillige 
i  et  saa  nøje  Forhold  til  Thronen  og  dens  Omgivelser,  at  han  var  istand 
til  at  udrette  for  Flaaden,  hvad  mange  Andre  ikke  kunde  have  opnaaet: 
han  offrede  denne  sin  Tid  og  sine  Kræfter,  og  kort  efter  at  Vaaben- 
stilstanden  var  afsluttet,  afgik  han  ved  Døden  den  8de  December  1719, 
kun  41  Aar  gammel.  Viceadmiral  C.  C.  von  Gabel,  som  i  Juni  1717 
udnævntes  til  Overkrigssekretær,  var  en  højt  begavet  Mand  og  tapper 
Officer,  der  senere  i  fiere  Aar  blev  Flaadens  højeste  og  mest  betroede 
Styrer.  Som  den  tredie  Mand  i  denne  Række  maa  nævnes  Holmens 
Chef,  Admiral  Ole  Judichær,  som  vi  flere  Gange  have  havt  Lejlighed 
til  at  omtale;  ham  var  det,  som  skaffede  Materiellet  tilveje  og  byggede 
de  Fartøjer,  der  netop  egnede  sig  for  Kampen  i  Skjærgaarden;  han  ind- 
førte det  nye  Skibbyggeri,  bragte  Arbejderne  paa  Holmene  i  foi trinlig 
Gang,  optog  selv  de  i  Strømstad  og  Marstrand  sunkne  Skibe,  ledede 
flere  Gange  Kjøbenhavns  Søforsvar  og  bidrog  sin  væsentlige  Del  til 
Søkrigens  heldige  Udfald. 

I  den  store  Krig,  Manøvrer  og  Kampe  med  store  Flaader  eller 
Afdelinger,  udmærkede  sig,  foruden  Gyldenløve,  Admiral  Peter 
Råben,  navnlig  ved  sin  Sejr  over  Sparres  store  Flaade  ved  Rygen  den 
8de  August   1715,    og  Viceadmiral   Gabel,    som   fuldstændig    ødelagde 

den  yngre  Wachtmeisters  Flaadeafdeling  ved  Femern  den  24de  April 
samme  Aar.  Her  maa  ogsaa  nævnes  den  kjække  Kommandør  Iver 
Hvitfeldt,  som  den  4de  Oktober  1710  sprang  i  Luften  med  sit  Skib 
Danebrog  i  Kjøge  Bugt.  Men  skjøndt  baade  Sverig  og  Danmark-Norge 
under  hele  denne  lange  Krig  vare  i  Besiddelse  af  store  Flaader,  flere 
Linieskibe,  end  de  nogensinde  før  eller  senere  under  deres  Krige  med 
hinanden  kunde  sende  i  Søen,  og  skjøndt  disse  ikke  alene  næsten  be- 
standig holdtes  udrustede  og  bemandede,  men  ogsaa  ofte  vare  samlede 
i  store  Masser,  i  mægtige  Linier,  der  krydsede  om  i  Østersøen,  saa  var 
det  dog  ikke  egentlig  Flaadekampene.  der  gav  Krigen  sin  Karakter; 
nej,  dette  var  meget  mere  den  lille  Krig,  de  smaa  Kampe  paa  Søen 
og  fremfor  alt  Skjærgaardskampene,  Angrebene  i  de  indelukkede  Far- 
vande. Heri  vare  de  Dansk-Norske  Mestere,  som  de  aldrig  have  været 
det  før  eller  senere,  og  herfra  har  den  nordiske  Krig  skænket  os  de 
skjønneste  Minder.  Hvor  dygtige,  modige  og  hæderlige  vare  ikke  begge 
Admiral  C.  T.  Sehestedts  Erobringer  af  Nydyb  ved  Eygen  i  Aarene 
1712  og  1715?  Uden  at  sky  nogen  Modstand  eller  Fare  trængte  han 
med  sine  fladbundede  Skibe  ind  i  det  forkrøblede  Farvand,  gik  frem 
med  stor  Besindighed  og  standsede  ikke,  før  han  havde  sat  sig  fast. 
Det  var  fortrinlige,  mindeværdige  Kampe,  der  vistnok  vilde  have  staaet 
blandt  de  lyseste  Punkter  i  Krigen,  naar  de  ikke  vare  blevne  overtrufne 
af  Krigens  lyrige  Søhelt,  den  uforglemmelige  Peter  Tordenskjold 
og  hans  Kammerater  Grib,  Tønder  og  mange  flere;  ligesom  ingen 
Svensk  nævner  den  nordiske  Krig,  uden  at  Navnet  Karl  den  Tolvte 
træder  først  frem  for  hans  Tanke,  saaledes  nævner  heller  ikke  nogen 
Dansk  eller  Normand  den  samme  Krig,  uden  at  Navnene  Tordenskjold, 
Dynekilen  og  Marstrand  ligge  paa  hans  Læber.  Tordenskjold  var 
Krigens  Barn,  med  nogle  Ord  om  ham  ville  vi  slutte  denne  Skildring 
af  den  nordiske  Krig. 

''Tordenskjold  var  —  siger  hans  Biograf  Hothe  —  af  middelmaadig 
Størrelse,  undersætsig,  velskabt,  stærk  og  bredskuldret,  haarrig,  brun- 
laden  og  bavde  stærke  sorte  Haar  og  Øjenbryn,  en  krum  Næse,  stærke 
Læber  og  en  kløvet  Hage,  blaa,  dybtliggende  Øjne,  med  hvilke  han, 
naar  han  vilde  see  nøjagtigt,  plirede  og  da  ogsaa  fortrak  sit  Ansigt«. 
Han  var  heftig  og  opfarende,    naar  Tingene  ikke  gik  efter  hans  Hoved, 

han  brod  ud  i  Vrede,  hans  Pande  rynkedes  og  Overlæben  dirrede,  et 
Træk,  som  hans  Undergivne  kjendte  saa  godt;  men  Bygen  gik  hurtig 
over,  han  var  atter  blid  og  venlig  og  søgte  at  gjore  godt  igjen,  hvad 
han  maaske  havde  gjort  ilde  i  sin  Heftighed.  Naar  han  var  i  Kamp, 
naar  Kuglerne  peb  ham  om  Ørene  og  Alting  omkring  ham  var  Liv  og 
Bevægelse,  da  var  han  ret  i  sit  Element,  fuld  af  Lystighed  og  muntre 
Indfald,  smittede  de  Andre  med  sit  lystige  Lune  og  indgød  dem  Tillid 
og  Mod.  Hans  Natur  fornægtede  sig  aldrig.  Skjøndt  han  med  Dygtighed 
og  ofte  med  udmærket  Klogskab  udførte  sit  Hverv  i  de  højere  Stillinger, 
stak  dog  Matrosen  og  Kaperkapitajnen  ofte  igjennem  hos  ham;  han  tog 
selv  fat  og  halede  i  Tougene  eller  fangede  sammen  paa  Sejlene,  naar 
det  kneb;  han  greb  Aaren  og  roede,  naar  Folkene  segnede  om;  han 
undsaa  sig  ikke  for  som  Eskadrens  Admiral  at  udspejde  Fjenden,  klædt 
som  Fisker.  Kort  sagt,  han  var  altid  med  selv.  Han  var  urolig  og 
kunde  ikke  taale  Stilhed  omkring  sig;  var  han  bunden  til  en  Flaade, 
maatte  han  jage  og  spejde  bestandig;  laa  han  i  Havn  uden  Syssel- 
sættelse, maatte  han  have  Selskab  og  Lystighed  ombord,  ved  hvilke 
Lejligheder  den  sorte  Bjørn  var  til  megen  Adspredelse.  Han  havde  stor 
Færdighed  i  at  skyde  med  Riffel  og  Pistol;  han  førte  et  kraftigt  Hug 
med  sit  Sværd,  men  forstod  ikke  den  forfinede  Fægtekunst  med  Kaarde; 
han  var  ærlig  og  aaben  i  sin  Adfærd,  kunde  vel  bruge  List  overfor  sine 
Fjender,  men  kjendte  ikke  til  Rænker. 

Som  en  vild,  ustyrlig  Dreng,  der  hverken  gider  læse  eller  sidde 
paa  Skrædderbordet,  løber  han  bort  fra  sine  Forældre  og  kommer  som 
et  forvildet  Faar  ned  til  Kjøbenhavn,  hvor  han  staaer  ene  midt  i  den 
store  By;  men  Lykken  følger  ham  i  Hælene.  Han  kommer  tilsøes, 
Søen  bliver  hans  Element,  han  voxer  op  i  P'olkelukaffet  og  lærer  Sølivet 
at  kjende  fra  Grunden  af.  Han  kommer  hjem  fra  de  varme  Lande,  en 
solbrændt,  firskaaren,  fuldbefaren  Matros,  kun  nitten  Aar  gammel;  men 
Fædrelandet  er  i  Fare,  det  har  Brug  for  sine  Sønner,  og  der  er  Noget 
at  gjøre  for  den  dristige  unge  Sømand.  Som  Kaperkapitajn  først  paa 
Ormen,  senere  paa  Lovendals  Galej  farer  han  om  paa  Søen,  langs 
Kysterne,  opbringer  fjendtlige  Krydsere,  udbreder  Angst  i  Skjærgaarden, 
indlader  sig  i  Kamp  med  hvemsomhelst  han  træffer  paa,  slipper  altid 
godt  fra   det,    spiller  Fjenden    det  ene  Puds  efter    det  andet,    bringer 

Efterretninger  til  sine  Foresatte  og  er  tilstede  overalt.  Der  er  hos  denne 
kjække  norske  Gut,  som  sprudler  af  Liv,  Sundhed,  Mod  og  Snarraadighed, 
hos  denne  friske  Luftning  fra  de  norske  Fjelde  en  besynderlig  Sammen- 
sætning af  en  blod  Yngling  og  en  vild  Bjørn,  ligesom  der  findes  hos 
ham  en  Blanding  af  barnlig  Hengivenhed,  navnlig  for  Kongen,  som 
han  ærer  og  elsker  over  Alt  paa  Jorden,  og  den  Heftighed  og  Trods, 
hvormed  han  farer  frem  imod  sine  Fjender.  Hans  Liv  er  som  et 
Æventyr,  eller  som  en  Samling  af  mange  Æventyr,  der,  muligvis  under- 
tiden noget  udsmykkede,  faae  Plads  i  Folkets  Sange  og  Fortællinger. 
Han  bliver  Fregatchef  paa  Hvide  Om,  Eskadrechef  paa  Lolland,  hvert 
Aar  af  hans  Liv  betegnes  med  en  eller  flere  større  Bedrifter.  Med  en 
uhørt  Dristighed  trænger  han  den  ene  Gang  efter  den  anden  ind  i 
Løvens  Hule,  snart  gaaer  det  godt,  snart  gaaer  det  galt;  men  hvordan 
det  end  gaaer,  saa  svækkes  aldrig  hans  Mod,  et  Nederlag  er  kun  Signal 
til  kommende  Hævn.  Han  gaaer  igjennem  alle  Marinens  Grader  i  8 
Aar,  fra  Matros  til  Viceadmiral,  enhver  af  hans  Forfremmelser  er  mærket 
med  en  kjæk  Daad.     Han  begynder  sin  Løbebane  med  Krigens  Udbrud, 

lever  og  virker  uafbrudt   kun   for  den,    og  da  Freden  sluttes 

vi  fortsætte  vor  Fortælling. 

Da  Vaabenstilstanden  var  sluttet  i  Oktober  1719,  tog  Torden- 
skjold til  Kjøbenhavn.  I  Foraaret  1720  foretog  han  en  Rejse  til  Norge 
for  at  ordne  nogle  Pengesager,  og  rejste  tilbage  gjennem  Sverig,  hvor 
Folk  strømmede  til  for  at  see  den  unge,  kjække  Søhelt,  der  i  de  sidste 
Aar  saa  ofte  havde  indjaget  dem  Skræk  og  foretaget  saa  dristige  Angreb 
paa  deres  Søbefæstninger  og  Skibe;  det  var  især  i  Gøteborg,  hvor  han 
opholdt  sig  et  Par  Dage,  og  hvor  hans  blotte  Navn  i  lang  Tid  havde 
fremkaldt  Rædsel  hos  de  mere  eller  mindre  svage  Sjæle,  at  Folket 
flokkede  sig  om  ham  for  at  see  Manden  nær  ved.  I  Kjøbenhavn  levede 
han  i  sin  Gaard  i  Strandgaden  paa  Christianshavn,  hvor  nogle  smaa 
Kanoner  vare  opstillede  udenfor  Porten  og  ved  Saluter  gave  tilkjende, 
naar  der  var  Gilde  hos  Tordenkjold  og  Skaaler  bleve  drukne.  Han 
søgte  at  adsprede  sit  Sind  ved  lystige  Lag;  thi  han  følte  sig  ikke 
tilpas  eller  paa  sin  rette  Hylde.  Ved  Flaaden  var  der  ikke  mere  for 
ham  at  gjore,  og  i  Admiralitetet,  hvor  han  som  Viceadmiral  havde 
Sæde,   og  hvor  Admiral  Kåben  havde  indtaget  hans  nu  afdode  Velynder 

og  Beskytter  Gyldenløves  Plads,  følte  han  sig  ikke  hjemme  blandt  de  i 
administrative  Forretninger  mere  øvede  Mænd.  Flere  Gange  søgte  han 
Kongen  om  Orlov  til  at  rejse;  men  det  blev  ham  hver  Gang  nægtet; 
formodentlig  har  Kong  Frederik  nødig  villet  afsee  sin  djærve,  frimodige, 
kjække  Yndling,  der  under  Krigen  havde  kastet  saa  megen  Glands  over 
de  dansk-norske  Vaaben. 

Da  Freden  omsider  blev  sluttet  den  3die  Juli,  kunde  Kongen  ikke 
længere  nægte  Tordenskjold  Orlov;  en  Plan  blev  lagt  til  hans  Kejse, 
først  skulde  han  tage  til  Tyskland  og  besøge  sin  gamle  Velynder 
Løvendal,  der  havde  lagt  Grunden  til  hans  glimrende  Løbebane,  og 
derfra  til  England  for  at  gjøre  nærmere  Bekjendtskab  med  den  stolte 
Sonation  og  dens  rige  Hjælpekilder,  samt,  som  det  sagdes,  for  at  nærme 
sig  en  ung  Dame,  en  af  hans  fjerne  Beundrere,  der  var  bleven  ham 
skildret  af  den  engelske  Minister  i  Kj ©benhavn.  Han  tog  Afsked  med 
Kongen,  der  skal  have  været  meget  bevæget  ved  hans  Bortrejse,  som 
om  han  anede,  at  han  ikke  mere  vilde  faae  ham  at  see,  og  han  drog 
bort,  kun  ledsaget  af  sin  trofaste  Tjener  Kold. 

Han  opholdt  sig  nogle  Dage  paa  Ravnholt  paa  Fyen  hos  sin 
yngre  Broder  Kaspar  Wessel,  der  i  Aaret  1716  var  bleven  optagen  som 
Kapitajn  i  Flaaden,  men  netop  i  disse  Dage,  efter  Freden,  atter  var 
afgaaet  med  Schoutbynachts  Karakter  og  senere  levede  i  mange  Aar 
som  Privatmand,  indtil  han  døde  i  Aaret  1768,  75  Aar  gammel.  Fra 
Kavnholt  rejste  Tordenskjold  til  Als,  hvor  han  opholdt  sig  i  nogen  Tid 
hos  Hertugen  af  Augustenborg.  Her  havde  han  en  Nat  en  fæl  Drøm 
om  en  giftig  Slange,  som  han  forgjæves  søgte  at  rive  sig  løs  fra;  den 
snoede  sig  omkring  hans  Legeme  og  bed  ham  med  sin  giftige  Tand 
under  den  højre  Arm,  saa  han  foer  op  af  Søvnen  med  et  Skrig.  Drømmen 
blev  anseet  som  et  ulykkeligt  Varsel,  og  Hertugen  madede  ham  fra  at 
rejse  videre;  men  da  der  kort  efter  tilstødte  ham  et  uheldigt  Fald  paa 
Jagten,  troede  han,  Drømmen  dermed  var  udtydet,  og  rejste  videre  til 
Hamborg.  Her  traf  han  sammen  med  en  ung  dansk  Mand  ved  Navn 
Lehn,  der  skulde  ledsage  ham  paa  Kejsen,  og  som  fortalte  ham,  at 
han  var  bleven  bedraget  af  en  svensk  Oberst  Stael,  som  foreviste  en 
udstoppet  Slange  med  syv  Hoveder,  og,  naar  han  havde  lokket  vel- 
havende og  ubesindige  Besøgende  ind  til  sig,  førte  dem  til  Hazardbordet 

og  paa  en  mistænkelig  Maade  vandt  deres  Penge.  Den  aabne  og  ærlige 
Sømand  blev  saa  opbragt  herover,  at  han  besluttede  at  tugte  Obersten, 
naar  og  hvor  han  traf  ham. 

I  Hannover  stodte  han  tilfældigvis  sammen  med  Stael  i  et  fornemt 
Selskab,  og  Tordenskjold  tiltalte  ham  barsk  i  de  Fremmedes  Paahør; 
da  Obersten  tog  til  Gjenmæle,  truede  Tordenskjold  ham  med  sin  Stok, 
hvorfor  han  fandt  det  klogest  at  fortrække.  Tordenskjold  forfulgte  ham 
ned  ad  Trappen  i  Gaarden,  gjennempryglede  ham,  rev  Kaarden  fra  ham, 
knækkede  den  og  kastede  Stykkerne  over  Muren.  Det  var  ikke  nogen 
hovisk  Maade  at  behandle  en  Adelsmand  paa,  det  maa  vel  endog  kaldes 
en  temmelig  voldsom  Adfærd  af  en  hejtstaaende  Admiral;  men  Torden- 
skjold var  heftig  og  antog,  at  det  var  en  falsk  Spiller,  han  havde  for  sig. 

En  Udfordring  fulgte  paa.  Tordenskjold  vægrede  sig  først  ved  at 
modtage  den  og  at  kæmpe  med  en  saa  ilde  anseet  Person;  men  da  det 
foreholdtes  ham,  at  Stael  var  Adelsmand,  at  han  var  dybt  krænket  og 
ikke  paa  anden  Maade  kunde  skaffe  sig  Oprejsning,  gik  Tordenskjold 
ind  paa  Udfordringen  og  valgte  Pistoler,  hans  Yndlingsvaaben.  Ogsaa 
dette  snakkede  man  ham  fra  og  fik  ham  til  at  gaa  ind  paa  at  fægte 
med  Kaarde,  dette  spinkle  Vaaben,  som  Sømanden  ikke  forstod  at 
haandtere,  men  i  hvis  Brug  Stael  skal  have  været  en  Mester. 

Den  12te  November  1720  om  Morgenen  kjørte  Tordenskjold  med 
sin  gamle  Tjener  i  en  lukket  Vogn  ud  til  Mødestedet,  en  Mark  ved 
Landsbyen  Gledinge  i  det  Hildesheimske,  altsaa  udenfor  Hannover. 
Hans  Sekundant ,  den  vistnok  noget  mistænkelige  Oberstlieutenant 
Miinnickhausen,  fulgte  mod  til  Hest.  Oberst  Stael  var  alt  paa  Pletten 
med  sin  Sekundant,  Generaladjudant  Sicter.  Vaabnene  bleve  vexlede, 
Stael  fik  en  længere  Kaarde,  og  Kold,  som  anede  Bedrageri,  maatte 
holdes  tilbage  med  Magt.  Tvekampen  begyndte,  Tordenskjold  gik  for 
voldsomt  paa,  blottede  sig  og  blev  stukket  under  den  højre  Arm,  der 
hvor  han  i  Dromme  var  bleven  bidt  af  den  giftige  Snog;  Blodet 
strømmede  voldsomt  ud.  Stael  og  hans  Sekundant  flygtede  bort  ved 
dette  Syn.  Endnu  stod  Tordenskjold  nogle  Øjeblikke  oprejst,  da  Kold 
ilede  til  og  greb  sin  Herre  om  Livet.  Nu  kunde  han  ikke  mere. 
"Gud  være  min  arme  Sjæl  naadig  for  Jesu  Skyld«!  udbrod  han  og 
faldt  om  i  sin  trofaste  Tjeners  Arme.  —  Tordenskjold  var  dod. 

I  32  Slag  og  Træfninger  var  Døden  vegen  tilside  for  ham;  nu 
skulde  den  ramme  ham  paa  denne  lumpne  Maade,  15  Dage  efter  at 
han  havde  fyldt  sit  29de  Aar.  Kongen  og  Folket  sørgede,  da  Efter- 
retningen om  hans  Dod  naaede  til  Hjemmet.  Sorgen  var  almindelig 
hos  Høje  og  Lave,  hos  Venner  og  Uvenner,  der  over  den  tidlige  Grav 
glemte  al  deres  Nag;  men  Sorgen  og  Savnet  kunne  forvindes,  Mindet 
om  hans  Helteliv  og  Bedrifter  doer  ikke  i  Danmark  og  i  Norge. 

To  Aar  efter  hans  Dod  blev  Tordenskjolds  balsamerede  Lig  fort  til 
Kjøbenhavn  og  nedsat  i  Kjælderen  under  Holmens  Kirkes  Kapel.  Det 
henstod  der  indtil  1819,  da  Kong  Frederik  den  Sjette  lod  det  optage, 
nedlægge  i  en  Marmorkiste,  der  blev  forfærdiget  af  det  gamle  Alterbord 
fra  den  afbrændte  Frue  Kirke,  og  hensætte  i  den  øverste  Hvælving, 
hvor  nu  altsaa  baade  Tordenskjolds  og  Niels  Juels  jordiske  Levninger 
hvile. 

—  Hele  Skildringen  af  Tordenskjolds  sørgelige  Endeligt  gjør  Ind- 
trykket af,  at  en  uundgaaelig  Skjæbne  trækker  ham  med  sig.  Han 
maa  og  skal  dø.  Han  er  blandt  lutter  Fjender,  og  kun  een  trofast 
Mand  staaer  ved  hans  Side,  hans  gamle  Tjener,  der  seer,  hvad  Torden- 
skjold ikke  kan  see,  der  aner  Uraad  og  Bedrageri,  hvor  hans  Herre  er 
troskyldig  og  frimodig.  Alt  forener  sig  for  at  føre  til  det  skjæbnesvangre 
Maal,  al  Modstand  er  unyttig,  Maalet  skal  opfyldes.  Den  kjække  Helt, 
som  Krigen  ikke  har  faaet  Bugt  med,  skal  ikke  overleve  Freden.  Vi 
have  kaldet  ham  "Krigens  Barn«,  han  fremstod  for  Verden,  da  Krigen 
brød  ud,  hans  Liv  udslukkedes,  da  den  var  tilende.  Maaske  var  det 
bedst  saa,  maaske  havde  det  krigerske  Sind  ikke  kunnet  bøje  sig  under 
den  lange  Fred,  som  fulgte  efter  Krigen.  Skildringen  af  denne  omfatter 
hele  hans  Levnetsbeskrivelse,  med  denne  ender  hans  Liv,  og  vi  kunne 
af  fuldt  Hjerte  slutte  os  til  Digterens  Ord: 

Skal  til  Kamp  paa  Bolgens  Top 
Danebrog  i  Stavnen  op, 
Gid  der  bag  dets  røde  Fold 
Staa  en  Helt  som  Tordenskjold! 

pgaven  for  et  vel  ordnet 
Forsvarsvæsen  er  ikke  alene 
at  kunne  værge  om  Fædrelandet  og  dets  Interesser  i  Krig,  men  ogsaa, 
naar  det  findes  hensigtsmæssigt,  at  afværge  en  truende^Krig  og  selv  i 
Fredens  Dage  gjore  Landet  beredt  til  Krig.  Bortseet  fra  den  heldige 
Indflydelse,  som  Uddannelsen  til  Tjeneste  i  Hæren  og  paa  Flaaden  øver 
paa  Befolkningen,  den  Opvækkelse  og  Tillid  til  egen  Kraft,  som  den 
fremkalder,  har  desuden  Forsvarsvæsenet  [selv  i  Fredstid  en  stor  Be- 
tydning for  Samfundsforholdene,  for  Opretholdelse  af  Orden  og  Regel- 
mæssighed i  Styringen,  og  hvad  navnlig  Flaaden  angaaer,  da  har  den 
til   alle  Tider    adevet   en   stor    Indflydelse   til  Handelens   og  Søfartens 

Beskyttelse  fra  de  nærmeste  til  de  fjerneste  Farvande.  Endskjøndt  de 
forenede  Riger  Danmark  og  Norge  i  de  firsindstyve  Aar  af  det  attende 
Aarhundrede,  som  fulgte  efter  den  store  nordiske  Krig,  altsaa  i  fire 
Femtedele  af  et  helt  Aarhundrede,  ikke  forte  nogen  egentlig  Krig, 
saa  spillede  derfor  dog  ogsaa  i  denne  lange  Periode  Flaaden  en  saa 
fremtrædende  Rolle,  at  der  vilde  fremkomme  et  altfor  stort  Hul  i  vor 
Skildring,  om  Flaadens  Historie  i  dette  Tidsrum  blev  ganske  forbigaaet. 
Den  er  desuden  ingenlunde  blottet  for  Interesse. 

Under  den  nordiske  Krig  havde  saavel  den  dansk-norske  som  den 
svenske  Flaade  lidt  meget  og  vare  begge  efter  Krigen  i  en  kummerlig 
Tilstand,  de  fleste  Skibe  gamle  og  medtagne,  det  øvrige  Materiel  for- 
slidt og  ødelagt,  Mandskabet  misfornøjet  over  den  tarvelige  og  uregel- 
mæssige Lønning,  og  mange  Søfolk  forlode  Landet  for  at  søge  deres 
Lykke  andensteds.  I  Gab  el  som  Flaadens  Styrer  og  Judichær  som 
Holmens  Chef  havde  Søværnet  vel  Mænd,  som  vare  deres  Poster  fuldt 
voxne;  men  de  fornødne  Pengemidler  manglede,  Marinens  Budget  sank 
i  Aarene  1720  til  1725  ned  til  1,100,000  Rbd.,  og  i  de  næste  5  Aar 
endog  til  880,000  Rbd.  aarlig,  og  den  Iver  og  Lyst  hos  de  ledende 
Mænd,  som  under  Krigen  havde  virket  saa  gavnligt,  var  ikke  længer 
tilstede.  Selv  den  dygtige  Gabel  kunde  ikke  bære  den  høje  Stilling, 
han  indtog  i  Staten,  men  udviste  Forhold,  der  ikke  skulle  have  været 
uden  Dadel,  og  han  blev  i  Aaret  1725  afsat  fra  sin  Post.  Ikke  bedre  gik 
det  Judichær.  Det  var  i  det  Hele  taget  en  uhyggelig  Tid,  de  ti  Aar, 
der  ligge  imellem  Krigens  Slutning  og  Frederik  den  Fjerdes  Død,  der 
synes  at  være  indtraadt  megen  Raaddenskab  i  forskjellige  Administra- 
tionsgrene,  hvilket  ledte  Kongen  til  at  nedsætte  den  saakaldte  hemme- 
lige Kommission,  efter  hvis  Indstilling  det  skal  være,  at  flere  højt- 
staaende  Mænd,  saasom  Justitiarius  saavel  i  den  danske  højeste  Ret 
som  i  den  norske  Overhofret,  Gabel,  Judichær  og  Flere  mistede  deres 
Stillinger.  Men  der  hviler  et  Slør  over  disse  Begivenheder,  og  det  vilde 
være  uretfærdigt  alene  med  Støtte  af  de  løse  Beskyldninger  at  fælde 
nogen  haard  Dom  over  to  Mænd  som  Gabel  og  Judichær,  der  havde 
ydet  Flaaden  og  deres  Fædreland  saa  store  Tjenester.  Judichær  blev 
afskediget  1727,  da  en  større  Afdeling  af  Flaaden,  som  var  udsendt  til 
Østersøen,  havde  viist  sig  at  være  i  en  saa  maadelig  Forfatning  og  saa 

slet  forsynet,  at  flere  af  Skibene  maatte  sendes  hjem.  Dog  vedblev  ban 
i  flere  Maaneder  at  gjøre  Tjeneste;  thi  han  kunde  ikke  undværes.  Han 
forvistes,  som  alt  tidligere  anført,  til  Næstved,  hvor  han  døde  samme 
Aar  som  Kong  Frederik. 

1  Judichærs  Tid  indførtes  iøvrigt  en  Ordning  ved  Personellet,  der 
idetmindste  i  sit  Princip  var  meget  nyttig,  om  end  Udførelsen  led  af 
fiere  Mangler.  Af  den  faste  Stok,  der  talte  omtrent  200  Officerer  og 
4700  Undoff.  og  Menige,  bleve  114  Officerer  og  3300  Undoff.  og  Menige, 
den  egentlige  Flaadebesætning,  indordnede  i  6  Divisioner,  hver  paa  5 
Kompagnier,  og  fordelte  til  Skibene  saaledes,  at  hvert  Skib,  hvadenten 
det  var  udrustet  eller  oplagt,  havde  sin  faste  Besætning,  der  skulde 
sørge  for,  at  det  altid  holdtes  i  god  Stand,  og  Kompagnierne  besørgede 
selv  ved  deres  Haandværkere  de  almindelige  Istandsættelser.  Skibene 
skulde  under  sædvanlige  Forhold  holdes  i  saadan  Stand,  at  de  med  14 
Dages  Varsel  kunde  gjøres  rede  til  at  stikke  i  Søen.  Denne  nyttige 
Institution  holdt  sig  med  nogle  mindre  væsentlige  Forandringer  i  mange 
Aar;  men  et  af  de  svage  Punkter  ved  den  var,  at  Regnskaberne  for 
Arbejderne  og  Folkenes  Underhold  vare  overdragne  Kompagnicheferne, 
der  ikke  altid  holdt  dem  i  den  bedste  Orden. 

Paa  denne  Tid  træffe  vi  ogsaa  de  første  Bestemmelser  om  Mun- 
deringsvæsenet  ved  Flaaden.  Allerede  ved  Kadet-Kompagniets  Oprettelse 
i  1701  bestemtes,  at  Kadetterne  skulde  bære  en  Mundering  af  graat 
Klæde,  der  fra  1714  skænkedes  dem  af  Staten  og  til  Galla  forsynedes 
med  Guldgalioner.  1723  indførtes  for  Officererne  røde  Uniformer,  hvor- 
imod Skipperne  beholdt  de  tidligere  reglementerede  graa  Munderinger 
med  rødt  Underfoer,  og  til  de  øvrige  Underofficerer  og  Menige  an- 
skaffedes for  offentlig  Regning  Trøjer  og  Benklæder  af  graat  Klæde. 
Det  kan  her  med  det  samme  anføres,  at  1749  bleve  ogsaa  Officerernes 
Munderinger  graa  med  rødt  Underfoer;  men  1755  foretoges  den  gjennem- 
gaaende  Forandring,  at  Munderingens  Farve  for  hele  Flaadeni  Be- 
manding forandredes  fra  graa  til  blaa,  dog  saaledes,  at  Officerer  og 
Kadetter  bare  røde  Benklæder  og  rødt  Underfoer  indtil  1787,  da  den 
hvide  Farve  blev  indført.  Midt,  i  Aarhundredet  fremkom  de  første 
Epauletter,  der  dog  kun  reglementeredes  for  Flagmændene  og  forst 
mange  Aar  efter  indførtes  for  de  øvrige  Officerer.      Fra  Aaret  1733  og 

lige   indtil   1812  var  det  Soofficererne  forment  at  vise  sig  i   borgerlig 
Dragt,  selv  udenfor  Tjenesten. 

Det  var  saaledes  ikke  uvæsentlige  Bestemmelser  for  Flaadens  Personel, 
der  bleve  trufne  i  de  ti  Aar  efter  Krigen,  og  nogle  større  Udrustninger 
fandt  ogsaa  i  denne  Tid  Sted  i  Østersoen,  navnlig  paa  Grund  af  Be- 
givenhederne i  Rusland.  Sverigs  Krig  med  Rusland  fortsattes  endnu 
nogen  Tid  efter  Fredslutningen  med  Danmark  og  endtes  først  ved 
Freden  i  Nystad  1721,  i  hvilken  Sverig  vel  fik  Finland  tilbage,  men 
for  bestandig  maatte  afstaa  Lifland,  Estland  og  Ingermanland.  Den 
nyskabte  russiske  Flaade  havde  allerede  i  denne  Krig  viist  sin  Betydning, 
det  varede  ikke  længe,  inden  den  kunde  maale  sig  i  Styrke  og  Omfang 
med  begge  de  skandinaviske  Flaader  tilsammen,  og  den  blev  dem  derved 
en  meget  farlig  Konkurrent  til  Herredømmet  over  Østersøen.  Ved  Peter 
den  Stores  Død  1725  antoges  det,  at  hans  Gemalinde  og  Efterfølger 
Katharina  den  Første  nærede  Planer  imod  Sverig  og  vilde  indsætte  sin 
Svigersøn  som  Konge  i  dette  Land,  i  hvis  Hovedstad  hun  støttedes  af 
et  russisk  Parti.  Samme  Aar  holdt  Danmark  en  Flaade  paa  10  Linie- 
skibe og  2  Fregatter  i  Østersøen,  og  da  Rusland  Aaret  efter,  1726, 
rustede  en  Flaade  paa  40  Linieskibe  og  Fregatter  samt  200  Galejer,  der 
skulde  føre  en  Hær  paa  24,000  Mand  over  Østersøen,  udsendte  Dan- 
mark en  Flaade  paa  11  Linieskibe,  3  Skytsskibe  og  2  Fregatter  under 
Schoutbynacht  M.  Bille,  der  forenede  sig  med  en  stor  engelsk  Flaade 
under  Admiral  Sir  Charles  Wager  og  holdt  Russerne  indespærrede  i 
den  finske  Bugt.  Det  var  denne  Flaade,  der  var  i  en  saa  ynkelig  Til- 
stand og  saa  slet  forsynet,  som  ovenfor  omtalt.  Aaret  efter  udgik  paany 
en  Flaade  til  Østersøen;  men  den  vendte  hjem  kort  efter,  da  den  rus- 
siske Kejserinde  i  Maj  Maaned  var  afgaaet  ved  Døden. 

Den  12te  Oktober  1730  døde  Kong  Frederik  den  Fjerde  i  Odense. 
Han  havde  i  det  Hele  taget  været  en  dygtig  og  nidkjær  Regent  under 
vanskelige  Forhold  og  en  langvarig  Krig;  men  det  var  ikke  nogen  god 
Tilstand,  i  hvilken  han  efterlod  Landets  Finantser  og  Forsvarsvæsenet. 
Han  havde  ved  sin  Thronbestigelse  modtaget  33  gode  Linieskibe,  og 
ved  hans  Død  talte  Flaaden  kun  23,  af  hvilke  de  6  vare  byggede 
efter  1720,  men  som  dog  i  det  Hele  vare  stærkt  forfaldne.  Imod  hans 
Son   og  Efterfølger  Christian    den   Sjette,   født  den  30te  November 

1699,  kan  der  rejses  vægtige  Indvendinger;  han  var  en  stille,  svag,  til- 
bageholden Mand,  og  under  ham  og  hans  stolte,  ødsle,  tyskfødte  Dron- 
ning Sofie  Magdalene  blomstrede  Tyskheden  i  Landet  og  udgik  der 
fra  Hoffet  en  sygelig  religiøs  Tone,  der  avlede  Hykleri  og  Falskhed;  men 
for  Flaaden  saavel  som  for  Handel  og  Søfart  var  Kong  Christian  den 
Sjette,  der  fra  sin  tidligste  Ungdom  havde  viist  disse  Institutioner  en 
høj  Grad  af  Interesse,  en  Velgjører  og  Beskytter,  og  i  hans  sextenaarige 
fredelige  Regeringstid  hævedes  den  dansk-norske  Sømagt  atter  til  et 
værdigt  Standpunkt. 

I  de  første  fem  Aar  af  hans  Regering  var  Administrationen  ordnet 
paa  samme  Maade  som  under  hans  Fader;  Paul  de  Løvenørn  an- 
sattes 1730  som  Overkrigssekretær,  Admiral  A.  Rosen palm  vedblev  at 
være  første  Medlem  af  Admiralitetet,  og  Viceadmiral  M.  Bille  Holmens 
Chef.  I  disse  Aar  byggedes  9  Linieskibe,  og  regnes  hertil  de  6,  som 
vare  byggede  fra  1720 — 30,  har  Flaaden  i  1735  talt  15  Linieskibe;  de 
ældre  kunde  ikke  komme  i  Betragtning.  Til  disse  Skibes  Bygning  knyt- 
tede der  sig  en  Begivenhed,  der  blev  af  den  største  Betydning  for  Flaaden 
og  dens  Bestyrelse,  og  som  fortjener  nærmere  at  omtales. 

Treaf  de  nævnte  Skibe  vare  byggede  af  Judichær,  ved  hvis  Afgang 
Kommandørkapt.  R.  Krag  forestod  Skibsbyggeriet  og  gav  Tegning  til 
et  Linieskib;  men  da  i  Aaret  1729  en  yngre  Mand,  Kapitajnlieutenant 
K.  N.  Benstrup,  kom  hjem  fra  et  længere  Ophold  i  Udlandet,  under 
hvilket  han  havde  arbejdet  ved  fremmede  Skibsbyggerier,  blev  han  strax 
efter  ansat  som  Fabrikmester  ved  Holmen.  Det  er  allerede  nævnet,  at 
Judichær  var  den  Første,  som  byggede  Krigsskibe  efter  Tegninger,  hvi- 
lende paa  et  videnskabeligt  Grundlag,  og  i  en  Række  af  Aar  havde 
hans  Ideer  været  de  ene  raadende.  I  hans  Fodspor  fulgte  Krag;  men 
Benstrup  kom  hjem  fra  Udlandet  med  nye  Begreber.  Krigsskibe  have 
forskellige  Formaal  at  tilfredsstille,  og  det  kan  let  hænde  sig,  at  naar 
man  bygger  dem  fyldestgjørende  i  en  Henseende,  tabe  de  i  en  anden, 
noget,  som  vi  have  de  mest  talende  Beviser  for  i  den  nyeste  Tid  ved 
Pandserskibehe,  som  senere  vil  blive  viist;  men  her  fremtraadte  det  i  en 
anden  Skikkelse.  Naar  et  Skib  skulde  indrettes  til  at  føre  et  vist  Antal 
Kanoner,  eller  rettere  en  vis  Kanonv.Tgt,  da  mente  Judichær,  at  det 
maatte  gjores  saa  bredt,  fyldigt  og  fladbundet,  at  det  selv  i  frisk  Kuling 

ikke  kastede  sig  mere  paa  Siden,  end  at  Kanonerne  med  Lethed  kunde 
betjenes;  men  herved  tabte  det  i  Sejlevne,  navnlig  ved  Bidevindsejlads 
og  naar  der  skulde  krydses.  Benstrup  gik  derimod  ud  fra,  at  Sejl-  og 
Manøvreevnen  var  det  vigtigste  for  Krigsskibene,  som  han  derfor  byggede 
skarpere,  mere  dybgaaende,  men  hvis  Kanoner  som  Folge  heraf  vanske- 
ligere lode  sig  betjene  i  stiv  Kuling  og  høj  Sø.  Begge  Egenskaber 
kunne  iøvrigt,  hvad  de  ogsaa  senere  bleve,  forenes  i  det  samme  Skib; 
men  dette  maa  da  være  af  væsentlig  større  Dimensioner  end  de  Skibe, 
man  byggede  i  Christian  den  Sjettes  Tid;  at  man  holdt  sig  til  smaa 
Skibe  i  Forhold  til  Kanonantallet,  kan  neppe  have  havt  sin  Grund  i,  at 
man  var  uvidende  om  de  store  Skibes  bedre  Sejl-  og  Bæreevne,  men 
maa  have  hidrørt  fra,  at  man  for  de  samme  Penge  kunde  faae  et  større 
Antal  smaa  Linieskibe  med  et  givet  Antal  Kanoner,  hvorved  Søstyrken 
tilsyneladende  var' større,  hvilket  havde  Betydning  i  politisk  Hen- 
seende overfor  Udlandet. 

Benstrup  byggede  førsif  to  Linieskibe  efter  det  nye  Princip,  hvilke 
bleve  prøvede  og  befundne  særdeles  hensigtsmæssige,  hans  System  kom 
strax  i  høj  Kurs,  navnlig  hos  Admiralitetet.  De  vare  paa  60  Kanoner 
hvert,  med  24pundige  paa  underste  Batteri.  Af  samme  Klasse  byggede 
han  derefter  i  de  følgende  Aar  fire,  samt  tre  paa  50  Kanoner  med  18- 
pundige,  et  paa  70  Kanoner  med  24pundige,  og  endelig  et  stort  pragt- 
fuldt Skib  Christianits  Sextus,  en  Tredækker  paa  90  Kanoner  med  36- 
pundige  paa  underste  Batteri;  men  inden  disse  Skibe  bleve  færdige, 
havde  Piben  faaet  en  anden  Klang.  Et  af  Admiralitetets  Medlemmer, 
Viceadmiral  Ulrik  Kaas,  havde  ikke  deltaget  i  de  Andres  gunstige 
Dom  om  Benstrups  Konstruktioner,  og  til  ham  sluttede  sig  flere  Offi- 
cerer, navnlig  Kommandorkapt.  Ulrik  Frederik  von  Suhm  og  den 
unge  Frederik  Greve  af  Danneskjold-Samso,  der  i  1731  optoges 
som  Deputeret  i  Soetatens  Generalkommissariat.  Danneskjold  var  Søn 
af  Admiral  Gyldenløves  ældre  Broder,  altsaa  Sønnesøn  af  Christian  den 
Femte,  og  født  den  1ste  November  1703;  han  var  en  meget  begavet  og 
kundskabsrig  Mand,  der  havde  modtaget  det  meste  af  sin  Uddannelse  i 
Udlandet,  og  navnlig  studeret  Mechanik,  Physik  og  Skibskonstruktion; 
men  han  var  herskesyg  og  ærgjerrig,  og  i  praktisk  Sømandskab  havde 
han  ingen  Erfaring.      Han  traadte  nu  meget  skarpt  op  imod  Benstrups 

Skibsbygninger,  og  der  dannede  sig  ved  Flaaden  to  Partier,  det  danne- 
skjoldske  og  det  benstrupske. 

Striden  imellem  Farerne  antog  bestandig    en    mere  og  mere  bitter 
Karakter,  men  var  dog  maaske  ikke  gaaet  saavidt,  som  den  gik,  dersom 
ikke  en  anden  Omstændighed  var  kommen  til.      Benstrup    blev  nemlig 
beskyldt  for,  at  han  ved  Bygningen  af  det  store  Skib   Christianits  Seætiis 
havde  foretaget  flere  Afvigelser  fra  den  approberede  Tegning,   samt  an- 
vendt for  frisk  Træ  i  Skroget;   heri   maatte   selvfølgelig   Holmens  Chef 
Bille,  der  ligeledes  bar  Ansvaret,  indblandes.    Danneskjold  foranledigede, 
at   Kongen    lod    nedsætte   en    Undersøgelseskommission    under    Grevens 
eget  Forsæde  og  sammensat  af  Benstrups  Modstandere,   Suhm,   Krag  og 
Flere,    og  kun   to  af  hans  Tilhængere,    Kapt.    Frederik    L iltken    og 
Kaptltn.   Liitzow.     Da   Benstrup   havde  udtalt  sig  for  djærvt  og  nær- 
gaaende  imod  sine  Foresatte,  blev  han  belagt  med  Stuearrest,    saalænge 
Undersøgelsen    stod    paa.       Udfaldet    var   ikke    vanskeligt    at   forudsee. 
Skjondt  Kongen  lod  sig  den  hele  Sag  forelægge,    kunde    han   dog  ikke 
hindre,    at  en  haard  Dom   blev  fældet.      Bille  blev  afløst  af  Suhm  som 
Holmens  Chef  og  afskedigedes  af  Marinen   to  Aar  efter,  1737;  Benstrup 
blev  i   Maj  1736  hensat  i  Kastellet,    medens    en    kombineret    civil    og 
militær  Ret    undersøgte    hans   Sag    og   i   1738  dømte  ham   til  strengt 
Fængsel;  men  allerede  det  næste  Aar,  den  26de  Maj  1739,  paa  Dokkens 
Indvielsesdag,  blev  han  paa  Danneskjolds  Forbøn  benaadet,  fik  en  aarlig 
Pension  af  800  Rbd.  og    forvistes    til  Ebeltoft,    hvor    han    døde  3   Aar 
efter.     Var    denne  Adfærd    imod    den    dygtige  Konstruktør    end    meget 
haard,  saa  kunde  den  dog  maaske   undskyldes  ved  hans  Overtrædelse  af 
Forskriften  til  det  store  Skibs  Bygning  og  ved  hans  temmelig  opsætsige 
Sprog  imod  hans  høje  Foresatte;  men  den  Medfart,  der  blev  hans  For- 
svarer Lutken  tildel,    lader  sig  neppe  undskylde.    Lutken  havde  i  Kom- 
missionen  efter  sin  fulde  Overbevisning  forsvaret  de  benstrupske  Ideer, 
djærvt  og  aabent,  som   det  var  hans  Pligt;    men   dette  Sprog  behagede 
ikke   hans  Modstandere.      Han   blev    forfulgt,    anklaget   og  dømt  til  at 
have    sin    Stilling    forbrudt;    i  Februar  1736   blev  han  afskediget  uden 
Pension,  men  modtog  dog  en  saadan  Aaret  efter,    og   blev  senere  ansat 
som  Kontrollør  ved  Oresunds  Toldkammer,  i  hvilken  Stilling  ban  levede 

i  mange  Aar  og  opnaaede  en  hej  Alder.  Han  er  bleven  bekjendt  som 
Forfatter  til  flere  statsøkonomiske  og  religiøse  Skrifter. 

Saaledes  dannedes  Indledningen  til  Danneskjolds  hoje  Løbebane. 
Han  var  trængt  saa  dybt  ind  i  Flaadens  Forhold  og  kommen  i  saa  nær 
Berøring  med  Kongen,  at  denne  Monark,  hvem  Søværnets  Ordning  laa 
saa  stærkt  paa  Sinde,  besluttede  at  benytte  hans  Tjeneste  i  den  højeste 
Post.  I  1735  blev  i  denne  Hensigt  Sø-  og  Landetatens  Krigskancellier, 
der  siden  Enevældens  Indførelse  havde  været  forenede,  adskilte,  og 
Danneskjold  udnævntes  den  23de  November  samme  Aar  til  Oversekretær 
og  Aaret  efter  til  Intendant  eller  Marinens  Chef,  hvilken  Stilling  han 
beholdt  til  Kongens  Død  1746. 

Danneskjolds  Bestyrelsestid  er  betegnet  ved  mange  Forbedringer  og 
en  fortrinlig  Administration.  En  god  Støtte  havde  han  i  Holmens  Chef 
Suhm,  der  i  Løbet  af  6  Aar  forfremmedes  gjennem  de  forskjellige  Grader 
til  Admiral.  Efterat  Benstrup  var  styrtet,  gik  man  vel  foreløbig  tilbage 
til  Judichærs  System;  men  der  viste  sig  dog  megen  Vaklen  i  Skibs- 
bygningerne under  hans  Efterfølgere  Thura  og  Turesen,  og  Danne- 
skjold saae  sig  nødsaget  til  at  indforskrive  en  fransk  Konstruktør  L. 
Barbe,  der  i  flere  Aar  arbejdede  paa  Holmen.  Denne  Mand  indførte 
endelig  det  rette  Princip,  at  bygge  Skibene  saa  store  i  Forhold  til  deres 
Kanonvægt,  at  de  baade  vare  gode  Sejlere  og  rolige  Kampskibe,  og 
det  tor  siges,  at  siden  hans  Dage  have  de  danske  og  norske  Sejlkrigs- 
skibe, lige  indtil  Flaadens  Ran  1807,  i  det  Hele  taget  været  Mønstere 
paa  gode  Konstruktioner.  Dertil -vare  hans  Skibe  meget  smukke  og 
pragtfulde.  Vi  levere  her  exempelvis  Tegning  af  Agterspejlet  paa  et 
af  dem,  Orlogsskibet  Trekroner  paa  70  Kanoner,  bygget  1742.  Hele 
dette  Spejl  tyder  paa  Skibets  Navn  og  har  nogen  Lighed  med  en  Krone, 
der  bæres  af  tre  Vandlilier  paa  hver  Side;  Gallerier  og  Vægtergange 
gaa  tværs  over  Billedet,  og  bagved  disse  seer  man  de  røde  Kahyts- 
vinduer;  2  Havfruer  bære  hver  sin  Søjle,  over  hvilke  der  er  en  Bue 
med  Kong  Frederik  den  Fjerdes  Navnetræk  og  den  danske  Krone,  be- 
skyttet af  2  Engle  med  Sværd  og  Basun ;  i  Hjørnerne  er  der  to  Hav- 
fruer, der  bære  hver  sin  Fod,  hvorpaa  Vildmændene,  der  bevogte  de  to 
andre  Kroner,  staa;  midt  paa  Spejlet  er  der  anbragt  tre  forgyldte  Kroner 
i  blaat  Felt,  og  over  disse  den  danske  Krone;  lige  over  Rorhullet  staaer 

Navnet  »Trekroner«.  Det  blev  fastsat,  at  Flaaden  skulde  tælle  30  Linie- 
skibe og  15  Fregatter,  og  1746  var  man  ogsaa  naaet  til  29  Linieskibe, 
hvoraf  kun  4  vare  over  30  Aar  gamle,  13  Fregatter  og  34  mindre  Skibe, 
med  2580  Kanoner  og  en  Besætning  af  19000  Mand. 

Af  andre  Foranstaltninger,  som  bleve  trufne  i  denne  Periode,  skulle 
vi  nævne  Havnens  Uddybning,  Indrettelsen  af  Flaadens  Leje,  Opfyldning 


Orlogsskibet  Trekroners  Agterspejl. 


af  Land  paa  Nyholm  og  Anlæget  af  Batteriet  Sextus;  Christiansholm 
var  allerede  indkjebt  til  Flaadens  Brug  1723.  Da  man  havde  maattet 
opgive  Dokanlæget  paa  Gammelholm,  begyndtes  i  1735  Anlæget  af 
Dokken  paa  Christianshavn ;  Arbejdet,  som  kostede  370,000  Ebd.,  fuld- 
fortes i  benved  4  Aar,  og  den  26de  Maj  1739  blev  den  nye  Dok  indviet 
med  stor  Højtidelighed.     Den   pompedes  læns  ved  Haandpomper,  et   for 

Folkene  besværligt  Arbejde,  indtil  Henrik  Gerner  omtrent  40  Aar 
senere  indrettede  det  berømte  Kjæde-Pompeværk,  der  blev  drevet  ved 
Hestekraft,  men  nu  drives  ved  Dampkraft.  Dokken  vedblev  at  henhore  til 
Værftet  indtil  1872,  da  den  solgtes  til  Kjøbenhavns  Havnevæsen.  1742 
til  1746  opførtes  det  store  Arsenal  paa  Holmen.  Danneskjold  udarbejdede 
en  Plan  til  Kallebodstrands  Uddybning;  men  den  kom  ikke  til  Udførelse, 
vistnok  navnlig  fordi  den  sattes  i  Forbindelse  med  en  anden  Plan  til 
Drogdens  Afspærring  for  at  tvinge  Sejladsen  paa  Østersøen  gjennem 
Kjøbenhavns  Havn.  Ogsaa  for  Personellet  blev  der-  truffet  mange  gavn- 
lige Foranstaltninger;  Indrulleringen  optoges  paany  og  ordnedes  fra  1739 
til  1741  saaledes,  at  denne  nyttige  og  nationale  Institution  kunde  bevares 
under  hele  den  øvrige  Del  af  Enevælden.  Sokadetternes  Undervisning 
forbedredes  og  lededes  af  særlige  Faglærere;  en  Officersexamen  blev  ind- 
ført, og  fra  1738  udsendtes  aarlig  et  Skoleskib  til  Kadetternes  øvelser; 
uheldigt  var  det  dog,  at  de  i  Land  havde  Skole  sammen  med  Land- 
kadetterne, hvilket  først  hævedes  i  Aaret  1775.  Officerernes  Kundskab 
i  Navigation  og  Sømandskab  gik  saa  meget  frem,  at  Skipperinstitu- 
tionen 1736  kunde  hæves;  rigtignok  indsattes  i  Skippernes  Sted  an- 
svarlige Styrmænd,  men  deres  Ansvar  blev  efterhaanden  kun  et  Skin. 
Det  første  almindelige  Signalsystem  indførtes  1743,  Salutceremoniellet 
ordnedes,  reglementariske  Bestemmelser  for  Tjenesten  indførtes,  kort 
sagt,  saavel  ved  Materiellet  og  Værfterne  som  ved  Personellet  foretoges 
saa  betydningsfulde  Forbedringer,  at  det  kan  siges,  at  Flaaden  under 
Danneskjolds  dygtige  Bestyrelse  skabtes  paany  fra  det  Forfald,  hvori  den 
efter  den  lange  Krig  var  kommen. 

Danneskjolds  høje  Stilling,  den  Kraft,  ofte  blandet  med  Hensyns- 
løshed, hvormed  han  greb  ind  i  alle  tilvante  Forhold,  hans  personlige 
Venskab  med  den  flittige,  arbejdsomme  Kong  Christian,  der  selv  tog  sig 
saa  meget  af  Flaadens  Anliggender  og  ofte  aflagde  Besøg  paa  Holmene, 
skaffede  ham,  som  man  vel  kan  tænke  sig,  mange  Modstandere  og 
Fjender.  Bevillingerne  til  Marinen  voxede  ikke  ubetydeligt,  men  han 
beskyldtes  dog  for  at  lade  Arbejderne  paa  Holmen  gaa  tilbage.  Da  i  Aaret 
1743  en  større  Udrustning  blev  foretaget  i  Anledning  af  de  svenske 
Thronfølgestridigheder  og  den  usøkyndige  Danneskjold  udnævntes  til  Flaa- 
dens Generaladmirallieutenant,  steg  Misfornøjelsen;    men  den   udrustede 

Flaade  benyttedes  kun  til  Demonstration,  og  det  er  godt  muligt,  at 
hvis  det  var  kommet  til  Krig,  havde  den  faaet  en  sokyndig  Admiral. 
Klagerne  over  Danneskjold,  Gjenvordigheder,  for  hvilke  enhver  frem- 
ragende Mand  er  udsat,  bleve  dog  uden  Virkning,  saalænge  Christian 
den  Sjette  levede. 

Udrustningerne  under  denne  Konge  indskrænkede  sig  iøvrigt  til  de 
sædvanlige  Vagtskibe,  til  Øvelsestogter,  Besejling  af  nye  Skibe  nogle 
Expeditioner  til  Island  og  Grønland,  og  Lignende,  samt  en  Demonstra- 
tion imod  Hamborg  i  Aarene  1734 — 36.  Men  Søhandelen  fik  derimod 
et  væsentligt  Opsving,  norske  og  danske  Handelsskibe  foer  om  paa  alle 
Verdenshavene.  Det  grønlandske  Kompagni  var  allerede  oprettet  i  1723, 
Søassurance- Kompagniet  1726,  og  de  udfoldede  en  ikke  ringe  Virksomhed. 
Et  af  Maalene  for  den  dansk-norske  Søfart  vare  de  vestindiske  Besid- 
delser, som  vi  ikke  tidligere  have  omtalt.  Det  guineisk- vestindiske 
Kompagni  havde  i  Aaret  1671  taget  øen  St.  Thomas  i  Besiddelse; 
men  Handelen  paa  denne  svagt  befolkede  ø  var  i  mange  Aar  kun  ringe, 
da  Kompagniet  manglede  de  fornødne  Pengemidler.  1684  bemægtigede 
det  sig  ligeledes  St.  Jan,  der  dog  først  koloniseredes  i  Aaret  1716,  og 
1733  kjøbte  Christian  den  Sjette  den  frugtbare  0  St.  Croix  af  Frankrig. 
Dog  gik  det  endnu  smaat  med  Handelen  og  Kolonisationen,  indtil  Fre- 
derik den  Femte  1755  kjøbte  alle  Øerne  og  Kompagniets  samtlige  Ejen- 
domme for  en  Sum  af  henved  Pfa  Million  Dollars. 

Den  6te  August  1746  døde  Flaadens  Beskytter  Christian  den  Sjette, 
kun  henved  47  Aar  gammel,  og  hans  Son,  den  23aarige  Frederik  den 
Femte,  fulgte  ham  paa  Thronen.  Tonen  ved  Hoffet  og  i  Landet  for- 
andredes som  ved  et  Trylleslag,  den  livlige,  folkelige  Konge  og  hans 
højt  elskede  Dronning,  den  engelske  Prindsesse  Lovise,  bragte  en  hel 
ny  Aand,  ganske  modsat  den  tidligere  tyske  og  religiøse,  ind  i  Rigerne, 
Festligheder  og  Skuespil  kom  i  Mode,  det  kongelige  Theater  byggedes, 
den  udødelige  Ludvig  Holberg  kom  højt  i  Ære,  Videnskab  og  Kunst 
blomstrede  —  men  Søværnets  gode  Dage  vare  tilende  for  lang  Tid, 
skjondt  den  nye  Konge  viste  Standen  den  Ære  nu  og  da  at  iføre  sig 
Admiralsuniform,  hvad  hans  Forgængere  ikke  havde  gjort. 

Et  af  Kong  Frederiks  første  Skridt  overfor  Flaaden  var  at  afskedige 
Danneskjold    og    inddrage    Intendantposten.      Han    gav    Klagerne    imod 

denne  begavede  Mand  Medhold,  oprettede  et  Admiralitets-  og  General- 
kommissariats-Kollegium med  3  militære  og  3  civile  Deputerede,  og  ud- 
nævnte Danneskjolds  uforsonlige  Modstander  Admiral  Rosenpalm,  der 
stod  saa  langt  under  ham  i  Dygtighed  og  Begavelse,  til  Marinens  Chef. 
Admiral  Suhm,  som  1743  var  bleven  aflost  fra  sin  Post,  fordi  han  havde 
indgivet  uberettiget  Klage  over  Danneskjold,  udnævntes  paany  til  Hol- 
mens Chef,  og  da  Rosenpalm  dode  1754,  blev  Suhm  to  Aar  senere  forste 
Deputeret  i  Admiralitetet.  Den  franske  Konstruktør  Barbe  sattes 
Aaret  efter  Kong  Christians  Død  paa  Pension,  og  Thura  blev  Fabrik- 
mester indtil  1758,  da  han  efterfulgtes  af  F.  M.  Krabbe.  Alle  Minder 
om  Danneskjold  skulde  udslettes,  de  af  ham  begunstigede  Personer 
ryddes  tilside;  men  Folgen  blev  ogsaa,  at  Flaaden  gik  tilbage,  Penge- 
midlerne indskrænkedes,  og  istedenfor  at  Planen  tidligere  havde  lydt  paa 
30  Linieskibe  og  15  Fregatter,  indskrænkedes  den  1747  til  24  Linie- 
skibe og  12  Fregatter  med  en  Reserve  paa  3  Linieskibe  og  2  Fregatter. 
En  Strid,  der  mange  Gange  har  været  ført  i  Marinerne  og  mange 
Gange  virket  forstyrrende  ind  navnlig  paa  Udviklingen  af  de  smaa  Sø- 
magters Flaader,  er  den  om  de  store  eller  de  smaa  Krigsskibe,  som  vi 
i  vore  Dage  kjende  saa  godt  under  Navn  af  «Kanonbaadsstriden».  Ogsaa 
i  det  attende  Aarhundrede  var  denne  Strid  fremtrædende,  idet  Spørgs- 
maalet  drejede  sig  om,  hvorvidt  man  navnlig  burde  lægge  Vind  paa 
store  Krigsskibe  eller  paa  Galejer.  De  første  kunde  med  forholdsvis 
mindre  Mandskab  føre  langt  mere  Skyts;  men  de  vare  mere  dybgaaende, 
kunde  ikke  trænge  ind  i  de  indre  Farvande  og  behøvede  Vind  for  at 
bevæges;  de  sidste  vare  lettere,  mindre  bekostelige,  kunde  trænge  ind  i 
Skjærgaarde  og  mindre  Farvande  og  bevæges  ved  Aarer;  men  de  ud- 
fordrede meget  Mandskab  til  deres  Betjening  og  forte  kun  lidt  Skyts. 
I  de  store  Mariner  kunde  man  anskaffe  et  tilstrækkeligt  Antal  af  begge 
Slags  Skibe;  men  hvad  burde  man  vælge  i  de  mindre?  Danneskjold 
havde  holdt  sig  til  de  store  Skibe  og  kun  bekymret  sig  lidt  om  Galejer; 
men  nu  raadede  han  ikke  mere,  og  Galejerne  kom  i  Mode.  Det  var 
navnlig  Norge,  det  i  mange  Aar  saa  meget  forsømte  Norge,  der  skulde 
lyksaliggjøres  med  de  smaa  Krigsfartøjer,  som  man  mente  kunde  gjøre 
god  Nytte  i  Skjærgaarden,  og  et  Galejværft  blev  1750  anlagt  i  Frederiks- 
værn,   hvor    en  del  Fartøjer    af  denne  Klasse  bleve    byggede.     Ogsaa  i 

Sundet,  ved  Nivaa,  anlagdes  en  Galejstation,  som  dog  snart  igjen  blev 
opgiven.  Det  viste  sig  imidlertid  efterhaanden,  at  Galejerne  dog  vare 
for  kostbare  i  Forhold  til  den  Nytte,  de  gjorde,  at  f.  Ex.  en  Galej  med 
4  tolvpundige  Kanoner  fordrede  ligesaa  stor  Besætning  —  omtrent  180 
Mand  —  som  en  Fregat  med  22  Kanoner  af  samme  Kaliber,  og  de  for- 
svandt derfor  af  Flaaden  inden  Aarhundredets  Udgang,  ja  bleve  igrunden 

Linieskibet  Dronning  Juliane  Marie,  70  Kanoner,  bygget  efter  en  Tegning  al 

Barbe   1752. 


allerede  opgivne  1788,  for  at  afløses  af  de  efter  svensk  Monster  optagne 
Kanonchalupper. 

Var  Flaaden  efter  det  Anførte  saaledes  end  ikke  i  den  bedste  Til- 
stand, saa  var  der  dog  ikke  ringe  Brug  for  den  til  Beskyttelse  af  den 
bestandig  voxende  Søhandel,  navnlig  under  de  europæiske  Krige,  i  hvilke 
Danmark-Norge  bevarede  og  beskyttede  deres  Neutralitet.  Den  duelige 
Udenrigsminister  J.H.  Ernst  Friherre  af  Bernstorf  ledede  de  poli- 

tiske  Anliggender  med  stor  Dygtighed,  Sohandelen  paa  Middelhavet  sik- 
kredes  tildels  ved  Traktater  med  Algier,  Tunis,  Tripolis,  Marokko,  Tyr- 
kiet, Genua  og  Neapel,  men  hemmedes  dog  meget  ved  Barbareskernes 
Sørøverier;  Handelen  paa  de  andre  europæiske  Lande,  ja  selv  paa  Vest- 
indien, Guinea  og  Trankebar,  blomstrede.  Denne  livlige  Handel  trængte 
til  Understøttelse  af  Krigsmagten,  der  saavel  under  den  østerrigske  Arve- 
følgekrig som  under  den  senere  udbrudte  Syvaarskrig  (1756-63),  i  hvilken 
de  fleste  europæiske  Magter  toge  Del,  navnlig  England  paa  Preussens 
og  Frankrig  paa  Østerrigs  Side,  maatte  udfolde  en  temmelig  stor  Virk- 
somhed for  at  beskytte  Neutraliteten.  England  var  paa  denne  Tid  bleven 
den  mægtigste  Sømagt  paa  Jorden  og  mente  at  kunne  beherske  Havene 
og  foreskrive  andre  Magter  Regler  for  Skibsfarten  og  Verdenshandelen: 
det  fordrede  Underkastelse  af  de  andre  Sømagter  og  tiltog  sig  Visita- 
tionsret  over  deres  Handelsskibe;  det  mente  at  have  Myndighed  til  at 
standse  og  undersøge  neutrale  Skibe  for  at  kunne  erfare,  om  de  førte 
Krigskontrebande,  at  forbyde  Handelen  paa  saadanne  Havne,  som  det 
havde  erklæret  for  lukkede,  selv  om  de  ikke  vare  fyldestgj ørende  blo- 
kerede. Denne  Tilstand  var  utaalelig,  og  da  desuden  en  Mængde  Kapere 
krydsede  om  paa  Havene,  endog  i  Østersøen,  forenede  Sverig  sig  med 
Danmark-Norge  til  fælles  Bistand  ved  en  Traktat  af  12te  Juli  1756  om 
bevæbnet  Neutralitet  under  Krigen,  bygget  paa  det  Grundlag,  at  « f r i t 
Skib  gjør  fri  Ladning«,  det  vil  sige  at  Varer,  som  befordredes  af 
neutrale  Skibe  og  ikke  henhørte  til  Krigskontrebande,  saasom  Vaaben, 
Ammunition,  Krudt,  Salpeter,  Svovl  osv.,  ikke  kunde  beslaglægges,  om 
endog  Ladningerne  tilhørte  nogen  af  de  krigsførende  Magters  Under- 
saatter.  Fremdeles  skulde  enhver  Havn  i  de  krigsførende  Magters  Lande, 
naar  den  ikke  var  erklæret  i  Blokade  og  virkelig  blokeret,  kunne  be- 
sejles af  neutrale  Skibe. 

Denne  forstandige  Traktat,  der  senere  tiltraadtes  af  Rusland,  gav 
Anledning  til  temmelig  betydelige  Rustninger,  da  den  i  fornødent  Fald 
maatte  opretholdes  ved  Magt,  og  det  ofte  fandtes  nødvendigt  at  lade 
Handelsskibene  konvojere  (ledsage  og  beskytte)  af  Krigsskibe.  Kon- 
vojeringen medførte,  som  vi  senere  skulle  see,  mange  Besværligheder  og 
Stridigheder,  da  Englænderne  drev  deres  Anmasselse  saa  vidt,  at  de  til- 
tvang sig  Myndighed  til  at  undersøge  neutrale  Handelsskibe,    som   vare 

under  Konvoj,  og  man  sogte  derfor  at  finde  paa  andre  Udveje;  men 
under  Syvaarskrigen  gik  det  dog  i  det  Hele  taget  godt  med  den  væbnede 
Neutralitet.  De  gamle  skandinaviske  Fjender,  der  paa  Soen  havde  havt 
saamangen  en  blodig  Dyst  med  hinanden,  forenedes  til  fælles  Forsvar; 
men  Skinsygen  var  dog  ikke  uddød  med  det  fredelige  Forhold.  1757 
samledes  en  forenet  Flaade  paa  8  danske  og  ligesaa  mange  svenske 
Linieskibe  og  Fregatter  ved  Flekkerø;  men  da  en  lignende  Styrke  kom 
sammen  Aaret  efter,  opstod  der  Uenighed  om,  hvem  der  skulde  føre  den 
øverste  Kommando,  og  noget  storre  fælles  Foretagende  blev  ikke  udført 
under  denne  Krig. 

17G2  foretoges  en  større  Rustning,  da  det  truede  med  Krig  med 
Rusland.  Den  danske  Krone  havde  ved  Freden  1720  omsider  vundet 
uomtvisteligt  Herredømme  over  Slesvig;  men  Retten  hertil  gjordes  den 
dog  stridig  af  de  russiske  Fyrster.  Storfyrst  Karl  Peter  Ulrik  af  det 
gottorpske  Hus  havde  forhindret,  at  den  hertugelige  Del  af  Holsten  for- 
enedes med  Danmark;  men  da  hans  Tante  Kejserinde  Elisabeth  døde 
den  5te  Januar  1762,  og  han  besteg  den  russiske  Throne  som  Kejser 
Peter  den  Tredie,  lod  han  strax  foretage  Rustninger  for  at  an- 
gribe Danmark  og  berøve  det  Slesvig.  Frederik  den  Femte  samlede  i 
Hast  en  Hær  i  Holsten  og  udrustede  en  Flaade  paa  14  Linieskibe,  8 
Fregatter  og  nogle  mindre  Fartøjer;  Skibene  førte  Tropper  over  til 
Hæren,  som  beredte  sig  paa  at  rykke  ind  i  Meklenborg,  en  Afdeling  af 
Flaaden  sendtes  under  Admiral  Fontenai  ud  i  Østersøen  og  holdtes 
krydsende  under  Bornholm;  men  da  indløb  Efterretning  om,  at  Czar 
Peter  den  14de  Juli  var  bleven  stødt  fra  Thronen  og  myrdet  af  endel 
Sammensvorne,  der  lededes  af  hans  Gemalinde,  som  fulgte  ham  paa 
Thronen  under  Navn  af  Katharina  den  Anden  og  standsede  de  kri- 
gerske Foretagender  mod  Danmark. 

Da  Frederik  den  Femte  var  død  den  14de  Januar  1706  og  hans 
lTaarige  Søn  Christian  den  Syvende,  født  den  29de  Januar  174!), 
havde  fulgt  ham  paa  Thronen,  syntes  det  en  kort  Tid,  som  om  der 
skulde  komme  bedre  Dage  for  den  dansk-norske  Flaade;  men  det  blev 
foreløbig  kun  et  Stjerneskud.  Grev  Danneskjold-Samsn  havde  under 
hele  Frederik  den  Femtes  Regering  ført  et  stille  Privatliv  og  kun  i  nogen 

Tid  været  ansat  som  Overhovmester  ved  Sorø  Akademi,  men  dog  be- 
standig med  Interesse  fulgt  Flaadens  Anliggender.  Det  fortjener  at 
nævnes,  at  Frederik  den  Anden  af  Preussen,  som  kjendte  den  Dygtighed, 
hvormed  han  havde  gjenskabt  og  bestyret  den  dansk-norske  Flaade, 
søgte  at  formaa  ham  til  ogsaa  at  skabe  en  preussisk  Flaade,  hvortil  et 
rigeligt  Beløb  vilde  blive  bevilget;  men  han  afslog  det  bestemt,  idet 
hans  nationale  Følelse  forbød  ham  at  bidrage  til  at  tilvejebringe  et 
Vaaben,  hvis  Od  snart  vilde  være  blevet  vendt  imod  hans  eget  Fædre- 
land. Da  den  unge  Kong  Christian  henvendte  sig  til  ham  om  Raad 
angaaende  Flaaden,  var  Sagen  en  anden,  og  han  var  strax  rede,  beskrev 
dens  Tilstand  og  Mangler  saa  klart  og  gjorde  ved  sin  Fremstilling  et 
saa  stærkt  Indtryk  paa  Kongen,  at  han  allerede  et  halvt  Aar  efter  sin 
Thronbestigelse,  den  1ste  August,  udnævnte  ham  til  Statsminister,  og 
den  25de  i  samme  Maaned  til  «Surintendent»  for  Marinen. 

Der  indtraadte  nu  strax  et  nyt  Liv  ved  Flaaden.  Den  danneskjoldske 
Administration  fra  Christian  den  Sjettes  Tid  gjenindførtes,  flere  heldige 
Foranstaltninger  og  Bestemmelser  træffes,  f.  Ex.  den  at  Linieskibene 
kun  i  30  Aar,  under  hvilke  visse  Hovedreparationer  blive  at  foretage, 
skulle  holdes  i  fuldstændig  god  Stand  paa  Skrog,  Inventarium  og  Rejs- 
ning, derefter  staa  4  Aar  som  Reserve,  og  saa  kasseres  m.  m.  Flaadens 
Hovedstation  var  Kjøbenhavn,  en  Afdeling  Galejer  og  Smaaskibe  op- 
lagdes i  Frederiksværn,  og  for  en  mindre  Styrke  paa  4  Linieskibe,  6 
Fregatter  og  nogle  mindre  Skibe  bestemtes  Trosvig  ved  Langesunds- 
fjorden  i  Norge  som  Vinterstation,  da  Christianssand,  hvorpaa  Opmærk- 
somheden først  var  henvendt,  ikke  egnede  sig  dertil.  Men  Danneskjolds 
Regimente  blev  kun  kortvarigt.  Hvadenten  Grunden  maa  søges  i  hans 
muligvis  hovmodige  og  anmassende  Væsen  eller  i  de  Rænker,  der  spil- 
ledes imod  ham,  og  hvori  navnlig  hans  egen  Slægtning,  den  uduelige 
Grev  Danneskjold-Laurvig,  som  han  selv  havde  trukket  frem,  havde 
en  væsentlig  Part,  nok  er  det,  at  efter  lidt  over  et  Aars  Forløb  maatte 
han  friste  en  lignende  Skjæbne  som  flere  dygtige  Mænd  under-  den 
aandssvage  Christian  den  Syvende.  Den  26de  Oktober  1767  modtog 
han  fra  Kongen  et  Brev,  i  hvilket  der  i  haarde  Udtryk  tildeltes  ham 
Afsked  fra  alle  hans   Embeder  og  blev  givet  ham  Befaling  til  inden  3 

Dage    at    forlade  Kjobenhavn    og   rejse    til    sit    Gods    Marselisborg    ved 
Aarhus.     Her  dode  han  den  18de  Juli  1770,  henved  67  Aar  gammel. 

Fra  nu  af  og  indtil  Kronprinds  Frederik  blev  myndig  og  sin  Faders 
Medregent  1784,  er  Danmarks,  saavelsom  den  dansk-norske  Flaades 
Historie  kan  et  Billede  paa  Omskiftelser  og  Forandringer  i  de  hojeste 
Bestyrelsesgrene,  som  kun  baadede  Landet  ilde.  Lad  os  minde  om  de 
vigtigste  Personer  fra  denne  Tid.  Frederik  den  Femtes  unge  og  alminde- 
ligt elskede  Dronning  Lovise  var  død  allerede  1751,  og  Aaret  efter 
havde  han  ægtet  den  tyske  Prindsesse  Juliane  Marie,  der  aldrig  vandt 
Folkets  Kjærlighed,  om  end  det  Had,  der  ofte  vistes  hende,  ikke  var 
ganske  forskyldt.  Hun  overlevede  Kongen  og  døde  først  i  Aaret  1796; 
fra  1772  til  1784  styrede  hun  i  Forening  med  sin  fortrolige  Ven  Guld- 
berg Riget  for  sin  sindssvage  Stedsøn.  Samme  Aar,  som  Christian 
den  Syvende  besteg  Thronen,  ægtede  denne  17aarige  Konge  den  15- 
aarige  engelske  Prindsesse  Karoline  Mathilde,  som  den  28de  Januar 
1768  fødte  ham  en  Søn,  Kronprinds  Frederik,  der  blev  Medregent  fra 
1784  til  1808,  og  Konge  fra  1808  til  1839,  en  Regeringstid  paa  fem 
og  halvtredsindstyve  Aar.  1770  blev  den  fortjente  J.  H.  E.  Bernstorf 
efter  20  Aars  Tjeneste  afskediget  som  Minister  ved  en  egenhændig 
Billet  fra  Kongen,  og  den  intrigante  Livlæge  Johan  Friderich 
Struensee  blev  altformaaende  Minister.  Allerede  2  Aar  efter  endte 
dennes  korte  og  glimrende  Løbebane,  under  hvilken  han  dog  fik  Lej- 
lighed til  at  udfolde  sine  rige  Evner  og  sit  sjeldne  Talent,  ved  den  be- 
rømte Sammensværgelse  imellem  Juliane  Marie,  hendes  Søn  Arve- 
prinds  Frederik,  Ove  Høgh-Guldberg  m.  fl.,  der  Natten  mellem 
den  16de  og  17de  Januar  1772,  medens  Hoffet  udhvilede  sig  efter  et 
stort  Maskebal,  lode  Slottet  omringe  og  tvang  Kongen  til  at  underskrive 
en  Fængselsordre  for  Struensee,  Kammerherre  Brand  og  den  unge  Dron- 
ning Karoline  Mathilde.  Dronningen,  der  medtog  sin  lille  Datter  Lovise 
Augusta,  fortes  forst  til  Kronborg  og  derfra  til  Hannover,  hvor  hun 
døde  den  10de  Maj  1775;  Struensee  og  Brandt  bleve  fængslede,  domte  og 
henrettede  paa  Østerfælled  den  28de  April  1772.  Enkedronningen  fik  den 
højeste  Magt,  Arveprinsen  fik  Forsædet  i  Statsraadet,  og  Guldberg  blev 
(dog  først  17*1)  .Minister;  dansk  Sprog  og  Nationalitet,  der  havde  været 
utilbørlig  tilsidesatte  under  Struensee,  kom  under  Guldberg  atter  til  deres  Ret. 

Den  hyppige  Omskiften  af  Regeringens  Personer  og  Principer  undlod 
ikke  at  udøve  sin  Indflydelse  paa  Flaaden,  hvis  Bestyrelse  flere  Gange 
vexlede  baade  i  Personer  og  i  Ordning.  Ved  Danneskjold-Samsos  Af- 
skedigelse blev  den  ufortjent  forfremmede  Viceadmiral  Grev  Danne- 
skjold-Laurvig  første  Deputeret  i  Admiralitetet,  men  afskedigedes 
tre  Dage  efter  Bernstorf,  formodentlig  ved  Foranledning  af  Struensee, 
ved  hvis  Fald  Admiral  H.  Rømeling  blev  første  Deputeret  til  sin  Død 
1775,  da  han  efterfulgtes  af  Admiral  F.  Ch.  Kaas.  Vel  viste  Struensee 
Interesse  for  Flaadens  Anliggender,  og  navnlig  skyldes  den  departemen- 
tale Indretning  i  Admiralitetet  ham;  men  Materiellet  gik  tilbage,  den 
store  faste  Stok  manglede  øvelse  og  lønnedes  slet,  skjøndt  der  anvendtes 
omtrent  llli  Million  Rbd.  aarlig  paa  Marinen.  1771,  da  der  samledes 
indrulleret  Mandskab  til  en  Expedition  mod  Algier,  gik  det  saa  vidt, 
at  2400  af  disse  Matroser,  mest  Normænd,  droge  bevæbnede  afsted 
til  Hirschholm,  hvor  Kongen  opholdt  sig,  og  hvor  de  i  høje  Toner 
frembragte  Klager  over,  at  man  forholdt  dem  deres  Kostpenge.  Ogsaa 
Skibsbyggeriet,  der  lededes  af  Fabrikmester  Krabbe,  skred  kun  smaat 
fremad;  men  han  afgik  1772  og  afløstes  af  Kapitajn  Henrik  Gerner, 
den  dygtigste  Fabrikmester,  de  forenede  Riger  nogensinde  have  havt. 
Efter  hans  Tegninger  byggedes  ialt  18  Linieskibe  paa  60,  70  og  80 
Kanoner,  større  og  fyldigere  i  Forhold  til  Kanonvægten  end  de  tidligere 
Orlogsskibe;  men  de  fleste  af  dem  sattes  dog  først  i  Vandet  efter  1784. 
Gerner  var  i  Besiddelse  af  ualmindelige  mekaniske  Kundskaber  og  tek- 
nisk Talent;  flere  mekaniske  Indretninger  skyldes  ham,  navnlig  det  be- 
rømte Pompeværk  paa  Dokken,  der  er  forarbejdet,  som  det  kunde  være 
et  Uhrværk,  og  endnu  den  Dag  idag  i  sine  metalliske  Dele  er  ligesaa 
brugeligt,  som  da  det  for  henved  hundrede  Aar  siden  blev  fabrikeret. 
Gerner  byggede  gode  og  kraftige  Skibe,  og  derfor  kan  det  maaske  for- 
svares, at  Flaadeplanen  i  1774  anlagdes  paa  26  Linieskibe,  medens  den 
1770  var  paa  39,  et  Tal,  som  dog  aldrig  blev  naaet. 

Den  væsentligste  Anvendelse,  Flaaden  fik  i  denne  Periode,  var  til 
Søhandelens  Beskyttelse  under  den  nordamerikanske  Frihedskrig  (1776 — 
83);  Frankrig  sluttede  1778  Forbund  med  de  nordamerikanske  Kolonier 
og  erklærede  England  Krig,  og  fra  denne  Tid  tiltog  Englændernes  For- 
dringer paa  Herredømmet  over  Havet  i  en  saadan   Grad,    at  Danmark, 


512  Sejlkrigsskibenes  sidste  Tid. 

Sverig,  Rusland  og  Holland  1780  fandt  det  fornødent  at  slutte  en  be- 
væbnet Neutralitet  paa  lignende  Grundlag  som  i  Syvaarskrigen.  Holland 
kom  derved  i  Krig  med  England;  men  de  andre  tre  Magter  holdt  sig 
udenfor  til  stor  Fordel  for  den  skandinaviske  Skibsfart,  Til  at  kon- 
vojere Handelsskibene  udsendtes  Krigsskibe  rundt  om  i  Verden,  til  Nord- 
soen, Middelhavet,  Vestindien,  ja  selv  til  Ostindien,  uden  at  noget 
egentlig  Mærkeligt  forefaldt,  naar  undtages,  at  der  tilstødte  flere  af 
Skibene  Uheld,  vistnok  paa  Grund  af  Mandskabets  mangelfulde  øvelse, 
og  at  en  højst  uheldig  Affaire  forefaldt  ved  de  vestindiske  -Øer.  Saa- 
ledes  forliste  1780  Linieskibet  Prinds  Frederik,  Kommandørkapitajn  A. 
Lous,  paa  Kobbergrundene  ved  Læssø;  Fregatten  Kronborg,  Kapitajn 
Ziervogel,  der  var  bestemt  til  Vestindien,  forliste  ved  Skagen;  Fre- 
gatten Kiel,  Kapitajn  C.  F.  Tønder,  grundstødte  paa  Læssø;  Linie- 
skibet Indfødsretten,  der  havde  konvojeret  Skibe  til  Trankebar,  blev  paa 
Tilbagerejsen  borte  i  Atlanterhavet.  Den  nævnte  uheldige  Affaire  i  Vest- 
indien var  med  Fregatten  Bornholm  paa  36  Kanoner,  Kapitajn  Schø- 
ning,  der  skulde  konvojere  10  Skibe  fra  Guadeloupe  til  St.  Thomas. 
Dagen  efter  at  han  var  afsejlet  fra  Guadeloupe,  kom  en  engelsk  Kaper- 
fregat og  forlangte  at  undersøge  Konvojen,  og  da  dette  blev  afslaaet, 
trak  den  sig  noget  tilbage,  men  holdt  sig  dog  om  Natten  i  Nærheden 
af  den  danske  Fregat,  som  derfor  hele  Tiden  maatte  være  rede  til  at 
modtage  Angreb.  Dette  udmattede  Mandskabet,  blandt  hvilket  der  des- 
uden var  mange  Syge,  og  Flere  af  Besætningen,  hvoriblandt  den  senere 
saa  berømte  Sten  Andersen  Bille,  vare  efterladte  paa  Sygehuset  i 
St.  Thomas.  Kl.  3  den  næste  Morgen  var  den  engelske  Kaper  kommen 
saa  nær,  at  Bornholm  maatte  sende  den  et  Par  Skud,  for  at  faae  den 
til  at  fjerne  sig;  men  Kl.  8  kom  den  tilbage  i  Selskab  med  to  andre 
Fregatter,  der  ligesom  den  første  udgave  sig  for  Orlogsmænd.  De  for- 
langte atter  at  visitere  Konvojen,  hvilket  nægtedes,  hvorpaa  de  trak  sig 
tilbage  for  at  holde  Raad.  Kl.  11  havde  de  paany  opsejlet  Konvojen 
og  gjorde  nu  kun  P'ordring  paa  at  see  Skibenes  Papirer,  og  da  dette 
ligeledes  blev  afslaaet,  sendte  de  uden  videre  Mandskab  ombord  paa  et 
Par  af  de  agterste  Skibe.  Vejret  var  næsten  stille  og  al  Manøvre  lang- 
som og  besværlig.  Schøning  sendte  Engelskmændene  nogle  Kugler  og 
fik  Svar;  Bornholm  søgte  at  faae  Bredsiden   vendt  imod  Fjenden,    men 

det  lykkedes  ikke,  og  Fregatten  blev  beskudt  langskibs.  Pifter  en  halv 
Times  Kamp,  under  hvilken  Bornholm  vel  havde  lidt  endel  af  de  be- 
tydeligt overlegne  Modstanderes  Ild,  men  dog  hverken  havde  faaet  Dede 
eller  Saarede,  lod  Schoning  Flag  og  Vimpel  stryge,  ikke,  som  han  sagde, 
for  at  overgive  Skibet,  men  kun  for  at  tilkjendegive,  at  han  ikke  saae 
sig  istand  til  at  forsvare  Konvojen,  der  virkelig  ogsaa  fortes  bort  af 
Engelskmændene,  medens  Bornholm  sejlede  til  St.  Thomas.  Denne 
mærkelige  Misforstaaelse  af  Flagets  Betydning,  den  uhæderlige  Kamp,  i 
hvilken  ikke  engang  Bramræerne  havde  været  optagne  eller  Bugsering 
med  Baade  forsogt,  lod  sig  ikke  undskylde  ved  Mandskabets  Forkom- 
menhed;  Schoning  blev  stillet  for  en  Krigsret  og  domt  til  at  kasseres, 
den  fungerende  Næstkommanderende  blev  degraderet  til  simpel  Matros, 
og  de  ovrige  Officerer  irettesattes. 

I  mange  Aar  var  det  gaaet  tilbage  med  den  dansk-norske  Flaade, 
og  de  sidste  Begivenheder,  hvortil  endnu  maa  henregnes  en  uheldig 
Affaire  i  Middelhavet,  som  senere  skal  omtales,  stode  i  en  skærende 
Modsætning  til  Hædersdagene  i  det  syttende  Aarhundrede  og  den  første 
Femtedel  af  det  attende;  de  nødvendige  Pengemidler  bleve  under  det 
guldbergske  Ministerium  ikke  bevilgede,  Mandskabets  Forplejning  var 
slet,  Sygdomme  grasserede  ombord  paa  Skibene,  og  Misfornøjelsen 
voxede.  Da  kom  Aaret  1784,  i  hvilket  et  Vendepunkt  indtraadte,  og 
lysere  Dage  begyndte  at  oprinde  for  Marinen.  Den  unge,  samvittighedsfulde 
Kronprinds  Frederik,  paa  hvem  den  i  1773  til  Udenrigsminister  ud- 
nævnte Andreas  Peter  Bernstorf  allerede  under  hans  Opvæxt  havde 
udøvet  en  gavnlig  Indflydelse,  og  hvem  denne  havde  bragt  til  at  indsee 
Betydningen  af  en  kraftig  Flaade  for  de  forenede  Riger,  blev  erklæret 
for  myndig  og  fik  Sæde  i  Gehejmestatsraadet.  Han  foranledigede  strax, 
at  Guldberg  blev  afskediget  og  et  nyt  Ministerium,  hvori  Bernstorf  fik 
Sæde,  blev  indsat.  Det  departementale  Admiralitets-  og  Kommissariats- 
Kollegium  gjenoprettedes  allerede  under  19de  Maj  og  holdt  sig  fra  nu 
af  lige  indtil  Aaret  1848.  Statsminister  Kosenkrantz  var  Marinens 
Chef  indtil  1788,  og  fra  hans  Afgang  indtil  1794  var  Admiral  Konrad 
von  Schindel  første  Deputeret;  men  fra  den  17de  Maj  1792  overtog 
Kronprinds  Frederik,  Kongens  Medregent,  selv  Præsidiet  i  Admiralitetet 
og  beholdt  det  til  sin  Død. 

33 

En  saa  varm  Interesse  for  Marinen  kom  denne  vel  tilgode.  De 
nødvendige  Penge  bleve  strax  bevilgede,  Budgettet  steg  først  til  2  og 
senere  til  21'«  Mill.  Rbd.  aarlig;  vel  fastsattes  i  1793  et  Normalbudget 
paa  1,570,000  Rbd.,  men  heri  var  ikke  indbefattet  Udrustningerne,  og 
tages  alle  Udgifter  med,  saa  kom  disse  i  Aarene  1793  til  1807  til  at 
udgjore  ikke  mindre  end  3,110,000  Kbd.  i  Gjennemsnit  aarlig.  Flaaden 
forøgedes,  der  byggedes  i  Aarene  1784— 1807  ikke  mindre  end  18  for  sin 
Tid  fortrinlige  Linieskibe,  nemlig  1,  Neptnnus,  paa  80  Kanoner,  8  paa 
70  og  2  paa  60  Kanoner  af  Henrik  Gerner,  der  døde  1787,  3  paa 
80,  76  og  64  Kanoner  af  hans  Eftermand  Stibolt,  der  dog  ikke  kunde 
maale  sig  med  Gerner  i  Dygtighed,  saa  lidt  som  med  sin  yngre,  geniale 
Rival  Kristoffer  Henrik  Hohlenberg,  som,  da  Stibolt,  der  følte  sig 
trykket  i  sin  Stilling,  1796  tog  sin  Afsked  og  Aaret  efter  endte  sit  Liv 
ved  Selvmord,  udnævntes  til  Fabrikmester  og  i  Begyndelsen  af  det  nye 
Aarhundrede  byggede  de  smukke  Linieskibe  Christian  den  Syvende  paa 
90,  Norge  paa  78,  Prindsesse  Karoline  og  Prinds  Christian  Frederik 
paa  66  Kanoner.  Den  faste  Stok  talte  paa  denne  Tid  170  Officerer, 
63  Kadetter  og  omtrent  6000  Underofficerer,  Konstabler,  Matroser  og 
Haandværkere. 

Af  Foranstaltninger  fra  denne  Periode  skulle  vi  endnu  kun  nævne, 
at  Kjøbenhavns  Befæstning  mod  Søen  forbedredes;  Lynetten  var  alle- 
rede anlagt  1766  og  Batteriet  Q  vin  tus  nogle  Aar  tidligere  under  Fre- 
derik den  Femte;  men  da  det  gamle  Batteri  Trekroner,  der  var  anlagt 
paa  de  i  Aarhundredets  Begyndelse  nedsænkede  kasserede  Skibe,  var 
blevet  fuldstændig  ubrugeligt,  paabegyndtes  i  Aaret  1787  Anlæget  af  det 
faste  Batteri  Trekroner  tæt  indenfor  det  gamle,  ved  Enden  af  Refs- 
halegrunden,  lige  Syd  for  Kroneløbet.  Det  var  dog  lang  Tid  under  Ar- 
bejde og  ikke  endnu  færdigt,  da  Englændernes  Angreb  den  2den  April 
1801  fandt  Sted.  Et  Sefort  paa  Stubben,  Nord  for  Kroneløbet,  og  et 
andel  ved  Provesten  vare  ligeledes  projekterede,  men  kom  ikke  til 
Udførelse;  først  1802  sattes  paa  det  sidste  Sted  3  gamle  Linieskibe  paa 
Grund,  for  at  danne  et  fast  Batteri,  og  bleve  staaende  der  indtil  1828. 
17H2  ophævedes  den  gamle  Post:  Holmens  Chef,  der  siden  Niels 
Juels  Dage  havde  havt  saa  stor  Betydning  og  udøret  saa  megen  Ind- 
flydelse, men  nu  ikke  mere  passede  efter   de   nye  Forhold;    Viceadmiral 

Kaas,  der  beklædte  Posten,  udnævntes  til  Medlem  af  Admiralitetet,  og 
Kommandorkapt.  O.  A.  Kierulf  ansattes  som  Holmens  Overekvipage- 
mester.  Sokadetkorpset,  der  1788  havde  faaet  sit  eget  Lokale  paa 
Amalienborg,  gik  fremad  i  Kundskab  og  Dannelse,  og  en  ny,  frisk  Aand, 
hvis  Virkning  i  mange  Aar  efter  kunde  spores  i  hele  Officerskorpset, 
vaktes  iblandt  de  unge  Mænd  af  Hans  Christian  Snedorff,  der  1793 
udnævntes  til  Næstkommanderende,  og  4  Aar  efter  til  Chef  for  Kadet- 
terne. Et  andet  Navn,  som  med  ikke  mindre  Erkjendtlighed  skal  mindes 
af  Marinen,  er  Poul  de  Løvenorns;  han  stiftede  Sokaartarkivet 
og  blev  dets  Chef  1784;  han  sorgede  for  og  tog  selv  Del  i  Farvandenes 
Opmaaling,  tegnede  Kaart  og  udarbejdede  Farvandsbeskrivelser,  der 
maa  fremkalde  vor  Beundring,  og  af  hvilke  nogle,  f.  Ex.  over  visse  Dele 
af  de  islandske  Farvande,  endnu  efter  henved  hundrede  Aars  Forløb 
ikke  ere  overtrufne;  han  indførte  Brugen  af  Souhre,  ordnede  Lods- 
væsenet, udvidede  Fyr-  og  Vagervæsenet  osv.  Officerernes  og  Mand- 
skabets -Øvelse  og  Undervisning  blev  i  mange  Henseender  fremmet  og 
forbedret;  Styrmandsskolen  paa  Gammelholm  udvidedes,  -Øvelsesskibe 
udsendtes,  taktiske  Evolutioner  ovedes  med  Chalupper  og  mindre  Skibe, 
Officerer  sendtes  ud  for  at  gjore  Tjeneste  i  fremmede  Mariner,  og  meget 
mere.  En  Forandring,  som  indførtes  og  syntes  at  øve  en  god  Indfly- 
delse paa  Disciplinen,  var,  at  Forfremmelserne,  der  tidligere  vare  skete 
ved  Valg,  og  hvorved  ofte  Vilkaarlighed  og  personlige  Hensyn  havde 
gjort  sig  gjældende,  nu  bestemtes  at  skulle  ske  efter  Anciennetet. 

Det  kan  saaledes  ikke  andet  end  have  været  en  lykkelig  Periode 
for  den  dansk- norske  Flaade,  ved  hvilken  saamange  dygtige  Mænd  ar- 
bejdede, og  som  nød  den  samvittighedsfulde  Regents  høje  personlige 
Beskyttelse,  og  i  det  Hele  taget  var  Slutningen  af  det  attende  Aarhun- 
drede,  i  hvilken  den  fra  Frankrig  udgaaede  urolige  Aand  satte  hele 
Europa  i  Bevægelse,  lykkelige  Aar  for  Danmark  og  Norge,  hvis  Handel 
blomstrede  omkap  med  Videnskab  og  Kunst,  og  som  endnu  ikke  vare 
blevne  berørte  af  de  blodige  Krige.  Men  desuagtet  havde  de  deres 
Kampe  at  bestaa,  og  inden  vi  gaa  over  til  at  skildre  Forholdet  til  det 
mægtige  England,  der  vil  være  Gjenstand  for  det  næste  Afsnit,  ville  vi 
i  Korthed  omtale  de  Begivenheder,  hvori  Flaadens  Skibe  kom  til  at  tage 
Del.    I  Forbigaaende  mindes  om  en  Ulykke,  der  ogsaa  kom  til  at  berøre 

Flaaden,  nemlig  den  store  Ildebrand  i  Kjøbenhavn  den  5te  Juni  1795. 
Den  begyndte  i  den  saakaldte  Dehlehave  paa  Gammelholm  og  udbredte 
sig  derfra  over  Hovedmagasinet,  Admiralitetsbygningen  og  hele  Kvarteret 
omkring  Nikolaj  Kirke;  blandt  Ting,  som  brændte,  beklage  vi  Tabet  af 
en  stor  Del  gamle  Modeller,  hvilket  har  bevirket,  at  vi  her  kun  have 
kunnet  give  faa  historiske  Tegninger  af  Skibe  fra  den  ældre  Tid. 

Paa  Grund  af  det  Forhold,  hvori  Danmark  var  kommet  til  at  staa 
til  Rusland  ved  Traktaten  af  1773,  blev  Forholdet  til  Sverig,  under 
dettes  Stridigheder  med  Rusland,  ofte  meget  spændt,  og  da  Krigen 
mellem  disse  Magter  udbrød  1788,  kunde  Danmark  ikke  undgaa  at  blive 
reven  med  ind  i  denne.  Store  Rustninger  bleve  foretagne,  en  Hær  paa 
10,000  Mand,  understøttet  af  Galejer,  Skjærbaade  og  bevæbnede  Cha- 
lupper, trængte  i  September  Maaned  fra  Norge  ind  i  Bahuslehn,  fan- 
gede 900  Svenskere  ved  Kvistrum  og  lagde  sig  for  Gøteborg,  der  dog 
frelstes  ved  Gustav  den  Tredies  hurtige  Ankomst.  En  Flaade  paa  6 
Linieskibe  og  3  Fregatter  stilledes  til  Ruslands  Raadighed,  og  Aaret 
efter  udsendtes  en  næsten  dobbelt  saa  stor  Flaade  til  Østersoen;  men 
det  kom  ikke  til  Fjendtligheder,  og  Striden  endte  ved  Preussens  og  Eng- 
lands Mægling. 

Inden  Aarhundredets  Slutning  forefaldt  der  i  Middelhavet  en  Be- 
givenhed, som  viste,  at  den  gamle  Aand  fra  Tordenskjolds  Dage  ikke 
ganske  var  uddød  under  den  lange  Fred,  men  atter  kunde  blusse  op, 
naar  Lejligheden  tilbød  sig,  og  med  dette  Lysglimt  under  Fredens  Dage 
ville  vi  da  slutte  den  kortfattede  Fremstilling  af  Flaadens  Historie  i 
hele  firsindstyve  Aar.  Under  de  europæiske  Krige  i  dette  Aarhundrede 
havde  Søroverstaterne  paa  Afrikas  Nordkyst  tilranet  sig  en  for  Handelen 
paa  Middelhavet  højst  farlig  Magt  ved  med  deres  velsejlende  og  stærkt 
bemandede  Kaperskibe  at  overfalde  og  udplyndre,  opbringe  eller  brænde 
fredelige  Handelsskibe  af  alle  Nationer.  De  europæiske  Sømagter  kunde 
aldrig  blive  enige  om  at  udrydde  dette  Uvæsen,  og  hver  for  sig  maatte 
see  at  blive  enig  med  Roverstaterne  ved  at  slutte  Traktater  med  dem 
og  aarlig  tilsende  dem  Foræringer.  Det  er  allerede  nævnet,  at  Danmark 
under  Frederik  den  Femte  sluttede  saadanne  Traktater  baade  med  Algier, 
Tunis  Tripolis  og  Marokko,  og  den  første  af  dem,  nemlig  den  med  Algier, 
var  allerede  indgaaet  1746,    da    en   Expedition    paa  3   Linieskibe  under 

U.  A.  Grev  Danneskjold  var  udsendt  til  Middelhavet.  Herved  frem- 
blomstrede den  dansk-norske  Handel  i  Middelhavet,  uden  at  det  var 
nødvendigt  at  konvojere  Handelsskibene,  de  mod  Koverstaterne  ind- 
gaaede  Forpligtelser  bleve  neje  opfyldte,  og  de  lovede  Foræringer  regel- 
mæssig tilsendte;  men  Fordringerne  steg  efterhaanden,  og  da  Dejen  af 
Algier  omsider  traadte  frem  med  Begjæring  om  større  Gaver,  som  man 
ikke  vilde  skænke  ham,  lod  han  i  1769  sine  Røverskibe  opbringe  ad- 
skillige danske  og  norske  Handelsskibe  og  gjorde  deres  Besætninger  til 
Slaver.  Dette  foranledi  gde,  at  den  danske  Regering  Aaret  efter  ud- 
sendte en  Eskadre  paa  4  Linieskibe,  2  Fregatter,  2  Bombardergalioter 
og  2  Førselskibe  under  Kommando  af  Schoutbynacht  Kaas,  for  at  tvinge 
Dejen  til  at  udlevere  de  tagne  Skibe.  Den  2den  Juli  ankom  Kaas  til 
Algier,  lod  hejse  Parlamentærflag,  lagde  sig  med  Eskadren  til  Ankers 
udenfor  Byen  og  forlangte  Skibenes  Udlevering,  da  han  ellers  vilde  bruge 
Magt;  men  Dejen  afslog  enhver  Forhandling  og  lod  Skibene  beskyde  fra 
Batterierne  omkring  den  stærkt  befæstede  By.  Kaas  halte  da  sit  Parla- 
mentærflag ned,  trak  sig  noget  tilbage  og  begyndte  et  Bombardement 
af  Staden,  da  Kanonerne  Intet  kunde  udrette  mod  de  massive  Sten- 
mure; men  der  var  knap  kastet  80  Bomber,  før  begge  Galioterne  vare 
saa  medtagne,  at  de  ikke  mere  kunde  bruges.  Eskadrens  Stilling  blev 
derved  højst  uheldig;  den  var  slet  udstyret,  slet  provianteret,  mange  af 
Besætningen  vare  syge,  og  da  Vinden  vedblev  at  blæse  mod  Land,  turde 
Kaas  ikke  nærme  sig  Byen  og  forsøge  Skydning  paany.  Efter  14  Dages 
Ophold  paa  Rheden  sejlede  han  derfor  bort  til  Port  Mahon  for  at 
proviantere  Skibene  og  faae  de  Syge  plejede,  og  da  Efterretningen  om 
hans  Uheld  naaede  Kjobenhavn,  blev  en  anden  Officer  sendt  ud  til  hans 
Afløsning.  En  Kommission  af  højtstaaende  Officerer  blev  udnævnt  for 
at  undersøge,  hvad  Grunden  var  til,  at  den  kostbare  Expedition  saaledes 
mislykkedes,  samt  fremkomme  med  Forslag  til,  hvad  der  videre  skulde 
gjøres;  men  da  Omvæltningen  i  Regeringen  kort  efter  indtraadte,  blev 
Kommissionen  hævet.  Struensee  lod  vel  under  sit  korte  Regimente  træffe 
Forberedelser  til  et  stort  Tog  til  Algier,  men  da  han  blev  styrtet,  gik 
ogsaa  dette  overstyr,  Guldberg  vilde  hellere  gaa  paa  Akkord  med  Bar- 
bareskerne og  betale  nogle  flere  Penge  end  fore  Krig  med  dem. 

Saaledes  gik  det  ved  Algier;   men  ved  Tripolis,   den   næststørste  af 

Køverstaterne,  vandt  Flaaden  større  Hæder,    skjøndt   det   endelige  Re- 
sultat ikke  blev  meget  bedre.     Det   var  under  de  franske  Revolutions- 
krige,    da   de   udrustede  Krigsskibe   vare  spredte  rundt  omkring,    at  der 
1796  i  Tripolis  foregik  et  Regeringsskifte,   og  den  nye  Pascha  forlangte 
strax,  ligesom  tidligere  Dejen  af  Algier,  at  Danmark  skulde  sende  ham 
større  Foræringer,  end  det  før  havde  gjort;   da  dette   blev  ham  nægtet, 
lod  han  ved  sine  Korsarer  danske  og  norske  Skibe  opbringe.     Kapitajn 
L.  Fisker,  som  paa  denne  Tid  havde  Station   i  Middelhavet  med  Fre- 
gatten 77ietis,  Briggen  Sarpen,  Kapitajnlieutenant  Holck,  og  en  fragtet, 
bevæbnet  Chebek,    der  førtes  af  en  dansk  Officer,    Premlieuten.  Munk, 
men  havde  en  maltesisk  Besætning,    gjorde    vel  Indsigelser  og  søgte  at 
forhindre  Opbringeisen;    men   hans  Klager  bar  ingen  Frugt.     Det    føl- 
gende Aar  udsendtes  Kapitajn  Sten  Andersen  Bille  med  Hohlenbergs 
splinternye  Fregat  Najaden  paa  40  Kanoner,  fornemmelig  Tolvpundiger, 
for  at  afløse  Fisker.    Bille,  denne  ligesaa  modige  Somand  som  begavede 
og  kundskabsrige  Officer,    der,  født  i  Assens  den  22de  August  1751,    i 
sit  lange  og  hæderlige  Liv  udøvede  stor  Indflydelse  paa  Marinen,  overtog 
Kommandoen  over  de  tre  Skibe  den  14de  Maj  1797,  og  Thetis  sejlede  hjem. 
Han  løb  strax  med  Najaden  ned  til  Tripolis,  hvor  han  ankom  den  føl- 
gende Dag,  undersøgte  Fæstningsværkerne,   kom   saa  nær  ind  paa  disse, 
at  han  endog  blev  beskudt  fra  Batterierne,  og  da  han  havde  seet,  hvad 
han  vilde,  trak  han  sig  igjen  tilbage.    Dagen  derpaa,  det  var  den  16de 
Maj,  blæste  det  en  frisk  Kuling  af  østlig  Vind,  og  da  den  Bugt,  hvorved 
Byen  ligger,  vender  Aabningen  imod  Nord,    kunde  han  sejle  baade  ind 
og  ud,  som  han  selv  ønskede,  gaa  ind  og  angribe,  og  atter  trække  sig 
tilbage,   hvis  det  skulde   blive  ham  for  varmt.     Benyttende  sig  af  disse 
gunstige  Omstændigheder    sejlede   Bille    dristig  ind  med  Najaden  alene 
under  Fæstningen,    og    modtoges    af  en  heftig  Ild  fra  6  der  til  Ankers 
liggende  Korsarer  af  forskjellig  Størrelse,  med  tilsammen  120  Kanoner. 
Bille  vendte  da  med  sin  Fregat,    gav    dem    det   glatte  Lag  og  stod  nu 
atter  ud  af  Bugten.     Korsarerne,  som   troede,  at  han   flygtede  for  dem, 
lettede  alle  tilhobe  og  gave  sig  til  at  forfolge  Najaden ;  men  neppe  vare 
de  komne  et  Stykke  fra  Land,    for  Bille   braste  bak  og  gjorde  sig  rede 
til  at  kæmpe  med  den  store  Overmagt.     Kl.  5tø  om  Eftermiddagen  an- 
grebe  Tyrkerne  ham  under  en  vild  Larm,  og  en  heftig  Kamp  begyndte. 

Briggen  Sarpen  og  Chebekken,  som  havde  holdt  sig  udenfor  Landet, 
kom  til  og  blandede  sig  i  Fægtningen;  men  de  vare  efter  Billes  eget 
Udsagn  mere  til  Ulejlighed  end  til  Nytte,  da  han  bestandig  maatte  løbe 
imellem  og  dække  dem  imod  Korsarernes  Angreb,  og  saaledes  ikke 
vovede  at  gaa  op  til  Luvart  af  disse,  hvorved  han  kunde  have  afskaaret 
dem  fra  Landet  og  Havnen.  Korsarerne  led  meget  under  den  heftige 
Beskydning,  en  af  de  storste  af  dem  fik  Najadens  glatte  Lag  agterind, 
og  da  i  det  Samme  en  fra  Fregattens  Mærs  nedkastet  Granat  sprang 
paa  Dækket  og  saarede  18  Tyrkere,  opstod  der  stor  Forvirring  ombord. 
De  fjendtlige  Skibe  bleve  saa  haardt  medtagne,  at  de  Kl.  TVs  om  Af- 
tenen flygtede  ind  til  Havnen  med  sønderskudte  Skrog  og  Hejsninger, 
og  efter  Sigende  med  nogle  hundrede  Døde  og  Saarede.  De  Danske  fik 
kun  een  Mand  dræbt  og  en  anden  let  saaret,  da  Tyrkerne  under  hele 
Kampen  havde  skudt  for  højt. 

De  følgende  Dage  indlededes  Underhandlinger  med  Paschaen  ved 
den  danske  og  den  engelske  Konsul,  og  den  2den  Juni  afsluttedes  en 
Fred  paa  Betingelser,  som  vare  meget  imod  Billes  ønske,  idet  der  til— 
sikkredes  Paschaen  noget  over  50,000  Pjastre  strax  og  hvert  fjerde  Aar 
Foræringer  af  Værdi  14,000  Pjastre,  hvilket  var  omtrent  hvad  han  havde 
forlangt;  for  de  med  de  danske  Skibe  opbragte  Fanger  maatte  Dan- 
mark desuden  betale  1000  Pjastre  pr.  Hoved. 

Efterat  ogsaa  nogle  Forviklinger  med  Tunis  vare  bragte  i  Orden, 
vedblev  den  danske  Regering  regelmæssigt  at  betale  sin  fastsatte  Tribut 
til  Røverstaterne  indtil  Aaret  1830,  da  den  ved  Frankrigs  Bistand  blev 
befriet  for  denne  utaalelige  Afgift. 

Den  2den  April  1801 


Ife  \Å 


rigen,  den  blodige  Revolutionskrig,  der  førtes  baade  til  Vands 
og  til  Lands,  havde  allerede  i  en  Række  Aar  raset  i  de  europæiske  Have 
og  Lande,  dengang  det  nye  Aarhundrede  brod  frem  over  Jorden.  De 
franske  Hærførere  og  Tropper  havde  vundet  mange  af  deres  skjønne 
Laurbær,  de  engelske  Admiraler  og  Søfolk  hævdet  Britannias  Herre- 
dømme paa  Havet,  Bonapartes  Navn  havde  vundet  Agtelse  og  Rædsel 
paa  Landet,  ligesom  Nelsons  paa  Havet.  Vi  ville  kaste  et  Blik  paa, 
hvorledes  Sagerne  stode  paa  det  sidste  Element. 

I  den  nordamerikanske  Frihedskrig,  som  endte  ved  Freden  i  Ver- 
sailles 1783,  havde  England,  skjondt  det  inden  Krigens  Slutning  raadede 
over  en  Flaade  paa  ikke  mindre  end  112  store  Linieskibe,  20  Todækkere 
paa  50  Kanoner  og  150  Fregatter,   foruden   mindre  Skibe,  med  en  Be- 

sætning  paa  ialt  110,000  Mand,  dog  ikke  fonnaaet  at  beherske  Havene 
overfor  Frankrigs,  Spaniens,  Amerikas  og  tildels  Hollands  forenede  Sø- 
ni agt.  Kampen,  som  navnlig  fortes  ved  Amerikas  Kyster  og  de  vest- 
indiske øer,  maatte  kaldes  omtrent  staaende,  de  franske  Admiraler 
d'Estaing,  de  Grås  se  og  Suffren  raadede  snarere  over  Havet  end 
de  engelske  Admiraler,  ja  endog  Englands  egne  Kyster  truedes  en  Tid 
af  et  Overfald  af  en  forenet  fransk  og  spansk  Flaade.  Dette  var  for 
ydmyg  en  Stilling  for  det  stolte  Albions  Sonner,  og  da  de  revolutionære 
Bevægelser  brøde  ud  i  Frankrig  og  snart  udbredte  sig  over  den  største 
Del  af  Kontinentet,  da  Krigen  mellem  de  to  store  Vestmagter  atter  er- 
klæredes, benyttede  de  Lejligheden  til  at  anspænde  al  deres  Kraft,  for 
atter  at  kunne  indtage  deres  høje  Stilling  paa  Havet. 

Den  1ste  Februar  1793  brød  Krigen  ud  mellem  Frankrig  og  Hol- 
land-England og  førtes  for  dette  sidstes  Vedkommende  i  de  første  Aar 
udelukkende  paa  Søen.  Den  traf  ikke  England  uforberedt,  de  forud- 
gangne  Aars  Forviklinger  med  Holland,  med  Spanien  paa  Vestkysten  af 
Amerika  og  med  Kusland  i  de  tyrkiske  Farvande  havde  givet  det  An- 
ledning til  at  holde  sine  Krigsskibe  i  Søen,  saa  at  det  strax  kunde 
møde!  den  franske  Krig  med  en  udrustet  Flaade  paa  over  60  Linie- 
skibe. Fordelen  var  aabenbart  paa  dets  Side;  thi  ikke  alene  havde  det 
en  Støtte  i  flere  af  de  andre  europæiske  Sømagter,  som  forenede  sig 
imod  det  revolutionære  Frankrig,  men  dets  Flaade  var  ogsaa  i  en 
ypperlig  Stand,  med  øvede  Besætninger,  Befalingsmænd  og  Matroser,  me- 
dens den  franske  Marine  havde  lidt  uhyre  Tab  ved  Revolutionen,  ved 
Emigrationen  og  Guillotinen,  og  en  urolig,  uberegnelig  Aand  herskede 
hos  den  Del,  som  var  bleven  tilbage,  og  hos  de  uøvede  Masser,  der  af 
Konventet  bleve  drevne  ud  for  at  kæmpe  paa  Havet.  Eigtignok  maa 
det  ikke  oversees,  at  der  ogsaa  paa  den  engelske  Flaade  herskede  en 
mindre  god  Aand,  at  Disciplinen  var  svækket,  ja  at  der  endogsaa  udbrød 
en  formelig  Opstand  paa  Flaaden,  eller,  hvad  man  efter  den  kavaler- 
mæssige,  ægte  engelske  Maade,  hvorpaa  den  blev  udført,  snarere  kunde 
kalde  Strike;  men  Disciplinen  blandt  det  hvervede  og  pressede  Mandskab 
holdtes  dog  vedlige  under  de  Befalendes  faste  Optræden,  ja  paa  nogle 
Dele  af  Flaaden  var  den  endog  fortrinlig,  der,  hvor  en  jernfast  Villie  og 
streng  Tugt  styrede  Flaaderne  og  deres  Besætninger. 

Det  var  en  stor  Opgave,  England  havde  at  løse,  ved  ikke  alene  at 
fere  Søkrigen  i  Europa  og  blokere  eller  angribe  de  franske  Havne,  men 
ogsaa  beskytte  sin  uhyre  Handel  over  alle  Verdenshavene  og  sine  vidt- 
spredte  Kolonier.  Det  maatte  derfor  dele  sin  Magt,  uden  at  kunne 
samle  nogen  betydelig  Styrke  paa  et  enkelt  Sted,  og  selv  i  Europa  maatte 
der  dannes  to  særskilte  Flaader,  en  for  Kanalen,  imod  Brest  og  de 
franske  Kyster  langs  Atlanterhavet,  en  anden  for  Middelhavet,  hvor 
navnlig  Toulon  skulde  bevogtes.  Paa  dette  sidste  Sted  optraadte  strax 
ved  Krigens  Begyndelse  den  Mand,  hvis  Navn,  allerede  dengang  bekjendt 
i  Europa  og  Amerika,  snart  skulde  fordunkle  alle  de  andre  berømte 
engelske  Søfolks  Navne,  som  kjendes  saa  godt  fra  den  langvarige  Krig: 
det  var  Chefen  paa  Linieskibet  Agamemnon,  Horatio  Nelson. 

Nelson  var  Son  af  en  Præst,  og  født  paa  Burnham  Thorpe  i  Nor- 
folk-Shire  den  29de  September  1758.  Fra  sit  12te  Aar  foer  han  til— 
søes,  gjorde  flere  lange  Eejser  med  en  Onkel,  som  førte  et  engelsk 
Krigsskib,  blev  udnævnt  til  Lieutenant  i  sit  19de  Aar,  kom  til  Vest- 
indien under  den  nordamerikanske  Frihedskrig,  fik  kort  efter  en  Brig  at 
føre,  og  blev,  inden  han  havde  fyldt  sit  21de  Aar,  Chef  for  en  større 
Fregat.  Den  unge,  fyrige  Sømand  udmærkede  sig  snart  ved  sin  dristige 
Optræden,  sin  Virkekraft,  sin  faste  Karakter  og  sin  bestemte  Villie;  men 
hans  Legeme  var  ikke  stærkt,  og  da  han  paa  en  Expedition  imod  Mexiko, 
hvor  han  førte  en  overordnet  Kommando,  blev  angreben  af  Klimatfeber, 
maatte  han  kort  efter  forlade  Vestindien,  rejse  hjem  til  Europa  og  til- 
bringe over  et  halvt  Aar  ved  et  tysk  Bad.  Han  gjenvandt  aldrig  ganske 
sin  Helbred,  og  mærkeligt  er  det,  at  denne  Mand,  som  underkastede 
sig  saa  overordentlig  store  Anstrængelser,  var  paafærde  sent  og  tidlig  og 
sjelden  undte  sig  den  fornødne  Ko,  den  Mand,  der  gav  saamange  Be- 
viser paa  en  sjelden  Sjælsstyrke  og  Udholdenhed,  slet  ikke  bar  paa  noget 
stærkt  Legeme.  Hertil  kom,  at  han  flere  Gange  blev  haardt  saaret,  at 
han  ikke  alene  mistede  sit  ene  Øje  og  senere  den  højre  Arm,  men 
ogsaa  en  Gang  blev  rammet  saa  voldsomt  i  Hovedet,  at  han  i  længere 
Tid  laa  bevidstlos.  Disse  Omstændigheder  kunne  kun  forøge  vor  Be- 
undring for  den  berømte  Søhelt. 

Da  han  atter  vendte  tilbage  til  Vestindien  og  traadte  op  med  stor 
Bestemthed  og  Styrke,  udovende  imod  de  amerikanske  Skibe  en  Frem- 

færd,  som  Gouvernoren  paa  Jamaika  mente  stred  imod  Folkeretten  og 
derfor  raadede  «den  unge  Kapitajn»  til  at  afholde  sig  fra,  var  det,  at 
han  gav  det  bekjendte,  for  hans  Anskuelser  paa  den  Tid  meget  beteg- 
nende Svar:  «Jeg  har  den  Ære,  Sir!  at  være  jævnaldrende  med  Eng- 
lands Premierminister  (Pitt),  og  jeg  anseer  mig  for  ligesaa  dygtig  til  at 
kommandere  et  af  Hs.  Majestæts  Skibe,  som  denne  Minister  til  at  føre 
Statens  Ror.»  løvrigt  maa  det  bemærkes,  at  for  at  blive  en  stor  Mand, 
er  det  ikke  nok  at  være  i  Besiddelse  af  de  fornødne  personlige  Egen- 
skaber; der  hører  ogsaa  Held,  Sammenstød  af  gunstige  Forhold  og  til- 
fældige ydre  Betingelser  til,  for  at  den  Paagjældende  kan  komme  til  at 
indtage  en  fremragende  Stilling.  Mange  Mennesker,  som  hos  sig  have 
baaret  Spiren  til  noget  Fremragende,  naae  aldrig  at  blive  store  Mænd, 
ofte  ikke  at  blive  bemærkede,  fordi  Heldet  og  de  ydre  Betingelser  have 
manglet,  eller  de  ikke  ere  komne  paa  deres  rette  Plads  i  Verden.  Det 
var  et  Held  for  Nelson,  ,at  han  fra  sin  tidlige  Ungdom  kom  til  at  tjene 
under  en  saa  dygtig  Mand  som  hans  Onkel  Kapitajn  Suckling,  der  se- 
nere kom  til  at  beklæde  en  af  de  højeste  Poster  i  Marinen,  og  at  han  i 
Vestindien  kom  til  at  staa  i  Tjeneste-  og  Venskabsforhold  til  Hertugen 
afClarence,  Prinds  William  Henry,  der  senere  besteg  Thronen  som 
Kong  William  den  Fjerde. 

Det  var  et  karakteristisk  Træk  hos  Nelson,  at  han  altid  følte  sig 
tilfreds  i  sin  Stilling  og  med  sine  Omgivelser.  Da  han  den  30te  Januar  1793, 
efter  at  have  ligget  stille  i  fem  Aar,  udnævntes  til  Chef  for  Linieskibet 
Agamemnon  og  sejlede  ned  til  Middelhavet,  som  i  en  Række  af  Aar 
skulde  være  hans  Tumleplads,  var  Alting  saa  fortræffeligt.  Han  pid- 
skede  omkring  med  sit  Skib  med  saa  stor  Iver,  at  han  i  sex  Maaneder 
kun  tilbragte  tyve  Dage  til  Ankers;  men  han  yttrede  bestandig  kun  Til- 
fredshed med  sin  Virksomhed,  glædede  sig  over  sine  Officerer,  sine  Folk, 
sine  foresatte  Admiraler  og  fandt,  at  de  Alle  vare  fortræffelige  Menne- 
sker. Han  stolede  trygt  paa  Andre,  naar  han  kun  selv  gav  Exemplet; 
han  styrtede  sig  ofte  blindt  i  Faren,  kastede  .sig  over  Fjenden  i  fuld 
Tillid  til,  at  naar  han  kun  selv  gik  paa,  vilde  Kammeraterne  nok  følge 
efter,  og  heri  tog  han  sjelden  fejl.  Han  var  ikke  nogen  stor  Diplomat, 
men  djærv  og  rask  i  sine  Underhandlinger,  og  overlistede  derved  ofte 
sine  Fjender.     Han  havde   et  hurtigt  og  sikkert  Blik,    forstod    altid    at 

udfinde  Fjendens  svage  Punkter,  og  hans  Taktik  gik  da  navnlig  ud 
paa  at  kaste  sig  over  disse  med  samlet  Magt  og  overvinde  Fjenden 
stykkevis. 

I  de  første  Aar  af  Krigen,  medens  Spanien  sluttede  sig  til  Eng- 
land, eller  idetmindste  ikke  holdt  med  Frankrig,  udøvede  den  engelske 
Flaade  et  fuldstændigt  Herredomme  i  Middelhavet  saavelsom  ved  Frank- 
rigs vestlige  og  nordlige  Kyster.  Admiralerne  Lord  Hood  og  Hotham 
førte  Kommandoen  i  Middelhavet,  flere  mindre  Kampe  forefaldt,  Korsika 
erobredes,  Toulon  blev  taget  og  tilbagetaget ;  men  skjøndt  flere  af  de  en- 
gelske Skibe  førtes  af  Mænd  som  Nelson,  Collingwood,  Troubridge 
og  Andre,  der  til  Fuldkommenhed  forstode  at  organisere  en  Besætning 
og  holde  den  under  streng  Tugt,  saa  var  der  dog  Meget  at  udsætte  paa 
Disciplinen  og  Tonen  paa  de  engelske  Skibe  og  paa  det  sammenskrabede 
Mandskabs  -Øvelse.  Da  saa  Spanien  trak  sig  tilbage  og  snart  efter  tog 
aabent  Parti  for  Frankrig,  blev  Middelhavet  meget  usikkert  for  den  en- 
gelske Flaade,  som  endog  i  nogen  Tid  maatte  fortrække  udenfor  Gi- 
braltarstrædet. Men  da  havde  allerede  en  Mand  af  en  urokkelig  Ka- 
rakter og  en  jernfast  Villie  taget  Kommando  over  den  engelske  Middel- 
havsflaade;  denne  Mand  var  Admiral  Sir  John  Jer  vi  s.  Skjøndt  han 
var  over  60  Aar  gammel,  da  han  1796  hejste  sit  Flag  paa  det  store 
Linieskib  Victor?/,  havde  han  dog  saa  megen  Kraft  og  Livlighed,  at  han 
i  kort  Tid  kunde  tilvejebringe  en  fortrinlig  Orden,  Disciplin  og  Krigs- 
færdighed  paa  sin  Flaade,  ved  uden  Personsanseelse  at  holde  enhver 
Mand,  fra  Skibschefen  til  Skibsdrengen,  under  en  streng  Tugt,  og  med 
denne  Flaade  paa  15  fortrinlige  Skibe  vandt  han  en  glimrende  Sejr  over 
den  spanske  Flaade  paa  24  Skibe  under  Admiral  Don  J.  de  Cordova 
ved  Kap  St.  Vincent,  ved  det  sydvestlige  Hjørne  af  Portugal,  den  14de 
Februar  1797.  Nelson,  som  forte  et  af  de  agterste  Skibe,  Captain,  bidrog, 
ved  en  rask  Manøvre  og  ved  uden  Ordre  at  bryde  ud  af  Linien,  en 
væsentlig  Del  til  Slagets  heldige  Udfald.  —  Middelhavet  kunde  igjen 
besejles  af  de  engelske  Skibe,  skjøndt  endnu  ikke  uden  at  der  iagttoges 
visse  Forsigtighedsregler. 

Samme  Aar  sejrede  en  engelsk  Flaade  under  Admiral  Duncan 
over    en    hollandsk    under    Admiral    de    Winter    ved    Kamperduin    i 

Nordsoen,  og  det  engelske  Flag  vajede  derefter  ligeledes  mere  frit  i  disse 
Farvande. 

Det  følgende  Aar  forberedte  General  Bonaparte  i  al  Hemmelighed 
en  stor  Expedition  over  Havet.  Man  havde  faaetNys  om,  at  han  sara- 
lede Tropper  i  Toulon,  Marseille,  Civita-Vecchia,  Genua  og  Bastia  til  en 
saadan  Expedition;  men  Maalet  for  denne  kjendte  man  ikke  og  gjættede 
paa  hojst  forskjellige  Steder.  Kun  Enkelte  havde  den  Tanke,  at  Togtet 
gjaldt  Orienten,  og  at  Bonapartes  Maal  var  at  naae  Englands  Besiddelser 
i  Indien.  Den  engelske  Regering  besluttede  at  sende  en  Flaade  under 
en  dristig  Chefs  Kommando  afsted  for  om  muligt  at  forstyrre  eller  ode- 
lægge Expeditionen. 

Nelson  laa  i  Middelhavet  med  Linieskibet  VanguarJ,  to  Fregatter 
og  en  Korvet,  da  han  i  Begyndelsen  af  Maj  fik  at  vide,  at  en  fransk 
Flaade  paa  henimod  20  Skibe  laa  rede  til  at  afgaa  fra  Toulon.  Han 
holdt  sig  udenfor  Havnen,  men  blev  den  19de  dreven  bort  af  en  voldsom 
Storm,  i  hvilken  hans  Skibe  led  temmelig  betydelige  Haverier,  og  da 
han  12  Dage  efter  kom  tilbage,  var  Expeditionen  afsejlet.  Ærgerlig 
over  at  være  gaaet  Glip  af  et  Mode  med  Forselskibene  og  uvis  om, 
hvad  Kurs  de  havde  taget,  vidste  han  ikke,  til  hvad  Side  han  skulde 
vende  sig,  og  sejlede  paa  Lykke  og  Fromme  nedad  mod  Korsika.  Her 
traf  han  den  5te  Juni  en  engelsk  Brig,  som  bragte  ham  Melding  om, 
at  11  Linieskibe  vare  undervejs  for  at.  slutte  sig  til  hans  lille  Eskadre, 
og  at  disse  under  hans  Kommando  skulde  opsøge  den  franske  Flaade  og 
Transport,  for  at  forstyrre  Bonapartes  dristige  Plan. 

Nu  begyndte  Jagten  for  Alvor;  men  i  hvilken  Retning  skulde  han 
soge  Fjenden?  Den  franske  Flaade,  som  ikke  vidste  sig  forfulgt,  sejlede 
i  god  Ro  og  Mag,  uden  at  bekymre  sig  om  Englænderne,  Oster  paa  ad 
Ægypten  til,  og  Nelson,  som  havde  delt  sin  Flaade  i  tre  Ekadrer  for  at 
kunne  sprede  sig  over  en  storre  Strækning,  fulgte  efter.  Den  engelske 
Flaade  gik  ligeledes  -Oster  paa,  passerede,  uden  at  vide  det,  den  franske, 
og  ankom  til  Alexandria  den  28de  Juni;  men  da  Franskmændene  ikke 
fandtes  her,  antog  Nelson,  at  de  vare  landede  paa  Sicilien,  og  vendte 
strax  om  igjen,  uden  at  have  kastet  Anker.  Den  1ste  Juli  ankom  den 
store  franske  Flaade  og  Hær  til  Alexandria  og  gik  ganske  rolig  i  Land 
for  at  begynde  det  ægyptiske  Felttog. 

Nelson  var  fortvivlet,  gav  sig  ingen  Ro  hverken  Nat  eller  Dag, 
søgte  Oplysninger,  hvor  han  kunde,  og  først  efter  en  Maaneds  Forløb 
kom  ban  tilbage  til  Ægypten  og  tik  at  vide,  hvorledes  Sagerne  stode. 
Den  franske  Flaade,  som  talte  13  Linieskibe  og  4  Fregatter  under  Ad- 
miral Brueys,  havde  allerede  den  4de  Juli,  efterat  Hæren  var  landsat 
i  Alexandria,  søgt  ind  til  Bugten  ved  Abukir,  en  af  Nilens  Mundinger, 
hvor  Linieskibene  havde  lagt  sig  til  Ankers  i  en  Linie  -langs  med  Ky- 
sten, lidet  ventende,  at  Nelson  atter  vilde  søge  dem  paa  dette  Sted; 
men  den  engelske  Admiral  brændte  altfor  meget  af  Begjærlighed  efter  at 
træffe  Fjenden,  til  at  han  skulde  opgive  sin  Forfølgelse.  Den  1ste  Au- 
gust ankom  den  engelske  Flaade,  der  talte  14  Linieskibe,  til  Alexandria, 
og  nogle  Timer  efter  naaede  den  Abukir,  som  ligger  lidt  østligere.  Den 
franske  Flaade  laa  der  i  god  Ko,  Fartøjer  og  Mandskab  vare  i  Land  for 
at  vaske,  da  Fjenden  viste  sig  udenfor  Bugten,  ordnet  i  Slaglinie  og 
rede  til  Angreb.  Brueys  lod  i  Hast  Mandskabet  kalde  ombord  og  Al- 
ting gjøre  klar  til  Slag;  der  var  ingen  Tid  til  at  gaa  under  Sejl,  saa- 
meget  mindre  som  Aftenen  nærmede  sig  og  der  maatte  næres  Haab  om, 
at  Angrebet  vilde  blive  opsat  til  næste  Morgen.  Men  Opsættelse  laa 
ikke  i  Nelsons  Natur,  Vinden  var  gunstig,  han  delte  sin  Flaade  i  to 
Linier,  af  hvilke  hver  gik  ned  imod  sin  Side  af  den  franske  Linie,  og 
skjøndt  et  af  Linieskibene  og  en  Fregat  løb  sig  fast  paa  en  Grund  i 
Mundingen,  holdt  han  dog  ind  i  Bugten,  sikker  paa,  at  hans  dristige 
Angreb  vilde  opflamme  Besætningen  og  bringe  enhver  Mand  til  med 
Iver  at  gjøre  sin  Pligt.  Han  tog  heller  ikke  fejl.  Med  Mørkets  Udbrud 
begyndte  den  blodige  Kamp;  den  nordligste  Del  af  den  franske  Linie 
blev  angreben  med  knusende  Magt;  Kl.  10  om  Aftenen  sprang  det  store 
franske  Admiralskib  i'  Orient  i  Luften,  og  Sejren  var  sikker.  Den  opgaaende 
Sol  lyste  over  et  forfærdeligt  ødelæggelsesværk;  af  de  13  franske  Linie- 
skilte  vare  9  erobrede,  1  sprunget  i  Luften,  1  sat  paa  Grund  og  brændt, 
og  2  undslupne.  England  var  fra  nu  af  i  de  følgende  to  Aar  Eneherre 
i  Middelhavet,  den  russiske  Flaade  fik  Luft,  og  den  franske  Flaade 
mægtede  ikke  i  lang  Tid  at  oprette  det  uhyre  Tab,  den  havde  lidt  ved 
Abukir. 

Fra  Ægypten  sejlede  Nelson,  der  nu  havde  opnaaet  en  velfortjent 
Berømthed,  til  Neapel,  hvor  han  i  de  følgende  to  Aar  spillede  en  vigtig 

Rolle  ved  de  der  forefaldende  Begivenheder;  ban  forte  det  flygtende  Hof 
til  Palermo  og  tilbage  igjen  Aaret  efter  til  Neapel.  Vi  skulle  ikke 
skildre  hans  Virksombed  i  denne  Tid;  for  hans  Eftermæles  Skyld  vikle 
det  være  bedre,  om  der  kunde  kastes  et  Slør  derover;  han  var  fuldstæn- 
dig hildet  i  den  skjønne,  intrigante  Lady  Hamiltons  Garn,  og  fulgte 
hende  og  hendes  Mand,  den  engelske  Minister  Sir  William,  gjennem 
Tykt  og  Tyndt,  ligesom  ogsaa  disse  maa  bære  Skylden  for,  at  Nelson 
besudlede  sit  Minde  ved  at  udgyde  den  italienske  Republikaner  Fyrst 
Caracciolis  Blod.  1  Juni  1800  forlod  den  berømte  engelske  Søhelt 
Palermo  og  sejlede  til  Livorno,  hvorfra  han,  bestandig  ledsaget  af  det 
værdige  Ægtepar  Sir  William  og  Lady  Hamilton,  rejste  over  Land  til 
England  og  landede  i  Yarmouth  den  6te  November.  Han  blev  mod- 
taget med  stor  Udmærkelse,  hans  Rejse  til  London  var  et  sandt  Triumf- 
tog, og  havde  ikke  den  intrigante  Dame,  der  udøvede  saa  slet  en  Ind- 
flydelse paa  hans  Liv,  ogsaa  nu  været  ved  hans  Side,  da  havde  den  ud- 
viste Hæder  og  Berømmelse  været  uden  Skygge. 

Vi  have  opholdt  os  saa  længe  ved  den  berømte  engelske  Sømand, 
der  nu  var  baade  Viscount  og  Viceadmiral,  fordi  han  saa  kort  Tid  efter 
sin  Hjemkomst  til  England  skulde  træde  op  i  vore  egne  Farvande  og 
faae  en  fremragende  Plads  i  vor  Sokrigshistorie,  og  det  er  godt  at  kjende 
lidt  til  den  Mand,  der  ledede  Angrebet  paa  vor  Forsvarslinie  den  2den 
April;  vi  skulle  nu  vende  tilbage  til  vore  egne  Forhold. 

Den  væbnede  Neutralitet  var  til  stor  Fordel  for  de  nordiske  Riger 
og  deres  udbredte  Søhandel  under  Krigen  mellem  Vestmagterne,  og 
saalænge  den  kloge  Udenrigsminister  A.  P.  Bernstorf  styrede  Rigets 
Anliggender,  gik  ogsaa  Alting  godt.  Da  England,  og  det  ikke  uden  Grund, 
beklagede  sig  over  den  Maade,  hvorpaa  Neutraliteten  overholdtes,  idet 
nemlig  mange  af  dets  Fjenders  Undersaatter  nedsatte  sig  i  de  nordlige 
Lande  og  drev  Handel  under  det  neutrale  Flags  Beskyttelse,  maatte  man 
frygte  for,  at  det  skulde  gribe  til  at  foretage  Visitation  hos  de  af  Krigs- 
skibe ledsagede  Handelsskibe,  og  da  Katharina  den  Anden  af  Rus- 
land, som  nu  ikke  saae  sin  Regning  ved  at  tiltræde  noget  Neutralitets- 
forbund  med  de  skandinaviske  Lande,  men  tværtimod,  for  at  fremme 
sine  Planer  mod  Polen,  ønskede  at  staa  paa  en  god  Fod  med  England, 
traadte  fjendtligt  op  imod  Danmark-Norge  og  Sverig,  afsluttede  disse  den 

27de  Marts  1794  en  Konvention  til  fælles  Forsvar  af  Neutraliteten,  dog 
saaledes,  at  al  Konvoj  blev  opgiven,  og  i  dens  Sted  de  saakaldte  Re- 
pressalier indførte,  det  vil  sige,  at,  naar  nogen  af  de  krigsførende 
Magter  bemægtigede  sig  et  neutralt  Handelsskib,  tog  den  neutrale  Magt 
til  Gjengjæld  et  af  den  krigsførende  Magts  Handelsskibe  i  Besiddelse. 
De  mange  Krigsskibe,  som  udsendtes  til  Nordsøen,  Middelhavet,  Vest- 
indien o.  s.  v.,  havde  derfor  kun  den  Opgave,  at  beskytte  den  neutrale 
Handel  i  Almindelighed,  uden  at  underlægge  sig  enkelte  eller  nogen 
Samling  af  Handelsskibe.  Under  disse  Forholdsregler  blomstrede  Handel 
og  Søfart,  og  en  almindelig  Velstand  tilflød  de  forenede  Riger,  saameget 
mere  som  England,  der  var  haardt  trængt  ved  sine  Allieredes  Frafald 
og  Urolighederne  paa  sine  Skibe,  ikke  mægtede  at  forstyrre  de  neutrale 
Handelsskibe  i  deres  Virksomhed.  Men  efter  Sejren  ved  Kap  St.  Vincent 
den  14de  Februar  1797,  hvilken  Sejr  greb  hele  det  engelske  Folk  med 
stor  Begejstring,  fik  Alting  et  andet  Udseende,  og  da  A.  P.  Bernstorf 
døde  i  Juni  Maaned  samme  Aar,  var  det  forbi  med  de  fredelige  For- 
hold. Englands  Anmasselser  steg,  det  vilde  ikke  anerkjende,  at  fjendtlige 
Magters  Skibsladninger,  selv  om  det  ikke  var  Krigskontrebande,  dæk- 
kedes af  et  neutralt  Flag,  det  udvidede  Begrebet  om  Krigskontrebande 
til  saadanne  Varer  som  Korn,  Mel  osv.,  og  det  fordrede  Ret  til  at  vi- 
sitere neutrale  Handelsskibe,  selv  om  de  vare  ledsagede  af  Krigsskibe. 
Ogsaa  det  franske  Direktorium  gav  de  franske  Krydsere  Ret  til  at  op- 
bringe et  hvilketsoinhelst  Skib,  naar  det  havde  engelske  Varer  ombord. 
Franske  og  engelske  Kapere  og  Fribyttere  sværmede  om  paa  alle  Have 
og  gjorde  den  neutrale  Søfart  meget  usikker,  og  da  Nelson  den  1ste 
August  1798  havde  ødelagt  den  franske  Flaade  ved  Abukir  og  derved 
sikkret  Englands  Herredømme  i  de  europæiske  Have,  voxede  dette  Lands 
Fordringer  og  Hovmod. 

Under  disse  Omstændigheder,  og  da  Sverig  viste  sig  meget  lunkent 
i  at  medvirke  til  Søfartens  Beskyttelse,  maatte  Danmark-Norge  gribe  til 
skarpere  Forholdsregler,  og  den  nye  Udenrigsminister,  A.  P.  Bernstorfs 
Søn  Christian,  fik  udvirket,  at  det  fordærvelige  Konvojsystem  fra  den 
nordamerikanske  Frihedskrigs  Dage  igjen  blev  optaget.  Flaaden  kom  i 
Virksomhed,  en  streng  Reneste  paalagdes  Skibene,  og  ikke  ringe  For- 
dringer  stilledes   til   Chefernes   Konduite   under   de   vanskelige  Forhold. 


Slaget  paa  Rlieden.  529 

Flere  Linieskibe  stationeredes  ved  Kronborg  for  at  lukke  Adgangen  til 
Østersøen  for  de  krigsførende  Magters  Kapere  og  Krydsere;  ved  Flekkero 
udfor  Christianssand  stationeredes  Krigsskibe,  som  samlede  Handels- 
skibene under  sig  for  at  konvojere  dem  over  Nordsøen  og  videre;  tiere 
større  Skibe  sendtes  til  Middelhavet,  andre  til  Vestindien,  ja  selv  til 
Ostindien  afsendtes  Krigsskibe  som  Bedækning  for  en  Konvoj.  Det  var 
paa  en  saadan  Expedition  paa  Udrejsen  til  Ostindien,  at  Linieskibet 
Oldenborg  paa  64  Kanoner  den  5te  November  1799,  medens  det  laa  til 
Ankers  i  Taffelbay  ved  det  gode  Haabs  Forbjerg,  blev  overfaldet  af  en 
orkanagtig  Storm.  Foruden  Oldenborg  laa  der  tillige  et  engelsk  74 
Kanoners  Linieskib  Sceptre  og  4  Handelsskibe  til  Ankers  i  Bugten. 
Stormen  tog  til  i  Heftighed,  og  Skibene  vare  stedte  i  stor  Fare.  Paa 
Sceptre  bleve  Masterne  kappede;  men  Chefen  paa  Oldenborg,  Komman- 
dorkapt.  O.  Fischer,  som  forudsaae,  at  Forlis  var  uundgaaeligt,  beholdt 
sine  Master,  og  da  Ankertouget  sprang,  styrede  han  det  store  Skib  ind 
imod  Kysten  paa  et  Sted,  hvor  der  var  blød  Grund;  Skibet  blev  Vrag, 
men  Besætningen  reddedes.  Da  derimod  Ankertougene  paa  det  engelske 
Linieskib  og  paa  Handelsskibene  brast,  drev  de  uden  Styr  ind  paa  Klip- 
perne, hvor  de  sondersloges,  og  Besætningerne  omkom.  Samme  Aar  led 
den  dansk-norske  Flaade  et  andet  Tab  i  Fregatten  Hvide  ørn,  som  blev 
borte  i  Middelhavet,  uden  at  man  vidste  hvorledes. 

Det  spændte  Forhold,  som  efterhaanden  var  indtraadt  imellem  de 
skandinaviske  Lande  og  de  krigsførende  Magter,  navnlig  England,  kunde 
ikke  andet  end  lede  til  Sammenstød.  De  første  Fjendtligheder  forefaldt 
imellem  de  konvojerende  Skibe  og  engelske  Kapere,  men  snart  fik  Stri- 
dighederne en  alvorligere  Karakter,  og  selve  de  engelske  Krigsskibe 
traadte  fjendtligt  op  imod  Konvojerne.  I  Vestindien,  hvor  de  dansk- 
norske Krigsskibe  dog  kun  konvojerede  de  Handelsskibe,  som  hørte 
hjemme  i  Danmark  og  Norge,  efterdi  Flaget  benyttedes  af  flere  Frem- 
mede, forefaldt  der  adskillige  mindre  Kampe.  Saaledes  blev  den  1ste 
Maj  1799  et  dansk  Handelsskib,  som  sejlede  under  Beskyttelse  af  Skon- 
nerten Den  Aarvaagne,  Premierlieutenant  B.  U.  Middelboe,  angreben 
af  en  i  de  vestindiske  Farvande  bekjendt  Kaper  paa  18  Kanoner,  Tiie 
Eæperiment,  Kapitajn  Parker  Koppelmann;  Middelboe  sendte  den 
først  nogle  Kugler  og  derefter  det  glatte  Lag,   hvorpaa  den  flygtede  og 

undslap,  efterat  være  forfulgt  i  flere  Timer.  Kort  efter  havde  Experiment 
en  varmere  Kamp  med  en  anden  dansk  Skonnert  Iresine,  Premierlieute- 
nant  Lilli  en  skjold,  som,  skjøndt  han  kun  havde  halvt  saamange 
Kanoner  som  Kaperen,  dog  stredes  med  ham  i  6  Timer  uden  Resultat. 
Da  forsøgte  Lillienskjold  at  efterligne  Tordenskjolds  bekjendte  Fif  og 
sendte  sin  Styrmand  i  et  Fartøj  ombord  til  Koppelmann  for  at  melde, 
at  han  ikke  mere  kunde  slaas,  da  hans  Krudt  var  opbrugt,  men  at  han 
var  rede  til  at  modtage  Entring.  Den  engelske  Kaperkapitajn  beholdt 
Styrmanden  og  Baadfolkene  som  Fanger,  men  modtog  Udfordringen, 
klappede  paa  Siden  af  Iresine  og  forsøgte  Entring;  han  blev  imidlertid 
slaaet  tilbage  og  selv  taget  til  Fange.  Man  fandt  det  nu  raadeligst  at 
udvexle  Fangerne  og  skilles  ad,  efterat  Iresine  havde  faaet  3  Mand  dræbte 
og  14  saarede,  men  Kaperen  mange  flere. 

Adskillige  Kampe  forefaldt  med  Kaperne  i  Vestindien  det  følgende 
Aar,  1800.  Den  1ste  September  sloges  saaledes  Den  Aarvaagne,  der  nu 
førtes  af  Premierlieutenant  Hans  Fædder,  med  en  engelsk  Kaper 
udenfor  Christianssted  paa  St.  Croix;  Chefen  faldt,  hvorefter  Sekond- 
lieutenant  Kristoffer  Lutken  tog  Kommandoen,  og,  daKapitajnlieutn. 
Karl  Vilhelm  Jessen  kom  til  med  Briggen  Lougen,  drev  de  Kaperen 
paa  Flugt.  Kort  efter  erobrede  Jessen  en  anden  engelsk  Kaper  Eagel, 
som  blev  kondemneret,  fordi  den  havde  begaaet  Sørøveri. 

I  Middelhavet  forefaldt  der  ingen  egentlige  Kampe  imellem  de  frem- 
mede Kapere  og  de  dansk-norske  Krigsskibe,  da  disse  vare  dem  for 
stærke:  derimod  maatte  der  overfor  de  engelske  Orlogsskibe  vises  den 
største  Forsigtighed  og  Bestemthed,  hvorpaa  følgende  Tilfælde  afgiver 
det  bedste  Exempel.  Kapitajn  Jost  van  Dockum,  en  dygtig  Sømand 
og  flink  Officer,  førte  med  sin  Fregat  Havfruen  en  Konvoj  paa  12  Skibe 
over  Middelhavet,  da  han  den  24de  December  1799  nogle  Mile  Øst  for 
Gibraltarstrædet  traf  sammen  med  3  engelske  Fregatter,  som  sendte 
Fartøjer  ud  for  at  visitere  hans  Konvoj.  Skjøndt  van  Dockum  advarede 
dem  imod,  hvad  han  ansaae  for  en  ulovlig  Handling,  havde  de  dog  alt 
visiteret  7  af  Handelsskibene,  da  Havfruen  drev  Baadene  bort  med 
skarpe  Skud,  hvorved  en  engelsk  Matros  blev  haardt  saaret.  Fregatterne 
toge  nu  deres  Fartojer  ombord  og  sejlede  bort;  men  da  van  Dockum 
ankom  til  Gibraltar  med  sin  Konvoj,  truede  den  kommanderende  engelske 

Viceadmiral  Lord  Keith  med  at  holde  ham  tilbage,  for  at  han  for  en 
engelsk  civil  Domstol  kunde  forklare  sin  Opførsel  og  kræves  til  Regnskab 
for  at  have  bragt  en  engelsk  Undersaat  i  Livsfare,  og  ikkun  den  be- 
stemte Maade,  hvorpaa  van  Dockura  optraadte  imod  denne  Anmasselse, 
befriede  ham  for  den  engelske  Admirals  Fordring.  Ved  en  ligesaa  be- 
stemt Optræden  undgik  han  det  følgende  Aar  en  lignende  Ydmygelse, 
da  han  ved  Kap  Gate  atter  havde  et  Sammenstod  med  3  engelske 
Fregatter. 

Større  Betydning  end  alle  disse  Skjærmydsler  tik  dog  den  Kamp, 
som  fandt  Sted  ved  den  østlige  Indgang  til  Kanalen  den  25de  Juli  1800, 
og  under  hvilken  de  første  Skud  vexledes  imellem  dansk-norske  og  en- 
gelske Krigsskibe.  Fregatten  Freja  paa  40  Kanoner,  ført  af  Kapitajn 
Peter  Krabbe,  kom  sejlende  med  en  Konvoj  af  sex  Handelsskibe,  der 
var  bestemt  til  Middelhavet,  da  den  paa  den  nævnte  Dag  et  Par  Timer 
før  Solens  Nedgang  udfor  Foreland  ved  Doverstrædet  traf  sammen  med 
en  engelsk  Eskadre  paa  tre  Fregatter,  en  Korvet,  en  Brig  og  en  Lugger, 
fort  af  Kapitajn  Thomas  Baker  paa  Fregatten  Nemesis.  Den  engelske 
Kapitajn  forlangte  at  visitere  Konvojens  Skibe;  men  dette  negtede  Krabbe 
bestemt,  og  da  desuagtet  et  Fartøj  udsendtes  fra  Nemesis  for  at  begynde 
Visitationen,  blev  det  viist  tilbage  med  skarpe  Skud.  Strax  efter  om- 
ringedes Freja  af  de  engelske  Skibe,  og  en  heftig  Kamp  begyndte,  i 
hvilken  begge  Parter  led  følelige  Tab;  men  Engelskmændenes  Overmagt 
var  for  stor.  Efterat  Freja  havde  værget  sig  tappert  i  en  god  Time, 
faaet  flere  Grundskud  og  Rejsningen  stærkt  forskudt,  maatte  Krabbe 
stryge  sit  Flag  for  den  overtallige  Fjende,  skjøndt  han  var  sluppen  med 
at  faae  1  Mand  dræbt  og  5  saarede.  Uagtet  Danmark  ikke  havde  Krig 
med  England,  blev  saaledes  dog  et  af  dets  Krigsskibe  erobret  af  de  hov- 
modige Havets  Beherskere  og  indlagt  paa  Downs  Rhed,  Syd  for  Them- 
sens Munding;  men  sit  danske  Flag  fik  Freja  Lov  til  at  beholde,  og 
Krabbe  modtog  af  sin  Regering  en  Anerkjendelse  for  sin  Handlemaade, 
ledsaget  af  en  Æressabel  med  Guldbeslag. 

Nu  begyndte  en  Række  diplomatiske  Forhandlinger,  hvori  Danmark 
ikke  altid  har  havt  sin  Styrke,  og  som  denne  Gang,  da  den  danske 
Regering  blev  presset  baade  fra  Vesten  og  fra  Østen,  især  fik  et  uheldigt 
Udfald,  som  under  de  krigerske  Bevægelser  over  hele  Europa  ikke  kunde 

andet  end  fore  til  Krig.  England,  som  for  enhver  Pris  vilde  tiltvinge 
sig  den  almindelige  Visitationsret  paa  Havet,  sendte  en  overordentlig 
Gesandt  til  Kjobenhavn  for  at  forhandle  om  en  Overenskomst  i  denne 
Retning,  og,  for  at  give  Underhandlingerne  Eftertryk,  lob  en  engelsk 
Flaade  paa  19  Skibe,  hvoriblandt  7  Linieskibe,  den  20de  August  ind  i 
Sundet  og  ankrede  ved  Helsingor.  I  Kjobenhavn  udrustedes  til  Gjen- 
gjæld  4  Linieskibe,  hvormed  den  i  Sundet  alt  stationerende  dansk- 
norske Eskadre  blev  foraget;  men  dette  forhindrede  dog  ikke,  at  Grev 
Christian  Bernstorf  allerede  den  29de  August  afsluttede  med  det  en- 
gelske Sendebud  en  foreløbig  Overenskomst,  ifølge  hvilken  Retten  til  at 
visitere  Skibe,  som  sejlede  under  Konvoj,  skulde  være  et  aabent  Sporgs- 
maal  og  Gjenstand  for  nærmere  Forhandling,  hvorimod  den  dansk- 
norske  Regering  forpligtede  sig  til  at  opgive  Konvojeringen,  saalænge 
Forhandlingerne  stode  paa.  Som  Følge  af  denne  Overenskomst  bleve 
Freja  og  dets  Konvoj  frigivne,  efterat  Fregatten  var  istandsat  for  en- 
gelsk Regning.  Men  i  Rusland,  hvor  Paul  den  Første  i  Aaret  1796 
havde  fulgt  sin  Moder  Katharina  den  Anden  paa  Thronen,  var  Stem- 
ningen slaaet  ganske  om;  det  sluttede  sig  nærmere  til  den  franske  Re- 
publik, traadte  fjendtligt  op  imod  England,  lagde  i  August  1800  Em- 
bargo paa  alle  de  engelske  Skibe,  som  fandtes  i  russiske  Havne,  sluttede 
med  Sverig  en  væbnet  Neutralitetstraktat  f»aa  samme  Grundlag  som  i 
1780,  og  søgte  at  tvinge  den  danske  Regering  til  at  indgaa  i  det  samme 
Forbund.  Allerede  under  Grev  Bernstorfs  Forhandlinger  med  den  en- 
gelske Gesandt  havde  den  russiske  Gesandt  i  Kjobenhavn  gjort  ham 
Forestillinger  i  den  antydede  Retning,  og  senere  indtog  det  russiske  Hof 
en  saa  truende  Holdning  overfor  Danmark-Norge,  at  Grev  Bernstorf, 
rigtignok  betingelsesvis,  maatte  finde  sig  i  den  16de  December  1800 
at  tiltræde  den  væbnede  Neutralitetstraktat,  hvortil  Preussen  ligeledes 
havde  sluttet  sig. 

Denne  Overenskomst  stred  imod  den  med  England  afsluttede:  thi 
Traktaten  af  1780  indeholdt  den  Bestemmelse,  at  en  Konvoj,  som  var 
dækkel  af  Krigsskibe,  ikke  turde  visiteres  af  nogen  fremmed  Magt,  og 
det  var  netop  dette  Spørgsmaal,  som  forst  skulde  afgøres  efter  nærmere 
Forhandling.  England  havde  mødt  den  russiske  Udfordring  med  at 
lægge  Embargo  paa   russiske  Skibe    i    engelske  Havne,    men    sogte    dog 

samtidig  vod  sin  Gesandt  Drummond  i  Kjobenhavn  at  formaa  Bern- 
storf  til  at  træde  tilbage  fra  Neutralitetstraktaten.  Dette  foranledigede 
den  russiske  Regering  til  at  træde  op  med  endnu  niere  Bestemthed,  den 
lod  det  dansk-norske  Sendebud  i  Petersborg  tilstille  sine  Kreditiver, 
kaldte  sit  eget  Sendebud  bort  fra  Kjobenhavn  og  anvendte  saadanne 
Trusler,  at  Kronprinds  Frederik  omsider  den  27de  Februar  1801  stad- 
fæstede Neutralitetstraktaten,  efterat  England  allerede  ved  et  Dekret  af 
14de  Januar,  da  det  var  blevet  tydeligt,  i  hvilken  Retning  den  danske 
Regering  stilede,  havde  givet  Befaling  til  at  lægge  Embargo  paa  alle 
svenske  og  dansk-norske  Skibe  i  engelske  Havne  samt  beordret  Flaaden 
at  bemægtige  sig  de  dansk- vestindiske  øer.  Hermed  var  Krigen 
med  England  erklæret. 

Den  første  Kamp,  som  dog  kun  var  af  ringe  Betydning,  forefaldt  i 
Vestindien.  Til  St.  Croix,  hvor  Generalgouvernoren  Vilhelm  Linde- 
mann  boede,  var  der  kommet  et  fra  St.  Thomas  udgaaet  Rygte  om, 
at  de  engelske  Krigsskibe  ved  de  vestindiske  -Øer  havde  faaet  Ordre  til 
at  bemægtige  sig  de  danske  Besiddelser,  og  Lindemann  sendte  derfor 
den  odie  Marts  de  to  ved  Christianssted  liggende  Krigsskibe,  Briggen 
Lougen  paa  18  Kanoner,  Kapitajnlieutenant  Jessen,  som  vi  allerede 
kjende  fra  hans  Kamp  med  den  engelske  Kaper,  og  den  tidligere  nævnte 
Skonnert  Den  Aarvaagne,  til  St.  Thomas  for  at  indhente  nærmere  Efter- 
retning. Jessen  maatte  anvende  Forsigtighed,  da  han  kunde  risikere  at 
mode  engelske  Krigsskibe  og  ikke  vidste,  hvorledes  han  skulde  træde  op 
imod  disse,  og  han  lod  derfor  Skonnerten  holde  sig  i  nogen  Afstand 
agterude,  for  at  den  kunde  vende  om  og  bringe  Melding  til  St.  Croix, 
om  Lougen  blev  angrebet.  Denne  Forholdsregel  viste  sig  at  være  heldig. 
Da  de  to  Skibe  nærmede  sig  St.  Thomas,  kom  to  engelske  bevæbnede 
Skibe,  The  Ar  ab  paa  26  Kanoner,  Kapitajn  John  Perkins,  og  Kaperen 
Ed'periment  paa  18  Kanoner,  sejlende  ned  imod  dem.  Arab  holdt  lige 
imod  Lougen  og  sendte  det,  uden  foregaaende  Varsel,  tre  skarpe  Skud, 
og  da  Jessen  raabte  over  til  Engelskmanden,  hvad  Grunden  var  til 
denne  Optræden,  og  sendte  ham  et  enkelt  Skud,  fik  han  det  glatte  Lag 
til  Svar.  Dette  foregik  ikke  langt  fra  St.  Thomas's  Havn,  ved  et  fra 
Søen  opragende  højt,  spidst  Skjær,  der  hedder  Fugleklippen.  Da  Len 
Aarvaagne  saae  de  engelske  Skibes  Anfald,  vendte  den  strax,  satte  Kursen 

med  Force  af  Sejl  mod  Syd  til  det  10—11  Mile  fjernede  Christianssted, 
og  blev  haardt  forfulgt  af  Eæperiment;  men  den  danske  Skonnert  naaede 
Havnen  uden  at  blive  opsejlet.  Imidlertid  fortsattes  Kampen  meget 
levende  imellem  Arab  og  Lougen,  som  lidt  efter  lidt  nærmede  sig  St. 
Thomas  Havn,  og  begge  Skibene  begyndte  at  blive  temmelig  tilredte, 
da  et  velrettet  Skud  fra  Lougen  overskød  det  Toug,  hvori  Arab's  Anker 
hang  under  Kranbjælken.  Ankeret  faldt  og  hang  under  Bougen  i  det 
lange  Toug;  det  kunde  vel  ikke  naae  Bunden,  men  generede  dog  saa- 
ledes  Skibets  Manøvrer,  at  Kampen  maatte  ansees  for  tabt.  Da  Lougen 
tyede  ind  under  Pyntbatteriets  Kanoner  ved  Indløbet  til  Havnen,  forlod 
Arab  Farvandet  og  sejlede  til  Tortola  for  at  istandsætte  Skaden.  —  I 
de  sidste  Dage  af  Marts  overgave  de  dansk-vestindiske  øer  sig  dog  til 
den  engelske  Overmagt,  og  saavel  Lougen  og  Len  Aarvaagne  som  Iresine 
faldt  derved  i  Engelskmændenes  Hænder. 

Men  vi  vende  tilbage  til  Europa,  hvor  langt  mere  storartede  Begi- 
heder  forberedtes.  England,  der,  som  Lord  Nelson  havde  forudsagt, 
efterat  have  begyndt  Krigen  med  næsten  hele  Europa  som  Allieret,  nu 
havde  vendt  hele  Europa  imod  sig,  maatte  gjøre  et  kraftigt  Skridt  for 
at  forsøge  at  sprænge  det  nordiske  Neutralitetsforbund,  der  udelukkede 
det  fra  hele  Fastlandets  Kyststrækning,  lige  fra  Petersborg  til  Elbens 
Munding.  Det  var  navnlig  Rusland,  der  stod  i  Spidsen  for  Forbundet, 
som  maatte  rammes,  og  skjøndt  dette  kunde  gjøre  sig  til  af  en  Flaade 
paa  80  Linieskibe,  saa  var  dog,  dels  fordi  endel  af  disse  vare  ubrugelige, 
dels  fordi  Styrken  maatte  deles  mellem  Sorte-Havet,  Middelhavet  og 
Østersøen,  det  samlede  Antal  af  kampdygtige  Linieskibe  paa  det  sidste 
Sted  kun  omtrent  20,  og  selv  disse,  hvoraf  12  vare  samlede  ved  Reval, 
stode  i  Henseende  til  Kampevne  og  Besætningernes  -Øvelse  saa  langt 
tilbage  for  de  engelske  krigsvante  Skibe,  at  de  ikke  kunde  være  disse 
meget  farlige.  Men  i  Kjøbenhavn  var  man  i  Begreb  med  at  ruste  10 
gode  Linieskibe,  og  i  Karlskrona  11,  og  naar  disse  21  Skibe,  hvis  Be- 
sætninger maatte  antages  at  være  ikke  lidet  dygtigere  end  de  russiske, 
dels  paa  Grund  af  et  naturligere  Anlæg,  dels  efter  den  øvelse,  de  havde 
erhvervet,  forenede  sig  med  de  russiske  Skibe,  kunde  der  dannes  en 
meget  kraftig  Flaade.  Preussen,  der  nu  ogsaa  var  traadt  fjendtligt  op 
imod  England  og  havde  afspærret  sine  Havne,  kunde  ingen  Skibe  stille. 

Den  engelske  Regering  kunde  nu  gaa  en  af  to  Veje,  nemlig  enten 
søge  at  forrnaa  de  skandinaviske  Lande  til  at  træde  ud  af  Neutralitets- 
forbundet,  eller  sprænge  dette  med  Vaabenmagt.  Den  første  Vej  var 
den  nemmeste,  men  den  maatte  i  hvert  Fald  støttes  af  Vaaben  og  af 
en  truende  Holdning,  og  i  Vinterens  Lob  samledes  derfor  i  Yarmouth 
en  stor  engelsk  Flaade,  bestemt  til,  naar  det  fordredes,  at  afgaa  til  .Øster- 
søen. Der  herskede  imidlertid  i  England,  ligesom  der  for  en  stor  Del 
gjor  endnu  i  de  vestlige  og  sydlige  Lande,  en  stor  Frygt  for  Østersøens 
indviklede  Farvande,  Grunde,  Skjær  og  stormfulde  Vejr,  navnlig  om  Vin- 
teren, da  man  troer  den  bestandig  spærret  af  Is,  og  Regeringen  var 
derfor  meget  betænkelig  ved  at  sende  Flaaden  afsted  før  Sommeren, 
skjondt  den  let  kunde  have  overbevist  sig  om,  at  Østersøen,  netop  paa 
Grund  af  den  milde  Vinter  1800 — 1801,  næsten  var  ganske  isfri;  men 
da  i  Slutningen  af  Februar  1801  Ministeriet  Pitt  afløstes  af  Ministeriet 
Addington,  og  da  Lord  Spencer  afløstes  som  første  Admiralitetslord 
af  Manden  med  den  jernfaste  Villie,  Lord  John  Jer  vi  s,  Earl  af  St. 
Vincent,  som  vi  alt  have  gjort  Bekjendtskab  med,  hævedes  al  Tvivl, 
og  bestemte  Skridt  skulde  foretages.  Man  vilde  sende  en  overordentlig 
Gesandt  til  Kjøbenhavn  for  at  underhandle,  og  samtidig  lade  Flaaden 
afgaa  til  Øresundet.  Lykkedes  Underhandlingerne,  skulde  Flaaden  sejle 
videre  for  at  ødelægge  den  russiske  Flaade  i  Reval;  lykkedes  de  ikke, 
skulde  man  strax,  inden  Aarstiden  tillod  de  nordiske  Flaader  at  forene 
sig,  angribe  og  ødelægge  dem  en  for  en. 

Den  Flaade,  som  samledes  ved  Yarmouth,  der  som  bekjendt  ligger 
ved  Nordsøen,  et  Stykke  Nord  for  Themsens  Munding,  kom  til  at  tælle 
flere  af  Englands  bedste  og  bedst  indøvede  Skibe,  og  til  den  paatænkte 
Expedition  maatte  der  vælges  en  dygtig  og  dristig  Fører.  Lord  Nelson, 
som  netop  var  kommet  hjem  fra  Middelhavet,  havde  i  Januar  Maaned 
hejst  sit  Vicead miraisflag  paa  Tredækkeren  San  Josef  paa  110  Kanoner 
og  var  afgaaet  til  Kanalflaaden,  som  dengang  kommanderedes  af  Earl  St. 
Vincent.  Han  maatte  være  Manden,  og  han  maatte  i  hvert  Fald  med 
paa  Expeditionen ;  men  da  Lord  Spencer,  belært  af  Nelsons  uheldige  Op- 
træden i  Neapel,  frygtede  for,  at  han  skulde  mangle  den  Besindighed  og 
Omsigt,  som  vilde  være  fornøden  for  en  Højstkommanderende  paa  det 
forestaaende  vanskelige  Tog,  ønskede  han  at  stille  ham  under  en  højere 

staaende  Officers  Kontrol.  Hertil  kom,  at  Nelsons  Rang  egentlig  ikke 
var  hej  nok  til  den  øverste  Post  ved  Flaaden;  thi  vel  havde  han  udfort 
Ting,  som  kunde  berettige  ham  til  at  betroes  de  højeste  Stillinger  ved 
Flaaden,  men  Forholdene  i  England  vare  dog  saaledes,  at  dette  ikke  ret 
vel  lod  sig  gjøre.  I  de  nedre  Grader  skete  Forfremmelserne  ved  Valg 
eller  rettere  ved  Begunstigelse,  i  de  højere  maatte  Ancienneteten  følges 
med  mere  Strenghed,  og  her  var  det  ikke  saa  let  at  springe  ældre  Kam- 
merater forbi.  Saaledes  gik  det  til,  at  Helten  fra  Abukir  ikke  blev 
Hojstkommanderende  paa  Expeditionen  til  Ostersøen,  og  han  fandt  sig 
deri,  uden  at  gjøre  nogen  Indvending. 

Flaaden  i  Yarmouth  samledes  under  Anførsel  af  Admiral  Sir  Hyde 
Parker,  en  besindig,  erfaren  og  dygtig  Officer,  hvis  Flag  vajede  paa 
Tredækkeren  London  paa  98  Kanoner,  og  Lord  Nelson  fik  i  Kanalen 
Ordre  til  at  gaa  ombord  i  Tredækkeren  St.  George,  ligeledes  paa  98 
Kanoner,  hejse  sit  Flag  paa  denne,  afhente  7  Linieskibe  i  Portsmouth 
og  begive  sig  med  disse  til  Yarmouth,  hvor  han  ankom  i  Begyndelsen 
af  Marts.  Det  var  en  besynderlig  Sædvane,  som  fulgtes  i  den  engelske 
Marine  paa  denne  Tid,  at  den  kommanderende  Admiral,  navnlig  for  at 
hans  personlige  Fordringer  til  Bekvemmelighed  og  rummelig  Plads  kunde 
blive  tilfredsstillede,  skulde  have  sit  Flag  vajende  paa  en  stor  Tredækker, 
uagtet  disse  Skibe  vare  mere  langsomme  og  mindre  handelige  end  de 
andre.  Lord  Nelson  fordømte  ogsaa  denne  Skik  og  fandt  det  uforstan- 
digt, at  den  engelske  Flaade  blandt  sine  104  Linieskibe  talte  ikke 
mindre  end  18  Tredækkere,  og  nu,  da  Touren  gik  til  Østersøen,  i  hvis 
Farvande  mindre  Krigsskibe  maatte  være  at  foretrække,  belemredes 
Flaaden  med  to  Tredækkere,  der  senere  viste  sig  at  være  mere  til  Be- 
svær end  til  Gavn.  Den  tredie  Admiral,  Kontreadmiral  Thomas 
Graves,  hejste  sit  Flag  paa  74  Kanonskibet  Dejiance.  lait  kom  Flaaden 
til  at  tælle  20  Linieskibe,  nemlig,  foruden  de  to  Tredækkere,  elleve  Skibe 
paa  74,  fem  paa  64  og  to  paa  50  Kanoner:  hertil  sluttedes  nogle  Fre- 
gatter og  Korvetter,  samt  8  Bombarderer  til  at  anvendes  under  en 
eventuel  Belejring,  og  den  Flaade,  som  den  12te  Marts  1801  afgik  fra 
Yarmouth  og  satte  Kursen  mod  Skagen,  var  sammensat  af  ikke  mindre 
end  53  Sejlere  af  forskjellige  Klasser.  Ombord  paa  Flaaden  fandtes 
desuden    en    Landgangsstyrke,    bestaaende    af  et    Infanteriregiment,    to 

Jægerkompagnier  og  en  Afdeling  Artilleri  under  Oberst  Stewarts 
Kommando. 

Fjorten  Dage  forinden  Flaadens  Afgang  havde  den  nye  engelske 
Regering  afsendt  det  overordentlige  Sendebud,  Vansittart,  med  Fre- 
gatten Blanche  til  Kjøbenhavn,  hvor  han  i  Forening  med  den  ved  det 
danske  Hof  akkrediterede  Minister  Drummond  skulde  indlede  Forhand- 
linger om  Neutralitetsforbundets  Ophævelse.  Endnu  nærede  Regeringen 
Haab  om  at  formaa  saavel  Danmark  som  Sverig,  hvilke  Lande  den  i 
saa  Fald  vilde  tilsige  sin  Beskyttelse,  til  at  skille  sig  fra  Rusland,  imod 
hvis  Somagt  den  engelske  Flaade  da  skulde  fore  et  hurtigt  og  dræbende 
Stod;  men  Grev  Bern  stor  f  og  Kronprinds  Frederik  vare  gaaede  for 
vidt,  til  at  de  nu  kunde  trække  sig  tilbage,  og  skjøndt  ogsaa  de  endnu 
haabede  paa  en  fredelig  Løsning,  havde  de  dog  alt  i  Vinterens  Lob 
ladet  træffe  Foranstaltninger  til  Landets  Forsvar  og  til  at  tage  Følgerne 
af  deres  vaklende  Politik.  Med  Sverig  havde  man  drevet  Underhand- 
linger om  fælles  Forsvar  mod  fælles  Fjende,  ja  Kronprindsen  havde 
endog  havt  en  Sammenkomst  med  Kong  Gustav  den  Fjerde  i  Hel- 
singborg; men  nogen  bestemt  Aftale  var  ikke  bleven  truffet.  Sverig 
havde  gjort  visse  Tilbud,  som  den  dansk-norske  Regering  vægrede  sig 
ved  at  modtage  af  Frygt  for,  at  den  skulde  miste  noget  af  sin  Høj- 
hedsret over  Sundet,  og  naar  Kong  Gustav  desuagtet  besluttede  at  frem- 
skynde Flaadens  Rustning  i  Karlskrona,  for  at  den  saa  tidligt  som 
muligt  kunde  forene  sig  med  den  dansk- norske  Flaade  i  Sundet,  da 
lededes  han  hertil  meget  mere  af  egen  Tilskyndelse,  end  af  nogen  Op- 
fordring fra  Kjøbenhavn. 

Her  rustedes,  som  tidligere  anført,  en  Flaade  paa  10  Linieskibe,  og 
nogle  forandrede  Dispositioner  bleve  trufne  med  Hensyn  til  de  Skibe, 
som  vare  ude  paa  Konvojering;  men  de  væsentligste  Forholdsregler  be- 
stode  dog  i  at  træffe  Foranstaltninger  til  Hovedstadens  Forsvar  mod  et 
Angreb  fra  Soen.  Lokaliteterne  udenfor  Kjøbenhavn  ere  allerede  flere 
Gange  blevne  omtalte,  og  naar  vi  nu  skulle  give  en  Skildring  af  For- 
svarsanstalterne  paa  dette  Sted  i  Foraaret  1801,  vil  det  kun  være  nød- 
vendigt at  henvise  til  Kaartet  (Side  546). 

Indløbet  til  Indrerheden,  det  saakaldte  K roneløb,  mellem  Grun- 
dene Refshalen  og  Stubben,  forsvaredes  af  det  faste  Batteri  Trekroner, 

der  vel  ikke  endnu  var  færdigt,  men  dog  kunde  sættes  i  midlertidig 
Stand  og  bevæbnes  med  6*6  Kanoner;  indenfor  Kroneløbet  forsvaredes 
Rheden  af  Kastellet  Frederikshavn  paa  den  ene,  og  Batteriet  Chri- 
stianus  Sextus  paa  Nyholm  paa  den  anden  Side.  Men  imod  -Øst 
var  Byen  aaben;  vel  fandtes  der  paa  Amager  de  to  Batterier  Quintus 
og  S  trick  er,  men  dels  laa  de  for  sydlig  imod  de  andre  Batterier,  dels 
for  langt  tilbage  til,  at  de  med  Datidens  mindre  langt  rækkende  Skyts 
kunde  hindre  et  Bombardement  af  Staden  fra  Kongedybet  eller  Svælget. 
Her  maatte  derfor  udlægges  et  flydende  Forsvar,  og  til  at  bringe  et 
saadant  i  Orden  med  de  Midler,  som  Orlogsværftet  kunde  afgive,  valgtes 
Kommandor  Johan  Olfert  Fischer,  den  Samme,  som  havde  reddet 
Oldenborgs  Besætning  under  Orkanen  ved  Kap  det  gode  Haab  1799. 

Det  bestemtes,  at  Søforsvarslinien  skulde  lægges  langsmed  Refs- 
halens  ostlige  Grændse,  fra  Batteriet  Trekroner  imod  Syd  omtrent  til 
det  Sted,  hvor  det  gamle  Prøvesten  havde  ligget;  men  de  Skibe,  som 
det  overdroges  Fischer  at  danne  Linien  af,  vare  langt  fra  af  de  bedste. 
Foruden  to  Linieskibe,  Sjælland  og  Holsten,  paa  74  og  60  Kanoner,  af 
hvilke  det  første  kun  var  14  Aar  gammelt,  det  andet  endel  ældre,  sam- 
ledes en  Bunke  af  9  gamle,  tildels  kasserede  Blokskibe,  det  vil  sige 
Skibe,  som  paa  Grund  af  Alder  og  Brøstfældighed  ikke  mere  ere  skik- 
kede til  at  sendes  tilsøs,  men  vel  endnu  kunne  henlægges  paa  en  Anker- 
plads og  bruge  deres  Kanoner  mod  en  angribende  Fjende.  De  to  Linie- 
skibe havde  Master  og  Rejsninger,  men  ingen  Sejl,  saa  at  Rejsningerne 
meget  mere  vare  til  Skade  end  til  Nytte;  Blokskibene  havde  hverken 
Rejsning  eller  Sejl,  kun  en  enkelt  Mast  til  Ophejsning  af  Flag  og  Sig- 
naler. Af  disse  Skibe  vare  to  sløjfede  Fregatter  paa  ikkun  22  og  26 
Kanoner,  de  andre  kunde  armeres  med  52  til  64  Kanoner,  ja  et  af  dem, 
Elefanten,  endog  med  74;  men  dette  kom  ikke  med  i  Slaget.  AfLinie- 
^kilH']]e  og  Blokskibene  udlagdes  de  9  i  en  Linie  langsmed  Kongedybets 
vestlige  Grændse,  saa  nær  ved  Refshalegrunden,  at  de  fjendtlige  Skibe 
ikke  uden  overhængende  Fare  for  at  løbe  paa  Grund  kunde  trænge  ind 
imellem  denne  og  Skibene;  to  af  de  største  Blokskibe,  Elefanten  paa 
74  og  Mart  |>aa  64  Kanoner,  henlagdes  i  Kronelobet  til  dettes  Beskyt- 
telse og  kom  som  sagt  ikke  til  at  deltage  i  Kampen.  Alle  Blokskibene 
bleve  svinebundne,    det    vil    sige   fortøjede  med   4  Ankere,   2  for  og  2 


Slaget  p;ia  Kheden.  539 

agter,  saaledes  at  Skrogene  bestandig  kunde  holdes  langsmed  Lebet, 
hvorimod  de  2  Linieskibe  kun  fortøjedes  med  2  Ankere  fra  Bougen 
og  derfor  maatte  svaje  efter  Vinden  eller  Strømmen.  Da  de  9  Skibe 
imidlertid  ikke  vare  tilstrækkelige  til  at  danne  nogen  tæt  sluttet  Linie 
paa  det  lange  Stykke  fra  Trekroner  til  henimod  det  gamle  Provesten, 
bleve  Aabningerne  dækkede  med  mindre,  armerede  Skibe  og  Pramme, 
nemlig  et  Flaadebatteri,  3  Stykpramme,  3  Kavalleripramme,  en  Defen- 
sionsfregat  og  en  Korvet,  Elven,  hvilken  sidste  dog  kun  tjente  som 
Kepetitør. 

Lad  os  engang  betragte  denne  i  den  dansk-norske  Sokrigshistorie 
saa  berømte  Defensionslinie  noget  nærmere,  samt  nævne  de  Mænd,  der 
kommanderede  Skibene  og  ledede  »Heltene  af  2den  April«.  Midt  i  Li- 
nien, udfor  Aabningen  imellem  Lynetten  og  Sextus,  laa  Kommandoskibet 
Danebrog  (Nr.  9  paa  Kaartet  Side  546)  paa  60  Kanoner,  paa  hvilket 
Kommandør  J.  O.  Fischers  Stander  vajede,  og  hvis  Chef  var  Kapitajn 
F.  A.  Braun.  Det  nærmeste  Skib  mod  Nord  var  Linieskibet  Sjælland 
(13)  paa  74  Kanoner,  Kapitajn  F.  K.  L.  Harboe,  og  imod  Syd  Blok- 
skibet Kronborg  (7)  paa  22  Kanoner,  Premierlieutenant  J.  E.  Hauch; 
men  i  Aabningen  mellem  Danebrog  og  Sjælland  laa  Flaadebatteriet  Nr. 
1  (10)  paa  20  Kanoner,  kommanderet  af  Liniens  yngste  Chef,  den  fy- 
rige, ikke  endnu  ISaarige  Yngling  Sekondlieutenant  Peter  Willemoes, 
og  i  Aabningen  mod  Syd  laa  Stykprammen  Hajen  (8)  paa  18  Kanoner, 
kommanderet  af  den  kjække  Sekondlieutenant  J.  N.  Muller,  begge 
Fartøjer  svinebundne  for  4  Ankere.  Indenfor  Danebrog  laa  Repetitør- 
korvetten  Elven  (11)  paa  10  Kanoner,  ført  af  Kapitajnltn.  Baron  Hans 
Holsten,  og  lige  Nord  for  denne,  ligeledes  indenfor  Linien,  saaledes  at 
den  kunde  skyde  ud  imellem  Danebrog  og  Flaadebatteriet,  laa  en  Ka- 
valleripram,  Aggershus  (12)  paa  20  Kanoner,  kommanderet  af  Premier- 
lieutn.  Th.  Fasting. 

Dette  var  altsaa  Liniens  Centrum.  Den  nordlige  Floj  dannedes  af 
Blokskibet  Indfødsretten  (17)  paa  64  Kanoner,  Kapitajn  A.  de  Thurah, 
der  laa  lige  ud  for  Trekroners  Batteri  og  desuden  støttedes  af  Defensions- 
fregatten  Hjælperen  (18)  paa  16  Kanoner,  Premierlieuten.  P.  K.  Lillien- 
skjold,  der  laa  nærmere  ved  Kroneløbet.  Indfødsrettens  Sekundant  imod 
Syd  var  Linieskibet  Holsten  (16)   paa   60  Kanoner,    Kapitajn  J.  Aren- 

feldt.  Don  sydlige  Fløj  dannedes  af  Blokskibet  Prøvesten  (1)  paa  58 
Kanoner,  fort  af  den  kjække  Kapitajn  L.  F.  Lassen,  og  umiddelbart 
til  dette  stødte  Blokskibet  Vagrien  (2)  paa  52  Kanoner,  Kapitajn  F.  K. 
Risbrich. 

Imellem  Centrum  og  den  nordlige  Fløj  træffe  vi  Blokskibet  Char- 
lotte Amalie  (14)  paa  26  Kanoner,  Kapitajn  H.  H.  Koefoed,  og  Styk- 
prammen Søhesten  (15)  paa  18  Kanoner,  Premierltn.  B.  U.  Middel boe. 
Imellem  Centrum  og  den  sydlige  Fløj  laa  først  Stykprammen  Sværd- 
fisken (G)  paa  18  Kanoner,  Sekondlieuten.  S.  S.  Sommerfeldt,  der- 
efter Blokskibet  Jylland  (5)  paa  54  Kanoner,  Kapitajn  E.  O.  Branth, 
saa  Kavalleriprammen  Rendsborg  (3)  paa  20  Kanoner,  Kapitajnltn.  K.  T. 
Egede,  og  endelig,  imellem  de  to  sidstnævnte  og  indenfor  Linien,  Kaval- 
leriprammen Nyborg  (4)  paa  20  Kanoner,  Kapitajnltn.  K.  A.  Rothe. 

Forsvarslinien  dannedes  saaledes  i  Alt,  foruden  Batteriet  Trekroner 
(HO  paa  ti6  Kanoner,  af  18  Skibe  og  Pramme  med  630  Kanoner  og  en 
Besætning  af  5063  Mand.  Hertil  kan  endnu  føjes,  at  paa  Slagdagen 
henlagdes  langsmed  Kanten  af  Refshalegrunden  en  Bække  af  11  Kanon- 
baade,  som  dog  ikke  kunde  bruge  deres  Skyts  imod  Fjenden  paa  Grund 
af  de  mellemliggende  Skibe. 

Der  kunde  rejses  adskillige  Indvendinger  mod  den  hele  Anordning 
paa  Ydrerheden  og  imod,  at  ikke  bedre  Skibe,  som  vare  til  Raadighed, 
lagdes  ud  i  Slaglinien  og  navnlig  styrkede  dennes  sydlige  Fløj,  der  var 
det  svageste  Punkt;  der  kunde  fremdeles  indvendes,  at  en  Eskadre  paa 
5  Skibe,  nemlig  Linieskibene  Danmark  og  Trekroner  (21),  hver  paa  74 
Kanoner,  Fregatten  Iris  paa  40  og  Briggerne  Sarpen  og  Nidelven  hver 
paa  18  Kanoner,  der  under  Kommando  af  Kommandorkapitajn  Steen 
Bille  allerede  i  Januar  Maaned  var  udlagt  paa  Indrerheden  for  at  afgaa 
til  Norge  som  Konvoj,  men  ikke  kom  afsted  paa  Grund  af  den  engelske 
Flaades  Afgang  til  Sundet,  ikke  idetmindste  henlagdes  i  Kronelobet 
istedenfor  de  to  store  Blokskibe  (22),  som  da  kunde  have  faaet  Plads  i 
Linien;  ligeledes  kan  den  Indvending  gjores,  at  man  tøvede  for  længe 
med  at  indkalde  Besætning  til  Skibene,  saa  at  man,  da  Faren  for  An- 
greb blev  overhængende,  i  Hast  maatte  tage  det  Mandskab,  man  kunde 
faae,  Skippere  og  Styrmænd  til  Officerer,  Haandværkere  og  Tjeneste- 
tyende,  de  Baakaldte  Pemtenrigsdalerskarle,  fordi  de  fik  15  1MI.  Kurant 

i  HaandpeDge,  og  hvoraf  der  i  Kjobenhavn  alene  meldte  sig  over  1000, 
til  Artillerister  og  Matroser.  J\len  Grunden  hertil  maa  have  været,  at, 
uagtet  England  foretog  den  store  Rustning,  vilde  Ingen  ret  tro  paa,  at 
det  skulde  komme  til  Krig  med  den  store  Somagt.  Forst  da  den  en- 
gelske Flaade  ankom  til  vore  Farvande,  da  man  herte,  at  den  berømte 
Nelson  var  med,  forst  da  Underhandlingerne  med  Vansittart  vare  af- 
brudte og  han  tilligemed  Drummond  var  afrejst  med  Fregatten JBkmehe, 
først  da  den  dansk-norske  Regering  endelig  havde  besluttet  at  lægge 
Embargo  paa  engelske  Skibe,  først  da  begreb  Folket,  at  det  var  Alvor, 
at  Sværdet  skulde  afløse  Pennen  og  Munden,  og  nu  blev  det  grebet  af 
en  almindelig  Begejstring.  Landeværnet  samledes,  frivillige  Korps  dan- 
nedes, de  uøvede  Folk  paa  Skibene  exercerede  med  Kanoner  og  Haand- 
vaaben  Dag  og  Nat,  Folk  stimlede  sammen  paa  Gaderne  og  fortalte 
hverandre  Nyt,  Theatret  gjenlød  af  Jubel  og  begejstrende  Tilraab,  Dig- 
terne opflammede  Folket  med  patriotiske  Sange,  og  naar  Generalmarchen 
lod  i  Hovedstaden,  hengik  der  kun  Øjeblikke,  inden  Enhver  var  paa 
sin  Post. 

Efter  en  temmelig  besværlig  og  stormfuld  Overrejse  var  den  engelske 
Flaade  under  Admiral  Sir  Hyde  Parker  kommen  til  Ankers  i  Opgangen 
til  Sundet,  imellem  Kullen  og  Kronborg,  don  21de  Marts,  og  her  bleve 
Skibene  efterhaanden  samlede.  Den  23de  stødte  Fregatten  Blanche,  der 
kom  lige  fra  Kjobenhavn,  til  Parker  og  meddelte  ham,  at  Underhand- 
lingerne vare  afbrudte,  og  at  Hovedstaden  traf  kraftige  Foranstaltninger 
til  at  forsvare  sig.  Krigen  med  Danmark  var  uundgaaelig,  og  der 
maatte  handles  hurtig,  strax  foretages  et  Angreb  paa  den  dansk-norske 
Flaade,  inden  den  fik  Undsætning  af  den  svenske  og  maaske  endogsaa 
af  den  russiske  Flaade;  thi  at  gaa  lige  til  Reval,  og  lade  en  fjendtlig 
Styrke  blive  liggende  uantastet  i  Ryggen  paa  sig,  var  ikke  tilraadeligt. 
Angrebet  maatte  derfor  iværksættes  uopholdelig;  men  hvorledes?  Under 
Forhandlingerne  imellem  de  to  forskjellige  Personligheder,  den  besindige, 
tænksomme  Parker  og  den  heftige,  opbrusende  Nelson,  fremsattes  to  For- 
slag, hvoraf  det  ene  gik  ud  paa  at  sejle  lige  til  Kjobenhavn,  angribe  og 
ødelægge  de  udlagte  Skibe,  og  da  fortsætte  Kursen  til  Østersøen,  me- 
dens det  andet  bestod  i  at  gaa  med  Flaaden  gjennem  Store- Bælt  til 
Osteisoen,  og  her  dele  den  i  to  Dele,    hvoraf  den  ene  skulde  gaa  Nord 

paa  gjennem  Drogden  og  angribe  Kjobenhavn,  den  anden  fortsætte 
Kursen  til  Reval.  Parker,  som  nærede  en  mærkelig  Frygt  for  Kronborgs 
Kanoner  og  ansaae  det  for  et  dristigt  Foretagende  at  sejle  forbi  denne 
Fæstning,  valgte  den  sidste  Plan,  uagtet  fiere  af  de  højtstaaende  Offi- 
cerer raadede  derfra,  og  den  26de  Marts  lettede  hele  Flaaden  og  satte 
Kursen  Nord  om  Sjælland  #heniraod  Hesselø;  men  den  naaede  ikke 
langt.  Parker  blev  tvivlraadig;  han  nærede  Frygt  for  det  ubekjendte 
Farvand  i  Store-Bælt  og  for  senere  at  dele  Flaaden,  laante  -Øre  til  dem, 
som  hvidede  den  anden  Plan,  vendte  atter  om  med  Flaaden,  og  inden 
Aften  laa  denne  igjen  paa  sin  tidligere  Ankerplads. 

Dagen  efter  begyndte  Parker  at  parlamentere  med  Kommandanten 
paa  Kronborg,  Stricker,  om  uhindret  Passage  for  den  engelsko  Flaade, 
og  da  dette  selvfølgelig  ikke  kunde  indrammes,  benyttede  han  endelig  en 
frisk  Kuling  af  Nordnordvest  om  Morgenen  den  30te  Marts  til  at  lette 
med  alle  Skibene  og  forcere  Passagen  mellem  Kronborg  og  Helsingborg. 
Kl.  6  var  Flaaden  under  Sejl,  delt  i  tre  Eskadrer,  hvoraf  Nelson  førte 
Avantgarden  paa  Linieskibet  Elephant,  Parker  Corps-de-Bataille  paa  sit 
Skib  London,  og  Graves  Arrieregarden  paa  JDefianee.  Bombardererne 
vare  henlagte  i  en  Linie  udfor  Kronborg  for  at  værne  Flaaden,  og  de 
kastede  nogle  Bomber  ind  i  Fæstningen  og  Byen,  uden  dog  at  anrette 
synderlig  Skade,  uden  for  saavidt  som  de  rammede  netop  den  engelske 
Konsuls  Hus.  I  Spidsen  for  Flaaden  gik  Monarrfi,  og  med  dette  vexledes  de 
første  Skud ;  men  da  der  ingen  Skud  faldt  fra  Helsingborg,  trak  Flaaden 
sig  over  under  den  svenske  Kyst,  sejlede  forbi  Kronborg,  som  forgjæves 
anstrængte  sig  for  at  naae  den  med  sine  Kugler,  kaldte  Bombardererne 
til  sig,  fortsatte  sin  Kurs,  efterat  være  sluppen  saa  vel  fra  den  frygtede 
Passage,  kun  med  et  Tab  af  7  Mand,  der  bleve  dræbte  og  saarede  ved 
at  en  Kanon  sprang  ombord  i  Isis,  samt  ubetydelige  Havarier,  og  ka- 
stede Anker  i  en  Linie  Syd  for  Hveen,  omtrent  tre  Mile  Nord  for 
Kjobenhavn. 

Her  kom  Alting  i  det  stærkeste  Røre,  Generalmarchen  blev  slaaet, 
Folk  strømmede  ud  gjennem  Gaderne  til  Toldboden,  Volden,  Kirker, 
Moller  og  alle  ophojede  Steder  for  at  betragte  det  stolte  Skuespil  og 
den  Kamp,  man  mente  strax  vilde  foregaa:  men  det  gik   ikke  saa  rask, 

Flaaden  blev  liggende  rolig,  og  Mørket  faldt  paa,  uden   at  der  forefaldt 
noget  Fjendtligt. 

Efterat  Parker  selv  med  Nelson  og  flere  af  de  hojere  Officerer  med 
Luggeren  Lark  havde  foretaget  en  Krydstour  ned  imod  Kjobenhavn, 
havde  udspejdet  Stillingen  og  seet,  hvorledes  Skibene  laa  i  Kongedybet 
og  paa  Indrerheden,  holdtes  endnu  samme  Aften  Krigsraad  ombord  paa 
London.  Meningerne  vare,  som  saa  ofte  ved  slige  Lejligheder,  delte,  de 
Fleste  ansaae  Angrebet  for  et  voveligt  Foretagende;  men  Nelson  gjorde 
kort  Proces  og  tilbod  at  odelægge  hele  den  danske  Forsvarslinie  i  en 
Time,  naar  Parker  vilde  overlade  ham  10  Linieskibe  og  Massen  af  Flaa- 
dens  mindre  Skibe  dertil.  Tilbudet  blev  modtaget,  efterat  Parker  endnu 
havde  føjet  2  Linieskibe  til,  og  dermed  var  den  Sag  afgjort. 

Nelson  stod  her  for  en  Opgave,  der  noget  lignede  den,  som  var 
ham  stillet  ved  Abukir.  Under  Sejl  skulde  han  trænge  ind  i  en  Snevring 
og  angribe  en  til  Ankers  liggende  Flaade.  Men  ved  Abukir  kunde  han 
holde  lige  ind  i  Bugten,  dele  sin  Flaade  i  to  Dele  og  angribe  Fjendens 
nærmeste  Floj  fra  begge  Sider;  det  kunde  han  ikke  gjøre  her.  Den 
nærmeste  Fløj  beskyttedes  af  Batteriet  Trekroner  og  var  uden  Sammen- 
ligning den  stærkeste,  og  at  forsøge  paa  at  trænge  ind  imellem  Grunden 
og  Skibene  med  en  Del  af  Flaaden,  var  altfor  voveligt;  at  rette  Angrebet 
mod  denne  Del  var  at  «tage  Tyren  ved  Hornene«,  hvad  Nelson  ikke 
ansaae  for  tilraadeligt,  og  efter  en  nøje  Vurdering  af  den  hele  Stilling 
og  Undersøgelse  af  Forholdene  besluttede  han  at  begynde  Angrebet  fra 
den  sydlige  Ende.  Ogsaa  dette  havde  sin  store  Vanskelighed;  thi  for  at 
komme  herind  maatte  den  angribende  Flaade  først  sejle  Syd  paa  igjennem 
Hollænderdybet,  derpaa  dreje  rundt  om  Middelgrunden  og  igjen  staa 
Nord  paa  igjennem  Kongedybet,  langsmed  Forsvarslinien,  og  hertil  ud- 
fordredes forskjellige  Vinde  og  et  nøje  Kjendskab  til  Grunden,  hvorfra 
alle  Sømærker  vare  borttagne.  Men  Nelson  forstod  at  bortrydde  enhver 
Hindring,  naar  han  først  havde  fattet  en  Beslutning. 

Allerede  om  Natten  mellem  den  30te  og  31te  Marts  var  han  selv 
ude  med  et  Fartøj  at  lodde  op  i  Hollænderdybet  og  finde  Kanten  af 
Middelgrunden,  hvor  nogle  mindre  Skibe  lagdes  til  Ankers  som  Afvisere 
for  Flaaden,  naar  den  kom  sejlende  denne  Vej.  Tirsdagen  den  31te 
blev    der    atter  rekognosceret,    og    de  to  Modstandere  toge   Øjemaal  af 

hinanden.  Den  engelske  Styrke  var  betydelig  større  end  den  danske; 
foruden  Parkers  Afdeling,  der  bestod  af  8  Linieskibe,  deriblandt  Tre- 
dækkerne London  og  St.  George,  samt  9  mindre  Skibe  med  ialt  700 
Kanoner,  der  under  det  forestaaende  Angreb  skulde  danne  en  Reserve, 
talte  Nelsons  til  Angrebet  bestemte  Flaade  12  Linieskibe  med  824  Ka- 
noner, 5  Fregatter,  2  Korvetter,  8  Brigger,  2  Brandere  og  7  Bombar- 
derer, eller,  naar  Nelsons  gamle  Skib  Agamemnon,  som  ikke  kom  til  at 
deltage  i  Slaget,  fraregnes,  11  Linieskibe  og  24  mindre  Skibe  med  ialt 
1102  Kanoner,  14  Morterer  og  8885  Mands  Besætning.  Den  danske 
Forsvarslinie  var,  som  alt  anført,  kun  rustet  med  630  Kanoner,  foruden 
Trekroners  66,  og  havde  en  Besætning  af  5063  Mand.  De  engelske 
Skibe  vare  vel  udstyrede  og  udrustede,  de  danske  usselt  udhalte,  skrøbe- 
lige og  forfaldne.  De  engelske  Besætninger  vare  krigsvante  og  øvede 
under  en  lang  og  streng  Tjeneste;  paa  de  danske  Blokskibe  var  man 
endnu  i  Begreb  med  at  indøve  Folkene  i  Vaabnenes  Brug,  mange  af 
dem  havde  aldrig  hørt  et  Kanonskud,  og  Danmark  havde  havt  Fred  i 
80  Aar.  Hvem  var  da  den  Stærkeste?  Ja,  dersom  Modstanderne  havde 
mødt  hinanden  i  aaben  Sø,  kunde  man  let  have  besvaret  dette  Spørgs- 
maal;  men  her  var  stillet  Angriberne  den  vanskelige  Opgave,  at  trænge 
ind  i  et  ukjendt,  forkrøblet  Farvand  for  at  opsøge  deres  Modstander,  og 
Ingen  kunde  vide,  om  muligen  flere  af  deres  Skibe  kunde  blive  stik- 
kende paa  Grundene,  ligesaalidt  som  man  kunde  sikkre  sig  nogen  Re- 
traite.  Nelson  maatte  stole  paa  sin  gode  Lykke  —  og  den  svigtede 
ham  ikke. 

Onsdag  Morgen  den  1ste  April  rykkede  den  engelske  Flaade  noget 
nærmere  til  Rheden,  og  Parker  indtog  med  Reserven  en  Stilling  lige 
Nord  for  Kongedybet.  Samme  Dags  Eftermiddag,  da  der  netop  blæste 
en  svag  nordlig  Vind,  lettede  Nelson  med  sin  Afdeling  af  Flaaden,  lod 
Fregatten  Amazon,  der  havde  gjort  sig  bekjendt  med  Farvandet,  gaa  i 
S] lidsen,  og  sejlede  ned  gjennem  Hollænderdybet;  herimod  Kl.  8  om 
Alt.  ncn  ankrede  hele  Flaaden  ved  den  sydøstlige  Ende  af  Middelgrunden, 
i  del  saakaldte  Svælg.  Fra  Strickers  Batteri  udkastedes  nogle  Bomber 
imod  de  fjendtlige  Skibe;  men  da  de  ikke  naaede  disse,  standsedes  Skyd- 
ningen, og  Engelskmændene  vandt  uheldigvis  derved  større  Frihed  til  at 
bevæge  sig  med  deres  Baade  i   Farvandet. 

Nelson  var  ret  i  sit  Element;  han  var  nu  kommen  ud  paa  sin  egen 
Haand,  omgiven  af  lutter  prevede  Venner,  og  Vej  rot  syntes  at  ville  be- 
gunstige hans  dristige  Plan.  Hans  Flagkapitajn  paa  St.  George,  Kapi- 
tajn  Thomas  Hardy,  der  4  Aar  senere  modtog  hans  sidste  Suk  under 
Slaget  ved  Trafalgar,  havde  ledsaget  ham  ombord  paa  Elephant,  hvor  hans 
Flag  nu  vajede,  og  denne  kjække  Officer  gik  selv  ud  med  en  Baad  for 
at  undersøge  Farvandet  lige  op  i  Kongedybet  til  henimod  de  danske 
Skibe,  idet  han  listede  sig  sagte  frem  og  pejlede  Vanddybderne  med  en 
Stage,  mærkelig  nok  uden  at  blive  forulempet  af  de  Danske.  Imidlertid 
var  Nelson  samlet  med  flere  af  sine  dygtige  Skibschefer,  som  allerede 
havde  vundet  et  Navn  under  den  lange  og  blodige  Krig;  der  var  Kapi- 
tajn  Thomas  Foley,  Chefen  paa  Elephcmt,  Henry  Riou  fra  Fregatten 
Amazon;  der  var  Admiral  Thomas  Graves,  hvis  Flag  vajede  paa  Linie- 
skibet Defiance,  Kapitajn  Henry  In  man  fra  Fregatten  Desirée  og  flere, 
og  Tonen  imellem  Vennerne  var  meget  lystig.  Da  Hardy  kom  tilbage 
til  Elephant  om  Aftenen  Kl.  11,  var  Nelson  endnu  ifærd  med  at  diktere 
forskjellige  Ordrer  til  Skriverne,  og  saaledes  blev  han  ved  natten  hele 
Natten ;  thi  hans  Sind  var  i  Uro,  han  kunde  ikke  sove. 

Skærtorsdag  Morgen  den  2den  April  1801  indtraf  med  godt  og 
roligt  Vejr,  Vinden  blæsende  med  Bramsejls  Kuling  fra  Sydost,  netop 
som  den  engelske  Flaade  behovede  den,  og  Strømmen  sættende  Nord 
efter  igjennem  Lobene.  Pladsen  for  hvert  af  Linieskibene  var  forud  be- 
stemt saaledes,  at  de  skulde  ankre  op  i  Kongedybet  i  en  Linie  langs 
med  den  danske  Forsvarslinie,  navnlig  med  størst  Kraft  imod  dennes 
sydlige  Del,  og  saavidt  muligt  undgaa  Beskydning  fra  Batteriet  Tre- 
kroner; Fregatterne  og  de  mindre  Skibe  skulde  søge  at  indtage  Post 
for  Enderne  af  Forsvarslinien,  for  at  beskyde  Fløjskibene  langskibs,  og 
Bombardererne  skulde  lægge  sig  udenfor  den  engelske  Linie,  imellem 
denne  og  Middelgrunden,  og  kaste  deres  Bomber  ind  mod  Byen  og 
Skibene  paa  Indrerheden.  Lejligheden  var  gunstig  til  at  begynde  An- 
grebet; men  de  engelske  Lodser,  det  vil  sige  Skippere,  som  havde  noget 
Kjendskab  til  Farvandet,  vægrede  sig  ved  at  lodse  Skibene  op  i  Konge- 
dybet, hvor  Sømærkerne  vare  borttagne,  og  Nelson  maatte  tiltale  dem 
haardt  for  at  formaa  dem  til  at  gjøre  deres  Pligt. 

Kl.  9'/2   om   Formiddagen    gav    omsider    den    engelske  Viceadmiral 

Signal  til  sine  Skibe  at  lette  og  indtage  deres  Post.  Det  første,  som 
lystrede  Kommandoen,  var  Linieskibet  Edgar  paa  74  Kanoner,  Kapt.  G. 
Murray,  der  lettede  og  med  Mærssejlene  paa  Rand  gled  afsted  for  den 
aabne  Vind  op  i  Kongedybet.  Kl.  IOV4  hejste  Fischer  Signal  fra  Dane- 
brog  at  begynde  Slaget,  saasnart  Fjenden  kunde  naaes.  Kl.  IOV2  aab- 
nede  Forsvarsliniens  sydlige  Fløjskib,  Prøvesten,  hvis  kjække  Chef  Kapi- 
tajn  Lassen  paa  denne  Dag  skulde  faae  sin  Ilddaab,  en  velrettet  Ild  imod 

Slaget  paa  Rheden  den  2den  April  1801. 

Edgar,  og  det  første  Skud,  som  paa  denne  mindeværdige  Dag  blev  af- 
fyret imod  Engelskmændene,  faldt  fra  Provestens  underste  Batteri  og 
rettedes  af  Batterichefen  selv,  Premierlieutenant  Michael  Bille.  Edgar 
besvarede  Ilden,  men  fortsatte  i  al  Ro  sin  Kurs,  indtil  det  havde  naaet 
9in  Post  (H)  udfor  Prammen  Sværdfisken,  imellem  Blokskibene  Jylland 
og  Kronborg.  Efter  Edgar  kom  Linieskibet  J-/"//>< //'/<■<// (A)  forst  under 
Sejl;  men  da  det  laa  et  Stykke  oppe  i  Hollænderdybet,   skulde  det  ar- 

bejde  sig  op  imod  Vind  og  Strøm  for  at  komme  fri  af  Middelgrunden, 
hvilket  mislykkedes,  endog  under  et  Forsøg  med  Varp,  og  Agamemnon 
maatte  igjen  lade  Ankeret  falde.  Efter  Edgar  fulgte  derfor  Polyphemus 
(C)  paa  64  Kanoner,  Kapt.  J.  Lawford,  der  lagde  sig  sydligst  i  Linien, 
udfor  Prøvestens  Boug;  saa  kom  Isis  (D)  paa  50  Kanoner,  Kapt.  J. 
Walker,  der  sejlede  forbi  Polyphemus  og  ankrede  lige  Nord  for  dette. 
Alle  de  engelske  Linieskibe  ankrede  op  for  Ankere  fra  Agterenden,  saa- 
ledes  at  de  bleve  liggende  for  Strømmen  med  Stævnene  mod  Nord  og 
kun  havde  behøvet  at  kappe  deres  Ankertouge  eller  stikke  dem  fra  sig, 
for  at  fortsætte  deres  Kurs.  .Efter  Isis  kom  de  to  store  Linieskibe  Bel- 
lona  (F)  og  Russel  (E),  hvert  paa  74  Kanoner,  der  skulde  have  taget 
Post  henimod  den  nordlige  Ende  af  Linien;  men  Lodserne,  der  forsik- 
krede,  at  Vanddybden  var  mindst  der,  hvor  de  danske  Skibe  laa,  og 
større  længere  ude,  holdt  saa  nær  ved  Middelgrunden,  at  begge  de  stolte 
Skibe  borede  sig  fast  i -Sandet;  de  kom  imidlertid  til  at  staa  med  Bred- 
siden imod  den  sydlige  Del  af  Forsvarslinien,  og  deres  Kanoner  gjorde 
stor  Virkning  imod  denne.  Efter  Russel  kom  det  mindre  Skib  Ardent  (G) 
paa  64  Kanoner,  Kapt.  Th.  Bertie,  der  ankrede  i  Aabningen  mellem 
Edgar  og  Isis,  udfor  Blokskibet  Jylland.  Hermed  var  Forsvarsliniens 
sydlige  Fløj,  fra  Provesten  lige  indtil  Kronborg,  under  heftig  Beskydning, 
der  endnu  mere  forøgedes,  da  Fregatten  Desirée  (B),  Kapt.  I  n  m  a  n ,  og 
en  Brig  lagde  sig  for  Bougen  af  Prøvesten  og  beskød  det  langskibs,  og 
en  anden  Fregat  tog  Post  mellem  Isis  og  Ardent,  hvor  Agamemnon  for- 
modentlig skulde  have  ligget.  Neppe  vare  de  to  Linieskibe  grundstødte 
paa  Middelgrunden,  før  Lord  Nelson  selv  kom  brusende  med  det  stolte 
Elephant,  der  var  paa  74  Kanoner;  da  han  saae  Bellona  og  Russel  staa 
fast,  sagde  hans  øvede  Sømandsøje  ham  strax,  at  Lodserne  havde  Uret 
og  Kapt.  Hardy  Ret  med  Hensyn  til  Grundens  Beliggenhed;  han  lod 
derfor  sil  Skib  dreje  til  Bagbord,  gled  op  imellem  Isis  og  Russel,  pas- 
serede Edgar,  og  indtog  sin  Plads  (V)  lige  for  Banebrog,  eller  snarere 
lige  for  Flaadebatteriet  Nr.  1.  Saa  kom  Linieskibet  Glatton  paa  54 
Kanoner,  Kapt.  W.  Bligh,  der  ankrede  i  Hullet  mellem  Edgar  og  Elephant, 
og  endelig  de  tre  store  Linieskibe  Ganges  (K),  Monarch  (L)  og  Bejiance 
(M),  hvert  paa  74  Kanoner,  der  ankrede  i  den  her  nævnte  Orden  Nord 
for  Elepliant,    saaledes  at  Bejiance,    der  førte  Kontreadmiral  Graves's 

Flag,  kom  til  at  ligge  nordligst,  omtrent  udfor  Aabningen  mellem  Linie- 
skibet Holsten  og  Blokskibet  Indfødsretten.  Kl.  11  vare  samtlige  11 
Linieskibe  paa  deres  Post  og  Slaget  i  fuld  Gang,  Skydningen  over- 
ordentlig voldsom ;  Rogen  drev  hen  over  de  danske  Skibe,  der  ofte,  paa 
Grund  af  deres  Mangel  paa  Rejsninger,  bleve  ganske  skjulte  af  den, 
medens  de  hoje  Rejsninger  paa  de  stolte  engelske  Skibe  ragede  tilvejrs 
paa  den  luv  Side  af  Rogen. 

De  dansk-norske  Sofolk  paa  de  angrebne  Skibe  havde  havt  et  stolt 
Syn  for  deres  Øjne,  inden  den  hede  Kamp  begyndte;  Øjenvidner  have 
berettet,  at  man  ikke  kunde  tænke  sig  -noget  prægtigere  Skue  for  en 
ovet  Sømand  end  de  herlige  Skibe,  der  med  en  beundringsværdig  Ro  og 
Sikkerhed,  uagtet  de  indtrufne  Uheld,  et  for  et  kom  sejlende  op  igjenneni 
Kongedybet  og  indtoge  deres  Poster.  Det  var  Albions  krigsvante  Sønner, 
der  med  deres  bedste  Skibe  og  ledede  af  Englands  berømteste  Admiral 
mødte  til  Kampen  for  Ære  og  Hæder.  Men  d*e  gamle  Krigere  havde 
ikke  kæmpet  længe,  for  ogsaa  de  paa  deres  Side  kom  til  at  føle  Agtelse 
og  Beundring  for  den  Modstander,  de  her  havde  for  sig  bag  de  gamle 
Træmure;  aldrig  havde  de,  efter  deres  eget  Udsagn,  mødt  en  saa  kraftig 
og  haardnakket  Modstand  som  her,  og  havde  det  været  Franskmænd, 
Spaniere  eller  Hollændere,  istedenfor  Danske  og  Normænd,  de  havde  for 
sig,  mente  de,  at  Slaget  vilde  være  endt  paa  mindre  end  en  Time;  thi 
nu,  da  Stillingen  var  indtagen,  var  deres  Overmagt  stor.  Nu  havde  man 
imidlertid  ikke  mere  Stunder  til  at  anstille  Betragtninger  af  den  Art, 
Fjenderne  vare  hinanden  nær  paa  Livet,  Ingen  kunde  undslippe,  det 
gjaldt  kun  Sejr  eller  Død,  og  med  en  aandeløs  Spænding  fulgte  hele 
Hovedstaden  det  storartede  Skuespil,  der  foregik  paa  Rheden.  Gaderne 
vare  næsten  folketomme,  hvorimod  ethvert  Punkt,  hvorfra  man  kunde 
faae  et  Glimt  af  Slaget,  Toldboden,  Lange  Linie,  Kastellet,  Christians- 
havns Vold,  Kirketaarnene,  Tagene  paa  de  høje  Bygninger  osv.  vare  be- 
Batte  mt'il  Tusinder  af  Tilskuere,  og  mange  af  de  Kæmpendes  Paarørende 
søgte  Trøst  og  Haab  i  Kirkerne.  Kronprinds  Frederik,  omgiven  al 
mange  Officerer  og  hojtstaaende  Mænd,  var  snart  paa  Nyholm,  snart 
paa  Toldboden  og  Lange  Linie  for  at  folge  Slagets  Gang  og  træffe  sine 
Dispositioner. 

Imidlertid  havde  de  engelske  mindre  skibe  ligeledes  begivet  sig  til 

deres  Poster.  En  lille  Eskadre  paa  3  Fregatter  og  2  Korvetter  under 
Kommando  af  Kapt.  Riou  paa  Amazon  (X)  var  sejlet  forbi  hele  Linien 
og  ankret  Nord  for  Hjælperen  og  Indfødsretten,  som  de  sendte  en  livlig 
Ild;  men  af  Bombardererne  vare  kun  2  naaede  op  paa  deres  Post,  hvorfra 
de,  dog  uden  synderlig  Virkning,  kastede  nogle  Bomber  ind  imod  Indre- 
rheden.  De  11  dansk-norske  Kanonbaade,  som  Steen  Bille  havde  ladet 
udlægge  under  sin  Næstkommanderende,  Kapitajn  Walterstorffs  Kom- 
mando langs  Østgrændsen  af  Refshalen,  kunde  ikke  udøve  nogen  Virk- 
ning, da  Skibene  laa  dem  ivejen,  og  de  trak  sig  derfor,  allerede  inden 
Slaget  var  i  fuld  Gang,  tilbage  med  et  Tab  af  3  Dode  og  4  Saarede. 
Heller  ikke  Parkers  store  Reserve  kom  til  at  udove  nogen  Virkning; 
han  lettede  vel  med  alle  Skibene  for  at  nærme  sig  Kamppladsen,  men 
maatte  ankre  igjen,  da  han  ikke  kunde  arbejde  sig  op  imod  Vind  og 
Strøm,  og  de  tre  Linieskibe,  som  han  gav  Ordre  til  at  krydse  op  for 
at  slutte  sig  til  Angrebsflaaden  i  de  tre  utjenstdygtige  Skibes  Sted, 
naaede  forst  mod  Slutningen  af  Slaget  saa  vidt,  at  de  kunde  vexle  nogle 
Skud  med  Batteriet  Trekroner. 

Lad  os  see,  hvorledes  det  gik  paa  de  kæmpende  Skibe.  Paa  For- 
svarsliniens sydlige  Del  gik  det  varmt  til,  og  navnlig  var  Flojskibet 
Prøvesten  haardt  betrængt.  Det  havde  taget  imod  de  første  Sted  fra  de 
engelske  Skibe  og  var  nu  omringet  saa  at  sige  paa  alle  Sider  af  Fjender, 
der  kunde  rette  omtrent  tre  Gange  saamange  Kanoner  imod  det,  som 
det  selv  raadede  over.  Skroget  blev  gjennemboret  af  Kugler,  den  ene 
Kanon  demonteredes  efter  den  anden,  Mange  af  Mandskabet  dræbtes 
eller  saaredes,  tre  Gange  brød  Ilden  ud  i  Skibet;  men  hver  Gang  blev 
den  igjen  slukket,  og  den  kjække,  skjondt  uovede  Besætning  holdt  Stand 
med  heltemodig  Udholdenhed.  Af  de  to  Pramme,  Rendsborg  og  Nyborg, 
som  dækkede  Aabningen  mellem  Blokskibene  Jylland  og  Vagrien,  bleve 
kort  efter  Slagets  Begyndelse  Tougene  paa  den  første  overskudte,  og 
Prammen  drev  paa  Grund  omtrent  tusinde  Alen  indenfor  Linien;  dog 
lykkedes  det  her  dens  kjække  Chef  Kapitajnlieutn.  Egede  at  faae  den 
svajet  med  Bredsiden  mod  Fjenden,  og  i  denne  Stilling  vedblev  han  at 
bruge  sine  Kanoner  flinkt  og  kæmpe  i  over  fire  Timer,  indtil  Prammen 
var  aldeles  sønderknust  og  havde  mistet  næsten  en  Fjerdedel  af  sin  Be- 
sætning;   da  Flaget  blev  skudt  ned,    blev  det  ikke   hejst  igjen;    Egede 

sendte  sit  usaarede  Mandskab  i  Land  og  overgav  sig  tilligemed  de 
Saarede  til  Fjenden.  Prammen  Nyborg  forsvarede  sig  ikke  mindre  tap- 
pert; efter  tre  Timers  Kamp  havde  den  kun  een  brugelig  Kanon  tilbage, 
havde  mistet  en  Fjerdedel  af  sin  Besætning,  var  gjennemboret  af  Grund- 
skud og  synkefærdig.  Da  opgav  dens  kjække  Chef  Kapitajnlieutn.  Rothe 
Kampen,  satte  Sejl  til,  slap  ind  paa  Indrerheden  og  naaede  ved  Bistand 
fra  Billes  Eskadre  Toldboden,  hvor  Nyborg  sank,  efterat  den  der  for- 
samlede Mængde  havde  seet,  hvorledes  et  dansk  Skib  skal  see  ud,  naar 
det  trækker  sig  ud  af  Ilden.  Der  var  nu  blevet  Aabning  i  Linien  mellem 
Jylland  og  Vagrien,  og  her  trængte  Fjenden  ind  med  sine  mindre  Skibe 
og  beskød  Blokskibene  næsten  langskibs;  ved  denne  ^anøvre  og  ved  at 
overdænge  den  sydlige  Del  af  Linien  med  Skud  fra  de  udenfor  opankrede 
Skibe,  lykkedes  det  omsider,  efter  en  haardnakket  Kamp  paa  3  til  4 
Timer,  og  efter  at  Dynger  af  Lig  vare  ophobede  paa  Skibene  og  de 
nederste  Rum  blevne  overfyldte  af  Saarede,  at  faae  de  gamle  Blokskibe 
saaledes  ramponerede,  at  de  maatte  standse  Kampen  og  stryge  deres 
Flag  for  Fjenden.  Saaledes  faldt  Jylland,  Sværdfisken  og  Kronborg, 
hvis  tappre  Chef  Premierltn.  Hauch  havde  fundet  Heltedøden,  i  Fjen- 
dens Hænder;  da  Vagrien  overgav  sig,  havde  det  kun  tre  brugelige  Ka- 
noner tilbage;  Kapitajn  Risbrich  havde  ladet  Krudt  og  Ammunition 
kaste  i  Vandet  og  forladt  Vraget  med  den  største  Del  af  Mandskabet, 
saa  at  kun  87  Mand  faldt  i  Fjendens  Hænder.  Blandt  de  sidste,  som 
strøg,  var  Fløjskibet  Prøvesten,  hvis  Chef  og  Besætning  havde  givet  det 
mest  glimrende  Bevis  paa  Kjækhed  og  Udholdenhed ;  inden  Flaget  gik 
ned  og  Kapt.  Lassen  forlod  Vraget  med  saamange  Folk,  som  Fartøjerne 
kunde  rumme,  havde  man  fornaglet  de  to  sidste  Kanoner,  som  endnu 
kunde  bruges,  og  kastet  Krudt  og  Kugler  overbord;  300  Mand,  hvoriblandt 
de  fleste  Saarede,  bleve  tagne  til  Fange.  Det  hedder  i  nogle  fremmede 
Beretninger,  at  de  danske  Matroser,  da  Engelskmændene  kom  ombord  paa 
de  synkefærdige  Vrag  for  at  tage  dem  i  Besiddelse,  skod  paa  dem  med 
Geværer;  men  dette  omtales  ikke  i  de  danske  Skildringer  af  Slaget  og 
forholder  sig  neppe  rigtigt. 

Medens  der  kæmpedes  med  stor  Udholdenhed  langs  den  sydlige  Del 
af  Linien,  var  Centram  ligeledes  under  en  heftig  Ild,  og  Besætningerne 
paa   Danébrog,    Sjælland  og  de  hosliggende  Pramme  og  mindre  Fartojer 

gave  ikke  deres  Kammerater  Noget  efter  i  Tapperhed.  Danebrog  blev 
heftig  beskudt  af  Nelsons  Admiralskib  Elephant  og  navnlig  af  Linie- 
skibet Glatton,  der  var  armeret  paa  Batterierne  med  68pundige  Carro- 
nader,  en  Slags  nye,  korte  Kanoner,  som  senere  ville  blive  omtalte. 
Kl.  Il1/«  brød  Ilden  ud  paa  Danebrog,  og  Olfert  Fischer,  der  var  saaret 
i  Hovedet  af  en  Splint,  maatte  flytte  sin  Kommandostander  over  paa 
Linieskibet  Holsten;  men  Skibschefen,  Kapitajn  Braun,  fortsatte  Kampen 
fra  det  brændende  Skib,  indtil  ogsaa  han  saaredes,  hvorefter  Næstkom- 
manderende, Kapitajn  Hans  Lemming,  overtog  Kommandoen  og  holdt 
Mandskabet  i  Aande.  Det  gik  varmt  og  blodigt  til  paa  det  gamle  Blok- 
skib med  det  stolte  Navn;  Ilden  blev  næsten  standset,  men  den  bred 
ud  igjen,  og  da  en  Trediedel  af  Besætningen  var  faldet  eller  saaret,  da 
alle  Kanonerne  paa  3  nær  vare  gjorte  ubrugelige,  da  ingen  Frelse  mere 
var  mulig  for  Skibet,  begyndte  Lemming  at  sende  de  uskadte  Folk  i 
Land  med  Fartojerne,  og  overgav  sig  endelig  med  sin  Chef  og  86 
Mand  til  Fjenden.  Engelskmændene  kom  ombord  paa  Skibet  for  at 
tage  det  i  Besiddelse;  men  da  heller  ikke  de  kunde  faae  Bugt  med 
Ilden,  maatte  de  igjen  forlade  det  med  deres  Fanger.  Ankertougene 
brændte  over,  og  det  brændende  Vrag  drev  afsted  for  Vind  og  Strem 
Nord  efter,  indtil  det  om  Eftermiddagen  kort  efter  Slagets  Ophør  sprang 
i  Luften. 

Danebrogs  sørgelige  Skjæbne  kunde  ikke  andet  end  virke  forstyr- 
rende ind  paa  dets  nærmeste  Omgivelser,  Flaadebatteriet  Nr.  1  og  Styk- 
prammen Hajen,  der  laa  i  Linien  Nord  og  Syd  for  det  store  Blokskib, 
og  Korvetten  Elven  og  Kavalleriprammen  Aggerslms,  der  laa  indenfor. 
Elven  havde  faaet  flere  Grundskud,  mistet  endel  af  Takkeladsen  samt 
flere  Døde  og  Saarede,  da  Holsten  indsaa,  at  han  med  dette  Skib,  der 
kun  var  udlagt  som  Repetiter,  ikke  kunde  udrette  Noget  under  den 
heftige  Skydning,  hvorfor  han  omtrent  Kl.  1  kappede  sit  Ankertoug  og 
trak  sig  tilbage  til  Indrerheden.  Aggershus  maatte  efter  en  fortvivlet 
Kamp,  da  Prammen  næsten  var  sønderskudt  og  en  Trediedel  af  Besæt- 
ningen saaret  eller  falden,  kort  efter  kappe  sine  Ankertouge  og  lade  sig 
drive;  det  traf  sig  da  saa  heldig,  at  Rothe  med  Prammen  Nyborg  netop 
kom  sejlende  forbi  med  sine  Stumper  af  Sejl,  og,  uagtet  han  selv  var 
synkefærdig,   tog    han    dog   sin  Lidelseskammerat  med   paa  Slæb,    trak 

ham  ind  over  Refshalen,  satte  ham  paa  Grund  ved  Kalkbrænderiet 
og  naaede  selv,  som  ovenfor  anført,  Toldboden,  hvor  hans  egen  Pram 
sank. 

Men  lad  os  et  Øjeblik  betragte  de  to  Sekundanter,  Flaadebatteriet 
Nr.  1  og  Hajen;  thi  der  var  der  Liv  og  Munterhed,  maaske  den  lystigste 
Leg,  som  hele  Forsvarslinien  kunde  fremvise  paa  hin  berømte  Dag.  Paa 
Flaadebatteriet  var  det  Willemoes,  den  unge,  raske  Knøs,  der  bar  Spiren 
til  en  Tordenskjold  i  sig,  som  muntrede  sine  Folk,  og  som  i  tre  Timer 
uafbrudt  fra  sin  Ankerplads,  hvor  han  laa  svinebunden  uden  Rejsning  og 
Sejl,  beskød  det  engelske  Admiralskib  med  saadan  Udholdenhed,  at  den 
berømte  engelske  Admiral  faldt  i  Beundring  derover  og  senere  fik  Lej- 
lighed til  at  omtale,  hvormeget  dette  Batteri  havde  generet  ham.  Hans 
Færd  blev  ogsaa  senere  besunget  i  et  smukt  Digt  af  Grundtvig,  der 
samme  Dag  stod  inde  paa  Toldboden  og  iagttog  Slagets  Gang.  Ogsaa 
Hajens  unge  Chef,  Normanden  Sekondlieutenant  Muller,  der  ligesom 
Willemoes  selv  maatte  tage  Del  i  Kanonernes  Betjening,  holdt  sit  Mand- 
skab i  Aande  og  kæmpede  i  lang  Tid  med  Udholdenhed,  navnlig  imod 
det  store  Skib   Glatton. 

Paa  denne  Tid,  da  Klokken  omtrent  var  1,  da  Danebrog  stod  i 
Luer  og  de  fleste  af  Skibene  endnu  kæmpede  af  al  Magt,  skjondt  det  var 
stærkt  paa  Heldingen  med  flere  af  dem,  tabte  Parker,  der  kun  var  Øjen- 
vidne til  Slaget  og  ikke  saae  sig  istand  til  at  sende  Nelson  Forstærkning 
op  imod  Strømmen  og  Vinden,  Modet  og  Taalmodigheden.  Han  fandt, 
at  den  Time,  i  hvilken  Nelson  havde  tilbudt  sig  at  ville  ødelægge  den 
dansk-norske  Forsvarslinie,  begyndte  at  blive  »djævelsk  lang»,  han  fryg- 
tede for,  at  den  engelske  Angrebsflaade  skulde  blive  fuldstændig  ødelagt, 
til  stor  Skade  for  den  forestaaende  Expedition  til  -Østersøen,  og  skjondt 
han  ikke  saaledes  som  Nelson  kunde  'oversee  Stillingen,  vilde  han  dog 
ikke,  at  denne  skulde  bære  Ansvaret  for  et  uheldigt  Udfald  af  Angrebet: 
han  lod  derfor  hejse  Signal  til  at  standse  Slaget.  Ombord  paa  Hlr- 
phant  gik  Nelson  op  og  ned  ad  Dækket  og  slingrede  stærkt  med  Stumpen 
af  den  hojre  Arm,  som  han  altid  plejede,  naar  han  var  i  heftig  Bevæ- 
gelse, da  man  kom  og  meldte  ham,  at  der  paa  London  vajede  Signal 
for  at  ophore  med  Slaget.  «Foley»,  sagde  han  til  sin  Flagkapitajn,  «De 
veed,  at  jeg  kun  har  eet  Oje,  saa  jeg  kan  vel  nok  undertiden  have  Lov 

til  at  være  blind.  Paa  min  Ære,»  føjede  han  til,  idet  lian  stillede 
Kiggerten  for  sit  blinde  Øje,  «jpg  seer  ikke  noget  Signal  hos  Parker. 
Sørg  for  at  mit  Signal  om  at  angribe  Fjenden  paa  nært  Hold  vajer 
klart,  og  spiger  det  fast  til  Stormasten,  om  fornødent.  Saaledes  vil  jeg 
besvare  Parkers  Signal!«  Denne  Mangel  paa  Lydighed  imod  den  Hojst- 
kommanderendes  Befaling,  som  vel  under  de  givne  kritiske  Forhold  var 
klog,  men  som  der  borte  en  Nelsons  Dristighed  til  at  vise,  blev  afgjø- 
rende  for  Slagets  Udfald.  Dog  var  der  en  Afdeling  af  den  engelske 
Flaade,  som  adlød  Parkers  Signal,  nemlig  den  lille  Eskadre  paa  3  Fre- 
gatter og  2  Korvetter,  som  under  Anførsel  af  Kapitajn  Riou  paa  Fre- 
gatten Atnazon  havde  indtaget  den  Post,  der  var  bestemt  for  de  grund- 
stødte Linieskibe  Bellona  og  Russel,  nemlig  Nord  for  Forsvarslinien. 
Den  havde  lidt  betydeligt  af  Ilden  fra  de  danske  Skibe  og  fra  Batteriet 
Trekroner,  Rejsningerne  vare  forskudte,  mange  Folk  saarede  eller  faldne, 
og  den  Kommanderende  selv  saaret;  han  fandt  det  da  mådeligst  at  lade 
Skibene  kappe  deres  Touge  og  trække  sig  tilbage.  Under  Udførelsen  ai 
denne  Manøvre  sad  Riou  paa  en  Kanon  og  opmuntrede  sine  Folk.  «Hvad. 
mon  Nelson  vil  tænke  om  os?"  sagde  han  med  slet  skjult  Bitterhed  til 
de  hosstaaende  Officerer,  idet  Fregatten  ved  en  uheldig  Drejning  kom 
til  at  vende  Agterenden  imod  Trekroner;  den  fik  derved  Skuddene  lang- 
skibs, og  den  kjække  engelske  Kapitajn  tumlede  ned  af  Kanonen,  hugget 
midt  over  af  en  Kugle. 

Slaget  fortsattes  uden  Standsning.  Det  store  Linieskib  Sjælland 
med  sine  nøgne  Rejsninger  var  stærkt  medtaget  af  Ilden  fra  de  engelske 
Linieskibe  Elephant,  Ganges  og  Monareh;  men  den  flinke  Kapitajn 
Harboe  holdt  ypperlig  Stand.  Det  Samme  var  Tilfældet  med  Hajen, 
hvor  Mtiller  maatte  anvende  al  sin  Kraft  for  at  faae  de  uøvede  Folk  til 
at  holde  ud;  men  omsider  var  Prammen  saaledes  forskudt  af  Glattons 
Kanoner  og  havde  lidt  saa  betydelige  Tab,  at  den  kjække  unge  Lieute- 
nant,  efter  forgjæves  at  have  søgt  at  slippe  bort  med  Besætningen, 
maatte  overgive  sig  til  Fjenden  og  nyde  den  bittre  Ære  at  blive  fore- 
stillet for  og  rost  af  Nelson.  Noget  bedre  gik  det  hans  yngre  Kammerat 
Willemoes,  hvis  Batteri  led  det  forholdsvis  største  Mandefald  under  Da- 
gens Kamp.  Han  var  kommen  saa  tæt  ind  under  Laaringen  paa  Ele- 
phant,  at  han  herfra  kunde  beskydes   med  Musketter,    hvorved  han  mi- 


554  Sejlkrigsskibenes  sidste  Tid. 

stede  adskillige  af  sine  Folk.  Da  Klokken  var  bleven  henimod  2,  og 
han  indsaae,  at  han  ikke  kunde  holde  sin  Post  længere,  kappede  han 
Ankertougene,  for  orn  muligt  at  slippe  ud  af  Ilden  og  frelse  Besæt- 
ningen; men  Flaadebatteriet  drev  ned  for  Bougen  af  Sjælland,  og  Harboe 
blev  derved  nødt  til  ogsaa  at  kappe  Linieskibets  Touge,  hvorved  det 
store  Skib  svajede  rundt,  og  en  Stund  efter  kom  til  at  ligge  saa  uhel- 
digt, at  Fjenden  kunde  beskyde  det  langskibs.  Derved  opstod  stor  For- 
virring ombord,  der  gik  saa  vidt,  at  endog  Skibets  Næstkommande- 
rende og  flere  Andre  kastede  sig  i  Fartøjerne  og  flygtede  bort,  hvorved 
de  satte  en  Plet  paa  en  af  Danmarks  og  Norges  største  Hædersdage. 
Imidlertid  drev  begge  Skibene  Nord  paa,  indtil  det  overfor  Trekroner, 
hvor  Parkers  Skibe  begyndte  at  skyde  paa  dem,  lykkedes  dem  at 
komme  fri  af  hinanden;  Willemoes  varpede  sig  ind  paa  Indrerheden,  og 
slap  saaledes  ud  af  Ilden;  Harboe  lod  sit  Reserveanker  falde  der,  hvor 
han  laa,  og  understøttede  med  sine  Kanoner  Forsvaret  af  Liniens  nord- 
lige Del. 

Denne  Del  af  Forsvarslinien,  der  omfattede  Blokskibene  Indfødsretten 
og  Charlotte  Amalie,   det  lille  Linieskib  Holsten,   hvor  Fischers  Stander 
vajede,   Stykprammen  Søhesten  og  noget  længere   inde   Defensionsskibet 
Hjælperen,  var  ved  Slagets  Begyndelse  ikke  stærkt  angreben;  ikkun  Linie- 
skibet Dejiance  og  tildels  Monarch,   samt  den   tidligere  omtalte  Eskadre 
under  Riou,  havde  rettet  deres  Kanoner  imod  den.      Men   efterhaanden, 
som  Kampen  skred  fremad,  og  de  danske  Skibe  ødelagdes,   kom  flere  af 
de  engelske  større  og  mindre  Skibe  til,    Skydningen  blev    heftigere,    de 
danske   Skibe    overvældedes,    og  Trekroner  kunde   ikke   komme  dem   til 
Hjælp,  da  de  selv  dækkede  Fjenden   imod  Batteriet.      Chefen    paa  Ind- 
n»  I  uretten,  Kapitajn  de  Thura,  var  allerede  tidligere  falden,  ogdaKron- 
prindsen,  som  netop  stod  paa  Volden  om  Batteriet  Sextus  paa  Nyholm, 
fik  Melding  herom,  spurgte  han  sine  Omgivelser,  hvem  der  var  villig  til 
at  afløse  de  Thura.     Strax  meldte  sig  hans  egen  Adjudant,  den  behjer- 
tede Kapitajn  J.  C.  von  Schrødersee,   der  paa  Grund  af  Svagelighed 
havde  staaet  udenfor  Marinen  i  flere  Aar;    nu  opflammedes  han  til  nyt 
Liv  ved  det  storartede  Skuespil,    han    havde  for  øje,    sprang  ned  i  et 
Fartøj,  og  roede  lige  ombord  i  Indfødsretten  —  men   neppe   havde  han 
sat  Foden  over  Falderebet,  for  en  fjendtlig  Kugle  gjorde  Ende  paa  hans 


Slagel  paa  Rheden.  555 

Liv.  En  Støtte  i  Form  af  en  knækket  Mast  og  med  en  simpel  Indskrift 
betegner  paa  Batteriet  Sextus  det  Sted,  hvorfra  Schrødersee  udgik  for 
at  finde  Døden.  De  haardt  betrængte  Skibe  kunde  ikke  ret  længe  holde 
ud  i  Kampen  mod  den  betydelige  Overmagt;  Indfødsretten  maatte  over- 
give sig  med  Resten  af  sit  Mandskab;  Charlotte  Amalie  var  saa  ilde  til- 
redt af  langskibs  Skud,  at  ogsaa  det  maatte  stryge  Flaget,  efterat  Ka- 
nonerne vare  fornaglede,  Krudtet  kastet  overbord  og  Størstedelen  af  Be- 
sætningen flygtet  over  paa  Trekroner.  Søhesten  maatte  stryge,  og  ligeledes 
Linieskibet  Holsten,  efterat  Fischer  Kl.  21/?  havde  flyttet  sin  Stander  over 
paa  Batteriet  Trekroner.  Efjælpere*,  der  var  meget  svagt  armeret,  trak 
sig  ilde  tilredt  ind  paa  den  indre  Rhed. 

Det  sidste  Skib,  som  strøg,  var  Linieskibet  SjælUmd,  hvis  tappre 
Chef  saa  uforvarende  var  kommen  til  at  deltage  i  Forsvaret  af  den  ven- 
stre Fløj,  og  her  paa  en  saa  glimrende  Maade  gjorde  godt  igjen,  hvad 
hans  Næstkommanderende  havde  forbrudt.  Da  Harboe  ikke  længere 
kunde  forsvare  sit  Skib,  lod  han  Krudt  og  Ammunition  kaste  overbord, 
Kanonerne  fornagle,  de  Døde  og  Saarede  bringe  i  Land,  og  Flaget  hale 
ned,  medens  Vimpelen  endnu  blev  vajende.  Først  den  følgende  Morgen 
forlod  han  med  Resten  af  sine  Folk  det  synkefærdige  Skib  paa  den  ene 
Side,  medens  Engelskmændene  lagde  til  paa  den  anden,  for  at  tage  det 
i  Besiddelse  —  men  de  fandt  kun  et  Vrag.  Boug  og  Sider  vare  for- 
skudte, 27  Grundskud  vare  trængte  ind  i  Skroget,  Alting  indenbords 
sønderknust  og  i  Forvirring,  Master  og  Rejsning  faldefærdige;  her  var 
Intet  at  redde,  Vraget  maatte  overgives  til  Luerne,  der  snart  for- 
tærede det. 

Forsvarslinien  var  tilintetgjort.  Af  de  18  Skibe  og  Pramme  var  det 
kun  lykkedes  de  5,  og  det  i  synkefærdig  Tilstand,  at  trække  sig  tilbage 
til  Indrerheden,  de  øvrige  13  vare,  som  det  hedder  i  de  engelske  Be- 
retninger, »bogstavelig  sønderslaaede«  (»literally  knocked  to  pieces ») 
faldne  i  Engelskmændenes  Hænder.  Man  tro  dog  ikke,  at  disse  havde 
været  istand  til,  ustraffede  at  opnaae  et  saadant  Resultat;  tværtimod!  de 
fleste  af  Skibene  vare  stærkt  medtagne  og  deres  Stilling  farlig.  Det  var 
navnlig  Skrogene,  som  havde  lidt,  et  Bevis  for,  at  de  danske  Artillerister 
havde  skudt  godt ;  men  ogsaa  Rejsningerne,  Master  og  Undergods  vare 
stærkt   havarerede.      Saaledes    havde   Ardent   faaet  75  Skud  i  Skroget, 

hvoraf  14  vare  Grundskud;  Isis  var  saa  forskudt,  at  det  maatte  sendes 
hjem;  Mwiameh  havde  faaet  26  Grundskud,  og  dets  Rejsning  var  falde- 
færdig. Det  blev  herved  vanskeligt  at  manovrere  med  de  store,  afDode 
og  Saarede  overfyldte  Skibe  i  det  snevre  Farvand,  der  tilmed  var  op- 
fyldt af  Vrag,  og  hvorfra  Batteriet  Trekroners  Kanoner  kunde  gjøre  dem 
Udgangen  vanskelig,  ja  hvor  de  endog  kunde  vente  at  blive  angrebne  af 
Billes  Eskadre,  af  de  11  Kanonbaade  og  muligen  af  de  to  Blokskibe 
Elefanten  og  Mars.  De  engelske  Skibe  kom  ogsaa  snart  i  Uorden. 
Ganges  ragede  ombord  i  Monarch  og  drev  tilligemed  Defiance  ned  under 
Trekroner,  der  beskød  dem  langskibs. 

Under  disse  mislige  Forhold,  og  da  fiere  Skibe  stode  Fare  for  at 
rage  fast  paa  Grunden,  tabte  Nelson  dog  ikke  Fatningen,  men  indsaae, 
at  han  maatte  forsøge  et  nyt  Middel.  Han  opsatte  i  Hast  et  Brev  saa- 
lydende:  «Lord  Nelson  har  Befaling  til  at  skaane  Danmark,  naar  det 
ikke  længere  gjør  nogen  Modstand;  men  hvis  Skydningen  fortsættes  fra 
Danmarks  Side,  vil  Lord  Nelson  blive  nødt  til  at  sætte  Ild  paa  alle  de 
flydende  Batterier,  han  har  taget,  uden  at  han  formaaer  at  redde  de 
tappre  Danske,  som  have  forsvaret  dem.»  Denne  Skrivelse,  der  var  stilet 
til  »Englændernes  Brødre,  deDanske»,  afsendte  han  fr&Elephant  med  sin 
Adjudant,  Sir  Frederik  Thesiger,  der  forst  roede  ombord  i  Vagtskibet 
Elefanten,  hvorfra  man,  formentlig  efter  hans  egen  Anmodning,  hverken 
viste  ham  til  Fischer  eller  Bille,  hvis  Standere  vajede  paa  Kheden,  men  til 
Kronprindsen  selv,  som  nu  var  inde  paa  Lange  Linie.  Den  menneske- 
kjærlige  Prinds,  der  var  stærkt  bevæget  over  den  gruelige  og  langvarige 
Scene,  hvortil  han  havde  været  Vidne,  kunde  vel  ikke  fatte  Nelsons  for- 
mummede Skrivelse,  men  sendte  dog  sin  Generaladjudant  Kapitajn  Hans 
Lind  holm  ombord  til  ham  for  at  faae  nærmere  Besked  og  indlede  For- 
handling. Da  Lindholm  traadte  over  Falderebet  paa  Elephant,  spurgte 
han  Lord  Nelson,  hvad  Hensigten  var  med  hans  Skrivelse.  Den  engelske 
Admiral  stillede  sig  ganske  rolig  an,  skjondt  hans  Flaade  var  end  mere 
betrængt  end  for,  skjøndt  foruden  Bellona  og  Russel  endnu  4  andre  af 
hans  Skibe  vare  ragede  fast  paa  Grunden,  og  han  havde  maatte!  opgive 
en  paatænkt  Bestormelse  af  Batteriet  Trekroner.  Han  gav  Befaling  til 
at  hejse  det  hvide  Flag  paa  Stortoppen   og  svarede  Lindholm:    »Det  er 

kun  i  Menneskelighedens  Navn,  at  jeg  har  sendt  en  Parlamentær  til 
Kronprindsen.  Jeg  har  villet  give  de  Danske  Lejlighed  til  at  sende 
deres  Saarede  i  Land.  De  Skibe,  som  have  strøget  Flag,  tilhøre  mig;  jeg 
vil  lade  dem  brænde  eller  slæbe  bort,  som  jeg  selv  finder  mest  passende, 
deres  Besætninger  skulle  betragtes  som  Krigsfanger.  Det  er  paa  disse 
Vilkaar,  at  jeg  giver  mit  Samtykke  til  at  standse  Fjendtlighederne,  og 
jeg  vil  ingensinde  have  vundet  en  saa  lykkelig  Sejr  som  idag,  dersom 
det  nu  ophejste  hvide  Flag  maa  danne  Indledningen  til  et  fast  og 
varigt  Forbund  mellem  Deres  Majestæter  Kongerne  af  Storbritannien 
og  af  Danmark.  Min  Adjudant  skal  bringe  Prindsen  dette  mit  Svar; 
men  det  tilkommer  alene  Admiral  Parker  at  bestemme  Varigheden  af 
denne  Vaabenstilstand ,  hvilket  kun  kan  ske  ombord  i  Admiralskibet 
London. » 

Klokken  var  henved  4,  da  Fischer  modtog  Befaling  fra  Kron- 
prindsen om  at  standse  Ilden,  og  hermed  var  Slaget  i  Konge- 
dybet   til  Ende. 

Saasnart  Lindholm  havde  forladt  Elephant,  roede  han  først  ind  til 
Kronprindsen  for  at  indhente  nærmere  Ordre,  og  derfra  ombord  til 
London;  imidlertid  gav  Nelson  Signal  til  de  engelske  Skibe  at  lette  og 
sejle  op  til  Parkers  Flaade,  og  medens  denne  Befaling  udførtes  under 
stort  Virvar  og  Besvær  med  at  faae  de  grundstødte  Skibe  flot  og  ud  af 
denne  Vilderede,  hvor  nu  heldigvis  alle  de  Danskes  Kanoner  taug,  roede 
ogsaa  Nelson  ud  til  London,  hvor  det  lykkedes  ham  at  faae  truffet  Aftale 
om  en  Vaabenhvile  paa  24  Timer.  Dette  var  Tid  nok  til  at  faae  de 
engelske  Skibe  ud  af  Fælden,  og  senere  gik  Underhandlingerne  deres 
Gang,  uden  at  Fjendtlighederne  bleve  gjenoptagne. 

Slaget  paa  Kheden  var  et  for  de  Dansk-Norske  tabt  Slag;  men  efter 
en  hæderlig  Kamp,  som  opvakte  Europas  Beundring.  370  brave  Sømænd 
og  Artillerister  havde  fundet  Heltedøden,  og  665  laa  endnu  med  blø- 
dende Saar;  men  hvad  havde  vort  Fædreland  ellers  tabt?  Nogle  gamle 
Blokskibe  og  simple  Pramme,  som  vare  brændte  eller  skudte  i  Stumper, 
saaledes  at  kun  et  af  dem,  Linieskibet  Holsten,  kunde  istandsættes  og 
sendes  som  Trofæ  til  England,  nogle  Kanoner  og  Inventariesager;  men 
den  dansk-norske  Marine  havde,   efter  en  langvarig  Fred,   paany  vundet 

en  Erkjendelse  om  sin  Styrke  og  Betydning,  var  stegen  i  Medborgeres 
Agtelse  og  Tillid,  og  havde  flettet  sig  en  Laurbærkrands,  hvis  Blade 
aldrig  skulle  visne.  Lord  Nelson  og  hans  kjække  Officerer  havde  ogsaa, 
ved  deres  fremragende  Dygtighed,  Mod  og  Dristighed,  føjet  et  nyt  Blad 
til  deres  Berommelseskrands  og  sejret  i  et  af  de  blodigste  Slag,  det  faldt 
i  Nelsons  Lod  at  lede;  350  Døde  og  850  Saarede,  ialt  1200,  eller  165 
flere  end  de  Danske  og  300  flere  end  Englænderne  tabte  ved  Abukir, 
betegnede  den  Haardnakkenhed,  hvormed  Kampen  var  ført;  men  de 
reddede  deres  Skibe.  Dog  skal  det  ikke  glemmes,  at  den  Sejr,  de  havde 
vundet,  meget  mere  var  over  de  Danskes  Godmodighed  og  Blødhed,  end 
over  deres  Mod  og  Udholdenhed,  at  Lord  Nelsons  Finter  sluttede  den 
Kamp,  hans  Kanoner  ikke  længere  kunde  have  standset,  og  at  den 
Jubel  og  de  Bifaldsraab,  som  strax  efter  Slaget  løde  ham  imode  fra  hans 
Landsmænd  hjemme,  snart  efter  bleve  betydelig  dæmpede,  da  man  er- 
farede, at  han  havde  taget  sin  Tilflugt  til  en  Krigslist. 

Paaskedag  bleve  de  faldne  Krigere,  under  stor  Højtidelighed  og 
Folkets  levende  Deltagelse,  stedede  til  deres  sidste  Hvilested.  Et  langt 
Tog  af  frivillige  Ligbærere  med  de  simple  Kister  bevægede  sig  fra  Kvæst- 
huset  paa  Christianshavn  gjennem  Byens  Hovedgader  og  Nørreport  til 
Skibskirkegaarden,  hvor  Ligene  nedsænkedes  i  en  fælles  Grav,  over  hvilken 
taknemmelige  Medborgere  senere  lode  opkaste  en  Høj  og  rejse  en  Minde- 
støtte, omgiven  af  Kampestene,  hvori  mange  af  de  Faldnes  Navne  bleve 
indhuggede.  Et  Sangerkor  af  hundrede  Stemmer  afsang  en  Koral,  hvori 
følgende  smukke  Strofer  forekom: 

«Værer  Fred  med  Eder  Alle, 

Dem  vi   saae  i   Kampen  falde. 

Hver  saa  uforsagt  og  glad 

Stred  for  Konge,  Land  og  Slad. 

I  det  rædselsfulde  Møde 

Kjækl  I   stode,  faldt  og  døde. 

Tak  for  Eders   Heltemod! 
Tak  for  hver  en  Draabe  Blod! 
lak.   I  dy  rek  juble  Sjæle! 
Evigl  er  Jerl  Eftermæle!« 

Underhandlingerne  fortsattes  imidlertid,  og  Lord  Nelson  havde  om 
Langfredagen  selv  et  langt  Mode  med  Kronprindsen  paa  Amalienborg 
Slot.  De  engelske  Admiraler  opstillede  den  Fordring,  at  Danmark- Norge 
skulde  udtræde  af  det  nordiske  Neutralitetsforbund  og  ligefrem  ind- 
gaa  i  Alliance  med  England,  »deres  naturlige  Forbundne«;  dette  fandt 
dog  Regeringen  vilde  være  for  voveligt  et  Skridt  overfor  Rusland.  Men 
da  der,  midt  under  Forhandlingerne,  uventet  indtraf  Efterretning  til 
Kjøbenhavn  om,  at  Kejser  Paul  pludselig  var  afgaaet  ved  Døden  i  Pe- 
tersborg den  24de  Marts,  og  at  en  forandret  politisk  Optræden  fra  dette 
Lands  Side  derfor  kunde  ventes,  førte  dette  til,  at  der  den  9de  April 
blev  afsluttet  en  Vaabenstilstand  paa  14  Uger,  i  hvilken  Tid  Danmark 
forpligtede  sig  til  ikke  at  tage  virksom  Del  i  Neutralitetsforbundet  eller 
foretage  nye  Udrustninger.  Efterat  have  hjemsendt  det  erobrede  Skib 
Holsten  samt  Linieskibene  Monarch  og  Isis  med  Saarede  og  Syge,  lob 
Parker,  der  endnu  ikke  havde  erfaret  Kejser  Pauls  Død,  med  den  en- 
gelske Flaade  den  Ilte  April  ned  i  Drogden,  lod  en  Del  af  Skytset  fra 
de  store  Skibe  bringe  over  i  de  mindre,  og  passerede  saaledes  Dagen 
efter,  til  Alles  Forundring,  det  grunde  Farvand  udfor  Dragør.  Den  19de 
viste  han  sig  udfor  Karlskronas  Havn  og  sendte  en  Parlamentær  ind 
for  at  aabne  Underhandlinger;  men  da  der  her  sendtes  ham  Melding 
om  den  russiske  Kejsers  Død,  gik  han  tilbage  til  Kjøge  Bugt,  hvor  han 
fra  sin  Regering  modtog  Befaling  til  at  afgive  Kommandoen  over  Flaa- 
den  til  Lord  Nelson  og  selv  vende  hjem.  Den  22de  April  sluttedes 
en  Overenskomst  med  Sverig,  der  gik  ind  paa  de  samme  Betingelser 
som  Danmark.  Den  urolige  Nelson  foretog  derefter  en  Diversion  mod 
Reval;  men  her  kunde  hans  Mod  og  Dristighed  ikke  udrette  Noget. 
Den  russiske  Flaade  havde  forladt  Havnen  og  var  sejlet  til  Kronstadt, 
hvor  den  laa  vel  beskyttet  bag  de  mægtige  Fæstningsværker,  og  Nelson 
maatte  vende  tilbage  til  Kjoge  Bugt,  hvorfra  nu  ogsaa  han  blev  hjem- 
kaldt. Rusland  havde  opgivet  sin  mod  England  fjendtlige  Politik,  og  i 
Slutningen  af  Juli  Maaned  sejlede  den  engelske  Flaade  gjennem  Store- 
Bælt  hjem  til  England.  Den  17de  Juni  var  i  Petersborg  afsluttet  en 
Konvention,  der  indeholdt  den  uheldige  Bestemmelse,  at  neutralt  Flag 
ikke  skulde  dække  fjendtlig  Ejendom,   og  at  det  skulde  være  tilladt  at- 


5(30  ^<i  I  krigsskibenes  sidste  Tid. 

visitere  Handelsskibe  under  Konvoj,  og  da  Danmark-Norge  senere  til — 
traadte  denne  Overenskomst,  var  Freden  med  England  foreløbig  sluttet, 
den  paa  Skibene  lagte  Embargo  ophævedes  paa  begge  Sider,  og  de 
dansk-vestindiske  øer  bleve  tilbagegivne  i  samme  Stand,  som  de  havde 
været  for  Krigen. 

en  7de  September  1807  var  en  Sorgens  Dag  for 
den  dansk-norske  Marine,  den  sørgeligste,  som 
hele  dens  lange  Historie  har  at  opvise.  Efterat 
Hovedstaden  i  tre  Uger  havde  været  omsluttet 
af  engelske  Tropper  og  Skibe  og  i  tre  Nætter 
og  Dage  vaandet  sig  under  et  forfærdeligt  Bombardement,  der  kostede 
188  Militære  og  1600  fredelige  Borgere  Livet ,  var  der  om  Natten 
mellem  den  6te  og  7de  blevet  undertegnet  en  Kapitulation,  ifølge  hvilken 
den  dansk-norske  Flaade,  «samt  Krigsfartojerne  af  enhver  Benævnelse 
tilligemed  alle  Hs.  danske  Majestæt  tilhørende  Skibssager  og  Soinven- 
tarium«  skulde  udleveres  til  de  engelske  Befalingsmænd,  og  Holmene 
samt  Kastellet  besættes  af  engelske  Tropper,  indtil  Flaaden  var  afsejlet. 

Den  smukke  Flaade,  det  danske  og  norske  Folks  Stolthed,  der  saa  ofte 
havde  baaret  Flaget  til  Sejr  og  Ære  og  kun  faa  Aar  forud  værnet  om 
sit  Leje  med  en  Styrke,  der  havde  opvakt  Europas  Beundring,  den  kost- 
bare Flaade,  paa  hvis  Udvikling  Kronprindsen  og  Regeringen  havde  lagt 
saamegen  Vægt  og  kostet  saamange  Penge,  at  den  vurderedes  til  en  Sum 
af  20  Millioner  Rigsdaler,  skulde  nu,  med  strøgne  Stænger  og  Ræer, 
uden  at  have  losnet  et  Skud  eller  været  istand  til  at  kæmpe  for  sin  Til- 
værelse, udleveres  til  den  snedige  Fjende,  der  kom  listende  til  Sundet 
som  en  Ræv  om  Natten  til  Hønsegaarden,  uden  Varsel  og  uden  Krigs- 
erklæring. Bittert  og  tungt  var  Søofficerernes  og  Søfolkenes  Sind  paa 
denne  Dag,  da  de  vandrede  op  og  ned  paa  Holmene,  hvor  « Havets  stolte 
Svaner«  laa  vel  fortøjede  i  Lejet,  hvor  Skibe  paa  forskjellige  Udviklings- 
trin stode  i  Bygning  paa  de  mange  Bedinger,  hvor  Alt  tydede  paa  et 
nylig  standset  Liv  og  Virksomhed,  og  hvor  Magasinerne  bugnede  af 
Oplag;  og  nu  ventede  de  kun  paa,  at  "Engelskmanden »  skulde  komme 
og  besætte  Holmenes  Vagter  og  tage  Alt  i  Besiddelse.  Kl.  5  om  Efter- 
middagen kom  han,  og  de  Fremmede  opkastede  sig  til  Herrer  over  det 
danske  Orlogsværft. 

Det  ligger  udenfor  vor  Plan  at  skildre  disse  Dages  tunge  og  mod- 
løse Kampe,  i  hvilke  Flaaden  tog  en  saa  forholdsmæssig  ringe  Del, 
skjøndt  den  var  Stridens  Æble;  kun  en  kort  Fremstilling  vil  være  nød- 
vendig for  at  fastholde  Traaden  i  den  historiske  Udvikling.  Siden  det 
blodige  Slag  paa  Rheden  og  den  kort  efter  paafølgende  Fredslutning 
havde  Danmark  -  Norge  bevaret  sin  for  Handel  og  Søfart  fordelagtige 
Neutralitet  under  de  evindelige  og  store  Krige,  som  rasede  paa  Fast- 
landet, under  de  forskjellige  Koalitioner,  som  dannedes  imod  Frankrig, 
og  hvori  endog  Sverig  tog  Del;  men  næsten  bestandig  havde  det  holdt 
sig  rustet  og  underholdt  en  Hær  i  Holsten  ved  Landets  Grændse.  Om- 
sider vare  Forholdene  dog  blevne  saaledes,  at  Neutraliteten  ikke  uden 
Fare  kunde  opretholdes  længere,  da  af  de  to  store  Vestmagter,  de  ufor- 
sonlige Modstandere,  England  herskede  paa  Havet  og  Frankrig  paa  Kon- 
tinentet, og  dette  sidste  fordrede,  at  alle  Fastlandets  Havne  skulde  lukkes 
for  de  engelske  Skibe.  Efter  en  af  de  store  Krige  var  den  9de  Juli  1807 
afsluttet  en  Fredstraktat  imellem  Kejser  Napoleon  og  den  russiske 
Kejser  Alexander  i  Tilsit,    hvilken  Traktat  indeholdt  flere  hemmelige 

Bestemmelser,  som  det  var  lykkedes  England  at  komme  til  Kundskab 
om.  Napoleons  uforsonlige  og  dygtigste  Modstander  William  Pitt  var 
død  i  Januar  1806;  men  hans  Efterfølger  Fox,  som  nærede  mindre 
fjendtlige  Hensigter  imod  Frankrig,  dode  i  September  samme  Aar,  og 
nu,  da  Freden  i  Tilsit  blev  sluttet,  styrede  Pitts  berømte  Tilhænger 
George  Canning  Englands  udenrigske  Anliggender.  Han  var  en  hen- 
synsløs Fjende  af  Enhver,  der  kunde  optræde  med  nogen  Styrke  paa 
Havet  og  ikke  vilde  følge  England,  og  da  han  nærede  Mistanke  om,  at 
Frankrig  vilde  benytte  Danmarks  gode  og  ansete  Flaade  imod  England, 
besluttede  han  at  gjøre  denne  Flaade  uskadelig,  allerede  inden  Vinteren 
kom  og  muligen  afspærrede  Adgangen  til  Sundet. 

Det  fremgaaer  af  alle  Meddelelser,  at  det  ikke  var  Cannings  Hen- 
sigt at  erobre  den  dansk-norske  Flaade,  men  kun  at  bemægtige  sig  den 
midlertidig  og  oplægge  den  som  et  Depositum  i  en  engelsk  Havn,  indtil 
Krigen  med  Frankrig  var  tilende.  I  Hast  samledes  i  Yarmouth  en  stor 
Flaade  paa  25  Linieskibe,  omtrent  40  Fregatter,  Korvetter,  Brigger  og 
Bombarderer,  samt  377  Førselsskibe,  som  under  Admiral  Gambiers 
Kommando  afsejlede  til  de  danske  Farvande  i  Slutningen  af  Juli  1807. 
Fra  Kattegattet  sendtes  en  Afdeling  af  Flaaden  til  Store-Bælt,  Resten 
løb  ned  i  Sundet  den  3die  August,  saluterede  meget  venskabeligt  Kron- 
borg Fæstning  og  ankrede  Nord  for  Hveen.  Da  endnu  en  mindre  Styrke, 
som  kom  fra  en  Expedition  til  Rygen,  stødte  til  Flaaden,  havde  denne 
samlet  en  Troppestyrke  paa  30,000  Mand  af  forskjellige  Vaabenarter, 
forsynet  med  Beleiringsskyts  o.  s.  v.,  stillet  under  Kommando  af  Lord 
Cathcart;  under  ham  kommanderede  den  senere  som  Hertug  af  Wel- 
lington berømte  Generalmajor  Wellesley. 

I  Kjøbenhavn,  hvor  man  havde  forholdt  sig  fuldstændig  rolig,  indtil 
den  engelske  Flaade  ankom  til  Sundet,  kom  man  vel  i  urolig  Bevægelse, 
men  vilde  dog  ikke  endnu  tro  paa  Krig.  Regeringens  Optræden  var 
vaklende,  Brødrene  Christian  og  Joachim  Bernstorfs  Holdning 
næsten  uforstaaelig,  Folkets  Mod  slappet  under  Enevoldsmagtens  Beher- 
skelse og  de  for  den  neutrale  Magt  gunstige  Tider.  Den  friske  Op- 
vækkelsens Aand  fra  1801  var  ganske  borte,  Modløshed  og  en  vis  Lige- 
gyldighed traadt  i  dens  Sted.  Da  den  engelske  Flaade  var  ankommen  til 
de    danske  Farvande,   og  et  overordentligt  Sendebud  indfandt  sig  hos 

Kronprindsen,  der  opholdt  sig  ved  Hæren  i  Holsten,  og  meddelte  ham 
sin  Regerings  Forlangende  om  Flaadens  Udlevering,  afslog  Prindsen  en 
saa  vanærende  Begjæring,  ilede  til  Kjobenhavn,  overgav  Kommandoen 
over  Fæstningen,  dens  lille  Besætning  og  hele  Befolkning  til  den  gamle, 
hæderlige,  men  svage  General  Pey man n,  under  hvem  Kommandør  Steen 
Bille  og  Generalmajor  K.  F.  von  Bielefeldt  skulde  staa  som  Næst- 
kommanderende, og  ilede  derefter,  til  Alles  Sorg  og  Forundring,  med 
sin  sindssvage  Fader  og  ovrige  Slægt  fra  den  haardt  betrængte-  Hoved- 
stad tilbage  til  Halvøen. 

Nu  sattes  Kjobenhavn  hurtig  i  Forsvarsstand.  Imod  Soen  beskyt- 
tedes Byen  af  Kastellet,  Batterierne  Sextus,  Qvintus  og  Stricker 
paa  selve  Kysten,  Trekroner,  der  var  gjort  færdigt  med  Jordvolde  og 
kommanderedes  af  Oberstlieutenant  S.  J.  von  Meyer,  det  nye  Batteri 
Prøvesten,  der  bestod  af  tre,  i  Aaret  1802  paa  Grunden  nedsænkede 
og  forstødte  gamle  Linieskibe,  der  vare  bevæbnede  med  89  Kanoner 
og  nu  tillige  understøttedes  af  en  Stykpram  og  Willemoes's  berømte 
Flaadebatteri  Nr.  1,  Alt  under  Kommandørkapt.  Jost  van  Dockums 
Kommando,  og  endelig  det  flydende  Forsvar.  Til  dette,  der  først 
skulde  udrustes  og  blev  stillet  under  Kommando  af  Kommandørkapt. 
Johan  Cornelius  Krieger,  kom  til  at  høre  Blokskibene  Mars  og  St 
Thomas,  der  henlagdes  svinebundne  mellem  Trekroner  og  Kalkbrænderiet, 
3  Stykpramme  og  en  Flotille  paa  15  Kanonchalupper,  12  Kanonbaade 
og  4  Bombarderer,  der  alle  stationeredes  paa  Indrerheden.  Søforterne 
og  det  flydende  Forsvar  vare  tilsammen  væbnede  med  7  Morterer  og 
466  Kanoner,  og  havde  en  Besætning  af  6000  Mand;  men  den  store 
Flaade  blev  liggende  urort  i  Lejet.  Udrustningen  gik  saa  hurtig  for  sig, 
at  Alt  var  rede  til  at  tage  imod  Fjenden  den  17de  August,  netop  som 
Overfaldet  paa  Danmarks  Hovedstad  var  begyndt. 

Det  første  fjendtlige  Skridt  foretoges  imod  det  ved  Helsingør  sta- 
tionerede Vagtskib,  Fregatten  Frederiksværn  paa  36  Kanoner,  der  vilde 
afgaa  til  Kjobenhavn,  men  paa  Grund  af  Modvind  og  Strøm  i  det  Sted 
satte  Kursen  op  igjennem  Kattegattet  for  at  naae  en  norsk  Havn;  den 
blev  forfulgt  af  to  engelske  Skibe  —  skjondt  der  ikke  endnu  var  er- 
klæret nogen  Krig  —  indhentet  paa  Bejden  af  Marstrand  om  Natten 
den    14de  August,    Dagen   efter  at   have   forladt  Sundet,    og  angreben. 

Frederiksværn,  der  kommanderedes  af  Kapitajn  H.  S.  Gerner,  var  et 
gammelt  Skib  med  en  uøvet  Besætning,  navnlig  bestaaende  af  Lærlinger 
og  Elever,  og  efter  en  uheldig  Kamp,  der  varede  benimod  en  Time,  blev 
Fregatten  entret  og  erobret.  Den  førtes  med,  skj ondt  endnu  under  dansk 
Flag,  til  Sundet  og  henlagdes  midt  i  den  engelske  Flaade;  Krigen  var 
aabnet  paa  en  Maade,  der  gav  et  slet  Varsel  om  dens  Fortsættelse. 

Den  16de  August,  efterat  alle  Underhandlinger  vare  afbrudte,  be- 
gyndte de  engelske  Troppers  Udskibning  ved  Vedbæk,  og  allerede  Dagen 
efter  var  Byen  omsluttet.  Belejringsarbejderne  gik  rask  fra  Haanden. 
Flaaden  rykkede  nærmere  til  Byen,  som  den  snart  havde  afspærret  fra 
Søsiden.  Forskjellige  Udfald  bleve  foretagne  fra  Voldene  imod  de  en- 
gelske Værker,  navnlig  paa  Nordsiden,  hvor  de  understøttedes  af  Kanon- 
baadene;  der  manglede  imidlertid  ikke  alene  den  fornødne  Styrke,  men 
ogsaa  den  rette  Aand  og  fremfor  Alt  den  dygtige  Ledelse,  som  er  for- 
nøden for  at  trænge  en  vel  udstyret  og  krigsvant  Fjende  tilbage,  og  der 
vandtes  ingen  Fordel  ved  Udfaldene.  Man  tør  nok  sige,  at  det  bedste 
Forsvar  førtes  imod  Søen;  Fjenden  forsøgte  vel  her  at  nærme  sig,  men 
blev  atter  dreven  tilbage,  og  det  lykkedes  ham  ikke,  uagtet  der  gjordes 
Forsøg  derpaa,  at  komme  til  at  bombardere  Byen  fra  Søsiden;  imod  den 
i  Byen  og  blandt  de  Befalende  herskende  Modløshed,  dannede  Steen  Billes 
Frejdighed  en  Modsætning,  der  virkede  gavnligt  paa  Søforsvaret.  Kun 
maa  det  beklages,  at  der  ved  Udfaldene  fra  Kastellet,  i  Klassens  Have 
og  mod  Kalkbrænderiet  var  saa  ringe  Forbindelse  og  Aftale  mellem 
Tropperne  og  Kanonbaadene,  at  Land-  og  Søværnet  ikke  kom  til  at 
virke  saaledes  i  Forening,  som  de  burde. 

Den  1ste  September  vare  de  engelske  Belejringsarbejder  færdige,  og 
Bombardementet  kunde  begynde;  men  forinden  sendte  Lord  Cathcart 
endnu  engang  Bud  til  Peymann,  og  anmodede  ham  om  at  tage  i  Be- 
tænkning, hvad  han  udsatte  sig  og  sine  Landsmænd  for,  ved  ikke  at 
udlevere  Flaaden.  Endnu  var  det  Tid,  endnu  vilde  den  engelske  Over- 
befalingsmand modtage  Flaaden  som  et  Depositum  med  Løfte  om  at 
give  den  tilbage  igjen  senere;  men  den  gamle  General  mente  at  handle 
i  Prinds  Frederiks  Aand  og  efter  hans  Befaling  ved  at  afslaa  en  saadan 
Begjæring.  Lord  Cathcarts  Trusel  blev  opfyldt.  Den  2den  September 
Kl.  7*2  aabnedes  Bombardementet,  en  Regn  af  Bomber  og  kongreveske 

Raketter  faldt  ned  over  den  ulykkelige  By,  hvor  Alting  kom  i  grændselos 
Forvirring  og  Ild  udbrod  paa  mange  Steder.  Kl.  8  om  Morgenen  stand- 
sedes Ilden ;  men  da  de  Belejrede  endnu  ikke  lode  hore  fra  sig,  begyndte 
den  igjen  med  samme  Kraft  Kl.  6  om  Eftermiddagen  og  fortsattes  til 
næste  Morgen  Kl.  8,  da  den  blev  svagere  og  svagere;  men  Kl.  7  om 
Aftenen,  »det  var  den  4de  September,  toge  Engelskmændene  fat  med 
saadan  Voldsomhed,  at  Byens  Befolkning  geraadede  i  den  største  For- 
tvivlelse. Ingen  tænkte  mere  paa  at  forsvare  sig;  mange  Gamle,  Kvinder, 
Bom  og  andre  Forsagte  vare  flygtede  ud  paa  Amager,  Andre  gjemte  sig 
i  Kjældere  og  Hvælvinger,  Slottet  var  et  Lasareth,  Døde,  Døende  og 
Saarede  laa  rundt  omkring,  store  Strækninger  af  Byen  stode  i  Flammer, 
Voldene  bleve  forladte  af  deres  Forsvarere,  Borgerne  fordrede  Byens 
Overgivelse,  og  den  5te  om  Middagen  sendte  Peymann  en  Parlamentær 
til  Lord  Cathcart  for  at  bede  om  Vaabenhvile.  Underhandlingerne  be- 
gyndte, Søndag  Middag  ophørte  Bombardementet  fuldstændig,  og  Natten 
derpaa  blev  Kapitulationen  undertegnet. 

Man  kan  spørge,  hvorfor  Flaaden  ikke  i  Tide  var  bleven  ødelagt 
eller  brændt,  for  at  ikke  den  snedige  Fjende  skulde  føre  den  med  sig 
som  Sejrstrofæ.  Herimod  kan  gjøres  forskjellige  Indvendinger;  for  det 
Første  er  det  ikke  saa  let  i  Hast  at  ødelægge  en  større  Flaade,  der 
ligger  paa  lavt  Vand  og  ikke  kan  fores  bort,  og  at  brænde  den  medfører 
for  stor  Fare  for  Omgivelserne;  for  det  Andet  stod  man  bestandig  i 
Kjobenhavn,  selv  efterat  Bombardementet  var  begyndt,  i  den  Formening, 
at  den  engelske  Regering  ikke  vilde  tilegne  sig  Flaaden,  men  kun  i 
nogen  Tid  holde  den  tilbage,  og  for  det  Tredie  vilde  Engelskmændene 
vistnok,  naar  den  kostbare  Flaade  ødelagdes,  tage  Repressalier  i  andre 
Gjenstande.  Desuagtet  var  det  Kronprindsens  ønske,  at  Flaaden  skulde 
ødelægges;  han  havde  vel  ikke  havt  Mod  eller  Bestemthed  nok  til  at 
udstede  en  saadan  Befaling,  medens  han  var  i  Kjobenhavn,  men  fra  Kiel 
afsendte  han  senere  Ordre  til  Peymann  om  at  brænde  Flaaden,  og 
havde  ikke  Engelskmændene  opsnappet  Sendebudet,  var  Flaaden  for- 
modentlig bleven  brændt.  Steen  Bille  var  ogsaa  beredt  paa  at  ødelægge 
Flaaden  eller  idctmindste  gjøre  det  vanskeligt  for  Fjenden  at  fore  den 
bort.  Han  skrev  den  21de  August  til  Holmens  Overekvipagemester, 
Kommandør  Kjerulff,  om  at  gjøre  Forslag  i  saa  Henseende,  og  Alling 

blev  derefter  gjort  rede  til  at  ødelægge  alle  Ror,  Master  og  Rundholter, 
samt  boreskibene  i  Sænk;  men  det  kom  ikke  til  Udførelse.  Da  Engelsk- 
mændene modte  paa  Holmen  for  at  tage  Flaaden  i  Besiddelse,  nu  ikke 
mere  som  et  Depositum  indtil  videre,  men  som  engelsk  Ejendom, 
var  den  i  fuldkommen  god  Stand  og  Magasinerne  urørte. 

I  sex  lange  Uger  spillede  de  Engelske  Herrer  paa  Holfnen.  Ad- 
miral Gambier  havde  overdraget  sin  Flagkapitajn  Sir  Home  Popham 
at  modtage  Flaaden  med  alt  Tilbehør,  og  Admiralitetet  havde  paa  sin 
Side  udnævnt  en  Kommission,  bestaaende  af  Ekvipagemestrene  paa  Gam- 
melholm  og  Nyholm,  Kapitajnerne  Rosen  vinge  og  Grove,  samt  en 
Officer  ved  Søtojhuset,  til  at  forestaa  Udleveringen.  Popham  var  en 
streng  og  hovmodig  Herre,  hvis  Optræden  i  Førstningen  var  meget  nær- 
gaaende,  ja  han  gik  endog  saa  vidt  at  beskylde  danske  Officerer  for  at 
tilbagehulde  Materiel,  som  tilhørte  Englænderne ;  dette  var  dog  mere  end 
den  gjæve  Rosenvinge  kunde  lade  sidde  paa  sig,  han  gav  frejdigt  den 
engelske  Befalingsmand  Svar  paa  Tiltale  og  udfordrede  ham  til  Tve- 
kamp, hvis  han  ikke  tog  sine  Ord  tilbage.  Andre  blandede  sig  i  Stri- 
den, der  blev  bilagt,  og  fra  nu  af  gik  Udleveringen  meget  roligere.  De 
Skibe,  som  laa  i  Lejet,  bleve  tiltaklede  og  udrustede,  de  aftagne  Ror 
paahængte,  Sejl  underslaaede  og  alle  Inventariesager  bragte  ombord; 
hvad  der  videre  fandtes  i  Magasinerne  blev  dels  taget  ombord  i  Krigs- 
skibene, dels  i  Førselsskibe.  Paa  Bedingerne  stode  adskillige  Skibe  under 
Bygning,  blandt  andre  to  Linieskibe,  der  vare  rejste  i  Spant;  disse  bleve 
omhuggede  og  Tømmerne  oversavede,  eller  de  knækkede'  i  Faldet.  Men 
endnu  stod  tilbage  et  stort  og  prægtigt  Linieskib,  der  var  næsten  fær- 
digt, og  til  at  hugge  dette  i  Stykker  eller  gjøre  det  istand  til  Aflobning, 
saaledes  at  det  kunde  tages  med,  var  der  ikke  Tid.  Her  maatte  bruges 
en  anden  Fremgangsmaade.  En  stor  Forsamling  af  Engelskmænd,  blandt 
hvilke  de  højeste  Officerer  toge  Plads  paa  den  Pavillon,  hvorfra  Kongen 
plejede  at  see  sine  Krigsskibe  blive  satte  i  Vandet,  blev  indbuden  til 
at  overvære  det  sjeldne  Syn.  Støtterne  bleve  revne  bort  fra  den  ene 
Side  af  Skibet,  og  om  væltede  den  store,  prægtige  Maskine  med  et  for- 
færdeligt Brag,  knuste  sin  Side  og  sine  Ribben  og  blev  liggende  paa 
Pladsen   som    et   sonderslaaet   Vrag.      For   dette   sørgelige    Billede    af 

Krigen  kunde  Englænderne  dog  gjerne  have  forskaanet  deres  over- 
vundne Modstander! 

Midt  i  Oktober  Maaned  var  Alting  færdigt  til  Afsejling.  Den  13de 
var  Troppernes  Indskibning  begyndt  og  sluttedes  Natten  mellem  den 
19de  og  20de;  paa  denne  Dag  afsejlede  den  første  Afdeling  med  den 
engelske  Bær  og  passerede  samme  Aften  Kronborg,  omtrent  hundrede 
Sejlere  stor.  Den  21de  om  Morgenen  forlod  den  sidste  Afdeling  af  den 
engelske  Flaade  Kjøbenhavns  Rhed,  og  med  denne  fulgte  Ranet,  Krigens 
Offer,  den  store  og  smukke  dansk-norske  Flaade.  Det  var  et  stort  Bytte, 
den  mægtige  Fjende  her  forte  med  sig,  og  bittre  vare  de  Folelser  og 
tunge  de  Blikke,  hvormed  de  dansk-norske  Sofolk  og  hele  Folket,  der 
stod  tomhændet  tilbage,  saae  Skibene  lette  Anker  og  drage  bort  under 
fremmed  Flag.  16  Linieskibe*),  af  hvilke  det  ældste  ikke  var  over 
20  Aar  gammelt,  og  hvoriblandt  der  var  saadanne  Skibe  som  Chris/in,/ 
den  Syvende  paa  90  Kanoner,  bygget  1803,  Valdemar  og  Neptunus  paa 
80  Kan.,  Danmark  paa  76  osv.;  10  Fregatter,  af  hvilke  flere  forte 
40  Kanoner;  5  Korvetter,  alle  nye;  8  Brigger,  1  Flaadebatteri, 
1  Stykpram  og  29  mindre  Fart oj er,  tilsammen  70  Sejlere,  foruden 
92  med  ranet  Gods  spækkede  Førselsskibe,  var  Byttets  Størrelse.  Men 
da  dette  i  Slutningen  af  Maaneden  naaede  England,  var  det  dog  noget 
formindsket.  Allerede  ved  Opsejlingen  gjennem  Sundet  grundstødte 
Linieskibet  Neptunus  paa  Taarbæks  Rev  og  borede  sig  saa  fast,  at  det 
maatte  forlades  og  blev  brændt;  i  Kattegattet  blev  Flaaden  overfalden 
af  en  Storm,  der  adplittede  og  ødelagde  alle  Kanonfartøjerne  paa  tre 
nær;  Flaadebatteriet  og  Stykprammen  maatte  efterlades  i  Sundet.  Men 
Resten  naaede  sin  Bestemmelse,  blev  indlemmet  i  den  engelske  Flaade, 
hvor  Henrik  Gerners,  Stibolts  og  Hohlenbergs  smukke  Konstruktioner 
opvakte  en  vel  fortjent  Berømmelse,  og  maatte  i  mange  Aar  gjare 
Tjeneste. 

Det  er  saa  naturligt,  at  Flaadens  Ran  1807  har  efterladt  megen 
Harme  og  megen  Bitterhed  i  Danmark  og  Norge  mod  de  mægtige  Rans- 
mænd, og  mange  Gange  senere,  naar  danske  eller  norske  Søofficerer  ere 


*)    Et   1 7de,    Linieskibet  Mars   paa  60  Kanoner,    blev  af  Engelskmændene   grundsat 
paa  Saltholmen  og  brændt. 

komne  sammen  med  engelske,  har  man  hørt  disse  sidste  udtale  en  Be- 
klagelse over  Cannings  hensynsløse  Adfærd  imod  Danmark  ved  denne 
Lejlighed.  Men  Retfærdighed  byder  dog,  at  det  ikke  maa  oversees, 
hvorledes  Stillingen  i  Europa  var  paa  denne  Tid,  da  Overraskelser  hørte 
til  Dagens  Orden,  da  Neutralitet  var  bleven  en  Umulighed,  og  da  den 
dansk-norske  Regerings  Politik  var  meget  vaklende.  Det  viste  sig  des- 
uden senere,  at  Canning  kun  var  kommen  Kejser  Napoleon  i  Forkjobet 
med  Hensyn  til  den  dansk-norske  Flaade. 

Men  derfor  var  Tabet  ikke  mindre  føleligt  og  kan  aldrig  glemmes, 
saameget  mindre  som  det  indtil  vore  Dage  ingenlunde  er  bleven  gjen- 
oprettet,  og  Udsigterne  til,  at  det  nogensinde  vil  blive  det,  ere  meget 
svage.  Muligen  have  Søfolkene  alt  dengang  havt  en  Følelse  heraf;  men 
Modet  svigtede  dem  derfor  ikke.  Det  hele  Folk,  med  Kronprindsen  i 
Spidsen,  blev  grebet  af  Harme  mod  den  Fjende,  der  saa  snedigen  havde 
overfaldet  Landet,  og  de  Skridt,  som  fra  den  engelske  Regerings  Side 
bleve  gjorte  til  Fred,  Forsoning  og  Forbund,  bleve  koldt  afviste;  man 
foretrak  et  Forbund  med  de  mægtige  Kejsere  paa  Fastlandet,  Napoleon 
i  Frankrig  og  Alexander  i  Rusland,  fremfor  en  Forbindelse  med  Havets 
Behersker,  skjøndt  det  i  høj  Grad  gik  ud  over  Handelen  og  den  dermed 
følgende  materielle  Velstand. 

Rustningerne  bleve  drevne  med  Kraft,  en  Hær  paa  over  60,000 
Mand  stilledes  paa  Benene  og  fordeltes  omkring  paa  Øerne,  i  Jylland 
og  i  Hertugdømmerne.  Det  af  Regeringen  desværre  saa  uforsvarligt  for- 
sømte Norge,  der  nu  var  saagodt  som  afskaaret  fra  Danmark,  rustede 
sig  paa  bedste  Maade.  Paa  Søen  gjorde  man,  hvad  der  var  menneske- 
ligt muligt,  og  det  var  endda  efter  Omstændighederne  ikke  saa  lidt;  thi 
Engelskmændene  havde  ikke  kunnet  tage  Alt  med  sig.  Der  var  for  det 
Første  tilbage  hele  det  ypperlige  Personel,  Officerer,  Underofficerer  og 
Matroser,  som  kun  behøvede  Skibe  og  Vaaben  for  at  drage  ud  imod 
den  Fjende,  der  havde  opvakt  dets  Forbittrelse ;  der  var  de  vel  ordnede 
Værfter,  navnlig  Nyholm  og  Gammelholm,  med  hele  deres  Besætning  af 
Haandværkere,  Konstruktører  osv.,  og  her  kom  Alting  snart  i  saa  livlig 
Bevægelse,  som  de  knappe  Pengemidler  tillode;  og  det  var  ikke  paa 
Holmene  blot,  at  der  arbejdedes  paa  at  skabe  en  ny  Flaade,  paa  de 
offentlige  Skibsværfter  i  Gliickstadt  og  i  Frederiksværn,  hvortil  føjedes 

nye,  midlertidige  Etablissementer  i  Christianssand,  Bergen  og  Thrond- 
lijem,  i  Svendborg  og  i  Kiel,  ligesom  paa  mange  private  Værfter  sattes 
alle  Hænder  i  Virksomhed  til  Bygning  af  mindre  Skibe,  hvortil  Holmen 
leverede  Tegningerne.  Endelig  var  der  levnet  Danmark-Norge  endel 
paa  Holmen  efterladt  Materiale  og  Ammunition,  samt  flere  Skibe,  som 
vare  borte  fra  Hovedstationen.  Et  ældre  Linieskib,  Prindsesse  Lovisa 
Augusta  paa  60  Kanoner,  der  tidligere  havde  været  benyttet  som  Øvelses- 
skib for  Kadetterne,  laa  halvt  aftaklet,  uden  Besætning,  fortojet  ved 
Christianssand.  Det  næsten  nye,  smukke  Linieskib  Prinds  Christian  Fre- 
derik paa  66  Kanoner  var  under  Kommando  af  Kadetchefen,  Kommandør- 
kapt.  H.  C.  Sneedorff,  og  bedsaget  af  Briggen  Longen,  fort  af  Pre- 
mierlieutenant  (senere  Kadetchef)  Peter  Wulff,  ude  paa  et -Øvelsestogt 
med  Kadetterne  og  kom  den  10de  August  ind  til  Christianssand,  hvor 
Besætningen  gik  over  i  Lovisa  Augusta  for  at  afgaa  med  dette  gamle 
Skib  til  Kjobenhavn.  I  Norge  fandtes  desuden  5  Kanonchalupper  og  4 
Kanonjoller,  i  de  danske  Farvande  3  Brigger  og  nogle  mindre  Fartojer, 
og  naar  hertil  føjes  de  Kanon-  og  Morterfartøjer,  som  Engelskmændene 
efterlode  i  Sundet  og  Kattegattet,  er  Flaadens  Rester  nævnet;  thi  den 
lille  Korvet  Diana  paa  20  Kanoner,  som  laa  i  Middelhavet,  kan  ikke 
medregnes,  da  den  aldrig  kom  hjem,  men  blev  tagen  af  Spanierne  i 
Carthagenas  Havn  1809. 

Da  Efterretningen  om  Krigens  Udbrud  indtraf  til  Norge,  afsejlede 
Sneedorff  med  Prindsesse  Lovisa  Augusta  og  Longen  til  den  befæstede 
Havn  ved  Frederiksværn  og  var  kort  Tid  efter  ude  paa  Jagt  efter  et 
engelsk  Linieskib,  men  maatte,  paa  Grund  af  Modvind  og  haardt  Vejr, 
vende  tilbage  med  sit  lille,  forfaldne  og  slet  udhalte  Linieskib.  I  Chri- 
stianssand samledes  imidlertid  Besætning  til  Linieskibet  Prinds  Christian 
Frederik,  der  stilledes  under  Kommando  af  den  kjække  Kapitajn  Karl 
Vilhelm  Jessen,  som  vi  alt  kjende  fra  hans  Affaire  i  Vestindien  1801, 
og  som  nu  havde  været  ude  paa  Kadetternes  -Øvelsestogt  som  Med- 
dommer.  Engelskmændene,  som  havde  faaet  Nys  om  de  to  Linieskibe, 
der  laa  i  de  norske  Havne,  vare  imidlertid  allerede  paa  Jagt  efter  dem 
og  samlede  i  September  en  Eskadre  ved  Flekkerø,  der  ligger  ved  Ind- 
løbet til  Christianssand,  for  at  bemægtige  sig  Prinds  Christian  Frederik-, 
den  kommanderende  Officer,  Sir  Robert  Stopford,  sendte  Bud  ind  til 

Byen,  at  dersom  Linieskibet  ikke  udleveredes,  vilde  han  angribe  med 
hele  sin  Styrke,  og  skjondt  Kapitajnltn.  Michael  Bille  var  kommen 
til  med  sin  Kanonbaads-Eskadrille  fra  Frederiksværn,  nærede  man  dog 
i  Christianssand  saa  stor  Frygt  for  Byens  ødelæggelse,  at  Myndighederne 
opfordrede  Jessen  til  at  forlade  Havnen.  Den  29de  om  Aftenen  lettede 
derfor  Jessen  med  Linieskibet  og  listede  sig  om  Natten  ubemærket  af 
Fjenden  langsmed  Skjærgaarden  ind  til  Frederiksværn,  hvor  nu  den  lille 
Eskadre  var  samlet.  Men  da  den  heller  ikke  her  kunde  finde  Ro,  efterdi 
flere  og  flere  engelske  Krigsskibe  samledes  udenfor,  maatte  den  ty  ind 
til  den  bedre  beskyttede  Havn  ved  Frederiksstad.  Herfra  lob  den  ud 
midt  i  November  for  at  spejde  efter  saadanne  engelske  Krigsskibe,  som 
muligen  endnu  ikke  havde  forladt  vore  Farvande  for  Vinteren;  men 
Skibene,  navnlig  Lovisa  Augusta,  vare  i  saa  slet  Stand  og  saa  slet  ud- 
styrede for  Aarstiden,  at  de  nødtes  til  atter  at  løbe  ind  til  Frederiks- 
værn, hvor  Sneedorff  modtog  Ordre  fra  Kronprindsen  om  at  sejle  til 
-Øresundet  for  at  angribe  et  engelsk  Linieskib  og  to  Fregatter,  som  op- 
holdt sig  der.  Først  den  30te  November  kunde  Linieskibene  forlade 
Norge  —  Briggen  Longen  blev  tilbage  i  Christianssand  —  og  sætte 
Kursen  mod  Syd;  under  Skagen  kom  de  om  Natten  mellem  den  2den 
og  3die  December  pludselig  midt  ind  i  en  fjendtlig  Konvoj,  som  de  trak 
sig  bort  fra,  og  som  om  Morgenen  var  sejlet  ad  Læ  til.  Da  Sneedorff 
den  4de  December  ankom  til  Sundet,  erfarede  han,  at  Engelskmændene 
vare  borte,  og  det  er  sandsynligt,  at  de  have  været  med  den  Konvoj, 
han  passerede  under  Skagen.  Efterat  Lovisa  Augusta  endnu  havde  gjort 
en  kort  Tour  til  Kjoge  Bugt,  sendtes  det  paa  Grund  af  sin  maadelige 
Tilstand  til  Kjobenhavn,  blev  oplagt,  kom  aldrig  mere  tilsøes,  og  henlaa 
som  Blokskib  indtil  1829,  da  det  ophuggedes,  46  Aar  gammelt. 

Med  Sneedorffs  Forhold  i  disse  4  Maaneder,  da  han  med  2  Linie- 
skibe, en  Brig  og  9  Kanonbaade  ikke  havde  kunnet  udrette  Noget  mod 
Fjenden,  var  man  ikke  tilfreds,  og  denne  af  Marinen  saa  højt  fortjente 
Officer,  der  har  efterladt  sig  et  saa  hæderligt  Minde  som  Chef  for  Kadet- 
korpset, maatte  efter  dette  sit  sidste  Søtogt  lade  sig  underkaste  et  Over- 
krigsforhør.  Hvad  der  fremgik  heraf,  er  ikke  oplyst,  da  Frederik  den 
Sjette  i  August  1808  resolverede,  at  «i  Betragtning  af,  at  Kommandør- 
kapt.  Sneedorff  i  andre  Henseender  havde  gjort  sig  fortjent  ved  udmærket 

Tjenstiver  og  Nidkjærhed«,  skulde  Sagen  aldeles  bortfalde.  Bedre  havde 
det  maaske  været  for  Sneedorff,  om  den  var  gaaet  til  Doms,  thi  det 
fremgaaer  af  alle  Efterretninger  fra  hans  Ophold  i  Norge,  at  Dommen 
ikke  kunde  være  gaaet  ham  imod. 

Vi  vende  os  til  det  sidste  Linieskib,  Prinds  Christian  Frederik,  og 
dets  sørgelige,  men  smukke  og  hæderlige  Endeligt.  Det  blev  holdt  i 
Bevægelse  hele  Vinteren ,  benyttedes  først  til  et  Par  Konvojeringer 
og  sendtes  dernæst  op  til  Norge,  for  i  Forening  med  Briggen  Longen 
at  krydse  i  Skagerakket  og  beskytte  Forbindelsen  imellem  Norge  og 
Danmark. 

Imidlertid  førtes  der  livlige  Underhandlinger  med  Frankrig  og  Rus- 
land om  Aabningen  af  Felttoget  1808.  Napoleon  havde  vel  ikke  den 
Aarsag,  som  tidligere,  til  at  forbinde  sig  med  Danmark,  da  dets  Flaade 
var  borte;  men  han  fortsatte  dog  Underhandlingerne  om  Forbund,  dels 
for  at  faae  de  danske  Havne  lukkede  for  Englænderne,  dels  for  at  faae 
Danmarks  og  Norges  Hjælp  til  et  Indfald  i  Sverig.  Rusland,  som  efter 
Tilsitterfreden  skulde  søge  at  mægle  Forlig  mellem  England  og  Frankrig, 
havde  allerede  ved  en  Erklæring  af  26de  Oktober  1807  afbrudt  sine  For- 
handlinger med  den  engelske  Regering  og  lukket  sine  Havne  for  den  store 
Sømagt.  Kejser  Alexander  søgte  nu,  dog  vistnok  kun  paa  Skrømt,  at 
formaa  Gustav  den  Fjerde  Adolf  til  at  afslutte  en  væbnet  Neutralitetsakt 
mod  England;  men  den  svenske  Regering  vilde  ikke  gaa  ind  herpaa; 
den  sluttede  sig  tværtimod  nærmere  til  England,  hvorfra  den  fik  Tilsagn 
om  Krigsmateriel  og  Penge,  ja  Aftale  blev  endog  truffen  om,  at  svenske 
Tropper  skulde  besætte  Sjælland.  Den  dansk-norske  Regering  havde  nu 
ikke  mere  noget  Valg;  den  havde  brudt  fuldstændig  med  England,  mnatte 
derfor  slutte  sig  nøje  til  Frankrig  og  Rusland,  og,  hvor  nodig  den  end 
vilde,  erklære  Sverig  Krig.  Vel  havde  Kong  Gustavs  Opførsel  imod  Dan- 
mark i  den  senere  Tid  kunnet  give  grundet  Anledning  til  Klage,  og  vel 
havde  han  under  sit  venskabelige  Forhold  til  England  seet  med  milde 
øjne  paa,  at  den  dansk-norske  Flaade  bortførtes  i  Efteraaret  1807;  men 
en  Krig  med  Sverig  var  dog  ikke  meget  populær  i  Danmark  og  Norge, 
og  da  den  erklæredes  den  29de  Februar  1808,  havde  den  mange  Mod- 
standere, der  kun  undskyldte  den  ved  Omstændighedernes  Magt.  Felt- 
togsplanen  gik   ud    paa,   at   en  dansk  Hær  i  Forening  med  et  fransk- 

spansk  Hjælpekorps  skulde  gjere  Indfald  i  Skaane  fra  Sjælland,  en  norsk 
Hær  under  den  til  Statholder  senere  udnævnte  Prinds  Christian  Au- 
gust af  Augustenborg  trænge  fra  Svinesund  ind  i  Sverig,  og  Russerne 
falde  ind  i  Finland.  Krigen  begyndte:  de  russiske  Tropper  skred  rask 
frem  i  Finland,  og  det  Hjælpekorps,  der  skulde  handle  i  Forening  med 
den  danske  Hær  og  talte  33,000  Mand  med  6000  Heste  under  Anførsel 
af  den  berømte  Marskalk  Bernadotte,  Prinds  af  Ponteeorvo  (senere 
Sverigs  Konge  Karl  den  Fjortende  Johan),  begyndte  den  5te  Marts  sin 
Indrykning  i  Holsten,  drog  videre  til  Fyen  og  overskibede  endel  Tropper 
til  Sjælland,  medens  Bernadotte  begav  sig  til  Kjøbenhavn;  men  da  stand- 
sede Fremrykningen  pludselig.  Kejser  Napoleon,  der  savnede  Efterret- 
ning om  Ruslands  Fremrykning  i  Finland,  frygtede  for  at  lade  sine 
Tropper  rykke  frem,  inden  han  var  sikker  paa,  at  den  russiske  Hær 
havde  sat  sig  i  Bevægelse,  og  da  han  ligeledes  manglede  Meddelelse  om 
Bernadottes  Indmarche  —  Efterretningerne  gik  ikke  dengang  saa  hurtigt 
som  nu  —  sendte  han  Befaling  til  Bernadotte  om  at  vente.  Denne  Be- 
faling, der  i  Danmark  blev  anseet  som  en  Kontraordre,  opvakte  megen 
Forbauselse  og  Uro,  den  belejlige  Tid  spildtes,  de  engelske  Krydsere 
ankom  til  Bæltet,  og  Toget  til  Skaane  gik  overstyr. 

I  disse  bevægede  Dage  foregik  der  et  Thronskifte,  vistnok  mere 
stille  og  uformærket,  end  en  saadan  Begivenhed  er  foregaaet  i  noget 
Land.  Den  13de  Marts  1808  døde  den  aandssvage  Kong  Christian 
den  Syvende  i  Rendsborg,  59  Aar  gammel,  og  hans  Søn  Frederik 
den  Sjette,  der  allerede  længe  havde  ført  Styret,  fulgte  ham  paa 
Thronen. 

Paa  sit  Krydstog  i  Skagerakket  under  idelig  Kulde  og  Storm  led 
Linieskibet  Prinds  Christian  Frederiks  Besætning  meget  Ondt,  og  Syge- 
listen voxede;  men  den  uforfærdede  Jessen  og  hans  flinke  Officerer, 
Kapitajn  Rothe,  Lieutenanterne  Dahlerup,  Willemoes,  Top,  Soh- 
land,  Fer  ry  o.  fl.,  holdt  Folkenes  Mod  oppe.  En  Dag  fik  de  et  engelsk 
Krigsskib  i  Sigte  og  jagede  det;  det  var  Fregatten  Quebech,  der  sejlede 
til  Gøteborg  med  Penge  til  den  svenske  Regering.  Fregatten  undslap: 
men  den  meddelte  sin  Regering,  hvad  der  var  hændet,  og  Admiralitetet 
sendte  derfor  strax  en  Eskadre  paa  de  tre  Linieskibe  Stateh/,  Nassau 
og  Vanguard,  samt  to  Fregatter  og  tre  mindre  Skibe,  under  Kommando 

af  Kapitajn  Sir  George  Parker  til  Kattegattet  for  at  beskytte  engelske 
Skibe.  Denne  Eskadre  lob  i  Begyndelsen  af  Marts  ind  i  Skjærgaarden 
ved  Gøteborg,  hvor  den  frøs  inde,  og  da  Jessen,  som  var  kaldet  ned  til 
Sundet  for  at  yde  sin  Bistand  ved  Troppernes  Overskibning,  den  Ilte  i 
samme  Maaned  passerede  forbi  Vinga,  fik  Engelskmændene  Øje  paa  det 
danske  Linieskib  og  kom  strax  i  Bevægelse.  Medens  Jessen,  uden  at 
have  seet  de  engelske  Skibe,  løb  ned  til  Sundet  og  ankrede  ved  Hel- 
singør, hvor  Halvdelen  af  Mandskabet  maatte  sættes  i  Land  som  Syge 
og  ombyttes  med  nye  Folk,  isedes  de  engelske  Skibe  ud  fra  Gøteborg, 
en  Fregat  paa  36  Kanoner  afsendtes  til  Store-Bælt  for  at  hindre  Trop- 
pernes Overskibning,  og  de  andre  Skibe  løb  ud  i  Kattegattet. 

Kong  Frederik,  der  idetmindste  ingen  sikker  Efterretning  havde  om, 
at  en  engelsk  Eskadre  opholdt  sig  i  Kattegattet,  men  som  derimod  havde 
faaet  Melding  om,  at  en  engelsk  Fregat  var  gaaet  til  Ankers  ved  Sprogø, 
sendte  strax  Befaling  til  Jessen  om  at  lette  med  Linieskibet  og  snarest 
muligt  fordrive  denne  Fregat  fra  Bæltet,  for  at  Tropper  kunde  overføres 
til  Sjælland.  Bernadotte  var  dengang  endnu  i  Kjobenhavn,  og  Haabet 
om  Landgangen  i  Skaane  ikke  opgivet;  ellers  havde  Kongen  neppe  sendt 
sit  sidste  Krigsskib  ud  paa  saa  farlig  en  Expedition.  Tre  kostbare  Dage 
hengik  med  de  allernødvendigste  Forberedelser  til  at  faae  Linieskibet 
Prinds  Christian  Frederik  nogenlunde  sejlklart,  og  forst  den  21de  Marts 
om  Morgenen  lettede  den  stolte  Sejler  og  stod  Sundet  ud;  men  neppe 
var  den  passeret  Nakkehoved  og  havde  sat  Kursen  mod  Vest,  for  de 
engelske  Linieskibe  kom  sejlende  Nord  fra  og  lagde  sig  til  Ankers  udfor 
Hornbeksbugten.  Modstanderne  saae  ikke  hinanden;  Jessen  vidste  ikke, 
at  han  var  afskaaren  fra  Sundet  af  tre  store  fjendtlige  Skibe,  og  de 
Forsøg,  der  gjordes  paa  at  advare  ham,  lykkedes  ikke.  Han  fortsatte 
roligt  sin  Kurs  Nord  om  Sjællands  Rev,  hvor  han  om  Eftermiddagen 
Kl.  Vh  fik  to  store  Sejlere  i  Sigte,  der  kom  Nord  fra  og  for  fulde  Sejl 
styrede  ned  ad  Bæltet,  -Øst  om  Hjelmen  og  Samsø;  Kl.  6  ankrede 
de  udfor  Refsnæs,  og  da  Prinds  Christian  paa  Grund  af  Vinden  ikke 
kunde  naae  ned  i  Bæltet,  ankrede  ogsaa  det  om  Aftenen  mellem  Sejerø 
og  Refsnæs,  hvor  det  blev  liggende  Natten  over. 

Den  Efterretning,  som  Jessen  manglede  om  sine  Fjenders  Bevægelse, 
kunde  disse  derimod  let  faae  om  hans  hos  deres  Forbundne  Svenskerne 


Krigen  med  England.  575 

i  Helsingborg,  hvor  man  underrettede  dem  om,  at  det  danske  Linieskib 
om  Morgenen  havde  forladt  Helsingørs  Rhed  og  sat  Kursen  mod  Vest, 
Nord  om  Sjælland.  Parker  lettede  da  strax  efter  med  de  to  Linieskibe 
Stately  og  Nassau,  hvert  paa  68  Kanoner,  af  hvilke  han  selv  forte  det 
forste,  medens  Kapitajn  Kobert  Campbell  var  Chef  paa  det  sidste, 
der  engang  havde  baaret  det  dansk-norske  Flag  og  Navnet  Holsten,  men 
erobredes  af  Engelskmændene  paa  Kjøbenhavns  Rhed  1801.  Disse  to 
Linieskibe  gik  nu  paa  Jagt  efter  Prinds  Christian,  hvorimod  det  tredie, 
Vanguard  paa  84  Kanoner,  blev  liggende  til  Ankers  ved  Indgangen  til 
Sundet,  for  at  stoppe  det  forfulgte  Linieskib,  om  det  skulde  søge  at 
slippe  bort  ad  denne  Vej. 

Den  22de  Marts  om  Morgenen  Kl.  8  lettede  de  to  fjendtlige  Skibe, 
der  om  Aftenen  forud  vare  ankrede  ved  Eefsnæs,  og  krydsede  op  ad 
mod  Prinds  Christian,  som  de  antoge  for  en  Landsmand.  Jessen  lod 
dem  komme  nærmere,  men  lettede  dog  ogsaa  kort  efter  og  stod  Nord 
paa,  dels  for  at  lokke  de  fjendtlige  Skibe  bort  fra  Bæltet,  som  han  efter 
Kongens  Befaling  skulde  holde  ryddeligt,  dels  for  at  kunne  angribe  dem 
i  aabent  Farvand.  Linieskibet  vedblev  at  arbejde  sig  op  imod  den  øst- 
lige eller  nordostlige  Vind  og  de  to  Fregatter  at  forfølge  det;  ved  Mid- 
dagstid kom  en  engelsk  Korvet  sejlende  Nord  fra  og  forenede  sig  med 
de  to  Skibe,  der  formodentlig  nu  have  vidst,  at  det  var  et  fjendtligt 
Skib,  de  forfulgte.  Prinds  Christian  havde  nu  naaet  op  imod  Sjællands 
Rev,  og  Tiden  nærmede  sig,  da  man  kunde  tænke  paa  at  angribe  — 
men  saa  fik  Tanken  en  anden  Retning:  Linieskibene  Stateli/  og  Nassau 
kom  løbende  ned  for  Vinden  med  Force  af  Sejl  Nord  om  Hesselø  og 
Lysegrundene,  med  Stævnene  rettede  mod  den  forfulgte  Sejler.  To  Linie- 
skibe til  Luvart,  en  Fregat  og  to  Korvetter  i  Læ,  det  var  vel  mange 
Fjender  paa  engang  for  det  ulykkelige  Prinds  Christian  Frederik!  Jessen 
kaldte  de  fire  ældste  Officerer,  Rothe,  Top,  Ferry  og  Willemoes,  til  sig 
for  at  raadføre  sig  med  dem,  da  hans  forste  Tanke,  at  løbe  med  Skibet 
indenom  Sejrø,  ikke  kunde  udføres  af  Mangel  paa  Kjendskab  til  det  indre 
Farvand.  To  andre  Veje  stode  aabne:  enten  at  sætte  Kursen  lige  ned 
i  Bæltet  forbi  Fregatterne,  hvortil  Vinden  var  gunstig,  eller  med  Force 
af  Sejl  arbejde  sig  Nord  om  Sjællands  Rev  og  derfra  søge  at  naae 
Sundet,  da  Vinden  gik  noget  mere  nordlig.    Den  første  Udvej  forkastedes 


570  Sejlkrigsskibencs  sidste  Tid. 

af  Skibsraadet,  da  de  fjendtlige  Skibe  derved  vare  blevne  trukne  ned  i 
Bæltet,  hvad  netop  skulde  undgaaes;  derimod  valgtes  den  sidste,  under 
Raadets  Ukjendskab  med,  at  det  store  Linieskib  Vanguard  laa  ved  Ind- 
løbet til  Sundet.     Prinds  Christian  gik  sin  tunge  Skjæbne  imede. 

Stillingen  var  overordentlig  spændende;  det  danske  Linieskib  kryd- 
sede paa  af  al  Magt,  og  da  det  omsider  Kl.  51/?  naaede  saa  højt,  at  det 
kunde  styre  fri  af  Sjællands  Rev,  vare  de  fjendtlige  Linieskibe  endnu 
en  halv  Mil  borte ;  men  nu  forandrede  Omstændighederne  sig,  og  Haabet 
om  at  undslippe  forsvandt.  Vinden  gik  mere  sydlig,  saa  at  der  ikke 
kunde  styres  Kurs  udenom  Gilleleje,  den  friske  Kuling  tog  af,  og  Luften 
holdt  sig  klar.  Jessen  vendte,  sejlede  udenom  Sjællands  Rev,  imod 
Sydost,  ned  langs  Revet;  men  da  vare  Fjenderne  ham  alt  saa  nær  paa 
Livet,  at  det  var  umuligt  at  undgaa  Kamp  imod  den  store  Overmagt. 
Alting  var  i  et  Øjeblik  rede  til  Slag,  enhver  Mand  paa  sin  Post,  Fol- 
kene ved  Kanonerne,  Liv  og  Ufortrødenhed  overalt  inden  Skibsborde, 
skjondt  den  største  Del  af  Mandskabet  ganske  manglede  øvelse;  men 
Befalingsmændene  havde  Hjertet  paa  rette  Sted.  Kl.  71/*  faldt  de  første 
Skud  fra  Nassau,  der  var  naaet  op  i  Kjølvandet  af  Prinds  Christian, 
som  strax  svarede  med  sine  agterste  Kanoner.  Nassau  fortsatte  sin 
Kurs,  sejlede  op  paa  den  læ  —  styrbords  —  Side  af  det  danske  Linie- 
skib og  angreb  det  paa  Pistolskuds  Afstand,  paa  samme  Tid  som  Stately 
løb  op  paa  den  luv  —  bagbords  —  Side  og  sendte  det  sine  glatte  Lag. 
Solen  var  for  længe  siden  gaaet  ned,  men  Luften  var  klar,  saa  at  Ky- 
sten vistnok  endnu  kunde  skimtes  fra  Skibene,  og  en  voldsom  Skyden 
lød  i  den  næsten  stille  Nat  ud  over  Søen.  Kugler  trængte  gjennem  Skro- 
gene, Dele  af  Rejsningerne  bleve  skudte  ned,  Kanoner  demonteredes, 
Mandskab  saaredes  og  dræbtes.  Blandt  disse  var  den  unge  Søhelt, 
Premierlieutenant  Willemoes,  der  stod  paa  en  af  Raperterne  om 
Bagbord  paa  Skandsen  for  at  see  ud  over  Rælingen,  da  en  Kugle  bortrev 
et  Stykke  af  hans  Hjerneskal,  og  han  faldt  om  i  Armene  paa  Rothe, 
som  bar  ham  hen  til  Agtertrappen,  hvor  han  strax  efter  dade.  Kl.  !> 
vare  de  engelske  Linieskibe  saa  medtagne,  at  de  en  kort  Stund  lode  sig 
sakke  agterud;  men  efter  henved  en  halv  Times  Forløb  kom  de  igjen 
glidende  op,  hver  paa  sin  Side,  og  denne  Gang  fulgte  af  Fregatten  Qmø- 
beck,  der  lagdn  sig  paa  Prinds  Christians  bagbords  Laaring,  medens  Stately 

lagde  sig  for  dets  Boug  paa  samme  Side.  De  uforfærdede  danske  og 
norske  Matroser  modtoge  Fjenden  med  et  rungende  Hurra,  og  den  sidste 
fortvivlede  Nattekamp  begyndte.  Prim!*  Christian  led  overordentlig  ved 
Angrebet,  Officerer,  Underofficerer  og  Mandskab  faldt  og  saaredes  i 
Mængde,  Lieutenanterne  Dahlerup  og  Soland  faldt,  Kothe  og  Top 
bleve  haardt  saarede,  Fer  ry  og  Tos  trup,  ja  Jessen  selv  saaredes; 
men  endnu  vilde  man  ikke  give  sig.  Da  Jessen  saae,  at  alt  Haab  om 
Frelse  maatte  opgives,  vilde  han  forsøge  at  lokke  Fjenderne  med  sic 
paa  Grund;  men  det  lykkedes  ikke.  Kl.  lOVa  rørte  det  sønderskudte, 
synkefærdige  Linieskib  Grunden  omtrent  300  Alen  fra  Land,  midt  for 
Sjællands  Odde,  og  Jessen  strøg  sit  Flag,  da  64  Mand  vare  faldne  og 
129  saarede  af  en  Besætning  paa  576.  De  fjendtlige  Skibe  ankrede  tæt 
udenfor;  men  Prinds  Christian  Frederik  var  saa  medtaget,  at  det  ikke 
mere  kunde  trækkes  af  Grund.  Da  Fangerne  vare  bragte  ombord  hos 
Engelskmændene,  satte  disse  Aftenen  efter  Ild  paa  Skibet,  og  Kl.  10 
sprang  den  smukke  Sejler,  Danmarks  sidste  Linieskib,  i  Luften.  De 
engelske  Skibe  havde  lidt  ikke  ubetydelige  Havarier,  og  Stately  maatte 
endog  sendes  til  England  for  at  istandsættes. 

Søkrigen  med  England  maatte  nu  fores  paa  en  særegen  Maade,  ja 
om  egentlig  Søkrig  kunde  der  ikke  være  Tale  for  en  Magt,  der  havde 
mistet  sin  Flaade:  thi  en  søgaaende  Flaade  lader  sig  ikke  skabe  i  en 
Haandevending,  dertil  hører  baade  Tid  og  Penge.  Tiden  manglede,  o<* 
Pengene  vare  nu,  da  Søhandelen  standsedes,  blevne  knappe;  thi  skjøndt 
der  indkom  mange,  og  det  ikke  ubetydelig"  private  Bidrag  baadc  i  Dan- 
mark og  Norge  til  Flaaden,  der  ubestridelig  var  Folkets  Yndlingsvaaben, 
der  havde  havt  mest  Lejlighed  til  at  udmærke  sig  og  førtes  af  Landenes 
egne  Sønner,  medens  Hæren  talte  mange  hvervede  Tropper,  saa  forslog 
dette  kun  lidt,  hvor  der  fordredes  saa  store  Summer.  Vel  blev  der  paa 
Nyholm  den  27de  Januar  1808  lagt  Kjolen  til  et  lille  Linieskib  paa  60 
Kanoner,  der,  da  det  fornemmelig  byggedes  af  Tømmerne  fra  de  af 
Engelskmændene  paa  Bedingerne  ødelagte  Linieskibe,  fik  det  betegnende 
Navn  Phenix-,  men  det  blev  først  sat  i  Vandet  den  5te  December  1810 
og  kom  aldrig  tilsoes.  Ligeledes  sattes  nogle  Brigger  og  Skonnerter  i 
Bygning,  og  efter  dem  nogle  Fregatter,  af  hvilke  den  forste,  Najaden 
paa  38  Kanoner,    som  nedenfor  skal  omtales,    sattes  i  Vandet  1811,    3 

37 


578  Sejlkrigsskibenes  sidste  Tid. 

andre,  Perlen,  Venus  og  Minerva,  hver  paa  36  Kanoner,  henholdsvis 
1812,  1812  og  1813;  men  af  disse  forliste  den  første  paa  Skagen  den 
lGde  November  1814,  da  den  var  paa  Eejse  til  Vestindien,  og  ingen  af 
dem  bleve  brugte  under  Krigen.  Det  derimod,  hvorpaa  Opmærksom- 
heden maatte  rettes,  var  at  skabe  et  Kyst  for  s  var,  som  hurtig  kunde 
tilvejebringes,  og  hertil  byggedes  da  navnlig  Kanonbaade  paa  alle  de 
tidligere  nævnte  Værfter  i  saa  stort  Antal  og  disse  Baade  kom  til  at  spille 
en  saa  fremtrædende  Rolle,  at  Krigen  med  England  1807 — 1814  ofte 
bliver  kaldet  Kanonbaadskrigen. 

Kanonbaadene  kunne  betragtes  som  en  anden  Form  for  de  gamle 
Galejer,  der  siden  Aaret  1788  vare  opgivne  i  den  dansk-norske  Flaade, 
og  de  kunne  ligesom  disse  bevæges  baade  med  Sejl  og  med  Aarer.  I 
1795  havde  der  været  nedsat  en  Kommission,  som  skulde  udarbejde 
Forslag  til  Defensionsskibe  og  Kystværn,  og  fra  denne  var  der  ikke 
alene  fremkommet  Planer  til  Stykpramme,  Flaadebatterier  og  fladbun- 
dede Skibe,  men  ogsaa  til  Kanonbaade,  hvoraf  allerede  to  Exemplarer 
vare  byggede  og  flere  senere  kom  til,  saa  at  11  af  dem  kunde  optræde 
i  Slaget  paa  Rheden  1801;  men  disse  vare  for  tunge  til  Roning,  og 
1804  begyndte  man  derfor  at  bygge  Kanonbaadene  efter  det  svenske 
System,  der  var  konstrueret  af  den  berømte  Fabrikmester  C  hap  man, 
og  disse  vandt  almindelig  Tilslutning.  Der  var  to  Hovedklasser,  de 
store  Kanonchalupper,  der  førte  to  24pundige  Kanoner,  en  for  og 
en  agter,  der  kun  kunde  skyde  over  Stævnene,  og  de  smaa  Kanon- 
joller, der  laa  meget  lavt  paa  Vandet,  vare  meget  usødygtige  og  kun 
førte  1  Kanon.  I  Førstningen  vare  Kanonbaadene  aabne;  men  kort 
efter  Krigens  Begyndelse  bleve  Chalupperne  forsynede  med  et  Lugedæk 
efter  Forslag  af  Kapitajn  Mossin,  og  Jollerne  med  fast  Dæk  efter  For- 
slag af  Frmltn.  P.  M.  Tuxen,  senere  Tøjmester  og  teknisk  Direktør 
ved  Holmen.  Det  gik  rask  med  Bygningen  af  Kanonbaade;  inden  Ud- 
gangen af  Februar  1808  vare  11  nye  Chalupper  færdige,  i  Marts  sattes 
24  andre  i  Vandet,  og  i  Løbet  af  Krigen  byggedes  i  det  Hele  255  saa- 
dainié  Fartøjer,  nemlig  157  Kanonchalupper,  18  Morterchalupper,  70 
Kanonjoller  og  10  af  anden  Konstruktion. 

Disse  Kystfartøjer  fordeltes  omkring  i  Landet,  ved  Havne,  Fjorde 
og  lignende  Steder,    hvor  de  henlagdes  under  Beskyttelse  af  opkastede 

Sobatterier.  Armerede  Handelsskibe,  der  afløstes  af  de  mindre  Krigs- 
skibe, efterbaanden  som  disse  bleve  færdige,  ansattes  til  at  konvojere 
Handelsskibene  og  i  Forening  med  Kanonbaadene  at  beskytte  Kystfarten 
og  Samkvemmet  mellem  Danmark  og  Norge.  Kaperbreve  udstedtes, 
Kapere  sværmede  omkring  i  Farvandene,  og  saaledes  forberedte  man  sig 
paa  at  mode,  hvad  der  maatte  komme. 

Det  blev  en  lystig  Tid  for  Søfolkene,  og  endnu  leve  i  Folkemunde 
Fortællinger  om  de  mange  Skjærmydsler,  som  forefaldt,  om  Søofficerernes 
og  Matrosernes  Dristighed,  Puds  og  livlige  Expeditioner,  hvorledes  de 
laa  paa  Lur  med  deres  Kanonbaade  og  benyttede  enhver  nogenlunde 
gunstig  Lejlighed  til  at  overfalde  de  engelske  Krigs-  og  Handelsskibe, 
som  vovede  sig  ind  i  vore  Farvande,  og  hvilken  Frygt  Fjenden  nærede 
for  dem.  Men  kan  det  end  ikke  nægtes,  at  de  danske  og  norske  Søfolk 
med  Kjækhed,  Iver  og  Udholdenhed  benyttede  det  Vaaben,  der  var  lagt 
i  deres  Hænder,  og  i  hvert  Fald  gjorde  Sejladsen  gjennem  Kattegattet, 
Sundet  og  Bælterne  farlig  for  Fjenden,  saa  maa  man  dog  paa  den  an- 
den Side  ikke  tilskrive  denne  Kamp  og  væbnede  Modstand  for  stor  Be- 
tydning. Englænderne  havde  berøvet  os  Flaaden,  hvorved  Aarsag  til 
nyt  Overfald  var  bortfalden;  de  nærede  egentlig  ikke  noget  fjendtligt 
Sindelag  mod  de  Danske  og  Norske  og  foretoge  ikke  senere  noget  nyt 
Angreb  paa  deres  Lande.  Men  til  Østersøen  maatte  de,  baade  med 
Krigs-  og  Handelsskibe.  Saalænge  Vinden  blæste  frisk  og  var  nogen- 
lunde gunstig  i  de  snevre  Farvande,  havde  de  ikke  noget  at  frygte  af 
Kanonbaadene,  der  ikke  sejlede  synderlig  godt  og  ikke  med  deres  faste 
Kanoner  kunde  indlade  sig  i  en  Kamp  under  Sejl.  Kun  naar  det  var 
stille  Vejr  og  de  fjendtlige  Skibe  ikke  kunde  manøvrere,  eller  de 
havde  lagt  sig  til  Ankers  paa  et  Sted,  hvorfra  de  ikke  kunde  slippe 
bort,  havde  Kanonbaadene  Overlegenhed  i  deres  Evne  til  at  roes;  men 
selv  med  denne  Fordel  var  det  farligt  for  dem  at  angribe  store  Skibe, 
der  vare  væbnede  med  ligesaa  langt  rækkende  Skyts  som  deres  eget. 
Kanonbaadene  vare  derfor  i  Reglen  indskrænkede  til  at  angribe  mindre 
Krigsskibe  eller  Handelsskibe,  og  det  i  stille  Vejr.  Til  Forsvar  vare  de 
noget  mere  nyttige. 

Efter  denne  Forklaring  skulle  vi  indskrænke  os  til  en  kort  Skildring 
af  Krigens  Gang  fra  1808  til  Freden  i  Kiel  1814. 

37* 

Krigen  med  Sverig  blev  heldigvis  ikke  meget  blodig,  skjøndt  den 
gav  de  to  nordiske  Konger  Anledning  til  hver  for  sig  at,  nære  store 
Planer  om  Tilknytning  af  deres  Naboriger.  Uagtet  Russerne  trængte 
sejrrigt  frem  i  Finland  og  Svenskerne  burde  have  anvendt  al  deres  Magt 
paa  at  frelse  denne  Provinds,  pønsede  den  stivsindede  Kong  Gustav  den 
Fjerde  Adolf  dog  kun  paa  at  indtage  Norge  og  bemægtige  sig  Sjælland, 
og  lod  Finland  i  Stikken.  En  svensk  Hær  under  General  Arm  felt  op- 
stilledes ved  den  norske  Grændse  og  rykkede  i  Begyndelsen  af  April 
Maaned  1808  ind  i  Norge,  hvor  Prinds  Christian  August  med  stor 
Dygtighed  havde  samlet  og  udstyret  en  norsk  Hær,  som  gik  Fjenden 
imode  og  vel  ikke  formaaede  at  standse  Overmagten,  men  dog  bestod 
flere  hæderlige  Træfninger  med  ham.  Det  var  en  stor  Opgave  for  Norge, 
blottet,  som  det  var,  for  næsten  alle  fornødne  Hjælpemidler,  slet  for- 
synet med  Vaaben,  Udrnstningsgjenstande,  ja  endogsaa  Korn,  og  af- 
skaaret  fra  Danmark  og  hele  Omverdenen,  at  brødføde  sig  og  forsvare 
sig  mod  den  indtrængende  Fjende;  men  Modet  svigtede  ikke  de  tappre 
Normænd,  og  om  end  den  Tanke  fremstod  hos  Mange,  at  Norge  igrunden 
havde  bedre  af  at  hjælpe  sig  selv,  var  der  dog  mange  Flere,  som  endnu 
hang  med  usvækket  Kjærlighed  ved  det  danske  Broderland.  Prinds 
Christian  August,  der  havde  gjort  sig  meget  yndet  af  Normændene, 
ledede  Norges  Forsvar  til  Lands,  og  mange  dygtige  Mænd  stode  ham  bi 
ved  hans  vanskelige  Administration;  Søforsvaret  ordnedes  derimod  af 
den  dygtige  Kommandør  Lorentz  Fisker,  der  snart  fik  et  Kystforsvar 
af  Kanonbaade  istand,  samt  udrustede  og  bevæbnede  saadanne  Skibe, 
som  der  kunde  haves  Brug  for  til  Konvojering  m.  m.  I  Krigen  mod 
Sverig  havde  Kanonbaadene  kun  ringe  Anledning  til  at  tage  Del.  De 
understøttede  Hærens  Bevægelser,  og  den  27de  April  havde  Lorentz  Fi- 
sker en  mindre  Kamp  ved  Furuholm  udenfor  Strømstad,  hvor  han  med 
24  Kanonbaade  angreb  en  svensk  Styrke  paa  4  Kanonchalupper  og  et 
Bombarderfartøj  under  Kapitajn  Nordberg;  men  Fjenden  var  godt 
dækket,  og  efter  en  Kamp  paa  Vh  Time  og  efter  at  have  opnaaet  den 
Kundskab,  han  søgte,  trak  Fisker  sig  tilbage  til  Grævlingesund  fra  dette, 
som  man  kaldte  det,  »visne  Blad  i  vor  Sejrskran ds».  En  Maaned  senere 
fik  Normændene  Hævn,  thi  da  blev  en  lille  Styrke  paa  6  Kanonbaade 
angreben  i  Grævlingesund  af  30  svenske  Kanonbaade,  som  bleve  tvungne 

til    at    trække    sig    tilbage,    da    Normændene    nu    havde    en    dækket 
Stilling. 

Den  25de  Maj  indlob  der  Befaling  fra  Kong  Gustav  til  Armfelt,  at 
han  skulde  standse  sin  Fremrykning  i  Norge  og  trække  sig  tilbage  over 
Grændsen.  Der  var  nemlig  ankommet  med  en  engelsk  Eskadre  og  en 
Samling  Forselsskibe  en  engelsk  Hær  paa  10,000  Mand  til  Gøteborg, 
for  at  staa  Sverig  bi  i  dets  Forsvar  mod  Nabolandene.  Disse  Tropper 
vilde  Gustav  anvende  til  i  Forening  med  den  armfeltske  Hærafdeling 
og  understøttet  af  den  engelske  Flaade  at  gjore  Landgang  paa  Sjælland; 
men  herpaa  vilde  Englænderne  ikke  indlade  sig,  Sommeren  gik  hen  med 
unyttige  Underhandlinger,  de  engelske  Tropper  laa  i  hele  denne  Tid  om- 
bord paa  Skibene,  indtil  Gustav  den  Fjerde  endelig  fik  et  bestemt  Af- 
slag paa  sit  Forlangende,  og  Hjælpehæren  sejlede  igjen  hjem  til  England. 
Han  fik  altsaa  hverken  Norge  eller  Sjælland,  og  Krigen  standsedes  fore- 
løbig ved  en  Vaabenstilstand  den  7de  December  1808. 

Ogsaa  Frederik  den  Sjette  havde,  som  tidligere  anført,  maattet  op- 
give sin  Plan  til  en  Landgang  i  Skaane.  En  engelsk  Flaade  paa  11 
Linieskibe  foruden  Fregatter  og  mindre  Skibe  under  Kommando  af  Ad- 
miral Sir  James  Saumarez  var  om  Foraaret  ankommen  til  de  øster- 
søiske  Farvande  for  at  holde  -Øje  med  Russerne,  hjælpe  Svenskerne  og 
beskytte  engelske  Skibe  i  Kattegattet  og  Bælterne ;  disse  Skibe  sværmede 
om  overalt  i  større  og  mindre  Afdelinger  og  bleve  fulgte  med  megen 
Opmærksomhed  af  de  dansk-norske  Smaaskibe.  Det  var  en  Afdeling  af 
denne  Flaade  under  Kommodore  Sir  Richard  Keats,  som  i  August 
Maaned  sejlede  bort  med  det  spanske  Hjælpekorps,  der  var  kommet 
hertil  sammen  med  de  franske  Tropper  under  Bernadotte  for  at  gjøre 
Landgang  i  Skaane  og  nu  laa  i  Fyen  og  Jylland  og  levede  godt  paa  de 
Danskes  Bekostning.  Spanierne,  der  kommanderedes  af  Marquis  de  la 
Romana,  havde  tilfældigvis  faaet  at  vide,  at  Kejser  Napoleons  Broder, 
der  af  denne  var  indsat  til  Konge  i  Spanien,  ikke  vilde  blive  vel  modtaget 
i  dette  Land,  navnlig  af  de  sydlige  Provindser,  og  da  de  her  i  Danmark 
modtoge  Befaling  til  at  aflægge  Ed  til  den  nye  Konge,  besluttede  de 
derfor  i  al  Hemmelighed  at  flygte  bort  fra  Danmark  og  den  franske  Over- 
kommando. Romana  fik  truffet  Aftale  med  den  engelske  Admiral,  og  de 
ham  undergivne  Tropper  droge  fra  Jylland  og  Slesvig  til  Fyen,   hvor  de 

overrumplede  Nyborg,  der  overgav  sig  uden  Sværdslag,  og  hvor  Spanierne 
kun  traf  Modstand  hos  Marinen,  som  med  Briggen  Fama  under  Premier- 
lieuten.  O.  F.  Rasch  og  Kongejagten  Søormen  under  Sekondlieuten. 
T.  E.  Rosenørn  søgte  at  forsvare  Havnen  og  de  der  liggende  Handels- 
skibe ;  men  de  bleve  angrebne  med  stor  Hæftighed  af  de  engelske  Skibe 
fra  Søsiden  og  af  Spanierne  fra  Landbatterierne  og  maatte  overgive  sig 
efter  tyve  Minutters  Kamp  mod  den  aldeles  knusende  Overmagt.  Spa- 
nierne samledes  efterhaanden  paa  Langeland,  hvorfra  de  gik  ombord  i 
de  engelske  Skibe  den  22de  August  og  sejlede  bort.  De  spanske  Tropper 
paa  Sjælland,  der  vare  delagtige  i  Opstanden,  kom  ikke  saa  heldig  der- 
fra; de  bleve  alle  tagne  til  Fange.  I  September  og  Oktober  rømmede 
Franskmændene  Fyen  og  Jylland,  men  forst  i  April  1809  trak  de  bort 
over  Elben,  og  Danmark  slap  for  den  byrdefulde  Understøttelse,  der 
havde  været  det  mere  bekostelig  end  nyttig. 

Om  Krigen  med  Sverig  i  Aaret  1809  er  der  kun  lidet  at  melde. 
Den  blev  gjenoptagen  ved  den  norske  Grændse,  men  førtes  uden  Kraft. 
Paa  Sjælland  var  samlet  en  Hær,  som  skulde  have  gaaet  imod  Skaane; 
to  Gange  var  Lejligheden  gunstig  for  den  til  at  marchere  over  Isen; 
men  Frederik  den  Sjette  vaklede,  og  der  blev  Intet  gjort.  Saa  kom 
Thronskiftet  i  Sverig.  Gustav  den  Fjerde  havde  ved  sit  Stivsind  og  sin 
slette  Ledelse  af  Statens  Anliggender  gjort  sig  saa  forhadt,  at  da  han 
den  13de  Marts  faldt  som  Offer  for  en  Sammensværgelse,  hvori  ogsaa 
Hæren  tog  Del,  hilsedes  Efterretningen  herom  med  Jubel  overalt  i  Lan- 
det; hans  gamle  Onkel,  Hertug  Karl  af  Sødermanland,  udnævntes  til 
Konge,  og  Sagerne  fik  en  anden  Gang.  Krigen  i  Finland  blev  vel  fort- 
sat, men  Underhandlinger  bleve  drevne,  og  da  Sverig  den  17de  Septbr. 
1809  i  Frederikshamn  maatte  indgaa  den  haarde  Fred,  der  skilte  det 
fra  den  tappre  og  trofast  hengivne  Provinds  Finland,  nødtes  Kong  Fre- 
derik til  at  give  Afkald  paa  sit  forfængelige  Haab  om  at  komme  i  Be- 
siddelse af  hele  det  sydlige  Sverig,  og  til  den  10de  December  at  slutte 
Freden  i  Jonkoping,  ifølge  hvilken  Alt  forblev  mellem  de  to  Stater  saa- 
ledes,  som  det  havde  været  før  Krigen. 

Livligere  end  Krigen  med  Sverig  vare  Kampene  paa  Søen  imod 
de  engelske  Krydsere,  Konvojer  og  Handelsskibe,  som  sværmede  om  i 
vore  Farvande  og  med  deres  lange  Vimpler   haanede   os    som    med   en 

Kanepidsk.  I  Norge  drev  Lorentz  Fisker  det  i  Løbet  af  Aaret  1808  til 
at  faae  samlet  i  Alt  35  Kanonchalupper,  56  Kanonjoller  og  8  flydende 
Batterier,  hvad  der  under  de  givne  Forhold  maa  kaldes  betydeligt,  og 
hvormed  Kysterne  forsvaredes.  Desuden  udrustedes  i  Bergen,  hvor  Pre- 
mierlieuten.  Johan  Bjelke  kommanderede  Roflotillen,  6  velsejlende 
Kanonskonnerter,  der  hver  forte  to  24pundige  Kanoner  og  sex  Haubitzer. 
Her  forefaldt  i  Maj  en  Begivenhed,  som  fortjener  at  nævnes.  En  hol- 
landsk Fregat  med  en  Konvoj  var  lobet  ind  til  Bergen  for  Soskade,  og 
den  engelske  Fregat  Tartar  løb  den  15de  Maj  ind  i  Bergens  Led  for 
om  muligt  at  bemægtige  sig  de  hollandske  Skibe.  Tartar  ankrede  i 
Skjærgaarden,  og  Chefen,  Kapitajn  Bettesworth,  roede  selv  med  3  be- 
væbnede Baade  om  Natten  op  mod  Byen;  men  her  traf  han  en  Pa- 
trouillebaad,  som  strax  gjorde  Alarm  og  angreb  den  overlegne  Fjende. 
Patrouillebaaden  blev  tagen,  efterat  2  Mand  af  dens  lille  Besætning  vare 
dræbte  og  3  saarede;  men  den  havde  gjort  sin  Pligt,  Byens  Forsvarere 
vare  vækkede.  Bettesworth  løb  tilbage  til  sin  Fregat,  lettede,  styrede 
op  imod  Byen  for  at  angribe,  men  traf  om  Morgenen  sammen  med 
Bjelke,  der  var  gaaet  ham  imøde  med  1  Skonnert  og  3  Kanonbaade. 
En  Kamp  aabnedes  i  Skjærgaarden  mellem  de  vel  dækkede  norske 
Kanonbaade  og  den  store  Fregat,  der  led  meget  paa  Skrog  og  Rejsning 
og  efter  en  Times  Fægtning,  efterat  Chefen  var  falden,  benyttede  en 
gunstig  Brise  til  atter  at  komme  bort. 

Orlogsbriggen  Longen  paa  20  Stkr.  18pundige  Kanoner,  der  under 
Premltn.  Peter  Wulffs  Kommando  var  bleven  tilbage  i  Norge,  havde 
flere  Sammenstød  med  engelske  Skibe.  Den  14de  Marts  1808  kæmpede 
den  i  4  Timer,  fra  Kl.  7  til  11  om  Aftenen,  udfor  Rasvaag  med  den 
engelske  Brig  Childørs,  der  længe  havde  foruroliget  den  norske  Sø-  og 
Kystfart;  Childers  var  mindre  end  Longen,  og  maatte  derfor,  skjøndt 
den  kæmpede  tappert,  tilsidst  fortrække  i  en  stærkt  havareret  Tilstand. 
Den  19de  Juni  næst  efter,  da  Longen  laa  og  krydsede  udenfor  Flekkerø, 
kom  en  fremmed  Brig  løbende  ned  imod  den  med  Force  af  Sejl;  det 
var  den  engelske  Orlogsbrig  Seagull  paa  16  Kanoner,  Kapitajn  Cath- 
cart,  der  havde  antaget  Longen  for  et  Handelsskib,  og  nu,  da  den  op- 
dagede sin  Fejltagelse,  gjorde  sig  rede  til  Kamp.  Ilden  aabnedes  paa 
lang  Afstand,  men  Vejret  blev  efterhaanden  stille,  og  de  to  Modstandere 

ruaatte  ty  til  Aarerne.  De  nærmede  sig  hinanden  paa  Geværskuds  Af- 
stand, fyrede  begge  af  al  Kraft  og  bleve  temmelig  medtagne;  men  da 
saa  4  Kanonbaade  under  Lieutenant  Fons  s  kom  ud  fra  Skjærgaarden 
og  understøttede  Longen,  var  Seagulls  Skjæbne  afgjort.  Cathcart  for- 
svarede sig  tappert,  men  Overmagten  var  for  stor,  og  efter  3  Kvarters 
heftig  Kamp  og  Tab  paa  Mandskab,  Skrog  og  Rejsning  maatte  han 
stryge  sit  Flag.  Seagull  blev  slæbt  ind  i  Skjærgaarden,  hvor  den  sank, 
men  dog  snart  igjen  blev  opløftet  og  istandsat. 

I  de  danske  Farvande  var  det  den  unge  Premierlieuten.  Christian 
Wulff,  en  Broder  til  Longens  Chef,  som  aabnede  'Guerillakrigen.  Han 
havde  Kommando  paa  Stationen  i  Langelandsbæltet  og  Farvandet  mellem 
Sjælland  og  Lolland-Falster,  og  gik  den  4de  Juni  1808  om  Morgenen 
Kl.  7  ud  fra  Fejø  med  4  Kanonbaade  for  at  rekognoscere  i  Bæltet,  da 
han  op  ad  Formiddagen  fik  en  fjendtlig  Orlogsbrig,  The  Tickier  paa  14 
Kanoner,  fort  af  Lieutenant  John  W.  Skinner,  i  Sigte.  Wulff'  styrede 
efter  Briggen,  der  ligeledes  satte  Kurs  efter  Kanonbaadene,  saasnart  de 
opdagedes;  men  Vejret  blev  mere  og  mere  stille,  og  da  der  endnu  var 
temmelig  høj  Dønning  i  Søen,  gik  Tilnærmelsen  langsomt.  Kl.  3  om 
Eftermiddagen  vare  Baadene  udfor  Taars,  hvor  to  andre  Kanonbaade 
under  Lieutenant  de  Coninck  forenede  sig  med  dem,  og  en  halv  Time 
senere  var  man  kommen  den  engelske  Brig  saa  nær,  at  Kampen  kunde 
aabnes;  Kanonbaadene  stilledes  i  Frontlinie,  og  Tickier,  som  paa  Grund 
af  det  stille  Vejr  havde  maattet  lægge  sine  Aarer  ud,  vendte  Bougen 
imod  dem  og  besvarede  Ilden  med  sine  Bougkanoner.  Skydningen  var 
usikker  paa  Grund  af  Søgangen;  dog  led  Briggen  meget  paa  Skrog  og 
Rejsning,  Chefen  faldt,  Flere  af  Mandskabet  saaredes,  og  da  man  havde 
opdaget  en  engelsk  Fregat,  der  senere  viste  sig  at  være  Euryalus,  Kapt. 
Dundas,  som  vel  enduu  var  langt  borte,  men  begyndte  at  nærme  sig 
med  en  opkommende  Brise,  besluttede  Wulff  at  gjøre  en  hurtig  Ende 
paa  Kampen  ved  at  entre  Modstanderen,  og  roede  derfor  rask  fremad 
med  alle  Baadene;  det  stærkt  ramponerede  Tickier  strøg  da  sit  Flag. 
Wulff  tog  Byttet  i  Besiddelse  og  blev  Briggens  Chef.  En  Uge  efter 
hævnede  dog  Eurydm  sig  ved  under  Taars  om  Natten  med  sine  Baade 
at  overrumple  og  tage  en  dansk  Kanonchalup,    fra    hvilken   den    største 

Del  af  Besætningen  var  gaaet  i  Kvarter  for  at  hvile  sig  efter  en  an- 
strængende  Dag. 

Kapitajnltn.  U.  A.  Schonheyder,  som  var  Chef  for  det  fyenske 
Søforsvar,  holdt  et  vaagent  Øje  med  Engelskmændene  og  deres  Konvojer  i 
Store-Bælt,  hvor  han  ofte  lob  ud  med  sine  Baade  og  bemægtigede  sig 
adskillige  Handelsskibe.  Den  2den  August,  kort  før  de  spanske  Troppers 
Opstand,  lob  han  ud  fra  Nyborg  med  8  Kanonchalupper,  forenede  sig  i 
Bæltet  med  4  Kanonbaade  underKapitajnltn.  J.  J.  Suenson,  som  havde 
Station  ved  Korsar,  og  med  Chr.  Wulffs  4  Kanonbaade,  og  denne  samlede 
Styrke  angreb  da  sent  om  Aftenen,  efterat  det  var  blevet  mørkt,  under 
Agersø  den  engelske  10  Kanoners  Orlogsbrig  The  Tigress,  som  blev  tagen 
efter  en  Kamp  paa  henved  en  Time.  En  Maaned  senere  angreb  Schon- 
heyder, ligeledes  i  Mørke  sent  om  Aftenen  og  i  stille  Vejr,  med  21 
Kanonbaade  de  to  engelske  Orlogsbrigger  Kite  og  Mmw,  som  laa  til  An- 
kers under  Sprogø;  begge  de  fjendtlige  Skibe,  navnlig  det  første,  bleve 
ilde  tilredte,  og  var  ikke  en  indtrædende  Brise  kommen  dem  til  Undsæt- 
ning, saa  at  de  kunde  ty  ind  under  et  engelsk  Linieskibs  Kanoner,  vilde 
nok  mindst  et  af  dem  være  blevet  de  Danskes  Bytte. 

Ved  Kjøbenhavn  og  i  Sundet  forestod  Kommandorkapt.  J.  C. 
K rieger  Kystforsvaret  med  stor  Dygtighed  og  Aarvaagenhed,  og  Eng- 
lænderne fik  snart  her  at  fole,  at  det  ingenlunde  var  let  for  dem  at 
passere  ad  denne  Vej  til  Østersøen;  navnlig  maatte  de  i  Reglen  søge 
gjennem  Flinterenden  og  undgaa  Drogden.  1  Begyndelsen  af  Juni 
Maaned  1808  var  en  Konvoj  paa  80  Handelsskibe,  dækket  af  3  engelske 
Orlogsbrigger  og  et  Bombarderskib,  der  kom  Nord  fra,  gaaet  til  Ankers 
ved  Malmø;  Krieger  havde  da  samlet  saamegen  Styrke,  som  han  kunde 
raade  over,  21  Kanonchalupper  og  7  Morter  baade,  og  lagt  sig  ved  Dragør 
og  Sydenden  af  Saltholm  for  om  muligt  at  opsnappe  Noget  af  det  rige 
Bytte.  To  Gange  søgte  Konvojen  at  slippe  bort,  men  blev  hver  Gang- 
dreven  tilbage;  den  9de  Juni  Kl.  2  om  Eftermiddagen  lettede  Konvojen 
tredie  Gang  og  stod  Syd  paa  for  en  frisk  nordlig  Brise,  hvorfor  Kanon- 
baadsflotillen  strax  lob  ud  fra  Dragør,  forceiede  tværs  over  Farvandet 
og  angreb  Konvojen,  som  var  delt  i  tre  Grupper,  hver  med  sin  Be- 
skytter. Der  blev  fyret  rask  fra  begge  Sider.  Da  det  løjede  af  og  blev 
næsten  Stille,  forfulgte  Baadene  de  fjendtlige  Skibe  til  henimod  Falsterbo 


586  Sejlkrigsskibenes  sidste  Tid. 

Rev;  de  forreste  Afdelinger  undslap,  men  af  Arrieregarden  erobredes  den 
stærkt  forskudte  Orlogsbrig  TJie  Turbulent  paa  14  Kanoner  og  12  Han- 
delsskibe, af  hvilke  dog  5  lob  paa  Grund  og  maatte  brændes.  Den  25de 
næstefter  om  Natten  havde  Kapitajnlieuten.  J.  J.  Suenson,  som  var 
paa  Vejen  til  Store- Bælt  med  6  Kanonchalupper,  under  Stevns  Klint  et 
Sammenstod  med  et  engelsk  Linieskib,  som  efter  en  Kamp  paa  en  Time 
flygtede  bort  for  fulde  Sejl.  Mere  alvorlig  var  dog  en  Fægtning,  som 
Kriegers  Flotille  havde  den  20de  Oktober,  ligeledes  med  et  Linieskib, 
Africa  paa  60  Kanoner,  i  Kjøge  Bugt.  Linieskibet  skulde  beskytte  en 
stor  Konvoj,  som  var  naaet  til  Malrno,  og  laa  Syd  for  Flinterenden,  da 
Krieger  løb  ud  med  19  Kanonbaade  og  et  Par  Haubitzbaade  for  at  af- 
skære det  fra  Konvojen.  Africa,  der  førtes  af  Kapitajn  Barrett,  lettede 
og  stod  Syd  paa;  men  snart  blev  det  Stille,  og  Krieger  angreb  med  sin 
Flotille.  Det  store,  ubevægelige  Skrog,  et  sikkert  Maal  for  de  Danskes 
Kanoner,  laa  og  vaandede  sig  under  Beskydningen,  som  det  ikke  med 
Frugt  kunde  besvare  mod  de  smaa  Kanonbaade,  der  søgte  at  holde  sig 
i  Linieskibsbatteriernes  døde  Vinkler.  I  3  Timer  varede  Kampen;  to 
Gange  blev  det  engelske  Flag  nedskudt,  og  hver  Gang  nærmede  Kanon- 
baadene  sig  under  Folkenes  rungende  Hurraraab  i  den  Formening,  at 
det  var  strøget;  men  de  bleve  modtagne  af  Fjendens  dræbende  Musketild 
paa  nært  Hold,  og  Flaget  kom  igjen  op.  Da  Natten  brød  frem,  rejste 
der  sig  en  Brise,  og  Africa  slap  bort  med  9  Døde  og  53  Saarede,  Rejs- 
ningen faldefærdig,  Skroget  gjennemboret  «saa  at  en  Mand  kunde  krybe 
igjennem  Hullerne«,  Agterspejlet  forskudt,  efterat  være  truffet  af  70  Kugler, 
og  Fartøjerne  ødelagte;  det  tyede  ind  til  Karlskrona.  De  Danske  havde 
28  Døde  og  36  Saarede. 

Nogle  Dage  senere,  den  24de  Oktober,  blev  Christiansø,  der  kom- 
manderedes af  den  kjække  Kapitajnltn.  J.  H.  Kohl,  Gjenstand  for  et 
haardt  Angreb  af  den  engelske  Flaade  i  Østersøen.  Eskadren,  som  talte 
2  Linieskibe,  1  Fregat,  2  Brigger  og  3  Bombarderer,  lagde  sig  udenfor 
Fæstningens  Ostside  og  begyndte  fra  om  Morgenen  at  kaste  med  Bomber; 
efterat  have  fortsat  hermed  i  fire  Timer  og  kastet  omtrent  300  Bomber 
i  Land,  rykkede  Skibene  nærmere  og  sendte  Fæstningen  flere  glatte  Lag, 
der  besvaredes  med  Ro  og  Kraft.  Kohl  erklærede,  at  han  hellere  vilde 
sprænge  Fæstningen  i  Luften  end  kapitulere,  og  da  Fjenden  indsaae,  at 


Krigen  med  England.  587 

han  ikke  kunde  udrette  Noget  mod  de  haarde  Mure,    trak  han  sig  ved 
Middagstid  tilbage. 

Vi  skride  videre  i  vor  kortfattede  Skildring  til  det  næste  Aar  1809. 
Admiral  Sauniarez  var  sejlet  hjem  til  England  med  den  største  Del  af 
den  engelske  Flaade,  medens  Resten  overvintrede  i  svenske  Havne ;  men 
han  kom  tilbage  tidlig  om  Foraaret,  og  Farvandene  fyldtes  atter  med 
engelske  Krydsere.  Norges  Forsyning  med  Korn  og  andre  Fornøden- 
heder, der  vel  bedst  lod  sig  iværksætte  om  Vinteren,  medførte  dog  megen 
Fare  og  Besværlighed,  og  den  saakaldte  Provideringsadministra- 
tion,  der  var  udnævnt  af  Regeringen  under  Ledelse  af  Kommandør  F. 
C.  Risbrich,  havde  en  vanskelig  Opgave  at  løse.  Den  ledede  fra  Aal- 
borg Norges  Forsyning,  og  benyttede  hertil  endel  Smaaskibe,  der  tildels 
vare  armerede  eller  ledsagede  af  bevæbnede  Fartøjer.  Med  et  af  disse, 
Jagten  Aalborg  paa  6  firepundige  Kanoner,  havde  den  nittenaarige  Se- 
kondltn.  Georg  Fog  en  flink  Fægtning  den  1ste  Marts  med  en  engelsk 
Korvet  og  en  Kutter.  Da  han  ikke  kunde  undgaa  Kamp,  gik  han  rask 
løs  paa  Fjenden  og  sloges  med  ham  en  hel  Time,  saa  at  de  Fartøjer, 
han  skulde  beskytte,  fik  Lejlighed  til  at  undslippe;  men  Fog  maatte 
bukke  under  for  Overmagten  og  faldt  saaret  i  Fjendens  Hænder. 

Den  23de  Maj  stod  i  Store-Bælt  en  Kamp  mellem  en  Afdeling 
Kanonbaade  under  Kapitajnlieuten.  Schønheyder  og  den  engelske  Fregat 
Melpomme  paa  44  Kanoner.  Schønheyder  havde  forenet  sig  med  Kanon- 
baadene  fra  Lohals  og  fra  Nakskov,  hvorved  Flotillen  forøgedes  til  20 
Kanonchalupper,  og  angreb  med  disse  henimod  Midnat  den  engelske 
Fregat,  der  laa  til  Ankers  under  Omø  i  stille  Vejr.  Kampen  havde 
varet  en  Time,  da  en  let  Brise  sprang  op  og  hjalp  Fregatten,  der  havde 
5  Døde  og  29  Saarede  foruden  Tab  paa  Skrog  og  Rejsning,  til  at  slippe 
bort  fra  de  byrdefulde  Modstandere,  som  aldeles  intet  Tab  havde  lidt. 
—  Den  10de  August  var  Kapitajnltn.  Søren  Bille,  der  havde  Station 
ved  Frederiksværn,  saa  heldig  med  sine  6  Kanonchalupper  og  2  Joller 
at  tilbageerobre  fra  Engelskmændene  den  forrige  danske  Brig  Aliart,  som 
de  havde  taget  ved  Kjøbenhavn  1807.  —  Ved  Skagens  Rev  havde  Eng- 
lænderne udlagt  Orlogsbriggen  Minæ,  som  vi  kjende  fra  Angrebet  ved 
Sprogø  det  foregaaende  Aar,  for  i  de  indtrædende  Efteraarsnætter  at 
tjene  som  Fyrskib,    da  selvfølgelig  Kystfyrene  holdtes  slukkede.      Dette 

var  en  Torn  i  -Øjnene  paa  Kanonbaadsafdelingen  ved  Frederikshavn,  som 
maatte  søge  at  fordrive  det.  1  denne  Hensigt  afsendtes  Preinierltn.  N. 
H.  Tuxen  til  Skagen  med  tre  Dækskanonbaade  —  alle  tre  engelske 
Priser  —  og  tre  Kanonjoller;  men  da  Vejret  var  stærkt  blæsende  og 
Baadene  ikke  kunde  søge  Læ,  led  Besætningen  meget  ondt.  Endelig, 
efter  otte  Dages  Forlob,  i  hvilken  Tid  Baadene  ikke  kunde  have  Sam- 
kvem med  Land  paa  Grund  af  Blæsten,  bedagede  Vejret  sig  den  2den 
September  og  Søfolkene  fik  Lon  for  deres  kjække  Udholdenhed.  Kl.  9 
om  Morgenen  lettede  Tuxen  med  Flotillen  og  styrede  udefter;  men  da 
Minæ,  som  var  armeret  med  14  Kanoner  og  en  stor  Haubitz  og  fortes 
afKapitajn  le  Blanc,  saae  Baadene,  lettede  ogsaa  den  og  styrede  Nord- 
ost i.  Det  blev  til  en  livlig  Jagt,  de  Danske  trak  paa  Aarerne  af  al 
Kraft,  og  da  Vinden  løjede  mere  og  mere  af,  saa  at  Briggens  Fart 
mindskedes,  lykkedes  det  dem  efter  8  Timers  anstrængende  Koning  Kl. 
5  om  Eftermiddagen  at  komme  Briggen  paa  Skud,  4  Mile  Nordost  for 
Skagen.  Skydningen  begyndte,  men  var  usikker  paa  Grund  af  den  høje 
Søgang,  og  Minæ  arbejdede  af  al  Kraft  med  Sejl  og  Aarer  paa  at  slippe 
bort;  men  den  maatte  dog  bide  i  Græsset,  og  Kl.  73/4  om  Aftenen  strøg 
le  Blanc  sit  Flag.     Briggen  blev  bragt  ind  til  Frederikshavn. 

Saaledes  gik  Guerillakrigen  sin  Gang,  og  ikke  alene  Kanonbaadene, 
men  ogsaa  Kaperskibene  og  Bekognosceringsfartøjerne  spillede  Fjenden 
mange  Puds,  som  det  vil  være  for  vidtløftigt  her  at  fremstille.  Ofte  gik 
de  ud  om  Natten,  trængte  ind  i  de  fjendtlige  Konvojer,  udskar  og  be- 
mægtigede sig  rigt  ladede  Handelsskibe,  eller  gik  ombord  til  dem  i  stille 
Vejr,  tog  hvad  de  ønskede  og  brændte  saa  Skibene.  Noget  Sørøveragtigt 
kan  der  vel  siges  at  have  ligget  heri,  en  Krigsførelse,  der  ikke  havde 
saa  ringe  Lighed  med  Vikingernes  Maade  at  angribe  paa;  men  dette 
kunde  ikke  være  andet  under  de  givne  Forhold. 

1  Aaret  1810  forefaldt  atter  flere  mindre  Kampe  paa  Søen,  saavel 
i  de  danske  som  i  de  norske  Farvande.  Den  13de  April  erobrede  Pre- 
inierltn. P.  N.  Skibsted  den  engelske  Kanonbaad  Grinder  under  An- 
holt. Premierltn.  J.  C.  de  Falsen,  der  hørte  under  den  frederiks- 
havnske Afdeling,  angreb  den  27de  April  med  4  Kanon baade  udfor 
Skagen  en  engelsk  Fregat,  som  blev  temmelig  stærkt  medtagen,  men 
undslap,  da  der  kom  Brise.     Midt  i  September  erobrede  Falsen   med  6 

Kanonbaade,  navnlig  understøttet  af  Sekondltn.  Linde,  efter  en  Kamp 
paa  tre  Timer- under  Læssø  den  engelsko  Kutter  Alban  paa  12  Carro- 
nader:  denne  Kutter  blev  dog  det  følgende  Aar  tilbageerobret  af  den 
engelske  Brig  Riftemtm^  da  den  under  Premierltn.  T.  E.  Rosen  ørns 
Kommando  var  sendt  ud  paa  et  Kryds  i  Nordsoen.  Den  12te  Maj 
kæmpede  de  4  Brigger  Samsø,  Seaaull,  Alten  og  AUart  under  Kapitajn 
Johannes  Krieger  i  to  Timer  med  den  engelske  Fregat  Tribune 
udfor  Mandal  ved  den  norske  Kyst,  og  den  19de  Juli  erobrede  Krieger 
med  den  samme  lille  Eskadre  en  hel  engelsk  Konvoj  paa  48  Skibe,  hvis 
Værdi  ansloges  til  over  2  Millioner  Rigsdaler  Sølv.  løvrigt  havde  de 
Danske  og  Norske  ogsaa  dette  Aar  nogle  Uheld,  idet  Engelskmændene 
erobrede  tre  Luggere  fra  dem  i  Nærheden  af  Grenaa,  og  kort  efter 
erobrede  bevæbnede  Fartøjer  fra  to  engelske  Fregatter  2  Kanonskonnerter 
af  den  bergenske  Afdeling  i  Nærheden  af  Stat. 

Foraaret  1811  begyndte  med  den  uheldige  Expedition  til  Anholt. 
Ligesom  Englænderne  ved  Krigens  Begyndelse  1807  havde  sat  sig  i  Be- 
siddelse af  Helgoland,  for  at  have  et  Støttepunkt  for  deres  Foretagender 
under  den  fjendtlige  Kyst.  saaledes  havde  de  ogsaa  senere,  18de  Maj 
1809,  foretaget  Landgang  med  en  ringe  Styrke  paa  Anholt  i  Kattegattet, 
i  Førstningen  kun  for  at  kunne  holde  Fyret  tændt,  men  senere,  da 
Sverig  havde  sluttet  Fred  med  Danmark  og  endogsaa  (6te  Januar  1810) 
erklæret  England  Krig,  tillige  for  at  erhverve  en  fast  Station  i  det  nu 
overalt  fjendtlige  Kattegat.  Der  henlagdes  en  Garnison  paa  400  Mand 
med  4  Stykker  Feltskyts  paa  øen,  og  omkring  Fyrtaarnet  paa  den  østlige 
Ende  dannedes  et  befæstet  Værk  med  Volde  og  Skandser,  der  bevæb- 
nedes med  40  Kanoner  og  Carronader;  den  engelske  Sokapitajn  J.  V\\ 
Maurice  førte  Kommandoen.  At  de  Danske  kun  med  Harme  kunde  see 
Fjenden  sætte  sig  fast  i  deres  Farvande,  er  naturligt,  og  at  de  meget 
ønskede  at  fordrive  ham  derfra,  kan  man  let  forstaa;  men  om  et  Forsøg 
herpaa  var  forstandigt,  er  et  Spørgsmaal,  hvorom  der  vel  kan  være  delte 
Meninger.  Saalænge  Fjenden  var  Herre  i  Farvandet,  kunde  øen  van- 
skeligt erobres  og  ligesaa  vanskeligt  bevares;  skulde  den  tages,  maatte 
det  være  ved  Overrumpling  og  om  Foraaret,  inden  de  engelske  Skibe 
kom  til  Kattegattet.  Der  blev  tænkt  herpaa  i  Foraaret  1810,  men 
Planen  kom  ikke  til  Udførelse ;  først  Aaret  efter,  saasnart  Isen  var  borte, 

blev  den  sat  iværk  —  og  mislykkedes,  hvortil  Grunden  mindre  maa 
soges  i  Maaden,  hvorpaa  den  blev  udført,  end  i  den  Omstændighed,  at 
den  overhovedet  blev  udført,  og  i  Englændernes  Aarvaagenhed ;  de 
vidste,  hvad  der  forberedtes  imod  dem. 

Den  26de  Marts  afgik  fra  Gjerild  Bugt  Nord  for  Grenaa  en  Flo- 
tille  paa  12  Kanonbaade,  en  Lugger  og  nogle  Rekognoscerbaade  under 
Premierlieutenant  Falsens  Kommando  og  ledsaget  af  12  Forselsskibe 
med  en  Afdeling  Landgangstropper,  650  Mand  med  2  Kanoner  og  2 
Haubitzer  under  Major  von  Melsteds  Kommando.  Kursen  sattes  mod 
Sydsiden  af  Anholt,  hvor  Landgangen  blev  foretagen  uden  Uheld  3  Timer 
efter  Midnat  den  27de,  et  Stykke  Vest  for  Fyrtaarnet ;  men  Englænderne 
havde  deres  Vagtposter  ude,  og  Fjendens  Ankomst  blev  strax  meldt  i 
Fortet.  Da  det  gryede  ad  Dag,  satte  de  danske  Tropper  sig  i  Bevæ- 
gelse, men  overraskedes  strax,  ikke  alene  ved  at  hore  Skud  blive  affy- 
rede og  see  Signaler  vaje  i  Fortet,  men  ogsaa,  da  det  blev  lidt  lysere, 
ved  at  opdage  en  engelsk  Fregat  og  en  Brig,  som  laa  til  Ankers  tæt 
Nord  for  -Oen.  Da  Angrebet  saaledes  viste  sig  at  være  robet  og  Englæn- 
derne at  være  vel  forberedte  paa  at  afværge  det,  maatte  Overrumplingen 
betragtes  som  mislykket,  og  de  danske  Tropper  burde  vistnok  da  have 
trukket  sig  tilbage;  men  herom  vilde  den  kjække  Melsted  slet  ikke  hore 
tale.  Hellere  do  som  en  Helt  end  nu  luske  af!  Tropperne,  der  led- 
sagedes af  et  Korps  paa  200  Matroser  under  Premierltn.  Karl  Hol- 
stens Kommando,  rykkede  frem  imod  Fortet,  og  Falsen,  som  endnu 
ikke  vidste  noget  om  de  engelske  Orlogsmænds  Ankomst  —  de  vare 
netop  komne  Dagen  forud  —  lagde  sig  med  Kanonbaadene  udenfor 
Fortet.  En  levende  Ild  aabnedes  fra  begge  Sider,  de  danske  Tropper 
gjorde  flere  Angreb,  men  bleve  hver  Gang  slaaede  tilbage.  Angrebet 
blev  heftigere;  Foreren  Major  Melsted  faldt,  han  fulgtes  af  Kapitajn 
Prytz,  Lieutenanterne  Holsten  og  Obel,  samt  30  til  40  Mand. 
Herved  tabte  de  angribende  Tropper  Modet  og  sogte  Dækning  bagved 
Sandklitterne  mod  den  heftige  Ild.  Imidlertid  havde  Krigsskibene  lettet; 
det  ene  af  dem,  Fregatten  Tartar  paa  40  Kanoner,  Kapitajn  Baker, 
styrede  for  en  frisk  Brise  af  vestlig  Vind  Øst  om  Anholts  Rev  og  hen- 
imod  Kanonbaadene;  det  andet,  Briggen  Sheldrake  paa  16  Kanoner, 
Kapitain  Stewart,  arbejdede  sig  op  imod  Vinden  paa  Nordsiden.  Falsen 

inaatte  flydte  med  Kanon baad ene,  der  roede  Vester  paa  langs  med  Ky- 
sten, op  imod  Vinden,  og  sendte  flere  Bud  i  Land  for  at  f'aae  Tropperne 
indskibede;  det  lykkedes  saaledes  henad  Middag  at  faae  alle  Matroserne 
og  de  til  Kanonbaadene  horende  Soldater  ombord,  men  Troppeafdelingen, 
der  havde  mistet  sin  Forer  og  var  hildet  i  den  uheldige  Vildfarelse,  at 
Baadene  alt  havde  forladt  Oen,  havde  desværre  allerede,  500  Mand 
stærk,  overgivet  sig  til  Fjenden.  Det  gjaldt  nu  om  at  frelse,  hvad 
frelses  kunde;  det  blæste  allerede  temmelig  haardt,  Baadene  skulde  ar- 
bejdes op  med  Aarerne  mod  Vind  og  So,  og  to  Krigsskibe  vare  paa  Jagt 
efter  dem.  Da  udtænkte  Falsen  en  List.  Han  sendte  nogle  af  Forsels- 
skibene,  der  lignede  Kanonbaadene  endel,  ned  ad  Isefjorden  til,  og  da 
de  bleve  sete  af  Tartar,  jog  Fregatten  afsted  efter  dem  og  lod  Kanon- 
baadene slippe.  Disse  arbejdede  sig  videre  op  imod  den  haarde  Kuling, 
Vest  om  Anholt;  men  da  den  engelske  Brig  her  sejlede  dem  op,  maatte 
de  sprede  sig;  Falsen  selv  bar  af  for  Vinden  med  sin  Chalup,  fristede 
Briggen  til  at  forfølge  sig  og  undslap  i  Læ  af -Øen;  han  naaede  Sundet 
og  Kjøbenhavn  den  næste  Morgen.  Sheldrake  vendte  sig  imod  de  andre 
Kanonbaade  og  opsejlede  den  agterste  af  dem,  der  fortes  af  den  kjække 
Sekondltn.  P.Buhl,  der  alt  som  sextenaarig  Kadet  havde  udmærket  sig 
under  Kjøbenhavns  Belejring  1807,  hvor  han  deltog  i  Forsvaret  ved  Kalle- 
bodstrand  og,  skjøndt  han  mistede  den  venstre  Arm,  holdt  ud  indtil  An- 
grebet var  tilende.  Han  svigtede  heller  ikke  nu  sin  Natur,  optog  Kampen 
med  den  store  Brig,  skjondt  Kuling  og  So  vare  haarde,  og  fægtede  tap- 
pert i  tre  Kvarter,  for  at  opholde  Fjenden  og  frelse  sine  Kammerater. 
Endelig  nødtes  han  til  at  stryge  sit  Flag  for  Overmagten;  men  da  En- 
gelskmanden befalede  ham  at  lægge  sig  paa  Siden  af  Briggen  som  dens 
Prise,  svarede  han  Nej,  lod  Mandskabet  kaste  sig  ned  under  Tofterne, 
stillede  sig  selv  med  Ryggen  mod  Masten  og  betydede  sin  Fjende,  at, 
vilde  han  bave  Kanonbaaden  og  dens  Besætning,  maatte  han  selv  komme 
og  hente  den.  Der  blev  da  fra  Briggen  afskudt  adskillige  Geværskud 
imod  de  stridige  Danske  —  det  hjalp  ikke,  Aarerne  bleve  ikke  rørte. 
Engelskmanden  maatte  da  sætte  sine  Fartøjer  ud  for  at  hente  sit  Bytte, 
og  efterat  Buhl  var  kommen  ombord  i  Briggen,  forførte  han  endnu  Chefen 
til  at  jage  nogle  Førselsskibe,  saa  at  de  Kanonbaade,  der  roede  ad  Jyl- 
land til,  i  god  Behold  naaede  Gjerild  Bugt;    men  to  Kanonbaade,    der 

kommanderedes  af  Sekondltn.  M.  K.  Miihlensteth,  sejlede  ad  Sverig 
til  og  bleve  forful  te  af  Sheldrake,  der  opsejlede  dem  og  erobrede  den 
ene  af  dem  efter  en  varm  Fægtning,  skjøndt  i  synkefærdig  Stand.  Saa- 
ledes  endte  det  uheldige  Tog  til  Anholt,  i  hvilket  Flaaden  mistede  2 
Kanonchalupper,  et  Forselsskib  og  et  Proviantskib  samt  121  Fanger,  47 
Mand  faldt  og  48  saaredes;  men  Hærens  Tab  var  meget  storre  og 
Expeditionen  ganske  mislykket. 

Nogle  Maaneder  efter  denne  Begivenhed  var  Premierltn.  B.  K.  B. 
Wigelsen  saa  heldig  med  en  Afdeling  paa  4  Kanonchalupper  fra  Sta- 
tionen ved  Udbyhøj  efter  en  Kamp  paa  3x/2  Time  i  Kattegattet  at  erobre 
den  engelske  Orlogsbrig  The  Safeguard  paa  12  Kanoner  og  en  50pundig 
Haubitz,  ført  af  Lieutenant  Th.  England.  —  Mindre  heldigt  gik  det 
omtrent  en  Uge  senere,  da  Falsen  med  17  Kanonbaade  og  Joller  samt 
10  med  Brandsager  forsynede  Fartøjer  om  Natten  imellem  den  4de  og 
5te  Juli  løb  ud  fra  den  jydske  Kyst  for  at  søge  Bytte  i  en  stor  engelsk 
Konvoj,  som  laa  til  Ankers  i  den  nordlige  Ende  af  Store-Bælt,  imellem 
Hjelmen  og  Sejrø.  Det  var  ganske  stille  Vejr,  og  da  Briggen  Sheldrake, 
som  laa  til  Ankers  ved  Konvojens  Nordende,  saae  Kanonbaadene  komme, 
lettede  den  og  lod  sig  drive  med  Strømmen  ned  mod  3  Linieskibe,  som 
laa  ved  den  sydlige  Ende.  De  Danske  gjorde  et  rask  Indhug  paa  Han- 
delsskibene, tændte  Ild  i  nogle  og  vare  netop  i  Begreb  med  at  slæbe 
bort  med  andre,  da  en  frisk  vestlig  Brise  pludselig  sprang  op  og  satte 
Engelskmændene  istand  til  at  lette  med  Krigsskibene  og  forfølge  de  danske 
Vikinger.  Disse  slap  deres  Bytte  og  søgte  at  undfly  til  Hjelmen;  men 
en  Kanonjolle  blev  opsejlet  og  erobret,  tre  Kanonbaade,  der  komman- 
deredes af  Falsen  selv,  af  den  nylig  udvexlede  Lieutenant  Buhl  og  en 
Maanedslieutenant  Oldeland,  bleve  uventet  angrebne  af  Briggen  Shel- 
drake, der  havde  listet  sig  ind  paa  dem  under  Morgentaagen,  og  efter 
en  livlig  Kamp  maatte  de  to  sidste  overgive  sig  til  den  samme  Skibs- 
chef, som  nogle  Maaneder  tidligere  havde  modtaget  Buhls  Kaarde; 
Falsen  undgik  vel  Sheldrake,  men  blev  kort  efter  taget  af  to  Linieskibe. 
Af  Baadenes  Besætninger  bleve  7  Mand  dræbte  og  14  saarede,  og  blandt 
disse  sidste  vare  de  3  Officerer;  Buhl  fik  et  Skudsaar  i  Ryggen. 

De  Skjærmydsler,  som  dette  Aar  (1811)  forefaldt  ved  Norges  Kyster, 
vare  i  det  Hele  taget  heldigere.    En  engelsk  Kutter  Stvan  paa  10  Car- 

ronader  havde  i  længere  Tid  drevet  sit  Spil  langs  Skjærgaarden  ved  den 
svenske  Grændse  og  efterhaanden  opbragt  omtrent  30  danske  og  norske 
Smaaskibe,  hvorfor  Sekondlieuton.  Klink  den  23de  April  afsendtes  fra 
Sandøsund  ved  Færder  med  3  Kanonchalupper  til  den  svenske  Skjær- 
gaard  for  at  opsøge  og  fordrive  eller  bemægtige  sig  Kutteren.  Dagen 
efter  tog  Klink  i  Hafstensund  et  fra  Swan  udsendt  bevæbnet  Fartøj, 
og  den  25de  om  Morgenen  traf  han  Swan  selv,  der  tilligemed  Hero  laa 
i  Kongshavn,  nogle  Mile  udenfor  Uddewalla.  Uagtet  Folkene  havde  siddet 
ved  Aarerne  næsten  et  helt  Døgn,  higede  de  dog  efter  at  maale  sig  med 
Fjenden,  og  Klink  skred  derfor  strax  frem  til  Angreb  —  da  i  det 
Samme  den  forfærdede  svenske  Lods  sprang  i  en  Jolle  og  flygtede  i 
Land.  Skjøndt  Farvandet  her  er  meget  forkrøblet,  lode  de  dristige  Nor- 
mænd sig  dog  ikke  afskrække,  men  gik  rask  løs  paa  de  to  Kuttere  og 
redte  dem  saaledes  til,  at  Swan  maatte  stryge  sit  Flag  og  Hero  redde 
sig  ved  Flugten  i  en  jammerlig  Tilstand.  Kort  efter  sank  Swan,  og 
man  antog,  at  Hero  ligeledes  var  sunken  udenfor  Skjærgaarden.  — 

I  Skagerakket  laa  otte  dansk-norske  Orlogs brigger,  der  søgte  at 
beskytte  Kysthandelen  og  Samfærdselen,  og  de  havde  flere  Sammenstød 
med  engelske  Krydsere.  Den  1ste  Juli  kæmpede  Briggen  Lolland,  Kapt. 
H.  P.  Holm,  med  den  engelske,  tidligere  danske,  Brig  Brevdrageren, 
som  dog  undslap.  Den  31te  Juli  stødte  Briggerne  Langeland,  Longen 
Og  Kiel  ligeledes  sammen  med  Brevdrageren  og  Kutteren  Algerine;  det 
var  næsten  stille  Vejr,  Engelskmændene  flygtede  for  Sejl  og  Aarer,  og 
de  dansk-norske  Skibe  forfulgte  dem,  ligeledes  med  Aarerne  ude ;  Jagten 
fortsattes  hele  Natten  og  den  følgende  Morgen,  og  da  Langeland  et  Par 
Gange  var  kommen  et  Stykke  forud  for  sine  Kammerater,  søgte  Engelsk- 
mændene at  afskære  den;  men  de  fik  Skam  til  Tak  og  bleve  ilde  til- 
redte. De  andre  Brigger  kom  til,  og  en  heftig  Skydning  aabnedes,  under 
hvilken  Brevdrageren  led  meget;  men  den  og  Kutteren  undslap  for  Force 
af  Sejl,  da  der  kom  Brise,  skjøndt  de  forfulgtes  til  Kl.  9  om  Aftenen. 
—  Den  2den  September  var  man  heldigere.  Om  Morgenen  omtrent 
Kl.  1  fik  Lolland,  Kapitajn  Holm,  udenfor  Arendal  to  engelske  Brigger, 
Chanticleer  paa  10  Kanoner  og  Manly  paa  12,  i  Sigte;  til  Lolland  slut- 
tede sig  Samsø,  Lieutenant  F.  Grodtschilling,  og  Alsen,  Lieutenant 
Kr.  Lutken,    og    disse  tre  Brigger  i  Forening  gik  paa  Jagt  efter  de 

engelske  Skibe.  Et  Sammenstød  fandt  allerede  Sted  Kl.  2*2,  men  da 
CJianticleer  satte  Sejl  til  og  flygtede,  aabnedes  den  egentlige  Kamp  først 
Kl.  4;  Chanticleer  undslap,  men  Manly  maatte  efter  2  Timers  heftig 
Fægtning  og  et  kjækt  Forsvar  stryge  for  Overmagten. 

I  Oktober  Maaned  blev  den  første  Fregat,  Najaden,  som  byggedes 
paa  Nyholm  efter  Flaadens  Bortførelse,  sat  i  Vandet,  og  man  gik  strax 
iværk  med  at  ruste  den.  I  Slutningen  af  Februar  1812  afgik  den  til 
Norge  under  Kommando  af  Lollands  tidligere  Chef,  Kapitajn  H.  P. 
Holm,  for  i  Forening  med  Briggerne  at  værne  de  norske  Kyster  mod 
de  engelske  Krydsere.  Dette  «Værn»  kunde  dog  ikke  siges  at  komme 
Normændene  belejligt,  dertil  var  det  baade  for  lille  og  for  stort.  For 
lille,  fordi  en  Fregat  og  nogle  Brigger  ikke  kunde  være  istand  til  at 
maale  sig  med  den  Styrke,  som  Verdens  første  Sømagt  kunde  stille  imod 
dem,  naar  den  vilde;  og  for  stort,  fordi  Norge  allerede  drev  en  tem- 
melig livlig  Søhandel  med  England,  der  ikke  kunde  undvære  dets  Træ- 
last og  derfor  tildelte  endel  norske  Skibe  Fripas  til  at  fare  over  Søen 
med  denne  nyttige  Vare,  en  Handel,  som  de  engelske  Krigsskibe  selv 
beskyttede,  medens  det  strengt  var  forbudt  alle  andre  Skibe  at  løbe  til 
engelske  Havne.  Sejlskibseskadren,  som  kun  lokkede  flere  fjendtlige 
Krydsere  til  Kysten,  blev  derved  Normændene  en  temmelig  byrdefuld 
Beskyttelse,  og  man  havde  hellere  seet,  at  Søstyrken  var  bleven  ind- 
skrænket til  et  Kystforsvar  af  Kanonbaade;  men  Regeringen  havde  en 
anden  Anskuelse,  for  hvilken  den  snart  skulde  komme  til  at  bringe  et 
tungt  Offer. 

Eskadren  havde  om  Foraaret  i  Skagerakket  nogle  enkelte  Sammen- 
stød med  fjendtlige  Krydsere,  som  dog  vare  uden  Betydning.  Den  6te 
Juli  laa  Najaden,  der  var  bevæbnet  med  42  Kanoner  (skjøndt  den  kun 
var  bestemt  til  38),  sammen  med  Briggerne  Lolland,  der  nu  komman- 
deredes af  Kapitajnltn.  Antonius  Krieger,  Samso,  Kapitajnltn.  Fr. 
Grodtschilling,  og  Kiel,  Kapitajnlieuten.  O.  Rasch,  til  Ankers  ved 
Havnen  paa  Vestsiden  af  Sandøen  mellem  Arendal  og  østerrisøer.  Kapi- 
tajn Holm  havde  Dagen  forud  været  ude  paa  et  Kryds,  uden  at  opdage 
fjendtlige  Sejlere,  og  da  han  desuden  stod  i  den  Formening,  at  Skibenes 
Rejsninger  ikke  kunde  sees  fra  Søen  over  Skjærene,  og  da  et  meget 
bugtet,   smalt  Løb    paa  henved  tre   Fjerdingvejs  Længde   fører  ind   fra 

Søen  til  Stedet,  hvor  Eskadren  laa,  følte  han  sig  ganske  tryg  for  Over- 
rumpling og  modtog  Indbydelse  til  Middag  hos  Grodtschilling  ombord 
i  Sa77isø.  Efter  Bordet  gik  Officererne  i  Land  og  steg  op  paa  Fjeldet 
tæt  ved  —  og  hvor  stor  var  da  ikke  deres  Overraskelse  ved  at  see  et 
engelsk  Linieskib,  fulgt  af  tre  Brigger,  komme  ind  fra  Søen  for  fulde 
Sejl,  med  Stævnen  rettet  imod  Indløbet  til  Ankerpladsen.  Det  var  det 
engelske  Linieskib  Dictator  paa  68  Kanoner,  fort  af  den  kjække  unge 
Kapitajn  James  Stewart  (tidligere  Chef  paa  Briggen  Sheldrake), 
Briggen  Calypso  paa  18  Kan.,  Kapitajn  Henry  Weir,  samt  Briggerne 
Podargus  og  Flamer,  hver  paa  14  Kanoner,  Kapitajn  Robilliard  og 
Lieutenant  Th.  England.  Podargus,  ombord  paa  hvilket  der  skal  have 
været  en  svensk  Skomager,  som  havde  noget  Kjendskab  til  Farvandet, 
sejlede  i  Spidsen,  og  de  andre  Skibe  fulgte  i  dets  Kjølvand.  De  havde 
dog  kunnet  see  Najadens  Rejsning  over  Skjærene,  og  holdt  nu  ind  for 
at  opsøge  den. 

Den  Begivenhed,  som  her  skal  fortælles,  er  Kampen  i  Havnen  ved 
Lyngøer  den  Gte  Juli  1812,  og  vi  kunne  dertil  ønske  at  forudskikke 
en  Bemærkning.  Den  blev  af  Samtiden  fremhævet  som  en  glimrende 
Kamp  for  de  dansk-norske  Skibe  og  som  et  halvt  Nederlag  for  de  en- 
gelske, der  maatte  fortrække  uden  at  have  gjort  noget  Bytte;  men  der 
er  nu  forløbet  over  6  Aartier  siden  hin  Begivenhed,  og  Historien  kan 
fælde  en  roligere  Dom.  Det  skal  ikke  være  Meningen  at  borttage  et 
eneste  Blad  af  den  Krands,  som  tilkommer  de  danske  og  norske  Sø- 
mænd, eller  paa  nogen  Maade  at  svække  Indtrykket  af  det  Mod  og  den 
Ufortrødenhed,  de  viste  ved  denne  Lejlighed;  men  naar  man  har  villet 
stille  denne  Affaire  sammen  med  Jessens  Kamp  ved  Sjællands  Odde  den 
22de  Marts  1808,  saa  turde  man  dog  heri  gjøre  Uret.  Ved  Lyngøer 
viste  Engelskmændene  og  deres  kjække  Fører  Stewart  en  Dristighed  og 
Ihærdighed,  værdig'  en  Tordenskjold,  og  for  et  uhildet  Blik  maa  Sympa- 
thien  falde  paa  deres  Side;  med  et  stort  Skib,  med  en  Skomager 
til  Lods,  løb  de  uden  Betænkning  og  med  stor  Sikkerhed  ind  i  den 
snævre  Skjærgaard,  og  skjøndt  Natten  satte  ind,  forfulgte  de  deres 
Fjende  fra  Skjær  til  Skjær,  ødelagde  ham  i  den  mørke  Nat  —  og  sej- 
lede saa  igjen  bort.  Dette  kan  vel  kaldes  et  Vovestykke  med  et  heldigt 
Udfald. 

Da  Officererne  havde  seet  de  engelske  Skibe  komme,  ilede  de  strax 
ombord  paa  deres  egne  Skibe,  og  da  man  ikke  dristede  sig  til  paa  Anker- 
pladsen at  tage  imod  et  Angreb  af  den  engelske  Overmagt,  lettede  Eska- 
dren  for  at  opsøge  en  sikkrere  Havn.  Dette  troede  man  at  finde  ved 
Lyngøer,  der  ligger  en  Mil  østligere  i  Skjærgaarden,  og  hvor  Lodserne 
forsikkrede,  at  Linieskibet  ikke  kunde  løbe  ind.  Didhen  styrede  Naja- 
den Kursen  med  sine  Følgesvende;  men  Engelskmændene  fulgte  efter. 
Podargus  ragede  fast  paa  en  Grund,  og  Flamer  beordredes  til  at  blive 
tilbage  hos  det,  hvorimod  Calypso  løb  forud  for  Dictator  for  at  vise 
Vejen.  Najaden  og  dens  Brigger  snoede  sig  igjennem  den  snævre  Skjær- 
gaard  —  men  Victator  fulgte  dem  i  Hælene,  og  Stewart  mente,  at  hvor 
Najaden  kunde  flyde,  der  kunde  Dictator  det  vel  ogsaa,  skjøndt  der 
nogle  Steder  var  saa  smalt,  at  Linieskibet  maatte  hale  sine  Læsejlsspir 
ind,  for  at  de  ikke  skulde  støde  imod  Skjærene.  Cab/pso  stødte  paa 
Grund,  men  kom  snart  af  igjen;  dog  kom  derved  Dictator  til  at  sejle 
foran.  Klokken  lidt  over  8  om  Aftenen  naaede  Eskadren  Lyngøers  Havn, 
der  har  tre  Indløb,  det  nordøstlige,  det  nordvestlige  og  det  sydvestlige; 
Najaden  løb  ind  gjennem  det  midterste  og  ankrede  Kl.  8V2  midt  i 
Havnen,  der  kun  er  150  Alen  bred;  Briggerne  ankrede,  som  de  kunde 
bedst  i  denne  Snævring,  Lolland  paa  Bagbords,  Kiel  paa  Styrbords  Side 
af  Fregatten,  og  Sainso  agtenfor  den  ved  det  nordøstlige  Løb,  Alle  med 
Stævnene  imod  det  sydvestlige  Løb.  Omtrent  Kl.  9  kom  Dictator  ind 
gjennem  det  samme  Løb  som  de  andre,  styrede  lige  mod  Land,  satte 
Forstævnen  fast  paa  Grunden,  førte  et  Agtervarp  i  Land  paa  -Øen  bagved, 
og  indtog  saaledes  strax  en  ganske  fortrinlig  Stilling,  med  sin  Bredside 
imod  den  smalle  Havn  og  alle  de  dansk-norske  Skibes  Forstævne.  Disse 
havde  imidlertid  søgt  at  forbedre  deres  Stilling  saavidt  muligt;  Najaden 
havde  ført  et  Agtervarp  ud  om  Styrbord  til  et  Handelsskib,  som  laa 
under  Øen  Holmen  ved  Havnens  Nordside,  og  stukket  paa  sit  Toug,  saa 
at  den  kom  til  at  ligge  nogenlunde  tværs  i  Havnen ;  dog  kunde  den 
derved  kun  bringe  6  eller  8  af  sine  Kanoner  til  at  bære  mod  Fjenden. 
Lolland,  som  efter  Najadens  Svajning  kom  til  at  ligge  ivejen  for  dennes 
Batteri,  maatte  stikke  Toug,  indtil  det  kom  ned  ved  Fregattens  Agter- 
ende,   og    her  kunde   kun   to  af  dets  Kanoner  bære.      Kiel  kunde  kun 

bruge  sin  ene  Bougkanon  og  Samsø  saa  at  sige  slet  ikke  skyde,    paa 
Grund  af  sin  dækkede  Stilling  bagved  de  andre  Skibe. 

En  heftig  Skydning  begyndte.  Virkningen  af  Dictaførs  Ild  var  for- 
færdelig, og  Calypso,  der  først  var  ankret  op  udenfor  Holmen  og  havde 
kastet  nogle  Kugler  ind  i  Havnen,  lettede  og  lagde  sig  ind  ved  Linie- 
skibets Agterende;  men  de  dansk-norske  Skibes  Besætninger  forsvarede 
sig  med  Fortvivlelsens  Mod  og  stor  Sejghed.  Saaledes  tordnede  Kampen 
løs  i  en  hel  Time,  indtil  omsider  et  fuldt  Lag  fra  Dictator  regnede  ned 
over  Najaden  med  saadan  Voldsomhed,  at  alle  Fregattens  tre  Master 
styrtede  ned  paa  engang,  knuste  Dækket,  der  faldt  ned  paa  Batteriet  og 
gjorde  dette  ubrugeligt,  og  tvang  Skibet  saa  langt  over  til  Bagbords 
Side,  at  Kanonportene  kom  under  Vand.  Najaden  var  efter  denne  Salve 
kun  et  synkefærdigt  Vrag,  i  hvilket  Ilden  endvidere  brød  ud  med  stor 
Heftighed,  og  først  da  fandt  Kapitajn  Holm  det  forsvarligt  at  forlade  sit 
Skib  for  at  hente  ny  Bistand,  medens  han  overdrog  den  Næstkomman- 
derende, Premierltn  Kr.  Liitken,  at  frelse  Besætningen  og  de  Saarede. 
Briggerne  vare  nu  udsatte  for  Linieskibets  hele  Ild  og  kunde  ikke  holde 
sig  længe;  Krieger  lod  tænde  Ild  paa  Lolland  og  gik  i  Land  med  sit 
Mandskab;  Kiel  maatte  stryge  sit  Flag;  men  Samsø  lykkedes  det  derimod 
at  slippe  bort  gjennem  det  nordøstlige  Løb.  —  Men  nu  forandredes 
Situationen.  Lieutenant  H.  G.  Mechlenburg  ankom  fra  -Østerrisøer 
med  3  Kanonjoller,  og  med  disse  og  2  Kanonjoller,  som  laa  ved  Lyngøer 
under  Lieutenant  C.  C.  Zahrtmanns  Kommando,  besluttede  Holm  nu 
at  angribe  Linieskibet,  da  dette  i  det  Samme  hejste  Parlamentærflag  og 
tilbød  at  udlevere  Fangerne,  naar  man  vilde  lade  det  sejle  uhindret  bort 
med  sine  Skibe  og  tage  Briggerne  Kiel  og  Lolland  med;  herpaa  vilde 
Holm  dog  ikke  indlade  sig,  men  rettede  fra  sine  Kanonjoller  en  virksom 
Langskibsild  imod  de  to  engelske  Skibe  —  da  til  Held  for  dem  henimod 
Morgenstunden  en  frisk  Landbrise  sprang  op  og  hjalp  dem  til  at  slippe 
bort  fra  det  blodige  Nattestævne  gjennem  det  sydvestlige  Løb.  Ilden 
dæmpedes  paa  Lolland,  og  Briggerne  indtoge  igjen  deres  Besætninger: 
men  Najaden  havde  som  Vrag  endt  sin  korte  Løbebane,  og  Eskadren 
havde  havt  133  Døde,  102  Saarede  og  mistet  4  Fanger.  De  to  engelske 
Skibe  havde  kun  9  Døde  og  35  Saarede,  foruden  2  Fanger.  —  Kl.  6 
om  Morgenen  ankom  Premierlieuten.  Dietrich  son   til  Lyngøer  med  5 

Kanonbaade,  efterat  han  om  Natten  havde  kæmpet  i  over  to  Timer  med 
Briggerne  Podargus  og  Flamer;  Skade,  at  alle  disse  Kanonbaade  ikke 
mødte  tidligere! 

Blandt  de  Faldne  paa  Najaden  ville  vi  mindes  den  kjække,  livs- 
friske  Lieutenant  Peter  Buhl,  der,  skjondt  han  endnu  ikke  havde 
fyldt  sit  23de  Aar,  allerede  havde  havt  rig  Lejlighed  til,  siden  han  mi- 
stede sin  ene  Arm  1807,  at  afgive  saamange  Prøver  paa  Mod,  Snar- 
raadighed  og  Sømandsdygtighed.  Saadanne  Ynglinge  som  Buhl  og 
Willemoes  ville  være  en  Pryd  for  enhver  Marine,  og  Folket  sørger  med 
Rette  ved  deres  tidlige  Grave. 

Et  andet  Uheld  ramte  endnu  den  dansk-norske  Marine  i  dette  Aar, 
nemlig  den  2den  August  ved  Tromsø  i  det  nordlige  Norge,  hvor  nogle 
bevæbnede  Fartøjer  fra  den  engelske  Fregat  Horatio  trængte  ind  og 
erobrede  en  med  3  Stk.  trepundige  Kanoner  bevæbnet  Provianterings- 
skonnert  og  en  Kutter,  der  stode  under  Lieutenant  Hans  Bodenhoffs 
Kommando  og  henhørte  til  den  saakaldte  nordlandske  Division.  Boden- 
hoff  havde  med  sine  to  smaa  Fartøjer  indtaget  en  heldig  Stilling, 
og  forsvarede  sig  med  Fortvivlelsens  Mod,  men  maatte  tilsidst  overgive 
sig  til  den  større  engelske  Styrke,  efterat  5  Mand  vare  døde  og  13  saa- 
rede,  og  han  selv  havde  faaet  to  dybe  Hug  i  Hovedet,  den  højre  Tom- 
melfinger næsten  afhugget,  og  et  Bajonetstik  i  Albuen;  Engelskmændene 
havde  12  Døde  og  11  Saarede.  —  Heldigere  var  Flaaden  kort  efter  i 
Kattegattet,  hvor  Premierltn.  Falsen  om  Natten  mellem  den  18de  og 
19de  August  løb  ud  fra  Grenaa  med  en  Flotille  paa  8  Kanonchalupper 
og  6  Joller  og  erobrede  den  engelske  Orlogsbrig  The  Attack,  Lieutenant 
R.  W.  Simmonds,  efter  en  livlig  Kamp  og  kjæk Modstand.  En  anden 
Brig,  The  Wranglev,  som  var  i  Følge  med  The  Attack,  undslap  til  An- 
holt, temmelig  ilde  tilredt. 

I  Aaret  1813  forefaldt  der  næsten  ingen  Begivenheder  paa  Søen 
ved  vore  Kyster.  Ikkun  en  Erobring  ved  Baade  af  to  Stykpramme 
paa  Elben  om  Natten  mellem  den  20de  og  21de  Marts,  samt  en  hæderlig 
Kamp  mellem  7  Kanonchalupper  under  Premierltn.  M.  C.  Klauman 
og  en  engelsk  Flotille  paa  10  Kanonbaade  og  7  bevæbnede  Chalupper 
ved  Biisum  den  3die  September,  fortjene  at  nævnes;  Engelskmændene 
maatte  efter  4V«  Timers  varm  Fægtning  trække  sig  tilbage.     Fremdeles 

vil  det  maaske  her  være  Stedet,    inden    vi  slutte   dette  Afsnit,  til  med 
nogle  Ord  at  omtale  den  danske  Styrke  paa  Scheldefloden. 

Efter  Tabet  af  Flaaden  1807  nærede  Regeringen  et  levende  Ønske 
om  at  komme  i  Besiddelse  af  store  Skibe,  navnlig  til  Iværksættelsen  af 
sine  Planer  imod  Sverig.  Den  henvendte  sig  derfor  først  til  Rusland, 
der  viste  sig  meget  imødekommende  og  i  Forsommeren  1808  afsendte 
fra  Kronstadt  en  Eskadre,  som  skulde  gaa  til  Sundet;  men  neppe  var 
den  kommen  ind  i  den  finske  Bugt,  for  den  af  en  forenet  engelsk  og 
svensk  Flaade  blev  tvungen  til  at  søge  ind  til  Roggersvik,  hvor  den 
senere  holdtes  indespærret.  Paa  sin  Henvendelse  til  Frankrig  havde 
Regeringen  faaet  Løfte  om  Bistand  af  2  Linieskibe  og  2  Fregatter,  og 
da  Napoleon  netop  havde  begyndt  at  træffe  Forberedelser  til  storartede 
Flaadeanlæg  og  Tilvejebringelsen  af  en  Flaade  paa  Scheldefloden,  ved 
Antwerpen  og  Vliessingen,  bestemtes  det,  at  to  af  de  derværende  Linie- 
skibe, Pultusk  og  Danzig,  skulde  besættes  af  danske  Søfolk.  Dette 
skete  ogsaa;  Kapitajnerne  S.  U.  Rosenvinge  og  Hans  Baron  Hol- 
sten afrejste  fra  Kjøbenhavn  med  endel  Underofficerer  og  menige  Sø- 
folk til  Vliessingen  og  toge  Kommando,  den  første  af  Pultusk,  den  anden 
af  Danzig,  og  da  en  Mængde  Søfolk  fra  de  i  Fastlandshavnene  inde- 
spærrede danske  og  norske  Handelsskibe  indkaldtes  under  disse  Officerers 
Kommando,  fik  de  to  Linieskibe  fuld  Besætning  af  danske  og  norske 
Søfolk.  Det  kan  vistnok  siges  med  Sikkerhed,  at  det  ingensinde  var 
den  franske  Kejsers  Hensigt  at  sende  denne  Flaade,  ja  end  ikke  de 
to  Linieskibe  til  Østersøen  eller  Bælterne  for  at  staa  Danmark  bi,  da 
Skibene  vedbleve  at  staa  under  den  franske  Admiral  Missiessy's  Kom- 
mando og  at  føre  fransk  Flag,  og  Frankrig  havde  mere  Nytte  af  For- 
anstaltningen end  Danmark;  men  de  danske  Officerer  og  Søfolk  fik  dog 
Lejlighed  til  at  gjøre  deres  Navn  bekjendt  og  at  indlægge  deres  Fædre- 
land og  Stand  Ære  ved  den  Dygtighed,  hvormed  de  optraadte,  og  den 
Kyndighed  og  Sømandskab,  de  lagde  for  Dagen;  de  bleve  et  Exempel 
for  de  franske  Søfolk.  Dette  fremtraadte  dog  stærkere,  da  den  kjække, 
erfarne,  nylig  til  Kommandørkapitajn  udnævnte  Joost  van  Dockum, 
som  vi  alt  kjende  fra  hans  Virksomhed  i  Middelhavet,  i  Foraaret  1809 
beordredes  til  Vliessingen  for  at  tage  Kommando  over  Linieskibet  Pvltysk 
paa  74  Kanoner.     Han  afrejste  fra  Kjøbenhavn  den  9de  Marts  samtidig 

med  Kommandørkaptajn  v.  Berger  for  at  afløse  Rosenvinge  og  Baron 
Holsten;  men  da  v.  Berger  kort  efter  Ankomsten  døde,  ansattes  Kom- 
mandørkpt.  C.  Wleugel  i  hans  Plads. 

«De  Danske  paa  Sckelden»  danner  en  særegen  Episode  af  Søkrigen 
1807 — 1814,  der  slet  ikke  staaer  i  Forbindelse  med  Krigen  i  Norden. 
J.  van  Dockum  var  den  ledende  Aand,  han  havde  stor  Indflydelse,  lagde 
megen  Dygtighed  for  Dagen  og  der  blev  viist  ham  en  udsøgt  Opmærk- 
somhed. Han  og  hans  Undergivne  viste  Franskmændene,  hvorledes  en 
Skibsbesætning  bør  indøves  og  et  Skib  manøvreres,  og  nogle  Manøvrer, 
som  han  udførte  med  det  store  Skib  i  haardt  Vejr  og  under  vanskelige 
Forhold,  fremkaldte  almindelig  Beundring;  han  holdt  sine  Besætninger 
i  Ave  under  stærke  Udbrud  af  berettiget  Harme  over  Tilsidesættelse  og 
Mangel;  han  gav  de  yngre  Officerer  Lejlighed  til  at  øve  sig  ved  selv- 
stændig Kommando  og  blive  dygtige  Søfolk;  han  bidrog  en  væsentlig 
Del  til,  at  Engelskmændenes  Angreb  1809  vistes  tilbage,  og  han  tog 
virksom  Del  i  Udførelsen  af  de  store  Flaadearbejder  ved  Antwerpen.  To 
Gange  aflagde  Napoleon  Besøg  hos  van  Dockum  i  Linieskibet  og  indbød 
ham  senere  til  sig  i  Paris,  hvor  han  tilbragte  flere  Maaneder.  Han  ud- 
nævntes til  fransk  Admiral  og  indstilledes  af  den  franske  Regering  til 
ogsaa  at  blive  dansk  Admiral,  noget,  som  Frederik  den  Sjette  dog  ikke 
vilde  gjøre,  for  ikke  at  krænke  de  ældre  Søofficerer,  og  gjere  alle  disse 
til  Admiraler,  som  han  da  maatte,  kunde  han  ikke;  men  da  de  danske 
Besætninger  1813  kaldtes  hjem  og  paa  deres  Fod  vandrede  til  Kjøbenhavn, 
afslog  van  Dockum  et  hæderligt  Tilbud  om  at  blive  i  den  franske  Marine  som 
Admiral,  og  drog  til  sit  Fædreland,  hvor  han  tilbragte  et  roligt  Liv  og 
forfremmedes  gjennem  de  forskjellige  Grader  til  Viceadmiral;  han  døde  den 
10de  December  1834,  henved  82  Aar  gammel.  —  En  af  de  mærkeligste 
Dage,  van  Dockum  efter  sin  egen  Angivelse  oplevede,  kunne  vi  ikke 
nægte  os  den  Fornøjelse  at  omtale.  Det  var  den  3die  Maj  1810;  Kejser 
Napoleon  med  Kejserinden  og  Følge  havde  i  et  afskyeligt  Vejr  været 
ombord  i  PuUusk,  hvor  Mandskabet  havde  udført  flere  Øvelser  paa  en 
Maade,  der  saaledes  henrev  Kejseren,  at  han  ved  sin  Afgang  fra  Borde 
befalede,  at  der  skulde  udgives  en  Maaneds  Extragage  til  Folkene,  hvor- 
paa  ban  viste  van  Dockum  den  sjeldne  Ære,  at  indbyde  ham  til  sit 
Taffel.     Der  var  kun  12  Personer  tilbords,   og  heraf  vare  de  7  kronede 

Hoveder,  nemlig  Kejseren  og  Kejserinden,  Kongen  og  Dronningen  af 
Vestphalen,  Kongerne  af  Sachsen  og  Holland,  samt  Vicekongen  af  Italien. 

Krigen  nærmede  sig  nu,  idetmindste  for  Danmarks  Vedkommende, 
sin  Ende.  Den  havde  taget  en  sorgelig  Vending.  Under  de  hurtigt 
vexlende  Forhold  i  de  europæiske  Koalitioner  og  de  store,  blodige  Krige, 
som  førtes  paa  Fastlandet,  havde  den  ærlige,  trofaste  Kong  Frederik  ikke 
kunnet  følge  med  eller  forudsee  Begivenhedernes  Gang,  og  dette  førte 
til  Landets  Ulykke;  med  en  næsten  rørende  Hengivenhed  havde  han 
holdt  fast  ved  Forbundet  med  Napoleon  og  ikke  villet  lytte  til  de  Raad, 
der  henvendtes  til  ham  om  at  indtage  en  anden  Stilling.  Kejser 
Alexander  havde  alt  for  længe  siden  forandret  sin  Politik  og  den  19de 
Marts  1812  erklæret  Frankrig  Krig;  Bernadotte,  Prinds  af  Pontecorvo, 
der  ved  Prinds  Christian  Augusts  Død  under  Navnet  Karl  Johan  var 
bleven  valgt  til  Thronfølger  i  Sverig — et  Valg,  som  Frederik  den  Sjette 
forgjæves  havde  søgt  at  opnaa  — ,  havde  sat  alle  Hjul  i  Bevægelse  for 
at  komme  i  Besiddelse  af  Norge  og  ved  Forbundet  i  -Ørebro  den  18de 
Juli  1812  formaaet  baade  Rusland  og  England  til  at  garantere  sig  dette 
Land,  imod  at  han  tiltraadte  Koalitionen  mod  Napoleon,  og  da  den 
store  Kejser  i  Efteraaret  1812  trængte  ind  til  Hjertet  af  Rusland,  stand- 
sede ved  Moskovs  rygende  Ruiner  og  over  Ruslands  Is-  og  Snemarker 
maatte  flygte  tilbage  med  sin  opløste  Hær,  tog  hans  fordums  General, 
Karl  Johan,  ikke  i  Betænkning  at  træde  fjendtligt  op  imod  ham  og 
imod  sit  Fædreland.  1813,  da  Napoleon  atter  trængte  sejrende  ind  i 
Tyskland,  da  han  i  Mai  Maaned  vandt  Slagene  ved  Lutzen  og  ved 
Bautzen,  var  Karl  Johan  paa  Fastlandet  i  Spidsen  for  en  svensk  Hær 
og  skulde  føre  de  forenede  Magters  nordlige  Fløj ;  men  hans  Hu  stod 
ikke  til  at  kæmpe  mod  Frankrig,  kun  Danmark  vilde  han  bekrige  og 
tvinge  det  til  at  afstaa  Norge;  han  var  derfor  kun  en  lunken  Tilhænger 
af  Koalitionen.  Kong  Frederik  vilde  hverken  afstaa  Norge  eller  nogen 
Del  deraf,  han  vaklede  frem  og  tilbage  i  sin  Politik,  holdt  endnu  fast 
ved  Napoleon,  der  ikke  vilde  høre  Tale  om  Norges  Forening  med  Sverig, 
men  traadte  dog  i  Fredsunderhandlinger  med  England  og  Sverig  under 
østerrigs  Mægling,  indtil  disse  Underhandlinger  pludselig  bleve  afbrudte 
og  en  ny  Alliancetraktat  sluttet  med  Frankrig  den  10de  Juli  1813. 

Ved  Nedreelben   stod  en   fransk   Hær    under    den   berømte  General 

Davoust;  til  denne  sluttede  sig  den  danske  Hærafdeling  i  Holsten 
under  Prinds  Frederik  afHessen,  og  i  Forening  opererede  de  i  det 
nordlige  Tyskland,  hvor  de  navnlig  trængte  frem  i  Meklenborg.  Men 
Krigslykken  vendte  sig  for  den  franske  Kejser,  det  blodige  Slag  ved 
Leipzig  i  Oktober  Maaned  tilintetgjorde  hans  store  Planer,  og  Karl  Johan 
trængte  frem  imod  de  dansk-franske  Tropper  i  Norden.  I  Begyndelsen 
af  December  var  han  ved  Holstens  Grændse;  Prinds  Frederik,  hvis  Hær- 
afdeling havde  skilt  sig  fra  Davoust,  der  ingen  Tillid  nærede  til,  at  de 
Danske  vilde  bevare  deres  Forbund  med  Napoleon  efter  hans  Nederlag, 
trak  sig  tilbage  til  Kiel;  men  da  han  her  forfulgtes  af  de  Allierede, 
fortsatte  han  sin  Tilbagegang  og  naaede,  efter  en  hæderlig  Kamp  ved 
Sehestedt  den  10de  December,  Rendsborg,  hvor  han  sluttede  sig  inde. 
Den  3die  Januar  1814  forlod  Kong  Frederik  Kjobenhavn  og  drog  til 
Hindsgavl  i  Fyen,  hvorfra  han  snart  begyndte  Fredsunderhandlinger  med 
Karl  Johan;  de  Delegerede  traadte  sammen  i  Kiel,  efterat  en  Vaaben- 
stilstand  var  sluttet.  Kongen  var  bleven  føjelig,  og  den  svenske  Kron- 
prinds  bydende;  til  det  danske  Sendebud  henvendte  han  de  hovmodige 
Ord:  «Vaabenstilstanden  vil  paa  -Øjeblikket  blive  brudt,  Krigen  begyndt 
og  Eders  Monarki  tilintetgjort,  hvis  Freden  ikke  bliver  underskreven  inden 
48  Timers  Forløb.  Hvad  Wallenstein  og  Torstenson  begyndte  og  Karl 
den  Tiende  fuldbyrdede,  kan  jeg  vel  ogsaa  udføre.  En  svensk  Hær  er 
engang  rykket  over  Bælterne  mod  Kjobenhavn,  og  Eders  Monarki  vilde 
dengang  være  blevet  sønderlemmet,  hvis  Sverig  ikke  havde  været  om- 
givet af  Magter,  der  vare  misundelige  over  dets  Fremgang  og  lurede  paa 
øjeblikket  til  at  forraade  det.  Nu  gaaer  det,  understøttet  af  de  store 
Magter  og  sikkret  gjennem  højtidelige  Overenskomster,  i  Spidsen  for 
deres  Tropper  for  at  erobre  Verdens  Fred!»  Den  14de  Januar  1814 
sluttedes  Freden  i  Kiel  med  Karl  Johan;  med  blødende  Hjerte  maatte 
Kong  Frederik  afstaa  hele  det  gamle  Norge,  der  i  400  Aar  havde  været 
forenet  med  Danmark,  og  den  Kompensation,  der  skulde  ydes  ham  i 
Rygen  og  Svensk  Pommern,  blev  Aaret  efter  bortbyttet  med  Lauenborg; 
samme  Dag  sluttedes  Freden  med  England,  der  tilbagegav  sine  Erobringer 
i  Kolonierne  og  herhjemme  paa  Helgoland  nær.  En  hel  Uge  lukkede 
Frederik  den  Sjette  sig  inde  paa  Hindsgavl  og  sørgede  over  det  store  Tab, 
forst  da  vendte  han  tilbage  til  sin  Hovedstad,  hvor  han  modtoges  i  Stilhed. 

1  Norge  var  Krigen  dog  ikke  endnu  tilende.  Det  gamle  Forbunds- 
land,  som  uagtet  al  den  Tilsidesættelse,  det  havde  lidt  af  Danmark,  ikke 
frivillig  vilde  overgive  sig  til  Sverig,  men  maatte  tages  med  Vaabenmagt, 
kæmpede  endnu  i  det  sidste  Øjeblik  for  at  vinde  Selvstændighed,  og  ud- 
nævnte sin  Statholder,  Arvingen  til  Danmarks  Krone,  Prinds  Christian 
Frederik  til  Konge.  Under  disse  Begivenheder  optraadte  ogsaa  den 
lille  norske  Flaade,  der  nu  efter  Adskillelsen  var  bleven  selvstændig  og 
talte  8  Orlogsbrigger,  en  Skonnertbrig,  97  Kanonchalupper  og  Joller  for- 
uden nogle  Morterchalupper,  Kanonskonnerter  og  mindre  Fartøjer,  med 
Held  imod  den  svenske  Flaade  og  havde  fiere  Sammenstod  med  den, 
saavel  i  Skagerakket  som  i  Skjærgaarden.  Men  Norges  Skjæbne  var  af- 
gjort. I  Begyndelsen  af  November  1814  sejlede  Prinds  Christian  til 
Danmark  paa  Orlogsbriggen  Bomholm,  Norge  forenedes  med  Sverig  og 
frelste  i  Foreningen  sin  frie  Forfatning. 

ar  og  atter  Aar  maatte  hengaa,  inden 
de  dybe  Saar,  som  den  ulykkelige  Syv- 
aarskrig  havde  slaaet,  kunde  blive  lægte. 
Norge  var  uigjenkaldelig  tabt,  Danmark 
benviist  til  sine  egne  Hjælpekilder,  og 
da  dets  Konge  paa  Wienerkongressen 
1815  indtraadte  i  det  tyske  Forbund 
for  Holstens  og  Lauenborgs  Vedkom- 
mende, blev  ogsaa  Besiddelsen  af  disse 
Landsdele  tvivlsom.  Folkets  Mod  var 
knækket,  den  livlige  Handel  og  dermed 
følgende  Velstand  lammet,  Finantserne 
i  en  ussel  Tilsand  siden  Statsbankerotten 

1813,  Flaaden  borte,  Forsvarsvæsenet  tarveligt,  og  lige  indtil  Aaret  1830, 
da  den  franske  Julirevolution  kastede  sine  Dønninger  ud  over  Europa  og 
begyndte  at  vække  nyt  Liv  i  Sindene,  herskede  der  i  Danmark  en  Døds- 
stilhed og  Modloshed,  som  kun  langsomt  blev  overvunden. 

Medens  man  i  Norge  i  lang  Tid  holdt  sig  til  Bygningen  af  smaa 
Krigsskibe  og  Kanonbaade,  sagte  det  danske  Admiralitet,  uagtet  den 
sørgelige  Tilstand  i  Landet,  at  skaffe  Danmark  med  Hertugdømmerne 
en  Flaade  af  større  Krigsskibe,  og  allerede  i  Aaret  1815  blev  der  fast- 
slaaet  en  Flaadeplan  paa  6  Linieskibe,  8  Fregatter,  8  Korvetter  eller 
Brigger  og  80  Kanonbaade.  Dette  var  vel  kun  en  lille  Liste,  naar  den 
sammenlignes  med  dem,  som  Tvillingrigerne  tidligere  havde  kunnet 
fremvise,  og  som  ere  omtalte  i  det  Foregaaende,  med  Niels  Juels  og 
Peter  Kåbens  store  Flaader;  men  den  kunde  dog  have  havt  sin  Betyd- 
ning blandt  Søraagterne,  dersom  den  hurtig  var  bleven  bragt  tilveje,  og 
dersom  Flaaden,  hvad  der  desværre  næsten  fuldstændig  forsømtes,  var 
bleven  holdt  i  Virksomhed.  De  store  Skibe  byggedes  langsomt,  og  Per- 
sonellet, der  indeholdt  mange  fortrinlige  Elementer,  blev  forsømt;  naar 
undtages  Udsendelsen  af  nogle  mindre  Skibe  til  Vestindien  og  af  Kadet- 
skibet  paa  et  Sommertogt,  foretoges  der  i  mange  Aar  saa  at  sige  ikke 
andre  Udrustninger  end  de  stilleliggende  Vagtskibe.  Og  hvorledes  gik 
det  saa  med  Flaadeplanen?  Fraregnes  Henrik  Gerners  gamle  Linie- 
skib Prindsesse  Lovisa  Augusta,  der  tidligere  er  omtalt,  og  der  henlaa 
som  Blokskib  indtil  182y,  da  det  ophuggedes,  saa  talte  Flaaden  1815 
kun  1  Linieskib,  Phønix  paa  60  Kan.,  og  2  Fregatter,  Venus  og  Minerva, 
hver  paa  36  Kanoner.  1817  fik  den  et  nyt  Linieskib,  Danmark  paa  66 
Kanoner,  bygget  af  Hohlenberg,  og  var  da  forøget  med  2  nye  36- 
Kanons  Fregatter,  Nymfen  og  Fylla.  Nu  kom  man  endelig  til  større, 
mere  tidssvarende  Skibe,  og  1824  sattes  det  af  S  c  hi  ft  er  byggede  Linie- 
skib Dronning  Marie  paa  84  Kanoner  i  Vandet;  ligeledes  vare  Fregat- 
terne Freja  og  Rota,  som  Aaret  efter  forøgedes  med  Havfruen,  hver  paa 
46  Kanoner,  byggede  af  Schifter,  komne  til,  saa  at  Flaaden  1825,  eller 
10  Aar  efter  den  lagte  Plan,  var  voxet  til  3  Linieskibe  og  7  Fregatter. 
1830  var  der  4  Linieskibe  og  8  Fregatter,  idet  Valdemar  paa  84  og 
Bellona  paa  46  Kanoner  vare  komne  til.  1835  var  Flaaden  vel  bleven 
forøget  med  2  nye  Linieskibe,  nemlig  1831  med  Frederik  den   Sjette  og 

1833  med  Skjold,  hvert  paa  84  Kanoner;  men  da  var  allerede  Phønix 
kasseret,  og  da  der  i  disse  5  Aar  ikke  byggedes  nogen  Fregat,  blev  An- 
tallet kun  5  Linieskibe  og  8  Fregatter.  1840  sattes  Linieskibet  Chri- 
stian den  Ottende  paa  84  Kanoner  og  Fregatten  Thetis  paa  48  Kanoner 
i  Vandet.  10  Aar  efter,  nemlig  1850,  lob  Danmarks  sidste  Sejllinieskib, 
Danebrog  paa  72  Kanoner,  af  Stabel;  men  da  var  allerede  (1848)  Dan- 
mark gjort  til  Blokskib,  og  Christian  den  Ottende  havde  endt  sin  korte 
Bane  ved  Katastrofen  i  Ekernførdefjorden  den  5te  April  1849,  og  da 
Dronning  Marie  samme  Aar  raseredes  til  Fregat,  var  der  kun  4  Linie- 
skibe tilbage,  saa  at  det  1815  bestemte  Antal  af  6  kun  var  tilstede  i 
nogle  faa  Aar.  Af  Fregatter  fuldendtes  endnu  Ge/ion  paa  48  Kanoner 
1843  og  Tordenskjold  paa  44  Kanoner  1852;  men  da  imidlertid  nogle 
af  de  ældre  udgik  af  Listen ,  talte  Flaaden  aldrig  mere  end  8  Fregatter 
paa  samme  Tid,  og  det  endda  kun  i  enkelte  Aar.  Linieskibene  bleve  i 
det  Hele  taget  overordentlig  lidt  brugte;  Phønix  og  Danmark  kom  al- 
drig tilsøes:  Dronning  Marie  udrustedes  til  en  kort  Expedition  1834 
under  Kommandørkpt.  U.  A.  Schønheyders  Kommando;  det  var  det 
første  Linieskib,  som  bar  dansk  Vimpel,  siden  Prinds  Christian  Fre- 
derik sprang  i  Luften  den  23de  Marts  1808,  og  Mange  ville  endnu 
erindre,  hvilken  stor  Begivenhed  det  var  for  den  danske  Flaade,  at  see 
et  virkeligt,  fuldt  rustet  Linieskib  hale  ud  af  Bommen,  og  hvilke  For- 
haabninger  der  knyttede  sig  til  dette  Syn. 

A.  Schifter  var  i  hele  denne  Periode,  siden  1814,  Flaadens  Fa- 
brikmester, og  Skibsbyggeriet  var  i  gode  Hænder;  det  gik  bestandig 
fremad  paa  det  af  Gerner  og  Hohlenberg  givne  Grundlag,  Skibsskrogene 
bleve  solidere  og  stærkere  byggede,  og  efter  1840  gik  man  over  til  et 
nyt  System  af  Skrogets  Form,  der  navnlig  fremtraadte  i  et  meget  fyl- 
digere Overskib,  efter  den  engelske  Konstruktør  Symonds  Tegning. 
Men  ikke  alene  Skibsskrog  og  Hejsning  forbedredes,  ogsaa  Artilleriet, 
d.  e.  Kanoner  med  Tilbehør,  udvikledes  og  bragtes  bedre  i  System. 
Metalkanoner  ophørte  saa  at  sige  aldeles,  der  støbtes  ingen  nye,  ikkun 
den  ældre  Beholdning  blev  tildels  anvendt;  alle  nye  Kanoner  støbtes  af 
Jern.  Den  brogede  Sammensætning  paa  de  store  Skibe  af  Kanoner  af 
mange  forskjellige  Kalibere  blev  opgiven,  og  saavidt  muligt  ensartede 
Kanoner  indførte;    istedenfor  at  anbringe  Kanoner,    som   udskod  Kugler 

39 


glO  Damp-  og  Pandserskibene. 

af  forskjellig  Vægt,  paa  de  store  Skibe,  saaledes  at  de  største  kom  paa 
det  underste  Batteri,  indførte  man  Kanoner  til  samme  Kugle,  men  af 
forskjellig  Længde  og  Vægt.  Den  storste  Kanon  var  en  30pundig;  men 
deraf  havde  man  tre  Slags,  der  vejede  henholdsvis  omtrent  60,  50  og 
40  Centner;  de  storste  kunde  taale  den  største  Krudtladning,  10  Pund, 
skyde  længst  og  sikkrest,  og  kunde  kun  anbringes  paa  Linieskibenes 
underste  Batteri;  men  saa  kunde  man  til  Gjengjæld  faae  et  Linieskib 
bevæbnet  med  lutter  30pundige  Kanoner,  hvilket  f.  Ex.  var  Tilfældet 
med  Danebreg.  Den  24pundige  Kanon  blev  efterhaanden  forladt,  hvor- 
imod den  18pundige,  hvoraf  der  ligeledes  fandtes  tre  Klasser,  anvendtes 
meget  paa  Skibe  af  alle  Størrelser,  saa  at  30-  og  18pundige  Kanoner 
kunde  sættes  som  Flaadens  Hovedvaaben  i  Sejlkrigsskibenes  sidste  Pe- 
riode; henimod  dens  Slutning  indførtes  rigtignok  et  nyt  Vaaben,  den 
60pundige  Kuglekanon,  der  vejede  88  Centner;  men  af  dem  har  Flaaden 
kun  havt  nogle  enkelte  Exemplarer.  En  egen  Slags  Kanoner  vare  de 
saakaldte  Carronader,  hvoraf  de  første  støbtes  paa  Jernværket  Carron 
i  Skotland  1779  og  som  flere  Gange  ere  omtalte  i  det  Foregaaende;  det 
var  meget  korte  Kanoner,  som  derfor  vare  forholdsvis  lette,  men  højst 
urolige,  usikkre  i  Skuddet  og  ikke  langt  rækkende.  De  vakte  i  Først- 
ningen endel  Opsigt,  da  de  kunde  anbringes  i  større  Antal  paa  de 
mindre  Skibe  og  paa  de  større  Skibes  øverste  Dæk,  og  de  udskød  for- 
holdsvis store  Projektiler  med  tilstrækkelig  Kraft  til  at  trænge  igjennem 
en  Skibsside  paa  nogenlunde  nært  Hold;  men  deres  fremtrædende  Mangler 
gjorde  dog,  at  de  efterhaanden  forsvandt  fra  Flaaderne. 

Kanonerne  havde  en  bestemt  Opgave  at  løse,  hvad  Kamp  af  Skib 
mod  Skib  angaaer,  den  nemlig,  at  ødelægge  et  fjendtligt  Træ-Sejlskibs 
Skrog,  Rejsning  eller  Besætning  paa  langt  eller  nært  Hold,  hvortil  for- 
uden Kuglen  anvendtes  forskjellige  Slags  Projektiler,  saasom  Lænke- 
kugler, Knipler,  Kardetsker,  Skraasække  eller  Druer  og  Shrapnels  eller 
hule  Kugler,  fyldte  med  Blykugler  og  en  lille  Sprængladning.  Da  det 
med  Hensyn  til  ødelæggelsen  af  det  fjendtlige  Skibsskrog  navnlig  kom 
an  paa  at  sende  Kuglen  igjennem  dets  Side  med  ringe  Kraft,  da  Aab- 
ningen  derved  blev  større,  anvendtes  forskjellig  Ladning  efter  Afstanden, 
eller  der  blev  paa  nært  Hold  skudt  med  to  Kugler,  undertiden  endog 
ilere,  ad  Gangen.    Ogsaa  Skydning  med  gloende  Kugler  anvendtes  under- 

tiden  paa  Skibene;    men    det  farligste  Projektil   for  Træskibene  var  dog 
Bomben  eller  Granaten. 

Bomben  (Granaten)  er  en  hul,  kuglerund  Jernskal,  hvis  Tykkelse  er 
imellem  1/s  og  Ve  af  Kuglens  Diameter,  hvorved  dens  Vægt  bliver  om- 
trent 9/a  af  den  massive  Kugles  Vægt  af  samme  Størrelse;  en  saakaldet 
OOpundig  Granat  vejer  omtrent  40  Pund.  Hulheden  er  fyldt  med  Krudt, 
og  i  et  Hul  i  Skallen  er  der  anbragt  et  Fængrør,  ved  hvilket  Spræng- 
ladningen antændes;  Fængrøret  tændes  fra  Ladningen  og  gjøres  kortere 
eller  længere  («temperes»)  efter  den  Tid,  der  skal  medgaa,  fra  Bomben 
udskydes,  til  den  skal  springe.  De  egentlige  Bomber  udskydes  af  Mor- 
terer eller  Gryder  under  en  stor  Elevation,  hvorved  de  komme  til  at  be- 
skrive en  høj  og  meget  buet  Bane,  saa  at  de  falde  ned  imod  Maalet 
under  en  stor  Vinkel;  Mortererne  ere  derfor  hvad  man  kalder  Kaste- 
skyts, de  kunne  kaste  Bomberne  meget  langt,  men  disse  maa  da  falde 
lige  paa  Maalet,  hvortil  der  udfordres  stor  Sikkerhed.  Kanonerne  ere 
raserende  Skyts,  hvis  Projektiler  gjennemløbe  en  langt  mere  vandret 
Bane  og  derfor  kunne  træffe  en  Gjenstand,  f.  Ex.  et  Skib,  naar  det  ikke 
er  meget  lavt,  selv  om  Afstanden  ikke  nøje  kjendes.  Mortererne  vare 
oprindelig  kun  af  meget  stor  Kaliber;  men  imod  Slutningen  af  det  17de 
Aarhundrede,  da  man  alt  havde  havt  mange  Prøver  paa  deres  fortrin- 
lige Nytte,  fandt  man  paa  ogsaa  at  anvende  dem  som  Feltvaaben,  og 
fabrikerede  en  Art  Feltmorterer  eller  Hængemorterer,  de  saakaldte  Hau- 
bitser,  af  mindre  Kaliber  end  Mortererne,  men  ligesom  disse  forsynede 
med  et  Løb  til  Bomben  og  et  indre  Kammer  til  Krudtladningen.  Af 
denne  Haubits  udviklede  sig  senere  den  lange  Haubits  eller  Enhjør- 
ningen, en  Metalkanon,  anbragt  paa  Lavet  og  indrettet  til  vandret 
Skydning,  og  disse  vare  de  første  Skydevaaben,  af  hvilke  Granater  bleve 
udskudte  i  raserende  Baner.  Først  efter  de  napoleonske  Krige  bleve 
de  lange  Haubitser  almindelige  som  Feltskyts,  hvorefter  den  franske 
General  Paixhans  foreslog  Indførelsen  af  de  saakaldte  Bombekanoner 
eller  Granatkanoner  af  svær  Kaliber.  Disse  vare  almindelige  Kanoner 
af  en  i  Forhold  til  deres  Kaliber  ringere  Vægt  end  Kuglekanonerne,  og 
de  kunde  kun  udskyde  Granater,  ikke  massive  Kugler,  hvortil  udfor- 
dredes en  større  Krudtladning  og  altsaa  en  stærkere  Kanon;  de  indførtes 
i   Løbet   af  kort  ;Tid  i  Krigsmarinerne ,    hvor   de   60-  og  84-pundige 

Granatkanoner  (de  engelske  8  og  10  Tommers)  bleve  et  meget  almindeligt 
Skyts;  hos  os  indførtes  dog  kun  den  GOpundige,  der  navnlig  anvendtes 
paa  Kanonbaadene,  saavel  Chalupperne  som  Jollerne.  Med  Erfaringen 
fra  Granatkanonerne  for  Øje  forfærdigede  man  ogsaa  Granater  til  Flaa- 
dens  øvrige  Kanoner,  saavel  de  30-  som  de  18pundige. 

Granaten  er  et  meget  farligt  Vaaben  imod  Træskibe;  i  Henseende 
til  Skudsikkerhed,  raserende  Bane  og  Indtrængen  staaer  den  endel  til- 
bage for  Kuglen,  men  dens  Virkning  kan  være  meget  mere  ødelæggende. 
De  almindelige  Granater  ere  enten  Sprænggranater  eller  Brand- 
granater. De  første  ere  fyldte  med  en  Sprængladning,  Krudt,  der 
antændes  ved  et  Brandrør  ligesom  Bomberne;  men  ogsaa  en  anden  Ind- 
retning er  bleven  anvendt  til  Antændingen,  nemlig  et  Rør,  hvori  en 
Hammer  og  noget  Knaldsats,  saaledes  ordnet,  at,  idet  Granaten  slaaer 
an  imod  Siden  af  et  Skib  eller  anden  Gjenstand,  river  Hammeren  sig 
løs  og  slaaer  imod  Satsen,  hvorved  denne  tændes.  Naar  en  af  disse 
saakaldte  Per  kussion  s -Granater,  der  i  sin  Tid  gjorde  megen  Op- 
sigt og  iøvrigt  indrettedes  paa  forskjellige  Maader,  rammede  et  Skib  og 
i  samme  Øjeblik  sprang,  kunde  den  danne  en  Aabning  saa  stor,  «at  en 
Mand  kunde  spadsere  igjennem  den  med  Hatten  paa«,  og  rammede  den 
lige  i  Vandgangen,  kunde  det  ene  Skud  være  tilstrækkeligt  til  at  bore 
Skibet  i  Sænk.  Brandgranaterne  forsynedes  med  fire  eller  fem  større 
Huller  og  fyldtes  med  en  heftigt  brændende  Sats,  der  antændte  den 
Gjenstand,  i  hvilken  de  borede  sig  fast.  En  egen  Slags  Fylding  for 
Granater,  som  dog  ikke  fik  nogen  almindelig  Anvendelse,  var  smeltet 
Jern,  der  opløste  endel  af  den  indre  Masse  af  Granatens  Skal,  som 
derved  blev  meget  skør;  ved  Indtrængningen  i  Skibssiden  sprang  Gra- 
naten itu,  det  flydende  Jern  løb  ned  mellem  Skibstømmerne  og  for- 
aarsagede  en  saa  heftig  Brand,  at  den  næsten  ikke  var  til  at  slukke. 

Sammenfatte  vi  nu  denne  korte  Skildring  af  Flaadernes  Tilstand,  da 
vil  det  heraf  fremgaa,  at  Sejlkrigsskibene  i  Styrke,  Sejleevne  m.  m.  be- 
standig gik  jævnt  fremad  i  Udvikling,  bygget  paa  en  igjennem  over  300 
Aar  vunden  Erfaring,  at  hver  Skibsklasse,  men  isærdeleshed  Fregatterne, 
voxede  i  Størrelse,  at  Formerne  bleve  simplere,  mere  forraaalstjenlige  og 
mindre  luxuriøst  udstyrede,  samt  en  større  Ensartethed  indført  i  Bevæb- 
ningen.   Skytset  gjorde  vel  ikke  store  Fremskridt  i  Forhold  til  hvad  den 


Det  nye  Søkrigsvaaben.  613 

nyeste  Tid  har  frembragt,  men  det  skred  dog  stærkere  fremad  end  Skibene 
og  blev  meget  farligere  for  disse,  end  det  havde  været  i  de  foregaaende 
Aarhundreder.  Man  behover  i  saa  Henseende  kun  at  nævne  den  blodige 
Kamp  ved  Sinope,  ved  den  sydlige  Kyst  af  det  sorte  Hav,  den  30te  November 
1853;  en  tyrkisk  Eskadre  paa  7  Fregatter  og  7  mindre  Skibe  laa  til  Ankers 
i  en  Linie  langs  Kysten  i  Bugten  ved  Sinope,  da  en  russisk  Eskadre  paa 
6  Linieskibe  den  nævnte  Dag  sejlede  ind  og  angreb  den;  en  af  de  tyrkiske 
Fiegatter  sprang  i  Luften  ved  det  forste  Lag  fra  et  af  Linieskibene,  og 
i  Løbet  af  et  Par  Timer  var  hele  den  tyrkiske  Eskadre  totalt  odelagt, 
sprængt  i  Luften,  skudt  i  Brand  eller  i  Sænk.  Der  kunde  vel  derfor 
nok  være  Tegn,  som  tydede  paa,  at  en  Forandring  ved  Flaadernes  Byg- 
ningsform var  i  Anmarche;  men  at  denne  skulde  blive  saa  overvældende, 
som  den  er  bleven,  havde  man  dog  neppe  nogen  Anelse  om.  Idet  vi  nu 
skulle  forsøge  i  korte  Træk  at  give  et  Billede  af  denne  Omvæltning,  skulle 
vi  bemærke,  at  det  vilde  gaa  langt  udenfor  vort  Formaal  at  fremstille  alle 
de  forskjellige  Former  af  Skibsbygninger  og  Skyts,  som  vor  Tid  har  af- 
født, idetmindste  tilsyneladende  i  et  broget  Virvar;  men  dette  vil  heller 
ikke  være  fornødent;  thi  der  er  visse  Hovedtræk,  ligesom  visse  Hvile- 
punkter, som  ere  fremstaaede  under  Udviklingen,  og  som  man  kun  be- 
høver at  fastholde  for  at  danne  sig  en  Forestilling  om  dennes  Gang. 

Den  første  Forandring  fremkaldtes  ved  Indførelsen  af  Dampens  An- 
vendelse som  Bevægekraft  for  Skibe,  men  den  gik  forholdsvis  langsomt 
fremad,  og  Dampskibene  havde  i  mange  Aar  været  anvendte  i  den  private 
Skibsfarts  Interesse,  før  de  fandt  deres  Vej  til  Krigsmarinerne.  Damp- 
skibenes Periode  kan  regnes  fra  Aaret  1812,  da  Henry  Bell  i  England 
byggede  den  lille  Hjulbaad  The  Comet,  som  benyttedes  til  at  befordre 
Passagerer  og  Gods  paa  Clydefloden;  inden  1820  var  der  ikke  bygget 
nogen  Baad  paa  mere  end  30  Hestes  Kraft,  men  i  Decenniet  1820 — 30 
voxede  de  betydeligt,  og  en  lille  Baad  paa  60  Hestes  Kraft  sendtes  endog 
1825  til  Ostindien.  I  det  næste  Decennium,  1830— 40,  aabnedes  de  store 
Router  over  Atlanterhavet  og  til  Orienten,  og  1836  byggedes  det  første 
store  transatlantiske  Dampskib  Great  Western  paa  450  Hestes  Kraft. 
1819  ankom  det  første  Dampskib  til  Danmark;  det  var  den  lille  halvt 
aabne  Baad  Kaledonia,  der  førtes  hertil  af  den  fra  Slaget  paa  Rheden 
bekjendte  Kommandørkpt.   Michael  Bille    og  i  flere  Aar  vankede  om 

i  vore  Farvande;  1824  kjøbtes  i  England  Dampskibet  Kiel  paa  40  He- 
stes Kraft  og  benyttedes  i  flere  Aar  af  den  kongelige  Familie.  Først  i 
Aaret  1832  paabegyndtes  Bygningen  af  Krigsdampskibe,  og  det  første 
danske  Krigsdampskib,  Hjulskibet  Hekla  paa  7  Kanoner  og  200  H.  K., 
byggedes  i  England  1842;  rigtignok  anskaffedes  Aaret  før,  ligeledes  i 
England,  Jernskibet  Ægir  paa  2  Kanoner  og  80  H.  K.,  men  det  kunde 
neppe  fortjene  Navn  af  Krigsskib.  Da  Vejen  saaledes  var  anviist,  gik 
man  ogsaa  over  til  at  bygge  Hjulkrigsskibe  paa  Værftet  efter  Schifters 
Tegning,  nemlig  Gejser  1844,  Skirner  1847  og  Holger  Danske  1849 
paa  6  å  7  Kanoner  og  henholdsvis  160,  120  og  250  Hestes  Kraft. 

Dampskibenes  langsomme  Indtrængen  i  Krigsflaaderne  kan  ikke 
forundre,  naar  det  erindres,  at  det  var  Hjulskibe;  thi  disse  havde,  uagtet 
deres  betydningsfulde  Fortrin,  væsentlige  Mangler  som  Krigsskibe. 
Igrunden  var  deres  Optagelse  en  Tilbagegang  til  Galejerne  eller  Lang- 
skibene, hvor  Dampkraften  og  Hjulene  traadte  istedetfor  Haandkraften 
og  Aarerne.  De  kunde  ikke  anvendes  som  Sejlskibe,  da  dette  hindredes 
af  Hjulene,  og  de  Master  og  Sejl,  hvormed  de  forsynedes,  vare  derfor 
kun  smaa  og  bestemte  til  at  afgive  en  Hjælpekraft,  naar  Vinden  var 
gunstig.  Sejlene  støttede  Skibet  og  hjalp  paa  Farten;  men  at  lade  et 
Hjulskib  sejle  uden  Damp  er  egentlig  aldrig  brugt  med  noget  Held.  De 
havde  derfor  ikke  Sejlskibenes  brede,  men  derimod  Langskibenes  smalle 
og  lange  Form.  Den  kraftigste  Bevæbning  anbragtes  i  Stævnene,  lige- 
som paa  Galejerne,  og  her  opsattes  gjerne  en  stor  Granatkanon  eller 
GOpundig  Kuglekanon  paa  en  Slæde,  der  kunde  drejes  rundt  i  alle  Ret- 
ninger; mindre  Kanoner  opsattes  paa  Siderne.  Hjulskibene  vare  saa- 
ledes navnlig  stævnbevæbnede,  Stævnen  var  deres  stærkeste  Del,  som 
man  helst  vendte  imod  Fjenden,  Siderne  vare  svage,  et  Skud  i  Hjulene 
eller  ind  i  Maskinen  kunde  være  nok  til  at  gjøre  Skibet  til  Vrag.  Altid 
maatte  de  være  forsynede  med  Kul,  kunde  ikke  sejle  langt,  inden  Brænd- 
selet maatte  fornyes,  kunde  ikke  indtage  meget  Proviant  og  Vand,  da 
Maskine  og  Kul  indtoge  saa  stor  en  Plads.  Følgen  heraf  var,  at  disse 
Skibe  ikke  kunde  gjøre  Sejlskibene  overflødige;  men  de  udgjorde  ikke 
desmindre  et  meget  vigtigt  Led  af  Flaaderne,  dels  ved  deres  Evne  til 
paa  Grund  af  Hurtighed  og  Bevægelighed  trods  Vind  og  Sø  at  kunne 
optræde  selvstændig,  dels  ved  at  kunne  anvendes  til  at  bugsere  de  andre 

Skibe,  dels  ved  at  benyttes  til  den  vigtige  Depeche-  og  Transport- 
tjeneste. De  fleste  Hjulkrigsskibe  vare  temmelig  smaa,  med  Kanonerne 
anbragte  paa  det  aabne  Dæk,  hvilket  f.  Ex.  var  Tilfældet  med  alle  vore 
Hjulskibe;  men  der  byggedes  dog  ogsaa,  baade  i  England,  Frankrig, 
Kusland  og  maaske  flere  Steder  store  Hjulbaade  med  et  lukket  Batteri- 
dæk, af  hvilke  vi  have  seet  flere,  saasom  Kamschatka,  Smerloy,  Otæasch- 
ney  o.  a.  paa  Kjøbenhavns  Khed. 

Ganske  anderledes  stillede  Forholdene  sig,  da  Drivskruen  blev  op- 
funden. Hjulene  anbringes  over  Vandet,  tage  megen  Plads  op  og  ere 
meget  udsatte,  ligesom  Maskinen;  Skruen  ligger  foran  Roret  og  er  helt 
under  Vand,  hvilket  i  Reglen  ogsaa  kan  gjøres  for  Maskinens  Vedkom- 
mende, og  den  vigtige  Bevægekraft  kan  derved  næsten  ganske  dækkes 
imod  Fjendens  Skud.  Skruen  kunde  anbringes  paa  et  hvilketsomhelst 
større  Sejlskib,  som  derved  fik  en  meget  betydningsfuld  Hjælpekraft; 
naar  Vinden  var  god,  eller  Skibet  ikke  havde  noget  bestemt  Maal  at 
sejle  efter,  saasom  ved  Blokade  eller  Lignende,  tilsattes  Sejlene,  og 
Skruen  løftedes  ud  af  Vandet,  op  igjennem  en  Brond  i  Skibets  Agter- 
ende, for  ikke  at  bebyrde  Sejladsen;  var  Vinden  imod  eller  man  vilde 
rask  fremad,  sattes  Skruen  paa  Plads  og  Maskinen  i  Gang.  Skrueskibene 
kunde  derfor  holde  Søen  meget  længere  end  Hjulskibene,  de  kunde 
bygges  som  almindelige  Krigsskibe,  Korvetter,  Fregatter,  Linieskibe  eller 
hvad  man  vilde,  og  skjøndt  de  Skibe,  der  fra  nye  af  byggedes  til  Skrue- 
skibe, gjordes  længere  end  Sejlskibene,  for  at  gjøre  dem  dygtigere  som 
Dampskibe,  kunde  de  almindelige  Sejlskibsformer  dog  ogsaa  godt  an- 
vendes. 

Ideen  om  at  fremdrive  Skibe  ved  en  Skrue  er  ikke  ny,  den  skriver 
sig  alt  fra  forrige  Aarhundrede;  men  dog  var  det  først  i  Aaret  1836, 
at  den  svenske  Kapitajn  John  Ericsson  i  England  løste  Patent  paa 
sin  berømte  Opfindelse.  Den  vakte  i  Førstningen  Modstand  og  Mis- 
tillid, som  saa  mange  store  Opfindelser,  men  den  maatte  skære  sig  en 
Vej,  navnlig  efterat  Englænderen  Pettitt  Smith  havde  indført  en  væ- 
sentlig Forbedring  ved  selve  Skruens  Form.  Da  den  saa  kom  frem  for 
Alvor,  fremkaldte  den  en  saadan  Revolution  i  Flaaderne,  at  intet  Skib, 
som  ikke  var  forsynet  med  Skrue,  mere  kunde  betragtes  som  Krigsskib, 
og  de  store  Sømagter,   navnlig  England,    fik  pludselig  en  Fornemmelse 

af,  at  de  nu  igrunden  ingen  Flaade  ejede,  og  maatte  med  febrilsk  Iver 
arbejde  paa  at  forskaffe  sig  en  saadan.  Det  ferste  Skridt  bestod  dels  i 
at  bygge  mindre,  langagtige  Sejlskibe,  forsynede  med  en  Hjælpeskrue  og 
Maskine,  dels  at  forlænge  de  Skibe,  som  vare  under  Bygning,  og  lige- 
ledes give  disse  Maskine  med  Skrue,  dels  at  indsætte  i  de  af  Flaadens 
Skibe,  som  egnede  sig  dertil,  en  Dampmaskine  med  Skrue,  hvorved  de 
saakaldte  blandede  Krigsskibe,  eller  Skibe  med  Hjælpedampkraft 
opstode,  det  vil  sige  Sejlkrigsskibe,  for  hvilke  Dampkraften  afgav  en  Hjælp 
og  Støtte,  saaledes  at  de  for  deres  Maskiner  alene  kunde  gjøre  en  mid- 
delmaadig  Fart,  medens  Sejl  og  Hejsning  vare  Hovedmaskinen.  Naar  man 
kalder  Indtrædelsen  af  Hjulskibene  i  Flaaderne,  altsaa  omtrent  1832,  det 
første  Vendepunkt,  bliver  de  blandede  Skrueskibes  første  Fremtræden, 
omtrent  Aar  1844,  det  andet  Vendepunkt,  og  for  at  fatte  dettes  Betyd- 
ning kan  exempelvis  anfores,  at  den  engelske  Flaade  dengang  allerede 
besad  77  Hjulkrigsskibe  foruden  27,  som  vare  under  Bygning,  de  største 
paa  800  Hestes  Kraft,  og  at  den  franske  Flaade  havde  43  saadanne 
Skibe  foruden  Ib  under  Bygning,  de  største  paa  540  Hestes  Kraft;  i 
England  omdannedes  10  Tredækkere  og  26  andre  Linieskibe,  foruden  en 
stor  Del  Fregatter,  til  Skrueskibe,  medens  hele  den  øvrige  store  Flaade, 
hvoriblandt  59  Linieskibe,  udrangeredes  som  Krigsskibe,  bleve  solgte, 
ophuggede  eller  anvendte  til  Skoleskibe,  Depotskibe  eller  Lignende. 

Neppe  var  denne  store  Forandring  skreden  synderligt  frem,  før  en 
ny,  betyningsfuld  Opgave  stilledes  Krigsskibene,  og  det  var  i  Frankrig, 
at  den  blev  fremsat  og  løst.  Som  Flaaderne  havde  udviklet  sig  siden 
1844,  vare  Linieskibene,  som  Dampskibe  betragtede,  langsomme,  medens  de 
mindre  Skibe  havde  forholdsvis  kraftigere  Maskiner  og  derfor  vare  hurtigere; 
hine  maatte  derfor  i  Flaaderne  betragtes  som  Armeernes  Infanteri,  der 
bevæger  sig  tungt,  medens  de  andre  bleve  Rytteriet,  Tirailleurerne,  Jæ- 
gerne. Men  hvorfor  kunde  Linieskibet  ikke  i  sig  selv  omslutte  den  hele 
Hær,  være  sit  eget  Infanteri,  Kytteri  og  Artilleri?  hvorfor  kunde  det 
ikke  forene  det  store  Skibs  Styrke  og  Magt  med  det  mindre  Skibs  Hur- 
tighed? Et  Linieskib,  der  ikke  alene  var  fuldstændigt  Sejlskib,  men 
ogsaa  fuldstændigt  Dampskib,  et  saakaldet  Fuldkraftsskib,  maatte 
være  det  rette,  og  et  saadant  var  90  Kanonskibet  Napoleon  med  Ma- 
skine paa  960  Hestes  Kraft,    der    i    al  Stilhed   byggedes  i  Frankrig  fra 

1848  til  1850  og  ved  sin  første  Optræden  ved  Udbruddet  af  den  orien- 
talske Krig  i  Foraaret  1853  vakte  uhyre  Opsigt  og  skaffede  de  mis- 
undelige Englændere,  der  vare  blevne  overfløjede,  meget  at  tænke  paa. 
Fuldkraftsskibet  var  det  tredie  Vendepunkt,  Hjulskibene  og  Hjælpekrafts- 
skibene  vare  alt  tilbagelagte  Stadier. 

Vi    ville    see,    hvorledes  disse  Omvæltninger  indvirkede  paa  Udvik- 
lingen   af    den    danske    Flaade.      Sejlkrigsskibene    Korvetten    Valkyrien 
(færdig  1846),    Barkskibet    Saga    (1848),    Linieskibet  Danebrog  (1850), 
Fregatten  Tordenskjold   (1852)  og   Korvetten  Najaden  (1853)  fremstode, 
efter  at  Skrueskibene,   ja  tildels  Fuldkraftsskibene  vare  indførte,    og  en 
opmærksom  Iagttager  maatte  kunne  have  seet,  at  Sejlskibenes  Dage  vare 
talte.     Det  første  Skrueskib,  Korvetten  Thor,  10  Kanoner  og  260  Hestes 
Kraft,    sattes  i  Vandet  den  10de  April  1851;    saa  kom  Fregatten  Niels 
Juel  (1855)  paa  26  Kan.  og  300  H.  K.,  Korvetten  Hejmdal  (1856),  lidt 
større  end  Thor,    Fregatten  Sjælland  (1858),    omtrent  Mage    til  Niels 
Juel,  og  en  Hjælpeskrue  indsattes   i   Linieskibet  Skjold  (1860)  og  Fre- 
gatten Tordenskjold  (1861).  Men  alle  disse  Skibe  vare  Hjælpekraftsskibe, 
og  da   Fuldkraftssystemet    begyndte    at   gjore    sig   gjældende    med    stor 
Styrke,  blev  Fregatten  Jylland,  som  stod  paa  Stabel,  forlænget  og  ind- 
rettet  til  Maskine   paa  400  Hestes  Kraft;    den    sattes  i   Vandet   i  No- 
vember  1860    og    blev    den    af  vore  Fregatter,    der  mest  nærmede    sig 
Fuldkraftsskibene.      Noget  egentligt  Fuldkraftsskib   har  Danmark  aldrig 
ejet;    thi  de  sidste  Træskrueskibe,    som  ere  byggede,    nemlig  Korvetten 
Dagmar  (1861)  paa  14  Kan.  og  300  H.  K.,  Skonnerterne  Fylla  (1862) 
og  Diana  (1863),    hver   paa    3  Kan.  og  150  H.  K.,    samt  St.  Thomas 
(1871),  5  Kan.  og  300  H.  K.,   henhøre  til  de  mindre  Skibe.      Foruden 
disse   byggedes    blandt   andet  sex  Kanonbaade  af  Jern  paa  2  Kanoner 
og  70  Hestes  Kraft. 

Efterat  Dampkraften  og  Skruen  havde  vundet  Indpas  i  Flaaderne, 
vare  de  store  Krigsskibe  endnu  stolte  Sejlere  med  fyldige  Skrog  og  høje 
Rejsninger.  Vel  vare  de  nye  Skrog  blevne  længere,  Masterne  med  deres 
Stænger  noget  lavere  og  stillede  i  storre  Afstand  fra  hinanden,  med  en 
lang  Skorsten  ragende  op  imellem  dem;  men  de  skjelnede  sig  dog  i 
deres  Udseende  ikke  væsentligt  fra  de  gamle  Sejlskibe,  det  var  de  samme 
luftige  Boliger  for  Søfolkene,  som  tumlede  sig  om  i  deres  Rejsninger,  de 

fremviste  de  samme  Rækker  mørke  Kanonmundinger,  skød  frem  over 
Soen  med  bugnende  Sejl  og  vajende  Flag,  og  havde  vundet  overordent- 
ligt i  Angrebsstyrke  derved,  at  de  med  stor  Hastighed,  10,  12,  ja  14 
Mile  i  Vagten  kunde  bevæges  uafhængig  af  Vind  og  tildels  af  Vejrlig. 
Rigtignok  vare  Flaaderne  under  de  hurtig  paa  hinanden  følgende  Omvex- 
linger  blevne  sammensatte  af  højst  forskjellige  Skibe,  hvorpaa  blandt  andet 
den  store  Mønstring,  som  den  til  Fortsættelsen  af  Krigen  mod  Rusland 
bestemte  Del  af  den  engelske  Flaade  afholdt  for  Englands  Dronning 
ved  Spithead  den  23de  April  1856,  hvor.  der,  skjøndt  de  berømte  91- 
Kanons  Fuldkraftsskibe  ikke  endnu  vare  optraadte,  fandtes  over  300 
Krigsskibe,  næsten  alle  med  Dampmaskine  og  Skrue,  bemandede  med 
over  25,000  Matroser,  bevæbnede  med  over  3000  Kanoner  og  Morterer 
og  satte  i  Bevægelse  af  Maskiner  paa  over  30,000  Hestes  Kraft,  giver 
et  meget  talende  Billede,  idet  der  her  fandtes  Skibe  af  alle  Klasser,  lige 
fra  Tredækkeren  Duke  of  Wellington  paa  131  Kanoner  og  1000  Hestes 
Kraft  ned  til  de  smaa  Skruekanonbaade  —  rigtignok,  sige  vi,  fandtes 
der  i  Flaaderne  en  saadan  broget  Forvirring,  som  stak  mærkeligt  af 
imod  den  tidligere  Regelmæssighed;  men  Forskjellen  imellem  de  enkelte 
Skibe  var  dog  langt  fra  saa  stor,  som  den  snart  skulde  blive. 

De  nye  Skibe  vare  baade  stærke  og  svage:  stærke  til  Angreb,  men 
svage  til  Forsvar.  De  kunde  jage  og  forfølge  deres  Fjende,  angribe  ham 
til  enhver  Tid,  vælge  deres  Afstand  fra  ham,  beskyde  ham  med  gloende 
Kugler  og  Granater  —  men  den  stolte  Sejler  kunde  skydes  i  Sænk, 
sprænges  i  Luften  eller  gjøres  til  Vrag  ved  et  eller  nogle  faa  velrettede 
Skud.  Det  nytter  lidet  at  kunne  kaste  med  Sten,  naar  man  selv  boer 
i  et  Glashus,  det  nytter  lidet  at  kunne  ødelægge  sin  Fjendes  Træskrog, 
naar  man  selv  er  af  Træ,  og  den  tidligere  omtalte  Kamp  ved  Sinope 
afgav  i  denne  Henseende  en  gruelig  Lære.  Den  Opgave  fremstillede  sig 
saa  at  sige  af  sig  selv,  at  udfinde  Midler  til  at  dække  Skibenes  Sider 
mod  de  ødelæggende  Granater,  og  man  fandt  da  paa  den  Ide,  at  klæde 
dem  med  Jernplader,  at  pandsre  dem,  og  saaledes  fremstode  ganske 
naturlig  de  saakaldte  Pandserskibe. 

Vi  skulle  ikke  opholde  os  ved  noget  Forsøg  paa  at  udfinde,  hvem 
der  er  den  første  Opfinder  af  Pandserskibene,  ligesaa  lidt  som  vi  skulle 
gjennemgaa  alle  de  Forsøg,  der  ere  gjorte  paa  at  dække  Skibenes  Sider 

med  Jernkjæder,  med  Jernbaneskinner  og  andet  Lignende,  men  kun  om- 
tale nogle  historiske  Træk  af  deres  Udvikling.  I  Aaret  1855  afgik  fra 
England  og  Frankrig,  der  dengang  vare  i  Krig  med  Rusland,  5  omtrent 
ens  byggede,  klodsede  Skrueskibe  eller  snarere  firkantede  Pramme,  170 
Fod  lange  og  45  Fod  brede,  for  igjennem  Middelhavet  at  føres  ind  i 
det  sorte  Hav.  Ideen  til  disse  tunge  Maskiner,  der  vare  saa  fladbun- 
dede, at  de  kun  stak  8  Fod  dybt,  var  opstaaet  i  Frankrig,  hvor  man 
ved  Forsøg  havde  overtydet  sig  om,  at  Jernplader  af  4  Tommers  Tyk- 
kelse vilde  modstaa  Indtrængningen  af  Kugler  fra  de  dengang  kjendte 
største  Kanoner  (de  tidligere  omtalte  60-Pundigere).  Siderne  vare  derfor 
klædte  fra  den  øverste  Eand  indtil  2  Fod  under  Vandgangen  med  saa- 
danne  Jernplader,  og  Dækket,  der  laa  noget  skraat  til  begge  Sider,  som 
et  Tag,  var  ligeledes  belagt  med  tykke  Jernplader,  for  at  kunne  mod- 
staa Bombekast.  Paa  det  lave ,  lukkede  Batteri  under  Jerndækket  var 
der  opstillet  16  af  de  sværeste  Kuglekanoner,  8  paa  hver  Side,  hvis 
Mundinger  pegede  ud  igjennem  smalle,  høje  Kanonporte  i  Siden,  de 
eneste  Aabninger  for  Lys  og  Luft.  Maskinerne  vare  paa  150  Hestes 
Kraft,  og  skjøndt  Prammene  havde  baade  Master  og  Sejl,  vare  disse 
dog  for  ubetydelige  til  at  gjøre  nogen  synderlig  Nytte.  Paa  Rejsen 
maatte  de  ledsages  og  jævnlig  bugseres  af  andre  Skibe,  da  de  vare  meget 
usødygtige. 

Den  17de  Oktober  1855  mødte  3  af  disse  flydende  Batterier  foran 
Kinburns  Fæstningsværker  i  Bugten  ved  Odessa;  under  Ilden  fra  Land- 
batteriernes 81  Kanoner  indtoge  de  deres  Plads  i  en  Afstand  mellem  1200 
og  1800  Alen  og  aabnede  med  deres  svære  Kanoner  efter  tre  Timers 
Skydning  en  tilstrækkelig  stor  Breche  i  den  fjendtlige  Mur.  Ethvert  af  de 
flydende  Batterier  blev  truffet  af  mindst  60  til  80  Skud  fra  de  24pundige 
Kanoner  i  Land,  og  dog  havde  Skrogene  Intet  lidt;  kun  nogle  Kugler 
vare  trængte  ind  gjennem  Kanonportene.  Her  forelaa  et  mærkeligt  Re- 
sultat, hvorom  Efterretningen  spredte  sig  som  en  Løbeild  over  Europa; 
1853  Ødelæggelsen  ved  Sinope,  to  Aar  efter  Kampen  ved  Kinburn, 
hvilket  overordentligt  Fremskridt! 

Dette  første  og  heldige  Forsøg  aabnede  en  ny  Mark  for  den  dri- 
stige Tanke,  og  det  var  atter  Frankrig,  Intelligentsens  Hjem,  som  alt 
var  gaaet  forud  med  Fuldkraftsskibet  Napoleon,  der  nu  brød  en  ny  Bane. 

«Vi  ville  bygge  et  Skib»,  sagde  man,  «der  er  ligesaa  hurtigt,  so-  og 
krigsdygtigt  som  Napoleon,  og  hvis  Sider  ere  saa  stærke  som  de  flydende 
Batteriers  fra  Kinburn»,  og  de  byggede  i  al  Stilhed  Pandserfregatten 
La  Gloire,  der  blev  færdig  i  Efteraaret  1860  og  snart  efterfulgtes  af 
andre.     England  fulgte  hurtigt  Frankrig   i  Hælene   og  mødte  henved  to 


Danebrog  som  Sejllinieskib. 

Aar  senere  paa  Soen  med  den  store  Jern-Pandserfregat  Warrior  og  snart 
efter  med  flere. 

Vi  staa  her  ved  det  fjerde  Vendepunkt  i  Flaadernes  Udvikling,  det, 
der  forte  til  Pandser fregatterne,  af  hvilke  La  Gloire  og  Warrior 
vare  de  første  Prøver.  Det  er  store  Skibe,  og  de  ere  meget  forskjel- 
lige;  det  første  er  252  Fod  langt,  55  Fod  bredt  og  stikker  27l;°  Fod, 
det  andet  er  380  Fod  langt  (420  Fod  paa  Dækket),  58  Fod  bredt  og 
stikker  26*/2  Fod  dybt*).    Det  første  er  paa  36  Kanoner  og  900  Hestes 


*)    Man  sammenligne  hermed  f.  Fx.  Linieskibet  Danebrog,  der  var  186  Fod  langt, 
50  Fod  bredt  og  sl;ik  21   Fod. 

Kraft,  det  andet  paa  40  Kanoner  og  1250  Hestes  Kraft.  Men  den 
største  Forskjel  ligger  dog  i  Bygningsformen;  La  Gloire  er  bygget  af 
massivt  Træ,  klædt  med  Jernplader  fra  Stævn  til  Stævn  og  fra  Over- 
kanten til  noget  under  Vandlinien,  hvorimod  Wamor  er  et  Jernskib  med 
dobbelte  Sider,  paa  hvilke  Pandserklædningen,  der  bestaaer  af  et  Lag 
4V2  Tommer  tykke  Jernplader,  boltede  til  et  Lag  20  Tommer  tykke 
Teakbjælker,  er  anbragt.    Kun  den  Del  af  Warriors  Skrog,  der  dækker 


Danebrog  som  Pand  ser  fregat. 


Batteriet,  Maskinen,  Krudt-  og  Granatmagasinerne,  er  klædt  med  Pand- 
ser,  Stævnene  og  Bunden  ere  det  ikke,  da  Skibet  ikke  kunde  bære  den 
tunge  Vægt  af  et  fuldt  Pandser. 

Da  disse  to  Skibe  vare  fremtraadte  paa  Scenen,  skulde  pludselig 
alle  Skibe  i  alle  Flaader  være  Pandserskibe,  for  at  kunne  kaldes  Krigs- 
skibe; Træskibene  bleve  skubbede  til  Side;  de  Skrueskibe,  som  stode 
paa  Bedingerne  under  Bygning,  forandredes  til  pandserklædte  Skibe, 
mange  af  dem,  som  fløde  paa  Vandet,  forandredes  ligeledes,  nye  byg- 
gedes, og  i  en  forbausende  kort  Tid,  ved  Hjælp  af  anstrængt  Arbejde  og 
store  Pengesummer,  fremstod  der  i  Europa  og  Amerika  hele  Flaader  af 
Pandserskibe,  nogle  af  Træ  med  Jernbeklædning,  andre  af  Jern;  de  fleste 

vare  dog  kun  delvis  pandserklædte,  med  den  stærkeste  Beklædning  over 
Magasinerne,  Kanonerne,  Maskinerne,  i  Vandgangen  og  lignende  Steder. 
Overalt  sogte  man  at  bringe  det  bedst  mulige  ud  af  sine  Pandserskibe, 
og  der  fremstod  mange  forskjellige  Former,  af  hvilke  de  fleste  dog  have 
det  tilfælles,  at  Forstævnen  er  meget  skarp,  sædvanligvis  med  en  frem- 
springende Kam  —  som  et  Svanebryst  — ,  eller  endog  med  et  Spyd 
eller  en  Braad  under  Vandet,  Alt  til  Angreb  paa  fjendtlige  Skibe,  til  at 
klove  deres  Sider  eller  bore  dem  i  Sænk  ved  et  Hul  i  Bunden.  Hos  os 
skred  man  i  1862  til  at  omdanne  Linieskibet  Danebrog  fra  et  Sejlskib 
paa  72  Kanoner  til  en  Pandserfregat  paa  16  Kanoner,  ved  at  bortskære 
det  øverste  Dæk,  foretage  nogen  Forandring  ved  Skroget  og  klæde  det 
med  Pandserplader,  samt  indsætte  en  Maskine  paa  400  Hestes  Kraft, 
hvormed  man  blev  færdig  om  Vinteren  1863-64.  En  Skruefregat,  Peder 
Skram,  som  stod  i  Bygning,  blev  forlænget  og  forandret  til  Pandser- 
iregat  1864,  og  en  stor  Jern-Pandserfregat,  Danmark  paa  24  Kanoner, 
bygget  i  England,  blev  kjobt  til  den  danske  Flaade  1864.  Endnu  kunde 
nævnes  to  smukke,  hurtigsejlende  Jernskonnerter,  Absalon  og  Esbem 
Snare,  byggede  i  England  1862,  der  i  Listerne  benævnes  Pandserskon- 
nerter;  men  da  deres  Sider  kun  ere  byggede  af  Jernplader  paa  2  Tom- 
mers Tykkelse,  der  med  Lethed  kunne  gjennemskydes,  fortjene  de  neppe 
et  saadant  Navn. 

Indførelsen  af  Pandserskibene  var  i  mange  Henseender  et  haardt 
Stød  for  Krigsmarinerne.  Vel  fik  de  langt  kraftigere  og  krigsdygtigere 
Skibe,  end  de  havde  havt  før;  men  hvad  havde  det  i  Grunden  at  be- 
tyde, da  al  den  Slags  Styrke  er  relativ,  og  jeg  ikke  bliver  stærkere, 
naar  min  Fjende  gaaer  ligesaa  rask  fremad  som  jeg  selv.  Med  Ind- 
førelsen af  Fuldkraftsskibene  kunde  de  høje  Tredækkere  betragtes  som 
skrinlagte,  og  Pandserskibene  gav  Dødsstødet  til  de  smukke  Linieskibe, 
hvis  Skrog  vare  for  store  til  at  kunne  dækkes  med  de  tunge  Pandser- 
plader. I  de  nye  Skibe  var  Alting  mørkt,  indelukket,  beklumret;  Ka- 
nonerne stode  paa  det  mørke  Batteri,  hvis  Kanonporte  lukkedes  til  med 
tunge  Jernklapper;  ikke  et  Menneske  arbejdede  paa  Dækket  eller  i  los- 
ningen, naar  Skibet  gik  i  Slag,  Chefen  lukkedes  inde  i  et  massivt  Kom- 
mandotaarn,  og  kunde  alene  gjennem  dettes  Kighuller  iagttage,  hvad 
der  gik  for  sig  rundt  omkring;    nede   i  Skibet  maatte  den   nødvendige 

Luft  fremkaldes  ved  kunstige  Midler,  og  dybt  nede  arbejdede  den  svære 
Maskine  med  Ild  og  Damp  og  udsendte  sin  Hede  til  alle  det  indelukkede 
Kums  Beboere.  Og  hvor  lidet  skjonne  vare  saa  ikke  disse  mørke  Kasser 
mod  Fortidens  stolte  Sejlere!  herom  kan  man  blandt  andet  overtyde  sig 
ved  at  kaste  et  Blik  paa  Danebrog,  saaledes  som  det  seer  ud,  efterat 
det  er  omdannet.  Meget  have  disse  Skibe  tilfælles  med  de  gamle  Ga- 
lejer, skjondt  i  en  langt  fuldkomnere  Form:  den  kunstige  Bevægekraft, 
de  stærke  Sider  og  Stævne,  deres  Evne  til  at  løbe  andre  Skibe  i  Sænk 
m.  m.  At  det  har  været  Gjenstand  for  megen  Omtanke,  for  lange  For- 
handlinger, ja  for  en  hel  Literatur,  hvorledes  der  skal  manøvreres  før, 
under  og  efter  et  Slag  med  disse  hurtigsejlende  Maskiner,  i  det  Hele 
hvorledes  en  ordnet  Søtaktik  nu  bør  iværksættes,  er  ikke  til  at  undres 
over.  Forskjellige  Planer  ere  fremkomne,  som  ikke  her  kunne  drøftes; 
men  et  Kuriosum  kan  dog  anføres,  og  det  er,  at  i  det  eneste  Søslag, 
som  er  forefaldet,  siden  Pandserskibe  og  Skrueskibe  optoges  i  Flaaderne, 
nemlig  det  mellem  den  østerrigske  og  den  italienske  Flaade  ved  Lissa  i 
Adriaterhavet,  den  20de  Juli  1866,  opstillede  den  østerrigske  Admiral 
Tegethoff  sin  Flaade  paa  en  Maade,  der  næsten  ganske  lignede  den,  paa 
hvilken  Regulus  ordnede  sine  Galejer  i  Slaget  ved  Heraclea  256  Aar 
før  Kristus,  som  beskrevet  foran  (Side  33-35),  og  den,  der  nøje  stu- 
derer disse  to  Søslag,  vil  kunne  finde  flere  Sammenligningspunkter 
imellem  dem.     Saaledes  er  det,  at  Historien  gjentager  sig! 

Pandserskibene  fik  imidlertid  ikke  Lov  til  uforstyrret  at  udvikle  sig; 
thi  neppe  var  Tanken  om  dem  begyndt  at  trænge  frem,  før  deres  ufor- 
sonlige Modstandere,  Kanonerne,  toge  et  mægtigt  Opsving.  Disse 
havde  i  et  Par  hundrede  Aar,  som  ovenfor  viist,  næsten  staaet  i 
Stampe,  og  det  var  egentlig  kun  Indførelsen  af  Granater,  som  havde 
givet  dem  et  væsentligt  Stød  fremad;  alle  Skibskanoner  vare  af  støbt 
Jern  og  udskød  støbte  Jernkugler  eller  Granater;  den  største  alminde- 
lige Skibskanon  var  den  30pundige,  hvoraf  vi  her  give  en  Afbild- 
ning; dens  Lob  var  paa  6V4  Tomme  i  Diameter  og  89/a  Fod  i 
Længde,  den  vejede  60  Centner  og  brugte  10  Pund  Krudt  som  største 
Ladning.  Imod  denne  Kanon  vare  de  nye  Pandserskibe  sikkre ;  de  støbte 
Kugler  og  Granater  sprang  i  Stumper  ved  Anslaget  imod  det  haarde 
Pandser,  og  de  med  smeltet  Jern  fyldte  Granater  kladskede  mod  Skibs- 

siden  som  raadne  Pærer,  uden  at  udøve  nogen  Virkning.  Den  omtalte 
GOpundige  Kuglekanon,  som  var  begyndt  at  finde  Vej  til  Flaaderne, 
kunde  vel  under  gunstige  Forhold,  paa  nært  Hold,  være  farlig  imod 
mindre  godt  fabrikerede  Pandserplader:  men  i  Reglen  vilde  heller  ikke 
den  kunne  udøve  nogen  skadelig  Virkning  paa  Pandserskibene.  Hertil 
maatte  der  anvendes  skrappere  Midler.  Det  havde  hidtil  været  Kano- 
nernes Opgave,  overfor  Skibene,  at  gjennemtrænge  disses  Sider  med  saa 


Den  30pundige  Skibskanon. 


ringe  en  Kraft  som  muligt;  nu  maatte  den  Fordring  stilles  til  dem,  at 
de  rammede  Pandserskibenes  Sider  med  saa  stor  en  « levende  Kraft-  som 
muligt,  for  at  gjennemtrænge  og  ødelægge  Pandseret,  og  hertil  udfor- 
dredes ikke  alene  en  stor  Anslagshastighed  og  stor  Projektilvægt,  men 
ogsaa  at  Projektilet  var  af  passende  Form  og  Masse. 

Dette  Maal  opnaaedes,  idetmindste  i  Europa,  med  et  Held,  der 
overtraf  al  Forventning,  ved  Indførelsen  af  den  riflede  Skibskanon;  i 
Amerika  søgte  man  i  Førstningen  at  gaa  en  anden  Vej,  ved  at  an- 
vende meget  svære,  runde  Kugler,  men  det  viste  sig  mindre  praktisk. 
Riffel  kanonen,    der  ligesom  Pandserskibet    og    Fuldkraftsskibet    først 

opstod  i  Frankrig,  som  allerede  i  den  italienske  Krig  med  Held  havde 
anvendt  rillede  Feltkanoner,  og  bvis  første  Pandserskib  La  Gloire  be- 
væbnedes med  riflede  Skibskanoner,  er  en  af  Jern  eller  Staal  støbt  eller 
smedet  Kanon,  i  hvis  Lob  der  er  anbragt  tre  eller  liere  Furer,  der  sno 
sig  langs  Løbets  Sider  fra  Bunden  ud  til  Mundingen  i  Form  af  en 
Proptrækker.  Projektilet  (der  her  ikke  kan  kaldes  « Kugle«)  har  sædvanligvis 
en  saakaldet  cylindrokonisk  Form,  det  vil  sige  en  Cylinder  eiler  Bolt  af 
Løbets  Diameter,  der  ender  sig  i  en  Kegle  eller  Spids  med  afskaaren 
Top.  Projektilet,  som  er  af  haardt  Jern,  sædvanligvis  med  Staalhoved 
er  paa  Siderne  forsynet  med  Knopper,  der  passe  ind  i  Løbets  Riffel- 
gange ;  naar  det  udskydes  af  Kanonen,  bliver  det  altsaa  drejet  rundt, 
borer  sig  igjennem  Luften  som  en  Skrue,  hvorved  det  bevarer  sin  Stil- 
ling med  Spidsen  fremad,  taber  langtfra  saa  meget  af  sin  Hastighed  som 
Kuglen,  og  har  betydeligt  større  Evne  end  denne  til  at  bore  sig  ind 
igjennem  Pandseret.  Saaledes  ere  navnlig  de  franske  Riffelkanoner  i  al 
Almindelighed;  men  da  de  først  fremstode,  da  Artillerister  og  Fabri- 
kanter i  alle  Lande  kastede  sig  over  deres  Udvikling  med  en  Styrke  og 
Ilterhed,  hvortil  man  længe  skal  soge  Magen,  konstrueredes  ogsaa  mange 
forskjellige  Slags,  som  det  vilde  være  for  vidtløftigt  her  at  fremstille. 

Den  Riffelkanon,  som  har  vundet  Indgang  paa  den  danske  Flaade, 
er  den  armstrongske,  der  fabrikeres  af  den  engelske  Jernværksejer 
Sir  William  Armstrong.  Den  er  smedet,  eller  »bygget  op»,  af  Jern  og 
Staal  paa  en  særegen  Maade,  som  kaldes  «Omviklings-(Coil-)Systemet», 
nemlig  ved  at  vikle  firkantede  Jernstænger  om  en  Cylinder  og  svejse 
dem  sammen.  I  Løbet,  som  er  af  Staal,  er  anbragt  en  stor  Mængde 
fine  Rifler,  og  Projektilet  er  omgivet  af  Bly,  i  hvilket  Riffelgangene  skære 
Furer  under  dets  Udskydning  igjennem  Løbet.  Projektilet  kan  følgelig 
ikke  føres  fra  Mundingen  ind  til  Bunden,  da  det  først  under  Udskyd- 
ningen tildeles  sine  Furer,  og  disse  Kanoner  maatte  derfor  lades  fra 
Bunden,  være  Bagladere,  hvilket  har  flere  Fordele  ombord  i  et  Skib, 
men  ogsaa  Mangler,  da  Baglademekanismen  ikke  kan  andet  end  svække 
Kanonen.  Senere  ere  Armstrongs  Kanoner  undergaaede  en  væsentlig 
Forandring;  de  udføres  nu  ogsaa  som  Mundingsladere  ved  det  saakaldte 
"Shuntsystem«  (Gliden  tilside)  med  10  Riffelgange,  der  staa  frem  som 
skarpe  Tænder;  naar  Projektilet  fores  fra  Mundingen  ind  i  Lobet,  pas- 

40 

serer  det  igjeimera  det  ene  Sæt  Riffelgange,  glider  da^ved  Bunden  til 
Siden  og  trænges  ved  Udskydningen  gjennem  de  snævrere  Riffelgange. 
Armstrongs  oprindelige  Riffelkanon  var  en  100  (eller  110)  Pundiger; 
men  allerede  1863  mødte  han  med  en  150pundig  Pandserbryder  med 
8  {V/t)  Tommers  Løb  og  144  Centners  Vægt,  og  nu  gik  det  fremad  med 
rivende  Fart,  til  —  med  runde  Tal  —  den  9  Tom.,  10  Tom.,  11  Tom., 
ja  den  12  Tom.,  der  1873  opsattes  paa  de  nyeste  engelske  Pandserskibe, 
en  Kanon,  der  vejer  omtrent  770  Centner  og  udskyder  Projektiler  paa 
700  Pund  med  en  Krudtladning  paa  110  Pund.  Denne  Kanon  vejer 
altsaa  ligesaa  meget  som  13  af  de  største  30pundige  Kanoner  tilsammen, 


Den  10  Tommers  Riffelkanon. 


der  anvendtes  paa  Linieskibenes  underste  Batteri;  dens  Krudtladning  er 
næsten  4  Gange  saa  tung  som  den  30pundige  Kugle,  og  dens  Projektil 
er  tungere  end  en  hel  12pundig  Carronade;  den  udsender  i  et  eneste 
Skud  ligesaa  meget  Jern  som  et  af  de  tidligere  Linieskibe  i  et  helt  Lag. 
Den  største  Armstrongkanon,  som  hidtil  er  anskaffet  til  den  danske 
Flaade,  er  den  10  Tommers,  hvoraf  vi  her  give  en  Afbildning  til  Sam- 
menligning med  den  30pundige  glatløbede  Kanon  (man  dømme  efter  de 
vedstaaende  Personers  Størrelse);  den  vejer  366  Centner  og  udskyder  et 
Projektil  paa  363  Pund  med  en  Krudtladning  paa  55  Pund. 

Kanonen  havde  erklæret  Pandseret  Krig.     I  enhver  Henseende  var 
den  forandret,  i  Form,  Størrelse,  Vægt,  i  Projektilets  Form  og  Sammen- 


Det  nye  Søkrigsvaaben.  627 

sætning,  saaledea  at  der  ogsaa  nu  fandtes  massive  og  Spræng-Projektiler, 

ja  selv  Krudtet  underkastedes  væsentlige  Forandringer.  Kanonen  var 
ikke  mere  et  let  handeligt  Vaaben,  som  Søfolkene  hurtig  kunde  lære  at 
betjene;  den  var  bleven  til  en  sammensat,  stor  Maskine,  (il  hvis  Betje- 
ning, Ladning  og  Affyring  der  behøvedes  særlige  mekaniske  Apparater, 
og  som  maatte  oplægges  paa  en  stor  Jernrapert.  .Men  Pandseret  optog 
Kampen  med  det  hurtigt  voxende  Vaaben,  og  den  Kappestrid  begyndte, 
som  siden  hine  Aar  har  anspændt  saamange  fremragende  mekaniske 
Talenters  Hjerner  og  gjort  saa  dybe  Greb  i  Sømagternes  Statskasser. 
Da  Kanonerne  voxede,  maatte  ogsaa  Pandseret  forøges;  men  for  at  dette 
kunde  ske,  maatte  Skibene,  for  at  være  istand  til  at  bære  det  sværere 
Pandser,  gjøres  endnu  større,  end  de  vare,  eller  give  Afkald  paa  Dæk- 
ning af  en  større  Del  af  Skroget.  Nogle  overordentlig  store  Fregatter 
byggedes  i  England,  samt  andre  delvis  pandserklædte  Skibe  med  sværere 
Plader;  men  ogsaa  disse  bleve  snart  overtrufne  af  Kanonen.  Det  blev 
da  klart,  at  det  oprindelig  satte  Maal,  at  forene  alle  for  et  Krigsskib 
udmærkede  Egenskaber  i  det  samme  Skib,  idetmindste  paa  samme  Maade, 
som  man  i  Sejlkrigskibenes  bedste  Periode  havde  kunnet  gjøre,  nemlig: 
et  i  Forhold  til  Fjendens  Artilleri  stærkt  Skrog,  en  Hurtighed,  som  ikke 
blev  overtruften  af  noget  andet  Skib,  Rolighed  paa  Søen,  Manøvredyg- 
tighed eller  Lethed  til  at  dreje  og  vende,  uden  at  gjøre  store  Sving, 
Evne  til  at  bære  et  kraftigt  Artilleri  m.  m.,  var  en  Opgave,  der  ikke 
mere  lod  sig  løse.  Man  havde  derfor  alt  i  nogen  Tid  sysselsat  Tanken 
med  at  udfinde  Midler  til  at  adskille  disse  Egenskaber  og  bygge  for- 
skjellige  Skibe  til  forskjellige  Formaal,  da  en  Begivenhed,  som  indtraf  i 
Nordamerika  under  Krigen  mellem  de  nordlige  og  sydlige  Stater,  kastede 
den  nye  Brand  ind  i  Flaaderne. 

Det  var  Kampen  paa  Hamptons  Rhed  den  9de  Marts  1862,  om 
hvilken  man  kan  sige,  at  den  danner  det  femte  Vendepunkt  i  Flaadernes 
Udviklingshistorie.  Her  mødte  den  af  Kapitajn  John  Ericsson  i  hundrede 
Dage  byggede  Monitor,  en  lille,  172  Fod  lang  Pram,  spids  i  begge  Ender, 
hvis  lodrette  Sider  kun  ragede  18  Tommer  op  over  Vandet  og  vare,  lige- 
som Dækket,  klædte  med  Jernplader.  Den  havde  hverken  Master  eller 
Sejl,  Alting  var  tillukket  paa  Dækket,  kun  et  rundt,  jernklædt  Taarn 
med  to  Kanoner  ragede  9  Fod  op  over  dette   og    kunde    drejes    om   en 

Tap:  Dampmaskinen,  Skruen,  Koret,  Ankeret  o.  s.  v.  vare  vel  dækkede 
af  Skroget.  Denne  lille  Maskine,  der  kun  kunde  løbe  6  til  7  Miles  Fart, 
mødte  den  nævnte  Dag  paa  Hamptons  Rhed,  angreb  den  til  Pandserskib 
omdannede  Fregat  M&rrimac  (eller  Virginia),  kort  etter  at  denne  med  et 
eneste  Stød  havde  boret  Fregatten  Congress  i  Sænk,  og  tvang  den,  efter 
en  glimrende  Kamp,  til  at  søge  Havn  i  en  synkefærdig  Tilstand.  Efter- 
retningen herom  gik  som  en  Løbeild  gjennem  Europa,  og  den  nye  Revolu- 
tion i  Skibsbyggeriet  brød  ud. 

Følgen  blev  en  broget  Sammensætning  af  Søkrigsmaskiner  med  be- 
standig voxende  Pandsertykkelser  af  Pandserplader,  Træ  og  en  indre  Hud. 
Der  kom  sogaaende  Pandserskibe,  Fregatter  med  høje  Skrog  og  Rejs- 
ninger; der  kom  Taarnskibe  med  et  eller  flere  Taarne,  Kasematskibe 
til  og  uden  Rejsninger,  sogaaende  eller  indrettede  til  Havne-  og  Kyst- 
forsvar; der  kom  store,  meget  hurtigt  sejlende,  upandsrede  Søskibe;  der 
kom  smaa  Kanonbaade  og  Monitorer  samt  flydende  Batterier  af  alle  for- 
skjellige  Slags.  Pandserpladerne  forøgedes  fra  en  Tykkelse  af  4J/9  Tommer 
til  12  Tommer  og  derover.  Følgen  blev,  at  de  store  Flaader  vel  toge 
overordentlig  stærkt  til  baade  i  aktiv  og  passiv  Styrke;  men  Ensartet- 
heden og  Sikkerheden  var  borte.  I  den  tidligere  Periode  havde  man 
Flaader,  sammensatte  af  ensartede  Skibe  —  nu  fik  man  Skibe,  men 
ingen  Flaade,  ingen  Slaglinie,  en  helt  ny  og  usikker  Taktik. 

Ved  dette  Vendepunkt  mødte  man  i  den  danske  Flaade  de  nye  For- 
hold med  større  Raskhed,  end  man  havde  gjort  ved  de  foregaaende.  Den 
engelske  Kapitajn  Coles  havde  undfanget  Ideen  til  Taarnskibene,  inden 
den  fremtraadte  i  Amerika,  og  han  var  den  danske  Regering  behjælpelig 
.med  at  konstruere  Taarnskibet  Rolf  Krake,  der  blev  bygget  i  Glasgow  og 
kom  til  Kjobenhavn  i  Juli  1863.  Det  er  bygget  af  Jern,  klædt  med 
Pandserplader  af  4Va  Tommers  Tykkelse,  bevæbnet  med  3  Kanoner  i  to 
drejende  Taarne  og  med  Maskine  paa  235  Hestes  Kraft.  Efter  dette 
kom  Pandserbatterierne  Lindormen  (1868),  Gorm  (1870)  og  Odin  (1872), 
de  lo  første  hver  med  to  Kanoner  i  et  bevægeligt  Taarn,  samt  hen- 
holdsvis 5Vs  og  8  Tommers  Pandserplader,  det  sidste  med  4  Kanoner  i 
Kasemat  og  .S  Tom.  Plader.  Disse  Skibe,  der  ere  uden  Rejsninger,  men 
med  kraftige  Dampmaskiner  og  dobbelte  Skruer,  udgjøre  for  Tiden  Dan- 

marks  bedste  og  kraftigste  Forsvarsflaade,  og  efter  dem  er  der  sat  tiere 
Kanonbaade  i  Bygning. 

Hermed  ville  vi  slutte  denne  lille  Skizze  af  Omvæltningen  i  Krigs- 
materiellet,  siden  Dampskibene  gjorde  deres  Indtrædelse  i  Flaaderne;  det 
vil  nemlig  være  klart  af  det  Fremstillede,  at  denne  Omvæltning  ingen- 
lunde er  tilende,  og  derfor  endnu  ikke  kan  siges  at  tilhore  Historien. 
Kampen  imellem  Kanonen  og  Pandseret  er  fremdeles  staaende,  den  ene 
viger  ikke  for  den  anden,  og  Ingen  kan  sige,  hvorledes  den  vil  ende;  i 
mange  Tilfælde  har  Kanonen  Overvægt,  i  andre  Pandseret,  og  skjøndt 
det  vil  kunne  ansees  som  utvivlsomt,  at  dette  om  kortere  eller  længere 
Tid  vil  komme  til  at  bukke  under  for  den  ubarmhjertige  Kanon,  lige- 
som i  sin  Tid  Rustningen  maatte  vige  for  Skydevaabnet,  saa  skulle  vi 
dog  ikke  hengive  os  til  Betragtninger  over  dette  Sporgsmaal  her,  hvor 
vi  behandle  Fortiden  og  ikke  Fremtiden.  Af  samme  Grund  have  vi  af- 
holdt os  fra  at  omtale  et  Vaaben,  der  muligen  kan  blive  meget  farligt 
for  Pandserskibene,  nemlig  den  undersøiske  Mine,  Torpedoen,  der 
retter  sit  Angreb  mod  Skibets  svageste  DeL,  Bunden;  thi  skjøndt  der  er 
foretaget  mange  Experimenter  med  dette  Vaaben,  ja  skjøndt  det  endog  har 
spillet  en  vis  Rolle  i  de  sidste  Krige,  navnlig  den  amerikanske  Borger- 
krig, saa  er  det  dog  langtfra  endnu  saaledes  udviklet,  at  det  kan  siges 
at  være  kommet  ud  over  sin  Barndom. 

1  det  Hele  taget  er  det  let  at  forudsee,  at  saaledes,  som  Forholdene 
nu  ere  blevne  i  Flaaderne,  saa  usikkre,  spændende,  afvexlende,  kunne  de 
ikke  vedblive  at  være;  nye  Omvæltninger  maa  komme  —  men  Ingen 
kjender  de  nye  Former. 


630 


Damp-  og  Pandserskibene. 


Kampene  om  Sønderjylland. 

1848  — 185Q.    1864. 


.0  blodige  Krige,  og  det  imod  en  uhyre  Overmagt,  har  det  lille 
Danmark,  overladt  til  sig  selv  alene,  raaattet  gjennemgaa,  siden  det 
skiltes  fra  Norge.  Den  første  var  fuld  af  Begejstring,  Sammenhold, 
Haab  og  Fortrøstning,  og  ledede  til  et  forholdsvis  gunstigt  Resultat:  den 
anden  var  præget  af  Forknythed,  Mismod  og  Mistvivlen  om  egen  Mod- 
standskraft, og  den  endte  ulykkeligt  for  det  allerede  stærkt  beklip- 
pede Danmark.  Man  kunde  sige,  at  de  i  deres  Aand  forholdt  sig 
til  hinanden  som  Slaget  paa  Rheden  1801  til  Kjobenhavns  Belej- 
ring 1^07;  thi  ligesom  i  det  sidste  Aar  den  Begejstring,  'ler  greb 
det    danske   Folk   ved    Englændernes  Ankomst    herfil   1801,    var    bort- 

dunstet,  da  de  kom  tilbage  (3  Aar  senere,  saaledes  var  og  den  Sam- 
drægtighedens  Ild,  der  opflammede  Gemytterne  ved  Tyskernes  Ind- 
fald i  Landet  1848,  betydelig  kølnet,  da  de  kom  igjen  1864.  Ingen  af 
disse  Krige,  navnlig  ikke  den  første,  var  nogen  Sokrig,  thi  1848  havde 
Preussen  ikke  nogen  Flaade,  og  den,  det  havde  erhvervet  sig  1864,  var 
ikke  stor  nok  til  at  byde  den  danske  Flaade  Spidsen  —  og  dog  havde 
denne  sidste  en  betydningsfuld  Opgave  at  lose,  uden  hvilken  langt  fra 
det  Udbytte  kunde  være  naaet,  som  blev  vundet  i  Krigen.  Det  gik  den 
som  i  Christian  den  Fjerdes  Krig  med  Tyskland  (1625-1629),  da  Tilly 
Og  Wallenstein  trængte  op  i  Jylland,  men  maatte  standse  ved  Kysterne, 
fordi  de  danske  Krigsskibe  spærrede  dem  Vejen,  og  de  ikke  selv  havde 
Skibe  at  stille  imod  dem;  dens  Virksomhed  var  lidet  taknemmelig,  men 
derfor  ikke  mindre  anstrængende  og  udholdende,  lidet  opsigtvækkende, 
men  derfor  ikke  mindre  betydelig.  Dog  er  der  ikke  meget  at  fortælle 
om  den  Rolle,  Flaaden  spillede  i  disse  Krige,  i  Sammenligning  med  hvad 
den  havde  at  udrette  i  flere  af  de  i  det  Foregaaende  skildrede  Sokrige, 
og  dertil  ligge  Begivenhederne  os  saa  nær,  at  det  vil  være  rettest,  om 
vi  her  indskrænke  os  til  en  kort  Skizze. 

Frederik  den  Sjette  vedblev  at  være  Præsident  i  Admiralitetet 
lige  til  sin  Død  den  odie  December  1839,  men  desuagtet  saae  det  smaat 
ud  med  Flaaden,  og  det  var  forst  i  de  sidste  Aar  af  hans  Levetid,  at 
der  foretoges  nogle  Udrustninger  udenfor  de  absolut  nødvendige,  nemlig 
Vagtskibene,  Kadetskibet  og  Skibene  til  Vestindien.  Admiral  Steen 
Bille,  der  ved  Admiral  Wleugels  Død  i  Januar  1825  var  bleven 
første  Deputeret  i  Admiralitetet  og  1831  udnævntes  til  Gehejmestats- 
minister,  maatte  i  hele  Perioden  fra  Krigen,  indtil  han  som  en  Olding 
paa  8193  Aar  lukkede  sine  øjne  den  15de  April  1833,  betragtes  som 
Kollegiets  egentlige  Sjæl  og  ledende  Tanke.  Efter  ham  blev  den  74- 
aarige  Admiral  Baron  Hans  Holsten  første  Deputeret,  en  Stilling,  han 
bevarede  lige  indtil  Admiralitets  Ophævelse  i  1848,  da  han  var  over  89 
Aar  gammel.  Christian  den  Ottende,  der  i  sit  hele  Væsen  var 
mere  fremtrædende  end  hans  bramfrie  Forgænger,  lagde  ogsaa  større 
Vægt  paa  at  glimre  ved  Flaaden  og  vise  det  danske  Flag  i  Udlandet, 
og  under  ham  foretoges  flere  mindre  Udrustninger  og  -Ovelsestoure. 
1840  —  41  besejlede  Fregatten  Bellona,  Kommandør  C.Wulff,  Ost-  og 

Vestkysten  af  Sydamerika,  og  1843 — 44  tilbragte  Briggen  Ørnen  adskil- 
lige Maaneder  i  den  samme  Verdensdel.  1844  sendtes  en  Eskadre  paa 
2  Fregatter,  en  Brig  og  Damperen  Hekla  til  Marokko,  for  i  Forening 
med  nogle  svenske  og  norske  Skibe  under  Friods  Oscars  Kommando 
at  opsige  den  Tribut,  de  nordiske  Lande  hidtil  havde  maattet  betale 
Marokko.  1845 — 47  foretog  Korvetten  Gaiathea,  Kapitajn  Steen  Bille 
(en  Son  af  Admiralen),  en  Jordomsejling  og  opholdt  sig  nogen  Tid  ved 
Nikobarøerne  for  at  forberede  disse  Øers  Kolonisation.  1848  udsendtes 
Korvetten  Valkyrien,  Kapt.  Secher,  til  Nikobaroerne  for  at  afhente  den 
af  Gaiathea  efterladte  Besætning,  da  Planen  om  Oprettelsen  af  en  Sta- 
tion her  var  opgiven.  Da  Valkyrien  i  Slutningen  af  December  1847  laa 
færdig  til  Afgang  ved  Nyholm,  besogte  Kong  Christian  den,  for  at  onske 
Besætningen  en  lykkelig  Rejse;  en  ældre  Holmens  Mand  yttrede  ved 
denne  Lejlighed:  »Den  Konge  lever  ikke  længe,  hans  Valkyrie  har  kysset 
ham.»     Matrosen  fik  Ret,  det  blev  Kongens  sidste  Udflugt. 

Den  20de  Januar  1848  døde  Kong  Christian  den  Ottende  efter  et 
Sygeleje  paa  3—4  Uger.  Den  Frihedsbevægelse,  som  alt  i  længere  Tid 
havde  gjæret  i  Folket,  og  hvis  dristige  og  begavede  Talsmænd  kun  med 
Møje  vare  blevne  holdte  indenfor  de  anviste  Skranker  af  den  nu  hen- 
sovede kundskabsrige  og  oplyste,  men  vankelmodige  og  ubestemte  Konge, 
brød  ud  i  fuld  Flamme,  og  den  nye  Konge  Frederik  den  Syvende, 
Christian  den  Ottendes  Søn,  havde  et  ganske  anderledes  aabent  Øre  for 
Folkets  -Onsker.  En  uventet  Begivenhed  stødte  til,  gav  Tanken  en  ny 
Retning,  udvidede  Forlangendet  om  Folkets  Deltagelse  i  Statens  Styrelse 
og  rejste  det  lille  danske  Folk  til  en  begejstret  Kamp  for  Fædreland  og 
Frihed:  den  franske  Februarrevolution  brød  ud  og  kastede  sine  Dønninger 
langt  ud  over  det  europæiske  Fastland.  Det  slesvigholstenske  Parti,  hvis 
Bestræbelser  alt  længe  vare  gaaede  ud  paa  at  bortrive  Sønderjylland  fra 
Danmark  og  af  dette  i  Forening  med  de  tyske  Hertugdommer  at  danne 
et  selvstændigt,  eller  idetmindste  af  Danmark  uafhængigt  Slesvigholsten, 
samlede  sig  til  Opstand,  haanede  det  danske  Folk  og  sendte  en  Deputa- 
tion til  Kjebenhavn,  for  hos  Kongen  at  begjære  Opfyldelsen  af  sine  For- 
dringer. Den  22de  Marts  ankom  Deputationen  til  Hovedstaden,  hvor 
Alt  var  i  Bevægelse  under  en  følgeværdig  Enighed,  og  hvor  Kongen 
netop    havde  givet  Befolkningen  gjennem   dens   Repræsentanter  Tilsagn 

om  en  folkelig  Styrelse;  den  24de  var  det  saakaldte  Martsnjinisterium 
med  Grev  A.  V.  Moltke  som  Præsident  dannet,  og  samme  Dag  kunde 
Kongen  give  Deputationen  et  passende  Svar  paa  dens  oprorske  For- 
langender. 

Krigen  var  nu  uundgaaelig.  Hertugdommerne  vare  i  fuldt  Oprør, 
rustede  sig  og  vilde  forsøge  at  tage  med  Magt,  hvad  man  ikke  godvil- 
ligt havde  villet  tilstaa  dem.  Det  danske  Folk  skulde  skabe,  grundfæste 
og  beskytte  sin  nys  erhvervede  Frihed  og  samtidig  værne  sig  imod  ydre 
Fjender,  hvis  Tal  endnu  ikke  kunde  oversees;  thi  det  var  tydeligt,  at 
Preussen  og  Tyskland  stode  bagved  Oproret,  Efterat  Landet  i  34  Aar 
havde  nydt  Fred,  skulde  den  af  Frederik  den  Sjette  oprettede,  af  Chri- 
stian den  Ottende  1842  udrensede  og  omdannede  Hær,  der  var  sam- 
mensat af  Landets  egne  Sønner,  staa  sin  Prøve  —  og  det  skete  med 
uomtvistelig  Hæder. 

Paa  Holmen  lød  Ordren:  »Flaaden  skal  rustes!«  Mange  Aar  vare 
henrundne,  siden  en  saadan  Befaling  havde  lydt  derude,  og  da  det  sidste 
Gang  .skete,  var  det  for  att  udlevere  den  rustede  Flaade  til  Engelsk- 
mændene. Alting  havde  et  saa  fredeligt  Præg  paa  de  udstrakte  Værfter, 
Overekvipagemesterens  Køer  græssede  roligt  paa  Nyholms  Marker,  og 
det  duftende  Hø  bugnede  i  de  store  Pramme  for  at  føres  over  til  Gam- 
melholm.  Paa  Skibene  havde  man  lagt  megen  Vind  paa  et  smukt  Ud- 
styr og  Bekvemmelighed,  for  hvilke  Tjenestens  Krav  ikke  sjeldent  havde 
maattet  vige.  Nu  fik  Alt  et  andet  Udseende,  der  kom  Liv  og  Virksom- 
hed over  hele  Holmen,  med  det  ene,  bestemte  Maal  for  øje.  Til  at 
ruste  hele  Fiaaden  paa  engang  var  man  ikke  indrettet,  hverken  hvad 
Skibenes  Udstyr  eller  Besætningernes  Sammenkaldelse  angik;  men  dette 
var  heller  ikke  fornødent,  da  Fjenden  ikke  var  nogen  Sømagt.  Slesvig- 
holstenerne havde  selvfølgelig  ikke  et  Krigsskib;  Preussen  havde  vel 
alt  i  længere  Tid  pønset  paa  at  skabe  sig  en  Flaade,  men  dog  ikke 
endnu  drevet  det  videre  end  til  at  skaffe  sig  endel  større  og  mindre 
Rokanonbaade,  der  vare  stationerede  ved  Eygen  og  Svinemunde  samt  det 
nye  Orlogsværft  ved  Danzig.  Det  kom  derfor  navnlig  an  paa  hurtig  at 
udruste  Dampskibene  og  de  mindre  Krigsskibe;  for  Linieskibene  var  der 
foreløbig  ingen  Brug. 

Som  Flaadens  Opgave  kunde  sættes:    at   beskytte  Oerne,   store  og 

smaa,  hindre  fjendtlige  Troppers  Overgang  og  opretholde  Herredømmet 
i  vore  Farvande;  at  understøtte  Hærens  Foretagender  paa  Halvøen, 
overføre  Tropper,  foretage  Landgange  og  Lignende;  at  standse  Fjendens 
Søhandel  og  opbringe  hans  Skibe;  at  blokere  Fjendens  Havne.  Hekla, 
Gejser,  Skimer  og  adskillige  tildels  uvæbnede  Dampskibe  kom  hurtig  i 
Virksomhed,  derefter  fulgte  Kanonbaadene  og  Sejlkrigsskibene,  de  mindre 
først,  saaledes  at  Korvetten  Najaden,  Kapitajn  Dirckinck-Holmfeld, 
der  var  bestemt  til  Vagtskib  i  Sundet,  og  Briggen  St.  Thomas,  Kapt. 
M.  Suenson,  allerede  kunde  forlade  Holmen  den  26de  Marts. 

Dagen  efter  ankom  Najaden  til  Aissund  og  Dirckinck-Holmfeld  af- 
skar strax  Als  fra  Forbindelsen  med  Fastlandet  og  sikkrede  Danmark 
denne  vigtige  O;  Gejser,  Premltn.  A.  Krieger,  løb  den  28de  ind  paa 
Flensborg  Fjord  for  at  rekognoscere  og  blev  her  modtaget  af  de  første 
Geværskud,  som  faldt  fra  Oprørernes  Side.  Et  Par  Dage  efter  løb  St. 
Thomas  ind  til  Aabenraa-  og  udskar  den  lille  Damper  Christian  den 
Ottende.  Saaledes  begyndte  Flaadens  Virksomhed.  Admiralitetet  var 
ved  Martsministeriets  Indsættelse  blevet  opjøst,  Konsejlspræsidenten  Grev 
Moltke  havde  midlertidig  overtaget  Marinens  Styrelse,  indtil  Kommandør 
CC.  Zahrtmann  nogle  Dage  efter  udnævntes  til  Marineminister;  den 
75aarige  Admiral  H.  Stephansen  tog  sin  Afsked  som  Holmens  Over- 
ekvipagemester,  og  afløstes  af  Admiral  A.  Sehifter.  Disse  Mænd  vare 
Lederne,  og  navnlig  den  nye  Minister  udfoldede  stor  Kraft  og  Dygtighed. 
Den  nærmest  foreliggende  Opgave,  at  understøtte  Hærens  Bevægelser, 
løstes  af  en  dertil  bestemt  Eskadre,  der  stilledes  under  Kommandørkpt. 
F.  Paludan,  med  Kapt.  Steen  Bille  som  Næstkommanderende,  og 
bestod  af  Korvetterne  Gaiathea,  Kpt.  Prøsilius,  og  Najaden,  Brig- 
gerne St.  Thomas  og  Merkur,  Kpt.  Raffenberg,  Damperne  Gejser  og 
Hekla,  Kpt.  Købke,  samt  10  Kanonchalupper  og  6  Kanonjoller.  Pa- 
ludan havde  sin  Stander  i  Gejser,  Steen  Bille  sejlede  med  Hekla.  Trop- 
pernes Transport  lededes  af  Kpt.  P.  W.  Tegner,  der  efterhaanden  fik- 
samlet  en  hel  Transportflaade  af  private  Damp-  og  Sejlskibe,  først  ved 
Korsør,  senere  ved  Fyen,  navnlig  Assens,  og  i  Flensborg  Fjord. 

Eskadren  fulgte  og  understøttede  med  Held  Hærens  Bevægelser,  da 
denne  under  Hedemanns  Kommando  rykkede  frem  i  Slesvig,  og  navnlig 
udviklede  Steen  Bille  mod  Hekla  stor  Virksomhed.    Han  overskibede  den 

6te  og  7de  April  Tropper  fra  Senderborg  til  Halvoen  Holdnæs  og  sendte 
her  den  fremrykkende  Fjende  saa  varm  en  Hilsen,  at  han  væsentlig  bi- 
drog til,  at  Fjenden  maatte  trække  sig  tilbage.  Den  Ode  April,  da  Hæren 
vandt  sine  første  Laurbær  i  Kampen  ved  Bov,  samledes  næsten  hele 
Eskadren  paa  Flensborg  Fjord  og  hjalp  til  efter  Evne.  Hæren  rykkede 
gjennem  Flensborg  til  Slesvig  og  Danevirke,  Gejser,  Hekla,  Gaiathea  og 
Najaden  gik  med  Tropper  til  Eckernforde  og  landsatte  dem  der.  Herfra 
gik  Najaden  til  Femern  for  at  undersøge  Forholdene,  og  ankrede  ved 
Burg,  hvor  Chefen  selv,  Kapitajn  Dirckinck-Holmfeld,  den  14de  April 
roede  ind  med  en  Parlam entærbaad  og  blev  af  endel  Personer  i  Land 
indbudt  til  at  komme  nærmere;  men  neppe  var  han  stegen  op  paa  Ky- 
sten, før  han  omringedes,  toges  til  Fange  og  slæbtes  bort,  og  da  Folkene 
vilde  forsvare  ham,  blev  En  af  dem  skudt  af  en  civil  Person.  Najaden 
forlod  atter  Femern  og  fik  snart  efter  en  ny  Chef  i  Kapitajn  K ren  ch el. 

Begivenhederne  skred  rask  fremad.  Tyskland  tog  aabenbart  Parti 
med  de  slesvigholstenske  Oprørere,  det  10de  Armeekorps,  Preussere  og 
Hannoveranere,  under  General  W rangel  rykkede  op  gjennem  Holsten, 
erklærede  Danmark  Krig  den  18de  April,  og  Paaskedag  den  23de  stod 
det  for  den  danske  Hær  hæderlige  Slag  ved  Slesvig;  efter  at  have  ydet 
en  kraftig  Modstand  mod  den  overlegne  Fjende,  trak  den  sig  tilbage, 
først  til  Flensborg,  hvor  Bagtroppen  blev  haardt  angreben  ved  Overse, 
derfra  til  Als,  Nørrejylland  og  Fyen,  navnlig  til  den  førstnævnte  O. 
Eskadren  fulgte  med,  Hekla  og  nogle  Kanonbaade  overførte  en  Afdeling, 
som  ved  Tilbagetoget  var  bleven  afskaaren  i  Eckernforde,  flere  af  de 
andre  Skibe  ydede  Bistand  i  Flensborg  Fjord.  Fjenden  rykker  Nord  paa 
gjennem  Slesvig,  Wrangel  overskrider  Kongeaaen  og  sætter  sig  fast  i 
Nørrejylland,  uden  at  den  danske  Hær,  som  er  dragen  over  til  Fyen, 
gjør  ham  nogen  Modstand.  Lille-Bælt  og  Aissund  ere  blevne  Skille- 
væggene mellem  de  fjendtlige  Hære,  og  her  kunne  Skibene  gjøre  Nytte: 
de  holde  Farvandet  ryddeligt,  Kanonbaade  stationeres  langsmed  Sundene, 
Als  befæstes  imod  Vest,  en  Bro  bliver  slaaet  over  Aissund  ved  Sønder- 
borg og  et  Brohoved  opført  paa  den  modsatte  Kyst  under  Dybbøl  Bakke. 

Imidlertid  arbejdedes  der  ragk  paa  Holmen  i  Kjobenhavn  paa  Flaa- 
dens  videre  Udrustning,  navnlig  paa  Fregatternes  Tiltakling  og  Beman- 
ding,   saaledes  at  Blokaden   af  alle  tyske  Havne  i  Nord-  og  Østersøen 

kunde  erklæres  den  29de  April;  dog  var  det  foreløbig  kun  de  ostersoiske 
Havne,  fra  Kiel  imod  Ost  til  Pillau,  der  bleve  virkelig  blokerede,  navnlig 
af  Fregatterne  Havfruen  og  Thetis,  Kapitajnerne  J.  R.  Petersen  og 
Polder,  og  Kadetkorvetten  Flpra,  Kaptlieutn.  C.  van  Dockum.  Tyske 
Handelsskibe  opbragtes  i  stort  Antal  og  henlagdes  i  Kjøbenhavns  Havn 
og  paa  Indrerheden,  og  en  Prisekommission  blev  nedsat.  De  to  gamle 
Linieskibe  Danmark  og  Valdemar  fortøjedes  ved  Honsebroen  ligeoverfor 
Toldboden  og  indrettedes  til  at  optage  Krigsfanger,  hvoraf  der  navnlig 
bragtes  mange  fra  Kampen  ved  Bov,  og  fra  disse  Skibe  lod  ofte  de  tyske 
Sange  i  høje  Kor  paa  stille  Aftener  ud  over  Havnen. 

Saaledes  vare  alle  Kræfter  satte  i  Bevægelse,  den  mægtige  Fjende 
havde  maattet  standse  sin  Fremrykning  ved  Kysten,  og  hans  egne  Kyster 
og  Havne  vare  spærrede  for  al  Trafik.  Men  i  Jylland  havde  han  frit 
Spil  og  gjorde  store  Udskrivninger.  Hæren  samlede  Kræfter  for  atter 
at  kunne  tage  fat,  og  kun  mellem  Kanonbaadene  og  Fjendens  Artilleri 
vexledes  nogle  Skud.  Ærgerligt  var  det  at  see  Fredericia  Fæstning  i 
Fjendens  Hænder,  og  da  Skibenes  Sejlads  gjennem  Lille-Bælt  derved 
generedes,  foreslog  Steen  Bille  General  Hedemann  at  angribe  den  med 
et  Par  Batailloner;  herpaa  kunde  Generalen  ikke  gaa  ind,  og  Bille  be- 
sluttede da  selv  at  foretage  et  Angreb  og  idetmindste  lære  Tyskerne, 
hvorledes  de  danske  Skibskanoner  kunde  virke,  og  skyde  det  tyske  Flag 
ned,  som  vajede  paa  Volden.  Den  8de  Maj  om  Morgenen  dampede 
han  med  Hekla,  der  havde  6  Kanonbaade  paa  Slæb,  op  til  Fredericia, 
lagde  sig  med  sin  lille  Eskadre  i  en  Bue,  saaledes  at  han  selv  laa  i 
Midten,  med  3  Kanonbaade  paa  hver  Side,  Øst  for  Fæstningen  i  en 
Afstand  af  omtrent  3000  Fod  og  aabnede  en  heftig  Ild  mod  Citadellet, 
Den  gjorde  dog  ikke  megen  Virkning.  Rigtignok  sprængtes  Arsenalet 
med  dets  Krudtmagasin  i  Luften  ved  et  heldigt  Skud;  men  Preussernes 
Kanoner  vare  for  godt  beskyttede  bagved  Jordvoldene  til  at  kunne 
bringes  til  Taushed,  de  stærkt  udsatte  Baade  led  derimod  meget,  paa 
Landgang  kunde  ikke  tænkes,  og  Hekla  maatte  efter  etPar  Timers  For- 
løb trække  sig  tilbage  med  sine  Baade  og  med  16  Kugler  i  sit  Skrog: 
Eskadren  havde  6  Dode  og  17  Saarede,  og  det  eneste  Udbytte,  denne 
ved  Billes  opflammende  Sind  fremkaldte  Kamp  bragte,  var  at  Fjenden 
hævnede  sig  ved  at  beskyde  Strib  Færgegaard  og  den  aabne  By  Middelfart. 

Krigen  havde  imidlertid  tiltrukket  sig  de  europæiske  Magters  Op- 
mærksomhed, man  saae,  med  hvilken  Begejstring  det  lille  -Danmark 
kæmpede  for  sin  Tilværelse,  og  Blokaden  yttrede  snart  sin  Virkning  paa 
Verdenshandelen;  diplomatiske  Kræfter  sattes  i  Virksomhed.  Medens 
vore  Naboer  og  Frænder,  Norske  og  Svenske,  viste  os  deres  Deltagelse 
ved  at  møde  i  et  ikke  ringe  Antal  for  at  kæmpe  under  Danebrog  og 
ved  at  trække  en  Hær  paa  15,000  Mand  sammen  i  Skaane,  sam- 
ledes Delegerede  fra  Preussen  og  Danmark  i  Malmø,  for  under  Kong 
Oscars  Mægling  og  Englands  Garanti  at  forhandle  om  Vaabenstilstand. 
Midt  under  disse  Forhandlinger  forlod  Wrangel  pludselig,  den  25de  Maj, 
Nørrejylland  og  opslog  sit  Hovedkvarter  i  Flensborg;  men  allerede  for- 
inden havde  de  danske  Generaler  besluttet  at  angribe  Fjenden  fra  Stil- 
lingen paa  Als.  Den  26de  og  27de  Maj  forte  Skibene  Hæren  over  fra 
Fyen  til  Als,  den  28de  Maj  og  5te  Juni  udfægtede  den  danske  Hær  to 
af  sine  smukkeste  Kampe,  ved  Nybøl  og  Dybbol,  og  skjendt  Skibene, 
navnlig  den  gamle  Korvet  Najaden,  bidroge  deres  Del  til  det  heldige 
Udfald,  var  denne  Del,  i  Forhold  til  hvad  Hæren  udrettede,  dog  saa 
ringe,  at  den  ikke  her  behøver  at  nævnes,  da  det  ligger  udenfor  vor  Plan 
at  skildre  disse  Slag,  ligesom  overhovedet  Hærens  Bevægelser.  Imid- 
lertid enedes  man  i  Malme  om  Udkastet  til  en  Vaabenstilstand,  der 
sendtes  Generalerne  Wrangel  og  Hedemann;  men  Underhandlingerne 
mellem  disse  bleve  afbrudte  ved  Tyskernes  dobbelte  Spil.  Dog  forefaldt 
der  ikke  noget  af  Betydenhed,  undtagen  maaske  at  en  Afdeling  af  den 
svenske  Hær  paa  3500  Mand  under  General  Løvenhjælm  i  Begyn- 
delsen af  Juni  overfortes  fra  Gøteborg  og  Malmø  til  Fyen,  samt  at  en 
Eskadre,  bestaaende  af  Fregatterne  Bellona,  Gejion,  Thetis  og  Havfruen^ 
over  hvilken  Steen  Bille  fik  Kommandoen,  udsendtes  til  Nordsøen  for  at 
iværksætte  Blokaden  af  Elben,  Weseren  og  Jahden.  Fregatten  Freja  af- 
løste Havfruen  i  Østersøen.  Den  16de— 17de  August  vexledes  de  sidste 
Skud  i  dette  Aars  Krig,  nemlig  paa  Flensborg  Fjord  mellem  Najaden 
og  et  Landbatteri  paa  Holdnæs,  der  om  Morgenen  skød  med  gloende 
Kugler  efter  Korvetten,  paa  hvilken  man  havde  taget  Sigte  om  Aftenen 
og  ikke  bemærket,  at  den  om  Natten  havde  skiftet  Plads.  Najaden  blev 
kun  rammet  mod  Slutningen  af  Kampen,  og  da  to  Kanonbaade  kom 
til,  maatte  Fjenden  fortrække.   Den  26de  August  blev  omsider  en  Vaaben- 

stilstand  paa  7  Maaneder  afsluttet  i  Malmø,  under  hvilken  Preussen 
skulde  have  Ret  til  at  holde  2000  Mand  paa  Slesvigs  Fastland,  og  Dan- 
mark ligesaa  mange  paa  Als;  alle  Krigsfanger  bleve  frigivne  og  alle  de 
beslaglagte  Skibe  tilbagegivne  tilligemed  deres  Ladninger.  Kong  Fre- 
derik besøgte  Hæren  paa  Als  og  i  Jylland,  hvor  han  modtoges  med 
ubeskrivelig  Jubel  og  udtalte  det  mindeværdige:  «Det  skal  ej  ske!» 
hvorpaa  Hæren  efterhaanden  opløstes,  de  svenske  Tropper  førtes  tilbage 
til  Skaane,  og  Skibene  hjemsendtes  og  oplagdes  midlertidig. 

Vaabenstilstanden  blev  nemlig  ikke  forlænget.  Allerede  i  Februar 
1849  blev  den  opsagt  af  den  danske  Regering,  der  tilskyndedes  til  dette 
for  den  mindre  Stat  alvorlige  Skridt  ved  Tyskernes  utaalelige  Huseren  i 
Sønderjylland.  Alle  Slags  Forberedelser  til  at  gjenoptage  Krigen  bleve 
trufne  i  Slutningen  af  Vinteren  og  det  tidlige  Foraar,  Hæren  samledes 
i  Fyen,  Jylland  og  paa  Als,  hvis  Befæstning  om  Vinteren  var  bleven 
udvidet  og  forstærket,  og  Flaaden  rustedes  for  ikke  alene  strax  at  kunne 
understøtte  Hæren,  men  ogsaa  for  at  kunne  underkaste  de  tyske  Havne 
i  Nord-  og  Østersøen  en  effektiv  Blokade.  1  Regeringen  var  der  i  No- 
vember Maaned  foregaaet  en  væsentlig  Personforandring,  men  Zahrtmann 
havde  beholdt  sin  Portefeuille,  medens  Krigsministeriet  var  gaaet  over 
fra  Oberst  Tscherning  til  Generalmajor  Hansen.  Ministrene  havde 
i  Forening  udkastet  en  Plan  til  Felttogets  Aabning,  der  gik  ud  paa  at 
foretage  en  Landgang  med  den  største  Del  af  Hæren  og  Flaaden  ved 
Eckernførde;  men  den  vandt  ikke  Tilslutning  i  Hæren,  der  var  underlagt 
Generalmajor  v.  Kroghs  Kommando,  og  hvis  Stabschef  var  den  bega- 
vede unge  Oberst  Læssøe.  En  anden  Plan  blev  da  vedtaget,  nemlig 
at  Hærens  Masse,  Fodfolk  og  Artilleri,  skulde  samles  paa  Als  og  derfra 
rykke  ind  i  Sundeved,  at  den  øvrige  Del,  navnlig  Rytteriet,  skulde  under 
Generalmajor  Ryes  Kommando  rykke  frem  fra  Kolding,  at  Flaaden  skulde 
bemægtige  sig  Aabenraa,  alarmere  Flensborg  og  foretage  en  Demonstra- 
tion mod  Eckernførde,  for  muligen  at  standse  den  tyske  Hær,  der  under 
Anførsel  af  General  Prittwitz  rykkede  frem  i  Holsten,  medens  man 
søgte  at  overvinde  Slesvigholstenerne,  der  anførtes  af  den  hannoveranske 
General  Bon  in. 

Flaaden  mødte  med  betydelig  Styrke;  dens  bedste  og  nyeste  Linie- 
skib,  Christian    -l<-ii    ottende   paa  84  Kanoner,    var    blevet  udrustet  og 

underlagt  Kommandørkpt.  F.  Paludans  Kommando:  desuden  var  der 
Fregatterne  Gejion,  Theils,  Bellona,  Eota,  Havfruen,  Freja  og  Nymphen, 
Korvetlerne  Najaden,  Gaiathea  og  Flora,  Briggerne  St.  Thomas,  St. 
Crowe,  Merkurhts  og  Omen,  Dampskibene  Hekla,  Gejser  og  Skirner, 
foruden  mindre  Skibe  og  Dampere,  Kanonchalupper  og  Joller.  Linie- 
skibet Dronning  Maries  Omdannelse  til  Fregat  blev  paabegyndt,  og  paa 
Dampskibet  Holger  Danskes  Fuldendelse  arbejdedes  med  al  Kraft. 

Den  26de  Marts  1849  vare  Vaabenstilstandens  7  Maaneder  forlobne; 
men  da  der  fortes  Fredsunderhandlinger  i  London,  og  man  ventede 
Forslag  herfra,  forlængedes  Vaabenstilstanden  i  otte  Dage.  Det  blev  kun 
en  Opsættelse.  Den  3die  April  om  Morgenen  gik  den  danske  Hær  over 
Aissund,  rykkede  rask  frem  i  Sundeved,  overvandt  alle  Hindringer  og 
udspændte  en  stor  Bue  om  sit  Udgangspunkt;  General  Kye  trængte  frem 
fra  Kolding,  Kapt.  Dirckinck-Holmfeld  lob  med  Najaden  og  en 
Afdeling  Kanonbaade  ind  til  Aabenraa  og  besatte  Byen,  efterat  have 
fordrevet  Fjenden,  Fregatten  Havfruen,  Kapt.  Petersen,  og  en  anden 
Afdeling  Kanonbaade  angreb  de  fjendtlige  Tropper  ved  Egernsund  i  Flens- 
borg Fjord.  Krigen  var  gjenoptagen  med  Liv,  Lyst  og  Haab,  da  Krigs- 
ministeren, som  opholdt  sig  i  Sønderborg  og  frygtede  for,  at  Hæren 
skulde  trænge  for  langt  frem,  endnu  samme  Dag  gav  Befaling  til  at 
standse,  og  om  Aftenen  afsendtes  en  lille  Damper  med  fornøden  Ordre 
til  Rye  i  Haderslev. 

»Demonstrationen«  imod  Eckernførde  burde  nu  have  været  opgiven, 
og  det  danske  Folk  og  Danmarks  Flaade  været  forskaanede  for  en  Sor- 
gens Dag,  der  ikke  gav  andet  Udbytte  end  en  bittert  tilkjøbt  Erfaring. 
Chefen  for  Eskadren  paa  Ostkysten,  Kommandør  Garde,  der  ikke  kunde 
handle  paa  egen  Haand,  men  var  underlagt  den  kommanderende  General, 
var  saa  optagen  af  Forretninger,  at  han  ikke  gav  fornøden  Agt  paa  den 
trufne  Forandring  i  Hærens  Bevægelse  og  standsede  en  Demonstration, 
hvorpaa  han  tilmed  ikke  lagde  nogen  synderlig  Vægt.  Alarmeringen  ved 
Eckernførde  skulde  udføres  om  Natten  mellem  den  4de  og  5te  April  af 
Linieskibet  Christian  den  Ottende  paa  84  Kanoner,  Fregatten  Gejion, 
Kapt.  J.  A.  Meyer,  paa  48  Kanoner,  samt  Dampskibene  Hekla,  Kapt. 
Aschlund,  paa  to  60pundige  Granatkanoner  og  sex  24pundige  Kugle- 
kanoner, og   Gejser,   Kapt.  P.  Wulff,  paa  to  60pundige  Granatkanoner 

og  sex  lSpundige  Kuglekanoner;  desuden  skulde  et  Kompagni  Land- 
gangstropper, indskibet  i  tre  Jagter,  folge  med  Expeditionen,  som  lededes 
af  Kommandorkapt.  Paludan. 

Eckernførde  Fjord  er  en  bred,  dyb,  aaben  Fjord,  uden  Læ  for  større 
Skibe,  og  hvor  der  navnlig  med  østlig  Vind  sættes  en  ubehagelig  og 
besværlig  Søgang  ind  fra  den  store  Kieler  Bugt.  I  Bunden  af  Fjorden 
ligger  Eckernforde  By,  der  beskyttedes  af  to  Jordskandser,  den  ene 
paa  Nordsiden  af  Fjorden,  under  Bakken  Louisenberg,  den  anden  ved 
Stranden  et  Stykke  Syd  for  Byen,  saaledes  at  den  lige  Afstand 
imellem  dem  ikke  udgjorde  fuldt  en  Fjerdingvej;  den  første  var  væbnet 
med  to  84pundige  Bombekanoner,  to  24-  og  to  lSpundige  Kuglekanoner, 
den  anden  med  fire  lSpundige  Kuglekanoner.  Det  var  12  Kanoner  imod 
de  Danskes  148,  to  Jordbatterier  imod  4  stolte  Skibe  med  deres  talrige 
Besætning;  skulde  man  ikke  tro,  at  det  var  et  højst  ulige  Parti?  me.n 
det  skulde  snart  vise  sig,  hvad  letfængelige  Træskibsskrog,  der  rage  højt 
op  over  Vandet,  og  hvad  let  saarbare  Hjuldampskibe  —  som  vi  allerede 
ovenfor  have  gjort  opmærksom  paa  —  under  uheldige  Forhold  formaa 
at  udrette  mod  Skyts,  der  er  velbeskyttet  og  skyder  med  Granater  og 
gloende  Kugler.  De  danske  Søfolk  gik  med  Kjækhed  og  Dødsforagt, 
som  det  kunde  ventes  af  dem  efter  Forfædrenes  Exempel,  Kampen 
imøde  —  men  de  gik  uden  Erfaring  og  besindig  Overvejelse,  og  uden 
at  ane,  hvad  der  ventede  dem. 

Den  4de  April  om  Eftermiddagen  samledes  de  4  'Skibe  udfor  Eckern- 
førde Fjord,  og  Gejser  havde  de  3  Jagter  med  Landgangstropper  paa 
Slæb.  Ingen  vidste,  at  Hærens  Fremrykning  var  standset;  den  Paludan 
meddelte  Ordre  lød  paa  at  « angribe  og  om  muligt  tilintetgjore  de 
fjendtlige  Strandbatterier  og  forsøge  at  sætte  sig  i  Besiddelse  af  Eckern- 
førde«, hvortil  føjedes,  at  »Hensigten  niaatte  være  at  alarmere  saameget 
som  muligt  og  bringe  Fjenden  til  at  tro,  at  en  betydelig  Styrke  vilde 
lande  i  Eckernførde«.  »Dampskibene",  hed  det  videre,  »bør  ikke  uden 
den  linjeste  Nødvendighed  udsættes  for  de  fjendtlige  Batteriers  Ild. »  Det 
blæste  haardt  af  østlig  Vind,  altsaa  lige  ind  paa  Fjorden,  saa  at  der 
ikke  kunde  være  Tale  om  at  udføre  Angrebel  under  saadanne  Omstæn- 
digheder og  i  Nattens  Mørke  manøvrere  med  de  store  Skibe  paa  en 
Fjord,  hvorfra  Retraiten  op  imod  Vind  og  Sø  vilde  væiv  tnejsl  vanskelig, 

navnlig  med  ganske  uovede  og  usarnmenarbejdede  Besætninger,  der  ikke 
før  den  samme  Dag  havde  seet  Skibet  blive  gjort  krigsberedt  og  hort 
Kanonerne  blive  afskudte.  Eskadren  løb  derfor  kun  et  lille  Stykke  ind 
paa  Fjorden  og  ankrede  Kl.  7  ved  den  nordlige  Kyst  omtrent  Bk  Mil 
Øst  for  det  nordlige  Batteri;  Skibscheferne  samledes  om  Aftenen  paa 
Linieskibet,  de  vare  Alle  enige  i,  at  Angrebet  maatte  finde  Sted  næste 
Morgen,  hvis  Forholdene  tillode  det. 

Den  5te  April  om  Morgenen  Kl.  4,  da  Kulingen  var  tagen  meget 
af,  samledes  Skibscheferne  atter  paa  Linieskibet,  en  Angrebsplan,  som 
dog  først  skulde  sættes  i  Værk,  naar  man  efter  Solens  Opgang  bedre 
kunde  bedomme  Vejrliget,  blev  forhandlet  og  vedtaget,  og  efterat  de 
fornødne  Aftaler  vare  trufne,  gik  hver  til  sit.  Kl.  6  gav  Paludan  Signal, 
Eskadren  lettede,  de  to  store  Skibe  gjorde  nogle  Vendinger  paa  Fjorden 
for  at  see,  om  Alt  var  i  Orden,  og  Kl.  lxh  sejlede  Christian  den  Ottende 
for  sine  Mærssejl  alene,  med  laber  Kuling  af  østlig  Vind  og  fulgt  i 
Kjølvandet  af  Gejion,  indad  langs  den  nordlige  Kyst,  medens  Damp- 
skibene styrede  ind  langs  den  sydlige.  Det  nordlige  Batteri  aabnede  sin 
Ild  mod  Linieskibet,  som  først  kun  svarede  med  sine  forreste  Kanoner, 
men  derefter,  under  Forbisejlingen,  sendte  Batteriet  to  kraftige  Lag,  der 
gjorde  god  Virkning.  Ogsaa  Gefion  sendte  dette  Batteri  sit  glatte  Lag. 
Linieskibet  drejede  nu  rundt  Syd  efter,  ankrede  iraellem  de  to  Batterier, 
kun  850  Alen  fra  det  sydlige,  og  satte  et  Varp  ud  fra  Agterenden,  saa- 
ledes  at  det  kunde  svaje  med  en  Bredside  imod  hvert  af  de  to  Batterier; 
Fregatten  ankrede  tæt  foran  Linieskibet,  med  et  Varp  fra  Agterenden 
gjort  fast  i  Ankeret,  for  ligeledes  at  kunne  svaje  Skibet.  En  frygtelig 
Ild  aabnedes  fra  de  to  Skibe  mod  Strandbatterierne,  der  nu  ogsaa  bleve 
beskudte  af  Dampskibenes  Bombekanoner  paa  større  Afstand;  herved 
bragtes  det  nordlige  Batteri  næsten  til  Taushed,  men  det  sydlige  ved- 
ligeholdt Ilden  uafbrudt,  og  Fjenden  begyndte  at  opstille  Feltskyts  paa 
den  nordlige  Side  og  hermed  ligeledes  beskyde  Skibene.  Det  var  en 
højst  mærkværdig  Kamp.  Granater  og  Kugler  fra  Skibene  regnede  ned 
over  det  sydlige  Batteri,  borede  sig  ind  i  Jorden,  sprang  og  kastede  Grus 
og  Støv  højt  op  i  Luften,  men  gjorde  ikke  anden  Skade,  skjøndt  Grun- 
den blev  helt  opreven,  hvorimod  hvert  Skud  fra  det  veldækkede  Land- 
batteri rammede  sit  store  Maal,  borede  sig  ind  i  Skibsskrogene  og  ud- 

bredte  Dod  og  Ødelæggelse.  Det  var  især  Fregatten,  der  var  kommet 
ud  af  sin  Stilling  og  nu  vendte  Agterenden  mod  Batteriet,  som  led  ved 
at  blive  beskudt  langskibs.  Man  forsøgte  at  svaje  den  igjen  i  Varpet, 
men  det  lykkedes  ikke,  og  Meyer  lod  derfor  det  andet  Anker  falde  og 
gjorde  Signal  til  Gejser  om  at  yde  Hjælp.  Gejser  kom  strax,  en  Slæber 
blev  gjort  fast  til  Fregattens  Agterende;  men  den  blev  overskudt,  og  da 
Gejser  paany  vilde  forsøge  at  give  Slæber,  blev  det  saa  stærkt  beskudt, 
at  det  maatte  beordres  til  at  trække  sig  tilbage.  Vel  lykkedes  det  snart 
efter  at  faae  Fregatten  svajet  i  Varpene,  men  den  var  da  allerede  stærkt 
medtaget,  havde  baade  Døde  og  Saarede,  flere  Kanoner  demonterede  og 
Rejsningen  forskudt:  da  der  nu  desuden  samledes  Tropper  i  Land,  og 
mere  Feltskyts  rettedes  mod  Skibene,  besluttede  Paludan,  efter  to  Timers 
uafbrudt  Fægtning,  at  trække  Skibene  ud  af  Ilden,  og  lod  hejse  Signal 
til  Hekla  at  give  Linieskibet  Slæber.  Hekla  kom  hurtig  til;  men  Ilden 
rettedes  imod  det  fra  begge  Sider,  Koret  blev  skudt  over,  og  det  maatte 
trække  sig  tilbage  for  at  istandsætte  Skaden.  Paludan  lod  derfor  et  Par 
Baade  sætte  i  Vandet  og  føre  et  Varp  ud,  og  medens  Skydningen  mod 
det  sydlige  Batteri  fortsattes  med  stor  Kraft,  forsøgte  man  at  varpe 
Skibet  ud,  hvad  der  dog  kun  gik  meget  langsomt.  Fregatten  var  paa 
samme  Tid  stædt  i  megen  Vaande;  i  over  tre  Timer  havde  den  været 
udsat  for  en  heftig  og  velrettet  Ild,  var  saa  ødelagt  paa  Skrog  og  Rejs- 
ning, havde  saa  mange  Døde  og  Saarede,  at  Meyer  maatte  hejse  det 
sorgelige  Signal,  at  han  var  ude  af  Stand  til  at  fortsætte  Slaget  og  be- 
novede Hjælp;  Paludan  sendte  ham  Fartøj  og  Læge,  beordrede  ham  at 
trække  sig  tilbage  og  gav  Gejser  Signal  til  at  slæbe  Fregatten  ud.  Det 
var  nu  paany  begyndt  at  blæse  af  østlig  Vind,  da  Gejser  anden  Gang 
løb  ind  til  Fregatten  og  gjorde  sig  rede  til  at  modtage  dens  Bugser- 
toug:  dette  blev  ogsaa  ført  ud,  men  var  for  kort,  og  et  andet  Toug 
maatte  bringes  ud  fra  Damperen  for  at  helles  (knyttes)  til  det.  Hertil 
medgik  nogen  Tid,  under  hvilken  Gejser  blev  stærkt  beskudt,  og  da  det 
omsider  fik  en  Kugle  i  Maskinen,  som  gjorde,  at  denne  kun  kunde  ar- 
bejde meget  smaat,  maatte  det  atter  trække  sig  ud  af  Skudvidde.  De 
to  Dampere,  som  skulde  have  hjulpet  Skibene,  vare  nu  til  ingen  Nytte; 
Vinden  friskede,  Gefion  søgte  forgjæves  at  varpe  sig  op  imod  den,  og 
kom  kun  derwd  atter  til  at    vende  Agterenden   imod  Batteriet   i  Land: 

Stillingen  var  hejst  kritisk,  og  for  at  vinde  Tid  lod  Paludan  Klokken 
halv  Et,  efter  5  Timers  varm  Kamp,  hejse  Parlam entærflag  paa  Linie- 
skibet og  sendte  en  Officer  i  Land  med  en  Skrivelse,  i  hvilken  han  til- 
bod at  ville  standse  med  Skydningen,  naar  Batterierne  vilde  gjore  det 
samme,  ellers  vilde  Byen  blive  beskudt  med  Granater. 

Det  havde  aabenbart  været  Tyskernes  Plan,  som  ogsaa  ganske  var 
lykkedes  dem,  forst  og  fremmest  at  hindre  Dampskibene  Ira  at  yde  de  store 
Skibe  Hjælp,  dernæst  fornemmelig  at  rette  deres  Ild  mod  Fregatten, 
som  var  det  Skib,  de  bedst  kunde  magte,  og  at  lade  det  bero  med  Linie- 
skibet: thi  dette  var  ved  Skydningens  Standsning  forholdsvis  saa  lidet 
ramponeret,  at  det  vistnok  kunde  have  krydset  sig  ud  af  Fjorden:  men 
Paludan  vilde  ikke  forlade  sin  Stalbroder.  Heller  ikke  Tyskerne  vilde 
givelvjob.  Den  Hnjstkommanderende,  Hertugen  af  Sachsen-Koburg- 
Gotha,  som  under  Kampen  havde  holdt  sig  langt  fjernet  fra  Kamp- 
pladsen, forhalede  Afgivelsen  af  sit  Svar,  og  Vaabenbvilen  blev  lang: 
den  benyttedes  af  Tyskerne  til  at  hente  Krudt  og  Ammunition  helt  oppe 
fra  Rendsborg,  til  at  gløde  Kugler  og  opstille  mere  Skyts.  Paa  Skibene 
pønsede  man  kun  paa  at  komme  bort,  Ifehla,  som  havde  faaet  sin  Skade 
nogenlunde  istandsat,  blev  beordret  at  slæbe  først  Fregatten  og  derefter 
Linieskibet  ud:  men  da  det  nærmede  sig  under  Parlamentærfiag,  blev 
det  beskudt  af  det  nordlige  Batteri  og  maatte  vende  om.  Da  Skibet 
næsten  ikke  kunde  styre,  da  det  tilmed  nu  blæste  ligesaa  haardt  indad 
Fjorden  som  den  foregaaende  Aften,  mente  Aschlund,  at  det  var  umuligt 
for  ham  at  yde  Sejlskibene  videre  Hjælp,  uden  at  udsætte  sig  for  at 
offre  sit  eget  Skib,  og  Kl.  4—5  om  Eftermiddagen  forlod  han  derfor 
Fjorden  og  sejlede  til  Sønderborg. 

Endelig  indlob  Svaret  paa  Paludans  Skrivelse;  man  vilde  ikke  til- 
lade Skibene  at  trække  sig  bort,  og  vilde  de  Danske  beskyde  Byen,  da 
var  det  en  Vandalisme,  som  maatte  falde  dem  selv  til  Last.  Kl.  41:« 
aabnedes  Ilden  paany  med  stor  Kraft,  Granater  og  gloende  Kugler  borede 
sig  ind  i  Skibenes  Træskrog,  Shrapnels  og  Kugler  ndelagde  Rejsningerne. 
Gefixm,  som  vel  under  Vaabenhvilen  havde  varpet  sig  et  lille  Stykke 
frem,  men  ikke  kunde  komme  ud  af  den  uheldige  Stilling  med  Agter- 
enden imod  Fjendens  Kanoner,  blev  haardt  medtaget:  Mandskabet  faldt, 
saaredes  og  maatte  fornyes  ved  Spejlkanonerne,  af  hvilke  de  to  bleve  de- 

monterede.  Dele  af  Hejsningen  styrtede  ned  paa  Dækket.  Skibet  var 
fuldstændig  hjælpeløst.  At  lade  det  drive  paa  Grunden  kunde  ikke 
gjores,  da  Linieskibet  laa  det  i  Vejen,  og  at  tænde  Ild  paa  det  vilde 
være  Blodsynd  imod  de  mange  Saarede,  der  fyldte  Mellemdækket.  Meyer 
sammenkaldte  et  Skibsraad,  Alle  vare  enige  —  den  smukke  Fregat  strøg 
sit  Flag.  Tyskerne,  der  formodentlig  ikke  have  kjendt  saameget  til  So- 
mandsskik,  at  de  vidste,  hvad  dette  betød,  vedbleve  dog  at  skyde  paa 
Skibet  med  Granater  og  gloende  Kugler,  og  en  Officer  maatte  sendes  i 
Land  for  at  underrette  dem  om,  at  man  havde  overgivet  sig. 

Linieskibet  Christian  den  Ottende,  der  ved  Kampens  Gjenoptagelse 
laa  med  Bredsiden  mod  det  sydlige  Batteri  og  Spejlet  mod  Byen.  sendte 
nogle  Granater  ind  i  denne  og  beskød  Batteriet  stærkt,  men  blev  nu 
ogsaa  heftigt  beskudt  af  det  i  Land  opstillede  Skyts.  Det  gjaldt  om  at 
frelse,  hvad  frelses  kunde,  og  Forsøg  maatte  gjøres  paa  at  lette  og  krydse 
ud;  men  nu  var  det  for  sent.  Ankeret  kom  vel  op,  den  stolte  Sejler 
udfoldede  sine  Vinger,  forsaavidt  det  lod  sig  gjøre;  vel  var  det  kun  faa 
Sejl,  der  kunde  sættes  til,  men  det  prægtige  Skib  begyndte  dog  at 
skyde  over  Stævn.  Det  var  et  højtideligt  Øjeblik,  et  storartet,  spæn- 
dende Skue.  Den  mægtige  Hval  laa  fnysende  paa  Havet,  udsendte  Ild 
og  Jern  mod  Fjenden  i  Land;  men  Kuglerne  pløjede  Jorden  op  og 
rejste  kun  heje  Støvskyer,  og  al  den  Virkning,  de  havde  udøvet  under 
Dagens  lange  Skydning,  var  kun  at  demontere  en  af  de  fire  Kanoner 
paa  det  sydlige  Strandbatteri;  men  Fjendens  Granater  og  gloende  Kugler 
borede  sig  fast  i  Skroget,  og  der  udbrød  Ild  paa  flere  Steder.  Nu  skulde 
der  vendes  —  men  Sejl,  Tougværk  og  Hejsning  bleve  sønderskudte, 
Sejlene  hang  i  Laser,  Skibet  negtede  at  vende,  Manøvre  var  umulig,  og 
den  brændende  Kolos  drev  ned  paa  Landgrunden,  med  Agterspejlet  lige 
imod  Fjendens  Batteri.  Endnu  kæmpedes  der  en  Fortvivlelsens  Kamp: 
men  alt  Haab  om  Frelse  maatte  opgives,  og  Kl.  6  strøg  den  nys  saa 
mægtige  Sejler  sit  Flag.  Chefen  blev  beordret  at  gaa  i  Land,  og  da 
det  viste  sig  umuligt  at  redde  Skibet,  blev  endel  Krudt  kastet  overbord, 
og  man  begyndte  at  bjerge  Mandskabet  og  de  Saarede  i  Land.  Da 
hørtes  omtrent  Kl.  8V2  om  Aftenen  et  forfærdeligt  Brag,  en  Ildsøjle, 
opfyldt  af  Vragstumper,  hævede  sig  højt  op  over  Soen  —  det  stolte 
Linieskib  var  sprunget  i  Luften!     Kapitajnlicutn.  C.  Krieger,  som  var 

Næstkommanderende,  og  Marstrand,  Lægerne  Schmidt  og  Ibsen, 
Lieutenant  Boje,  Kapitajn  Hohlenberg  af  Hæren,  Overstyrmand 
Carl,  Overkanoner  Andersen,  2  Underofficerer,  Sekretæren,  2  unge 
Kadetter,  10  Matroser,  30  Soldater  og  ligesaa  mange  Saarede  omkom 
ved  denne  ulykkelige  Begivenhed. 

Den  danske  Flaade  mistede  i  Kampen,  foruden  to  af  sine  bedste 
og  nyeste  Skibe,  105  Døde,  61  Saarede  og  900,  som  toges  til  Fange  — 
Fjenden  havde  kun  2  Døde  og  8  Saarede,  det  var  Prisen  for  hans  Sejr! 
Efterretningen  om  Nederlaget  ved  Eckernførde  gik  som  en  Løbeild  rundt 
i  vort  lille  Land  og  fremkaldte  den  dybeste  Sorg  og  Skuffelse,  lige  fra 
Kongens  Borg  til  den  usleste  Hytte,  og  det  hjalp  kun  lidt,  at  Ministeriet 
søgte  at  trøste  Folket  med,  at  Christian  den  Ottende  hurtig  vilde  blive 
erstattet  af  Linieskibet  Skjold.  Glemmes  kan  Nederlaget  ikke ;  men 
heller  ikke  skal  det  glemmes,  at  de  danske  Søkrigere  kæmpede  tappert 
som  altid  og  bevarede  Flagets  Ære. 

Alle  tyske  Havne,  saavel  i  Nordsøen  som  i  Østersøen,  bleve  nu 
blokerede,  tæt  indesluttede  af  de  danske  Krigsskibe,  den  tyske  Søhandel 
og  Kysthandel  blev  standset,  og  overalt,  hvor  det  tyske  Flag  viste  sig 
paa  Søen  for  vore  Krydsere,  blev  det  opbragt.  Intet  generede  de  tyske 
Lande,  og  Intet  generede  de  søfarende  Nationer,  der  drev  Handel  paa 
tyske  Havne,  navnlig  England,  mere  end  denne  Foranstaltning.  Heri 
maatte  de  danske  Søfolk  søge  en  Trøst  under  Blokadelivets  Besvær, 
Ensformighed  og  Mangel  paa  større  Bedrifter,  at  de  lagde  det  største 
Tryk  paa  Fjenden  og  holdt  ham  borte  fraøerne;  saalænge  han  ej  kunde 
naa  disse,  kunde  han  ikke  overvinde  sin  lille  Modstander.  Den  vanske- 
lige Blokade  i  Nordsøen  udførtes  af  Steen  Bille  med  4  Fregatter  og  en 
Korvet  samt  Dampskibet  Gejser  til  Bistand.  Selve  Blokaden  af  Elben, 
AVeseren  ogJahden  blev  godt  holdt;  men  Vesterhavsøerne,  Sild  og  Føhr, 
som  ved  Krigens  Gjenoptagelse  vare  blevne  besatte  af  danske  Tropper, 
havde  man  maattet  forlade,  da  4  slesvigholstenske  Kanonbaade  trængte 
op  i  Farvandet,  efterdi  de  danske  Skibe  vare  for  store  til  at  gaa  ind  i 
Løbene.  I  Bremerhaven  arbejdede  Tyskerne  paa  at  skabe  en  Flaade  af 
bevæbnede  Dampskibe  for  at  befri  sig  for  den  besværlige  Blokade,  og 
det  lykkedes  at  faae  3  saadanne  istand,  nemlig  Barbarossa  paa  450 
Hestes  Kraft  med  9  meget  store  (68pundige)  Kanoner,  Hamburg  og  Lu- 

bech,  hver  paa  200  Hestes  Kraft  og  16  Kanoner.  Den  4de  Juni,  da  det 
var  næsten  stille  Vejr,  kom  denne  Eskadre  dampende  ud  fra  Weseren, 
og  der  var  nogen  Udsigt  til,  at  man  vilde  faae  det  nye  Skuespil  at  see, 
en  Kamp  imellem  Dampskibe  og  Sejlskibe;  men  heri  blev  man  skuffet. 
De  tyske  Dampere  holdt  ned  imod  Korvetten  Valkyrien%  Kapitajn  Pol- 
der,  der  laa  i  temmelig  stor  Afstand  fra  de  andre  Skibe,  for  at  afskære 
den ;  de  ordnede  sig  i  en  Linie  og  begyndte  en  Skydning  paa  stor  Afstand 
og  uden  Virkning.  Valkyrien  sogte  at  nærme  sig  Helgoland,  hvor  et  Par 
af  Fregatterne  laa;  men  da  Gejser  efter  omtrent  to  Timers  Kanoneren 
kom  den  til  Undsætning,  flygtede  de  tyske  Dampere  indefter;  ved  Weseren 
bleve  de  afskaarne  af  Thetis  og  Hota,  og  maatte  søge  Ly  paa  Elben. 

I  Østersøen  strakte  Blokaden  sig  fra  Kiel,  hvor  Linieskibet  Skjold 
og  Fregatten  Freja  vare  stationerede  og  jævnlig  vexlede  Skud  med  de 
tyske  Kanonbaade  paa  stor  Afstand,  til  Danzig  og  Pillau,  der  bevogtedes 
af  Korvetten  Gaiathea  og  Briggen  St.  Croicc.  En  Eftermiddag,  det  var 
den  27de  Juni,  kom  en  preussisk  armeret  Damper,  JJer  Adler,  labende 
ned  langs  Kysten  og  nærmede  sig  Briggen  *S*.  Croia;  Kapitajnltn.  Holm, 
der  laa  i  Danzigbugten ;  Vejret  var  næsten  stille,  saa  at  Briggen  hverken 
kunde  sejle  eller  manøvrere,  og  Adler,  der  førtes  af  « Commodore" 
Schrøder  og  var  bevæbnet  med  langtrækkende  Skyts,  havde  saaledes 
en  væsentlig  Fordel.  Kl.  4Va  aabnede  Damperen  Ilden  paa  1500  Alens 
Afstand,  men  skød  for  højt  og  gjorde  ingen  Skade,  hvorimod  den  selv 
flere  Gange  rammedes  af  Briggens  Kanoner.  Saaledes  blev  det  ved  i 
lang  Tid,  Holm  søgte  at  vende  Bredsiden  imod  Fjenden  og  paa  samme 
Tid  benytte  en  svag  Brise  til  at  nærme  sig  Gaiathea,  som  laa  5  Mile 
fra  ham  imod  Øst.  I  over  fem  Timer  varede  Kampen,  Adler  forfulgte 
St.  Croix  og  vedblev  at  skyde  uden  at  træffe,  hvorimod  det  spinkle  Skib 
led  endel  saavel  ved  Beskydningen  som  ved  Stødene  af  sit  eget  Skyts. 
Da  Schroder  fik  øje  paa  Gaiathea,  opgav  han  Forfølgelsen  om  Aftenen 
Kl.  10  og  dampede  ind  til  Danzig. 

I  Land,  paa  den  jydske  Halvø,  gik  det  ganske  anderledes  varmt  til 
end  paa  Søen;  men  disse  Kampe  ligger  det  udenfor  vort  Formaal  at 
skildre.  Vor  Hær  var  delt  i  tre  Afdelinger,  hvoraf  den  ene  stod  paa 
Als,  med  sit  faste  Brohoved  i  Sundeved  under  Dybbøl  Bakke,  den  anden 
paa  Fyen  med  det  befæstede  Fredericia  som  Brohoved,  den  tredie,  Uyes 

Korps,  i  Nørrejylland;  General  Biilow  havde  den  13de  April  afløst 
General  Krogh  som  Hojstkoniniaiulerende.  Tyskerne  vare  trængte  op  i 
Jylland,  og  næsten  alle  Staterne  vare  repræsenterede;  Prittwitz  selv  var 
med  sine  Preussere  i  Norrejylland  og  forfulgte  Rye,  Slesvigholstenerne 
under  Bonin  belejrede  Fredericia,  og  en  tredie  Afdeling,  navnlig  Hanno- 
veranere,  laa  for  Dybbol.  Den  danske  Hær  drog  saa  megen  Fordel  som 
mulig  af  Flaadens  Smaaskibe,  Kanonbaade  og  Dampere,  der  bevogtede 
Sundene,  overforte  Tropper  og  nu  og  da  gav  en  Haandsrækning  med 
ved  at  aabne  deres  Ild  mod  Afdelinger  i  Land.  Den  4de  og  5te  Juli 
vare  Damperne  i  stor  Virksomhed ;  da  var  det,  at  Storstedelen  af  Ryes 
Korps  forsvandt  for  sine  Forfølgere  ved  Helgenæs,  at  Tropper  over- 
skibedes til  Fyen,  samledes  ved  Middelfart  og  Strib,  og  i  al  mulig  Stilhed 
overfortes  til  Fredericia.  Den  6te  Juli,  en  af  Danmarks  skjonneste  Hæ- 
dersdage,  stod  det  blodige  Slag  udenfor  denne  Fæstnings  Volde,  Oprors- 
hæren,  den  Fjende,  paa  hvilken  de  Danske  vare  mest  opbragte,  blev 
fuldstændig  opreven  og  slaaet. 

Da  dette  skete,  havde  Rusland  og  England  allerede  i  længere  Tid 
arbejdet  paa  at  standse  Krigen  og  den  odelæggende  Blokade,  og  Under- 
handlinger vare  aabnede  i  Berlin.  En  Vaabenstilstand  paa  sex  Maaneder 
og  sex  Uger  afsluttedes  den  10de  Juli,  ifølge  hvilken  Fjendtlighederne 
og  Blokaden  skulde  ophore,  de  opbragte  Skibe  udleveres  og  Fangerne 
frigives;  tværs  over  Slesvig  skulde  der,  Syd  for  Flensborg,  trækkes  en 
Demarkationslinie,  og  Landet  Syd  for  denne  skulde  bevogtes  af  Preus- 
serne, medens  Nordslesvig  skulde  besættes  af  neutrale  —  svenske  — 
Tropper,  indtil  Freden  kom  istand.  Fredspræliminærer  bleve  underteg- 
nede paa  samme  Dag.  Blokaden  i  Østersøen  hævedes  den  5te  August, 
i  Nordsøen  den  Ilte,  og  Skibene  sejlede  til  Kjobenhavn  og  bleve  op- 
lagte; ikkun  ved  Holstens  Ostkyst  bibeholdtes  Blokaden  indtil  25de  Au- 
gust paa  Grund  af  de  slesvigholstenske  Troppers  Opsætsighed.  Freds- 
underhandlingerne  i  Berlin  trak  dog  betydeligt  i  Langdrag.  Grundlaget 
for  dem  skulde  være  Slesvigs  konstitutionelle  og  administrative  Adskil- 
lelse fra  Holsten  og  dets  statsretlige  Forbindelse  med  Danmark;  men 
dette  Standpunkt  forlod  den  preussiske  Regering,  og  da  den  endelig, 
tvungen  af  sin  Stilling  i  Tyskland,  nødtes  til  i  sit  eget  og  dettes  Navn 
at  slutte  Fred  med  Danmark  i   Berlin  den  2den  Juli  1850,   blev  dette 

kun  en  almindelig  Fred  (paii:  pure  et  simple),  ifølge  hvilken  Parterne 
forbeholdt  sig  alle  de  Rettigheder,  der  gjensidigen  tilkom  dem  for  Krigen 
—  og  den  hensynsløse  Fjende  opsatte  kun  til  en  belejligere  Tid  at  over- 
vælde og  ydmyge  Danmark. 

Under  Vaabenstilstanden  havde  Slesvigholstenerne,  ledede  af  det 
oprørske  Statholderskab,  spillet  Herre  i  Holsten,  samlet  en  Hær,  der 
ansloges  til  over  30,000  Mand,  i  og  om  Rendsborg,  udstrakt  sin  Magt 
over  Slesvig,  udskrevet  Skatter  i  dette  Hertugdømme  og  viist  Opsæt- 
sighed imod  den  der  indsatte  Bestyrelse.  Da  de  preussiske  og  svenske 
Tropper  efter  Fredslutningen  forlode  Sønderjylland ,  og  Kongen  af  Dan- 
mark selv  skulde  gjeno'prette  sin  Myndighed  i  denne  Landsdel,  stod  der 
altsaa  overfor  ham  en  velordnet  Hær,  navnlig  bestaaende  af  tyske  Fri- 
villige, der  anførtes  af  Preusseren,  den  stortalende  Bombast,  General 
Willisen;.  men  Iveren  var  stor  i  Danmark!  Folket  havde  faaet  sit 
Frihedsbrev  underskrevet  af  den  folkekjære  Kong  Frederik  den  5te  Juni 
1849,  og  følte,  at  det  nu  selv  maatte  bære  Ansvar  for  sine  Handlinger; 
den  danske  Hær  var  bleven  ypperlig  organiseret  af  den  villiefaste  Krigs- 
minister Hansen  og  havde  nu  kun  Oprørerne  og  deres  Følgesvende  over 
for  sig,  og  her  kunde  man  dog  see  en  Ende  paa  Kampen. 

Allerede  inden  Freden  i  Berlin  havde  den  danske  Hær  og  Flaade 
gjort  sig  rede  til  at  møde  Oprørshæren,  og  neppe  var  den  under- 
tegnet, før  Willisen  med  sin  slesvigholstenske  Hær  overskred  Ejderen  og 
Danevirke  og  satte  sig  fast  i  Sønderjylland;  men  de  Danske  vare  ligesaa 
rappe.  Anførte  af  Generalmajor  Krogh  strømmede  de  ind  i  Hertug- 
dømmet fra  Nørrejylland,  Fyen  og  Als,  samledes  ved  Flensborg,  drog 
imod  Oprørshæren  og  tildelte  den  et  saa  føleligt  Nederlag  i  det  blodige 
Slag  ved  I  sted  den  24de  og  25de  Juli,  at  Tyskerne  maatte  flygte  over 
Hals  og  Hoved,  forlade  Sønderjylland  og  soge  Skjul  bag  Ejderen,  medens 
den  danske  Hær  besatte  Danevirke  og  hele  Grændselinien  fra  Eckern- 
førde  til  Frederiksstad.  Samtidig  med  disse  Begivenheder  rykkede  Flaa- 
den  ud,  og  den  havde  nu  kun  Hertugdømmerne  at  vende  sig  imod. 
Steen  Bille  hk  Kommando  over  Eskadren  paa  Østkysten,  med  sin 
Stander  vajende  paa  Dampskibet  Slimer,  og  han  havde  under  sig  Linie- 
skibet Skjold  og  Dampskibet  Holger  Danske,  der  lagdes  udfor  Kiel, 
Barkskibet  Sa<ja,    Briggen  Omen   og  4  Kanonbaade  ved  Femern,    som 

blev  taget  i  Besiddelse  den  17de  Juli,  Korvetlen  Valkyrien  og  Damp- 
skibet Hekla  i  Neustadtbugten,  Fregatterne  Freja  og  ThetLs,  Dampskibene 
Skiimer  og  Ejder,  samt  4  Kanonbaade  ved  Eckernførde  og  endelig  8 
Kanonbaade  ved  Slien. 

Slesvigholstenerne,  hvem  der  raktes  en  hjælpsom  Haand  af  deres 
Venner  mod  Syd,  havde  skaltet  sig  nogle  Kanonbaade  og  bevæbnede 
Dampere  baade  paa  østkysten  og  paa  Vestkysten,  og  med  disse  søgte 
de  at  gjore  Indtryk  paa  de  danske  Skibe.  En  Dag,  det  var  den  20de 
Juli,  traf  Hekla,  Kapitajn  E.  Suenson,  en  saadan  Damper,  von  Jer 
Tann,  paa  Neustadtbugten  ug  forfulgte  den,  saa  den  maatte  flygte  ind 
til  Lybæk;  men  her,  i  denne  rent  tyske  By,  vilde  man  ikke  have  Op- 
rorsskibet,  og  befalede  det  at  forlade  Havnen.  Næste  Aften,  da  det  var 
blevet  mørkt,  lob  v.  cl.  Tarm  ogsaa  ud,  for  at  liste  sig  langsmed  Kysten 
op  til  Neustadt.  Endskjøndt  det  holdt  sig  tæt  under  Land  og  i  Mørket 
blev  «ædt  op»  af  dette,  blev  det  dog  ved  Midnat  ud  for  Hafkrug  seet 
fra  Hekla,  som  sendte  det  et  Varselskud  for  at  opfordre  det  til  at  standse 
Farten :  men  det  svarede  med  tre  Granater,  af  hvilke  den  ene  gik  tværs 
igjennem  Heklas  Sider,  den  anden  slog  ind  mellem  Besætningen  ved 
den  agterste  Bombekanon,  dræbte  een  Mand  og  saarede  tre  dodelig.  Nu 
blev  Hekla  vred  for  Alvor.  Skjøndt  det  selv  tydeligt  kunde  sees  udover 
Søen  fra  v.  cl.  Tann  og  rammedes  af  de  fleste  Skud  fra  dette,  lob  det 
dog  saa  tæt  ind  paa  Landgrunden  som  nogenlunde  muligt  og  tildængede 
den  tyske  Damper  saaledes,  at  der  brød  Ild  ud  i  den  og  Besætningen 
maatte  sætte  den  paa  Grund  og  flygte  i  Land.  Suenson  sendte  et  Fartøj 
ind  for  at  tage  sit  Bytte  i  Besiddelse,  men  Ilden  var  for  haard,  og  Kl.  5 
om  Morgenen  sprang  v.  cl.   Tann  i  Luften. 

lovrigt  fik  Eskadrens  Skibe  ikke  stor  Lejlighed  til  at  udmærke  sig; 
men  dog  gjorde  de  god  Nytte,  navnlig  ved  Eckernførde  den  12te  og  13de 
September  under  og  efter  Slaget  ved  Mysunde,  da  Bille  selv  ledede 
Kampen  imod  Eckernførde  By,  tog  Tropper  ombord  om  Aftenen  og  satte 
dem  i  Land  igjen  om  Morgenen,  og  nedskjød  en  Bro,  ved  hvilken  Lej- 
lighed han  nær  kunde  have  beskudt  det  af  Preussere  besatte  « neutrale« 
Skib  Gefion,  Tyskernes  stolteste  Trofæ.  Efter  Slaget  førtes  nogle  Kanon- 
baade ind  paa  selve  Slien,  hvor  de  gjorde  god  Nytte. 

Paa  Vestkysten  fik  Hæren  derimod  ikke  saa  fyldig  en  Understøttelse 

af  Flaaden  som  paa  den  ostlige  Kyst;  men  der  vare  Forholdene  ogsaa 
vanskeligere.  Lige  fra  Krigens  Begyndelse  midt  i  Juli  og  til  længe  efter 
at  Danevirke  var  besat  af  den  danske  Hær,  spillede  3  slesvigholstenske 
Kanonbaade,  understøttede  af  Dampbaaden  Kiel,  Herre  i  Lobene  mellem 
Vesterhavsoerne,  og  Kommander  Elibrecht,  der,  med  Lieutenant 
Hammer  til  sin  Bistand,  ligesom  det  foregaaende  Aar  ledede  Forsvaret 
af  Øerne,  var  ikke  sat  i  Besiddelse  af  de  fornødne  Midler  til  at  træde 
kraftig  op.  Til  Nordsøen  og  til  Øernes  Beskyttelse  var  Kadetkorvetten 
Mora,  Kapitajn  C.  van  Dockum,  afsendt;  men  hvad  formaaede  vel 
dette  Sejlskib  at  udrette  imod  fjendtlige  Kanonbaade  i  de  indre  Lob, 
hvor  det  knap  kunde  bevæge  sig?  Endelig  kom,  midt  i  August,  ogsaa 
Gejser,  Kapitajn  P.  Wulff,  til  Vestkysten,  og  nu  skulde  der  tages  fat. 
Begge  Skibe  lob  ind  til  List,  Kadetterne  sendtes  over  Land  til  Skibene 
i  Østersøen,  og  under  Elibrechts  Forsæde  lagdes  en  Plan  til  et  Angreb 
paa  de  tyske  Kanonbaade,  som  laa  ved  Wyck,  og  til  Besættelse  af  Øen 
Fohr;  Skibene  skulde  løbe  ind  ad  Smaldyb  til  Føhr,  og  Hammer  med 
en  Afdeling  Tropper  besætte  øerne  Pelvorm  og  Nordstrand,  for  at  af- 
skære Kanonbaadene  fra  at  soge  Tilflugt  her. 

Den  23de  August  med  Aftenhøjvandet  sejlede  de  to  Skibe  ud  igjen- 
nem  Listerdybet  med  et  Kompagni  Landgangstropper,  fordelt  paa  begge 
Skibene,  og  holdt  ned  langsmed  Øen  Sild.  Den  24de  om  Morgenen 
gjordes  Alt  klart  til  Slag,  Gejser  tog  Flora  paa  Slæb,  og  Kursen  sattes 
imod  Smaldyb,  Syd  om  Sild.  Vejret  saae  truende  ud,  og  det  begyndte 
at  blæse  af  vestlig  Vind.  Sejladsen  her  er  meget  vanskelig,  Grundene 
løbe  saa  langt  ud,  at  man  fra  deres  Yderkant  neppe  kan  see  det  flade 
Land,  og  Løbene  ere  smalle  og  bugtede;  tilmed  vare  alle  Sømærker 
tagne  bort.  Gejser  stod  dog  dristig  ind  i  Løbet  med  Korvetten  paa 
Slæb;  men  neppe  vare  de  komne  et  Stykke  indenfor,  for  Wulff  gjorde 
Signal  til  van  Dockum,  at  Lodsen  havde  tabt  Hovedet  og  ikke  mere 
kunde  lede  Skibene.  Der  blev  strax  givet  Befaling  til  at  vende  om; 
men  Stillingen  var  meget  kritisk.  Det  blæste  mere  og  mere  op  af  paa- 
lands  Vind,  og  Løbet  var  smalt  at  vende  i;  dog  lykkedes  Manøvren, 
Gejser  slæbte  Flora  op  imod  Sø  og  Vind,  der  nu  havde  rejst  sig  til 
en  Storm,  og  lige  udenfor  Løbet  slap  det  Flora,  der  maatte  klare  sig 
selv  og  søge  at  presse  sig  op  imod  Stormen,  bort  fra  de  farlige  Grunde. 

Søen  var  saa  høj  og  Gejser  slingrede  saa  stærkt,  at  den  agterste  Bombe- 
kanon  om  Natten  rev  sig  los  og  slingrede  overbord.  Næsten  en  hel  Uge 
maatte  Flora  med  de  mange  Tropper  ombord  bolde  Soen  paa  Grund  af 
Stormen,  for  det  atter  kunde  løbe  ind  til  List  og  forene  sig  med  Gejser, 
der  et  Par  Dage  forud  var  ankommet  dertil  efter  det  mislykkede  Togt. 
Nordstrand  og  Pelvorm  vare  blevne  besatte  den  24de  August;  men  da 
de  stadig  udsattes  for  Angreb  af  de  fjendtlige  Kanonbaade,  blev  Pelvorm 
atter  rømmet  den  4de  og  Nordstrand  den  19de  September. 

Til  at  rense  Farvandene  mellem  Vesterhavsøerne  var  det  nødvendigt 
at  have  Kanonbaade.  Dette  havde  man  længe  indseet;  men  Vanskelig- 
heden bestod  i  at  faae  dem  derover,  da  de  aabne  Kobaade  kun  slet  eg- 
nede sig  til  at  gaa  over  Nordsøen.  Forsøget  maatte  dog  gjøres.  En 
Division  af  G  Kanonbaade  med  den  lille  Damper  Vildanden  afgik  over 
Kattegattet  til  Aalborg  med  Halvdelen  af  dens  Besætning,  medens  den 
anden  Halvdel  rejste  over  Land  til  Højer.  Gjennem  Limfjorden  var 
Sejladsen  meget  besværlig  paa  Grund  af  stormfuldt  Vejr,  og  der  indtraf 
tiere  Grundstødninger.  Endelig  naaede  Divisionen  Agger:  men  da  maatte 
der  ventes  paa  godt  Vejr  for  at  gaa  over  Nordsøen,  hvor  Gejser  skulde 
slæbe  Baadene.  Alting  gik  dog  godt;  men  det  var  først  i  Begyndelsen 
af  September,  at  Gejser  omsider  en  Aften  silde  kom  dampende  med 
Baadene  til  List  og  uagtet  Mørket  sejlede  ind  med  dem  i  god  Behold 
gjennem  det  farlige  Løb.  Nu  var  omsider  den  fornødne  Styrke  bleven 
samlet  og  Farvandets  Rensning  kun  bleven  et  Tidsspørgsmaal.  Besæt- 
ningerne samledes  og  indøvedes,  Baadene  bragtes  i  Orden,  og  saa  gik 
det  imod  Syd,  paa  Jagt  efter  Fjenden.  Ja,  Fjenden  blev  fordreven, 
men  ikke,  hvad  der  vistnok  havde  været  heldigere,  taget  eller  ødelagt; 
uagtet  Baadene  forfulgte  ham  gjennem  Løbene,  og  Gejser  var  løbet  ud 
for  at  afskære  ham  Flugten  imod  Syd,  undslap  dog  Kiel  med  sine  tre 
Kanonbaade  paa  Slæb  den  17de  September,  efter  et  Sammenstod  med 
Gejser  udenfor  Pelvorm,  i  hvilket  Hjuldamperen  med  sit  store  Skrog 
ikke  kunde  staa  sig  imod  de  lavtliggende  Kanonbaade  med  langtrækkende 
Skyts.  Baadene  slap  bort  og  kunde  senere  optræde  paa  Ejderen  i  de 
mindeværdige  Dage  fra  29de  September  til  3die  Oktober,  da  Frederiks- 
stad  angrebes  med  stor  Hæftighed  af  Slesvig-holstenerne,  og  selv  den  4de 

Oktober,  de  Danskes  Hædersdag  under  Oberst  Helgesen,  da  Stormen 
paa  Fæstningen  blev  slaaet  tilbage. 

Videre  skete  ikke  i  denne  Krig,  som  her  skal  optegnes.  Endnu 
stode  Hærene  i  flere  Maaneder  overfor  hinanden  ved  Ejderen,  uden  at 
der  forefaldt  andet  end  mindre  Forpostfægtninger,  og  Flaaden  bevogtede 
Kysterne.  I  Januar  Maaned  1851  ophørte  først  alt  dette,  Forholdene  i 
Tyskland  medførte,  at  Statholderskabet  maatte  nedlægge  sin  Værdighed 
og  opløse  den  slesvigholstenske  Hær.  Det  treaarige  Felttog  var  omsider 
ført  tilende,  Freden  gjenoprettet,  Sønderjylland  gjenerhvervet,  og  Slesvig- 
holstenismen,  idetuiindste  foreløbig,  slaaet  til  Jorden.  Dette  smukke 
Resultat  skyldtes  fornemmelig  det  danske  Folks  enige  og  kjække  Op- 
træden, anført  af  den  folkekjære  Konge,  og  for  dem,  der  ville  skille 
Forsvaret  i  to  Dele,  Hær  og  Flaade,  maatte  det  staa  klart,  at  Hæderen 
navnlig  tilkom  den  første;  nægtes  kan  det  ikke,  at  Flaaden,  uagtet  al 
den  Betydning,  den  havde  havt  for  Felttogets  heldige  Udfald,  havde  mi- 
stet noget  af  den  Nimbus,  der  havde  hvilet  over  den  siden  Aarhundre- 
dets  Begyndelse.  Lad  den  Retfærdige  dømme  herom ;  men  Enhver,  som 
var  tilstede  ved  de  Festligheder,  som  Kjøbenhavns  Borgere  gav  for  de 
hjemvendte  Krigere,  følte  dog  vistnok  paa  den  Dag,  da  Touren  kom  til 
Søfolkene,  at  denne  bølgende,  brogede,  urolige  Forsamling  endnu  havde 
en  vigtig  Plads  i  vore  Hjerter. 

Krigen  og  de  ved  Landets  forandrede  Forfatning  fremkaldte  nye 
Forhold  kom  ogsaa  til  at  øve  deres  Virkning  paa  Flaaden.  Det  var,  som 
om  et  nyt  Liv,  en  kraftigere  Stræben,  forenet  med  større  Alvor,  greb 
Personellet  fra  de  Højeste  til  de  Laveste,  parret  med  et  fælles  ønske 
om  at  bortrydde  Resterne  af  den  Slendrian,  som  havde  indsneget  sig  i 
Flaaden  under  dens  lange  Uvirksomhedstid  efter  Krigen  i  Aarhundredets 
Begyndelse.  Der  blev  lagt  større  Vind  paa  øvelserne,  en  bedre  ordnet 
Exercits  med  Kanoner  og  Haandvaaben  indfortes,  en  Skole  for  Artilleri- 
ster saavel  i  Land  som  paa  et  aarligt  udrustet  større  Exercerskib  op- 
rettedes og  stiftede  megen  Nytte.  Officererne  søgte  Uddannelse  i  frem- 
mede Mariner,  navnlig  den  franske,  og  udviklede  deres  praktiske  Sø- 
mandskab saml  Oveise  i  selvstændigt  Ansvar  ved  at  tage  Tjeneste  i 
danske  Handelsskibe,  fore  Postskibe  og  andre  Dampskibe,  lede  Vager- 
væsenet og  Krydstoldvæsenet   i  vore  Karvande,  og  andet   Lignende.     Det 

var  desuden  en  vanskelig  Tid  for  Flaaden  under  de  store  Omvæltninger, 
som  foregik  i  Materiellet,  og  som  maatte  følges  med  den  største  Op- 
mærksomhed, ikke  alene  af  Teknikerne,  som  skulde  konstruere,  bygge 
og  tilvejebringe  de  nye  Skibe  og  Vaaben,  men  ogsaa  af  de  Mænd,  som 
skulde  bruge  dem.  Den  Taktik  og  Exercits,  hvori  disse  sidste  vare  ud- 
dannede, gjaldt  Sejlkrigsskibene,  og  det  kom  nu  an  paa  at  forandre 
denne  efter  de  nye  Forhold,  eftersom  disse  udviklede  sig,  at  udfinde  de 
bedste  Maader  at  manøvrere  paa  under  forskjellige  Omstændigheder  med 
Sejlskibe  og  Hjulskibe  i  Forening,  med  Skruefregatter,  Skruekanonbaade, 
Pandserskibe,  Pandserbatterier  osv.  Dette  gav  Anledning  til  mange  For- 
handlinger, til  Kommissioners  Nedsættelse,  til  Udarbejdelsen  af  Betænk- 
ninger og  Afhandlinger,  til  Artikler  i  Blade  og  Tidsskrifter,  ja  den  mili- 
tære Literatur  saavel  i  Udlandet  som  i  Indlandet  antog  saadanne  Di- 
mensioner, at  den,  der  vilde  følge  nogenlunde  med  Tiden,  maatte  under- 
kaste sig  et  temmelig  udstrakt  Studium. 

Saaledes  hengik  Aarene  fra  1851  til  Slutningen  af  1863,  uden  at 
der  foregik  noget  andet  Mærkeligt  ved  Flaaden,  naar  undtages  en  større 
Udrustning,  som  fandt  Sted  i  Aaret  1854,  da  saavel  en  engelsk  som  en 
fransk  Flaade  vare  ankomne  til  Østersøen  under  Krigen  imod  Rusland; 
de  danske  Skibe  spredtes  langsmed  Kysterne  for  at  holde  Øje  med  de 
fremmede  Krydsere,  men  samledes  siden  i  en  Eskadre  under  Kommando 
af  Kontreadmiral  K.  Mourier,  hvis  Flag  vajede  paa  Fregatten  Bellona 
—  der  var  ingen  Linieskibe  udrustede  — .  Denne  Eskadre,  der  aflagde 
et  Besøg  i  Kiel,  var  endnu  en  Sejlskibseskadre,  idet  der  af  Dampskibe, 
foruden  et  Par  Hjulskibe,  kun  fandtes  eet  Skrueskib,  nemlig  Flaadens 
første  Skruekorvet  Tlwr.  I  Aaret  1861 ,  under  det  spændte  Forhold 
til  Tyskland,  foretoges  ligeledes  en  mindre  Krigsudrustning,  men  Ski- 
bene bleve  allerede  hjemkaldte  i  Juni  Maanecl.  Efter  Oresundstoldens 
Ophør  ved  Traktaten  af  14de  Marts  1857  bleve  Vagtskibsstationerne 
inddragne.  Endnu  bør  nævnes,  at  der  i  dette  Tidsrum  offredes  ikke 
ringe  Bekostning  paa  at  udvide  og  forbedre  Orlogsværftet  paa  Nyholm; 
en  ny  og  smuk,  stensat  Dok  blev  bygget  i  Henhold  til  Lov  af  23de 
Marts  1854,  Manskinværksteder,  en  stor  Smedie,  Snedker-  og  Drejer- 
værksteder m.  m.  opførte,  og  da  Opfyldningen  paa  Grunden  ved  Nyholm 
i  Aarenes  Lob  var  naaet  saavidt,  at  Flaaden  havde  faaet  et  meget  stort 

Termin  paa  de  opfyldte  Øer  til  sin  Kaadighed,  blev  det  1858  ved  Lov 
fastsat,  at  alle  Etablissementer  fra  Gammelholm  skulde  overflyttes  til 
Nyholm,  og  Christian  den  Fjerdes  gamle  Bremerholm  omdannedes  efter- 
haanden  til  et  af  Hovedstadens  smukkeste  Kvarterer.  Samme  Aar  ud- 
kom Loven  om  Kjøbenhavns  Befæstning  mod  Søsiden;  udfor  Nyholm 
ved  Kongedybets  Sydende  tæt  ved  det  Sted,  hvor  det  gamle  Prøvesten 
havde  ligget,  opførtes  paa  Grunden  det  store,  kasematerede  Søfort 
Prøvesten,  der  bestykkedes  med  to  Rader  svære  Kanoner:  Tre- 
kroner forsynedes  med  Kasematter,  Lynetten  udvidedes,  og  mellem 
dette  og  Prøvesten  anlagdes  et  mindre  Søfort,  Mellem  fortet. 

Det  var  dog  ikke  Kjøbenhavn  alene,  som  befæstedes,  ogsaa  for  Lan- 
dets Sydgrændse  forsøgte  man,  belært  af  Erfaringen  fra  forrige  Krig,  at 
slaaenBom,  ved  at  udbedre  og  bestykke  den  gamle  danske  Vold  Dane- 
virke,  ved  at  styrke  og  befæste  Dybbøl,  der  havde  viist  sig  af  saa 
stor  Betydning  som  Forsvarsstilling  i  Forbindelse  med  -Øen  Als,  og  ved 
at  udbedre  Fredericia  Fæstning.  Ogsaa  paa  det  levende  Værns  Uddan- 
nelse og  Forbedring  lagdes  der  Vægt  under  den  almindelige  Værnepligts 
Fane;  thi  den  politiske  Stilling  var  truende  og  Forholdet  til  den  sydlige 
Nabo,  efter  Afsluttelsen  af  den  simple  Fred  af  2den  Juli  1850,  be- 
standig meget  spændt.  Det  er  ikke  her  Stedet  at  give  nogen  Skildring 
af  de  indviklede  Stridigheder  med  Tyskland,  navnlig  Preussen,  og  de 
deraf  følgende  Forfatningskampe  i  Danmark,  som  udmærkede  Aarene 
imellem  den  første  og  den  anden  slesvigske  Krig;  men  nogle  Hovedtræk 
vil  det  dog  formentlig  være  nødvendigt  at  gjenkalde  i  Erindringen  for 
at  gjøre  det  klart,  hvorfor  Krigen  udbrød  og  maatte  udbryde  paany. 
Tyskland  vedblev  at  blande  sig  i  vore  indre  Anliggender  og  gjennem 
Forbundslandet  Holsten  at  regere  saavel  Sønderjylland  som  det  øvrige 
Danmark  med  en  Paatrængenhed  og  Anmasselse,  som  kun  en  stor  og 
mægtig  Stat  kunde  vove  at  byde  en  mindre  Nabo. 

Efterat  Freden  i  Berlin  var  sluttet,  og  efterat  Danmark  havde  op- 
gjort sit  Mellemværende  med  Slesvigholstenerne  ved  Isted  og  Danevirke, 
holdtes  endnu  Holsten  og  Lauenborg  besatte  af  preussiske  og  østerrigske 
Tropper,  indtil  Danmark  ved  en  ny  Forfatning  havde  tilkjendegive! .  at 
det  vilde  tilsikkre  Hertugdømmerne  en  statsretlig  Stilling,  som  var  Tysk- 
land behagelig.     I  Danmark  gjorde  sig  to  Retninger,  eller  Partier,  gjæl- 

dende,  nemlig  den  helstatlige  og  den  ejderdanske,  af  hvilke  den  første 
ønskede  en  Forfatning,  der  omfattede  hele  Monarkiet,  i  Haab  om  at 
dette  i  Tidernes  Lob  kunde  holdes  sammen,  medens  den  anden  gik  ad 
paa  for  enhver  Pris  at  bevare  en  nøje  Forbindelse  mellem  Kongeriget 
og  Sønderjylland,  selv  om  dette  kun  kunde  ske  med  Tabet  af  Forbunds- 
landet  Holsten  og  at  Danmarks  Grændse  sattes  ved  Ejderen.  Helstaten 
søgte  gjennem  Slesvig  at  vinde  Holsten,  og  faldt  derved  sammen  med 
Tysklands  Ønsker,  der  gik  ud  paa  gjennem  Holsten  at  vinde  Slesvig: 
ogsaa  Slesvigholstenismen  arbejdede  Helstatspolitiken  i  Hænderne,  da  det 
for  Slesvigholstenerne  navnlig  kom  an  paa  at  sikkre  Forbindelsen  mellem 
Slesvig  og  Holsten  og  undgaa  ethvert  Grændseskjel  ved  Ejderen.  Havde 
Ejderpolitiken,  der  navnlig  lededes  af  det  nationalliberale  Parti,  sejret, 
havde  det  været  muligt  for  den  at  sejre  trods  Udlandets  Modstand  og 
navnlig  Englands  lunkne  Venskab,  da  kunde  meget  have  været  ander- 
ledes i  Danmark,  end  det  nu  er:  men  saaledes  skulde  det  ikke  gaa.  En 
i  London  den  2den  August  1850  af  Stormagternes  Repræsentanter  under- 
tegnet Protokol  udtalte  sig  for  Helstaten  og  for  en  ny  Thronfelgelov,  da 
Frederik  den  Tredies  Stamme  snart  syntes  at  maatte  uddø.  Dette  frem- 
kaldte stor  Bevægelse  i  Landet,  Forsøg  gjordes  paa  at  ordne  Forfatnings- 
forholdet  i  Henhold  til  Londonprotokollen,  men  mislykkedes,  Ministre 
skiftedes,  og  da  omsider  det  ufolkelige  Ministerium  Ørsted  af  27de  Ja- 
nuar 1852,  i  hvilket  Bluhme  var  Udenrigsminister,  Dagen  efter  sin 
Udnævnelse,  den  28de  Januar,  lod  udgaa  en  kongelig  Kundgjorelse, 
ifølge  hvilken  der  skulde  saa  at  sige  oktrojeres  en  Fællesforfatning  for 
hele  Monarkiet,  tilligemed  særlige  Forfatninger  for  hver  af  Landsdelene, 
udbrød  den  heftige  Kamp  mellem  Regering  og  Rigsdag,  som  varede, 
indtil  Ørsteds  Ministerium  afskedigedes  den  3die  December  1854  og  af- 
løstes af  Ministeriet  Bang,  og  under  hvilken  den  folkekjære  Konge  var 
paa  Veje  til  at  blive  skilt  fra  sit  tro  Folk.  Allerede  i  Februar  1852 
havde  de  tyske  Tropper  forladt  Holsten,  i  1854  var  Toldgrændsen  bleven 
flyttet  til  Kongeaaen,  Slesvig  og  Holsten  havde  faaet  særlige  Forfatninger, 
en  Forordning  af  26de  Juli  1854  om  en  Fællesforfatning  med  et  særligt 
Rigsraad  var  udkommen,  og  nu  blev  det  det  nye,  folkelige  Ministeriums 
Opgave  at  ordne  Forholdene  paa  en  saadan  Maade,  at  de  ikke  gav  An- 
ledning   til    lndskriden    fra  Udlandets  Side.      Den   2den   Oktober  1855 

underskrev  Kongen  Loven  om  den  nye  Fælle  s  for  fatning,  i  hvis 
Rigsraad  Mænd  fra  alle  Landsdelene  skulde  have  Sæde,  og  samtidig 
dermed  indskrænkedes  Danmarks  Riges  Grundlov  til  kun  at  gjælde  for 
Kongerigets  særlige  Anliggender. 

Var  Tyskland  og  vare  Slesvigholstenerne  tilfredsstillede  hermed? 
Nej  langtfra !  Disse  sidste  mødte  vel  i  Rigsraadet,  men  kun  for  at  gjere 
Spektakler  og  Indvendinger  og  snart  efter  nedlægge  deres  Mandater;  de 
protesterede  baade  ude  og  hjemme  og  sendte  deres  Klager  til  den 
tyske  Forbundsdag.  Den  danske  Regering  vexlede  skarpe  og  bittre  Noter 
med  den  preussiske,  der  aabenlyst  blandede  sig  i  Slesvigs  Anliggender, 
og  Forbundet  erklærede  den  Ilte  Februar  1858  Fællesforfatningen  for 
ugyldig  for  Holstens  og  Lauenborgs  Vedkommende.  Ministeriet  Hall, 
der  siden  Maj  1857  havde  overtaget  Styret,  svarede  ved  den  6te  No- 
vember 1858  at  hæve  denne  Forfatning  for  Holsten  og  Lauenborg  og 
indskrænke  den  til  kun  at  gjælde  for  Kongeriget  og  Sønderjylland.  Men 
efter  dette  nødtvungne  Skridt  i  ejderdansk  Retning  blev  det  først  rigtig 
galt.  Slesvigholstenerne  kom  i  heftig  Bevægelse,  Noter  vexledes  med 
Preussen,  Ministeriet  Hall  maatte  en  Tid,  fra  2den  December  1859  til 
8de  Februar  1860,  vige  for  et  Ministerium  Rotwitt,  sammensat  af  tem- 
melig ubekjendte  Mænd,  som  ved  Rotwitts  pludselige  Død  atter  maatte 
afgive  deres  Portefeuiller  til  et  nyt  Ministerium  Hall;  England  blandede 
sig  i  Striden,  og  det  lykkedes  foreløbig  at  bevare  Freden.  I  Januar 
1861  truede  Tyskland  paany  med  Exekution,  og  Danmark  rustede  sig, 
som  ovenfor  nævnet,  og  paa  samme  Tid  erklærede  de  slesvigske  Stænder, 
at  de  ønskede  at  forblive  uadskillelig  forenede  med  Danmark.  Uvejret 
drev  atter  over.  I  Februar  1862  protestere  Preussen  og  Østerrig  i  For- 
ening imod,  at  det  danske  Rigsraad  fatter  nogen  Beslutning  om  en  for- 
andret Stilling  for  Slesvig,  og  i  August  samme  Aar  kommer  der  end- 
ogsaa  fra  den  samme  Kant  en  Opfordring  til,  at  Fællesforfatningen  hæve? 
ogsaa  for  Slesvigs  Vedkommende,  og  at  en  ny,  nærmere  betegnet  For- 
fatning i  slesvigholstensk  Aand,  en  Slags  Firdeling  af  Riget,  der  ikke 
alene  havde  vundet  den  tysksindede  engelske  Udenrigsminister  Lord  John 
Russells,  men  ogsaa  Ruslands  Billigelse,  blev  indført.  Hall  svarede 
herpaa  med  et,  i  et  værdigt  Sprog  holdt,  bestemt  Afslag  i  en  Note  af 
5te  November  1862. 

Forholdene  vare  saaledes  meget  spændte,  da  det  afgjørende  Aar  1863 
oprandt.  I  Begyndelsen  af  Aaret  indgav  Rigsdagens  Landsthing  en  Adresse 
til  Kongen  med  Opfordring  o  in  at  holde  fast  ved  Fællesforfatningen  for 
Kongeriget  og  Slesvig,  medens  de  holstenske  Stænder  sendte  en  Adresse 
til  Forbundsdagen  om  at  virke  for  en  fast  og  varig  Forbindelse  imellem 
Holsten  og  Slesvig,  og  kort  Tid  efter  indgave  de  til  den  samme  Myndig- 
hed en  formelig  Klage  over  den  danske  Regerings  Adfærd.  Bevægelsen 
omkring  i  Landet  var  stor.  I  Kjøbenhavn  afholdtes  den  28de  Marts  et 
Folkemode  i  Kasino,  i  hvilket  der  fattedes  riere  Beslutninger  i  ejder- 
dansk  Aand,  der  senere  tiltraadtes  paa  forskjellige  Moder  omkring  i 
Landet,  og  allerede  to  Dage  efter,  den  30te  Marts,  udstedtes  en  kongelig 
Kundgjorelse,  ifølge  hvilken  Holsten  og  Lauenborg  fuldstændig  skulde 
udskilles  fra  Fællesskabet  med  det  øvrige  Monarki.  Skjøndt  de  forviklede 
Forhold  i  Danmark  satte  det  europæiske  Diplomati  i  Bevægelse,  var  der 
dog  Ingen,  der  dristede  sig  til  at  skride  virksomt  ind;  rigtignok  hen- 
vendte den  engelske  Regering  sig  til  Kejser  Napoleon  med  Anmodning 
om  fælles  Indskriden  til  Gunst  for  det  saa  haardt  trængte  Danmark; 
men  da  England  ikke  følte  sig  foranlediget  til  at  stille  sin  Krigsmagt 
bagved  en  truende  Note,  saaledes  som  Frankrig  forlangte,  faldt  dette 
Forsøg  til  Jorden.  Den  1ste  Oktober  besluttede  den  tyske  Forbundsdag- 
at  skride  virksomt  ind  ved  at  lade  foretage  Exekution  i  Holsten  og 
Lauenborg,  der  skulde  iværksættes  af  Preussen,  Østerrig,  Hannover  og 
Sachsen.  Danmark  begyndte  at  ruste  sig,  og  Tropper  sendtes  til  Dane- 
virke.  Under  disse  Begivenheder  var  det  dog  lykkedes  den  danske 
Regering  at  faae  de  fremmede  Magter  stemte  for  Indførelsen  af  en  ny 
Grundlov,  gjældende  for  Kongeriget  og  for  Slesvig,  og  selv  den  preus- 
siske Udenrigsminister  Hr.  von  Bismark  havde  ikke  kunnet  rejse  nogen 
Indvending  herimod:  Lovforslaget  herom  blev  forelagt  Rigsraadet,  der 
efter  en  varm  Debat  vedtog  det  med  40  Stemmer  mod  16  den  13de 
November,  og  den  saakaldte  No  vember  for  fatning,  der  skulde  opnaa 
saa  stor  Navnkundighed,  var  rede  til  Kongens  Underskrift.  Men  da 
havde  Bismark  alt  skiftet  Sind,  thi  han  vidste  nu,  at  et  Thronskifte  stod 
for  Døren  i  Danmark. 

Alle  Ulykker  forenede  sig  for  at  vælte  ind  over  det  ulykkelige 
Fædreland.    Den  folkelige  Konge  Frederik  den  Syvende  laa  dødssyg 

paa  Lyksborg  ved  Flensborg.  Da  hans  Farbroder,  Arveprinds  Fer- 
dinand, var  død  kort  forinden,  den  29de  Juni  1863,  var  han  den 
sidste  mandlige  Ætling  af  Frederik  den  Tredies  Stamme,  og  Thronen 
vilde  ifølge  Thronfølgeloven  af  31te  Juli  1853  ved  hans  Død  gaa  over 
til  Prinds  Christian  af  Gliicksburg,  der  var  formælet  med  Christian 
den  Ottendes  Søsterdatter  Prindsesse  Louise.  Kong  Frederik  havde 
siden  forst  i  September  opholdt  sig  i  Sønderjylland  for  selv  at  tilsee  de 
Foranstaltninger,  der  bleve  trufne  til  at  bevogte  den  truede  Sydgrændse, 
for  at  mønstre  Tropperne  og  holde  Modet  oppe  hos  sine  tro  Sønder- 
jyder; ikkun  nogle  Dage  i  Oktober  var  han  i  Kjobenhavn  for  at  holde 
Raad  med  sin  Regering.  Paa  en  Udflugt  til  Danevirke  den  6te — 9de 
November  paadrog  han  sig  en  Forkølelse  og  fik  Rosen  i  Ansigtet;  Syg- 
dommen tog  hurtig  til,  og  allerede  Søndag  Eftermiddag  den  15de  No- 
vember 1863  Kl.  2Va  drog  Kong  Frederik  sit  sidste  Suk.  Hans  Lig 
førtes  til  Kjobenhavn  med  Dampskibet  Slesvig  og  blev  den  19de  December 
bisat  i  Frederik  den  Femtes  Kapel  i  Roeskilde. 

Krigen  var  nu  uundgaaelig,  skjøndt  der  blev  gjort  Alt  for  at  af- 
værge den;  thi  Preussen  vilde  have  Krig.  Christian  den  Niende 
havde  strax  efter  sin  Thronbestigelse,  nemlig  den  18de  November,  under- 
skrevet den  nye  Fællesforfatning,  og  naar  Preussen  benyttede  denne 
Omstændighed  til  Strid  med  Danmark,  da  var  det  kun  et  Paaskud;  thi 
ikke  alene  havde  den  danske  Regering  erklæret  sig  rede  til  at  tage  No- 
vemberforfatningen tilbage  paa  forfatningsmæssig  Maade,  naar  Krigen 
derved  kunde  undgaaes,  men  Bismark  havde  ligefrem  paa  sin  Side  er- 
klæret, at,  selv  om  dette  skete,  maatte  Preussen  dog  besætte  alle  tre 
Hertugdømmer.  At  det  tyske  Forbund  som  saadant  ikke  havde  aner- 
kjendt  Prinds  Christian  som  Thronfølger  i  Hertugdømmerne,  var  ogsaa 
kun  et  Paaskud;  thi  ved  en  i  London  den  8de  Maj  1852  undertegnet 
Protokol  var  han  bleven  anerkjendt  af  alle  interesserede  Magter,  deriblandt 
saavel  Preussen  som  Østerrig.  Nej  Grunden  til,  at  Preussen  vilde  have 
Krig  og  derfor  i  de  mange  Aar  siden  Freden  i  Berlin  havde  boldt 
Spørgsmaalet  om  sit  Mellemværende  med  Danmark  aabent  og  blandet 
sig  i  dets  indre  Anliggender,  var  en  dobbelt.  Den  ene  Grund  var,  at 
en  Krig  med  Danmark,  en  Befrielse  af  «de  slesvigholstenske  Brodre«  for 
«det  uanske  Aag»  var  meget  populær  i  Tyskland,  og  under  den  i  For- 

bundet  herskende  Gjæring  gjaldt  det  om  hvem,  der  kunde  vinde  Over- 
herredømmet, Preussen  eller  Østerrig,  og  begge  disse  paa  hinanden 
skinsyge  Magter  traadte  derfor  lige  fjendtligt  op  imod  Danmark.  Den 
anden  Grund  var,  at  Preussen  higede  efter  at  udstrække  sit  Herredomme 
over  Ostersoen  og  skafte  sig  Værfter  og  Orlogshavne  til  sin  opvoxende 
Flaade. 

Thi  Preussen  var  begyndt  at  blive  en  Somagt.  Haardt  havde  det 
i  Krigen  med  Danmark  maattet  fole  Savnet  af  Krigsskibe  til  at  mode 
sin  Fjende  med  paa  Soen,  sprænge  den  byrdefulde  Blokade  og  naae  de 
danske  øer,  hvorefter  Fingrene  kløede,  og  da  Forsøget  paa  at  skabe  en 
almindelig  tysk  Flaade  var  glippet,  maatte  der  tilvejebringes  en  særlig 
preussisk.  Dette  Forsæt  var  i  høj  Grad  populært  i  Tyskland,  hvor 
man  foreslog  at  tilvejebringe  den  nye  Flaade  ved  en  Nationalsubskription, 
ved  frivillige  Bidrag,  der  lagdes  i  Sparebosser  i  Form  af  Kanonbaade, 
som  ophængtes  paa  offentlige  Steder,  ved  f.  Ex.  at  offre  en  lille  Skjærv 
for  hvert  Krus  01,  man  drak,  og  andet  Lignende;  men  dette  Middel 
viste  sig  snart  som  utilstrækkeligt.  Der  skulde  formange  Bidrag, 
drikkes  formange  Kruse  01,  til  at  skabe  en  Flaade;  thi  Krigsskibe  ere 
dyre  Varer,  og  for  Alt,  hvad  der  kom  ind  ved  Nationalsubskriptionen, 
kunde  der  kun  anskaffes  —  en  Kanonbaad.  Den  preussiske  Regering 
maatte  optage  Flaaden  paa  sit  Budget,  og  saa  gik  det  bedre.  Man 
havde  Gefion  og  nogle  andre  Skibe  fra  den  opløste  tyske  Flaade,  hvortil 
man  kjøbte  et  Par  engelske  Sejlskibe;  men  disse  havde  dog  nu  ikke 
synderlig  Værdi  som  Krigsskibe.  Derimod  byggede  man,  dels  paa  Or- 
logsværftet  ved  Danzig,  dels  i  Dånishwold  ved  Rygen  og  muligen  andre 
Steder  et  større  Antal  i  det  Hele  taget  gode,  kraftige  og  vel  armerede 
Skruekanonbaade,  der  stode  over  de  danske  Kanonbaade,  saavel  i  Styrke 
som  i  Hurtighed.  Ved  Slutningen  af  Aaret  1863  havde  Preussen  6  saa- 
danne  Baade  a  3  Kanoner  og  80  Hestes  Kraft,  hvoraf  2,  Basilisk  og 
Blitz,  vare  paa  et  Togt  i  Middelhavet,  og  15  andre  å  2  Kanoner  og  60 
Hestes  Kraft.  Desuden  havde  det  i  Danzig  bygget  3  store  Skruekor- 
vetter med  lukket  Batteri,  saa  store,  som  Farvandet  tillod,  nemlig  Ar- 
eona,  Gazelle  og  Vineta,  hver  paa  28  Kanoner  og  375  — 400  Hestes  Kraft, 
samt  en  Skruekorvet  med  aabent  Batteri,  Nymphe,  paa  17  Kanoner  og 
200  Hestes  Kraft,  gode,  med  riflet  Skyts  bevæbnede  Skibe,  der  efter  Alt, 

hvad  der  forelaa,  stode  over  de  danske  Fregatter  i  Hurtighed  og  Kano- 
nernes Rækning.  Andre  Korvetter  vare  under  Bygning.  Ved  Krigens 
Udbrud  var  Gazelle  paa  en  Expedition  i  de  chinesiske  Farvande,  Kanon- 
baadene  samledes  i  de  indre  Farvande  ved  Kygen,  hvorfra  de  kunde  løbe 
ud  til  begge  Sider,  Arcona  og  Nymphe  henlagdes  i  Havnen  ved  Swine- 
rniinde,  og  Vineta  ved  Neufahrwasser,  Yderhavnen  til  Danzig.  Det  skal 
kun  endnu  bemærkes,  at  Preussen  ikke  ejede  en  eneste  Havn  ved  Øster- 
søen, som  var  dyb  nok  til  større  Krigsskibe,  og  at  selv  den  paabegyndte 
Orlogshavn  ved  Jahden,  foruden  at  ligge  ved  Nordsøen,  havde  sine 
Mangler;  derfor  strakte  man  sine  Fingre  ud  efter  de  gode  danske 
Havne. 

Danmark  rustede.  Tropperne  droge  afsted  til  Sønderjylland  og  sam- 
ledes ved  Danevirke,  og  inden  Udgangen  af  November  begyndte  Krigs- 
skibene at  vise  sig  paa  Søen ;  men  der  hvilede  en  tung  Sky  over  Landet. 
Det  lille  Danmark  stod  overfor  to  af  Europas  største  Militærmagter, 
Preussen  og  Østerrig,  der  støttedes  af  hele  det  øvrige  Tyskland,  og  det 
var  saa  langt  fra,  at  nogen  anden  Magt  vilde  række  det  en  hjælpsom 
Haand,  at  endog  England  og  Rusland  ved  særlige  Sendebud  i  Kjøben- 
havn  søgte  at  øve  en  Pression  paa  den  danske  Regering  og  formaa 
den  til  at  bøje  sig  for  Preussens  Fordringer.  End  ikke  Broderrigerne 
Sverig  og  Norge,  fra  hvilke  Danmark  dog  havde  nogen  Grund  til  at 
vente  Bistand,  fandt  det  raadeligt  at  lægge  deres  Bajonetter  og  Krigs- 
skibe med  i  Vægtskaalen.  Ministeriet  Hall  forlod  Styret,  og  Nytaars- 
aften  dannede  Monrad  et  nyt  Ministerium,  i  hvilket  han  selv  var  den 
eneste  fremragende  Personlighed,  og  om  hvis  Evne  til  at  føre  Statsskibet 
lykkeligt  frem  mellem  de  truende  Skjær  Mange  nærede  Tvivl.  Den 
folkekjære  Konge,  efter  hvem  det  var  saa  vanskeligt  at  tage  Arv,  var 
død;  den  nye  Konge,  af  en  ny  Slægt,  var  ukjendt  og  uprøvet,  og  den 
Folkets  Kjærlighed,  som  senere  ved  hans  bramfrie  Væsen  og  ærlige 
Fastholden  ved  Danmarks  Frihedsbrev  er  bleven  ham  tildel  i  fuldt  Maal, 
skulde  han  forst  vinde.  De  indre  politiske  Stridigheder  og  langvarige 
Forfatningskampe  havde  virket  skadeligt  paa  Folkets  Sammenhold  og 
ikke  kunnet  undgaa  at  udøve  en  vis  Indflydelse  ogsaa  paa  den  militære 
Stand,  og  skjøndt  den  Anskuelse,  som  Nogle  søgte  at  gjore  gjældende, 
at  Hæren  skulde  ud  at  kæmpe  for  Opretholdelsen  af  en  Forfatning,   «øt 

Stykke  Papir«,  var,  som  vi  ovenfor  have  viist,  grundfalsk,  saa  havde  den 
dog  ogsaa  sine  Tilhængere.  Ingen  vil  beskylde  hverken  Hærens  eller 
Flaadens  Befalingsmænd  og  Menige  for,  at  ikke  Enhver  efter  bedste 
Evne  gjorde  sin  Pligt;  men  den  opløftende  Aand  fra  1848  var  borte. 

Den  23de  December  rykkede  Forbundstropperne  over  Elben  ind  i 
Holsten  for  at  iværksætte  Exekutionen  og  indsætte  Hertugen  af  Augu- 
stenborg som  Hertug,  og  de  danske  Tropper  trak  sig  tilbage  til  Dane- 
virke,  hvor  Hæren  opstilledes  under  Generallieutenant  de  Mezas  Kom- 
mando. I  Januar  Maaned  1864  trængte  Preusserne  og  østerrigerne  ind 
i  Hertugdømmerne  under  Anførsel  af  den  gamle  Feltmarskalk  Wrangel, 
stødte  Forbundstropperne  tilside  og  marcherede  lige  til  Ejderen.  Den 
31te  Januar  stillede  Wrangel  den  Fordring  til  Meza,  at  han  skulde 
trække  sig  ud  af  Sønderjylland,  og  da  dette  selvfølgelig  blev  afslaaet, 
rykkede  Fjenden  den  1ste  Februar  over  Ejderen,  og  Krigen  var  der- 
med begyndt.  Efter  en  hæderlig  Fægtning  ved  Mysunde  den  2den 
Februar  og  nogle  mindre  Sammenstød  Syd  for  Danevirke,  indsaae  den 
danske  Kommando,  at  Stillingen  ikke  kunde  holdes;  som  vedtaget  i  et 
den  4de  afholdt  Krigsraad  forlod  hele  den  danske  Hær  Danevirkestillingen 
om  Aftenen  den  5te  Februar,  efterladende  Kanonerne  samt  en  stor  Del 
Ammunition  og  Forraad,  og  naaede,  efter  et  tungt  og  overordentlig  an- 
strængende  Tilbagetog,  med  udmattet  Mandskab,  dødstrætte  Heste  og 
sønderrevet  Materiel  og  Beklædning  Stillingen  ved  Dybbøl  og  paa  Als, 
hvor  de  tre  Divisioner  sloge  ned,  medens  den  fjerde  drog  videre  til 
Nørrejylland.  Wrangel  besatte  det  slesvigske  Fastland.  Opgivelsen  af 
Danevirkestillingen  kan  have  været  militær  rigtig;  men  den  beredede  det 
danske  Folk  en  uhyre  Skuffelse.  Myndighederne  vare  ikke  selv  uden 
Skyld  i,  at  Folket  havde  næret  Tro  paa  denne  Stillings  Holdbarhed,  og 
derfor  var  dets  Sorg  og  Græmmelse  nu  saameget  større. 

Vi  vende  os  til  Flaaden,  hvis  Udrustning  og  Bevægelser  lededes  af 
Orlogskapitajn  Otto  Liitken,  der  som  Marineminister  var  Medlem  af 
det  Monradske  Ministerium.  Under  Krigsberedskabet  og  den  udbrydende 
Krig  var  Løsenet  for  Flaaden,  ligesom  i  1848:  Overførelse  af  Tropper  og 
Materiel,  Rekognoscering  af  Kyster  og  Fjorde,  Understøttelse  af  Hærens 
Foretagender,  Blokade  af  Fjendens  Havne,  Standsning  af  hans  Søhandel 
og  Opbringeise  af  hans  Handelsskibe;    men  Forholdene  havde   dog    væ- 

sentlig  forandret  sig.  For  det  Første  inaatte  Sejlkrigsskibenes  Tid  nu 
ansees  for  sluttet;  thi  endskjondt  der  i  Foraaret  1864  udrustedes  et 
Sejllinieskib,  Frederik  den  Sjette,  en  Fregat,  Thetis,  og  to  Korvetter, 
kunde  disse  dog  kun  betragtes  som  en  Reserve ;  hele  Resten  var  Damp- 
skibe, de  gamle  Hjulbaade,  de  nyere  Skruefregatter,  Korvetter,  Skon- 
nerter og  Kanonbaade,  samt  Begyndelsen  af  Pandserskibene,  nemlig  — 
uden  at  medregne  hertil  Skonnerterne  Absalon  og  Esbem  Snare  — 
Taarnskibet  Rolf  Krake  og  Fregatten  Danebrog,  hvilken  sidste  dog  først 
blev  færdig  til  at  hejse  Kommandoen  den  30te  Marts  1864.  For  det 
Andet  havde  den  danske  Flaade  nu  en  Fjende  overfor  sig  paa  Søen, 
ikke  alene  i  den  unge  preussiske  Flaade,  hvis  Dampfregatter  og  Kanon- 
baade laa  i  de  østersaiske  Havne,  men  ogsaa  i  den  meget  større  øster- 
rigske  Flaade,  der  vel  havde  en  lang  Vej  fra  Adriaterhavet  til  vore  Far- 
vande, men  dog  kunde  ventes  hertil  i  det  tidlige  Foraar.  Følgen  heraf 
blev  et  Par  Kampe  paa  Søen,  der,  skjondt  de  ikke  kunde  hædres  med 
Navnet  Søslag,  da  der  kun  var  faa  Skibe  tilstede  i  dem,  dog  ble  ve 
mærkelige  derved,  at  det  var  første  Gang  i  Europa,  der  kæmpedes  paa 
Søen  med  Skrueskibe  og  riflede  Kanoner.  I  andre  Henseender  var  denne 
Krig  ogsaa  mærkelig,  idet  den  ikke  alene  dannede  Begyndelsen  til  store 
Omvæltninger  i  Europa,  men  ogsaa  til  Anvendelsen  af  nye  Vaaben  ved 
Hærene,  riflet  Belejringsskyts  og  hurtigskydende  Geværer. 

Flaaden  deltes  i  to  Afdelinger,  nemlig  Eskadren  i  Østersøens  vest- 
lige Del  og  Eskadren  i  Østersøens  østlige  Del,  af  hvilke  den  første  var 
stillet  under  Kommando  af  Orlogskapitajn  Muxoll  og  havde  at  bevogte 
Farvandene,  Bugter,  Fjorde,  Havne  og  Kyster  Vest  for  Gjedser.  Det 
var  altsaa  den,  der  stod  i  umiddelbar  Forbindelse  med  Krigsskuepladsen 
og  understøttede  Hæren,  navnlig  ved  Fjendens  langvarige  Belejring  af 
Dybbøl  og  Als.  Til  den  afsendtes  derfor  saagodtsom  alle  de  mindre 
Dampskibe,  de  sex  Skruekanonbaade,  Hjulskibene,  Skonnerterne  Absalon 
og  Esbem  Snare,  to  Delinger  af  Rokanonbaade,  hver  paa  4  Chalupper 
og  en  Jolle  med  en  Damper  til  Hjælp  o.  s.  v.;  men  ogsaa  adskillige 
store  Skibe  kom  hertil,  saasom  de  udrustede  Sejlkrigsskibe,  flere  af 
Skrueskibene,  der  dog  hyppig  vexlede,  og  fremfor  alle  Pandserbatteriet 
Rolf  Krake,  Orlogskapt.  Rothe,  der  i  denne  Krig  spillede  en  lignende 
Rolle  som   Hekla  i  den  forrige  Krig  derved,    at   det   var  et  nyt  Vaaben, 

hvis  Evne  og  Virkning  saa  let  overvurderes.  Det  havde  Station  ved 
Sønderborg  sammen  med  Hekla  og  Gejser  og  foretog  tiere  Rekognosce- 
ringer ind  i  Fjordene  under  Fjendens  Kanoner,  navnlig  i  Vemmingbond, 
fra  hvis  sydlige  Kyst  Preussens  beskød  Skandserne  paa  Dybbøl  Bakke 
og  den  aabne  By  Sønderborg  med  deres  langtrækkende  Rift'elkanoner. 
Disse  Begivenheder  skulle  vi  imidlertid  ikke  her  søge  at  skildre,  de 
ligge  udenfor  vort  Æmne,  da  Flaaden  heri  kun  spillede  en,  vel  gavnlig, 
men  dog  kun  lidet  fremtrædende  Rolle.  De  ere  desuden  endnu  i  saa 
frisk  Minde,  disse  tunge  Dage  i  Marts  og  April  1864,  da  hele  det  danske 
Folks  Hjerte  og  Tanke  hvilede  over  Dybbøl  og  Als,  hvor  den  mægtige 
Fjende  lod  sine  Spidsprojektiler  og  Granater  regne  ned  over  Skandserne 
og  den  fredelige  By,  Nat  og  Dag,  bestandig  med  stigende  Voldsomhed, 
medens  han  gradevis  nærmede  sig  de  ødelagte  Skandser,  hvor  de  danske 
Tropper  holdt  ud  med  en  heltemodig  Sejghed,  som  om  de  vilde  bringe 
Flugten  fra  Danevirke  i  Glemsel,  skjøndt  Modstanden  var  haabløs  og 
mangen  brav  Karl  daglig  maatte  bide  i  Græsset  —  indtil  omsider  Fjenden 
hin  18de  April  stormede  Stillingen,  overvandt  den  lille  danske  Hær, 
hvis  Rester  gjennem  Strømme  af  Blod  trak  sig  tilbage  til  Als,  og  satte 
sig  i  Besiddelse  af  de  Grusdynger,  der  nylig  havde  dannet  Skandse- 
rækken  paa  Dybbøl  Bakke.  Heller  ikke  skulle  vi  opholde  os  videre  ved 
den  øvrige  Virksomhed,  som  udøvedes  af  Muxolls  Eskadre,  og  som 
navnlig  bestod  i  Blokade  af  Kiel,  Eckernforde,  Neustadt,  øen  Femern, 
efterat  den  var  taget  af  Fjenden  ved  Overrumpling  Natten  mellem  den 
14de  og  15de  Marts,  da  denne  kun  var  fattig  paa  Søkrigsbegivenheder, 
men  vende  os  til  andre  Dele  af  Flaaden. 

Kommandoen  over  Eskadren  i  Østersøens  østlige  Del  blev  over- 
draget Kontreadmiral,  tidligere  Marineminister  C.  van  Dockum,  der 
den  29de  Februar  hejste  sit  Flag  paa  Skruefregatten  Sjælland,  Orlogs- 
kaptajn Grove,  og  afgik  til  Østersøen.  Han  tog  Station  under  Rygen. 
og  forskjellige  af  Flaadens  Skibe,  saasom  Jylland,  Skjold,  Danebrog, 
Tordenskjold,  Dagmar,  Hejmdal ,  Thor,  Fylla,  Diana,  Absalon  o.  fl. 
underlagdes  efterhaanden  hans  Kommando,  dog  ikke  alle  paa  engang. 
Alle  Adgange  til  Rygen  og  Stettin  blokeredes,  ligesom  imod  østDanzig 
o<r  Pillow.     Det  er  allerede  anført,    at    de  preussiske  Skruekanonbaade 

laa  i  Lobene  indenfor  Kygen  og  de  to  Skrueskibe  Arcona  og  Nymphe 
paa  28  og  17  Kanoner  ved  Svvinemiinde. 

Den  17de  Marts  om  Middagen,  et  Par  Timer  efterat  Linieskibet 
Skjold,  Orlogskapitajn  P.  Wulff,  var  stødt  til  Kommandoskibet,  som 
med  Korvetterne  Hejmdal  og  Thor  laa  under  Jasmund  (see  Kaartet 
Side  79),  saae  man  6  preussiske  Kanonbaade  komme  ud  fra  Peerd  og 
de  to  Skruekorvetter,  fulgte  af  den  lille  armerede  Hjuldamper  Loreiey, 
nærme  sig  med  strøgne  Bramstænger  Syd  fra.  Preusserne  havde  holdt 
godt  Udkig  fra  deres  høje  Station  paa  Jasmund,  og  da  de  havde  seet, 
at  Sjælland  og  Korvetterne  vare  alene  paa  Blokaden,  og  Vejret  var 
ganske  stille,  vilde  de  benytte  Lejligheden  til  at  løbe  ud  og  angribe, 
idet  de  gjorde  sig  saa  lette  som  mulig,  for  derved  at  blive  saameget 
mere  rapfodede;  men  nu  var  Skjold  kommet  til,  og  Tordenskjold  nær- 
mede sig  Nord  fra.  Efterat  have  gjort  Alting  klart  til  Slag,  gik  Sjæl- 
land Fjenden  imode,  fulgt  i  Kjolvandet  af  Skjold,  der  igjen  efterfulgtes 
af  de  to  Korvetter.  De  preussiske  Skibe  fortsatte  deres  Kurs,  Arcona 
østligst,  Nymphe  nærmere  Land  og  Loreley  tæt  bagved  Midten,  medens 
Kanonbaadene  rangerede  sig  langsmed  Kysten.  Sjælland  styrede  midt 
ind  imellem  de  to  Korvetter  for  om  muligt  at  afskære  Arcona;  men  da 
Ilden  aabnedes  Kl.  henad  3,  og  et  Par  velrettede  Lag  fra  Sjælland,  der 
understøttedes  af  Skjold,  som  dog  maatte  gire  for  at  faae  Kanoner  ■>  til 
at  bære,  havde  gjort  deres  Virkning,  drejede  Preusserne  pludselig  rundt 
og  flygtede  hjemad,  forfulgte  af  de  danske  Skibe.  I  over  en  halv  Time 
var  Skydningen  heftig.  Det  lille  hurtigsejlende  Loreley  holdt  sig  forude 
for  Sjælland  og  beskød  Fregatten  langskibs;  men  da  det  saa  lik  nogle 
Skud  fra  dennes  riflede  Bougkanoner,  ilede  det  skyndsomst  ind  under 
Kysten.  Ugsaa  Nymphe  styrede  nærmere  ind  imod  Landet;  men  da  de 
preussiske  Skibe  sejlede  hurtigere  end  de  danske,  viste  det  sig  umuligt 
at  afskære  Arcona,  og  lidt  efter  Klokken  halv  fem  ophørte  Skydningen: 
Kanonbaadene  trak  sig  tilbage  efterat  have  affyret  nogle  Skud  paa.  lang 
Afstand;  Fjendens  Angreb  var  afslaaet.  Sjælland  og  Skjold  fulgte  de 
fjendtlige  Skibe  tildørs  i  den  klare  Maaneskinsaften;  de  naaede  Swine- 
miinde  omtrent  Kl.  8.  Sjælland  havde  3  Døde  og  19  Saaivdo:  Støold 
ingen. 

Fjenden  var  atter  dreven  ind  i  sin  Hule,  og  de  danske  Skibe  fort- 

satte  Blokaden  paa  begge  bider  af  Uygen,  Hovedstyrken  med  Kom- 
mandoskibet under  Jasmund,  Fregatten  Tordenskjold  med  en  mindre 
Damper,  forst  Gejser  og  senere  Absalon,  under  Tornebusken.  Ved  denne 
gamle  danske  O,  hvor  saamange  Stednavne  endnu  minde  om  deres 
danske  Oprindelse,  i  dette  den  danske  Flaades,  vi  kunde  gjerne  sige 
klassiske  Farvand,  som  vi  saa  ofte  i  disse  historiske  Skildringer  have 
omtalt,  laa  nu  de  danske  Skibe,  langt  fra  Kysten,  uden  at  være  istand 
til  at  trænge  ind  i  de  indre  Farvande.  Her,  hvor  den  kæmpestærke 
norske  Konge  Olaf  Tryggvesen  med  Ormen  den  Lange  maatte  bukke 
under  for  Erik  Jarl  og  den  forenede  dansk-svenske  Flaade  den  9de  Sep- 
tember Aar  1000;  her,  hvor  Magnus  den  Gode  i  det  ellevte  Aarhundrede 
besejrede  Jomsvikingerne  og  ødelagde  deres  Jomsborg;  her,  hvor  Val- 
demar den  Store  og  Absalon  indtoge  Arkona  og  erobrede  hele  -Oen  1168; 
her,  hvor  Absalon  sejrede  over  Venderne  i  det  store  Soslag  ved  Greifs- 
waldo  den  21de  Maj  1184;  her,  hvor  Niels  Juel  foretog  sin  dristige 
Landgang  i  Trompervig  den  12te  September  1678;  her,  hvor  Sehe- 
stedt  1712  med  sine  fladbundede  Skibe  og  Baade  trængte  ind  i 
Nydyb  og  drev  en  svensk  Eskadre  paa  6  Fregatter  og  4  Skytsskibe 
op  til  Stralsund,  og  hvor  han  tre  Aar  senere  paany  rensede  Lo- 
bene ved  sin  Udholdenhed  og  sine  besindige  Manøvrer;  i  disse  Far- 
vande, der  havde  været  Vidne  til  Niels  Juels  Kamp  med  Admiral 
Creutz's  store  Flaade  den  25de  og  26de  Maj  1676,  til  Kåbens  Sejr  over 
Sparre  den  7de  August  1715,  til  flere  af  Tordenskjolds  lystige  Skjær- 
mydsler,  og  meget  mere,  laa  nu  de  danske  Skibe  og  bevogtede  i  Afstand 
de  tyske  Kanonbaade,  der  viste  sig  som  sorte  Pletter  i  Lobenes  Mun- 
dinger. Tiderne  havde  forandret  sig,  hvorpaa  Søfolkene  vistnok  tænkte 
under  den  ensformige  Blokade.  Af  og  til,  naar  Lejligheden  var  gunstig, 
kom  dog  nogle  af  Kanonbaadene  udenfor  og  vexlede  Skud  med  Skibene 
paa  lang  Afstand,  og  det  var  da  især  den  langsomme  Fregat  Torden- 
skjold, som  de  havde  udseet  til  Skive;  men  de  løb  ind  igjen,  naar  de 
bleve  forfulgte.  En  lille  preussisk,  hurtigsejlende  Skruebaad  Grille,  be- 
væbnet med  to  smaa,  men  langt  rækkende  Eiffelkanoner,  kom  under- 
tiden, stolende  paa  sin  Hurtighed,  ud  imod  Blokadeskibene,  sendte  dem 
nogle  Skud,  uden  selv  at  blive  naaet,  og  løb  saa  ind  igjen;  Matroserne 
kaldte  den  « Drille«.     Ogsaa  Korvetterne  kom  paany  udenfor  Havnen  for 

at  lufte  sig,  men  vendte  om  igjen,  saasnart  de  bleve  forfulgte.  Lige- 
ledes viste  Korvetten  Vineta,  som  laa  ved  Danzig,  sig  en  Dag  først  i 
Maj  udenfor  Havnen ;  men  da  den  blev  forfulgt  af  Skjold,  som  paa  denne 
Tid  blokerede  Danzig,  flygtede  den  ind  igjen  til  Neufahrwasser,  hvor 
den  laa  saa  vel  beskyttet  under  Fæstningsværkerne,  at  end  ikke  Pandser- 
fregatten  Danebrog  vovede  at  angribe  den  i  denne  Rede. 

Det  var  imidlertid  ikke  Østersøen  alene,  som  bevogtedes  af  den 
lille  danske  Flaade,  ogsaa  paa  Nordsøen  fæstedes  Blikket.  Havde  Preussen 
alene  været  Danmarks  Fjende,  da  havde  det  været  let  at  blokere  de 
tyske  Havne  og  Floder,  ogsaa  i  Nordsøen,  thi  den  unge  preussiske  Flaade 
formaaede  Intet  mod  den  danske;  men  nu  var -Østerrig  med,  en  Sømagt 
af  langt  højere  Rang,  og  skjøndt  det  betænkte  sig  noget  længe  paa  at 
sende  sine  Skibe  den  lange  Vej  til  de  nordlige  Farvande,  vidste  man 
dog,  at  de  vilde  komme,  og  at  de  lunkne  Englændere  uhindret  vilde 
lade  dem  passere  gjennem  Kanalen.  De  danske  Skibe  maatte  derfor 
gaa  frem  med  megen  Forsigtighed.  I  Januar  Maaned  var  Skruefregatten 
Niels  Juel,  Orlogskapitajn  Gottlieb,  afgaaet  til  Nordsøen  og  Kanalen, 
navnlig  for  at  opsøge  de  to  preussiske  Kanonbaade  Basilisk  og  Blitz, 
der  tilligemed  den  armerede  Hjulbaad  Der  preussische  Adler  vare  paa 
Tilbagevejen  fra  Middelhavet,  hvor  de  som  tidligere  anført  havde  været 
paa  Togt.  Midt  i  Marts  kom  Fregatten  tilbage,  uden  at  have  seet  noget 
fjendtligt  Krigsskib  paa  sit  Kryds.  Skruekorvetten  Dagmar,  Kapitajnltn. 
Wrisberg,  blev  da  udsendt;  men  den  var  ikke  heldigere. 

Der  dannedes  da  en  lille  Nordso-Eskadre  under  Kommando  af 
Orlogskapt.  E.  Suenson,  der  den  29de  Marts  hejste  sin  Stander  paa 
Niels  Juel  og  i  Begyndelsen  af  April  afgik  til  Nordsøen  med  denne 
Fregat  og  med  Skruekorvetten  Hejmdal,  Kapitajnltn.  S.  Lund.  I  Nord- 
søen traf  de  sammen  med  Dagmar,  der  blev  underlagt  Suensons  Kom- 
mando, og  den  lille  Eskadre  tog  derefter  Station  i  Helgolandsbugten. 
Man  vidste,  at  de  østerrigske  Krigsskibe  vare  undervejs;  men  de  Efter- 
retninger, som  indlob  herom  fra  Helgoland  og  fra  Hamborg,  vare  unøj- 
agtige og  modsigende.  Vesterhavsøerne  vare  endnu  i  de  Danskes  Be- 
siddelse. En  Deling  af  (5  Kanonjoller,  som  siden  1861  havde  været  op- 
lagt paa  Fanø,  var  bleven  udrustet  og  bemandet  og  tilligemed  den  lille 
Damper    Limjfiorden    og    endel   Toldkrydsere  og  andre  mindre   Fartøjer 

underlagt  Kapitajnltn.  Hammer,  hvem  det  var  overdraget  at  beskytte 
-Øerne.  Hammer  kom  engang  imellem  med  Limfjorden  ud  til  Skibene 
for  at  melde,  hvad  han  vidste;  men  det  var  ikke  Stort.  Endelig,  først 
i  Maj,  netop  som  Dagmar  var  afgaaet  til  Texel  for  om  muligt  at  op- 
snappe et  rigtladet  Bremerskib,  der  ventedes  hjem,  indlob  der  Medde- 
lelse om,  at  de  osterrigske  Skibe  havde  passeret  Kanalen,  og  at  de  om- 
talte preussiske  Kanonbaade  laa  ved  Texel.  Suenson  lob  da  strax  der- 
ned med  de  andre  to  Skibe,  kaldte  Dagmar  tilbage,  og,  da  det  var 
nødvendigt  at  indhente  nøjere  og  sikkrere  Efterretninger  om  Fjendens 
Styrke  og  Bevægelser,  saae  han  sig  nødsaget  til  at  løbe  op  med  Eska- 
dren  til  Christianssand,  det  almindelige  Tilholdssted,  for  ved  Telegrafens 
Hjælp  at  faae  det  rette  Sammenhæng  at  vide. 

I  Christianssand  afløstes  Dagmar  af  Skruefregatten  Jylland,  Orlogs- 
kaptajn P.  C.  Holm,  der  var  afgaaet  fra  Eskadren  i  Østersøen;  men 
om  østerrigernes  Styrke  fik  man  ingen  nøjagtig  Besked,  og  efterat 
Suenson  havde  telegraferet  til  Marineministeren:  «Jeg  gaaer  Sønder  paa; 
har  ikke  anden  Deling  østerrigere  sluttet  sig  til  første,  møder  jeg 
Fjenden»  og  faaet  det  korte  Svar:  »Lykkelig Kejse !»,  stak  Eskadren  den 
6te  Maj  i  Søen.  Denne  første  Del  talte,  som  man  senere  erfarede, 
Skruefregatten  Schwarzenberg,  der  førte  Delingschefens,  Kommandør 
Tegethoff's  Stander,  Skruekorvetten  Radetzky,  Kapitajn  Jeremiasch, 
og  Skonnerten  Seehund,  hvilken  sidste  dog  maatte  blive  tilbage  i  en 
engelsk  Havn  for  Søskade;  men  til  Gjengjæld  forenede  de  første  sig  med 
de  preussiske  Skibe  ved  Texel,  og  hele  Eskadren  sejlede  op  til  Elben. 
Den  anden  Deling,  som  var  meget  kraftigere  og  blandt  andre  talte  et 
Pandserskib  og  et  Linieskib,  var  endnu  langt  tilbage  og  kom  ikke  til  at 
spille  nogen  Rolle. 

Førend  vi  gaa  videre,  ville  vi  veje  de  to  Modstandere  imod  hin- 
anden. De  vare  omtrent  lige  stærke.  Suenson  havde  to  Fregatter  og 
en  Korvet,  Tegethoff  en  Fregat,  en  Korvet,  2  Kanonbaade  og  en  Hjul- 
baad.  Af  de  danske  Skibe  forte  Jylland,  400  Hestes  Kraft,  44  Kanoner, 
hvoraf  12  riflede,  Nieh  Juel,  300  H.  K.,  42  Kanoner,  hvoraf  ligeledes 
12  vare  riflede,  Hejmdal,  260  H.  K.,  16  Kanoner,  hvoraf  2  riflede;  til- 
sammen 960  Hestes  Kraft  og  102  Kanoner,  nemlig  22  attenpundige  og 
4   tolvpundige  Riffelkanoner,    samt  76  glatløbede  Tredivepundigere.     Af 

de  osterrigsk-preussiske  Skibe  forte  Schwarzenberg,  400  Hestes  Kraft, 
50  Kanoner,  Radetzky  paa  300  H.  K.  31  Kanoner,  Basilisk-  og  />'///; 
paa  80  H.  K.  hver  3  Kanoner,  hvoraf  2  særdeles  gode  24pundige  Riffel- 
kanoner, og  Adler  paa  150  H.  K.  4  Kanoner;  tilsammen  1010  Hestes 
Kraft  og  91  Kanoner,  hvoraf  13  vare  24pundige  Riffelkanoner,  10  vare 
60pundige  og  08  30pundige  glatlobede  Kanoner.  De  østerrigsk-preus- 
siske Skibe  vare  altsaa  i  det  Hele  taget  forsynede  med  større  og  kraf- 
tigere Skyts  end  de  danske. 

Den  6te  Maj,  samme  Dag  som  de  Danske  forlode  Christianssand, 
løb  den  forenede  Eskadre  ud  fra  Elben  og  saae  Morgenen  efter  et  stort 
Skib,  som  blev  jaget;  men  da  det  viste  sig  at  være  den  engelske  Fregat 
Aurora,  som  laa  her  for  at  bevogte  den  engelske  O  Helgoland,  blev 
Jagten  opgiven.  Den  9de  om  Morgenen  løb  Tegethoff  igjen  ind  paa 
Elben;  men  da  han  her  modtog  et  Telegram  fra  Helgoland  om,  at  der 
var  danske  Fregatter  i  Farvandet,  stak  Eskadren  paany  i  Søen  for  at 
opsøge  dem.  Den  danske  Eskadre  var  nemlig  sejlet  Syd  paa,  havde  den 
7de  maattet  ligge  stille  i  længere  Tid,  medens  en  Læk  blev  stoppet  i 
Hejmdals  gamle  Kjedler,  og  var  den  8de  om  Morgenen  nede  i  Helgo- 
landsbugten  truffen  sammen  med  Aurora.  En  Officer  sendtes  ombord 
for  at  komplimentere,  og  Engelskmændene  lod  falde  Ord  om,  at  de 
Dagen  forud  vare  blevne  jagede  af  en  østerrigsk  Eskadre,  hvor  stor  den 
var,  og  af  hvilken  Slags  Skibe  den  bestod.  Nu  vidste  man  Besked, 
vidste,  at  man  havde  for  sig  en  Fjende,  man  kunde  haabe  at  magte,  og 
Alle  paa  Skibene  vare  besjælede  af  Iver  og  Længsel  efter  at  maale  sig 
med  ham.  Eskadren  løb  ind  under  Kysten  for  at  rekognoscere.  Mor- 
genen efter  kom  Hammer  ud  med  Limfjorden  og  berettede,  at  Fjenden 
nylig  havde  været  seet  under  Landet,  og  Kursen  blev  da  sat  imod  Syd 
under  skarpt  Udkig  og  spændt  Forventning. 

Det  var  den  9de  Maj  om  Formiddagen,  og  de  to  Eskadrer  styrede 
nu,  som  vi  have  seet,  hinanden  imøde.  Vejret  var  klart  og  smukt,  Søen 
rolig.  Strax  efter  at  have  forladt  Kysten  ved  Fohr,  opdagede  man  fra 
de  danske  Skibe  Røg  i  Syd,  satte  Kursen  i  denne  Retning  og  fik  snart 
Vished  for,  at  det  var  den  fjendtlige  Eskadre.  Suenson  kaldte  de  to 
andre  Skibe  op  paa  Siden  af  Niels  Juel  og  raabte  over  til  dem  med 
hej  Host:    »Der  have  vi  Østerrigerne,   nu  mode  vi  dem;  jeg  stoler  paa, 

vi  ville  kæmpe,  som  vore  tappie  Kammerater  ved  Dybbøl!"  Tre  kraftige 
Hurraraab  vare  Svaret,  og  da  der  strax  blev  givet  Befaling  til  at  danne 
en  sluttet  Kjolvandslinie  og  følge  Kommandoskibet,  stillede  Jylland  sig 
tæt  i  Kjolvandet  paa  Niels  Juel,  og  Hejmdal  sig  ligesaa  tæt  i  Kjøl- 
vandet  paa  Jylland,  og  med  fuld  Fart  gik  den  lille  Eskadre  imod  Fjen- 
den. Den  østerrigsk-preussiske  Eskadre  havde  gaaet  i  Frontlinie,  det 
ene  Skib  ved  Siden  af  det  andet;  men  da  den  omtrent  Kl.  1  fik  den 
danske  i  Sigte,  gav  Tegethoff  Befaling  til  at  danne  Kjolvandslinie  og 
signalerede  til  Skibene:  «Vore  Hære  have  tilkæmpet  sig  Sejre,  lad  os 
gjøre  det  Samme!"  Radetzky  stillede  sig  i  Kjolvandet  paa  Schwarzen- 
berg,  derefter  kom  Adler  og  de  to  Kanonbaade,  og  Kursen  sattes  Nord 
i,  lige  mod  de  danske  Skibe. 

Niels  Juel  drejede  lidt  imod  Ost,  for  at  afskære  Fjenden  fra  et  Til- 
bagetog til  Elben,  og  da  Schwarzenberg  begyndte  at  gire  til  samme  Side, 
som  om  det  vilde  løbe  foran  om  de  Danske,  forhindredes  dette  ved,  at 
Niels  Juel  drejede  endnu  mere  mod  Øst,  hvorved  Eskadrerne  kom  til  at 
passere  hinanden  paa  Styrbords  Side.  Paa  en  Afstand  af  lidt  mindre 
end  en  halv  Mil  aabnede  Schwarzenberg  omtrent  Kl.  2  Ilden  fra  sine 
længst  rækkende  Kanoner,  hvis  Granater  faldt  ned  tæt  ved  de  danske 
Skibe,  og  da  Eskadrerne  nærmede  sig  hinanden  omtrent  800  Alen  hvert 
Minut,  varede  det  kun  nogle  Øjeblikke,  inden  Skydningen  var  udbredt 
over  begge  Linierne.  Granater  og  Kugler  susede  gjennem  Luften. 
Schwar zenberg,  som  gik  i  Spidsen  og  derfor  modtog  det  første  Lag  af 
de  danske  Skibe,  et  efter  et,  efterhaanden  som  det  kom  dem  paa  Skud- 
vidde, blev  strax  temmelig  medtaget,  hvorimod  det  i  den  meget  tæt 
sluttede  danske  Linie  var  dennes  midterste  Skib,  Jylland,  som  led  mest. 
Preusserne  havde  drejet  af  tilvenstre,  i  Læ  af  de  store  Skibe,  hvor  det 
var  vanskeligt  at  ramme  dem,  medens  de  selv  med  Nytte  kunde  bruge 
deres  langt  rækkende  Kanoner.  Ombord  i  de  danske  Skibe  —  hvor  vi 
kjende  Forholdene  bedst  —  var  Alting  Liv  og  Lystighed,  den  gamle 
nordiske  Somandsaand  lyste  ud  af  Folkenes  Øjne,  og  mangen  drøj  Ny- 
boders-Vittighed, mange  kaade  Udraab  fra  Kjøbenhavns  Gader  maatte 
passere  Revue.  Kapitajn  Suenson  stod  under  hele  Kampen  paa  Niels 
Juels  Kommandobro  og  uddelte  sine  Befalinger,  medens  Kuglerne  hvinede 
omkring   ham    og  en  Granatstump  slog  Raaberen    ud    af  Haanden  paa 

hans  Adjudant,  ved  Siden  af  ham.  Naar  Nogen  dræbtes  eller  saaredes 
ved  en  Kanon,  sprang  de  Andre  tilside,  men  fore  strax  efter  igjen  med 
usvækket  Lystighed  tilbage  til  deres  Tallier.  Det  uheldigste  af  alle 
Skudene  rammede  Jylland;  det  var  en  Granat,  som  slog  ind  paa  Batte- 
riet, og  foruden  at  anrette  endel  ødelæggelse  dræbte  7  Mand  og  saa- 
rede  11. 

Eskadrerne  havde  passeret  hinanden  og  begge  drejet  lidt  til  Styr- 
bord for  at  faae  Kanonerne  til  at  bære,  da  de  to  osterrigske  Skibe  fore- 
toge en  Manovre,  som  blev  skjæbnesvanger  for  dem.  Radetzhj  lob 
nemlig  op  paa  Siden  af  Sckwarzenberg  —  hvorved  de  preussiske  Smaaskibe, 
som  stode  Fare  for  at  blive  afskaarne,  atter  dækkedes  —  og  begge  Ski- 
bene vedbleve  at  dreje,  saa  at  de  en  kort  Stund  kom  til  at  vende  Stæv- 
nene imod  de  danske  Skibe  og  bleve  beskudte  langskibs.  Bejmdal  var 
dem  nærmest  og  maatte  vente  efter  Drejningen  at  faae  det  glatte  Lag 
af  Radetzbfs  bagbords  Kanoner;  det  standsede  derfor  et  Ojeblik  Skyd- 
ningen for  at  forberede  sig  paa  at  besvare  den  forventede  Hilsen.  Ra- 
detzky  skod,  men  Kuglerne  gik  over  Hovedet  paa  Hejmdal,  uden  at  an- 
rette nogen  Skade,  og  Svaret  udeblev  ikke.  Østerrigerne  havde  drejet 
helt  rundt  og  atter  stillet  sig  i  Kjølvandslinie,  og  begge  Eskadrer  gik 
nu  samme  Vej,  imod  Sydvest,  omtrent  1500  Alen  fra  hinanden;  men 
Sclncarzenberg  var  allerede  ilde  tilredt.  Fortoppen,  der  var  rammet  af 
en  Granat,  stod  i  Brand,  Skydningen  var  bleven  kjendelig  svagere,  og 
fra  Batteriet  saae  man  snart  efter  Ild  og  Røg  slaa  ud  gjennem  Portene. 
Havde  Schivarzenberg  været  et  Sejlskib,  vilde  det  med  sin  brændende 
Rejsning  have  været  redningsløst  fortabt;  men  det  havde  sin  Bevægekraft 
under  Vandet,  og  Maskinen  vedblev  ufortrødent  at  arbejde.  Tegethoff 
hejste  Signal  til  at  «dreje  af  for  Vinden«,  og  begge  Skibene  søgte  nu 
ad  Helgoland  til,  forfulgte  af  den  bestandig  tæt  sluttede  danske  Eskadre. 
For  at  beskytte  og  om  muligt  frelse  sin  brændende  Kammerat,  kastede 
Radeizhj  sig  imellem  ham  og  de  danske  Skibe  og  fortsatte  saaledes 
Skydningen  (see  Billedet),  hvilken  kjække  Manøvre,  der  danner  det 
smukkeste  Træk  i  hele  Kampen,  lykkedes  fuldstændig.  I  dette  kritiske 
Ojeblik  gjorde  Suenson  Signal  til  Skibene  at  »dreje  otte  Streger  til  Styr- 
bord«, for  at  komme  Fjenden  nærmere  paa  Livet  og  bringe  />'<n/,/rh/ 
under    en   dobbelt   Ild:    men    denne   Manøvre    kunde   ikke    udfares,    da 

Jylland  havde  faaet  sin  Katline  overskudt  og  Koret  derfor  ikke  strax 
kunde  drejes,  og  Eskadron  ruaatte  fortsætte  sin  Kurs  i  samme  Retning 
som  de  osterrigske  Skibe,  der  mere  og  mere  nærmede  sig  den  neutrale 
Grund  omkring  Helgoland.  Denne  naaede  de  Kl.  4  om  Eftermiddagen, 
to  Timer  efter  at  Kampen  var  begyndt,  og  Suenson  saae  sig  nu  nød- 
saget til  at  befale,  at  Skydningen  standsedes,  da  man  var  under  den 
engelske  -Oes  Kanoner,  og  da  den  engelske  Fregat  Aurora,  som  havtle 
været  Vidne  til  Slagets  Gang,  løb  ind  imellem  de  kæmpende  Eskadrer 
for  at  dække  sit  Lands  Territorium.  De  preussiske  Skibe  vare  allerede 
ankomne  i  god  Behold.  De  danske  Skibe  bleve  liggende  roligt  udenfor, 
indtil  de  om  Aftenen,  efterat  have  seet  den  brændende  Mast  falde  paa 
Schwarzenberg,  satte  Kursen  Nord  efter  mod  Sild.  Her  fik  Suenson 
Morgenen  efter  Budskab  om,  at  der  var  afsluttet  en  Vaabenstilstand  fra 
om  Middagen  den  12te  Maj,  hvorfor  Eskadren  afgik  med  de  Døde  og 
Saarede  til  Christianssand ,  for  at  landsætte  dem  der  og  senere  begive 
sig  til  Kjøbenhavn. 

Den  lille  danske  Eskadre  havde  vundet  en  fuldstændig  Sejr,  hvorom 
Efterretningen  hurtig  udbredtes  over  hele  Landet  og  fremkaldte  Glæde 
overalt,  et  Lysglimt  paa  den  mørke  Himmel,  en  kort  Oplivelse  af  den 
nedtrykte  Stemning.  Den  danske  Sømands  Roes  gjenlød  paany  fra  hans 
Landsmænds  Læber.  Han  havde  ikke  sejret  ved  nogen  Overmagt  i 
Styrke,  men  alene  ved  en  god  Organisation,  ved  en  sikker  og  hurtig 
Skydning,  ved  en  rolig  og  bestemt  Ledelse  af  Manøvrerne,  og  derved, 
at  Skibene  hele  Tiden  holdtes  tæt  sluttede;  desuden  indtraf  der  flere 
Uheld  paa  Schicar  zenher  g,  saasom  en  Sprængning  af  nogle  paa  Batteriet 
opstablede  Granater,  samt  at  der  flere  Gange  udbrød  Ild  i  Skibet.  Oster- 
rigerne  havde  49  Dode  og  Savnede,  72  haardt  og  80  let  Saarede,  af 
hvilke  de  Fleste  tilhørte  Schcarzenberg ;  Preusserne  havde  hverken  Døde 
eller  Saarede.  Paa  den  danske  Eskadre  var  der  12  Døde,  17  haardt  og 
39  let  Saarede,  de  Fleste  paa  Jylland.  Af  de  danske  Skibe  havde 
denne  Fregat  lidt  mest  og  faaet  18  Skud,  hvoraf  2  tæt  ved  Vandgangen : 
men  Schwarzenberg  blev  rammet  af  70  til  80  Skud  i  Skroget  foruden 
en  Mængde  i  Rejsningen.  Begge  Modstandere  havde  kæmpet  tappert, 
og  ved  sin  Hjemkomst  blev  Kapitajn  Suenson  af  Kong  Christian,  som 
personlig  modtog  de  ankommende  Skibe  paa  Kjøbenhavns  Rhed,  benaadet 

med  Danebrogsortlenens  Storkors.  Tegethoff,  som  »kæmpede  ved  Helgo- 
land og  sejrede  ved  Lissa»  (Indskriften  paa  hans  Gravmonument),  blev 
af  sin  Kejser  udnævnt  til  Admiral. 

I  Christianssand  vare  de  Faldne  blevne  jordfæstede  og  de  Saarede 
anbragte  i  Hospitalet  og  private  Huse.  Vore  norske  Brodre  og  Søstre 
plejede  de  Saarede  med  en  opoffrende  Omhu  og  værnede  om  de  Dødes 
smukke  Hvilested,  hvor  Byen  lod  oprejse  en  høj  Mindesten  over  de 
faldne  danske  Søkrigere,  hvis  jordiske  Levninger  nu  var  den  anbetroet. — 

Som  anført  var  der  afsluttet  en  Vaabenstilstand  fra  den  12te  Maj 
om  Middagen,  og  den  skulde  vare  en  Maaned.  Det  var  nemlig  omsider 
lykkedes  Lord  Russell,  efter  mange  Anstrængelser,  at  formaa  de  Magter, 
som  i  sin  Tid  havde  undertegnet  Londonprotokollen,  til  at  gaa  ind  paa 
at  lade  afholde  et  Mode  i  London ;  men  de  tyske  Regeringer  trak  Tiden 
ud  —  de  vilde  vente,  til  Dybbøl  var  erobret,  hvilket  skete  den  18de  April 
—  og  først  den  25de  April  indfandt  deres  Repræsentanter  sig  i  London, 
hvorefter  Møderne  toge  deres  Begyndelse.  Det  eneste,  man  kunde  blive 
enig  om,  var  Vaabenstilstanden,  under  hvilken  Hærene  skulde  beholde 
den  Stilling,  de  havde  ved  dens  Begyndelse,  og  Blokaden  ophøre.  Ski- 
bene kaldtes  som  Følge  heraf  hjem  og  fik  Station  dels  i  Kjøge  Bugt 
dels  i  Sundet,   medens  adskillige  af  dem  benyttedes  til  Troppetransport. 

De  Delegerede  i  London  kunde  ikke  blive  enige.  Lord  Russell 
gjorde  sig  al  optænkelig  Møje  for  at  mægle  og  tilbød  Tyskerne  at  søge 
at  formaa  de  Danske  til  at  afstaa  det  ene  Stykke  af  deres  Land  efter 
det  andet;  men  de  vare  umættelige.  Den  eneste  trofaste  Støtte,  de 
Danske  havde  ved  Mødet,  var  den  svensk-norske  Afsending  Grev  Wacht- 
meister; men  hvad  formaaede  han  imod  de  store  Magter!  Flere  Forslag 
kom  frem,  om  Hertugdømmernes  Forening  og  Adskillelse  fra  Danmark, 
om  Sønderjyllands  Deling  efter  forskjellige  Linier,  om  et  neutralt  Bælte 
mellem  Danmark  og  Tyskland  m.  m.;  men  Alt  forkastedes  fra  den  ene 
eller  den  anden  Side.  Hermed  gik  Tiden  hen,  og  da  man  endnu  nærede 
et  svagt  Haab  om  at  komme  til  et  Resultat,  blev  Vaabenstilstanden  for- 
længet til  og  med  den  25de  Juni. 

Under  disse  kritiske  Forhold,  da  Krigen  truede  med  igjen  at  bryde 
ud,  og  en  større  Afdeling  af  den  osterrigske  Flaade  kunde  ventes  til 
Nordsøen,  hvortil  allerede  flere  Skibe  vare  ankomne,  samledes  i  Bugten  ved 


Kampene  om  Sønderjylland.  673 

Kiel,  under  Kommando  af  Kontreadmiral  van  Dockum,  alle  de  danske 
Krigsdampskibe,  som  vare  til  Raadighed,  for  at  indøves  i  samlet  Flaade- 
sejlads  og  være  rede  til  at  tage  imod,  hvad  der  maatte  komme.  Her  i 
dette  Farvand,  vom  vi  kjende  saa  godt,  mellem  Femern,  Langeland,  Ære, 
Slesvig  og  Holsten  (see  Kaartet  Side  269),  her,  hvor  Christian  den  Fjerde 
kæmpede  paa  Trefoldigheden  den  1ste  Juli  1644,  her,  hvor  Admiral 
Pros  Mundt  med  sin  Eskadre  paa  3  Orlogsskibe  og  12  Fregatter  blev 
fuldstændigt  odelagt  af  Wrangels  knusende  Overmagt  i  det  blodige  Sø- 
slag den  13de  Oktober  samme  Aar,  her,  hvor  Gabel  sejrede  over  Wacht- 
meister den  24de  April  1715  og  Tordenskjold  forfulgte  sin  tilkommende 
Fregat  Ilvita  Om,  her,  hvor  saamange  mærkelige  Begivenheder  ere  fore- 
faldne i  Tidernes  Lob,  samledes  nu,  i  Junidagene  1864,  en  efter  vore 
smaa  Forhold  virkelig  bydende  Magt,  den  kraftigste  Flaade,  Danmark 
havde  havt  forenet  i  Soen,  siden  Flaaden  ranedes  1807.  Der  var 
Pandserfregatten  Danebrog  og  Pandserbatteriet  Rolf  Krake;  der  var 
Linieskibet  Skjold,  Fregatterne  Jylland,  Sjælland,  med  Admiral  van 
Dockums  Kommandoflag,  Niels  Juel,  med  Kapt.  Suensons  Kommando- 
stander, og  Tordenskjold;  der  var  Korvetterne  Dagmar,  HejmdaJ  og 
Thor,  Skonnerterne  Absalon,  Fylla  og  Diana,  samt  Hjulbaadene  Holger 
Danske  og  Hekla,  tilsammen  15  kampdygtige  Krigsdampere  med  233 
Kanoner  og  3800  Hestes  Kraft.  Flaaden  havde  sin  Ankerplads  ved  den 
sydvestlige  Kyst  af  Langeland,  hvor  den  var  opstillet  i  to  Linier  langs- 
med Landet,  de  store  Skibe  i  den  yderste,  de  mindre  i  den  inderste 
Kække.  Hver  Dag,  naar  Omstændighederne  tillode  det,  lettede  hele 
Flaaden  og  dampede  ud  i  Bugten,  hvor  der  foretoges  alle  Slags  taktiske 
øvelser  med  en  Orden  og  Præcision,  som  o  n  det  kunde  være  en  Hær- 
afdeling, der  exercerede  paa  en  stor  Fælled.  Snart  laa  Skibene  i  Kjøl- 
vandslinie,  snart  i  Frontlinie;  nu  i  een,  nu  i  to  eller  tre  Delinger;  saa 
blev  der  «- bagom  opmarcheret",  saa  « drejet  til  Styrbord,  Alle  paa  en- 
gang" osv.,  osv.,  og  fra  Femern,  den  holstenske  og  slesvigske  Kyst 
kunde  Tyskerne  daglig  see  den  stærke  Røg  ude  over  Søen,  de  danske 
Skibe,  som  snart  kom  nærmere,  snart  igjen  fjernede  sig,  ordnede  nu 
paa  en,  nu  paa  en  anden  Maade,  stedse  beredte  paa  at  møde  Fjenden. 
Enhver,  som  deltog  i  disse  interessante  Manøvrer,  vil  stedse  mindes  dem 
med  Glæde. 

Med  dette  Billede  for  Øje  ville  vi  slutte  vore  Skildringer  af  Flaa- 
dens  Historie.  Rigtignok  opløste  Modet  i  London  sig  den  25de  Juni, 
uden  at  have  opnaaet  nogetsombelst  Resultat,  og  den  haablose  Krig 
brod  ud  igjen;  men  den  bragte  kun  Sorg  og  Skuffelse,  og  Flaaden,  som 
atter  splittedes  ad  til  de  forskjellige  Poster,  kom  ikke  til  at  maale  sig 
med  Fjenden.  Als  blev  taget  ved  Overrumpling,  tyske  Tropper  over- 
svømmede hele  Halvoen  og  plantede  deres  Fane  paa  Skagens  Gren, 
efterat  de  sidste  danske  Tropper  havde  forladt  Nørrejylland,  osterrigske 
Krigsskibe  sværmede  om  i  Nordsøen,  og  Vesterhavsøerne,  hvor  Hammer, 
omringet  og  indesluttet  paa  alle  Sider,  efter  et  kjækt  Forsvar  havde 
maattet  overgive  sig  med  sin  lille  Flotille,  faldt  i  Fjendens  Hænder. 
Da  maatte  ogsaa  Ministeriet  Monrad  bukke  under  og  afløstes  (Ilte  Juli) 
af  et  Ministerium  Bluhme,  som  havde  Mod  nok.  til,  trods  Stemningen  i 
Rigsraadet,  skyndsomst  at  sende  Delegerede  til  Berlin  og  Wien  for  at 
bede  om  Vaabenstilstand  og  Fred.  Begjæringen  blev  opfyldt  —  men 
paa  Betingelser,  der  neppe  kunde  have  været  haardere,  om  hele  Landet 
med  samt  dets  Hovedstad  havde  været  i  Fjendens  Hænder.  Den  18de 
Juli  sluttedes  Vaabenstilstanden,  den  1ste  August  vedtoges  Fredspræ- 
liminærerne,  og  den  30te  Oktober  1864  sluttedes  Freden  i  Wien.  Dan- 
mark afstod  til  Preussen  og  Østerrig  ikke  alene  de  tyske  Hertugdømmer 
Holsten  og  Lauenborg,  men  ogsaa  hele  Sønderjylland,  for  hvis  Bevarelse 
det  nys  havde  ført  to  blodige  Krige.  Med  den  dybeste  Sorg  og  Harme 
modtoge  de  trofaste  danske  Sønderjyder  Kong  Christians  Budskab  om, 
at  de  vare  løste  fra  deres  Troskabsed,  og  det  blødende  Saar,  som  denne 
Adskillelse  har  efterladt  i  alle  Danskes  Hjerter,  har  ingensinde  ophørt 
at  rinde.  Karl  den  Tolvtes  Trusel  og  Karl  Gustavs  ærgjerrige  Plan  var 
nu  bleven  fuldbyrdet,  Danmark  var  sønderlemmet,  indskrænket  til  at 
omfatte  Nørrejylland  og  Øerne,  og  det  nedbøjede  danske  Folk  beholdt 
kun  tilbage  sin  faste  Tro  paa  et  retfærdigt  Forsyn,  sit  Haab  om.  at  der 
engang  igjen  vil  oprinde  lysere  Dage  for  Danmark. 

